
PSIHANALIZA SI MORALA 


Este sigur cà elaborînd teoria psihanaliticá, Freud a fost 
conștient de rezultatele „pe, care le poate avea asupra mora- 
lei. „Problema rămîne încă nesolugionatà — scrie el — dar 
ocupindu-ne mai departe cu chestiunea viselor, este posibil 
să ajungem la o altà judecată si la o altă preţuire a naturii 
omenești.“ Aflindu-se încă în devenire, consecinţele etice ale 
teoriei psihanalitice pot apărea premature. Este de rigoare 
să ne restringem, așadar, la simple indicaţii. Dar că cer- 
cul de idei al psihanalizei poate fi extins pînă la cele mai 
generale judecăţi asupra firii omeneşti, ne-o dovedesc nu nu- 
mai cuvintele lui Freud, dar și felul problemei de la care 
porneşte. 

Scurt spus și din punctul de vedere al moralei, problema 
freudiană este aceea a răului în lume. Veche problemă și care 
totdeauna a stirnit mintea iniţiatorilor de sisteme etice ! Dar 
din capul locului trebuie să atragem atenția asupra unei 
deosebiri care îl pune pe Freud în categoric contrast cu cele 
mai obișriuite dintre criteriile noastre de prețuire. Răul este, 
pentru Freud, suferința. Această identificare nu este tot- 
deauna posibilă și ea trebuie cu desávirgire înlăturată dacă 
înțelegem să ne menţinem, acolo unde chiar fără voia ei 
omenirea modernă se mișcă, pe tărîmurile moralei creştine. 
Că suferinţa nu este totdeauna rea si că incizia dureroasă 
a abcesului duce neapărat spre bine, este ceva pe care me- 
dicul Freud îl va recunoaște împreună cu toată lumea. O 
împotrivire va resimti știința exclusivă a clinicianului in 

fata adevărului creştin că suferința nu numai că nu este 
un rău, dar că dimpotrivă poate deveni un agent de per- 
fecţionare interioară. „Animalul care aleargă mai repede cu 
noi spre perfecțiune este Durerea“, spunea misticul german 
Eckhart. Se înțeleg că Freud nu se putea opri la aceste con- 
sideraţii și că îi va lipsi comprehensiunea și pentru valoa- 
rea intimă a durerii şi pentru nesfírgita ei poezie morală. 
Suferinta îi apare, în tot cazul, un rău care trebuie cu orice 
preţ înlăturat. 

Cauza suferinţei este pentru Freud inhibigia păcatului. 
O umanitate în care dorința cea mai vinovată ar fi urmată 
numaidecit de satisfacţie ar fi o umanitate scutită de sufe- 
rintá si, prin urmare, de singurul rău despre care medica- 
liceşte se poate vorbi. Opera culturii vrea însă altfel. Fa 
cere ca energia instinctualităţii să fie abătută către scopurile 
creaţiei sociale, rezervind individului soarta vegnicei com- 
primári a celei mai puternice dintre aspiraţiile care îl mișcă. 
Cu această profundă vedere ne face Freud să întrezărim 
legătura dintre opera culturii şi suferință ; dar tocmai ea 
ne mai arată cît de mărginit este punctul de vedere al hi- 
gienei morale, cum el singur se exclude de la înţelegerea to- 
talității umane. 

Păcatul consumat dă naştere remuşcări. Dar în psiha- 
naliză şi remușcarea urmează să fie considerată ca un rău, 
ca orice suferință. Ea este prima formă a nevrozei și cea 
mai uşoară. Primul simptom al luptei intime dintre instincte 
și imperativul moral. Morala se poate mulțumi cu aceeași 
definiție a remușcării — dar ce deosebită este prețuirea pe 
care i-o acordă! Departe de a o privi ca pe un rău care 
trebuie înlăturat, vedem în remugcare mai degrabà un izvor 
de necontenită regenerare morală. Din criza remușcării ieşim 
atit de refăcuţi sufletește, încît unii psihologi creştini au 
dorit păcatul tocmai pentru starea de spirit care îl mărgi- 
neste și-l răscumpără. 

Fireşte că psihanaliza este deterministă. Freud socotește 
cà descoperirile sale nu se pot asemăna decît cu acelea ale 
lui Copernic și Darwin. Astfel, după ce omenirea a aflat 
că nu ocupă nici centrul lumii şi că nu se poate măguli nici 
cu o situaţie privilegiată în creaţiune, iată că i se aduce 
dovada că în propriul său eu, conştiinţa este departe de a 
avea supremația. Tendinţe înăbușite în subconștient il de- 

termină și nu rareori îl aduc ín contrazicere cu sine însuși. 
Icoana omului, așa cum o completează psihanaliza, ne arată 
o biată fiinţă rătăcitoare în haosul lumilor, legată cu lan- 
ţurile „descendenţei de animalitatea cea mai josnică si ame- 
ningatá în orice clipă de anarhia lăuntrică. Din fericire, o 
asemenea reprezentare n-are nici o valoare practică. Cu 
prilejul celei mai modeste dintre întreprinderile sale, omul 
concentrează în vederea scopului toate energiile incátugate 
ale naturii si ale personalităţii. Dacă omul nu este centrul 
lumii, el se comportă în tot cazul ca gi cum ar fi. Numai 
cu această condiţie scopurile întrezărite pot fi resimţite cu 
adevărat dezirabile și reprezentarea lor poate să trezească 
energia execuţiei. Dacă omul nu este scopul creagiunii, el 
devine —  întrebuinţind-o. Ramine in sfirgit unitar, atita 
vreme cît socialmente joacă un rol. Unitatea personalităţii 
pare în adevăr a fi reflexul sarcinii precise care i s-a în- 
credingat. Cînd invazia subconştientului în conştiinţă nimi- 
ceşte această unitate, omul se elimină automat din socie- 
tate. Această tristă victimă este nevropatul. 

Ultima concluzie etică a psihanalizei Freud n-a for- 
mulat-o niciodată ; dar ea se impune. Se impune și străbă- 
tind apare chiar prin vălul concesiilor făcute unei morale 
al cărei principiu mai adinc nu l-a folosit. Omul freudian 
este omul fără subconștient ; ființa care nu mai comprimă 
sub limita conștiinței clare nici una din pornirile pe care 
va avea curajul să le manifeste. Este omul care a învins 
morala, dacă sancţiunile interne ale acesteia din urmă le 
înțelegem tocmai ca pe granițele arzătoare ridicate de con- 
ştiinţă în faga subconştientului. Fiinţa plutitoare deasupra 
binelui şi răului, despre care vorbea Nietzsche. 

Freud n-a tras aceste concluzii din spirit concesiv pen- 
tru morala socială și poate pentru că îşi făcea despre cali- 
tatea instinctelor care cer să se manifeste, iluzii mai puţin 
optimiste decît Nietzsche, apologistul sincer al omului in- 
stinctiv. S-a mulţumit, aşadar, să preconizeze o simplă me- 
todă de eliberare lăuntrică, prin aducerea în conștiință a 
surdului tumult din adîncuri. În această privinţă el se apro- 
pie de Socrate. „După dezvoltările noastre de pînă acum 
— scrie Freud — nevroza ar fi rezultatul unei ignorante, 
al negtiintei despre anumite fenomene sufletesti, pe care ar 
trebui să le cunoaștem. Aceasta alcătuieşte o puternică apro- 

piere de cunoscuta învăţătură socratică, după care viciul 
însuşi constă din ignoranță.“ Rămine însă o întrebare pe 
care Freud nu și-o pune: aceea dacă întreaga energie a 
instinctelor se poate converti în energie reprezentativă sau 
dacă nu cumva un rest din cea dintii, neeliberîndu-se prin 
cunoaştere, urmează să fie comprimată mai departe sau să 
izbucnească anarhică. 

În cazul acesta, sau suferinţa rămîne și mai departe des- 
tinul durabil al oamenilor, sau apariţia omului care a învins 
morala trebuie dorită şi încurajată. O psihanaliză consec- 
ventă trebuie să răspundă la aceste întrebări. Răspunsul Mo- 
ralei este de pe acum unul singur. 

Păstrăm în faga pihanalizei conştiinţa că binele pe care 
l-ar putea aduce omenirii suferinde este mai mic decît ne- 
ajunsurile pe care le-ar provoca în același timp. Cultura 
omenească este un rod al durerii şi al luptelor omului cu 
sine însuşi, al nesfirgitelor sale conflicte intime. Cine do- 
reste să mîntuiască pe om de soarta sa de suferință si frä- 
míntare atacă puterea creatoare a culturii în temeliile ei 
cele mai adinci. 

PAUL VALERY ȘI NEOCLASICISMUL ` 


Vorbind odată despre condițiile poeziei, Paul Valéry 
notează : „Este cu „neputinţă de a spune bine tot ce este 
necesar să fie spus“. Această cugetare poate fi generalizată 
Și, ráminind 1 în spiritul lui Valéry, ea poate fi aplicată deo- 
potrivă artei poetului şi a prozatorului. Ceea ce este nece- 
sar să fie spus se compune fără îndoială din acele frag- 
mente neutre ale cugetării, menite să stabilească legătura 
între momentele ei viu resimţite. Bine poate fi spus însă 
numai ceea ce reuşeşte sforțării de a menţine sub fiecare 
expresie tumultul unei intuiții originale. Scrierea unui spirit 
astfel orientat, chinuit de nevoia de a se înţelege neconte- 
nit pe sine, duşman al punților pe care inteligența cu indi- 
ferenţă le aruncă între momentele actualități sale, va fi 
mai puţin legată, pentru cà fără încetare ea va năzui să 
se modeleze după intermitenţele sensibilitășii láuntrice. Un 
asemenea spirit este Paul Valéry gi în constituţia lui întîm- 
pinăm greutatea de căpetenie care se opune încercării de a 
reface sistemul cugetării sale. 

Paul Valéry s-a exprimat de mai multe ori asupra ob- 
stacolelor cu care a avut să lupte gîndirea sa însetată de 
actualitate sufletească. Ceea ce l-a împiedicat să-şi între- 
geascá gîndirea într-un sistem, l-a oprit, în același timp, 
să aducă vreo contribuţie la una sau alta din marile pro- 
bleme tipice $i tradiționale ale filozofiei. Adus odată să se 
mărturisească asupra dificultăţilor cu totul interioare ale 
carierei sale de filozof, Valéry declară în prefața la M. Teste: 


„Nu intelesesem că problemele cele mai importante nu se 
impun nicidecum si că ele împrumută o mare parte din 
prestigiul si atracția lor anumitor convenţii, pe care trebuie 
să le cunoaştem și să le primim pentru a intra în societatea 
filozofilor... Dar eu îmi fácusem o regulă din a considera 
drept inexistente sau demne de a fi dispreguite toate opiniile 
$i obișnuinţele de spirit pe care le naşte viaţa in comun gi 
relațiile noastre exterioare cu ceilalți oameni şi pe care sin- 
gurătatea le face să dispară.“ 

Pentru un astfel de filozof, neîncrezător în articulațiile 
propriei sale cugetări și refuzind să ocupe un loc oarecare 
în istoria filozofiei, opera inteligenţei culminează în niște 
rezultate de o extremă fugacitate, pe care nu se sfieşte să 
le compare odată cu atitudinile dansatoarei „care ne miră, 
luînd și conservînd cîtva timp figuri de pură instabilitate“. 
Aceste repezi scăpărări însă, Valâry nu le primeşte și nu 
le degustà ca pe fructele unei revelații. El vrea să le lege, 
dimpotrivă, cu sentimentul unei conștiințe responsabile, in 
aşa fel încît ele să apară ca niște rezultate cucerite, iar nu 
ca destăinuirile insuflate de un geniu necunoscut. Aşa ni se 
mărturisește Monsieur Teste, tragica nălucă a scriitorului: 
„Sînt făcut, prietene, dintr-un spirit nenorocit, care nu e 
niciodată sigur de a fi înţeles ceea ce a înţeles fără să-și 
dea seama“. 

Iatá-l aţintit asupra obiectului cunoștinței. Munca aten- 
tiei mergind în adincime îi dezvăluie straturi din ce în ce 
mai obscure. Răsplata aplicaţiei sale îndelungi și stăruitoare 
nu este soluţia fericită și uşoară, ci enigma, cu atit mai pe- 
cetluitá. Punţile aruncate peste „spaţiul unei cugetări“ sint 
practicabile, dacă sînt repede traversate, dar devin primej- 
dioase pentru cine se opreşte şi se apasă în mijlocul lor, 
căci ele se pot rupe şi prăvăli în adîncimea insondabilă: 
„Cine se grăbeşte, înțelege ; nu trebuie să insistám, pentru 
că în curînd se arată că discursurile cele mai limpezi sînt 
tesute din termeni obscuri“. Departe şi cu sîrguință împinsă, 
gindirea ajunge, așadar, la perplexitate. Nu este într-adevăr 
curioasă calitatea acestei atenţii care îşi distruge obiectul 
contemplatiei sale? Teste a cunoscut soarta unei astfel de 
sterile genialități : „Obiectul pe care ochii săi îl fixează este 
tocmai acela pe care spiritul său vrea să-l reducă la neant“. 
lată ceea ce trebuie nu numai să ne amintim, dar să şi 

uităm îndată, încercînd să izolám si să expunem cu ordine 
unul din aspectele acestei cugetări. 

Voința de a cunoaşte, îndreptată către tinta încordării 
sale, iese, aşadar, sleită din propriul său efort. Uneori însă 
i se límuresc zorile livide ale unei realităţi dezbrăcată de 
orice transfigurare. Este numai o excepţie. Căci întocmai 
ca tot ce trăiește, întocmai ca planta care isi înfige rădăci- 
nile în straturile întunecate ale pămîntului şi ca animalul 
care se dezvoltă din adincimile iraționale ale instinctelor, 
cunoștința pusă în slujba vieţii se ridică din temeliile ei 
neștiute, fără să le dezvăluiască. Ce înseamnă a cunoaște? 
se întreabă odată Paul Valéry. „Desigur, a nu fi ceea ce 
este. Iată deci pe oameni delirind și gindind, introducînd 
în natură principiul unor erori ilimitate... Ideea face să in- 
tre în ceea ce este fermentul a ceea ce nu e.“ Cînd, așadar, 
cunoştinţa se abate de la scopul său eterogen, singurul care 
slujeşte vieţii, si se dezvoltà către scopul său imanent, ea 
începe să semene în adevăr cu planta care și-ar întinde ră- 
dăcinile, împotriva naturii, către claritate. „Va găsi ea viaţa 
sau moartea la capătul voingelor atente ? Pe Dumnezeu sau 
înfricoşetoarea senzaţie de a nu întâlni, în punctul cel mai 
profund al cugetării, decît palida „răsfrîngere a propriei. şi 
mizerabilei sale materii ?“ Rodul oricărei limpezimi, urmărită 
cu exces, este groaza de a trăi, uritul, Pennui, „care n-are 
altă substanță decît viaţa în goliciunea ei cînd se priveşte 
cu limpezime*. Un aspru sentiment pesimist al existenței 
este preţul unei cunoștințe orientată cu imprudenţă către 
dibuirea realului, sub vălurile ei transfiguratoare : „Realul, 
în stare pură, opreşte cu instantaneitate inima... O singură 
picătură din această limfă glacială ajunge pentru a destinde 
într-un suflet resorturile si palpitațiile dorinţei, pentru a 
extermina toate speranțele si a ruina toţi zeii care erau în 
sîngele nostru.“ 

Există vreun remediu împotriva urîtului, împotriva groaz- 
nicei simţiri de pustietate lăuntrică pe care o descătușează 
realitatea dezvăluindu-se cunoștinței ? În dialogul L'Âme et 
la Danse, căruia îi sînt împrumutate citatele de mai sus, se 
Tăgăduieşte existența vreunui leac, deşi ne este indicată o 
stare contrarie, dansul, nobila beţie datorită actelor, duşmana 
cea mai inversunatá a marelui urít, „starea cea mai îndepăr- 

tată de trista stare în care l-am lăsat pe observatorul imobil 
și lucid închipuit adineaori*. 

Dacă realitatea se definește drept ceea ce este, pe cînd 
cunoștința drept ceea ce poate fi, înseamnă că una se mişcă 
în afară si cealaltă înăuntrul domeniului posibilităţilor. În- 
telegem atunci de ce spiritul, organul cunoștinței, este con- 
siderat drept liber. Ce este oare libertatea, dacă nu „folosința 
posibilului“ ? Descartes este lăudat odată de Valéry ca unul 
care a ştiut să conducă pînă la termenul său extrem această fa- 
cultate a spiritului. Constringindu-se, în Discursul asupra me- 
todei, să se îndoiască de tot, Descartes oferă conştiinţei sale 
numărul total al posibilităţilor și, în această catastrofă uni- 
versala de scepticism, el reușește să salveze certitudinea cu 
privire la fiinţa spiritului. Este gradul cel mai înalt de spi- 
ritualitate la care a putut ajunge omul vreodată, acela în 
care, acceptind toate alternativele, se izolează și se resimte 
opus şi superior realului. „Descartes, scrie . Valéry, se închide 
împreună cu Întregimea atenţiei $i uzează, în „mijlocul po- 
vestirii vieţii sale, de posibilul care se găseşte în el. Același 
om care străbătea lumea și se războia ca amator, se întoarce 
deodată în cadrul prezenţei şi trupului său şi relativizează 
întreg sistemul referingelor si certitudinilor noastre comune ; 
el se face altul, întocmai ca acela care dormind, printr-o 
bruscă mișcare ieșită din visul său, alterează, transcende 
acest vis și îl transformă în vis calificat ca atare. El opune 
omului, ființa. Dar a distinge ființa in om şi a o face atît 
de hotărît, a căuta o certitudine de grad superior printr-un 
fel de «procedură extraordinară», acestea sînt primele semne 
ale unei filozofii.“ 

Ceea ce i-a reuşit lui Descartes nu reuşeşte spiritului tot- 
deauna. Liberul joc al spiritului în domeniul posibilului 
încetează uneori subit și, în această dezolantă stare de imo- 
bilitate, el recunoaște influenţa realului ajuns la o predomi- 
nanţă care covirgeste spiritul. Ceea ce este se ridică si co- 
pleseste tot ceea ce poate fi. Atunci inceteazá omul a se 
concepe ca spirit, începînd a se resimţi ca materie. Este 
obsesia persoanei de a se intui ca un trup, drept ceva veşnic 
identic cu sine gi în „neputinţă de a deveni vreodată altul. 
Iată însă cà trupul însuși, pentru a se mintui din aceastá 
obsesie, aspiră la condiţia spiritului: dansind, el își corec- 
tează permanenţa prin activitate. Așa ne lămurește Socrate, 

privind jocul minunat al dansatoarei Athikté: „Iară cum 
corpul, care este ceea ce este, nu se mai poate conţine în 
întindere! Unde să se așeze? Ce să devină? Acest unul 
vrea să se joace de-a totul. El vrea să imite universalitatea 
sufletului ! Vrea să-și remedieze identitatea prin numărul 
actelor sale. Fiind lucru, izbucnește în evenimente ! Se por- 
neşte năvalnic ! Şi după cum cugetarea excitată atinge toate 
substanţele, vibrează între timpuri și clipe, depășește orice 
diferenţe ; după cum în spiritul nostru se formează simetric 
ipotezele și după cum posibilităţile se orînduiesc și se enu- 
meră, la fel corpul acesta se exercită în toate părțile sale şi 
se combină cu sine însuşi, își dă mereu o altă formă şi iese 
neîncetat din sine...“ Dansul în concepţia lui Valery a fost 
uneori comparat cu frenezia dionisiacă, despre care vorbea 
Nietzsche. Observaţia e justă, dar ea trebuie adîncită. Căci 
dacă freneziei dionisiace i se atribuia puterea de a ne face 
să participăm la viaţa marelui Tot, a substanţei universale 
anterioară creagiunii de forme individuale, aceasta are, aşa- 
dar, la Nietzsche o coloratură metafizică, pe cînd dansul 
valéryan ne conduce numai în regiunea logică a posibilului. 

Dansul este numai una din stările contrare uritului și în 
care spiritul persecutat de sentimentul pesimist al existenţei 
se poate refugia. E] nu este singurul. O altă formă a artei, 
realizind împreună cu dansul un dualism asemănător aceluia 
stabilit de Nietzsche, întruchipează o nouă ipostază în care 
groaza de viaţă se anulează, pentru că ea se găsește în ade- 
văr la antipodul vieții. A crea artistic, din acest punct de 
vedere, înseamnă a nimici viaţa în principiul ei. Dezamăgit 
de cugetare şi inspáimintat de viaţă, în această nouă formă 
a artei va găsi ginditorul nostru limanul unui alt refugiu 
sigur. Prin ce trăsături dobîndește arta această calitate? 
Care sînt principalele aspecte ale esteticii antinaturaliste pe 
care în aceste împrejurări o schiţează Valéry ? 

Valéry n-a lămurit niciodată motivele mai adînci ale 
acestui nou ideal de artă, sub categoria căruia cade mai ales 
întreaga sa artă poetică, dar rămîne o sarcină a comentato- 
rului să descopere, sub propozițiile acestei estetici mîndre, 
amarnicul sentiment al existenţei pe care dialogul despre 
dans ni l-a mărturisit. Întrucît apoi în această estetică vom 
recunoaște trăsăturile fundamentale ale oricărui clasicism, 
vom dobindi astfel și principiul unei alte evaluări morale a 

acestui curent prea adeseori considerat ca expresia unei îm- 
păcări fericite cu lumea, cînd, în realitate, mulțimea inhi- 
bițiilor, a restricțiilor și prescripţiilor, care au caracterizat 
totdeauna clasicismul, dovedesc mai degrabă că artistul cla- 
sic nu este fiinţa devenită generoasă prin euforie, capabilă 
să se abandoneze, să depășească și să înece limitele și impe- 
rativele în fluxul năvalnic al fericirii de a trăi. Dimpo- 
trivă, spicuirile pe care urmează să le facem în opera de 
gînditor a lui Valéry ne pun pe drumul care conduce la o 
nouă şi mai adevărată psihologie a clasicului. 

Într-o bucată de poezie, manifestind noul tip de perfec- 
tiune pe care îl visează, Valéry recunoaşte însușirile unei 
adevărate plăsmuiri anorganice, „calităţile unei materii re- 
zistente, străine de sufletul şi surde în faţa dorințelor noas- 
tre“. Drept care, în altă parte, ni se recomandă: „Nu uita 
niciodată că opera este un lucru sfirșit, definitiv şi mate- 
rial !“ Poemele lui Mallarmé, care trezeau fervoarea scriito- 
rului în vremea tinereţii sale, îi păreau ca niște adevărate 
„sisteme cristaline“. intr-atit „legăturile cuvintelor cu cu- 
vintele, a versurilor cu versurile, a mișcărilor cu ritmurile 
erau asigurate, intr-atit fiecare din aceste poeme dădeau 
ideea unui obiect oarecum absolut, datorit unui echilibru 
de forte intrinsece, sustrase printr-un miracol de combinaţii 
reciproce acelor veleități de retușare și schimbare pe care 
spiritul, în timpul lecturilor sale, le concepe fără să vrea în 
fața majorităţii textelor“. în ce chip însă poate fi înălțată 
poezia la această condiţie absolută ? Cum poate fi înlătu- 
rat sentimentul arbitrarului în literatură ? „Prin arbitrarul 
însuși, prin arbitrarul organizat şi decretat“, răspunde Va- 
léry. Prelucrînd materia poetică după niște norme cu totul 
convenționale, cum sînt acelea pe care si le impune o strictă 
prozodie, sustragem opera sentimentului că ea ar fi putut 
fi și altfel. Pentru a zădărnici orice scepticism în faga pro- 
ducti poetice nu există alt mijloc decît a ne supune de 
bunăvoie unor reguli arbitrare, cum sînt regulile unui joc, 
căci, se știe, „nu există scepticism posibil în faţa regulilor 
unui joc“. 

Pentru aceste motive, Valéry se declară în favoarea for- 
mei stricte a versului clasic și împotriva tendinței de a 
cuceri libertatea prin sacrificiul acestor forme. O astfel de 
libertate n-ar fi, dealtfel, decît aparentă, simpla facultate de 

a asculta de toate impulsiile întîmplătoare şi care, de fapt, 
ne-ar lega mai strâns, făcîndu-ne cu totul asemănători bucății 
de plută aruncată în mijlocul mării, „pe care nimic nu o 
ţine, totul o solicită si în jurul căreia se contestă și se anu- 
lează toate puterile universului“. Este adevărat că ,liberta- 
tea“ ne-a fost înfăţişată drept o folosință nelimitată a po- 
sibilului. Dar această folosinţă nu ne abandonează haosului 
lăuntric, ci, facîndu-ne să absorbim un număr cit mai mare 
de relaţii, unește elementele disparate ale spiritului prin tot 
atîtea legături și-i dà unitate, totalitate si consistență, Ast- 
fel, în același fragment citat despre Descartes ni se spune: 
„Un spirit în întregime legat va fi un spirit infinit liber“. 
La care se poate desigur adăuga: „Cea mai mare libertate 
naște din cea mai mare rigoare“. 

Astfel se ajunge mai departe la ideea unei creații con- 
ştiente, în care spiritul își impune o lege şi se fereşte să se 
lase în voia sugestiilor întîmplătoare ale „inspiraţiei“. In- 
tuițiile care se oferă unei genialitági obscure sînt departe, 
dealtfel, a nutri cu substanța lor întreaga operă. Opera se 
împlineşte abia atunci cînd în întîmpinarea intuiţiilor apar 
nevoile noastre, îndemnîndu-ne să dăm celor dintii o între- 
buingare conştientă, Așa apare opera ca o „colaborare a 
întregului om^, nu numai a inconştientului său. Intuiţiile 
geniului sînt instabile ; ; ele sint sortite dezordinii, vagului și 
uitării. Pentru a le da oarecare soliditate si durată, spiritul 
trebuie să se opună — ca să spunem așa — sie însuși, 
creîndu-și acele rezistențe pentru care cerinţele riguroase ale 
prozodiei alcătuiesc unele exemple. Simţind împotrivirea, 
fantasmele vaporoase ale spiritului dobindesc o „existenţă pal- 
pabilă, solidificată pe limita în care au avut să lupte cu re- 
zistentele ce li s-au opus. Chiar acela care vrea să-și scrie visul 
trebuie să cîştige această stare de limpede conștiință, rod al 
unui spirit care se dedublează pentru a se opune siesi : „Dacă 
vrei să imiţi destul de exact bizareriile, infidelităţile fayá 
de tine însuţi ; dacă vrei să urmăreşti în adîncimea ta acea 
gînditoare cădere a sufletului ca o frunză moartă prin imen- 
sitatea vagă a memoriei, nu te măguli că vei putea izbuti 
fără o atenţie împinsă la extrem, a cărei capodoperă va fi 
de a surprinde ceea ce nu există decît în paguba sa. Cine 
spune exactitate și stil, invocă opusul visului.“ În tinere- 
tea sa, Valéry ne povesteşte că s-a legat că „dacă va scrie 

vreodată, îi va plăcea infinit mai mult să scrie cu toată 
conștiința și cu o întreagă luciditate ceva slab, decît să dea 
naştere în transă și fără stăpînire de sine unei capodopere 
dintre cele mai frumoase“. Esemplul lui Mallarmé îi stătea 
în faţă. lar în acesta recunoștea el natura unui „savant“, 
într-atit i se păreau apropiate „construcţia unei științe exacte 
și planul vizibil la Mallarmé de a reconstitui întreg siste- 
mul poeziei cu ajutorul unor noţiuni pure şi distincte, bine 
izolate prin subţirimea şi justețea judecății sale“. Tocmai 
în această rigoare logică trebuie căutată însăși explicaţia 
obscurităţii de care Mallarmé a fost uneori învinuit. Căci, 
întocmai ca în operaţiile strict conduse ale ştiinţei, și aici 
„logica, analogia şi preocuparea de consecvență conduc la 
unele reprezentări deosebite de acelea pe care observaţia ime- 
diată ni le-a făcut familiare“. Este aci și semnul unui „ca-i 
racter voluntar“, al unei „tendinţe absolutiste demonstrată 
prin extrema perfecţiune a felului de a lucra“. O tendința 
absolutistă care operează însă mai întîi împotriva propriei 
exuberante, în avantajul intimei economii a operei si care 
ne lasă să întrevedem în artistul respectiv o trăsătură de 
„ascetism“, conformă cu tot sentimentul de viaţă pesimist 
din care opera s-a înălțat ca o cetăţuie înaltă a refugiului. 

Dar admiraţia tinárului Valéry bătea si drumuri mai: 
depărtate. Ea se oprea în faga lui Leonardo da Vinci, in 
care recunoştea pe un „maestru al mijloacelor sale, pe un stá- | 
pîn al desenului, imaginilor și calcului, (care) găsise atitu- 
dinea centrală, de la care pornind, întreprinderile cunoş- 
tinţei și operaţiile artei sînt posibile deopotrivă“. Vis inde- 
lung mîngfiat! Mulţi ani de zile, Valéry a urmărit ideea ; 
de a scrie un tratat despre Arta de a cugeta, o metodică! 
generală a gîndirii în care mişcările și rezultatele acesteia 
să fie mai dinainte prevăzute şi cu totul sustrase vagului şi 
incertitudinii împotriva cărora resimte o repulsie congeni- 
tală. În 1896, cînd un editor englez îl îndeamnă să redac-: 
teze concluziile filozofice ale anchetei întreprinse încă de pe. 
atunci asupra procedeelor de expansiune ale Germaniei, Va- 
[éry concepe această lucrare ca pe un capitol special al tra- | 
tatului pe care îl plănuia. Une conquéte méthodique expune | 
astfel ceea ce i se părea a fi sistemul german: acela de a` 
nu reţine din descoperirile oamenilor superiori decît ceea: 
ce este imitabil si, prin urmare, multiplicabil. Dominínd : 

acest sistem, ne este evocată cu măiestrie figura maregalu- 
lui Moltke, al cărui „plan profund era de a nu muri indis- 
pensabil“. Posibilitatea de a înlocui oamenii unii prin alții, 
graţie unor procedee generale și transmisibile, alcătuiește 
însă simptomul acelei crize iminente a spiritului, despre care 
Valéry trebuia să se ocupe mai tîrziu și care permite teme- 
rea că omenirea europeană, descoperitoarea unei ştiinţe im- 
personale și a unei tehnici „capabile să fie aplicată de ori- 
cine, nu va mai fi singura să se bucure de avantajele lor, tre- 
cînd prerogativa de a stápini, prin ele, masei omeneşti celei 
mai numeroase. Raționalismul lui Valery ştie să treacă cu 
ochii închiși pe lingă, această primejdie, rivnind acea Artă 
de a cugeta, al cărei alt capitol particular ar fi o artă 
poetică în stare să corecteze şi în domeniul aferent „aparența 
de spontaneitate, obscuritatea originii și lipsa de procedee 
generale“. Este punctul extrem al năzuinţei de a introduce 
lumina conștiinței în tainele creaţiei poetice. Către Apollo, 
zeul luminii, după ce ar fi putut să i se adreseze lui Dionysos, 
se îndreaptă deci salutul : „Ce poate fi mai seducător decît 
un zeu care respinge misterul, care nu-şi întemeiază puterea 
pe tulburarea simţurilor noastre... ? Există vreun semn mai 
bun al unei puteri adevărate și legitime, decit acela de a nu 
se exercita sub un văl ?* 

Íntreagá această parte a gîndirii lui Valéry stă sub aus- 
piciile geniului, apolinic, al luminii şi ordinii, al construc- 
gei metodice şi raţionale. De la rodnicia acestui geniu este 
de așteptat nu numai realizare artistică, dar si mintuire pen- 
tru problema vieţii, ilustrind și în acest punct legătura 
dintre artă si problematica pesimistă a vieţii. Socrate pro- 
pusese altădată, pentru limpezirea tuturor conflictelor in- 
terne, formula cunoștinței de sine. Dar este posibil, în ade- 
văr, a ne cunoaşte? Nu ne-a arătat Valéry că gîndul ur- 
mărit cu persistengá nu duce decit la perplexitate ? Cînd opera 
cunoștinței reușește, suflarea îngheţată a realităţii dezvăluite 
nu atacă însuși principiul vital al persoanei ? Pentru ca viaţa 
să se menţină, este necesar ca cunoaşterea să-și păstreze ofi- 
ciul său obișnuit, acela care, împodobind realitatea cu mii 
de vàluri seducătoare, înseamnă că introduce între realitate 
şi reprezentarea ei un factor de diferență perpetuă. Cunos- 
tinta sau nu este posibilă, sau e primejdioasă, sau e disi- 
mulată. Dacă deci atitea piedici se opun autocunoașterii, 


arta ne oferă în schimb modelul şi îndemnul construcţiei 
de sine. Dacă este dificil sau primejdios să ne comportăm 
ca nişte filozofi în faga vieții, putem să ne construim inte- 
rior ca nişte artiști. Fugacitatea şi dezordinea stărilor lăun- 
trice pot fi înlocuite, printr-o faptă analogă artei, cu o stare 
de lăuntrică soliditate. Fantoma individualităţii haotice 
prinde consistență si devine personalitate durabilă și unitară. 
Este experienţa lui Eupalinos, arhitectul care, în dialogul 
lui Valéry, i se spovedeste lui Fedru: „Construind mereu, 
mi se pare că m-am construit pe mine“. La care Socrate răs- 
punde cu o întrebare care conchide, de fapt, la o certitu- 
dine: „A te construi, a te cunoaşte pe tine însuși, sînt două 
acte sau nu ?“ 

Se vorbeşte mult, în Franţa, astăzi, de existența unui 
curent neoclasicist. Tocmai în anul centenarului romantic, 
Academia Franceză, chemînd în sînul său pe Paul Valery, 
dă satisfacţie unei orientări care nu preocupă numai cercu- 
rile răspunzătoare și stabilite, dar imprimă o linie de con- 
duită celui mai îndrăzneţ şi întreprinzător tineret. Multe 
spirite franceze aderă astăzi la principiile doctrinei clasice 
și ele recunosc în Valéry pe un maestru și pe un îndrumător. 
De o sută de ani încoace, întreaga dezvoltare a literaturii 
a mers către o apropiere cît mai mare de viaţă. În numele 
vieţii a ridicat şi romantismul și naturalismul drapelul lor 
revoluţionar. lată însă că Valery restituie vechiul său presti- 
giu noţiunii clasice a formei și nu se dă înapoi să afirme 
situaţia sa antiteticà faţă de viaţă. Adinca sa analiză, refă- 
cută din mărturii variate ale operei sale, ne lasă să strecu- 
răm o privire în regiunea motivelor psihologice și morale 
care susțin acest cult restabilit, dedicat formei pure și lu- 
minoase, creaţiei conştiente $i stápine pe sine. 

HENRIK IBSEN SI IDEALURILE MODERNE 


Cu prilejul centenarului său 


Era în epoca dramei atît de îndrăzneţe a Strigoilor cînd 
Henrik Ibsen, protestind împotriva filozofiei care i se atri- 
buia, scria în ianuarie 1882 lui Schandorph: „Intenţia mea 
a fost numai să trezesc în cititor impresia că trăiește o bucată 
de realitate“. De mai multe ori ne-a oprit Ibsen de a con- 
sidera în opera sa altceva decît creația poetică. Cu toate 
acestea, în altă parte el declară că „a compune poetic în- 
seamnă a ţine judecată asupra sa și asupra semenilor“. Este, 
în adevăr, în natura atitudinii dramatice de a exercita o 
alegere, de a distribui caracterele antagoniste după criteriul 
unei pretuiri morale. În lupta care se încinge, victoria nu 
este totdeauna a celor buni, dar poetul știe să cîştige pen- 
tru ei premiul simpatiei pe care o merită. Astfel idealul mo- 
ral al poetului rezultă din chiar această valorificare. S-a 
întîmplat însă, în cazul Norei, că simpatia poetului îndrep- 
tindu-se către femeia care, pornind în puterea nopţii către 
ținte necunoscute, părăsindu-și bărbatul şi copiii numai pen- 
tru a afirma drepturile individualitàgii feminine, a stirnit o 
asemenea împotrivire publică, încît piesa n-ar fi putut să fie 
reprezentată în Germania dacă Ibsen n-ar fi consimţit să 
schimbe acest îndrăzneţ final. Valorificarea poetului intrînd 
în luptă cu sentimentul public, Ibsen are dreptul să fie 
privit nu numai ca un evocator de viață, dar ca un ade- 
vărat creator de noi idealuri morale. Acestei însuşiri mai 
rare este probabil cà i se va adresa, în primul rînd, omagiul 
aniversării centenarului marelui dramaturg, la Oslo. 


Nora a fost numită de un critic ibsenian o adevărată de- 
clarage a drepturilor femeii, la nouăzeci de ani după ce 
Revoluția franceză proclamase pe toţi oamenii liberi si egali. 
Analogia este însă cu totul aproximativă, deoarece în acest 
lung interval concepţia omului, a tuturor oamenilor, nu nu- 
mai a femeii, a suferit însemnate modificări. Filozoful ger- 
man G. Simmel observă cu multă fineţe odată că cele două 
idei pe care tinăra Republică franceză le înscria pe fron- 
tispiciul instituţiilor sale s-au dezvoltat în decursul ultimu- 
lui veac în direcţii divergente. Ceea ce îngăduia întrunirea 
unor termeni care au apărut mai tîrziu contradictorii era 
împrejurarea că pentru revoluționarii francezi, hrăniţi în 
spiritul iluminist al veacului al XVIII-lea, oamenii erau egali 
prin natura lor, ca uni ce închideau în ei deopotrivă mo- 
delul invariabil al unui om abstract şi că libertatea n-avea 
decît să realizeze posibilitățile imanente ale acestei egalităţi 
naturale. Atita vreme cît stăruia concepţia omului identic 
cu sine în toată diversitatea vieţii istorice și sociale, cele 
două principii revoluţionare puteau figura alături. Contra- 
dicţia a izbucnit numai în momentul în care individul, cu- 
noscîndu-se identic cu sine, dar nu cu tipul vreunei umanități 
abstracte, omul a trebuit să se hotărască sau pentru soluţia 
[...] „egalității fără libertate“ sau pentru formula „libertăţii 
fără egalitate“, care este aceea — fără ca Simmel să-l nu- 
mească — proprie lui Henrik Ibsen. Nu libertatea în scopul 
de a obţine egalitatea naturală oamenilor, dar libertatea care 
să conducă la realizarea esenței lor ireductibile este aceea 
pentru care Ibsen pornește lupta sa. „Mi se pare — îi scrie 
Ibsen lui Theodor Caspari în 1884 — că nu avem nimic 
altceva mai bun de fácut decît să ne realizăm pe noi înşine 
in spirit şi adevăr. Aceasta este după părerea mea adevărata 
libertate.“ . 

Libertar, fără să fie egalitarist, evoluția reputației lui 
Ibsen a fost destul de ciudată printre curentele politice ale 
timpului. Privit ca un îndrumător de către mișcarea anar- 
histá mondială, el a putut fi considerat ca un reactionar 
în propria sa ţară. O piesă ca Un dușman al poporului per- 
mite pînă la un punct această îndoită apreciere. Căci Dr. 
Stockmann, eroul piesei, luptă contra majorităţilor care 
voiesc să înăbușe glasul conștiinței sale. Urita lumină pe care 
poetul o alege pentru prezentarea acestor majorităţi dove- 

deste în el o dispoziţie puţin favorabilă democraţiilor. „Ma- 
joritatea are putere, spune Dr. Stockmann. Din nefericire ea 
nu are dreptate. Dreptate am eu și încă o mînă de oameni. 
Minoritatea are totdeauna dreptate.“ Cit de exagerată este 
însă înfățișarea lui Ibsen ca un reacţionar o dovedesc chiar 
cuvintele cu care Dr. Stockmann își continuă mindra sa 
declaraţie de principii: „Nu má gîndesc la mica adunare 
a reacţionarilor, meschină si cu răsufletul scurt. Mă gîndesc 
la acei puţini si singuratici dintre noi care au știut să-şi 
apropie tinerele adevăruri care încolțesc. Acești oameni luptă 
ca posturi înaintate pentru niște adevăruri care sînt încă 
prea de curînd născute în lumina conștiinței, pentru a putea 
avea majoritatea în sprijinul lor." 

La drept vorbind, privit in planul social, individualismul 
lui Ibsen își pierde mult din înţelesul sáu. Culoarea sa este 
etică si reforma pe care o îndreptățește și către care patosul 
poetului názuleste este aceea a întregii omeniri. În corespon- 
dența sa se găseşte deci și această declaraţie : „De la nişte 
reforme speciale nu-mi fágáduiesc nimic. Întreaga speţă se 
găseşte pe drumuri greşite.“ Ceea ce este necesar si reclamă 
cu hotărtre este „o revoluționare a spiritului omenesc“. Cit 
de puţin îl interesează categoria socială o dovedeşte si afir- 
maţia cuprinsă, într-o scrisoare adresată lui Brandes, după 
care „nu există absolut nici o necesitate a raţiunii în vir- 
tutea căreia individul să fie și cetăţean“. Cît despre Dr. 
Stockmann, care printre personajele lui Ibsen se arată a 
fi cel mai credincios purtător al său de cuvînt, el declară 
că „nu are nici o importanță dacă o societate mincinoasă 
se prábuseste^. Revine în această categorică exclamaţie ceva 
din propriul radicalism al poetului, care cerea patriei sale 
să intervină pentru naţiunea-soră a Danemarcei, cînd cu 
războiul de la 1864, chiar dacă sfîrşitul lui ar fi trebuit să 
fie fatal. În felul acesta Norvegia ar fi ieșit cel puţin din 
marasmul pe care îl socotea cu mult mai primejdios, 

Chiar din puţinele” citate de mai sus se vede cît lo c ocupă 
principiul adevărului în cugetarea lui Ibsen. Dar strămutată 
din domeniul logicii în al moralei, ideea de adevăr dobindeste 
un nou conținut. „Libertate şi adevăr — iată stilpii socie- 
tății“, declară d-ra Hessel la sfîrşitul uneia din cele mai 

cunoscute drame ale lui Ibsen. Cele spuse mai înainte ez- 
plică împrejurarea că adevărul ocupă lîngă libertate un loc 
pe care îl deţinea egalitatea în crezul revoluţionarilor fran- 
cezi. Dar ce este acest adevăr moral, în numele căruia se 
desfășoară lupta de reformator a lui Henrik Ibsen ? El este 
mai întîi acordul omului cu sine însuși. Pentru a obţine 
acest acord își părăseşte Nora bărbatul şi copiii. Căci în 
drumul către sine, Nora înţelege că trebuie să sacrifice toate 
măștile cu care societatea o îmbrăcase. A fost însă o pro- 
blemă a timpului dacă, în adevăr, obligaţiile unei mame către 
copiii ei alcătuiesc numai o simplă mască socială sau dacă 
ele nu intră în chiar structura individualităţii feminine. Dar 
fără a încerca să răspundem mai de aproape acestei întrebări, 
reținem că Ibsen a fost unul dintre acei care au arătat cu 
mai multă forță că, în compoziţia individului uman, ceea ce 
îi este cu totul propriu se combină cu ceea ce societatea îi 
împrumută și-i impune. Ibsen propovăduiește sacrificiul cu- 
rajos al funcțiunii sociale, pentru ca individul să se îndru- 
meze cu atit mai ușor către destinaţia sa originală. Cu umor 
pune Ibsen în gura băiatului Olaf cuvintele pe care le adre- 
sează tatălui său, consulul Bernick : ,..un stilp al societății 
nu vreau să devin... mi se pare că trebuie să fie atit de 
plicticos“. Această voinţă individualistă va ajunge însă să 
se desfășoare nu numai în disprețul societăţii, dar si pentru 
paguba ei cea mai primejdiosă. Ibsen n-a vrut să închidă 
ochii asupra acestui pericol, şi mai înainte chiar să ne înfă- 
figeze pe Nora trecînd cu oarecare ușurință peste datoriile ei 
de mamă, ne-a prezentat pe Brand sacrificindu-si cu mare 
cruzime soţia şi copiii. Lui i se adresează deci glasul ceresc 
care-i amintește în clipa morții pe Dumnezeul caritági, Deus 
caritatis, 

Sfirsitul poemului dramatic Brand ne pune in faţa uneia 
din acele subite schimbări de direcție în cugetarea lui Ibsen, 
care o fac pe alocuri atît de greu de înţeles. Căci acest accent 
creştin și transcendent nu este numai cu totul unic în opera 
sa, dar si protivnic acelei orientări profane a spiritului lui 
Ibsen, care îi zdruncinase bunul renume în mijlocul socie- 
tăţii pietiste a Norvegiei. Brand este, în adevăr, nu numai 
consecvent cu sine, dar şi cu tendinţa fundamentală a poe- 
tului. Principiul adevărului moral, presupunind ca atare 

acordul statornic cu sine, implică şi voinţa de a nu consimţi 
la nici un compromis. Considerat în raportul cu semenii, 
adevărul moral devine integritate şi deviza lui Brand: „tot 
sau nimic“ este expresia ei succintă. De mai multe ori a 
vestejit Ibsen ceea ce in Peer Gynt numeşte „spiritul acor- 
dului“ si chiar în Brand ironia poetului știe să găsească justul 
cuvînt de caracterizare a unui om ca primarul Vogt, care 
declară că îşi „împlinește totdeauna datoria“, dar numai 
în „cuprinsul districtului său“. Deşi Brand este atît de străin 
de această vină, poetul nu numai că îl sacrifică pentru a-l 
răscumpăra în simpatia noastră, după cum toată înţelep- 
ciunea tragică îi indica s-o facă, dar îl imolează, ca să 
spunem așa, pentru a doua oară, ridicîndu-i în faţă princi- 
piul carităţii creştine, faţă de care a păcătuit totuși numai 
prin voinţa sa bărbătească. Brandes observă odată că această 
dualitate de tendinţe nu compromite unitatea adincá a poe- 
mului. Am spune chiar că prin ea Brand realizează tipul 
nou al tragicului irezolvabil. in clasicism, impresia tragică 
lucra în chip eliberator, ea dădea o încheiere armonioasă 
conflictului, echilibrînd adversitatea destinului cu reacția sim- 
patică pentru noblețea omului doborít. Tragismul sorții lui 
Brand nu aduce această soluţie, forma lui rămîne parcă 
deschisă, căci simpatia pentru voinţa neînduplecată a omu- 
lui e turburată neîncetat și, în ultima clipă, de acel teribil 
memento, care ne spune că sublima sa virtute a fost totuși 
un păcat. 

Dar şovăirea lui Ibsen nu se opreşte aci. Zguduindu-ne 
credinţa în virtutea marilor caractere integre, el ne suge- 
rează îndoială chiar şi în ce privește valoarea adevărului 
cu orice preţ. Satira ibseniană biciuise totuși în Peer Gynt 
şi în figura lui Hialmar Ekdal din Rafa sălbatică minciuna 
vieţii, falsul individualism întemeiat nu pe cunoștința, dar 
pe inchipuirea de sine. Cînd însă predica lui Gregor Werle, 
menită să aducă la adevăr pe fantastul lag care este Hialmar, 
pregăteşte sumbra dramă care se va sfîrși cu jertfa nevi- 
novatei fetițe Hedwig, d-rul Relling are prilejul să observe 
că „minciuna vitală este principiul stimulant: luaţi unui om 
mijlociu minciuna vieţii şi îi luaţi în același timp fericirea“. 
Așa ajunge Ibsen să se opună şi să ne ilustreze în opera sa 

dramatică nu numai o nouă învăţătură morală, dar poate 
mai ales tragedia acestei învățături. 

În complicata țesătură a problemelor pe care drama lui 
Ibsen ni le pune, observaţia lui Relling deschide o cărare 
spre lumină. Despre minciuna vieţii ni se afirmă, în adevăr, 
că este necesară numai oamenilor mijlocii. Principiul ade- 
vărului moral poate deci valora și mai departe pentru carac- 
terele excepţionale si nobile. Aceste caractere trebuiesc însă 
mai întîi formate, și morala ibseniană ar putea pretinde la 
universalitate numai în măsura în care ele s-ar generaliza 
pînă la a înlocui media omenească de acum. Ibsen era con- 
stient de roate aceste cînd cerea nu reforme speciale, dar o 
revoluţionare a întregului spirit omenesc. O nouă deosebire 
apare astfel între Ibsen și iluminismul veacului al XVIII-lea, 
din care doctrina liberală şi egalitaristă a Revoluţiei fran- 
ceze s-a dezvoltat. Căci pe cînd pentru filozofii veacului 
luminilor, realizarea omului abstract echivala cu o întoarcere 
către omul dinaintea istoriei, către „omul natural“ pe care 
Rousseau îl propunea ca model timpului său, nostalgia de 
poet si reformator a lui Ibsen aspiră către omul unei etape 
îndepărtate a procesului istoric. Despre această formă viitoare 
a civilizaţiei omenești vorbeşte Maximos în marea dramă is- 
torică Împărat si Galilean. „Al treilea imperiu“, pe care 
crezuse că cezarul Iulian îl va putea realiza, va lua totuși 
fiinţă, ne învață Maximos. El va concilia páginismul cu 
crestinismul, carnea cu spiritul, pe Pan cu Logos. Va veni 
vremea virtuţii fără constringere, a „liberei necesități“, a 
iubirii de viaţă fără senzualitate și a iubirii de spirit fără 
ură împotriva vieții. În acest imperiu terțiar, următor păgi- 
nismului și creștinismului si realizind sinteza lor, tragicul 
irezolvabil al lui Brand nu va mai fi posibil, căci voinţa ome- 
nească, îndreptindu-se fără constringere către bine, nu va 
avea nevoie să fie nici măcar tare si cu atît mai puţin crudă. 
Nici jertfa nevinovată a Hedwigei nu va mai fi necesară, 
îndată ce iubirea nobilă pentru viaţă va face inutilă min- 
ciuna ei. 

Numai privită in această ideală perspectivă, morala lui 
Ibsen îşi dobîndește înţelesul deplin și contradicţiile apa- 
rente ale dramei sale se aplanează. Preconizind înţelepciunea 
celui de-al treilea imperiu, Ibsen adera la un ideal comun 
multor ginditori ai veacului al XIX-lea și prin care veacul 

se elibera, de fapt, de vechea doctrină a virtuţii, practicată 
în temeiul imperativului antipsihologic al înfrîngerii de sine. 
Noul ideal moral îşi propune să ajute la întîlnirea datoriei 
cu înclinația, şi pentru aceasta un Schiller recomandă calea 
înnobilării estetice, un Spencer o mai bună adaptare la reali- 
tate $i un Guyau o expansiune cit mai neincátugatá a vieţii, 
În rîndul acestor ginditori trebuie trecut și Ibsen, numai că 
această cucerire de nobleţe el nu o speră decit pentru o 
epocă mai îndepărtată, căci, intrucit privește singura no- 
blețe morală posibilă în prezent, el n-a văzut-o decit în 
forma pe care o ráspindea în jurul său un om ca Johannes 
Rosmer, a cărui influență nu putuse decît să zdrobească 
voința unei femei voluntare şi senzuale ca Rebeca West. 
Nobleţea lui Rosmer este aceea care scoate din viaţă, pe 
cînd aceea a imperiului al treilea se menţine în limitele ei 
şi o înalţă. 

În anul în care Henrik Ibsen se năştea la Skien în Nor- 
vegia, vedea lumina zilei în Rusia, la Iasnaia Poliana, Lev 
Tolstoi. Mai tînăr decît ei era Friedrich Nietzsche. Tolstoi 
și Nietzsche ocupă două Poziţii, între care Ibsen a mijlocit 
o trecere, Căci el a împărţit cu Tolstoi nevoia de puritate 
şi cu Nietzsche aspirația către personalitate, dar nu şi-a 
însuşit misticismul unuia și imperialismul voinței celuilalt. 
Între neocreștinismul tolstoian și neopáginismul nietzschean, 
Ibsen a izbutit să ridice un pisc mai înalt, pentru că perspec- 
tva lui este, în adevăr, mai cuprinzătoare. Este un omagiu 
care trebuie să se aducă poetului şi moralistului acum cînd 
se aniversează centenarul nasterii sale. 

VASILE PÂRVAN ȘI CONCEPŢIA TRAGICĂ 
A EXISTENŢEI 


Aproape toate textele filozofice ale lui Vasile Pârvan, 
reproduc cuvîntări pronunţate în felurite împrejurări acade- 
mice si festive. Vorbind auditorilor pe care de curînd îi 
adúnase sărbătoarea deschiderii Universităţii din Cluj, ince 
pînd unul din cursurile sale atît de ascultate la Bucureşti; 
comemorînd pe comilitonii căzuţi în războiul de întregire 
sau luînd cuvîntul în Academia Română, Vasile Pârvan 
vorbeşte în toate aceste ocazii ca ginditor.! Amintind exi 
cepta studiului despre 7deile fundamentale ale culturii xi 
ciale contemporane, aceea a consideraţiilor de încheiere ali 
monografiei despre Marc-Aureliu (1909) şi a consideraţiilor. 
de cadru din Ginduri despre lume şi viaţă la greco-romanii 
din Pontul sting, se poate spune, în adevăr, că la Vasil 
Pârvan opera filozofului este fixată între limitele activităţii 
profesorului, Această împrejurare trebuie să rețină pe acela 
care vrea să-și dea mai bine seama de caracterul filozofiei 
lui Pârvan. Căci faptul de a se fi adresat unui auditor, de 
cele mai multe ori compus din lumea tînără a ucenicilor săi, 
làmureste şi leagă între ele trăsăturile acestei opere, Nu 
vom afla așadar într-însa expunerea unei doctrine în formi 
în care ea însăşi s-a dezvoltat în mintea cercetătorului, 
Pârvan nu ne înfățișează procesul cugetării sale, așa cum, 
ea a unificat un material și a cîștigat o atitudine față de, 


problemele asupra cărora se pronunţă. El se mulţumeşte si 

ne expună premisele iniţiale, mai degrabă chiar decit rezul- 
tatele ultime ale cugetării sale. Textele despre care ne ocu- 
păm vor fi deci serii de intuiţii sintetice, unificate de o in- 
tuige sintetică globală, rezumabilă în acea concepţie tragică 
a lumii şi vieţii pe care vom încerca s-o schițăm aci. Adre- 
sindu-se elevilor săi, profesorul de istorie antică și arheologie 
trebuia să se mărginească la formularea spiritului general 
menit să pătrundă întregul specialității pe care o profesa. 
Acest spirit urma să se alimenteze apoi din chiar materia 
specialităţi, si astfel filozofia lui Pârvan însumează acele 
perspective ideale și îndrumări practice pe care o minte 
formată în disciplinele antichităţii, dar afirmînd afinități 
congeniale numai cu anumite laturi ale ei, le putea oferi 
sufletelor încredințate conducerii sale. Ce poate spune un 
istoric al lumii vechi ucenicilor săi şi făcînd-o în forma ca- 
pabilă să le trezească vocaţia si să încălzească natura lor 
morală, alcătuieşte învățătura tragică, pasionată şi austeră, 
pe care Pârvan a cristalizat-o în opera sa filozofică. 

Este sigur că succesul profesurii lui Pârvan se datorește 
în mare parte curajului ei. Pedagogia este însă de cele mai 
multe ori o artă prudentă. Într-o pagină dintre cele mai 
frumoase, Nietzsche s-a întrebat odată care să fie înțelesul 
acelei turburătoare vorbe, pe care Socrate, în clipa premer- 
gătoare morţii, o adresa discipolului sáu Kriton : „Nu uita 
să jertfegti un cocoș lui Esculap*. Socrate optimistul, dască- 
lul incomparabil, inventatorul metodei pedagogice, mărtu- 
risește, după Nietzsche, în această ultimă clipă a vieţii sale, 
că întreaga sa învățătură s-a mărginit cu o rezervă mintală, 
pe care o destáinuiegte acum si după care viaţa ar fi în 
adevăr boală si suferinţă. Lui Esculap vrea Socrate să-i 
adreseze omagiul său postum, zeului sănătăţii căruia s-a 
oprit să-i sacrifice în timpul vieţii, împiedicat desigur de 
teama de a nu mărturisi gîndul tăinuit care ar fi putut slăbi 
energiile tinereşti date lui în grijă pentru a le creşte şi în- 
nobila. Pârvan a fost însă unul dintre profesorii care au 
avut eroismul să calce prescripția de prudenţă și optimism, 
stabilită încă de la începuturile înţelepciunii pedagogice. În 
drumurile viitorului, el a înţeles să sprijine sufletele elevilor 
săi, nu ascunzîndu-le gîndul tragic al existenţei, dar ajutín- 
du-le să-l utilizeze ca pe un bărbătesc îndemn către sacrifi- 
ciul legat de orice viaţă închinată spiritualităţii. 

Concepţia tragică pe care Vasile Pârvan o profesa este, 
rodul acelui sentiment al singurătăţii morale despre care; 
scrierile și cuvântările sale nu ostenesc să ne intretie. Agi 
ni se arată, de pildă, că în epoca în care individul nobil! 
se formează, el cultivă prietenia ca peo adevărată taină min-| 
tuitoare. În sufletul prietenului încearcă omul sä- şi recu-! 
noască icoana sa idealizată. Nevoia de a ne oglindi în su 
fletul semenilor o recunoaşte, dealtfel, Párvan ca pe o 
caracteristicá omeneascá foarte generalà. Derivatá din însăşi! 
dorinţa noastră de nemurire, căci, „a fi observat este 0j 
nemurire în miniatură“, înţelegem cît de puternică trebuie s; 
fie această înclinație în acel suflet tineresc în care cunoștința; 
progresivă de sine are ceva din farmecul delectabil al cuce-; 
ririi prin cunoștință a întregii lumi. Progresul experienţei Hn 
duce însă în mod invariabil pe omul tînăr la concluzia ci 
prin ceea ce este absolut original în sufletul nostru, este cui 
neputinţă de a obţine acordul cu sufletul prietenului. Într- o 
pătrunzătoare pagină de analiză psihologică ne-a descris, 
Pârvan procesul acestei treptate izolări morale. Schimbul d 
imagini din care e alcătuită prietenia se dovedeşte curînd aj 
fi însuflețit mai degrabă de gîndul egocentric al p 
de sine, decit de pornirea altruistá a asimilării cu altul: 
Asprimea relaţiilor practice nu întirzie apoi să ne invite li 
acea retragere în propria intimitate, în care bunul sacru a 
individualității cată să fie sustras atingerii profanatoare a 
celor ce nu pot nicicînd înțelege valoarea lor unică. „Nu 
devin oare relaţiile dintre prieteni din ce în ce mai super: 1 
ficiale — se întreabă Pârvan — chiar între sufletele ales! 
și subtile, pe măsură ce prietenii devin mai maturi în virsi 
si experienţă ? ? Ceea ce e in noi cu totul imaterial, neexpre i 
sibil în forme bine definite, obiective, ceea ce e propriu- EM 
vesnic individual, neasimilabil altor suflete, are nevoie mel 
reu de o primire așa de iubitoare, delicată, fin impresiona: 
bilă, încît asprimea relaţiilor efective din viață alungă, chiar, 
între prietenii cei mai înrudiți afectiv, acel parfum „specii, 
al fiinţei unice, deplin deosebite de cele dimprejur, in adin| 
cul tainic al sentimentelor pe care, neinfelese de nimeni, le 
luăm cu noi, imaculate de atingerea cu aproapele, înapoi ini 
lumea din care sufletul nostru neapropiabil de cele páminj 


testi le-a adus cu dinsul.* 

Singurătatea este, așadar, în primul rînd rezultatul aspri- 
mii practice a vieţii. Dar ea este şi o consecință a dualismu- 
lui fiinţei noastre, Fiind suflet și corp în același timp, indi- 
vidul nu poate să manifeste infinita variaţie și libertate a 
celui dintii decit prin mijloacele mărginite si mecanice ale 
celui din urmă. Marii diferențieri a vieţii interioare, inveli- 
şul nostru corporal nu-i poate oferi, pentru a se exprima, 
decît niște mijloace cu totul generale. Ceea ce este absolut 
original si subtil diferențiat în fiinţa noastră este destinat 
acelei tăceri care măsoară singurătatea noastră fatală. Sin- 
gurătatea rezultă, prin urmare, si din neputinţa de a ne 
comunica. Aşa se plinge sculptorul Alegenor în memorialul 
Laus Daedali: „Nu sint atitea gesturi și atîtea măști cite 
gînduri şi cîte patimi se zbat în noi. Va trebui deci să 
dăm același gest şi aceeași mască unor mișcări gi atitudini 
diferite ale sufletului.“ Nici limbajul de cuvinte pe care îl 
întrebuințează poeţii lirici și tragici nu este mai apt pentru 
a exprima viaţa interioară. Limbajul este în adevăr elaborat 
în viaţa socială ; el siluiește gîndul să intre în nişte tipare 
comune întregii colectivităţi şi, prin urmare, este impropriu 
revelaţiei strict personale a fiecăruia dintre membrii ei. „Nu 
silim noi oare gîndul nostru, se întreabă Alegenor, să semene 
cu al oamenilor celorlalți, ca să-l înțeleagă si ei? Și dacă 
se aseamănă cu al lor, întrucît mai e al nostru si la ce bun 
să ne mai chinuim să-l spunem ? lar de nu e ca gîndul oa- 
menilor mulți, cine să-l înţeleagă și de ce ne-am mai chinuit 
să-l spunem ?* O asemenea dureroasă aspirație către inefabil 
străbate din multe pagini ale lui Pârvan. 

Din conştiinţa singurătăţii omului în lume s-a născut tra- 
gedia grecească. Odată cu primele pilpiiri ale determinismului 
universal, în forma imanentistă și dialectică proprie unei 
anumite gîndiri greceşti, omul înţelese cá Viaţa sa este prinsă 
în mişcarea generală a cosmosului si subjugatá ei. „Divini- 
tatea unică, neapropriabilă simţurilor, noastre greoaie, existentă 
în sine şi prin sine ne emanează și pe noi, ca suflet, cum 
emanează, ca forme în sine, toate imaginile pieritoare care 
sint obiectele lumii acesteia. Dar și cei ce căutau Fericirea 
şi cei ce căutau Înţelepciunea au văzut limpede că nu partea, 
care e omul, ci totul, care e cosmosul, ori divinitatea ima- 
nentă lui, hotărăște. Legile după care trăiește acest tot mă 
duc și pe mine, partea, îmi impun fatal voia lor... Eroii își 

luaseră asupra lor simbolul pătimirii omului sub asprele legi; 
ale Firii... Astfel se născuse gîndul tragic.“ In zadar va in| 
cerca omul să-şi asocieze destinul său cu al semenilor. Cînd; 
în zidul închisorii noastre, spune Pârvan, am reușit să facem! 
o spărtură, din turnurile învecinate ne întîmpină nu semne 
de iubire, ci priviri de ură. Așa ne apare tragedia, drepti 
„cîntecul de jale al lui Eros torturat de Eris, al Iubirii 
chinuite de Discordie“. O singură scăpare există din această] 
ursità comună muritorilor. Am spune că „conștiința trebuie| 
să-și schimbe poziția sa faţă de lume, să înceteze de a i s 
opune, pentru a incerca să se fuzioneze cu dinsa intel 
elan panteist. Dar aceasta va fi posibil tot în singurătate, 
Hulită atita vreme cit ne opune lumii, singurătatea trebuit 
să fie binecuvintatà întrucât ea ne oferă darul acelui răgaz 
solemn şi emoţionat în care toate. manifestările firii 
imbogàtesc cu valori familiare. Singurătății i se adreseaz j| 
deci imnul: „În liniştea ta, natura ni se deschide toată! 
auzim iarba cum creşte, înţelegem simţirea florilor. Auzim 1 
glasul mugurilor veseli, chiuind de regásirea luminii, și inj 
telepciunea fiarelor grave care se gospodáresc în pădure, și 
cîntecul neîntrerupt si vesel a tot ce trăiește în lume, şi 
tremurarea holdelor la apropierea grindinii Sure, Și fremi- 
tarea codrilor la venirea furtunii de vará, şi schimbarea laf 
față a apelor cu fiece ceas al zilei, și schimbarea la sunet a 
vîntului cu fiece semn al cerului, toate ni le dáruiesti sprej 
pacea binecuvîntată a inimii noastre“. Nu numai cá, in 
singurátate, natura se insufleteste prin "pătrunderea ei sim| 
patetică cu valorile sensibilităţii noastre, dar glasul amintiril 
ne grdjeste acum mai fidel, chipuri şi forme îngropate, dej 
mult în adîncurile memoriei sînt rechemate la viață şi îmi 
podobite din nou cu farmecul virginal al primei percepțiunii 
La Callirho& privise Alegenor jocul grațios al unor tineri 
trupuri. Amintirea se dovedeşte acum necredincioasă, greoai 
şi înnegurată. Dar singurătatea împlinește şi minunea reche 
mării la viaţă fragedă a lucrurilor uitate de mult: „S 
trezesc din adincul uitării ginduri și forme fecioare: c 
puful pe piersica moale, ca brumarea pe strugurii negri, aş 
acoperă noul imaginile chemate la viață“. Pentru toate sub 
tilele melancolii ale sufletului, un singur remediu există 
nimicirea formei noastre mărginite, imperfect instrument def 
manifestare a tumultului lăuntric, cauză esenţială a singu] 

rătății noastre. În contopirea cu infinitul cel fără formă, 
sufletul aspiră ca înspre condiţia supremei lui libertăţi. Ast- 
fel, „omul nenorocit singur, şi geniul singur, și umanitatea 
singură, şi pămîntul singur, şi tot ce-i finit, Singur, se do- 
reste desfăcut, nimicit, unit cu Infinitul, ca sà inceteze chi- 
nul de a se simţi pe sine cu început și sfirgit* A 

Dar panteismul se prezintă la Pârvan nu numai ca elan 
sentimental, ca înclinaţie extatică de asimilare cu natura, 
dar şi ca idee filozofică sistematică. Adus să se pronunţe 
asupra scopului culturii omenești, Pârvan îl fixează în „creş- 
terea ritmului personal prin unificarea lui cu un ritm cos- 
mic“. La acest rezultat, omul nu poate ajunge decit prin- 
tr-o neîntreruptă. spiritualizare a fiinţei sale. Reluind o dis- 
tincție care datează, de fapt, de la Aristotel, spiritul ne e 
înfățișat ca mişcare şi e opus materiei care ar fi inerție. 
Printr-o treptată dinamizare spirituală, noi anulăm puterile 
morții închise în materialitatea noastră si ajungem să ne Îm- 
pártásim de la viaţa veșnică a universului. Adevăratul scop 
al vieţii este o necontenită „luptă împotriva morţii“. Morala 
sa se va organiza deci în jurul activităţii cu orice pret, a 
sforțării perpetuu creatoare. În formă negativă, această etică 
a muncii va recunoaşte că: „Fiece „neglijenţă, fiece slabi- 
ciune, fiece adăstare, fiece îndoială înseamnă lașitate, fiece 
neluptă e necreare, e dezertare de la demnitatea umană. 
Oamenii care nu sprijină viaţa în ei înșiși și în aproapele 
sint apostaţi şi ei otrăvesc societatea, trădează viaţa şi spri- 
jină moartea.“ Istoria desfășură efectiv o asemenea. síirguintà 
și rezultatul ei e cultura omenească. „Evoluția spiritului 
omenesc e istoria ritmului vieţii creatoare. Cultura omenească 
e ritm solidificat în fapte.“ Ar trebui să cităm îndelung 
pentru a justifica această latură a gîndirii lui Pârvan. Din 
nefericire însă, ideea de ritm, care stă aci în centrul expli- 
cațiilor sale, mi se pare mai degrabă contradictorie, și toate 
paginile care o dezvoltă prezintă dificultăți de interpretare. 
Aga, de pildă, ritmul ne este înfăţişar uneori ca o formă a 
intuiției in sens kantian, întocmai ca spaţiul și timpul: 
„Poziţia unui obiect în lume nu se poate înţelege fără Spa- 
tiu, desfășurarea unei deveniri, de la neexistență înapoi la 
neexistență, nu se poate înțelege fără Timp, iar mișcarea uni- 
versală nu se poate înţelege farà Ritm. Ca atare și ritmul e 
un aspect antropomorf, iar nu o entitate cosmică.“ Cu toate 


3l 


acestea, o pagină mai departe ritmul ne este prezentat cat 
o realitate extrasubiectivă, căci numai astfel are înţeles pa- 
sajul : „După cum toate încercările noastre de a contrazice 
legea gravitági universale sînt, mai curînd sau mai tîrziu 

nimicite, tot aga orice evadare conștientă a ritmului. ome- 

nesc din cadrele ritmului cosmic este fără intirziere pedep- 

sită“. Ba chiar această din urmă semnificaţie (primită deo. 

camdată şi de noi) este singura care làmuregte teoria lui 

Pârvan asupra posibilităţilor de cunoaştere ale spiritului nos- 
tru, teorie care aminteşte întrucîtva ideea foarte răspîndită 
în Renaștere asupra relaţiilor dintre univers şi om, dintre 
macrocosm si microcosm : ,..Sufletul nostru poate întreve- 

dea adevărul absolut, întrucît, noi sîntem tot parte din 
cosmos, construită după aceleași legi Şi vibrind ritmic după 
aceleași legi“. Este drept a spune că textele filozofice ale 

lui Pârvan prezintă uneori asemenea dificultăți, complicate 
încă de o nomenclatură puţin obişnuită. O cercetare amă- 
nunțită le va releva poate odată. Aci e vorba însă de o 
încercare cu mult mai generală şi care și-a propus să degajez 
spiritul unei învățături de la a cărei influență mai este încă 
mult de aşteptat. 

Ritmizarea spirituală a fiinţei noastre se produce tot 
deauna cu sacrificiul fericirii noastre pământești. Creșterea 
întru realitatea cosmică „se hrănește din durerea celor sin- 
guri şi muritori“. Geniile, „marii tulburători de suflete“, sint] 
nefericite. Dar „marele lor chin... e biruirea inerției“. Un 
mare rol, dar nu un rol exclusiv, acordă Pârvan geniilor în 
procesul istoriei. Căci ele sînt factorii propulsivi în istoria 
lumii, în luptă cu factorii inerti ai vieţii biologice şi sociale: 
„Este în ritmul activ o parte foarte însemnată de ritm pa 
siv (!), de rezonanţe străine ideii ritmice pure. Istoricul in- 
dividualist ar face o greșeală elementară dacă ar nega aceste 
elemente ca determinante ale ritmului activ, original- indivi 
dualist, genial-creator. Totuși greşeala ar fi mult mai ușoară 
ca a istoricului social-evolugionist care ar încerca să explice 
numai prin stări generale, social-psihologice, punctele ini- 
Hale, spiritual-revolugionare, ale marilor deveniri culturale 
Căci ceea ce face puterea uriașă a ideii creatoare de nof 
ritmuri este tocmai spontaneitatea ei, independenţa si supe 
rioritatea ei faţă de mediul contemporan. Partea capitală af 
puterii energetice este tocmai subconștientul caracteristic per- 

sonal, stilul exasperat individualist al ritmului ei.“ Nu nu- 
mai pentru că au existat genii, istoria lumii a luat dezvolta- 
rea pe care o cunoaştem, dar şi cu toate cá ele au existat. 
Cum însă nici cu privire la acestea, dezvoltările lui Pârvan 
nu sint scutite de unele dificultăţi, intimpinám si păreri care 
se opun celor de mai sus: „În ritmica universală orice agi- 
taţie prea violentă, orice zbor prea îndrăzneţ, orice explozie 
solitară a geniului individual nu poate cu nimic schimba 
vibrarea şi ritmul devenirii eterne. Nu pentru că (opiniile 
de mai sus ne indreptágeau să spunem: nu numai pentru 
că...) a existat Socrate, Alexandru, Isus ori Mohamed, lumea 
noastră a devenit cum este, ci ea a devenit și devine, cu 
toate cá există și genii." 

Formarea geniilor, sau cel puţin a personalităților supe- 
rioare, în care spiritul să ajungă la o ritmică mai intensă, 
rămîne, cu toate acestea, scopul culturii în societate. După 
cum toate enunţările de mai sus ne-au pregătit, filozofia 
socială a lui Pârvan ar fi putut avea un pronunțat caracter 
individualist-aristocratic. Acestui individualism îi recunoaște 
el meritul de a fi „ţinut în frîu socialismul gregar prin tira- 
nia voinței unitare, instinctiv organizate, a individului-erou, 
care a impus autoritatea sa, puterea sa, strălucirea sa, ga- 
rantînd siguranţa individului slab, prin justiţie şi teroare“ 
Individualismul aristocratic se situează așadar către, începu- 
turile societăţii, nu în viitorul ei, şi cînd examinează idealul 
nietzschean al supraomului, Pârvan divulgă partialitatea lui. 
Radicalismul aristocratic (expresia este a lui Brandes) pre- 
conizat de Nietzsche are un caracter estetic: „Supraom față 
de ceilalți simpli oameni, cu depline puteri, el nu are a da 
seama nimănui decît conștiinței sale de materialul sufletesc 
sfărimat pentru a înfrumuseţa si intensifica viaţa proprie, 
singura viaţă pentru dinsul valabilă în lupta eroică dintre 
titanii estetismului“. Împotriva acestui estetism, Pârvan ri- 
dică în altă parte protestul său : „Căci înţelesul vieţii umane 
nu este estetic, ci etic. Nu animal frumos, ci animal bun are 
a deveni omul, dacă e ca societatea omenească să se deose- 
bească de haitele de carnasiere ori de turmele de ierbivore 
ale lumii infraumane“. Dar nu numai în forma lui estetică, 
ci în forma lui eroică stipulată de antichitate, individualis- 
mul aristocratic nu poate cuceri toată simpatia lui Pârvan. 
În această privință, profesorul de istorie antică se îndepăr- 

teazá de idealul lumii vechi, în perioada ei clasică, pentr 
a adera la idealul mai tardiv, elaborat sub tripla influenți 
a stoicismului, neoplatonismului şi creștinismului, „Antich 
tatea „clasică“ a fost strict „egoistă“ şi „aristocratică  —— Ck 
tim în studiul despre Marc-Aureliu — Platon însuşi a făcute 
deosebiri, înjositoare pentru neamul omenesc, între diferiți 
săi membri : căci Platon însuşi era un erou ; $1 eroun gînduri 
lor, ca si ai faptelor, sint cruzi și disprepuitori pentru masi 
cea mare a „semenilor“ lor. Îndată ce „filozofia rațiunii“ 
în care concepția eroică îşi găsise expresia, fu înlocuită prinț 
„filozofia iubirii“ neoplatonica şi creștină, atunci »pentnf 
prima dată, nu eroul, ci martirul reprezinta eflorescența ii | 
mai pură a idealitigi omenegu: cel ce luptá e mare; M 
ce suferă însă e sfint; si sfinţenia e singura cale spre ceri 
ea stă infinit mai presus de mărimea eroică . EN 

La punctul de vedere creștin, Pârvan simți totuși că mp 
poate rămîne. Mai întîi pentru ca invațatura lui Isus 1 T 
părea cá a înlocuit „principiul idealist al datoriei prin cf 
utilitarist al răsplății“. Acesta din urmă a devenit însa imf 
posibil în măsura pierderii credinței în nemurirea sufletului 
Pentru o viață sacrificată cu frumuseţe, credința in vial 
după moarte nici nu 1 se pare necesară lui Pârvan, și a 
cîntecul de jale închinat comilitonilor academici, căzuţi perf. 
tru apărarea patriei, el evocă astfel moartea lor : „Și totu 
nu puţini au fost si acei care s-au luptat eroic, au fost dl ] 
mai curat izvor de îmbărbătare pentru tovarásii de calva 
si au murit frumos, fără să fi crezut, fără sa fi putut cred 
în nemurirea sufletului, pentru că mintea lor deprinsa WE 
gîndul cosmic îi împiedica de a admite, numai la ființa, pl 1 
pîndă umană, o excepţie de la legea universală a morții mf 
dividuale întru perpetuarea vieţii colective“. Pentru că idee : 
rásplàgi de după moarte a devenit agadar dificila, Pârvu 
va cere o revenire către idealul datoriei fără răsplata iE 
antichităţii stoice. „Comentariile“ lui Marc-Aureliu sint ast 1 
fel propuse ca un adevărat indreptar al omului modern. În 
ele va afla acesta o temperare a înclinaţiei sale de a se «f 
prapreţui, o calmare a nelinistii pe care ideea perenității tf 
sădeşte în inimile muritorilor, prin gîndul paralel şi opusă 
încadrării noastre în armonia cosmică. Acestea sînt conch 
zile studiului despre Marc-Aureliu, dar și ale unor med 

taţii de mai tîrziu, ca, de pildă, ale aceleia închinate isto- 
ricului și teologului Constantin Erbiceanu, predecesorul său 
la Academia Română : „Continua comparaţie — citim aci — 
a sorții omeneşti cu nesfîrșitul cosmosului e cel mai bun 
ajutor. împotriva prea marii bucurii ori prea marii întristări 
de lucrurile pámintegti^. Cu sufletul său de intemeietor de 
curente spirituale, Pârvan visează o nouă religie, pe o teme- 
lie filozofică antică gi naturistă și pronunţă crezul ,ferici- 
rilor“ ei: „Umanitatea noastră n-a fost încă în stare să 
întemeieze noua religie, real-idealistă, care să crească în- 
treaga noastră fiinţă spirituală în gîndul existenţei exclusiv 
terestre, dînd astfel, în îndelungă pregătire, sufletului nos- 
tru chinuit de dorul infinitului și nemuririi cuvîntul de mîn- 
tuire, ineluctabil : «Nu spera în ceea ce nici stelele, care 
ne apar veşnice, nu au. Ci adevărul e acesta: fericiţi cei 
care nu-și irosesc viaţa, căci o alta nu e; fericiți cei care 
luptă împotriva morţii, creînd mereu gînduri și viaţă, căci 
fiecare clipă mai mult, trăită în frumuseţe, e o întreagă 
eternitate ; fericiţi veţi fi, cînd veţi avea credința că în 
cosmos nu e nici viaţă, nici moarte, nici bucurie, nici întris- 
tare, ci numai mișcare, numai devenire; din eternitate, în 
nemárginire". Este în toate acestea, în acest tragic păgt- 
nism recrudescent, ceva din acel eroic consimgámint la viaţă 
pe care îl afirma Nietzsche, cînd, pus în faga uriaşei gi ab- 
surdei monotonii a „revenirii eterne“, pronunţa un formi- 
dabil „da“, primea cu tărie de a reface, împreună cu toată 
speța și de un număr infinit de ori, experienţa dureroasă 
a umanităţii. Această afirmare a vieţii, despuiată de iluziile 
ei, este bunul pe care Pârvan, împreună cu Nietzsche, îl 
propune lumii moderne, ca un dar extras din adînca lor cu- 
fundare în culturile antice. 

Zece ani după ce publică lucrarea despre Marc-Aureliu, 
Pârvan avea ocazie să dea ideilor trezite mai întîi de stu- 
dile sale de tînăr clasicist o expresie aplicată la realităţile 
contemporane. Arhiva pentru știința şi reforma socială cu- 
prinde în primul său an două contribuţii ale lui Pârvan: 
studiul despre Ideile fundamentale ale culturii sociale con- 
temporane, citat şi mai sus, şi un Plan de organizare si de 
lucru propus Secţiei culturale a Asociaţiei pentru studiul și 
reforma socială. Cea dintii din aceste contribuţii poate apă- 


rea ca expunerea de motive a celei de-a doua, tipărită citeva 

luni mai tirziu. Ele sint deopotrivă plătirea acelei datori 
sociale, despre a cărei nobleţe avusese prilejul să se instrui 
iască în aforismele împăratului filozof. Studiul din primul 
număr al Arhivei este un inventar sistematic al feluritelori 
idei şi tendinţe capitale ale cugetării sociale, dintre care pr 
ferinţa sa practică alege gi precizează. Tocmai acest studi 
şi Planul, care îl aplică, dovedesc cît de temeinice sînt ideii 
filozofice ale lui Pârvan, cit de intim întreţesute în structu 
sa morală, ca unele ce hotărăsc atitudinea sa şi îl decid 
acţiune. Aproape nu este concept din ceea ce alcătuie 
metafizica şi etica sa, care să nu comporte aci © consecini 
Am văzut cîte motive opunea Pârvan individualismului ar 
tocratic. E] se declară acum pentru o directivă socială de 
mocrată, ca una care ajută la spiritualizarea maselor, 

ea și minimali, dar mai ales ca una care, prin extinder 
culturii, ușurează valorificarea individuală. Democraţia esu 
prin urmare, un simplu mijloc, conducind către spiritualiz] 
rea individului. Nefiind aristocratică, filozofia socială a lu 
Pârvan rămîne totuşi individualistă, şi de aceea între cd 
două idei ale culturii sociale contemporane, egalitatea Și 
bertatea, el afirmă primatul celei din urmă. Cele arăta 
mai sus ne-au dovedit că, pentru Pârvan, socialul e ma 
degrabă un factor de inerție faţă de necontenita dinamiza 
spirituală închisă în posibilitățile individului. De aceea 
nu va putea rămîne la acele forme ale democraţiei moder 
al căror scop intrinsec este solicitarea spiritului social, cul 
varea lui ca un scop în sine. „Socialul leagă — ni se spune 
individualul liberează. Pozitiv sau negativ, apăsarea fapte 
sociale produce gindul de libertate în elementele vi, ind 
vizii, apăsaţi de aceste fapte. Gindul acesta e însăşi culturi 
căci el cuprinde voința spre mai puţină apăsare, spre m 
puţină materialitate, primitivism, slăbiciune de „turmă, adi 
gîndul spre o perfecționare a individului ca să reziste m 
bine la apăsarea socială.“ Filozofia socială a lui Pârvan un 
fică elementele unui dualism care ar fi putut da naştere af. 
ușurință unui contrast irezolvabil, dacă spiritul său cala 
zit de măsură si bunăvoință omenească n-ar fi purtat 

grija. Aderind la un individualism spiritualist, dar, în ao 
lași timp, làásindu-se cucerit de ideea datoriei faţă de seme 
această parte a filozofiei lui Pârvan este, în adevăr, social 
fără să fie socializantă, ea își propune idealul acţiunii 1 

societate și prin societate, dar numai cu scopul de a-l elibera 
pe individ și de a-l îndruma către menirea sa spirituală. 
Dialectica studiului din Arhiva este în întregime condusă 
de ideea de a găsi corectivele unei impietări excesive a spi- 
ritului social, dar și a tuturor exceselor la care imperialis- 
mul individualității poate conduce. Programul, despre care 
a fost vorba, precizînd la rîndul lui toate elementele de care 
o propagandă socială trebuia să ţină seama, face însă un 
loc de o lărgime cu totul caracteristică propagării factori- 
lor ideali în cultura individualitățui. 

Dezvoltările de pînă acum ne readuc la punctul. de ple- 
care. Care va fi atitudinea pedagogică a profesorului care 
a recunoscut singurătatea omului în lume, vraja desfacerii 
de cele mărginite și a ridicării la dinamismul spiritului pur, 
cerința unei vieţi care nu consimte să capituleze în fața 
nici unei sforgári, pentru că orice slăbire, orice oboseală este 
o trădare faţă de menirea spiritual-activá a ființei noastre ? 
Ce disciplină va căuta să insufle elevilor săi magistrul care 
a aflat că, pentru cîtă încordare cere preceptul cosmic de 
la noi, nu numai nici o răsplată nu este cu putință, căci 
vitejia sa nu admite să se sprijine nici măcar cu iluzia min- 
giietoare a vieţii de dincolo, dar mai degrabă zbuciumul și 
suferința sint singurul pret al celor mai prețioase dintre 
ostenelile noastre ? Din reflecţia cea mai pesimistă asupra 
sorții omului în lume el a extras imperativul supremei lui 
solicitări active. O înaltă nobleţe morală îl făcea pe Pârvan 
să acorde vieţii totul, în timp ce pentru el însuși se împie- 
dica să aștepte ceva. Această atitudine este virtutea capitală 
a pedagogiei lui Pârvan. 

Curajos, după cum o asemenea etică a sacrificiului îl 
autorizează, el afirmă auditorilor săi de la Cluj că „istoric, 
adică evolutiv-uman, popoarele trăiesc numai prin fapta 
precursorilor si revoltaglor^. El ar dori să afle deci printre 
ascultătorii săi „un anarhist al legilor actuale ale gîndului, 
un neliniștit, un chinuit căutător de legi nouă“. Acordul 
entuziast al sufletelor, pe care experiența prieteniei nu îl 
lăsase să subziste, el vrea să-l recupereze acum, în comuni- 
tatea universitară. „Profesorul să se facă și el simplu sco- 
lar — își impune Pârvan — alergînd la un loc cu copiii si 
adolescenţii după licuriciul minunat al gîndului, care lumi- 
nează în întunericul banalităţii utilitare zilnice. Cit spirit 

de acesta, de camaraderesc entuziasm pentru idealul dj 
toate felurile, va fi într-o şcoală, atîta libertate a gîndul 
$i deci atita putință de înflorire a sufletelor va fi în ace 
továrágie de viitori oameni.“ Noii comunități universitar 
el îi desemna ca scop „spiritualizarea marelui organism so 
cial-politic si cultural-creator care e națiunea“. Pent 
aceasta el indica o singură metodă: „cultura și selecțiuneț 
sufletelor superioare, prin punerea la probă a fiecărui ind 

vid care ne este încredinţat, cu piatra de încercare a cultulu 
Ideii. Cine rezistă si dà scîntei e vrednic să intre in confraț 
ternitatea Universităţii naţionale. Cine este un simplu pietrof 
brut e dat înapoi în grămadă, spre a servi ca pavaj de gosal 
pentru construirea drumului nou către sferele de sus.“ Cim 
aceste regiuni superioare, către condiția de spiritualitate ce 
mai general-omenească, vrea Pârvan să-și îndrumeze școlari 
săi. Dar de aci rezultă două consecinţe : mai întâi, nu inter 
sificarea expresă a caracterului etnografic. în tineretul cat 
aleargă la luminile Universităţii poate să fie scopul inriuriri 
pedagogice. Etnograficul este expresia limitelor noastre i 
timp şi spaţiu și el va influența cultura, chiar fără inter 
ventia anume a cuiva. Ba chiar etnograficul va colora of 
tonurile lui specifice întreaga creaţie a culturii naşional 1 
într-un chip de neinliturat și într-o măsură proportiondif 
cu aspiraţia ei către formele generice ale spiritualității. „Lár 
gind si aprofundind cultura noastrá de simpli oameni, af 
oricare alţii, devenind cît mai spiritualizagi ca cetăţeni af 
lumii, subconștientul specific national din noi, care coloreauÉ 
fatal orice creaţie superioară de artă, filozofie ori ştiinţă 
din pricina precumpănirii 1 instinctului asupra inteligenței E 
orice inspiraţie nouă... are un cimp mult mai vast de man 
festare, atit intensivă cit și extensivă.“ Flaborînd specific 
tatea naţională prin chiar mijloacele înălțării noastre genef 
ral-omenești, ar fi cu totul greșită întreprinderea de a în. 
cetățeni printre noi formele specifice ale culturilor străine 
cu atit mai puţin ale uneia singure. Nu de la aceste form 
ci de la ideile capitale ale culturilor străine au a se adip 
sufletele noastre, şi anume de la un număr cît mai mare d 
idei, aparţinînd unui cerc cit mai variat de culturi. „Ni 
cultura superioară a unei națiuni — prescrie Pârvan — dE 


1 În textul de bază: preocupării (n. ed.). 

cultura a cît mai multor naţiuni are a ne interesa. Numai 
așa putem ucide mimetismul ieftin al formelor si sili la gîn- 
dire, la luare de poziţie personală, originală.“ Legată la 
bază prin iubire, prin  emulaţia entuziastă a profesorului cu 
discipolii săi, inspirată de credinţa în menirea spirituală a 
omului, propunîndu-și selecția sufletelor superioare si spiri- 
tualizarea organismului naţional, pedagogia lui Pârvan pro- 
nunță cuvîntul de care timpul nostru avea mai multă ne- 
voie. 

Cugetarea pe care în linii foarte generale am caracteri- 
zat-o aci am denumit-o „tragică“, farà să fi avut prilejul 
de a justifica mai de aproape această denumire. Este nece- 
sar deci a spune că „tragică“ este orice viziune a lumii care 
presupune o astfel de rînduială a lucrurilor, încît purtătorii 
valorilor pe care le socotim mai preţioase sint sortiti sufe- 
rinței și nimicirii. Această structură a realităţii nu împu- 
pineazá, nu scade energia lui morală, nu devastează sufletul 
tragic. În faţa vieţii pe care a recunoscut-o dureroasă si ne- 
dreaptă, sufletul tragic se simte, dimpotrivă, acordat eroic, 
căci adorația valorilor care constituiesc excelența spetei noas- 
tre crește în măsura compătimirii pe care ne-o inspiră soarta 
celor care le întrupează si ne face să dorim pentru noi în- 
şine un destin asemănător. Tragismul presupune deci o meta- 
fizică, un fundal de reflecţie filozofică asupra constituţiei 
realității, un sentiment pesimist al vieţii, dar o atitudine 
etică afirmativă și eroică. Acolo unde întrunirea acestor 
factori n-a fost cu putinţă, tragismul n-a putut apărea. In- 
dia veche dispunea de o metafizică pesimistă, dar șirul idei- 
lor se desfășura astfel încît omul nu ajunsese să se preţu- 
iască, ideea individualităţii, ca bunul cel mai înalt al vieţii 
nu apăruse încă. Faţă de viaţa pe care ni s-a dat să o trăim, 
atitudinea vechiului indian era simplă, univalentă, el o re- 
simţea ca dureroasă şi aspira s-o anuleze. Omul nu se smul- 
sese de multă vreme din starea de mistică participare cu 
întregul complex al realității și tînăra lui individualitate re- 
simțea o asemenea teroare la gîndul de a purta singur aspra 
luptă a vieţii, încît mai bucuros dorea el reîntoarcerea în 
vechea unitate primitivă, în care omul trăia fără chinuitoa- 
rea conștiință de sine. Interesant este de observat că vechea 
idee panteistă a indienilor încetează să mai fie pentru Pâr- 
van o năzuinţă către nimicirea acestei conştiinţe prin pier- 

derea ei în unitatea dinaintea creaţiunii de forme indivi 
duale ; ea devine tocmai o trebuință de amplificare a eului 
conştient pînă a-l face receptiv pentru expresia cea mai in- 
timă a naturii, pînă la a obţine permanenta contemporanei- 
tate a prezentului conștiinței cu trecutul memoriei și pini 
la ridicarea aceluiași eu la nivelul ritmului celui mai pur al 
dinamicii spirituale. În aceste trei direcții am văzut că riv- 
neşte neopanteismul lui Pârvan. 

Ceva din tinereţea lumii trebuie să recunoaștem si în fi 
ința vechiului grec. Filoctet, care plinge copilăreşte, şi vi- 
teazul Achile, care imploră ajutorul mamei sale Tetis cînd 
Agamemnon îi răpește pe „Briseida, sînt simboluri mișcătoare 
ale unor ființe relativ încă neajutorate. Faţă de indian, gre 
cul înfăţişează totuși o etapă superioară a procesului psiho 
logic. Atitudinea sa faşă de realitate a devenit ambivalentă 
el se teme de ea şi, în același timp, o iubeşte. Expresia aces 
tei atitudini noi este tragismul grec. Prin el omenirea sef 
solidarizează în jurul valorilor superioare ale existenţei if 
ridică protestul ei împotriva zeilor răi si a destinului incle 
ment. Consüinta individuală a ajuns în tragismul grec pin 
la conştiinţa nobleții individuale. Tragismul a devenit apo 
un puternic factor de promovare a individualității, şi cevaB 
din aspra lui mîndrie continuă să domine viaţa socială 
antichității, pină către sfîrşitul ei. Stoicii demnitari romani, E 
care își ridică singuri viaţa cînd groaznicul regim imperia 
devine intolerabil, ilustrează în faţa lumii și a posterităţi 
adevărul tragic că excelența omenească nu poate avea 0 
soartă mai bună în corupta așezare de lucruri a timpului 
Astfel, în marea prăbușire a antichităţii tirzii o singură idee 
este salvată, si anume aceea a valori esenţiale a individua- 
ltăţu. 

S-a spus că pentru epoca noastră tragismul a deveni 
imposibil. Știința dă omului puterea să supună natura și să 
reformeze societatea. Individualitatea nu are a se mai temele 
de realitate pentru că ea a devenit maleabilă în mîinile ei 
La ce bun dar strigătul de durere și orgoliu al tragediei, cînd 
vechiul element advers al realităţii stă acum domesticit în 
fața noastră ? Sentimentul tragic a încetat de fapt să mai 
inspire în aceeași măsură ca altădată concepţia modernă 
despre lume si viață. Din cînd în cînd, totuși, o nouă pro- 

vizie de vitalitate animează tragismul, şi acest aflux îi pro- 
vine din trei părți. Mai întii, creştinismul proiectează asupra 
culturii noastre o imensă umbră tragică. Isus Christos este 
acela care a întrupat în restriştea pămîntească valoarea su- 
premă a divinității, si oricine simte cregtinegte meditează la 
groaznicul rost al lucrurilor care a rezervat Fiului Omului 
destinul crucificării. Adoraţia lui Isus Christos întreţine în- 
tr-un imens număr al sufletelor moderne sentimentul tragic 
al existenței. Pârvan, a cărui atitudine față de creştinism 
trecuse, după cum am văzut mai sus, în faza problematică, 
își alimenta tragismul său și din exemplul lui Christos, si 
citeva din cele mai frumoase pagini ale dialogului Anaxan- 
dros sînt închinate acestei meditații. În al doilea rînd, opti- 
mismul științificist și progresist al vremii ameninţă uneori 
să încarce ființa omenească cu suficiența. Tragismul apare 
atunci ca o reacție. El ne reamintește nesfirșitele regiuni ale 
necunoscutului care încă ne înconjoară si scormoneste în su- 
flete conștiința unei perfecgiuni care nu e a puterii noastre 
tehnice, ci a ireductibilei esențe a personalităţii noastre. În 
sfîrşit, dezvoltarea societăţilor moderne amenință să meargă 
către o relativă slăbire a conștiinţelor individuale, prin ri- 
guroasa lor încadrare în rosturile colective. Tragismul, cu 
brusca lui răscoală a individualităţii, poate menţine o con- 
ştiinţă care se găsește în primejdia de a fi sufocată. Este 
sigur cá individualistul spiritualist Pârvan a poposit şi la 
aceste izvoare. 

Tragismul lui Pârvan ar fi fost justificat chiar numai 
dacă ar fi dat replica acestor felurite împrejurări ale culturii 
contemporane. Gînditorul chemat la conducerea spirituală 
a neamului său putea găsi însă și motive mai speciale pentru 
doctrina pe care o profesa. În lupta de afirmare a culturii 
noastre naţionale este mare nevoie de individualităţi puter- 
nice şi creatoare. Chiar regulata funcţionare a vieţii noastre 
cetățenești are nevoie de oameni tari şi conştienţi. Pârvan 
a încercat să trezească această chemare a individualităţii, 
evocind măreţia ei străbătătoare prin vitregia realului. 

Zguduind sufletele, el spera să le înroleze în armata spi- 
ritului şi, pentru a obţine numai devotamentul lor absolut, 

el nu le făgăduia nici fericirea uşoară de aci, nici nesfârşit 
beatitudine de dincolo. Pentru a ilustra această Invagaturái 
ne-a oferit pilda sa. Soldat nerăsplătit el însuși, a urmării 
victoria spiritului pînă la punctul în care sarmana sa limiti) 
materialá, pricina atitor dureri pentru sufletul său doritor 
de întrepătrundere iubitoare cu semenii, s-a dezlegat şi s- 
risipit. 


1928 


E. SPRANGER SI FORMELE VIEŢII 


Veacul al XIX-lea, de a cărui sferă de idei cultura 
timpului nostru este încă în mare măsură dependentă, a 
fost caracterizat în două feluri cu totul deosebite. S-a spus 
despre el că ar fi fost epoca de glorie a științelor naturale, 
a transformismului darwinian, a monismului spencerian, a 
biologiei raselor și a naturalismului în literatură. Această 
vedere este însă tot atit de îndreptăţită ca și aceea care 
afirmă că nimic n-a distins cu mai multă putere secolul pre- 
cedent decît primatul istoriei, filozofia dinamică a vieţii, 
sentimentul individualismului, romantismul literar şi ado- 
raţia tradiţiilor naţionale. De cînd Rickert a opus indivi- 
dualizarea istorică generalizării naturaliste, cele două ştiinţe 
au devenit obiectul unui contrast, și vederile care recunosc 

cînd in una, cînd in cealaltă, caracteristica esenţială a vea- 


cului precedent, par a ne pune în fața unei dificultăţi irezol- 
vabile. În realitate, cele două ştiinţe și cele două atitudini 
ale spiritului care stau la baza lor se întrunesc într-un punct, 
și mişcarea de idei a timpului tinde parcă să facă dovada 
că ceea ce mai înainte putea părea contradictoriu se înalță 
dintr-o ascunsă rădăcină comună şi se împreună la crestet 
într-un întins arc de boltă. 

Această sinteză între poziţia istorică și naturalistă nu 
era posibilă în veacul al XVIII-lea, pentru că cea din urmă 
dintre aceste poziţii era, la rîndul ei, călăuziră de ideea că 
viaţa in genere gi cea omenească în special sînt în întregime 
raționabile, că raţiunea științifică poate să le despice și să le 

stăpînească pînă în ultimul lor moment. O astfel de con- 
vingere nu făcea decît să confirme vechiul principiu carte- 
zian cà, dublind analiza prin sinteză, devine posibilă o 
știință universală şi definitivă a lumii, al cărei obiect ar fi 
reconstruirea în inteligenţă a acestei lumi din elementele ei 
simple. lată însă punctul de vedere pe care ştiinţele mo- 
derne ale naturii s-au văzut nevoite să-l părăsească. Natu- 
raliștii veacului anterior au recunoscut în viaţă expresia unei 
apetenţe iraționale, în ultima ei adincime ei au admis că 
viaţa nu poate fi cuprinsă prin rațiune. Și de unde mai îna- 
inte era frecventă ambiția de a reface viața prin dezvolta- 
rea principiilor mai simple ale naturii, ale fizicii, de pildă, 
încît groteștile păsări mecanice pe care le construia Vau- 
canson puteau fi considerate ca un adevărat progres în 
această direcţie, această ambiţie deveni cu timpul demodata. 
Forţa elementară, apetenţa iraţională, principiul ireductibil 
care este viaţa în ultima ei expresie, deveni în metafizica lut 
Schopenhauer „voinţa de a trăi“, în etica lui Nietzsche „vo- 
ingà de putere“, în psihanaliza lui Freud şi Jung ea deveni 
acea foame neînfrîntă de plăcere, pofta sălbatică și obscură 
care a primit numele de ,libido*. 

Ajunsă la acest rezultat, poziţia naturalistă găsea des- 
chisà înaintea sa calea pe care se putea intilni cu istorismul. 
Căci istorismul nu se ocupă de o altă viață decit de una 
iraţională. raţională este pentru istorism viața în înţelesul 
că la fiecare moment al ei ea prezintă însușiri cu totul ori- 
ginale şi că generalizarea operată asupra mai multor mo- 
mente nu se poate face decît cu sacrificiul acestor însușiri. 
Pentru punctul de vedere neonaturalist, viaţa este iraţională 
pentru că nu poate fi înţeleasă din nişte principii mai sim- 
ple pentru cà ea este nederivabilă. Pentru punctul de 
vedere istorist, ea este iraţională pentru cà nu suportă gene- 
ralizarea, pentru că este nesistematizabilá. A trebuit atunci 
să apară întrebarea dacă nu cumva caracterul nesistematiza- 
bil al vieţii decurge tocmai din caracterul ei nederivabil. La 
afirmarea acestei noi vederi a ajuns curînd filozofia. Într-o 
serie de opere s-a primit în mod explicit sau implicit pro- 
poziţia că viaţa nu apare decit în formele originale ale indi- 
vidualităţii şi că această originalitate este garantată de 
obscura pornire a individualităţii de a se afirma. Apetenţa 

iraţională a vieţii în genere se specializa astfel în apetenga 
individualitáglor particulare. Dar, pentru că afirmind 
individualități numai originalitatea, numai caracterul lor 
rebel faţă de orice generalizare, o ştiinţă a individualității 
devenea imposibilă, s-a încercat o îndulcire a principiului 
după care viaţa este în mod absolut nesistematizabilă, pen- 
tru a o interpreta ca parțial sistemauzabilă. Rezultatul aces- 
tei sinteze dintre naturalism $i istorism, care nu reprezintă 
însă un echilibru perfect, pentru cà istorismul a trebuit să 
renunţe la o parte din intransigenţa poziţiei sale, este carac- 
terologia. Caracterologia nu este, așadar, ştiinţa imposibilă 
a vieți manifestată în individualităţi cu totul unice. Ea nu 
este nici ştiinţa vieţii psihice gîndită în afară de orice în- 
trupare individuală. Poziţia ei este medie, ea nu se menține 
la particularismul individului, dar nici nu se avîntă pînă la 
generalizările extreme, ci elaborează unitățile concrete încă 
ale „tipurilor“ 

Interesant este de observat că, în timp ce feluritele sti- 
inte morale ale veacului trecut ajungeau la tipuri caracte- 
rologice, psihologia singură refuza să apuce acest drum. Ast- 
fel, estetica distinsese între tipul „naiv“ și „sentimental“ 
(Schiller), sau între „apolinic“ şi „dionisiac“ (Nietzsche), 
istoria artei între „omul gotic“ şi „omul Renașterii“ (Wolf- 
flin), istoria filozofiei între ,pozitivisti^, „idealişti obiectivi“ 
și „idealişti al libertăţii“ (Dilthey), istoria propriu-zisă între 
epoci „simbolice“ şi „tipice“, „individuale“, „subiective“ 5 
»excitabile* (L amprecht), emologia î între epoci „totemistice“, 
„epoci ale zeilor şi eroilor“, şi „umanitate“ (Wundt), econo- 
mia politică între economie „individuală“ sau „parazitară“ 
$i economie „domestică“ sau »simbiotica* (Bücher, Hórnes) 
etc. Inclinarea de a distinge tipuri caracterologice devenea 
universală, în timp ce numai psihologia stăruia în vechiul 
punct de vedere al ştiinţelor naturii. Dar pentru că psiho- 
logia refuza să aducă serviciile care se puteau aștepta de la 
ea, alte științe o suplineau în acest oficiu. Așa, de pildă, 
cînd Sombart stabilește tipul caracterologic al, burghezului* , 
nu-l identifică numai în unitatea modului său de a produce, 
dar si în însușirile diferențiale ale mentalităşii sale. De la 
acest punct al interiorităţii, corelaţiile se întind apoi asupra 
tuturor domeniilor Vieţii. Noţiunea de „tip“ devine astfel 
cu adevărat operantă numai cînd prin ea devine sensibilă în- 

rudirea dintre feluritele manifestări ale unui individ, ale unui 
popor sau ale unei epoci pe diferitele tărîmuri ale culturii. 
Oricare ar fi domeniul separat în care s-a stabilit mai întîi 
o distincţie tipologică, ea trebuie să devină îndată ca un fel 
de poartă prin care se poate trece către oricare din domeniile 
corelative. Astfel, distincţia tipologică pe care Auguste Comte 
o stabileşte între faza „teologică“, „metafizică“ gi „poziti- 
vistă“ coincide cu distincţia dintre societăţi militariste, revo- 
lutionare, pacifiste și industriale. Pornind în studiul artei 
primitive de la deosebirea dintre economia parazitară și 
simbiotică, H. Kühn leagă de ea deosebirea dintre tipul ar- 
tistic „senzorial“ și „imaginativ“ etc. 

Am spus că numai psihologia ráminea în urma tendin- 
tei generale a științelor moderne ale spiritului către distincţii 
tipologice. În forma „psihologiei elementelor“, ea păstră 
încă multă vreme speranța de a putea reface complexitatea 
unităţii sufletești din elementele simple care îi stau la bază. 
Atitudinea istoristă orientată către individual nu o pătrun- 
sese încă în nici un fel, spiritul științelor naturale o domina 
în întregime. Curînd însă mai multe din dificultățile psiho- 
logiei elementelor trebuiau să apară cu limpezime. Se observă 
astfel, mai întîi, că în domeniul sufletesc trecerea de la 
simplu la complex nu se obține printr-o simplă însumare 
de elemente, ci printr-un progres, printr-o creaţie continuă. 
Această stare de lucruri a fixat-o Wundt cînd a pregnat 

termenul de „sinteză psihică“. În al doilea rînd, îi datorăm 
lui Dilthey observaţia că, în forma sa elementară, psiholo- 
gia se găseşte într-o păgubitoare opoziție cu istoria, etica, 
estetica, politica etc., căci, deși se ocupă cu realități sufle- 
testi, nu ia în consideraţie elementele, ci unitatea lor vie și 
plină de înţeles. Psihologia elementelor nu este de nici un 
folos juristului si pedagogului, moralistului și politicului. 
Opera lor se desfășoară într-o desávirgitá independenţă faţă 
de teoria elementelor psihice. Psihologia nu are însă dreptul 
de a aspira la conducerea unor cercetări care, în definitiv, 
o privesc de aproape? În sfîrșit, nu numai că elementele 
sufleteşti nu reușesc prin simpla lor însumare să reconstituie 
unitatea unei realități sufletești mai complexe, dar mai de- 
grabă aceste elemente capătă un înţeles abia prin raportarea 
lor la unitatea din care fac parte. În același fel, părțile unui 
organism nu dobîndesc un înţeles decît în legătură cu unita- 

tea economiei pe care o deservesc. Toate aceste obiecţii si 
le insuseste și Spranger cînd, în cartea sa despre Formele 
vieţii (Lebensformen, 1921), întreprinde o nouă psihologie 
și pune bazele unei etici noi. 

Critica adresată vechii psihologii scoate în evidenţă ne- 
cesitatea constituirii unei noi discipline a sufletului, care să 
ia în cercetare pe de o parte complexitatea vieţii sufletești, 
iar pe de alta înțelesul ei. În ce priveşte ultimul punct al 
acestui program, ne găsim odată cu el în faţa unei alte ten- 
dinte a cugetírii moderne, și anume a aceleia care propune 
științei nu numai studiul realității nude, dar și al semnifi- 
caţiei ei. Ce semnificație are realitatea este o întrebare pe 
care veacul al XIX-lea încetase să și-o mai pună. Această 
știință se mulțumea să constate care sînt procesele care con- 
stituiesc oarecum suprafața realităţii. Realitatea nu are însă 
numai două dimensiuni, ea posedă ȘI o a treia dimensiune 
în adincime, care se întinde î în regiunea semnificaţiilor. Ade- 
seori a fost deplinsá împrejurarea că ştiinţa modernă nu se 
mai întreabă care este semnificaţia realităţii. Pentru că nu- si 
pune această întrebare, știința modernă a fost invinuitá de 
a sugera sentimentul că realitatea n-are, de fapt, nici o sem- 
nificaţie $i, prin urmare, de a purta răspunderea unei anu- 
mite cauze sufletești a omului de astăzi. Propunindu-si 
să unească studiul vieţii sufleteşti complexe cu al semnifi- 
caţiilor ei, Spranger înţelegea să corecteze insuficienţa şti- 
intei mai vechi nu numai pentru cazul special al psihologiei, 
dar pentru cauza ştiinţei în genere, deoarece semnificaţia 
realităţii se elaborează prin prețuirea ei de către om, di- 
mensiunea adîncă a realităţii se întinde în sufletul omenesc. 

Unitatea semnificativă a sufletului o numește Spranger 
„structură“. Psihologia elementelor vrea el s-o înlocuiască 
printr-o psihologie structurală. Noţiunea de structură a in- 
trodus-o în psihologie Wilhelm Dilthey. Structura este, pen- 
tru acest ginditor, conexul sufletesc individual. Structura are 
un caracter teleologic pentru că, fiind animată de tendinţa 
de a se realiza pe sine, ea resimte ca valoros sau lipsit de 
valoare tot ce e capabil s-o solicite sau s-o contrazică. Con- 
dus de criteriul acestei preţuiri a realităţii, individul caută 
să modifice însuşirile mediului exterior sau să intervie în 
evenimentele lumii, pentru a le adapta structurii sale. No- 

țiunea de structură este, pe cit se pare, menită să înlocuiască 
vechea noţiune a instinctului conservării personale, despre 
care vorbea evoluționismul. Instinctul conservării putea, în 
adevăr, să explice stăruința individului în viaţă, dar nu și 
stăruința în formele individuale ale vieţii. Pentru explica- 
rea vieţii, considerată din punctul de vedere istoric al mani- 
festării ei în indivizi originali, principiul conservării deve- 
nea insuficient. Noţiunea de structură apărea atunci spre 
a corecta această insuficienţă. Spranger a recunoscut remi- 
niscenta biologică cuprinsă în noţiunea structurii la Dilthey, 
deşi n-a văzut că biologismul, care poate fi identificat aci, 
este acela care se găsește în imediata vecinătate a istorismu- 
lui, acolo unde viaţa apare nesistematizabilă pentru că este 
nederivabilă. Spranger doreşte însă să elimine din noţiunea 
structurii orice urmă de biologism. Structura, observă el, nu 
prețuiește numai după interesele conservării sale. Nu este 
adevărat că individul resimte ca valoros numai ceea ce îi 
este profitabil. Contrariul se întîmplă adeseori. În al doilea 
rînd, nu este adevărat că tot ce resimte individul ca valoros 
este valoros cu adevărat. În sfîrșit, dacă valoros ar fi numai 
ceea ce apare individului ca atare, dacă el ar fi veșnic prizo- 
nierul structurii lui, cum ar mai putea el pregui valori ema- 
nînd de la indivizi sau epoci deosebite, prin structură, de 
sine ? Această stare de lucruri ar deveni cu desăvirşire in- 
explicabilă. Tinind seamă de toate aceste obiecţii, Spranger 
elaborează noţiunea unei structuri concepută ca un conex 
sufletesc producător de valori obiective. Aceasta este tot- 
una cu a spune că structura este un conex semnificativ, pen- 
tru că, după definiţia lui Spranger, semnificaţia este rapor- 
tarea la o valoare. 

Structura sufletească nu produce însă o singură valoare. 
Semnificaţia ei nu este unică. Structura sufletească este îm- 
pleutà dintr-o pluralitate de funcțiuni, dintre care fiecare 
în parte are putinţa să introducă aspectele realităţii în sfera 
cîte unei alte valori. O carte, de pildă, poate fi înţeleasă 
ca o operă științifică, drept un obiect frumos sau drept.un 
simplu obiect comerciabil, după cum o raportez la valoarea 
ştiinţifică, estetică sau economică. În toate aceste împreju- 
tări, spiritul are cite o altă atitudine față de lumea dată, o 
atitudine teoretică, estetică sau economică. Faţă de procesele 
care se petrec aici, știința poate, la rîndul ei, să-și asume 

i două poziții deosebite. Ea poate să studieze sau creaţiile 

i transsubiective pe care aceste felurite atitudini ale spiritului 
le produc, plăsmuirile istorice în ştiinţă, artă, economie etc., 
cum $i normele după care aceste creaţii se conduc, și în 
acest caz vorbesc despre o știință a spiritului (Geisteswis- 
senscbaft). Dar ştiinţa poate să studieze numai evenimentele 
sufletești care rezultă din răsunetul transsubiectivului în su- 
biect și felul în care aceste evenimente sînt conforme sau se 
abat de la normele obiective ale creaţiei spirituale, şi atunci 
vorbim de o psihologie din punctul de vedere al științei 
spiritului. 

Teoria atitudinilor spirituale în faţa realităţii are o mare 
însemnătate pentru filozofie. În adevăr, pentru o cugetare 
mai veche ceea ce se numeşte „realitate“ era, de fapt, numai 
realitatea considerată din atitudinea teoretică, organizată 
după singura normă a cunoștinței ştiinţifice, Această vedere 
parţială are acum ocazia să fie corectată. În lumina struc- 
turii totale a sufletului, realitatea devine mai bogată, aspec- 
tul ei pur teoretic se completează cu unul economic, estetic, 
social și religios. Dar cu aceasta am denumit si principalele 
atitudini ale spiritului, principalele forme de viaţă. 

Nu putem să analizăm aici, împreună cu Spranger, toate 
formele vieții, deși odată cu aceasta întîlnim partea cea 
mai vie a cărţii sale. Un cuvînt poate fi spus însă despre 
fiecare din ele și despre chipul, bogat în consecinţe, în care 
Spranger ne arată că ele se exclud și, în același timp, se 
implică. Atitudinea teoretică, singura despre care o filozo- 
fie mai veche socotea că organizează realitatea, consideră 
lumea sub raportul identităţii și generalităţii. Lumea este 
pentru omul teoretic un complex de esențe identice cu ele 
însele și un sistem de relaţii generale de dependenţă. O psi- 
hologie culturală, așa cum Spranger vrea să creeze, va tre- 
bui deci să arate cum sufletul omului teoretic exclude tot ce 
nu cade sub punctul de vedere al normei sale imanente. Iată, 
in adevăr, că omul teoretic este antieconomic. Dacă acesta 
din urmă consideră lumea din punctul de vedere al utilității, 
teoreticul îi opune un dispreţ invincibil. Grecii, primii oa- 
meni de tip teoretic, creează pentru această situație terme- 
nul de „banausos“, expresie a repulsiunii pe care teoreticul 
o resimte față de economic. Teoreticul este și antiestetic. Dacă 
esteticul vede în lume o expresie a sufletului, iată o atitu- 

dine cum nu se poate mai străină sufletului omului teoretic. 
Tot din tabăra teoretică a grecilor ne vine acea semnifica- 
tivă condamnare platoniciană a artei. Dacă apoi omul reli- 
gios priveşte fiecare eveniment al lumii în raport cu înşe- 
lesul total al vieţii, iată un fel de a vedea care nu trezește 
nici un răsunet în sufletul omului teoretic, pentru care reli- 
gia nu este decît o formă întrecută a cunoștinței științifice. 
Nici atitudinea socială, în dubla ei intenție posibilă, de sim- 
patie cu valorile eterogene pe care semenii le întrupează si 
de dominație asupra lor, de impunere a valorii proprii, nu 
este mai potrivită individualismului critic al omului teoretic. 
Abateri de la norma internă a tipului teoretic se întîlnesc 
însă uneori. Viaţa ştiinţifică ne prezintă, în adevăr, tipul 
pragmatistului, al organizatorului științific şi al metafiz- 
cianului, î întreită orientare a teoreticului către punctul de ve- 
dere economic, social-politic și religios. 

Operația pe care Spranger o intreprinde pentru delimi- 
tarea justei fizionomii a formei teoretice de viaţă, o con- 
tinuă el și în ce priveşte celelalte forme posibile ale vieții. 
Dar dacă s-ar fi mărginit la această singură operaţie, Spran- 
ger n-ar fi obținut decit niște tipuri omenești în sensul lui 
Dilthey, descrierea unor structuri morale unilaterale. Am 
văzut însă cum, combătindu-l și întrecîndu-l pe Dilthey, 
Spranger propune ideea unei structuri concepută ca O po- 
tentá multiplă, capabilă să introducă în realitate suma sen- 
surilor ei posibile. Structurile diltheyene nu rásfringeau lu- 
mea decît printr-o singură faţă, structura despre care Spran- 
ger vorbeşte oglindeşte realitatea prin toate virtualităşile cul- 
turii omeneşti, numai că printre acestea una singură ocupă 
primul plan al importanței, restul celorlalte grupindu-se în 
jurul ei în relaţii de subordonare. Iată, în adevăr, exemplul 
omului teoretic, pe care l-am citat şi mai sus. O intenţie eco- 
nomicà se poate recunoaşte si în activitatea lui, de vreme 
ce o tehnică oarecare îl conduce, criteriul unei anumite or- 
ganizări economice a muncii sale. Punctul de vedere estetic 
îl sprijină în operaţia absolut indispensabilă prin care con- 
strucțiile sale abstracte se controlează prin comparatia cu 
concretul viu si plastic. Apoi o intenţie dominatoare vi- 
zează şi sufletul omului, după cum arată maxima: pa şti 
Înseamnă a putea“. În sfirsit, intenţia religioasă sprijină și 
ea în subordine atitudinea omului teoretic, după cum dove- 

deste tendința sa de a obţine icoana teoretică integrală a 
lumii, tendinţă care s-a manifestat cu putere în marile sis- 
teme metafizice ale veacului al XVI-lea și al XVII-lea și 
în enciclopedismul veacului al XVIII-lea. 

Din toate aceste constatări asupra structurii psihice re- 
zultă unele concluzii etice pe care trebuie să le reținem. 
Există o fatalitate a structurii. „Cît de deseori, exclamă 
Spranger, necesitatea economică se ciocnește cu dorinţele iu- 
birii, voinţa de adevăr cu voinţa de a impune o altă va- 
loare, armonia estetică interioară cu realismul vieţii în stat, 
societate și afaceri ! Contrastele acestea nu pot fi înlăturate. 
Ele există, gi din ele se aprinde tragismul Vieţii noastre ; 
căci viaţa este prin excelenţă tragică.“ O universalitate ome- 
neascá, în sensul idealului Renașterii, nu întrevede Spranger 
ca fiind cu putință, fără primejdia de a răpi vieţii omeneşti 
centrul și odată cu aceasta raza unei acţiuni eficace. Dar în 
această pargialitate fatală a naturii omenești, teoria struc- 
turii lasă să se întrevadă posibilitatea de a o remedia prin 
întregirea cu „maximul compozabil de valori“, asa cum 
lucrul a fost ilustrat mai sus pentru cazul omului teoretic. 
Adîncind punctul său de vedere specific, omul găseşte o 
poartă de trecere si de înălțare către idealul omenesc ge- 
neral. 

Am arătat mai înainte care este contribuţia lui Spran- 
ger în problema structurii psihice. Cîteva cuvinte trebuiesc 
spuse și despre tendințele eticii sale. Citirea cărții lui Spran- 
ger sugerează impresia că etica trecutului a fost în chip 
exclusiv etica omului teoretic, aceea care, formulind prin- 
cipli generale si universal-valabile de conduită, propunea un 
ideal unic. Acest ideal unic rămînea şi un ideal inaccesibil, 
măsurat cu varietatea efectivă si fatala a vieții omeneşti. 
Etica pentru care militează acum Spranger mi se pare că 
încearcă o apropiere de Viaţă. Ridicîndu-se din condiţia 
relativă a firi omeneşti, ea aspiră Către generalitatea pe care 
nu o întrevede în felul părăsirii care ar pluti deasupra pă- 
mintului, ci cu privirile îndreptate, aș spune, dintr-o »po- 
zige locală“. Etica lui Spranger este o etică a perspectivei. 

A fost adeseori deplins fenomenul specializării energiilor 
omenești, rezultat al complexității în creştere a vieții mo- 
derne si unanim invinuit de a purta răspunderea unei anu- 
mite crize a culturii contemporane. Omul, se spune, a pier- 

dut sentimentul totalitági vieţii. Sărmană unealtă în slujba 
unui întreg pe care nu-l înţelege şi pe care perfecțiunea me- 
canică a funcțiunii sale îi cere să nu-l înţeleagă, el rabdă 
un destin de care nu se poate elibera nici măcar cugetindu-l. 
Spranger poate răspunde la această plingere cu o míngiiere. 
Propunind o etică a specializării, el a arătat că în sufletul 
omenesc există condiţiile capabile de a asigura tocmai pe | 
această cale reintegrarea înţelesului total al vieții. Este o | 
încercare teoretică vrednică de a fi reţinută. 

FATALITATE ȘI TEHNICĂ 


Într-o convorbire rămasă celebră, Napoleon Bonaparte, 
adresîndu-se lui Goethe, proclama, cu emfaza potrivită ran- 
gului său și împrejurării întîlnirii, o sentință adeseori repe- 
tată de atunci și care astăzi încă își are interesul său. Îm- 
păratul, care se găsea în capul unei armate înaintînd victo- 
rioasă, crezu a-şi putea interesa interlocutorul vorbindu-i 
despre condiţiile poeziei tragice, căreia marele poet german 
îi datora mai multe din succesele sale. Dacă tragedia a putut 
să se dezvolte în trecut, lucrul se datorește desigur credin- 
tei vremurilor în puterea destinului. Astăzi însă lucrurile 
s-au schimbat si tragedia ameninţă să se veştejească. „Desti- 
nul, spuse împăratul, este politica.“ 

Cuvintele lui Napoleon sînt interesante nu numai pen- 
tru că interpretează mîndrul sentiment de sine al omului 
care stia că deţine în mîinile sale soarta popoarelor pe care 
le îndrepta către scopurile dorite de el, dar și pentru fap- 
tul că tălmăcește o anumită independență a omului modern 
față de tainica putere a fatalităţii. 

Înțelegerea științifică a lumii, așa cum a fost elaborată 
în cele două veacuri precedente campaniilor napoleoniene, 
eliminase aproape cu desăvîrşire sentimentul fatalităţii din 
sufletul omului modern. Căci, dacă lumea aceasta funcţio- 
neazá în puterea unor legi nestrámutate, dar capabile să fie 
folosite în sens omenesc, sentimentul de teroare pe care il 
inspira în trecut credinţa într-un univers condus de o voință 
personală si lucrind în vederea unor scopuri depăşind pe 

om nu-şi mai avea locul. Fatalitatea nu este însă altceva. 
Ea nu este decît reprezentarea unor puteri lucrind cu o 
finalitate neasimilară de înțelegerea omului şi care se poate 
desfășura împotriva lui. Știința învinsese însă străvechea 
teroare în mijlocul lumii necunoscute $i tragice, și veacurile 
care pregătiseră icoana mecanicistă a lumii adoptau acum 
un fel de viaţă plin de frivolitate si agrement. Antica duş- 
mănie a universului se potolise. Știința putea folosi acum 
puterile demascate ale naturii anorganice si organice. Poli- 
tica putea călăuzi după voie desfășurarea Vieţii sociale. În 
acest înțeles şi cu deplina conștiință lucidă și împăcată a 
veacului său, se adresă Napoleon lui Goethe: „Destinul este 
politica“. 

Suta de ani care i-a urmat lui Napoleon a menţinut și a 
perfecționat aceeaşi stare sufletească. În intimitatea conștiin- 
tei şi în cadrele strict individuale ale vieţii sale, omul vea- 
cului al XIX-lea a putut simţi cum puterea fatalităţii îl vizi- 
tează din cînd în cînd. Pentru gindirea reprezentativă a 
timpului, fatalitatea era însă lichidată si trecută printre 
credinţele devalorizate şi compromise, Despre fatalitate nu 
mai vorbea decît plebea ignorantă, în sufletul căreia con- 
tinuă a trái atîtea din imaginile gi sentimentele descinse din 
planul actual al culturii. 

lată însă că în conștiința oamenilor de după război, 
vechiul sentiment al favalităşii revine cu o stranie intensi- 
tate. Este aci o împrejurare demnă, în adevăr, să fie consi- 
derată. Ba este chiar cu neputinţă de a cîştiga o înţelegere 
justă a psihologiei timpului nostru, fără a te referi la îm- 
prospătatul sentiment de dependență al contemporanilor 
față de acea implacabilă energie pe care, în condigile lumii 
de azi, ei o simt dezvoltindu-se in afară Și împotriva lor. 
Si astfel, de unde noţiunea fatalităţii era în trecutul apro- 
piat exclusă din sistemul gîndirii filozofice, ea pare a-și recu- 
ceri astăzi valoarea și semnificaţia. 

Unul dintre aceia care a lucrat mai mult în acest sens 
a fost, fără îndoială, Oswald Spengler, filozoful Declinului 
culturii occidentale. Spengler observă şi el că, în civilizaţia 
ştiinţifică a epocii, ideea de „fatalitate“ şi-a pierdut vechiul 
ei înțeles, substituindu-i-se pe toată linia ideea „cauzalității“ . 
Dar aceasta echivalează pentru Spengler cu un fel de a în- 
telege natura și istoria dinafară, iar nu dinliuntru, ca o 

expresie a unui principiu imanent. S-ar spune că în ochii 
științei, lumea și-a pierdut una din dimensiunile ei, dimen- 
siunea adincimii. Marea încercare de prognoză istorică pe 
care Spengler a întreprins- -o în Declinul culturii occidentale 
tindea să provoace în conștiința omului modern sentimentul 
faralităţii, de care înțelegerea ştiinţifică a lumii il lipsise. 
Dar, ca în multe împrejurări de acelaşi fel, filozofia nu 
făcea decît să înregistreze ecoul unor stări de fapt preexis- 
tente. Teoreticianul declinului fatal si iremisibil al culturi: 
noastre generaliza, în realitate, asupra unor sentimente trezite 
mai dinainte în sufletul omenirii actuale. 

Dar pe socoteala căror împrejurări trebuie trecută această 
recrudescenţă contemporană a sentimentului de fatalitate? 
Desigur, mai întîi pe socoteala războiului. Universul, celor 
două dimensiuni al indelungii epoci care a precedat războiul 
a dobîndit o tainică adincime obscură odată cu primele sîn- 
gerări omenești pe cîmpiile Răsăritului si ale Apusului. Pen- 
tru a se salva din absurd, sentimentul fatalităţii a fost reac- 
ia utilă a conștiinței, încercarea de a restitui lumii o fina- 
litate şi un înţeles. Dincolo de atrocitatea şi incoerenta cim- 
piilor de luptă, privirile celor chemaţi să sîngereze întreve- 
deau viaţa unui Tot ţesut din inmiitul lor sacrificiu. În 
corespondența soldaților si ofiţerilor căzuţi în timpul răz- 
boiului, motivul acesta revine neîncetat. „Niciodată n-am 
simţit mai puternic ca acum, scrie unul din acești martori 
ai războiului, enigmaticul suflu al vieţii plutind în jurul 
meu. Lucrurile apar la suprafață dintr-o nesfirgit de înde- 
părtată umbră, mă cheamă si iar dispar și eu má simt ca 


o parte mică, dar pe care o înțeleg, dintr-un neînțeles ale 


cărui granițe le caut.“ Poate nicăieri nu este notată mai bine 
ca în această mărturie conștiința tulburătoare a adincimii 
lumii, aşa cum se răsfrînge în sentimentul fatalităţii. 

Dar anii care au urmat războiului n-au contribuit nici- 
decum să comprime din nou icoana lumii în planul în care 
se succed evenimentele, după simple relaţii cauzale și fără 
nici o legătură cu un principiu activind în adincime. Pentru 
sentimentul general, icoana științifică a lumii n-a fost resti- 
tuită în drepturile ei. Conștiinţa omenească n-a mai putut 
redobîndi sentimentul de confort şi siguranță cucerit în trei 
veacuri de progres științific și tehnic. Tehnica bazată pe 
ştiinţă este mai degrabă astăzi izvorul unei noi fatalităţi. 

Purtătorii sentimentului de fatalitate sînt astăzi cele 
douăsprezece milioane de oameni lipsiţi de lucru, care alcă- 
tuiesc o bună parte din masele urbane ale celor două con- 
tinente. Pentru toți aceştia, siguranţa în mijlocul unei lumi 
cunoscute şi folosite a devenit un sentiment imposibil. Ma- 
rile realizări tehnice şi industriale, injghebate de oameni 
pentru exploatarea naturii în folosul lor, par a se fi rebela 
deodată, deplasîndu-se din ordinea pe care omul le-o fixase. 
Spectacolul produselor muncii omenești azvîrlite în ocean 
sugerează ideea că sensul civilizației noastre nu este necon- 
diţionat uman şi că viaţa noastră a tuturor atirnă de nişte 
realități funcţionind dupa legea lor proprie şi extraumană. 

Ce departe sîntem astăzi de vechea reprezentare a omu- 
lui ca meșter al sorții sale! Cuminţenia omului, cumpăta- 
rea și hărnicia lui, vechile virtuţi practice recomandate de 
veacurile, individualiste, nu mai au astăzi aceeași valoare. 
Omul stápin pe cea mai desăvîrșită libertate a voinţei sale 
nu-și mai poate croi singur viaţa „pe care o merită. Univer- 
salul si colectivul îl înglobează și îl călăuzeşte, il înalță si 
îl sfárimá. Conștiinţa “dependenței sale modifică icoana pe 
care omul de astăzi şi-o face despre lume și colorează tragic 
sentimentul său intim. Filozofii fataliste, ca aceea a lui 
Spengler, nu fac decît să interpreteze felul în care epoca 
noastră se resimte pe sine. 

După publicarea marii sale opere, autorul Declinului 
culturii occidentale s-a închis într-o tăcere care putea da 
impresia că opera vieţii sale s-a încheiat cu adevărat. Abia 
acum în urmă, o scurtă broşură, care rezumă unele din re- 
zultatele meditagiei sale in tácerea pe care a preferat-o, ne 
anunţă că Spengler se găsește pe punctul de a termina o 
nouă lucrare de mari dimensiuni, consacrată problemelor re- 
lative la originea civilizaţiei omenești. Omul $i tehnica, bro- 
şura care ne aduce ecoul îndelungii retrageri studioase a fi- 
lozofului, este o viguroasă sinteză a psihologiei tehnice a 
omului și a consecințelor ei în cultura timpului nostru. 

Tehnica, ni se spune acolo, este un produs al animalului 
de pradă care este omul. Un produs fixat pe o reacţie indi- 
viduală și inventivă, nu pe una repetată si a spetel, cum 
sint mijloacele prin care își stápinesc si exploatează mediul 
tigrii și vulturii. Nu este apoi adevărat că tehnica ușurează 
viaţa omului. Ea creează mai degrabă neîncetate probleme 

noi și complică viaţa omenească. Temeiul tehnicii este, aşa- 
dar, vechiul instinct _prădalnic al omului, mai mult decit 
necesităţile nu știu cărui confort. Tāria acestui instinct în 
oamenii rasei noastre a creat acea superioritate a popoare- 
lor europene, devenită problematică odată cu răspîndirea 
culturii tehnice printre popoarele exotice. 

Nu vom urmări toate căile expunerii lui Spengler, dar 
vom izola de acolo un amănunt deosebit de sugestiv. Bro- 
sura Omul şi tebnica cuprinde undeva observaţia că ideea 
unui „perpetuum mobile“, eliminată astăzi de știință ca o 
absurditate, stă totuși într-un strîns raport cu mașinismul 
modern. Se pare că ideea a apărut mai întîi lui Petrus Pe- 
regrinus, un călugăr dominican din veacul al XIII-lea. 
„Această idee, scrie Spengler, nu ne-a mai părăsit de atunci 
niciodată. Căci realizarea ei ar fi fost victoria deplină 
asupra lui Dumnezeu sau a Naturü-deus sive natura: o 
mică lume creată prin sine, care întocmai ca lumea cea mare 
s-ar mișca prin propria sa „putere, neascultind decît de mîna 
omului. A crea prin sine însuși o lume, a fi Dumnezeu în- 
suşi, acesta era visul faustic al aptitudini inventive a omu- 
lu, un vis din care s-au dezvoltat toate maşinile, care s-au 
apropiat, așadar, pe cit posibil de ţinta inaccesibilă a unui 
perpetuum mobile.“ 

Cît de bine a reuşit vechea utopie a magicianului nu se 
poate spune îndeajuns. Mașinismul modern alcătuiește succesul 
cel mai deplin al tendinței de a crea o lume nouă si neatir- 
nată. Această lume există în adevăr şi funcţionează cu o 
autonomie nesperată. Numai că subita ei desolidarizare de 
aspiraţiile omului îl face pe acesta s-o resimtă ca o cum- 
plită putere a fatalităţii moderne. 

BENEDETIO CROCE 


Benedetto Croce este astăzi filozoful cel mai reprezenta- 
tiv al Italiei. Exercitind în propria lui patrie o întinsă și 
variată influenţă, opera lui Croce înfățișează, în același timp, 
un răspuns original la cîteva din întrebările cele mai acute 
ale filozofiei contemporane. Traduse în mai toate limbile 
culte, lucrările lui Croce au devenit de multă vreme uni- 
versale si, în legătură cu ele, se poate aprecia contribuţia 
italiană în domeniul filozofiei actuale. O expunere a puncte- 
lor de vedere care domină această cugetare poate fi socotită 
binevenită, dacă întărind dorinţa cititorului român de a 
cunoaște mai de aproape operele filozofului din Neapole, 
înviorarea pe care au resimțit-o în patria sa atîtea domenii 
ale cercetării şi poate chiar viaţa morală a ţării, s-ar răs- 
fringe si asupra publicul nostru. 

Ocupindu-ne cu filozofia lui Croce, reamintirea cîtorva 
împrejurări mai de seamă ale vieţii sale este necesară. Croce 
concepe, în adevăr, filozofia ca pe o întreprindere teoretică 
a spiritului, adînc întreţesută cu viaţa istorică a epocii în 
care gînditorul trăiește și, prin urmare, cu propria sa bio- 
grafie. Rămînem, așadar, în cadrul concepţiei sale si adop- 
tăm punctul de vedere din care contribuţia sa ar dori să fie 
înţeleasă, amintind cîteva din amănuntele mai caracteristice 
ale formaţiei și carierei sale. În acest scop, Croce însuși ne 
vine în ajutor prin acea schiță autobiografică pe care a re- 
dactat-o în pragul aniversării a cincizeci de ani de viaţă si 
care, sub titlul Contributo alla critica di me stesso (Napoli, 

1918), a apărut in Italia într-un tiraj restrîns, apoi în limba 
franceză, în Revue de métapbysique et de morale (ianuarie 
1919), cât și în publicaţia germană Die Philosophie der Ge- 
genwart in Selbstdarstellungen (vol. IV, Leipzig, 1923), de 
i unde o vom întrebuința s: noi. 

Benedetto Croce s-a născut la 25 februarie 1866 în lo- 
calitatea Pescasseroli, din provincia Aquila. Descendent al 
unei vechi familii napolitane, copilăria lui Croce s-a dez- 
voltat într-o atmosferă de conformism religios și. legitimism 
politic, în care adeseori răsunau manifestările de devotament 
şi simpatie față de vechii stäpînitori bourboni ai ţării. Ca 
| în împrejurarea atîtor alte vieți de filozofi, Croce a rupt 
| de timpuriu cu postulatele copilăriei sale și vocația sa s-a 
precizat desigur din împotrivirea față de tradiţiile mediu- 
lui şi familiei sale. Pierzîndu-și credinţa şi recunoscînd mai 
| tîrziu care a fost însemnătatea revoluţiei italiene și valoa- 
rea unor nume ca acelea ale lui Cavour, Mazzini si Ga- 
ribaldi, Croce a păstrat totuși din influențele primei sale 
formaţii antipatia vechilor conservatori împotriva „vorbă- 
riei liber-cugetătoare, repulsia față de vorbele mari și exa- 
gerările de tot felul“, după cum din obiceiul de a se spo- 
vedi, practicat în institutul catolic în care igi petrece cîţiva 
ani ai copilăriei, i-a rămas acea „aspirație laborioasă către 
exactitate“, de care cercetătorul de mai tîrziu a avut atîta 
nevoie. Mediul legitimist și catolic al familiei gi şcolii în 
care intră mai tîrziu opunea un fel de negatiune pasivă nou- 
lui regim politic, în care oamenii celui mai vechi ştiau să nu pot 
să joace vreun rol. Acestor prime impresii i se datorește, poate, 
puţinul gust pe care Croce îl resimte și mai tirziu pentru 
agitaţiile vieţii politice, dragostea sa pentru trecut, iubirea 
unei vieți calme, consacrate întru totul studiului şi medita- 
ției. Este foarte caracteristică, în această privință, mărturi- 
| sirea pe care Croce, senatorul și fostul ministru al instruc- 
i gei publice, a făcut-o odată comentatorului său G. Cas- 
tellano, atunci cînd îi destăinuia visul cel mai intim al su- 
fletului său, visul unei vieți de călugăr învățat, petrecută 
| „într-o mănăstire napolitană din veacul al XVII-lea, cu ce- 
lulele sale albe si colonadele care înconjoară o grădină de 
portocali și lămii, în timp ce dinafară răscoala vieţii pom- 
poase şi mîndre izbește zadarnic în zidurile ei“. 


Peste impresiile și deprinderile primei copilării, i-a fost 
dat lui Croce să adauge o experienţă zguduitoare, care i-a 
orientat definitiv soarta sa externă și dezvoltarea sa sufle- 
tească. Benedetto Croce avea 17 ani cînd, în 1883, cutre- 
murul de la Casamicciola, unde se găsea împreună cu în- 
treaga-i familie, Îi răpește părinții şi unica-i soră, în timp 
ce el însuşi, împreună cu fratele său, sînt scoși grav răniţi 
de sub dărtmături. Unchiul său, Silvio Spaventa, fratele 
filozofului Bertrando Spaventa, se însărcinează cu creşterea 
orfanilor. Benedetto Croce se mută la Roma, unde începe 
a audia cursurile Facultăţii de drept şi de filozofie. Aci pri- 
mește el învăţătura unui Bertrando Spaventa și Antonio La- 
briola, care împreună cu aceea a lui Francesco de Sanctis, cu- 
leasă în celebrul său tratat de istoria literaturii italiene, pun 
bazele formaţiei sale intelectuale. Anii petrecuţi la Roma au 
fost cei mai trişti ai Vieţii sale. Zguduit organiceşte, trans- 
plantat într-un mediu care nu era al său, tînărul Croce în- 
cearcă să-și lămurească motivele pentru care cineva tre- 
buie să dorească a trái, şi din această adincire şi reculegere 
a durerii începe să se desluseascá în sufletul sáu vocaţia 
de ginditor. „Aiureala provocată de nenorocirea familială 
care mă izbise, va scrie Croce mai tîrziu în schiţa sa auto- 
biografică, starea maladivă a organismului meu, care nu 
suferea de nici o boală precisă, fiind totuşi minat de EE 
din ele, lipsa de claritate cu privire la mine însumi si 
drumul pe care trebuia să-l străbat, noțiunile mele Resigute 
despre scopul gi înţelesul vieţii... toate acestea îmi răpeau 
bucuria oricărei speranţe, vestejindu-mà înainte de inflo- 
rire... Anii aceștia au fost cei mai durerosi și mai sumbri: 
singurii în care, punîndu-mi seara capul pe pernă, resim- 
team dorinţa arzătoare să nu mă mai scol...“ Tînărul reu- 
seste însă să învingă aceste stări, mai ales sub influenţa lec- 
tülor de etică ale lui Labriola, care îl ajută să „reclădească 
majestatea idealului în sufletul (său)“. Din frămîntările du- 
reroase ale acestei epoci, din dialectica prin care încearcă să 
se ridice peste ele, se precipită în sufletul lui Croce unele 
din principiile esențiale care apar mai apoi în Filosofia della 
pratica, operă cu adevărat autobiografică, după cum Croce 
mărturisește. Ceea ce Croce nu ne spune însă în schița sa 
autobiografică, dar poate fi cu ușurință înţeles de noi, este 
faptul că acest episod al vieţii sale trebuie să-i fi sugerat cre- 

dinţa că rezultatele cele mai generale ale speculaţiei își îm- 
plntà rădăcinile în cite o experiență particulară a sufle- 
tului şi că generalul cu particularul se găsesc într-o relaţie 
de adîncă intrepátrundere. O astfel de afirmaţie o vom re- 
găsi mai tîrziu printre tezele esenţiale ale filozofiei lui 
Croce. 

Înapoiat la Neapole, Croce nu se consacră însă studiilor 
filozofice. Timp de șapte ani, cercetările sale se îndreaptă 
asupra trecutului patriei sale napolitane, din ale cărei arhive 
dezgroapá și publică un număr mare de documente şi cu- 
riozităţi. Din rîndul scrierilor publicate în această epocă fac 
parte La revoluzione napoletana del 1799, I teatri di Napoli 
dal Rinascimento alla fine del sec. XVIII, Storie e leggende 
napoletane (publicată în 1919, cuprinde fragmentele unei 
lucrări asupra sec. XVIII în Neapole, redactată în aceeași 
epocă), mai multe studii publicate în 1917 în volumul Saggi 
sulla letteratura. italiana del Seicento etc. Astfel de cerce- 
tări nu ajung însă să-l mulțumească pe Croce. Schița sa 
autobiografică ne vorbeşte despre o ,suprasaturage^ provo- 
cată de migala tuturor, acestor investigaţii istorice şi de as- 
pirația către ceva „mai serios“ și „mai interior“, În această 
stare de spirit îşi pune Croce problema relativă la natura 
istoriei. Citirea cărţii Scienza nuova a lui G. B. Vico, căruia 
in 1911 îi consacră monografia cea mai bună din cîte s-au 
scris asupra filozofului napolitan din veacul al XVIII-lea, 
îl face să se adîncească în sfera de întrebări anărute spon- 
tan cugetării sale şi îi deschide perspective noi. 

În 1893 apare prima scriere filozofică a lui Croce, La 
Storia ridotta sotto il concetto generale dell Arte. Istoria 
este înfățișată în această lucrare a debutului său filozofic 
drept o retrăire poetică a realităţii trecute, drept un caz al 
intuiției artistice. Faţă de valoarea cunoștinței intuitive, 
aceea a cunoștinței prin concepte științifice era tăgăduită, si 
astfel Croce cădea în acea eroare a „estetismului“ pe care el 
însuși o divulgă mai tîrziu în Logica sa. Multă vreme Croce 
nu rămîne la punctul de vedere al acestei prime lucrări. 
Însăși calea pe care ea o deschide este abandonată pentru 
moment, în favoarea studiilor de economie politică, activate 
de simpatiile sale socialiste din acel timp, de legăturile sale 
cu fruntașul socialist german Liebknecht, de îndemnul ve 
care îl găsește în prietenia și opera lui Antonio Labriola. 

Cartea acestuia din urmă asupra concepţiei materialiste a 
istoriei îl îndeamnă pe Croce să se clarifice în aceste ma- 
terii, şi rezultatul cercetărilor pe care le întreprinde în acest 
scop îl consemnează în seria de studii apărute între 1895 
şi 1900 si care, în cele din urmă, alcătuiesc scrierea Materia- 
lismo storico ed economia marxistica. Cercetările marxiste 
ale lui Croce au însă efectul cá sting pasiunea sa socialistă 
de un moment, readucîndu-l la natura sa studioasă şi mai 
degrabă apoliuică. „Natura tamen usque recurrit, notează 
Croce. 

Anul 1900 îl readuce pe Croce la preocupările estetice. 
În acest an apar Tesi fondamentali di un” Estetica come 
scienza dell espressione e linguistica generale, publicate în 
vol. 30 al colecţiei Atti del? Academia Pontaniana di Na- 
poli, pe care, completindu-le cu o parte istorică, le repu- 
blică in 1902, sub forma marelui său tratat de estetică. Cis- 
tigurile scrierii sale filozofice precedente redevin actuale, 
desi le amendează. Cunoştinţa intuitivă nu mai este înfăţi- 
șată ca singura cunoștință valabilă, dar ca una din formele 
ei posibile, alături de cunoştinţa logică. Aceasta din urmă 
pune în mișcare inteligenţa, poartă asupra universalului si 
produce concepte. Cea dintii, cunoştinţa intuitivă, este o 
întreprindere a fanteziei, sesizează individualitatea lucruri- 
lor și produce imagini. Intuigia este însă, în același timp, 
expresie. Numai precipitate în expresie, impresiile confuze 
primite de la lume se clarifică în intuigi. Această ridicare 
peste tumultul impresiilor confuze şi organizarea lor în in- 
tuigia-cexpresie este un moment al activității spiritului care 
umple sufletul cu fericirea unei eliberări. Croce socotea a 
putea pune în legătură aceste idei ale sale cu vechea teorie 
aristotelică a catharsisului, cînd scria: „Elaborind impre- 
siile, omul se eliberează de ele. Obiectivindu-le, el le des- 
parte de el si li se face superior. Funcţia liberatoare gi puri- 
ficatoare a artei este un alt aspect, o altă formulă a carac- 
terului său de activitate. Activitatea este eliberatoare toc- 
mai pentru că ea izgoneşte pasivitatea. Aceasta explică de 
ce se obișnuiește a se atribui artistului cea mai mare sensi- 
bilitate sau pasionalitate şi cea mai mare insensibilitate sau 
seninătate olimpică. Cele două calificative se pot concilia 
pentru că nu desemnează același obiect. Sensibilitatea, pasio- 
nalitatea se raportă la bogata materie pe care artistul o 

absoarbe în organismul săi psihic ; insensibilitatea, senină- 
tatea se raportă la forma cu care el subjugă şi domină tu- 
multul senzaţional și pasional.“ 

Teoria artei ca intuiţie și expresie, ca activitate organi- 
zatoare a impresiilor pasive, cu un cuvînt ca formă, relua o 
veche idee şi chiar propria formulă a lui Fr. de Sanctis ; 
după cum intuiţia, considerată ca o treaptă anterioară cu- 
noștinţei conceptuale, în procesul teoretic al spiritului, relua 
unul din motivele filozofiei lui Vico. În adevăr, conceptul 
presupune intuiţia, căci generalitatea lui este elaborată din 
materia cunoștinței lucrurilor individuale. Această anterio- 
ritate ideală a cunoștinței intuitive în desfăşurarea teoretică 
a spiritului, Vico a interpretat-o însă în sensul unei succe- 
siuni istorice efective, făcînd să urmeze fazei „poetice“ a 
omenirii, faza sa „filozofică“. În realitate, omenirea a cu- 
noscut totdeauna intuitiv şi abstract, s-a manifestat tot- 
deauna și deopotrivă poetic și filozofic, şi condiţionarea 
momentului, teoretic prin cel intuitiv s-a produs î în interiorul 
oricăreia din fazele vieţii sale istorice. Această împreju- 
rare a ţinut s-o pună la punct Croce în monografia pe care 
a consacrat-o mai tirziu marelui său înaintaș napolitan. 

Mai însemnate poate decît această varietate a motivu- 
lui vician sînt însă concluziile pe care le scoate Croce din 
postulatul fundamental al artei ca intuiţie, adică drept cu- 
noștință a individualului și drept expresie. Căci dacă arta 
este cunoștință și expresie a individualului, atunci orice în- 
cercare de a clasifica aceste expresii, adică de a le îngloba 
în forme generale, după cum se întîmplă în preocuparea 
de a găsi o clasificare a artelor, „categorii estetice“, genuri 
literare, teme și motive tipice sau clase de expresii, ca ace- 
lea pe care oricine le î „învaţă în şcoală la cursul de literatură, 
într-un cuvînt orice încercare de a obţine abstracții din ma- 
terialul de expresii individuale pe care operele de artă ni 
le oferă, nu se poate face decît cu sacrificiul acestui carac- 
ter individual al lor şi, prin urmare, cu distrugerea fenome- 
nului care trebuia tocmai cuprins cu mintea și înţeles. Această 
critică a lui Croce dà o lovitură mortală vechii retorici gi 
poetici tradiționale, compromise de mai multă vreme, dar 
bucurîndu-se încă de o anumită trecere din pricina lipsei unui 
fel adecvat de a înţelege arta, care să lumineze dintr-o dată 
falsitatea internă a metodei lor. În ce fel, dimpotrivă, tre- 

buie să ne apropiem de artă, care sint metodele juste ale 
cercetării literare și artistice, este o problemă pe care Croce 
o va lămuri altă dată. Dar, după cum autorul ei însuși a 
recunoscut-o mai tîrziu, Estetica din 1902 valorează mai 
cu seamă prin părțile ei negative. 
| A doua consecinţă capitală a înţelegerii artei ca expresie 
alcătuiește o trăsătură pozitivă în cuprinsul Esteticii ca 
ştiinţă a expresiei şi lingvistică generală, dar una pe care 
Croce a dezvoltat-o mai puţin, deși ea constituie una din 
vederile cele mai originale ale lucrării. Propoziția „arta este 
expresie“ putea fi, în adevăr, inversată în forma „Orice 
expresie este artă“. Chiar expresiile filozofice și științifice 
au o valoare estetică, pentru că si ele reprezintă momente 
de activitate şi eliberare ale spiritului, înălare peste tumul- 
tul impresiilor confuze și organizare a lor într-o formă. 
„Arta şi ştiinţa, scrie Croce, sînt, în acelaşi timp, diverse 
şi unite; ele coincid prin latura estetică. Orice operă de 
ştiinţă, este, în același timp, o operă de artă. Latura lor 
estetică va putea trece neobservată cînd spiritul nostru va 
fi preocupat de sforțarea de a înţelege cugetarea omului de 
ştiinţă și de a-i controla adevărul, dar ea nu mai trece neob- 
servată cînd de la activitatea înțelegerii trecem la aceea a 
contemplaţiei, văzînd cum această cugetare se desfășoară 
limpede, lină, fără cuvinte zadarnice sau neîndestulătoare, 
cu ritmul si intonatia adecvată... Marii cugetători rămîn 
scriitori mai mult sau mai puţin fragmentari, fiind totuși 
problematic că fragmentele lor preţuiesc științific cît ope- 
rele armonioase, coerente ŞI desăvirșite.“ „Adevărul ştiinţific 
al unei opere, controlat în pertecţia ei artistică, este o 
adîncă si interesantă vedere pe care însă Croce n-a mai 
reluat-o niciodată si n-a mai dezvoltat-o, prevenit cum a 
fost împotriva oricărui estetism sau a oricărei doctrine care 
ar fi putut semăna cu estetismul, cu încercarea de a subor- 
dona alte valori spirituale valorii estetice. 

Scrierea consacrată  Esteticii ca știință a expresiei și 
lingvistică generală a devenit mai tirziu primul volum al 
sistemului filozofic pe care Croce îl cládeste în cei cincispre- 
zece ani următori, sub numele de Filosofia come scienza 
dello spirito. Între 1900 și 1915 se desfășoară pentru Croce 
anii cei mai productivi ai activităţii sale. În 1903 face el 
să apară, împreună cu prietenul său, filozoful Gentile, re- 

vista La Critica, în care de-atunci încoace sînt publicate mai 
| inti majoritatea scrierilor sale. În 1905, apare prima schiţă 
a Logicii, în 1906 scrierea. în care își precizează poziţia sa 
| faţă de hegelianism, Cid che è vivo e ciò che è morto nella 
filosofia di Hegel, în 1907 şi 1908 se desăvîrşeşte Filosofia 
della pratica, în 1909 apare in forma ei definitivă Logica 
come scienza del concetto puro, in 1910 Problemi di Estetica, 
in 1912 şi 1913 Teoria e storia della storiografia, in 1911 
monografia despre G. B. Vico, în 1913 Breviaro di Este- 
tica. Tot în colecția revistei La Critica din acești ani, apoi 
reîncepînd din 1915, apar si studiile din Storia della storio- 
grafia italiana nel secolo decimonovo, care sînt retipărite 
apoi în volum abia în 1921. 

Sistemul filozofic al lui Croce este astăzi complet în patru 
volume: Estetica, ştiinţă a expresiei si lingvistică generală, 
Logica, ştiinţă a conceptului pur, Filozofia practicii: Eco- 
nomia si etica, Teoria şi istoria istoriografiei. Cuvintul de 
„sistem“, aplicat totalitági acestor scrieri capitale ale lui 
Croce, trebuie însă folosit cu oarecare precauţie. Un ,sis- 
tem filozofic“ se înfățișează, în adevăr, ca un ciclu închis 
de reflecţii. Virtutea unui „sistem“ este consecvenţa sa ne- 
dezminţită şi forma lui este conturul bine închegat. G. Cas- 
tellano, comentatorul lui Croce, compară odată „sistemul 
filozofic“ cu o „casă pe care cineva și-o cládeste şi aran- 
jează, pentru a nu se mai gîndi mai tîrziu la ea și pentru 
a locui confortabil într-însa“. „Profesorul Eucken, scrie 
Castellano, a dat expresie fără să vrea acestui suspin de sa- 
tisfacție, cînd într-o autobiografie publicată de curînd, a 
| intitulat un capitol: 7cb richte mein philosophisches System 
auf und verbeirate mich ! (imi clădesc sistemul şi mă însor). 
Antistrofa acestor iluzii o constituie însă rîsul și batjocura 
oamenilor de bun-simţ, care, cu o privire sigură, prevăd 
cum acest sistem va fi în curînd înlocuit de un altul si acesta 
din urmă de un altul nou și cum toate sforgarile de a-l men- 
ține sint zadarnice. «Toate sistemele, se spune atunci, sint 
deopotrivă clădite pe nisip.»* 

Un astfel de „sistem“ nu doreşte să devină acela al lui 
Croce. Am văzut gi pînă acum cum gîndirea lui Croce a 
fost trezită şi orientată de felurite împrejurări ale vieţii, de 
dificultăţi interne de ordin teoretic sau practic, cărora min- 
tea sa le căuta o soluţie. Toate problemele filozofiei lui Croce 

au fost cîndva probleme ale vieţii sale, si forma generală a 
cugetării sale a rămas deschisă, capabilă de evoluții si adap- 
tări noi. Croce nu s-a sfiit astfel să revină uneori asupra 
rezultatelor speculație: sale, să le completeze și să le amen- 
deze, convins fiind cà filozofia nu poate da altceva decît 
soluţii la situații si dificultăţi concrete. În limbajul tehnic 
al filozofiei sale, această experienţă personală a luat forma 
constatării principiale că orice gindire se rezolvă într-o ja- 
decată individuală, adică într-un raport între individual și 
universal, reprezentare si concept. Cit de departe sîntem 
însă cu această poziţie centrală a Logicii lui Croce de este- 
tismul scrierii sale de debut asupra Istoriei subordonată con- 
ceptului general al artei | Pe cîtă vreme aceasta reprezintă 
părerea că singura cunoştinţă posibilă este aceea a individua- 
lului, noua poziție afirmă cá individualul este adinc unit 
cu universalul î în toate judecăţile pe care le formulează min- 
tea noastră. Toate judecátile noastre sint, aşadar, indivi- 
duale sau istorice, pentru că toate exprimă un raport oare- 
care intre un predicat universal si un subiect individual si, 
prin urmare, Singura ştiinţă posibilă este istoria. Propozigiile 
filozofiei însăși sînt istorice, sau, după cum se exprimă 
Croce, „filozofia si istoria sînt identice“, pentru cá în ori- 
care din ele există un element istoric sau intuitiv, „Orice 
propoziție filozofică, definiţie sau sistem, va scrie Croce, 
este răsărită din spiritul unui individ.“ Ea a apărut într-un 
anumit punct al timpului, într-un anumit loc al lumii și 
în anumite condiţii. De aceea orice propoziţie filozofică 
este determinată istoriceşte. „Filozofia kantiană ar fi fost 
imposibilă în epoca lui Pericle, căci ea presupune, pentru 
a nu mai vorbi şi de altele, știința exactă, așa cum aceasta 
s-a dezvoltat începînd din Renaștere. Ştiinţa exactă, la 
rîndul ei, a fost condiționată de descoperirile geografice, care 
fără industrie si fără cultura capitalistă și burgheză n-ar 
putea fi gîndite. În afară de aceasta, sistemul kantian pre- 
supune scepticismul unui David Hume, care, la rîndul lui, 
se bazează pe principiile deiste ale veacului al XVIII-lea, 
aşa cum ele s-au dezvoltat din luptele religioase ale Angliei 
şi ale întregii Europe în veacul al XVI-lea. Dacă, pe de 
altă parte, Im. Kant ar învia în epoca noastră, el n-ar putea 
scrie din nou Critica rațiunii pure decît cu modificări atit 

de esenţiale, încît ar apărea nu numai o carte, dar o filo- 
zofie nouă.“ Această rezolvare a filozofiei în istorie, ca 
adevărata şi singura ştiinţă posibilă, este iarăși un gînd care 
îl uneşte pe Croce cu înaintașul său Vico şi cu Hegel. 

Un „sistem filozofic“ nu va clădi, așadar, Croce, pentru că 
aga cum acesta este construit de obicei, prin forma lui închisă 
şi prin falsa lui pretenţie de eternitate, el se găsește în afară 
de mișcarea efectivă a vieţii istorice, ale cărei dificultăţi filo- 
zofia trebuie să le soluţioneze. Imposibilitàgi de a construi 
sisteme filozofice îi corespunde imposibilitatea de a erija sis- 
teme istorice sau, după cum acestea se numesc de obicei, 
„istorii universale“, adică expuneri în care viaţa omenirii 
este comprimată pe dimensiunea unilineară a cronologiei. 
Astfel de colecţii de fapte și date alcătuiesc cel mult o cronică 
moartă. Adevărata istorie, istoria vie — ne lămureşte Croce 
în opera consacrată T'eoriei si istoriei istoriografiei — nu este 
decît aceea în care faptul trecut este pus în legătură cu un 
interes prezent și este reflectat în același fel în care ne gin- 
dim la faptele pe care le executăm. Adevărata istorie este deci 
istorie prezentă. Şi această vedere îl apropie pe Croce, de 
Vico, care recunoaşte în istorie singura știință al cărei obiect 
este produs de spiritul omenesc și, împreună cu matematica, 
singura ştiinţă posibilă, dacă admitem că nu putem cunoaşte 
cu adevărat decît ceea ce creăm noi înşine. Reluînd însă prin- 
cipiul vician, Croce îl adincegte. Creaţia nu se poate desă- 
virși, în adevăr, decit în prezentul conştiinţei. Orice faptă 
de creaţie nu se desfășoară decît la timpul prezent, și eveni- 
mentele istoriei, chiar acelea care sînt îndepărtate de noi cu 
secole, pentru a putea fi considerate ca niște creaţii ale spiri- 
tului, trebuiesc să fie puse în legătură cu actualitatea consti- 
intei. Aci se găsește principiul care impune cercetătorului obli- 
gaga de a scrie istoria din perspectiva prezentului si din 
punctul de vedere al uneia sau alteia dintre manifestările vieţii 
spirituale. În felul acesta ajunge Croce să dizolve vechiul con- 
cept al „istoriei universale“ în istoriile speciale ale poeziei și 
artei, ale cugetării şi ale economiei, ale vieţii morale și ale 
aceleia etico-politice. Dar, după cum în orice faptă a omului 
se exprimă omul întreg, tot astfel în orice episod istoric — şi 
oricare ar fi categoria spirituală căreia el îi aparţine — se 
exprimă întreaga viaţă istorică a omenirii. Din acest punct 
de vedere se poate spune că istoriile speciale despre care a 

fost vorba sint în realitate istorii universale şi singurele istorii 
universale cu putinţă. 

Tendinţa antisistematică a lui Croce este, aşadar, destul 
de hotărită, și ea se exprimă deopotrivă în critica noţiunilor 
de „sistem filozofic“ şi „istorie universală“. Faptul însă că 
el a grupat cele patru scrieri filozofice capitale ale sale sub 
titlul comun de Filozofia ca ştiinţă a spiritului ne îndreptă- 
teste să vorbim totuși de sistemul filozofic crocean. Un sis- 
tem filozofic, deși unul plin de suplete, putem recunoaște, 
dealtfel, în seria scrierilor capitale ale lui Croce si din pri- 
cina altor caractere, pe care le întîlnim deopotrivă atît în 
orice sistem de filozofie, cît şi în seria acestor opere. 

Ce presupune deci un sistem filozofic ? El presupune mai 
întii o structură a realităţii, adică o ierarhie de trepte ale 
realului și raporturi analoge între aceste trepte felurite. 
Dacă realitatea n-ar cuprinde o raționalitate profundă în 
sine, dacă între feluritele ei domenii n-ar exista raporturi ob- 
servabile, dacă desfășurarea ei n-ar fi marcată de revenirea 
unui motiv analog, atunci icoana teoretică a întregii realităţi, 
adică sistemul filozofic, nu s-ar putea produce. Dacă însă 
sistemul filozofic se produce, atunci el afirmă și caracterul 
de raționalitate profundă a realului. Această afirmaţie se 
găseşte si la Croce şi tocmai ea ne dă dreptul să vorbim 
despre sistemul său filozofic. 

Astfel, pentru filozoful nostru, întreaga realitate este viaţă 
spirituală și istorică. Natura însăși se rezolvă în percepții, 
adică în judecăţi individuale despre ea. Adevărata cunoştinţă 
a naturii este cunoştinţa ei istorică. Tipurile gi legile pe care 
suintele naturale le stabilesc nu sint decit mijloace care ne 
permit posesiunea mai sigură si manipularea cunoștințelor 
provenite din considerarea istorică a naturii. Dar realitatea 
vieţii spiritului, care este întreaga realitate, se despică în 
două forme de manifestare ale ei: forma teoretică şi forma 
practică, cunoştinţa si acţiunea. Aceste două trepte ale reali- 
tății spirituale se găsesc într-o strinsá legătură, întrucît una 
din ele determină pe cealaltă, cea anterioară pe cea ulte- 
rioară, cunoştinţa determină acţiunea, dar si dimpotrivă. 
Adeseori acţiunea a fost prezentată ca rezultatul unei energii 
sufleteşti specifice, independentă de cunoaștere. Croce se ri- 
dică însă împotriva acestei idei. Ceea ce el vrea să stabi- 
lească, faţă de toate aceste păreri, este unitatea realităţii spi- 

rituale. Dar și cunoașterea a fost înfățișată uneori ca fiind 
în stare să se manifeste independent de voinţa activă. Croce 
se ridică și împotriva acestei idei. Ceea ce el vrea să stabi- 
lească, față de toate aceste păreri, este unitatea realității spi- 
rituale si condigionarea reciprocă dintre feluritele ei frag- 
mente : o vedere de un caracter pur sistematic. „Formele spi- 
ritului, va scrie Croce în Filozofia practică, sînt distincte si 
nu separate ; și cînd spiritul se relevă în una din formele 
sale, manifestindu-se în ea în chip explicit, celelalte forme 
se găsesc deopotrivă in ea, însă într- -un mod implicit... Dacă 
omul teoretic sau cunoscător n-ar fi, î în acelaşi timp, volitiv, 
el nici n-ar putea să se ţină în picioare și să privească cerul ; 

$1, pentru a vorbi prozaic, dacă el n-ar trăi, n-ar putea să 
gîndească (dar a gîndi este, în același timp, un act al vieţii 
și un act de voință care se numește atenție), dacă el n-ar 
voi, n-ar putea trece de la veghe la somn și de la somn la 
veghe.“ Astfel de considerații valorează apoi şi pentru condi- 
fionarea practicii prin teorie, a acţiunii prin cunoaştere. „O 
voință oarbă, va scrie Croce, nu se poate gîndi, Orice formă 
a activităţii practice, oricît de rudimentară şi săracă ar fi ea, 
„presupune o cunoștința oarecare, oricît de săracă și rudimen- 
tară.“ Si mai departe : „De aci rezultă expresia curentă care 
laudă în omul practic privirea sigură ; de aci, legătura strînsă 
care se stabileşte între spiritul istoric și spiritul practic si 
politic“. 

Dar universul spiritual care se rásfringe în sistemul lui 
Croce are o structură încă mai precisă, mai bine gradată si 
articulată. Fiecare dintre cele două forme ale vieţii spirituale 
cuprinde cîte două trepte. Cunostinta este intuitivă și logică, 
Practica este economică şi etică. Acelaşi raport care există 
între intuiție şi judecată, în ordinea teoretică, există între ac- 
tiunile economice si etice, în ordinea practică. Raportul este 
cunoscut pentru cele dintii + judecata presupune intuiţia. Tot 
astfel acțiunea etică presupune pe cea economică, cea din 
urmă este materia în care se realizează cea dintii. „Există ac- 
ţiuni lipsite de moralitate, scrie Croce, şi cu toate acestea per- 
fect economice ; dar nu există acţiuni morale care să nu fie, 
în, același timp, deplin utile şi economice. Moralitatea își 
trăiește viaja sa concretá în utilitate, universalul în individual, 
eternul în contingent.“ Ideea acţiunilor dezinteresate, adică 
morale însă nu economice, este absurdă, pentru că: „niște 

acţiuni dezinteresate ar fi nişte acțiuni stupide, adică arbitrare, 
capricioase, nişte nonactiuni. Orice acţiune este și trebuie să 
fie interesată şi chiar, cu cît este mai adînc interesată, cu 
atît este mai bună. Există oare un interes mai puternic $i mai 
personal decît acela care împinge pe savant la cercetarea ade- 
“vărului care este viaţa sa ? Moralitatea cere ca" individul să 
erijeze, în fiecare caz, interesul său individual în interes 
universal ; şi ea dezaprobă pe acei care intră într-o contra- 
dicţie insolubilă între interesul individual al universalului și 
interesul pur individual. Dar moralitatea nu poate cere supri- 
marea interesului, fără să nu se suprime ea însăși...“ S-ar 
putea crede că în felul acesta Croce nu face decît să stipuleze 
i o searbádà morală utilitaristă. Această falsă interpretare, 
Croce o previne însuşi, arátind cum, dimpotrivă, orice sepa- 
rare radicală între economic gi etic deschide mai degrabă 
poarta utilitarismului, care surprinzind momentul economic 
în fapta etică, conchide cu grabă că acela este momentul său 
constitutiv. Implicarea economicului în etic, analogă cu 
implicarea intuigiei în judecată gi, prin urmare, a esteticului 
în filozofic, constituie o repetare de motiv de un caracter pur 
sistematic. Croce pune, dealtfel, accentul oportun pe această 
articulaţie a cugetării sale. 

Şirul scrierilor grupate sub titlul Filozofia ca ştiinţă a 
spiritului, alcătuieşte însă un întreg sistematic, nu numai 
pentru că reflectă o realitate dispusă în mai multe trepte, între 
care se repetă raporturi analoge, dar pentru că fiecare dintre 
părțile acestui întreg deserveşte aceeași tendință generală. În 
ce constă această tendinţă ? 

Veacuri îndelungi filozofia a fost dominată de mentali- 
tatea raţionalistă. Potrivit acestei mentalități, filozofia con- 
sideră că adevărul lucrurilor se lămurește în produsele ab- 
stracte ale raţiunii, din care contingenga cazurilor particulare 
este eliminată ca un element impur şi aducător de confuzie 
şi eroare. Socrate și Platon au fixat în această privință prin- 
cipii diriguitoare încă din primele timpuri ale filozofiei euro- 
pene. Aceeași tendinţă, în filozofia morală, a adus la consi- 
deraţia că fapta cu adevărat morală este numai aceea care e 
determinată de principiile rațiunii practice, iar nu de motivul 
particular al vreunui interes sau al vreunei înclinații. Acest 
fel de a vedea a culminat în rigorismul eticii lui Kant. Dar 
aceste străvechi puncte de vedere au fost zguduite în vremea 

din urmă. Epoca noastră și-a pus, în adevăr, întrebarea dacă 
intuiţia individualului şi a particularului nu relevă aspecte 
| mai intime ale realului, mai apropiate de adevărul lucrurilor, 
decît acelea care sînt reţinute de preparatele abstracte ale ra- 
țiunii. Răspunsul afirmativ şi foarte hotărît la această în- 
| trebare l-a dat intuigionismul lui Bergson. Noţiunile abstracte, 
plăsmuirile statice ale inteligenţei, în care comprimăm bogăţia 
nesfirgitá a realului în devenire, sînt mai degrabă mijloace 
care călăuzesc acţiunea decît cunoștințe adecvate. Pe acestea 
trebuie să le căutăm, după Bergson, în intuiţiile particularului 
și ale tranzitoriului. Croce n-a mers atît de departe ca Berg- 
son, desi a admis intuiţia ca una din formele spiritului teo- 
retic. În ce priveşte însă forma cunoaşterii care operează în 
filozofie, el a combinat intuigionismul actual cu poziţia tra- 
digonali, temperindu-le pe amindouă, atunci cînd a recu- 
noscut in judecata individuală o sinteză a universalului cu 
particularul, a conceptului cu intuiţia. Același punct de ve- 
dere revine $i pentru cazul filozofiei practice, atunci cind 
recunoaşte în orice faptă morală o sinteză între universalita- 
tea eticului și particularitatea economicului. 

Chiar î în forma sintezelor pe care le înfățișează, filozofia 
lui Croce înseamnă însă O prețioasă încercare de a elibera 
individualul, de a pune în lumină rolul şi valoarea lui în 
viaţa spiritului. În estetică, această încercare devenea, între 
altele, atacul împotriva tuturor acelor categorii artistice ab- 
stracte pe care le stabileau retorica şi poetica mai veche. 
Astfel de categorii artistice abstracte le denunță Croce, arā- 
tind cum în însuși procesul lor de formaţie, dispare indivi- 
dualitatea expresiilor artistice, a căror cunoştinţă ele trebuiau 
s-o avanseze. Aceeași poziţie se repetă acum și pentru cazul 
filozofiei practice. Acţiunea este, pentru Croce, totdeauna in- 
dividualà. Preceptele generale cu care erau umplute vechile 
tratate de morală sînt mai mult sau mai puţin inoperante. În 
această privință cuvintele lui Croce ne spun răspicat : „Nici 
o regulă nu ajunge de a face pe cineva om de acţiune și nici 
nu ne indică în ce chip trebuie să vrem şi să lucrăm într-un 
caz determinat, după cum nici o regulă de poetică nu poate 
face pe cineva poet... Acţiunea atîrnă de siguranţa ochiului, 
de percepţia situaţiei istorice date, situaţie care n-a mai existat 
niciodată înainte și care nu se va mai reproduce identică.“ 
Aceeași înclinaţie de a pune în lumină valoarea individualului 

îi face pe Croce de a prezenta filozofia ca un răspuns la pro- 
blemele vieţii istorice şi de a orienta istoriografia către cer- 
cetările monografice. 

Anii războiului mondial l-au găsir pe Croce cu lucrul său de 
căpetenie terminat. Viltoarea l-a smuls si pe filozoful nostru 
din atmosfera pașnică a studiilor sale, pe care el o dorea 
aidoma cu aceea a unei mînăstiri napolitane din veacul al 
XVII-lea. Numeroasele articole pe care el le-a scris în această 
vreme și în legătură cu problemele zilei (întrunite, împreună 
cu altele, de G. Castellano sub titlul Pagine sparse, 4 vol. 
1919—1920, și extrase de-acolo pentru ediția germană de 
J. Schlosser, sub titlul Randbemerkungen eines Philosophen 
zum Weltkriege, 1922) au dat prilejul unor comentarii va- 
riate și nu totdeauna favorabile. Croce a pus însă lucrurile 
la punct în adaosul publicat la sfîrșitul schiţei sale autobio- 
grafice : ,Trásátura esenţială (a acestor articole din vremea 
războiului) se exprimă în opoziţia împotriva minciunii de 
război şi împotriva calomniilor aglomerate în contra adver- 
sarilor, în solicitarea respectului pe care aceştia îl merită, dar 
și în sublinierea necesităţii de a te subordona războiului, ca 
o simplă datorie etică, pe care trebuie s-o primeşti ca o si- 
tuaţie istorică și pe care este inutil s-o explici. Întrucît, din 
pricina acestei atitudini, am fost deseori identificat cu aga- 
numiții «umanitariști», este necesar să repet că spiritul care 
m-a condus a fost desigur acela al umanităţii (conștiința isto- 
riei tragice şi eroice a omenirii), dar nu absurdul umanitarism 
care se ridică împotriva istoriei şi vrea s-o moralizeze." După 
terminarea. războiului, Croce și-a asumat timp de un an de 
zile răspunderea portofoliului Instrucţiei publice în cabinetul 
Giolitti, „un an de serviciu militar“, după cum observă el. 
Știința l-a recîştigat însă curînd. Totuşi ca membru al Sena- 
tului italian, Croce continuă să-și spună, din cînd în cînd, 
cuvîntul său independent si plin de autoritate. 

Ultima decadă ne-a adus studiile lui Croce despre Dante 
şi Goethe, despre Shakespeare, Ariosto si Corneille, apoi o 
seamă de articole despre principalii poeţi italieni şi străini 
din veacul al XIX-lea. Această îndelungată meditaţie asupra 
poeţilor și operelor lor l-a făcut pe Croce să-şi revizuiască și 
să-și completeze ideile sale cu privire la artă şi la critica ei. 
Încă din 1908, ideile cuprinse in Estetica sa nu-l mai satis- 
faceau deplin. La această dată și cu prilejul comunicării citite 

la Congresul de filozofie din Heidelberg (publicata apoi sub 
titlul Zntuiţia pură şi caracterul liric al artei), Croce arată 
că ceea ce (ine laolaltă elementele intuiţiei este lirismul sufle- 
tului artistului, temperamentul, personalitatea sa. Coerenta, 
unitatea $i adevărul unei opere rezultă din forța și originali- 
tatea lirismului care o străbate. Critica artistică, chemată 
să ne spună dacă ne găsim în fata unei adevărate opere sau 
nu, va trebui deci să surprindă și să descrie unitatea lirismului 
care o inspiră. „Unui artist, serie Croce, nu i se cere să pună 
temei pe fapte reale sau pe cugetări sau să producă impresie 
cu bogăţia. extraordinară a imaginaţiei sale ; ceea ce trebuie 
să se pretindă unui artist este să aibă © personalitate, la tre- 
sărirea căreia sufletul ascultătorului să prindă aripi. O per- 
sonalitate care să fie — în cazul acesta fiind exclusă semni- 
ficaşia morală — un suflet vesel sau posac, entuziast sau 
p otet sentimental saw sarcastic, blajin sau batjocori- 
tor: dar un suflet. „Preocuparea de căpetenie a criticii de 
artă pare că constă în a determina daca există o personali- 
tate în opera de artă şi care e acea personalitate. O operă 
greşită e o operă incoerentă ; o operă adică în care nu apare 
numai o singură personalitate, ci mai multe „personalităţi 
disparate $i contrarii și, prin urmare, efectiv, nici una.“ Acest 
principiu il aplică acum Croce în studiile pe care le consacră 
marilor poeţi ai trecutului şi ai prezentului și care sînt niște 
analize psihologice aprofundate. Istoria literaturii $i artei se 
reduce in cazul acesta pentru Croce la seria caracterizărilor 
succesive ale marilor artisti si ale operelor lor și forma ei 
adecvată este eseul si monografia, 

^ Caracterizarea artei ca intuiție a individualulu ar fi 
putut face pe cineva să observe că arta este, în acelaşi timp, 
intuiție a finitului. În realitate, termenii „finit“ şi „infinit“ 


' sînt produse ale abstractiei $i ale inteligenţei logice și, prin 


urmare, ei sînt străini de artă, care e o manifestare pre-logică 
a spiritului teoretic, adevărată „formă aurorală a cunoașterii“. 
Necunoscînd deosebirea dintre finit şi infinit, arta îi închide 
mai degrabă în sine. Aceasta alcătuieşte „caracterul de tota- 
litate al expresiei artistice“, căruia Croce îi consacră unul din 
studiile cele mai însemnate printre scrierile sale mai noi. „În 
intuiţia pură, scrie Croce, amănuntul palpită in viaţa. între- 
gului, iar întregul se regăseşte în viaţa amănuntului, si orice 
reprezentare artistică adevărată e, în același timp, şi ea însăși 

și universul, universul în cutare formă individuală si cutare 

amănunt particular, asemenea universului. În fiecare accent 

| al poetului, în fiecare creaţie a fanteziei sale, se zbuciumă 

| întreg destinul omenesc, toate nădejdile, toate iluziile, toate 
bucuriile, gloria ŞI mizeriile vieţii omenești, tragedia cruntă a 
realităţii, î în devenirea si dezvoltarea ei copleșitoare, obîrşită 
din propria sa substanţă, zámislià din chinuri şi din feri- 
cire." Caracterul de totalitate al expresiei artistice indică 
artistului o normă, aceea de a nu strimta niciodată dimen- 
siunea ei cosmică prin reflexe ale vieţii personale şi mărginite, 
cum în realitate se întîmplă într-o anumită literatură ,efemi- 
nată“ a epocii noastre. 

Am arătat mai sus că locul pe care îl ocupă Croce în 
cugetarea contemporană este alături de curentele care şi-au 
asumat sarcina de a arăta care este înţelesul și valoarea indi- 
vidualului în filozofie. Gindirea vadigionalá, cu orientarea ei 
exclusivá spre general si abstract, insemna, in acelagi timp, o 
înstrăinare de viaţă. Dimpotrivă, apropierea de viață și cre- 
dinga cà „pe calea aceasta filozofia se poate umaniza și îm- 

j bogăţi stă la baza unei opere ca aceea a lui Croce, Niciodată 
i citirea lucrărilor lui Croce nu-ți dă impresia, că te găsești 
faţă în faţă cu vreunul din acei tehnicieni ai filozofiei la 
care dezvoltarea sistematică a gîndirii ascunde și umbreste 
sentimentul viu al problemelor. împrejurarea se răsfrînge chiar 
în forma de expunere a filozofiei crociene, care nu are nici 
unul din agrementele unei imaginatii colorate, dar care în- 
lănţuie şi tirăște, cu toate acestea, prin acea înlănțuire dra- 
matică a ideilor în care se întrezărește gînditorul în luptă cu 
problemele lui şi în momentul în care soluţiile sale iau 
naștere. 

În sfîrşit, ceea ce am dori să adăugăm, la finele acestor 
pagini consacrate operei şi personalităţii lui Croce, este relie- 
farea exemplului pe care Îl aflăm în acestea şi care n-a rămas 
fără răsunet în cultura contemporană a Italiei. Opera $i 
personalitatea lui Croce sint străbătute de un anumit patos 
al conştiinciozităţii si probităţii. Filozof si istoric, Croce n-a 
alunecat în nici unul din defectele care pot fi legate de prac- 
tica uneia singure dintre aceste specialităţi. Combinind mai 
degrabă punctele de vedere și metodele tuturor domeniilor în 
care mintea sa s-a aplicat, Croce a fost un filozof la care 
speculaţia s-a alimentat dintr-o întinsă cunoștință a vieţii 

istorice şi un istoric la care cercetarea detaliului s-a largit 
pînă la considerarea principiilor. Miopia omului de fapte și 
zădărnicia amatorului de idei generale au fost păcate deopo- 
trivà de străine de firea sa. Siguranţa ştiinţei sale și vasti- 
tatea orizontului filozofic au caracterizat totdeauna opera 
de scriitor a lui Croce. Stăpînind o puternică și fecundă ima- 
ginage de idei, dar aflînd în aceasta îndemnul de a se lega 
cu atît mai strîns de realitatea faptelor particulare și con- 
crete, găsind în sine tendinţa către generalizare, dar obligin- 
du-se tocmai pentru aceasta de a-și mărgini totdeauna an- 
cheta sa la cazul special al unei epoci istorice, filozof siste- 
matic, neascunzindu-gi insuficiengele tuturor sistemelor filo- 
zofice definitiv închegate, preferind să distingă și analizeze, 
decît să treacă cu uşurinţă peste deosebiri și să sintetizeze în 
mod pripit, Croce este, în adevăr, un exemplu al probităţii 
şi conştiinciozităţii intelectuale. G. Prezzolini, apreciind va- 
loarea influenţei lui Croce asupra tinerei generaţii italiene, 
avea, aşadar, dreptate să scrie în La cultura italiana: 
»...Croce a exercitat un oficiu binefăcător de corectare a um- 
flăturii si retoricii naţionale. Nu vom întîlni în el programe 
vaste şi vorbe goale, ci exemplul și predica virtuții modeste, 
a muncii plină de simplicitate, a sarcinii cotidiene exercitată 
cu congtiinciozitate. E] respinge pe reformatorii și vînzătorii 
de remedii capabile să mîntuiască dintr-o dată umanitatea 
sau vreo ţară, nu crede în revoluţii capitale, ci în opera în- 
ceată, exactă și statornicá." Spiritul măsurat al clasicismului 
şi-a găsit astfel în opera lui Croce una din întrupările lui 
cele mai edificatoare. 


1932 


ROMANTISMUL CA FORMĂ DE SPIRIT: 


Aniversările romantice din anii trecuţi, aceea din 1927 
şi din 1930, presupuneau despre natura fenomenului o repre- 
zentare care trebuie corectată acum, cînd fără nici o ocazie 
particulară, dar cu interesul viu pe care el îl stirneste necon- 
tenit, ne pregátim sá examinám intr-o serie de prelegeri pu- 
blice manifestările romantismului european. Data de 1927 
coincidea cu împlinirea sutei de ani de cînd, în prefata dramei 
Cromwell, Victor Hugo fixa principiile artei poetice roman- 
tice, după cum în 1930 se împlinea secolul de cînd tineretul 
aderent la punctele de vedere ale, esteticii noi, într-o seară 
rămasă memorabilă, recurgea la căi de fapt pentru a apăra 
piesa lui Victor Hugo, Hernani. Dar cu toată însemnătatea 
evenimentelor comemorate, a fixa centenarul romantismului 
în 1927 sau 1930 constituie o eroare, mai cu seamă în lumina 
acelor cercetări moderne întreprinse de un Van Tieghem, 
Baldensperger, Mornet și acum în urmă de un Monglond, po- 
trivit cărora începuturile romantismului trebuiesc căutate cu 
mult mai înainte, și anume pe la mijlocul veacului al XVIII- 
lea. Este adevărat că romantismul culminează mai tirziu, dar 
originile lui moderne trec înapoi de pragul veacului al 
XIX-lea. 

Sint numeroase împrejurările care ne îndreptăţesc a vorbi 
de un romantism al veacului al XVIII-lea. Mai întti, faptul 


1 Idei din conferința ţinută la Universitatea liberă, în ciclul Roman- 
tismul european. 

că arta poetică a clasicismului, așa cum o stabilise Boileau, 
este profund zdruncinată de contribuţia nouă, ca, de pildă, 
aceea foarte importantă pentru recenta îndrumare, legată de 
numele lui L. S. Mercier. În afară de aceasta însă, în propria 
stare de spirit a oamenilor începe a se produce o adincă trans- 
| formare, şi anume mai întîi întru cit priveşte sentimentul 
| naturii. Natura era puţin pretuità de clasici ; ea ocupă o parte 
destul de neînsemnată în literatura lor, căci cele citeva scă- 
| părări descriptive, pe care le întîlnim pe alocuri, nu dovedesc 
un sentiment deosebit de fervent pentru ea. Ba chiar intru 
cit priveşte anumite însuşiri ale naturii, ca, de pildă, acelea 
ale naturii grandioase, se întîlnesc în clasici exprimări care 
ne pot surprinde astăzi. Astfel, într-o scriere foarte caracte- 
ristică a clasicismului, cum este Astreea lui Honoré d'Urfé, 
găsim o satirizare a naturii grandioase, care — observă auto- 
rul — cere de la noi, pentru a o contempla, o poză ridicolă, 
acea răsturnare a capului care poate face pe un vizitator 
neatent al piscurilor elveţiene să-și piardă pălăria. O astfel 
de glumă era, fără îndoială, a insensibilităţii. 

Dar clasicismul era puţin favorabil nu numai naturii, dar 
şi acelui produs al artei, înrudit prin măreție cu ea, care era 
stilul gotic. Tot ce era nemăsurat, tot ce reclama o tensiune 
care lese din comun solicita sancţiunea negativă a clasicului. 
Din această stare de spirit rezulta vorba lui La Bruyere, pen- 
tru care goticul nu era decît un produs al barbariei. Toată 
această constelație sufletească organizată în fața naturii și 
a artei se schimbă însă către mijlocul veacului al XVIII-lea, 
cînd intilnim un cult nou, închinat naturii, şi anume unei 
naturi sălbatice şi tulburi, în care vegetaţii luxuriante acopăr 
morminte şi ruini, vestigii ale trecutului nostalgic, vorbindu-ne 
cu aceeași putere ca din monumentele sure ale artei gotice. 
Scînteia admiraţiei restituite vechii arte se aprinde mai întîi 
în sufletul lu: Goethe, tînăr student la Strasbourg, care are 
ocazia să resimtă pentru întîia oară, după atipa ani, frumu- 
sețea mistică a domurilor gotice. Toate acestea echivalau 
însă cu o deplasare a accentului vieţii către tumultul senti- 
mentului intim, singuratic şi recules, cum clasicismul n-avusese 
niciodată prilejul să-l resimtă. Faţă de rezerva clasicismului 
cît priveşte orice exces sentimental, noua poziţie a lui Rous- 
seau, degustind deliciile lui şi încrezîndu-se, ca într-o dreaptă 

călăuză, în glasul divin care s-ar pronunţa odată cu el, în- 
seamnă, în adevăr, o cotitură hotàritoare de drum. 

Stabilind însă originile romantismului, ca mişcare istorică, 
pe la mijlocul veacului al XVIII-lea, nu se tăgăduiește nici- 
decum că izbînda lui supremă cade în primele decenii ale 
veacului următor. Un curent cultural poate să aibă o înde- 
lungată viaţă, fără ca el să se aprindă într-o flacără înaltă 
decît atunci cînd anumite împrejurări îl stîrnesc într-un chip 
cu totul special. În ce priveşte romantismul, putem vorbi, 
dealtfel, nu numai de un curent istoric, dar de o structură 
permanentă a spiritului omenesc, manifestindu-se cu o inten- 
sitate mai mică sau mai mare în toate epocile si în toate 
domeniile culturii. Vorba despre „romantismul clasicilor“, îm- 
perecheată cu aceea despre „romantismul ştiinţific“, pe care 
îl caracteriza odată W. Ostwald, şi cu aceea despre ,roman- 
tismul filozofic“ sau „romantismul politic“, dovedesc îndea- 
juns cum termenul, depășind domeniul literar şi artistic al 
întrebuințării lui primitive, desemnează astăzi o formă a spi- 
ritului, generală nu numai întrucît priveşte larga varietate a 
specialităților unde el poate fi folosit ca un atribut, dar și 
întinderea epocilor în care analiza poate recunoaște trăsăturile 
lui caracteristice. Este necesar atunci a formula un raport 
între romantism ca formă de spirit si romantism ca mani- 
festare istorică. În această ordine de idei s-ar putea spune că 
manifestarea istorică a romantismului nu este decît produsul 
unei coincidente între o structură permanentă a spiritului 
uman și anumite împrejurări care o solicită cu deosebire. Care 
au fost aceste împrejurări este însă un lucru pe care nu-l vom 
putea aminti decît în cele din urmă, rezervindu-ne deocam- 
dată sarcina de a defini forma romantică a spiritului, mai 
întîi, fireşte, în paralelă și contrast cu forma lui clasică. 

Ne vom întreba deci cum vede clasicul lumea și cum re- 
simte el individualitatea omenească, în el însuşi, în alţii și 
ca ideal. În mod general, căci excepţiile nu sînt excluse deloc, 
se poate spune despre clasic că proiectează în spaţiu viziunea 
sa despre lume. Lumea este pentru clasic un ansamblu de 
raporturi coexistenţiale. Icoana astronomică a lumii ca un 
întreg închis, statornic și armonios, este, fără îndoiată, răsă- 
rită din felul spaţial în care omul clasic, așa cum el a fost 
reprezentat mai cu seamă în antichitate, putea să răstrîngă 
lumea. Elementul timpului, adică al devenirii, al schimbarii, 

este aproape eliminat de clasic din icoana sa despre lume. 
De aci rezultă consecinţa foarte importantă potrivit căreia 
clasicismului îi lipsește simţul istoric, adică înţelegerea lumii 
în timp, ca ceva care se formează necontenit ; o lipsă care 
apare atît de caracteristic în observaţia lui Tucidide, însem- 
nînd, la începutul istoriei sale, că înainte de epoca în care 
îşi scria opera, viaţa omenirii nu cunoscuse nici un eveniment 
de o însemnătate vrednică de a fi reținută. 

Același punct de vedere spaţial îl întîlnim în felul în 
care clasicul înţelege si resimte individualitatea omenească 
drept o structură, adică drept un întreg liniştit și bine orga- 
nizat de elemente. Împrejurarea apare limpede în acea pro- 
ducţie, foarte caracteristică pentru toate timpurile clasice, 
care este tragedia. Mai ales cînd tragedia începe a dovedi 
preocuparea psihologică de a descrie caractere omenești, în 
felul în care lucrul se observă pentru cazul poeţilor clasici 
francezi, este uşor a spune ce virtute sau ce viciu esenţial și 
unic Întrupează aceste caractere, într-atît organizarea şi ierar- 
hizarea elementelor lor componente sub o dominantă unică 
apare evidentă. Dar această simplă rezolvare a unui com- 
plex moral într-o pasiune unică n-ar fi posibilă dacă n-ar 
conţine o raționalitate implicită, asemănătoare cu aceea care 
caracteriza icoana clasicului despre lume și, prin urmare, un 
fel spaţial de a fi. Ba chiar, numai pentru că poetul clasic 
înțelegea individualitatea umană drept o structură solidă, 
drept un bloc bine mărginit în spaţiu, tragedia a putut să 
apară sub pana sa. Căci efectul tragic nu se poate ivi decît 
sub condiţia ca sufletul care intră în luptă cu forţele adverse 
venite dinafară sau răsărite în el să fie un sufler de o 
închegare si soliditate care să permită lupta și care să se 
sfarme prin însăși tăria împotrivirii sale. Faţă de moliciunea 
şi inconsistenta caracterului descris de romantici, lupta tra- 
gicá nu se mai putea da si, de fapt, un fenomen deosebit de 
semnificativ pentru trecerea de la clasicism la romantism este 
tocmai dispariţia tragediei ca gen literar. Tragismul este însă 
contrapartea profundei înrădăcinări în viaţă de care se bucură 
clasicul şi care, cu bună dreptate, a fost lăudată ca un avan- 
taj suprem al sentimentului de sine pe care omul modern l-a 
resimțit din ce în ce mai puţin. Clasicismul realizează astfel 
unitatea durerii și fericirii, întrunite în aerul pur și regenera- 
tor al vieţii eroice. 

| Dacă, așadar, clasicul înţelege lumea ca un întreg stator- | 
nic si închegat de raporturi coexistengiale, romanticul o pro- 
iectează în timp si o resimte ca un total fluent, ca un an- 
samblu de relații de succesiune. Filozofia romantică introduce | 
astfel un element destul de rar în trecutul cugetării omenești, 
$i anume reprezentarea lumii ca devenire. Ideea revine deo- 
potrivă în sistemele cele mai caracteristice ale filozofiei ro- 
mantice, în acelea ale lui Schelling și Hegel, şi fără îndoială 
că evoluționismul modern de formă științifică n-ar fi devenit 
posibil dacă înţelegerea lumii ca devenire n-ar fi fost pregă- 
tită mai înainte de către speculaţia romantică. 

Însemnătatea constitutiva a ideii de timp ne apare apoi 
cu limpezime dacă luăm în considerare afectele cele mai re- 
prezentative ale sufletului romantic. Romanticul este, in ade- 
var, fiinţa care are o adincá și variată experienţă a timpului, 
Toate sentimentele lui sînt în legătură cu trăirea timpului. 
Mai întîi, întoarcerea sufletului către trecut, emoția sâgetă- 
toare stirnità de fantoma trecutului măreț sau fericit, reve- 
nită către noi ca un îndemn sau ca o mustrare. Apoi, aspi- 
raţia sufletului către viitor, názuinga către ceva care nu s-a 
produs, dar care poate schimba faţa vieţii tale şi pe care îl 
aştepţi cu un amestec de sentimente, în care se poate deslusi 
farmecul si nelinistea. Cînd nu este nici una, nici alta, afec- 
tul romantic devine urítul, adică sentimentul timpului fără 
conţinut şi al aspiratiei sterile. Literatura romantică este plină 
de astfel de accente consacrate timpului care a trecut, aceluia 
care trebuie să vină sau care curge în zadar. Generalizind 
asupra acestor trăiri intime, un filozof ca Schopenhauer a 
putut să postuleze la baza creţiunii elementul năzuitor al 

| voinței, experimentat in tensiunile si aspiraţiile sufletului 
romantic. 

Dar această proiecţie în succesiv o întîmpinăm nu numai 
în icoana sa despre lume, nu numai în afectele sale tipice, dar 
şi în propriul fel de a se intui al individualităţii romantice. 
Dacă astfel omul clasic se simţea ca o structură închegată, 
capabilă să se lupte cu forțele adverse şi capabilă să se sfarme 
de ele, individualitatea romantică se resimte fluentă și fără 
formă precisă. Omul romantic nici nu se menţine într-o formă 
oarecare, ci dorește necontenit să-și schimbe forma si să le 
| îmbrăţişeze pe toate. Idealul de cultură al romanticului este 
| acel universalism, pe care Fr. Schlegel îl recunoaște cu lim- 

pezime, scriind: „Un om cu adevărat liber si instruit trebuie 
sà se poatà acorda dupà voie, filozofic sau filologic, critic 
sau poetic, istoric sau retoric, antic sau modern, așa cum 
putem acorda un instrument în orice timp si în orice grad“ 
(Lyzeumsfragmente, 55). Din aceeaşi rădăcină a lipsei interne 
de formă rezultă proteismul romanticilor, dorinţa de a te 
pierde în sînul naturii și de a trăi panteistic în toate aspec- 
tele ei. „Sînt o natură de Proteu — notează odată Amiel, 
un scriitor format în şcoala romanticii germane, în al său 
Jurnal intim (1854) — prin excelență metamorfozabilă, pola- 
rizabilă şi virtuală, care iubeşte forma şi nu-şi asumă nici o 
| formă definitivă, spirit subtil și fugace, pe care nici o bază 
nu o poate absorbi şi fixa în întregime și care din orice com- 
binaţie temporară reiese volatil, liber si amarnic de indepen- 
dent.“ Şi ceva mai tîrziu, în 1856: „Imensa varietate a 
i lucrurilor má ameţeşte uneori pînă la beție şi pierderea con- 
| ştiinţei, făcîndu-mă să recunosc pe vechiul meu duşman, pro- 
teismul, înlănţuirea de către Maia bogată în imagini, forme, 
ființe, care dansează hora sabatului în cugetarea mea prea 
| deschisă și prea ospitalieră. Totul mă ispiteste, mă atrage, 
i má polarizează, mà metamorfozează si mā înstrăinează de 
| personalitatea mea, care, volatilizată, expansivă şi centrifugă 
| ca eterul, tinde să se piardă în spaţiul fără margini, sau, 
| dimpotrivă, să se condenseze într-un punct neînsemnat al pro- 
| priei sale întinderi.“ Sentimentul romantic n-a fost de cele 
' mai multe ori decît această palpitaţie panteistică, apărută ca 
o consecinţă a lipsei de formă internă a romanticului. 

Acestei lipse de formă i-am atribuit mai sus inaptitudinea 
pentru tragic a omului romantic. Eroul tragic al clasicismului 
a fost astfel înlocuit în romantism prin așa-numita natură 
problematică, pe care Goethe o defineşte odată drept acel 
caracter „care nu se simte adaptat în nici una din situaţiile 
in care s-ar găsi şi pe care nu-l poate mulțumi nici una; o 
situaţie din care rezultă un enorm conflict care mistuie viaţa 
fără să-i aducă vreo satisfacție“. Omul în luptă cu sine 
însuşi, care devine si nu se încheagă niciodată, firile hamletice 
sau faustice sînt caracterele cele mai reprezentative ale ro- 
mantismului. În descrierea omului, romantismul a deplasat 
astfel accentul de la forma cristalizată către procesele care 
o pregătesc, și această deplasare a putut fi cu bună dreptate 

caracterizată ca o coboríre în regiuni mai subiective ale in- 
dividualităţii. 

În sfîrşit, fluenţa individualității romantice se exprimă 
mai bine ca oriunde în muzică, arta succesivului prin exce- 
lență. Muzica devine arta suverană a romantismului. Dealt- 
fel, toate artele romantice se muzicalizează — şi muzica nu 
mai este pentru romantici una din arte, ci categoria tuturor. 
Rezolvarea în muzică a poeziei şi a plasticii este dealtminteri 
un proces care încă nu s-a terminat, dar care începe în ro- 
mantism, din nevoia de a pune chiar artele menite să exprime 
forma în serviciul lipsei de formă şi a necontenitei deveniri 
a sufletului romantic. 

Începutul acestor consideraţii făgăduia răspunsul la între- 
barea relativă la condiţiile sociale, datorită cărora forma de 
spirit a romantismului a devenit o mişcare istorică în epoca 
ştiută. În această ordine de idei, se poate spune că roman- 
usmul a fost, la originile lui moderne, o manifestare de des- 
facere din formele bine închegate, dar inevolutive, ale civili- 
zaţiei vechiului regim. De aceea el a putut coexista în veacul 
al XVIII-lea cu critica raționalistă, al cărei regim spiritual 
este altfel atît de deosebit de romantism. El s-a asociat apoi, 
în prima jumătate a veacului trecut, cu liberalismul politic. 
În această vreme, cultura europeană năzuia însă către orga- 
nizarea unor noi forme constructive de viaţă, şi una din 
apropierile cele mai semnificative de date este aceea a repre- 
zentării zgomotoase a dramei romantice Hernani, în 1830, 
cu începutul publicării Cursului de filozofie pozitivă al lui 
Aug. Comte, în acelaşi an, unde noi tendinţe antiindividua- 
liste se asociază cu încercarea de a restitui un principiu social 
de autoritate pe baza științei. Lupta contra formelor literare 
se putea da astfel în același an cu lupta pentru cucerirea unei 
noi forme închegate a vieţii sociale. 

Funcțiunea romantismului a rămas de-atunci compensa- 
torie: un teren de antrenament nestinjenit al unui stil de 
viaţă, limitat, dealtfel, în manifestarea lui mai nouă la sin- 
gurele domenii ale contemplatiei. Civilizaţia noastră s-a orien- 
tat de-atunci către ţinte antiromantice, si din toate terenurile 
ei practice ne întîmpină o nouă voință de formă şi organi- 
zare; dar tocmai aceasta explică tinereţea încă fragedă a va- 
lorilor ideale ale romantismului, care în toată această vreme 

au dat replica unor nevoi rămase nesatisfácute aiurea. Se 
poate astfel spune despre romantism că el a consolat, dar 
n-a contribuit niciodată în epoca mai nouă la educarea omu- 
lui. Este cuvîntul de ponegrire, dar și de recunoaștere, care 
se poate pronunţa în legătură cu acest curent de cultură, la 
examinarea căruia zilele noastre revin cu insistența unei ade- 
vărate conştiinţe neliniștite. 


1932 


GOETHE ȘI TIMPUL NOSTRU 


Istoria filozofiei aminteşte de Heraclit ca despre cel dintii 
ginditor al Europei care a afirmat caracterul de neîncetată 
devenire a lumii. Lumea, spunea el, este întocmai ca apele 
unui fluviu în care nimeni nu se cufundă de două ori. Hera- 
clit murise probabil de un deceniu, cînd se născu în Eleea, fi- 
lozoful rămas în amintirea istoriei cu numele de Zenon 
Eleatul. Dacă pentru Heraclit totul era mișcare, pentru 
Zenon mișcarea nu exista nicidecum, şi universul, impietrit 
în rosturile lui eterne, nu cunoştea nici o schimbare. Mișcarea 
nu poate începe nicicînd, spunea Zenon, căci pentru ca un 
corp să se deplaseze de la un punct al altul, el ar trebui să 
străbată infinitatea spaţiilor intermediare. Săgeata stă astfel, 
în realitate, pe loc. Ahile cel repede-n fugă n-ar putea ajunge 
niciodată înceata broască ţestoasă care dintr-un același punct 
ar fi pornit, chiar numai cu o singură clipă înaintea lui. 
Prin aceste exemple izbitoare, Zenon s-a fixat în amintirea 
oamenilor mai bine chiar decît întemeietorii școlii eleatice, 
decît un Xenophan sau Parmenide. 

Concepţia heraclitiană și eleatică a unei lumi în veş- 
nică devenire sau în nezdruncinat statism a stabilit încă din 
adincurile antichității dualitatea tipurilor de ràsfringere a 
lumii și de temperamente filozofice, a căror alternanță si asi- 
milare în doze variate alcătuiesc istoria morală a Europei. 
Încă din aceste îndepărtate timpuri ale veacului al VI-lea 
a. Chr., lumea a fost, pentru reflecția filozofică, dizolvată 
cînd în fluidități, cînd concentrată în soliditate. Această îm- 

l prejurare a apărut uneori istoricilor filozofiei, și chiar acum 
în urmă unul din aceștia, profesorul Karl Joël, a întreprins 
i o nouă analiză istorică a cugetării europene, considerată în 
alternanţa concentrărilor gi desfacerilor ei. Titlul interior al 
cărţii lui Joël poartă astfel însemnarea caracteristică : Der 
Wandel der Weltanschauung im geschichtlichen Wechsel von 
Bindung und Lösung. 

Puginele fragmente care ne-au rămas de la Heraclit si de 
| la eleati nu ne permit a cunoaște mult mai mult decît prin- 
cipiul filozofiei lor. Este sigur, dealtfel, cà dezvoltările s-au 
polarizat abia mai tîrziu în jurul principiului central, $i anume 
în două structuri unitare, care ne îngăduie astăzi de a vorbi 
de o concepţie eleatică și heraclitiană a lumii și a vieţii, in- 
dependent de promotorii lor antici si uneori în contradicţie 
cu punctele de vedere reprezentate în întruparea antică a 
acestor două curente. Așa, de pildă, panteismul, care se in- 
cadreazà pentru noi, dupà cum vom vedea indatà, in con- 
ceptia heraclitiană, s-a asociat în antichitate cu punctul de 
vedere eleatic. Pe baza afirmației lumii ca devenire sau sta- 
tism, tezele filozofice s-au grupat în decursul timpului într-un 
fel care n-a fost totdeauna al începutului. Pentru că în această 
încercare de a stabili locul lui Goethe în cultura modernă și 
în raport cu timpul nostru ne vom referi fără încetare la 
aceste două concepţii, este necesar de la început a le defini 
prin trăsături succinte. 

Aşadar, pentru concepția eleatică, în înţelesul foarte extins 
pe care-l dăm noi cuvîntului, lumea este un întreg închis si 
static. Icoana universului, așa cum a fost închegată către 
| sfîrşitul antichităţii de către Ptolemeu, a transportat viziunea 
eleatică a lumii din planul metafizic în planul astronomic. 
Creștinismul a împrumutat această viziune, căci pentru cuge- 
tarea creștină lumea înţeleasă ca O creație a lui Dumnezeu 
nu mai avea nevoie de mișcarea menită s-o apropie de niște 
tinte care n-ar fi fost realizate de puterea infinită E perfectă 
a divinității, chiar din primul moment al creației. Pentru 
cugetarea tipică a evului mediu, lumea cea adevărată, care 
i apare rațiunii, era, aşadar, făcută, din acele universalia, esen- 
tele eterne şi imuabile ale lucrurilor. Se înțelege cà faţă de 
această lume deplin închegară, Dumnezeu nu putea fi înţeles 
altfel decît răminîndu-i exterior. Viziunea eleatică a lumii 
a primit deci sprijinul pietăţii creștine, afirmind un Dumnezeu 

transcendent creaţiei. Încadrat în aceste rosturi nezdruncinate 
| ale lumii, se înţelege apoi cà individului nu-i ráminea puterea 
| eficace de a-și croi singur soarta. Resemnarea şi contemplatia 
| în mijlocul unei lumi în care ne este dat numai să ne trăim 
| lotul prescris în armonia cosmică, este concluzia etică a con- 
cepţiei eleatice, trasă mai cu seamă de stoicismul antic. 

Concepţia heraclitiană afirmă, într-acestea, un univers în 
veşnică devenire şi, după cum trebuie să adăugăm îndată, 
infinit. Ambele aceste idei apar deodată în timpul Renaşterii. 
Un om ca Nicolaus Cusanus a avut în același timp ideea 
universului ca proces și a infinităţii lui. Universul, raţiona 
Cusanus, nu poate fi limitat, căci atunci ar mai trebui să 
existe ceva în afară de el şi n-ar mai fi univers. Universul 
trebuie să fie deci infinit. Universul este apoi desfășurarea 
| opoziţiilor care se găseau întrunite în unitatea divină. Pentru 

a desemna acest proces, Cusanus întrebuința termenul de 

explicatio, dar și pe acela foarte caracteristic şi modern de 
! evolutio. Înțelegerea lumii ca proces a avut nevoie, pînă a se 
statornici definitiv, de acea conştiinţă de sine a omenirii în 
timp, care n-a devenit posibilă decît odată cu receptarea 
activă a culturii antice în timpul Renaşterii. Comparatia lumii 
celei noi cu lumea veche ducea neapărat la concluzia că între 
amîndouă s-a petrecut o schimbare, ba poate chiar un pro- 
gres : o idee care apărea limpede în frumosul paradox al lui 
Bacon, după care adevărații antici sîntem noi, în timp ce 
epoca pe nedrept numită antichitate este în realitate tine- 
reţea lumii. Spiritul istoric, cucerit în acest fel de lumea mo- 
dernă și care îi permitea să se considere în perspectiva timpu- 
lui, a fost aplicat studiului naturii abia în secolul trecut si a 
reuşit să se impună cu multă greutate. Chiar la începutul 
veacului trecut, Cuvier apăra cu multă strágnicie încă teza 
așa-numitei „fixități“ a spetelor animale și vegetale, un rest 
tardiv și decolorat al universalelor imuabile în care credea 
evul mediu. Curind însă înţelegerea istorică a naturii ca pro- 
ces izbindi peste tot și noua teorie primi numele de evolu- 
ționism, un termen derivat din acela pe care îl întrebuinţase 
Nicolaus Cusanus cu patru sute de ani mai înainte. 

Devenirii universale nu i se poate cunoaște nici un ter- 
| men. Ea este infinită. Nu cumva atunci Dumnezeu, Fiinţa 
] infinită, este însăși devenirea universală ? Gindul acesta a 

luminat în cîteva din cugetele Renaşterii. Concepţia neohera- 

clitiană devenea astfel panteistă și se opunea transcendenta- 
lismului creştin. De fapt, panteismul a fost concepția reli- 
gioasă tolerată mai bine de ştiinţa evoluționistă modernă. 
Panteismul fiziomonistic al lui Haeckel este aci un exemplu 
| între altele. Dacă Dumnezeu este apoi interior creaţiei, atunci 
el nu comandă dinafară omului legea morală gi nu o garan- 
tează prin acea înfricoșată autoritate care întovărășește toate 
revelagile verbului său. Dumnezeu străbătînd întreaga creaţie, 
poposeste în conștiința omului sub forma legii morale. „Con- 
știința, spunea Rousseau, este un instinct divin.“ Înzestrat 
cu acest îndemn si existind într-o lume care, cunoscind miş- 
carea, își poate propune transformările și progresele cele mai 
mari, se înţelege că omul modern va pretui fapta si creaţia 
| ca bunul cel mai înalt al vieţii sale. Fapta cu orice preţ si 
mai presus de toate este binele suprem într-o lume devenită 
ca o pastă moale în mîinile lui. Această valorificare modernă 
a faptei a fost bine pusă în lumină de către Lessing, care sus- 
| ținea cà dacă Dumnezeu i-ar oferi cu o mînă adevărul si cu 
| cealaltă drumul către el, lupta pentru a-l cuceri și a-l cu- 
noaște, el n-ar sta la îndoială să aleagă pe cea din urmă. 
Această înaltă preţuire a faptei elimina însă pe de-a întregul 
vechiul ideal moral izvorît din concepţia unei lumi statice, 
în care omului nu-i rămîne altceva de făcut decît s-o înţe- 
leagă si s-o contemple. Cînd se deplinge dispariţia idealurilor 
înțelepciunii din epoca noastră, se constată de fapt trecerea 
| de la concepţia de viață eleatică la noua concepţie hera- 
clitiană. 
. Concepţia heraclitiană a avut în tot decursul veacului al 
XIX-lea preponderența. Cu tot răsunetul eleatismului lui 
Schopenhauer, ceea ce a învins pînă la urmă a fost concepţia 
contrarie. Civilizaţia democratică şi burgheză a veacului al 
XIX-lea a găsit filozofia sa proprie în viziunea unei lumi 
în necontenită prefacere, capabilă să fie îndrumată prin voinţa 
liberă a omului. Ceea ce era, într-acestea, prețuit mai mult 
printre valorile morale, era individualitatea originală, crea- 
toare si liberă, stăpînă pe rațiunea care o putea călăuzi deo- 
potrivă în problemele teoretice şi în împrejurările practice 
ale vieţii. Principiul autorităţii suferi o profundă zdruncinare 
atît în domeniul gîndirii filozofice, cît şi în al vieţii sociale, 
fiind înlocuit pe toată linia cu principiul liberei determinări 
a individului. Ştiinţa, democraţia și toleranța religioasă se 

întruneau într-o structură unitară în care secolul îşi găsea 
expresia cea mai adecvată. 

Abia în anii care au urmat războiului, criticii vremii au 
putut recunoaște semnele unei noi orientări către eleatism. 
Ritmul observat de Karl Joël în decursul întregii istorii a 
spiritului european pare a se îndrepta din nou de la desfa- 
cere către o nouă concentrare. O nouă voință de regrupare, 
sub semnul unei noi legături, pare a deveni sensibilă într-o 
serie de manifestări ale spiritului european. [...] În politică 
și în economie, libera determinare a individului pare a tinde 
să fie înlocuită cu acţiunea unui plan general care îl în- 
globează si îl foloseşte. În această vreme, printr-o atracție 
a ideilor care nu este decît prea firească, cugetarea contem- 
porană începe a considera că adevăratul obiect al cunoștinței 
filozofice sînt esentele eterne și imuabile ale lucrurilor, fie 
că noua îndrumare porneşte de la mișcarea neotomistă sau 
de la fenomenologia lui Husserl. Preguirea heraclitiană a 
faptei începe a fi resimţită de mulţi ca exagerată, în timp 
ce par a se bucura tot mai mult de o nouă preţuire vechile 
idealuri ale înţelepciunii, care se devotează ideilor eterne ale 
adevărului, binelui şi dreptăţii absolute. Și, lucru demn de 
observat, în aceeaşi vreme se răspîndeşte tot mai mult con- 
cepţia lui Albert Einstein despre un univers limitat. 

Ciocnirea celor două concepţii despre lume si viaţă în 
interiorul epocii noastre este răspunzătoare de acel sentiment 
de criză, de nehotărtre şi lăuntrică sfigiere care urmărește 
pe cei mai mulți dintre noi. Elementele principale ale for- 
maţiei noastre aparţin civilizaţiei heraclitiene care ne-a pre- 
cedat, dar cu ajutorul lor calea adaptării la lumea care se 
vestește este plină de dificultăți, dacă nu cu totul închisă. 
În aceste greutăţi ale momentului, acei care socotesc posi- 
bilă și utilă o întoarcere către un nou ev mediu al colecti- 
vismului, al dogmei şi al autorităţii, sacrifică pe individ cu 
o ușurință la care el însuşi nu consimte la fel. Trestia gîn- 
ditoare a lui Pascal se îndoaie profund sub suflarea furtu- 
noasă a vremii, dar păstrează chiar în faţa puterilor care 
vor s-o frîngă conştiinţa autonomiei si a valorii ei intime 
nepreţuite. Cultura europeană, bogată prin niște tradiţii pe 
care nu le poate singură dezminţi, tinde în aceste împre- 
jurări către o sinteză în care să se întrunească libertatea 
individului cu o normă care s-o domine şi s-o tempereze, 

exluzînd deopotrivă dezlánguirea anarhică a unui indivi- 
dualism fără friu, ca şi tirania oarbă a oricărei dogme filo- 
zofice și sociale. În Răsăritul, dezvoltat în afară de marile 
tradiții de cultură ale Europei — sau care a primit numai 
infiltraţiile superficiale ale acestora — va fi fiind cu putință 
înlănţuirea omului într-un nou ev mediu, nu însă si în ţările 
de cultură ale Europei. Pentru aceasta din urmă nu poate 
valora nicidecum formula unui neomedievalism, ci a unui 
neoclasicism, în care omul descătușar prin cinci veacuri de 
civilizație heraclitiană, ajuns însă conştient de consecinţele 
neprielnice ale libertăţilor sale practicate cu abuz, va con- 
simţi singur să se disciplineze și să se limiteze. În această 
căutare a unei noi forme de viaţă, care să-i garanteze liber- 
tățile individuale, evitindu-i excesele lor, europeanul găsește 
în opera lui Goethe îndreptarul necesar. Suta de ani care ne 
desparte de moartea lui Goethe a refăcut astfel însemnă- 
tatea lui acută, într-un moment în care cultura europeană 
căuta să se salveze pe calea unei adaptări la noile forţe 
apărute în preajma sau chiar în sînul ei. Această virtute 
a operei lui Goethe se explică prin universalitatea culturii 
şi inspiraţiei lui, în care au fuzionat armonios descătuşarea 
heraclitiană cu limitarea eleatică, într-un fel rămas exemplar 
pentru timpul nostru. 

Elementele heraclitiene ale operei lui Goethe pot fi iden- 
tificate deopotrivă în legătură cu viziunea sa religioasă, cu 
teoriile sale ştiinţifice si cu unele din punctele moralei sale. 
Transcendentalismul creştin n-a putut cuceri îndeobşte ade- 
ziunea lui Goethe. Panteismul spinozist îi vorbise mai pu- 
ternic, încă din acele zile ale tinereţii sale de care îşi amin- 
veste în Dichtung und Wabrbeit (IN, 16). Credinţa într-un 
Dumnezeu imanent naturii rezultă oarecum din experienţele 
sale de poet. Darul său poetic era atit de firesc şi spontan, 
încît el nu putea crede cá acest principiu spiritual al crea- 
tei ar putea fi ceva deosebit de natură. Puterea inspiraţiei 
sale socotea Goethe a o deţine de la natură, după cum către 
natură se îndreptau privirile sale. Ambele motive sînt no- 
tate în Dichtung und Wahrheit: „Ajunsesem să consider 
ca natură talentul poetic care se găsea în mine, cu atît mai 
mult cu cît obiectul acestui talent eram înclinat a-l vedea în 
natura exterioară“. Panteismul spinozist nu ne apare astfel, 
în aceste pagini ale amintirii, ca un sistem filozofic adoptat 

pentru motive savante, ci ca un fel de a înţelege lumea către 
care Goethe se simţea atras prin afirmaţiile unei constituţii 
morale care nu se intuia niciodată dezdoită din natură. Ex- 
perienga intimă din care se dezvoltă trancendentalismul este 
totdeauna a unui om care se găseşte în opoziţie şi în con- 
flict cu restul naturii. Dar o astfel de trăire nu face parte 
din cercul experiențelor lui Goethe, om prin excelență fi- 
resc, spontan si senzual. În privirile unui astfel de om, lu- 
mea nu se constituie ca un ansamblu de planuri dispuse 
succesiv în adincime. Dincolo de planul senzorial al reali- 
tăţii, un astfel de om nu poate presupune un plan spiritual. 
„Natura n-are nici sîmbure, nici coajă, exclamă Goethe, ea 
este totul dintr-o dată“ : 


Natur bat weder Kern, noch Schale. 
Alles ist Sie mit einem Male. 


De aceea, ne învaţă Goethe, în „contemplarea naturii să 
considerăm unul ca totul; nimic nu este înlăuntru, nimic 
nu este în afară : căci ceea ce este înlăuntru este şi în afară, 
Cuprindeţi deci fără întîrziere taina sfint deschisă“ : 


Musset im Naturbetracbten 

Immer eins wie alles achten ; 

Nichts ist drinnen, nichts ist draussen : 
Denn was innen das ist aussen 

So ergreifet ohne Sáumnis 

Heilig öffentlich Geheimnis. 


Dar în această asimilare a suprafeței cu adîncimea uni- 
versului, a manifestării cu înţelesul ei, se înţelege că Dum- 
nezeu nu va mai fi Fiinţa care depăşeşte lumea. Pentru 
această înţelegere, Dumnezeu va fi mai degrabă interior 
lumii şi prezent în oricare din manifestările ei. De aceea își 
insuseste Goethe cuvintele lui Giordano Bruno, filozoful pan- 
teist al Renașterii, pe care încă din tinereţe îl apárase îm- 
| potriva vechilor atacuri ale lui Pierre Bayle. „Ce-ar fi un 
Dumnezeu, se întreabă cu uimire Goethe, care ar lucra 
dinafară, lăsînd marele Tot să se invirteascá în cerc după 
degetul sáu? Unui Dumnezeu i se cuvine să miște lumea 
dinlàuntru, Natura fiind în Dumnezeu, Dumnezeu ín Na- 
tură, așa cà tot ce în E] există, trăieşte și urzeşte, să nu 
zădărnicească forţa și spiritul Său.“ 

Was wär ein Gott, der nur von aussen stiesse, 
Im Kreis das All am Finger laufen liesse ? 
Ibm ziemt's, die Welt im Innern zu bewegen. 
Natur in sich, sich in Natur zu begen. 

So dass, was in Ibm lebt und webt und ist 
Nie Seine Kraft, nie Seinen Geist vermisst. 


Dumnezeu interior, creaţiei este, în același timp, forţă si 
activitate, Un principiu activ străbate natura, plăsmuind si 
transformind, legínd intre ele infágigárile deopotrivă si se- 
parînd pe cele deosebite. Ceea ce uimeşte mai cu seamă pe 
Goethe i în contemplarea naturii este mişcarea ei necontenită, 
întocmai ca pe Faust care, privind semnele macrocosmosului 
în cartea de magie, știe s-o evoce minunat: „O, iată cum 
se tese totul într-un întreg! Cum unul trăiește și lucrează 
în celălalt! O, iată cum forţele cerului se urcă gi coboară, 
trecîndu-și din mînă în mînă căldările de aur! Cu vibrații 
răspîndind miresme binecuvîntate, pátrunzind din cer prin 
pămînt, ele fac să răsune armonios întregul“ : 


Wie alles sich zum Ganzen webt, 

Eins in dem andern wirkt und lebt ! 

Wie Himmelskráfte auf und nieder steigen 
Und sicb die goldnen Eimer reichen! 

Mit segenduftenden Schwingen 

Vom Himmel durch die Erde dringen, 
Harmoniscb all das All durcbklingen ! 


Această înţelegere a lumii ca viaţă și activitate îndreaptă 
simpatiile lui Goethe către teza transformistă, al cărei suc- 
ces în ştiinţa modernă trebuia să fixeze numele lui cu încă 
o legătură de îndrumările capitale ale culturii noastre. Cu 
toate acestea, transformismul lui Goethe nu afirmă seria 
filogenetică neîntreruptă a spetelor vegetale şi animale, ci 
dezvoltarea lor dintr-un organ unic, ca, de pildă, a tuturor 
plantelor, cu întreaga bogăţie. diferențiată a elementelor lor, 
dintr-o frunză primitivă, căreia îi dă numele de Urpflanze : 
»O, iată cum totul se ţese într-un întreg“, exclamase Goethe 
în Faust. Această reprezentare a felului în care aspectele 
naturii se fes în întreguri solidare îl duce la ideea unității 
de plan a naturii (o idee pe care o formulează puţin mai 
tîrziu şi un naturalist de talia lui Geoffroy de Saint-Hilaire). 

Unitatea de plan a naturii îi îngăduie lui Goethe să recu- 
J noască in toate organele plantei frunze modificate, în toate 

oasele craniului diferențieri ale vertebrelor şi să descopere 
prezenţa osului intermaxilar la om, pe care anatomiștii dez- 
nădăjduiseră să-l mai poată identifica vreodată. 

Făpturile naturii sint pentru Goethe ca nişte opere de 
artă. ŞI după cum Kant arătase că arta își are finalitatea 
în sine însăşi, deoarece perfecta ei economie internă nu ser- 
veste nici unui scop exterior, Goethe crede a putea afirma 
acum același lucru despre organismele animale. Ceea ce stír- 
nește uimirea, poetului, contemplindu-le, este perfecta lor 
unitate organică, in care activitatea universală pare a fi 
ajuns la liniște si armonie. „Orice animal, ne spune deci 
Goethe în Die Metamorpbose der Tiere, își este sie însuși 
scop. El apare desăvârșit din sînul naturii şi procreeazá copii 
desavirgigi. Toate membrele lui se formează după legi eterne 
şi forma cea mai rară reproduce în taină modelul ei strā- 


vechi (Urbild)* : 


Zweck sein selbst ist jegliches Tier, vollkomen entspringt es 
Aus dem Schoss der Natur und zeugt vollkommene Kinder. 
Alle Glieder bilden sich aus nach ewigen Gesetzen, 

Und die seltenste Form bewahrt im Geheimen das Urbild. 


Dacă examinăm cu atenţie concepția goetheană despre 
activitatea universală, observăm că încă de la acest fun- 
dament viziunea heraclitiană se îmbină cu aceea eleatică. 
Totul este, fără îndoială, în activitate, pentru Goethe, dar 
această activitate integrează pretutindeni totaluri unitare și, 
| în cele din urmă, marea unitate armonică a macrocosmosului. 
| Activitatea universală, „furtuna de fapte“, „marea cea 
eternă“ se desfășoară astfel într-un cadru de stabilitate. Ace- 
easi îmbinare izbutește s-o obțină Goethe si în problema 
morală. Din etica heraclitiană se desfășoară marea viziune 
i a lui Faust. Evocarea semnelor macrocosmosului și a spiri- 
tului pămîntului, tesind activ la „războiul timpului“, încă 
de la începutul tragediei stirneste în sufletul lui Faust impul- 
sul spre activitatea de-a pururi trează. Înfometatul de feri- 
cire îşi vinde dracului sufletul, pentru o singură clipă cà- 
reia i-ar putea spune : ,intirzie puţin, ești atît de frumoasă“. 

i Reprezentarea fericirii ca dorinţă de a opri clipa, de a 
suspenda timpul, i-a apărut și lui Rousseau. Dar deosebirea 

dintre Rousseau şi Goethe marchează bine avintul heracli- 
tian al eticii goetheene, în acest aspect al ei. Rousseau cre- 
dea, în adevăr, a fi găsit situația în care omul şi-ar putea 
spune: „aş dori ca această clipă să dureze totdeauna“. Les 
réveries d'un promeneur solitaire aduc (în a cincea preum- 
blare) descrierea acelui extaz în mijlocul naturii, în care 
omul nu se bucură „de nimic exterior sieşi, de nimic altceva 
decît de sine însuşi și de propria sa existenţă; atita timp 
cît această stare durează, omul își ajunge, întocmai ca un 
Dumnezeu. Sentimentul existenţei despuiate de orice altă 
afecţiune este prin el însuși un sentiment preţios de mulţu- 
mire şi de pace, care ar ajunge pentru a face existenţa 
scumpă şi dulce aceluia care ar ști să îndepărteze toate 
impresiile terestre si senzuale care ne distrag farà încetare.” 
Extazul în mijlocul naturii și in plenitudinea sentimentului 
de sine nu-i ajunge însă lui Faust, care nu dorește să oprească 
decît acea clipă a vieţii care se stinge și în care bátrinul 
întrevede viitorul unui popor liber și fericit, înflorind pe 
meleagurile smulse valurilor mării. Dumnezeu, închipuit de 
data aceasta ca o fiinţă transcendentă, desface legătura omu- 
lui cu dracul, căci, principiu al activității eterne, el poate 
mîntui acum „pe acel care a năzuit fără încetare“. Ideea 
fundamentală a tragediei se dezvoltă astfel din acea etică 
heraclitiană a activităţii preţuită ca bunul suprem, care il 
făcea pe Lessing să prefere ostenelile cuceririi, rezultatelor ei 
oferite cu uşurinţă. 

Preţuirea activităţii ca bunul spurem aduce cu sine con- 
cluzia potrivit căreia criteriile valorificării morale trebuiesc 
căutate în om, iar nu în afară de el. Etica activităţii este 
astfel o etică imanentistă. Metafizica imanentistă se uneşte 
în cugetarea lui Goethe cu etica imanentistă. Transcenden- 
talismul vechilor morale este absolut lichidat pentru Goethe. 
Nici frica de chinurile rezervate păcătoşilor dincolo de 
moarte, nici ascultarea acordată unor legi impuse conștiinței 
dinafară, nici practica virtuţii reci și impersonale nu mai 
joacă vreun rol în pictura acelui superior caracter moral pe 
care îl zugrăvește Goethe, sub titlul Bekenntnisse einer 
schönen Seele, în Wilhelm Meisters Lehrjahre. „Puteam recu- 
noaşte greşeala mea, spune nobila femeie care se spovedeste 
acolo, dar recunoașterea acesteia nu se intovárdgeste cu nici 
o frică. Teama de iad nu mi-a apărut niciodată, ideea unui 

spirit rău și a unui loc de chin și pedeapsă după moarte nu 
putea găsi nici un colț în cercul ideilor mele. Gáseam că 
oamenii care trăiesc fără Dumnezeu şi a căror inimă este 
închisă încrederii și iubirii față de Nevăzur sînt atît de 
nenorociţi, încît iadul si chinurile lui externe mi se păreau 
a le făgădui mai degrabă o alinare decît a-i ameninţa cu o 
întărire a pedepsei lor.“ Legea şi comandamentul moral nu 
ocupă de asemeni nici un loc în viaţa morală a eroinei lui 
Goethe. „Nu-mi aduc aminte de nici o poruncă, mărturi- 
seşte ea, nimic nu-mi apare în forma unei legi.“ Cît despre 
practica virtuţii, ce cumplită ironie în observaţia că „cei 
zece ani petrecuți într-o viaţă mai mult decît virtuoasă n-au 
împiedicat grozăvia pe care am recunoscut-o în cele din 
urmă să stea adinc ascunsă în sufletul meu“. Viaţa morală 
nu se constituie astfel sub presiunea nici unuia din acești 
factori exteriori, cum sînt pedeapsa, porunca și principiul 
moral ; ea se dezvoltă numai din spontaneitatea naturii 
noastre, ca, o prelungire a puterii organizatoare care străbate 
lumea : „Întreaga ființă a lumii stă în faţa noastră ca un 
bloc de piatră în faga meşterului constructor, care numai 
atunci își merită numele cînd din aceste întîmplătoare mase 
naturale poate constitui o icoană, apărută mai întîi spiri- 
tului său, cu cea mai mare economie, finalitate şi solida- 
ritate. Totul în afară de noi și, după cum pot spune, totul 
în noi este doar element; dar adînc in noi locuieşte forța 
creatoare care poate face ceea ce trebuie făcut și care nu 
ne îngăduie să ne odihnim cîtă vreme, într-un fel sau altul, 
n-o vedem realizată în afară de noi înşine.“ Fără îndoială 
că imanentismul eticii activității nu putea fi exprimat cu 
mai multă forţă și limpezime. 

Dar activitatea pentru a deveni cu adevárat eficace tre- 
buie să se limiteze, adică să se disciplineze și să se specia- 
lizeze. Acestea sînt noile valori eleatice ale eticii lui Goethe, 
prin care heraclitismul ei se temperează. Pornit din Sturm 
und Drang, poetul a trebuit să consacre ani îndelungi stu- 
diului artei antice, observaţiei naturii, treburilor practice ale 
statului, pentru a cunoaşte valoarea disciplinei. Un ecou al 
acestor lupte si înfrîngeri de sine l-a fixat şi dezvoltat Goethe 
în Torquato Tasso. lată-l deci pe marele poet al Renașterii, 
răsfățatul curții din Ferrara, dorindu-se descátugat din lan- 
$urile civilizaţiei, înapoi către epoca de aur a umanităţii, 

în care „oamenii îmbătați de plăcere se ráspindeau ca o 
turmă. veselă pe pămîntul liber... în care șarpele se pierdea 
nevinovat în iarbă... şi orice pasăre în văzduhul neîncă- 
tugat și orice animal, rătăcind pe dealuri şi prin văi, vorbea 
omului, spunindu-i : Îngăduit e tot ce place“. Dar elanul 
neîngrădit al poetului se loveşte şi se fringe de legea şi disci- 
plina încarnate în caracterul lui Antonio. Poate nu e mo- 
ment în repertoriul tragic mai săgetător decît acela în care 
Torquato, înfrînt şi izolat, apucă toiagul pribegiei pentru 
a porni spre o soartă necunoscută. Viziunea heraclitiană şi 
eleatică a vieţii, viaţa ca fluviu gi ca stîncă şi limitare sint 
confruntate aci în tragica lor opoziţie. De ce-a creat na- 
tura valurile, dacă ele trebuie să se sfarme de stinci? „Pu- 
ternica natură care a înfipt stîncile în pămînt a dat valu- 
rilor mișcare. Ea trimite furtuna și valurile se alungă, se 
umflă şi se apleacă înspumate. Soarele se rásfringea frumos 
în valuri şi stelele se odihneau la pieptul plin de legănări al 
lor. Întunecată-i strălucirea de altădată ; pierită e odihna. 
Nu mai mă recunosc în primejdie si mărturisirea nu mai mă 
ruşinează... O, te cuprind cu amîndouă mîinile, Antonio! 
așa cum corăbierul se-ncleştează în cea din urmă clipă de 
stîncile de care s-a zdrobit.“ 


Die mächtige Natur 
Die diese Felsen gründete, bat auch 
Der Welle die Beweglichkeit gegeben. 
Sie sendet ihren Sturm, die Welle flieht 
Und schwankt und schwillt und beugt sich schinmend über. 
In dieser Wage spiegelte so schön 
Die Sonne sicb, es rubten die Gestirne 
An dieser Brust, die zärtlich sich bewegte. 
Verscbwunden ist der Glanz, entflob'n die Rube 
Ich kenne mich in der Gefahr nicht mehr 
Und schime mich nicht mehr, es zu bekennen. 
Zerbrocben ist das Steuer, und es kracht 
Das Schiff an allen Seiten ; berstend reisst 
Der Boden unter meinen Füssen auf ! 
Ich fasse dich mit beiden Armen an ! 
So klammert sich der Schiffer endlich noch 
Am Felsen fest, an dem er scheitern sollte. 


Torquato lasso afirmă valoarea disciplinei numai întru 
cit ea constituie o limită de care pasionalitatea eroului se 
zdrobeste. Puterea ei binefăcătoare ne apare abia în Ifigenia, 
sfînta fecioară ocrotită de Diana, care mîngiie si linişteşte 
delirul lui Oreste, înduplecă și îndulceşte setea de sînge a 
regelui Thoas. „Sufletul frumos“, care se spovedeste in Wil- 
belm Meister, e înfățișat în Ifigenia în acţiunea lui linigu- 
toare și civilizatoare printre oameni. Acel care a cucerit 
pentru sine libertatea intimă ştie că are acum datoria să 
slujească legii. Și după cum activitatea universală se integra 
în armonia cosmică, după cum ea restituia pretutindeni în- 
treguri unitare și organice, libertatea omenească aduce cu 
sine imperiul legii, restabilind o viaţă omenească a ordinei, 
a calmului și a disciplinei. Marile accente de puritate cu care 
se încheie Ifigenia în Taurida, aducind cu ele potolirea pa- 
siunilor, înlăturîind abuzul și înșelăciunea, contin oarecum 
culminarea înțelepciunii lui Goethe. 

Acestor îndrumări Goethe n-a mai avut să le adauge 
decît aceea că omul trebuie să-şi dezvolte activitatea în cer- 
cul unei specialităţi restrinse. Măiestria în viaţă, o năzuință 
care l-a insuflegit pe Goethe tot timpul, nu se poate obține 
decît prin limitare, ne spune un vers al bătrineţii poetului: 
„In der Beschränkung zeigt sich erst der Meister“. Astfel 
Faust sfîrșește prin a fi inginer si Wilhelm Meister intră 
într-o viață nouă, devenind chirurg. Asociaţia de înțelep- 
ciune și meșteșug al vieții care îl călăuzise pe Wilhelm 
Meister pe căi tainice îi lămureşte acum principiul ei: „Cine 
dorește să devină tovarășul nostru, trebuie să stápineascá în 
chip adînc o specialitate oarecare“. La ce bun așa-numita 
„cultură generală“ care lipseşte pe om de un centru de gru- 
pare şi organizare a puterilor sale? „Ceea ce are însemnă- 
tate, i se spune lui Wilhelm Meister, este ca cineva să pri- 
ceapă ceva bine și să-l poată face ca nimeni altul în jurul 
său.“ De reţinut este însă că astfel de revelații i se fac lui 
Wilhelm Meister abia la sfîrșitul anilor săi de învățătură 
și după ce puterile sale se răspîndiseră larg, rătăciseră în- 
delung si se încercaseră in multe direcţii. Specialitatea în în- 
telesul lui Goethe este în felul acesta un factor de integrare 
a puterilor omenești eliberate mai înainte. Dacă Wilhelm 
Meister ajunge si se stabilește într-o specialitate, împrejurarea 
nu se datorește cumva dorinţei sale de a renunța la pleni- 

tudinea omenească, ci aceleia de a organiza şi închide această 
plenitudine într-o unitate limitată, în care acţiunea și efi- 
cacitatea ei să se producă mai bine decît dacă 1 s-ar fi lăsat 
liber cîmpul deschis al tuturor rătăcirilor. Viziunea heracli- 
tiană și eleatică s-au îmbinat și în aceste stipulări ale artei 
vieţii. 


Marea însemnătate a operei lui Goethe în cultura euro- 
peană stă în faptul de a fi slujit ca un neîntrerupt corectiv 
al ei. Faţă de raționalismul superficial al veacului al 
XVIII-lea, opera lui Goethe a însemnat un apel la viaţa 
mai adincà și la plenitudinea personalității omenești. Neo- 
umanismul goethean a fost astfel un mijloc de întrecere 
a iluminismului, care culmina deopotrivă în înţelegerea me- 
canicistă a lumii şi în orientarea hedonistă a moralei. Prin 
Goethe, cultura europeană s-a putut ridica și privi mai 
departe decît idealurile stabilite în două veacuri de rațio- 
nalism cartezian. Apoi, față de conventionalismul artificial 
în care decăzuse literatura iluminismului, opera de tînăr a 
lui Goethe a regăsit iarăși izvoarele marilor pasiuni. Răsu- 
netul lui Werther a fost astfel deschizător de drumuri. În 
acelaşi timp, omul socializat la extrem al veacului său gi 
micșorat în consecință este înlocuit în Viziunea lui Goethe 
prin individualitatea puternică, singuratică şi rebelă. Tita- 
nismul lui Goetz von Berlichingen, al lui Prometheu și Mo- 
bamed înzestra omenirea modernă cu noi mituri ale puterii 
generoase şi creatoare. Romantismul a dezvoltat unele din 
orientările lui Goethe, tintind totuși mai departe decit acesta 
o dorise. Faţă de subiectivismul romantic, față de dilenta- 
tismul sentimentului mistic și poetic, Goethe putea fi deci 
invocat pentru a valorifica atitudinea orientată către cu- 
nostinta si stăpînirea lumii exterioare, către „acceptarea li- 
beră şi demnă a normelor obiective de viaţă, a legii și a 
disciplinei. Opera lui Goethe devenea astfel un mijloc de 
depăşire a romantismului, după cum cu cîteva decenii mai 
înainte în semnul ei se putea încerca întrecerea iluminis- 
mului. 

Suta de ani care s-a scurs de la moartea lui Goethe a 
dezvoltat apoi unele din îndrumările degajate din opera lui, 
dacă nu tocmai sinteza lor. Faustismul a cucerit întreaga 
noastră planetă, prelucrînd-o si transformînd-o pe imense 

întinderi. Învățătura revelată în Wilhelm Meister, după care 
„supremul merit al omului este de a influenţa cît mai mult 
condiţiile sale, lăsîndu-se determinat cît mai puţin de ele“, 
a găsit o largă ascultare. Năzuinţa europeană de a imprima 
o pecete omenească peste întreaga fire și de a face libertatea 
omului mai puternică decit determinsmul naturii își găsește 
în Faust şi în Wilhelm Meister miturile lor poetice. Dar în- 
tocmai cum romantismul ţintise prea departe, bătaia de 
puşcă a faustismului a fost judecată prea lungă. Aspiraţia 
de a cunoaște, de a stăpîni şi prelucra lumea exterioară, 
exercitată cu exces, îl abate pe om de la sine însuși, de la 
munca de înălţare si purificare a personalităţii sale. Liber- 
tatea necesară operei de creaţie se poate transforma uşor în 
anarhie. Specialitatea pe care trebuie să se întemeieze sfor- 
tarea de prelucrare a lumii poate îndepărta pe om de la 
folosinţa plenitudinii sale omenești. În critica timpului, 
această întreită primejdie care bîtuie cultura noastră a putut 
fi deci cu bună dreptate pusă în legătură cu temeiul ei 
faustic. Dar pentru a învinge această primejdie, vremea 
noastră, întocmai cu epocile care au urmat iluminismului și 
romantismului, recunoaşte tot în opera lui Goethe corec- 
tivul ei. Veacul nostru heraclitian prin excelenţă, al dina- 
mismului, al libertăţii si al creaţiei, a folosit mai cu seamă 
preceptele heraclitiene ale metafizicii și eticii lui Goethe. 
Dar acum cînd noi îndrumări eleatice tind să corecteze 
excesele heraclitiene ale secolului lăsat în -urmă, apelul la 
opera lui Goethe e cu atit mai necesar, cu cît în ea găsim 
mijlocul de îndreptare, dar nu de distrugere a lumii care 
ne-a produs. Astfel, pentru a treia oară în cei o sută cinci- 
zeci de ani de cînd opera lui Goethe lucrează în lumea 
modernă, influenţa ei se dovedește binefăcătoare. Cine în- 
treprinde astăzi studiul operei lui Goethe regăsește astfel 
un teren de certitudini şi o atmosferă de înviorare, de care 
oricine are trebuință în aceste zile dăruite nouă de Ananke, 
cumplita zeiță a Nevoii. 

IDEALUL CLASIC AL OMULUI 


Cine încearcă să gîndească noţiunea „om“, să lege de 
ea un conţinut de reprezentări precise, ajunge curînd la 
încheierea că înţelesul căutat nu este totdeauna acelaşi. Fi- 
lozoful Max Scheler, care a consacrat acestei cercetări o lu- 
cnare dintre cele mai interesante, distinge trei concepţii deose- 
bite care se încrucişează în sfera de reprezentări a europeanului 
cult de astăzi. Mai întîi, concepţia iudeo-creştină a creatu- 
rii decăzută din starea paradisiacă primitivă prin păcatul 
lui Adam. Apoi ideea greacă si antică a omului raţional, 
participînd la raţiunea universală. În fine, ideea ştiinţifică 
modernă a omului ca produs evolutiv al unui proces bio- 
logic general și ale cărui însușiri nu sînt decît rezultatul 
amestecurilor şi complicaţiilor dintre energiile şi facultăţile 
existente în natura subumană. Dintre aceste felurite idei ale 
omului, paginile de față ar dori să analizeze mai de aproape 
concepţia antică, idealul clasic al omului, pentru a ne întreba 
mai apoi care este gradul lui de vitalitate în zilele noastre 
şi ce rol îi poate fi rezervat în criza morală pe care o stră- 
batem. Psihologul timpului nostru are, în adevăr, prilejul 
să constate că printre feluritele noţiuni capitale, devenite 
problematice astăzi, aceea a omului se leagă cu urmări din- 
tre cele mai grave. Munca de transformare a noţiunii de om 
este un proces în adincime. Temeliile înseși ale culturii noa- 
stre sînt puse în discuţie odată cu această transformare. Dar 
cine doreşte menţinerea bunurilor mai de seamă ale acestei 
culturi trebuie să-și pună întrebarea dacă restaurarea idea- 

lului clasic al omului nu este unul din mijloacele înlăturării 
unor ameninţări care se îndreaptă către noi din atîtea di- 
recti. 

Spun „idealul clasic al omului“, mai bine decît „noţiunea 
omului clasic“, pentru că aceasta din urmă ‘nu poate fi 
definită decît în raport cu valorile pe care le afirmă și 
către care năzuieşte. Idealul clasic este o constelație de tinte 
propuse voinţei etice a omului, în care se rezolvă un sistem 
de evaluări. Ultima rădăcină a idealului clasic, ca, dealtfel, 
a oricărui ideal uman, stă astfel înfiptă într-un strat ira- 
tional al sufletului, pentru care nici un alt motiv nu mai 
poate fi găsit. De ce omul clasic aspiră către anumite bunuri 
și afirmă superioritatea anumitor valori fundamentale alcă- 
tuiește o împrejurare a cărei necesitate ultimă nu poate fi 
întemeiată. Singura muncă științifică în legătură cu studie- 
rea unui ideal uman, a unei noţiuni normative a omului, 
este aceea de grupare logică a unor trăsături care reconsti- 
tuiesc o structură solidară în toate punctele ei. 

Idealul clasic al omului este astfel o structură eternă, un 
model uman permanent, capabil să fie restaurat şi să diri- 
jeze cultura omenească în orice moment. S-ar putea deci 
vorbi de idealul clasic al omului fără nici o raportare isto- 
rică, pentru că el reprezintă o grupare de tendinţe etice 
așa de logic angrenate, încît, prin necesitatea lui internă, se 
ridică peste orice determinare temporală. În realitatea fap- 
telor însă, idealul clasic al omului este fructul unei anumite 
epoci din istoria lui, și anume a intervalului dintre secolul 
al V-lea înainte de Christos pînă prin veacul al III-lea al 
erei noastre, adică din momentul apariţiei tragediei greceşti 
pînă în acela în care stoicismul greco-latin ajunge la ultima 
lui expresie. Din această clipă începe să se afirme din ce 
în ce mai puternic noul ideal creştin, a cărui definitivă 
instaurare nu se produce însă fără numeroase împrumuturi 
făcute idealului precedent. 

Dacă facem să înceapă epoca de formaţie a idealului 
clasic cu apariţia tragediei grecești, împrejurarea este ex- 
plicabilă prin faptul cá în această clipă pare a se naște 
nu numai omul clasicismului, dar omul pur și simplu, în în- 
ţelesul moral pe care-l putem da acestui cuvînt. Abia în 
tragedia grecească omul se gîndeşte pe sine ca individualitate 
autonomă, izolată din complexul naturii și societăţii și opusă 

lor. Luptele eroilor tragici cu zeii și destinul si cumplitele 
lor nenorociri sînt produsul acestei sforțări de eliberare a 
individualităţii umane; după cum măreţia eroului tragic 
este semnul preţuirii care începe a se acorda individualității 
eliberate, demnităţii si puterii ei. Cità vreme omul trăia în 
„mistică participare“ (Lévy-Brühl) cu întreaga natură gi cu 
întreaga comunitate care îl îngloba, durerea putea fi resim- 
țită dar nu încă suferința tragică. Într-un anumit moment. 
însă omul începe să se simtă opus și în luptă fie cu Divinul 
(Prometeu), fie cu întreaga realivate, resimţită ca un com- 
plex de cauze și efecte străine de voința lui (Oedip), fie 
cu orînduirea socială, ale cărei norme funcţionează fără con- 
sideraţie pentru sensibilitatea personală (Antigona), și în 


această clipă omul se naște în realitatea lui morală, cu un 


strigăt de solitudine și durere, de împotrivire și mindrie, 


. care alcătuiesc laolaltă patosul tragic. 


Tragedia se ridică în întregime dintr-un anumit senti- 
ment al distanţei faţă de restul realităţii, în lumina căruia 
capătă limite mai precise și se cristalizează individualitatea 
omenească. S-ar putea spune că tragedia este, de fapt, un 
document al adolescenţei omului, ilustrația unei crize de 
tinereţe, analogă cu aceea care, în evoluţia individuală mar- 
cheazá strábaterea la conștiința personalității. Desfășurarea 
ulterioară a culturii antice scoate în evidență mişcarea con- 
trarie, de integrare în ordinea realului, resimţită de data 
aceasta ca armonie cosmică si, de fapt, perioadele mai tirzii 
ale antichităţii se caracterizează prin dispariția tragediei 
ca sentiment de viaţă și gen literar. Ataraxia scepticilor și 
apatbia cinicilor şi stoicilor alcătuiesc dovada lichidării tra- 
gicului în epoca de maturitate și bătrinețe a antichităţii. 

Omul clasic, care cigtigase pentru sine conştiinţa indivi- 
dualității, se concepe apoi ca ființă spirituală. Participarea 
umanului la spiritul universal este una din reprezentările 
fundamentale ale antichităţii. Din cercul ei de idei coboară 
imaginea lui bomo sapiens, a cărui însușire îi creează facul- 
tatea de a cunoaște ordinea rațională a lucrurilor. „Remi- 
niscenta^ platoniciană este una din cele mai renumite siste- 
matizări a acestei legături a omului cu realitatea spirituală, 
din care rezultă capacitatea sa de cunoaștere metafizică. 
Depozitar al spiritului si apt pentru cunoștința orînduirii 
raționale a lumii, omul capătă acum statornicele sale titluri 

de nobleţe, care este o nobleţe a cunoaşterii. Coordonat cu 
realitatea spirituală, omul clasic nu mai este un străin în 
univers, după cum ar fi fost ameninţat să rămînă dacă pro- 
blematica tragică a individualităţii nu şi-ar fi găsit corec- 
tvul în gindul spiritualist al originii și destinaţiei umane. 
Spiritualismul antic a însemnat un adevărat balsam agternut 
peste rana pe care tragedia o săpase în sufletul omenesc. 
Din el a izvorit fintina de mâîngtieri a clasicismului. Con- 
solarea spiritualistă a antichităţii a luat însă două forme. După 
cum spiritul era considerat cà domină, dintr-o poziţie tran- 
scendentă, natura materială și lumea impresiilor noastre sen- 
sibile, sau că o străbate în mod imanentist şi o conformează 
în fiecare din punctele ei, consolarea spiritualistă a devenit 
sau refugiu, sau integrare cosmică. Platonismul gi stoicismul 
înseamnă, din acest punct de vedere, două soluţii antitetice 
față de dificultăţile morale ale vieţii, dar și singurele soluții 
cu putință. Astăzi încă noi nu ştim să răspundem durerii 
decit sau cu îndemnul de a ne refugia în lumea mai bună 
a spiritului, sau cu acela de a ne integra mai bine în ordinea 
rațională a realului, în care durerea nu apare decît ca 
efectul unor adaptări imperfecte. Etica noastră continuă 
astfel a construi pe îndoita temelie așezată în antichitate 
de Platon și stoici. 

Participarea omului clasic la spiritul universal determină 
în interiorul structurii lui şi al societăţii în care trăieşte pri- 
matul spiritului. În această din urmă privință trebuie spus 
că pentru întîia oară în istoria omenirii europene, Platon 
aşează deasupra clasei războinicilor și a preoţilor pe aceea 
a filozofilor, sărora ar fi dorit să le rezerve conducerea 
statului. Tot astfel, în interiorul organizaţiei umane și în 
ierarhia idealurilor morale, Platon aşeza, deasupra tempe- 
ranţei şi bărbăţiei, înţelepciunea și dreptatea ca o însușire 
armonizatoare a tuturor însușirilor sufletești. Primatul spi- 
ritului era considerat de omul clasic că se poate întinde pînă 
la marginile aparente ale organizaţiei lui, dînd frumuseţe 
corpului, măsură și euritmie atitudinilor lui. Frumuseţea atle- 
tului putea fi astfel considerată ca un reflex al perfecțiunii 
sale spirituale şi educaţia gimnastică putea fi privită ca o 
parte întregitoare a culturii spiritului. Pe cîtă vreme, pen- 
tru anumite teorii moderne ale omului, valorile spiritului nu 
sînt decît niște transfigurári ale forțelor lui biologice infe- 

rioare gi perfecțiunea lui genială, o simplă expresie a unei 
vitalitàg mai puternice și mai bogate, omul clasic menţi- 
nea raportul răsturnat, socotind că pînă la ultimul amă- 
nunt al complexiunii lui fizice, în glezna piciorului care 
calcă frumos, străbate ceva din forța armonioasă a spiri- 
tului. Pentru omul clasic nu valora astfel principiul pe care 
îl regăsim în întreaga icoană ştiinţifică a lumii moderne, 
potrivit căruia inferiorul determină $i explică superiorul. 
Universul omului clasic era dominat de spirit. Din această 
pricină, sforțarea de înţelegere a lumii nu consta pentru 
omul clasic într-o coborire în straturile inferioare ale crea- 
ției, ci într-un elan de ridicare pînă la principiul ei spi- 
ritual. Omului modern de știință i se cere curajul adevá- 
rului, adică puterea de a înfrunta dezvăluirea raportului de 
forțe inferioare, din care se constituie orice ideal uman, 
forța de a suporta spulberarea reprezentării care rămîne 
pentru el o simplă „iluzie spiritualistă“. În locul curajului 
adevărului, cercetătorul clasic avea nevoie de starea de pre- 
gătire interioară a entuziasmului etic și religios. 

Participarea la spiritul universal dă omului clasic și o 
altă înșiruire, şi anume aceea a unității. Acţiunea spiritului 
este, în adevăr, prin excelență unificatoare. În varietatea și 
dispersiunea sensibilului, spiritul introduce virtutea unităţii. 
Unitatea înseamnă însă, mai întîi, grupare şi liniștită armo- 
nizare a elementelor si energiilor sufleteşti. Această grupare 
este determinată de un anumit fel ireductibil al persoanei, 
de natura sa particulară. Pentru întiia oară în etica aristo- 
teliciană apare noţiunea originalității omului (physis), pe 
care apoi deprinderea o dezvoltă și realizează. Faţă de nimic 
altceva nu simte grecul o împotrivire mai mare ca faţă de 
dispersiunea persoanei, de multiplicitatea anarhică a actelor, 
de ceea ce în limbajul filozofilor se numeşte polypragmosyne. 
Unitatea și originalitatea omului este resimţită apoi de clasic 
în conexiune cu planul raţional, după care este dispus întregul 
univers. În armonia cosmică, ne învaţă stoicii, fiecare ins 
deţine, potrivit cu originalitatea fiinţei sale, un rol anumit, 
pe care înţelepciunea ne indică a-l împlini cît mai bine, cu 
cît mai pioasă supunere faţă de logosul divin care, ordonind 
lumea în fiecare din punctele ei, a rezervat fiecăruia din noi 
locul potrivit însușirilor sale. Opera lui Marc-Aureliu, cuge- 
tătorul cel mai nobil de la finele antichităţii, este în între- 

gime străbătută de suflul acestei pietăţi. În aceeaşi atmosferă 
spirituală apare comparagia normativă a lumii cu teatrul si 
a omului cu actorii care se urmează pe scena lui, o compa- 
rație din care se desprindea acea sugestie de detaşare şi de 
modestie, din substanța cărora idealul nostru de civilizaţie 
este încă făcut în mare parte. Acest ideal al unităţii omului 
atrage, în sfîrșit, după sine, idealul corelativ al limitării lui. 
Omul grupat prin toate tendinţele şi manifestările sale către 
centrul fiinţei sale, se închide asupra sa însuşi, în perfecţiune 
sferică limitată. Ceea ce este nemăsurat, excesiv şi Incordat 
repugnă deopotrivă clasicului. Măsura şi renunțarea sînt, 
dimpotrivă, normele conduitei sale. Astfel, faţă de eul necon- 
trolat al barbarului, năzuind să impună cu exces buna sa 
poftă arbitrară, omul clasic izbutește acea operă de autocri- 
tică, de temperare a instinctelor, de mărginire în funcțiunile 
sale naturale si în rolul său oportun, fără de care orice viaţă 
a cetăţii este cu neputinţă. Civilizaţia nici nu înseamnă alt- 
ceva, după obîrșiile etimologice ale cuvîntului, decît această 
perfecționare a existenţei înlăuntrul cetăţii. Dar, lucru vrednic 
de a fi observat, pentru desăvirşirea vieţii în cetate omul 
clasic nu socotește alt drum mai bun decît această educare 
a individului solitar. 

Trebuie subliniat cu multă tărie că nici una din trăsăturile 
acestui portret, izolată din asociaţia cu celelalte, nu integrează 
pe seama sa adevăratul tip omenesc clasic. Nici integrarea 
cosmică a misticilor, lipsită de conştiinţa foarte netă a indi- 
vidualităţii, nici limitarea prin insuficienţă a micului burghez 
comod si las, nesprijinită, aşadar, de conştiinţa totalului 
cosmic în care rolul fiecărui din noi este indicat, nici indi- 
vidualismul solipsist, dezintegrat din marea armonie a na- 
turii, nu sint într-un fel oarecare clasice. Clasică este numai 
gruparea armonioasă si solidară a tuturor acestor însușiri. 
Clasic este omul pe care jocul tuturor forțelor realului îl 
determină, fără să-l absoarbă în unitatea lor. Este clasic omul 
care trăiește în îndoita conștiință a dependenţei sale față de 
totalitatea forțelor naturale şi spirituale ale lumii gi a indi- 
vidualității sale puternice si mindre. Din dezvoltarea celor 
două aspecte ale structurii sale morale, au apărut în clasicism 
două metode omenești, a căror forță etică regulatoare a în- 
drumat multă vreme silinga morală a omenirii. Înțeleptul si 

eroul sînt tipurile omeneşti în care se dezvoltă exemplar ten- 
dințele integrante ale clasicismului. 

Înțeleptul este fiinţa în care a luminat mai puternic con- 
știința dependenței cosmice și care a știut să extragă de aci 
motive pentru buna călăuzire a vieţii sale individuale. Pieta- 
tea, dreptatea, cumpătarea domină sufletul său. Eroul este 
ființa in care s-a dezvoltat mai puternic conştiinţa indivi- 
dualității, rezistentă „faţă de toate puterile care o ameninţă cu 
nimicirea, pornită să se realizeze pe sine peste orice piedici, 
împotriva oricăror primejdii, infruntind zdrobirea fizică. Vir- 
tutea eroului completează astfel pietatea şi măsura înţelep- 
tului în icoana clasică a omului. Am spus că idealul clasic 
s-a format în cele opt veacuri care s-au scurs din momentul 
în care apar primele tragedii pe care le cunoaştem, pînă în 
clipa în care stoicismul își dă ultima expresie. Din această 
| clipă începe să se afirme, din ce în ce mai puternic, noul ideal 
creştin. Am mai spus că instaurarea creștinismului nu se pro- 
duce fără numeroase împrumuturi făcute idealului precedent. 
Acesta din urmă nu dispare niciodată definitiv. O viaţă la- 
tentă trăieşte el chiar în timpul evului mediu, pentru a se 
desprinde ceva mai tare în mișcarea umanistă de la curtea 
lui Carol cel Mare sau Otton, pînă cînd în veacul al XIII-lea, 
odată cu zorii Renașterii italiene, pare a trece din nou la 
postul de conducere spirituală a umanităţii. De atunci idealul 
clasic a împlinit o funcţiune aproape permanentă în cultura 
Europei. Îl vedem astfel asociindu-se cu mişcarea de mîndrie 
| şi restaurare naţională a unui Petrarca, Machiavelli și Rienzi. 
Prin Academia platoniciană a Mediciglor el se impune în- 
tregii elite spirituale a timpului. Descartes asociază raţiona- 
lismul modern cu îndrumarea etică a stoicilor. Rousseau opune 
civilizaţiei corupie a vremii sale exemplul virtuţii antice. 
Eroismul civic al lumii vechi trece apoi printre modelele 
călăuzitoare ale Revoluţiei franceze. În același timp, Goethe 
face să trăiască din nou idealul personalităţii umane armo- 
nioase și integrează în opera sa rezultatele culturii ridicate pe 
temeliile clasicismului. 

Între acestea, forte tot mai numeroase, acumulate in 
decursul ultimului secol și în deceniile secolului nostru, tind 
să dizolve idealul clasic al omului într-un fel a cărui tem- 
perare alcătuieşte una din datoriile : resimţite mai puternic de 
omul de cultură de astăzi. Am arătat şi mai sus cum ştiinţa 

modernă, înlocuind înţelepciunea antică, a răsturnat perspec- 
tiva în care aceasta din urmă își reprezenta fiinţa omului. 
Pe cîtă vreme filozofia veche înţelegea pe om din partici- 
parea sa la spiritul divin, ştiinţa a încercat a înţelege spiritul 
însuşi din jocul elementelor și forţelor subumane. Încadrarea 
omului în seria zoologică prin opera unui Lamarck și Darwin 
alcătuieşte una din faptele cele mai anticlasice ale ultimului 
secol. Știința ar fi trebuit, dealtfel, să menţină gi să alimen- 
teze sentimentul dependenţei omului de totalitatea cosmică. 
| Există în dezrádácinatii lui Barrès o frumoasă pagină în care 
Hippolyte Taine, unul din scientigti cei mai reprezentativi 
ai veacului al XIX-lea, este pus să vorbească în timp ce 
contemplă un viguros stejar din grădina Luxemburgului. 
Adinca înrădăcinare liniștită a copacului, asociat cu întreaga 
natură, este resimţită acolo într-un dureros contrast cu dezră- 
dăcinarea, mobilitatea şi solitudinea omului modern. Această 
| modificare în sentimentul de sine al modernului a fost, in 
ultimul veac şi jumătate, un efect al dezvoltării vieţii urbane 
şi a industrialismului. Aspecte legate între ele şi condițio- 
nîndu-se reciproc, viaţa urbană si industrialismul au creat 
omului un mediu artificial al existenţei, i-au impus o depăr- 
tare de natură în care sensul clasic al vieţii a trebuit să 
pălească. 

Aceeași acţiune corosivă s-a îndreptat apoi împotriva sen- 
timentului unităţii și limitării persoanei. Ba chiar, în legătură 
cu aceasta din urmă, s-au produs criticile cele mai frecvente 
adresate clasicismului. Viziunea omului unitar și limitat se 
| încadra, în adevăr, în ordinea imuabilă a unui univers static 

din care lipsea voinţa oricărei prefaceri şi perfectionàri. Pro- 
gresivismul modern a trebuit să resimtă clasicismul drept ad- 
versarul său cel mai primejdios. Concepţia progresivistă a 
vieţii a înlocuit deci idealul perfecțiunii sferice limitate cu 
acela al personalităţii deschise, realizindu-se prin contradicții 
dialectice. Într-un univers capabil să se transforme și să se 
perfecţioneze, se încadrează mai bine personalitatea de formă 
deschisă, gata să intre în tipare noi. Atít de adînc a fost 
săpat idealul clasic al unităţii, al consecvenţei și solidităţii 
intime a persoanei, încât zilele noastre au putut difuza con- 
ceptia omului contradictoriu din romanele lui Dostoievski, a 
fiinţei sfişiate de izbucnirile vulcanice ale inconştientului 
freudian sau a omului necentrat, socotindu-se liber în virtu- 

tea unei conștiințe disponibile, în care se poate insinua su- 
gestia clipei trecătoare, într-un cuvînt omul anoetic și anar- 
hic pe care-l propune ca model contemporanilor scriitorul 
francez André Gide. 

Dar poate antiteza cea mai izbitoare cu idealul clasic o 
găsim în spiritul modern al reformei sociale. Înțeleptul antic 
lucra prin cuvîntul si exemplul său la pertecţionarea inte- 
rioară a omului. Așezări sociale mai bune $i mai drepte pu- 
teau fi nădăjduite ca un rezultat al acesteia. Înţelepciunea 
antică lucra la ameliorarea cadrului de viaţă al umanităţii 
prin înnobilarea individului. Reformismul social modern a 
socotit într-acestea, drept o cale mai bună, însăşi munca de 
perfecţionare aplicată direct cadrelor sociale de viață. Astfel, 
în timp ce înțeleptul devenea un tip omenesc aproape nere- 
prezentat în epoca noastră, se impunea din ce în ce mai pu- 
ternic figura reformatorului social. Noul spirit al reformei 
sociale a năzuit în ultimul secol către o îmbunătăţire a con- 
diţiilor de viață si muncă, printr-o mai justă organizare a 
raportului dintre muncă și capital şi prin mai bune rînduiri 
privind asistenţa socială, instructia publică, biopolitica ş.a.m.d. 
În executarea acestui program, vremea noastră vede încă tin- 
tele cele mai interesante ale muncii noastre de civilizaţie. 

Fără a contesta îndreptățirea transformărilor introduse 
în viziunea modernă a omului și a orientării date aspirații- 
lor lui sociale, comparaţia cu idealul clasic al vieţii îngăduie 
obiecții importante. Căci fără îndoială că în cadrele sociale 
cele mai desăvîrșite este încă nevoie să fie introdusă o ființă 
lăuntric civilizată, capabilă să le conserve și să se bucure de 
ele. Ameliorarea cea mai izbutită a împrejurărilor generale 
de viaţă nu face inutilă munca de înnobilare a individului, 
ba chiar o reclamă ca pe o condiție indispensabilă. Refor- 
mismul social modern nu se poate lipsi de idealurile inre- 
lepciunii antice. Din însăși înțelegerea năzuințelor celor mai 
legitime ale epocii noastre se precizează astfel sensul și ne- 
cesitatea unei înviorări a spiritului clasic. 

Pe de altă parte, dacă în sistemul evaluărilor noastre 
morale, înlocuirea viziunii statice a omului unitar gi limitat 
în funcțiunile indicate de rînduiala cosmică, cu viziunea unui 


107 


om mai plastic, menit să se integreze în mișcarea de desăvîr- 
şire a lumii, a răspuns la un moment dat orientărilor funda- 
mentale ale culturii noastre, o rememorare a vechilor idealuri 
vine acum la timpul ei. Cine dorește să păstreze libertatea 
omului, cine socotește că înlănţuirea lui ar constitui retro- 
gradarea cea mai tragică pe care civilizația noastră ar putea-o 
trăi, acela înţelege că libertatea nu e cu putință decît sub 
condiţia păstrării conștiinței de unitate şi consistență internă 
a persoanei. Demisiunea acestui ideal face cu putinţă subju- 
| garea omului, folosirea lui pentru oricare din scopurile do- 
| rite de asuprire. Dimpotrivă, numai conştiinţa că fiecare din 
| noi alcătuim un bloc moral rezistent, centrat asupra însușirii 
originale pe care natura a fixat-o în noi, poate să ne împru- 
mute puterea de a îndrepta către furtuna timpurilor o figură 
liniştită şi demnă. 


| 1933 


FR. NIETZSCHE ȘI FILOZOFIA CA FORMĂ DE VIAŢĂ 


Orice încercare de a pătrunde în gândirea lui Friedrich 
Nietzsche se izbeşte necontenit de enigma personalității lui 
umane. În lipsa unor ştiri precise despre felul său particular 
de-a fi şi despre evenimentele care compun neliniştita lui 
biografie intimă, cugetarea lui Nietzsche nu-și destăinuiește 
pentru noi întreaga ei semnificaţie. De cînd metoda istorică 
și biografică s-a extins de la studiul operelor literare la acele 
ale filozofiei, viaţa gânditorilor și portretul lor moral ocupă 
un capitol în orice monografie închinată vreunuia dintre cu- 
getătorii antici sau moderni. Dar pe cînd, într-un mare număr 
al cazurilor, cercetarea se îndreaptă către izvorul omenesc al 
sistemelor filozofice, pentru a afla ocazia uneia sau alteia 
dintre trăsăturile lor, în împrejurarea lui Nietzsche cercetarea 
caută să-și lămurească mai mult, şi anume, chiar Justificarea 
cugetării sale. Cine studiază gîndirea carteziană va afla 
bucuros — ca un adaos de precizări. de natura cauzelor oca- 
zionale — împrejurările în care a fost compus Discursul asu- 
pra metodei, fără a fi îndemnat vreodată să creadă că regulile 
pe care le formula Descartes cu privire la buna întrebuințare 
a inteligenţei se justifică abia prin caracterul particular al 
marelui ragionalist francez. Este adevărat cá de cînd Fichte 
a afirmat că filozofia pentru care cineva optează atîrnă de 
valoarea lui morală, sistemele filozofice au fost adeseori inte- 
lese ca o ilustrație a omului, ca un document caracterologic. 
Dar o maximă ca aceea a lui Fichte mi se pare că se poate 
aplica mai degrabă sistemelor cu bogate ramificații etice. În 

tot cazul, există opere de cugetare care nu reclamă de la noi 
nici acțiunea de valorificare morală, nici raportarea lor la 
niște experiențe omenești, al căror ecou s-ar presupune că 
exista în ele. Există opere filozofice mai mult sau mai puţin 
obiective, încît studiul lor poate primi lumini din cunoştinţa 
vieţii oamenilor care le-au produs, nu însă și revelații funda- 
mentale și „indispensabile. 

S-ar părea deci că sînt două tipuri de relaţii între viaţa 
şi opera filozofilor. Sint filozofi a căror viaţă n-a, aspirat 
să fie altceva decît un cadru liniștit în care să se poată înscrie 
opera filozofării. Astfel de gânditori marchează cu fiecare 
etapă a existenţei lor o retragere mai desávirgità din lume, 
o îndepărtare treptată a elementului dramatic din viaţă în 
avantajul cugetării impersonale. Căci dacă este adevărat că 
filozofia este o formă a vieţii, abătută de la scopurile ei 
obișnuite si afectată exclusiv finalităţii cunoașterii, se inte- 
lege atunci de ce cuprinsul biologic, social si moral al exis- 
tentei trebuie să se împuțineze cît mai mult în cazul filozo- 
filor. Pentru a izbuti cît mai bine acea rîvnită convertire a 
energiei vitale în energie de cunoaștere, mulți filozofi au 
simţit nevoia să dea vieţii lor cît mai puţine din obiectivele 
| care mişcă îndeobşte pe ceilalți oameni. Încă din primele 
| timpuri ale gîndirii moderne, un René Descartes ne oferă 
exemplul unei astfel de simplificări a conţinutului de viaţă 

prin retragere din lume si discreţiune. Pentru a realiza acest 
regim de viaţă, filozofii de tipul lui Descartes sînt uneori 
inclinati sá sacrifice ceva din rezultatele gîndirii pentru a 
păstra existenţei lor liniștea indispensabilă operei reflecțiunii. 
Un astfel de gest ilustrativ execută Descartes atunci cînd, 
intimidat de recenta condamnare a lui Galileu, se hotărăşte 
să distrugă opera sa, Le Monde. Acestui gest îi răspunde, ca 
un ecou peste veacuri, renunțarea la care se decide Kant cu 
privire la unele din tezele filozofiei sale religioase, în mo- 
mentul 1 în care el primeşte observaţia guvernului prusian. O 
trăsătură de conformism vine să coloreze existenţa. acestor 
filozofi, produsă, fără îndoială, nu atît din adeziunea „pe care 
s-ar simţi înclinați s-o acorde tradițiilor şi autorității pu- 
blice, cît mai ales din grija de a păstra vieţii caracterul ei 
de cadru prielnic filozofării. Preocuparea de a menţine con- 
diţiile necesare exerciţiului pur al gîndirii, a condus pe unii 
dintre aceşti cugetători la un adevărat dezacord între amă- 

nuntele biografiei şi rezultatele speculagiei lor. Literatura 
este astfel pliná de observatii sarcastice cu privire la contra- 
dicia manifestă dintre caracterul egoist şi acțiunile de bună 
gospodărie burgheză ale unui Arthur Schopenhauer şi perspec- 
tivele filozofiei sale, deschise către infringerea de sine și către 
mintuirea prin contemplatie, milă gi asceză. Cine observă 
însă aceste contradicții și ig ingáduie ironia cu privire la ele, 
uită însă că, după tipul său sufletesc, singurul om care își 
putea, permite să nesocotească normele care se degajează din 
învățătura sa era Schopenhauer î însuși. Chemat să aducă oa- 
menilor o nouă doctrină a mântuirii și în acest scop să filo- 
zofeze, Schopenhauer se putea simţi autorizat să  menţie 
pentru sine acele condiţii de viață care, deși în opoziţie cu 
spiritul învățăturii sale, puteau singure s-o facă posibilă. 

Acest tip de viaţă filozofică are unele consecinţe în 
construirea operei. Caci, în momentul in care viața mărginită 
cu economie în funcțiunile ei degajează numai slabe îndem- 
nuri pentru operă, aceasta din urmă se poate constitui într-un 
chip relativ neatirnat faţă de viaţă. Rezultatul slabei conexi- 
tig dintre viaţă și operă permite conformarea acesteia în 
sistem. Căci prin însăși închegarea și relativa lui perfecţiune 
limitată, un sistem filozofic ne apare ca un produs static, 
sustras dinamismului existenţei, Cine face gíndirea sa depen- 
dentă de sugestiile mobile ale vieţii este obligat să-i schimbe 
adeseori direcția. Numai cine se pricepe să se facă indepen- 
dent față de viaţă poate să se conformeze acelei consecvente 
abstracte care conduce la un sistem. Si, de fapt, construcțiile 
sistematice s-au înmulţit în veacul al XIX-lea, odată cu întă- 
rirea condiţiei profesionale a filozofilor. Ceea. ce explică în 
mare parte apariția acelor arhitecturi teoretice ale unui 
Fichte, Schelling, Hegel, Schopenhauer, Lotze ş.a., în care 
mai toate întrebările metafizicii şi epistemologiei, esteticii, 
moralei și politicii își găsesc un răspuns, este mai întotdeauna 
obligaţia profesională de a compune un curs și în tot cazul 
regimul burghez de viață, la adăpostul căruia s-a putut dez- 
volta efortul consecvent și îndelung, disciplina şi igiena muncii 
necesare unor întreprinderi atît de covîrșitoare. 

Acestui fel de relaţie între viață şi operă i se opune altul, 
în care legătura dintre cei doi termeni apare cu mult mai 
strînsă, și anume în două moduri deosebite. Viaţa este pentru 

toti ginditorii care intră în categoria acestui tip din urmă 
o ocaziune permanentă de a filozofa si substanţa care între- 
ține această operație. De aci nevoia acestor filozofi de a 
întinde şi varia cîmpul experienţelor lor. În loc de a se re- 
trage din viaţă, ei simt nevoia să se cufunde în noianul ei, 
siguri de a găsi alimentul necesar gîndirii. Din acest îndemn 
iau naştere lungile călători ale filozofilor, ale unui Plotin, 
de pildă, care se înrolează în armata lui Gordian pentru a 
ajunge în Persia cu scopul de a atinge izvorul însuși al mis: 
ticismului ; ale unui Montesquieu și Voltaire, în vremuri mai 
apropiate de noi. Din acelaşi îndemn, [tendința] * atítor 
filozofi, a unui Bacon, Leibniz și Locke de a se amesteca în 
afacerile publice şi de a observa feluritele condiții omenești. 
Dar consecinţa acestei apropieri de viaţă se întoarce adesea 
asupra vieţii însăşi şi asupra felului în care se conformează 
destinul acestor filozofi. Dezacordul dintre doctrină gi viaţă 
nu era explicabil decît atunci cînd doctrina nu se putea dez- 
volta decît în neatirnare faţă de viață. Cine găseşte însă 
în viaţă hrana învăţăturii sale, simte, în același timp, nevoia 
de a cerceta cel puţin cazul său, ceea ce în experienţa per- 
sonală i s-a dezvăluit drept lipsă sau eroare. Nevoia de a-și 
pune de acord gindul cu fapta nu apare în realitate la con- 
structorii de sisteme, la filozofii burghezi E conformiști, ci 
mai degrabă la filozofii boemi, respinşi către marginea so- 
cietății de însuși refuzul lor de a primi ceea ce li se pare 
greșit în tradiţiile sau în modurile obștești de înţelegere a 
vieţii și lumii. Încă din antichitate, un Socrate, care urmă- 
reste cu ironia sa atitea din credinţele contemporanilor, dar 
primește moartea pe care aceștia i-o hărăzesc, din supunere 
filozofică față de lege, ca expresie a raţiunii, un Diogene, 
care duce viața unui cîine pentru a protesta contra civilizaţiei 
aducătoare de nenorociri în lume, stabilesc cu o măreție 
mitică exemplul nàzuintei de a face viaţa asemănătoare doc- 
trinei. Se înţelege însă că în această îndoită grijă de a mo- 
dela doctrina după viață şi viaţa după doctrină, opera filo- 
zofică ia o formă mai „epigramatică“, consecvenga logică 
cedind pasul intuiţiei momentane, revelației experimentale. 


1 În textul de bază: amestecul (n. ed.). 

Nu este greu de a stabili căruia din aceste două tipuri îi 
aparţine viaţa si personalitatea lui Niezsche. Începuturile 
sale păreau totuși cà schigeazà un portret de gînditor, ase- 
mănător în multe privinţe cu acelea care s-au repetat de mai 
multe ori în Germania modernă. Iegit dintr-o casă de pastori 
protestanți, întocmai ca Schelling sau Hölderlin, Fr. Nietzsche 
întreprinde la Bonn și Lipsca studii foarte aplicate de filolo- 

| gie clasică, şi primele sale lucrări sint ale unui editor și co- 
mentator încercat în toate dificultăţile metodei istorice și 
filologice. Contribuțiile sale asupra operelor gnomice ale lui 
Theognis, asupra liricii lui Simonide, asupra izvoarelor lui 
i Diogene Laertiu sau asupra tratatului florentin privitor la 
rivalitatea lui Homer cu Hesiod fac fncà autoritate in ma- 

| terie. Lor li se datorește chemarea timpurie a lui Nietzsche ca 
profesor de filologie clasică la Universitatea din Basel, după 

| recomandatia maestrului sáu Ritschl, încă înainte de promo- 
punea sa doctoralà. Lucrul se întîmpla în 1869, cînd Nie- 
tzsche nu împlinise 25 de ani. Lecţia de deschidere a tinăru- 

lui profesor nu seamáná insà cu exemplele obignuite ale ge- 

| nului. De data aceasta nu mai întîmpinăm o contribuție 
specială, menită să pună în lumină erudiţia şi metoda care 
aveau să garanteze interesele catedrei. Homer si filologia cla- 
sică este mai degrabă un manifest în favoarea culturii cla- 
sice și a unei activităţi filologice puse sub auspiciile unei 
concepţii de viață, în sprijinul căreia erau invocate numele 
unui filozof ca Schopenhauer și al unui artist ca Wagner. 
Erudiţia universitară a suspectat totdeauna pe specialiștii 
care fac să intervină autorităţi reputate a nu aparţine cercu- 
“lui propriu-zis al specialităţii, mai ales atunci cînd acestea 
din urmă sînt din rîndul personalităţilor neclasate sau prea 

| mult amestecate în luptele intelectuale ale timpului. În 1869, 
cînd Nietzsche igi rostește lecţia sa inaugurală, filozofia lui 
Schopenhauer nu cucerise definitiv mediile universitare și 
Wagner continua a lupta pentru a impune formula „muzicii 
viitorului“. Felul în care tînărul profesor depágise, cu prima 
sa manifestare publică, regulile rezervei academice, provoacă 
numaidecit atacul unui reprezentant al cercurilor bine-gindi- 
toare, al lui Ulrich von Willamowitz-Mollendorf, care de 
atunci a devenit unul din numele cele mai reputate ale cla- 
sicismului modern. Polemica injghebatá în aceste condiţii se 
continuă cînd, trei ani mai tirziu, apare Originea tragediei, 

atrăgînd în favoarea lui Nietzsche nu numai intervenţia fos- 
tului coleg de Universitate, Erwin Rohde, autorul de mai 
tirziu al operei epocale Psyche, dar şi pe acea a lui Richard 
Wagner, fericit de a-şi fi găsit un discipol în mijlocul împo- 
trivirii pe care o stírnea încă opera sa. 

Cu toate aceste amărăciuni ale începutului, primii ani ai 
petrecerii lui Nietzsche la Basel sînt cei mai fericiţi ai vieţii 
sale. O societate de o înaltă distincție intelectuală îl primește 
cu multă bunăvoință pe noul profesor, pe care Ritschl, în 
adresa sa de recomandare, îl anunţase pur și simplu ca pe un 
„geniu“. În Basel se găseau pe atunci instalați ca profesori 
un Jacob Burckhardt, istoricul culturii Renașterii şi al ve- 
chilor greci, la ale cărui lecţii de filozofia istoriei apărea 
tegulat în primele bănci tînărul profesor Nietzsche; un 
J. Bachofen, arheolog si jurist de o mare originalitate, teore- 
ticianul formelor matriarhale ale primelor societăţi omenești 
şi cercetător al simbolurilor mormintale la romani, un Franz 
Overbeck, teolog si istoric al bisericii protestante, un H. Ro- 
mundt, filozof kantian ş.a. Cu aceşti doi din urmă locuieşte 
Nietzsche aceeași casă, pe care liniștiţii cetăţeni ai Baselului 
o numiră mai tîrziu — cînd apar corosivele polemici ale 
Consideraţiilor inactuale — „baraca cu otrăvuri“, cu refe- 
rință desigur la criticismul cultivat în întrunirile celor trei 
amici. Stima pe care Nietzsche reuşeşte s-o cîştige pentru sine 
era atît de mare, încît Jacob Burckhardt, care era cu două- 
zeci şi cinci de ani mai în vîrstă decît el şi se bucura de pe 
atunci de o întinsă reputaţie științifică, nu se dă înapoi de 
a afirma că „Universitatea din Basel n-a cunoscut niciodată 
un profesor de talia lui Nietzsche“. Răsunetul lecţiilor sale, 
nezguduit încă de atacurile filologilor de strictă observanţă, 
nu lasă nimic de dorit și succesul înflăcărează zelul tínirului 
profesor, care își asumă de bunăvoie atribuţii numeroase și 
împovărătoare. Dar ceea ce menţine cu deosebire starea su- 
fletească fericită de care se bucură Nietzsche în acest răstimp 
este frecventarea. casei lui Wagner, în apropiere de Lucerna, 
la Triebschen, unde orele petrecute in továrágia maestrului 
şi a Cosimei Liszt, despărțită de puţină vreme de primul ei 
bărbat, dirijorul de orchestră Hans von Biilow, strălucesc și 
mai tîrziu ca punctul cel mai luminos al existenţei lui. Sint 
ceasuri de întărire reciprocă pentru lupta care trebuia să con- 
ducă la victoria „dramei muzicale“, de fervoare închinată nu 

numai geniului maestrului, dar, după cum ne permit s-o 
credem unele documente de mai tirziu, si soției sale, fiica 
lui Liszt și a contesei d'Agoult, una din femeile remarcabile 
ale vremii sale. 

Frumoasa armonie a zilelor de la Basel se întrerupe cînd 
războiul din 1870 izbucnind, Nietzsche însoțește trupele ger- 
mane ca infirmier. Fost membru al corporațiilor studenţeşti, 
pe cînd se găsea la Bonn și pătruns desigur de spiritul na- 
tionalist cultivat în acele asociaţii, Nietzsche nu rezistă în- 
sufleţirii patriotice care cuprinde tinerimea germană. Dar 
cum naționalitatea elveţiană, pentru care optase între timp, 
nu-i permitea să se înarmeze, Nietzsche crede a-și putea plăti 
obolul său către patrie cel puţin ca soldat sanitar. Nu trec 
însă cîteva luni şi Nietzsche cade greu bolnav de dezinterie 
şi difterie, deschizind astfel primul capitol al suferințelor 
care de aci înainte nu mai aveau să-l părăsească niciodată. 

O pagină adeseori reprodusă dintr-una din scrierile pe 
care d-na Elisabeth Fórster-Nietzsche a consacrat-o fratelui 
său ne înfățișează un Nietzsche tînăr de o mare forţă şi 
sănătate. Un portret al său din 1868 ne aduce cu adevărat 
în faţă figura unui om viguros. Pieptul vast si puternic, 
lespedea mare a frunţii, maxilarul voluntar, mustaga bogată 
întregesc o icoană a forței pe care n-o turbură decît oche- 
larii foarte convecgi, sub care se adincesc privirile unui miop. 
Preocupată desigur de a salva ceea ce i se părea a fi cinstea 
familiei, d-na Forster n-a vrut să recunoască la originea ca- 
lamităţilor care l-au bintuit pe Nietzsche mai tîrziu decît 
surmenajul intelectual și deplorabila sa lipsă de igienă. Dacă 
_este însă să dăm crezare buletinelor redactate în clinicile 
de boli nervoase din Basel şi Iena, unde Nietzsche apare 
mai tîrziu cu mintea turburată, ereditatea sa era încărcată, 
tatăl său murind în vîrstă de 35 de ani în urma unui ramo- 
lisment cerebral și un frate al mamei aflîndu-și, de asemeni, 
sfîrșitul într-o clinica de boli nervoase. Buletinul din Iena 
stabileşte încă o infecţie sifilitică în 1866, rămasă probabil 
netratată. Se înţelege că sora filozofului, determinată de pre- 
judecăţi foarte curente, a combătut cu multă iritare şi această 
din urmă constatare a medicilor. Există, în adevăr, credința 
foarte răspîndită că o boală ca aceea de care va fi suferit 
Nietzsche este de natură să arunce o lumină defavorabilă 
nu numai asupra caracterului omului, dar și asupra valorii 

ideilor sale. Cînd, de pildă, evoluţia internă a lui Nietzsche 
l-a dus la rásunátoarea sa separație de Wagner, prietenul ti- 
neregi sale, si la scrierile violente în care această adversi- 
tate a culminat, unii din comentatorii vieții şi operei lui au 
văzut aci numai primele semne ale unui rău care se anunţa. 
| Citească-se, în această privința, considerațiile lui Chamber- 
| lain în monografia consacrată lui Wagner. Ieşirea antiwagne- 
riană a lui Nietzsche n-ar avea mai multă valoare decît 
manifestarea unui om bolnav. Pentru noi însă, astfel de con- 
sideratii sînt lipsite de orice temei. Căci, în definitiv, oricine 
dintre noi este determinat într-o măsură oarecare de fiziolo- 
gia sa, fie aceasta sănătoasă sau bolnavă ; dar ceea ce păs- 
trează o importanţă sînt numai adevărurile pe care le putem 
cuprinde, oricare ar fi instrumentul din care ele au rásunat. 
Este însă dovedit cumva că pe un teren minat de boală nu 
se mai poate dezvolta nici o faptă de seamă a spiritului? 
Exemplul lui Nietzsche ne dovedeşte contrariul, şi împre- 
jurarea a fost atît de limpede reflectată de Nietzsche, încît 
el a putut recunoaște mai tirziu tocmai în suferință originea 
darului său intelectual. Suferinga întoarce mintea omului către 
cauze si oţelește instinctul lui de cunoaștere. „Marea durere, 
| scrie Nietzsche, este ultimul liberator al spiritului; ea sin- 

gură ne constringe a cobori pînă în cele mai ascunse adin- 
| cimi ale noastre.“ Nu vom reveni deci asupra bolii lui Nie- 
| tzsche, cu interesul cu care acest dureros capitol este analizat 
de obicei. Nietzsche a fost un bolnav. Acesta este adevărul. 
Dar fără boala sa, unul din capitolele cele mai de seamă ale 
gîndirii europene în veacul al XIX-lea ar fi rămas nescris. 

Înapoiat din război după prima zdruncinare pe care o 
încercase sănătatea sa, Nietzsche își reia activitatea. Dar 
ceea ce începe el a întreprinde nu este o construcţie sistema- 
tică, depărtată de viaţă în sfera izolată a gîndirii, la adă- 
postul unui regim burghez. Spre deosebire de mai toţi îna- 
intagi săi, în ultimul secol, Nietzsche elaborează idei active, 
descinzind în tumultul timpului. Problemele sale nu sînt ace- 
lea ale școlii, constituite în motive tipice şi obștești. De la 
Rousseau nimeni nu se mai așezase în faga veacului sáu cu 
atîta curaj și — aş spune — cu atâta ingenuitate. Întrebarea 
căreia dorește Nietzsche să-i răspundă este aceea despre va- 
loarea culturii noastre. Dar pe cînd un Rousseau, punîndu-și 
aceeași întrebare, si ráspunzínd, ca și el, într-un chip negativ, 

orienta noua năzuință ispásitoare a omului înapoi, către 
paradisul arcadian al naturii, Nietzsche construiește idealul 
unei restituti a omului ca fiinţă metafizică, după modelul 
grecilor vechi, creatorii tragediei. Răul cel mare de care su- 
feră omenirea modernă este raționalismul ei, în care se per- 
petuează vechea moștenire socratică. Prin rațiune am adormit 
în noi subconştientul metafizic, singurul teren în care poate 
înflori planta armonioasă a culturii. Nu așa făcuseră grecii, 
poporul model, care în tragedia lor ne înfățișau o lume de 
senine arătări apolinice efulgurate din sentimentul dionisiac 
al substratului voluntarist al vieţii. Scrierea despre Originea 
tragediei (1872), care aducea astfel de idei, încheia asupra 
unei mari speranţe : reînvierea unei culturi tragice prin drama 
wagneriană care, adàpindu-se din izvoarele gîndirii mitice 
germanice, putea să împrospăteze în contemporani sentimentul 
| metafizic al existenţei. 
Atacurile sale se vor repeta de aci înainte tot mai des 
împotriva culturii contemporane. Ceea ce alimenta energia 
acestor atacuri este resentimentul pe care, îndată după răz- 
boiul victorios din 1870—1871, Nietzsche îl concepe pentru 
suficiența si îngimfarea care cuprinsese pe atiţia din inte- 
lectualii germani. „Nu trebuie să credem, scrie el, că victoria 
| armelor germane a fost o victorie a culturii germane.“ Spi- 
ritul antifrancez pe care războiul îl dezvoltase nu era, dealt- 
fel, al său, spre deosebire de Wagner si de Cosima. Războiul 
provocase o adevărată religie a succesului, credința plină de 
suficientá că ceea ce realitatea confirmă se justifică și în 
| ordinea spiritului. Nu este însă aceasta o adevărată ofensă 
| adusă geniilor şi martirilor, care au de atîtea ori de luptat 
| împotriva neintelegerii contemporane ? Spiritul modern, ali- 
| mentat pe de o parte de hegelianismul încă înfloritor, care 
| afirma că legile de dezvoltare ale realului sînt și acelea ale 
gîndirii, pe de altă parte de transformismul modern, care 
lega o valoare de tot ce izbutește în lupta selectivă a vieții, 
încuraja acest mediocru cult al succesului. Aceste felurite 
scăderi intelectuale şi morale completează pentru Nietzsche 
portretul „filistinului cultural“, pe care îl vestejeste in scrie- 
rea polemică îndreptată împotriva lui David Strauss, teolo- 
gul liberal, autorul operei Viaţa lui Isus. Această scriere (apă- 
rută în 1873) este prima din seria celor patru Consideraţii 
inactuale, denumite astfel nu din pricina inactualităţii subiec- 

tului, cit din aceea a atitudinii autorului, atit de deosebită 
de a contemporanilor săi. 

Dar veacul al XIX-lea a fost și un veac al istoriei. Ex- 
plicația fenomenelor o cereau învățații timpului evoluţiei, 
trecutului lor. În trecut erau căutate, de asemeni, modelele 
faptelor noastre de cultură, în timp ce vremea noastră se 
dovedea incapabilă de a-și găsi expresia originală. Așa se 
face că civilizația contemporană, în artă, în filozofie, în 
morală, seamănă cu un muzeu în care și-au dat întâlnire 
influențe pornite din toate punctele istoriei. O cultură ade- 
vărată presupune însă o unitate artistică de stil imposibilă 
atit timp cît va fiinţa primatul modern al istoriei și cîtă 
vreme sentimentul metafizic al vieţii, contactul cu absolutul 
$i eternul, nu o va dezvolta dinlăuntru în afară cu o ne- 
cesitate organică. A doua Consideraţie inactuală, consacrată 
Foloaselor şi primejdiilor studiilor istorice (1874), dezvoltă 
toate aceste critici. Celelalte două Consideraţii inactuale, 
publicate pînă în 1876, completează acest sistem cultural cu 
partea lui pozitivă, înfățișind modelele lui Schopenhauer ca 
educator şi al lui Richard Wagner la Bayreutb. 

Consideratia inactuală despre Richard Wagner este, după 
cum constată toti biografii lui Nietzsche, un omagiu tardiv 
pe care acesta îl aduce maestrului tinereţii sale și prieteniei 
care îl fericise altădată. În 1876, cînd apare această scriere, 
Nietzsche era, de fapt, despărțit sufletește de Wagner. Ori- 
ginile acestei separaţii se manifestă în corespondenţa lui Nie- 
tzsche încă din 1874, dar — după părerea mea — ele pot fi 
stabilite din 1872, cînd Nietzsche asistă la ceremonia punerii 
pietrei fundamentale a teatrului din Bayreuth. Există în 
această privinţă un document puţin valorificat în monogra- 
fiile nietzscheene, și anume șirul prelegerilor publicate pos- 
tum sub titlul Ueber die Zukunft unserer Bildungsanstalten, 
pronunţate de Nietzsche îndată după înapoierea sa de la 
Bayreuth si imediat înainte ca Wagner să părăsească locuința 
sa de la Triebschen. în această operă, foarte semnificativă 
pentru anumite orientări ale pedagogiei moderne, Nietzsche 
foloseşte ficțiunea unui dialog pe care un filozof l-ar în- 
treţine cu un discipol al său. Filozoful, pe care ne este ușor 
a-l recunoaște, este Schopenhauer, si ideile pe care el le enunţă 
întocmesc un original sistem de educaţie individualistă, orien- 
tat împotriva învățămîntului democratic, așa cum el este 

menit să determine în cercurile cele mai largi ale poporului 
aşa-numita, „gîndire liberă“, si în favoarea cultului geniului, 
a supunerii sub sceptrul lui spiritual, precum si în aceea a 
unui învățămînt filozofic şi clasic. Filozotul care se găsește 
pe o înălțime de pe malurile Rinului, în timp ce expune 
aceste idei, aşteaptă pe un mare prieten al său, care intirzie. 
Acesta trebuie însă să apară în cele din urmă, si din felul 
cum este el anunţat printr-un motiv melodic care răsună 
din vale, ghicim că nu e altul decît Wagner. Șirul prelege- 
rilor de care ne ocupăm se întrerupe după a cincea dintre 
ele, și celelalte două, care urmau să le completeze, nu există 
decît în două schițe de plan. În cel din urmă dintre aceste 
planuri, scris în toamna lui 1872, cînd Nietzsche se întorsese 
de la solemnitatea punerii pietrei fundamentale la Bayreuth, 
se găseşte dovada separaţiei sufletești care începuse între 
Nietzsche și Wagner încă din acel moment. Faţă de crezul 
metafizic al filozofului, prietenul său, care venea de la un 
„triumf“ (der eben rebar te Triumph), se declară drept un 
realist. Planul notează aci: „deziluzie crescîndă a filozofu- 
lui“. Mai departe schiţa lui Nietzsche ne aduce o succintă 
însemnare despre dezastruoasele efecte ale noului spirit na- 
gionalist provocat de succesul războiului recent. O indicație 
în fruntea schiţei ne arată care trebuie să fie tonul general 
al acestei prelegeri: deziluzionat-pesimist (enttăuscht-pessi- 
mistisch). 

Mai multe motive au putut contribui să producă despăr- 
trea lui Nietzsche de Wagner. Mai întîi divergenta lor asu- 
pra teoriei tragediei. Seninătatea pe care o recunoștea Nie- 
tzsche în drama grecească și în care el socotea că se pronunţă 
compensaţia acelei dureri de a trăi, resimțită de greci cu 
toată puterea sufletului lor tînăr, nu era si aceea a dramei 
wagneriene. Apoi, pe cînd concepţia lui Nietzsche părea a 
se menţine în cadrul umanismului clasic, Wagner evolua spre 
un creştinism catolic, exprimat cu grandoare monumentalá 
in Parsifal, a cárui aparitie determinà ruptura defintivà 
dintre cei doi prieteni. Toate documentele ne îngăduie apoi 
să vedem în Wagner o fire despotică și egoistă, confiscată 
cu exclusivitate de interesele operei sale. Natura senzitivă 

a lui Nietzsche, veşnic în căutarea, prieteniei consolatoare, 
nu putea să întirzie multă vreme în preajma lui Wagner. 
Noile succese răsunătoare ale marelui poet și compozitor și 

chipul în care el şi le favoriza, vilva de care nu se temea 
în apropierea întreprinderilor sale, felul în care își asocia 
bunăvoința autorităţii superioare, a lui Ludovic II, regele 
Bavariei, care subvenţionează construirea teatrului din Bay- 
reuth, a lui Wilhelm I, care asistă cu multă pompă la pre- 
miera /nelului Nibelungilor, displac profund spiritului liber 
al lui Nietzsche, ale cărui idei cu privire la valoarea morală 
a succeselor le cunoaștem. În fine, afecțiunea curată și ne- 
mărturisită pentru Cosima, care devenise între timp soţia lui 
Wagner, a contribuit si ea la separaţia epocală de care ne 
ocupăm acum. Cînd s-au publicat postumele lui Nietzsche, 
cercetătorii au fost surprinşi să afle un proiect de tragedie 
în care eroul principal era filozoful grec Empedocle, același 
care servise altădată de subiect lui Hölderlin. Empedocle, : 
filozoful dionisiac, predicînd moartea cu voinţă, se aruncă 
împreună cu iubita lui Corina în craterul vulcanului Etna, 
în timpul unei ciume care decima Sicilia. Empedocle jucase 
altădată într-o tragedie, în care el își asumase rolul lui Dio- 
nysos si Corina pe cel al Arianei, liberatoarea lui Teseu din 
Labirint. Acest obscur simbol ar fi rámas netálmácit dacá nu 
s-ar fi știut că Ariana era numele dat in intimitate Cosimei 
$i dacă, printre scrisorile pe care Nietzsche, la izbucnirea 
nebuniei lui, le trimite prietenilor şi cunoscutilor lui de altă- 
dată, n-ar fi fost si una trimeasă d-nei Cosima Wagner, cu 
acest scurt și revelator cuprins: „Ariana, te iubesc“. 

| Anul 1876 prezintă o deosebită însemnătate, nu numai 

- pentru cá ruptura dintre Wagner si Nietzsche devine acum 

definitivă, dar şi din pricina altor evenimente. Răul care 
izbucnise odată cu prima criză de sănătate din vremea răz- 
boiului nu încetase să crească între timp. Mari dureri de cap 
şi de ochi, o slăbire a vederii pină la limita cecităţii, dureri 
| de intestine și vomitaţii sanguinolente făceau viaţa lui Nie- 
tzsche greu de suportat. Suferindul își caută alinarea într-o 
medicaţie imprudentă, în care chloralul, menit să-i asigure 
odihna nopţilor, juca un mare rol. În aceste condiţii, orice 
lucru literar și profesional devenind dificil, Nietzsche obţine 
an concediu de un an, pe care îl petrece în Italia. A doua 
sforțare de a-şi relua activitatea de profesor se dovedește 
imposibilă și, în 1879 Nietzsche renunţă la catedra sa. Uni- 
versitatea din Basel, comuna si societatea academică îi oferă 

împreună o pensie de 3000 franci anual, care îi îngăduie 
să se consacre de aci înainte numai lucrărilor literare. 

Dar anul 1876 înseamnă o nouă orientare în gindirea 
lui Nietzsche. Concediul său de boală din acest an îl poartă 
prin Elveția, apoi în Italia, la Genova, Pisa, Napoli şi, în 
sfîrşit, la Sorrento, unde îl aduce invitaţia unei prietene din 
cercul wagnerian, Malwida von Meysenbug, o femeie înzes- 
trată cu geniul prieteniei, simpatizantă socialistă și autoarea 
unei scrieri instructive pentru cine studiază cosmopolitismul 
european în a doua jumătate a veacului trecut, Memoriile 
unei idealiste. În casa d-rei de Meysenbug cunoaşte Nietzsche 
pe tînărul doctor în filozofie Paul Rée, care tocmai publicase 
o lucrare de psihologie, Psychologische Beobachtungen (1875), 
căreia trebuia să-i urmeze, după doi ani, Der Ursprung der 
moralischen Empfindungen (1877). Operele si figura lui 
Paul Rée n-ar fi înfruntat poate uitarea vremurilor dacă 
nu le-ar fi fost dat să exercite o anumită influență asupra 
noi îndrumări a lui Nietzsche. Se întîmplă însă că oameni 
de un format modest pot să determine personalităţi nemă- 
surat superioare lor. Acesta a fost norocul lui Rée, care iz- 
buteste să provoace gustul lui Nietzsche pentru moraliștii 
francezi, un La Rochefoucauld, un Stendhal etc. În același 
timp, Rée interesează pe Nietzsche pentru metoda poziti- 
viștilor englezi în morală, în virtutea căreia problemele de 
etică nu mai erau studiate în chip dogmatic, ci într-un spirit 
ştiinţific modern. Binele şi răul incetau de a mai fi noţiuni 
absolute de origine metafizică, ci produse explicabile prin 
legile sufletului omenesc. Din lungile convorbiri cu Paul Rée 
se naşte în Nietzsche îndemnul de a cerceta originile umane 
și relative ale tuturor noțiunilor pe care morala le face să 
treacă drept absolute şi transcendente. Rodul acestor cerce- 
tări se cristalizează în opera Menscbliches, Allzumenscbli- 
ches, din care prima parte apare în 1878, a doua parte în 
1879 si cea din urmă, sub titlul Der Wanderer und sein 
Schatien, în 1880. 

Rezultatele noilor sale cercetări preconizau un ideal al 
cunoștinței si al rațiunii, în lumina căruia să se mistuie bar- 
baria vechilor instincte ale omului. Pe cînd prima sa filo- 
zofie era pusă sub auspiciile lui Dionysos, noua sa gîndire 
invocă geniul tutelar al lui Socrate, pe care altădată îl făcuse 
răspunzător de dezrădăcinarea intelectualistă a omului mo- 


121 


i dern. Opera Menscbliches, Allzumenscblicbes apare în ziua în 
care se împlineau 100 ani de la moartea lui Voltaire, și 
Nietzsche, care prevăzuse împrejurarea, întocmise pe prima 
pagină a cărţii sale o dedicație marelui raţionalist si sceptic 
francez. În aceeași zi, poşta îi aducea lui Nietzsche un colet 
voluminos, în care „se găsea bustul lui Voltaire, darul unui 
admirator care a rămas totdeauna necunoscut. La începutul 
aceluiași an 1878, primeşte Nietzsche din partea lui Wagner 
libretul lui Parsifal, căruia îi răspunde cu noua sa operă, 
însoţită de o scrisoare rămasă fără răspuns. 

Rătăcirile lui Nietzsche, care îl poartă în Elveţia, în 
Italia, pe Coasta de Azur, sînt punctate de două evenimente 
memorabile. Se găsea în 1881 în localitatea elveţiană Sils- 
Maria, oaspetele unui han singuratic, la șase mii de picioare 
deasupra nivelului mării. Zilele de meditaţie intensă în aerul 
tare al culmilor erau alternate cu lectura lui Spinoza. Într-una 
din aceste zile, pe cînd se plimba de-a lungul lacului Silva- 
plana, Nietzsche are revelaţia întoarcerii eterne a tuturor 
| lucrurilor şi întîmplărilor în lume, dar nu ca teorie, ci ca o 
zguduitoare intuiție concretă. 

Teoria, întoarcerii eterne îşi are istoricul ei. Misticismul 
oriental, filozofia pitagoriciană si stoică au reprezentat-o 
deopotrivă. Nietzsche nu primeşte însă revelația de la acești 
îndepărtați înaintași. El o trăiește cu o intensitate unică, 
despre care mai tîrziu a încercat să ne dea o idee în Ecce 
bomo. În stăpînirea unei mari taine, Nietzsche ne vorbeşte 
deocamdată despre viziunea sa. Gindirea lui intră însă din 
acest moment într-o nouă fază. O transformare se produsese 
și în starea lui generală. Conștiinţa că totul revine etern, 
monotonia universului, l-ar fi putut arunca pe Nietzsche în 
deznădejdea de a nu putea spera nimic într-o lume condam- 
nată la fatalitatea aceluiași ciclu de evenimente. Dar marea 
sa iubire a vieţii a avut nevoie și de această încercare, pentru 
a determina acel consimțămînt absolut, necondiţionat, faţă 
de faptul existenţei. Poate rezultatul acestor, frămîntări de 
gînduri trebuie să-l recunoaștem în buna sănătate care pare 
a-i reveni, în veselia zilelor pe care le petrece, curînd după 
aceea, la Genova si pe care le încunună o descoperire deo- 
sebit de plăcută : opera Carmen de Bizet. 

Dar deşi, odată cu revelaţia de pe țărmurile lacului 
Silvaplana, gîndirea sa intrase într-o nouă fază, anii 1880— 

1882 sînt consacraţi redactării unor opere de tranzi- 
ie, cum sînt Morgenrote şi Fröhliche Wissenschaft, în 
care analistul sufletului omenesc își continuă lucrarea sa, că- 
lăuzit însă de idealurile noi ale afirmației vieţii, a instincte- 
lor crude şi dominatoare care o susțin chiar în sufletele care 
au ajuns să înţeleagă dura necesitate a felului în care intim- 
plările se înlănţuiesc în lume. Gindirea lui Nietzsche, care a 
cunoscut numeroase reveniri, deopotrivă cu a tuturor cuge- 
tătorilor care și-au făcut filozofia dependentă de viaţă, n-a 
evoluat însă niciodată cu acea bruscheţe capabilă să ascundă 
procesul interior. Deplasările către un nou punct de vedere 
sînt mai totdeauna sensibile pentru cine studiază filozofia 
lui Nietzsche, așa cum se poate constata şi în aceste două 
noi culegeri aforistice. 

Dar pînă cînd recenta sa îndrumare să dobindească o 
deplină conştiinţă de sine, o nouă întîmplare vine să îm- 
bogăţească experiența filozofului. Firea sensibilă a lui Nie- 
tzsche, veșnic în căutatea unor legături cordiale, făcuseră din 
el prietenul devotat al lu: Erwin Rohde, al unui Overbeck, 
al muzicianului Peter Gast, al fostului său student Koselitz 
la Universitatea din Basel. Într-acestea femeia lipsise cu totul 
din viaţa lui Nietzsche, deși nevoia unei legături matrimo- 
niale este întimplător, exprimată de el. în 1876, Nietzsche 
intilaeste de citeva ori pe o tînără fară livoniană, d-ra Ma- 
thilda von „Trampedach, căreia ii adresează fără rezultat o 
cerere în căsătorie. Insuccesul acestei încercări nu-l descura- 
jează și, în 1882, cînd, chemat anume la Roma de Malwida 
von Meysenbug pentru a cunoaște pe d-ra Lou Salomé, o 
tinárá evreică rusă care călătorea in Italia împreună cu mama 
ei, Nietzsche simte náscindu-se în el un puternic sentiment 
capabil să se dezvolte în hotărîrea de viaţă laolaltă. Motivul, 
sau poate numai pretextul întîlnirii pe care îl prilejuiește 
Malwida, era dorinţa acesteia de a-i da lui Nietzsche un 
secretar $i un discipol. De cîte ori nu se plinsese Nietzsche 
de cumplita singurătate la care era condamnată gindirea lui ? 
Cărţile lui apăreau la intervale strînse fără a trezi vreun 
ecou în public. Nici un elev care să-i dea conștiința reconfor- 
tantă că ideile lui au întîlnit pămîntul fertil. Nici o afec- 
tiune în cercul restrîns al intimităţii lui. Unica lui soră, 
pentru care nutrea sentimente afectuoase, urmase în Paraguay 
pe bărbatul ei, scriitorul antisemit și colonistul german Bern- 

hardt Förster şi n-avea să se înapoieze definitiv în Germania 
decît în 1897, cînd bărbatul ei murise. Cînd deodată, iată pe 
această Lou Salomé, tînără si inteligentă, bună cunoscătoare 
a muzicii lui Wagner, capabilă să intre în toate motivele lui, 
aşa cum dovedeşte excelenta monografie pe care cîţiva ani 
după aceea (1893) a consacrat-o filozofului ! O legătură i in- 
telectuală de o înaltă ţinută se tese între ei. Lou Salomé ii 
dedică două poeme, o Odă adresată durerii şi o Rugăciune 
către viaţă, scrise într-un pur stil nietzschean şi pentru care 
Nietzsche, iubitor al improvizatiei muzicale încă din timpul 
neuitatelor zile de la Triebschen, compune o minunatà par- 
titură. Fericit peste măsură de această întilnire, îndrăgostitul 
însărcinează pe Paul Rée să-i comunice d-rei Salomé proiectul 
de căsătorie. Răspunsul este un refuz, ţinut deocamdată 
secret pentru a nu umbri prea mult sufletul aceluia cunoscut 
ca deosebit de sensibil. D-na Elisabeth Förster, care în acel 
moment se afla în Germania și care o insotise pe Lou la 
Bayreuth, unde avea tocmai loc premiera lui Parsifal, pri- 
veşte cu nemulțumire pasiunea fratelui ei şi înnegreşte cu o 
pornire ciudată pe aceea care ştiuse să o trezească. Cancanu- 
rile, scrisorile de incriminare reciprocă nu mai încetează, si 
sub presiunea acestor mizerii, mai ales cînd Nietzsche soco- 
teste a avea motive să creadă cà Lou preferă pe Rée, scurta 
idilă a filozofului naufragiază. Suferinţa lui nu pare a fi fost 
mică, dacă ţinem seama de marea iritatie care îl făcea cînd 
să redacteze scrisori ofensatoare către fiecare dintre actorii 
acestei drame, cînd să provoace la duel pe Rée, cînd — după 
cît se pare — să încerce în mai multe rînduri să se sinucidă 
cu chloral. Resentimentul lui pentru femeia iubită n-a rămas 
însă veşnic. „Orice s-ar putea spune împotriva acestei fete 
— scrie el mamei sale — si desigur că se pot spune alte 
lucruri decît acelea afirmate de sora mea, un fapt este sigur: 
niciodată n-am întîlnit o ființă mai înzestrată si mai cu- 
minte... Oricit de puţin ne-am iubi, trebuia oare să renunjám 
la o legătură de cel mai mare folos, în sensul cel mai nobil 
al cuvîntului, pentru fiecare din noi și pentru toată lumea?" 

Mingiierea pentru durerile recente se duce Nietzsche s-o 
caute în sud, în apropierea Genovei, la Rapallo, unde în 
ianuarie 1883, are o nouă viziune tulburătoare, Din ființa 
lui pare a se desprinde o fiinţă nouă, Zarathustra, venită să 
vestească oamenilor moartea vechiului lor Dumnezeu și apa- 

ria supraomului menit să dea un nou sens vieţii pe pămînt. 
În mai puţin de o lună, prima carte a poemei Zarathustra 
este terminată şi, printr-o coincidenţă simbolică, chiar în ziua 
în care Nietzsche află că Wagner a murit. Într-o dispoziţie 
sufletească de mare fervoare, care rămîne de aci înainte a 
tuturor momentelor sale, redactarea celorlalte trei părţi ale 
Zaratbustrei se continuă intr-un decor variat, la Roma si la 
Sils-Maria, la Menton si la Nisa. La Sils-Maria in 1884, 
Nietzsche primește vizita unui tînăr distins, esteticianul 
Heinrich von Stein, pe care îl aştepta o moarte prematură. 
Nietzsche simte din nou înviind în el speranța de a fi găsit 
un discipol, un suflet înrudit, deschis învățăturii lui. Con- 
damnat însă la vesnica solitudine, această speranță de o clipă 
se spulberă și ea. 

Încă din 1883, pe cînd se găsea, așadar, ocupat cu redac- 
tarea Zaratbustrei, Nietzsche simte nevoia să dea noilor sale 
idei, pe lîngă forma lirică a poemei în curs, și o expunere 
sistematică de caracter teoretic. Opera sa de pînă acum fusese 
a unui poet și a unui autor de aforisme. Lucrarea de pro- 
porții întinse, care să ofere masivul construit al noii sale 
doctrine, lipsea. Aşa se formează planul operei Voința de 
putere, o încercare de transvaluare a tuturor valorilor. Pentru 
a o duce la capăt, Nietzsche întreprinde întinse lecturi de 
psihologie şi de ştiinţe naturale, în căutarea materialelor pe 
care să se sprijine teoria eternei reveniri. Dar desi notele se 
înmulţesc, ceea ce iese la iveală îndată ce cîteşipatru cărțile 
Zaratbustrei au apărut în întregime, sînt alte două lucrări 
de critică morală, în legătură desigur cu noul său cerc de 
idei : Dincolo de bine și de rău, în 1886, şi Genealogia mo- 
ralei, în 1887. Poziţia sa împotriva creştinismului, în care 
recunoaște o morală de sclavi, răspunzătoare de decadenţa 
sufletului european modern, începe acum să se precizeze. 
Pentru a o înlocui, el propune morala aristocratică a omului 
puternic, valorificind prin toate atitudinile sale iubirea de 
viaţă şi instinctul său de dominație. În 1887—1888, Nietzsche 
reja lucrul în vederea Voinfei de putere, şi din această vreme 
datează fragmentele care compun opera publicată postum. 

În tot decursul anului 1888 fragmentele acestea se în- 
multesc. Totuşi Nietzsche nu poate rămîne la o singură lu- 
crare, şi în intervalul aceluiași an sînt puse pe hirtie o serie 
întreagă de opere mai restrínse, ca nişte ţăndări sărite din 

cioplirea unui bloc masiv. Din mai şi pînă în august este 
redactat în întregime Cazul Wagner şi sînt terminate Ditiram- 
bele lui Dionysos. Din august în septembrie ia ființă Crepus- 
culul idolilor care nu apare însă decît în ianuarie al anului 
următor. În septembrie ia ființă Artichristul. O încercare de 
critică a creștinismului, concepută ca prima parte a operei 
despre transvaluarea valorilor. Din octombrie pînă în noiem- 
brie, Nietzsche încearcă un bilanţ general al vieţii sale și 
scrie Ecce bomo, care nu apare însă decît în 1908. În sfirșit, 
în decembrie este redactată scrierea polemică Nietzsche contra 
Wagner, publicată mai întîi în operele complete. Această 
extraordinară densitate a producţiei intelectuale dovedea o 
stare de exaltare îngrijorătoare. Sentimentul de sine în care 
trăieşte Nietzsche de cítáva vreme este potengat într-un 
grad neobișnuit. Conştiinţa că prin gíndirea sa se decide 
| destinul viitor al lumii nu-l mai părăsește niciodată. „Sînt 
o fatalitate“, scrie el într-un rînd. Despre tăcerea care se 
menţine în jurul operei sale, el anunţă în mod profetic că 
se va risipi îndată după primul mare război european, cînd 
înţelesul deplin al ideilor pe care le propagă va apărea în 
lumină strălucitoare. Unele ştiri despre penetrația filozofiei 
sale îi vin totuși din străinătate. Între 1886 şi 1888 Taine îi 
| răspunde în termeni măgulitori cu ocazia fiecăruia dintre cele 
| patru volume pe care în acest interval Nietzsche i le trimite. 
Strindberg îi scrie de la Stockholm. Georg Brandes intră în 
corespondenţă cu el și, spre nemásurata lui bucurie, îi anunţă 
în 1888 că a început un curs asupra filozofiei lui la Univer- 
sitatea din Copenhaga. Numai Germania pare a se arăta mai 
puţin primitoare pentru ideile sale. Resentimentul împotriva 
patriei germane, închisă cuvîntului său, crește în toată această 
vreme, și la finele lui decembrie, 1888 Overbeck primește de 
la prietenul aflător în Torino o scrisoare cu un cuprins din 
cele mai neliniștitoare. Nietzsche îi anunţă că lucrează in 
acel moment la un memoriu adresat curților europene în 
vederea unei ligi antigermane, că intenționează să forțeze 
Germania la un război de desperare și să facă prizonier pe 
tînărul Kaiser. Obsesii asemănătoare apar în scrisorile trimise 
în aceeași vreme lui Peter Gast şi lui Strindberg. În ziua de 
3 ianuarie 1889, Nietzsche, ieșind din casă, asistă cum în 
piaţa Carlo-Alberto un birjar își maltratează calul. Un plins 
amar îl înăbușe, în timp ce se azvirle de gâtul animalului, 

pentru a-l feri de loviturile stăpînului crud. Sleit de puteri 
se prăvăleşte în mijlocul străzii, de unde îl ridică şi-l con- 
duce acasă gazda lui, italianul Pino, care tocmai trecea 
pe-acolo. Cînd igi reveni din somnul în care se adincise după 
această scenă, Nietzsche are sentimentul de a fi cînd Dio- 
nysos, cînd Crucificatul, și cu aceste nume iscăleşte el scurtele 
scrisori pe care le adresează prietenilor săi la începutul lunii 
ianuarie, în care le anunţă ascensiunea sa la condiția de rege 
sau zeu, pînă în ziua de 7 ianuarie cînd Overbeck, care 
înțelesese catastrofa, vine şi-l conduce la Basel, în clinica de 
boli nervoase, de unde este apoi trimis în clinica din Iena, 
sub supravegherea directă a mamei sale. De două ori în acest 
timp poetul vibrează din nou în Nietzsche. Un bilet către 
Peter Gast, scris în primele zile ale nebuniei, conţine această 
invocaţie lirică, interesantă pentru starea de fervoare care 
se ascundea sub masca demenţei: „Cîntă-mi un cîntec nou. 
Universul s-a luminat şi toate cerurile se bucură.“ În timp 
ce călătorea cu Overbeck de la Turin la Basel și tocmai 
cînd trenul alerga prin tunelul Saint-Gothard, Nietzsche în- 
cepu să cînte o melodie, al cărei text de o mare frumuseţe 
surprinse pe însoţitorul său. Era poezia Veneţia, cea din 
ias scrisă de Nietzsche, aceeași care se găseşte in Ecce 
omo : 


An der Brücke stand 

Jüngst ich in brauner Nacht. 
Fernber kam Gesang : 

Goldener Tropfen quoll's 
Ueber die zitternde Fläche «veg. 
Gondeln, Lichter, Musik — 
Trunken schwamm's in die Dimmrung hinaus... 
Meine Seele, ein Saitenspiel, 
Sang sich, unsichtbar berührt 
Heimlicb ein Gondellied dazu, 
Zitternd vor bunter Seligkeit 
— Horte jemand ihr zu è... 


După tragica înnoptare a minţii sale, Nietzsche mai trăi 
doisprezece ani, îngrijit de mama lui, la Naumburg, pînă la 
moartea ei in 1897, si de atunci împreună cu sora lui Elisa- 
beth la Weimar, pinà la decesul survenit in ziua de 25 august 
1900, în urma unei pneumonii urmată de un atac de apo- 

plexie. În tot acest timp negura care i se asternuse pe minte 
nu se răsfiră nici o clipă. Rudele care pîndeau reaprinderea 
minunatei scîntei a inteligenței lui nu puteau constata decît 
statornicia aceleiași măști indiferente, în privirea căreia timpul 
parcă încetase să mai curgă. La lena îi plăcea încă să se 
aşeze în fata pianului si să improvizeze. Numele lui Wagner 
îl făcea să reacționeze. „Pe acesta l-am iubit mult“, spunea 
el. „N-am scris și eu odată cărți ?“ întrebă odată bolnavul. 
Dar memoria slăbea în fiecare zi, afazia făcea progrese. În- 
cercarea de terapeutică intelectuală, după sistemul „contra- 
dicgei raționale“ pe care o întreprinse cu el un discipol, 
dr. Langbehn, autorul cărții anonime, cu mult răsunet pe 
vremuri, Rembrandt als Erzieher, nu didu nici un rezultat. 
Moartea rápi in cele din urmà trupul omului, dar nici o 
licărire a spiritului de altădată. Nietzsche fu înmormîntat, 
fără ceremonie religioasă, în localitatea Rócken din provincia 
Saxonia, unde se născuse cu 56 de ani mai înainte. 

Am spus că filozofia lui Nietzsche stă într-o strinsá legă- 
tură cu evenimentele intime ale biografiei sale. Întocmai ca 
toți ginditorii care aparţin acestui tip, cugetarea sa nu s-a 
organizat într-un sistem închis. Modelindu-se necontenit după 
fluiditatea evenimentelor interne, gindirea lui Nietzsche nu 
este scutită de unele contradicții. Nietzsche a preconizat, 
dealtfel, dreptul gînditorului de a reveni asupra ideilor sale, 
tocmai ca o garanţie a perfectei sale sincerități : „Trebuie să 
fim trădători și să practicăm infidelitatea, scrie el în Mensch- 
liches, Allzumenschliches, trebuie să ne părăsim oricînd și fără 
încetare idealurile noastre“. Astfel de declaraţii sînt foarte 
numeroase în opera lui Nietzsche. Din acest punct de vedere 
nu există un contrast mai izbitor decît acela dintre el și atit 
din ginditorii moderni, a căror preocupare centrală a fost 
tocmai consecvenfa logică a gîndirii cu prețul izolării ei de 
viaţă. Poate că marea impresie pe care profetul supraomului 
a făcut-o în vremea noastră se explică tocmai prin apariţia 
lui într-o lume atît de puţin pregătită să-l primească. 

Prin tipul raportului dintre viață si operă pe care ni-l 
înfăişează, Nietzsche aparţine, mai degrabă succesiunii gin- 
ditorilor antici, a căror învăţătură se prelungea, prin ulti- 
mele ei consecințe, în Viaţa lor. Pentru filozoful antic, filo- 
zofia nu era atit o ramură a, specialitatilor științifice sau o 
profesiune, cît o formă eroică de viaţă. Un Empedocle, un 

Socrate, un Platon puteau trăi şi muri pentru doctrina lor. 
Doctrina antică a fost de atitea ori azvirlită în balanţa 
Vieţii ca greutatea cea mai mare. Secretul riscurilor supreme 
ale gîndirii fusese pierdut cînd Nietzsche l-a aflat din nou. 
Cine urmăreşte viaţa lui Nietzsche nu poate să nu se con- 
vingă că sfîrşitul său tragic decurge, într-o mare măsură, din 
cutezanga experienţelor intelectuale pe care le-a încercat. In 
nici o clipă Nietzsche nu s-a cruțat sau economisit. „Viaţa 
este un mijloc de cunoaştere“ " scrie el, in Știința veselă. 
Aplicînd acest precept, el a tráit-o cu o intensitate unică, 
pentru a smulge cunostintei tainele ei cele mai adinci. Am 
văzut că suferinţei el îi cerea o Adincire a cercetării sale. 
Chiar în nebunie el spera să găsească revelații esențiale. 

Dar deşi Nietzsche aparţine prin stilul eroic al vieţi ŞI 
gindirii sale tipului antic, o deosebire de seamă îl separă de 
ginditorii vechi. Mai toţi, printre aceștia din urmă, căutau 
să prelungească doctrina în viaţă, dîndu-i acesteia ceva din 
armonia raţională a celei dintii. Așa a apărut în antichitate 
idealul ,injeleptului^, adică al omului care obţine pentru 
viaţa sa o stare de stăpînire, de echilibru, de liniște, deopo- 
trivá cu a gîndirii raţionale. Filozofia pare pentru toți aceşti 
gînditori un instrument în slujba instinctului lor de conser- 
vare morală. Nietzsche n-a dorit însă niciodată să-și conserve 
viața prin filozofie, ci tocmai s-o piardă. „Ceea ce nu mă 
omoară mă face mai puternic“, exclamă el în Crepusculul 
idolilor. Mişcat nu de aspiraţia de a se păstra, ci de a se 
întrece, Nietzsche a îndrăznit experienţele cele mai primej- 
dioase, pînă la limita la care îl aștepta dezastrul personalităţii 
sale. Constüntga primejdiilor care îl așteptau nu l-a părăsit 
pe Nietzsche niciodată. Dar pentru acest motiv el n-a ocolit 
niciodată aceste primejdii. 

Felul in care personalitatea lui Nietzsche ni se înfăţi- 
seazà nu va fi fost fără nici un rol în vremea noastră. Apărut 
într-un moment în care omenirea își căuta o cale nouă, era 
necesar sufletul unui profet care să intre în slujba ei, cu 
sacrificiul întregii sale ființe, după pilda profeților din toate 
timpurile. Conştiinţa acestui sacrificiu suprem apare limpede 
în actul acelei identificári mistice care îl făcea pe marele 
adversar al creștinismului, în zilele durerosului său crepuscul, 
să semneze cu numele Crucificatului. Întocmai ca atíg gîndi- 
tori etici ai ultimului veac, Nietzsche va fi visat și el, î 

acele zile ale amurgului, o conciliere a páginismului cu 
creştinismul. Nava lui s-a zdrobit poate de această stíncá. 
Spiritul lui excesiv n-a nimerit calea, bănuită cu mai mult i 
noroc de un Goethe, Schiller, Ibsen sau Guyau. Puternica 
afirmare a vieţii, scăpărată din aforismele lui, a rămas ne- i 
dezlegată. Valoarea doctrinei lui Nietzsche este din această 
pricină parțială si trebuie întrecută. Influenţa pe care ea 
a exercitat-o n-a fost fericită decît atunci cînd s-a aplicat 
pe întinderi mărginite. Cînd a fost totală, stápinind între- 
gimea unui caracter sau a unei acţiuni, rezultatele ei au trebuit 
totdeauna să fie regretate. 


1934 


ÎNCEPUTURILE IRATIONALISMULUI MODERN 


Epoca noastră a fost martora uneia din cele mai adinci 
revoluţii filozofice din cîte cunoaşte istoria gîndirii euro- 
pene. Convingeri vechi și dintre cele mai bine întemeiate au 
suferit o răsturnare atît de radicală, încît ne găsim astăzi 
într-un punct cu totul opus aceluia de la care gíndirea filo- 
zofică a pornit în antichitatea greacă şi sub semnul căruia 
a continuat să se dezvolte în tot acest timp. Vreme de două 
mii de ani și mai bine, pentru toţi cugetătorii continentului 
nostru sarcina filozofiei era să corecteze impresiile instabile 
şi particulare pe care le primim de la lucruri, descoperind în 
substratul lor realitatea statornică și generală. Cum însă 
ceea ce este schimbător şi individual apare intuigiei noastre 
nemijlocite despre lucruri, pe cînd ceea ce este permanent si 

„general nu apare decît spiritului care cercetează, adică ra- 
țiunii discursive a omului, aceasta din urmă putea trece drept 
adevăratul organ al filozofiei. Fondul rational al realităţii si 
valoarea raţiunii omenești în sarcina cuprinderii lui sînt cele 
două axiome primite de cvasiunanimitatea filozofilor antici 
şi moderni. 

Nu putem urmări aci îndelungul proces care a condus la 
compromiterea unor adevăruri care păreau atît de adînc în- 
rádàcinate. Este însă necesar să spunem că, pentru o mare 
parte a opiniei filozofice actuale, realitatea nu mai pare a se 
rezema pe categorii permanente şi generale şi raţiunii nu i se 
mai recunoaşte nici dreptul de a investiga adincimile realului 
si nici puterea de a le cunoaște cu adevărat. Ceea ce am 

păstrat însă cu toții din felul filozofiei antice de a-și repre- 
zenta lumea este conștiința unei profunzimi a lumii, a unui 
plan mai adînc și a unui plan mai superficial al lucrurilor, 
a unei esențe și a unei aparente, într-un cuvint conștiința 
despre ceea ce Nietzsche numea odată „ambiguitatea realu- 
lui“. În acest cadru identic, gindirea filozofică a ajuns însă 
la puncte de vedere care se opun cu totul celor pe care le-am 
amintit. Pentru mulți gînditori ai timpului, esenţa lucrurilor 
nu mai este statornică şi generală, ci mobilă și particulară. 
A privi în adincime nu mai înseamnă a surprinde permanen- 
tul în trecător si generalul în particular, ci tocmai dim- 
potrivă. Revelația fluenţei și individualităţii lucrurilor pare 
a fi rodul unei străbateri mai profunde în natura realităţii. 
Rațiunea generalizatoare încetează a mai fi, în aceste con- 
digi, adevăratul organ al cunoasterii filozofice. Funcţiunile 
ei sînt mai degrabă practice, căci acţiunea se dezinteresează 
de subtilele deosebiri individuale dintre lucruri, neoprindu- se 
decit în fata asemănărilor dintre ele, însumabile în concepte 
generale şi în raporturi universale între acestea, Dincolo de 
rațiune, limitată în funcțiunile ei la nevoile vieţii practice, 
adevăratul organ al filozofiei pare a fi deci intuiţia. 

Am spus că nu putem urmări aci toate forțele vii ale 
istoriei care au condus la această răsturnare a perspectivei 
filozofice. Ar trebui să întreprindem în acest scop o cerce- 
tare pentru care ne lipsesc şi spaţiul ŞI timpul. Sigur. este însă 
că, dacă am face-o, ar trebui să depășim cadrul mărginit al 
unei istorii a filozofiei, înţeleasă ca succesiunea genetică a 
sistemelor filozofice. Geneza raționalismului modern nu tre- 
buie căutată într-un anumit sistem de gîndire, unde ar fi 
apărut mai întîi şi în forme mai timide, pentru a dobindi 
treptat o conștiință de sine mai limpede si mai hotărită. 
Pentru ca iragionalismul modern să se nască au fost necesare, 
în primul rînd, transformări adînci în viaţa oamenilor, o 
prefacere esenţială în poziţia lor faţă de realitate. Numai o 
istorie a filozofiei înțeleasă ca o ramură a istoriei generale 
a civilizaţiei omenești, adică aga cum ea nu e decît rareori 
practicată, ar putea găsi răspunsul grelei întrebări pe care 
am indicat-o. Dar dacă ne oprim a urmări toate cauzele 
care au îndemnat la un moment dat pe oameni să afirme 
esenţa realităţii în formele ei mobile și individuale, în loc 

de acelea permanente și generale, si să recunoască organul 
| potrivit cuprinderii lor în intuiție $i nu în rațiune, unele 
indicaţii putem da, cu toate acestea. Vom fi aduși astfel a 
vorbi despre unii cugetători care n-au mărturisit niciodată 
o conștiință deplină a iniţiativei lor, bogată în atitea con- 
secinte. 

Printre cei dintii cugetători moderni care au afirmat 
existența unui alt izvor al cunoștinței decît rațiunea, și anume 
a unuia care aminteşte de aproape noţiunea contemporană a 
intuigiei, este călugărul spaniol Baltasar Gracián, lectorul 
colegiului iezuit din Taragona. Baltasar Gracián este autorul 
cărți El oraculo manual y arte de prudencia (1653), o 
lucrare cu mult răsunet în vremea ei, făcută din nou celebră 
în epoca noastră de Arthur Schopenhauer, care dă o traducere 
germană în 1832, publicată însă abia în 1862, prin îngrijirile 
lui Julius Frauenstádt, sub titlul Graciâns Handorakel und 
Kunst der Weltklugbeit. Dar în afară de aceasta, Gracian mai 
scrie o carte turnată într-un tipar devenit tradițional încă 
din timpul Renașterii. De cînd italianul B. Castiglione publi- 
case renumitul său I? cortegiano, cu un secol si mai bine 
înainte (1528), era fixat modelul acelor tratate în care era 
descris portretul omului reprezentativ al timpului. Din acestea 
face parte si El discreto al lui Gracián, una din lucrările lui 
azi mai putin cunoscute. Dar pe cind cartea lui Castiglione 
construia si recomanda portretul ,curteanului^, al omului de 
lume, așa cum el se dezvoltase în micile curţi italienești ale 
Renaşterii, sub îndoita influenţă a cavalerismului $1 a uma- 
nismului, Gracián ridică pe acel al omului practic, superior 
prin tactul lui, „el discreto“. În această substituire de idealuri 
s-a văzut, de fapt, o lichidare a Renașterii. ,Gracián pune 
în locul idealului științei și al educaţiei artificios-artistice, 
scrie A. Bauemler, pe acel al omului migcindu-se activ în 
lume. Cunoștinţa practică de oameni începe a fi preferată 
teoriei şi tactul, științei. Umanismul savant și viril este astfel 
dizolvat de acea cultură de salon care poate degenera ușor 
în feminitate.“ ! Însușirea capitală a noului om ideal este 
gustul, în a cărui noţiune mi se pare a găsi tocmai antici- 
parea intwi[iei contemporane. Căci gustul este pentru Gracián 


-1 A. Bauemler, Kants Kritik der Urteilskraft, Y, 1923, p. 19. 

călăuza intimă în cunoştinţa oamenilor şi împrejurărilor, în 
mijlocul alunecării generale a principiilor şi opiniilor din 
jurul nostru. 

Împrejurări istorice explică această evoluţie a idealului 
moral. Marele Conciliu din Trento (1545—1563), din ale 
cărui hotáríri pornise mișcarea de Contrareformă, crease ordi- 
nul iezuiţilor, cu însărcinarea specială de a milita pe lingă 
şefii de state și cercurile conducătoare ale tuturor țarilor în 
favoarea bisericii romane, atit de zguduită de reforma lui 
Luther. Pentru îndeplinirea misiunii lor, iezuiții au trebuit 
să se perfecţioneze în acea artă a „cunoștinței de oameni“, 
care stă, într-o largă măsură, la originea psihologiei moderne. 
Oracolul manual al lui Gracián este unul din fructele acestei 
silințe de a citi mai afund în sufletul omenesc şi de a ști 
să-l cucerești. Rezultatele ei au fost remarcabile. Un istoric 
al psihologiei ca M. Dessoir a putut, cu bună dreptate, trece 
cartea lui Gracián printre scrierile inițiatoare ale ştiinţei mo- 
derne a sufletului.t În forme variate gi uneori sub o altă 
terminologie, revine aci caracterizarea puterii omului de gust 
de a citi nemijlocit, cu scăpărare intuitivă, în sufletul semeni- 
lor săi. „Altădată a şti să vorbeşti trecea drept arta artelor. 
Lucrul nu mai ajunge astăzi, căci trebuie să poţi ghici, mai 
cu seamă atunci cînd este vorba de risipit unele iluzii. Nu 
poate trece drept cu minte acel care nu înțelege ușor.“? 
„Cine este înzestrat cu privire ascuţită și judecată devine 
stăpîn peste lucruri. În cea mai mare adincime se pricepe a 
pătrunde si puterile unui cap stie să le despice deplin. Îndată 
ce záregte un om, îl înţelege și judecă fiinţa lui intimă. Ob- 
servă și ştie cu măiestrie să citească în adincul lui cel mai 
tainic. la aminte cu ascuţime, pricepe temeinic și judecă 
drept.“ 3 „Trei lucruri fac pe omul minunat și sînt darul 
cel mai înalt al generozităţii divine : un geniu fertil, o inte- 
ligenţă adincá și un gust superior si plăcut. Să „pricepi just 
este o mare superioritate, dar una mai mare încă este să 
gîndești drept si să ştii ce este bine... Sint capete care rás- 


1 M. Dessoir, Abriss einer Geschichte der Psycbologie, 1911, p. 8. 

2 Graciâns Handorakel und Kunst der Weltklugbeit, ed. Kroner, 
p. 17. 

3 Gracián, op. cir., p. 143. 

fring lumină, întocmai ca ochii linxului, așa că ele recunosc 
mai bine acolo unde întunericul e mai mare...“ 1 

Dacă stabilim o comparaţie între feluritele teze ale lui 
Gracián, observăm cá gustul desemnează atît facultatea unei 
cunoştinţe intuitive, cât si aceea a unei drepte judecăţi a 
meritelor si neajunsurilor cuiva, dar nu pe calea discursivă 
a raţiunii, ci tot prin scăpare intuitivă. „Să găseşti binele 
în orice lucru este fericirea bunului-simţ. Albina merge drept 
la dulceaţa necesară mierii sale și şarpele la amărăciunea 
otrăvurilor lui. Tot astfel gustul unora merge către bine și 
al altora către rău.“ 2 Cu acest din urmă înţeles, ideea de 
gust s-a răspîndit în veacul al XVII-lea. La Rochefoucauld 
ii dă o largă aplicaţie. „Există oameni, scrie el, care au mai 
mult spirit decît gust şi alţii care au mai mult gust decît 
spirit ; în gust este însă mai multă varietate și mai mult 
capriciu decît în spirit. Termenul acesta de gust are felurite 
semnificaţii, încât întrebuinţindu-l este uşor să te înșeli. 
Există astfel o deosebire între gustul care ne îndeamnă către 
lucruri și acela care ne face să cunoaștem și să discernem 
calitățile lor, ţinîndu-ne de reguli. Cineva poate iubi come- 
dia, fără să aibă gustul destul de subțire și delicat pentru 
a o judeca bine, după cum poţi avea destul de bun gust 
în judecarea ei, fără s-o iubeşti. Există gusturi care ne duc 
pe nesimţite către lucruri și altele care ne tîrăsc prin forța 
şi stăruința lor. Există oameni care au gustul fals în toate 
şi alții care îl au fals numai în anumite lucruri, avîndu-l 
drept si just în cele care sînt pe măsura lor. Alţii au gusturi 
_speciale, pe care le recunosc drepi rele, fără să înceteze a le 
urma. Sint unii care au gustul nehotàrit, încît numai întîm- 
plarea îi decide: se schimbă din ușurință şi sînt atinşi de 
| plăcere sau plictis, după cele ce aud de la prietenii lor. Alţii 
sînt totdeauna preveniți ; sclavi ai propriilor gusturi, le 
respectă în toate ocaziile. Unii sînt sensibili la ce este bun 
şi izbigi de ce nu este; vederile lor sînt nete și juste, încît 
motivul gustului pe care îl încearcă îl găsesc în spiritul gi 
discernămîntul lor. Sint unii care, printr-un fel de instinct, 
a cărui cauză n-o cunosc, decid cu privire la lucrurile care 


1 Gracián, op. cit., p. 70. 
2 Graciân, op. cit., p. 29. 


le apar în cale si nimeresc dintr-o dată drumul cel bun.*! 
Apropierea gustului de instinct, justificată, dealtfel, si de 
amintita comparaţie a lui Graciân, nu mai lasă nici o în- 
doială asupra dreptului pe care-l avem de a vedea în el o 
anticipare a intuiției în filozofia contemporană. Căci intuiţia 
nu este pentru Bergson altceva decit instinctul aplicat în 
] devenit dezinteresat, „conștient de E 
însuşi şi capabil de a reflecta asupra obiectului său... 
Un fapt capital al evoluţiei pe care o urmarim aci este 
aplicarea noţiunii de gust, ca valorificare intuitiva, în dome- 
niile artei. B. Croce, care consacră problemei o cercetare 
foarte erudită, găsește noţiunea de „gust“ în întrebuinţarea 
ei estetică, curentă încă din veacul al XVI-lea. „L'aver 
avuto in poesia buon gusto", scrie Ariosto despre împăratul 
August, in Orlando furioso gi, cu acelaşi înţeles, termenul 
‘podte fi întîlnit la Varchi, Michelangelo şi Tasso. Înţeles însă 
a o facultate specialà a sufletului, termenul nu apare, dupá 
Croce, decit sub influenţa lui Graciân, la sfîrșitul veacului 
al XVII-lea și începutul celui de al XVIII-lea. Mai înainte 
însă ca iezuitul Camillo Ettorri (I buon gusto nei componi- 
menti rettorici, 1696), Trevisano si Muratori (Riflessioni sopra 
il buon gusto, 1708) să-l fi înscris în fruntea unui tratat, el se 
găseşte la moraliştii francezi. Citatul din 1688 pe care Croce 
îl. spicuieşte în La Bruyere nu este decît unul din multele 
care pot fi culese în literatura timpului. 3 Mai vechi, în tot 
cazul, sînt reflecţiile consacrate bunului-gust artistic de către 
Pascal, care îl înţelege ca facultatea capabilă să perceapă 
raportul de adaptare dintre un anumit lucru gi natura 
noastră. A avea bun-gust, pentru Pascal, înseamnă a resimţi 
plăcere la lucrurile constituite după modelul acestui raport 
şi neplăcere pentru acelea care îi contravin. „Există, scrie 
Pascal, un anumit model al plăcerii şi frumuseţii, care consistă 
într-un raport dat între natura noastră, fie ea slabă sau 
puternică, și lucrul care ne place. Tot ce este alcătuit in 


cunoaștere, „instinctu 


1 La Rochefoucauld, Reflexions diverses, X, Du Gout, în vol. 


Maximes, ed. Larousse, p. 143. 
? H, Bergson, L'Évolstion créatrice, ed. 1923, p. 192. 
3 B. Croce, Esthetique comme science de l'expression et linguistique 


générale, tr. fra p. 186 urm. 

conformitate cu acest model ne convine, fie acestea casá, 
cintec, discursuri, versuri, proză, femei, păsări, arbori, camere, 
haine etc. Tot ce nu este făcut potrivit cu acest model 
displace acelora care au bun-gust.“ t Interesul acestui citat 
este capital, dacă observam că două sute de ani mai tirziu, 
cînd Im. Kant încearcă să fundeze judecăţile de gust, adică 
tocmai judecăţile estetice, el se întoarce, de fapt, la formula 
lui Pascal. Judecata de gust, spune Kant, nu este determinată 
de un scop obiectiv. Un obiect nu ne apare frumos pentru 
că realizează scopul lui, ci pentru că este acordat cu puterile 
intelectuale în noi. Găsim frumoase obiectele care prin con- 
stituția lor, în același timp variată şi unitară, satisfac 
deopotrivă şi într-un mod armonios imaginaţia şi inteligenţa 
noastră. „Judecata de gust — scrie Kant — priveşte rapor- 
tul dintre facultăţile intelectuale, întrucît sint determinate 
de o anumită reprezentare.“ 2 Frumuseţea n-ar fi, așadar, 
decît expresia unui raport fericit dintre noi si lucruri gi gustul 
nimic altceva decît facultatea capabilă să-l perceapă. Astfel 
de vederi sînt în mod evident anticipate de Pascal şi este 
de mirare cum nici unul din comentatorii lui Kant nu s-au 
oprit, după cîte știm, în faţa acestei filiagi de idei. Nici 
V. Basch, nici Baeumler, care au dat cercetările cele mai 
amănunțite asupra antecedentelor esteticii lui Kant, n-au sur- 
prins această legătură cu Pascal. 

Clasicismul francez dă însă gustului şi un alt obiect decît 
acel raport de adecvare dintre lucruri şi sufletul nostru, 
despre care vorbeşte Pascal, și anume acea „delicatesse“ sau 
„je ne sais quoi“, al cărei teoretician este un alt iezuit, pă- 
rintele Bouhours. Iniţiativa lui Bouhours este cu atit mai 
importantă cu cât ea apare în vremea suveranităţii lui Boileau, 
care recunoscuse în „adevăr“ obiectul propriu al artei: „Rien 
west beau que le vrai, le vrai seul est aimable“. O evoluţie 
se produsese totuși în spirite, de vreme ce Bouhours putea 
constata cà pe cînd în timpul lui Co&ffeteau și Malherbe se 
vorbea de un spirit just, de un raţionament just, de o vorbire 
justă, oamenii vremii lui preferă să lege toate aceste substan- 


1 B. Pascal, Pensées, Ch. IX, XXV, ed. Charpentier, p. 211. 
? Im. Kant, Kritik der Urteilskraft, ed. Reclam, p. 66. 

tive cu atributul delicat.t Adevărul si justeţea urmărite cu 
prea multă insistență duc la trivializarea gîndirii şi din această 
primejdie spiritul nu se poate míntui decît învăluindu-și 
cugetările lui, făcînd adică să transpară adevărul lor prin- 
tr-un voal de falsitate, așa cum se întîmplă, de fapt, în 
„ironie“, „echivoc“ sau „metaforă“ și ,hiperbolà^, tot atitea 
procedee ale delicateţei. Delicateţea, astfel analizată de Bou- 
hours în lucrarea sa din 1687,2 nu se dispensează de rațiune, 
ci numai o inhibează în funcțiunile ei prea luminoase. Mai 
hotărît în afirmarea fondului irațional al artei şi frumosu- 
lui se dovedește Bouhours în analiza expresiei „je ne sats 
quoi“, motivul tainic al atracției pe care o exercită asupra 
noastră unele persoane si unele aspecte ale naturii și artei.? 
Cu această ocazie ne oferă Bouhours și o privire asupra 
originilor expresiei. Italienii si spaniolii, „naţiunile cele mai 
misterioase“, par a o fi găsit mai întîi, încît scrierile lor 
abundă în astfel de „non sò che“, pe care Bouhours nu uită 
să le identifice și la Gracián. Misterul intrase, în adevăr, in 
arta europeană odată cu barocul italian şi spaniol al veacu- 
lui al XVII-lea. In cuprinsul acestui curent artistic, pictorii 
bolognezi, un Caravaggio, un Guido Reni, încep a folosi 
clarobscurul, în timp ce sculptorul italian Bernini sau pictorii 
spanioli Ribera sau Zurbarán se specializează în expresia 
sentimentelor adinci şi misterioase, cum sînt acelea ale mar- 
tiriului şi extazului religios. Italienii și spaniolii puteau fi 
în cazul acesta consideraţi ca „naţiunile cele mai misterioase“, 
ca unii care revărsaseră mai întîi, în lumea de clarităţi con- 
stituită de Renaștere, primul val de misticism si irațional. 
Din Italia și Spania, valul cuprinde apoi și Franţa, unde 
întîlnim expresia caracteristic barocă de „je ne sais quoi“, 
chiar la un poet atît de pătruns de raționalismul cartezian 


1 P. Bouhours, Entretiens d'Ariste et d'Eugène, 1671, retipărite în 
Collection des Chefs d'Oeuvre méconnus, cu o introducere și note de 
R. Radouant, 1920, p. 81. 

2 Cartea lui Bouhours, De la manière de bien penser dans les 
ouvrages de l'esprit, 1687, retipărită la Amsterdam în 1719, a devenit 
azi foarte rară. Asupra ei, vd. analiza lui H. von Stein, Die Entstehung 
der neueren Aesthetik, 1886, p. 86 urm. 

3 P. Bouhours, Entretiens d'Ariste et d'Eugène, p. 194 urm. 

cum a fost Corneille. Bouhours citează în această privinţă 
versurile din Rodogune (I, 5) : 


Il est des noeuds secrets, il est des sympathies 
Dont par le doux rapport les âmes assorties 
S'attacbent l'une à l'autre et se laissent piquer 
Par ces je ne sais quoi qu'on ne peut expliquer. 


Atributul de je ne sais quoi este, in adevăr, un mister, 
ceva „atit de delicat și de imperceptbil cà scapă inteligenţei 
celei mai pătrunzătoare şi subtile, astfel că spiritul omenesc, 
care cunoaște ce este mai spiritual î în îngeri şi mai divin în 
Dumnezeu, nu-şi dă seama de unde vine farmecul obiectului 
sensibil care ne atinge inima“. t Rațiunea filozofilor este deci 
neputincioasă a explica această valoare cu adevărat iraţio- 
nală. Totuși unele explicaţii, interesante prin tot viitorul pe 
care îl cuprind în ele, se încearcă în paginile care urmeaza : 
„Socotesc, spune Eugène, unul din personajele care discută 
în dialogul lui Bouhours, că dacă sufletul nu vede trăsătura 
care îl atinge în aceste întîlniri, lucrul se datorește faptului 
că efectul ei este atît de prompt încît n-are timpul de a-l 
observa. Căci, dacă ai luat seama, tot ce se mișcă cu o 
viteză extremă nu se vede. Astfel săgețile, glontele muschetei, 
ghiulelele tunului și loviturile fulgerului trec prin faţa ochi- 
lor nostri fără să le observăm. Toate aceste lucruri sînt vi- 
zibile in ele însele, însă mișcarea care le duce le răpește 
privirilor noastre.“ 2 Poate, în sfîrșit, că misterul căutat pro- 
vine numai din adaosul pe care-l acordă imaginaţia lucruri- 
lor învăluite. 3 Astfel de explicaţii rămîn însă cu totul episo- 


dice în dialogul lui Bouhours, care preferă să păstreze 


misteriosului „je ne sais quoi“, farmecul inefabil al tai- 
nei lui. 

În același fel îl resimt apoi toţi contemporanii lui 
Bouhours, nu numai Corneille, pe care acesta îl citează, dar 
şi un Pascal. Autorul celebrelor Cugetări este un alt spirit 
de seamă al veacului al XVII-lea pe care progresul medi- 
taţiei l-a dus la descoperirea forţelor iraționale ale sufletului 
omenesc. Pe acestea din urmă le cuprinde Pascal în noţiunea 


1 Bouhours, op. cit., p. 199. 
2 Bouhours, op. cit., p. 200. 
3 Bouhours, op. cit., p. 204. 

de „coeur“, a cărei antiteză cu raţiunea a simțit- -0 gl expri- 
mat-o cu o limpezime neegalată de nimeni in vremea sa. 
„Inima are raţiunile ei, pe care rațiunea nu le cunoaște, scrie 
Pascal. Afirm cá inima iubeşte fiinţa universală sau se iubeşte 
pe sine în chip natural, după cum se dăruiește uneia sau 
alteia si se închide faţă de una sau de alta, după propria 
alegere. Dacă ai respins pe una și ai păstrat pe cealaltă, ai 
făcut-o oare din motive ale raţiunii ? Inima simte pe Dum- 
nezeu şi nu raţiunea. lată ce înseamnă credința: Dumnezeu 
sensibil inimii, nu raţiunii.“ 1 Toate formele iubirii, nu 
numai aceea a divinității, ţin de ordinea iraţională a inimii, 
încît Pascal putea observa că „nimeni nu poate dovedi că 
trebuie să fie iubit, expunind i in ordine cauzele iubirii, căci 
lucrul ar deveni ridicol“. 2 Cauzele iubirii stau într-un „nu 
ştiu ce“, pe care nimeni nu- -| poate cuprinde cu mintea. „Cine 
ar dori să cunoască din plin vanitatea omului n-are decit 
să considere cauzele și efectele iubirii. Cauza este un „nu știu 
ce“ şi efectele lui sint înspăimântătoare. Acest nu ştiu ce, un 
lucru atît de mărunt încît nimeni nu-l poate recunoaște, 
zguduie pămîntul şi pe stăpînitorii lui, armatele si lumea în- 
treagă. Dacă nasul Cleopatrei ar fi fost mai scurt, toată 
fata pămîntului s-ar fi schimbar.“ 3 Niciodată Pascal n-a vor- 
bit în aceiaşi termeni de mizeria condiției omenești. Căci 
vanitatea omului, adică neantul gi slăbiciunea lui, i-au apărut 
altă dată împreună cu măreţia prin care omul se ridică 
deasupra forțelor distrugătoare ale naturii, întrucît le cu- 
noaște și înţelege. Cità vreme, luminile raţiunii nu-l părăsesc, 
nefericirea sa cunoaște mîngiierea. „Omul nu este decît o 
trestie, cea mai slabă din natură, dar o trestie ginditoare." 
Numai întîlnirea cu forţele iraționale ale vieţii vădeşte nimic- 
nicia noastră totală. 

Importantă pentru dezvoltarea problemei pe care o urmă- 
rim aci este și deosebirea pe care o stabileşte Pascal între 
„Spiritul de geometrie“ si „Spiritul de fineţe“. Obiectul unuia 
este mai simplu, al celuilalt mai complex. Unul se îndreaptă 
către principii. limpezi si puţine la număr, celălalt are de-a 
face cu principii mai numeroase. și cu unităţi complexe. 


1 Pascal, op. cit, IX, 19, p. 209. 
2 Pascal, op. cit, IX, 20, p. 210. 
3 Pascal, op. cit., VIII, 29, p. 19%. 

Oricui îi devin evidente principiile spiritului de geometrie, 
pe cînd spiritul de fineţe mai mult simte decît vede prin- 
cipiile sale E sarcina de a le face sensibile aceluia care nu 
le simte el 1 însuși este infinită. În sfirsit, spiritul de geometrie 
este: mediativ, înaintează odată cu progresul raționamentului, 
pe cînd spiritul de fineţe cuprinde dintr-o dată unitatea com- 
plexă a obiectelor sale. 1 Între discursivitatea raţiunii si ime- 
diatitatea intuitiei deosebirea nu poate fi făcută mai bine. 
Cu diferențierea între spiritul de geometrie și finețe, Pascal 
deschide o nouă poartă iragionalismului modern. Căci limi- 
tind rațiunea în funcțiunile sale și aceasta chiar pe terenul 
cunoașterii, locul se lărgea cu atit mai mult pentru forţele 
iraționale ale sufletului. Reacţiunea lui Pascal era dintre cele 
mai necesare. În adevăr, veacul lui Descartes ameninţa să 
culmineze într-un rationalism căruia 1 se ascundeau laturi 
importante ale naturii și culturii omenești. Publicul contem- 
poran s-a amuzat multă vreme de exclamaţia unui savant, 
în care Brunschvicg crede a recunoaște pe matematicianul 
Roberval, care ieşind de la reprezentarea tragediei Polyeucte, 
s-ar fi întrebat cu o rară mărginire de spirit: „Ce dovedește 
aceasta ?“ 2 Astfel de întrebări deveneau imposibile după 
contribuția lui Pascal. Afirmarea drepturilor „inimii“ și ale 
„Spiritului de fineţe“, cu orientarea lor către cuprinderea 
totală a relaţiilor complexe, echivala cu o restauragie a 
omului ameninţat de direcţia exclusivistă pe care o lua car- 
tezianismul. 

Comparate cu rezultatele cîștigate în timpul clasicismului 


francez, teoria leibniziană a ideilor, în care se vede uneori 


prima tresărire a iraționalismului modern, nu este decît 
un produs tardiv, avînd simpla valoare a unei sistematizări. 
Descoperirea micilor percepții (les. petites perceptions), mul- 
țumită căreia se putea afirma că viaţa sufletească se continuă 
și în afară de conștiința rațională, a fost făcută, de fapt, 
de scriitorii care au „legat un înțeles de expresiile „gust“ și 
„je ne sais quoi“ şi, în cele din urmă, de Bouhours. Cu refe- 
rire la aceștia scrie Leibniz în prefața uneia din scrierile sale 
capitale: „Micile percepții au o însemnătate mai mare decît 
credem. Ele sînt acelea care formează acel je me sais quoi, 


1 Pascal, op. cit, IX, 12, p. 202. 
2 L. Brunschvicg, Le Génie de Pascal, 1924, p. 47. 

acele gusturi și imagini ale calităților senzoriale, limpezi în 
totalitate dar confuze în părţile lor.“ 1 Descartes asociase 
atributele clarității şi distincţiei, făcînd din întrunirea lor 
semnul evidenţei raționale. Este meritul lui Leibniz de a fi 
disociat între aceste însuşiri, arătînd că există idei clare, 
întrucât spiritul le recunoaşte și discerne cu ușurință, dar care 
nu sînt și distincte, întrucât părțile care le compun nu pot fi 
bine întrezărite. Pentru a dovedi posibilitatea unor astfel de 
idei, în același timp clare și indistincte, sau confuze, Leibniz 
citează încă o dată exemplul acelui „je ne sais quoi“, de care 
scriitori francezi ai timpului făceau atita folosință. 2 Bou- 
hours putea fi deci combătut cu propriile sale arme, ceea ce 
Leibniz nu pregetă să facă atunci cînd observă că sînt unele 
cugetări care nu trebuiesc analizate cu prea multă scrupu- 
lozitate, după cum operele picturii nu trebuiesc privite din 
prea mare apropiere, așa cum i se întîmplă totuși uneori 
autorului operei De la maniere de bien penser dans les 
ouvrages de l'esprit. Dar dacă Leibniz afirma existenţa 
unor idei clare în totalitate, dar confuze în părțile lor, lucrul 
devenea posibil şi sub influența observaţiilor pe care Pascal 
le făcuse asupra spiritului de fineţe, al cărui obiect sînt 
tocmai acele lucruri atît de complexe, încît mintea le poate 
cuprinde în întregul lor, nu însă si analiza în principiile 
simple care le compun. Ideile clar-confuze ale lui Leibniz 
nu sint altceva decît „les cboses de finesse", despre care 
vorbise Pascal, ale cărui Cugetări se găseau publicate într-o 
primă ediţie încă din 1669. 

Se poate spune că, odată cu sfîrșitul veacului al XVII-lea, 
bazele pe care avea să construiască mai departe iraponalismul 


1 Leibniz, Nouveaux Essais sur l'entendement. bumain, redactate încă 
din 1704, dar publicate postum abia în 1765, ed. Flammarion, p. 15. 
? Leibniz, op. cit, ll, XXIV, 2, p. 206. Cp. si observaţiile lui 
Leibniz asupra gustului, în legătură cu care nu lipseşte nici comparata 
gustului cu instinctul, întîlnit mai sus sub pana lui La Rochefoucauld: 
„Gustul, spre deosebire de inteligenţă, consistă în percepții confuze... El 
este ceva asemănător cu instinctul... (Recueil de diverses piéces, p. 285, 
cit. ap. H. Cohen, Kants Begründung der Aesthetik, 1889, p. 30). Asupra. 
lui „je ne sais quoi“ ca o cunoștință clară si confuză, Leibniz se exprimă 
in prima scrisoare către Arnauld (1686), publicată în traducere germană, 
sub titlul Metapbysiscbe Abbandlung ; vd. Leibniz, Hauwptwerke, zusam- 
mengesetzt und übertragen von G. Krueger, ed. Króner, p. 67. 
3 Leibniz, op. cit, M, XI, 2, p. 98. 

modern erau puse. Mai multe forțe istorice au lucrat în 
această direcţie. Mai întii, spiritul Contrareformei, care vrind 
să cîştige și să fixeze în sînul bisericii turma credincioşilor, 
răscolita de fapta revoluționară a lui Luther, a inițiat acea 
artă de afecte intense și mistice, cu atita înriurire asupra 
imaginaţiei contemporanilor și în care aceștia găseau prima 
experiență modernă a iraționalului. Tot din iniţiativele contra- 
reformei pornea ordinul militant al iezuiţilor, cu însărcinarea 
specială de a cîştiga asupra sufletelor o putere care trebuia 
folosită in serviciul papalității. Iezuipi alcătuiesc primul 
ordin „monden“. Părăsind mănăstirile, ei se amestecă în viaţa 
curților si saloanelor, desăvirșind o artă a cunoștinței de 
oameni care făcu evidentă constatarea că, în astfel de îm- 
prejurări, simpla rațiune nu ajunge. Nu este deci nici o 
mirare că în problema „gustului“, primele contribuţii hotări- 
toare apar sub mîna unor scriitori aparţinînd celebrei socie- 
täti a lui Isus, cum este un B. Graciân, un Bouhours, un 
Ettori. La rîndul ei, cultura franceză de salon, aga cum se 
putea dezvolta din spiritul unei societăţi de aristocrați, cen- 
tralizate în jurul regelui şi a curții sale, cultivînd arta 
conversaţiei şi trăind o viaţă in care preocuparea de sine Și 
supravegherea altora juca un rol atît de însemnat, trebuia în 
chip, firesc să ducă la acea ascuţire a simțului psihologic, 
căruia nu putea să nu i se releve mișcările mai subtile şi 
mai ascunse ale sufletului. În același timp, formele de viaţă 
tradiționale și autoritative, în care oamenii trăiseră atitea 
sute de ani, încep să se dizolve sub acidul criticii carteziene. 
Înseși progresele raționalismului ajută să elibereze pe indi- 
vidul autonom din cadrele care il constringeau altădată. 
Omul care în judecata pe care o poartă asupra semenilor și 
operelor se conduce de „gustul“ sáu! și care în faţa iubirii 
sub toate formele ei ştie că nu este călăuzit de motivele 
impersonale și obiective ale rațiunii, ci de impulsiunile ira- 
ţionale ale naturii sale, este primul individualist deplin 
conștient de sine. 

Din crearea problemei iraționalului, prima știință care a 
tras foloase a fost estetica. Apariţia ei sub forma unei disci- 
pline sistematice, odată cu lucrările lui Alexander Baumgarten 


i Asupra gustului ca manifestare a individualismului modern, vd. şi 
A. Bauemler, op. cit., p. 2 urm. 

la mijlocul veacului al XVIII-lea, este continuarea directă a 
desfășurării de gînduri pe care am urmărit-o aci. Conceputà 
cu o logică a cunoștinței senzitive inferioare, estetica lui 
Baumgarten se desprinde din teoria leibniziană a ideilor, ea 
însăși redevabilá mișcării literare a timpului său. Leibniz ară- 
tase, în adevăr, că impresia de „je ne sais quoi“ este pro- 
vizorie, urmind ca ea să se risipească îndată ce spiritul ar 
descifra contextura obiectelor care o provoacă. Nu cumva 
atunci impresiile confuze pe care le primim de la artă con- 
tin o raționalitate implicita, deşi învăluită ? Bouhours o afir- 
mase atunci cînd definea „delicateţea“ ca un adevăr strălu- 
minînd prin falsitate. Ideea revine si la alți scriitori ai 
timpului, de pildă la elveţianul Crouzas, pentru care gustul 
nu este decit o anticipare a raţiunii. Astfel pregătită, estetica 
lui Baumgarten putea apārea cu misiunea de a cerceta le- 
gile analoge rațiunii care conduc cunoștința senzitivă în artă, 
acel analogon rationis despre care de atunci s-a vorbit de 
n ori. În felul acesta iraționalismul veacului al XVII-lea 

e dovedea a fi servit numai un material pe care rațiunea. 
does acum să-l prelucreze cu procedeele ei obişnuite. ? Nas- 
terea esteticii moderne este produsul acestei încercări. 

Din toate acestea se cuvine a trage o concluzie de un 
ordin mai general. raționalismul nu poate fi un regim spiri- 
tual permanent. Printr-o deprindere esenţială a spiritului 
nostru, ajungem la un moment dat să reintegrăm rațiunea 
chiar în domeniile care pînă la un timp ni se par a-i fi in- 
terzise. Mai ales ființele orientate către cunoştinţă trebuie, 
în cele din urmă, să recunoască raţiunii drepturile ei im- 
prescriptibile. Căci un iraţionalism dezvoltat cu ultimă con- 
secvență sfârșește în trăire, nu în cunoștință. Numai trăirea 
se poate îndestula în sentimentul confuz al realitárilor, in 
timp ce cunoştinţa dorește pînă la urmă să le stăpinească 
cu claritate si distincție. Nu vom tagădui marele rol pe care 
iraţionalismul l-a jucat de mai multe ori în dezvoltarea 
cugetării omenești. Prin contribuţia lui, experienţa noastră a 
fost treptat lărgită, si aspecte pe care simpla rațiune nu le 
atinge s-au oferit meditagei. Cine devine atent la laturile 
iraționale ale realităţii face experienţa sa mai bogată gi mai 
adinca. De asemeni, nu vom nega că anumite probleme, cum 


1 Leibniz, op. cit., p. 206. 

sînt acelea în legătură cu sentimentul, cu individualitatea sau 
cu arta, sînt departe de a fi rezolvate sau cel puţin de a 
apărea ca rezolvabile cu certitudine. Dar recunoașterea atitor 
elemente iraționale în natură si în viața omului nu ne poate 
împiedica a năzui să strîngem cercul în jurul lor, cucerind 
pentru rațiune domenii din ce în ce mai întinse. Vom spune, 
în sfîrşit, că alături de iraţionalismul filozofic există unul 
din înclinaţie, completindu-se în aspectele umbrite ale rea- 
lităţii și care preferă să nesocotească ţintele accesibile raţiunii 
şi către care ea este în drept să aspire. Dacă celei dintii 
dintre aceste forme trebuie să-i recunoaştem o îndreptăţire 
şi un rol nu putem considera pe cea din urmă decit ca o 
anulare a poziţiei filozofice a spiritului. 


1934 


PRIORITATEA DOCUMENTULUI 


Într-o pagină rămasă celebră, Titu Maiorescu a amintit 
tradiția privitoare la regele egiptean Thamus, care, spune-se, 
se arătase îngrijorat de consecinţele pe care le-ar fi putut 
aduce arta, nouă pe atunci, a scrisului. Notarea gîndirii prin 
semne convenţionale purta în sine germenele slăbirii memo- 
riei și a gîndirii proprii. Dar, în afară de aceste neajunsuri, 
regele Thamus ar mai fi putut proroci si un altul, realizat 
de atunci cu prea multă plinătate. Figurarea obiectelor reale 
prin semnele lor grafice a sporit în lume cunoștința cuvinte- 
lor, nu a lucrurilor. Există încă și astăzi capete dintre cele 
mai învăţate, minţi pline de teorii și stăpîne pe un limbaj 
făcut din nomenclatura cea mai bogată, care nu pot distinge 
între un spic de grîu și unul de orz, şi nu pot recunoaşte din- 
tr-o dată frunza stejarului sau a paltinului. Mii de obiecte ne 
înconjură în fiecare moment al vieţii noastre. Pe cîte le cu- 
noaştem însă cu adevărat ? Facultatea noastră de a observa, 
de a reţine si reproduce imagini rămîne nespus de inferioară 
față de tezaurul formelor naturale sau al acelora pe care le 
întruchipează hărnicia şi industria omenească. Știm oare, cu 
adevărat, cum este lucrată broasca unei uşi sau caroseria unui 
automobil ? Am trecut de mii de ori prin faga Ateneului din 
Bucureşti fără să fi observat șirul de coloane plate care în- 
conjurá cupola lui. Pentru toate aceste lucruri am la dispo- 
ziţie cuvintele corespunzătoare, dar nu şi icoana lor. Cuvin- 
tul pronunţat are, pînă la un punct, facultatea de a trezi 
substratul lui sensibil. Ce dezamăgire însă cînd trebuie să 

constatăm cà imaginea pe care o vrájeste ochiul interior este 
făcută din semnele tipografice cu care o reprezentăm în scris. 
Nesfîrșit este șirul oamenilor care pronunţind cuvîntul Napo- 
leon, în loc să vadă vreunul din portretele împăratului, așa 
cum. el este înfățișat în tinereţe sau la maturitate, își repre- 
zintă numai numele lui tipărit cu caractere aldine sau elze- 
vire. Putem spune, în adevăr, că vorba ascunde lucrurile și 
fiinţele și că scrisul le tăinuiește încă mai mult. 

Această insuficiență a psihologiei obștești, solicitată, fără 
îndoială, și adincitá de invenţia scrisului și a cititului și de 
răspîndirea lor, a fost observată de multă vreme. Regele 
Thamus şi, în tot cazul, filozoful Platon, care amintește de 
el, nu vor fi rămas indiferenți faţă de treptata sărăcire a 
imaginaţiei oamenilor civilizati. Să adăugăm însă că neajunsul 
despre care vorbim era mai mic atita vreme cit știința ome- 
nească se limita în sfera speculațiilor abstracte, a stabilirii de 
principii şi norme. Cînd însă noua știință a naturii a făcut 
necesară cunoştinţa directă a lucrurilor, au trebuit găsite si 
mijloacele menite a remedia scăderea despre care am aminut. 
Abia în veacul al XVII-lea, pedagogul ceh Comenius a avut 
ideea de a adăuga ilustraţii cărților din care copiii îşi extrag, 
primele lor cunoștințe. Obiceiul de a însoţi învățămîntul teo- 
retic cu unul practic şi demonstrativ este încă și mai nou. Dar 
cîștigurile cucerite pe această cale, deprinderea de a observa 
si reţine forma concretă a lucrurilor, se pierde pentru marea 
masă îndată ce băncile școlii sînt părăsite. Citi dintre noi mai 
pot desena, sau cel puţin descrie cu exactitate o moluscă sau 
un pește oarecare ? Vechile noastre amintiri sensibile s-au în- 
gropat adînc sub învelișul cuvîntului pronunţat sau scris. Lu- 
crurile se pot însă schimba în viitor, pentru că, de la un 
timp, o mulțime neasemănată de imagini optice sau acustice 
ne invadează din toate direcţiile și simţurile noastre superi- 
oare au intrat într-o activitate pe care n-a cunoscut-o nici o 
altă epocă istorică. 

Invențiile tehnice puse în slujba comunicării gîndirii au 
sporit nu numai iuteala răspîndirii ei, dar, în același timp, si 
gradul ei de intuitivitate. Nu numai că astăzi aflăm despre 
un eveniment oarecare cîteva momente după ce s-a produs; 
în unele împrejurări putem avea imaginea lui optică într-un 
interval foarte redus, iar alteori putem asista la desfășurarea 
lui acustică chiar în clipele în care se reproduce. Rareori o 

ştire este pentru noi un simplu conținut intelectual. Docu- 
mentul sensibil, imaginea ei văzută sau auzită, o însoțește tot- 
deauna. A doua zi după ce un oma devenit celebru, imagi- 
nea lui este răspîndită de miile sau de zecile de mii de pu- 
blicatii periodice din toate ţările civilizate. Cinematograful 
sonor ni-l arată miscindu-se si vorbind. Posturile de radio 
receptează declaraţiile lui. De asemeni, marile evenimente ale 
momentului, adunările de importanţă internațională, ceremo- 
nile despre care se vorbeşte mai mult și unele manifestări ar- 
tistice capitale, rareori se mai desfășoară în faţa unui auditor 
restrins ; pămîntul întreg ia parte la ele, şi dincolo de cercul 
mărginit al asistenţei nemijlocite se dispune, în cercuri con- 
centrice, masa cu mult mai întinsă a martorilor nevàzuti. Se 
poate spune cu toată dreptatea că astăzi vedem și auzim cu 
mult mai mult decît înainte, și anume într-o proporţie care 
a devenit îngrijorătoare. Gîndească-se cineva la viaţa muzi- 
cală a unui om de altădată în împrejurări obișnuite. Muzica 
bună era o excepţie și o sărbătoare; iar cea mediocră sau 
rea se manifesta cu o densitate al cărei regulator stătea în 
mîinile noastre. Dispozitia $i gustul fiecăruia alegea momen- 
tele consacrate muzicii şi calitatea ei. Ascultam numai ce do- 
ream şi credeam cà e demn să fie ascultat. Voința şi consim- 
fámintul nostru erau resorturile vieţii noastre muzicale. As- 
tázi însă sîntem asaltați de melodii şi manifestări oratorice 
pe care uneori nu le căutăm și nu le dorim. Ne sculăm și 
adormim în cîntece şi discursuri, mincàm în ritmurile lor, şi 
lucrul nostru de peste zi este de cîteva ori interceptat de ele. 
În zadar căutăm să ne sustragem acestei invazii : viaţa celor 
din jurul nostru, zgomotul străzilor şi interesul general care 
nu poate să nu molipsească pe al nostru ne impune un exer- 
cigiu al funcţiunii auditive, cu mult peste nevoia si apetitul 
personal. Miine, cînd televiziunea se va fi însoțit definitiv 
cu radiofonia și cînd va fi atins același grad de ráspindire ca 
ȘI ea, viziunea va intra în aceeași activitate intensă pe care 
o cunoaște audiția astăzi. Nu numai că ochiul va fi solicitat 
să privească imaginile din ce în ce mai numeroase pe care 
periodicele ni le aduc, împreună cu cinematogratul care a 
cîştigat locul cunoscut în viaţa fiecăruia din noi, dar vom 
ajunge să inregistrám imagini vizuale despre evenimente în- 


148 


re 


depărtate, dar concomitente aproape în toate momentele zilei. 
Din această situaţie ce consecințe sint de așteptat si pe cale 
să se infáptuiascá pentru psihologia omului modern ? Iar dacă 
aceste consecinţe nu pot fi judecate în întregimea lor ca feri- 
cite, ce orientări noi trebuie să dorim și să încurajăm ? 

Un prim neajuns al acestei priorități moderne a docu- ` 
mentului este dispariția aproape completă a vieţii interioare. 
Trăim prea mult în afară, cu ochii și cu urechile, și prea pu- 
tin în noi înşine, cu gîndurile noastre. Existenţa obsteascá este 
astfel rinduità încît a devenit din ce în ce mai grea depă- 
narea firului unei gîndiri intime, a unei amintiri personale. 
în fiecare moment primim o ştire si azvirlim o nouă ancoră 
în actualitate. Va veni timpul cînd nimeni nu va mai cunoaște 
tăcerea odihnitoare, liniştea ferulă în care gîndurile prind 
rădăcini. Astă-vară cînd căutam singurătate și întărire în 
aerul proaspăt al munţilor noştri, un Paut-parleur, instalat 
în una din rarele locuinţe ale locului, începu să vocifereze 
„spectacolele zilei“ și „cota apelor Dunării“. Altă dată călă- 
toream pe apele mării Egee și incepusem să deslusesc zăpada 
care, în acele luni ale primăverii, se păstra încă pe culmile 
munţilor Cretei, cînd comandantul vasului avu nefericita idee 
să pună în funcţiune aparatul său de radio, care, în acelaşi 
moment, începu să dituzeze ceardașurile lăutarilor din Buda- 
pesta. Evident, în toate aceste împrejurări, nu invenţia minu-. 
rată a captării undelor sonore este de vină, ci folosința ne- 

chibzuit ce i se dă, lipsa de tact a oameniloz care au ajuns 

a nu mai cunoaşte si preţui nici una din valorile spiritului, 
în. afară de acele legate de actualitate și rezolvabile in sen- 
zaţii ale ochiului sau urechii. Este de ajuns însă că, așa cum 
stau lucrurile, tot fluxul vieţii noastre se abate acum spre 
exterior, lăsînd părăsite și vide regiunile mai adinci ale su- 
flevului. 

Dar această viaţă a simţurilor devenită azi atit de in- 
tensă este cu neputinţă să nu atragă o diminuare în conse- 
cinţă a funcțiunilor logice ale spiritului. Există o compensa- 
ție și un echilibru între feluritele funcţii și aptitudini ale 
omului. Excesul unora atrage, diminuarea celorlalte. Este cu- 
noscută tactilitatea exasperată a orbului sau șiretenia slabu- 
lui. Pentru că am ajuns să privim ŞI să ascultăm atita, nu 
este oare legitimă grija că vom începe să gindim mai puţin ? 
Prioritatea documentelor nu va atrage diminuarea facultății 

de a le prelucra în concepte şi de a le gîndi după relaţiile 
lor logice ? Ne poate fi, în adevăr, teamă că primirea atitor 
ştiri, aglomerarea atitor imagini, stringerea atitor documente 
nu va face pe nimeni mai inteligent sau mai adînc. Un jurnal 
cinematografic aduce pe aceeași bandă vederea unei serbări 
populare din Scoţia, un meci de fotbal din America, o cata- 
strofă de cale ferată din Germania, discursul unui orator po- 
litic francez și o ceremonie de la curtea imperială japoneză. 
Legătura dintre aceste felurite aspecte contemporane nu este 
încă indicată nicăieri şi poate că în realitate nici nu există ; 
căci ceea ce interesează pe omul de azi nu sînt raporturile 
dintre lucruri, modul lor de a se înlănţui logic, ci numai fap- 
tul nud, documentul în stare pură, nutregul oferit din belșug 
ochiului lacom și urechii avide. Nu putem urmări aci toate 
consecinţele acestei situaţii în literatura modernă. Ele există 
cu siguranță şi de pe acum putem observa la unii scriitori 
tineri acea preocupare exagerată pentru faptul nemijlocit, 
care îi face să nesocotească grija cu atit mai nobilă de a com- 
pune si transfigura. Înregistrarea trage mai greu în cumpănă 
decit selectarea ierarhizată şi gradarea materialului brut. Dar 
acesta nu este decît un aspect între altele ale aceleiași crize 
a funcţiunilor logice despre care am amintit mai înainte, Re- 
gele Thamus se temea că arta scrisului va abate pe oameni 
de la exerciţiul gîndirii. Iată însă că abia înlocuirea cuvîntu- 
lui scris prin imaginea văzută sau auzită conduce mai 
aproape de acest rezultat. 

Poate că un singur folos este de așteptat pentru dezvolta- 
rea viitoare a însușirilor omeneşti din această întfietate mo- 
dernă a documentului. Înzestrarea și gustul estetic al contem- 
poranilor mi se par a se găsi în progres. Este cu neputinţă 
ca viaţa mai activă a simţurilor superioare să nu sporească 
ascuţirea perceptilor noastre în privinţa formelor si sunete- 
lor. Puse în situaţia de a se exercita mai amplu, ochiul și 
urechea vor deveni mai delicate ; toate evaluaţiile senzoriale 
vor căpăta un grad de subtirime la care intelectualul miop și 
surd de altădată, confiscat în întregime de viaţa lui interi- 
oară, nu ajungea nicicind. De pe acum atitudinea estetică mi 
se pare în creştere. Observatorul vieţii moderne are ocazia 
să constate, chiar la oamenii de rînd, o preocupare de formă 
inexistentă mai înainte, un gust mai viu pentru decorativ, 
necunoscut în acea mare autocraţie a urítului care a coincis 

cu intelectualismul ultimului veac. Rafinarea estetică este un 
aspect netăgăduit al civilizaţiei noastre, în producerea căruia 
tehnica modernă a fotografiei şi multiphcárii fotografice, 
apoi cinematograful, au avut o însemnătate capitală. Este lim- 
pede i însă că nu ne putem mulţumi cu acest singur cigtig și 
că înseși neajunsurile pe care le-am pus în lumină delimitează 
programul de lucru pe care timpul nostru trebuie să și-l 
asume. Sîntem striviti de document. Întiietatea lui este in- 
discutabilă. Gîndirea trebuie deci să reintre în vechile ei 
drepturi. 

SPECIALIȘII ȘI DILETANTI 


În conversațiile zilnice avem adeseori prilejul să auzim 
cum meritul personal al cuiva este cu un deosebit accent 
subliniat, atunci cînd se spune despre el că este un specialist, 
Specialiștii sînt astăzi foarte căutaţi, şi de existenţa lor se 
leagă astăzi toate bunele speranțe pe care ni le facem în 
feluritele domenii ale vieţii sociale. Astfel, cînd se ivește 
vreo problemă incileità sau vreo dificultate serioasă în afa- 
ceri sau în literatură, în politică sau în administraţie, privi- 
rile ingrijorate se îndreaptă către fiinţa specialistului. Glasu- 
rile alarmate se întreabă atunci dacă există specialistul, pen- 
tru a-și răspunde că, din nefericire, nu se află printre noi 
sau că trebuie să se întăţișeze numaidecit. Fiind astfel obiec- 
tul unor sentimente foarte variate, al admiratiei şi al spe- 
ranței, al securităţii cînd e în apropierea noastră gi al dez- 
nădejdii cînd e departe de noi, specialistul devine fiinţa cu 
adevărat răsfăţată a civilizaţiei moderne. 

Dar specialistul are un partener în drama culturii noastre, 
ȘI anume pe diletant. În timp ce însă situaţia specialistului 
e atit de favorabilă și, din toate punctele de vedere, demnă 
de invidiat, aceea a diletantului e mai degrabă legată de o 
generală și puţin prietenoasă opoziţie. Astfel, cînd cu sfiala 
care caracterizează deficitara sa conștiință de sine, acesta 
din urmă se încearcă pe vreun teren oarecare al culturii, 
lumea îi aruncă cu dispreţ în față numele de ocară care i se 
cuvine. Contribuţia diletantului este privită deci ca inopor- 

tună și uzurpatoare, căci el lucrează totdeauna în domenii 
care ar trebui să rămînă rezervate. 

Specialiștii si diletanţii sînt determinaţi de energii con- 
trarh. Specialistul este o ființă centripetală. Diletantul e o 
fiinţă centrifugală. Specialistul tinde către centrul cercului ; 
diletantul către periferia lui. Unul doreşte să se mărginească 
şi să divizeze domeniul activităţii sale, pentru a obține de- 
săvîrşirea amănuntului și a nuanţei. Celălalt doreşte, dimpo- 
trivă, să amplifice terenul său, pentru a cuprinde mult, chiar 
cu sacrificiul perfecțiunii de detaliu. S-ar putea spune că 
specialistul priveşte lumea din apropiere, pe cînd diletantul 
o consideră din depărtare. Privirile lor trebuiesc să se ajute 
astfel cu lentile deosebite, dar cu lentile, căci ele sînt deopo- 
trivă atinse de cîte o meteahnă. 

Felurita preţuire care se acordă specialistului și diletan- 
tului n-a fost totdeauna distribuită la fel. Simpatia si stima 
oferite astăzi specialistului, fiinţei centripetale, omului care 
priveşte lumea din apropiere, mergeau altădată către parte- 
nerul si adversarul său, care însă pe atunci nu primea cali- 
ficarea, mai degrabă disprequitoare, de diletant. Era pe atunci 
frumoasa epocă a Renaşterii, cînd omul de cultură năzuia 
către o cuprindere cît mai largă a bunurilor vieţii și ale artei, 
ale științei şi înţelepciunii. Era epoca lui Michelangelo 
— sculptor, pictor, arhitect si poet — a lui Leonardo. da 
Vinci — pictor si inginer, sculptor Și naturalist — a lui Leon 
Battista Alberti — umanist și neguţător, arhitect si teore- 
tician al artei — a lui Pico della Mirandola, care, cu fru- 
moasa naivitate tinerească a vremii, declara a putea vorbi 
despre tot ce se poate sti, de omni re scibili... Oameni adin- 
dt în ale artei și înţelepciunii, ei nu disprețuiau nici avan- 
tajele vieţii fizice — forța, dexteritatea și supletea — și ast- 
fel un Alberti se lăuda cu uşurinţa care îl făcea să sară cu 
picioarele împreunate peste capetele oamenilor, sau să az- 
virle cu o monedă pînă la bolta înaltă a catedralei, în timp 
ce lui Leonardo da Vinci îi plăcea să strunească, cu delicata 
și îngrijita lui mînă de femeie, armăsarul cel mai fugace și 
mai neimblinzit. Cu bună dreptate fiecare din aceşti oameni 
ai Renașterii se puteau numi uomo universale, fácindu-si din 
larga cuprindere a firii lor motivul cel mai puternic al min- 
driei și gloriei. 

Idealul universalist al Renașterii nu s-a pierdut numai- 
decît. În Franţa veacului clasic, la curtea lui Ludovic al 
XIV-lea sau în directă legătură cu ea, se elaborează mode- 
lul acelui Pbonnéte homme, în care se rezumă aspiraţia că- 
tre perfecțiune a veacului. Fiinţa plină de măsură a aces- 
tuia, simţul proporţiei si al totalităţii foarte treaz în el, îm- 
piedică pe omul cumsecade al veacului al XVII-lea să meargă 
pe calea excesului Şi a singularizării, pe care este silit spe- 
cialistul. În această privință, este interesantă declarația pe 
care o face odatá Saint-Évremond, unul din autorii cei mai 
reprezentativi ai vremii, cînd, întrebîndu-se care sînt „ști- 
inele în care se poate exercita un om cumsecade“, respinge 
teologia și matematicile, ca unele ce sînt prea speciale, pen- 
tru a reţine morala, politica și literele. Diletantismul intră, 
astfel, în economia plină de măsură si armonie a omului 
cumsecade din veacurile clasice. Lipsa acestui nivel general 
este, dimpotrivă, o pricină de declasare, un motiv de opro- 
briu în „mijlocul bunei societăţi a timpului, care nu putea 
admite în rîndurile sale pe cineva lipsit de agrementul și 
luminile acelor cunoştinţe generale scoase din cărțile clasici- 
lor si ale modernilor. 

O puternică trăsătură de universalism aflăm și în firea 
romanticilor, la începutul veacului trecut, care cu un Fr. 
Schlegel mărturisesc, ca o supremă năzuință, „putinţa de a se 
acorda în toate felurile, întocmai ca un instrument muzi- 
cal“, sau cu un Victor Hugo, care se aseamănă cu „un ecou 
sonor pus în mijlocul lucrurilor“, răspunzind, așadar, cu gla- 
surile cele mai felurite tuturor aspectelor naturii și ale 
gîndirii. 

Împrejurările culturii s-au schimbat însă de atunci. În- 
treaga civilizație omenească a primit un coeficient utilitarist. 
Toate disciplinele spiritului au început a fi considerate în- 
tr-o perspectivă practic-economicá și, prin urmare, din punc- 
tul de vedere al randamentului lor maxim. Maximum de re- 
zultate nu poate fi însă obţinut decît prin aplicarea con- 
vergentă a tuturor puterilor asupra unui domeniu mărginit. 
Divizarea cimpului culturii și specificarea puterilor este pro- 
dusul acelui spirit utilitarist care alcătuieşte atmosfera întregii 
noastre vieţi, Se înţelege ce puteau deveni, în aceste noi 
condiţii, omul universal al Renaşterii Pbonnéte bomme al 
clasicismului si ființa multiplă și proteică a romantismului. 

Importanţa tuturor acestora a decăzut, ei înşişi trecînd prin- 
tre diletanți, intrind adică în categoria mai puţin stimatà 
a civilizaţiei noastre. 

Decăderea universalismului in diletantism s-a întovărășit 
cu o anumită pagubă pentru cultura contemporană, care nu 
mai cunoaște stăpîni, ci numai sclavi. Specialistul este, în 
adevăr, un slujitor umil al culturii, un muncitor dibaci si 
răbdător în tehnica unei anumite ştiinţe, pe care o mínulteste 
uneori fără conștiința limpede a scopurilor mai îndepărtate 
care trebuiesc ajunse. El nu seamănă cu stápinul care priveşte 
departe peste întinsa sa moșie, şi perspectiva sa nu este a 
păsării, ci a broaştei, după cum s-a spus, de data aceasta 
cu o intenție defavorabilă pentru dînsul. În postul înaltului 
foișor stă astăzi instalat diletantul, adică cineva care nu se 
bucură de un bun renume printre noi. Numai diletantului îi 
sînt ingáduite privirile peste orizontul larg al culturii, dar 
— după părerea generală — aceste priviri sînt prea vagi 
şi încrederea care li se acordă este cu totul mărginită. 

Specialismul si diletantismul sînt Scylla si Charybda ale 
culturii noastre. Navigatorul care se avîntă pe apele ei tre- 
buie să-și găsească o trecere printre aceste două stinci înfri- 
coșătoare, dar de obicei el igi sfărtmă corabia de una din 
ele. Astfel, pînă la urmă, el trebuie sau să se resemneze, mul- 
tumindu-se cu orizontul restrîns al specialităţi sale, sau să 
consimtă la vagul și incertitudinea privirilor mai larg cu- 
prinzătoare. În sufletul omului modern de cultură se dă ast- 
fel o veşnică luptă, si oricare ar fi victoria sa, o infringere, 
o renunțare se întovărășesc totdeauna cu aceasta. Impreju- 
rarea conferă un caracter problematic culturii noastre, pe 
care nimeni şi nimic nu pare să-l poată rezolva astăzi. 

Într-un singur caz opinia curentă este mai binevoitoare 
cu diletantismul, și anume atunci cînd figurează în cuprin- 
sul unei vieţi, alături de o specialitate. Există, în adevăr, o 
mulţime de specialiști care nutresc reaua conștiință a sacri- 
ficiului la care au consimţit. Pentru a remedia la mărginirea 
punctului lor de vedere, ei consacră timpul rămas liber în 
marginea activităţii lor principale unor ocupaţii cu un ca- 
racter mai general. Dar, din această însumare a specialis- 
mului cu diletantismul nu rezultă o viaţă, ci două vieţi, cu 
două centre de grupare şi cu două atmosfere deosebite. Con- 
flictul dramatic pe care l-am recunoscut si mai sus la teme- 

lia culturii noastre nu se rezolvă, de fapt, nici în telul acesta, 
deși tendinţa spre completare, de care în aceste împrejurări 
specialistul dă dovadă, este cu totul spre lauda sa. De o so- 
luge fericită a conflictului despre care am vorbit nu poate 
fi însă vorba, căci din această întîlnire a specialismului cu 
diletantismul, fiecare iese cu o rea conștiință de sine, încă 
mai accentuată. Cine nu cunoaște dureroasa figură a specia- 
listului care, exercitindu-se diletantic într-un domeniu mai 
general, resimte mai apăsătoare specialitatea sa și mai dure- 
roasă insuficiența sa în practica compensatorie ? 

Oscilarea culturii moderne între specialism şi diletantism 
se poate recunoaște și în sistemele noastre de învățămînt. 
Printre atitea planuri de reformă cîte s-au succedat în epoca 
noastră plină de mobilitate și nesiguranţă, unele au accentuat 
tendinţa spre specializare, altele spre orizontul mai larg al 
diletantismului. Să producem specialişti, oameni bine înarmaţi 
pentru a intra într-o profesiune oarecare, sau să obținem 
oameni cu pregătire generală, privind lumea dintr-un unghi 
mai larg, au fost, rînd pe rînd, ţintele pe care învățămîntul 
a dorit să și le asume. Dar că ambele aceste ţinte sint legate 
de serioase inconveniente și că pentru ambele sisteme sint 
valabile anumite critici, este un lucru care ne apare limpede 
acum. Dreptatea cere să spunem însă că menţinerea contac- 
tului cu regiunile mai libere și mai generale ale culturii, cu 
toate conflictele interne pe care le menţine, este preterabilă 
adormirii mulțumite și neștiutoare de sine în sînul speciali- 
tápi mărginite si mioape. Specialitatea este o fatalitate, o 
condiţie legată inexorabil de regimul muncii moderne, pe 
cînd ceea ce, cu o pornire atît de nedreaptă uneori, s-a numit 
diletantism, este produsul unui act de libertate, al unei aspi- 
ratii către totalitatea umană, pe care nu gregim nicidecum 
privind-o cu simpatie. 

GENERAȚIE ȘI CREAȚIE 


Cînd, în cunoscutele versuri ale Iliadei, Homer compară 
generațiile omeneşti cu frunzele copacului gata să se scuture 
sub suflarea vîntului de toamnă, imaginea pe care el o folo- 
seste nu se potrivește întru totul situaţiei pe care vrea s-o 
ilustreze. Căci, pe cînd frunzele unui copac au toate aceeași 
vîrstă si nu cedează locul altora noi decît după ce ultima lor 
fărimă de vitalitate s-a istovit, generaţiile omeneşti coexistă 
pe porţiuni limitate de timp şi produc, prin intilnirea si 
coincidenga lor, forme caracteristice ale antagonismului si 
luptei sociale. Succesiunea generaţiilor umane este astfel de- 
parte de a avea felul liniștit al marilor periodicităţi ale na- 
turii. Ea sporeşte mai degrabă contrastele care împlinesc do- 
meniul social, dînd vieţii care se dezvoltă, în limitele lui, un 
stil dramatic plin de vehemenţa. Rareori virstele omului au 
trăit în bună armonie. Astfel, cînd adolescentul, care a lăsat 
în urmă placiditatea copilăriei, ajunge să ia cunoștință de 
sine, împrejurarea se produce în forma unei revolte împotriva 
mediului care l-a format si ocrotit pînă atunci. Psihologii au 
descris adeseori lupta adolescentului cu familia, cu școala, cu 
întreaga societate și multe din înfăţișările contemporane ale 
vieţii sociale ar răminea neexplicabile dacă n-am ţine seama 
de aceste realități psihologice. Interesele de clasă, concurenţa 
între feluriţi agenţi ai producţiunii, aspiraţiile naţionale si 
chiar vocile mai adinci ale sîngelui vor fi avînd rostul lor 
în întocmirea dinamismului social. Rolul vírstelor nu este 
însă dintre cele mai şterse. Printre fermenţii care produc 

fierberea din jurul nostru sînt unii care provin din virstele 
omului, din impulsivitatea sfárimàtoare de cadre a tinereţii, 
dar si din rezistenţa pe care lumea mai vîrstnică le-o opune. 
Din fericire, după cum vom: vedea îndată, ceea ce s-a numit 
conflictul generațiilor este o situaţie care se poate remedia. 
Societăţile civilizate sînt astfel constituite, încît oamenii de 
vîrste felurite se pot asocia în urmărirea unor teme comune, 
refăcînd o generaţie creatoare solidară. 

Să mai adăugăm că generația, ca simplă expresie crono- 
logică, desi are o însemnătate care nu poate fi pusă înde- 
ajuns în lumină, limitarea la singurul ei punct de vedere nu 
ne permite să analizăm întregul cuprins al noţiunii. Căci ce 
poate să însemne definirea generaţiei drept colectivitatea oa- 
menilor care s-au născut în acelaşi timp ? În fiecare clipă se 
nasc oameni noi şi totuşi generaţiile nu se schimbă dintr-o zi 
în alta. Tot atit de nesatisfăcătoare ni se pare a fi înțelegerea 
generaţiilor ca şirul de oameni cuprins în intervalul de cînd 
cineva se naște pînă în clipa cînd ajunge să se reproducă, 
adică într-un timp de vreo treizeci de ani. Treizeci de ani 
poate fi măsura unei generaţii numai în epoci istorice linis- 
tite, cînd tradiţiile funcţionează cu vigoare, cînd depozitarii 
lor, adică oamenii mai bătrîni, păstrează destulă autoritate 
pentru a stăvili si calma elanul în revoltă al tinereţii. În 
epoci mai nelinistite, prinse într-un ritm de înnoiri precipi- 
tate, treizeci de ani sînt o măsură prea largă pentru o gene- 
rage. În acest interval, modul de a simţi si a gîndi, gusturile, 
deprinderile şi prejudecățile se pot schimba de atitea ori, în- 
cît nici o punte nu mai pare a se arcui între oamenii care se 
găsesc la începutul si la finele acestui interval. Revoluţia 
franceză a schimbat faga lumii într-un deceniu. Ultimul mare 
război a imbàtrinit pe mulți oameni în cinci ani de zile. 
Este deci cu neputinţă a fixa generaţiilor o limită precisă în 
timp. Densitatea evenimentelor, valoarea si importanţa lor 
pot îndepărta sau apropia limitele unei generaţii. Dacă s-a 
putut gindi altfel, lucrul provine dintr-o asimilare nejustifi- 
cată între timpul matematic si mensurabil cu timpul social și 
tràit. Unul este un mediu omogen, în care feluritele momente 
se aseamănă perfect unele cu altele în desfășurarea lor pe 
aceeaşi linie ; pe cînd celălalt este o colecţie de clipe etero- 
gene, accentuate feluri: si legate de semnificaţii și valori atît 

de diverse, încît însumarea lor pe aceeași direcţie şi în unităţi 
de o măsură egală se izbeşte de mari dificultăți. 

Ştim apoi că sociologia a primit noţiunea de generație de 
la biologie și, ca atare, între punctele de vedere ale celor 
două ştiinţe s-a putut produce o contaminare. Nu este însă 
totdeauna adevărat că o nouă generaţie intră în scenă abia 
după ce şirul anterior de oameni a ajuns la vîrsta reprodu- 
ceri. Și înainte și mult după aceasta, oamenii pot da aceeași 
luptă pentru transformarea conţinutului social, pentru păs- 
trarea sau cucerirea anumitor valori, constituind o generaţie 
nouă. Oameni de vîrste foarte felurite se pot simţi solidari 
în comunitatea acelorași idealuri şi acelorași teme inedite. 
Sub discrepanţa generaţiilor cronologice și biologice se pot 
reface unele generaţii de creaţie, adică solidarităţi între oa- 
meni care, trăind în aceeași vreme, oricare ar fi virsta lor, 
nutresc aceleași aspirații şi colaborează la aceeași operă. Exis- 
tenta generaţiilor de creaţie este unul din faptele cele mai 
caracteristice ale societăţilor civilizate. În societățile primi- 
tive, împărțirea populaţiei pe virste are o rigoare inflexibilă. 
Astfel, după cum a arătat etnologul H. Schurtz într-o cer- 
cetare renumită, cele mai multe dintre triburile africane sau 
australiene sînt împărţite în trei Clase de vîrstă: mai întîi 
a băieţilor pînă la 16 ani şi pînă în momentul iniţierii lor 
în ordinul bărbaților, apoi în aceea a războinicilor, Care nu 
durează decit pînă în clipa căsătoriei şi, în fine, în clasa 
bátrinilor. t În stricta codificare socială a triburilor primi- 
tive, generaţiile cronologice și biologice sînt riguros separate 
şi succesiunea lor manifestă o ordine ireductibilă. Nu tot 
astfel se întîmplă însă în societăţile noastre. Fenomenul „ti- 
nerilor bătrîni“ sau al „bătrinilor tineri“, niște expresii pe 
care le întrebuinţăm în fiecare zi, dovedeşte că sinteza so- 
cial-temporală care este generaţia se constituie uneori în dis- 
preţul vîrstei oamenilor şi după criteriul comunităţii lor în 
aceeași muncă de creație. Este un efect al libertăţii civiliza- 
tiel facultatea de a trăi timpul tău în problema lui esenţială 
şi de a ajuta la rezolvarea ei, independent de momentul în 
care te-ai născut şi acela în care ai adus alti oameni pe lume. 
Astfel, mai just decît a vorbi de generația născută la 1750, 
1800 sau 1890 este a vorbi despre generația Revoluţiei fran- 


1 H. Schurtz, Alterklassen und Mânnerbiinde, 1902. 

ceze, a romantismului sau a războiului mondial, adică a tu- 
turor oamenilor contemporani într-un moment al vieţii lor 
cu aceste evenimente şi care, într-un fel sau altul, au lucrat 
la producerea lor. Evident, în majoritatea cazurilor, oamenii 
unor generaţii de creaţie se găsesc înlănțuiţi şi în unitatea ` 
acelorași generaţii biologice. Dar acestea din urmă n-au nici- 
odată, în lumea noastră, un sens exclusiv şi limitativ. Mate- 
rialul lor uman poate intra în sinteze felurite, după criteriul 
temei contemporane de creaţie care îi solicită. Pentru astfel 
de sinteze noi, se cuvine însă a păstra tot numele de gene- 
raţie, deoarece acelea de ev sau epocă, deși denumesc deo- 
potrivă produsul considerării societăţii sub raportul timpu- 
lui, urmează a fi rezervate pentru răstimpuri mai largi, în 
care nu toţi indivizii care le populează sînt contemporani. 

Dacă, așadar, ceea ce este mai caracteristic pentru O ge- 
neraţie, este, pe lingă faptul de a aparţine aceluiaşi timp, 
acela de a pretui unele valori în același fel și de a lucra 
pentru o temă comună, se înţelege că sentimentul generaţiei 
nu este viu în orice om. Fireşte, sint rare făpturile omenești 
care nu participă la nici o formă colectivă a conștiinței, la 
nici una din acele Wir-Bewusstsein de care vorbeşte fenome- 
nologia modernă. Mai dese sînt acelea care participă numai 
la unele întocmiri psihologice colective, cu totul mărginite 
şi instabile. Treapta cea mai de jos a ierarhiei umane o ocupă 
imbecilul sau sceleratul, al cărui cuget nu se asociază cu 
nici unul din al semenilor săi şi în care nu se agită nici un 
interes pentru cauze și aspirații străine. Din lumea acestora 
se desprinde figura acelor criminali sadici $i sis stematici, care 
ne pun deodată în faţa fenomenului uimitor al unui om 
trăind într-o amputare radicală a tuturor legăturilor de 
simpatie cu ceilalți oameni, într-o părăsire și singurătate ab- 
solută, străbătută de obsesia instinctului lor singeros. Îndată 
ce această formă extremă a închiderii în sine este întrecută, 
omul începe a se simţi asociat cu sfere omenești mai întinse. 
Chiar dacă conştiinţa de colectivitate a cuiva nu-l uneşte 
decît cu semenii săi din același club sportiv, totul nu este 
pierdut pentru el. Drumul îi este deschis pentru a se asocia 
cu destinul cel mai general al oamenilor și pentru a ajunge 
să gîndească gi să simtă cit mai larg reprezentativ. Pe dru- 
mul acestei înălțări din tine însuţi către conștiința comuni- ` 
tății omenești se așează sentimentul aparţinerii la o colecti- 

vitate temporală, adică fenomenul generaţiei în realitatea ei 
psihologică. El reprezintă deci un punct înaintat în lucrarea 
de înfrîngere a egoismului individual, deşi nu punctul cel mai 
înaintat cu putință. Cine aderă la generaţia sa, cine își uneşte 
sforțările sale cu ale tuturor contemporanilor pentru rezol- 
varea: unora dintre problemele timpului, împlineşte o înaltă 
şi o mare parte din datoria sa umană, deși nu cea mai înaltă 
$i nici întreaga datorie pe care şi-o poate recunoaște un om. 

S-ar părea, din cele spuse pînă acum, că alcătuirea unei 
generaţii se face prin acte deliberative deplin conştiente ale 
inșilor care o compun. De fapt, asumarea punctelor de ve- 
dere care domină o generaţie se poate produce fie pe cale 
conştientă, fie pe cale inconștientă. Acţiunea imitaţiei, su- 
gestia care răspindeşte la un moment dat anumite feluri de 
a simţi si gîndi, de a te exprima și purta, întocmește de cele 
mai multe ori efectul de totalitate pe care îl semnalăm prin 
numele de generaţie. Imitaţia inconștientă cîştigă pentru o 
generaţie chiar oameni care biologiceste pot să nu-i aparțină. 
Alteori, aderarea acestora la felurile de a fi ale șirului de 
oameni veniți ceva mai tîrziu pe lume trebuie să înfrîngă 
anumite rezistenţe interne și să facă a funcţiona unele ati- 
tudini conștiente, ca, de pildă, bunăvoința față de noutate, 
dorința de a te transforma și de a ajuta la rezolvarea pro- 
blemelor noi. Alteori însă, atitudinile acestea nu intră în 
funcţiune si rezistentele corespunzătoare nu sînt înfrînte. Abia 
această închidere față de noutate, refuzul de a asimila sub- 
stanța contemporaneităţii, plasează pe cineva într-o genera- 
ție mai veche si întrecută. 

Cînd, în a doua jumătate a veacului trecut, s-a pus din 
nou problema factorilor menigi să explice acea creație con- 
tinuă de valori pe care o numim istoria universală, ideea de 
generaţie a intrat pentru intiia oară în filozofia istoriei. Ana- 
logia cu cígtigurile mai noi ale geologiei trebuia să se im- 
pună conștiinței și să îndrumeze cercetarea. Si astfel, dacă 
Lyel arătase că marile prefaceri pe care le constatăm în 
scoarța pămîntului nu se datoresc unor catastrofe naturale, 
aşa cum credea încă un Cuvier, ci acţiunii lente și continue 
a unor cauze deopotrivă cu acelea care lucrează gi astăzi, 
punctul de vedere se dovedea aplicabil și pentru explicarea 
marilor transformări ale istoriei. Analogia se manifestă lim- 
pede într-o observaţie ca acea a juristului și sociologului 

Gustav Riimelin : „Nici răsturnări violente, nici erupții vul- 
canice nu transformă periodic viața omenirii, ci numai mi- 
cile diferente în moravurile și părerile părinţilor si ale fiilor 
se potenţează în acele efecte de masă, al căror cuprins si a 
căror succesiune o numim istoria culturală a umanității“. 1 
Acela însă care a dat dezvoltarea cea mai întinsă ideii de 
generaţie în explicarea faptelor istorice și a adus contribu- 
tile cele mai de seamă în problema noastră este, fără îndo- 
ială, istoricul Ottokar Lorenz, fost multă vreme profesor al 
Universităţii din Iena. Lorenz scrie într-un timp cînd con- 
ceptia materialistă a istoriei, în concurență cu înţelegerea ei 
idealistă, nu lăsa aproape nici un loc omului, ca agent al 
procesului istoric. Este totuși evident, scrie Lorenz, că fap- 
tele istorice, ca efecte, trebuiesc puse în legătură cu calita- 
tea specială a oamenilor care le-au produs. 2 Această calitate 
rezultă din genealogia oamenilor, în îndoitul înţeles al ere- 
dităţii fizice pe care o aduc cu ei si a ideilor pe care le-au 
primit de la înaintași şi pe care le păstrează sau le modifică. 
Studiul generațiilor trebuie să fie astfel baza oricărei isto- 
riografii. Genealogia a fost, dealtfel, forma primitivă a nara- 
ţiunii istorice. Unele din cele mai vechi scrieri istoriografice 
nu sînt decît însemnări genealogice. Iar primul capitol al 
Evangheliei lui Matei reduce cuprinsul timpului scurs între 
Avram și Isus la succesiunea generaţiilor dintre ei: „Avram 
a născut pe Isaac, Isaac pe Iacob, Iacob pe Iuda etc“. 
Instinctul oamenilor a recunoscut astfel de mult că faptul 
istoric fundamental, acela care este menit a explica toate 
transformările sociale și culturale intervenite în viaţa oame- 
nilor, este felul în care ei se succed, perpetuind o anumită 
zestre fizică şi morală sau transformînd-o cu timpul. Pe 
aceste baze, pe cunoștința aprofundată a genealogiilor și a 
generaţiilor, înţelege Lorenz să fundeze studiul modern al 
istoriei. 


t G. Rümelin, Uber den Begriff und die Dauer einer Generation, 
în vol. Reden und Aufsätze, 1875, p. 304. 

2 O. Lorenz, Die Geschichtswissenchaft in — Hauptricbtungen und 
Aufgaben, Berlin, 1886, p. 264 urm. Vd., de același, Leopold von Ranke, 
die Generationenlebre und der Gesbicbtsunterricbt, 1881, apoi Lehrbuch 
der gesammten wissenschaftlichen Genealogie, 1898. 

Vederi ca acelea ale lui Rümelin sau Lorenz sînt justi- 
ficate într-o largă măsură. Fără îndoială că istoria omenească 
se explică în bună parte prin acţiunea infinitesimalà a gene- 
raţiilor. Există o pagina de o melancolie pătrunzătoare în 
L Avenir de la Science a lui Renan. Scriitorul își aminteşte 
una din impresiile cele mai puternice care au lucrat asupra 
copilăriei sale, cînd, vizitind necunoscutul cimitir dintr-un 
cătun al Bretaniei, a resimţit pentru întîia oară imensitatea 
tăcerii și uitării în care se afundă fără urmă şirurile nesfir- 
site de vieţi omenești. Fără urmă, dar nu fără folos. „Gin- 
diți-vă, scrie Renan, la nenumăratele generaţii aglomerate 
în cimitirele noastre de țară. Sint ele moarte, moarte pentru 
totdeauna ? Nu, ele trăiesc în umanitate. Căci ele au slujit 
la ridicarea marelui turn al lui Babel, înălțat către cer și în 
care fiecare piatră a temeliei este un popor întreg“. 1 Isto- 
ria, ne spune Renan, lucrează prin mari mase; ea întrebu- 
inţează cu dărnicie şi risipește materialul omenesc pentru a 
obține efectele ei de totalitate. Poate că singurul neajuns al 
acestei concepţii stă în faptul cá nu tine seama îndeajuns si 
de rolul actelor individuale de creație. Neajunsul este, de- 
altfel, mai mult al unui Rumelin sau Lorenz, decît al unui 
Renan, care notează în cele din urmă : „Există două chipuri 
de a lucra asupra lumii, prin forţa ta individuală sau prin 
corpul din care faci parte, prin ansamblul în care te așezi“. 
Acest ansamblu poate fi poporul căruia îi aparții, categoria 
ta socială sau generaţia ta. Un ansamblu în care, dealtfel, 
se situează și de care trebuie să ţină seamă gi creaţia indi- 
viduală. Noi nu vom indica însă decît raportul dintre crea- 
fie $i generaţie. 

Există acte de creație individuală care se situează cu 
ușurință în efortul colectiv al unei generații și își trag din 
el forţa și eficacitatea. Operele romanticilor germani și fran- 
cezi fac parte din această categorie. Acești mari individua- 
listi au lucrat în echipă. Creaţiile clasicilor, mai conformiste 
prin spiritul lor, mai respectuoase față de orientările gene- 
rale ale societăţii, erau fructul unei aplicări mult mai indi- 
viduale. Căci, dacă un Racine a respirat aerul salubru și 
întăritor de la Port-Royal, Corneille și Molière au lucrat 
în singurătate și uneori în mijlocul unei ostilitági foarte răs- 


1g, Renan, L'Avenir de la Science, 1848, 8-e ed., p. 221. 

pîndite. S1 romantic, mai cu seamă cei francezi, au avut de 
luptat contra ostilității mediului, dar împotriva acesteia ei au 
ştiut să se apere prin stratul izolator al unui mediu propriu : 
| conștiința lor de grup și de generaţie. Această tactică a rămas 
tradițională în istoria, literară şi artistică mai nouă. De la 
| romantici a rămas obiceiul ca orice noutate revoluţionară in 
artă să se prezinte învăluită în atmosfera protectoare a unui 
grup şi a unei camaraderii de generaţie. Pe cînd, în ce pri- 
veste trecutul, curentele sau școlile artistice nu se làmuresc 
adeseori decît istoricului care extrage similitudinile și dez- 
voltă lucrarea sa de sistematizare şi periodizare, de vreun 
secol încoace multe grupări artistice au apărut prin decret 
constitutiv, chiar mai înainte ca ele să fi produs o operă 
de seamă. Poate însă niciodată ca în romantism, conştiinţa 
de generaţie n-a funcţionat cu atîta intensitate. Cine străbate 
deci o carte ca Istoria romantismului a lui Th. Gautier ia 
cunoştinţă de peripeţiile unor oameni porniţi în acelaşi timp 
la drum. În această perspectivă, figuri ca Jules Vabre, care 
n-a publicat vreodată decît numai titlul unei cărți, sau a lui 
Petrus Borel, care, după importanţa generală a contribuţiei 
sale, are un drept modest la amintirea noastră, apar poten- 
tate de cadrul care îi cuprinde și iau înfăţişare de paladini 
ŞI eroi. Romantismul e cea dintii mare încercare modernă de 
„lansare“ reciprocă pe temeiul comunității de generaţie ; 
prima Aruptie a tineretului ca tineret, ferm prin conştiinţa 
comunității lui în timp. Evident, istoria a selectat valorile 
reale și de primul plan, respingînd în umbră pe cele fictive 
şi de cadru. Prin masivitatea atacului, prin tactică și prin 
valorificarea inedită a ideii de generaţie, romantismul ne pare 
astăzi a fi conţinut prefiguraga multor mișcări care s-au 
produs. de atunci. 

Un alt caz decît al romantismului este acela în care ge- 
neraţia, departe de a fi un cadru manifest şi oarecum pre- 
existent creaţiei, funcţionează mai degrabă ca un cadru latent 
şi se constituie fără știrea și chiar fără voința feluriglor 
creatori individuali. Sint multe i imprejurári in care creatorul 
socotește a lucra solitar. Timpul se însărcinează însă a ne 
dovedi că munca lor s-a dezvoltat în limitele generaţiei $a 
sprijinit tendinţele ei. Dovada aceasta se organizează uneori, 
chiar pentru creatori care au activat nu numai în solitudine, 
dar chiar într-un antagonism adeseori proclamat faţă de 

timpul lor. Cazurile lui Schopenhauer și Nietzsche sint, în 
această privinţă, deosebit de instructive. Sînt cunoscute atacu- 
rile pe care Schopenhauer le-a întreprins de atîtea ori impo- 
triva filozofilor şi a curentelor filozofice din vremea sa. 
Atitudinea în care Schopenhauer se complăcea era aceea a 
unei singurătăţi în care trebuia să susțină, fără tovarăși, 
anumită concepţie despre lume. Totuşi, pentru istoricul filo- 
zofiei, sistemul schopenhauerian nu este decit una din acele 
ramificații ale filozofiei romantice a naturii şi vieţii, răsărită 
în imediata succesiune a kantismului. Mai mult decît atît, 
chiar pesimismul lui Schopenhauer este un fenomen specific 
al generaţiei sale. Cei trei mari pesimisti europeni din prima 
jumătate a veacului al. XIX-lea, Schopenhauer, Vigny şi 
Leopardi, se nasc în deceniul de la 1788 la 1798. Nietzsche 
s-a complăcut, de asemeni, într-o atitudine de dirză rezis- 
tenţă față de contemporanii săi. Diatribele sale împotriva 
intelectualismului epocii în care socotea că are nenorocirea 
să trăiască sînt iarăşi bine cunoscute. Totuși, în cei 15 ani 
care urmează nașterii sale, adică de la 1844 pînă la 1859, 
apar toţi oamenii de seamă care au creat în cultura noastră 
o doctrină antiintelectualistă, adică, împreună cu Nietzsche, 
un James, un Guyau, un Bergson. Tocmai cazuri ca acestea 
dovedesc marea importanţă a generaţiilor î în creaţie, influenţa 
care se degajează din ele şi felul în care ele lucrează ca un 
cadru care conține și îndrumează opera creatoare. Se cuvine 
deci a vorbi de generaţii de creatori, chiar acolo unde aceștia 
nu manifestă nici ştiinţa, nici voința de a aparţine vreunei 
generaţii. Care sînt însă cauzele care grupează în felul acesta 
pe artiști, pe savanţi sau pe filozofi, chiar independenr de 
intenţia lor ? 

O primă cauză este cultura comună din care ei se nu- 
tresc, aceea creată de înaintașii lor imediaţi, Căci se cuvine 
a rezista acelei facile teorii care proclamă lupta generaţiilor, 
cînd sînt atitea cazuri care pun în lumină armonia şi conti- 
nuitatea lor. Nu totdeauna tinerii au socotit că n-au nimic 
mai bun a face decît să nimicească toate cigtigurile muncii 
anterioare. Ba aș spune chiar că este aci semnul unei sufici- 
ente $i al unei impulsivitág barbare, care uită adevărul că 
cultura omenească nu poate fi opera unui singur șir de oa- 
meni, ci a unor șiruri nesfirgite pe linia Andefinità a timpului. 
Numai cînd se pierde conștiința unităţii culturii omenești, 

ceea ce este totdeauna semnul unei crize dintre cele mai pri- 
mejdioase, oamenii pot crede că trecutul n-a lăsat nimic bun 
și că totul trebuie luat de la început. Această credință n-a 
fost niciodată a generaţiilor care au lăsat un nume de seamă. 
Romanticii germani au declarat totdeauna a fi purces cel 
puţin de la doi din marii lor inaintagi, de la Kant şi Goethe. 
lar Paul Bourget, cînd in frumoasele sale Essais de psycbo- 
logie contemporaine a vrut să construiască inventariul moral 
al generaţiei sale, el a făcut-o prin referință la tezaurul de 
idei si sensibilitate transmis de înaintașii din generaţia care 
a ocupat scena culturii franceze în intervalul de la lovitura 
de stat a lui Napoleon III pînă la războiul din 1870, adică 
un Baudelaire si Leconte de Lisle, Flaubert și frați Gon- 
| court, Taine și Renan etc. ! Cultura înaintaşilor este una din 
condiţiile constitutive ale generaţiei, deoarece, chiar pentru 
| a i te opune, este necesar s-o cunoşti si s-o fi asimilat. În 
adevăr, sinteza spirituală a unor contemporani se formează 
printr-un proces dialectic interior în fiecare din ei, care 
| îi aduce să revizuiască unele valori și să le amendeze în total 
sau în parte. Chiar revoluțiile, dacă nu sînt izbucniri cu totul 
iraționale de forţe primitive, trebuiesc susţinute de un anumit 
simt istoric. 

A doua cauză constitutivă pentru o generație este com- 
plexul împrejurărilor economice, politice şi sociale în care 
munca ei este constrinsa să se desfășoare. Rezultatele acestei 
munci nu sînt numai replica intelectuală dată înaintaşilor, 
dar şi o pirghie pentru a urni unele din dificultăţile prezente. 
Sinteza generaţionistă are totdeauna un caracter militant și 
practic. Ea este unul din felurile în care contemporanii în- 
cearcă să facă faţă nevoilor actuale. Este firesc deci ca îm- 
prejurările concrete ale vieţii sociale să aibă cea mai mare 
însemnătate în constituirea generaţiilor. Dealtfel, după cum 
a arătat Dilthey, condiţiile constitutive de care vorbim, atit 
cele intelectuale derivînd din munca de cultură a înainta- 
șilor, cît si cele faptice si de un caracter mai mult social, 
sînt atit de numeroase şi de variate, încît cine studiază și 
caută să-și explice o generaţie, nu relevă decît o mică parte 
din ele, și anume acelea care i se par mai importante. Pe de 


1 Paul Bourget, Essais de psychologie contemporaine, 2 vol, 1883— 
1885, vd. în special Avant-Propos din 1884 şi 1885. | 

altă parte, cum trebuie să lăsăm un loc si spontaneităţii na- 
turii în lămurirea calităţii speciale a oamenilor veniţi cam 
în același timp pe lume, se înţelege că toate condiţiile de 
care vorbim au un rol mai mult negativ, o funcţiune de 
constringere și de limită.1 S-ar spune că umanitatea, cu fie- 
care val de indivizi noi, liberează o parte din energiile ei 
infinite, dar că aceste energii nu pot lua o altă formă și nu 
pot da mai mult decît le îngăduie cultura pe care au pri- 
mit-o de la înaintași și condiţiile concrete în care lucrează. 

Ipoteza aceasta ne permite să spunem că generaţia este 
un cadru care îngăduie omului să iasă din sine însuși și să se 
împărtășească de la viaja mai largă a comunităţii omeneşti, 
dar că, în același timp, ea este o limită care opreşte energiile 
umane să realizeze toate posibilităţile lor. Multe din elanurile 
unui creator de cultură se fring de graniţele prea înguste ale 
generației sale. Puţini sînt cei care izbutesc să le depășească ; 
cei mai mulţi rămîn prizonierii lor. Preţuirea noastră cea 
mai înaltă merge către cei dintii. Cind studiezi oricare din 
ramurile istoriei culturii omeneşti, întimpini figuri care n-au 
putut lucra decît pentru generaţia lor și altele care și-au 
slujit secolul sau au creat bunuri durabile pentru întreaga 
omenire. Şi cu toate că cele dintii au putut avea un răsunet 
mai mare şi s-au putut bucura de prețuirea mai largă a con- 
temporanilor, ne este cu neputinţă a nu recunoaște în ei o 
anumită indigenţă, nu ştiu ce lipsă de orizont. Fără îndoială 
că figurile cele mai de seamă ale culturii omeneşti trebuiesc 
căutate printre acei creatori izolaţi în timpul lor, care din 

“unghiul unei singurătăţi adeseori dureroase au privit departe 
şi au lucrat pentru multă vreme. 

Se vorbeşte mult astăzi despre generaţii, și pentru o bună 
parte a tineretului nostru cuvîntul acesta este un adevărat 
program. „Generaţioniștii“ noștri întreprind o mişcare sim- 
patică, inspirată de un simţ social în evident progres. Mobi- 
lizarea forţelor individuale în serviciul tuturor oamenilor 
de aceeași vârstă este o manifestare remarcabilă de altruism. 
Ea nu este însă nici singura, nici cea mai înaltă formă a 
spiritului social. Sînt forme mai largi și în timp și în spaţiu 


. 1 W, Dilthey, Novalis (1865), in Erlebnis und Dichtung, 1905, 8. 
Aufl, p. 269 urm. 

care pot reclama pentru ele prisosul energiei si devotamen- 
tului nostru. Interesele naţionale, ca o unitate constantă, acele 
ale veacului care ne poartă către ţinte numai de puţini în- 
trezărite, şi ale întregii culturi omeneşti pot deveni resorturi 
| ale acţiunilor noastre de o valoare cu mult superioară. Sint 
| lucruri care trebuiesc amintite, atunci cînd zelul excesiv al 
unei generaţii pare să uite că lumea are un trecut și un viitor. 

Creatorul lui Faust face parte dintre acei rari poeti care 
au plăsmuit nu numai o poemă, dar un mit cu largi posibi- 
lităţi expresive pentru întreaga civilizație a timpului lor. 
Cine citește si cine se adínceste în substanţa celor peste 
douăsprezece mii de versuri ale tragediei lui Goethe reface 
soarta unei culturi, dar şi a unui om. 

Această valoare reprezentativă a poemului lui Goethe 
provine din mai multe împrejurări. Mai întîi, din pricina 
neobignuitei lungimi a elaborăni lui. Pentru a-l desávirgi,. 
i-au trebuit lui Goethe aproape 60 de ani. Începută în 1774, 
cînd poetul n-avea decît 25 ani, lucrarea s-a completat trep- 
tat și și-a găsit încheierea cu puţine luni înaintea morţii lui, 
în 1832. Desigur, Goethe n-a fost tot timpul preocupat de 
ideea operei sale și nu i-a adăugat un rind în fiecare zi. 
În cele șase decenii care despart începutul de sfîrșitul lucrării, 
se disting patru epoci de elaboraţie mai intensă. Aceste in- 
tervale sînt totdeauna în conexiune cu evenimente decisive 
din biografia poetului sau sînt etape importante ale dez- 
voltării sale. Astfel, prima formă, trunchiată, a poemei — 
aceea care în terminologia istoricilor literari primește numele 
de Urfaust — datează din 1774—1775, adică din vremea 
tinereţii poetului, caracterizată prin acea impulsivitate sfári- 
mătoare de reguli, prin acel cult al geniului și supraomului 
pe care le rezumă expresia de Sturm und Drang. Opera 
rămasă neterminată este reluată îndată după înapoierea lui 
Goethe din Italia, eveniment de mare însemnătate în for- 

maţia poetului. Dar nici fragmentul redactat în anii 1788— 
1790 nu este dus pînă la sfîrșit. Abia patru ani mai tirziu 
si sub influenţa prieteniei cu Schiller, nimereste Goethe un 
drum care putea conduce la rezultate definitive, și în cei 
16 ani care se scurg începînd de la 1794 este scrisă în între- 
gime partea înttia a poemei. Urmează alți 17 ani de între- 
rupere, pînă cînd poetul să se hotărască a scrie partea a 
doua a operei sale, ceea ce se întîmplă între 1825 gi 1832, 
adică în anii de reculegere ai bătrineţii sale olimpiene. Dacă 
Goethe nu a revenit la redactarea lui Faust decît în patru 
momente ale vieții, aceasta nu înseamnă că experienţele din 
epocile intermediare nu i-au folosit în nici un fel. Dimpo- 
trivă, această operă uriașă, prin întinderea și densitatea ei, 
s-a hrănit din întreaga substanță a vieţii poetului. Lunga 
şovăire pe care o arată pînă a gasi calea cea dreaptă, marile 
pauze care despart răstimpurile de activitate, legătura aces- 
tora cu unele din evenimentele capitale ale biografiei sale 
ne indreptátesc a spune că în Faust se găseşte încorporată, 
de fapt, viaţa lui Goethe și se poate citi întreaga istorie a 
formaţiei lui. Iar faptul acesta, după măsurile pe care sîntem 
îndreptăţiți a le aplica operelor lui Goethe, face din Faust 
monumentul principal din galeria creaţiilor lui. 

Există, în adevăr, poeţi care își înţeleg arta ca o dedu- 
blare a vieții într-o regiune ideală, fără contingenţe cu viaţa 
reală. Arta, înţeleasă ca o lucrare formală de stilizare, este, 
în concepţia estetizantă a unui Flaubert, Mallarmé sau Stefan 
George, rezultatul unei evadàri din viaţă. Nimic nu trebuie 
să transpară în opera lor din personalitatea și experienţele 
reale ale artistului.,Artistul trebuie să se aranjeze, scrie odată 
Flaubert (Correspondance, febr. 1852), pentru a face poste- 
ritatea să creadă că n-a trăit. Cu cît îmi fac mai puţin o 
idee despre dînsul, cu atît mi se pare mai mare. Nimic nu-mi 
pot figura despre persoana lui Homer sau Rabelais și cînd 
mă gîndesc la Michelangelo, nu văd decît spatele unui bátrin 
de statură colosală sculptind noaptea la lumina faclelor." 
Concepţia mai umană a lui Goethe îl face să nutrească idealul 
unei opere de artă crescute din experienţele vieţii, grea de 
înțelesurile câștigate în luptele ei. Și este poate interesant a 
opune cuvintelor lui Flaubert pe acelea pe care Goethe le 
pronunţa în faga lui Eckermann : „Lumea este atit de mare 
şi bogată, spunea Goethe (Gespräche mit Eckermann, 18 sept. 

1823), si viaţa atít de variată, incit niciodată nu vor lipsi 

prilejurile pentru poezie. Toate poeziile trebuie să fie oca- 

zionale, adică realitatea trebuie să le ofere prilejul și mate- 

rialul.“ Iată o normă căreia nici o operă a lui Goethe nu i 

| sa conformat mai deplin ca Faust. Ocazia lui Faust este 
chiar viaţa lui Goethe, in întregimea ei. Și s-ar putea spune 
că Goethe a trebuit să trăiască şi să ajungă în pragul morţii, 
pentru ca Faust să se întocmească. Această împrejurare acordă 
operei lui o măreție umană pentru care nu există nici o 
analogie în literatura mai nouă. 

Lungul timp pe care l-a depus Goethe pentru redactarea 
poemei sale a lipsit-o de acea unitate riguroasă pe care o 
admirăm de obicei în operele clasicismului. Compunerea lui 
Faust aparţine, după expresia unui psiholog francez, tipului 
de invenţie prin deviere. Linia generală a dezvoltării este 
necontenit întreruptă de episoade variate, cum ar fi Noaptea 
Valpurgiei, tragedia Margaretei, în prima parte, sau nume- 
roasele episoade alegorice din partea a doua, ca, de pildă, 
carnavalul de la curtea împăratului și scenele mitologice din 
Grecia, care îl făceau pe Croce, unul din comentatorii goe- 
theeni mai lipsiţi de prejudecăţi, să recunoască aci exerciţiul 
unei fantezii deopotrivă cu a poeţilor de curte ai Renașterii, . 
meșteri în improvizații de prologuri, alegorii sau mascarade, 
menite să dea un fast deosebit festivităților princiare (Goetbe, 
tr. germ. I. Schlosser, p. 111). Dacă totuși poema are o 
unitate, ea a fost întrevăzută de poet destul de tirziu. Abia 
in 1800 scrie Goethe prologul în cer, in care convorbirea 
lui Dumnezeu cu Mefisto și prinsoarea care se leagă între ei 
stabilesc cadrul și condiţiile întregii tragedii. Mefisto obţine 
de la Dumnezeu îngăduinţa de a-l ispiti pe Faust și de a se 
face stăpîn peste sufletul lui dacă va izbuti să-l abată de la 
acel drum al năzuinţei spre bine, care poate fi semănat, 
dealtfel, cu destule greșeli. Încrederea lui Dumnezeu în Faust 
este aceea în valoarea morală a omului. Soarta lui Faust se 
pune la cale în cer, dar se realizează pe pămînt, pînă în 
clipa cînd cerul primește sufletul aceluia pe care Mefistofeles 
nu-l putuse câştiga pentru sine. Dar acest imens arc de boltă, 

| care se întinde de la prologul in cer, cu care prima parte se 
deschide, pînă la ultimele scene în cer, cu care partea doua 
se încheie, a fost întrevăzut de Goethe abia după un sfert 
| de veac de la începerea poemei. 


Este această poemă o tragedie deopotrivă cu Tasso sau 
cu Ifigenia ? Mulțimea episoadelor înseamnă mai degrabă o 
imixtiune a epicului în dramatic. Sînt atitea pagini în Faust 
care reclamă o altă specie de atenţie decît aceea cu care sînt 
întîmpinate creaţiile dramatice, atîtea scene ale poemului pe 
care le citim fără să resimțim înlănţuirea lor către catastrofa 
finală. Sînt apoi pagini de lirism, ca, de pildă, cîntecul 
Margaretei la vîrtelnița ei, al lui Lynkeus din turnul din 
care priveghează ţinutul sau al lui Euphorion, care alterează 
linia pură a dramei. Toate genurile literare sînt întrunite in 
Faust. Dar poemul nu poate fi înţeles ca o simplă dramă 
$i din pricina felului în care se urmează replicile care îl 
constituie. Aceste replici nu au, mai niciodată, simpla func- 
ţiune de a promova, acţiunea. Ele adoptă mai totdeauna stilul 
sentenţios și sînt, fiecare pe seama ei, mici poeme gnomice, 
care fixează spiritul în vederea adîncirii conținutului lor 
incisiv sau profund. Din această pricină, și nu numai din 
aceea a lungimii neobișnuite a poemei, care la reprezentarea 
ei scenică reclamă între zece și douăsprezece ceasuri, Faust 
trebuie citit şi nu văzut pe scenă. Ba chiar la lectură, stră- 
baterea de la un capăt la altul al poemei, îndată ce desfă- 
urarea acţiunii este cunoscută în toate amănuntele ei, nu 
mai este necesară. Faust este o carte cu care tovărășia citi- 
torului trebuie să fie lungă și insistentă. Această carte trebuie 
necontenit deschisă și examinată, după dispoziţia specială a 
momentului, într-una sau alta din părţile ei. Numai aşa 
ajungem să pătrundem, și să asimilăm întreaga ei bogăţie. 
Trebuie să trăim si să îmbătrinim cu Faust. _Nespusă este 
zădărnicia cititorului grăbit, care socotește cá poate să- -şi 
apropie dintr-o dată o operă care a cerut meșterului ei sacri- 
ficiul unei vieţi întregi. Să adăugăm că subtitulatura de 
„tragedie“, pe care Goethe a mentinut-o pentru întregul poem, 
este o rămăşiţă a felului în care el a conceput-o în acea 
prima formă, care era gata încă din 1775. Era vorba atunci de 
a prezenta dramatic catastrofa unui caracter excepţional, ră- 
tăcit prin alianţa lui neîngăduită cu Principiul răului. Piná 
la urmă însă Faust a devenit altceva, şi anume înfățișarea 
purificării treptate a unui caracter, istoria cuceririi unui infe- 
les al vieții. Din acest punct de vedere, Faust nu poate fi 
comparat, printre operele lui Goethe, decit cu Wilhelm Mei- 

ster, cealaltă mare construcţie literară care sintetizează expe- 
rientele fundamentale ale vieţii artistului și ginditorului. 

Este interesant a urmări seria tuturor avatarurilor care 
au condus de la prima formá a poemei, asa cum Goethe a 
primit-o dintr-o renumită carte populară a veacului al 
XVI-lea, pînă la forma ei ultimă şi definitivă, Cartea 
populară, pe care Goethe a cunoscut-o încă din copilaria lui, 
atribuia unui personaj real nişte peripeții a căror amintire 
oamenii o păstrează de la alte multe secole anterioare. În 
ipostaza lui istorică, renumitul Magister Georgius Sabelicus 
Faustus junior era un student vagabond care își cucerise o 
mare notorietate prin ştiinţa lui de mag, de necromant, as- 
trolog, chiromant, aeromant si piromant, asa cum el însuși se 
intitula într-un fel de carte de vizită, consemnată într-un 
izvor al timpului. Născut la 1480 într-o mică localitate din 
Suabia (Knittlingen), el studiază magia la Universitatea din 
Cracovia şi umanităţile la Heidelberg si Erfurt. Isprăvile lui 
sînt numeroase și unele din ele ni-l arată în postura unui 
şarlatan, care nu se da înapoi de la farsele cele mai grosolane. 
Așa, de pildă, cînd îl ameninţă pe Melanchthon, reforma- 
torul german, cà va face să-i zboare mîncările pe coșul 
bucătăriei sau ca atunci cînd decide pe capelanul contelui 
Bronhorst din Batenberg să-i dea o cantitate de vin în 
schimbul făgăduinţei că-l va învăţa cum să se radă fără 
brici. Omul era luat cu toate acestea în serios și uneori era 
temut. Astfel, filologul Camerarius se interesează de părerile 
lui asupra rezultatului probabil al războiului dintre Carol V 
$1 Francisc I, iar cînd Filip von Hutten armează o flotă pen- 
tu Venezuela, îi cere un pronostic despre rezultatele expe- 
diţiei şi atestă apoi că lucrurile s-au produs întocmai cum 
fuseseră prezise. Puterile acestui mag erau socotite intr-atit 
de redutabile, încît orașul Ingolstadt, care îl expulzează 
într-un rînd, n-o face decît după ce îi obţine făgăduinţa 
că nu se va răzbuna 1 împotriva locuitorilor lui. 

Isprăvile acestui om le imortalizeazá cartea populară 
amintită, dar și piesa de teatru care, după împrejurări, era 
jucată fie de artiști în carne și oase, fie în teatru de Păpuși. 
Mai cu seamă trupele engleze fac din Faust o piesă prin- 
cipală a repertoriului lor şi o prezintă publicului german 
într-o serie de turnee încununate totdeauna de succes. Con- 
temporanilor le plăcea să li se înfăţișeze viaţa acestui om, 

care, în îndrăzneala lui de a se alia cu Dracul, dadea ex- 
presie acelei porniri individualiste, înflorite de curînd în at- 
mosfera Reformei. Din aceste izvoare, care trebuiau să devină 
ale lui Goethe, se alimentează între timp creaţia marelui poet 
dramatic elisabethan Christopher Marlowe. Caracterul eroului 
este înnobilat de acesta, Faust căzînd victimă setei sale de 
cunoaştere şi pasiunii sale de putere și dominație. Dar tra- 
gedia păstrează un sens moral edificator și în prelucrarea 
| lui Marlowe, încît Faust este pînă la urmă pedepsit din 
| pricina asociaţiei lui criminale, deşi motivele care-l îndem- 
naseră s-o facă descindeau din regiunile mai înalte ale su- 
fletului. Un moment hotărîtor în dezvoltarea motivului o 
înfăţişează Lessing, care s-a oprit și el în faga subiectului, 
dar fără să închege o creaţie definitivă. Fragmentele lui 
Lessing, publicate postum si ajunse la cunoștința lui Goethe, 
conțineau însă o însemnare prețioasă: „Se cuvine oare, se 
întreba. Lessing, ca cineva să cadă victima instinctului celui 
mai nobil pe care Dumnezeu l-a sădit în sufletul omenesc ?* 
Dacă Faust se leagă cu Dracul numai pentru a spori puterile 
cunoștinței, poate fi el sacrificat ? Această îndoială asupra 
vinovăţiei lui Faust, încadrată în atmosfera intelectualistá 
a veacului lui Lessing, a avut o mare influență asupra con- 
cepţiei lui Goethe. În Urfaust eroul nu mai este sceleratul 
stigmatizat de cartea populară, ci fiinţa situată în faţa enig- 
mei cunoașterii lumii şi care, pentru a o descifra, nu pregetă 
| să se dedea practicilor magice şi să lege, în cele din urmă, 
pact cu Mefisto. Dar, în acord și cu cartea populară și cu 
drama mai veche a lui Marlowe, eroul trebuia probabil sa- 
crificat pînă la urmă, victimă a îndrăznelii sale mai presus 
de firea omenească. În această ipostază, Faust rămîne deci o 
figură tipică a perioadei Sturm und Drang, un caracter ti- 
tanic deopotrivă cu Prometeu si Mohamed, cărora tînărul 
Goethe se pregătea să le consacre cîte o tragedie, și analog 
cu Goetz von Berlichingen, eroul dramei care pe Goethe îl 
vrăjeşte tot din acea lume individualistă a veacului al 
XVI-lea, căreia îi aparţine și Faust. 

Comparată cu toate fragmentele anterioare, forma defi- 
nitivă a poemei aduce o idee noui: Faust nu mai merge 
către pieirea, ci către miíntuirea lui. Pactul cu Mefisto se 
precizează, de asemeni: Faust consimte să-și piardă sufletul 
dacă noua lui călăuză prin viaţă îi va procura o clipă în- 

cărcată de atita „plăcere, încît acel care a rîvnit-o și nu a 
putut-o găsi nici in studiul zadarnic al științelor, nici în 
evocarea magică a spiritelor superioare, să-i spună : „Întîrzie 
puţin, eşti atit de frumoasă“. Interesul dramatic al poemei 
se concentrează asupra întrebării dacă Mefisto va izbuti să-i 
procure lui Faust această clipă. Zadarnic îi va oferi însă 
plăcerile simțurilor i în pivniţa lui Auerbach, pe acele ale 
dragostei în braţele Margaretei, satisfacția puterii la curtea 
împăratului, fericirea de a atinge idealul suprem al frumu- 
seti prin însoţirea trecătoare cu Elena. Cuvîntul așteptat nu 
este rostit în nici una din aceste împrejurări. El este pro- 
nuntat abia de bătrînul de o sută de ani, care, răpind valu- 
rilor mării un ţinut inundabil și visind la poporul liber si 
fericit care se va dezvolta între granițele lui, vrea să reţină 
clipa acestei viziuni delectabile. Cuvintele : „Întîrzie puţin, 
ești atit de frumoasă“, Faust nu le adresează deci unei clipe 
prezente, ci unei viziuni de viitor, și Dumnezeu crede că 
poate mîntui pe acela care n-a încetat niciodată să năzuiască, 
Îngerii poartă sufletul lui Faust către ceruri, printr-o lume de 
simboluri catolice, pînă la Sfînta Fecioară și un cor mistic 
intonează cîntecul de laudă a Eternului-Feminin, a puterii 
de iubire si îndurare care guvernează lumea. 

Ne putem întreba ce s-a întîmplat, ce transformari adinci 
au trebuit să se producă, pentru ca toate acele deplasări ale 
accentului moral care separă cartea populară de Urfaust și 
pe acesta de forma definitivă a poemei să devină posibile? 
Abia acum ne apare pe deplin limpede de ce au trebuit să 
treacă mai multe decenii între feluritele forme ale lui Faust. 
Nu numai că Goethe a trebuie să îmbătrinească între timp, 
pentru ca poema bogată prin adinca ei semnificaţie umană 
să se închege, dar epoca însăși a trebuit să se prefacă, forţele 
istorice au trebuit așteptate cu răbdare să teasa la războiul 
umpului pentru ca figura sceleratà a magicianului din 
veacul al XVI- lea să devină omul care-și cucereşte mîntu- 
irea într-o viaţă de erori, dar prețioasă prin vrednicia ei 
izvoditoare de fapte. . 

Mai întîi, morala religioasă a trebuit să cedeze ceva din 
vechea ei rigoare. Oamenii veacului al XVI-lea nu puteau 
cu nici un preţ să conceapă salvarea aceluia care nu pre- 
getase în faţa pactului cu Necuratul. Nici Marlowe, care 
ştiuse să înnobileze figura lui Faust, nu putuse să-l mintu- 


175 


| e, 


iască de damnaţiunea pe care, după toate normele morale 
| ale timpului, o merita pe de-a întregul. Goethe este însă un 
| om nou prin sensibilitatea sa mai redusă față de comanda- 
mentele sau interdicțiile bisericii. În Wilhelm Meister, atunci 
cînd schițează morala sufletului pe care îl numeşte „frumos“, 
el observă putina eficacitate etică a moralei religioase. 
„Teama de iad, observă sufletul frumos care se spovedeste 
în Wilhelm Meister, nu mi-a apărut niciodată, ideea unui 
spirit rău și a unui loc de chin și pedeapsă după moarte nu 
putea găsi nici un colt în cercul ideilor mele.“ Criteriul 
moral trebuie să rămînă imanent vieţii sufletești. Valoare 
morală posedă numai omul care făptuieşte binele prin spon- 
taneitatea naturii sale, nu prin presiunea unor reprezentări 
de teroare, apartinind unei sfere externe. Dar dacă frica de 
iad nu poate determina binele, nici alianţa cu iadul nu-l 
compromite, cînd spontaneitatea naturii morale se dovedește 
superioară pînă la urmă. Poate că gînditorul care a contri- 
buit mai mult la punerea în lumină a spontaneităţii morale 
a omului si la rechemarea criteriilor etice din transcendenţă 
| in imanentà a fost Jean-Jacques Rousseau. Poate cá fără 
contribuția epocalà a lui Rousseau, Faust n-ar fi luat forma 
pe care o cunoaștem astăzi. Mulțumită lui Rousseau, omenirea 
| modernă a luat cunoştinţă de acea putere morală sáditá în 
|j sufletul fiecăruia, de acel „instinct al inimii“, căreia îi da- 
| i toreste şi Faust orientarea sa pe căile mîntuirii. Cînd Dum- 
nezeu, în Prologul în cer, exprimă îndoiala că Mefisto îl va 
putea abate pe Faust de la acel izvor primitiv (Urquell) al 
binelui, care îl face să persevereze pe drumul drept printr-un 
impuls obscur al naturii sale, el vorbește un limbaj rousseauist. 
Dumnezeu îngăduie Satanei să-și desfășoare meșteșugurile sale, 
fără ca el să intervie vreodata pentru a-l menţine pe Faust 
pe calea bună. Salvarea lui Faust este opera exclusivă a 
omului natural în el, a acelei fiinţe evidenţiată în valoarea 
ei etică de către Rousseau. 

A doua mare forţă care a contribuit la transformarea 
figurii legendare a lui Faust este acea critică a puterii de 
cunoaştere a omului, care mai întîi prin lucrările filozofilor 
englezi, apoi prin epistemologia kantiană, a minat metafizica 
tradițională. Cînd Faust apare mai întîi în scenă, el ni se 
arată ca un savant dezamăgit de cercetarea vand a științei. 
Magia îi apare ca un ultim refugiu, dar dezamăgirea lui nu 

| este mai mică nici în faga cărţii miraculoase a lui Nostra- 
damus. O Walzel (Vom Geistesleben alter und neuer Zeit, 
p. 372 urm.) a, arătat odată că experienţa pe care o face 
Faust cînd evocă nepătrunsul spirit al pămîntului este deopo- 
trivă cu a lui Kant în epoca precritică, curios pe atunci de 
| doctrinele spiritistului nordic Swedenborg, dar care ajunge 
să le divulge în toată zădărnicia lor scriind Träume eines 
Geistersehers erlàuter durch Träume der Metaphysik (1766). 
| Cuvintele umilitoare cu care Spiritul pămîntului răspunde 
| invitagei lui Faust: „Te asemeni spiritului pe care- | înţelegi, 
| nu mie“ au o rezonanţă specific kantiană. Orice cunoștință 
se produce în raport cu organizaţia noastră umană și nu-i 
poate depăși limitele niciodată. Dar această experiență a 
cunoaşterii, analogă cu aceea care stă la temelia Criticii 
rațiunii pure, provoacă în Faust o altă reacțiune decît în 
Kant. Dezamăgit de magie și de metafizică, filozoful german 
a indicat cunoștinței rolul studierii fenomenelor, nu a esenței 
lor inaccesibile, și a netezit astfel calea științelor pozitive 
moderne. Pornind de la experiența aceleiași dezamăgiri, Faust 
nu devine însă om de știință, practicînd metodele cercetării 
moderne, ci se aruncă în viaţă pentru a găsi fericirea pe 
care în cabinetul său de lucru nu o putuse afla. Aceasta 
este, de asemeni, o reacțiune specific modernă. Lumea mo- 
dernă s-a constituit printr-o întinsă evadare din cabinetele 
de studiu. Oamenii vechi au fost resimțiţi la un moment 
| | dat de cei noi mai ales ca pedanţi, prizonieri ai teoriilor 
și speculațiilor, oameni de interior şi de principii, pentru 
| care nuanțele iraționale ale vieţii se ascund. Poziţiile inte- 
lectualismului au fost mult slăbite în trecerea de la vechiul 
| “regim la cel nou. Si astfel, pe cînd în pragul vremilor noi, 
| înțelepții continuau să recomande idealul socratic al vieţii 
luminată de cunoştinţă, lumea nouă a propus un ideal al 
| cunoștinței apropiat cît mai mult de viaţă, de experienţa 
| trăită. Intuigionismul sau pragmatismul contemporan au 
| modelat o teorie a cunoașterii trăite și practice, care ilus- 
| treazá acea preferință pe care modernii o acordă vieții si 
| 

| 


ale cărei baze spirituale trec și prin Faust de Goethe. Ieșirea, 
în viaţă, consecutivă dezamăgiri, speculatiei, este altă forță 
| istorică modernă activă în întocmirea lui Faust. 
| .. O altă forța care a trebuit să apară pentru ca Faust să 
ia forma pe care i-o cunoaștem este sentimentul romantic al 

vieţii. Sufletul romantic este dominat de nostalgie, de dorul 

trecutului, de aspiraţia către viitor, de acel Webmut sau 

Sebnsucbt pe care nu ostenesc să-l cinte poeţii, tot atitea 

emoţii în legătură cu experienţa timpului. Romanticii inre- 
| gistrează un univers în transformare, devenit curgător pen- 
| tru privirile care nu pot să-l prindă și să-l oprească. În 
| mijlocul lui, oamenii simt sau jalea trecutului care nu poate 

fi întors, sau năzuinţa către un viitor care încă nu s-a 
| lămurit. Aceste sentimente trăiesc puternic în sufletul lui 
Faust şi îi împrumută una din notele distinctive ale carac- 
terului său. Faust este ființa năzuitoare prin excelenţă, aceea 
care nu se poate opri la nici o formă de viaţă, pentru că 
toate sînt topite și duse de valul mereu izvoritor al unui 
univers dinamic. Chiar clasicismul paginilor închinate în- 
soțirii lui Faust cu Elena este în esenţa lui romantic. Căci 
există un clasicism al romanticilor, rezultat din acea afun- 
dare nostalgică în trecutul mai armonios. Numeroase sînt 
| interpretările propuse pentru lămurirea episodului Elenei în 
ansamblul operei. Acest episod este penultimul, acela care 
precedă transformarea lui Faust în om de acțiune. S-a spus 
că înainte de a încerca acțiunea sa asupra lumii, Faust tre- 
buia să dobîndească încredințarea că ideea se poate însoți cu 
materia: o dovadă pe care n-o produce decît spectacolul 
frumuseții. Frumosul era, în adevăr, pentru romantici, sinteza 
ideii cu materia, spiritul strāluminînd prin sensibil. Dar 
unirea lui Faust cu Elena mai are și un alt înţeles. Contactul 
intim pe care Îl stabileşte cu idealul frumuseții purifică su- 
fletul lui Faust, îl înalță către acea armonie morală pe care 
l Schiller o recunoscuse ca rezultatul educației estetice. În 
fine, insogirea lui Faust cu Elena este a geniului nordic cu 


acel al sudului, a nelinigtii septentrionale cu armonia meri- 
dionalà, un ideal pe care romantismul nordic l-a mingiiat 
multă vreme si care l-a hotàrit pe Goethe, în momentul cînd 
ieşea din tulburea epocă Sturm und Drang, să apuce căile 
Italiei. Din această unire se naște Euphorion, geniul grațios 
al văzduhului, deopotrivă cu Ariel al lui Shakespeare, care 
se volatilizează în aer, atít de vremelnică gi inconsistentă i 
se pare pînă la urmă lui Goethe aspiraţia clasicistă a roman- 
ticilor, contemporanii săi mai tineri. Faust se îndreaptă deci 
către viaţa practică, executind o mare lucrare in folosul 

oamenilor şi cucerind astfel înţelesul definitiv al unei vieţi 
moderne. 

Ce alte forte istorice au determinat acest final ? În primul 
rînd, acel cult al muncii pe care Reforma religioasă l-a răs- 
pîndit printre popoarele care au aderat la ea. Umanismul 
Renașterii sfîrşește în voluptate, în acel cult estetic al plă- 
cerii care lăsa viaja aproape fără conţinut. Prinții si car- 
dinalii, umaniştii şi marii burghezi duceau la finele Renașterii 
o existență încărcată de plăcere si desfăşurată î într-un rafinat 
cadru de frumuseţe. Ce-i rămînea într-acestea omului mărunt 
din popor? Nimic sau aproape nimic. Luther a dat însă 
existenţei celei mai umile un conţinut, predicînd că munca 
este rugăciune şi că sluga în ostenelile ei este mai plăcută 
lui Dumnezeu decît toti călugării cu posturile şi rugăciunile 
lor. Febra de activitate care s-a aprins, în urma acestor 
cuvinte de îndrumare, în toate ţările nordice, stă la baza ci- 
vilizației moderne. Fără acea religie a muncii, derivată din 
reforma lui Luther, n-ar fi devenit cu putinţă opera de trans- 
formare a planetei noastre, pe care o înţelegem prin cuvîntul de 
„civilizaţie“. O astfel de lucrare transformatoare a unui colț 
de pămînt execută si Faust, îndiguind terenuri cotropite altă- 
dată de valurile mării şi pregătindu-le pentru un popor liber 
şi fericit. Gestul lui, singurul care îi aduce o linigtire in tul- 
burata lui năzuință de pînă atunci și acordă un înțeles 
durabil vieţii lui, este un gest reprezentativ pentru civilizația 
modernă a muncii, aga cum, începînd din secolul al XVI-lea, 
n-a încetat să se dezvolte pînă în zilele noastre. 

Idealul moral î în fata. căruia se opreşte Goethe este una 


"din cele mai însemnate răspîntii în evoluţia etică a culturii 


europene. Înțeleptul, sfîntul sau eroul, adică idealurile mo- 
rale propuse de antichitate, de creștinism sau de cavalerism, 
erau gîndite pe măsura unor personalităţi cu totul excep- 
tionale. Oricine poate să întreprindă 1 însă o acţiune de folos 
obștesc, o faptă socială şi organizatorică. Idealul etic faustian 
este modelat după dimensiunea morală, a oricui. Prin pres- 
criptile practice care se degajează din marea sa poemă, 
Goethe a contribuit într-o măsură hotăritoare la dezeroizarea 
vechilor morale și a atenuat interesul timpului nostru pentru 
acea întrecere de sine a omului î într-o regiune de valori ideale 
gratuite, care alcătuia măreţia altor timpuri. Este un prag- 
matism moral în felul în care Faust culminează, o limitare 

la orizontul practic și social care lasă nesatisfăcută aspiraţia 
omului către absolut și etern. De aceea idealul faustic nu mi 
se pare că răspunde celor mai înalte nevoi spirituale ale oa- 
menilor, deși rasunetul lui a fost dătător de măsură pentru 
întreaga civilizaţie care i-a urmat. [...] Dacă apoi de la 
simboluri trecem la realitate, nu găsim, printre exemplarele 
cele mai bune ale timpului nostru, pretutindeni pe omul 
faustic ? Epoca noastră nu este lipsită de o înaltă distincţie 
morală. Speţa oamenilor puşi în serviciul semenilor, aceea a 
reformatorilor, descoperitorilor și inventatorilor a sporit în 
zilele noastre. Societatea veacului al XVIII-lea, aceea pe 
care a cunoscut-o tînărul Goethe, era dominată de figura 
omului „sensibil și virtuos“, adică a exemplarului uman aple- 
cat asupra lucrării de perfecţionare interioară, Figura morală 
reprezentativă a vremii noastre lucrează însă mai puţin la 
desávirsirea sa lăuntrică şi individuală, cît la aceea a me- 
diului său natural și social, perpetuînd astfel niște îndrumări 
care pot fi culese și din Faust al lui Goethe. De la un timp 
se pot însă observa unele reacţiuni faţă de această suvera- 
nitate a idealurilor morale pragmatice. Spiritele cele mai 
înaintate ale timpului încep a înţelege că sensul unei culturi 
nu poate decurge decît dintr-o sferă de valori care depășesc 
interesele practice și sociale. Și este preocuparea de căpetenie 
a zilelor noastre aceea de a nu lăsa să adoarmă simţul uman 
pentru ce este necondiţionat în valorile eterne şi trans- 
cendente. 

Este caracteristic faptul că în cursul tuturor experienţelor 
sale, Faust nu face niciodată pe aceea a lui Dumnezeu. Gin- 
dul lui avîntar trece dincolo de clipa de faţă, înainte, spre 
viitor, dar niciodată în sus, către divinitate. S-ar putea ob- 
serva că nevoia poetului de a găsi un punct de sprijin în 
transcendenţă se îndestulează în felul în care Faust culmi- 
mează. Scenele alegorice ale mîntuirii lui Faust, cu care partea 
a doua a tragediei se încheie, nu sînt însă decît consfinţirea 
unui sens al vieţii care a fost pe deplin cîştigat pe pămînt. 
Ascensiunea lui Faust în lumina veşnică, prin atracţia prin- 
cipiului de iubire și îndurare, prin acel Etern-Feminin pe care 
îl proslăvesc ultimele cuvinte ale poemului este o apoteoză, 
dar nu o cucerire. Peste sfera de valori cîștigate de Faust 

în viaţa de aci şi care, în viziunea poetului, alcătuieşte su- 
premul conţinut moral al vieţii, cerul nu mai adaugă decît 
aprobarea lui. Măreţia poemului lui Goethe are astfel o limită, 
dincolo de care se impun alte nevoi și afirmaţii ale conşti- 
intei umane. 1 


1936 


1 Pentru completarea acestor considerati cu privire la semnificaţia 
poemei lui Goethe, în contrast cu concepțiile lui Hugo la finele Legendei 
secolelor, apoi în La fin de Satan si Dieu, vd. studiul meu Imanenpá gi 
transcendenjá la Victor Hugo (în vol Studii de filozofie şi estetică, 
București, Casa Școalelor, 1939). 


VALORILE ESTETICE ALE CULIURII FRANCEZE 


Un acord unanim, rareori realizat în problemele de psi- 
hologie, s-a stabilit în ce priveşte trăsătura fundamentală a 
sufletului si a culturii franceze. Publicisti şi oameni politici, 
savanți şi literați pornesc deopotrivă de la ideea că trăsă- 
tura care domină mentalitatea franceză este raționalismul, 
adică încrederea nelimitată acordată rațiunii şi conduitele 
care decurg din această încredere pe toate tárimurile vieții. 
Calitățile şi defectele franceze ar fi produsul acestei netă- 
găduite aplecări. Pentru o serie nesfirgità de gînditori din 
domeniile cele mai variate ale preocupărilor omeneşti, cul- 
tura franceză este o pildă elocventă a însușirilor eminente 
ale raţiunii, după cum pentru alții ea este tocmai dovada in- 
suficiențelor legate de funcțiunea acestei facultăţi, atunci cînd 
nu este sprijinită de alte energii ale sufletului. Consensul ge- 
neral pe care-l observăm duce uneori la concluziile cele mai 
neașteptate. Este vorba, de pildă, să se explice tradiţiona- 
lismul francez, îndărătnica lui adeziune față de valorile cla- 
sicismului ? Rezultatul acesta este atribuit înclinării raţio- 
naliste a poporului. Clasicismul nu este oare forma literară 
a raționalismului ? Cînd însă se constată că Franţa adoptă 
cu ușurință ideile noi și este gata să pornească mișcări de 
lichidare a trecutului, împrejurarea este atribuită, de ase- 
meni, raționalismului francez și consecinţelor lui inevitabile, 
lipsa de simț istoric si înclinarea de a generaliza și siste- 
matiza. Aceeaşi cauză este presupusă că operează în direc- 
piile cele mai variate şi că efectele ei sînt nu numai deosebite, 

dar opuse. Această stare de lucruri dovedește că așa-numitul 
raţionalism francez este o formulă folosită cu oarecare abuz 
şi că generalizarea pe care ea o presupune rămîne inferioară 
complexităţii de fapt a sufletului naţional francez, 
Raționalismul nu subsumează numeroase alte însuşiri ale 
| culturii franceze si nu explică o mulţime din stările şi ac- 
| tele care alcătuiesc imensul ei prestigiu. Cine simplifică men- 
talitatea franceză la trăsătura ragionalistá nu poate să là- 
| murească, de pildă, faptul că de atîtea sute de ani Franţa 
conduce gustul omenirii civilizate în toate domeniile care 
au o atingere oarecare cu arta si cu viaţa estetică. Fleganţa 
lumii este eleganța franceză. Marile stiluri artistice care 
s-au succedat de la Renaștere încoace poartă numele cite 
unui rege francez sau al vreunuia din regimurile politice ale 
| Franţei. Industriile ei artistice stăpînesc neîntrerupt piaţa mon- 
dială și curentele de artă, cînd nu iau naştere în Franţa, 
trebuie să treacă prin ea și trebuie să fie primite si sanctio- 
nate de gustul francez, înainte de a deveni universale. Dacă 
n-ar fi existat propaganda franceză în favoarea lor, litera- 
turile Nordului n-ar fi depăşit niciodată sfera lor provin- 
cială, si autorii ruși ar fi rămas cu totul excentrici și necu- 
noscuți dacă naturalismul francez nu i-ar fi adoptat și nu 
le-ar fi trimis renumele în toate culturile lumii. Să mai adău- 
| găm că, începînd cu clasicismul, mai toate curentele artis- 
tice europene au fost franceze? Desigur, romantismul și-a 
avut sorgintea în Anglia şi Germania. Dar Franţa veacu- 
lui al XIX-lea a dat lumii parnasianismul, impresionismul 
și simbolismul, care sînt mișcări propriu-zis pariziene. Această 
largă încredere pe care întreaga omenire o acordă gustului 
francez n-ar fi fost posibilă dacă mentalitatea poporului ar 
fi constituită cu precădere din valorile raţiunii. Incompara- 
bila autoritate a gustului și talentului francez, a operelor pe 
care le creează și a normelor pe care le stabilesc provin, 
fără îndoială, din înalta și rara lor calitate. Valorile estetice 
ale culturii franceze sînt acele care i-au susținut multă vreme 
prestigiul. Cînd vorbim însă de aceste valori estetice, se 
cuvine a arăta că ele nu sînt numai și nu sînt, în primul 
rînd, acele pe care le întîlnim în domeniul mai limitat al 
creaţiei artistice. Întreaga cultură franceză este pătrunsă de 
valori estetice. Preocuparea de armonie, fineţea și graţia 

Arta franceză implică deci muncă, după cum munca 
franceză implică artă. Această din urmă relaţie poate fi 
afirmată nu numai pentru formele muncii producătoare de 
bunuri materiale, cu un rol oarecare în viaţa economică a 
țării, dar şi pentru categoria specială a muncii științifice, 
Franţa alcătuiește astăzi unul din puţinele exemple ale unei 
țări în care discipline ştiinţifice, cum sînt istoria și filo- 
zofia, alcătuiesc încă genuri literare. Şi aceasta este adevărat 
nu numai pentru veacul al XIX-lea, în cuprinsul căruia un 
Michelet, un Tocqueville, un Gobineau, un Taine sau Renan 
aparţin deopotrivă ştiinţei si literaturii, dar si pentru vre- 
mea noastră, în care lucrările savanților continuă să intere- 
seze cercurile literare. Iar dacă împrejurarea este oarecum 
explicabilă pentru istorie, în privinţa căreia tradiția clasică 
legitimează înglobarea ei în literatură, ea este alteori mai 
uimitoare. Ştiinţe, socotite îndeobște ca mai pozitivate, au 
continuat multă vreme să cultive formele expresiei literare. 
Lecţiile clinice ale lui Trousseau, vestitul medic de la ju- 
mătatea veacului trecut, unul din creatorii terapeuticii mo- 
derne, sînt lăudate și astăzi pentru frumuseţea lor literară. 
Fiziologistul Claude Bernard si chimistul Marcelin Berthelot 
aparţin literaturii, nu numai pentru influenţa lor în formarea 
concepţiei despre lume a naturalistilor, dar și prin forma 
operei lor cu totul asimilabile pentru lumea literară. În 
fine, Henri Bergson, care este poate cel mai de seamă filo- 
zof al Franţei contemporane, este si unul din cei mai de 
seamă scriitori ai ei. 

Mai este nevoie oare a aminti în ce măsură viaţa de 
societate a Franţei a fost şi este încă pătrunsă de nume- 
roase valori estetice ? Franţa reprezintă, în adevăr, exemplul 
singular al unei civilizaţii în care viaţa de societate a fost 
înţeleasă ca o formă a activităţii artistice. Există în Franţa 
o veche artă a conversaţiei, a cărei influență o fost hot- 
ritoare în dezvoltarea literaturii franceze. Opere de mare 
prestigiu, cum sînt Maximele lui La Rochefoucauld, au apa- 
rut ca nişte rezumate, ca nişte protocoale succinte ale con- 
versaţiilor pătrunzătoare și spirituale pe care o societate 
de spirite distinse le purtau în saloanele celebrei prețioase, 
marchiza de Sablé. Dealtfel, în toate epocile, saloanele lite- 
rare, instituţii specific franceze și care n-au putut fi decit 

imitate cu mai mult sau mai puţin succes, au avut Ínsem- 
nătatea lor în formarea idealurilor literare contemporane, 
desigur pentru motivul că viaţa și conversaţia luau acolo 
forme firesc artistice. Există, în fine, o artă franceză a 
chipului de a te îmbrăca, de a mînca şi de a te comporta, 
codificată uneori cu o minuţie și chiar cu un pedantism, 
deopotrivă, cu aceea a genurilor literare într-o anumită con- 
cepţie clasică, gi dogmatică a poeziei. Timp de trei sute de 
ani ŞI mai bine, Franţa a produs o imensă literatură consa- 
crată purtării elegante şi normelor capabile să stilizeze în- 
tr-un sens artistic conduita omului în societate. Unele din 
aceste tratate au fost traduse sau adaptate în limbile tuturor 
popoarelor civilizate ale lumii, alcătuind jurisprundentele 
incontestabile ale elegantei si distincţiei. În anii de dinainte 
de război, un elveţian francez, Jacques Dalcroze, a expri- 
mat ideea că multe din dificultățile morale ale timpului 
nostru provin din chipul anarhic în care ne mișcăm, din 
lipsa oricărei euritmii în conduitele noastre zilnice. Şcoala 
de educaţie ritmică pe care el o întemeie şi care a format 
mulți discipoli, dintre care unii rătăciţi chiar în cercul antro- 
pozofului Rudolf Steiner, trebuia să remedieze unele din 
neajunsurile morale ale omului de astăzi. Ideea lui Jacques 
Dalcroze nu era însă cu totul nouă. Ea era, de fapt, o veche 
idee franceză. În veacurile clasicismului şi pînă aproape de 
timpurile noastre, tinerii francezi din societatea aristocratică 
sau din buna societate burgheză studiau, cu un maestru abi- 
litat pentru aceste discipline, dansul si ţinuta, la danse et 
le maintien, dexterităţi care permanentizau ceva din spi- 
ritul culturii gimnastice a grecilor. Întreaga lume civilizată 
a urmat la un moment dat în şcoala de educaţie fizică și 
euritmică a francezilor. 

Ceea ce a contribuit mai mult la acreditarea ideii despre 
raționalismul fundamental al culturii franceze este prezența, 
cu netăgăduite influenţe hotárítoare, a cartezianismului în 
zorile ei moderne. Nimeni nu se poate gîndi să conteste va- 
loarea expresivă și eficienţa cartezianismului pentru întreaga 
dezvoltare ulterioară a culturii franceze. Totuşi, tocmai 
într-o vreme cînd cartezianismul exercita o întinsă suvera- 
nitate asupra spiritelor contemporane, oamenii devin atenţi 
la prezenţa în sufletul omenesc a unor alte facultăți de cu- 

noaștere decît raţiunea, purtind asupra altor aspecte ale rea- 
lulu: decît acele generale, singurele pe care raţiunea le poate 
cuprinde. Astfel, un moralist ca Pascal distinge alături de 
spiritul de geometrie, care poate nu este altceva decît rațiunea 
carteziană, spiritul de fineţe, purtînd mai mult decît asupra 
lucrurilor, asupra articulaţiilor şi trecerilor dintre ele și 
mai mult decît asupra elementelor analizate, asupra tota- 
lurilor sintetice. La rîndul lui, La Rochefoucauld vorbește 
de gust ca de o facultate a aprecierii în domeniul estetic 
sau moral, operînd cu siguranţa instinctului. Apropierea 
gustului de instinct este cu totul remarcabilă la un scriitor 
din veacul al XVII-lea, deoarece ea anticipează noţiunea 
modernă şi bergsonianà a intui[iei, care, după cum sè știe, 
nu este altceva decît instinctul lucrînd în domeniile cu- 
noaşterii. De la moraliștii francezi ai veacului al XVII-lea 
şi al XVIII-lea, de la Pascal și La Rochefoucauld, trecînd 
prin Vauvenargues şi, mai cu seamă, prin dulcele si delicatul 


Joubert — unul din spiritele cele mai fin divinatorii ale 
timpului său, unul din cele mai deschise pentru misterul na- 
turii şi regiunile umbrite și muzicale ale sufletului — şi 


pînă la filozoful contemporan al intuigiei, pînă la Bergson, 
se dezvoltă astfel un proces unic, constind în revelarea pu- 
terilor iraționale ale sufletului, în virtutea lui de a sesiza 
individualul si fluentul. Poate cea mai de seamă contri- 
buţie franceză în filozofia modernă este aceea pe care ea 
a dus-o în problema iragionalului — şi lucrul n-ar fi de- 
venit posibil fără prezenţa tuturor acelor însuşiri de fineţe 
care garantează valoarea estetică a culturii franceze în mai 
toate domeniile ei. 

S-a arătat uneori că lumea modernă a produs o autono- 
mizare, dar şi o izolare a valorilor estetice. În timp ce arta 
se constituia ca o formă de manifestare spirituală a omu- 
lui, liberă de presiunile altor domenii învecinate, în timp 
ce drepturile „artei pentru artă“ erau mai mult reclamate 
$i mai sigur cucerite, valoarea estetică a întregii culturi mo- 
derne scădea pînă la un nivel foarte jos. Putem spune că 
Franţa a fost ţara care a rezistat cu mai multă energie 
şi cu mai mult succes acestei mișcări generale. Valoarea este- 
ticá a culturii franceze a rămas și astăzi încă foarte mare. 
Peste utilitate și peste adevăr, peste lanţurile grele ale muncii 

și peste acele mai uşoare, dar constringátoare încă, ale cer- 
cetării, ea a ştiut să-și afirme libertatea ei spirituală, aso- 
ciindu-le cu valori de frumuseţe. Trebuie să recunoaştem 
aci una din victoriile cele mai de seamă ale spiritului fran- 
cez şi poate exemplul cel mai înalt pe care îl propune uma- 
nităţii. 


1937 


METODĂ ȘI OBIECT 


1 


Între obiect si metodă, acul indicator al bunei judecăţi 
contemporane începe să şovăiască. Lumea filozofilor trăise 
totuși, altădată, într-un acord rareori tulburat. Actul de op- 
fune pe care l-a executat Lessing atunci cînd a afirmat că 
drumul către adevăr i se pare mai prețios decît însăși stă- 
pînirea lui, a fost efectuat de toți gînditorii Europei, care, 
în timp de peste trei veacuri, au înzestrat-o cu o filozofie 
a mijloacelor eficace ale gîndirii. Din momentul în care 
Francis Bacon și René Descartes arătau că pricina erorilor 
trecute stă în falsele metode pe care gîndirea le adoptase 
și că amendarea acestora poate grăbi cucerirea adevărului, 
problema căilor pe care cugetarea le urmează și a mijloa- 
celor de care se folosește a devenit una din preocupările 
cele mai active ale speculaţiei moderne. Criticismul kantian 
a fost încununarea acestei directive. Prin kantism se pro- 
duce, pentru cel puţin un veac și jumătate, deplasarea in- 
teresului filozofic către studiul procedeelor și mijloacelor 
gîndirii, adică a tuturor acelor metode care, chiar atunci 
cînd nu sînt întrebuințate cu o intenţie deliberată, rămîn 
totuși imanente operaţiilor valabile ale inteligenței omeneşti. 
Kantismul determină apoi subordonarea radicală a proble- 
mei obiectului față de aceea a metodei, chipul în care obiec- 
tul apare nefiind, în ochii filozofiei critice, decît rezultatul 
căilor si mijloacelor cu care ne apropiem de el. Cînd, în 
perioada postkantiană, curajul metafizic, zdruncinat de Kant, 
a ajuns să se afirme cu o nouă vigoare, motivele încrederii 

în posibilitatea inteligenței de a cunoaşte realitatea ultimă 
s-au alimentat din constatarea că modul în care cugetarea 
omenească se desfăşoară reproduce pe acela al procesului 
realităţii. Metoda dialectică a devenit astfel fundamentul 
întregii speculaţii hegeliene. Problema metodei a rămas de 
atunci nu numai întrebarea de căpetenie a filozofiei con- 
temporane, dar și aceea reputată că poate rezolva toate greu- 
tățile care îi apar în cale. Astfel, cînd marele succes al 
științelor moderne ale naturii a făcut să se nască speranța 
că generalizarea metodelor lor ar putea aduce lumină în 
problemele atit de delicate ale istoriei şi culturii, răspunsul 
găsit pînă la urmă a fost că între cele două grupuri de 
ştiinţe există deosebiri radicale cît priveşte metoda activă 
în cuprinsul lor si că, dacă ne ascundem acest adevăr, riscăm 
o confuzie fatală. Natura şi cultura au apărut nu numai ca 
obiecte eterogene ale spiritului, dar şi ca ţintele unor proce- 
dări esenţial deosebite ale acestuia. Autonomia disciplinelor 
morale în sistemul mai nou al ştiinţelor este rodul unei dis- 
tincţiuni metodologice. În sfîrșit, dacă ne întrebăm care este 
contribuţia principală a filozofiei lui Bergson, poate cea 
mai de seamă sinteză teoretică a epocii noastre, răspunsul nu 
este greu de găsit. Rolul epocal al filozofiei lui Bergson a 
fost de a legitima intuiţia ca o nouă metodă de cunoaştere 
metafizică. 

Este interesant de observat între acestea că, de la un 
timp, cercetarea filozofică manifestă tendința de a părăsi 
vechile preocupări în legătură cu metoda spiritului, atît de 
caracteristice pentru îndrumarea mai veche. În balanţa re- 
flecţiei contemporane, interesul pentru obiect pare a atîrna 
mái greu decît acel pentru căile care ne conduc către el. 
Cine urmăreşte, de pildă, sforţările teoretice contemporane 
grupate sub marea rubrică a ontologismului, nu poate să se 
sustragă impresiei că ele se produc printr-o dezinteresare de 
metoda care ne poate apropia de cunoașterea Fiinţei, con- 
trastind astfel izbitor cu scrupulele pe care cugetătorii le 
manifestau altădată în această privinţă. În timp ce kan- 
tismul închidea drumurile cunoașterii metafizice prin toate 


acele opreleşti pe care analiza procesului inteligenței le re- 


cunoștea în calea lui, metafizicienii mai noi, renunțind de 
a se întreba cu aceeaşi insistență cum procedează inteligența 
și ce obstacole are de învins în drumul ei, execută, pur și 

| simplu, actul de autoritate care trebuie să-i pună în po- 
sesiunea Saal a Fiinţei. De curînd, un ginditor ger- 
man, d-l W. Hellpach, profesor la Universitatea din Heidel- 
| berg, a dat expresie acestei indiferente faţă de problemele de 
metodă, indiferență atît de caracteristică orientárilor mai 
i noi „Știința, serie d-l Hellpach, este făcută din ceea ce 
| obțin marii cercetători, nu din chipul cwm obţin ei aceste 
= rezultate. Pe cercetător, întocmai ca pe artist sau ca pe omul 
l de stat, pe întreprinzător, pe apostol sau pe gînditor, îl 
| legitimeazá rezultatul, nu procedeul.“ Și mai departe: „Po- 
lemica în jurul metodelor șI metodologiilor este. totdeauna 
un semn de disoluţie, în știință, ca gi in oricare alte do- 
menii ale vieţii. Desigur, breasla științifică nu pierde din 
vedere privilegiile, monopolurile și patentele procedeelor ei. 
Cu cit este însă mai rigidă în această privinţă, cu atît devine 
mai mediocră si mai improductivà. Valoarea durabilă este 
hotáritá numai de operă, de rezultat, de obiect.“ 1 
Este cu neputinţă să nu observăm că deplasarea intere- 
sului filozofic de la metodă către obiect decurge într-un 
izbitor paralelism cu anumite tendințe politice si sociale. 
Într-adevăr, cine nu vede că preocuparea de a preciza căile 
gîndirii, de a nu depăși limitele pe care singură şi le prescrie 
| și de a respecta principiile pe care le-a adoptat din capul 
locului, ceea ce cu un singur cuvînt se poate numi scrupulul 
metodologic, corespunde, în ordinea politică, spiritului de 
legalitate al societăților liberale ? Este, de asemeni, limpede 
pentru oricine că atenţia precumpănitoare acordată obiec- 
tului, credinţa în facultatea spiritului de a stăpîni acest 
obiect fără a pregeta în faya dificultăţilor metodologice, co- 
respunde formelor politice în care puterea executivă este 
precumpănitoare. Nu fără un înţeles mai adînc alătură 
d-l Hellpach pe cercetătorul orientat de interesul obiectului, 
nu numai de artistul sau omul de afaceri realizator, dar 
$i de omul de stat, al cărui tip, împrumutat unei certe cate- 
gorii contemporane, este destul de transparent în exemplul 
său. Întiietatea problemei metodei în filozofia modernă ma- 
nifesta un anumit spirit de formalism juridic, de care nu 
i este străin regimul politic al liberalismului. A începe o cer- 


1 W. Helpach, Die Wissenscbaftstbeorie vom zentralen Gegenstand, 
in Die Tatwelt, 13. Jahrgang, 1957, Heft I, p. 6—7. 


192 


cetare, statuind principiile metodice de care înţelegi să te 
călăuzeşti, înseamnă a încheia o convenţie cu propria ta in- 
teligenti, asemănătoare aceleia pe care statele moderne și-au 
dat-o prin pactele lor fundamentale. Filozofia metodei este 
o apariţie culturală analogă formei politice a contractu- 
lui social. Nu este deci de mirare că problema metodei se 
impune îndată ce Descartes aşează nu numai bazele filozo- 
fia, dar și pe acele ale democraţiei moderne. Metoda, ca și 
democraţia sînt, în adevăr, fructe ale raționalismului. Căci 
credinţa în valoarea suverană a raţiunii trebuia să ducă 
deopotrivă la stipularea unui tip de viaţă socială și politică 
întemeiat pe prescripţiile rațiunii universale, ca si la statua- 
rea unei metode generale pentru găsirea adevărului. Metoda 
raţio”alistă a lui Descartes și constituţia statului liberal, ba- 
zată pe drepturile omului ca ființă rațională, sînt fapte de 
cultură a căror analogie se impune. Nu este decît prea 
explicabil atunci că Immanuel Kant, cel mai important filo- 
zot al liberalismului, a trebuit să realizeze şi cea mai con- 
secventă filozofie teoretică, bazată pe examenul metodelor 
imanente ale inteligenței omenești. 

Dacă însă filozofia metodei reprezintă primatul legis- 
lativului in viaţa spiritului, filozofia obiectului — am 
spus-o — înfățișează preeminenţa executivului. Aceasta nu 
numai prin atitudinea de indiferență faţă de metodele spi- 
ritului şi de legitimitatea lor, despre care am vorbit mai sus, 
dar și prin unele caractere pozitive. Astfel, pe cînd filozo- 
fia metodei ajungea, prin Kant, să arate că obiectul este 
determinat de metoda prin care ne apropiem de el, onto- 
logismul contemporan preconizează existenţa autonomă a 
lumii obiectelor. Această afirmaţie realistă aparţine deopo- 
trivă filozofiei ontologice şi acelor regimuri politice in care 
predomină executivul. Politica executivului porneşte și ajunge 
totdeauna la așa-numitele stări de fapt. A constata o stare 
de fapt, a o combate si a o înlocui cu alta, fără să consulti 
cadrul de posibilități legale, alcătuiește un program politic 
în contrast cu regimurile care pun între stările de fapt și 
inițiativele executivei stratul dispozițiilor legislative. Sen- 
sibilitatea pentru stările de fapt și acţiunea directă asupra 
lor .se jusufică printr-o anumită afirmaţie a realității auto- 
nome a obiectelor pe care o regăsim și la baza ontologis- 
mului contemporan. 

Tot atît de izbitor este contrastul dintre formalismul me- 
todologic şi materialismul ontologic. Obiectul nu este, pentru 
o filozofie consecventă a metodei, decît produsul elaborării l 
unui material haotic prin anumite cadre formale, în timp 
ce, pentru ontologism, forma nu este ea însăși decît un ele- 
ment de conținut, o calitate. Acest materialism ontologic a 
fost afirmat și în știința moralei, unde binele a încetat de 
a mai fi definit în raport cu cadrul formal al unei legi, ca 
pentru Kant odinioară, spre a deveni un conţinut de valori 
determinate, cum sînt dreptatea, temperanţa, vitejia etc. Un 
astfel de materialism ontologic mi se pare a recunoaște și 
în regimurile executivului. Căci valorile către care acestea 
aspiră nu stau în conformarea la un cadru legal, ci în anu- 
mite realizări imediate şi concrete, care pot fi intuite și apre- 
ciate în materialitatea lor. Binele politic cultivat de societăşile 
liberale este mai degrabă o chestiune de atmosferă, ceva 
care nu poate fi apreciat în întrupări concrete, ceva ca un 
sentiment general de libertate și securitate, pe care îl suge- 
reazá funcționarea legilor ; pe cînd binele pe care il dorește 
executivul este totdeauna constituit de fapte si realizári pre- 
cise, materiale. 

În sfârşit, filozofia metodei face lucrurile dependente de 
om, întrucît aparența lor, latura sub care ele ni se dezvăluie 
nouă atîrnă de modul sau de punctul de vedere din care ne 
apropiem de ele. Filozofia obiectului răstoarnă această re- 
laţie, făcînd pe om dependent de lucruri, în sensul că spiritul 
lui este constrins de realităţile pe care le întilneşte. Se poate 
spune că în filozofia metodei culminează poziţia umanistă, 
pe cînd în ontologismul modern revine realismul preuma- 
nistic. Cine nu ştie cà politica executivului afirmă în toate 
ocaziile concepţia despre om a filozofiei antiumaniste, unde 
omul este nu măsura lucrurilor, ci simplul slujitor al unor 
aşezări obiective, care îl întrec ? Obiectul în serviciul omului 
și omul în serviciul obiectului: contrastul acesta fixează 
toată distanța dintre filozofia metodei si ontologie, ca și 
între regimurile politice care le corespund. Din poziţia pe 
care o ocupă, executivul antiumanistic aruncă liberalismului 
umanist acuzaţia de egoism. Liberalismul întreabă însă cui 
mai poate folosi perfecționarea acelor realităţi obiective, din 
care omul cu nevoile și aspiraţiile lui este exclus ca un ele- 
ment cu importanță redusă. 

Această corelaţie, între filozofia metodei și a obiectului 
pe de o parte si filozofia legislativului și executivului pe de 
altă parte, n-a fost încă, după cit ştim, semnalată de vreun 
gînditor. Pentru îmbogățirea acelei sociologii a cunoașterii, 
preconizată de atitea ori în cursul cercetării moderne, cre- 
dem că aceste corelaţii sînt de un oarecare interes, În tot 
cazul, existenţa lor ni se pare neindoielnicá, Căci chiar făcînd 
abstracție de atitea afinități de principii, deplasarea inte- 
resului filozofic de la metodă la obiect și concomitenga ac- 
tuală a acestui proces cu unele orientări politice către pri- 
matul executivului nu pot fi un simplu efect al întîmplării. 

ADINCIMEA FILOZOFICĂ 


Într-una din paginile sale cele mai pătrunzătoare, Paul 
Valéry a observat că „rostirile clare sint tesute din termeni 
obscuri“. Cite, în adevăr, din cuvintele pe care le intrebuin- 
yam în fiecare zi și care înlesnesc schimbul impresiilor și al 
sentimentelor au un conţinut național bine precizat? Ana- 
liza arată că ceea ce înţelegem prin claritatea unui termen 
nu este altceva decît virtutea lui de a ne orienta într-un sens 
precis acţiunea. Funcțiunea esenţială a limbajului, ne spune 
Bergson, este de a transmite ordine sau avertismente. Pri- 
mim ordinul sau avertismentul și ne conformăm lor, dar 
izbutim in mult mai slabă măsură de a converti suma de 
impulsii şi sentimente care se trezesc la auzirea lor, într-un 
cuprins logic de o desávirgità claritate. Din aceastá pricină 
filozofii au revenit necontenit către sarcina constituirii unui 
limbaj logic ca la problema cea mai de căpetenie a filozofiei. 
La o astfel de temă mi se pare că lucrează și fenomenologii 
actuali. Cine urmăreşte cercetările lor în domeniul logicii, 
al moralei, al filozofiei dreptului sau al esteticii, recunoaște 
că rezultatele lor trebuiesc apreciate după lumina pe care o 
aruncă asupra intenţiilor ascunse ale limbii, asupra nuantelor 
fugitive cuprinse într-un cuvînt. Este, dealtfel, o metodă mai 
generală a speculaţiei filozofice, aceea de a te opri în fața 
termenilor uzuali și a expresiilor consacrate, pentru a in- 
vestiga cu insistență cuprinsul lor noţional, ca și cum în 
vorbirea de toate zilele a omului de rînd s-ar găsi implicată 
cunoştinţa limpede și esențială pe care o caută filozoful. 

Desigur, metoda aceasta nu se întemeiază pe o iluzie si în- 
dreptăţirea ei apare cu toată forţa aceluia care își spune cà 
în cuvintele și contextele limbii este depusă întreaga experi- 
enjiá posibilă a omului. Preţioasele cunoștințe pot lipsi din 
cuprinsul sufletesc explicit al celui care vorbeşte; ele se 
găsesc mai mult în spiritul limbii decit în actualitatea su- 
fletească a vorbitorului. N-ar fi deci cu totul nepotrivită 
comparaţia omului care se exprimă întrebuințind cuvintele 
obișnuite ale limbii, cu nobilul sărăcit şi declasat care păs- 
trează în podul casei, printre lucruri vechi gi scoase din uz, 
cîteva obiecte de un preţ inestimabil şi necunoscut. 

Am verificat încă o dată adevărul acestor constatări, 
Antrebindu-mà ce înţeles are expresia care atribuie adincime 
unora dintre vederile teoretice ale filozofiei, ca şi spiritului 
care le efectuează. Folosirea acestei expresii este dintre cele 
mai ráspindite ; înţelesul ei nu este însă deloc limpede. Nici 
prilejurile în care este întrebuințată nu sînt totdeauna po- 
trivite. Putem oare citi în intenția mai adincá a cuvîntului 
ajutindu-ne de ceea ce ştiinţa ne oferă ? Este firesc să vedem 
care sînt câştigurile mai vechi ale cercetării şi de la care 
punct putem începe propria noastră anchetă. Ceea ce ne oferă 
textele este însă destul de puţin. Multă vreme tipologia inte- 
ligentei, atîta cît se găseşte în operele filozofilor clasici, a 
remarcat numai două forme ale inteligenţei cercetătoare, şi 
anume aceea care observă deosebirile dintre lucruri, apoi 
aceea care este sensibilă la asemănările unora dintre ele. Abia 
mai tîrziu se vorbeşte si despre tipul intelectual care recu- 
noaşte asemănarea totală a tuturor lucrurilor sau, cel puţin, 
a lucrurilor cuprinse în largi categorii, adică identititatea 
lor substanţială. Astfel, Bacon distinge între genia acuta și 
genia discursiva, cărora le atribuie funcțiunea respectivă de 
a surprinde deosebirile și asemănările. Prilejul acestei dis- 
tincüi îl oferă examenul iluziilor cuprinse în structura spi- 
ritului individual, aşa-numitele idola specus, cum sint, de 
pildă, gusturile, natura culturii si aceste direcții deosebite 
ale inteligenţei. „Maximum et velut radicale discrimen in- 
geniarum, scrie Bacon (Novum Organum, 1620, I, 55), quod 
philosophiam et scientias, ilud est: quod alia ingenia sint 
fortiora et aptiora ad notandas rerum differentias ; alia ad 
notandas rerum similitudines. Ingenia enim constantia et acuta 

figere contemplationes, et morari, et baerere in omni subti- 
litate diffenrentiarum possunt; ingenia autem sublimia et 
discursiva etiam tenuissimas et catholicas rerum similitudines 
et agnoscunt et componunt." 

Kant se opreşte si el în faga acestor două tipuri felurite 
ale inteligenţei, numind pe cel dintii spirit (Witz), pe cel 
de al doilea judecată (Urteilskraft). Forma ascuțită a inteli- 
gentel, din care Bacon făcea una din cele două modalităţi 
posibile ale ei, este o însușire pe care poate s-o posede și 
spiritul si judecata, atunci cînd se aplică la surprinderea 
unor asemănări sau deosebiri foarte mici. Antropologia lui 
Kant ne mai oferă, dealtfel, și o altă sistematizare decit 
aceea amintită. Ocupindu-se de așa-numitele „talente ale fa- 
cultăţii de cunoaştere“, Kant distinge între spirit sau inge- 
niozitate a, sagacitate şi geniu. „Spiritul, scrie Kant 
(Anthropologie in pragmatischer Hinsicht, 1798, hgb. v. 
Karl Vorländer, Meiner, p. 140), împerechează sau asimi- 
lează reprezentări eterogene, care după legea imaginației sau 
asociaţiei de idei sînt foarte îndepărtate unele faţă de altele.“ 
Acest spirit, a cărui noțiune, astfel definită de Kant, trebuia 
să joace un mare rol în tot timpul romantismului german, 
nu trebuie confundat, după cum ni se atrage atenţia, cu za- 
darnicul si golul joc de cuvinte. Sagacitatea ne este prezen- 
tată Îîntr-acestea drept talentul intelectual care constă în a 
descoperi lucruri ascunse în noi sau în afară de noi, noţiu- 
nea ei apropiindu-se de aceea modernă a adincimii 1. În fine, 
geniul este talentul inventiv prin excelenţă, capabil să creeze 
lucruri noi şi exemplare, ca acele pe care le obține artistul. 
Kant nu era deci cu totul străin de conceptul adincimii, fără 
să-l denumească însă cu termenul propriu. Termenul există 
totuși in Antropologia lui Kant. Este frumosul cuvînt Tief- 
sinn, pe care Kant îl rezervă pentru a desemna dispoziţia 
melancolică a spiritului, atitudinea lui întoarsă şi pierdută 
în sine, uneori chiar excesul maniac al acestei orientări 
(op. cit., p. 130). Vorbirea curentă, care atribuie adincime 


1 Leibniz (Nouveaux Essais sur Ventendement humain, 1765, IV, 
al. 3; Flammarion, p. 315) dăduse sagacității un alt înţeles. Sagac- 
tatea era, pentru el, dispoziția spiritului de a găsi dovezile într-un ra- 
jionament, adică ideile intermediare care permit conexiunea mai multor 
cunoştinţe. 

unui om de ştiinţă, de pildă unui matematician, i se pare 
lui Kant un simplu abuz lingvistic. 

Tipologia romantică a inteligenței pune un puternic 
accent pe ingeniozitatea spiritului, al cărui dar de a sur- 
prinde apropieri între lucrurile cele mai îndepărtate era 
foarte apreciat de un gínditor atit de reprezentativ al cu- 
rentului, cum este Fr. Schlegel. „Spiritul (der Witz), scrie 
Schlegel, este principiul si organul filozofiei universale." Și 
în același loc: Cle mai importante descoperiri științifice 
sînt bons mots ale spetei^ (Atbenaeumsfragmente, 1798, 
nr. 220, ed. nouă Fr. Baader) Noţiunea adincimii lipseşte 
însă din tipologia pe care o schițează fragmentele lui 
Fr. Schlegel. O gāsim în schimb sub condeiul genialului Jean 
Paul Richter, care distinge între spirit, ascutime și adincime, 
ca facultăţile care se pricep a recunoaște pe rînd asemănă- 
rile, deosebirile sau identitatea funciară a lucrurilor. „Spi- 
ritul, scrie Jean Paul, găsește raportul asemănării ascuns sub 
o deosebire mai mare decit ea; ascuţimea află deosebirea 
disimulată sub o asemănare superioară ; adîncimea surprinde, 
în ciuda tuturor aparentelor, identitatea totală a lucrurilor“ 
(Vorschule der Aesthetik, 1815, § 43, ed. Berend, p. 152). 
Din astfel de sistematizári romantice trece noţiunea adin- 
cimii si la psihologi mai noi, ca herbartianul W. Volkmann 
(Lehrbuch der Psychologie vom Standpunkte des Realismus, 
1875—1876, II, p. 286), care definește adîncimea drept î in- 
suşirea spiritului de a pătrunde destul de departe in conți- 
nutul reprezentărilor sau într-un cerc de reprezentări străine, 
pentru a găsi termenul mediu, greu de aflat și care permite 
conexiunea unui raționament. Noţiunea metafizică a adîn- 
cimii devine astfel o noţiune logică. 

Tipologia spiritului filozofic, asa cum o putem spicui din 
mărturiile de mai sus, nu numai că dă un loc destul de 
restrâns adincimii, în care aprecierea curentă recunoaște poate 
calitatea cea mai de seamă a înzestrării teoretice, dar nu 
face nici o menţiune de un alt tip intelectual, de ceea ce am 
putea numi înălțimea spiritului. Numai prin delimitare faţă 
de aceasta, noţiunea adincimii obţine totuși întregul ei relief. 
Căci, față de spiritul ingenios şi de cel ascuţit, adîncimea 
nu operează pe același plan. Ingeniozitatea și ascuţimea au 
de-a face cu „suprafaţa lucrurilor ; adîncimea şi înălțimea 
spiritului o părăsesc însă. Vom spune deci că adîncimea fi- 

lozofică implică o direcţie precisă a cugetării gi că obiectul 
pe care ea este presupusă a-l atinge este închipuit a aparține 
unei zone determinate a realului. Desigur, oricine admite că 
spiritul adînc poate atinge regiuni care scapă consideraţiei 
comune primește, odată cu aceasta, ipoteza că lumea este o 
structură de planuri, dintre care unele pot fi cunoscute ime- 
diat şi de oricine, în timp ce celelalte nu sînt accesibile decit 
cu oarecare greutate şi numai spiritelor care se bucură de o 
înzestrare specială. Este o împrejurare dintre cele mai instruc- 
tive, pentru cine urmăreşte o tipologie a spiritului filozofic, 
faptul că nu toţi gînditorii presupun că planurile mai înde- 
părtate ale realului sînt mai adinci; unii gínditori își re- 
prezintă aceste planuri ca fiind mai înalte. Adincimea gin- 
dirii își găseşte compensaţia în înălțimea ei. 

S-ar putea scrie o istorie a spiritului filozofic sistemati- 
zată după această distincţie și care s-ar despica în două serii 
neîntrerupte. Una din ele ar cuprinde spiritele înalte, filo- 
zofii care au înţeles lumea drept o scădere sau o răstrîngere 
dintr-un focar superior și care au socotit că peste iluzia per- 
cepţiei comune, adevărul mai îndepărtat poate fi atins prin 
ridicarea simbolică a, privirilor către o regiune care ne depă- 
geste in înălțime. Din această serie a spiritelor înalte fac 
parte Platon, Plotin, părinţii bisericii, Malebranche și Ber- 
keley etc. În seria spiritelor profunde putem număra pe toj 
gînditorii care au înţeles lumea ca pe o construcție sprijinită 
pe un fundament, ca pe realizarea unei latente sau ca pe dez- 
voltarea unei rădăcini pînă la arborescente stufoase si com- 
plicate. Această reprezentare justifică scormonirea în adîn- 
cime $i dă naştere filozofilor substanţei şi devenirilor subia- 
cente, adică cugetării ionienilor şi a unui Heraclit, a lui 
Aristotel, a lui Descartes şi Spinoza, a lui Hegel si a mai 
tuturor romanticilor etc. Cele două tipuri nu sînt despărțite 
prin bariere de netrecut. Amestecul lor se produce uneori, 
deşi rezultatele nu sînt totdeauna fericite. Astfel, din punctul 
de vedere al tipologiei spiritului filozofic, un caz foarte 
interesant este acela al lui Schopenhauer, care primește în 
filozofia sa idei provenind din perspectiva deosebită a adin- 
cimii şi a înălţimii. În adevăr, ideea schopenhaueriană a voin- 
tei de a trăi, care străbate și susține întreaga realitate, este o 
reprezentare de substrat, produsul unei scormoniri în adin- 
cime. Ideile platonice însă, modelele invariabile ale lucrurilor, 

în care Schopenhauer recunoaşte primele” obiectivári ale vo- 
ingei universale, aparţin, potrivit originii lor teoretice, regiunii 
înălţimii. În structura de planuri care figurează succesiv 
voinţa universală, ideile platonice gi aparența fenomenală a 
lucrurilor, termenul asa-zicind „mediu“ `'apatține, de fapt, 

înălţimi care depăşeşte aparența și nu poate fi bine- repre- 
zentată in rolul de a mijloci între adincime! si săprafaţă! Se 
poate deci spune cá Schopenhauer a combinat „cele două 
perspective, obţinînd un întreg sistemătic în care critita tipo- 
logică relevă o lipsă de unitate internă, o discrepanță sti- 
listicà. 

Cercetátorul care ar intaia ds: o istorie. a filozofiei siste- 
matizată după criteriul arătat mai sus, ar putea: să-și încheie 
lucrarea punindu-si alte două întrebări, al căror, răspuns âr 
prezenta un mare interes pentru tipologia inteligenței. El ar. 
putea să se întrebe care din soluţiile tipice.ale filozofiei” Rre-! 
zintă afinități cu perspectiva adincimii $1 care, dintre“ ele i im- 
plică perspectiva opusă. În al doilea rînd, el ar putea să se 
intrebe dacă mișcarea mai nouă a ideilor manifestă yreo pre- 
ferintá pentru una sau alta din perspectivele ` “amintite. „Înseşi ` 
greutăţile care i-ar apărea în cale, încercînd să găsească solu- > 
ţia acestor chestiuni, l-ar face pe cercetător să descopere nüante i 
care scapă de obicei. Astfel, in mod cu totul general $i apro- 
ximativ, se poate spune cá metafizica materialistá 'este..con- . 
struiti din unghiul adincimii, î in timp ce metafizica idealistă 
este obținută de priviri orientate catre regiunile înalte’ Un 
examen mai atent al lucrurilor ne arată însă că “există două 
tipuri ale idealismului, datorite celor două perspective anta- 
goniste. Astfel, filozofia unui Platon sau Berkeley reprezintă 
cazuri de idealism al înălțimii, pe cînd sistemul lui Hegel în- 
făţişează un exemplu de idealism al adincimii. Evident, ín 
cuprinsul marelui curent al metafizicii materialiste nu se pot! 
găsi ambele tipuri. Deprinderea adînc înrădăcinată a. spiri- 
tului de a valorifica sentimental spaţiul indică regiunile înalte 
ca locul marilor valori, în timp ce regiunile joase și cele adînci 
par a fi sediul valorilor inferioare sau nonvalorilor.' Din, 
această pricină materia, care, după tot modul nostru de a 
gindi, reprezintá sinteza nonvalorii, este atribuită adincimii. 
Aşa se face că filozofii materialigti, urmărind procesele ma- 
teriale care determină valorile spiritului individual: gi ale so- 
cietăţii, au conştiinţa că investighează un substrat, cà străbat ` 

pînă la o adincime. Nimeni n-a caracterizat mai plastic 
această situaţie tipică a cercetării ca Marx, cu vestita sa teo- 
rie a „suprastructurilor“. Dealtfel, întreaga ştiinţă modernā 
— $i cu aceasta atingem răspunsul celei de-a doua întrebări — 
în tendinţa ei de-a arăta cum formele cele mai înalte ale vieţii 
și spiritului se construiesc din energiile simple si inferioare 
ale naturii, este o știință a adincimiit. Tipul cercetătorului 
modern este acela al fiinţei care se apleacă asupra misterelor 
existenţei și scrutează profunzimile. În această privinţă, el 
este moștenitorul filozofilor substanțialiști ai veacului al 
XVII-lea, din a căror metafizică s-a desprins, de fapt, o 
bună parte din ştiinţele moderne ale naturii $i ale spiritului, 
Dar ca o dovadă că cine caută în adincime nu trebuie să 
găsească neapărat materia si cà valorificările spațiului, despre 
care am vorbit mai sus, rămîn relative, este însuși exemplul 
lui Hegel, spirit în același timp adînc și idealist. 

Am spus că spiritul adînc poate atinge substratul, laten- 
tele sau originile. Nici una din acestea n-au fost atribuite 
vreodată înălțimii, ci totdeauna adîncimii. Spiritul îşi repre- 
zintă în chip natural latengele ingropate sub actualitate, dupà 
cum localizează originile in „adincul timpului“. În, înălțime 
aşezăm modelele, finalităţile, idealurile. Din această pricină, 
lumea este, pentru filozofii adînci, fie manifestarea unui sub- 
strat, fie actualizarea unor latente, fie o dezvoltare din origini 
îndepărtate. Pentru filozoful înalt, lumea este materialul din 
care se construiește viitorul, un proces teleologic neîntrerupt, 
un drum spre o ţintă inaccesibilă. Deosebirea atit de izbitoare 
a acestor două moduri de a-și reprezenta lumea provine din 
aceea cà multe inteligente urmăresc cu preferință procesele 
care se dezvoltă din adincime către suprafață, în timp ce 
altele sînt mai atente la desfăşurarea lor de la suprafaţă către 
înălțime. Fără o tipologie a inteligenţei, ca aceea pe care o 
preconizăm aci, mai multe din particularităţile sistemelor filo- 
zofice rămîn inexplicabile. 

Nu ne-am putea explica, de pildă, soluția atit de deose- 
bită pe care o primeşte problema idealului in filozofia unui 
Fichte $i a unui Hegel. Cînd studiem pe Hegel sîntem sur- 
prinși să vedem cît de îngust este spaţiul viitorului în filo- 


1 Observaţii asemănătoare am făcut mai demult în Idealul clasic al 
omului, 1934, p. 16—17. 

zofia sa. Procesul universal are, pentru Hegel, ţinta de a 
realiza esenţa spiritului, care este libertatea. Această reali- 
zare i se pare marelui gînditor foarte apropiată, ba chiar în 
curs de înfăptuire. Omenirea s-ar găsi ajunsă în epoca liber- 
tági, propria filozofie hegeliană este unul din punctele în 
care omenirea ajunge la scopul ei, încît viziunea asupra Viito- 
rului rămîne, în sistemul de care ne ocupăm, destul de limi- 
tată. Altfel se înfățișează însă problema idealului la Fichte, 
unde perspectiva viitorului rămîne nețărmurită, deoarece țin- 
tele lui nu sînt decît expresia luptei pe care o dă omul cu 
lumea sensibilă și care, după firea lucrurilor, nu poate avea 
sfîrşit. Această deosebire provine din faptul că Hegel acordă 
atenția sa precumpánitoare dezvoltării procesului universal 
din adîncimea timpului pînă în stadiul actualităţii și, ca o 
urmare, lasă oarecum nedezvoltată viziunea viitorului, Fichte 
este însă un filozof solicitat mai degrabă de perspectivele 
înălţimii, și de aceea filozofia sa dispune de un orizont in- 
comparabil mai larg. Mai mult decît atit, idealul este pentru 
Hegel ceva care se gáseste latent in real, pe cind pentru 
Fichte el înseamnă o cucerire, ceva nou, pe care silinţa ome- 
neasci trebuie să-l introducă în realitate. Idealul urcă, în 
viziunea lui Hegel, din adincimile realităţii şi prin simpla 
desfăşurare a procesului universal, în timp ce, în sistemul lui 
Fichte, el este o culme care trebuie ajunsă. Purtătorii idealului 
sînt, pentru Hegel, oameni reprezentativi, apăruți „printr-o 
graţie a naturii și a căror voință poate rămîne nerăspunză- 
toare de rolul pe care îl îndeplinesc, deoarece rațiunea uni- 
versală, printr-un fel de viclenie, stie să se slujească de moti- 
vele lor individuale și egoiste. Indivizii istorici ai lui Hegel 
sînt duși de valul din fund. Fichte preconizează însă tipul 
eroic al creatorului de ideal, care datorește totul voinţei şi 
faptei sale. Impulsia sa nu pornește din ceea ce realul cuprinde 
în sine înainte de apariţia lui, ci din atracţia culmilor care tre- 
buiesc atinse. Toată diferenţa pe care o semnalăm între Hegel 
si Fichte decurge din împrejurarea că, cel puţin în aceste 
părți ale filozofiei lor, unul se manifestă ca un spirit adînc 
şi celălalt ca un spirit înalt. 

Să urmărim mai de aproape icoana despre lume a tipului 
adînc. Ea este de mai multe feluri. Sint ginditori care îşi 
reprezintă profunzimea lumii ca un „element imobil şi simplu, 
și suprafaţa ei ca o varietate mișcătoare. Alţii își închipuie 

„adincul ca mobilitate și variaţie, si suprafaţa aparentă ca o 
coajă nemigcatá, Oricine recunoaște aci străvechea opoziţie 
între, Zenon și Heraclit. Metafizica imobilităţii a triumfat în 
filozofiile dogmatice ale substanţei și chiar i în filozofia im- 
„plicată în științele moderne ale naturii, a căror sfortare. de 
adîncire duce către elementele fundamentale simple si către 
raporturile lor statice. Idealul cartezian al matematicii uni- 
versale este clădit pe sforgarea de adincire pînă la rădăcina 
simplă ` ȘI nemiscatá a lucrurilor. Bergson a reprezentat din 
nou printre noi conceptul antagonist al adincimii ca al unei 
„mobilități care se solidificá sau se congeleazá la suprafaţă. 
„Astfel de - termeni figuraţi revin adeseori în scrierile lui. t 

"Ştiinţa modernă l- -a urmat pe același drum, și astfel, chiar în 
; fizica: modernă, privirea adincà crede a recunoaște, sub imo- 
-bilitatea şi simplitatea relativă a aparentei, sisteme complicate 
„în mişcare, deveniri necurmate, „continuităţi melodice“. Este 
„probabil că totdeauna se vor găsi capete care vor concepe 
„mobilitatea mai adincă decit imobilitatea, sau dimpotrivă. Pe 
«noi, ne! interesează aceste soluţii numai ca expresie a două 
varietăți ale; tipului adîneimii. Existenţa lor alternantà dove- 
, degte- insuficienţa definiției lui Jean Paul Richter, care vedea 
„În spiritul adînc: facultatea de a surprinde identitatea funciară 
“a tuturor lucrurilor. Adincimea, în conceptul lui Jean Paul, 
„este de fapt ‘una sihgură din modalităţile ei, și anume aceea 
„care şi-L;reprezință ca element unic şi simplu. Pentru cealaltă 
modalitate, adîncimea este tocmai varietate și fluentá. Spiritul 
adinc nu este-totdeauna acela atent la asemănarea lucrurilor, 
ascunsă de varietatea lor. Uneori el este tocmai inteligența 


"serisibilă la un: fel de a fi al lucrurilor, mai bogat, mai nuan- 


'(at şi mai viu decît acela pe care ne lasă să-l ghicim supra- 
“faţa. lor. Lucrurile nu-și pierd, din atributele lor și nu se 
apropie de unitatea nedeterminării, decît pentru unul singur 
din: „tipurile--adincimii. Pentru celălalt, ele se îmbogăţesc în 
' măsura exaetă a străbaterii către fundamente. 

Element simplu și imobil, sau mobil si multiplu, adin- 
cime este, pentru spiritul adînc, substrat, virtualitate sau 
origine. A explica înseamnă, pentru teoreticianul adînc, a 
pune: în legătură suprafaţa lucrurilor cu substratul, virtua- 


ri vd, de pildă, Introduction à la métapbysique, în volumul La 
| Pensée et le mouvant, p. 207. 

litatea sau originea lor, a opera reducta aparentei la fondul' 
ei substanţial, virtual sau originar. Oricare din explicaţiile 
adînci ale lumii poate fi regăsită în una din aceste clase. Com- 
binaţia lor nu este într-acestea exclusă. Substratul, poate fi, 
în același timp, virtualitate. O astfel de îmbinare realizează, 
conceptul materiei în filozofia lui Aristotel. Foarte intere- 
santă este și asimilarea virtualităţii cu originea în filozofiile 
inițiatice, al căror model l-a reprodus în urmă L. Klages’ 
Pentru acest punct de vedere, adevărata cunoștință filozofică! 
constă din actualizarea unor intuiţii primitive, ale omului, 
rămase ca virtualitág în sufletul său. Am apropia,acest mod! 
de a vedea de reminiscenta platonică, dacă izvorul cuno- 
ştinței n-ar decurge aci din înălțimile entuziasmului şi nu din 
adincul latent al sufletului şi al timpului. Omul care exe- 
cută actul reminiscentel se avintà pe culmi; el nu coboară. 
mai adînc în sine și în vreme. Aceeași asimilare a virtualităţii, 
cu originea stă la baza disciplinei creată de Freud și. denu- 
mită de el „psihologia adincului“ (Tiefenpsycbologie). Ceea 
ce sufletul scoate din virtualităţile lui în timpul visului sau’ 
în stările de nevrozá, spune Freud,:sint adeseori simboluri 
izbitor de asemănătoare cu acele care se regăsesc printre le- 
gendele cele mai vechi ale omului. ! Arhaismul visului şi al 
nevrozei alcătuiesc obiectul uneia din teoriile cele mai curioase 
ale lui Freud, care a întrebuințat, pentru a o dobindi, me- 
toda adîncirii pînă la virtualitățile originare. l 


* 


Adîncimea spiritului are reputația obscurităţii. Tied 
unul din cei mai tipici filozofi adinci, a fost poreclit de greci 
cel întunecat (scoteinos), adeseori cu o nuanţă de învinuire 
care revine ori de cîte ori deplingem şi astăzi faptul că rezul- 
tatele unora dintre ginditori nu sînt susținute de o desávírgitá 
claritate. Obscuritatea în filozofie este însă un efect care 
poate decurge din mai multe cauze. Există o obscuritate care 


1 Împrejurarea a fost observată în urmă si de Thomas Mani (Freud 
und die Zukunft, 1956, p. 30), care scrie: „În legătura de “cuvinte 
«psihologia adincului», adincul are şi un sens temporal: stráfundürile 
sufletului uman sint in același timp $i origini (Urzeit), acele adîncimi 
izvorîtoare ale vremurilor, unde mitul este la el acasă şi care întemeiază 
normele și formele primare ale vieţii”. : 

nu apare decît oamenilor al căror regim de gîndire se opune 
aceluia al filozofiei. Nu vreun ginditor sau o contribuţie spe- 
cială, ci filozofia în sine apare obscură imaginativului aprins, 
care n-are afinitate decît pentru concret si particular. Im- 
presia subiectivă a obscurităţii apare şi atunci cînd avem de-a 
face cu probleme neformulate încă și cu un mod foarte nou 
de a rásfringe lucrurile. Sărăcia fondului aperceptiv deter- 
mină adeseori impresia obscurităţii. Contemporanii au resim- 
țit-o la apariţia operelor lui Kant care, judecind. după mai 
multe mărturii ale vremii, păreau a opune dificultăți de înţe- 
legere greu de înlăturat. Există apoi o obscuritate datorită 
unei atitudini voite si artificiale, unei poze, care mimează 
adevărata adincime. „Obscuritatea studiată, scrie Kant (op. 
cit., p. 26), este folosită cu efectul dorit pentru a crea iluzia 
adincimii şi a temeiniciei, aşa cum obiectele care sînt văzute 
în amurg sau prin ceață par mai mari decît în realitate.“ 
Există, în fine, o obscuritate care rezultă din mijloacele lite- 
rare ale ginditorului, din eliptismul notagei sale sau din 
caracterul ei figurativ şi enigmatic. În adevăr, veleitatea de 
a exprima o idee printr-o imagine sfirșeşte în obscuritate, 
din pricină că ideea si imaginea nu sînt termeni coextenslvi. 
Generalitatea ideii nu se poate acoperi cu individualitatea 
imaginii, între ele rămîne o zonă pe care o stăpîneşte umbra. 
Ce obscuri gînditori sînt poeţii este o împrejurare care trece 
neobservată atunci cînd ii citim cu un interes literar, dar care 
ne izbeste neapărat dacă îi parcurgem ca pe filozofi. 
Obscuritatea adincimi filozofice nu trebuie confundată 
cu nici una din formele sau impresiile subiective pe care le-am 
enumerat. În procesul de coboríre pînă în adîncimea lucru- 
rilor, realul pierde toate atributele lui aparente, sau se îm- 
bogáteste cu atribute infinit mai variate decît ale suprafeței. 
Adincimea este domeniul implicatiei universale, al coinci- 
dentei contrariilor, al unităţii multuplului. Indiferent dacă 
adîncimea se revelează ca identitate funciară a lucrurilor sau 
ca eterogenitate nesecată, inteligența n-o poate concepe decît 
cu obscuritate. Perplexitatea inteligenței este nevoită în ulti- 
mul caz să accepte contradicţia. „Dumnezeu este zi si noapte“, 
sună cunoscuta apoftegmă a lui Heraclit. El este „iarnă și 
vară, război şi pace, saţiu şi foame“. Nimeni nu poate con- 
cepe cu claritate atribute atit de felurite afirmate despre ace- 
laşi lucru. Zenon credea a putea elimina conceptul contra- 

dictoriu al multüplicitáàgi, pentru a reţine pe acela al adin- 
cimii ca unitate. Dar unitatea absolută și universală este ea 
însăşi obscură. Lucrurile devin clare prin răsfringerile pe 
care si le trimit reciproc. Singura lumină care cade asupră-le 
provine din interacţiunea lor, din relativismul universal care 
le conţine în plasa lor. Lumina lucrurilor nu este solară, ci 
planetară. Ele nu emană lumină ; ele o primesc. Pe măsură 
ce coborim spre adincimea identității, pe măsură ce lucrurile 
tind să se confunde 1 in unitatea nediferenţiată a profunzimii, 
în proporția exactă în care individualitatea şi relieful lucru- 
rilor se atenuează, lumina lor păleşte. Identitatea absolută, 
adică negația radicală a tuturor formelor determinării, nu 
poate fi decît întunecată. Cel mai mare efort de adíncire 
sfirgeste în obscuritate. 

Nu este o simplă întîmplare faptul că în limba germană 
cuvîntul Ziefsinn denumește, în acelaşi timp, adîncimea spi- 
ritului şi dispoziția melancolică a inimii. Profundul instinct 
filozofic al limbii germane a creat aci o sinonimie dintre cele 
mai caracteristice, deși nu valabilă în toate cazurile. Se cu- 
vine însă a observa că melancolia ca un efect intovárágitor 
al gândirii ia forme deosebite, după cum este provocată de 
perspectiva adîncimii sau a înălţimii. Melancolia geniului, 
despre care vorbeşte Schopenhauer în pagini renumite, este 
aceea a minţii care stápineste lumea din înălțime. Forfota 
măruntă a vieţii, încordarea nemăsurată a lumii noastre de 
pigmei, inspiră geniului, care o consideră de pe culmi, senti- 
mentul melancoliei, ca o tristeţe asociată cu compătimire. 
„Melancolia care însoțește pe omul de geniu, scrie Schopen- 
hauer, rezultă din împrejurarea că cu cît este mai limpede 
inteligența care îşi răspîndește lumina asupra voinței de a 
trăi, cu atît această voinţă înţelege mai bine mizeria condi- 
Wei sale.“ Acest sentiment este de atitea ori și acela al lui 
Eminescu. Melancolia adîncimii are un alt accent sentimental. 
Ea este mai întunecată și mai apăsătoare. Efectul propriu 
adincimii este fiorul abisului şi spaima neantului. Este senti- 
mentul lui Hamlet cutreierînd domeniile care despart fiinţa 
de neființă. Este starea de spirit care il va fi urmărit pe 
Heraclit. Este, în tot cazul, acea teroare a prăpastiei, pe 
care Pascal o resimțea de-a pururi căscată în preajma sa; 
cumplita. obsesie înfăţişată de un contemporan al filozofului 
drept „alarma unei imaginaţii istovite de studii abstracte și 


207 


| N E N Mmmm 


de metafizică.“ t Este acea neliniște profundă a spiritului în 
care Kirkegaard şi Heidegger recunosc o experiență meta- 
fizică fundamentală, starea afectivă în care neantul se revelă 
nu ca negaţie a ființei, ci ca o dată pozitivă, ca temelia însăși 
a realului. 
"Există poate un singur gînditor care a extras din cuno- 
gna. adincului bucurie, nu tristețe și spaimă. Este Bergson, 
căruia nesecata inventivitate a realului, devenirea lui neînce- 
tată, în care, se „poate insera libertatea și puterea noastră de 
creaţie, îi inspiră prietenie faţă de real și încredere în destinul 
| metafizic al omului. Dar pentru Bergson neantul n-are rea- 
‘litate ; el. este o simplă construcţie a spiritului, o idee copiată 

| după modelul acţiunii omenești, care este trecerea de la o 
lipsă la o împlinire. Nu există deci irealitate decît în raport 
„cu aspiraţiile noastre. Fluxul creator al realului nu sfirseste 
pentru Bergson nicăieri și spiritul sáu nu încearcă în nici un 
moment teroarea nimicului, ci numai jubilarea creației. O 
„psihologie a inteligenţei, mai completă decit aceea a trata- 
"telor, trebuie să ţină seamă și de aceste experienţe afective 
ale spiritului adînc. 


+ 


' Tată cîte glasuri se împletesc în termenul de „adincime“ 
şi în expresia care o atribuie spiritului uman și operelor lui. 
Analiza poate să le identifice urmărind intenţiile cuvîntului 

în „toate direcțiile. Între acestea, expresia de care ne ocupăm 
poate, conţine în unele din întrebuințările ei o nuanţă repro- 
bativă. Spiritul adînc are adversarii lui. Mai întîi pe toti em- 
piristii consecventi, Comte gi Spencer sint însă numai ag- 
nostici, nu negatori ai adincimii. La scopul însuşi al elimi- 
nárii adincimii din icoana lumii se află consciengialismul lui 
E. Mach, pentru care realul se rezolvă in complexele de 
senzaţii ale conștiinței. Sub țesătura de senzaţii nu se află 
nimic. Adincimea nu poate fi decit o umbră inconsistentă, 
„obiectul unei aspirații teoretice zadarnice. S-a pus uneori în 
legătură conscienţialismul lui Mach, formulat întâia oară la 
1885, cu impresionismul pictural care, la aceeași dată, afişa 


1 Explicaţia este a unui contemporan, Abatele Boileau. Vd. Sainte- 
Beuve, Port-Royal, vol. III, p. 287. 

programul unei arte care nu voia să fie decît evocare a lumii 
ca pată de culoare și fixa artiştilor unica preocupare de a se 
transforma într-o „pură retină“, Filozofi și artişti reprezen- 
tau, către acest sfirșit al veacului al XIX-lea, o comună 
voință de laicitate, de expulzare a elementului adînc. 

Tipul artistic al inteligenţei a manifestat, dealtfel, tot- 
deauna neîncredere și “impacienţă faţă de veleitatea filozo- 
filor de a pătrunde în intimitatea profundă a lucrurilor. 
Goethe a exprimat de mai multe ori o astfel de stare de 
spirit. Nu este oare frumuseţea sinteza aparenfei cu ideea, a 
exteriorului cu interiorul ? Deosebirea dintre aparenţă și pro- 
funzime este absolut artificială pentru artist. „Natura n-are 
simbure și coajă. Ea este amîndouă dintr-o dată“, exclamă 
Goethe. Si în altă parte: „Nimic nu este inláuntru si nimic 
nu este în afară ; căci ceea ce este înlăuntru este și în afară“. 
Transparenţa simbolică a realului, taina lui deschisă este îm- 
prejurarea care izbește mai puternic pe artist. Coborirea în 
adincime a filozofului, smulgerea pecetelor tainei este fapta 
pentru care artiștii au mai puţină înţelegere. Asa-numita adin- 
cime este pentru artist compuncțiune pedantă şi sterilă. 

Spiritele antiidealiste și anticrestine, afirmatorii amora- 
listi ai vieţii au luat și ei poziții față de atitudinile spiritului 
adînc. Nu este idealismul şi, în primul rînd, idealismul creștin 
doctrina care ne învaţă să preţuim Viaţa pentru ceea ce nu 
este ea, pentru ceea ce o depășește în toa:e direcţiile, pentru 
ce poate ea deveni? Lumea este pentru creștin opera unei 
divinităţi care o produce în vederea unor scopuri morale. 
Fr. Nietzsche, care observă astfel de lucruri, întrevede 
doctrina idealistă expresia unui suflet decadent, incapabil să 
iubească viaţa în ea însăși. Dimpotrivă, un suflet sănătos 
iubește lumea ca pură aparenţă, aşa cum iubim o operă de 
antă. Un astfel de suflet impune concepţia realului ca opera 
unui Dumnezeu-artist, care n-a făcut-o decit din entuziasm 
pentru frumuseţe. Pentru îndrăgostitul de viaji lumea nu se 
justifică decît ca fenomen estetic. „Ce bine se pricepeau grecii 
să trăiască, exclamă Nietzsche. ! Pentru aceasia nu este ne- 
voie decît să rămînem la suprafață, să ne márginim la epi- 
dermă, să adorăm aparenţa, să credem în forme. în sunete, 


1 Fröhliche Wissenschaft, Prefaşă. 

în cuvinte, în tot Olimpul arătării !“ Dacă s-a putüt spune cá 
Mach a tost filozoful impresionismului, s-ar putea adăuga 
că Nietzsche a fost moralistul aceluiaşi curent. Oricum ar 
fi, este sigur că adoratorii vieţii, moraliștii estetizanfi întoc- 
mesc a treia categorie a dușmanilor adincimii. 

Privită ca o formă permanentă a spiritului uman, adin- 
cimea dezarmează însă pe adversarii ei. Vor exista totdeauna 
inteligente astfel construite încît, pentru privirile lor, adin- 
cimea se va reface necontenit sub suprafața care-o acoperă. 
Pentru aceştia, ceea ce se ascunde va fi totdeauna mai preţios 
decît ceea ce apare, mai demn de a fi cunoscut și mai vred- 
nic de a fi slujit. Raţiunile adincimii sînt garantate de struc- 
turile statornice ale spiritului omenesc. 

CONCEPTUL OMULUI ÎN FILOZOFIA 
D-LUI C. RĂDULESCU-MOTRU 


Întreaga filozofie a d-lui C. Rădulescu-Motru se reazemă 
pe o viziune a omului, pe un concept normativ al persoanei 
umane pe care tenorul primului nostru, sistem original de 
gîndire are datoria să-l extragă şi să-l pună în lumină. Origi- 
nalitatea unei concepţii filozofice se dezvoltă, dealtfel, tot- 
deauna dintr-o rădăcină antropologică, din care urcă şi seva. 
vigorii ei. Cînd nu propune o icoană a omului, printre ale 
cărei implicaţii să se găsească gi criteriile de valorificare etică. 
a vieţii, sistemul de gîndire nu mai e decit o simplă schemă. 
logică, din care lipsește principiul animator al vieţii. Filo- 
zofia d-lui C. Rădulescu-Motru justifică întru totul ceea ce 
s-a putut numi „primatul rațiunii practice“, Acel care se adin- 
ceste în studiul operei de care vorbim se pătrunde de un anu- 
mit sens al vieţii, care lucrează cu puterile lui intàritoare. 

Care este deci viziunea omului pe care o propune filo- 
zofia d-lui C. Rădulescu-Motru ? Din punctul de vedere al 
istoriei ideilor, gînditorul român se așează pe linia care des- 
cinde din momentul european al Restauraţiei. În adevăr, 
printre reacţiile pe care le-a provocat Revoluția franceză a 
fost şi amendarea acelui concept al persoanei umane pe care 
marea mișcare socială a francezilor la sfîrşitul veacului al 
XVIII-lea a primit-o din îndoita moştenire antică și creștină. 
Pentru această concepţie, pe care o putem numi concepţie 
clasică a omului, ființa umană atinge destinaţia ei întrucît se 
comportă ca purtătoare a rațiunii, ca o ființă care participă 
la .logosul divin. Drepturile omului sint, pentru concepția 

clasică, acele care decurg din calitatea sa rațională. Datoriiie 
pe care le avem față de om sînt acelea care rezultă din res- 
pectul pe care îl datorăm raţiunii în el. 

Acest ideal al omului a fost judeca:, în epoca Restau- 
raţiei, prea larg pentru a regine adevăratele caracteristice ale 
fiinţei umane. I s-au atribuit chiar consecinţe practice neferi- 
cite. Căci, definindu-l numai prin raţiunea sa, nu obţinem 
oare imaginea unui om impersonal și abstract, care nu se 
acopere nicidecum cu ființa concretă pe care ne-o înfățișează 
societatea si istoria, într-o întrupare neîncetat variată ? Esenţa 
omului stă în individualitatea lui și înţelegerea rationalistá 
pe care am amintit-o trece cu ușurință tocmai peste această 
însușire esenţială. Pe de altă parte, purtătorii tradițiilor în 
societăţile atinse de urmările Revoluţiei franceze s-au ridicat, 
la rîndul lor, împotriva concepţiei care opunea unor drepturi 
cucerite în luptele istoriei pe acelea care rezultau din simpla 
calitate raţională a omului. 

Am arătat într-un studiu consacrat Influenţei lui Hegel 
în cultura română că „Junimea“ a reprezentat, în cadrele 
noastre, momentul european al Restauraţiei. În primele sale 
lucrări, d. C. Rădulescu-Motru adera la punctul de vedere 
al „Junimii“, dezvoltîndu-l pînă la consecinţe originale. Lupta 
pe care o dă în Cultura română şi politicianismul este inspi- 
rată de gînduri care erau gi ale conducătorilor junimiști. 
Construcţiei juridice a cetăţeanului român, văzut prin prisma 
raționalismului și speculat de politician, d. C. Rădulescu- 
Motru îi opune ființa concretă a ţăranului, a cărui fire tre- 
buie cunoscută înainte de a întreprinde lucrarea de organizare 
a statului. Din astfel de îndemnuri pornesc toate acele cerce- 
tări pe care le publică d. Rădulescu-Motru într-un lung șir 
de ani, în legătură cu structura sufletească a românului și 
care au întemeiat la noi studiul sistematic al psihologiei po- 
poarelor. Adunarea lor într-un singur volum ar completa cu 
adaosuri de mare pret sinteza încercată în Românismul. 

D. C. Rădulescu-Motru n-a rămas însă la viziunea isto- 
rică a omului, așa cum ea a fost formulată în naționalismul 
lui Eminescu, unul din roadele cele mai de seamă ale juni- 
mismului politic. Poate si faptul că întreaga cultură în numele 
căreia vorbeşte gînditorul român este susținută mai mult de: 
științele naturii decît de istorie, a îndrumat cugetarea sa către 
o viziune neformulatá mai înainte în gîndirea românească. 

Personalitatea umană, aşa cum este desemnată în filigranul 
filozofiei mai noi a d-lui Rădulescu-Motru și aşa cum este 
înfăţişată în chip mai explicit în Personalismul energetic, este 
o specificare a energiilor naturii. Personalitatea nu este atit 
produsul istoriei, cît produsul naturii. Admitind, așadar, cri- 
tica pe care antropologia filozofică a Restauraţiei o aduce 
concepţiei clasice a omului, d. Rădulescu-Motru diverge de 
linia istorismului, pentru a urma pe aceea a unei antropologii 
naturaliste. Trebuie să fixăm bine această răscruce de drumuri 
pentru a preciza punctul in care se fixează contribuţia gindi- 
torului român. 

Fapta cea mai de seamă a naturii în om este, după d. C. 
Rădulescu-Motru, adaptarea energiilor ei la un anumit tip 
de muncă. Adevărata forță naturală a indivizilor şi popoa- 
relor este vocaţia lor. Fiinţa omenească atinge demnitatea ei 
supremă şi intră pe linia destinaţiei ei atunci cînd se înca- 
drează în disciplina unei munci şi se subordonează uneia din 
finalităţile creaţiei de bunuri materiale sau morale. Prin muncă 
realizează omul conceptul normativ al naturii sale. Unde lip- 
seşte încadrarea şi supunerea la disciplina muncii, eul ome- 
nesc degenerează î în gigantism anarhic şi steril. Cu o adinca 
şi fină intuiţie psihologică, d. C. Rădulescu-Motru a putut 
denunța printre contemporani pe omul trăind într-o exagerată 
închipuire de sine, într-o dilatare imensă ȘI vană a propriei 
sale imagini, făcută posibilă prin faptul că nici un fel de 
muncă nu-i dă prilejul să măsoare întinderea si eficacitatea 
reală a puterilor sale. Interesul pe care cugetătorul nostru 
l-a acordat în vremea din urmă cercetărilor de psihotehnică, 
au pornit desigur din preocuparea de a înlesni oricui drumul 
către destinaţia proprie, care nu poate fi alta decit a rostului 
pe care fiecare îl poate avea în marea țesătură a muncii na- 
tionale. La temelia acestei activităţi a psihotehnicianului stă 
atitudinea unui filozof al culturii şi a unui etician. 

Omul întrevăzut si propus de filozofia d-lui C. Rădu- 
iescu-Motru este, aşadar, producătorul, creatorul de bunuri, 
bomo faber. Această înţelegere este confirmată de știința mo- 
dernă, care ne înfățișează ființa umană băzînd la porțile isto- 
riei cu o unealtă de muncă şi insemnind fiecare etapă a dez- 
voltării ei prin cucerirea unui nou instrument de producţie. 
Dar această concepţie este mai ales coordonată cu realitatea 
românească mai nouă, care, fiind aceea a unui moment în 

care energiile naţionale au fost intens solicitate de temele 
| constructive ale unei noi așezări, a trebuit să producă și echi- 

valentul ei filozofic. Cred că istoria ideilor în România, așa 
cum o va scrie viitorul, va înfățișa în filozofia d-lui C. Rādu- 
lescu-Motru, în această puternică și personală sinteză inspirată 
de viziunea omului ca energie desprinsă din marele rezervoriu 
al naturii și destinată muncii si creaţiei, limpedea expresie 
sistematică a civilizaţiei româneşti în epoca transformărilor 
ei contemporane. 

IMANENȚŢĂ SI TRANSCENDENTÀ LA VICTOR HUGO 


Semicentenarul morţii lui Victor Hugo a readus in dis- 
cutie marele sáu poem La légende des siècles singura epopee 
a veacului al XIX-lea. Multă vreme această operă excep- 
fionalà n-a trecut drept ceea ce este în realitate. Hugo însuși, 
în prefata care deschide prima serie a Legendei (1859), în- 
cercînd să-și definească propria lui poemă, o caracterizează 
drept un „imn religios“ sau drept o „dramă a creaţiei“ și 
omite termenul care i s-ar fi potrivit mai bine. Legenda seco- 
lelor este însă o epopee, deși nu în toate felurile, una din 
categoria acelora care meritaseră pînă atunci acest nume. 
Căci, cu toate că vasta operă a lui Hugo nu înfăţişează o 
acțiune dominată de figura unui erou individual, aşa cum a 
fost cazul tuturor epopeilor trecutului, ea împarte împreună 
cu ele reflexul unui element supranatural și nu este mai 
puţin o acţiune, reprezentarea unei desfăşurări continue a 
umanităţii de la inocenga primitivă, prin erorile istoriei, pînă 
la răscumpărarea omului prin știință și rațiune. 

S-a spus uneori, de către un F. Brunetitre, printre alţii, 
că ideea acelor evocări poetice ale istoriei si mitului, care 
alcătuiesc etapele Legendei secolelor, Hugo a putut-o împru- 
muta de la Leconte de Lisle, ale cărui Poeme antice apăruseră 
cu șase ani mai înainte, adică în 1853. Istorismul, ca gi exo- 
tismul, a fost însă o tendinţă generală în mișcarea romantică. 
Hugo n-avea nevoie s-o regăsească la Leconte de Lisle. Ea 
inspirase mai înainte încă Poemele antice si moderne ale lui 
A. de Vigny. lar Hugo însuşi dăduse atîtea fresce istorice în 

opere anterioare. În ediţia din 1843 a Burgravilor, Hugo în- 
cercase o clasificare a întregii sale opere de pînă atunci, după 
secole și ţări. Imitaţia lui L. de Lisle era, dealtfel, inuuilă și 
pentru motivul că la acesta feluritele tablouri istorice rămîn 
neatirnate unele faţă de altele, ca tot atîtea clișee izolate: 
o împrejurare explicabilă dacă ne referim la asprul lui pesi- 
mism, care îl împiedica să înregistreze între feluritele momente 
ale trecutului vreo ascensiune către ţinte comune. Istorismul 
în forma lui cea mai pură se asociază, dealtfel, totdeauna 
cu pesimismul. Pentru gînditorul căruia trecutul îi apare ca 
o colecție de momente strict individuale, nici o trecere sau 
gradaţie nu pare să existe între acestea si mintea care, în astfel 
de condiţii, n-are de ce să creadă sau să spere, se poate 
mulţumi să contemple valorile de pitoresc din îmbinarea 
cărora se întocmeşte mozaicul istoriei. 

Din impasul acestei viziuni pesimiste și estetice a lumii, 
istorismul nu se poate mîntui decît prin alianța cu raționa- 
lismul. Este ceea ce face un filozof ca Hegel, care, afirmînd 
originalitatea fiecărui moment al trecutului, nu nesocotește 
nici adevărul că toate aceste momente se înșiră pe aceeași 
direcţie şi urcă spre aceleaşi tinte raţionale. Este ceea ce face 
și Hugo. Istorismul, în alianţa lui cu raționalismul, este si 
pentru poetul Legendei secolelor temelia marii lui viziuni. 
Momentele de inàljare ale conştiinţei umane alternează în 
decursul acestei poeme cu cele de înfrîngere și degradare, 
rămînînd totuși mai puţine si mai rare. Lupta de afirmare a 
conștiinței omenești se desfășoară pentru Hugo împotriva 
unor obstacole numeroase. Dozarea acestora din urmă își are 
motivele ei subiective. Proscrisul care compunea prima serie 
a Legendei, zguduit de revoltă împotriva tiraniei care il 
sinea departe de patrie, recunoaşte în istorie mai mult decit 
contribuţii vrednice a fi salutare cu simpatie și, mai degrabă 
decît paşi înainte către finalitágle umane, obstacole și impa- 
suri. Resentimentul împotriva trecutului celui mai apropiat 
îl face aspru pentru întregul trecut. Legenda secolelor devine 
astfel un rechizitoriu împotriva istoriei, dar unul străbătut 
de anumite accente de aprobare, pînă cînd culminează gi se 
eliberează în apologie, în acea viziune a umanităţii viitoare, 
slobode, drepte şi fericite, pe care nădăjduia că o vor aduce 
chiar vremurile apropiate ale secolului al XX-lea, graţie pro- 
greselor recente ale ştiinţei si raţiunii. Încercările contempo- 

rane de navigaţie aeriană inspiră lui Hugo un mare entu- 
ziasm. Evocind înaintarea „aeroscafei“ printre constelații, 
poetul formulează speranţe nelimitate, în versuri patetice, 
care dezvoltă si magnifica acest simbol. Poemul Plein ciel, 
unde se găsesc aceste versuri, este penultimul din prima serie 
a Legendei, aceea care stabileşte lineamentele generale ale în- 
tregii epopei. Acordul final îl constituie poema La Trom- 
pette du Jugement. Cititorul care trece de la una la alta se 
găseşte în faţa unei variaţii a sone pnei, despre care critica 
hugoliană s-a ocupat uneori. În adevăr, pe cînd Plein ciel 
ne înfăţişează concepția unei umanităţi desávirgindu-se prin 
dezvoltarea energiilor ei imanente, La Trompette du Juge- 
ment face umanitatea dependentă de sancţiuni ale transcen- 
dentului. Preţul acţiunilor omeneşti nu mai este stabilit aici 
din perspectiva Istoriei, ci din aceea a eternității. 

Este în afară de orice îndoială că cele două poeme ale lui 
Hugo se ridică pe temelii „teoretice deosebite. Plein ciel pre- 
supune concepția „umanităţii“ ca un corp colectiv implicat 
într-un proces unitar şi ascendent: o concepție care s-a 
format în decursul veacului al XVIII-lea, cristalizîndu-se 
către finele lui în opera epocală a lui Condorcet, pentru a 
trece de-acolo atît în idealismul unui Hegel cît şi in poziti- 
vismul francez al lui Saint-Simon Și Auguste Comte. La 
Trompette du Jugement presupune însă concepția escatolo- 
gică, a judecății de apoi, 1udeo-cregtiná, În întregul Legendei 
secolelor fuzionează, așadar, nu numai istorismul cu rationa- 
lismul, dar și filozofia progresului cu mistica escatologică. 
Ch. Renouvier, care a observat printre cei dintii această dua- 
litate, vorbeşte de o adevărată contradicție: „Poemul XX-e 
Siecle, cu cele două părți ale sale, Pleine mer şi Plein ciel, 
este urmat de bucata intitulată La Trompette du Jugement, 
în care se manifestă o contradicţie de care Hugo nu-și dă 
seama : aici, doctrina responsabilități umane, individuale si 
colective, în faga lui Dumnezeu... dincolo, punctul de vedere 
opus, al evoluției şi progresului, potrivit căruia acțiunile ome- 
nești sînt necesare, răul un simplu grad al imperfecțiunii, 
indivizii solidari cu speța lor și destinul omenesc situat în 
timp. Nu numai că Hugo nu se conformează logicii ideii de 
evoluţie, dar el uită chiar că a celebrat cu un moment mai 
înainte elanul viitor si definitiv al umanităţii către pace, 
înţelepciune și fericire, închipuindu-și-o acum că perseverează 

pînă în ziua judecății pe căile sale perverse.“ t Observatia lui 
Renouvier este, fără îndoială, justa cit priveşte ramificarea 
| tendinţelor către finele poemei lui Hugo. Este însă o altă 
întrebare dacă această ramificaţie constituie și o contradicție. 

Dacă Renouvier ar fi vrut să pună în lumină toate ten- 
dintele care străbat inspiraţia lui Hugo, el ar fi trebuit să 
compare sfîrșitul Legendei secolelor și cu cealaltă mare poemă 
care o completează, cu La Fin de Satan. Victor Hugo le-a 
conceput într-o strînsă legătură. „Mai tîrziu, scrie el în pre- 
faţa din 1859, cînd mai multe părţi din această carte vor fi 
publicate, se va vedea legătura care, în concepţia autorului, 
| uneşte Legenda secolelor cu alte două poeme, aproape ter- 
p minate in acest moment si dintre care una este deznodá- 
mântul şi cealaltă încoronarea ei, La Fin de Satan şi Dieu." 
Mai cu seamă însă comparatia Legendei secolelor cu Sfirgitul 
Satanei se impune, pentru că în fundamentul ambelor se regă- 
seste aceeași întrebare despre existenţa răului și a binelui in 
lume. Pentru Legenda secolelor, ca si pentru întregul raţio- 
nalism, asa cum el decurge din vechile izvoare socratice, răul: 
este, în primul rînd, eroare. Desăvirşirea raţiunii este sufi- 
cientă pentru a-l elimina si, astfel, cintecul pe care în cele 
din urmă Hugo îl adresează cuceririlor noi ale științei conţine 
în sine si jubilarea încrederii în triumful moral al umanităţii. 
Legenda secolelor înfăţişează deci, din punct de vedere filo- 
zofic, acea dezvoltare imanentă a omenirii care trebuie s-o 
apropie de îndoita ţintă solidară : cunoştinţa și binele. Altfel 
ne apare problema raportului dintre rău şi bine în Sfârșitul 
Satanei. Aci răul istoric, răul care atinge viaţa omenească, 
decurge din existența principiului metafizic al răului : Satana. 
Binele nu mai poate fi atunci rezultatul simplei amendări a 
raţiunii omenești, ci produsul unei transformări în ordinea 
metafizică a realității, adică al acelei întoarceri a Satanei 
către Dumnezeu, pe care ne-o evocă sfîrșitul poemei. În ade- 
văr, după cum ne-a arătat Denis Saurat, Hugo variază un 
vechi mit al Kabalei cînd închipuie pe Îngerul Libertăţii ob- 
tinind convertirea lui Satan. Acest Ange Liberté, fiică a lui 
Satan, dar si al lui Dumnezeu si, prin urmare, spità din mistica 
unire a Luminii cu Întunericul, era făptura menită să înles- 


1 Ch. Renouvier, V. Hugo philosophe, p. 171. 

nească aplanarea marelui conflict cosmic. Duh al răzvrăurii, 

prin descendența lui din Satan, dar și duh al creaţiei, prin 

tot ce păstra din privirea divină care o transformase dintr-un 

fulg al lui Satan într-un înger, Libertatea adresează întuneca- 

tului ei părinte vorbele îndemnului către iubire. Această vor- 
| bire are darul să înduplece sufletul plin de frămîntare al 
| Satanei. O nouă suferință se trezește în el. Satan iubește pe 
Dumnezeu, rămînînd însă singura fiinţă căreia iubirea divină 
| i se refuză. Versurile pe care Hugo le scrie în acest moment 
sînt din cele mai frumoase ale literaturii franceze. Jalea lui 
Satan mişcă pe Dumnezeu. Dumnezeu se îndură. El nu-l mai 
urăște pe Satan. Îngerul Libertăţii îi unește si împacă. Răul 
dispare astfel din lume și întreaga umanitate este răscum- 
părată. 

S-ar părea deci că Hugo întrevede două căi pe care 
Binele se poate instaura în lume. Una din ele se desfăşoară 
în imanent si constă din creşterea și perfecţionarea raţiunii 
omenești. Acesta este înţelesul mitului aeronavei în Plein ciel. 
Cealaltă cale se desfășoară în transcendent și constă din anu- 
larea principiului metafizic al Răului în univers. Acesta este 
înțelesul mitului din Sfirșitul Satanei. Nu este oare o contra- 
zicere între aceste două mituri ? O contrazicere cu mult mai 
gravă decît aceea pe care o subliniase Renouvier ? Căci, în 
definitiv, putem concepe foarte bine doctrina progresului ală- 
turi de ideea răspunderii omenești în ziua Judecăţii. Drumul 
progresului a fost întretăiat de numeroase slăbiciuni și căderi 
ale omului. Judecata din urmă vine să încheie socotelile, sta- 
bilind valoarea adevărată a tuturor faptelor omenești. Istoria 
s-a putut înșela în aprecierile ei, umilind pe cei care au lup- 
tat în serviciul finalităților morale ale lumii și înălţind pe 
cei cari s-au opus acestor finalități. Judecata care are loc în 
transcendent vine să corecteze asemenea erori. Actul de con- 
știință care o afirmă nu se găsește deci in contrazicere cu 
doctrina progresului. „Contrazicerea“ relevată de Renouvier 
nu este o contrazicere. Mai multe greutăţi pare a scoate la 
iveală constatarea faptului că pentru Hugo instaurarea Bine- 
lui este o dată un proces imanent si altă dată unul transcen- 
dent. Unul din aceste procese nu face inutil pe celălalt? 
Dacă Binele este rodul silingelor omenești, la ce bun să fie 
el înfăptuit şi ca produsul unei transformări în structura etic- 
metafizică a transcendentului ? $1 dacă numai această trans- 

formare este adevărata cauză operantă a Binelui, nu cumva 
toate sforţările au fost nefolositoare ? Nu cumva Binele ar 
fi sfîrşit să se impună chiar fără ajutorul omului și chiar 
împotriva lui ? 

Toate aceste nedumeriri cedează în momentul cînd ne spu- 
nem că spiritul religios îşi poate reprezenta conlucrarea ima- 
nentului cu transcendentul, fără să se implice odată cu aceasta 
în vreo contrazicere oarecare. Mintea omenească își poate în- 
chipui că soluţiile transcendentului se realizează în lumea 
noastră prin energiile imanente ale omului. Între Legenda se- 
colelor s Sfirşitul Satanei nu este deci un antagonism de 
poziţii. Progresul rational celebrat de cea dintii dintre aceste 
poeme nu este decit calea umană pe care se introduc în reali- 
tățile pămîntului transformările întîmplate în raportul dintre 
principiul metafizic al Binelui si Răului, închipuit de a doua 
poemă. Concepţia lui Hugo are deci o perfectă unitate și 
coerenţă. 

Există, dealtfel, şi un alt caz în poezia modernă, care 
postulează un acord asemănător între transcendent și ima- 
nent şi o deopotrivă realizare a soluţiilor elaborate în cel 
dintii prin mijloacele celui din urmă. Este cazul lui Faust. 
Poemul lui Goethe. reprezintă în destinul eroului său însăşi 
răscumpărarea umanităţii, dar ca un rezultat obţinut de forte 
omeneşti încadrate de principii care le domină din alt plan 
al lumii. Înapoia peripeţiilor lui Faust stă prinsoarea lui 
Dumnezeu cu Mefisto. În timp ce se dezvoltă lupta lui Faust 
pentru cucerirea unui înțeles durabil al vieţii se urmează si 
lupta Domnului cu Mefisto. Cînd, în sfîrşit, acest înţeles 
este cucerit, se produce si înfringerea lui Mefisto. Poemul lui 
Goethe primeşte astfel două soluții: una pe pămînt și alta 
în cer. Întocmai ca și poemul lui Hugo. 

Analogia dintre Goethe și Hugo, după cit ştim neobser- 
vată pînă acum, este dintre cele mai instructive. Ea dove- 
deste anumite posibilități religioase ale spiritului, prin consen- 
sul a două genii poetice și vizionare. Analogia se oprește însă 
aci. Dincolo de ea, cîte alte deosebiri! Poemul lui Goethe 
sfirșeşte prin triumful acțiunii în serviciul oamenilor. El are 
deci o perspectivă nelimitată, deoarece se vor ivi desigur teme 
noi ale faptei, chiar după ce Faust smulge mării pămîntul 
noilor sale așezări omenești. Dumnezeu infringe pe Mefisto, 
dar nu-l suprimă. Străvechea lor rivalitate rămîne întreagă, 

şi Îngerul răzvrătit va putea să strecoare si de aci înainte 
nelinistea sa în sufletul muritorilor. Omul faustian nu isto- 
veste astfel un program, ci cucereşte numai o metodă de viaţă 
cu care se va putea ajuta împotriva Răului etern. Într-acestea, 
poemul lui Hugo culminează într-un accent exhaustiv. Dispa- 
riţia lui Satan din univers prin absorbția lui în Principiul 
Binelui pune un termen istoriei și luptelor umane. Astfel, 
instructiva comparaţie care se poate face între Goethe și 
Hugo ni-l arată pe primul recomandind o metodă de viaţă, 
pe cel de-al doilea formulind o viziune a mîntuirii. Deși con- 
cepţiile lor postulează deopotrivă cooperarea imanentului cu 
transcendentul, Goethe ni se înfățișează pînă la urmă ca un 
înțelept în slujba vieţii, pe cînd Hugo ne apare în postura 
vizionarului care indică omenirii ţinte care depăşesc viaţa. 


“Comparaţia lui Hugo cu Goethe pune într-o neașteptată lu- 


mină două din cele mai tipice atitudini ale conștiinței reli- 
gioase. 

VIRSTA UNEI FILOZOFII 


S-au împlinit 150 de ani de la nașterea lui Arthur 
Schopenhauer și 120 de ani de la terminarea primului vo- 
lum al operei sale capitale, Lumea ca voință $i reprezentare. 
Aniversările care au avut loc cu această ocazie ne-au pus 
în faga unor răstimpuri pe care sîntem în drept a le ju- 
deca deosebit de lungi, gindindu-ne la numeroasele si fun- 
damentalele prefaceri săvirşite de-atunci. 

Cînd Lumea ca voință şi reprezentare apare în prima sa 
ediţie, fără să trezească vreun răsunet, spre marea dezamă- 
gire a filozofului, cultura europeană se găsea la o răscruce 
dintre cele mai interesante. Cultura umanistă era încă „destul 
de vie. Oamenii instruiți ai timpului cunoşteau încă bine 
limbile clasice si căutau în autorii vechi hrana asimilabilă 
a inimii gi minţii lor. Cine rásfoleste paginile operei ca- 
pitale a lui Schopenhauer constată cu ușurință urma unui 
spirit format în cea mai bună disciplină a clasicismului uma- 
nistic. Cunoscătorul solid al autorilor greci si latini citează 
adeseori din ei, cu aceeași afinitate și aproape cu aceeași in- 
sistenţă care ne izbeste în paginile unui Montaigne sau 
Erasmus. 

Din lunga sa familiaritate cu filozofii şi poeţii greci au 
rezultat cîteva din principalele trăsături ale imaginii despre 
lume pe care ne-o propune Arthur Schopenhauer. Icoana unui 
univers sistematizată în tipuri imuabile, cărora filozoful în- 
suşi le dă numele de idei platoniciene, este o întruchipare 
prin excelenţă antichizantă. După cum s-a observat de atitea 

ori, în timp ce știința veche căuta, sub variaţia si mobi- 
litatea fenomenelor, tipul statornic, știința modernă cerce- 
tează legea, raportul dinamic. Toţi cunoscătorii filozofiei 
schopenhaueriene vor fi de acord să afirme că, din acest 
punct de vedere, gînditorul de care ne ocupăm revine la 
poziţia savanților greci. Astfel, desi vorbește despre gra- 
| vitate şi rezistență, despre excitabilitate, motilitate şi voli- 
| Qune, tot atitea noțiuni aparținînd ştiinţelor fizice și bio- 
logice moderne, Schopenhauer nu le înţelege ca expresia unor 
raporturi între fapte, ci ca tipuri de obiectivare ale voinţei 
universale. Poziţia lui Schopenhauer era cu atît mai caracte- 
ristică cu cit în jurul lui, odată cu numeroase manifestări 
ale ştiinţei şi filozofiei timpului, triumfa concepţia dinamică 
| a lumii. Filozofia lui Hegel, transformismul lui Lamarck, 
reînvierea romantică a științelor istorice izolau oarecum ima- 
ginea schopenhaueriană a universului. Moștenirea antică trăia 
însă, în autorul Lumii ca voință și reprezentare, în dispre- 
tul îndrumaărilor mai noi. Nu este deci de mirare că și în 
consecinţele sale etice, sistemul lui Schopenhauer atinge sfera 
de valori a clasicismului antic. Căci deşi în compoziția idea- 
lului său etic influenţa ascetismului budisto-creştin este 
incontestabilă, pîna la această etapă, mai îndepărtată şi 
greu accesibilă, el recomandă doctrinele quietiste ale vechi- 
lor stoici, ca singurele învățături capabile să atenueze cum- 
plita strinsoare a voinţei de a trăi. 

Dar în afară de aceste orientări clasice şi umaniste, fi- 
lozofia lui Schopenhauer conţine şi alte directive, care îi 
dau caracterul unui monument de ráspintie. În eseul pe care 
i-l consacră în Crepusculul filozofilor — un text pe care ni- 
meni nu l-ar putea recomanda ca un model de analiză obiec- 
tivă, dar care nu cuprinde mai puţin cîteva vederi inge- 
nioase — Giovanni Papini evocă figura lui Schopenhauer 
ca aceea a „unui bàtrin gentilom anglofil, cam ancien ré- 
gime, cu un aer de medic materialist și libertin, desiluzionat 
şi mizantrop, fără să uite totuşi că a fost cîndva copil...” 1. 
Medicul naturalist și libertin trăia cu putere în Schopenhauer. 
Modelul lui fusese fixat încă din veacul al XVIII-lea de 
oameni ca Hartley, La Mettrie şi Cabanis, creatorii acelei 
doctrine materialiste care eliberează filozofia din cadrele 


t: Giovanni Papini, Le crepuscule des philosophes, tr. fr. 1922, p. 106. 

dogmatismului mai vechi și extinde cimpul de investigaţie 
al ştiinţelor experimentale. De la aceşti medici naturalisti 
și libertini, pe care, dealtfel, îi citează uneori, primise 
Schopenhauer ideea inteligenţei ca o funcţiune a creierului, 
nuanţind-o prin adaosul că intregul organism nu este decît 
o proiecţie a voinţei de a trăi, un factor de natură spirituală. 

Spiritualismul clasic şi materialismul modern trăiesc ast- 
fel cu puteri unite în filozofia lui Schopenhauer, care este 
documentul sintezei și armoniei lor, mai înainte ca direcţiile 
lor divergente să fi ajuns să se combată, pînă în clipa în 
care, în noua viziune biologică a omului, ca un simplu pro- 
dus al eredităţilor fizice, vechile poziţii ale umanismului să 
pară definitiv compromise. Cine s-a întrebat deci, cu ocazia 
aniversárilor recente, care este virsta filozofiei lui Schopen- 
hauer a putut să-și răspundă, că ea este, în același timp, 
cit a umanismului vechi si cit a antropologiei materialiste 
mai noi. Virsta unei răspîntii. 

Virsta unui produs spiritual, cum este un sistem filozofic, 
nu înseamnă însă numai epoca de cultură căreia îi aparţine 
prin afinitățile lui mai adinci, dar și tipul lui caracterologic, 
în analogie cu una din etapele dezvoltării individuale a 
omului. Într-unul din opusculele sale cele mai interesante, 
Schopenhauer à făcut odată observaţia că firea fiecărui om 
este adaptată uneia sau alteia din vírstele vieţii. „Unii, scrie 
Schopenhauer, sint tineri amabili, o însușire pe care o pierd 
odată cu trecerea anilor. Alţii sînt bărbaţi puternici şi activi, 
cărora bàtrinetea le răpește orice valoare. Alţii se înfățișează 
mai avantajos, odată cu venirea bătrîneţii, cînd devin mai 
blînzi, mai bogaţi în experienţă si mai liniștiți: acesta este 
adeseori cazul francezilor. Împrejurarea trebuie să provină 
din faptul că ceea ce numim caracterul omului are el în- 
suşi ceva tineresc, matur sau bătrînicios, o însușire cu care 
fiecare din aceste virste coincide sau pe care ele o corec- 
tează.“ ! Dacă observaţia aceasta este întemeiată, ne putem 
întreba atunci cărei vîrste îi aparţine tipul caracterologic al 
lui Schopenhauer însuși și al operei sale, întru cît omul apare 
în filigranul ei. 


1 Schopenhauer, Vom Unterschiede der Lebensalter, Sämtliche Werke, 
Brockhaus, Leipzig, 1938, V. Bd., p. 518. 

Răspunsul lui Papini l-am văzut mai înainte. ,Bátrinul 
gentilom anglofil“, despre care vorbeşte poriretistul italian, 
reţine însă, de fapt, chipul sexagenarului Schopenhauer, cînd 
gloria a venit să-l găsească la Frankfurt-pe-Main, unde ducea 
viața unui rentier, împărțit între domoale si lungi studii şi 
ceasuri. de cafenea, îngropate între enormele file ale cotidia- 
nului Times. Mizantropia care vorbește din întreaga sa icoană 
despre lume și oameni, reactionarismul său, răbdarea cu care 
a așteptat gloria tîrzie, autorizează pînă la un punct por- 
tretul de bătrîn, sub trăsăturile căruia Schopenhauer a in- 
trat în galeria marilor ginditori ai veacului trecut. 

Și cu toate acestea, filozofia lui Schopenhauer este mai cu 
seamă o lectură a tineretului. Afinitatea ei cu tinerețea este 
un fapt mai presus de orice îndoială. Descoperirea ei de către 
tînărul Friedrich Nietzsche a fost unul din marile evenimente 
hotărîtoare ale vieţii sale. Pînă la ultimele sale lucrări, in- 
fluenga lui Schopenhauer rămîne evidentă. S-ar putea spune 
că filozofia lui Nietzsche nu este altceva decit schopenhaueris- 
mul cu semnul algebric al sensibilităţii schimbat, o viziune 
voluntaristă a vieţii interpretată de un temperament eroic. 
Chiar dacă ce se produce ruptura sa de idolul tinereții, Nie- 
tzsche continuă a merge în fagagul lui, precizindu-se prin ne- 
gage şi luptă cu acel care mai întîi îl îndrumase. Schopen- 
hauer a rămas tot timpul factorul determinant al dialecticii 
sale ascunse. Lupta sa cu „nihilismul european“ era, de fapt, 
lupta cu Schopenhauer, cu maestrul care trebuia nimicit pen- 
tru ca discipolul însuși să poată exista în chip original. Nicio- 
dată Nietzsche n-a putut ieși de sub puternica impresie de 
tinereţe culeasă din lectura operelor lui Schopenhauer. 

Cit despre Richard Wagner, citirea Lumii ca voință şi 
reprezentare n-a fost chiar o impresie a tinereții. Compozi- 
torul atinsese maturitatea, împlinise 41 de ani, cînd descope- 
rirea operei despre care începuse atunci să se vorbească mai 
insistent a însemnat pentru el o adevărată răspîntie. În auto- 
biografia sa, Wagner mărturiseşte cu toată sinceritatea că 
„influenţa lecturii lui Schopenhauer a fost cu totul neobișnuită 
şi decisivă pentru întreaga sa viață“. Abia atunci ajunge, ne 
spune Wagner, să înțeleagă deplin unele din creaţiile tinereții 
sale, cum ar fi figura lui Wotan în poemul Nibelungilor. 
Astfel, dacă Schopenhauer n-a fost pentru Wagner o impresie 
a tinereţii, a fost, în tot cazul, una care l-a ajutat să priceapă 

mai bine propriile sale concepţii de tînăr. Prin aceeași prismă 
a privit apoi marele compozitor şi poet atunci cînd, în Tris- 
tan şi Isolda, a vrut să citească mai adînc în sufletul perechii 
tinereşti, În care dragostea trăiește ca dureroasa aspirație a 
voinţei de a sparge strimtul ei tipar individual, pentru a re- 
integra marea unitate a vieţii neincatugate. Propriile mărtu- 
risiri ale lui Wagner nu lasă nici o îndoială în această pri- 
vinţă. 

În sfârşit, Schopenhauer a fost pentru Eminescu un eveni- 
ment al tinereții. Întipărirea pe care el o primeşte în 1869, 
cînd îl citeşte mai întîi la Viena, aproape în același timp 
cînd Nietzsche îl descoperă în Germania, nu s-a șters nici- 
odată. Am arătat în lucrarea mea despre Poezia lui Eminescu, 
1930, cît datorește poetul român filozofului german. În pa- 
ginile acestuia a aflat Eminescu înţelegerea metafizică a lumii 
ca o întocmire statică, în privirea căreia se frînge și speranța 
şi dorinţa de a o îmbunătăţi. Pesimismul eminescian se dez- 
voltă din concepţia statică, în același timp eleatică și scho- 
penhaueriană, a lumii.! Dar poate intuiţia cea mai prețioasă 
culeasă de Eminescu în paginile filozofului este deopotrivă 
cu aceea din care a decurs pentru Wagner covirgitorul cu- 
rent liric din Tristan şi Isolda: intuiţia iubirii în propriul 
nostru piept ca un elan sprijinit de toate puterile de viaţă ale 
lumii, „dorul nemărginit“ despre care vorbeşte poetul odată, 
extazul și durerea unui avînt pornit din toate depărtările lu- 
mii şi pentru care fiinţa noastră este prea fragilă. Nimeni 
n-a observat că omul iubeşte în lirica lui Eminescu în același 
fel în care o fac Tristan și Isolda în drama lui Wagner, de- 
sigur $i pentru motivul că sufletul celor doi creatori a sor- 
bit din aceeaşi băutură vrăjită a metafizicii schopenhaueriene. 


1 În această privință, d-l D. Caracostea (Arta cuvintului la Emi- 
nescu, 1938, p. 86) a crezut că poate observa o contradicţie a lucrării 
mele în faptul că, împreună cu concepţia statică a lumii lui Eminescu, 
scot în evidență fluența formelor în universul lui vizual. Este însă 
absolut limpede că, în studiul meu, statismul se referă la concepția 
metafizică a poetului, în timp ce fluenja este a formelor văzute, a 
experienţei lui sensibile, Faptul că aceste două atribute, legare de planuri 
felurite ale existentului, pot fi asociate fără nici o greutate, ne-o do- 
vedeste Schopenhauer însuși, pentru care, sub lumea aparentelor variate 
şi schimbătoare, se pot recunoaşte modelele lor unice si statice, asa- 
numitele Idei platonice. 

Dar este oare nevoie a recurge la experienţa tuturor aces- 
tor mari personalităţi pentru a înţelege ce poate deveni Scho- 
penhauer pentru un tînăr? Propria impresie a fiecăruia din 
noi este suficientă. Pe prima pagină a operei sale capitale, 
Schopenhauer a înscris îndemnul lui Jean-Jacques Rousseau : 
Sors de l'enfance, ami, réveille-toi. Îndemnul acesta este bine 
auzit de cititorul juvenil. Sentimentul cu care el răspunde 
acestei chemări este al unei dezmeticiri, al trezirii la o nouă 
viaţă. Călăuzit de Schopenhauer, pătrunde cititorul tînăr mai 
adînc în propria sa viaţă interioară. Perspectivele lăuntrice se 
extind indefinit pentru cine pășește sub acest portice. Lumea 
de tensiuni interne i se revelează deodată, împreună cu sem- 
nificatia ei. lar dacă o mare pată de umbră se lasă peste 
sufletul nostru odată cu cunoașterea faptului că prin aspira- 
ţia de-a pururi neistovită a voinţei sîntem asociaţi cu întreaga 
durere a lumii, mîngiierea ne vine din cunoştinţa comple- 
mentará cà prin artă, prin dreptate, prin bunătate si milă, 
putem suspenda din cînd în cînd cerbicia destinului nostru. 

Git de mult este Schopenhauer un filozof al tinereții a 
recunoscut-o acum în urmă Thomas Mann, in mica mono- 
grafie pe care i-a consacrat-o cu prilejul aniversărilor sale. 
„Schopenhauer este ceva pentru tineret, scrie Th. Mann, de- 
sigur pentru motivul că filozofia sa este concepţia unui om 
tinar. Cînd primul volum al Lumii ca voință si reprezentare 
a apărut, în 1818, Schopenhauer era un om de treizeci de 
ani, dar elaborarea lucrării durase patru ani şi experienţele 
intelectuale, din care se formase cristalul, erau încă mai 
vechi.“ t Cu drept cuvînt a putut spune Nietzsche că „poe- 
mul cosmic al lui Schopenhauer? poartă pecetea virstei în 
care erotica domină“. Observaţia este în definitiv simpla dez- 
voltare a acelei caracterologii a  vírstelor întreprinse de 
Schopenhauer în amintitul lui opuscul. Tinereţea ne este ară- 
tată acolo ca epoca prin excelență dominată de voință si 
de nelinistele ei, mai cu seamă în forma neliniștitei aspirații 


1 Th. Mann, Schopenhauer, 1938, p. 53. În aceeaşi lucrare, vd. şi 
interesantele consideraţii asupra umanismului schopenhauerian, pe care 
Mann crede a-l putea identifica în puterea eminenti pe care o recu- 
noaște omului de a se elibera din condițiile generale ale vieţii pe pă- 
mînt. Concepţia umanistă a omului ca o culme a creaţiei se păstrează 
deci şi în filozofia lui Schopenhauer (p. 67 urm.). 

2 În textul de bază: Nietzsche (n.ed.). 

erotice. Portretul tinárului pe care îl schigeazá Schopen- 
hauer cu aceastá ocazie este, de fapt, portretul omului care 
filozofează in Lumea ca voinţă si reprezentare. Categoriile 
metafizice ale acestei strălucite cărți sînt experiențele omului 
tînăr, adică ale omului mai puternic dominat de interesele 
voinţei şi ale iubirii. 

Din această pricină decurge afinitatea pe care atitea per- 
sonalităţi tineresti au simţit-o in a doua jumătate a veacu- 
lui trecut cu opera lui Schopenhauer. O împrejurare care ne 
obligă să acordăm filozofiei sale vîrsta unei tinereți neu- 
| zate, chiar dupá acești 120 ani de la prima ei manifestare, 
u un interval in care atitea alte rezultate ale cercetării contem- 
porane au îmbătrînit cu totul sau au încetat să trăiască. 


1939 


HENRI BERGSON 


Către sfârşitul veacului trecut, situaţia filozofiei euro- 
pene prezenta atitea dificultăţi interne, încît soarta ei pă- 
rea pecetluită. Marile sisteme postkantiene erau în acest mo- 
ment încheiate și chipul în care se dezvoltaseră științele mo- 
derne ale naturii infirma cu atîta energie rezultatele spe- 
culaţiei romantice, încît o neîncredere generală întîmpina 
orice încercare a minţii omenești de a se pronunța asupra 
structurii generale ale lumii. Sarcina cunoaşterii părea mai 
bine încredinţată puterilor limitate și mai modeste ale ştiin- 
ţelor exacte decit nesfirșitei gi. zadarnicei veleități a filozo- 
fie: speculative. Cine dorea să dobîndească noţiuni precise 
şi sigure despre adevărul lucrurilor se adresa cu mai bune 
speranţe savanților decît filozofilor. Dacă vechea filozofie 
mai putea păstra vreun rol, acesta nu putea fi altul decit 
să se oglindească pe sine, în lunga ei dezvoltare istorică sau 
să studieze și să precizeze limitele cunoașterii omenești, adică 
linia care nu poate fi depășită fără ca știința omenească să 
nu devină o întreprindere zadarnică. Istoria filozofiei si teo- 
ria cunoașterii erau singurele coloane care se mențineau în 
catastrofa generală a edificiului. 

Unii cercetători păstrau, într-aceasta, convingerea că filo- 
zofia poate să trăiască mai departe, dacă îi rezervăm rolul 
de a unifica știința omenească prin coordonarea ultimelor 
rezultate ale disciplinelor pozitive și particulare. Programul 
ştiențismului se dovedea însă insuficient. Pretinsa unificare 
a științelor se încerca, de fapt, pe terenul si cu metodele uneia 

singure dintre ele. Sistemele ştienţiste erau construite, de 
fapt, din perspectiva ştiinţelor naturii. Lumea spiritului și a 
valorilor ráminea în afara explicaţiei lor. Întinse regiuni ale 
realului cădeau apoi si în alt chip în afara graniţelor care 
mărginesc ştiinţele pozitive. Individualitatea calitativă a lu- 
crurilor era un aspect pe care nici științele naturii, nici filo- 
zofia care însuma rezultatele supreme ale acestora, nu aveau 
cum să le înregistreze. Mii de ani, spiritul teoretic trăise 
orientat către latura generală şi statornicà a lucrurilor. În- 
tr-acestea, varietatea și fluenţa realului ridicau pretenții care 
nu puteau fi satisfăcute. Tot mai des se făcea auzit glasul 
care cerea o înaintare a cunoștințelor către acea intimitate 
a lucrurilor și proceselor, disimulată de spiritul generalizator 
al ştiinţelor pozitive. După cum studiosul care părăseşte 
| şcoala și se îndreaptă către domeniile largi ale vieţii simte 
nevoia să lărgească sau chiar să încalce cadrele strimte și 
rigide ale științei școlare, pentru a ajunge la o cuprindere 
i mai largă si mai independentă a vieţii, tot astfel avintul 
de cunoștință al epocii resimțea trebuinţa să extindă con- 
ceptul cunoașterii şi să cîştige metode noi si mai suple. 
Marele program al pozitivismului afirmă posibilitatea unei 
reducţiuni moniste, încercată, dealtfel, de mai multe ori în 
; decursul ultimului secol si potrivit căreia sub aspectele si 
procesele spiritului se găseau acelea ale vieţii în genere și, 
sub acestea din urmă, acelea ale materiei anorganice. Ceea 
ce am putea numi reducțiunea monistă descendentă sacri- 
| fica încă o dată varietarea realului, într-un moment în care 
se aglomerau dovezile că istoria nu se poate reduce la bio- 
logie, că biologia nu se poate rezolva în chimie sau fizică 
și cà valori ireductibile se leagă de fiecare înfățișare par- 
m ticulará a lumii. 
Sarcina de a încerca o nouă sinteză în domeniul care 
conţinea deopotrivă ruina speculaţiei romantice și a sistema- 
tizării pozitiviste a fost asumată de filozoful francez Henri 
Bergson. Născut în Paris, la 18 octombrie 1859, Henri Berg- 
son a urmat cursurile Liceului Condorcer (1868—1878), apoi 
ale Şcolii Normale Superioare (1878—1881), unde în acea 
vreme profesau J. Lachelier și Émile Boutroux. La sfirgitul 
unor studii care îl înzestrau cu o solidă pregatire filozofic- 
literară şi ştiinţifică, Henri Bergson dezvoltă cariera unui 
profesor, mai întîi în provincie, la liceele din Angers și 

Clermont, apoi la Paris, în liceele Rollin și Henri IV. În 
1889, H. Bergson igi susține renumita sa teză de doctorat, 
Essai sur les données immédiates de la conscience. Numit 
conferenţiar la Școala Normală Superioară în 1898, apoi 
profesor la Collège de France în 1900, răsunesul învățămin- 
tului lui Henri Bergson devine curînd considerabil. Marile 
sale daruri de orator, cu nimic mai prejos de strălucirea lite- 
rară a atítor opere în care toti cunoscătorii văd unul din 
momentele cele mai fericite ale prozei franceze, adună în 
jurul catedrei sale un public studios venit din toate ţările, 
din care nu lipsesc nici amatorii mondeni. Un fost auditor 
al cursurilor sale descrie astfel impresia pe care o lasă asu- 
pra ascultătorilor săi chipul maestrului de a vorbi „cînd re- 
pede si fără a se opri, cînd încetinîndu-se cu voinţă, izo- 
lind, silabisind cuvintele, apăsînd pe ultima silabă. Se semna- 
lează mimica sa, mîinile sale împreunate, care despică aerul. 
Se reaminteşte modul în care amestecă ideile cele mai pro- 
funde cu comparații familiare, în felul lui Socrate, uneori 
cu o glumă rece, debitată fără să ridă sau chiar cu un joc 
de cuvinte.“ 1 Henri Bergson nu se complace în succesele 
sale de orator şi în mai multe rînduri a avut ocazia să-și 
manifeste nemulțumirea față de ceea ce putea deveni atmos- 
fera cursurilor sale. Severa anchetă pe care el o întreprinde 
cu privire la natura profundă a lucrurilor nu este fapta 
unui personaj de tribună. Poate cu referire la ceea ce dorea 
să facă din el indiscreta faimă publică, Henri Bergson face 
în La Pensée et le mouvant această observaţie caracteristică : 
„Ne înclinăm deopotrivă în faţa lui bomo faber sau bomo 
sapiens, cu atît mai mult cu cît ambii tind să se confunde. 
Singurul tip care ne este antipatic este bomo loquax, a că- 
rui cugetare, cînd i se întimplă să cugete, nu este decît o re- 
flexiune asupra propriei sale vorbiri." 

Consacrat sarcinii de cercetător, H. Bergson publică, 
pe rînd, Matière et mémoire în 1896, Le Rire în 1900, 
l'Évolution créatrice în 1907, Durée et simultanéité în 1922, 
Les deux sources de la morale et de la religion in 1932. Nu- 
meroasele studii si conferinţe, publicate sau rostite între timp, 
apar în volumele L'Énergie spirituelle, 1928 și La Pensée et 


iF, Challaye, Bergson, p. 12. 

le mouvant, 1934, in care filozoful, ajuns în vîrsta bătrîne- 
ţii, adaugă consideraţii de un mare interes asupra chipului 
în care s-a dezvoltat cugetarea sa. În 1914, Bergson este 
ales membru al Academie: Franceze si este suplinit la Collège 
de France de către adeptul său, d-l Ed. Le Roy, care îl în- 
locuiește definitiv în 1921. Președinte al Comisiei interna- 
tionale de cooperaţie internaţională de pe lingă Societatea 
Naţiunilor, de la înfiinţarea ei, H. Bergson este încununat 
cu Premiul Nobel în 1930, pentru merite literare. Influenţa 
| filozofiei sale a devenit, în tot acest timp, din ce în ce mai 
| întinsă şi mai profundă, fecundind nu numai disciplinele 
filozofice particulare, dar şi feluritele domenii ale științelor 
spiritului sau naturii. Întocmai ca filozofia unui Descartes | 
sau Hegel, bergsonismul a devenit un punct de vedere, o 
perspectivă în care faptele adunate de feluritele ramuri ale 
cercetării omeneşti se valorifică în chip original și conduc 
la concluzii noi. Mai mult decît atit, însăși arta si morala 
timpului au resimţit adeseori nevoia de a se încadra în prin- 
cipuile generale ale bergsonismului. Se poate spune astfel că 
filozofia ginditorului francez este ultima mare sinteză apă- 
rută în decursul istoriei moderne a gîndirii şi că ea s-a con- 
stituit ca unul din centrele de grupare ale culturii contem- 
porane. 

Am spus că filozofia lui H. Bergson a apărut într-un 
moment în care atit vechea speculație a romanticilor cit şi 
filozofia pozitivistă mai nouă nu se mai puteau menţine. 
Noua sinteză a filozofului francez folosește, cu toate acestea, 
elemente împrumutate deopotrivă acestor. orientări, cărora 
izbutește să le dea o nouă viaţă prin intuiţia originală care 
le regrupează si prin tot ceea ce poziţia sa de om modern 
[i le adaugă. 

! S-a vorbit astfel mult de filiagia romantică a filozofiei 
lui Bergson. Un cercetător ca René Berthelot a încercat chiar 
un inventar amănunţit al influențelor germane în opera berg- 

| soniană, 1 contestate, dealtfel, de alţi exegeti ai acestei opere, 

de un Albert Thibaudet, de pildă, care se îndoiește de rezul- 
tatul zelului acestor identificări de izvoare, după cum poate 


1 R. Berthelot, Un romantisme utilitaire: Le pragmatisme chez Berg- 
son, 1913. 

stabili istoriceşte că atingerea gînditorului francez cu ele a 
fost mult mai puţin insistentă decît s-ar crede. ! 

Cîteva motive romantice sînt, cu toate acestea, indiscu- 
tabile în opera lui Henri Bergson. Mai întii, viziunea dina- 
mică a lumii. S-ar putea spune că vechea dezbatere, deschisă 
în antichitate, între înţelegerea heraclitiană și eleatică a uni- 
versului, s-a rezolvat pentru aproape întreaga filozofie cla- 
sică în sensul eleatic, pe cîtă vreme, odată cu romantismul, 
soluția heraclitiană începe să predomine. Lumea văzută ca 
proces în sistemul unui Hegel era o noutate izbitoare faţă 
de tot ce se gindise mai înainte. Vechea metafizică dogma- 
tică era însuflețită de aspiraţia de a găsi substratul neschim- 
bător al fenomenelor, realitatea statornică a substanţei. Cre- 
dinţa că ceea ce se găseşte în adîncimea lumii este implicat 
într-un proces de transformare neîntreruptă alcătuiește unul 
din aspectele marii răsturnări pe care o operează romantis- 
mul. Istorizarea realului este un punct de vedere împărtă- 
şit de mulți romantici. Expresia ei sistematică cea mai de 
seamă o dă însă Hegel. Bergson se găsește pe același drum, 
oricît de deosebit ar fi colorat conceptul devenirii în filo- 
zofia sa. 

O altà vedere care îl înrudeşte pe Bergson cu romaniicii 
este aceea relativă la marea importanţă pe care o are ex- 
perienga artistică în opera de cunoaştere a realității. Arta 
ca o formă superioară de cunoaștere, capabilă să coboare 
mai adînc în misterul şi intimitatea lucrurilor, este o părere 
care revine adeseori în aforismele unui Schlegel sau Nova- 
lis. 2 Schopenhauer exprimă aceeași convingere, pe care o 
regăsește şi Bergson. De mai multe ori, cînd este vorba să 
ilustreze tipul cunoașterii intuitive pe care o preconizează 
filozofia sa, gînditorul francez invocă analogia și precedentul 
cunoștinței artistice. „Cum putem, se întreabă Bergson, să 
cerem ochilor corpului sau acelora ai spiritului să vadă mai 
mult decît o pot face de obicei ? Atenţia poate să precizeze, 
să lumineze sau să intensifice; ea nu poate însă să scoată 
la iveală, în cîmpul percepţiei, lucruri pe care acesta nu le 
cuprindea mai înainte. Experienţa respinge însă această obiec- 


1 A. Thibaudet, Le Bergsonisme, 1923, vol. II, p. 228 urm. 
2 T. Vianu, Filozofie si poezie, 1937. [În ediţia de față, în volumul 
al VII-lea (n.ed.)] 


233 


(E N N E E E E a 


ţie. În toate secolele au existat oameni a căror funcţiune a 
fost tocmai să vadă si să ne facă să vedem aspecte pe care 
nu le apercepem în chip firesc. Acești oameni sint artiștii.“ 1 
Astfel de păreri aparțineau și unui Ravaisson, maestrul foarte 
respectat al generaţiei căreia îi aparţine Bergson $1 a cărui 
înrturire asupra formaţiei acestuia pare să h fost destul de 
puternică. Izvorul ei mai îndepărtat este însă romantismul 
german. 

Din aceeaşi sorginte va fi pornit și marea preţuire acor- 
dată muzicii, ca expresia cea mai adecvată a misterului lu- 
mii. „Musik, die wahre Philosophie!“ exclamă odată Her- 
mann Cohen. Exclamatia este tipic romantică. O regăsim de 
nenumărate ori în cercul gînditorilor, poeţilor sau a simpli- 
lor simpatizanți romantici. Din rîndul acestora, o femeie 
care simţea reprezentativ si care cunoscuse pe Beethoven, 
Bettina Brentano, atribuie marelui compozitor această decla- 
ratie caracteristică : „Muzica este o revelație mai înaltă de- 
ra ao age. : i A ru 
cît orice înţelepciune sau filozofie“.2 Dacă însă astfel de 
glasuri au fost uitate, expresia sistematică pe care a dat-o 
Schopenhauer credinţei si entuziasmului lor s- a păstrat mai 
bine. Istoricii nu uită niciodată să amintească această des- 
cendenţă spirituală. Arătînd că pentru a ilustra mai bine 
conceptul său despre durata pură, Bergson foloseşte compara- 
tia cu muzica, Albert Thibaudet adaugă: „Există la limita 
bergsonismului un fel de a considera muzica drept esenţa 
lucrurilor, asemănătoare cu aceea pe care o găsim la Schopen- 
hauer. Pentru a treia oară de la Pitagora, muzica ia un loc 
la altarul central al filozofiei.“ 3 N-aș spune, cu toate acestea, 
cum, dealtfel, s-a afirmat de atitea ori, că Schopenhauer este 
romanticul german care pregăteşte în mai largă măsură pe 
Bergson. Viziunea lui Schopenhauer se dezvoltă din meta- 
fizica eleatică a imobilităţii și morala sa pesimistă și ascetică 
se găsește la antipodul valorilor de bucurie și creaţie, care 
ocupă centrul eticii lui Bergson. Între Schopenhauer și Berg- 
son rămîne comun numai un anumit estetism în problema 
cunoaşterii, afirmarea caracterului metafizic al muzicii $i 


1 La perception du changement, în vol. La Pensée et le mouvant, 
p. 169—170. 

2 Goethes Briefwechsel mit einem Kinde, Bd. YI, p. 190. 

3 A. Thibaudet, Le Bergsonisme, I, p. 20. 

acea criticà a inteligentei omeneşti, in care ei văd deopotrivă 
mijloace ale acţiunii practice. 

În ciuda tuturor acestor afinități romantice, Bergson 
rămîne totuși un adept al științei moderne, pătruns de spi- 
i ritul şi de metodele ei. Concluziile sale nu sînt niciodată sim- 
| plu produs al mişcării dialectice a spiritului. Filozofia sa se 
întemeiază pe experiență și se verifică necontenit prin ea. 
Spiritualismul său metafizic este empirist, Conceptul este, 
după cum ne încredinţează Bergson, substitutul unei percep- 
| ţii. Oamenii s-au hotărit la această substituție numai din 
| pricina insuficienței facultăţilor perceptive. Numai din pri- 
cina faptului cà intuiţiile simțurilor şi ale conștiinței noastre 
sînt mărginite, ne decidem să le înlocuim cu idei generale, 
menite să reprezinte întreaga bogăţie şi varietate a realului. 
Conceptul nu apare decit la limita puterii noastre perceptive. 
Dacă această putere ar fi nelimitată, nu s-ar ivi nici concep- 
tele şi poate nici acea ordonare a lor înlăuntrul sistemelor 
filozofice. N-ar apărea, în tot cazul, fenomenul pluralitàgii si 
luptei dintre feluritele sisteme, care provine din împreju- 
rarea că datele perceptive care nu ajung a fi reprezentate 
de conceptele totdeauna mai sărace decît realitatea își cer 
drepturile lor şi se rebelează împotriva acelor produse ale 
abstracţiei şi generalizării care le nesocotesc. Urmează oare 
că filozofia este o întreprindere imposibilă sau că ea este 
menită să se macine într-o infructuoasă opoziţie cu sine 
însăşi ? Bergson crede că se poate ocoli acest rezultat, dacă 
filozofia se hotărăște să devină un factor de extindere și 
adincire a percepției, dacă prin ea viziunea noastră despre 
lucruri va ajunge să se „dilate“. În cazul acesta „multipli 
cității sistemelor în luptă... i-ar urma unitatea unei doctrine 
capabile să reconcilieze pe toti ginditorü în aceeași percep- 
tie, extinsă prin sforțarea combinată a tuturor filozofilor". 
Greutățile filozofiei tradiționale le recunoaște, așadar, Berg- 
son într-o insuficiență a experienţei care îi stă la bază, după 
cum soluţia tuturor acestor dificultăți i se arată într-un em- 
pirism mai larg $i mai prevenit decit acela al științelor po- 
zitive sau al sistemelor filozofice pozitiviste. Obiecţiile me- 
tafizice ridicate împotriva științei sau ştienţismului nu sînt 
provocate deci de caracterul lor empiric, ci de insuficiența 


t La Perception du changement, op. cit, p. 169. 


acestui caracter. Drumul de viitor al filozofiei nu i se pare 
lui Bergson îndreptat împotriva ştiinţei moderne, ci in aceeași 
direcție și mai departe decît ea, către o experienţă mai bo- 
gată și mai adincá a realului. ,Metafizica, scrie Bergson, 
s-ar putea defini drept experiența integrală.“ 1 

Dealtfel, nu numai prin această orientare experimentală 
a filozofiei sale manifestă gînditorul francez afinitatea sa cu 
ştiinţele moderne, dar si prin tot materialui pe care îl ma- 
nevrează. Cititorii operelor despre care ne ocupăm pot re- 
găsi la fiecare pas urma unei adinci iniţieri în științele ma- 
tematice, ca și în acele biologice și psihologice. Ceea ce a pus 
în mișcare cercetarea sa a fost totdeauna o problemă a suin- 
tel. Astfel, noţiunea „duratei pure“, după cum însuşi ne-o 
mărturisește, a câștigat-o Bergson încercînd să înţeleagă mai 
bine ce înseamnă factorul t în ecuaţiile mecanicii. Către ace- 
leasi rezultate l-au purtat și studiul relaţiei dintre excitație și 
senzaţie, așa cum este înfăţişată în renumita lege a lui Fechner 
şi Weber. Importantele sale concluzii metafizice asupra ra- 
portului dintre suflet si corp au fost cucerite în cercetarea afa- 
ziilor pe care a izbutit să le prezinte într-un chip adoptat de 
numeroși psihiatri. „Elanul vital“ în Evoluţia creatoare este 
obiectul unei intuiţii sprijinite de răbdătoare studii de fiziolo- 
gie și anatomie comparată. Dealtfel, Bergson a recomandat 
în mai multe rînduri studiul ştiinţelor, ca singurul care este 
capabil să pregătească, să orienteze și să nutrească intuiţia 
filozofică. Tipul filozofic al cugetătorului de care ne ocupăm 
nu se deosebește astfel de acela pe care Descartes l-a stabilit 
pentru Întreaga epocă modernă. Intocmai ca în cazul lui Des- 
cartes, Leibniz si Kant, al lui Auguste Comte, Fechner și 
Lotze, filozofia lui Bergson este asociată cu toată știința 
vremii. 

Singura deosebire pe care trebuie s-o relevăm este că pe 
cînd filozofia mai veche recurgea cu precădere la datele ma- 
tematicii și fizicii, Bergson folosește, în primul rînd, faptele 
pe care i le pune la dispoziție biologia și psihologia. Pro- 
gresele moderne ale biologiei au impus adeseori această știință 


1 Introduction à la métaphysique, în vol. La Pensée et le mowvant, 
p. 255. Asupra caracterului empiric al filozofiei lui Bergson, vd. și 1. Pe: 
trovici, Pe marginea filozofiei bergsoniene, în vol. Studii istorico-filo- 
zofice, ed. a Il-a, 1929, p. 227. i i 

drept terenul propriu generalizării filozofice. Ideea evolu- 
ționistă în filozofia unui Spencer este sugerată de studiul 
spetelor animale. Icoana lumii este văzută aci din unghiul 
vieţii. Poziţia aceasta este păstrată și de Bergson, care re- 
cunoaşte în evoluționismul lui Spencer propria lui problemă. 
Tot astfel filozofia franceză dezvoltată din „ideologia“ vea- 
cului al XVIII-lea, marea tradiţie care îl cuprinde pe un 
Maine de Biran și Ravaisson, a căutat să surprindă în in- 
tuiţiile conștiinței faptul metafizic fundamental. Generaliza- 
rea metafizică operată pe baza experienţei interne este o me- 
todă care îl uneşte pe Bergson cu amintiţii săi înaintaşi fran- 
cezi şi care recomandă psihologia drept una din disciplinile 
ştiinţifice hotărtitoare pentru filozofie. 

Întemeierea cunoștinței filozofice pe datele biologiei şi 
psihologiei nu este deci o metodă fără inaintagi. Cu toate 
acestea, chipul în care s-au dezvoltat științele moderne și 
filozofiile pe care ele le-au prilejuit se resimte de funda- 
mentul matematic, așternut încă din antichitate și pe care 
vremurile mai noi au continuat să construiască. Însuşi evolu- 
ționismul spencerian concepe procesul universal ca o miş- 
care între etape imobile și discontinue. Evoluţia spenceriană 
este mișcare mecanică, desfăşurată în spaţiul geometric. Altă 
imagine a procesului universal vom obţine în clipa în care 
vom izbuti să părăsim terenul matematic, care a colorat pînă 
acum mai toate concepţiile noastre. Pentru aceasta va fi 
însă nevoie de o răsturnare a perspectivelor, mai îndrăzneață 
decît toate cele încercate înainte. Programul evoluționist tre- 
buie îndeplinit cu o hotărîre şi o consecvență pe care Spen- 
cer n-a avut-o niciodată. Procesul universal trebuie reflectat 
dintr-o perspectivă care a eliminat orice amintire matematică. 
Intuiţia mișcării, recoltatá in experiența intimă a conştiin- 
tej, trebuie să devină cheia explicaţie; universale. Știința psi- 
hologiei urmează să ofere datele necesare înţelegerii gene- 
rale a lumii. 

În tot timpul dezvoltării lor moderne, ştiinţele au între- 
ținut veleitatea de a atinge tipul formulării matematice. Im- 
prejurarea corespunde mersului istoric al spiritului omenesc, 
care, pornind de la matematică, s-a orientat în direcţia me- 
canicii, astronomiei, fizicii, chimiei, biologiei si, psihologiei. 
Nu este oare momentul de a reface procesul acesta în chip 
invers ? Nu cumva dezvoltarea vieţii pe pămînt trebuie în- 

țeleasă prin analogie cu dezvoltarea propriei noastre con- 
ştiinţe ? Nu cumva materia însăși trebuie înţeleasă în ace- 
lași fel ? Unele semne ale acestui reviriment au și început să 
se producă. În acest sens, Bergson citează cu satisfacţie 
vorba lui Whitehead, pentru care o bucată de fier nu este 
altceva decît „o continuitate melodică“. t Executarea acestei 
răsturnări de perspectivă si îndrumarea înţelegerii lumii pe 
aceste drumuri noi alcătuieşte originalitatea de căpetenie și 
meritul cel mai de seamă al filozofiei lui Bergson. 

Desigur, iniţiativa aceasta nu putea si nici n-ar fi fost | 
de dorit a fi luată mai înainte. Într-o pagină dintre cele 
| mai interesante, Bergson încearcă să-și închipuie ce ar fi 
l devenit ştiinţa omenească dacă în loc de a se dezvolta de 

la științele matematice si fizice către biologie și psihologie, | 
ar fi luat drumul invers. Desigur că, bucurindu-se de un tre- | 
cut mai lung si de metode libere de factorii eterogeni pe 
care i le-a impus dezvoltarea superioară a ştiinţelor fizico- 
matematice, psihologia și biologia ar fi atins un nivel al | 
adincimii şi fineții care le lipseşte astăzi. Un lucru s-ar 
| fi pierdut însă in cazul acestei evoluţii inverse, și anume 
preciziunea gîndirii, deprinderea de a dovedi și de a distinge 
între certitudine, probabilitate si posibilitate. „Să nu credeţi 
cumva, ne învaţă Bergson, că acestea sînt calităţi naturale 
i inteligenţei. Umanitatea s-a lipsit foarte multă vreme de 
ele, și ele n-ar fi apărut în lume dacă nu s-ar fi ivit altă- 
dată, într-un colț al Greciei, un mic popor căruia aproxima- 
tia nu-i mai era suficientă şi care inventă preciziunea.“ 2 De- 
| prinderile de preciziune, fără care nici ştiinţa, nici filozofia 
| nu sînt posibile, au fost câștigate în exercițiul demonstraţiei 
matematice. Înțelegerea întregii lumi din unghiul vieţii şi al 
conștiinței devine în aceste condiţii o întreprindere care poate 
fi încercată fără riscul rătăcirii. Opera lui Bergson este con- 
sacrată unei astfel de tentative. Care sînt însă motivele 
amintitei răsturnări de perspectivă ? Care sînt rezultatele 
obținute pe această cale? Este timpul să ne punem aceste 
întrebări şi să căutăm a le răspunde. 


1 La Pensée et le mowvant, p. 90. 
? „Fantômes de vivants" et „Recherche psychique“, în vol. L'Éner- 
gie spirituelle, p. 88. 

Cercetarea lui Bergson porneşte de la constatarea cîtorva 
neajunsuri inerente gîndirii şi care stau la originea unor 
false probleme sau a unor false şi contradictorii soluții. În- 
u-un text de o „uimitoare valoare anticipativă, întrucit el 
este prima pagină pe care Bergson o înfățișa cititorilor săi, 
se gasesc formulate aproape toate obiecțiile pe care opera 
sa le-a scos în calea filozofiei mai vechi. Prefaţa din 1889 
a Datelor imediate ale conştiinţei conţine, în adevăr, aceste 
consideraţii : „Ne exprimăm în Chip necesar prin cuvinte 
$i cugetăm de cele mai dese ori în spaţiu. Cu alți termeni, 
limbajul ne cere să stabilim între ideile noastre aceleași dis- 
tincții netede si precise, aceeaşi discontinuitate ca gi între 
obiectele materiale. Această asimilare este utilă vieţii prac- 
tice și necesară majorităţii științelor. Ne putem însă în- 
treba dacă dificultățile de reînnoire pe care anumite pro- 
bleme filozofice le ridică nu provin din faptul cá ne in- 
cápátinàm să juxtapunem în spaţiu fenomene care nu se 
petrec în spaţiu si dacă, făcînd abstracție de grosolanele ima- 
gini în jurul cărora se desfăşoară lupta, n-am ajunge s-o 
facem să înceteze. Cînd o traducere ilegitimă a inextensivu- 
lui i în extensiv Şi a calităţii în cantitate a instalat contradic- 
ţia în însăși inima problemei, este oare de mirare că aceeași 
contradicţie se regăseşte în soluţiile propuse ?* Îndepărtarea 
acestor neajunsuri trebuia, în primul rînd, să permită lui 
Bergson o mai bună rezolvare a problemei libertăţii morale, 
tema finală a lucrării despre Datele imediate ale congtün- 
tei. Dificultăţile pe care le relevă însă cu acest prilej nu sint 
oare acelea pe care cugetarea sa va trebui să le divulge în 
atitea alte probleme filozofice, în aceea a relaţiei dintre su- 
flet şi corp sau în aceea a dezvoltării vieţii pe pămînt? Pen- 
tru a obține vederi mai juste în acestea și în atitea alte 
întrebări ale minții omeneşti, Bergson n-a încetat să pună 
în lumină sămînța de eroare cuprinsă în structura intimă 
a limbajului și în deprinderea de a asimila întinderea cu du- 
rata gi cantitatea cu calitatea. Erori fecunde, întrucît ele 
fac posibile acţiunea practică și opera ştiinţelor materiei, 
dar fatale cunoștinței metafizice. 

Declaraţiile lui Bergson sînt categorice atunci cînd atacă 
„verbalismul care viciază o bună parte a cunoașterii“ şi pe 

care inițiativa sa nu a încetat să-l îndepărteze. 1 Adevărata 
superioritate a spiritului nu stă în indeminarea de a manipula 
noţiuni, ci într-o putere mai mare a atenţiei, capabila să 
„străpungă vălul cuvintelor“.2 Căci cuvîntul mai mult aco- 
peră decît revelează firea adevărată a lucrurilor, și opera 
filozofului trebuie să înceapă prin actul de neîncredere față 
de aplecarea spiritului de a combina noţiuni, cu speranţa cà 
în chipul acesta se poate obţine și o cunoştinţă mai desă- 
vîrşitā a realului. Din nefericire, vechea tradiţie dialectică, 
inițiată altădată de un Platon, a menținut multă vreme pă- 
rerea că opera filozofiei nu-și poate propune altceva decît 
să obțină „acordul unanim asupra înţelesului cuvintelor si 
să repartizeze lucrurile după indicaţiile limbajului“. 3 Dez- 
voltarea științelor moderne a remediat în parte acest rău, 
silindu-se către o cunoștință mai exactă a lucrurilor şi către 
un sistem mai precis de semne care să le reprezinte. Metoda 
experimentală şi formularea matematică sînt expresia acestor 
năzuinţe, cu un rol hotáritor în dezvoltarea mai nouă a cu- 
noasterii omenești. Drumul acesta a fost însă oare străbă- 
tut pînă la capăt si spiritul omenesc nu mai are nimic de 
cîştigat în această direcţie ? Bergson este departe de a crede 
acest lucru. Mai cu seamă în ce priveşte cunoașterea vieții 
şi a spiritului, cuvîntul alcătuiește încă un obstacol dintre 
cele mai rezistente. Căci cuvintele sînt făcute să reprezinte 
lucruri și nu procese. Aplicate proceselor vieţii si ale con- 
ştiinţei, cuvintele le transformă în lucruri şi le schimbă ast- 
fel firea lor adevărată. 

Alte neajunsuri se adaugă acestora. Limbajul, observă 
Bergson, este fapt social. Scopul său este să »transmitá or- 
dine sau avertismente“. Ceea ce limbajul reţine din firea 
lucrurilor sînt numai acele proprietăţi ale acestora care per- 
mit acțiunea noastră asupra lor, Numai însușirile obiectelor, 
capabile să provoace reacţiunea noastră imediată sau înde- 
părtată, se depun în cuvintele limbii. Vom întrebuința deci 
aceleași cuvinte ori de cîte ori lucrurile ne vor comanda 
aceleași reacţii, oricît de mare ar fi altfel deosebirile dintre 
ele. Nu sîntem oare atunci îndreptăţiți să spunem că lim- 


1 La Pensée et le mouvant, p. 97. 
2 Ibid., p. 105. 
3 Ibid., p. 101. 

bajul ascunde lucrurile si că filozofia are îndatorirea să se 
| elibereze de cuvînt? În sfîrşit, limbajul este gîndire, în co- 
| mun, gîndire socială. Întocmai ca toate formele de viaţă ale 
societăţii, limbajul manifestă si el o anumită tendință către 
i imobilitate, un oarecare spirit tradigionalist. Societăţile au 
fost oricînd și pretutindeni adevărate „insule consolidate în 
oceanul devenirii“. Cuvintele avînd „un înţeles definit gi 
o valoare convenţională relativ fixă“, nu este oare firesc ca 
spiritul critic al științelor să, intre în conflict cu ele și nu 
este just ca filozofia care názuieste către © cunoaştere mai 
adîncă a procesului universal să încerce să sfîșie pinza lor 
nemigcatá ? Protestul lui Bergson se ridică deci împotriva 
„substituirii lucrurilor prin concepte“ si împotriva ,sociali- 
zării adevărului“. În sforgarea de îmbrăţișare intuitivă a lu- 
crurilor, este evident că nici Bergson nu se va putea dis- 
pensa de ajutorul cuvintelor. El va face însă un apel mai 
insistent la elementele sensibile ale limbajului si va sti să 
| se ferească de piedicile si insuficientele lui. 

| Dar poate obstacolul cel mai de seamă care se aşează 
în calea cunoașterii metafizice este deprinderea inteligenţei 
| de a asimila inextensivul cu întinderea, durata cu spațiul. 
Observaţia aceasta îi îngăduie lui Bergson să adauge în 
marginea epistemologiei kantiene considerați din cele mai 
neașteptate și mai ingenioase. Vederea kanuană potrivit că- 
reia inteligenţa priveşte lumea exterioară prin prisma unor 
forme de proveniență internă îi sugerează lui Bergson cu- 
rioase observaţii complementare, care intervertesc termenii 
acestei vederi. Lumea interioară, ni se spune, apare inteli- 
gentei în forme împrumutate universului material si extern. 
Căci chiar dacă formele în care ne reprezentăm lumea din 
afara eului nostru ar avea o origină subiectivă, ar fi cu ne- 
putință ca materia pe care ele o cuprind să nu le coloreze 
pînă la urmă. Inteligența aduce astfel în cunoașterea internă 
reflexul materiei pe care a manevrat-o mai înainte. Dealt- 
fel, adaugá Bergson, formele de care se foloseste spiritul in 
acțiunea lui de cunoaştere nu pot fi numai produsele lui 
autonome, ci mai degrabá rezultatele colaborării dintre spi- 
ritul care le aplică şi materia care le primeşte. Așa se face 
că atunci „cînd încercăm să ne cuprindem pe noi înșine, 


i 1 Op. cit., p. 102. 


după ce am întreprins călătoria în lumea exterioară, minile 
noastre nu mai sînt libere“.1 Eul ne apare ca o dependență 
a spaţiului și conţinutul lui pare a se despica în tot atitea 
stări exterioare unele faţă de altele, așa cum sînt, de fapt, 
obiectele care compun universul spaţial. 

Nu e nevoie să insistám prea mult asupra adevărului că 
inteligenţa s- a îndreptat mai întîi către cunoașterea lumii 
materiale și că orientarea ei către intimitatea, conștiinței, este 
o operaţie ulterioară, in care e firesc să întîlnim deprinde- 
rile cigigate în primele ei explorări. Alături de toți prag- 
matistii timpului, Bergson recunoaste in inteligență o unealtă 
a vieţii practice. Finalitatea ei este biologică. Funcţiunile ei 
sînt adaptate obiectelor materiale cu care avem în fiecare 
moment de- a face si prin a căror inextricabilà complicaţie 
trebuie să ne croim un drum. Logica inteligenţei omenești 
este o logică a solidelor. Universul care se oferă inteligenţei 
va fi constituit din obiecte discontinue, între care trec liniile 
acţiunii noastre asupra lor. „Corpurile brute, observă Berg- 
son, sînt tăiate în stofa naturii de către o percepție, ale cărei 
foarfece urmează linia de puncte pe care trebuie să treacă 
acţiunea. “2 Dacă inteligența n-ar adopta această atitudine 
practică si activă, individualitatea corpurilor n-ar exista pen- 
tru spiritul nostru si procesul universal ne-ar apărea în 
forma pură a devenirii sale. 

Mai multe false probleme ar dispărea în același timp. 
Unele din ele privesc caracterul metafizic al lumii, altele 
propria cunoaștere de sine a conștiinței, în care, după cum 
am spus, Bergson întrevede cheia explicaţiei universale. În- 
treaga metafizică pare a fi fost orientată de iluzia care con- 
fundă inextensivul cu întinderea. „Metafizica, scrie Bergson, 
datează din ziua în care Zenon din Eleea a semnalat contra- 
dicțiile inerente mișcării și schimbarii, aga cum inteligenţa 
și le reprezintă. „Astfel metafizica a ajuns să caute reali- 
tatea lucrurilor într-o zonă aşezată deasupra timpului, „din- 
colo de ceea ce se mișcă și se schimbă, în afară deci de ceea 
ce percep simţurile și conștiința noastră“. 3 Se cunosc argu- 
mentele lui Zenon menite să dovedească lipsa de realitate a 


wa 


Les données immédiates de la conscience, p. 172. 
L'Évolution créatrice, p. 12—13. 
La Pensée et le mouvant, p. 15. 

mișcării si să le înfăţișeze ca o simplă înșelăciune a simqu- 
rilor. Un mobil nu se poate mişca între două puncte ale 
unei traiectorii, pentru că intervalul acesta fiind divizibil la 
infinit, parcurgerea lui ar avea nevoie de infinitatea de mo- 
mente a timpului. Achile nu va ajunge niciodată broasca 
care ar fi pornit înaintea lui. Jn momentul în care Achile 
ar atinge punctul în care s-ar găsi broasca, aceasta ar fi avut 
timpul să pornească mai departe. Mişcarea nu poate fi deci 
decît o simplă înșelăciune, pe care raţiunea trebuie s-o co- 
recteze restabilind imaginea unui univers imobil. De mai 
multe ori în cursul lucrărilor sale, Bergson a revenit asupra 
feluritelor argumente ale lui Zenon împotriva realităţii miş- 
cării. Primele „sale obiecţii față de acest raţionament arată, 
într-acestea, că Zenon asimilează inextensivul cu întinderea, 
făcînd din ambele niște medii omogene capabile de a fi 
divizate la infinit. Se confundă, cu alte cuvinte, traiectul cu 
traiectoria, deși numai aceasta aparține spaţiului, în timp 
ce cel dintii este făcut dintr-o serie de acte simple, inexten- 
sive și indivizibile. Se confundă, în sfîrşit, spaţiul cu timpul, 
atribuindu-se acestuia calitățile celui dintii, în vreme ce el 
posedă caractere speciale. Nu trebuie să uităm niciodată că 
timpul, înţeles ca o linie pe care se înşiră momentele din 
trecut către viitor, este un timp spaţializat, adaptat la forma 
mediului în care se inscriu acţiunile noastre. Atit interesele 
noastre, cît şi acele ale ştiinţei, care nu este decît sistema- 
tizarea percepţiei comune și opera inteligenţei practice, men- 
ţin reprezentarea timpului spaţializat. Numai timpul spaţia- 
lizat al calendarului, al cronologiilor și al ecuaţiilor meca- 
nicii permite orientarea în mediul lui și acţiunea de a-l mă- 
sura. Ne putem întreba însă dacă în același chip va stărui 
să-și reprezinte timpul ființa eliberată de presiunea amintite- 
lor interese? Pînă a răspunde acestei întrebări, să reținem 
profunda critică a lui Bergson, care eliberează inteligența 
omenească de una din iluziile ei cele mai înrădăcinate.? 

Am spus că secole de-a rîndul icoana intelectuală a lumii 
a rămas debitoare metafizicii eleate a imobilităţii, care por- 


1 Examinind teoria relativității a lui Albert Einstein, Bergson a 
avut ocazia să verifice din nou ingenioasele sale vederi asupra timpu- 
lui. Timpul în concepția lui Einstein, ne spune Bergson, este si el un 
tmp spaţializar, Altfel, Einstein n-ar fi putut afirma că timpul nu 
este “acelaşi pentru două sisteme materiale care nu comunică între ele. 

nind de la o concepţie adulterată a timpului și mişcării, a 
ajuns să le elimine pînă la urmă. Veacul al XIX-lea a re- 
introdus factorul timpului si al mișcării în chipul ei de a 
înţelege universul. Felurile în care a făcut-o nu-l mulţumesc 
însă pe Bergson. Căci fie că mișcarea presupusă a produce 
aspectele variate ale naturii, și mai cu seamă formele pe 
care le iau spetele vegetale și animale, a fost înţeleasă ca 
execuţia finalistă a unui plan de ansamblu sau ca rezultatul 
jocului mecanic al unor elemente preexistente, analogia fo- 
losită a fost totdeauna munca omului. Omul practic a fost, 
atît pentru finaliști cît şi pentru mecanicişti, adevărata mä- 
sură a lucrurilor. Căci numai omul care întocmește un lucru 
şi-l reprezintă mai întîi în totalitatea lui ca pe un model care 
coordonează între ele gesturile fabricaţiei si îl recompune 
| apoi din feluritele elemente materiale care îi stau la dispo- 
zigie. Natura nu procedează însă astfel și nici acea virtute 
| a naturii în om care alcătuiește puterea lui de creaţie artis- 
f ticá. Natura și arta nu procedează nici pe cale finalistă, 
nici pe cale mecanicistă, in nici una din modalitățile acestea 
| care sînt deopotrivă antropomorfice. Gestul creator al naturii 
este simplu şi indivizibil. El nu aparține spaţiului ci me- 
diului inextensiv al duratei. Evident, știința pozitivă a tre- 
buit să consimtă la această nouă confuzie a inextensivului 
cu întinderea. Căci, observă Bergson, „obiectul ştiinţei pozi- 
tive nu este de a revela fondul lucrurilor, ci mijlocul de a 
l lucra asupra lor. Cum însă fizica și chimia sînt științe îna- 
intate $i cum materia vie nu se supune acțiunii noastre „decit 
i în măsura în care o putem trata prin procedeele fizicii și 
chimiei, organizaţia vieţii nu va deveni studiabilà știinţifi- 
' ceste decît în măsura în care corpul organic va fi asimilat 
cu o mașină. Celulele vor fi piesele mașinii, organismul va 
fi totalitatea lor. Și lucrările elementare care au organizat 
| părțile vor fi socotite drept elementele reale ale acţiunii 
căreia i se datorește totalul. Iată punctul de vedere al știin- 
tei"! Dacă însă știința pozitivă a fost indreptágità să înţe- 


Aşa-zisa relativitate a timpului nu este decît efectul  solidarizárii 
lui cu materia spațială. Tot astfel, ideea unui mediu cu patru 
dimensiuni, în care timpul este a patra dimensiune, nu este decit re- 
zultatul asocierii unui spațiu omogen cu un timp spațializat. (Vd. H. Berg- 
son, Durée et simultanéité. A propos de la théorie d'Einstein, 1922.) 

1 PÉvolution créatrice, p. 101. 


j| 244 


leagă productivitatea naturii prin analogie cu munca omu- 
lui și să asimileze astfel creația inextensivă cu acţiunea care 
se desfăşoară în spaţiu si manipulează obiecte materiale, cu- 
noștinţa dezinteresatà a lucrurilor care este filozofia trebuie 
să evite aceste confuzii. Marele sistem evoluționist al lui 
Spencer n-a știut însă s-o facă. Căci ,artificiul obişnuit al 
metodei lui Spencer consistă [în] a reconstitui evoluția cu 
fragmentele evoluatului.“ 1 Fie că este vorba de evoluţia în 
lumea materială, fie că este vorba de evoluţia spiritului, 
Spencer o prezintă deopotrivă ca o „integrare de mici cor- 
puri solide sau de acte reflexe elementare“, dispensîndu-se 
să aprofundeze natura procesului însuși care se desfăşoară 
între aceşti termeni, izolați oarecum arbitrar din marea pînză 
mişcătoare a realului şi care constituie „evoluţia“ propriu- 
zisă. 

Aceeași eroare, denunțată pînă acum de atitea ori, stă 
şi la originea încercării de a măsura stările sufletești, pentru 
a introduce exactitatea matematică si în domeniul psiholo- 
giei. Analiza ne dovedește însă că întreprinderea aceasta nu 
este cu putinţă. În adevăr, măsura este expresia raportului 
dintre două cantități. Spunem, de pildă, cà un corp este 
mai mare decît altul atunci cînd cel din urmă poate fi cu- 
prins de două sau de mai multe ori în cel dintii. Măsura 
presupune un conținut Și un cadru care îl contine. Operația 
măsurătorii implică relaguni de spaţiu. Cum vor putea fi 
măsurate deci stările sufleteşti, cînd ele nu aparţin spaţiu- 
lui? Dacă vorbim totuşi de intensitatea stărilor noastre su- 
fletesti, lucrul provine din faptul cà sub deosebirea lor pur 
calitativă ne reprezentăm numărul si mărimea cauzelor obiec- 
tive care le-au produs. Nu este aceasta însă o nouă formă a 
confuziei dintre inextensiv și întindere ? Cel puţin dacă în 
toate împrejurările în care apreciem așa-numita intensitate 
a stărilor psihice, am putea să stabilim cantitatea mensura- 
bilă a agenților materiali și externi. Putem însă atribui unei 
diferențe cantitative externe faptul că tabloul unui mare 
pictor ne vorbeşte mai puternic decit firma unui magazin ? 
S-ar putea spune că o intensitate psihică superioară cores- 
punde unei activități nervoase mai considerabile. Senzaţia 
de efort crește, de pildă, în același timp cu întinderea masei 


"1 Op. cit, p. 393. 

musculare cîştigate de influxul nervos. Totuşi, conștiința în- 
registrează în trecerea de la un efort mai mic la unul mai 
mare o deosebire de calitate, nu una de mărime. Cu atît mai 
mult atunci cînd este vorba de intensitatea felurită a două 
sentimente, ceea ce conștiința reflectă este chipul în care ele 
i ajung să ne stápineascà în adincime si să ne coloreze întreaga 
viaţă sufletească. „În bucuria supremă, scrie Bergson, per- 
cepţiile şi amintirile noastre dobîndesc o calitate care nu se 
poate defini, comparabile cu căldura sau lumina. Această 
calitate este atit de nouă că, în anumite momente, resimtim 
ca un fel de uimire că existăm.“ t Intensitatea sentimentului 
înseamnă în aceste condiţii o calitate specială a lui. S-ar 
putea crede într-acestea că stările care sint mai nemijlocit 
legate de excitațiile care le produc, adică senzațiile elemen- 
tare, pot fi totuşi măsurate. Psihofizicieni ca Weber si Fech- 
ner au propus formule dintre cele mai ingenioase pentru a 
exprima raportul dintre excitație și senzaţie. Fără a-l urmări 
pe Bergson în discuţia aprofundată a acestor formule, reti 
nem totuși esenţialul obiecțiilor lui, observind că ecuațiile 
stabilite în aceste ocazii interpretează prin simboluri canti- 
tative deosebiri pur calitative. Între două senzaţii, între care 
| conștiința percepe o diferență de intensitate, psihotizicienii 
presupun un număr de senzaţii din ce în ce mai puternice. 
| Nu este însă adevărat cà o senzaţie mai puternică de lumină 
sau de temperatură este produsă prin însumarea unor senzaţii 
| mai slabe din aceeaşi categorie. Senzaţiile sint stări simple. 
| Niciodată conştiinţa nu reflectează senzațiile ca pe produsul 
| adiţiunii unor stări anterioare, de o intensitate inferioară. 
Cînd constatăm o creştere a intensității, n-avem de a face 
i decît cu succesiunea a două stări calitative pe care psihofi- 
zica, cedind iluziei care asimilează inextensivul cu întinderea, 
o interpretează ca pe succesiunea a două mărimi. Se cuvine 
a lupta însă și în această împrejurare împotriva iluziei co- 
mune, pentru a ajunge la o înţelegere mai justă a vieţii su- 
fletesti. 

În sfîrşit, aceeaşi eroare curentă se regăsește și la baza 
teoriilor psihofiziologice pe care Bergson le-a denunţat odată 
drept adevărate „paralogisme“. Se stie că potrivit acestor 
teorii, stările sufleteşti sînt efectul anumitor modificări ce- 


1 Les données immédiates de la conscience, p. 8. 

rebrale sau că ele aparţin unor serii independente de eveni- 
mente, care corespund însă în fiecare din punctele lor. Ori- 
care ar fi forma, pe care au luat-o teoriile _Psihotfiziologice, 
ele se întemeiază deopotrivă pe ipoteza că între creier si 
conştiinţă există un paralelism continuu. Dacă lucrul este 
adevărat, progresul științei ne-ar putea înzestra cu facultatea 
de a putea cunoaște stările care traversează conștiința unui 
ins observind modificările celulare ale creierului său. În anu- 
mite cercuri savante, chipul acesta de a-și reprezenta relaţia 
dintre corp și suflet trece drept o achiziţie a ştiinţei, în timp 
ce Bergson recunoaşte în ea numai o discutabilă ipoteză 
metafizică. Originile ei stau în filozofia lui Descartes, apă- 
rută în momentul în care marile descoperiri ale unui Kepler 
şi Galilei, la sfîrşitul Renașterii, justificau speranţa de a 
putea obţine o icoană mecanicistă a lumii, în care evenimen- 
tele ei să se angreneze după riguroase legi matematice. Omul 
însuși nu putea fi decît o simplă piesă a acestui mecanism, 
și sufletului său, care n-ar fi putut aduce vreo schimbare 
în ceea ce era mai dinainte determinat, nu-i răminea decit 
să traducă în valori intelectuale și afective ceea ce corpul 
său executa în planul întinderii. Asimilarea legitimă a în- 
tinderii cu inextensivul apare, așadar, încă de la începu- 
turile filozofiei moderne. Dacă Descartes n-a tras ultimele 
consecințe ale acestui mod de a vedea, lucrul se datorește, 
ne spune Bergson, simțului său pentru realități, care i] făcea 
să renunțe la ultima rigoare a sistemului pentru a rezerva 
un oarecare loc libertății voinței. Dezvoltarea punctului de 
vedere trebuia să elimine însă excepţiile de bun-simt ale lui 
Descartes şi astfel metafizicile ulterioare, acele ale unui 
Leibniz și Spinoza, apoi teoriile medicilor filozofi ai veacu- 
lui al XVIII-lea, consolidară definitiv prejudecata psihofizio- 
logică, potrivit căreia creierul este cauza sau depozitara 
stărilor sufletești. 

Bergson nu se gîndeşte nicidecum să nege legătura strînsă 
dintre stările conștiinței și acele ale creierului sau chiar ale 
întregului corp. Experienţa ne dovedește, fără putinţa vreu- 
nei îndoieli, că ntoxicagiile influenteazá sensibilitatea și vo- 
ina noastră, că în anumite cazuri de alienaţie mintală se 
pot constata leziuni ale creierului, că funcțiunea motrice a 
brațelor și a picioarelor, a feţei si a limbii este legată de 
așa-numita „zonă rolandică“, așezată între lobul frontal și 

parietal, că articulația cuvintelor devine imposibilă dacă 
vreun neajuns atinge a treia circumvoluţie frontală stîngă 
ş.a.m.d. Toate aceste şi multe alte descoperiri ale fiziologiei 
moderne au fost făcute posibile de către ipoteza metafizică 
a paralelismului psihofiziologic, care nu rămîne însă mai 
puţin eronată. Căci a spune că stările sau funcțiunile sufle- 
teşti sînt depozitate undeva în materia cerebrală, așa cum 
afirmă teoria „localizărilor“, înseamnă a le atribui o exis- 
tență spaţială, ceea ce este incontestabil o eroare. Stările si 
funcțiunile sufleteşti aparţin inextensivului, nu întinderii. 
Dar admitind chiar analogia, destul de grosolană, cu placa 
fotografică sau cu discul fonografic, după care impresiunile 
pe care creierul le primeşte se imprimă în substanţa lui şi 
sînt gata oricînd să se reproducă evocînd stările sufletești 
corespunzătoare, mari dificultăţi teoretice ne ies în cale. Căci 
de la unul si același obiect primim multe și variate impresii, 
după, unghiul si lumina in care îl privim, după forma, di- 
mensiunea și culoarea în care ni s-a prezentat. Care din 
aceste imagini se imprimă în creier şi care din ele se repro- 
duce ? Este totuşi evident că atunci cînd cuget la un lucru 
sau la o persoană, conştiinţa îmi oferă o imagine unică, care 
înlocuieşte și reprezintă miile de imagini felurite pe care 
le-am primit de la acea persoană sau de la acel lucru. Ope- 
raţia care are loc în această împrejurare trebuie să fie deci 
mai complicată decît reproducerile unei impresii înregistrate 
mecanic. Dacă apoi teoria localizărilor ar fi adevărată, cum 
se explică faptul, semnalat de psihopatologie, că atunci cind 
un bolnav pierde unele din amintirile sale vizuale sau audi- 
tive, funcțiunea văzului sau a auzului rămîne neatinsă ? Ar 
fi “oare cu putință lucrul acesta dacă amintirile s-ar păstra 
în centrele cerebrale de care atirnă percepţia și a căror reac- 
tivare determină reapariga lor? La același rezultat ajungem 
dacă examinăm mai atent datele pe care ni le pune la dis- 
poziţie cercetarea modernă a afaziilor, adică a pierderii amin- 
tirii cuvintelor. În bolile acestea, care se însoțesc cu leziuni 
cerebrale dintre cele mai grave, alterarea sau distrugerea 
materiei cerebrale ar trebui să facă imposibilă amintirea 
unui cuvînt pierdut, dacă amintirea n-ar fi decît reprodu- 
cerea mecanică a unei impresiuni reținută de creier. Se în- 
tîmplă însă că uneori, stăpînit de o emoție puternică, bol- 
navul pronunță cuvîntul pe care memoria sa părea a-l fi 

pierdut. Nu este aci o dovadă cà nu creierul păstrează amin- 
ürea cuvintelor ? 

Întreaga demonstraţie pe care o întreprinde Bergson in 
lucrarea Matiére et mémoire tinde să probeze existenţa su- 
fletului ca o realitate autonomă, desi în relaţie cu corpul. 
Relaţia aceasta nu este însă o echivalență. Viaţa conştiinţei 
nu este traducerea proceselor care se petrec în creier. Între 
conștiință și creier nu există corespondență, adaptarea uneia 
la formele celuilalt, ci numai o anumită solidaritate. În 
același fel, observă Bergson, haina este solidară cu cuiul de 
care spînzură, fără ca pentru acest motiv să spunem că-i CO- 
respunde, că reproduce detaliul său, că între ele este vreun 
raport de la cauză la efect sau chiar că sint unul și același 
lucru exprimat în două versiuni deosebite. Relaţia dintre 
suflet și creier trebuie altfel înţeleasă decît in teoria parale- 
lismului psihofiziologic. Creierul, ne spune Bergson, este or- 
ganul care permite conștiinței să reacționeze in împrejurările 
practice ale vieţii. Dacă am putea pătrunde în interiorul 
unui creier care lucrează, n-am găsi urma materială a sen- 
zaţiilor, sentimentelor sau ideilor, ci acel acompaniament 
motor al conștiinței, suma tuturor acelor gesturi actuale sau 
virtuale care îngăduie zestrei noastre spirituale să intervie 
ori de cîte ori nevoia practică o cere. Actele acestea, care 
nu sînt decît „un fel de proiecţie simplificată a cugetării în 
spațiu“ „ devin sensibile ori de cite ori, neputîndu-ne aminti 
un cuvînt, pronunțăm pe rînd toate literele alfabetului pînă 
cînd una din ele provoacă tocmai atitudinea activă de care 
spiritul are nevoie gi care atrage si restul cuvîntului căutat. 
Atitudinea aceasta este fapta creierului. Ceea ce se petrece 
în el este pantomima gîndirii. Din această pricină, în afa- 
ziile progresive, adică în acele determinate de o ramoliţie 
treptată a substanţei cerebrale, ceea ce bolnavul pierde mai 
intii sînt substantivele comune, apoi adjectivele, în sfîrșit 
verbele. Verbele alcătuiesc deci stratul cel mai rezistent al 
amintirilor noastre, pentru că ele denumesc acțiuni $i acestea. 
pot fi mimate. În măsura în care celelalte părți de cuvint 
se lasă mai puţin jucate, afazia, care nu reprezintă altceva, 
decît o alterare a funcţiunii motrice a creierului, le cîștigă 
mai repede. S-ar putea spune că „activitatea cerebrală este 
faţă de activitatea mentală ceea ce mişcările de baston ale 
şefului de orchestră sînt faţa de simfonia pe care o conduce. 

Simfonia depăşeşte î în toate direcţiile mişcările care o scan- 
dează, după cum Viaţa spiritului se revarsă peste viaja ce- 
rebrală.“ 1 Depășind corpul, putem spune cà sufletul se 
bucură de o neatirnare care îngăduie ipoteza supraviețuirii 
lui. Chemat în anul 1913 la preşedinţia renumitei „Society 
for psychical Research“ din Londra, Bergson a întărit prin 
mărturia sa, sprijinită de o îndelungată si adincá cercetare, 
ideea nemuririi sufletului, în care umanitatea recunoaşte una 
din speranţele ei cele mai scumpe. 


* 


Analiza întreprinsă pînă acum ne-a arătat că pentru a 
ajunge la cunoștința metafizică a realului, spiritul trebuie să 
evite deopotrivă iluziile cuprinse în structura limbajului, ca 
$1 acelea care rezultă din tendinţa de a asimila inextensivul 
cu întinderea. Funcţiunile intelectuale ale spiritului nu numai 
cá nu ocolesc aceste iluzii, ci le adoptă cu multă hotărire, 
întrucît numai ele permit acea acţiune asupra materiei în 
care trebuie să recunoaştem finalitatea esențială a inteligen- 
tei. Chemată să favorizeze orientarea noastră în mijlocul uni- 
versului material și să înlesnească manevrarea acestuia, prin 
fabricarea uneltelor de care atit conservarea cit gi întinderea 
stápinirii noastre asupra naturii are nevoie, inteligenţa des- 
compune lumea în lucruri separate şi inerte, pe care voinţa 
practică le poate recompune prin juxtapunere. Inteligența 
nu reţine apoi din lucruri decit ceea ce în ele este perma- 
nent, adică ceea ce în relaţia cu ele poate trezi aceeași reacţie 
utilă. Gindind pentru a acţiona, inteligenţa trebuie să pre- 
vadă, şi prevederea nu e cu putinţă decit într-o lume în care 
lucrurile se repetă, în care similitudinele precumpánesc asu- 
pra deosebirilor. Inteligența se mișcă astfel într-un univers 
al identităţii, în care creaţiunea însăși nu înseamnă altceva 
decît reproducerea unui model anterior, sau coordonarea în 
întreguri noi a unor elemente cunoscute mai dinainte.2 Dar 
pentru a ajunge la acest rezultat, inteligenţa trebuie să eli- 
mine din chipul î în care rásfringe realitatea atit aspectele ei 
individuale si ireductibile, cit si procesele ei pur calitative 


1 J'Áme et le corps, în vol. D'Énergie spirituelle, p. 50. 
2 "Evolution créatrice, p. 49. 

și inextensive. Razele inteligenţei transformă toate aspectele 
realului în lucruri imobile, tăiate în stofa întinderii omo- 
gene şi divizibile. Am văzut care sînt efectele acestor ten- 
dinţe inerente inteligenţei, asupra modului ei de a-și repre- 
zenta procesul universal, viața sufletului și relaţia lui cu 
creierul. Observatia internă cea mai adincă, aceea care ne 
procură experiența nemijlocită a timpului si a mişcării, ca 
și unele date ale științei, contrazic deopotrivă concluziile in- 
ieligentei atît în ceea ce priveşte procesul universal în afară 
de noi, cît si acela al conștiinței înlăuntrul nostru. Pentru 
a dobîndi însă o cunoştinţă mai adecvată acestora, liberă de 
injoncțiunile acţiunii, este nevoie de o altă metodă decît aceea 
a inteligenţei. Această metodă nouă este intuiţia. 

Bergson ne-a mărturisit odată şovăirile lui atunci cînd a 
fost vorba să aleagă un termen care să denumească această 
cunoștință supraintelectuală, capabilă să străbată pînă a 
adîncimea metafizică a lucrurilor. Termenul de „intuiţie“ 
mai fost întrebuințat î în istoria filozofiei, cu accepțiunea di 
metodă opusă inteligenţei. Un Schelling si un Schopenhauer, 
conformindu- -se direcției tradiţionale a metafizicii, socoteau 
însă că de vreme ce inteligența operează în timp, intuiţia 
trebuie să se ridice deasupra lui, pînă la acele esențe eterne 
și imuabile, pe care le-au numit Eu, Idee sau Voinţă. Nepo- 
sedînd o reprezentare adecvată a timpului, liberă de orice 
amintire spaţială, ei nu puteau înțelege că inteligența nu 
numai că nu operează în timp, dar că îl elimină cu fiecare 
act al ei şi că perspectiva deschisă asupra eternității prelun- 
geste, de fapt, unghiul propriu inteligenței practice. „Pentru 

a trece, scrie Bergson, de la intelecție la viziune, de la re- 
lativ la absolut, nu este nevoie să ieşim din timp ; trebuie, 
dimpotrivă, să ne reagezám în durată si să cuprindem reali- 
tatea în mobilitatea care fi constituie esenţa.“ 1 Intuigia devine 
astfel o cunoaştere a realităţii sub specie durationis, opusă 
acelei cunoașteri sub specie aeternitatis, în care Spinoza re- 
zuma tendinţa statornică a metafizicii tradiţionale. Obiectul 
ei imediat este durata interioară, de unde aria în care se 
poate aplica se lărgește pînă la procesul de invenţie continuă 
care alcătuieşte dezvoltarea vieţii pe pămînt și pînă la în- 
treaga fluenţă a realului. Dar despre acestea nu ne vom 


1 La Pensée et le mouvant, p. 34. 

putea ocupa decît după ce, lămurindu-ne cu privire la natura 
instrumentului care ni se propune, vom putea arăta și as- 
pectele care se lasă cigtigate cu ajutorul lui. 
lată însă că precizarea naturii intuigiel este o operaţie 
dintre cele mai delicate. Sensurile ei sînt multiple. Harold 
| Hoffding! a distins patru asemenea înțelesuri, ca și Julien 
| Benda,? intr-o scriere cu caracter polemic. Amintind analiza 
i lui Höffding, Bergson a ţinut să observe că multiplicitatea 
| de înţelesuri pe care și-o asumă termenul de intuiţie în filo- 
zofia sa este un fapt cu totul natural, dacă ne gindim cà, 
fiind o facultate contrarie inteligenței, este explicabilă rezis- 
tenta pe care ea o opune sistematizării intelectuale. 3 Vede- 
rile pe care le obţinem asupra intuiției, observă Bergson, vor 
fi în chip fatal multiple și complementare, nu echivalente, 
Să urmărim deci acceptiunile care completează treptat no- 
| țiunea intuitgiel, tinfndu-ne cit mai strîns de texte. 
| Intuifia înseamnă, în primul rînd, cunoștință directă, 
experienţă nemijlocită și absolută. Cu acest înţeles este fo- 
losit termenul încă din 1896, într-una din paginile scrierii 
despre Materie și memorie. După ce examinează valoarea 
filozofică a teoriilor empiriste și dogmatice, arátind ce este 
şubred in ele, Bergson se întreabă dacà nu existá cumva o 
ali metodă capabilă să ne procure o cunoştinţă nemijlocită 
şi absolută a realului. Empirismul consideră, în adevar, lu- 
crurile prin prisma pe care i-o impun convențiile limba- 
jului si nevoile acţiunii, dispensindu- se de „contactul imediat 
al spiritului cu obiectul său“, Dogmatismul încearcă îndrăz- 
| nete sinteze, care pierzînd însă contactul cu intuiţia lucru- 
| rilor, ajunge la forme arbitrare şi contradictorii. Ambele 
| metode sint sortite sá sfirgeascá 1 in negaţiunile filozofiei cri 
| tice, care „socotește că orice cunoștință este relativă și că 
adîncul lucrurilor rămîne inaccesibil: spiritului“. Noua me- 
| todă propusă, într-acestea, de Bergson consistă într-o cu- 
noastere care, desfacíndu-se de vălurile amintite, obține un 
contact direct cu realul si de o valoare absolută. „Neputinţa 
1 rațiunii speculative, scrie Bergson, astfel precum Kant a de 
NE monstrat-o, nu este poate, în fond, decît neputinga unei 
| 
| 


1 La Philosophie de Bergson. Exposé et critique, tr. fr. 1916. 
2 Le Bergsonisme ou Une philosophie de la mobilité, 1915. 
3 La Pensée et le mouvant, p. 38. 

inteligente aservite anumitor necesităţi ale vieţii corporale și 
exercitate asupra unei materii pe care a trebuit s-o dezorga- 
nizăm pentru satisfacerea nevoilor noastre. Cunoșştinţa noas- 
tră despre lucruri poate că nu este însă dependentă de struc- 
tura fundamentală a spiritului nostru, ci numai de habitu- 
dinile sale superficiale și dobîndite, adică de forma contin- 
gentă pe care o deţine de la funcțiunile corporale și de la 
nevoile inferioare. Relativitatea cunoștinței nu va fi în cazul 
acesta definitivă. Desfăcînd ceea ce nevoile au făcut, vom 
restabili intuiţia în puritatea sa primară și vom relua con- 
tact cu realul.“ 1 Speranţa aceasta a fost de atunci necontenit 
întreţinută şi adeseori confirmată. 

Caracterul absolut şi nemijlocit al cunoștinței intuitive a 
fost subliniat de Bergson de nenumărate ori. Există, scrie 
Bergson în importanta sa Introducere în metafizică, „două 
moduri profund diferite de a cunoaşte un lucru. Primul im- 
plică învîrtirea în jurul lucrului ; cel de-al doilea pătrun- 
derea în el. Primul atîrnă de punctul de vedere în care ne 
aşezăm și de simbolurile prin care ne exprimăm. Cel de-al 
doilea nu aderă la nici un punct de vedere și nu se sprijină 
pe nici un simbol. Despre primul fel de cunoaștere spunem 
că se opreşte la relativ ; despre cel de-al doilea, acolo unde 
este posibil, afirmăm că atinge absolutul.“ 2 Inteligența cu- 
noaște prin simboluri, adică prin forme care se substituie 
realităţii şi o reprezintă pentru că, după cum am arătat, tra- 
duce inextensivul în întindere, calitatea în cantitate, miş- 
carea într-o succesiune de etape imobile. Intuiţia renunţă 
la toate aceste transfigurări, care ne duc departe de firea 
adevărată a realului. Ea cunoaște direct; iar opera ei care 
este metafizica, poate fi cu bune cuvinte definită drept „ști- 
inta care se dispensează de simboluri“. Ea este şi cunoștința 
care atinge absolutul, deoarece obiectul ei nu mai e corelativ 
nici cu o formă determinată a spiritului și nici cu punctul 
de vedere, totdeauna mărginit, din care îl privim. La drept 
vorbind, pentru cine examinează cu oarecare atenţie aceste 
doctrine, stabilirea caracterului absolut al cunoștinței intui- 
tive nu merge deocamdată fără oarecare dificultăți. Căci 


1 Matière et mémoire, p. 203. 
MS A : 5 ; 
2 Introduction à la métaphysique, în vol. La Pensée et le mouvant, 
p. 102. 

| dacă e adevărat cà obiectul pe care îl cuprinde intuiţia nu 
| mai este corelativ cu forma practică a spiritului nostru, el 

nu e mai puţin introdus în forma relaţiei subiect- obiect şi, 
| ca atare, nu ni se poate destăinui chiar în realitatea lui 
absolută. 

Poate pentru a evita aceste obstacole teoretice, pe care, 
dealtfel, nu le-a mărturisit vreodată, Bergson introduce, în 
felul său de a defini intuiţia, o notă care lipsea din primele 
| sale formulări. Astfel, în textul pe care l-am împrumutat 
operei Materie și memorie, intuiţia nu era înfăţişată stabi- 
lind un contact cu realul, o operaţie în care spiritul rămîne 
exterior acestui real. Bergson a înţeles că dacă spiritul rămîne 
E Wd obiectului, atunci legátura dintre ele ia forma unei 

elaţii şi cunoștința nu mai poate fi absolută. Din această 
ud începînd cu Introducerea ín metafizică și apoi în 
texte mai noi, intuiţia n-a mai fost înfăţişată ca un contact, 
oricît de nemijlocit, cu lucrurile, ci ca o pătrundere în miezul 
lor, ca o operaţie care strimteazá pînă la zero distanţa dintre 
subiect și obiect, ca un act de simpatie. „Numira intuiţie, 
scrie Bergson, simpatia „prin care cineva se transportă în 
interiorul unui obiect...“ t „Regula științei, citim în altă 
parte, este aceea propusă de Bacon: a asculta pentru a co- 
manda, dar filozoful nici nu ascultă, nici nu comandă ; el 
încearcă să simpatizeze.“ 2? În fine, poate mai puţin catego- 
ric: „Intuiţia înseamnă cunoştinţă, dar cunoștință imediată, 
viziunea care abia se distinge de obiectul văzut, cunoștința 
care este contact $i chiar coincidenţă“. 3 Nu este cu neputinţă 
| a nu observa în această din urmă formulă oarecare sováire 
explicabilă prin faptul cá, pentru Bergson, simpatie in- 
seamnă fuziune completă între subiect si obiect. Fuziunea 
completă, idealul misticului în aspiraţia lui de a se pierde 
| în sînul divinității, ar aduce însă stingerea conștiinței și 1n- 
| tuiția ar deveni atunci un problematic instrument de cu- 
| noastere. Poate cu referire la invinuirile care 1 s-au adus 
b uneori lui Bergson, de pildă de un J. Benda, că metoda sa 
| sfîrșește în trăire si nu în cunoaștere, apar în rîndurile re- 


ti 1 Introduction à la métaphysique, în vol. La Pensée et le mouvant, 
| p. 205. 
i 2 Ibid., p. 158. 

3 La Pensée et le mouvant, p. 35—36. 


254 


produse acel „abia“ sau acel „chiar“ al nehotăririi. Este si- 
gur, într-acestea, că dacă Bergson ar fi aderat la acea con- 
cepție mai nouă, reprezentată de un Scheler, după care sim- 
patia nu e nicidecum fuziune, ci cunoaștere şi atracţie a ete- 
rogenelor, șovăirea sa nu s-ar fi produs. Intuiţia şi simpatia 
pot fi cu toată hotărîrea identificate. Nu sint, în adevăr, 
simpatia încercată pentru anumite persoane sau forma ei ne- 
gativă, care este antipatia, exemplele cele mai curente pe 
care le putem aduce despre realitatea intuiţiei ? Şi rolul ho- 
táritor pe care îl au aceste impresiuni subite şi nerezonate 
în relațiile noastre, nu dovedeşte oare că intuiţia nu este 
numai o metodă a metafizicii, dar şi o putere a vieţii prac- 
tice ? 

Caracterele intuiţiei semnalate pînă acum privesc fie mo- 
dul ei de a proceda, fie valoarea ei. Într-acestea, intuiţia 
poate fi caracterizată si prin natura obiectului pe care il 
cuprinde. Acest obiect este durata. „A gîndi intuitiv în- 
seamnă a gîndi în durată.“ ! Operația nu este scutită de 
serioase piedici. Inteligența „gîndeşte durata prin intermediul 
imobilitági* . Din aceastá pricină „este necesar să ne insta- 
lim în durată dintr-o datà*.? Este ceea ce face intuiţia. De 
care durată este însă vorba? Unele texte vorbesc numai 
despre durata internă a conștiinței: ,Intuiga este ceea ce 
atinge spiritul, durata, schimbarea pură“. 3 Se adaugă totuși 
că, pornind de la realitatea mobilă a conştiinţei, spiritul 
atinge fluenta. universală. Intuitia devine atunci „cunoştinţa 
intimă a spiritului prin spirit şi, în chip subsidiar, cunoştinţa 
a ceea ce este esenţial în materie“.4 Se poate, în adevăr, 
afirma că „sondind în propria sa protunzime, spiritul pă- 
trunde mai departe în interiorul materiei, al vieţii, al rea- 
Hrăţui în genere! PE Imprejurare cu totul explicabilă, dacă ne 
gindim cá participînd prin toatá organizarea fiinţei noastre 
la viața şi materia universului, este firesc atunci ca »descin- 
zînd în punctul cel mai ascuns al fiinţei noastre să aflăm 


La Pensée et le mouvant, p. 38. 

L'Évolution créatrice, p. 323. 

La Pensée et le mouvant, p. 37. 

Introduction à la métaphysique, nota din 1934, op. cit, p. 244. 
Lintuition philosophique, 1911, in vol. La Pensée et le mouvant, 

taina lumii întregi“. Tot atîtea observaţii care completează | 

fizionomia filozofiei bergsoniene cu interesante accente rea- 

| liste. | 
Dar intuiţia cuprinde nu numai mobilitatea realului în- 

, lăuntru si în afară de noi, dar și aspectul absolut individual 
al lucrurilor. Am insistat destul asupra faptului că inteli- 
genta poate îndeplini același serviciu, aplicată precum este, 
in nevoia ei de a folosi lucrurile, către înfăţișările lor per- 
manente, repetabile și previzibile. Dimpotrivă, transportin- 
du-ne în interiorul obiectelor, intuiţia „ne face sa coinci- 
dem cu ceea ce este în ele unic și, prin urmare, inexprima- 
! bil“. t Din acest punct de vedere, intuiţia este opusă operației 
intelectuale a analizei, care constă în reducerea obiectului 
întîlnit în experiență la elemente cunoscute mai dinainte și 
care ajunge, pentru a folosi formula paradoxală a lui Berg- 
son, „la exprimarea unui lucru în funcţiune de ceea ce nu 
este el^. Intuiţia individualizatoare a filozofiei este pregătită 
de intuiţia individualizatoare a artei. Este chiar probabil 
că speculind asupra problemei estetice în Le Rire, 1900, unde 
alături de o teorie a comicului se pronunță consideraţii lu- 
minoase asupra artei în genere, a ajuns Bergson să precizeze 
funcțiunea de cunoaştere a artei, întrevăzind-o „într-un mod 
mai virginal de a vedea, auzi sau gîndi“, opus modului in- 
teligenţei, căreia „individualitatea îi scapă“.2 Juxtapunerea 
intuiţiei filozofice cu intuiţia artistică este, după cum am 
| amintit și altă dată, unul din motivele cele mai statornice 
ale cugetárii bergsoniene si acela care-i împrumută o colora- 
turá estetic romantică. Toate scrierile sale închinate studiului 
intuiției îl reiau, adăugînd într-un rînd specificarea cà intui- 
Wa filozofică are asupra celei artistice, care nu este dată 
decît unora si în anumite momente, netăgăduita superioritate 
de a putea fi la indemina tuturor $i oricînd. Prin intuiţia 
filozofică, omenirea își poate pregăti un viitor în care toate 
lucrurile din noi şi dinafară de noi s-ar îmbogăţi cu o viaţă. 
şi un relief, imposibile de obținut atîta vreme cît ne stăpi- 
nește atitudinea interesată aplecată spre lucruri de cumplitul 
jug al nevoii. 3 Este aci o profeție care conţine și un îndemn 


| 1 Introduction à la métaphysique, op. cita p. 205. 
E ? Le Rire, p. 157—158. 
| 3 DIntuition philosophique, op. cit., p. 161—162. 

către o viaţă spirituală mai autonomă, în privirile căreia 
universul s-ar îmbogăţi cu mari valori de frumuseţe și pros- 
peţime. O umanitate eliberată într-o lume mai frumoasă este 
speranța care se aprinde din meditaţia acestor pagini grele 
de înţeles. 

Judecată însă din punct de vedere sistematic, ne este 
cu neputinţă a nu observa că între intuiţia concepută drept 
cunoaștere a duratei gi intuiţia înţeleasă drept cunoaștere a 
individualităţii există o divergență pe care nu ni se pare că 
Bergson a izbutit s-o unifice vreodată. N-am aflat oare mai 
Înainte că individualitatea obiectelor apare numai inteligen- 
tei care divide şi conturează, în vederea acțiunii? „Supri- 
mati această acţiune, ne invită Bergson, şi odată cu aceasta 
ştergeţi cărările pe care percepţia le desemnează în incilcirea 
realului, în același moment individualitatea s-ar resorbi în 
interacţiunea universală care este, fără îndoială, realitatea 
însăşi.“ t În astfel de condiţii înţelegem că intuiţia, care ur- 
mează o cale opusă percepţiei intelectuale, poate deveni cu- 
noștință a fluctuagiei cosmice, dar nu a individualității 
obiectelor, pe care nu ni le putem închipui altfel, în spiritul 
filozofiei expuse aci, decît ca pe nişte produse ale tendinței 
intelectuale de-a divide si contura. Dacă există însă vreo 
posibilitate de a concilia cele două accepțiuni ale intuigiei, 
Bergson n-a pus-o niciodată in lumină. Împlinirea acestei 
lacune este o sarcină pe care trebuie să şi-o asume dezvoltarea 
ulterioară a bergsonismului. 

Intuigia nu este o metodă pe care Bergson a găsit-o și a 
aplicat-o pentru întiia oară. Activă în relaţiile practice dintre 
oameni și alcătuind fondul însuși al înzestrării artistice, ea 
a fost în toate timpurile puterea animatoare a sistemelor filo- 
zofice. În comunicarea făcută Congresului de filozofie din 
Bologna, în 1911, Bergson a insistat asupra acestui din urmă 
fapt cu multă stáruintá. Reluînd într-o altă ordine conside- 
rațiile cuprinse în acest text capital, am putea spune cà în 
orice sistem filozofic se pot distinge trei aspecte felurite : 1) 
un aspect constructiv, lucrarea de ordonare a unei multipli- 
cități de elemente într-un întreg arhitectonic, 2) ideile filo- 
zofice anterioare și datele ştiinţei contemporane pe care gîndi- 
torul le introduce în sinteza sa, 3) o anumită intuiţie simplă 


t [Evolution créatrice, p. 12. 

despre natura lucrurilor, care se exprimă în termenii epocii sau 
ai tradiţiei şi care alcătuieşte puterea, vie capabilă de a-i ţine 
laolaltă si a- -i constitui într-un întreg. Intuigia se găseşte deci 
la baza oricărui sistem filozofic, ca un impuls deopotrivă cu 
acela care jin viața embrionară determină diviziunea unei 
celule primitive în celule divizibile la rîndul lor, pînă în 
momentul în care organismul complet este format“. 1 Această 
intuiţie fundamentală, sămînţa care contine. virtualmente in- 
tregul, pare a nu fi cu ceva deosebitá, intr-atít termenii 
întrebuințați de Bergson pentru a o caracteriza sint asemă- 
nători cu așa-numita schemă dinamică. Existenţa acesteia 
devine sensibilă în experienţa persoanei care pregătindu- -se 
N să redacteze un text, după ce a adunat notele şi stápineste 
| întreaga informaţie a subiectului, mai are nevoie să nime- 
rească acea atitudine activă, acea impulsie fericită în care 
se află oarecum prefigurată toată lucrarea viitoare. 2 Întreaga 
operaţie a invenţiei, în lucrările filozofice ca și în oricare 
altă lucrare intelectuală, constă în convertirea acestui simplu 
punct de forță, de reprezentări implicite şi simultane, într-o 
succesiune de elemente. Filozofia execută procesul folosind 
ideile si „datele mai vechi și mai noi ale științei. Bergson 
admite că această explicitare în planul succesivului nu este 
niciodată completă si satisfăcătoare, deoarece intuiţia care 
urmează să fie explicitată este în sine ceva inefabil. „Punctul 
acesta, spune el, este ceva atit de simplu, de infinit și extra- 
ordinar de simplu, încît filozoful, neizbutind niciodată să-l 
exprime, a trebuit să se ocupe de el toată viața. Toată com- 
plexitatea doctrinei sale provine deci din incomensurabili- 
tatea dintre intuiţia sa simplă si mijloacele de care dispune 
pentru a o exprima.“ 3 Aceste mijloace sînt ideile gi faptele 
puse în lumină de cercetarea timpului, dar care, în raport 
cu intuiţia esenţială pe care ele o servesc, trebuiesc privite 
| ca niște elemente adventice. Astfel, chiar dacă materialul de 
idei și fapte pe care filozoful îl găsește la indeminà ar fi 
fost altul, sistemul său n-ar fi variat în semnificaţia lui cea 
mai adîncă. Filozofia unui Spinoza ar fi rămas în esenţă 
aceeași, oricît de schimbată ar fi fost forma lui materială, 


1 P'Intuition philosophique, op. cit., p. 152—153. . 
2 DEffort intellectuel, în vol. L’ Énergie spirituelle, p. 158 um. 
3 P'Intuition philosophique, op. cit, p. 137. 

chiar dacă omul căruia i-l datorăm ar fi trăit cu cîteva secole 
înainte sau după Descartes. În sfîrşit, pentru a obține această 
mutație a intuiției în concepte și date, filozoful se slujeşte 
de o anumită imagine mediatoare cum este, de pildă, imagi- 
nea materiei ca o peliculă transparentă în sistemul unui 
Berkeley, imagine care orientează deopotrivă cercetarea sa si 
sfortarea noastră de a o înţelege. Sprijinul pe care îl dă 
imaginaţia sensibilă lucrării speculative este absolut indispen- 
sabil. De aceea Bergson aprobă, în operele filozofilor, acele 
imagini sugestive, menite să ajute efortul comprehensiunii și 
a căror folosință dă propriei sale lucrări o strălucire literară 
rareori atinsă de gînditorii înaintași sau contemporani. 

Nu putem încheia aceste consideraţii asupra intuitiei berg- 
soniene, fără să nu privim ceva mai de aproape raporturile 
ei cu inteligenţa și acele ale metafizicii cu ştiinţele pozitive, 
cu atît mai mult cu cît în domeniul acestor probleme, 
Bergson a revenit cu preciziuni care amendează concepțiile 
sale mai vechi. Cînd a stabilit mai întîi teoria intuiției, 
Bergson a făcut-o într-o opoziție sistematică cu teoria inte- 
ligenţei. Inteligența cunoaște în vederea acţiunii; intuiţia 
este dezinteresatà. Inteligența cunoaște prin simboluri ; in- 
tuiția cunoaște direct. Valoarea cunoștinței intelectuale este 
relativă ; aceea a cunoștinței intuitive este absolută. Aceste 
caractere pot fi atribuite și rezultatelor celor două moda- 
litág de cunoaștere, adică științelor pozitive şi metafizicii. 
Metafizica apare deci pentru a cuceri ţinuturi care ştiinţelor 
pozitive le rămîn interzise, acel plan mai adinc al realului, 
ascuns de țesătura de convenţii $i iluzii pe care îl aruncă 
asupra lui atitudinea practică a intelectului. Intuigia meta- 
fizică nu poate izbuti în această operaţie decit impotrivin- 
du-se deprinderilor inteligenţei şi luptînd cu ceea ce alcă- 
tuiește înclinarea firească a spiritului nostru. 

Se înţelege, în aceste condiţii, ce preţ puteau avea pentru 
Bergson toate acele teorii care vedeau în filozofie o încer- 
care de a unifica știința, prin coordonarea ultimelor ei re- 
zultate sau chiar de a le conduce pînă la supremul lor grad 
de generalitate. În criza care l-a precedat pe Bergson ŞI în 
mijlocul căreia apariţia lui a însemnat stinca in care puteau 
să-și azvirle ancora speranţele de restabilire a metafizicii, 
formula aceasta a fost succesiv adoptată de un Spencer, de 
un Wundt sau Paulsen. Bergson socotește încă că această 

| concepţie este pur si simplu injurioasă, atît pentru ştiinţă 
| cit şi pentru filozofie. Cum va reuși filozoful să obţină ceea 
| ce îi este interzis savantului ? De ce trebuie oare savantul, 
| la un moment dat, să-și incredinteze lucrarea sa filozofului, 
cînd acesta din urmă nu manevrează alte metode și nu-și 
pune alte probleme decit cel dintii ? Sau poate în năzuinţa sa 
Către unitate $i generalitate, filozoful se va mulțumi cu simpla 
probabilitate, așa încît opera sa poate fi socotită ca o în- 
| treprindere în același timp orgolioasă si foarte modestă ? 
| Bergson socotește că astfel de ofense nu merită nici savantul, 
nici filozoful. Sarcinile, lor sînt deosebite. Omul de știință 
lucrează în vederea stăpînirii naturii. Filozoful renunţă la 
i. aceste aspirații și, devenit mai liber, poate să străbată pînă 
la o zonă care emulului său Îi „rămîne inaccesibilă. 

Astfel de idei mai exprimă Bergson si în 1911, cu prilejul 
comunicării despre Inutuijia filozofică. Germenii unei noi 
orientări, care trebuia să-l ducă la o altă preţuire a valorii 
teoretice a științei, erau, cu toate acestea, prezenţi încă din 
marea operă consacrată Ewvoluţiei creatoare. Aci, în pagini 
închinate raportului dintre filozofie și Ştiinţă, se ajungea la 
constatarea că, dacă inteligența este un instrument al acţiunii 
noastre asupra materiei, este firesc ca modul în care inteli- 
genta cunoaşte materia să aibă o mare temeinicie, o valabi- 
litate absolută. Acţiunea nu are de a face cu năluci și cuceri- 
rile inteligenței, în opera de investigare a materiei, nu pot 
fi simple iluzii ale conștiinței. „Inteligența, notează Bergson, 
este la ea acasă în domeniul materiei inerte. Asupra acestei 
materii lucrează acţiunea umană, și acţiunea, după cum spu- 
neam mai sus, nu poate să se miște în ireal. Astfel, dacă nu 
considerăm în fizică decît forma ei generală și nu detaliul 
| realizării ei, se poate spune că ea atinge absolutul." t Astfel 
| de declaraţii păreau destul de curioase, ieșite din pana gîndi- 
torului care, cu patru ani mai înainte, în Introducerea în 
metafizică, publicată î în Revue de métaphysique et de morale, 
stabilise contrastul dintre absolutul intuiţiei metafizice şi re- 
lativitatea cunoștinței intelectuale E ştiinţifice, Tot atit de 
ciudate trebuiau să apară aceste păreri și aceluia care aflase, 
din reflecţiile anterioare ale lui Bergson, că obiectele imobile 
| si discontinue cu care are de-a face știința sint tăiate de 


1 PÉvolution créatrice, p. 216. 

| percepţia intelectuală în mobilitatea nedivizată a realului. 
Era o divergență greu de trecut cu vederea între ideea că 
lumea obiectelor materiale cu care lucrează știința este pro- 
dusul unei simple adaptări a realului la regimul practic al 
inteligenţei şi ideea, mai nouă, că aceste obiecte posedă o 
realitate consistentă, capabilă de a procura cunoștințe ab- 
solute, deoarece nu este de admis că acțiunea și lumina 
intelectuală care o călăuzeşte să se miște printre simplele 
noastre închipuiri cu privire la firea luc-urilor. 

Între aceste două păreri atit de deosebite. Bergson trebuia 
să aleagă, și hotărîrea sa căzu în sensul întregii sale formaţii, 
debitoare în asemenea măsură științelor pozitive, încît res- 
pectul pentru ele nu-i putea fi mai mic. Într-o notă pe care 
a adăugat- o Introducerii în metafizică, cu ocazia republicării 
ei în volumul La Pensée et le mouvant, comentind propriile 
sale păreri de altădară, Bergson aduce în explicarea stadiului, 
acum întrecut, observaţia că epoca din jurul anului 1903 era 
încă dominată de criticismul kantian. Lumea putea să apară 
încă pe atunci ca produsul atitudinii din care o privim. 
Influenţa kantiană a slăbit între timp ; și un anumit realism, 
care a fost tot timpul nedespărțit de tendinţele mai profunde 
ale filozofiei sale, a impus pînă la urmă ideea că ştiinţa se 
mișcă într- o lume de realităţi consistente, pe care le poate 
cunoaște în chip absolut. Paginile pe care le-a scris în 1922, 
ca introducere la, volumul La Pensée et le mouvant, apasă 
cu multă stăruinţă asupra acestei încheieri. „Inteligența, citim 
aci, este făcută pentru a utiliza materia ; structura inteli- 
gentei este modelată pe structura materiei.“ Din această pri- 
cină, inteligența poate cunoaște și ea o latură a absolutului 
în direcția materiei. Între știință și metafizică există deci o 
diferenţă de metodă și de domeniu, dar nu de valoare. Este 
vorba a delimita numai regiunea fiecăreia din ele, atribuind 
științei materia neorganizatà și rezervind metafizicii viața 
și spiritul. Readuse către obiectul lor propriu și înzestrîndu-le 
cu metodele care le convin, știința și metafizica pot atinge 
deopotrivă absolutul. „Mai puţin modest pentru știință, scrie 
Bergson, decit majoritatea savanților, socotim cà o știință 
întemeiată pe experienţă, astfel precum modernii o înţeleg, 
poate ajunge la esenţa realului. Fără îndoială, știința aceasta 
nu îmbrățișează decit o parte a realităţii, a cărei adincime o 

poate însă atinge. t Devenite conştiente X de originalitatea 
obiectului si metodele lor, nu înseamnă că ştiinţa gi meta- 
fizica nu trebuie să comunice în nici un punct si să nu în- 
| cerce a-și da nici un ajutor. Spiritul si materia se ating în 
unitatea realului ; metafizica gi ştiinţa nu- şi pot deci rămîne 
străine. Colaborarea lor a fost, dealtfel, tot timpul unul din 
postulatele metodice ale filozofiei lui Bergson. 


* 


| Cunoastem acum iluziile pe care spiritul trebuie sà le 
evite. Știm care este felul şi funcțiunea mijloacelor sale. Fo- 
A losind aceste mijloace si ocolind acele iluzii, cum ni se înfă- 
țişează realitatea ? Bergson socotește că însușirea capitală a 
realului este mobilitatea lui. Totul se schimbă înlăuntrul 
nostru si în afară de noi. Conștiinţa, speţele animale si ve- 
getale, materia însăși nu se odihnesc nici o clipă. Ceea ce 
ne apare drept stabil nu este decit efectul simultaneitàgii a 
două mişcări. Astfel, persoana care priveşte din comparti- 
mentul său trenul care aleargă pe o linie paralelă, în aceeași 
direcție şi cu o viteză egală cu aceea în care se mișcă el, 
| crede cà al doilea tren stă pe loc. În realitate, nimeni și 
nimic nu face excepţie de la legea mobilismului universal. 
| Dacă Parmenide nega mişcarea, Bergson neagă stabilitatea. 
| Problema fundamentală a metafizicii va consta deci în cisti- 
i garea unei intuiţii adecvate despre natura mișcării. Lucrul 
nu este însă cu putință atîta vreme cît pornim de la mișcarea 
observată în lumea externă, cu ajutorul căreia vrem să inter- 
| pretăm pe aceea desfășurată înlăuntrul nostru. Am constatat 
! că simţul comun, considerînd mișcarea spaţială, are tendința 
| să confunde traiectul cu traiectoria, obţinînd acel concept 
fals al mobilităţii, care îi făcea pe eleaţi să conteste reali- 
| tatea celui mai izbitor dintre faptele date în experiența 
4 noastră. În aceste condiţii, Bergson ne propune să luam dru- 
i mul invers, întrebîndu-ne mai întîi ce este mișcarea înlăun- 
trul nostru, pentru a înţelege apoi, prin extinderea experienţei 
astfel dobíndite, în ce constă dinamismul universal. În bo- 
|| gatul studiu pe care l-a consacrat bergsonismului, Albert 
Thibaudet observă cà procedind astfel, Bergson se așează 


1 La Pensée et le mouvant, p. 52. 

pe aceeași linie cu Descartes, Kant și — după cum ar fi 
putut adăuga — cu Schopenhauer. Toţi aceștia pornesc de la 
un fapt de experiență internă, pe care îl hipostazează în 
forma unui absolut. Experienţa lui cogito îl face pe Descar- 
tes să afle ce este substanța cugetătoare. Experienţa morală 
îi deschide lui Kant perspectiva către realitatea numenală. 
Tensiunea voinţei îi îngăduie lui Schopenhauer să pătrundă 
pînă în adîncimea lucrurilor. Acelaşi drum l-au luat toţi me- 
tafizicienii, începînd cu Platon.t Bergson nu face excepţie 
de la regula generală. Procedeul său nu este însă determinat 
de simpla tradiţie, ci de toate motivele care ne-au apărut 
analizînd latura negativă a filozofiei sale. 

Făcînd să ocolească prin experienţele eului drumul menit 
să-l conducă pină la înţelegerea întregii realități, Bergson 
nu intimpind, din primul moment, intuiţia adecvată a miş- 
cării. Fluxul conştiinţei pare a fi făcut dintr-o succesiune de 
stări discontinue, înșirate pe firul mobil al eului. Stările 
acestea îi apar apoi mensurabile, așa cum sînt mărimile date 
în spaţiu. Cea dintii privire întoarsă către sine însuși îi arată 
deci filozofului un eu în care lucrurile nu se petrec altfel 
decît în spaţiu, un eu spatializat. Avem aici de-a face cu o 
iluzie sau cu o realitate ? Bergson a răspuns la această între- 
bare în trei chipuri deosebite, care nu sînt de acord. Într-una 
din soluţii, eul superficial şi spaţial nu este decît un efect 
de perspectivă, produsul inteligenţei practice cu care îl pri- 
vim. Creată pentru a stăpîni materia și a se orienta în spaţiu, 
inteligenţa aplică deprinderile obţinute în aceste împrejurări 
și în felul ei de a răstrînge viaţa conștiinței. Într-o a doua 
soluție, iluzia stărilor sufletești discontinue se explică prin 
felul pulsatoriu al atenţiei cu care considerăm propria noastră 
conștiință. Ideea însăși a eului nu este decît o reprezentare 
artificială a conștiinței, chemată să opereze sinteza între dis- 
continuitatea stărilor și experienţa incontestabilă a conti- 
nuităţii conştiinţei. 2 În fine, într-o ultimă soluţie, eul intrind 
în contact cu materia, retine ceva din discontinuitatea ei și, 
astfel, la nivelul lui superficial, este cu adevărat compus din 
stări imobile și separate. 3 Oricum ar fi, observatorul care 


1 A. Thibaudet, Le Bergsonisme, vol. I, p. 21. 
? ['Évolution créatrice, p. 3—4. 
:3 Op. Les donnée immédiates de la conscience, p. 95. 

își sondează conştiinţa trebuie să pătrundă mai adinc pentru 
| a întilni intuiţia nealterată a devenirii. La acest nivel, care 
este al eului fundamental, conştiinţa nu se mai despică în 
stări separate, înşirate pe dimensiunea unilineară a eului, 
într-o ordine care distinge riguros între trecut. prezent și 
viitor. Oricare din stările pe care pulsaţia atenţiei le izolează 
| din unitatea lor indivizibilă, contine în sine tot trecutul 
| conştiinţei si prepară întregul ei viitor. O multiplicitate de 
stări intimpinam și aci, dar nu una de juxtapunere, ca în 
planul superficial al eului, ci o multiplicitate de fuziune sau 
de intrepátrundere, În parfumul unui trandafir respir un 
| trecut plin de amintiri. „Vechile reprezentări nu se adaugă 
i, senzaţiilor prezente, ca in artificiala teorie a asociaţiei de 
idei. Reprezentări si senzaţii sînt „date în aceeaşi unitate. Din 
aceeași pricină, nu este cu putință ca două stări ale conştiin- 
tei să fie vreodată identice. Apárind din nou, vechea stare 
a conştiinţei va fi modificată de tot ceea ce conştiinţa a trăit 
între timp. Viaţa conștiinței reprezintă deci o invenţie con- 
tinuă. Fiecare moment al ei are o calitate proprie si ireduc- 
tibilă. Al patrulea sunet dintr-o serie mai numeroasă nu 
seamănă cu nici unul din cele care l-au precedat. Cînd o 
persoană distrată caută să-și dea seama, cîte ore au bătut la 
ceasul din apropiere, reproduce în închipuire trei sunete 
anterioare, dar recunoaşte abia în al patrulea, după o notă 
distinctă care nu poate să înșele, sunetul pe care tocmai l-a 
auzit. Numele pe care îl dă Bergson felului în care se succed 
stările conştiinţei, „observate la acest nivel de adincime, este 
duvata pură, opusă timpului omogen al mecanicii şi al viepi 
| sociale, Operația prin care spiritul pătrunde pînă la acest 
| nivel este intuiţia. Pentru a ne face să înţelegem mai bine 
| ce fel de proces este acela al duratei pure, Bergson l-a com- 
| parat de mai multe ori cu succesiunea sunetelor într-o me- 
lodie. Fuziunea acestora în unitatea indivizibilă a impresiei 
melodice, chipul în care oricare din ele conţine trecutul si 
| pregătește viitorul, alcătuiesc elementele singurei comparații 
| posibile cu viața profundă a eului. Numai inefabilul muzicii 
poate figura ceea ce conștiința adăposteşte sub stratul ei spa- 
| yializat si socializat, sub reprezentările ei practice şi științifice 
| și sub convențiile limbajului. 

A înţelege astfel viaţa profundă a conştiinţei înseamnă 
a proclama libertatea ei. Desigur, prin zona superficială a 

| sufletului său, omul nu este liber. Deprinderile automatice 
pe care le-a dobîndit, prejudecățile pe care mediul social 1 le 
impune, sugestiile ce se exescită asupra lui, îl robesc în mai 
multe feluri. În momentele grave ale vieţii, atunci cînd este 
vorba de a lua o hotárire de mare răspundere, faptele noastre 
urcă însă din regiunile mai adinci ale sufletului, ca niște 
gesturi inventive, neprevăzute și originale, si, prin ele, omul 
devine liber. Cum este totuși posibilă libertatea, se întreabă 
aderenţii unei concepţii deterministe a lumii ? Dacă universul 
este un cimp de relaţii dinamice, în care aceeași cantitate de 
energie se conservă de-a lungul nenumăratelor ei transfor- 
mări, este cu putință să admitem că prin fapta omului se 
introduce în lume ceva nou? Este cu mult mai firesc să ne 
închipuim că un om de ştiinţă care ar cunoaște poziţia ato- 
milor într-un organism uman, deopotrivă cu aceea a corpu- 
rilor si a mișcărilor care s-ar exercita asupra lui, ar putea 
să calculeze cu exactitate matematică felul și direcţia tuturor 
mișcărilor sale, ruinind iluzia libertăţii pe care ignoranţa sa 
şi a altora i-o atribuie. Cine gîndeşte astfel primește însă ipo- 
teza atit de șubredă a paralelismului psihofiziologic. Pe de 
altă parte, concepţia determinismului universal, întemeiată 
pe postulatul conservării energiei, implică posibilitatea re- 
venirii unor fenomene trecute, îndată ce cauzele care le-au 
produs s-ar reface. Timpul nu curge pentru materia neorga- 
nizată ; fenomenele ei se petrec într-un „prezent etern“. Nu 
același este însă cazul conștiinței, al cărei trecut îmbogățește 
necontenit momentele ei prezente și a cărei desfășurare este 
ireversibilă. În fine, principiul conservării energiei este cîştigat 
în studiul fenomenelor fizice și chimice. Nimic nu ne îndrep- 
tățeşte să-l aplicăm domeniului vieţii și al sufletului, unde 
progresul cercetării ne-ar putea dezvălui într-o zi prezenţa 
unor energii în creşterea indefinită. 

Dacă însă viaţa sufletească scapă determinismului fizic, 
nu se cuvine oare a afirma pentru ea existența unui deter- 
minism psihologic ? Simţul comun își reprezintă acţiunea ca 
produsul unei deliberări, în care conștiința, pusă în faţa a 
două motive de intensităţi inegale, sfirgegste prin a fi deter- 
minată de cel mai puternic dintre ele. Simţul comun admite, 
cu alte cuvinte, existenţa unor motive ca nişte stări sufle- 
teşti distincte şi mensurabile și actul deliberării ca un gest 
care s-ar desfășura în spaţiu. După toate cite am spus mai 

sus înţelegem cît de inadecvate sînt astfel de reprezentări. 
Deliberarea nu poate pendula între două motive care ar 
rămîne identice, deoarece oricare dintre acestea ia forme 
deosebite, cu fiecare revenire a lui în conștiință. Psihologia 
curentă a deliberării este falsificată îndeobște de cunoscuta 
confuzie a inextensivului cu întinderea. Acţiunea nu rezultă 
deci din concurența motivelor ci dintr- o rodire interioară, 
incomparabilă cu ceea ce se petrece în lumea obiectelor f 
zice. „Adversarii libertăţii observă, într-acestea, că prevederea 
există în viaţa sufletească, de pildă atunci cînd stabilesc cu 
oarecare probabilitate care va fi reacția unei persoane cu- 
noscute, împrejurare imposibilă dacă faptele psihice s-ar 
sustrage regimului determinării. Să observăm totuși că cine 
prevede atitudinile unei persoane cunoscute, formulează, de 
fapt, judecăţi asupra caracterului, adică asupra trecutului 
său. Probabilitatea unor asemenea pronosticuri nu este nici- 
odată o certitudine. Faptele care urcă din adincurile sufle- 
tului le infirmă adeseori. În zadar ar nutri cineva speranţa 
constituirii unei științe psihologice atit de desávirgite încît 
cunoștința tuturor antecedentelor psihice ale unei persoane 
să-i îngăduie prevederea tuturor reacţiilor sale viitoare. O 
asemenea, știință nu este posibilă pentru cine a ajuns a recu- 
noaste că însuşirea cea mai izbitoare a vieţii sufleteşti mai 
profunde este tocmai progresul ei neîncetat, neistovita el 
inventivitate, Prevederea psihologică n-ar fi posibilă decit 
în ipoteza unei asimilări totale cu viaţa și trecutul persoanei 
asupra căreia se încearcă pronosticul nostru. Dar, în cazul 
acesta, spectatorul devenit actor n-ar mai efectua un act de 
cunoaștere, ci un act de viaţă. Dacă prevederea este posibilă 
în lumea fizică, de pildă în astronomie, lucrul se explică prin 
aceea că fenomenele cu care avem de a face aci rămîn ace- 
leași, chiar dacă durata lor se restringe considerabil. Savantul 
care ajunge să stabilească momentul apariției unei comete 
reface drumul ei de ani întregi în cele cîteva momente ale 
calculului său. Psihologul nu poate opera însă aceeași con- 
centrare a duratei, obţinînd aceeași certitudine în prevedere, 
deoarece un fapt sufletesc este calitativ altul, dacă apare 
după un timp mai lung sau după altul mai scurt. Credința 
în posibilitatea prevederii psihologice are la bază confuzia 
dintre durata pură și timpul omogen al ştiinţelor matematice. 

Înseamnă atunci că faptele sufletești fac excepţie de la 
legea universală a cauzalităţii și că ele sînt adevărate creagiuni 
din nimic? Bergson nu crede nicidecum lucrul acesta. El 
distinge însă între cauzalitatea materială, care dă naştere la 
legi potrivit cărora un fenomen revine identic si cu necesi- 
tate ori de cite ori cauza lui se repetă, și cauzalitatea in- 
ternă, dinamică și creatoare, care, operind în condiţii necon- 
tenit schimbate, produce rezultate absolut unice. Orice fapt 
sufletesc răsare din trecutul psihic al persoanei, dar într-un 
chip care, nerepetindu-se vreodată, nu îngăduie nicicînd aṣ- 
teptarea lui. S-ar părea totuşi că există o analogie între cele 
două tipuri de cauze, și anume aceea că ele par a contine 
deopotrivă preformaţia efectului lor. Cîtă deosebire totuşi 
între preformaţia unui efect în cauza lui fizică şi aceea a 
unei stări de conștiință în stările care au precedat-o. Știința 
presupune cauza conținînd efectul ei și eliberindu-o cu ne- 
cesitate. Legătura ştiinţifică a cauzei. cu efectul tinde să ia 
forma unui adevărat raport de identitate. Necesitatea care 
uneşte doi termeni nu este decît efectul acestei identități. În 
acelaşi mod, mișcarea prin care înscriem o circomferingà 
într-un plan produce toate proprietăţile acestei figuri. Cauza- 
litatea fizică este conformată după tipul implicaţiei mate- 
matice. Durata nu exercită nici o influență asupra legăturii 
de cauzalitate materială, aşa încît putem spune că „ea nu 
unește viitorul cu prezentul, ci numai prezentul cu prezentul“. 
Altfel ni se înfățișează preformarea in cauzalitatea psihică. 
Legătura dintre stările succesive de conștiință nu este sigură 
și necesară, ci numai posibilă. Efectul nu este apoi dat în 
cauză, deoarece timpul care le separă nu este aci indiferent, 
ci dimpotrivă. Rolul creator al timpului în desfășurarea vieţii 
psihice conferă cauzalitàgi interne, spre deosebire de cea 
materială şi externă, un caracter cu totul deosebit. Numai 
nesocotirea acestor condiţii a putut crea teza determinismului 
psihologic. Dar cine a izbutit să desluşească iluziile care îl 
constituie a câștigat noi îndreptăţiri pentru a afirma liber- 
tatea láuntricá a omului. 

Critica determinismului precizează conceptul bergsonian 
al libertății. Analizînd textele care îl explicitează, în feluri- 
tele scrieri ale lui Bergson, dar mai cu seamă în Datele 
imediate ale conştiinţei, unde am urmărit întreaga dezbatere 
înfățișată mai sus, conceptul bergsonian al libertăţii ni se 

înfățișează cu două atribute esenţiale. Libertatea în con- 
ceptia lui Bergson este, mai întîi, spontaneitate. Lucrul a 
i fost văzut de unii critici ai lui Bergson curînd după apariţia 
Datelor imediate. Este deci liber omul a cărui faptă nu se 
| constituie prin mijlocirea unei cumpăniri de motive, ci care 
răsare direct din dezvoltarea intimă a conștiinței. Există de 
aceea grade ale libertăţii, și un act apare cu atît mai liber cu 
cit rădăcinile lui coboară mai adînc si se dezvoltă din serii 
mai bogate ale duratei intime. Omul se eliberează cu atit 
mai desăvîrşit cu cît faptele lui exprimă și își trag puterea 
din straturi mai bogate și mai profunde ale sufletului său. 
„Din întregimea sufletului, scrie Bergson, emană decizia li- 
beră si actul va fi cu atit mai slobod cu cît seria dinamică 
de care se leagă va tinde să se identifice într-o mai largă 
măsură cu eul fundamental.“ t Bergson a avut ocazia să 
răspundă acelora care, identificind în conceptul sáu de 
libertate ideea spontaneităţii, au crezut nimerit să adauge că 
în cazul acesta fiinţele care renunţă la orice control rațional 
al faptelor lor, cedind tot timpul înclinațiilor fireşii, ar fi 
cele mai libere. „Libertatea nu este nicidecum redusă, observă 
Bergson, la spontaneitatea sensibilă. Lucrurile s-ar întîmpla 
așa cel mult în cazul animalului, a cărui viaţă psihologică 
este mai ales afectivă. În cazul omului însă, care este o 
fiinţă gînditoare, actul liber s-ar putea numi o sinteză de 
sentimente si idei si evoluţia care duce pînă la el ar putea 
fi definită drept o evoluţie raţională.“ 2 Respingerea acuza- 
ției aduse mi se pare decisivă. În sinteza care constituie 
actul liber, ideea, operaţiile gîndirii, intră cu partea lor de 
contribuţie. Libertatea nu numai că nu exclude raţiunea, dar 
o înglobează și o constituie ca o parte esenţială a fructului 
| ei copt. 
| Al doilea atribut al libertăţii bergsoniene este originali- 
tatea. „Sîntem liberi, scrie Bergson, atunci cînd actele noastre 
emană din personalitatea noastră întreagă, atunci cînd o 
exprimă și cînd au acea indefinibilă asemănare cu ea pe 
care o găsim uneori între operă și artist.“ 3 Este deci liber 
omul original, acela care „rămîne el însuşi și lucrează în 


1 Les donnés immédiates de la conscience, p. 128. 
i 2 Matiére et mémoire, p. 205. 
3 Les données immédiates de la conscience, p. 132. 

conformitate cu sine“. Libertatea este „independenţa per- 
soanei faţă de tot ce nu este ea“. Aceste interesante precizări, 
pe care Bergson le-a consemnat în nota publicată in Vocabu- 
larul filozofic al lui A. Lalande, t ilustrează caracterul indi- 
vidualizat al conceptului bergsonian al libertăţii. Liber este 
omul care anulează in sine tot ce a putut împrumuta si tot 
ce i se impune, toate automatismele și convențiile care îl 
limitează, pentru a străbate pînă în centrul fiinţei sale, de 
unde libertatea se înalță ca o floare a graţiei. Cum știm însă 
că mai tot timpul trăim în cadre eteronome şi lucrăm cu 
idei şi din motive străine, putem spune că rari sînt oamenii 
liberi şi puţine momentele în care devenim liberi cu adevărat. 
Bergson nu tăgăduieşte lucrul acesta. „Actele libere sînt 
rare“, scrie el.? Rareori ajungem a ne cuceri pe noi înşine. 
O facem cel mult în clipele de grave hotărîri, la marile 
răscruci ale vieţii și o întreprind ceva mai consecvent și 
mai curajos eroii vieții morale, pe care Bergson dă impresia 
că i-ar putea asimila cu marii originali ai faptei tari prin 
acordul cu ei înșiși. O zare etică se ridică peste aceste dez- 
bateri asupra libertăţii și va fi interesant să comparăm 
idealul pe care ni se pare a-l putea lămuri deocamdată cu 
acela care îi va apărea atunci cînd, într-o însemnată operă 
ulterioară, Bergson va reflecta cu dinadinsul la problema 
morală. 

Înțelegerea conștiinței ca un flux neistovit, în care trecutul 
pătrunde necontenit prezentul, impune lui Bergson problema 
memoriei. Fără memorie n-ar exista conştiinţă. Dacă sufletul 
n-ar păstra nici o amintire şi dacă în fiecare moment s-ar 
uita pe sine, întreaga lui activitate ar apune în incongtientá. 
O viaţă sufletească redusă la singurele ei momente prezente 
ar fi o viaţă sufletească inconștientă. Memoria este deci func- 
țiunea fundamentală a conștiinței. Acestei funcțiuni îi con- 
sacră Bergson lucrarea Materie şi memorie, polarizind 
jurul ei discuguni în legătură cu percepția, recunoașterea, 
atenția, asociaţia de idei și abstractia, încît opera în întregul 
ei ia forma unei psihologii funcţionale a intelegientei. — — 


1 Articolul Liberté, în Vocabulaire. philosophique, vol. 1, p. 414. 
? Les données immédiates de la conscience, p. 128. 

i Două concluzii de interes filozofic se desprind din această 
| întinsă cercetare psihologică. Mai întîi că teoria care face 
din conştiinţă o funcţiune a creierului sau o simplă însoţitoare 
a activităţii desfășurate în celulele lui, un „epifenomen“, este 
falsă si că cercetătorul care nu ascultă decît de faptele ob- 
servabile trebuie să primească ipoteza unei autonomii a su- 
fletului, solidar cu creierul numai în vederea acţiunii. Ade- 
vărul teoriei paralelismului psihofiziologic nu putea fi nicăieri 
mai bine controlat decît în problema memoriei, pentru că 
aci apar cele mai multe dintre faptele menite s-o justifice, 
Interesul metafizic al acestei probleme este apoi enorm, 
deoarece în fenomenul memoriei si al funcţiunilor conexe se 
produce joncţiunea spiritului cu materia. O bună dezlegare a 
| problemei memoriei impune concluzii metafizice hotáritoare. 
i Am amintit care sint aceste concluzii, deopotrivă cu cîteva 
din faptele care o susţin gi pe care Bergson le-a stabilit în 
studiul localizărilor cerebrale şi al afaziilor, atunci cînd ex- 
punind negaţiile bergsonismului, a trebuit să adăugăm îndată 
afirmaţiile care le compensează. Nu vom mai insista asupra 
acestui aspect al filozofiei lui Bergson. 

Ne vom opri, în schimb, asupra celei de-a doua con- 
cluzii filozofice a scrierii despre Materie și memorie, potrivit 
căreia toate puterile noastre intelectuale devin explicabile în 
modul special al funcţionării lor, dacă ţinem seama de ati- 
tudinea practică şi activă a conștiinței, de ceea ce Bergson 
numeşte atenția la viaţă. Desigur, această idee nu este cu 
totul nouă pentru noi. Am întilnit-o de mai multe ori pînă 
acum şi Datele imediate o folosesc cu destulă insistenţă, mai 
mult însă ca pe un principiu critic, menit să explice iluziile 
conștiinței. Este vorba acum de a folosi cîteva din datele 
pe care psihologia le află în studiul memoriei și care sînt 
| capabile de a întemeia ideea caracterului practic și activ al 
| conștiinței, nu numai ca pe un principiu critic, dar ca pe un 
| fapt pozitiv. În afară de aceasta, ideea pragmatismului inteli- 
| genjei a fost afirmată mai înainte în bloc, pe cînd acum 
| 


ea urmează a fi verificată în legătură cu feluritele funcțiuni 
speciale ale intelectului. în fine, în cursul cercetării sale, 
Bergson va întîmpina si acele momente în care conștiința, 
párind cà slăbește din neostenita ei tensiune activă, pătrunde 


270 


in propria ei adincime şi cunoaşte aspecte mai tainice, care 
de obicei i se ascund. Mărturiile psihologiei vor aduce astfel 
contribuţia lor în sprijinul tezei că există și o altă formă 
de cunoaștere decît aceea a inteligenţei şi cà realitatea care 
i se destăinuieşte acesteia are alte însuşiri decit ale lumii pe 
care o observăm în afară, de noi si cu puterile minţii. 

Bergson porneşte de la constatarea că teoriile memoriei 
sint îndeobște viciate de falsa închipuire pe care ele și-o fac 
cu privire la natura percepţiei reprodusă de amintire, cum Și 
la felul legăturii dintre percepţie şi reprezentarea ei. Repre- 
zentarea procurată de memorie este, pentru cea mai mare 
parte a psihologilor, un fenomen de aceeaşi natură cu per- 
ceptia ; ceea ce le deosebeşte ar fi numai ordinea în care 
apar şi intensitatea lor: reprezentarea ar fi consecutivă per- 
cepţiei și mai slabă decît ea. Percepția, ia rîndul ei, n-ar fi 
decit cunoștința pe care o avem despre un obiect prezent. 
Percepția ar avea, ca atare, un interes pur speculativ. Rolul 
percepţiei ar fi să dubleze Tucrul prezent prin cunoștința lui, 
după cum rolul reprezentării ar fi să dubleze percepţia si 
să mentie astfel cunoștința lucrului, chiar în absenţa lui. 
Reexaminarea faptelor ne dovedește însă că un anumit inte- 
lectualism viciază toate aceste teorii și stă la originea neajun- 
surilor pe care ele le implică. 

În adevăr, dacă percepția n-ar fi altceva decît imaginea 
unei prezenţe, nimic n-ar deosebi-o de lucrul material însuși. 
Înlănțuit cu întregimea universului, lucrul material nu poate 
fi înțeles decît ca imaginea unei prezenţe. Întocmai ca mo- 
nada lui Leibniz, amintită uneori de critici în această împre- 
jurare şi a cărei însușire esenţială este că-şi poate reprezenta 
intregimea universului, lucrul material este, în concepția lui 
Bergson, acea imagine care primeşte şi transmite influenţe 
provenind de la toate celelalte imagini existente. „Ceea ce 
distinge, scrie Bergson, imaginea prezentă, realitatea obiec- 
tivă, de o imagine reprezentată, este necesitatea în care cea 
dintii se găseşte de a acţiona prin fiecare din punctele sale 
asupra tuturor punctelor celorlalte imagini, de a transmite 
totalitatea înrîuririlor pe care le primește, de a opune fiecărei 
acţiuni o reacţie egală si contrarie, de a nu fi decit un drum 
pe care trec în toate sensurile modificările propagate în 

imensitatea universului.“ 1 Percepția nu poate fi decît ima- 
gine prezentă și, în același timp, fapt de conştiinţă, Dar 
dacă n-ar fi decit imagine prezentă, percepţia nu s-ar distinge 
cu nimic de materia, inconștientă. Percepția nu devine fapt 
de conştiinţă decît ascunzîndu-și ceva din prezenţa materiei, 
umbrind unele din aspectele ei si reginind pe altele, operind 
o anumită discriminare utilă acțiunii. Suprimaţi aceste acte 
de limitare si discriminare, lăsaţi percepţia să se extindă pînă 
la limita universalei prezenţe, ea va atinge materia, va de- 
veni materia însăși ! Dacă prezența materiei se transformă în 
reprezentarea ei, împrejurarea s-a produs grație faptului că 
a întîlnit libertatea noastră, facultatea noastră de a o ma 
nevra şi folosi. Faptul de conştiinţă a apărut la această limită 
ŞI ca o expresie a coliziunii dintre suma imaginilor pe care 
le înglobăm î în termenul de materie şi acea imagine pe care 
o numim corpul nostru gi care are particularitatea de a fi 
cunoscută nu numai dinafară, dar şi dinláuntru, ca afecţiune, 

Tot ce există este compus din imagini în universală și 
necontenită interacţiune. Am spus că printre aceste imagini 
unele sint cunoscute în ele însele, altele în noi. Bergson va 
respinge deci atit teza idealismului, care reduce realitatea la 
reprezentarea pe care o avem despre ea, cît și aceea a realis- 
mului, potrivit căreia „sub reprezentarea materiei există 0 
cauză inaccesibilă acestei reprezentări“. Între aceste două 
afirmaţii, poziţia sa este sintetică şi dualistă, întrucît admite 
deopotrivă imagini pe care le cunoaștem în ele şi imagini 
pe care le cunoaştem în noi.2 Numai nesocotirea acestei 
stări de lucruri a putut duce la teoriile psihofiziologice, al 
căror paralogism constă într-un amestec al punctelor de ve- 
dere opuse ale idealismului şi realismului. 5 Oricum ar fi, 
trebuie observat că imaginile se găsesc între ele într-o mul- 
tiplicitate de relaţii dintre care unele trec şi prin acea ima- 
gine specială care este corpul nostru. Printre impresiile pe 


1 Matiére et mémoire, p. 23. 

2 Faptul însă că Bergson admite o realitate care transcende con- 
ştiinţa dă filozofiei sale o coloratură realistă incontestabilă. Căci realis- 
mul nü cere tăgăduirea lumii interioare, ci numai negarea ei ca adevă- 
rata cauză a lumii dinafară de noi. Am avut, dealtfel, și altă dati 
prilejul de a observa afinităţile pentru realism ale filozofiei lui Bergson. 

3 Vd., în această privinţă, şi studiul Le Cerveau et la Pensée; une 
illusion philosophique, în vol. L'Énergie spirituelle, p. 203 urm. 


272 


-—— 


| care le primim de la exterior, unele se transmit prin nervii 
| senzoriali pînă la măduva spinării, de unde se întorc în 
forma unui act reflex ; altele urcă pînă la centrii cerebrali 
1, după ce trezesc fenomenele de conștiință, coboară din nou 
în centrii motori ai măduvei şi se descarcă printr-unul din 
mecanismele dependente de aceștia. Citá vreme, de-a lungul 
scării zoologice, ființele se folosesc de organe în același timp 
pasive și active, adică de organe care au îndoita funcţiune 
de a primi impresiile şi de a le răspunde cu promptitudine, 
motricitatea lor păstrează un caracter reflex şi viaţa lor 
conștientă rămîne cu totul rudimentară. Cînd însă, la speţele 
superioare, apar organe de simţuri care percep obiectele de 
la depărtare, cum sînt organele vàzului şi ale auzului, reac- 
fiunea poate să Întîrzie, curentul nervos are timpul să câștige 
centrii cerebrali si să aleagă o cale specială de descărcare, 
conștiința poate să intervină. Existenţa, simţurilor superioare 
creează pentru animalele care le posedă o „zonă de indeter- 
minare“, in cuprinsul căreia apare percepţia ca fapt de con- 
ştiinţă. Percepția n-ar fi altceva decit conştiinţa pe care o 
avem despre posibilitatea acțiunii noastre asupra lucrurilor. 
Obiectele așa cum sînt date în percepţie nu sînt decît expresia 
invitagiei pe care ele o adresează putintei noastre de a lucra 
asupra lor. Cu cit zona de indeterminare a animalului va 
fi mai mare, cu atít percepţia sa va fi mai întinsă. „Per- 
ceptia dispune de Spaţiu în proporţia exactă în care acţiunea 
dispune de timp.“ 1 Mai mult, gradul de indeterminare a 
animalului măsoară și numărul ca şi superioritatea funcţiu- 
nilor sale conștiente. Valoarea conștiinței sale atirnà de liber- 
tatea pe care i-e garanteazá felul în care sensibilitatea este 
acordată cu motricitatea în cuprinsul organizaţiei care îl 
constituie, 

Dar dacă psihologia tradiţională se înșală cînd face din 
percepţie o simplă imagine a unei prezenţe, ea nu are mai 
multă dreptate atunci cînd indică în reprezentare un fenomen 
consecutiv percepţiei și mai slab decît ea. Adevărul este că 
percepţia este pătrunsă de reprezentări și că în chipul în 
care ea răsfrînge lucrurile se amestecă amintirile noastre 
despre ele. Oricine a corectat vreodată o pagină imprimată 
şi a trecut cu vederea numeroase greşeli de tipar, și-a putut 


"1 Matière et mémoire, p. 19. 

da seama că amintirea cuvintelor s-a amestecat în lectura, lor 
într-o proporție care ne îndreptățește să spunem că percepţia 
este în mare măsură memorie. Fenomenul se repetă, dealtfel, 
în cazuri mult mai numeroase. Orientată către acţiune și 
| către viitor, ne spune Bergson, percepția produce un vid în 
care năvălește trecutul: un fenomen cu totul explicabil dacă 
| ne gindim că acţiunile noastre nu se pot orienta decît prin 
experienţele înregistrate de memorie. Dacă conştiinţa noastră 
ar fi lipsită de facultatea de a-şi alege calea reacţiilor ei, 
| dacă răspunsul motrice pe care realitatea prezentă i-l cere 
ar trebui să fie neîntîrziat și de un singur fel, memoria n-ar 
interveni în percepţie. Poate că percepția pură, despre care 
i vorbeşte Bergson, adică percepția prin care subiectul coincide 
cu obiectul perceput, deoarece din constituția lui lipseşte orice 
adaos personal, nu se realizează decît pentru fiinţele care se 
găsesc într-o relaţie nemijlocită şi urgentă cu realitatea, adică 
pentru fiinţele inferioare sau pentru acele spirite într-atit de 
libere de injoncţiunile practicii, încît ele se pot dispensa de 
adaosul diriguitor al memoriei. t În măsura însă în care orga- 
nizatia nervoasă introduce un timp oarecare între senzaţie şi 
reacțiune, în măsura în care apare zona indeterminării, rolul 
memoriei devine indispensabil. Sîntem deci cu totul îndrep- 
tăţiți a spune că „memoria este repercusiunea, în sfera cu- 
nostintel, a indeterminării voinţei“. 2 Din toate acestea reiese 
limpede cît de neîndreptăţită era psihologia tradiţională atunci 
cînd credea a putea stabili între percepție şi amintire o simplă 
deosebire de intensitate asociată cu o identitate a naturii. 
Ideea aceasta n-a putut apărea decît pentru motivul că per- 
ceptia şi amintirea se amestecă tot timpul, încît simţul comun 
nu distinge între ele. Analiza psihologică ajunge însă a 
deosebi între percepţia pură gi amintire ca între două reali- 
tăţi esenţial deosebite, cea dintii alcătuind acel fond imper- 
sonal prin care conştiinţa coincide cu obiectul, şi peste care 
memoria adaugă, impregnîndu-l, materialul ei de reprezentări 
cistigate în manipularea materiei. Percepția pură este pre- 
zentá si memoria este trecut. Trecutul nu este însă copia 


| 

| 1 „Percepția pură“ este deci un alt cuvint pentru intuiţie, care 
| după 1896, data la care apare Materie şi memorie, se va impune defi- 
| nitiv în terminologia bergsoniană. 

| 2 Matière et mémoire, p. 58. 

mai palidă a unui prezent, ci rezultatul prelucrării lui în 
direcţia intereselor noastre. Sîntem deci constrinsi a admite 
că între percepție şi amintire există o deosebire de natură. 
Numai nesocotind acest fapt, vechile teorii ale psihologiei au 
putut vedea în fenomenele de memorie reproducerile unor 
percepții trecute, conservate de scoarţa cerebrală, cînd ar fi 
trebuit să recunoască în ele produsele unei spontaneităţi in- 
terne, imposibil de identificat cu simpla retrezire a unor 
mișcări intracerebrale care au mai funcționat odată. 

Vorbind despre memorie în termeni generali, Bergson ob- 
servă că ne ascundem deosebirea dintre fenomene separate, 
care trebuiesc puse în lumina lor proprie. Există, în adevăr, 
o memorie babitudine şi imagini-amintiri, Astfel, cînd învăţ 
o lecţie pe dinafară, folosindu-mă de lecturi repetate, ceea 
ce rezultă pînă la urmă este posibilitatea mea de a recita 
lecţia. Cum de nu s-a observat că amintirea lecţiei pe care 
o pot recita este un alt fenomen sufletesc decît amintirea 
fiecăreia din lecturile separate care au condus la acest re- 
zultat ? Cele două fenomene sînt totuși profund deosebite. 
Primul constă dintr-un mecanism motor pe care voinţa poate 
să-l declanșeze oricînd ; timpul nu-l modifică nicidecum ; din 
momentul în care conştiinţa a reușit să-l organizeze, realitatea 
lui e veșnic prezentă. Cel de-al doilea este legat, de un anumit 
moment al timpului, are coloratura lui specială si voinţa nu 
poate să-l evoce printr-un simplu ordin trimis inconstientu- 
lui. Apare mai degrabá ca un rod al reveriei, cînd parcă 
fără nici un motiv special, trecutul reînvie în noi cu toată 
forța şi pitorescul primei percepţiuni. Memoria-habitudine, 
inevoluata din momentul în care conştiinţa a achizigionat- 0, 
se organizeazá printr-un efort treptat. Imaginea-amintire este 
însă gata din primul moment și cáliuzegte din adincimile în 
care se ascunde lucrarea de organizare a memoriei-habitudine. 
Astfel, cînd încerc să rețin o lecţie pe dinafară, fiecare 
greşeală pe care o fac îmi este semnalată de imaginea-amin- 
tire care s-a fixat în sufletul meu încă de la cea dintii lec- 
tură. Numai imaginea- amintire este cunoştinţă ; memoria-habi- 
tudine este acţiune. Cum însă cunoștința și acţiunea se găsesc 
într-un strîns raport, cele două forme ale memoriei nu rámin 
izolate. Imaginile-amintiri pot „apărea atunci cînd memoria- 
habitudine le deschide calea şi sînt inhibate cînd mișcările 
habitudinii nu se produc sau sint orientate într-o direcţie 

| nefavorabilă. Imaginile-amintiri apar deci uneori dintr- -0 gra- 
ție inexplicabilá a clipei, în momentele de visare în care 
acţiunea nu ne solicită în nici un chip ; alteori însă ele sînt 
aduse tocmai de funcţionarea mecanismelor motoare care 
constituiesc habitudinile. 

Această din urmă relaţie explică fenomenul atît de dis- 
cutat al recunoaşterii sau cel puţin una din varietățile acestui 
fenomen. Psihologia mai veche explica recunoașterea drept 
| asociaţia unei percepții cu o amintire. Dacă ar fi aşa, cum 
ar fi posibil atunci n cá cecitatea psihicá nu implică si 
pierderea memoriei ? Căci sînt cazuri în care bolnavul nu 
mai recunoaște obiectele percepute, „dar isi amintegte perfect 
acele obiecte atunci cînd nu se găseşte în fata lor. Dacă 
cecitatea psihică nu este asociată cu pierderea amintirii, atunci 
nici recunoașterea nu poate fi condiţionată de contribuţia 
memoriei. Explicaţia recunoaşterii trebuie deci căutată în 
altă parte. Sa amintim că Bergson distinge între două varie- 
tài ale recunoașterii. Una din ele apare atunci cînd percepția 
determină vechi reacţiuni utile. Este recunoașterea instan- 
tanee, care consistă dintr-o acţiune și nu dintr-o reprezen- 
tare. După această primă varietate, „a recunoaște un obiect 
uzual înseamnă a şti să te servesti de el“. Într-o a doua 
varietate, recunoaşterea este fenomenul care se produce atunci 
cînd în atitudinea activă, pe care percepția unui obiect ne-o 
comandă, se inserează toate imaginile- amintiri care convin 
acestei atitudini, toate acele imagini care se pot prelungi in 
mișcări deopotrivă cu acelea pe care percepția le determină. 
Legătura percepţiei cu amintirea nu se face deci în mod 
nemijlocit, aşa cum afirmă teoria asociaţionistă a recunoaşterii, 
ci prin intermediul activităţii. O teorie confirmată de toate 
acele cazuri, relevate de Bergson î în literatura psihopatologică, 
în care cecitatea psihică se întovărășeşte cu pierderea simţu- 
lui de orientare. 

Condiţionarea dinamică a memoriei explică, după Berg- 
son, numeroase fenomene psihice anormale. Nu vom reveni 
aci asupra magistralei analize a afaziilor, despre care ne-am 
ocupat mai sus. Vom aminti însă studiul pe care l-a întreprins 


Bergson în 1908 asupra fenomenelor de „falsă recunoaștere“, 1 


1 Le souvenir du present et la fausse reconnaissance, în vol. L'Énergie 
spirituelle, p. 117 urm. 

fenomene care prin ciudăţenia lor apăreau „psihologilor ca 
niște adevărate enigme. „Falsa recunoaştere“ este termenul 
care denumeşte starea de suflet a individului stăpinit de 
impresia că oricare din percepțiile sale se leagă cu o amintire, 
că oricare din evenimentele pe care le trăieşte a mai fost 
trăit odată. Anomalia aceasta este uneori împinsă atît de 
departe, încît persoana atinsă de ea are sentimentul că ar 
putea prezice ceea ce i se va întîmpla, intr-atit viaja ei 
actuală i se pare repetarea unui trecut. Geneza acestei iluzii 
stă în înseşi condiţiile în care se produc aminurile. În ade- 
văr, amintirea nu este un fenomen posterior percepției, ci 
concomitent cu ea. În măsura în care se produce, orice 
percepţie își proiectează umbra ei în trecut. Nu înregistrăm 
însă această dedublare a percepției, deoarece atenţia la viaţă 
ne îndrumează către viitor, în direcţia faptei. Din cele două 
ramificații care ţişnesc din percepţie, numai cea care aparține 
viitorului ne interesează. Cînd însă, din vreo „pricină oare- 
care, atenţia la viaţă slăbeşte, conștiința se întoarce către 
ceea ce în percepţie s-a și constituit ca trecut și se lasă stă- 
pinită de iluzia „falsei recunoașteri“. 

Întoarcerea către trecut, printr-o atenuare sau chiar prin 
părăsirea totală a interesului practic care subliniază percep- 
tia, se mai produce şi in alte cazuri. Unul din acestea este 
al atenţiei, pe care Bergson o înfățișează ca operaţia prin 
care spiritul proiectează asupra percepţiei actuale toate amin- 
tirile care se pot insera în mişcările degajate de această per- 
ceptie. Am putea spune, în sensul lui Bergson, că atenţia 
analizează conștiința $i selectează din cuprinsul ei toate 
imaginile care. convin percepției şi în lumina cărora percepţia 
însăși cîștigă în claritate și nuanţare. S-ar putea deci „com- 
para munca elementară a atenţiei cu aceea a telegrafistului 
care, primind o depesá importantă, o reexpediazà cuvînt cu 
cuvint locului său de origine pentru a-i controla exacti- 
tatea“. 1 Atenţia desemnează deci o atitudine retrospectivă a 
spiritului, determinată la rîndul ei de o atenuare, dar nu de 
o dispariţie a interesului vital, deoarece contribuţia ei se 
înscrie tot în cadrul reacţiilor pe care percepția le descătu- 
geazá. Cind însă interesul vital este cu totul adormit, ca 
în somn, memoria răspunde excitaţiilor pe care conștiința le 


1 La Pensée et le mouvant, p. 104. 


primeşte, cu imaginile visului, haotice pentru că nici o ati- 
tudine practicà nu le selectează. În sfirgit, in cazul aga-numi- 
tului „eu al muribunzilor^, asupra căruia Bergson revine de 
mai multe ori în scrierile sale, individul găsindu-se în faţa 
unei primejdii atît de grave încît nici o reacţie utilă nu mai 
e cu putinţă, conștiința sa este invadată de întreg conţinutul 
memoriei. Multă vreme psihologii n-au putut da o explicaţie 
satisfăcătoare stării de spirit a accidentaţilor gravi care, în 
cele cîteva clipe ale primejdiei de moarte, retrăiesc Viața lor 
întreagă. Suprimarea resortului intim al atenţiei la viață pare 
să îngăduie acum explicația căutată. 

Același resort intim mişcă asociaţia de idei. De ce se aso- 
ciază ideile noastre după raportul lor de asemănare sau con- 
tiguitate, rămîne un fenomen obscur pentru psihologia mai 
veche. El se luminează însă pentru cine observă că atenţia 
la viață îngăduie accesul în conştiinţă numai acelora dintre 
amintirile noastre care înfățișează o utilitate vitală oarecare 
în raport cu percepția actuală. Imaginile asemănătoare sau 
contigue posedă însă o astfel de utilitate de vreme ce ele pot 
face să profite prezentul de ceea ce i-a semănat în trecut 
şi de ceea ce i-a premers sau urmat acestuia. De asemeni, 
dacă spiritul nostru formează idei generale, deși în fapt el 
nu percepe decit obiecte individuale, lucrul se explică prin 
aceeaşi orientare precisă a conștiinței, mai interesată de ase- 
mănările dintre lucruri, ca singurele care ne pot orienta ac- 
iunea. În măsura însă în care tensiunea atenţiei vitale 
slàbeste se pot înregistra două efecte deopotrivă de intere- 
sante: spiritul atinge individualul şi memoria scoate la 
iveală amintiri mai bogate şi mai particulare, care altfel 
scapă conştiinţei. Spiritul trece atunci de la planul acțiunii 
la planul visului $ dobindeste despre viaţa lui intimă cu- 
nostinte care pot fi de cea mai mare utilitate filozofului. 
Îmbogăţit cu tot ce i-a putut dărui o viatá interioară mai 
adincà, va întreprinde Bergson să zugrăvească acum imaginea 
filozofică a lumii exterioare. 


! În La Pensée et le mouvant (p. 64 urm.) Bergson face din ideile 
generale nu numai un produs al percepției asemănărilor, dar şi niște 
construcții bazate pe realități obiective, inerente structurii realului, cum 
ar fi, de pildă, genurile si spetele biologice sau calităţile, combinaţiile și 
energiile tipice ale materiei. Și în această privință se poate spune că 
Bergson a evoluat în direcția unei accentuări a realismului. 

Folosind o metodă aplicată de mai multe ori în istoria 
filozofiei, Bergson recunoaște în intuițiile cele mai adinci ale 
conștiinței principiul explicatiei universale. Întocmai ca Scho- 
penhauer, care generalizind experienţele intime ale voinţei 
obținea principiul voinţei universale, adică substratul întregii 
realităţi, tot astfel Bergson folosește experiența duratei in- 
terne pentru a dobindi, prin analogie, înțelegerea chipului 
în care se desfăşoară viața pe pămînt. Deopotrivă cu con- 
știința în planul ei profund, viaţa indivizilor şi a spetelor 
înfăţişează o succesiune care este, în acelaşi timp, creație 
necontenită. În fiecare din momentele sale, trecutul exercită o 
presiune asupra prezentului, care conţine prefiguragia viito- 
rului. „Viaţa, scrie Bergson, apare drept un curent care trece 
de la un „germene la altul prin intermediul unui organism 
dezvoltat.“ 1 S-ar părea totuși că, spre deosebire de materie, 
care reprezintă o continuitate neîntreruptă, viața se manifestă 
în individualităţi, adică în sisteme închise, comparabile nu- 
mai cu totalitatea universului material. Ideea analogiei dintre 
microcosm şi macrocosm, foarte populară în timpul Re- 
naşterii, revine şi în aceste observații ale lui Bergson. Numai 
că individualitatea conține în sine un principiu de etero- 
genitate. Prin faptul biologic al eredității, ea se leagă cu 
întreg trecutul vieţii pe pămînt ; prin tendința de a se repro- 
duce, ea deschide către viitor o poartă sub care vor intra 
în lume alte individualități şi forme noi de viaţă, într-o 
succesiune neistovită şi creatoare. 

Cum trebuie să ne explicăm oare formele diverse pe care 
le ia viața pe pămînt : ? Am arătat şi mai sus că atit explica- 
ţia mecanicistă cit si aceea finalistă i se par lui Bergson cu 
totul nesatisfăcătoare, ca unele care sint sugerate de „chipul 
în care procedează acțiunea omenească. Lăsind însă la o 
parte ipotezele filozofilor, pentru a examina pe acele ale 
naturalistilor, Bergson nu poate fi însă mai mulțumit, cu 
tot meritul parţial pe care trebuie să- al recunoască contribuției 
lor ştiinţifice, Căci transformismul, în variantele pe care i 
le-a dat un Darwin, un Hugo de Vries sau un Eimer, nu 
poate explica faptul identității de structură a unui anumit 


i P'Évolution créatrice, p. 29. 

organ la spete dintre cele mai felurite. lată însă că zoologia 
comparată ne arată că organizarea ochiului este aceeași la 
vertebrate și la moluște. Bergson consacră o lungă discuţie 
acestei ciudate omologii, pentru a ajunge la concluzia că nici 
una din ipotezele transformiste n-o poate lămuri. Căci ad- 
| miţind că formele pe care le iau organele ființelor vii se 
explică prin variagiunile lente sau bruște pe care mediul le 
selectează şi ereditatea le fixează, rămîne inexplicabil cum 
spete atît de felurite, ca acele citate mai sus, au variat în 
acelaşi chip. De asemeni, admitind că forma organelor este 
determinată de acţiunea fizico-chimică a mediului, rămîne cu 
| totul obscur faptul cá spete trăind în medii atît de diverse au 
i putut ajunge la o organizare identică a unora dintre organele 
lor. Mai plauzibilă i se pare lui Bergson ipoteza neolamarckie- 
nilor asupra influenţei funcţiunii asupra structurii organelor. 
Ochiul este o creaţiune a vizualităţii Şi forma determinată 
pe care acest organ îl ia la o speţă sau alta atirná numai de 
gradul de intensitate al vizualitàgii lor. Dacă acest grad este 
acelaşi, organele vor avea o formă identică. Tot astfel, spune 
Bergson, intrebuintind o comparaţie dintre cele mai sugestive, 
mina care se mişcă într-un sac cu piliturá de fier va ajunge 
să dea aceeași grupare marelui număr de particule materiale 
| care compun pilitura, ori de cîte ori, miscindu-se cu același 
| elan, se va opri în același loc. 

Comparaţia ochiului vertebratelor cu acela al moluștelor 
este numai un exemplu printre atitea altele posibile, toate 
putînd ilustra existența aceluiași principiu creator, care strá- 
| bate întreaga viaţă şi căreia îi dà Bergson numele de elan 
vital. Elanul vieţii strábate materia. Bogăția curentului de 
viaţă, multiplicitatea tendinţelor lui găseşte în rezistenţa 
materiei condiţia care explică varietatea succesivă a spetelor. 
Transformismul impusese viziunea spetelor dispuse succesiv 
pe aceeaşi linie a timpului. Mai în acord cu faptele observate 
| de paleontologie, care ne arată cum mai multe speţe pot 
apărea dintr-o dată și cum evoluţia uneia din ele poate fi 
independentă, deși contemporană cu evoluţia alteia, Bergson 
propune viziunea unei dezvoltări a Vieţii pe pămînt asemănă- 
toare cu explozia obuzului, ale cărui bucăți, după ce s-au 
Sy din întreg, explodează, la rîndul lor, în alte bucăţi 

Dezvoltarea vieţii nu urmează deci o traiectorie unică, 
ci i ua de traiectorii pe al căror parcurs se desfac noi direcţii 

divergente. În aceasta constă ceea ce Bergson numeşte evoluția 
creatoare. Marea ei mulţime de ramificații permite însă iden- 
üficarea cîtorva direcţii esențiale. 

Considerată în aspectul ei cel mai general, viaţa nu este 
altceva decît un fenomen de detentă, de convertire a unei 
energii virtuale într-o energie dinamică. Orice ființă vie 
inmagazinează substanţe cu însuşiri explozive, care alimen- 
tează actele ei. Izvorul universal al energiei vitale este 
soarele, a cărui influenţă muluplă şi încă „nu îndeajuns de 
studiată este receptată de plante şi transmisă animalelor care 
se hrănesc cu plante sau animalelor care se hrănesc cu ani- 
male alimentate la rîndul lor cu plante. Energia solară 
înmagazinată de vegetale ajunge astfel să se elibereze în 
acțiunile animalelor, în timp ce vegetalele însele trăiesc într-o 
toropealà (torpeur) întreruptă de puţine reacţii cu caracter 
fizico-chimic. Cu toate că excepţii la această regulă generală 
se pot semnala în unele puncte ale întinsului domeniu al 
vieții, cum este cazul plantelor înzestrate cu funcțiunea moti- 
lităţii sau a animalelor care trăiesc în toropeală, se poate 
spune că toropeala și mobilitatea sînt cele două mari direcţii 
fundamentale ale vieţii pe pămînt. Dacă ne spunem că feno- 
menul vieţii se compune dintr-o lucrare de acumulare urmată 
de o acţiune de cheltuire a energiei acumulate, putem adăuga 
că plantele sînt specializate în acumulare și animalele în 
cheltuire. Dar dacă ne gindim că fabricarea explozivului nu 
poate avea alt obiect decît explozia care îi urmează, devine 
limpede pentru oricine că sensul vieții pe pămînt trebuie 
căutat în direcția evoluţiei animale și nu în aceea a dezvol- 
tării vegetale. 

Plantele se pot dispensa de mobilitate, deoarece ele găsesc 
în însuşi mediul în care sînt înrădăcinate substanţele necesare 
creşterii şi întreţinerii lor. Ele se vor înveli deci într-o mem- 
brană de celuloză care le imobilizează şi le izolează de agenţii 
excitant ai lumii exterioare, menţinîndu- le în inconstienja 
coropelii. Animalele trebuie însă să-și caute hrana. Ele sînt 
deci mobile și conştiente. Între conștiință şi mobilitate este. 
un strîns și indiscutabil raport. Cum viaţa este, în principiu, 
alternanță de acumulare și explozie și, prin urmare, mobili- 
tate, Bergson este îndreptățit să observe că „în drept, dacă 
nu în fapt, conştiinţa este coextensivă cu viaţa“. Întîmpinăm 
aci una din afirmaţiile cele mai categorice ale spiritualismului 

bergsonian. Vom vedea mai tîrziu care sint consecinţele me- 

tafizice ale acestui principiu. Deocamdată trebuie să arătăm 

că pe direcţia proprie mobilităţii animale, se grefează alte 

trei direcţii secundare, pe care Bergson le descrie cu măiestrie 

în acea vastă evocare a vieţii pe pămint care constituie 
| miezul cărţii despre Evoluţia creatoare. Una din aceste 
direcţii este aceea a echinodermelor și moluștelor, care pentru 
a se apăra împotriva inamicilor lor ereditari s-au închis 
într-o carapace, atenuînd virtutea lor mobilă si ajungînd la 
o semitoropeală. A doua direcție este aceea a peştilor si 
insectelor, care se apără tocmai printr-o mare mobilitate, A 
treia direcție este a vertebratelor, a căror ultimă verigă, 
speța omenească, reprezintă punctul cel mai înaintat al în- 
iregii evoluţii animale şi desigur raţiunea de a fi a vieţii 
pe pămînt. 

În adevăr, mobilitatea creează în jurul fiecărui animal o 
anumită zonă de indeterminare, în care acţiuni relativ ine- 
dite pot răspunde la imprejurári neprevăzute, Zona aceasta 
este destul de restrînsă în ce priveşte insectele şi chiar o 
mare parte din vertebrate, deoarece ele răspund celor mai 
de seamă dintre excitatiile externe cu acele reacţii tipice Și 
neschimbate care sint instinctele. Filozoful rămîne uimit de 
preciziunea și siguranța instinctului, de tot ceea ce funcţio- 
narea lui pare să implice î în ordinea cunoașterii vieţii. Cazul 
coleopterei sitaris care își depune ouăle în galeriile pe care le 
sapă, o insectă numită antoforul și știe să se lipească îndată 
ce devine larva de corpul acesteia, să-i sugă ouăle, apoi 
mierea și să se conserve astfel pînă devine un organism. de- 
săvirșit, manifestă o simpatie cu viaţa, un fel de tulbure 
conştiinţă intuitivă, care îl face pe Bergson să observe „că 
dacă instinctul animal ar deveni conştient şi ar putea răs- 
punde întrebărilor noastre, de la el am putea obţine cu- 
nogtintele cele mai prețioase despre tainele adinci ale vieţi. 
Dacă, pe de altă parte, valoarea mijloacelor biologice trebuie 
judecată după succesul lor, adică după facultatea lor de a se 
dezvolta în medii dintre cele mai felurite şi de a cuceri 
domenii cît mai întinse ale planetei, trebuie să spunem că 
valoarea biologică a instinctului este absolut superioară. Gra- 
ție organizării lor instinctive, care la insectele himenoptere a 
ajuns la un mare grad de perfecţiune, speţele acestea au de- 
venit adevărații stăpini ai subsolului, după cum omul este 

stăpinitorul netăgăduit al suprafeţei pămîntului. Totuşi, nu 
instinctivitatea insectelor reprezintă direcţia finală a vieţii, 
pentru că nu ea este aceea care înscrie în jurul organismului 
animal spaţiul cel mai larg al indeterminării, adică putinţa 
celei mai întinse utilizări a materiei în vederea unor scopuri 
prescrise de voința liberă și creatoare. Direcţia aceasta este 
a inteligenţei, reprezentată cu modestie de unele vertebrate şi 
cu o mare strălucire, în vederea unor ţinte care nu pot fi 
încă pe deplin întrevăzute, de către speța umană. 
Caracteristica inteligentei este pentru Bergson facultatea 
ei de a fabrica unelte cu ajutorul cărora să-și întindă raza 
acţiunii şi puterii ei. Instinctul animal igi creează și el unel- 
tele care îi sint necesare, folosind materia organizată. Ins- 
tinctul însuși nu este, la urma urmei, decît o prelungire a 
lucrării de organizare a vieţii. Folosind însă instrumentele 
organice, conformate pentru anumite tipuri de reacţii, instinc- 
tul nu dispune de toată libertatea, şi zona de indeterminare 
pe care o desemnează în jurul lui rămîne destul de mică. 
Inteligența igi fabrică însă uneltele sale din materia inorga- 
nizată şi tocmai independenţa acestora faţă de organismul 
animal permite larga și variata lor întrebuințare în slujba 
libertăţii creatoare. Nu încape îndoială că omul este animalul 
care a dus la o dezvoltare mai mare inteligenţa instrumen- 
tativă, încît mult mai potrivit decît calificativul sapiens, pe 
care zoologia clasică îl acordă spetei om, i se cuvine atributul 
faber. Creaţia unor noi tipuri de unelte sînt faptele cele mai 
considerabile ale istoriei omului, încît este de prevăzut cá 
mult timp după ce va fi dispărut zvonul războaielor și revo- 
lugilor noastre, omenirea își va reaminti de magina cu aburi 
şi de dinamul electric. 

S-ar părea că elanul vital, după ce a experimentat soluţia 
instinctului, a adoptat pe aceea a inteligenţei, ca una care 
este mai capabilă sa realizeze intenţiile ei creatoare. Drumul 
elanului vital înaintează triumfător peste obstacolele pe care 
i le opune materia. Între viaţă si materie există un antago- 
nism profund. Astfel, pe cînd viața se găsește implicată 
într-un proces de necontenită creaţie, energiile fizice se de- 
gradează. Materialitatea, spune Bergson, este ceva care se 
desface. Extensiunea materiei este întreruperea unei tensiuni. 
Procesul de creaţie al vieţii nu poate fi deci material. Natura 
lui este spirituală. Primind energii explozive din marele re- 

zervoriu al soarelui, organismele isi suspendă pentru o clipă 
lucrarea lentă a degradarii lor energetice. Viaţa străbate in 
toate privinţele căi opuse materiei. Totuşi, ea nu se poate 
| îndruma către telurile ei proprii decît utilizînd materia. 
Întreprinderea paradoxală a vieţii constă deci în a insera 
libertatea ei în determinismul naturii. Este ceea ce izbutește, 
într-o măsură infinit superioară oricărei alte spete animale, 
omul. Întreaga lume organică există deci pentru a produce, 
în cele din urmă, fiinţa în care elanul creator al vieţii pare 
să fi obţinut victoria cea mai de seamă asupra materiei. 
Sistemul bergsonian nu culminează totuşi în magnificarea 
omului, ci în aceea a lui Dumnezeu, pe care marele filozof 
îl face să coincidă cu principiul de creaţie care străbate în- 
| treaga natură și produce toată acea varietate de forme din 
| a căror succesiune se lámureste sensul arătat. Se poate susține 
că concepţia lui Bergson asupra divinității are o anumită 
coloratură panteistă, pe care unii din criticii săi catolici au 
pus-o în lumină, determinind autoritatea pontificală să pună 
la index, printr-un decret din 1 iunie 1914, întreaga operă 
bergsoniană. t Principiu de creaţie străbătând natura, divini- 
tatea bergsoniană nu este o ființă personală înzestrată cu 
conştiinţă şi inteligenţă, de vreme ce conștiința şi inteligența 
sînt arme în serviciul vieţii practice. Dumnezeu nu este 
închipuit de filozofia bergsoniană nici drept creatorul fiinţei 
din neant si nici ca instauratorul ordinii în haos. Supunînd 
unei aspre critici ideile de dezordine și neant, Bergson con- 
duce către concluzii dintre cele mai importante în ce privește 
| conceptul divinității. Dezordinea și neantul sînt pentru Berg- 
| son false idei, produse ale înclinării noastre de a introduce 
si în problemele metafizicii categoriile acțiunii practice. În 


1 Obiecţii împotriva panteismului bergsonian face J. Maritain, Za 
philosophie bergsonienne (Études critiques), 1914. Într-o scrisoare adre- 
sară părintelui de Tonquédec şi publicată de acesta în revista catolică 
Etudes, t. CXXX, p. 515, Bergson a arătat cá gîndirea sa respinge de 
fapt monismul şi “panteismul în general si cá deci ea se încadrează per- 
fect în disciplina gîndirii creştine, ca una care a încercat să dovedească 
deopotrivă faptul libertăţii, realitatea spiritului şi existența unui ,»Dumne- 
neu creator şi liber, generator al materiei si-al vieţii si al cărui efort 
continuă, în direcția ien prin evoluția spetelor si prin constituirea 
personalităților umane". Gîndirea catolică a receptat, dealtfel, influența 
bergsoniană, pe care o putem identifica la gînditori de valoarea unui 
Ed. Le Roy si J. Chevalier. 

adevăr, pentru punctul de vedere al acţiunii, ordinea nu 
poate fi decît ulterioară dezordini, produsul unei fapte care 
stabilește între lucruri anumite raporturi. Analiza filozofică 
ne arată însă că nu există dezordine ci numai varietăţi felu- 
rite ale ordinii, 9 ordine geometrică şi materială şi o ordine 
vitală. Unei î încăperi care mi se pare dezordonată îi lipseşte, 
de fapt, numai această din urmă ordine, armonia pe care o 
introduce în manifestările sale persoana umană, în timp ce 
încăperii de care ne ocupăm trebuie să-i recunoaștem o ordine 
mecanică, de vreme ce locul si poziţia fiecărui obiect sînt 
explicabile prin mișcările automatice ale persoanei care le-a 
folosit sau prin alte cauze eficiente. Efectul de dezordine nu 
este decît produsul unei așteptări înșelate. Cind mă aştept 
să intimpin ordinea mecanică si să aflu pe cea vitală sau 
cînd lucrurile se întîmplă dimpotrivă, înregistrez sentimentul 
dezordinii și trăiesc una din iluziile cele mai curente ale 
conştiinţei, 

Deopotrivă de șubredă în fata analizei filozofice este si 
ideea de neant. Desigur, pentru punctul de vedere al acţiunii 
practice, orice obiect produs de fapta noastră umple un gol, 
ființa în intregimea ei nu poate fi decît ca „o broderie pe 
canavaua vidului“. Fiinţa presupune, așadar, neantul, şi con- 
ceptul ei implică pe acela al creaţiei. in realitate însă, afirmă 
Bergson, nu numai că ființa nu presupune neantul, ci dim- 
potrivă : neantul presupune fiinţa. Nimeni nu poate concepe 
neantul decît în forma suprimării unei realităţi. Vidul nu este 
decît reprezentarea unui plin substituit, pe care conştiinţa 
noastră îl întovărășeşte cu sentimentul de dorință sau regret, 
încercat cu adevărat sau închipuit că ar putea fi încercat. 
Neantul este o pură construcție mintală, Cine nu părăsește 
niciodată terenul experienţei nu întîmpină decît fapte, stări şi 
lucruri în succesiune necurmată. Lumea este plină în toată 
întinderea ei și ea își ajunge ca ceva care nu se mărginește 
cu un principiu eterogen și nici nu-și datorește existența, unei 
intervenţii creatoare din nimic sau triumfătoare peste neantul 
primitiv. Dar dacă lumea nu este efectul unui act creator 
unic, ea este domeniul unei creaţii necontenite, in adîncimea 
căreia trebuie să recunoaștem un principiu de forţă şi iubire. 
Acest „principiu produce nenumăratele forme ale vieţii, tre- 
zeşte în om curentul vieţii morale și îl umple de dumnezeies- 
cul sentiment al bucuriei, ori de cite ori conştiinţa îi spune 

că fapta sa creatoare se găseşte în acord cu elanul vieţii pe 
pămînt. Dumnezeu este în filozofia bergsoniană acest prin- 
cipiu de creaţie. 


Întreaga filozofie a lui Bergson conduce către problema 
morală și religioasă. Cugetătorul însuși s-a oprit îndelung 
înainte de a face cunoscute concluziile sale în aceste materii 
hotărîtoare. Opera care le este consacrată a fost precedată 
de un sfert de veac de relativă tăcere, deși în tot acest timp 
numeroși comentatori ai lui Bergson nu osteneau să-i ceară 
completarea sistemului său de gîndire în latura filozofiei 
practice. În realitate, etica lui Bergson se găsea oarecum 
prefigurată în scrierile sale mai vechi. Așa, de pildă, con- 
ceptul bergsonian al libertăţii conţinea şi o indicație norma- 
tivă, o invitaţie de a menţine fapta în acord cu viaţa adîncă 
Și originală a conștiinței. Ideea de viaţă este și ea impregnată 
de indicaţii normative. Ingeniosul eseu asupra Rísului con- 
ținea în această privinţă sugestii dintre cele mai însemnate. 
Abaterea de la norma vieţii nu ni se arată oare a fi sanc- 
i tionatà în reacţiunea naturală cu care intimpinám arátárile 
comicului ? Dacă aplicăm sancţiunea risului. ori de cíte ori, 
așteptind o manifestare a vieţii, întîmpinăm un efect de 
automatism mecanic, nu este aci o dovadă că ideea de Viaţă, 
latentă în mintea noastră, posedă o Virtute normativă care 
| nu poate fi indiferentă conștiinței morale ? Valoarea etică a 
faptei creatoare este apoi concluzia pe care o extrage citito- 
rul cîştigat de marea viziune a vieții în Evoluția creatoare. 
Bergson însuşi a consacrat pagini elocvente acestei teme cu 
ocazia conferinței pronunțate în 1911 la Universitatea din 
Birmingham. Toate acestea nu erau însă de ajuns și astfel, 
în 1932, marele ginditor se hotărăște să înfăţișeze roadele 
mult așteptate ale meditaţiei sale etice în opera Les deux 
sources de la morale et de la religion. 

Pástrind şi în această privinţă contactul cu faptele obser- 
vabile, Bergson ajunge la constatarea că nu există o singură 
morală, ci două morale felurite, cu funcțiunile și comanda- 
mentele lor respective. Una din acestea este morala societă- 
ţilor închise. Elanul vital, ne spune Bergson, a produs socie- 
tăți închise la capătul a două din direcțiile ei fundamentale, 

în speţele himenoptere și în speța umană. Înlăuntrul acestor 
societăţi, indivizii se încadrează puternic în ordinea vieții 
colective. Regulatorul acestei atitudini este instinctul, în- 
trucit priveşte pe himenoptere şi morala închisă în ce-l pri- 
veste pe om. Conştiinţa inspirată de morala închisă leagă 
puternic pe individ de interesele societăţii sale și recomandă 
lupta neîmpăcată împotriva străinului ; ea justifică războiul 
cu toate excesele lui. Morala închisă este expresia naturii în 
om: semnificaţia si funcțiunea ei au un caracter biologic. 
Modul ei de a lucra în conștiința individuală ia forma obli- 
gaţiei, adică a presiunii pe care societatea o exercită asupra 
individului. O mulţumire liniştită, o bună stare deopotrivă 
cu aceea pe care o procură exercițiul normal al tuturor func- 
ţiunilor vitale, este răsunetul afectiv în conștiință al împli- 
nirii obligaţiilor emanate din sfera moralei închise. 

Elanul vital n-a făurit organisme colective superioare 
societăţilor închise. Societăţile închise sînt singurele pe care 
le găsim în natură. Elanul vital a produs în schimb unele 
individualităţi hotáritoare în dezvoltarea morală a spetei 
umane, cum sînt marii ei binefăcători, eroii si sfinţii. Gindu- 
lui și faptei acestora le datorăm moralele deschise sau abso- 
lute, care preconizează îndatoriri faţă de întreaga umanitate 
si faţă de fiecare om în parte. Moralele deschise sînt incar- 
nate în personalităţile care le reprezintă și a căror existenţă 
exemplară nu lucrează prin intermediul unei obligaţii im- 
personale, ci prin chemare directă, prin ceea ce Bergson 
numește ,/appel du heros“. „De ce au găsit oare sfinţii 
imitatori, se întreabă Bergson, de ce oare marii oameni de 
bine au tîrît mulțimile în urma lor? Toti aceștia nu cer 
nimic și obțin totul. Ei n-au nevoie să îndemne; le ajunge 
să existe; existenţa lor este o chemare.“ 1 Cine urmează 
acestei chemări nu mai resimte simpla mulțumire a celui care 
se conformează comandamentelor moralei închise. În sufletul 
lui pătrunde fiorul bucuriei, entuziasmul pe care îl descă- 
tuşează elanul creator al vieţii activind in om, înaintarea în 
direcţia telurilor superioare ale vieţii. Desi deosebirea dintre 
cele două morale este esenţială, există totuși posibilitatea ca 
morala deschisă să lucreze asupra societăţilor închise, să le 
perfecţioneze și să le îndrumeze către forme mai înalte. 


t Les deux sources de la morale et de la religion, p. 29—30. 

Bergson crede că poate constata un astfel de proces în for- 
marea democraţiilor moderne, pe care le socoteste răsărite 
din spiritul moralei deschise a Fvangbeliilor. 1 „Dintre toate 
concepţiile politice, scrie, Bergson, democrația este cea mai 
îndepărtată de natură, singura care depășește, cel puţin în 
intenţia ei, condiţiile «societăţii închise».“ Judecind după 
spiritul de fraternitate pe care îl proclamă și după izvoarele 
ei istorice, printre care Bergson distinge pietismul lui Kant 
protestantismul și quietismul lui Rousseau, puritanismul ame- 
rican al revoluţiei din 1791, se poate spune că „democraţia 
este de esență evanghelică şi că motorul ei este iubirea“. 

Viaţa socială, a oamenilor implică în toate formele ei 
religia. Nu există societate omenească fără religie. Se cuvine 
însa să distingem, ca si în cazul moralei, două varietăţi 
profund deosebite ale religiei. Una din ele, religia. statică, 
este produsul funcţiunii fabulatoare a omului gi raţiunea ei 
de a fi este să-l apere împotriva primejdiilor pe care le aduce 
cu sine exercițiul puterilor intelectuale. În adevăr, marea 
dezvoltare pe care a luat-o inteligenţa în om a slăbit puterea 
disciplinei sociale, Inteligența este individualistă, mai intíi 
pentru motivul cà funcțiunea ei esenţială fiind să invente, 
ea trebuie să facă un apel la inițiativa individuală care 
atenuează mult rigoarea disciplinei obşteşti. Pe de altă parte, 
pe cîtă vreme instinctul este totdeauna orientat spre exterior, 
| inteligența întoarce pe om către sine, către sfera intereselor 
sale egoiste. „Inteligenşa încurajează în primul rînd egois- 
mul.“ Apare atunci funcțiunea fabulatoare care împiedică 
efectele primejdioase ale inteligenţei, închipuind zei protectori 
ai cetăţii înzestrați cu rolul de a o apăra și de a pedepsi sau 
răsplăti acțiunile care o ating. Pe această cale apare religia 
statică, depusă în mituri si legende, organizată in instituții, 
păstrătoare a tradiţiilor și totdeauna în serviciul intereselor 
cetăţii. Din acest punct de vedere, se poate spune că „religia 
statică este o reacţie defensivă a naturii împotriva puterii 
dizolvante a inteligenţei“. 

Atita poate n-ar fi fost de ajuns. Inteligența ameninţă nu 
numai vitalitatea societăţii, dar şi pe aceea a individului. 
Căci inteligenţa descoperă moartea, rămasă, ca idee generală, 


t Op. cit, p. 304. 

necunoscutà animalelor. Gindul morti este unul dintre cele 
mai deprimante. Natura reacţionează însă opunind reflec- 
puni depresive asupra sfirsitului fatal care așteaptă pe 
oricine, imaginea unei vieţi după moarte, instituind cultul 
strămoşilor și făurind conceptul sufletului, ca un principiu 
care subzistă după distrugerea corpului. Toate aceste imagini 
reactive faţă de gîndul morții vin să oprească cuprinsul reli- 
giei statice, Bergson nu uită să adauge că de religia statică, 
în aceste ultime aspecte ale ei, [se] foloseşte nu numai indi- 
vidul, dar si societatea, ca una în beneficiul căreia urmează 
să se producă acel efect individual, mai avîntat atunci cînd 


„reprezentarea sfirsitului inevitabil nu-l limitează. 


Alt caracter are religia dinamică, termen prin care Berg- 
son denumește misticismul tuturor timpurilor. Evident, întoc- 
mai ca religia statică, misticismul procură și el individului 
siguranța şi seninătatea pe care inteligenţa le tulbură în 
atitea feluri. Cità deosebire totuși între aceste două varietăţi. 
În timp ce religia statică este legată de viaţa unui grup 
omenesc limitat, misticismul posedă o trăsătură hotărît uni- 
versalistă. Divinitatea către care se îndreaptă elanul de iubire 
și fervoare al misticului este a tuturor oamenilor. Dumnezeul 
religiei dinamice nu este altul decît principiul de iubire și 
creație care, după ce a produs toate formele vieţii, a făcut 
să apară umanitatea, ca unealta cea mai adecvată în mîinile 
ei inventive. În iubirea fierbinte a divinității, misticul im- 
brățișează întreaga omenire pe care, prin căldura sufletului 
său, prin fapta sa hotărită și vitează, o tirāşte cu forţa pe 
căile destinului său. În pagini de un mare interes, comparind 
misticismul feluritelor civilizații, Bergson ajunge la concluzia 
că abia misticismul creștin a realizat în forme perfecte esenţa 
religiei dinamice. Căci misticismul creștin nu este contem- 
plage, ci acţiune, creaţie, iubire. Elanul vital a sfărimat în 
fiinţa personalităţilor mistice digul rezistenţei materiale, fă- 
cind din ele mari realizatori, capabili a fi purtat gloata 
popoarelor occidentale pe căile unei carități aprinse si active. 
Este foarte caracteristic pentru idealurile care se degajează 
din aceste supreme pagini ale lui Bergson faptul că tipul 
omenesc cel mai înalt pare a fi pentru el misticul activ al 
Occidentului, din categoria Sfintului Paul și a Sfintei Tereza, 

| a Caterinei din Sienna, a lui Francisc din Assisi sau a Ioanei 

| d'Arc. Lucrarea misticului creștin este singura capabilă să 

| transforme umanitatea, inzestrind-o cu o putere de creaţie 

în serviciul întregii comunităţi umane, pe care elanul vital 
ar fi atins-o odată cu ivirea spetei noastre, dacă mijloacele 
sale n-ar fi fost cele atît de mărginite ale individului. Abia 
în lumina misticismului creștin începe să se lumineze scopul 
întregii lumi, care pare a nu fi altul decît „o întreprindere 
a lui Dumnezeu pentru a crea creatori“. 

Bergson nu se oprește la aceste consideraţii generale, ten- 
| dinga sa pragmatică și realistă, caracterul activ al misticismu- 
lui pe care îl propune și care se numără desigur printre 
tendinţele sale mai adinci, îl determină să se oprească în 
fata unora dintre problemele actualități și să încheie cu ceea 
ce s-ar putea numi programul de viitor al omenirii. În 
această importantă ordine de idei, care interesează mai cu 
seamă ştiinţele sociale particulare, Bergson preconizează mā- 
suri în legătură cu fenomenul suprapopulaţiei, cauza cea mai 
de seamă a relelor numeroase de care suferă umanitatea 
actuală, o distribuţie rațională a materiilor prime gi o orga- 
nizare a condițiilor moderne de lucru. Această organizare nu 
este întrevăzută însă de Bergson în sensul comunist, de vreme 
ce proprietarea este pentru el una din instituţiile cele mai 
naturale, corespunzind unui instinct foarte înrădăcinat. Faţă 
de absurda sporire a trebuinţelor omeneşti, Bergson reco- 
manda o întoarcere către un regim de viață simplă, în care 
plăcerile confortului părăsit să fie înlocuite cu bucuriile mai 
adinci ale unei existente pătrunse de sensul mistic al vieţii. 
Un astfel de reviriment i se pare, dealtfel, lui Bergson nu 
numai recomandabil, dar și probabil, de vreme ce marea dez- 
voltare materială a zilelor va determina în cele din urmă 
reacţia complementară a sufletului; mecanica va deștepta 
mistica. Originile mașinismului modern sînt, dealtfel, ele 
însele mistice, deoarece fenomenul a apărut ca una din for- 
mele elanului creator al vieții. Direcţia adevărată a mașinis- 
mului modern, destul de întunecată astăzi, nu se va limpezi 
decît în momentul în care conducerea ei va fi încredințată 
misticismului retrezit. Meditatia etică și religioasă a lui Berg- 
son se încheie asupra unor astfel de întăritoare speranţe. 

Paginile de faţă fiind închinate filozofiei lui „Bergson si 
nu bergsonismului, nu putem insista asupra înrîuririi pe care 
operele analizate aci au exercitat-o atît asupra cercetării filo- 
zofice contemporane, cit și asupra altor domenii ale creaţiei 
culturale a vremii. Pentru a fixa însă fizionomia acestei 
contribuţii epocale, se cuvine a arunca o privire asupra for- 
mei de spirit pe care o manifestă, cît si asupra afinităților 
sale morale. Căci există, fără îndoială, o formă bergsonianà 
de spirit cu virtuţi atractive către certe puncte ale universului 
moral. Curentul acesta nu constă atita dintr-o seamă de opere 
crescute din trunchiul unei doctrine constituite, cît dintr-o 
stare de spirit si dintr-un punct de vedere, de unde ochiul 
poate parcurge întreaga zare a lumii. Bergsonismul este 
expresia și, în parte, cauza acelei îndrumări spirituale mo- 
derne, doritoare de o cuprindere mai bogată și mai concretă 
a realului pe care socotește că trebuie a-l cerceta în formele 
lui individuale, cu mijloace directe și intuitive. Nimeni nu 
poate defini mai bine bergsonismul decit tocmai adversarii 
lui, care apar totdeauna printre spiritele dogmatice si rigide, 
printre oamenii de cabinet şi făuritorii de teorii. Cine a trăit 
mai multă vreme în atmosfera scrierilor lui Bergson și s-a 
pătruns de valorile exprimate și inexprimate ale filozofiei 
sale, nu poate să nu resimtă tot ce este aer închis, depărtare 
de viaţă şi pedantism steril în atîtea din sistemele tradiţiei 
clasice. Pot spune chiar, din experienţa unei oarecare fami- 
liarităţi cu operele filozofului, că unul din cele mai sigrre 
efecte ale studierii acestora este o criză de încredere faţă de 
filozofie, pe care nu o depășește, în cele din urmă, decit 
acela care ajunge a recunoaşte în construcțiile sistematice ale 
marilor ginditori tot ce este experienţă directă a lucrurilor 
şi manifestare a personalităţii originale. Experienţa vie în- 
gropatá în temelule clădirii este valoarea de seamă pe care 
o caută persoana recîştigată pentru filozofie prin pilda si 
îndrumarea lui Bergson. 

Filozofia lui Bergson a reușit să producă acea joncțiune 
à speculagiei cu viaţa, a cărei lipsă a fost de atitea ori regre- 
tată în trecut, Din această pricină răsunetul ei nu s-a produs 
atit printre oamenii de specialitate filozofică, ci mai ales 
printre savanții aplecaţi asupra unui domeniu de fapte 

particulare si asupra unui cîmp de experiențe concrete, apoi 
asupra artiştilor și asupra oamenilor de acţiune. Din această 
pricină, bergsonismul filozofic este destul de limitat în ma- 
nifestările lui, printre care trebuie să amintim totuși opera 
unui maestru, pe aceea a lui Ed. Le Roy. Mult mai abun- 
dentă a fost recolta bergsoniană în afara incintei filozofice, 
extra muros. 

Influenţa lui Bergson asupra ştiinţei contemporane a fost 
imensă. Lipsesc încă lucrările de detaliu care să ne permită a 
pretui această influență în toată întinderea ei. Dar și primele 
rezultate ale unei cercetări rapide sînt destul de bogate. Cînd 
| în 1927, Paul Archambault a întreprins în Les Cabiers de la 
nouvelle journée, o anchetă asupra problemei realului, studiile 
foarte temeinice sosite ca răspuns, printre care unele veneau 
de la filozofi ca Jacques Chevalier, altele însă de la psiho- 
logi, medici sau juriști, aduceau deopotrivă convingerea că 
vechea concepţie după care nu există decît ştiinţă a genera- 
lului a trecut în rîndul prejudecăţilor. Importantul document 
publicat de Paul Archambault aducea mărturia unei noi con- 
științe de sine a omului de știință, peste care cititorul are 
tot timpul impresia că pluteşte umbra marelui ginditor fran- 
cez. Este de netăgăduit că influenţa acestuia este în bună 
| parte răspunzătoare de orientarea potrivit căreia perfecțiunea 
| ştiinţei moderne este căutată în direcția unei cuprinderi cit 
mai strînse a individualului. Nu atît vederea generală asupra 
lucrurilor, cît pătrunderea în taina fenomenului unic a de- 
venit pentru noi virtutea capitală a omului de ştiinţă. Sa- 
| vantul care ne impune mai mult este acela în care zestrea 
| cunoştinţelor generale alimentează puterile intuitive ale spiri- 
tului și pentru care legile obștești ale universului au mai cu 
seamă interesul de a reţine în reţeaua lor cît mai mult din 
structura fenomenului individual. Poate, dealtfel, că deosebirea 
cea mai de seamă între îndrumarea mai veche și mai nouă a 
ştiinţei este cà pe cînd cea dintii ţintea către stabilirea de 
legi generale, cea de-a doua înţelege să cerceteze în special 
diferenţierile tipice si individuale. p 

Dar în afară de aceste largi îndemnuri, știința modernă, 
mai ales în ramura ei psihologică și biologică, îi datorește 
lui Bergson sugestii fundamentale. Am amintit faptul cà în 
ce priveşte afaziile, contribuţia bergsoniană a revoluționat 

modul tradiţional de a pune şi rezolva problema. Ideea 
duratei pure a fost la rîndul ei desemnată de un specialist 
ca dr. Mourgue, drept o adevărată descoperire ştiinţifică, 
confirmată acum în urmă de cercetările unui Minkowski asu- 
pra timpului trăit sau de acele ale unui Carrel şi Lecomte 
du Nouy asupra timpului fiziologic. Astfel intuiţia filozofică 
potrivit căreia timpul nu este o succesiune de momente omo- 
gene, ci o continuitate creatoare, dobindeste acum întărirea 
științei experimentale. ! Mare influenţă a avut ideea că tre- 
cutul se păstrează în întregime în depozitele inconştientului 
și că oricare din fenomenele psihice actuale suportă presiunea 
lor. O astfel de reprezentare stă la baza psihanalizei contem- 
porane. Tot astfel ideea de tensiune psihologică a pătruns 
prin Janet în psihologia oficială, după cum conceptul atenţiei 
la viaţă, ca funcțiunea esenţială a creierului, a permis unui 
Bleuler să descrie acea profundă alterare a conștiinței care 
este „schizofrenia“. ? 

Afinităţile bergsonismului şi uneori influenţa lui asupra 
literaturii $i artei timpului n-au fost mai mici. Cînd simbo- 
lismul francez şi-a căutat o bază doctrinară, teoreticienii lui 
au crezut că o pot găsi în filozofia lui Bergson. Căci în 
opoziţie cu maniera descriptivă, rece şi impersonală a par- 
nasienilor, simboliștii aduceau o viziune intuitivă a lucrurilor 
şi o coborîre în viaţa profundă a eului, izvorul permanent 
al lirismului. Analogia cu atitudinea bergsoniană n-a putut 
scăpa criticilor simbolisti 3. 

Impresionismul muzical și plastic s-a recunoscut de 
asemeni în Bergson. Căci tendinţa acestui grup de artiști de 
a îndepărta stratul conceptual al anecdotei si al viziunii con- 
ventionale, pentru a pătrunde pînă la rădăcina impresiei, nu 
poate să se autorizeze, în adevăr, de la critica inteligenţei în 


1 Vd. Dr. R. Mourgue, Une decouverte scientifique: la durée 
bergsoninne, în Revue philosophique, nov.—dec. 1935. i 
2 Asupra acestor Înrîuriri, vd. si H. Bergson, La Pensée et le 
mouvant, p. 94. LA TM 

3 Unul dintre aceştia serie: „Reacţia spiritualistă sau idealistă care 
s-a operat pe la 1885, împotriva Parnasului, corespunde, pe un plan 
paralel, reacției filozofiei lui Bergson împotriva mecanismului, asocia- 
tionismului si determinismului" (Taneréde de Visan, L'attitude du lyrisme 
contemporain, 1911, p. 439). 

filozofia lui Bergson ? ! Dar artistul care a folosit mai mult 
din lecţia lui Bergson, deşi uneori el însuși a putut s-o sub- 
estimeze, a fost, fără îndoială, Marcel Proust, care în anii 
de după război a revoluţionat formula romanului european. 
Concepţia bergsoniană asupra timpului şi a memoriei sînt 
cadrele teoretice în care se mișcă marea creaţie epică a 
romancierului francez. 2 Ideea că trecutul ne poate fi restituit 
cu prospetimea primei percepţiuni în momentul de slăbire a 
atenţiei la viaţă, ca un rod al dezinteresării și al visului, stă 
la sorgintea însăși a lirismului care înfășoară creaţia lui 
Proust. 

Ar fi fost totuși ciudat dacă influenţa operei lui Bergson 
s-ar fi oprit aci. În filigranul ei stă efigia omului de acţiune 
şi etosul ei imanent vehiculează valorile faptei si ale creaţiei. 
Nu este deci de mirare că un teoretician al acţiunii politice, 
cum este Georges Sorel [...], recunoaște în Bergson pe 
maestrul sáu.? Julien Benda a evocat de curind atmosfera 
renumitului cenaclu al lui Charles Peguy, organizat în jurul 
publicaţiei Les Cahiers de la Quinzaine, unde s-a aprins unul 
din primele altare ale cultului bergsonian.* Din acest focar 
s-a difuzat acea preţuire a faptei și a creaţiei care a dat o 
nouă fizionomie tineretului european al războiului. 

Nu este sigur dacă Bergson ar ratifica toate consecinţele 
filozofiei sale. Este o întrebare de asemeni dacă interpretul 
acestei gindiri cu bogate răsunete poate să se declare mulţumit 
cu tot ce se desprinde din ea. Ceea ce se poate însă constata 
în punctul cel mai înalt al perspectivei care îmbrățișează 
opera lui Bergson este că, întocmai ca toate filozofiile mobi- 
lităţii, sistemul de gîndire pe care l-am analizat aci a apărut 
ca expresia și justificarea unei lumi în transformare. O so- 
Cietate care vrea să se modifice este bucuroasă să afle că 


1 Vd., asupra fundamentului bergsonian al impresionismului, articolul 
meu Construcţia obiectului în estetică, în volumul Studii de filozofie și 
estetică, 1939 (Ed. Casa Scoalelor). 

2 Asupra influenţei lui Bergson asupra lui Proust, vd. Etienne Burnet, 
M. Proust et le bergsonisme, în vol. Essences, p. 165 urm. De asemeni, 
E. Fiser, L'Esthétique de M. Proust, 1933, p. 177 urm. 

3 Vd. Georges Sorel, Réflexions sur la violence, 5-e éd., 1921, 
p. 41 urm. 

4 J. Benda, Un régulier dans le siècle, în La Nouvelle Revue 
Frangaise, 1937. 

universul nu este împietrit şi că substanța lui este plastică 
în miinile harnice ale omului de acţiune, prețuit mai presus 
de oricare alt tip uman tocmai pentru această virtute a lui. 
Filozofia lui Bergson dezvoltă aceste afinități implicite ale 
oricărei societăţi în transformare. Cine doreşte însă să-și în- 
suşească întreaga lecţie a lui Bergson nu trebuie să uite că 
universul mobil, pe care îl evocă filozoful, se desfășoară 
către ţintele imanente ale unei umanităţi superioare și cá 
omul de acţiune pe care etica sa îl exaltă este o unealtă a 
marii iubiri cu care Dumnezeu a creat lumea. 


1959 


RUTAS 


FILOZOFIE SI IDEOLOGIE 


De cîtva timp s-a răspîndit în limba noastră un cuvint 
pe care trecutul nu-l cunoştea sau nu-l întrebuința cu frecvența 
si favoarea care i se acordă astăzi. loatà lumea vorbește 
despre ideologii si ideologi, şi cum înţelesul acestor termeni 
variază cu persoana care îi întrebuințează, poate nu este 
de prisos încercarea de a-i delimita faţă de cuvintele cu care 
confuzia este totdeauna posibilă. Citesc astfel într-o publica- 
ţie care se ocupă cu multe probleme de cultură generală: 
„Mişcarea noastră ideologică s-a îmbogățit în ultima vreme 
cu numeroase scrieri filozofice de valoare“. Este evident că 
autorul acestei reflecţii socotește că „filozofia“ şi „ideologia“ 
sînt termeni sinonimi. Părerea aceasta nu este numai a lui și 
ea răspunde, fără îndoială, unor împrejurări concrete pe care 
nu este în puterea noastră să le ascundem sau să le împie- 
dicăm. „Ideologiile“ ocupă din ce în ce mai mult locul deținut 
altădată de către „filozofii“. Atit de departe a fost împins 
procesul acesta, încît ideologiile nu mai simt nicidecum ne- 
voia de a se limita. Cînd cineva le silește să-și producă titlu- 
rile de proprietate, ele scot vechile și venerabilele hrisoave 
ale filozofiei şi continuă să stápineascà, cu conștiința impá- 
cată, domeniile anexate. Este evident totuşi că „ideologie“ 
şi „filozofie“ nu desemnează unul şi același lucru. Analiza 
noţiunilor are de spus aici un cuvînt, 

Nu vom încerca istoricul complet al cuvîntului „filozofie“. 
E] este foarte vechi. L-au găsit grecii şi l-au transmis tutu- 
ror popoarelor care au învăţat, în şcoala lor, iubirea cu- 


296 


noștinței dezinteresate. Filologii îl semnalează la Herodot si 
la Tucidide. Pitagora pare a fi acela care s-a numit mai 
întâi, pe sine, filozof. După o veche povestire, transmisă de 
Diogene Laerţiu, cînd Leon, tiranul Phliontului, întrebă pe 
Pitagora cine este, înțeleptul din Crotona răspunse : „Sint 
un filozof“, făcînd desigur să răsune în răspunsul lui acel 
accent al demnităţii legate în chip firesc de treptele mai 
înalte ale ierarhiilor umane. Cît despre reprezentarea pe 
care Pitagora o avea despre ființa și menirea filozofilor, 
preciziuni instructive aflăm tot în Diogene Laerţiu, care re- 
zumă astfel unul dintre punctele de doctrină ale legendarului 
înaintaș : Pitagora, ne spune el, compara viaţa cu jocurile 
cele mari din timpul sărbătorilor nationale ale grecilor. În 
mulţimea care asistă sînt trei grupuri deosebite: unii vin să 
lupte, alţii să facă negot, alţii, care sint și cei mai înţelepţi, 
se mulțumesc să privească. Tot astfel în viață, unii sint 
născuţi pentru a fi sclavii gloriei sau ai dorinței de cîştig, 
în timp ce alţii, filozofii, se mulţumesc să cunoască adevărul. 
În mileniile care s-au scurs din vremea în care Pitagora 
răspîndea astfel de învățături, înţelesul cuvîntului nu s-a 
schimbat și el n-ar trebui să se schimbe niciodată. 

Cít despre „ideologi“, numele lor este cu mult mai nou. 
Originea lui urcă pînă la timpul apropiat cînd Destutt 
de Tracy, un cugetător din şcoala lui Condillac, publică la 
Paris, între 1801 si 1815, scrierea Éléments d'idéologie. De 
atunci, „ideologia“ începu să denumească analiza conştiinţei, 
a chipului în care se formează conținuturile și funcţiile ei, așa 
cum senzualismul atomistic al lui Condillac iniţiase cu o 
vîrstă de om mai înainte. Astăzi, în înţelesul tehnic pe care 
i-l dă istoria filozofiei, „ideologia“ continuă să desemneze 
întregul curent al filozofiei senzualiste, desprinse din anali- 
zele lui Condillac. Puţină vreme după ce Destutt de Tracy 
își publică marea sa operă, cuvîntul intră într-o nouă fază 
a evoluţiei lui, sub o înriurire destul de neașteptată. Grupul 
ideologilor, compus din gânditori ca Tracy, Cabanis, Laromi- 
guiére, de Gérando ş.a., era atît de puternic la începutul 
veacului trecut, încît scrierile si doctrina lor domină întregul 
învățămînt filozofic al Franţei revoluţionare, şi o instituție 
nouă este creată cu scopul de a-i grupa și de a le extinde 
influența : Academia de științe morale și politice. Faima lor 
se ráspindegte gi peste hotarele Franţei. După cum s-a arătat 

uneori, chiar la Academia Domnească din București, într-un 
moment în care Gheorghe Lazăr ne adusese în ţară ecourile 
kantismului, ştiinţele filozofice erau predate din cărțile lui 
Condillac şi ale ideologilor. Liberali prin vocaţie și doctrină 
$i partizani ai consulului Napoleon Bonaparte, care îi numește 
în locuri înalte, ei trezesc inimicitia acestuia îndată ce grupul 
lor schiteazà rezistență politică faţă de unele atitudini despo- 
tice ale viitorului împărat. În 1803 Napoleon desfiinţează 
Academia de științe morale, iar mai tîrziu Universitatea este 
organizată pe alte baze. Împăratul are prilejul să plătească 
în cuvinte răsunătoare răul pe care credea că ideologii il 
cășunaseră Franţei în genere şi lui personal: „Ideologia (a 
spus împăratul într-o împrejurare celebră), adică acea meta- 
fizică tenebroasă care, cercetind cu subtilitate cauzele prime, 
doreşte să întemeieze pe aceste baze legislaţia popoarelor, în 
loc s-o pună de acord cu cunoștința inimii umane si cu lec- 
ţiile istoriei, ideologia este vinovată de toate nenorocirile 
abătute asupra frumoasei noastre ţări“. De atunci, ideologii 
au fost primiţi de opinia generală ca niște teoreticieni care, 
lipsiţi de orice aptitudine practică si de orice sentiment al 
realităţilor sociale, se socotesc totuşi chemaţi să dirijeze ac- 
tiunea politică și să inspire conducerea statelor. Ideologii 
schimbară însă porecla în renume, și eliberînd-o de blamul 
cu care o legase atît de strîns apostrofa lui Napoleon Bona- 
parte, ei continuă s-o poarte chiar în locuri și împrejurări 
cînd nu cuvîntul lor, ci acel al filozofilor este așteptat și 
dorit. După cum se vede însă, acest amestec de atribuţii nu 
este posibil. 

Filozofia este o întreprindere teoretică a spiritului. Ideolo- 
gia este o întreprindere teoretică cu veleități practice. După 
tipul lor caracterologic, filozoful este omul contemplativ, 
purtat de instinctele lui adinci către primirea si ordonarea 
imaginii lumii, în timp ce ideologul este, în realitate, o ființă 
activă rătăcită în domeniile teoriei sau, ceea ce poate fi mai 
rău, un teoretician atins de bovarismul acțiunii. În chipul în 
care se leagă şi se dozează momentele lor sufletești, filozoful 
este omul în care predomină procesele deliberării, cumpănirea 
motivelor, elementul retardator al reflecției, pe cînd ideologul 
aduce, chiar în întreprinderile cunoaşterii, spiritul prompt al 
deciziunii. S-a observat uneori ambivalenţa marilor con- 
strucţii filozofice. Cartezianismul, hegelianismul, pozitivismul 

sînt numai cîteva din sistemele care au putut fi folosite de 
către acei care doreau să extragă consecinţele lor practice in 
direcții deosebite, chiar divergente. Există nu numai o 
„dreaptă“ şi o „stînga“ hegeliană, dar și un pozitivism spe- 
culat de radicali şi unul pus la contribuţie de tradiţionalişti, 
un cartezianism care a alimentat tezele religiei și unul care 
a sporit motivele liberului examen. Nu este aici o dovadă 
că aceste filozofii, considerate în ele însele, conțin, de fapt, 
o ezitare practică, corespunzătoare structurii sufleteşti a omu- 
lui teoretic, pe care marile scrupule ale gîndirii îl fac să se 
deschidă unor perspective cît mai largi si să-și amíne deci- 
ziunile ? Scrupulele acestea nu sînt niciodată ale ideologului. 
Consecințele practice ale construcţiilor lui nu trebuie să le 
caute altcineva. El le găseşte singur şi le expune cu un spirit 
de simplificare și cu o ușurință de a se hotărt care sînt mai 
degraba ale faptei decît ale cugetării. Dar poate tocmai din 
această pricină ideologiile sînt menite să moară tinere. Căci 
ele dispar odată cu fapta pe care au produs-o sau pe care 
au dorit s-o justifice, în timp ce filozofiile odihnesc pe 
bogăţia fondului lor complex, in care oamenilor li se pare 
i aciti tot alte şi alte dovezi ale acţiunii. 

Nu cumva însă chiar filozofiile, construite în cea mai 
mare detaşare faţă de nevoile acţiunii, conţin într-un pungi 
al adincimii lor afinitatea pentru un anumit tip de fapte? 

De cînd Kant și Fichte au vorbit, într-un sens asemănător, 
despre primatul voinţei practice, filozofiile au apărut tot 
mai mult ca sistematizările unor anumite orientări ale ac- 
țiunii. Omul este o fiiință activă şi nu este cu putință de 
închipuit ca vreunul din produsele inteligenţei lui să fie cu 
totul retezat de rădăcinile voinţei. Întreaga viaţă sufletească 
a omului aspiră către deciziunea liberatoare. lar dacă deci- 
ziunile pot fi amînate, nu însă şi suprimate, este drept a 
spune că în cea mai abstractă dintre construcţiile filozofilor 
mijește putinţa unei acțiuni, o normă a faptei. Acela care ar 
scoate însă din această stare a lucrurilor concluzii prielnice 
ideologiilor s-ar înșela fără îndoială. Căci una este a accepta 
condiţia activă a omului și alta a i se conforma cu o grabă 
și cu o favoare echivalind cu abandonarea misiunii critice a 
inteligenţei. Pentru că în ciclul faptelor noastre sufleteşti mo- 
mentul deciziunii este inevitabil, trebuie să vedem aici o 
justificare a deciziunilor grábite ? Este, desigur, chiar ín 

interesul acţiunii ca sintezele voinței noastre să se constituie 
printr-o însumare cît mai bogată de motive. Iar rolul acesta 
nu și-l poate asuma decît filozofia care, prin cumpánire în- 
delungă, prin obiectivitate şi prin relativă dezinteresare prac- 
tică, introduce chiar în regimul voinţei elementul de răspun- 
dere si ponderaţie, în lipsa căruia fapta însăși devine simplă 
impulsiune şi brutalitate. 


1941 


DESPRE ENTUZIASM 


Sint ceasuri in care tot ce ne înconjoară, în oameni $i 
lucruri, ni se pare a cuprinde valori înalte, uimirea și bucuria 
trecînd prin noi ca o undă de căldură și ca o binecuvintare. 
În aceste ceasuri de entuziasm, foarte asemănătoare cu crizele 
fulgurante ale iubirii, fiinţe pe lîngă care în alte împrejurări 
am fi trecut cu indiferență devin posesorii unor daruri rare, 
şi lucruri pe care abia dacă le-am fi observat altă dată se 
umplu de o frumuseţe nebánuitá, de o tainică și seducătoare 
lumină lăuntrică. Generozicatea entuziasmului este atît de 
mare încît, după ce avintul lui se potoleste, cînd oamenii se 
prăbuşesc de pe piedestalul pe care îi înălțasem și lucrurile 
recad în tristul reflex mohorit al zării lor obișnuite, înre- 
gistrăm sentimentul penibil al unei speranţe înșelate, apriga 
remuşcare de a ne fi cheltuit în chip imprudent, fără măsură, 
fără simț critic, imprumutind propria noastră excelență unor 
aspecte care o meritau atît de puţin. Încă o dată, criza entu- 
ziasmului seamănă cu a iubirii, aceasta din urmă fiind, de 
fapt, un caz special al celei dintii. Deșteptarea din delirul 
entuziasmului este deopotrivă cu dragostea íngelatà, în care 
deplingem la fel nedemnitatea obiectului care a trezit-o, pro- 
pria stîngăcie care n-a ştiut s-o demaște la timp și soarta 
valorii noastre neîmpărtășite, fără tovarăși, solitară. Cruda 
trezire din delirul entuziasmului se însoţeşte la fel cu senti- 
mentul inferiorității lumii și cu acela al singurătăţii sociale 
şi cosmice, peste ale cărui valuri întunecate abia daca pluteşte 
epava deznădăjduită a superiorității personale. 

Poate că un singur acord major se amestecă în jalea 
entuziasmului răcit: triumful inteligenţei care a smuls, în 
fine, mástile si a redus complexele instabile, invingind in 
sentimentul generos izvorul unor înșelări permanente. Și totuși 
inteligenţa n-are dreptate. Cel puţin de data aceasta, ea n-are 
dreptate. Răcirea entuziasmului nu este o trezire, ci o cădere 
în somn, într-un somn mai profund, imobil şi întunecat ca 
materia. Dar pentru a înţelege aceste lucruri, pe care mintea 
le pricepe îndeobște atit de puţin, este nevoie să identificám 
două iluzii foarte generale ale conștiinței omeneşti. 

Acei care văd în încetarea entuziasmului un act de lucidi- 
tate, trezirea dintr-un vis, afirmă odată cu aceasta că valo- 
rile n-au nici o realitate autonomă, că ele sînt niște simple 
reflexe ale dorinţei sau sentimentului nostru. Dacă elanul 
nostru generos a putut recunoaște unor fiinţe sau lucruri 
valori înalte şi rare, “împrejurarea s-ar datora faptului că 
aceste valori s-ar găsi în noi înşine, de unde le-am transporta 
asupra unui aspect străin pînă în clipa cînd constatarea inca- 
pacităţii lui de a le adăposti ne-ar îndreptăți să i le tăgăduim, 
O mai justă înţelegere a stărilor de fapt ne arată însă că 
valorile nu sînt simple reflexe ale conştiinţei, ci realităţi 
autonome, pe care putem a le cuprinde, pentru care ochii 
noștri sînt deschişi sau închiși si sufletul ne este receptiv sau 
ferecat. Nimic nu ne îndreptățește să spunem că un lucru 
sau o fiinţă sînt lipsite de valoare, îndată ce răcirea entu- 
ziasmului î întunecă acel preţ al lor, care a scînteiat pentru noi 
în răstimpul scurtului său delir. Tot ce putem afirma, cu 
deplină îndreptăţire, este că, pentru a cuprinde valoarea unor 
aspecte, a fost necesară exaltarea sufletului si că, îndată ce 
aceasta a căzut, au dispărut condiţiile subiective pentru à 
cuprinde valoarea. Niciodată nu sîntem prada înșelăciunii 
cînd entuziasmul, punind stápinire pe noi, iubim lucrurile ȘI 
fiinţele pentru acele din meritele lor care ne apar în incan- 
descentele lui. Interpretarea entuziastă a vieţii nu trebuie 
combătută ca un izvor de erori. Tensiunile și flăcările entu- 
ziasmului se cuvin mai degrabă a fi cultivate pentru a putea 
sesiza acel strat permanent de valori care dublează realitatea 
și-i acordă perspectiva adincimii în fiecare din punctele ei. 

Dar, odată cu aceasta, intimpinám a doua iluzie a con- 
științei obşteşti, menită ea însăşi a fi amendată. Icoana 
realității nu este opera exclusivă a inteligenței. Aceasta este 

totuşi părerea generală, atunci cînd socotim că, prin inter- 
venția spiritului critic, moderám sau chiar anulăm ceea ce 
este excesiv şi imprudent 1 in elanurile generoase ale sentimen- 
tului entuziast. Adevărul este însă că inteligenţa nu con- 
struiește decît liniile structurii superficiale ale realului, în 
timp ce adîncimile lui semnificative sînt totdeauna opera unei 
alte contribuţii. Binele, frumosul, dreptatea ar lipsi cu desă- 
vîrșire din imaginea noastră despre lume, dacă ne-am con- 
stringe s-o compunem numai prin singurele forţe şi categorii 
ale inteligenţei. Dacă în chipul nostru de a răsfrînge uni- 
versul, valoarea se asociază cu realitatea şi adîncimea cu 
suprafaţa, lucrul se datorește exclusiv intervenţiei entuziaste 
a conştiinţei. Inteligența nu este deci în drept a elimina din 
icoana lumii niște valori pe care nu ea le-a introdus. Nu 
putem rectifica imaginea lumii, în numele inteligenţei, acolo 
unde reliefurile ei sînt datorite aportului altor energii. Tre- 
zirea din delirul entuziasmului înseamnă desigur trecerea în 
seama inteligenţei a sarcinei de a construi icoana lumii, dar 
operaţia aceasta nu aduce o viziune mai adevărată, ci numai 
una mai săracă, pentru a cărei completare ar fi necesară 
tocmai revenirea delirului suspendat. 

Problema entuziasmului a jucat un rol de seamă în filo- 
zofia europeană la începutul veacului al XVIII-lea. Într-o 
vreme în care se căutau bazele unei religii naturale, englezul 
Shaftesbury a relevat î în entuziasm, în elanul sufletului către 
tot ce ne depăşeşte, către adevăr, bine şi frumos, către acea 
ordine E finalitate a universului în care toate disonantele se 
topesc în armonia totală, izvorul permanent al oricărei reli- 
piozităţi. Există o întreagă filiagie filozofică desprinsă din 
reflecţiile platonicianului Shaftesbury. Mai tirziu, cînd pozi- 
tivismul a încercat să înţeleagă geneza tuturor aspectelor cul- 
turii, punîndu-le în legătură cu unul sau altul din instinctele 
animalice ale omului, conceptul filozofic al entuziasmului a 
fost, eliminat. Astăzi însă, cînd noua filozofie a valorilor, 
nemulțumită cu încercarea de a construi cultura spirituală 
din datele naturii, dorește a cunoaște ceea ce este autonom 
și ireductibil în idealurile oamenesti, vechea idee a entuzias- 
mului, ca atitudine a spiritului care cuprinde aceste idealuri, 
poate fi propusă din nou meditaţiei filozofice. 


1941 


DESPRE FIDELITATE 


La sfirșitul unei audiții muzicale sau a unei lecturi poetice, 
în timpul cărora spiritul nostru a avut impresia cuceririi 
unor sensuri profunde ale vieţii, sîntem adeseori invadaţi de 
tristețea de a nu putea regine pentru totdeauna $i a nu putea 
transforma in bunuri permanente subitele si fugitivele scă- 
părări ale entuziasmului artistic. Entuziasmul, despre care am 
mai avut prilejul să vorbesc, este, prin esența lui, o impresie 
instabilă, o stare tranzitorie. Dealtfel, nu numai în domeniul 
artistic, dar si în acel intelectual și moral, revelaţiile cele 
mai de seamă, acele pe care le insotim cu sentimentul pose- 
siunii celor mai înalte valori, sînt mereu întovărășite de 
tristețea de a nu le putea păstra în chip durabil, de a nu 
ni le putea însuşi într-un fel care să ni le ţină oricind la 
dispoziţie. Drama entuziasmului este pretutindeni aceeași. 
Momentele supreme ale existenţei sînt tocmai acele de care 
putem dispune mai puţin. Ele nu ne apar decit în lumina 
unei fulgerări. Întocmai ca Faust altădată, rugăm clipele cele 
mai bogate în conţinut spiritual să stea pe loc, dar mobili- 
tatea Vieţii interioare ni le răpește și le îneacă în apele ce- 
nuşii ale banalităţii cotidiene, încît din încercarea de a le 
menţine nu recoltăm decît deznădejdea însoţirii trecătoare 
cu o umbră. 

Multe din atitudinile estetice, intelectuale şi morale ale 
omului pornesc din tendința de a remedia această stare a 
lucrurilor. Studiul artei, înclinarea de a raţionaliza impresia 
artistică, aceea de a găsi si de a fixa motivele încîntării 

noastre, sînt tot atttea atitudini determinate de nevoia de a 
putea readuce în conștiință impresia entuziastă primitivă si 
de a depăși astfel ceea ce este fugitiv în contemplaţia artei. 
Există o critică artistică numai pentru că sensurile mai pro- 
funde ale artei sînt nestatornice. Un contemplator care le-ar 
putea regăsi oricînd și în plenitudinea lor nealterată s-ar 
putea dispensa de comentariile criticii de artă. S-a spus, 
dealtfel, că studiul critic al artei răcește şi întunecă impresia, 
primitivă. Lucrul este posibil, dar ceea ce pune în mișcare 
lucrarea criticului este tocmai voinţa de a garanta amintita 
impresie de alunecările ei în regiunile umbrei și ale îngheţului. 

Intuigia filozofică, rod al entuziasmului teoretic, este s: 
ea amenințată de astfel de primejdii. Ginditori o apără in 
mai multe feluri. Unul din acestea a fost bine pus in luminà 
de Bergson. În pagini de o mare pătrundere, filozoful fran- 
cez ne-a arătat cum în centrul marilor speculaţii ale cugetări: 
se găseşte totdeauna o imagine sugestivă, menită să readucă 
in conştiinţă intuiţia fugace a unui anumit raport dintre 
lucruri. Nu există sistem filozofic care să se fi dispensat 
vreodată de astfel de imagini, numească-se ele „monade“, 
„voinţă“, „polaritate“ etc., menite deopotrivă să ajute filo- 
zofului, și nouă, împreună cu el, de a regăsi revelația mai 
ascunsă a unui fel de a fi al lucrurilor. Dar oare tendinţa 
sistematică însăși, aceea care constă în dezvoltarea si apli- 
carea unei intuitii fundamentale, nu porneşte tot din nevoia 
de a întrece ceea ce în aceasta este instabil? Epoca noastră 
a înmulțit imputările aduse spiritului sistematic, tocmai în 
numele revelaţiei nemijlocite. Totuşi, în pornirea de a con- 
strui, de a grada, de a compune, care alcătuiește multiplul 
resort psihologic al tuturor sistemelor filozofice, se pronunță 
tocmai necesitatea de a menţine într-o posesiune mai sigură 
ceea ce este alunecos în scăpărările intuiției filozofice. 

În domeniul raporturilor omenești și al acţiunii, entu- 
ziasmul ne aduce adeseori darul unor revelații deopotrivă cu 
ale artei și ale cunoașterii. Sînt oameni în care entuziasmul 
luminează dintr-o dată calităţi care rămîn ascunse privirilor 
moarte ale indiferengei. Există cauze și scopuri de viață care 
ni se par a fi vrednice să fie slujite cu sacrificiul tuturor 
intereselor noastre limitate, în deplină uitare de noi înșine. 
Răcirea entuziasmului ajunge să ne ascundă însă sensul acestor 
clipe fulgurante ale revelației. Este totuși o atitudine care 

asigură entuziasmului permanenza și face din ingusta și insta- 
bila lui alcătuire temelia unei organizări morale a vieţii. 
Această atitudine este fidelitatea. 

Faptul etic al fidelității este unul dintre cele mai para- 
doxale, pentru cà el însoțește entuziasmul cu atributul cel 
mai nefiresc pentru el, cu statornicia. Eucienii despringi din 
tabăra filozofiei Vieţii au crezut adeseori că pot ierta, ba 
chiar că pot încuraja inconsecventele autudinilor practice, 
sperind cà in felul acesta salveazà prospetimea elanurilor si 
autenticitatea intuigilor morale. in locul unei statornicii 
moarte nu este oare de preferat o inconsecvenţă vie? Nu 
sînt oare preferabile personalităţile nelinistite ale oamenilor 
renăscuţi, ale abjuratorilor $i convertitilor : ? Bunul păstor şi-a 
părăsit intreaga-i turmă pentru a căuta oaia cea pierdută. 
Și fiul rătăcit a produs, în casa părintească, mai multă bucu- 
re decît lunga fidelitate a fiului ascultător. Religiile au 
salutat totdeauna cu jubilare sufletele recîștigate, nu numai 
pentru că le-au putut dărui salvarea cînd ele erau atit de 
amenințate, dar și pentru calitatea mai vie a credinţei în ele. 
Și cu toate acestea fáptura. entuziastă a oamenilor născuţi 
din nou este adeseori privită cu o legitimă suspiciune. Căci 
oamenii evoluţiilor bruscate si temperamentele rapsodice po- 
sedă certitudini vii, dar puţin sigure. Apoi, asociaţia cu 
astfel de oameni este totdeauna precară. Nu știm niciodată 
cît vor rămîne lîngă noi oamenii cu care ne-am legat prin 
iluminarea subită a revelaţiei entuziaste. Fidelitatea este to- 
tusi permanenţa entuziasmului. Ce modificări trebuie să 
sufere entuziasmul pentru a-și asigura, prin fidelitate, sta- 
tornicia ? 

Entuziasmul devenit fidelitate se temperează. Iubirile cu 
îndelungă credinţă sînt calme. Cine se cheltuieşte in explo- 
ziile entuzismului răpește mult duratei lui. Adeseori, după 
criza revelagei în iubire, în contemplaţie, în cunoaștere, sim- 
tim ceva asemănător cu tristețea consecutivă unui desfriu. 
Delirul entuzismului ne golește uneori de orice conţinut, încît 
atunci cînd flacăra lui înaltă se stinge nu mai aflăm în noi 
decît un morman de cenușă. Caracterele formate știu bine 
lucrul acesta și grija lor cea mai mare este să modereze pal- 
pitaţiile accelerate ale jubilării în entuziasm, pentru a le asi- 
gura durata si trăinicia. Cu aceeași grijă se fereşte înțeleptul 
de a folosi entuziasmul ca pe un izvor de delicii. Naturile 

cordiale și care se dăruiesc uşor, acele care se deschid cu 
plăcere meritului străin, sînt organizate în jurul unui punct 
în care nu putem distinge totdeauna limpede adevărata ge- 
nerozitate de egoismul ascuns. Nu cumva în elanurile dăruirii 
de noi înşine cîştigăm mai întîi propria noastră voluptate ? 
Este desigur plăcut să te simţi generos, propria forţă a tem- 
peramentului nostru se bucură atunci de sine. Fidelitatea este 
însă ascetică şi castă. Iubirea credincioasă, devotamentul în- 
delung aduc meritului străin un omagiu atit de adinc gi de 
adevărat, încît ele n-ar consimţi niciodată să-l intrebuinteze 
ca pe un izvor de satisfacţii personale. 

Fidelitatea este idealistă. Ea afirmă autonomia valorilor. 
Înţelege limpede că valoarea este ceva deosebit de persoana 
care o susține întimplător. Şi astfel oamenii cu suflete cre- 
dincioase, chiar atunci cînd sînt constringi să recunoască în 
fiinţele iubite scăderi momentane, păcate întimplătoare, la- 
turi negative, ei știu să uite gi să ierte. Fidelitatea este răb- 
dătoare. Ea nu consimte să piardă sensul unei valori din 
pricina păcatelor care pot atinge pe purtătorii ei. Prin partea 
lui cea mai bună, sufletul plin de credință se unește prin 
legături atit de rezistente cu oamenii iubiţi odată, încît gre- 
selile sau scăderile acestora pot să-l întristeze, să-l umple 
de nemulţumire sau chiar de deznădejde, dar nu să-l abată. 
Prietenul sau artistul preferat sint iubiți mai departe, pentru 
valorile pe care ei le întrupează, chiar atunci cînd trebuie 
să constate că personalitatea acestora nu este egala cu sine 
în toată întinderea lor. Afirmațiile fidelității trec dincolo 
de om, într-o sferă a idealității. Nimic nu poate ilustra mai 
bine caracterul autonom și ideal al valorilor decît tocmai 
faptul psihologic al fidelității. 

Orice fidelitate este, în esenţa ei, o legătură a omului cu 
sine însuși. Prin valoarea străină, sufletul credincios se îna- 
poiază în. interiorul lui și pecetluieste un pact cu sine. Fide- 
litatea este una din formele unităţii morale a persoanei $i a 
respectului pe care omul şi le dăruieşte, după cum lipsa de 
credință ŞI, „amneziile“ inimii sînt o dovadă a dispersiunii 
lăuntrice si a slabei stime pe care cineva o concepe despre 
propria lui persoană. Moderindu-se în elanurile lui exteri- 
oare, entuziasmul se interiorizează în fidelitate și întăreşte 
consistenţa internă a omului. Cine rupe pactul fidelității o 
face nu numai pentru că nu mai regăseşte sensurile revelaţiei 

de o clipă, dar si pentru că nu se mai află nici pe sine însuși 
în capacitatea lui de a iubi, de a sluji și de a se devota. 
Nu este oare o cumplită umilinţă în mărturisirea instabilității 
persoanei noastre prin partea ei cea mai bună? Nu este, 
dimpotrivă, justă și binefăcătoare mindria omului organizat 
puternic în jurul momentelor lui mai substanțiale, mai bo- 
gate în conținuturi și elanuri morale? Fidelitatea este o 
formă a onoarei. 

Au fost veacuri și civilizaţii care au ţinut fidelitatea în 
mare cinste. În cultura cavalerească a evului mediu fideli- 
tatea era oarecum virtutea cardinala. Fidelitatea este apoi 
mai puternică în epoci consolidate, de puternice tradiţii, în 
care viața omenească se poate dezvolta într-un cadru de 
relații morale și sociale stabile. Epocile de aspre schimbări, 
cînd sensul vechilor valori se întunecă și cînd existenţa ome- 
nească este cumplit ameninţată, sînt mai degrabă timpuri 
ale abjuraţiei și nestatorniciei. Dar tot atunci, din nevoia de 
a se salva interior din furtuna timpului, unele suflete re- 
găsesc sensul fidelității și, legindu-se mai strîns cu ele însele 
în hotărtrea de a păstra ceea ce li s-a putut lumina odată 
ca adevărat gi bun, netezesc calea prin care marile câştiguri 
ale culturii trecutului pot intra în viața prezentului. Fideli- 
tatea devine atunci puternicul resort al continuității culturii 
umane. 


1942 


TRANSFORMĂRILE IDEII DE OM 


Problema omului, a naturii şi a menirii sale, se impune 
astăzi cu atita putere, încît socotim cà nu va fi judecată 
inutilă încercarea de a lămuri în trecutul reflecției omului 
asupra lui însuși cîteva din marile ei linii istorice și unele 
din acele pe care tocmai nevoile epocii actuale ne cer a le 
desfășura mai departe. Antropologia filozofică, este pentru 
gindirea timpului problema cea mai urgentă, și însemnările 
care urmează, sprijinite de cîteva texte esenţiale, pot fi în- 
telese ca o introducere în această disciplină. 


PĂCAT ŞI CADUCITATE 


Prima oară cînd omul reflectează asupra lui însuși, el 
extrage din această operaţie sentimentul că natura lui este 
atinsă de un blestem, ale cărui consecinţe explică destinul 
lui permanent. Natura omului este viciată de un păcat ori- 
ginar. Pentru a fi înfrînt interdicția divină şi a se fi 1 împăr- 
tăşit din cunoștință, omul a pierdut binefacerile primei sale 
așezări și ale nemuririi cu care fusese înzestrat. Cunostinta 
pe care o cîştigă Adam odată cu consumarea fructului inter- 
zis, prima lui cunoștință, este aceea a nudității lui. Blestemul 
care îl atinge îl lipsește de binefacerile raiului gi îi suprimă 
nemurirea. Omul va trebui deci să muncească. El va trebui 
să se reproducă, cigtigind astfel pentru speța lui nemurirea 
pe care individul o pierduse pentru sine. 


Faţă de adinca interpretare a Bibliei, este. interesant de 
remarcat cà reflecția grecilor asupra originii si naturii omu- 
lui nu se însoțește cu sentimentul unui păcat, atit de viu în 
sufletul vechilor evrei, ci cu acel al unei caducitàg, al unei 
lipse originare, ale cărei urmări le putem constata înca, In- 
teresant in această privinţă este mitul pe care îl povesteşte 
Protagoras în dialogul cu acelaşi titlu, datori lui Platon, 
un mit care corespunde desigur unei vechi tradiții si care 
poate fi pus într-o fructuoasă comparaţie cu acel al Genezei, 
pentru a preciza deosebiri de o mare importanţă : „Era un 
timp — povesteşte Protagoras — cind zeii existau, dar 
spetele muritoare nu apăruseră încă. Cind sosi momentul 
hotirit de Destin pentru ca acestea să se nască, iata cá zeii 
le întruchipează înlăuntrul pămîntului dintr-un amestec de 
humă si de foc si din toate substanţele care se pot combina 
cu focul și huma. În momentul de a le scoate la lumină, zeii 
porunciră lui Prometeu și lui Epimeteu să le împartă în mod 
potrivit toate însuşirile cu care ar putea fi înzestrate. Epi- 
meteu ii cere lui Prometeu să-i lase lui grija de a face împăr- 
vrea darurilor. Cind ea va [Îi gata, îi spune Epimeteu, wu 
vei inspecta opera mea. BaN dară, Epimeteu se asezà 
la lucru. Unora le dadu puterea, altora le dădu iuteala, mai 
cu seamă celor mai slabe, altora le acordă arme $i acelora 
cărora natura nu le-a dat arme, el le născuci o altă calitate, 
cu care la nevoie să se poatà salva. Pe acei pe care ii în- 
7estrase cu micimea corpului îi dăruiesie cu fuga înaripată 
sau cu locuinţe subpămintene. În scurt, între toate aceste 
însuşiri el menţine un echilibru, îngrijindu-se in născucirile 
sale numai de faptul ca una din spete sa nu dispară, După 
ce inzestreazà indeajuns pe fiecarè impotriva distrugerii re- 
ciproce, el curd a le păzi impotriva vremii rele, care vine 
de la Zevs, îmbrăcîndu-le cu peri stufos si cu piei groase 
și pentru vremea somoului le dădu fel de fel de acoperáminte, 
apoi pe unele le incihà cu copite, pe altele le imbrácá in 
piei groase și goale de singe. În sfirsit, el procură fiecăreia 
o hrană deosebită, unora iarba pámintului, altora fructele 
pomilor, altora rădăcinile lor; unora cl le atribui drept 
hrană carnea celorlalte. Acestora din urină le dădu o poste- 
ritate numeroasa, victimele salvindu-se astfel prin fecundi- 
tate, Dar Epimeteu, a cărui imrelepeiune. era imperfecta, 
cheltuise fără să bage de seamă toate facultágile naturale și; 

pentru a inzestra opeta emeneased, el găsi cd nu mai are 
dacia puţine insusiri la ridemivå. iune apare Prometeu 
pentru a supraveghea lucrul. El vede pe celelalte spege echi- 
pate intr-un chip armonios, lar pe om, gol, tara incáliamiute, 
făra acoperàmint, lără arme, și ziua în care Destinul hotá- 
rise ca omul să iasă din pämint se aprupia cu repeziciune, 
Nestiind ce mijloc să găseasca pentru a salva pe om, Pro- 
meteu se hotăraste să [ure (i dale arusucă a lui He- 
laistos si a Atenei si, în acelaşi timp, să fure focul, căci 
fără foc era cu neputinţă ca acea indeminare să [ie practi- 
cată. Astfel, omul tu înzestrat cu multe din artele utile vieţii, 
nu însă cu arta politică, Aceasta din urmă era ținută de 
Zevs lingă sine si Prometeu nu mai avusese timpul să pă- 
trunda in Acropola i în care Zevs locuiește, Apoi, la porțile 
lui Zevs străjuiau  sentinele îniricoşătoare si Prometeu nu 
putu trece mai departe de atelierul în care Hefaistos si Atena 
practicau impreună artele lar... Omul se găsi astfel în stä- 
pinirea tuturor mijloacelor necesare vieii; dăruindu-l insă 
cu focul, Dia A fu mai tirziu învinuit de hotie. Omul, 
cel dintii printre celelalte animale, cinsti pe zei ; el fu acela 
care începu să construiască altare şi chipuri divine ; în sfirsit, 
cl a stăpinir mai intii arta de a emite sunete și cuvinte arti- 
culate ; el inventă locuinţele, vesumintele, incáliimintea, aco- 
perăminrele și bucatele pe care le produce pamintul, Astlel 
înzestrați, oamenii trăiră mai intii risipiţi si nici un oras nu 
exista. Din. această pricină, ei erau veșnic măcelăriți de ani- 
malele, totdeauna mai puternice decir ei : și indeminàrile lor, 
indestulătoare pentru a-i hrăni, rámineau neputincioase im- 
potriva războiului pe care animalele il duceau contra lor, cu 
vebinzi sporite de risu cá, nestapiniud arta politici, ei nu 
cunoşteau nici pe aceea a războiului, din care aceasta este 
numai o parte, Oamenii căutara atunci să se adune vi să 
intemeleze orase, pe care să le apere, dar odara adunaţi, e! 
continuau să se rănească, tot din pricină ca arta politică le 
lipsea, asa incit ci începură din nou sA se risipeasca si să 
piară, Ne liniştit cà speta noastră este ameninţată cu pelea, 
Zevs trimise pe an mes spre a aduce oamenilor pudourea si 
netitia pentru c să existe in cetăţi armonia si legătura crea- 
toare de prietenie“ 

Deopotrivă cu versiunea Genezei, vechiul mit al lui Pla- 
ton manifesta sentimentul că de originea omului este legat 

un fapt grav şi excepţional, că apariţia lui s-a produs pe o 
cale neregulată, că ea alcătuiește un adevărat „scandal“ al 
creaţiei. Omul este o ființă problematică şi pentru senti- 
mentul vechilor evrei şi pentru cel al vechilor greci. Cîteva 
deosebiri sînt totuși izbitoare. Mai întii, Dumnezeul Bibliei 
face de la început pe om asemănător cu sine si îi acordă în 
felul acesta un rang deosebit, o situaţie privilegiată în creație. 
Grecii au resimţit însă mai Viu unitatea naturalistă a creaţiei. 
Omul este, în mitul lui Protagoras, o ființă deopotrivă cu 
toate animalele. El este unul dintre animale, un animal totuși 
mai slab, mai puţin apt a sustine lupta cu celelalte spete prin 
singurele mijloace ale înzestrării sale fizice. Omul primește 
în schimb îndemînările tehnice. Însuşirea esenţială a omului 
Genezei este cunoaşterea, cu care el plătește nemurirea şi 
fericirea sa, si numai în al doilea rînd virtutea si înţelep- 
ciunea politică. Însuşirea fundamentală a omului, pentru sen- 
timentul vechiului grec, este mai întîi știința și abilitatea 
tehnică. Omul lui Platon este animalul tehnic al creaţiei, 
bomo faber. Cu o fineţe uimitoare constată grecul denive- 
larea existentă în sufletul omului între excelența lui tehnică 
şi inferioritatea lui etic-politică, explicindu-şi-o prin momen- 
tele foarte îndepărtate în timp cînd el a primit aceste felu- 
rite daruri. Omul cunoştea de mult artele focului, ba chiar 
cunoscuse pe zei și știa să se închine lor, stia să-și clădească 
altare si case, să se îmbrace, să vorbească și să cultive pà- 
mîntul cînd, într-un târziu, alarmat de ameninţarea care il 
pîndea, Zevs îi dărui arta politică, a păcii și a războiului 
(destinat luptei cu celelalte speţe animale), pudoarea și justi- 
ţia. Atitudinile sociale sînt deci mai noi în sufletul omului 
și astfel se poate explica relativa lor primitivitate faţă de 
nivelul ridicat al abilităţilor tehnice. Omul este deci un 
animal debil, dar bine înzestrat tehniceste, desi cu slabe și 
încă rudimentare facultăți morale și politice. Este în firea lui 
o caducitate, pe care educaţia etic-politică ar putea-o totuși 
remedia. t Grecii introduc, în chipul lor de a gîndi omul, 


1 Protagoras povestește mitul său pentru a dovedi că virtutea poli- 
tică se poate învăţa. „Dacă eşti în stare să ne demonstrezi mai limpede, 
îi spune Socrate, că virtutea se învaţă, nu ne lipsi de această demonstra- 
ție.“ Preferați un mit sau un discurs explicativ? întreabă Protagoras 
pe cei de față. Si cum asistența ezita: „Ei bine, hotărî el, mi se pare 
că un mit v-ar fi mai plăcut“. 


312 


ideea posibilităţii unei desivirsiri prin educație. Omul este 
un animal politic imperfect, dar ameliorabil. Cînd darul artei 
politice, dobindit mai tîrziu, va fi exercitat într-un interval 
de timp cel puţin egal cu acela întrebuințat pentru diversele 
sale cuceriri tehnice, nu va obţine oare omul mari rezultate 
în direcția pudori, a justiței, a prieteniei, a armoniei so- 
ciale ? Mitul lui Protagoras ne autorizează s-o credem. Sen- 
timentul păcatului originar introduce existența terestră a 
omului într-un impas. Abia creştinismul va găsi putinţa unei 
eliberări din acest impas, prin dogma vieţii de apoi. Senti- 
mentul grec al caducităţii umane se însoţeşte însă cu o pers- 
pectivă liberă asupra viitorului. Concepţia antropologică a 
omului grec este în fond optimistă. 


HUMANITAS 


Darurile pe care Prometeu le-a oferit oamenilor, în lipsa 
acelora atribuite de Epimeteu celorlalte animale, sint încă 
imperfecte, dar ele sînt acele care îl caracterizează în mod 
eminent. Platon şi apoi întreaga antichitate trag consecinţele 
acestei vederi. Aceste daruri se grupează în concepţia cicero- 
niană a umanităţii (bumanitas). Sufletul omenesc se distinge 
prin virtuțile bărbătești ale tăriei de caracter, animus, cir tus, 
fortitudo, dar și prin acele mai feminine ale ordinii, ale mă- 
surii Şi ale decentei. Umanitatea in om înglobează pe acestea 
din urmă, Prin tărie de suflet, omul apără cetatea împotriva 
primejdiei externe, dar prin umanitate, el menţine coeziunea 
ei internă și dezvoltă roadele păcii... Stoicii arătaseră apoi că 
omul participă la raţiunea divină, care pătrunde întregul 
univers si îi dă coerenţa unui întreg unitar și a unui lucru 
plin de frumuseţe. Prin rațiune, omul ajunge să iasă de sub 

„puterea impresiilor momentane, să înţeleagă inlánguirea eve- 
'  nimentelor si totalitatea cosmică şi umană care îl înglobează. 
| Pasiunea adevărului si a frumosului, autoritatea cu plăcere 
| acceptată a oamenilor înţelepţi, completează fizionomia uma- 
,  nitági în om. Portretul care înglobează cele mai numeroase 
| din trăsăturile antropologiei antice, mai cu seamă acele ale 
| antichităţii tirzi, este acel pe care îl schițează Cicero, în 
| De officiis, I, á: „După instinctul dăruit de natură, orice 
i animal caută să-și apere viața si corpul, să fugă de tot ce îl 

ameninţă, să caute şi să găsească tot ce îi este trebuincios pen- 
tru a trăi, hrana, adăpostul şi toate lucrurile asemănătoare. 
Printr-o dorință comună tuturor spețelor, fiecare animal este 
înclinat apoi să se împreune pentru a se reproduce şi să-și 
îngrijească pruncii. O deosebire minunată separă însă pe om 
de brută. Supus în întregime impulsiei simţurilor, animalul se 
îndrumează către ceea ce se găseşte | în faţa lui ; el nu se leagă 
decît de prezent gi ramîne nepăsător faţă de trecut și de 
viitor ; în timp ce omul, prin privilegiul raţiunii cu care a 
fost împărtăşit, observă cauzele, efectele $1 progresele lucru- 
| rilor care îl înconjoară, vede premisele lucrurilor, compară 
raporturile lor, uneşte viitorul cu prezentul, îmbrățișează fără 
sforțare desfășurarea întreagă a vieții şi îşi pregăteşte tot ce 
este necesar pentru această călătorie. Prin influența raţiunii, 
natura apropie pe om de om, îi face să vorbească și sà tră- 
iască împreună, le insuflă mai cu seamă o vie iubire pentru 
acei cărora le datoresc zilele și îi îndeamnă să caute şi să 
menţină între ei starea de societate. Pentru toate aceste mo- 
tive, natura aţiţă pe fiecare om să procure cele trebuincioase 
Vieţii, nu numai pentru sine însuşi, dar $i pentru tovarága 
si copiii săi, apoi pentru toți acei care îi sînt dragi si pe 
care îi ocroteşte. Toate aceste griji sint ca un ascuţiș care ii 
menţine spiritul treaz şi îl obligă să-și îndoiască activi- 
tatea. Dar apanajul distinctiv al omului este cercetarea și 
descoperirea adevărului. Astfel, îndată ce treburile noastre ne 
lasă oarecare libertate, devenim lacomi să vedem, să auzim, 
să ne sporim instrucția, şi fericirea ni se pare cu neputinţă 
de atins fără cunoașterea minunilor şi misterelor naturii. Ur- 
mează de aci că tot ce este adevărat, simplu și pur, are cea 
mai strînsă înrudire cu atributele spetei umane. Setei aces 
teia de adevăr i se asociază o anumită iubire a superiorității, 
care face ca o inimă bine născută să nu asculte decît de sfatu- 
| rile și lecţiile unui maestru de autoritate justă și legitimă, în- 
armată pentru folosul general. Din mărinimia aceasta por- 
| negte $i disprețul pentru lucrurile umane. Nu este apoi un 
apanaj mărunt al naturii și raţiunii omului de a avea singur, 
printre celelalte fiinţe insufletite, sentimentul ordinii, al de- 
cenţei si al măsurii pe care trebuie s-o respectám în acţiunile 
şi cuvintele noastre. Astfel, numai omul observă în lucrurile 
supuse vederii frumuseţea, graţia si justețea proporţiilor lor. 
Reflectind în suflete imaginea care se înfăţişează ochilor, 

natura și rațiunea hotărăsc în același timp că oricare dintre 
noi se cuvine să aplice frumuseţea, constanţa si ordinea în 
toate planurile și purtările sale.“ În conceptul ciceronian al 
omului, vechiul sentiment al insuficienţei lui originare, al 
precarităţii lui, tîrziu gi, din această pricină, neîndestulător 
remediată, face loc unei sporite conştiinţe de sine. Tonul s-a 
schimbat. Acum vorbeşte respectul de sine. Cicero pictează 
portretul omului cu míndria de a fi om. Rațiunea devine 
însușirea dominantă a omului și din aceasta decurge setea sa 
de a cunoaște, iubirea culturii, respectul pentru maeștri, ba 
chiar şi aspiraţia către formele estetice ale vieții. Căci ordi- 
nea și armonia, pe care rațiunea le cunoaște în așezările uni- 
versului, ea tinde să le realizeze în propria sa alcătuire su- 
fletească. Însăși solidaritatea socială, mai vie pare-se la om 
decit la celelalte spete animale, i se pare lui Cicero un efect 
al raţiunii. Căci recunoscînd mai viu prin rațiune dependenţa 
sa faţă de părinţii care i-au dat naştere şi faţă de copiii pe 
care urmează să-i ocrotească, omul îşi dezvoltă sentimentele 
sale sociale si îşi sporește zelul său în serviciul altora. Con- 
ceptia lui Cicero dezvoltă astfel toate implicaţiile etic-este- 
tice ale raționalismului antropologic. Viziunea omului ca fi- 
ință raţională, bomo sapiens, este una din cele mai coerente 
în paginile lui Cicero. 


PARADOXUL NATURALIST AL OMULUI 


Vechiul sentiment al insuficientei naturale a omului re- 
apare la Pliniu, în care cercetarea antică a naturii ajunge la 
expresia ei enciclopedică. Pictura lui abundă în tonuri negre, 
printre care şi acel al perversităţii care face din om dugma- 
nul cel mai ireductibil al omului. Într-acestea, naturalistul 
Pliniu exprinfà sentimentul de orgoliu, pe care, dealtfel, îl 
însoțește cu ironia lui, al omului ca scop al creaţiei şi ca 
domn al ei, chemat s-o stăpînească. Pliniu coboară din nou 
pe om în planul naturii, deși îi rezervă aci un loc exceptio- 
nal. O altă caracteristică importantă a reflectülor lui Pliniu 
este aceea că, în greutăţile existenței și spre deosebire de 
celelalte spete, omul nu se servește de instinctele, ci de achi- 
ziţiule sale. Omul nu datorește naturii nici una din îndemi- 
nările lui. Pe toate acestea el le-a cîștigat și continuă a le 

cîştiga, odată cu apariţia fiecărui individ, prin ostenelile în- 
văţăturii. Omul este astfel un produs artificial, un adevărat 
paradox în mijlocul naturii. lată cuvintele lui Pliniu, în 
| Historia naturalis, VII, 1: ,..Este drept a începe studiul 
nostru prin om, pentru care natura pare a fi produs tot 
restul. Unor daruri atît de mari, ea i-a opus însă compen- 
i saţii foarte crude, încît ne putem îndoi dacă natura a fost 
| pentru om o mamă bună sau o nemiloasă mamă vitregă. Mai 
inti, omul este singurul animal care se îmbracă pe seama 
celorlalte. Celorlalte animale, ea le-a dat vestminte felurite, 
acoperăminte, scoici, piei, ţepi, coarne, peri, put, pene, lină, 
plăci. Chiar trunchiul copacilor a fost pàzit de frig și de 
căldură uneori printr-o îndoită coajă. Omul este singurul pe 
care natura îl azvirle în ziua naşterii sale gol pe pămîntul 
gol, lăsîndu-l îndată în prada gemetelor şi plînsetelor. Nici 
un alt animal nu este condamnat la lacrimi din prima zi a 
vieţii sale. Cit despre rîs — pe Hercule! — însuși risul cel 
mai precoce si cel mai nativ, nu este acordat nici unui copil 
înainte de a patruzecea zi a vieţii sale. După ce a luat cuno- 
stintà de lumină, legături de care sînt scutite chiar animalele 
născute în sclavie îi cuprind membrele si i le înfăşoară strîns. 
Fericitá naştere ! Jată-l întins, cu mîinile şi picioarele legate, 
plîngînd, pe acela care trebuie să comande tuturor fiinţelor ! 
latà-| începîndu-și viaţa prin chinuri, fără a fi făcut altă 
' greşeală decît aceea de a fi venit pe lume ! Ce nebunie, după 

astfel de începuturi, de a-ţi acorda drepturi la orgoliu ! La 

primele manifestări ale puterii proprii, odată cu primele bine- 
| faceri ale timpului care se scurge, omul devine asemănător 
cu un patruped. Cît timp îi va mai trebui pentru a dobîndi 
mersul unui om, pentru a ajunge să glăsuiască, să sfarme 
alimentele cu gura, cît timp va mai trebui să treacă pină 
să-i dispară zvicnelile din moalele capului, semnul celei mai 
mari slăbiciuni printre toate spetele animale ? Adăugaţi bo- 
lile si toate acele remedii pe care noi flagele le fac adeseori 
inutile. Animalele sint conduse de instinctele lor ; unele dis- 
pun de o fugă rapidă, de un zbor năvalnic, altele știu să 
înoate ; numai omul nu ştie nimic fără a fi învăţat: nici să 
vorbească, nici să umble, nici să se hrănească ; într-un cu- 
vint, prin sine însuşi el nu știe decît să plingă. Din această 
pricină, mulți au socotit că ar fi fost mai bine pentru un 
om să nu se nască sau să dispară cît mai curînd.“ Întune- 

catul si sarcasticul tablou prezintă in om o fiinţă debilă, ne- 
norocită şi artificială, făcută totuşi să stăpînească întreaga 
natură, care se pune la dispoziţia lui. Pliniu încearcă astfel 
pentru om, în acest prim secol al erei noastre, sentimentele 
contrarii cu care îl va considera şi creştinismul. Numai că, 
interzicîndu-şi orice ipoteză metafizică, orice ancorare a 
omului în transcendentá, omul este în reflecția antropologică 
a naturalistului Pliniu o apariţie inexplicabilă, un adevărat 
paradox al naturii. În acest moment al pozitivismului antic, 
lumea occidentală nu aflase încă cuvîntul de dezlegare a 
enigmei, aflător în Biblie şi creştinismul nu ajunsese încă să-l 
readucă în conștiința oamenilor și să-l sporească. 


INDETERMINISM ȘI CREAŢIE 


Renaşterea descoperă din nou demnitatea omului. Cîteva 
tratate ale Renașterii poartă în titlu această expresie sau ceva 
asemănător cu ea. În 1486, un tînăr genial, în a cărui mare 
frumuseţe contemporanilor li se părea a recunoaște noblețea 
unei descendente divine, Pico della Mirandola, își scrie di- 
sertagia sa De bominis dignitate t, pe care dorea s-o pronunţe 
la Roma cu prilejul susținerii celebrelor sale teze. Printre 
motive antropologice cunoscute mai demult, apar unele idei 
noi, destinate unei lungi perpetuari. Omul, spune Pico, nu 
este legat nici de un loc, nici de o formă anumită, desigur 
pentru a-și da singur forma pe care ar dori-o, obţinînd ast- 
fel favoarea de a se putea ridica deasupra tuturor creaturi- 
lor, dar și riscul de a cobori sub nivelul oricáreia din ele. 
Dumnezeu vorbește lui Adam: „Nu ţi-am dat, o, Adame, 
nici așezare determinată, nici chip propriu, nici bunuri pe 
seama ta, pentru ca să poti dobindi și poseda locul, faga si 
bunurile pe care le-ai putea rîvni și pe care le-ai putea po- 
seda după voinţa și propria ta socoteală. Natura celorlalte 
fiinţe a fost hotărîră prin legile pe care i le-am prescris gi 
am tinut-o prin acestea în marginile ei fixe. Tu însă nu 


1 O nouă prezentare a renumitei disertații a lui Pico della Miran- 
dola, împreună cu alt material conex, în tr. germ. însoţită de o intro- 
ducere a lui H. W. Rüssel, la Pantheon, Akademische Verlagsanstalt, 
1940. 

esti conţinut de nici o limită cu neputinţă de trecut, ci 
după propria ta voință liberă, pe care am incredingat-o 
miinilor tale, poti să-ţi prescrii singur natura ta. Te-am 
pus în mijlocul lumii pentru a privi cu ușurință în jurul 
tău și pentru a putea înţelege ce se petrece in ea. Nu 
te-am făcut nici Ceresc, nici terestru, nici muritor, nici ne- 
muritor, pentru ca să poti deveni, cu deplină libertate și 
cinste, propriul sculptor și poet al formei pe care ai vrea 
să ţi-o dai. Ai putea degenera in fiinţele inferioare si brute 
sau poti să te înâlți în lumea superioară a celor divine, după 
singura hotărîre a spiritului tàu." Pentru a întrebuința un 
cuvînt al filozofiei lui Bergson, pe care o amintește, de 
fapt, ca o premisă îndepărtată, Pico della Mirandola re- 
cunoaște zona de indeterminare care se întinde în jurul fi- 
inge omului. Inályárile şi căderile „omului sînt rezultatul in- 
determinării sale, a împrejurării că, printre creaturi, el este 
singurul care nu este legat de fatalitátile unei forme unice gi 
fixe. Libertatea omului este pricina măreției şi mizeriei sale. 
Omul este creatorul destinului său. lată un sunet nou în 
simfonie. Antichitatea nu l-a cunoscut. Pentru antichitate, 
omul era un element determinat al cosmosului, deţinind un 
loc necesar armoniei lui, pe care nu putea avea altă menire 
mai înaltă decît a o realiza în sine. Omul putea reflecta 
armonia universului, dar n-o putea spori, el nu putea adăuga 
nimic realităţii. Credinţa î în valoarea creatoare a destinului 
omenesc este semnul unei transformări profunde în concepția 
despre sine a omului modern. În lucrarea lui Giovanni Gen- 
tile, Z} pensiero italiano del Rinascimento, 1940, care consa- 
cră un capitol conceptului omului în această epocă, se poate 
urmări bine dezvoltarea acestui motiv. El serpuiegte ca una 
din temele cele mai reprezentative în opera umaniștilor. Mar- 
silio Ficino, unul din întemeietorii Academiei platonice din 
Florenţa, sustine în Theologia platonica (XIII, 3) că în timp 
ce imutabilitatea este legea fatală a naturii inferioare, schim- 
barea și progresul sînt consecința libertăţii umane (Gentile, 
p. 77). Oamenii să nu fie deci sclavii, ci emulii naturii: 
„non servi simus naturae, sed aemuli“. Puterea creatoare a 
libertăţii umane este deopotrivă cu a naturii. Omul îmbogă- 
teste necontenit cuprinsul realităţii. Alteori el reia operele 
naturii, le corectează și le perfecționează : „naturae inferioris 

opera perficit, corrigit et emendat“. În romanul alegoric al 
lui Giordano Bruno, Spaccio della bestia trionțante, 1584, 
facultatea omului de a spori conţinutul realităţii este afir- 
mată încă o dată: „Zeii au dat omului intelectul şi mîinile 
şi l-au făcut asemănător cu ei, acordindu-i deasupra celor- 
lalte animale facultatea care consistă în a lucra nu numai 
după natură si obișnuință, dar și în afară de acestea, tormînd 
sau putînd să alcătuiască alte naturi, alte procese, alte orin- 
duiri cu spiritul său, cu acea libertate fără de care n-ar avea 
zisa asemănare şi nu şi-ar putea păstra situaţia de zeu al 
pămîntului“. (Cp. motivul libertății creatoare, prin care 
omul continuă și perfectioneazà lucrarea divină, la G. Ma- 
netti, De dignitate et excellentia bominis, 1452, publicată abia 
în 1532. Cfr. Gentile, op. cit., p. 111.) 


EMOTIA ASTRONOMICĂ 


Toate motivele antropologiei antice și a Renașterii revin, 
către sfîrşitul acestei epoci, la Tommaso Campanella : Del 
senso delle cose, II, 25. Debilitatea naturală a omului este 
deplînsă cu accente care amintesc pe Platon si Pliniu : „Omul 
se naşte gol, neînarmat, cu puţine indeminári, plingind, fără 
să ştie să se hrănească, nici să se ajute, în timp ce celelalte 
animale îmbrăcate cu solzi, cu pene, cu piele, înarmate cu 
ding, cu coarne, cu ţepi, cu unghii, cu gheare, cu cioc, știu 
îndată să umble, să mănînce şi să se ajute“. Urmează moti- 
vul, de asemeni antic, al omului ca rege al creaţiei: „În pu- 
țină vreme, omul învinge toate animalele si se îmbracă cu 
pieile lor, le foloseşte puterea ca pe a sa, se îmbracă cu aur, 
cu argint si cu fier, înoată în mare, zboară prin aer ca Dedal, 
aleargă pe pămînt cu picioarele sale și ale animalelor, umblă 
pe apă invingind undele mîndre şi vînturile dușmănoase, ca 
un domn al mării ; stăpîneşte toate metodele spre folosul său 
și le înmlădiază. Abate copacii, face din ei nave, case, 
aprinde cu ei focul, le mănîncă fructele, se servește de frun- 

. . zele si de florile lor pentru a se desfăta și pentru a se lecui ; 
„întrebuințează pietrele, munţii, pădurile, după gustul său; 
şi pare a fi stăpînul lumii întregi, nu numai al animalelor. 
Ce animal puternic și înţelept ar fi putut face ce a izbutit 
omul, neînarmat, gol, slab şi timid, sau numai o mică parte 

din ce a fácut el?“ Explicaţia puterii și dominaţiei omului 
stă în aceea că, pe cînd celelalte animale dispun de o singură 
indeminare, omul dispune de toate îndemnările și că, învăţin- 
du-le de la ele, poate să le dezvolte și să le îmbunătăţească. 
Varietatea activităţilor omului și caracterul lor ameliorabil 
alcătuiesc îndoita rațiune a regalității umane: „Îmi veţi 
spune, scrie Campanella, că albinele îşi fac state, ca şi omui, 
că elefanții au religie ; că păianjenii tes o pinzá mai subţire 
decit o poate tese omul ; ; că alte animale își construiesc, cui- 
buri și că altele se pricep să poarte războiul cu iscusință. Eu 
însă vă voi „răspunde că tot ce fac animalele poaie face şi 
omul și încă mai bine; că el instituie state, tace legi și 
cetăţi, temple, religii ; támáduieste mai bine decît cfinii ibici 
și decît hipopotamul şi cà, în timp ce oricare animal este 
bun pentru un singur lucru, el este bun pentru o mie. Mai 
mult, lagurile cu care prinde „păsările sînt deopotrivă cu ale 
păianjenului, locuinţele sale sînt ca ale albinei, se rázboieste 
ca peştii și cocorii ; primeşte exemplul tuturor si le îmbună- 
táteste toate artele și îndemînările. Învinge forţa elefantului, 
care poartă pe spatele său un turn plin cu oameni, care il 
domină și-l comandă ; si, întocmai ca leul, ucide şi mănîncă 
balena.“ Focul este apoi marea descoperire a omului. „Nici 
un animal, chiar cînd are mâini, ca, ursul şi maimuța, nu stie 
să fntrebuinteze focul, nici să-l atingă, nici să-l primească 
din soare sau să-l smulgă din pietre, să-l înteţească, să fn- 
mlădieze cu el metalele, să coacă bucatele si să producă su- 
nete si lumini.“ Dar printre toate minunile indeminárilor și 
descoperirilor omeneşti, este una care a izbit mai puternic 
cugetarea Renaşterii $i a contribuit mai mult să îmbogăţească 
conceptul său despre om. Aceasta este știința astronomică, 
îmbogăţită mult in aceeași vreme. Cu mai bine de un secol 
şi jumătate în urmă, Manetti lăudase geniul astrologic al 
omului, referindu-se desigur la cuceririle lui în antichitate : 
„Astrologii, considerînd cu mare atenție mișcările și întoar- 
cerile stelelor, locul si orbitele zodiilor și planetelor t, 
au ajuns la o asemenea cunoaștere a lor, încît pot prezice cu 
mult timp înainte eclipsele si defecţiunile soarelui. si ale 
lunii, după cum pot cunoaște din vreme cum vor fi recoltele 
de grîu si de ulei, imbelsugarea vinului și sărăcia“. Cam- 


1 În textul de bază: plantelor (n. ed.). 

panella trăise însă puternica emoție astronomică a descope- 
ririlor mai noi. În 1543 apăruse opera lui Copernic De re- 
volutionibus orbium coelestium şi secolul vibrase în între- 
gime de revelaţiile ei. Marile nume ale epocii sînt acele ale 
lui Kepler, Tycho Brahe, Galilei, care înalță geniul calcu- 
lagei și puterea inteligenţei omenești pînă la măsura univer- 
sului. Campanella culege aceste ecouri și îmbogățește cu ele 
icoana omului: „Astronomia ne arată pe omul ceresc ca 
unul care priveşte în sus şi măsoară mărimea stelelor, numără 
mişcările lor, iar pe cele ce nu le vede le închipuie, cu epi- 
ciclurile si excentricile lor ; si socotelile lui sînt atît de juste, 
încît omul pare nu numai un cunoscător, dar oarecum un 
meșteșugar al cerului. Si în marea felurime a opiniilor sale 
asupra modelului și principiilor lucrurilor se arată deopotrivă 
divinitatea sa, care pe atitea căi se îndreaptă către cunoaște- 
rea Creatorului. Și ceea ce este încă de mirare : ştie cînd se 
produc eclipsele şi le poate prevesti cu o mie de secole mai 
înainte ca și conjugările şi înfăţișările tuturor stelelor, natura 
și numele lor, cometele, semnele si influențele acele ce se 
produc pe pămînt, în apă, în aer; vremea solstițiilor și a 
echinoxurilor, apogeele si excentricitățile, pe care le preci- 
zează cu exactitatea unui fir de păr; şi cînd Dumnezeu 
schimbă ceva în cer, omul bagă de seamă și notează anoma- 
lia şi iregularitatea ; neostenit ridică table noi și indice de 
lucruri foarte îndepărtate şi cunoaşte prin rațiune nu numai 
moartea şi viaţa omului, dar a tuturor animalelor, a statelor 
și domniilor, ba chiar a lumii întregi, care urmează să piară 
prin foc.“ În portretul omului, așa cum îl zugrăvește Cam- 
panella, se îmbină reprezentarea lui bomo faber cu aceea a 
lui bomo sapiens, iar acesta din urmă creşte prin tot ce-i 
aduc descoperirile minunate ale ştiinţei noi (pe care n-o dis- 
tinge, dealtfel, cu totul de vechea astrologie). 


REGELE DETRONAT 


Sentimentul de orgoliu, de sporită conştiinţă de sine, de 
satisfacţie cu sine însuși, al omului Renașterii, se asociază 
la Pascal, cel mai de seamă antropolog creştin, cu sentimen- 
tul mizeriei proprii. Omul este un rege, dar un rege detronat. 
Ambivalenţa sentimentelor faţă de sine însuși este o situaţie 

morală pe care omenirea o mai cunoscuse. Am întîlnit-o si 
caracterizat-o la Pliniu în forma ideii despre paradoxul na- 
turalist al omului. Enigma omului rămăsese atunci nedez- 
legată. Cuvîntul dezlegării nu-l putea aduce decît creștinis- 
mul. E] îl aduce în reflecţia săgetătoare a lui Pascal, Pen- 
sées, II, 8: „Măreţia omului este atît de vizibilă, încît ea 
rezultă din însăși mizeria lui. Căci ceea ce este natură în ani- 
male, numim în om mizerie: un fapt prin care recunoaștem 
că natura sa fiind astăzi asemănătoare cu aceea a animalelor, 
el se găseşte decăzut dintr-o natură mai bună, proprie lui 
altădată“. Si deodată comparaţia revelatoare, în care Pascal 
este maestru : „Cine oare se simte nenorocit că nu este rege? 
Numai un rege detronat. Oare Paulus Aemilius era nefericit 
pentru că nu mai era consul ? Dimpotrivă, toată lumea soco- 
tea că Paulus Aemilius era fericit pentru că fusese consul, 
căci condiţia sa nu era să fie consul totdeauna. Perseu era 
însă considerat nenorocit de a nu mai fi rege mereu, încît, 
încetînd să mai fie, părea ciudat că mai poate îndura viața. 
Cine se simte oare nenorocit că n-are decît o gură ? Cine nu 
se va simți însă nefericit nemaiavind decît un ochi ? Nimeni 
pe lume nu s-a întristat că n-are trei ochi, dar sînt atîţia 
care nu se pot mingíia cà le lipsește vederea.“ Omul nu este 
un Paulus Aemilius. Omul este un Perseu, un rege care 
și-a pierdut puterea, fiul lui Dumnezeu, izgonit într-o lume 
care nu a fost a lui, împerecheat cu o natură animalică, pe 
care o resimte în sine însuși cu sentimentul unei adinci res- 
trişti. Apărînd îndată după marile descoperiri astronomice 
ale Renașterii, Pascal va avea un sentiment de sine modifi- 
cat într-altfel decît acel al contemporanilor unui Copernic 
sau al unui Tommaso Campanella. Gindul infinității univer- 
sului, cu care Giordano Bruno spărsese imaginea cosmosului 
finit al anticilor, apare si la Pascal. Dar din contemplarea 
infinităţii lumii, el nu extrage sentimentul de orgoliu al omv- 
lui înălţat prin inteligenţa lui pînă la măsura universului, ci 
deocamdată un sentiment de umilință, de strivire. Infinita- 
tea lumii nu-i relevă omului măreţia lui, ci pe a lui Dumne- 
zeu, creatorul acestei lumi : „Contemple omul, strigă Pascal, 
natura întreagă în deplina si înalta ei maiestate ; îndepăr- 
teze-şi privirile de la măruntele lucruri care îl înconjoară: 
privească această strălucitoare lumină pusă ca o lampă eternă 

pentru a lumina universul ; fie ca pămîntul să-i apară ca un 
punct faţă de vastul cerc pe care acest astru îl descrie si 
minuneze-se că îndepărtatul cerc nu este el însuşi decît un 
punct foarte delicat faţă de acela pe care îl îmbrățișează 
astrele care alunecă pe firmament. Iar dacă vederea noastră 
se oprește aici, imaginaţia să ne treacă mai departe: mai 
degrabă va osteni ea de a concepe decît natura de a procura 
motive ale uimirii. Întreaga lume vizibilă nu este decît o 
trăsătură imperceptibilă în amplul sîn al naturii. Nici una 
din ideile noastre nu se poate apropia de imensitatea ei. 
Putem oricît de mult extinde concepţiile noastre dincolo de 
spaţiile imaginabile și nu putem produce decît niște atomi 
în comparaţie cu realitatea lucrurilor. Lumea este o sferă 
infinită, al cărei centru este pretutindeni gi a cărei circom- 
ferință nu este nicăieri. În sfîrșit, cel mai izbitor caracter 
sensibil al omnipotenţei lui Dumnezeu este că închipuirea 
noastră se pierde în această cugetare.“ Ba chiar perplexită- 
tile inteligenţei omenești devin cu atît mai mari, cînd, tre- 
cînd de la infinitul mare la infinitul mic, de la univers la 
neant, constată că, aşezată între aceste extreme și incapabilă 
să le conceapă, așa cum numai lui Dumnezeu î îi este dat s-o 
facă, știința devine D zădărnicie. „Căci, în fine, ce este omul 
în mijlocul naturii? Un neant faţă de infinit, un tot faţă 
de neant : o mijlocie între nimic și tot. Infinit îndepărtat de 
a înțelege extremele, scopul si principiul lucrurilor sînt as- 
cunse pentru el într-o taină de nepătruns, fiind tot atît de 
incapabil să vadă neantul din care este scos gi infinitul în 
care este înghiţit. Ce va putea face el decît să perceapă ceva 
din mijlocul lucrurilor, cu deznădejdea eternă de a nu cu- 
noaște principiul si scopul lor. Toate lucrurile sint ieșite din 
neant și dezvoltate pînă la infinit. Cine poate urmări aceste 
uimitoare desfăşurări ? Numai autorul acestor minuni le poate 
înțelege ; nimeni altul în afară de el. Necontemplînd aceste 
infinituri, oamenii au purces cu îndrăzneală la cercetarea 
naturii, ca și cum ar avea aceleași proporții cu ea.“ Pole- 
mica cu temerara ştiinţă astronomică a Renașterii este evi- 
dentă în aceste cugetări ale lui Pascal. Fără a ne referi la 
emoția astronomică, ultima intenţie a acestor gînduri pate- 
tice nu ni se destăinuiește. Dar uimirea in fata universului 
nu se rezolvă la creştinul Pascal in hotărîrea de a persevera 
în cercetare si de a se întări în orgoliul său, ci în aceea de a 

abandona cercetarea și de a se umili. Omul pascalian pără- 
sește deci orgoliul cugetării, dar nu cugetarea însăși. Dimpo- 
| trivă, oricare ar fi incapacitatea sa să cuprindă infinitul ín 
cele două direcţii și oricare ar fi precaritatea condiţiei sale 
debile, pusă de atitea ori în lumină începînd cu antichitatea, 
omului îi rămîne înalta superioritate de a se concepe pe sine, 
fie și în umilința condiţiei sale. Singura, dar adevărata no- 
blete incomparabilă a omului, superioritatea lui faţă de na- 
tura strivitoare prin mărime și forţă, îi rămîne deci cugeta- 
rea. „Omul este o trestie, cea mai slabă din natură, dar o 
trestie gîndiroare. Nu este nevoie ca universul întreg să se 
înarmeze pentru a-l strivi. Un abur, o picătură de apă ajung 
pentru a-l ucide. Dar chiar cînd universul îl distruge, omul 
rămîne mai nobil decît ceea ce îl doboară, pentru că el stie 
că moare ; în timp ce universul nu bănuiește nimic din pu- 
terea pe care o are asupra omului. Întreaga noastră demni- 
tate consistă deci în cugetare.“ Pascal întrebuinţează cuvin- 
tul „demnitate“, folosit de atitea ori de cugetătorii Renaşterii. 
Numai cà pentru el demnitatea umană nu consistă în puterea 
științifică a cugetării, nici în virtutea făptuitoare a tehnicii 
lui, nici în perspectivele deschise ale înălţării, tot atîtea mo- 
tive pe care le-am urmărit în Renaștere, ci în facultatea de 
a se concepe ca fiul lui Dumnezeu si ca posesorul, prin cuge- 
tare, al unei mari mosteniri. În Cugetările lui Pascal se or- 
ganizează sentimentul modern al sublimului, adică al maăre- 
ţiei „și forţei naturii, în faţa cărora ajunge a vibra mai viu 
demnitatea omului, unul din acele complexe atective care, 
de-atunci si pînă în romantism, au urmărit mai insistent cul- 
tura timpului nostru. Problematica sublimului în filozofia 
lui Kant va relua multe din motivele Cugetărilor lui Pascal. 


OMUL NATURAL 


Concepţia antropologică a Renașterii trăiește încă o dată 
în filozofia lui Rousseau. Dar extragerea ei este ingreuiatá 
de faptul cá Rousseau nu ne oferă atit portretul omului, cit 
al devenirii umane, punctată de cîteva întruchipări tipice ale 
ei : omul natural, sălbaticul, civilizatul. Pentru a regăsi per- 
manentul în această diversitate si mișcare, trebuie să extra- 
gem din reflecțiile lui Rousseau acele însuşiri comune și sta- 

tornice ale omului care au făcut posibile transformarea si de- 
generarea lui, însușirile omului natural. În aceste reflecţii în- 
tímpinàm motivele cunoscute din Renaștere. Ele aparțin tra- 
tatului De linégalité parmi les hommes, 1755. Mai întii, 
ideea, formulată altádatá de un Campanella, că omul, ne- 
avînd pe seama sa nici un instinct propriu, poate să-și apro- 
pie instinctele tuturor animalelor. „Fiecare speţă n-are decit 
propriul său instinct, $i omul, neavînd poate nici unul care 
să-i aparţină, și le apropie pe toate, se nutrește cu majori- 
tatea alimentelor diverse pe care celelalte animale și le îm- 
part şi își găsește, prin urmare, subzistenga mai ușor decit 
oricare altul dintre ele.“ Împreună cu universalitatea omului 


reapare ideea libertăţii lui, subliniată mai înainte în textele 


unui Pico della Mirandola. În timp ce animalele sînt con- 
strînse de regula unică a instinctului lor, omul are libertatea 
să aleagă. „Recunosc în orice animal o mașină ingenioasă, 
scrie Rousseau, căreia natura i-a dat simțuri pentru a se 
putea remonta singură și pentru a se garanta, pînă la un 
anumit punct, de tot ce tinde s-o distrugă sau s-o pericliteze. 
Recunosc aceleași lucruri în mașina umană, cu diferenţa că 
natura singură face totul în operaţiile animalului, în timp ce 
omul contribuie la ale sale în calitate de agent liber. Unul 
alege sau respinge prin instinct iar celălalt printr-un act de 
libertate ; ceea ce face ca animalul să nu se poată abate de 
la regula care îi este prescrisă, chiar cînd i-ar fi prielnic s-o 
facă, pe cînd omul se abate de la regula lui adeseori şi spre 
paguba sa. Astfel, un porumbel ar putea muri de foame lîngă 
un bazin plin cu 'cărnurile cele mai bune, și o pisică lîngă un 
morman de fructe şi de gráunte.. Dar oamenii degeneraţi 
se dedau la excese care le pricinuiesc accese de tebră si 
moarte, deoarece spiritul depravează simţurile şi voinţa con- 
tinuă de a vorbi chiar cînd natura tace.“ Libertatea omului, 
capabilă să-şi însușească instinctele tuturor animalelor, să 
aleagă și să varieze, este condiția perfecubilitàgi, dar E a 
degenerărilor care pot atinge atit individul uman cît şi 
speța lui. Grandoarea si mizeria omului sînt deopotrivă efec- 
tele libertăţii lui: „...facultatea de a se perfecționa, scrie 
Rousseau, facultate c care, cu ajutorul împrejurărilor, dezvoltă 
în chip succesiv toate celelalte facultăţi omenești, rezidă pen- 
tru noi atit în speță cît şi în individ, în timp ce animalul 
este la capătul cîtorva luni ceea ce va fi toată viaţa, iar 

an al acestui mileniu. De ce oare numai omul este supus că- 
derii in imbecilitate ? Pentru că numai el se poate înapoia 
la starea sa primitivă si pentru că, pe cînd animalul care 
n-a dobindit nimic și nu poate nimic pierde, rămîne tot- 
deauna cu instinctul său, omul, pierzind din nou prin bătrîneţe 
sau alte accidente tot ceea ce perfectibilitatea sa l-a făcut să 
dobîndească, decade astfel mai jos decît animalul însuși.“ 
Crestinul Pascal întrezărise si el în natura umană acelaşi 
amestec al virtualităților de înălţare şi cădere, dar le atri- 
| buise unei cauze transcendente, originii divine a omului și 
păcatului său originar, în -timp ce Rousseau construind o 
antropologie imanentistă deduce dubla perspectivă amintită 
din singura pricină a libertăţii umane. Spre deosebire de 
creştinism, care vedea în căderea omului un eveniment di- 
naintea istoriei lui imanente, Rousseau îl făcea să se consume 
în intervalul duratei lui istorice și ca o consecinţă fatală a 
condiţiei lui libere. Rousseau împărtășește deci cu cregtinis- 
mul sentimentul căderii omului, dar îl explică în alt chip, 
pe baza pur naturală a particularităţii lur printre celelalte 
ființe ale creaţiunii. Rousseau schițează astfel liniile unei 
antropologii creștine laicizate. Pe de altă parte, pe cînd 
creştinismul păstrează perspectiva liberă a răscumpărării prin 
Isus, Rousseau nu vede o altă cale umană decît aceea a re- 
generării prin înapoierea la starea de primitivitate a „bu- 
nului sălbatic“. Dar aci intervine sofismul profund al în- 
tregii cugetări a lui Rousseau, căci, întorcîndu-se către sta- 
rea aceasta, omul ar regăsi totuși condiţiile care au de- 
terminat căderea lui, adică acea libertate fatală prin care, 
raminind neatirnat de forma de viaţă a unui singur instinct, 
el poate să se înalțe deasupra lui însuși, dar poate să gi de- 
cadă mai jos decît buna sălbăticie, căreia îi acorda echilibrul 
fericit al iubirii de sine cu mila pentru semeni, în acea 
brutalitate a stării egoiste de natură în care n-a pătruns | 

l speța sa, după o mie de ani, rămîne ce a fost în primul | 


încă nici una din razele de lumină și din pilpiirile de cál- 
dură ale iubirii de semeni. Rousseauismului îi lipsește pers- 
pectiva mîngiietoare a creștinismului. „Omul natural“ este 
un animal blestemat şi care nu se poate răscumpăra : „Totul 
fese bun din mîinile Creatorului ; totul se corupe în «acele 
ale omului»“ (Emile, I, 1). 

OMUL ,LUMINILOR* 


Concepţia rousseauistă a omului n-a fost aceea a între- 
gului veac al XVIII-lea. Filozofia veacului, a „luminilor“ 
(le siècle des lumières, Aufklärung), înalţă pe piedestalul 
său concepţia unui om trăind într-un sentiment potenţat de 
sine însuși, stăpînind pămîntul în deplina conştiinţă a drep- 
turilor sale, deosebindu-se esențial de celelalte animale, ma- 
nifestindu-si noblețea mai întîi prin înfățișarea sa. Orgoliul 
umanist al Renașterii trăiește încă o dată în conștiința ,filo- 
zofilor“. Unul dintre aceștia, naturalistul Buffon, ajunge la 
rezultate cu totul deosebite de ale lui Pliniu, în antichitate. 
În consideraţiile sale asupra omului, cuprinse în renumita 
sa Histoire naturelle, portretul fizic al omului este acela al 
unui rege adevărat: „lotul indică în om, chiar înfățișarea 
sa exterioară, superioritatea lui asupra tuturor fiinţelor vii; 
ţinîndu-se drept si ridicat, atitudinea sa este aceea a comen- 
zii, capul său priveşte cerul și prezintă o faţă augusti pe 
care este întipărit caracterul demnităţii sale; imaginea su- 
fletului este zugrăvită în fizionomia sa, excelența naturii sale 
străbate prin organele lui materiale și însuflețește cu un foc 
divin trăsăturile chipului său ; ţinuta sa majestuoasă, mersul 
sàu ferm si îndrăzneţ vorbesc despre noblețea și rangul său ; 
nu atinge pămîntul decît prin extremitățile sale cele mai 
îndepărtate, nu-l vede decît de la distanță si pare să-l dispre- 
țuiască ; braţele nu-i sînt date spre a-i servi ca stilpi de 
sprijin pentru masa corpului său, mîna nu-i este necesară 
pentru a scormoni pămîntul si pentru a o aduce, prin fre- 
cături repetate, să-și piardă fineţea tactului, al cărui princi- 
pal organ este tocmai această mînă; braţul și mina sint 
făcute pentru a sluji unor întrebuințări mai nobile, pentru 
a executa ordinele voinţei, pentru a cuprinde obiectele în- 
depărtate, pentru a preveni întîlnirile si lovirile care i-ar pu- 
tea fi dăunătoare, pentru a îmbrăţișa și reține ceea ce îi 
poate plăcea si pentru a le pune la dispoziţia celorlalte sim- 
țuri.“ Cunoscîndu-se puţin, omul s-a putut compara cu cele- 
lalte animale, socotindu-se drept unul dintre ele. Dar adin- 
cească-se pe sine însuși, ne spune Buffon, si va descoperi 
deosebirea esenţială care îl separă de oricare dintre ele, apro- 
piindu-l de Dumnezeu, Fiinţa supremă. Căci animalele trá- 
iesc -Într-un prezent etern, în timp ce omul, prin operaţiile 

raţiunii sale, cunoaște, împreună cu prezentul, trecutul și 
viitorul : „Dumnezeu singur cunoaște trecutul, prezentul si 
viitorul, el este din toate timpurile şi vede în toate timpu- 
rile ; omul, a cărui durată este atit de scurtă, nu vede decit 
clipele sale ; ; dar o putere vie și nemuritoare compară aceste 
clipe între ele, le distinge, le ordonează, graţie acestei puteri 
cunoaște el prezentul, judecă trecutul și prevede viitorul. 
Luaţi omului această lumină divină $i Veţi şterge, veţi în- 
tuneca fiinţa sa, din care nu va mai rămînea decît un animal 
necunoscind trecutul, nebànuind viitorul şi neștiind chiar ce 
este prezentul.“ Stăpînirea omului asupra celorlalte animale 
are deci titluri legitime, întrucît este fundată în superiori- 
tatea indiscutabilă a naturii sale. Dominînd natura, el o cul- 
tivă si o înnobilează, încît locurile ei cele mai frumoase, ne 
asigură Buffon, estet și horticultor al rococoului, sînt acele 
în care prezența omului este evidentă. Natura înflorește sub 
mîna omului și cade de bátrinete și boală acolo unde el lip- 
sește. „Priviţi acele fármuri pustii, acele triste ţinuturi unde 
omul n-a locuit niciodată, acoperite sau mai degrabă zbir- 
lite în părțile lor mai înalte cu păduri negre și dese. Arbo- 
rii fără scoarță și fără coroană, incovolagi, rupti, căzînd de 
bătrâneţe, alţii mai numeroși, zăcînd lîngă cei dintii, pentru 
a putrezi lîngă mormane putrede, se înăbuşă, îngroapă ger- 
menii gata să incolteascà. Natura care pretutindeni stralu- 
ceste prin tinereţea sa pare aici in decrepitudine...* Omul 
menţine tinerețea naturii si introduce în cuprinsul ei valorile 
estetice. Potenţatul sentiment de sine al omului Renașterii, 
religia naturală a „hlozofilor“, estetismul veacului său se 
îmbină în chip caracteristic în viziunea despre om pe care 
o propune Buffon. 


NEOUMANISMUL 


Neoumanismul german nu respinge naturalismul. „Fraţii 
mai vîrstnici ai omului sînt animalele“, scrie Herder în Ideen 
zur Philosophie der Geschichte der Menschheit, 1, 1784. Her- 
der presimte ceva din ceea ce va fi spiritul transformismului 
în veacul următor. Dar noua doctrină, mijind in opera lui 
şi a cîtorva alţi contemporani, este asociată de Herder cu 
învățătura Renaşterii despre relația dintre macrocosmos si 

microcosmos. În grandioasele perspective ale evoluţiei natu- 
rale, în care apare ca ultimul produs, omul ne este înfă- 
ţișat ca fiinţa care însumează şi organizează elementele, ener- 
giile și formele de viaţă ale tuturor regnurilor. Creaţia în- 
treagă se oglindeşte în organizaţia umană. „Masa haotică 
a tuturor forțelor şi elementelor, din care s-a format pă- 
mintul, a primit in sine tot ce ea putea și trebuia să pro- 
ducă in lume. În răstimpuri periodice s-a dezvoltat din sta- 
mine spirituale și corporale aerul, focul, apa, pămîntul. Anu- 
mite asociații ale apei, aerului, luminii au trebuit să se lege, 
mai înainte ca sămînţa primelor, organisme vegetale, cum 
este, de pildă, „mușchiul, „să răsară. Multe plante au trebuit 
să se ivească și să moară înainte de a se naşte primul ani- 
mal. Insectele, păsările, animalele apei şi ale întunericului 
au premers acelora care trăiesc pe pămînt şi în lumina zilei. 
În urma tuturor apare, ca o cunună a organizării întregu- 
lui pămînt, Omul, microcosmosul. El, fiul tuturor elemente- 
lor si fiinţelor, suma cea mai aleasă s, în același timp, 
eflorescența întregii creaţiuni terestre, nu putea fi decit ul- 
timul copil al naturii, acela pentru a cărui alcătuire trebuiau 
lăsate în urmă multe evoluţii şi revoluţii.“ Considerat în în- 
lànguirea formelor animale, omul, „regentul“ pămîntului si 
„al doilea Creator“ după Creatorul Suprem, însumează și 
rezumă toate formele organizării animale a vieţii: „Frumu- 
seţea omenească este făcută din toate formele fundamentale 
ale vieţii“. Toate razele vieţii organizate converg către el. 
El este „creatura centrală“. Cu cît o speță animală stă pe 
o treaptă mai înaltă în seria fiinţelor vii, cu atît înfăţi- 
sarea ei este mai apropiată de aceea a omului. Capul, 

lidar cu trunchiul in spetele inferioare, începe, la un anumit 
nivel, să dobindeascà mobilitate, pînă cînd omul, ridicat în 
poziţie verticală, îl înalță către cer. Omul se dovedeşte ast- 
fel „organizat pentru activitatea raţiunii“, Rațiunea era însă 
un termen cu înţelesuri limitate în veacul al XVIII-lea. Ca- 
racteristica omului nu este numai raţiunea, acel Pon sens 
despre care vorbise Descartes, profesorul cel mai ascultat al 
celor două veacuri de ratgionalism : „Le bon sens est la chose 
du monde la mieux partagée". Caracteristica omului este pro- 
pria lui umanitate (/umanitát), un cuvînt în care Herder 


închide, cu apropieri ușor identificabile de intrebuingarea lui 


în antichitate, toate însuşirile intelectuale și morale care 

acordă omului o situaţie specială în mijlocul creagiunii: în 
primul rînd raţiunea, limbajul, libertatea, puterea de a se 
răspîndi pe întregul pămînt și de a rezista în toate mediile. 
„Aș dori, scrie Herder, să cuprind în cuvîntul umanitate 
tot ce am spus pînă acum despre nobila alcătuire a omului 
în vederea raţiunii și a libertăţii, a unor simţuri gi instincte 
mai fine, a unei sănătăţi în același timp mai delicate și 
mai viguroase, a stăpînirii și populării pămîntului. Omul nu 
posedă un cuvînt mai ales pentru a se determina pe sine de- 
cît propriul său nume, în care este imprimată însăși imagi- 
nea Creatorului acestui pămînt, asa cum el poate fi văzut 
în lumea noastră. Pentru a prescrie omului îndatoririle sale 
cele mai înalte, este suficient a zugrăvi chipul său.“ Prima 
însușire a umanităţii este ceea ce Herder numește spiritul 
pacific (die Friedlichkeit), căci, ne asigură el, omul, spre 
deosebire de alte animale, este mai bine organizat pentru 
apărare decît pentru atac. Instinctul sexual se extinde în uma- 
nitate în formele simpatiei celei mai generale pentru toate 
formele vieţii create. „Structura fibrelor este atît de fin 
elastică şi delicată la om, nervii săi sînt în asemenea măsură 
răspîndiţi în toate părţile fiinţei sale vibrante, încît asemeni 
divinității ubicue el se poate transpune aproape în orice 
creatură...“ Cum însă simpatia, universală în principiu, este 
o înclinaţie destul de obscură cînd este vorba de ființe mai 
îndepărtate de noi, natura a prescris omului regula drep- 
tăţii și adevărului, după care se cuvine a se rindui nu numai 
raporturile dintre oameni si dintre popoare, dar si acele din- 
tre animale. Cuviinga (die Woblanstindigkeit) este o altă 
caracteristică a umanităţii. Religia, în fine, este cea mai înaltă 
dintre ele, floarea supremă a sufletului omenesc. În accente 
himnice, amintind pe ale atîtor alți gînditori care au re- 
cunoscut suprema însușire a omului în calitatea lui de a în- 
telege raporturile dintre lucruri şi armonia lor, se adresează 
Herder divinității: „Nu te-ai lăsat nemanifestat creaturilor 
tale, tu, izvor al întregii vieţi, al tuturor ființelor gi for- 
melor. Animalul încovoiat asupra pămîntului simte obscur 
puterea și bunătatea ta si, potrivit organizării sale, exer- 
cită energii și înclinații : omul este pentru el divinitatea vi- 
zibilă a pămîntului. Pe om însă l-ai înălţat pentru ca el 
însuși, fără s-o vrea şi s-o ştie, să cerceteze cauzele lucruri- 

lor, să ghicească relaţia lor şi să te găsească, o, mare Cone- 
xiune a tuturor lucrurilor, Fiinţă a fiinţelor.“ 

Răsunătoarea polemică purtată la finele veacului al 
XVIII- lea între Herder și Kant a dat putinţă celui dintii 
să completeze noţiunea sa despre umanitate. Umanitatea, 
afirmase Kant, se realizează în întregimea spetei umane, nu 

în indivizii izolați: „Un om ar trebui să trăiască nesfirgit 
de mult pentru a învăţa cum să dea o folosinţă deplină 
tuturor însuşirilor sale naturale ; E dar dacá natura 1-a impus 
numai un termen scurt de viață (după cum în realitate s-a 
|. intimplat), atunci ea are nevoie de un sir neprevázut de 
| generaţii care să-și transmită luminile dobindite pentru ca, 
: in cele din urmă, germenii ei în speța noastră să ajungă la 
o treaptă a evoluție; deplin potrivită intengülor ei“ (Idee 
zu einer allgemeinen Geschichte in weltbiirgerlicher Absicbt, 
| 1784). Ideea speţei ca purtătoare a culturii şi umanităţii i se 
| pare lui Herder un vestigiu al realismului medieval, pe care 
i] respinge. Căci niciodată nu avem de-a face cu speța umană, 
deși, adaugă Herder, se poate constata o continuitate a 
muncii de cultură a omenirii. În cadrul acesteia întîmpinăm 
| însă numai indivizi concreţi, aparţinînd unui loc și unui timp 
determinat. „Umanitatea“ nu se realizează decît în cadre 
particulare de viaţă, in forme istorice concrete. „Ceea ce 
fiecare om este și poate deveni, scrie Herder, acesta tre- 
|! — buie să fie scopul spetei omenești ; şi care este acesta ? Uma- 
| nitate $1 fericire pe acest loc, ca acesta și nu un alt membru 
în lanţul de culturi, care se întinde de-a lungul întregului 
neam omenesc [sic !]. Unde şi cînd te-ai născut, omule, 
acolo ești ceea ce trebuie să fii. Nu părăsi lanţul, nici nu 
te așeza deasupra lui; ci ţine-te de el!“ Cu aceste conside- 
ragi Herder introduce un accent cu adevărat nou în mer- 
sul ideilor, care au afirmat pînă acum, în lunga dezvoltare 
a problemei, un tip omenesc general, superior deosebirilor lui 
temporale si locale. Pentru întîia oară ideea umanităţii se 
îmbină la Herder cu ideea naţională. Neoumanismul lui Her- 
der este, prin această ultimă latură a ideilor lui, un uma- 
nism naţional. 
- Asupra ansamblului ideilor lui Herder şi a polemicii lui cu 
Kant, vd. și scrierea mea Raţionalism si istorism, 1938, 
|^ p. 24—36. 

OMUL, SCOP ÎN SINE 


Putem spune, după cele înfățișate pînă acum, cà antro- 
pologia filozofică, tradiţională propune două viziuni nor: 
mative ale omului. Omul este om, pentru gînditorii antici 
si pentru acei care au urmat calea lor, printr-un ansamblu 
de însuşiri imanente, pe care el le primește prin însuși fap- 
tul creaţiei sale ca o ființă deosebită, în lanţul, ființelor vii 
și pe care el nu poate avea altă menire decît să le dezvolte 
și să le perfecţioneaze. În Renaștere apare însă ideea că 
omul, grație libertăţii lui, are destinaţii care întrec simpla 
dezvoltare a calităţilor lui imanente, si anume pe aceea de 
a supune natura și de a o îmbogăţi prin valorile pe care el 
este capabil a le introduce în sînul ei. Odată cu Kant reia 
conștiință de sine si ajunge la formulări definitive cea dintii 
dintre aceste tendinţe. În Kant culminează antropologia ima- 
nentistă a umanismului antic. Omul nu este pentru el un 
mijloc î în vederea unui scop, fie acesta oricît de înalt, ci un 
scop în sine, vrednic a fi tratat ca atare. ,Sustin că omul 
(scrie Kant în Grundlegung zur Metaphysik der Sitten, „1785), 
şi în general orice ființă rațională, există ca scop în sine 
și nu ca simplu mijloc î în vederea folosinţei arbitrare a cu- 
tărei sau cutărei voințe şi că în toate acţiunile sale, fie 
că îl privesc numai pe el, fie că ele privesc si alte ființe 
raționale, omul trebuie să fie considerat totdeauna ca un 
scop. Toate obiectele înclinațiilor noastre n-au decît o va- 
loare condiţională, căci dacă înclinațiile şi nevoile care de- 
rivă din ele n-ar exista, aceste obiecte ar fi atunci lipsite 
de orice valoare. Pe de altă parte, înclinațiile înseși, adică 
izvoarele nevoilor noastre, au atît de puţin o valoare ab- 
solută si merită atît de puţin a fi dorite pentru ele însele, 
încît toate fiinţele raţionale trebuie să năzuiască mai degrabă 
a fi liberate de ele. Astfel, valoarea tuturor obiectelor pe 
care ni le putem procura prin acţiunile noastre este totdea- 
una condițională. Tot astfel fiinţele a căror existență nu 
atârnă de voinţa noastră, ci de natură, n-au nici ele, întru- 
cît sînt lipsite de rațiune, decît valoarea relativă a unor mij- 
loace si primesc, din această pricină, numele de lucruri, 
în timp ce fiinţelor raționale le dăm numele de persoane, 
pentru că natura lor le dă calitatea unor scopuri în sine, 

adică a unor lucruri care nu trebuie să fie întrebuințate 
ca nişte mijloace şi care restringind, în ce le priveşte, liber- 
tatea oricui, le impune ca obiectul respectului. Fiinţele ra- 
ționale nu sint, în adevăr, scopuri subiective, a căror 
existență ar avea o valoare numai pentru noi, ca niște efecte 
ale acțiunii noastre ; ele sînt scopuri obiective, adică lucruri 
a căror existență este prin ea însăşi un scop, cu neputinţă 
de subordonat unui scop mai înalt, prin raport cu care el 
n-ar fi decît un mijloc. Dacă ar fi altfel, nimic n-ar avea 
o valoare absolută și totul, avînd numai o valoare condi- 
țională și contingentă, raţiunea ar fi lipsită de orice prin- 
cipiu practic suprem.“ În lipsa caracterului de scop în sine 
al persoanei umane, n-ar mai fi posibilă nici o etică ome- 
nească.  Finalitatea intrinsecă a omului fundează morala. 
Omul nu se cuvine astfel a fi prețuit nici din pricina ori- 
ginii, nici din aceea a menirii sale. Nu pentru că el se trage 
dintr-o spigà regală, fie şi aceea a unei regalități răsturnate 
de pe tronul măririi ei, nici pentru că el este destinat să în- 
tindă si să întărească necontenit puterea sa asupra pámintu- 
lui, nici pentru că el îl înnobilează și-l infrumuseteazá, ci nu- 
mai pentru eà este om. Regele detronat devine un cetăţean 
într-o republică egalitară a fiinţelor raţionale. Conceptul dem- 
nităţii omului, de atîtea ori apărut în trecutul antropologiei 
filozofice, revine şi la Kant (die Wiirde), care o defineşte ca 
pe valoarea lucrurilor prețuite pentru ele însele şi posedind 
o valoare pe care o definește nu locul ei într-o ierarhie, ci 
situaţia ei exterioară oricărei comparații şi oricărei ierarhii : 
„În domeniul scopurilor, ne învață Kant, orice lucru are fie 
un preț, fie o demnitate. Ceea ce nu are decît un preţ poste 
fi înlocuit cu ceva echivalent ; dar ceea ce este deasupra ori- 
cărui preţ si ceea ce, prin urmare, nu are echivalent, posedă 
adevărata demnitate.“ Demnitatea omului este la Kant re- 
zultatul imposibilității de a-i aplica orice măsură, nu pentru 
că omul ar sfida-o prin măreţia lui, ci pentru că fiinţa sa 
se sustrage sistemului lucrurilor măsurabile. 


MONISMUL 


Antropologia filozofică contemporană nu mi se pare a 
aduce totdeauna în definirea omului trăsături pe care isto- 

ria să nu le cunoască. Astfel, din mișcarea de idei a mate- 
rialismului secolului al XVIII-lea, completată cu ceea ce i-a 
putut aduce între timp transformismul unui Lamarck și Dar- 
win, se impune din ce în ce mai puternic tendinţa încadrării 
omului în natură pînă la punctul în care se şterge orice 
deosebire substanțială între om si celelalte animale. Omul 
suferă în monismul biologului Haeckel, care trage conse- 
cințele cele mai radicale ale mişcării inaintage, o adevărată 
decapitare. Vechea doctrină a demnităţii esenţiale a omului, 
a omului ca o ființă vrednicá a fi iubită şi respectată pentru 
însuşirile ei intrinsec umane, este denunțată de Haeckel drept 
o „dogmă antropolatrică“, drept o adevărată „manie antro- 
pistică a grandorii“ (antbropistischer Gróssenwabn). Justa 
măsură poate fi restabilită, după Haeckel, prin „perspectiva 
cosmologică“, adică prin acel mod de a considera omul în 
înlănţuirea întregii dezvoltări a vieţii în univers. „Nimic 
nu ni se pare mai potrivit, scrie Haeckel (în Die W'eltrátsel, 
1899, I), pentru a fixa măsura precisă şi, punctul de vedere 
cel mai larg pe care trebuie să ni-l însușim în vederea dez- 
legării enigmelor universului, decît perspectiva cosmologică. 
Căci prin aceasta nu este numai limpede dovedit locul dā- 
tător de măsură al omului în natură, dar, în același timp, 
este lichidată mania antropistică a grandorii, excesul prin 
care omul se opune universului infinit şi se proslăvește pe 
sine ca partea cea mai importantă a întregului cosmos. Această 
nelimitată suprapreţuire de sine a vanitoasei făpturi umane 
a adus-o să se considere drept o ființă făcută după chipul 
şi asemănarea lui Dumnezeu, după cum a impins-o să pre- 
tindă „pentru trecătoarea sa alcătuire o «viaţă eternă», sau 
să-și imagineze că posedă nelimitata «libertate a voinţei». 
Ridicola nebunie cezariană a lui Caligula este o formă spe- 
cială a acestei orgolioase autodivinizări a omului.“ Cum 
apare deci omul în perspectiva cosmologică ? Max Scheler 
(Mensch und Geschichte, în Philosophische Weltanschauung, 
1929, p. 35 urm.) a colectat răspunsurile date acestei între- 
Dàri. „Omul, exclamă odată Th. Lessing, este o speţă de 
maimuţă prădătoare, devenită bolnavă de mania grandorii 
din pricina așa-numitului său spirit.“ Anatomistul olandez 
L. Bolk scrie altă dată, rezumind cercetările sale : „Omul 
este o maimuţă infantilă, cu secregiuni interne deranjate“. 
Un medic, Paul Alsberg, crede a recunoaşte „principiul uma- 

nitàgii^ în însușirea spetei noastre de a fi înlocuit organele 
prin unelte, ceea ce a făcut inutilă dezvoltarea şi creşterea 
funcţională a aparatelor lui senzoriale. Antologia acestor răs- 
punsuri în spiritul contemporan al monismului ar putea fi 
completată cu acela al lui Oswald Spengler, în formula in- 
telectualà a căruia influenţa lui Nietzsche este de asemeni 
evidentă, ca atunci cînd scrie în Der Mensch und die Technik, 
1931, p. 14: „Omul este un animal de pradă“. În orga- 
nizarea vieţii pe pámint, Spengler distinge între animale ier- 
bivore și cele de pradă. Cele dintii trăiesc cu placiditate în- 
tr-un mediu care le oferă hrana fără să se apere. Instinctele 
lor de agresiune sînt aproape nule. Animalele de pradă trăiesc 
însă din vînătoarea altor spete animale, care se pot mişca 
și se pot apăra, dezvoltind astfel însuşirea cea mai de seamă 
a organizării zoologice a vieţii, mobilitatea. „Animalele de 
pradă alcătuiesc forma cea mai înaltă a vieţii mobile.“ 
Omul aparţine categoriei lor. Nobletea omului constă din 
faptul de a aparţine acestei categorii. „Împrejurarea de a 
fi un animal de pradă acordă tipului uman un rang înalt.“ 
Printre aceste observaţii, atît de opuse spiritului vechiului 
i umanism, se poate recunoaşte si un fir tors din atropologia 
Renaşterii. Toate animalele au o tehnică specifică, invaria- 
bilă, instictivă. Numai tehnica umană este „conștientă, vo- 
luntară, variabilă, personală gi inventivă“. În istoria vie- 
| ii, omul este singura ființă „care poate să se elibereze de 
| constringerea spetei sale“. Dar în tmp ce pentru un Pico 
della Mirandola, împrejurarea aceasta crea omului posi- 
bilitatea de a decădea în rîndul fiinţelor inferioare, dar și 
aceea „de a se înălța în rîndul celor divine“, inventivitatea 
tehnicii umane este, pentru Spengler, un mijloc nou în fa- 
voarea finalitàglor proprii ale tuturor animalelor de pradă. 
Există oare o posibilitate de a salva conceptul umanistic al 
valorii omului mentinindu-ne în planul monistic al biolo- 
giei ? O încercare cel puţin merită în această privință a fi 
semnalată. 


— 


ELANUL VITAL 


Werner Sombart distinge, în Vom Menschen, 1938, p. 92 
urm., două curente fundamentale ale antropologiei filozo- 

fice: animalismul şi bominismul. Unul înţelege pe om situ- 
îndu-l în curentul de dezvoltare a vieţii pe pămînt şi redu- 
cînd facultăţile şi funcțiunile lui la acele comune întregii 
organizări zoologice a vieţii. Celălalt curent recunoaşte omu- 
lui însușiri specifice, stabilind între om si celelalte animale 
deosebiri de natură, ireductibile la categoriile generale ale 
vieţii animalice. Cit de insuficientă este o asemenea siste- 
matizare a materialului pe care ni-l oferă Ei filo- 
zoficà ne-o dovedește teoria omului in filozofia lui H. Berg- 
son, unde perspectiva animalistă se combină cu aceea homi- 
nistă în chipul cel mai original. Pentru Bergson omul este 
un animal, o ființă care nu poate fi altfel studiată decit 
în perspectiva întregii istorii naturale a vieţii, cu metodele 
zoologiei comparate. Pe de altă parte, Bergson menţine în 
definiția omului toate trăsăturile introduse de umanismul 
clasic si creștin, recunoscîndu-i (în L'Evolution créatrice, 1907, 
p. 285 urm.) nu numai o deosebire de grad, ci deosebiri de 
natură faţă de celelalte animale, acordindu-i rangul unui ade- 
Vărat „termen“ sau „scop“ al întregii evoluţii a vieţii, deşi 
într-un înţeles mai special, care rămîne de precizat, mărtu- 
risind pentru umanitate o situaţie cu adevărat „privilegiată“ 
în natură. Modul în care Bergson izbutește să asocieze punc- 
tele de vedere ale animalismului și hominismului apare destul 
de limpede în această reflecţie în care, aprobind concluziile 
vechilor doctrine spiritualiste, nu se poate împiedica totuşi 
să recunoască justetea încheierilor pe care le aduc ştiinţele 
mai noi ale naturii. „Doctrinele spiritualiste, scrie Bergson, 
au dreptate să atribuie omului un loc privilegiat în natură 
$i să considere drept infinită distanţa dintre animal și om, 
dar istoria vieţii apare cu mărturiile ei, făcîndu-ne să asis- 
tàm la geneza spetelor pe calea unor transformări graduale 
şi ne ajută să reintegrăm pe om în animalitate.“ În ce chip 
izbutește care Bergson să azvirle o punte între aceste pozi- 
tii contrastante ? Elanul vital, curentul dinamic care stră- 
bate întreaga creaţie, s-a disociat încă de la originile lui 
pe două mari direcţii, dintre care una este a vieţii vegetale, 
cealaltă a vieţii animale. Plantele găsind elementele subzis- 
tentel lor fără să se deplaseze, creează forma de viaţă a imo- 
bilitági, a inconştienţei, a toropelii (torpeur). Animalele 
dezvoltă i însă tendinţa mobilităţii. Trebuind să-și caute hrana, 
ele sînt nevoite să se miște. Mişcîndu-se, animalele se găsesc 

în faga unor împrejurări veșnic noi și sînt silite astfel să 
aleagă. „O zonă de indeterminare înconjură pe animal.“ 
Această zonă este relativ limitată pentru întreaga serie a 
artropodelor, care răspund excitaţiilor mediului prin reac- 
ţule tipice $i invariabile ale instinctelor. Zona indeterminării 
| se extinde însă pentru animalele vertebrate, care răspund ex- 
citaţiilor externe prin reacţiile din ce in ce mai inedite ale 
inteligenței. După cum automatismul instinctului atinge per- 
fecțiunea lui în insecte şi, în special, în himenoptere, ade- 
văratele stăpînitoare ale subsolului, tot astfel libertăţile in- 
teligentei ating punctul cel mai înalt al succesului lor în om, 
stăpînul netăgăduit al scoarţei terestre. Omul este animalul 
| cel mai original al creaţiei. Inventivitatea este trăsătura lui 
esențială. Există oare posibilitatea de a stabili o deosebire de 
valoare între aceste felurite forme ale vieţii ? Desigur, dacă, 
împreună cu Bergson, înţelegem organismele vii ca niște 
sisteme capabile să înmagazineze energia solară şi apoi s-o 
elibereze, atunci putem spune că plantele sînt oarecum spe- 
cializate pentru funcțiunea acumulării de energie, în timp 
ce animalele sînt specializate pentru funcțiunea cheltuirii ei. 
Dacă însă, pe de altă parte, fabricaţia unui exploziv nu 
poate avea alt obiect decit explozia însăși, atunci putem con- 
chide că „evoluţia animalului, mai degrabă decît aceea a 
plantei, indică direcţia fundamentală a vieţii“. Finalitățile 
vieţii apar astfel cu mai multă evidenţă în organismele ani- 
male si, judecate după această măsură, ele pot fi declarate 
superioare plantelor. Pe de altă parte, dacă tendința gene- 
ralá a vieţii animale este mobilitatea într-o zonă relativă 
| de nedeterminare, atunci animalul care întruneşte cea mai 
| mare mobilitate cu cea mai întinsă libertate inventivă ocupă 
treapta cea mai înaltă a ierarhiei vitale. Acest animal este 
omul. „Viaţa întreagă, scrie Bergson, de la impulsia iniţială 
| care a proiectat-o în lume, apare științei ca un val care 

urcă şi pe care-l contrariază mișcarea descendentă a mate- 
| rii. Pe cea mai întinsă parte a suprafeţei sale, la niveluri 


"diferite, curentul vital este convertit de materie într-un vîr- 
tej pe loc. Într-un singur punct el trece liber, tirînd după 
el obstacolul care 1 se opunea, care îi va încetini mersul și 
de aci înainte, dar care nu-l va opri. În acest punct stă 
umanitatea ; În aceasta constă situația noastră privilegiată.“ 
Omul este singurul animal care, prin inventivitate tehnică, 

bruschează inerțiile materiei. Vechea imagine a lui bomo 
faber revine astfel împodobită cu o nouă demnitate şi cu 
o aureolă strălucind prin vastele ei semnificaţii. Inventivi- 
tatea tehnică a omului nu mai este o simplă unealtă în mii- 
nile omului, o compensație oferită debilitàgii sale organice și 
puginelor sale mijloace naturale, ca în vechea viziune pla- 
tonică. Ea este succesul cel mai de seamă al elanului vital 
şi acela care, instalindu-se deodată în speța noastră, stabi- 
leşte deosebirea de natură între om şi celelalte forme ale 
vieţii organizate. Omul este astfel „scopul“ creaţiei, dar nu 
în sensul că realizează un proiect pe care natura, întocmai 
ca un meșter prevăzător, $i l-ar fi propus mai înainte, așa 
cum socotesc naivele și întrecutele filozofii finaliste. Omul 
se găsește la „termenul“ evoluţiei vitale doar în înţelesul că 
face evidente şi încununează cu izbindà tendinţe care ră- 
mîneau obscure și învăluite în restul dezvoltării filogenetice. 
„Pentru a pătrunde misterul adincimilor, este necesar une- 
ori să privim culmile. Focul care se găseşte în centrul pă- 
mîntului n-apare decit pe culmea vulcanilor“, scrie Bergson 
t^ Énergie spirituelle, p 27). Culmea aceasta o ocupá speta 
noastră şi, in cuprinsul ei, temperamentele creatoare, marii 
oameni de bine, acei care, prin eroismul lor inventiv, au de- 
venit ,revelatorii adevărului metafizic“. Desigur triumfurile 
inteligenței inventive în om aduc cu ele decadenga instinc- 
telor și, odată cu aceasta, misterioasa solidaritate cu fenome- 
nul vital, cu structurile Şi ritmurile lui, care ne uimește in 
reacţiunile pline de precizie ale instinctului animalic. Inteli- 
gența, modelată după structura materiei şi în vederea. folo- 
sirii şi transformării ei, ne lasă în obscuritate cit priveşte fe- 
nomenele vieţii. Totuşi, noaptea în care ne afundà prag- 
matismul inteligenţei nu este completă, căci instinctul de- 
venit în om mijloc de cunoaştere, adică „intuiție, aprinde în 
noi lumina științei despre dezvoltarea vieţii şi despre locul 
nostru în cuprinsul acestei dezvoltări. Astfel, omul care 
stăpîneşte culmile vieţii prin inteligenţă ajunge a înţelege că 
le stápinegte prin intuiţie. Judecată în cadrul lungii dez- 
voltán a doctrinelor schigate i în aceste pagini, antropologia 
lui Bergson apare drept singura încercare modernă de a con- 
cilia poziţiile clasice ale umanismului, mai cu seamă alè 
umanismului Renaşterii, cu naturalismul antiumanistic al bio- 
logiei moderne. 

Pe o altă poziţie a cercetării stă fenomenologia. N-am 
i putea totuși spune că fenomenologia reia toate tezele uma- 
nismului clasic. Căci printre aceste teze distingem mai în- 
tii afirmația deosebiri esențiale dintre om şi celelalte ani- 
male, apoi afirmaţia despre superioritatea absolută a omu- 
lui în mijlocul lumii, care i se pune oarecum la dispoziţie, 
recunoscînd în el scopul său. Specificitatea umană, împere- 
cheată cu antropocentrismul, refac punctul de vedere pro- 
priu umanismului vechi. Acolo unde imaginea lumii nu se 
dispune în jurul centrului uman, oricare ar fi respectul pe 
care omul îl concepe despre sine, nu putem spune cà re- 
intilnim vechile poziţii. Cercetarea antropologicá modernă 
încearcă să învioreze umanismul, eliberîndu-l totuşi de tra- 
digionalul lui antropocentrism şi apropiindu-l în felul acesta 
de concluziile științelor moderne. Umanismul fără antropo- 
centrism este forma lui cea mai nouă. Ea este aceea la care 
se opreşte, dealtfel, in strînsă legătură cu sferele fenomeno- 
logiei, o operă ca Etica lui N. Hartmann. 

Hartmann se ridică împotriva teleologismului moral, adică 
al acelei aplicaţii a antropocentrismului care dá procesului 
universal un scop uman, de pildă în forma docuinei provi- 
denței $i predestinárii. Universul, ne spune el (Ethik, 1925, 
2. Aufl, 1935, p. 281 urm.), nu este exiologic determinat. 
Nu se poate vorbi despre un primat al valorii (sau de acela 
al unei valori anumite) asupra categoriilor ontologice. Re- 
flecţia filozofică ne arată că nu poate fi vorba decît despre 
o teleologie a omului, care introduce în realitatea naturii 
| scopurile, realizindu-le prin folosirea nexului cauzal al lu- 
crurilor. Acest nex cauzal nu poate fi dependent de nexul 
final, ci dimpotrivà, nexul cauzal este premisa nexului final. 
„Nexul final este totdeauna întrețesut în plasa preexistentă 
| a determinărilor cauzale.“ jn stratificarea categoriilor, cele 
inferioare sînt condiția celor superioare. „Un principiu mai 
i înalt nu se poate realiza fără ajutorul unuia mai puţin înalt. 
Categoriile inferioare sînt cele mai puternice; cele superi- 
| oare- sint mai slabe“ şi au nevoie de ajutorul celor dintii. 
Dealtfel, din punctul de vedere etic, „într-o lume determi- 
natà teleologic o fiinţă morală ar fi ceva cu neputinţă de 

gîndit“, A admite teleologia umană a naturii ar însemna 
să răpim omului orice facultate de a interveni cu voinţa 
sa etică în lume. „O natură care structural ar fi deopotrivă 
cu omul, care ar fi teleologică si axiologică întocmai ca el, 
n-ar mai lăsa nici un loc pentru om. Axiologia si teleologia 
omului n-ar mai gási nici un proces ontologic maleabil si 
neintrebuingat teleologic, nici unul ale cărui studii date i-ar 
putea folosi ca mijloace disponibile pentru scopurile lui.“ 

Pătrunzătoarea analiză a lui Hartmann lichidează antropo- 
centrismul umanismului clasic, salvînd, dealtfel, sau poate 
chiar întărind demnitatea etică a omului. 

Antropologia fenomenologică elimină și ea orice gînd 
antropocentric, sprijinind însă cu noi observaţii ingenioase 
conceptul deosebirii esenţiale dintre om și animale. În opera 
unui Max Scheler, hominismul ne întîmpină în formele lui 
cele mai pure. Inteligența şi capacitatea de a alege nu sint 
pentru Scheler caracteristice esenţiale ale omului. Nici in- 
ventivitatea tehnică nu este o astfel de caracteristică. Ani- 
malele, mai cu seamă cele superior organizate, o posedă, în- 
tr-o anumită măsură. În această privință, Scheler crede a 
putea afirma că „între un cimpanzeu cuminte și Edison, 
acesta din urmă considerat numai ca tehnician, nu există 
decît o deosebire de grad, deşi de un grad foarte mare“ 
(Die Stellung des Menschen im Kosmos, 1928, p. 46) 
Dealtfel, diferenţa dintre animal şi om nu trebuie căutată pe 
terenul psihologiei și pe nici unul din celelalte domenii ale 
vieţii, deoarece ea constă dintr-un principiu opus vieţii. „Evo- 
luga naturală a vieții“ nu va putea explica deci trecerea 
de la animal la om, așa cum au încercat atîtea sisteme ale 
antropologiei animaliste. O bruscă surpare de teren va se- 
para totdeauna instinctul animalului și chiar inteligenţa prac- 
tică a speţelor lui mai înalte de „spiritul“ omenesc. Ce este 
oare acest spirit? Care sint determinările fiinţei spirituale 
care este omul? Mai întîi, libertate față de mediul încon- 
jurător, independenţă faţă de presiunea lui, așa de puternic 
resimţită de animale. Lumea exterioară este pentru animal un 
corelat al instinctelor proprii, o sumă de obstacole în legă- 
tură cu care apar senzațiile si reacţiunile lui. „Ceea ce pen- 
tru instinctele animalului nu este interesant, nu este dat, si 
ceea ce este dat, este dat numai ca! centru de rezistență 
pentru aspiraţia sau repulsia lui.“ Lumea animalului are ca 

atare o formă închisă, dispusă în jurul cercului său, deo- 
potrivă cu casa melcului. Spre deosebire de aceasta lumea 
omului are o formă deschisa. Eliberindu-se de apărarea în- 
conjurimii sale, omul introduce în imaginea sa despre lume 
dimensiunea infinitului, „spaţiul“ și „timpul“ ca forme goale 
și nelimitate. În această lume deschisă, spiritul omului nu 
mai percepe simple centre de rezistenţă, corelaţionate cu sen- 
sibilitatea și instinctele lui, c1 „lucruri“, „obiecte“, adică exis- 
tente independente de sine. Lumea spiritului este o lume 
obiectivă. „Spiritul este realism (Sachlichkeit), posibilitate de 
a fi determinat prin simplul fel de a fi al lucrurilor înseși.“ 
„Mediul înconjurător“ devine pentru om „lume“ şi ca atare 
se situează pentru el la o distanță pe care animalul n-o 
cunoaște niciodată. Pe de altă parte, animalele desi au ,con- 
ştiinţă“, ele sînt lipsite de „conștiință de sine“. Animalele 
trăiesc extatic în mediul înconjurător, adică în afară de ele 
însele, absorbite de ceea ce le solicită sau le respinge. „Ani- 
malul aude si vede, dar fără să stie cà el aude sau vede, 
şi trebuie să ne gíndim la foarte rarele stări extatice ale 
omului, ca, de pildă, la acele ale hipnozei în faza ei finală, 
la acele provocate de anumite stupefiante sau de unele teh- 
nici care inactivează spiritul, cum ar fi, de pildă, culturile 
orgiastice de toate felurile, pentru a intra oarccum in sta- 
| rea normală a animalului.“ Omul raportează, însă impresiile 
| sale la sine însuşi, se adună, se concentrează si se întoarce 
| in propria lui interioritate, creind fenomenul ,autoconstiin- 
tei^ umane. Si după cum spiritul creează obiectele lumii ex- 
terioare, tot astfel el poate transforma în obiecte propria 
lui alcătuire fiziologică și psihologică, precuni și toate ex- 
perienfele lui sufleteşti. Concentrindu-se în conştiinţa lui, 
omul devine, în același timp, mai liber faţă de sine; el se 
găsește, adică, în situaţia de a dispune de propria lui viaţă, 
| de a o considera cu ironie sau umor si chiar de a se lepăda 
de ea. Numai pe sine însuși nu poate spiritul să se trans- 
forme în obiect. Spiritul rămîne astfel pură actualitate, 
i „fiinţa sa constă în simpla executare a actelor sale. Cen- 
trul spiritului, adică persoana, nu este deci nici ființă obiec- 
tiva, nici reală, ci numai o structură de acte care se execută, 
pe ele însele...“ Chiar persoanele străine nu sînt pentru noi 
| obiecte și cunoscute ca atare. Singurul mijloc de a ne pune 
| în legătură cu ele este să refacem propriile lor acte si, după 

cum se spune, să ne identificăm cu ele. Concepînd lumea si 
propria sa interioritate ca obiecte, dar neconcepîndu-se la fel 
pe sine însuși, am văzut că spiritul nu poate fi o „parte“ 
a lumii, un lucru printre celelalte lucruri care compun con- 
ținutul ei. Spiritul rămîne astfel în afară de lume gi, numai 
în acest înţeles, care nu este nicidecum acel al antropologiei 
umaniste clasice, posesorul spiritului, adică omul, este o 
fiinţă superioară întregii lumi si chiar ei înseși t. În sfirgit, 
un alt act al spiritului este acel al cunoașterii ideilor pure 
(Ideierung), fundamental deosebit de toate actele posibile 
ale inteligenței tehnice, pe care omul le are în comun cu 
unele animale. Cînd Buddha, părăsind palatul tatălui său, 
vede un sărac, un bolnav şi un mort, el cunoaşte în tog 
aceştia numai niște exemple particulare ale unei structuri 
esențiale a lumii, a condiţiei nefericite a omului. Tot astfel, 
oricine poate concepe o trinitate, numărul trei în sine, in- 
dependent de cele trei lucruri particulare care i-au provocat 
cunoaşterea lui. Animalul nu poate cuprinde niciodată aşa 
ceva, o esență pură, independentă de realitatea particulară 
şi concretă care o manifestă. „Reducţiunea fenomenologică“, 
adică desrealizarea lumii, idearea ei este unul din actele cele 
mai caracteristice ale spiritului uman. Prin toate actele şi 
funcțiunile spiritului său, omul merită, în adevăr, a fi numit 
„ascetul vieţii“, „negatorul“ (der Neinsagenkânner), eternul 
protestatar împotriva oricărei simple „realităţi“. În timp 
ce animalul, prin netulburatul său conformism faţă de me- 
diu, apare ca o incarnatgie a filistinismului, omul este veg- 
nicul Faust, fiinţa mereu avidà de lucruri noi, „bestia cu- 
pidissima rerum novarum", capabilă să extindă neîncetat limi- 
tele înconjurimii sale si să clădească, pe temeliile lumii date 
în percepţia sensibilă, suprastructura unei lumi ideale. Prin 
atitudinea ascetică si negativă faţă de viaţă imaginea omu- 
lui în antropologia lui Scheler, după propria mărturie a filo- 
zofului, se apropie de viziunea psihanalizei lui S. Freud, 
potrivit căreia omul, creatorul culturii, este prin esenţa lui 
„refulatorul instinctelor“, der Triebverdrănger. Apropierea 
este destul de neașteptată dacă ne gîndim că, pe cînd antro- 


1 Asupra conceptului „persoanei“, vd.; în afară de opera citată, 
cealaltă lucrare a lui M. Scheler, Der Formalismus in der Ethik und 
die materiale Wertethik, 1913, 3. Aufl, 1927, p. 384 urm. 

pologia psihanalitică este o variantă a monismului, întrucît 
specificitatea umană pare a rezulta pentru Freud din meca- 
nismul instinctelor comune întregului regn animalic, doc- 
trina lui Scheler reprezintă soluția unui spiritualism radical, 
care pune toată greutatea lui pe felul de a fi incomparabil 
și ireductibil al spiritului omenesc. Întocmai ca teoria lui 
N. Hartmann despre valoarea etică a omului în mijlocul 
unei lumi indiferente la scopurile lui, antropologia lui Sche- 
ler este o încercare de reafirmare a umanismului, dar a unui 
umanism care se lipsește de prietenia lumii şi a vieţii. Ve- 
chiul umanism se măgulea cu ideea că specificitatea omu- 
lui este o superioritate și că aceasta stă înscrisă în ordinea 
însăşi a naturii. Monismul biologic este cel dintii care sfarmă 
această „iluzie“ și ceva din spiritul lui trece și în cercetarea 
filozofilor antropologi proveniţi din alte tabere. N. Hart- 
mann găseşte motive etice împotriva antropocentrismului, pe 
care îl condamnă si studiul raportului dintre ontic gi axio- 
logic. Scheler păstrează din vechiul fond de idei al uma- 
nismului conceptul „superiorității“ omului, dar îl modifică 
în felul său, făcîndu-l pe om să întoarcă spre întreaga crea- 
tiune figura austeră a unui negator. 


SUPRAOMUL 


Ideea de om s-a transformat într-atita, în decursul evo- 
luţiei ei milenare, modificind sau atenuînd sentimente care 
nu i-au fost date din prima clipă și pe care numai cultura 
lui le-a cîștigat, încît omul a putut să tempereze orgoliosul 
său sentiment de sine, a putut să se îndoiască de bunăvoința 
universului faţă de el şi a putut chiar să se nege pe sine, in 
aspiraţia lui către alte forme mai înalte de viaţă. Acest 
punct extrem al reacției antiumaniste a fost atins de Frie- 
drich Nietzsche, un ginditor format în școala vechilor greci, 
adică a acelora care au agternut temeliile umanismului din 
toate vremurile, şi un mare admirator al Renaşterii, adică 
al epocii în care orgoliul umanistic a urcat pînă la unul 
din nivelele lui cele mai înalte. S-a spus îndeajuns cît datora 
Nietzsche, pe de altă parte, științelor biologiei moderne 
şi cum viziunea omului, în filozofia lui, n-ar fi fost posibilă 
fără înţelegerea dezvoltării filogenetice a vieţii animale și 

fără ideea selecțiunii vitale, aşa cum le propusese Darwin. 
Prin unul din izvoarele şi perspectivele sale, antropologia 
lui Nietzsche coincide, așadar, cu aceea a monismului, deşi 
în alte privinţe ele rămîn totuși destul de deosebite. Căci 
pe cînd monismul dorește o recoborire a omului în rîndul 
vieţii animale, pentru ca, vindecat de toate iluziile antro- 
pocentrice și antropolatrice, să regăsească condiţiile proprii 
cunoaşterii naturii, Nietzsche asociază, la rîndul lui, pe om 
cu întreaga creaţiune animală, dar nu pentru a sole deli- 
rul Brandorii lui, ci pentru a- | creşte în proporţii necunoscute 
mai înainte. Dacă omul este o ființă naturală, o verigă în 
lanţul de forme al organizării Vieţii animale, nu este oare 
îndreptăţită aspiraţia către alte forme mai înalte, prin se- 
lectarea tipurilor umane mai puternice ? Aspiraţia omului 
s-ar putea îndrepta atunci către supraom. Umanismul consi- 
dera pe om ca un „scop“ şi ca un „termen“, şi ţinta pe care 
el o propunea nàzuingelor umane nu era întrecerea de sine 
pe scara biologicá, ci dezvoltarea, tuturor posibilităţilor mo- 
rale închise în natura omenească. Morala umanismului se 
comporta ca si cum dezvoltarea filogenetică s-ar opri la 
om, încît de la etapa lui mai înainte nu s-ar mai putea aș- 
tepta o evoluție biologică, ci numai una morală. Nietzsche 
întrevede însă posibilitatea unei dezvoltări biologice din- 
colo de om si în perspectiva unei astfel de înălțări vitale dea- 
supra lui însuși, orgoliul posibilităţilor sale se împerechează 
la Nietzsche cu disprețul pentru forma actuală a omului, 
căci este ştiut că o mare încredere a insului în posibilităţile 
personale se. asociază totdeauna cu o extremă modestie, ba 
chiar cu ură şi dispreţ pentru, sine în faza în care aceste 
posibilităţi nu s-au realizat încă. Tot astfel, nu există critic 
mai aspru şi mai amarnic al lucrărilor sau faptelor sale decit 
acela care se crede chemat pentru opere sau acţiuni de o 
valoare necunoscută și neîntrecută pînă la el. Acest amestec 
al dispreţului cu exageratul sentiment de sine ne vorbește 
din poemul filozofic Also sprach Zarathustra, 1883—84, încă 
din primele lui pagini : „Am venit să vă învăţ ce este supra- 
omul, rostește Zarathustra. Omul este ceva care trebuie în- 
trecut. Ce aţi făcut pentru a-l întrece ? Toate ființele au creat 
pînă acum ceva deasupra lor; și voi „doriţi să fiţi, căderea 
acestui mare flux si mai bine doriţi să descindetgi către ani- 
mal, decît să depăşiţi pe om ? Ce este maimuța pentru om? 

O fiinţă vrednică de rîs și o dureroasă rușine. La fel trebuie 
să fie omul pentru supraom: o fiinţă vrednică de ris gi 
o dureroasă rușine. Aţi străbătut întregul drum de la vierme 
la om şi în voi a rămas mult din vierme. Odinioară ag 
fost maimuțe și astăzi încă omul este mai maimuţă decit 
orice maimuţă. Chiar cel mai înţelept dintre voi nu este 
decit o amestecătură de plantă și strigoi. Vă voi îndemna 
eu să deveniți strigoi sau plante? Iată, eu vă vestesc supra- 
omul ! Supraomul este sensul pămîntului. Voința voastră să-și 
spună : supraomul să fie sensul pămîntului !* 

Poate noutatea cea mai de seamă, dar și cea mai pro- 
blematicà, pe care a introdus-o Nietzsche este aceea de a fi 
asimilat biologicul cu moralul, dînd aspirației umane către 
forme expansive de viaţă sensul unei aspirații etice. Nicio- 
dată năzuinţa morală a omului nu şi-a scos îndreptățirea ei 
numai din creşterea vitalității. Pe culmea orgoliului uma- 
nistic, omul şi-a extras motivele încrederii în sine din acele 
posibilităţi ale sale care îl opun categoriilor vitale ale naturii, 
din libertatea, din inventivitatea, din puterea minţii lui, din 
capacitatea de a introduce în realitate valori noi și din 
aceea de a deveni artistul propriei sale personalităţi. Omul 
a fost adeseori prezentat drept succesul cel mai de seamă al 
creaţiunii, drept i încununarea ei, dar în punctul înalt al apa- 
riţiei lui omul ne este arătat că domină și stápineste natura 
prin facultág si funcțiuni care nu sînt ale întregii naturi. 
Umanismul clasic și umanismul creștin nu diferă în această 
privinţă. Faţă de ceea ce este, așadar, o trăsătură comună 
întregii antropologii filozofice, Nietzsche face să fuzioneze 
eticul cu vitalul și construieşte idealul, său pe însăși linia 
de dezvoltare a vieţii. Lirismul lui găseşte accente puter- 
nice pentru a vesteji transcendentalismul vechilor morale: 
„Vă conjur, fraţilor, rămâneţi credincioşi pămîntului ȘI nu 
credeţi acelora care vă vorbesc de speranţe _Suprapămintești. 
Amestecători de otrăvuri sint aceștia, fie că o știu sau nu. 
Dispreţuitori ai vieţii, muribunzi sau otrăviți, de care pā- 
mintul este ostenit: o, de-ar putea să-l părăsească mai de- 
grabă. Altădată crima împotriva lui Dumnezeu era crima 
cea mai mare, dar Dumnezeu a murit, și astfel au murit gi 
făptuitorii acestor crime. Crima împotriva pămîntului este 
acum cea mai înfricoșătoare... Iubesc pe acei care nu caută 
dincolo de stele temeiul căderii și sacrificiului lor, ci pe acei 

care se jertfesc pămîntului, pentru ca pămîntul să devină 
odată al supraomului." 

Am spus cà prin unele din izvoarele si perspectivele ei, 
antropologia lui Nietzsche coincide cu monismul. Si, de fapt, 
un cugetátor ca F. Müller-Lyer (Der Sinn des Lebens, 1910, 
Aufl. 1923, p. 241 urm.), pornind si el de la temeliile mo- 
nismului, cu tot ce presupune el ca renunțare la antropo- 
centrismul tradiţional si ca încadrare în natură, ajunge să 
propună omului, ca scop al lui, euforia, un ideal destul de 
apropiat de acel al lui Nietzsche. „Destinația omului este 
euforia“, scrie F. Miiller-Lyer. lar această euforie trebuie 
înţeleasă ca o supremă dezvoltare a individualităţii şi a ener- 
giilor ei şi ca o „unificare a personalităţii cu viața“, adică a 
idealurilor intelectuale și etice cu energiile vitalităţii. Apro- 
pierea de un gînditor ca Müller-Lyer nu mai lasă nici o îndo- 
ială care sînt directivele cărora Nietzsche însuși. le aparţine. 
Nietzsche este deci un monist, chiar dacă față de această 
orientare modernă a cugetării el a manifestat uneori rea dis- 
poziţie şi intoleranță. Deosebirea care continuă să-l separe de 
ceilalţi monisti este cá, pe cînd aceştia cred că finalitățile 
preconizate pot fi atinse în cadrul spetei noastre gi, mai în- 
tii, prin perfecţionarea funcţiunilor ei intelectuale, Nietzsche 
socoteşte că ele nu pot fi atinse decît depășind speța noastră, 
şi prin singura creştere a vigoarei instinctelor. Nietzscheanis- 
mul este un monism antiintelectualist şi instinctivist. Monis- 
mul în formulele lui mărturisite păstrează ceva din cigtigu- 
rile umanismului. Nietzsche respinge însă întreaga moștenire 
a acestuia. Antiumanismul lui Nietzsche este radical, 

Lungul proces pe care paginile de față l-au urmărit în 
cîteva din momentele lui reprezentative ne-a înfățișat îm- 
bogăţirea progresivă a ideii de om si transformarea mai nouă 
a conţinutului ei. Rînd pe rînd ni s-a înfățișat cum omul 
care, încă de la începuturile reflecţiei asupra lui însuși, s-a 
resimţit ca produsul unei căderi sau al unei insuficiente ori- 
ginare, a ajuns mai tîrziu să se respecte pe sine și să-i 
acorde un loc preponderent în lume, oricît de precară ar 

fi continuat să i se pară înzestrarea lui naturală. Bazele 
umanismului sint aşternute în acest moment. Cu timpul, 
omul ajunge să recunoască funcțiunea lui esențială în liber- 
tatea și inventivitatea lui. Umanismul face în Renaștere un 
uriaș pas mai departe. Puterea calculatoare a minţii, ma- 
nifestîndu-se în progresele moderne ale științei astronomice, 
îl face pe om să crească în propria lui stimă. Și conștiința 
descendengei lui divine, dezvoltată printr-o lungă educaţie 
creștină, obţine pentru întîia oară rezolvarea enigmei pe 
care ne-o propune mizeria şi măreția sa. Pentru antropologia 
creştină a lui Pascal omul este un „rege detronat“. Dificul- 
tágle moderne ale culturii îl fac pe Rousseau să dorească 
o înapoiere către bunul sălbatic, prima încarnaţie socială 
a omului natural, deşi chipul in care îl înţelege pe acesta, 
într-un fel care aminteşte de aproape imaginea omului în 
Renaștere, făcea evident faptul că el ar reface drumul și ar 
atinge din nou etapele pe care asprul critic al timpului său 
credea că trebuie să le deplingă. Un nou respect al omu- 
lui pentru sine și o nouă conştiinţă a situaţiei sale privile- 
giate în mijlocul lumii apar totuşi, în același timp, in 
Franţa „luminilor“ şi către finele veacului al XVIII-lea, în 
Germania. Pentru Herder, omul este abreviatura și cununa 
universului, iar pentru Kant el este un scop în sine, o valoare 
supremă pentru că este exterioară oricărei evaluări. Științele 
biologice moderne coboară din nou pe om în rîndul anima- 
lităţii şi cred că trebuie să combată punctul de vedere al 
acestei orgolioase conștiințe de sine care pare a se ti opus 
totdeauna funcgiuni de cunoaștere a inteligenței omenești. 
Antropocentrismul este abandonat în unele opere reprezen- 
tative ale eticii moderne, în timp ce fenomenologia apro- 
fundează deosebirile esenţiale dintre om și animal, iar un 
filozof ca Bergson crede a putea sprijini sentimentul încre- 
derii omului în sine si în grandoarea destinului său, prin 
argumente biologice și printr-o situare a ființei omenești 
în vastele perspective ale dezvoltării vieţii în univers. În 
sfîrşit, monismul, care la început era un apel către modestie, 
devine la Nietzsche o îndrumare încurajînd cea mai îndrăz- 
neatà afirmare a vieţii, dincolo de cadrele spetei noastre 
și în disprețul tuturor cigtigurilor conștiinței umaniste. 

Filozofia lui Nietzsche este cel mai viu punct de răscruce 
al reflecţiei moderne a omului asupra lui însuși și orice 

antropologie actuală trebuie să înceapă prin lámurirea situa- 
tei ei faţă de nietzscheanism. Pentru judecarea nietzschea- 
nismului nu trebuie însă să se uite că programul umanismu- 
lui fiind încă departe de realizarea lui deplină, omul, mai 
înainte de a aspira să depășească speța lui, are de înfăptuit 
scopurile imanente ale acestei spete, așa cum ele au fost 
propuse de lungul șir de gînditori care, încercînd să defi- 
nească pe om, au preconizat și ţintele substanţiale ale voinţei 
sale etice. Pe de altă parte, judecarea nietzscheanismului 
trebuie să-şi spună că nàzuintele omului nu pot fi apreciate 
decit în limitele structurii și în raport cu aspiraţiile lui. O 
| morală a supraomului n-ar putea obţine decît aprobarea 
unui supraom. Omul nu poate postula decît valorile lui, si 
chiar atunci cînd el încearcă să gîndească evoluția lui morală 
viitoare, el n-o poate face decît în sensul sáu, preconizind 
treptata adincire a tablei sale de valori. Dezvoltarea omu- 
lui nu este, pentru acel care din sînul umanităţii reflectează 
la destinul lui, atît un proces în durată cît unul în inten- 
sitate. Durata nu este pentru ginditorul umanist decît con- 
diția concretă a intensității. Dar pentru aceasta nu se poate 
spune că umanismul n-are nici un viitor. Pentru om, uma- 
nismul este un program infinit. 


1942 


FILOGENEZA IDEALULUI 


Există o filogeneză a idealurilor morale, o dezvoltare a 
lor de-a lungul culturilor şi generațiilor, care se poate repeta 
în evoluţia individuală a fiecărui ins. Legea biogenetică, po- 
trivit căreia ontogeneza repetă filogeneza, pare adevărată 
și în materie morală. Sîntem sau aspiràm a deveni ceea ce 
a fost întreaga omenire în toate momentele reprezentative 
ale existenței ei. Idealul nostru este constituit din stofa 
tuturor idealurilor omenești. Desigur, invenţia morală este 
continuă în omenire. Dar ceea ce timpul şi împrejurările 
noi de viaţă introduc ca element original în fiecare etapă 
a evoluţiei morale nu anulează vechile cîştiguri ale conștiin- 
tel omeneşti, ci tind mai degrabă să o unească cu acestea în 
sinteze din ce în ce mai bogate şi mai profunde. 

Cînd studiem istoria culturii înţelegem bine că nimic 
nu s-a pierdut pentru noi din înţelepciunea păgînă, din 
sfingenia creştină, din cavalerismul medieval, din curtenia 
barocului sau din filantropia filozofică a veacului luminilor. 
Într-un om de bine din ziua de astăzi trăieşte ceva din 
stăpînirea de sine a înţeleptului vechi, din pietatea si cre- 
dinga sfíntului si cavalerului, din bunul-gust al curteanului 
și din filantropia „filozofilor“. Întreaga muncă morală a 
omenirii este prezentă în fiecare din momentele ei. Numai 
ordinea grupării, dependenţa si ierarhia feluritelor idealuri 
este de fiecare dată alta, pentru că de fiecare dată ele apar 
sub predominarea si în relaţie de adaptare cu cîte o altă 

valoare nouă a conștiinței. Oprească-se cineva în fața fi- 
gurii unui Kant: personalitatea lui prinde ceva din firea 
stoicului antic și desigur unele elemente din aceea a cava- 
lerului si curteanului. Dar toate aceste idealuri rămîn în 
subordine fasá de acel al „filozofului“, pe care tocmai el. 
l-a dus pînă la limita perfecțiunii lui. Cînd idealul ,filo- 
zofic“ încetează să mai ocupe primul plan al scenei morale, 
el nu dispare, ci intră în compoziţia altor structuri, domi- 
nate de alte valori „conducătoare. Din această pricină, marile 

figuri morale seamănă între ele ca membrii aceleiași familii 
şi pot fi cuprinse de sentimentul unei venerati comune. 

Conflictele care i-au putut separa, marile revoluţii pe care 
le-au provocat sînt aplanate pentru noi, beneficiarii întregii 
continuității morale a omenirii. Sub zguduirile pe care le-au 
produs un Luther, un Rousseau, un Hegel, continuitatea 
muncii morale nu s-a întrerupt nici o clipă, încît ne place 
să descoperim firul nesfirgit și rezistent al tradiţiei morale 
acolo unde contemporanilor li s-a părut a se găsi în faţa 
unor catastrofale surpări de teren. 

Ceea ce putem cunoaşte despre filogeneza idealurilor ne 
arată că singura mare primejdie care ameninţă viaţa spiri- 
tuală a omului este pierderea sentimentului continuității 
morale, neintelegerea sau disprețul trecutului, stupida igno- 
rare a valorilor cucerite alrădată de oameni. Omenirea intră 
în declin numai atunci cînd tezaurul ei pare a nu mai con- 
tine nimic, cînd din cîștigurile trecutului nimic nu ne mai 
poate sta la dispoziție pentru a înviora în noi credința si 
fervoarea, entuziasmul pentru adevăr și frumos. Istoricii 
ne asigură că un astfel de moment a fost la începutul evu- 
| lui mediu, în neguroasa epocă a migraţiunii popoarelor, cînd 
[ abia dacă in mînăstiri se mai păstra ceva din sentimentul 
valorilor lumii vechi. Atunci s-a consumat ruina civilizației 
antice. Dar evul mediu a restabilit mai tîrziu legăturile și 
le-a subordonat propriilor sale idealuri, producînd splendida 
eflorescentá a culturii medievale în veacul al XII-lea și 
| al XIII-lea. 

Exemplele s-ar putea înmulți, dar șirul lor n-ar aduce 
altă concluzie decît aceea că în căutarea unor noi idealuri 
de viaţă, deopotrivă cu activa cercetare a zilelor noastre, 
nu trebuie să pierdem din vedere legea filogenezei idealu- 

rilor. Cînd se cládeste o lume nouă, amintirea celei vechi 
trebuie ţinută trează în inimă şi minte. Noile idealuri nu 
pot nesocoti ceea ce oamenii au crezut a recunoaște pînă 
acum drept nobil, frumos si sfint. 

DESPRE EXPERIENȚĂ 


A fost o vreme cînd socoteam că, printre toate formele 
neintelegerii omeneşti, aceea care vorbește .în numele expe- 
rienţei este una dintre cele mai absurde. Pretentia bàtrinilor 
dea rezolva orice problemá după datele experienţei lor, mi 
se părea rău fundată în principiu, căci — îmi spuneam — 
trecutul nu îngăduie nici o concluzie cît privește desfășurarea 
în necontenită invenţie a viitorului. Obiectia mea era spriji- 
nită pe credinţa în noutatea absolută a tuturor evenimentelor 
si situaţiilor care alcătuiesc cuprinsul, în veșnică evoluţie, al 
istoriei omeneşti. Cum vom putea izbuti oare în aprecierea 
acestor evenimente, prin elemente de judecată făurite în con- 
siderarea altor stări de fapt? Istoria mi se părea că nu poate 
instrui si orienta politica. Moralele tradiţionale, întrucît şi 
ele generalizează asupra trecutului, nu mi se părea că pot 
da răspunsuri valabile problemelor individuale ale unei exis- 
tente actuale. Aga-zisa „experiență“ procedează prin asimi- 
larea prezentului și viitorului cu trecutul și, prin urmare, a 
necunoscutului cu trecutul şi, prin urmare, a necunoscutului 
cu cunoscutul. Oamenii experimentați sînt convinși de ca- 
racterul rațional al conţinutului vieţii, în timp ce tineretul 
— din care făceam eu însumi parte în acel moment al gin- 
durilor mele — este încredinţat de felul ireducubil și irațional 
al întregului cuprins al realităţii. 

Astăzi mi se întîmplă gi mie să invoc analogiile cu tre- 
cutul pentru a gási un răspuns în nedumeririle clipei de faţă. 
Și cu toate cá stăruiesc a nu admite prejudecata bătrinească 
potrivit căreia nimic nou nu se mai întîmplă în lume, infe- 

leg mai bine că pentru a stápini cu mintea prezentul, nu 
există un alt mijloc, decît acela al „experienţei“ dispretuite 
altădată. Noutatea istoriei nu mi se mai pare absolută şi 
sistematizările tradiționale ale eticii și-au recîştigat pentru 
mine valoarea. Progresele reflecţiei mi-au adus o altă reve- 
lage decît aceea a inventivităţii realului și anume aceea a 
marilor lui linii de constanță. Poate nu există o altă bucurie 
mai mingiietoare decît faptul de a constata cá noi, cei de 
astăzi, împovăraţi precum sîntem de dificultăţile legate de 
momentul pe care îl ocupăm în timp, nu sîntem singuri în 
istorie și că problemele noastre nu sînt irezolvabile. Din adín- 
cimea anilor și a secolelor ne revine propria noastră imagine, 
elaborînd aceleași teme ca şi noi, găsind soluţii care nouă ne 
rămîn încă obscure. Analogia trecutului nu este cu totul 
absurdă ; în tot cazul ea este binevenită și mîntuitoare. 
Dacă gîndesc apoi filozofic problema experienţei, descopăr 
că poziţiile ei nu sînt tocmai atît de raționaliste, dupa cît 
credeam altădată. Descopăr mai degrabă în ele un amestec de 
raționalism $i de empirism intuitiv, pe care cugetarea ome- 
nească trebuie să şi-l propună totdeauna ca model. Experienţa 
este raţionalistă numai prin punctele ei de plecare, dar nu 
și prin metodele pe care le face să funcţioneze. Fără îndoială, 
experiența afirmă structura rațională. a realului E puterea 
voinței omeneşti de a-l stăpîni. De aci înainte însă cite deo- 
sebiri între un raţionalism rigid, operând deductiv în jude- 
cata oamenilor şi faptelor, după cîteva principii simple, şi 
adevăratele puncte de vedere ale experienţei. Să înşirăm aci 
citeva din aceste deosebiri menite să completeze tabloul filo- 
zofic al experienţei, o noţiune pe care nici logica, nici psi- 
hologia, nici morala n-au lămurit-o vreodată cum se cuvine. 
Experiența afirmă mai inti enorma bogăţie a realului. 
A căuta, prin experienţă, analogiile prezentului, nu Înseamnă 
a spera să le găseşti cu ușurință sau în imediată apropiere. 
Felului mai nuanţat de a gîndi al iraţionalismului nu i se 
opune, aşadar, „experienţa, ci numai experiența limitată. O 
experienţă vastă găseşte analogiile îndepărtate și neașteptate, 
încît icoana ei despre lume dobindeşte o varietate, o bogăţie 
$i o nuanţare care nu mai trebuie să se teamă de acuzaţiile ce 
se pot aduce unui raționalism rigid $i simplificator. 
Experienţa nu lucrează apoi prin subordonare rațională 
a faptelor la concepte, ci prin inferente delicate, prin apro- 

pieri intuitive dintre datele empirice. Călăuza în aceste gin- 
gase operaţii ale minţii nu este rațiunea, ci acea putere instinc- 
tivă a spiritului pe care o socotim misterioasă numai pentru 
că nu observăm cît de des facem apel la serviciile ei. Diferen- 
tele dintre experienţă si raționalismul consecvent mi se par 
în acest punct atît de mari, încît ne vine a situa cele două 
poziţii nu în continuitatea aceleiași linii, ci la polii opuși ai 
globului spiritual. 

În fine, în timp ce raționalismul mi se pare, în aplicările 
lui, dogmatic, experienţa pare a fi inspirată mai degrabă de 
simţul relativității. Am observat adeseori pe gînditorii ratio- 
naliști şi m-am convins de afinităţile lor cu temperamentele 
dogmatice. Căci dacă raţiunea admite în principiu liberul 
examen al tuturor lucrurilor, ea nu admite discuţia propriei 
ei îndreptăţiri. Rațiunea clădeşte pe stínca neclintită a certi- 
tudinii de sine însăși. În ultima analiză, se poate descoperi în 
orice raţionalism un rest insolubil faţă de acidul criticii, re- 
zistent ca orice dogmă indiscutabilă. „Experienţa“ mărturi- 
seşte însă mai uşor propria ei limită ; ea nu tăgăduieşte apoi 
existenţa cazurilor liminare, a excepțiilor, a formelor de tre- 
cere şi a aspectelor complexe. Poate cel mai de seamă rezultat 
al unei experienţe întinse este tocmai constatarea complexității 
enorme a lucrurilor în realitate. Astfel, dacă experiența admite 
în esenţă icoana unei lumi raţionale și, prin urmare, cognosci- 
bile, această icoană este departe de a fi pentru ea simplă si cu 
atit mai puţin simplistă. Conştiinţa bogăției lumii crește odată 
cu progresele experienţei, fără să demoralizeze odată cu 
aceasta iniţiativele ei în lucrarea de cunoaștere și apreciere a 
lucrurilor. 

I. PETROVICI ȘI SPIRITUL FILOZOFIC 
AL „JUNIMII“ 


Numeroșii admiratori ai d-lui I. Petrovici, ca și toți acei 
pe care recunoştinţa, simpatia sau deferenga îi grupează în 
jurul aniversării sale, au cea mai mare uşurinţă s-o facă, 
într-atit el î însuși a dăruit întregii noastre obşti și confreriei 
mai restrinse a foştilor săi elevi şi a colegilor săi nu numai 
roadele unui talent care nu s-a economisit niciodată, dar și 
elanul unei inimi vibrind solidară cu toate aspiraţiile ei. Cînd 
d. I. Petrovici apare într-o adunare, s-ar spune că persona- 
litatea sa proiectează în juru-i o zonă de aer mai rece, în 
care pulsaţiile vieţii par a se încetini pentru moment. Profe- 
sorul si oratorul aduc în toată atitudinea lor o rezervă, o 
distanţă, care nu autorizează entuziasmul ușor si superficial. 
Dar este destul ca d. I. Petrovici sá ia cuvintul pentru ca, in 
soluția limpede şi cumpătată a omului care prin tot felul său 
respinge orice supralicitare demagogică, adunarea să se simtă 
reprezentată şi satisfăcută. Darul de a cîştiga sufragiile, făra 
a le căuta cu dinadinsul, se datorește desigur unui sentiment 
social, discret dar ferm, gata să slujească, fără a pretinde 
recompensa. Filozoful nu s-a închis în strimta celulă a spe- 
cialităţii sale. Asociind rigoarea cercetării cu amabilitatea ex- 
presiei, a creat o operă care a adus disciplinelor pe care le-a 
reprezentat nu numai ucenici, dar și prieteni. Lipsit cu de- 
săvîrşire de orice pedantism și de oricare din formele acelei 
acrimonii sau invidii cu care nu o dată specialităţile ştiinţi- 
fice au nenorocirea să se însoțească, bucuros a recunoaște me- 
ritul- străin, virtuțile înaintaşilor si făgăduințele celor mai 

tineri, aliindu-se oricărui proiect generos, nedispretuind munca 
de echipă, d. I. Petrovici a contribuit ca nimeni altul să 
creeze o atmosferă unitară în viaţa noastră intelectuală, acor- 
dind mai cu seamă mișcării filozofice a generaţiei actuale 
caracterul unei lucrări în aerul întăritor al solidarității. fată 
de ce tuturor acelora care au de spus un cuvînt în împreju- 
rarea celor 60 de ani ai gînditorului. ai profesorului gi ai 
omului de litere, dar mai cu seamă acelora pe care munca 
științifică i-a pus de atîtea ori în contact cu eminenta sa 
personalitate, sarcina li se pare ușoară și plăcută, deopotrivă 
cu toate îndatoririle pe care înclinația noastră le subliniază. 

Nu va fi greu istoricului viitor al culturii noastre să sta- 
bilească locul si caracterul contribuţiei d-lui I. Petrovici. 
Miscat de acel sentiment al solidarităţii inteledtuale, care am 
văzut că alcătuieşte unul din modurile cele mai izbitoare ale 
felului său de a fi și despre care am putea spune că funcţio- 
nează cu aceeași vigoare în spaţiu ca și. în timp, d. I. Petro- 
vici a recunoscut, de atîtea ori, cît datorează precedentului 
și exemplului lui Titu Maiorescu și al „Junimii“. 

D. I. Petrovici aparţine celei de-a treia generaţii juni- 
miste, cea dintii fiind a întemeietorilor si cea de-a doua a 
partizanilor. Venind după aceștia și pástrind astfel o liber- 
tate pe care partizanii n-au putut-o totdeauna avea, ieșind 
din atmosfera cenaclului, primind în formaţia sa elemente 
care primului junimist i-au rămas necunoscute, d. I. Petro- 
vici a rămas totuși junimist, dar un junimist independent, 
folosind unele din elementele de cultură și atitudine ale vesti- 
tei societăţi literare în sensul unei sinteze personale. Cu 
d. I. Petrovici nu se repetă deci o formă a trecutului, ci se 
continuă un curent, locul său nefiind în interiorul unei for- 
mule, ci mai departe si poate mai sus decít ea. Criticul care 
s-ar opri la formele imediate ale generalizării poate recu- 
noaste în opera d-lui I. Petrovici mai multe din atitudinile 
„Junimii“ : gustul ideilor generale, aplecarea oratorică, urba- 
nitatea în expresie, ironia amabilă. „Junimea“ a fost, la 
vremea ei, o încercare de a organiza cultura noastră pe baze 
occidentale si umaniste, asemănătoare, în multe privinţe, 
,Onestitági^ în veacul al XVII-lea francez. Junimistul este 
Pbonnéte bomme al culturii noastre. De timpuriu s-au resim- 
tit însă limitele unui astfel de ideal și marea luptă a juni- 
mismului a fost de a se dezvolta: în specialităţile științifice 

moderne, pe care toate interesele culturii naţionale le recla- 
mau cu putere. Formula de „cultură generală“ a primei »Ju- 
nimi“ nu putea îndestula aceste cerinţe, cu toată apariția în 
interiorul ei a unei personalități ca Al. Xenopol, evoluat, de- 
altfel, de la un timp, într-o direcţie cu totul autonomă. Mai 
tirziu, direcția specialitáglor istorice şi filologice devine pre- 
cumpănitoare în „Junimea“ si organul societăţii, Convorbirile 
literare, îşi schimbă cu totul vechiul lui caracter. 

Filozofia n-a fost în primul timp la „Junimea“ atit o 
disciplină specială cît o atitudine generală de cultură. Cri- 
ticismul junimist este un criticism filozofic. Dialecucii filo- 
zofice, mult influențate de idealismul german, îi împrumută 
junimiștii conceptul organologic al culturii, ideea despre ra- 
portul dintre formele exterioare ale unei civilizaţii şi factorul 
el intern, perspectiva separárii şi autonomiei valorilor. În 
istoria ideilor, „Junimea“ reprezintă o încercare de norma- 
lizare a culturii noastre pe baze pur speculative. Dar de la 
acest punct mai departe, „Junimea“ a manifestat timiditate 
şi chiar neîncredere față de ţintele posibile ale unei filozofii 
românești. Sistemul lui Conta, alimentat din alte izvoare 
decit acele ale cugetătorilor junimigti și dezvoltindu-se într-o 
atmosferă de idei cu totul deosebită, nu este junimist decît 
prin data si locul în care se face mai întîi cunoscut publicului. 
Primele lucrări ale d-lui C. Rădulescu-Motru nu sînt apoi 
cu totul asimilate de cercul „Junimii“ , care le consideră deo- 
camdată ca premature. Şi totuşi d. C. Rădulescu-Motru ră- 
mine pînă la urmă junimist în sensul că nu concepe niciodată 
problema filozofică altfel decît in strînsă legătură cu aceea a, 
culturii naţionale. O evidentă trăsătură practică şi aplica- 
tivă străbate întreaga meditaţie filozofică a d-lui C. Rădu- 
lescu-Motru pînă la ultimele sale lucrări. Opera de normali- 
zare a culturii noastre, începută de Maiorescu, Carp, Th. Ro- 
setti, Xenopol, se continuă pe o linie neîntreruptă prin toate 
operele decanului filozofiei româneşti. Mai tirziu se lămu- 
reste, odată cu d. P. P. Negulescu, junimist din o doua gene- 
rage, posibilitatea unei cercetări mai libere față de terenul 
practic, dar numai în domeniul istoriei filozofiei, căci, după 
cum ni se explică într-un text foante semnificativ, noi nu 
ne-am fi putut asuma o altă ţintă decît aceea a cunoaşterii 
rezultatelor obţinute de cercetarea filozofică în interiorul 
unor culturi mai vechi și mai desăvirșite decît a noastră. 

Depășind toate aceste limitări și obstacole, d. I. Petrovici 
ne apare ca cel dintii cugetător care nu mai concepe disci- 
plina sa ca o formă a pedagogiei culturii. Situindu-se curajos 
în faga întrebărilor filozofiei, chiar a celor mai dificile & 
mai înalte, gînditorul încearcă soluţii originale. Cu d. I. Pe- 
trovici dispar prevenţiunile trecutului. Opera sa nu mai are 
nevoie de a fi legată de un anumit nivel al civilizaţiei noastre 
pentru a fi înţeleasă gi justificată. Ea aparţine mișcării filo- 
zofice contemporane, pe care o îmbogăţeşte în același fel ca 
oricare din ginditorii de seamă ai unor ţări cu o mișcare 
ştiinţifică dezvoltată dintr-o tradiție mult mai adincă. 

Depășind junimismul, d. I. Petrovici îi aparţine totuşi, 
nu numai prin calităţile formale ale expunerii sale, dar si 
prin mai multe intuiţii de conţinut, încît s-ar putea spune că 
filozofia sa înfățișează ceea ce ar fi putut deveni speculatia 
junimistă, dacă nu s-ar fi opus amintitele opreliști. Junimist 
este la d. I. Petrovici mai întîi universalismul său. Tinta cer- 
cetării filozofice este pentru cugetătorul nostru adevărul, 
postulat ca o valoare universală, superioară specificărilor ei 
în timp și spaţiu. Recunoscînd că cercetarea filozofică se 
colorează fatal prin temperamentele naţionale și că, din un- 
ghiul acestora, cugetătorului i se pot revela aspecte ale 
existenţei care altfel i-ar fi rămas necunoscute, d. Petrovici 
crede totuşi că împrejurarea nu alcătuieşte un motiv valabil 
pentru a adinci încă mai mult aceste condiţionări, uneori 
creatoare, dar în tot cazul limitative, tinta cercetării rami- 
nînd adevărul pur și universal, desprins de orice contingente. 
Revine în aceste precizări același concept universalist al ade- 
vărului, prin care „Junimea“ opunea o barieră atît de solidă 
pragmatismului politic al vremii sale și îndruma gîndirea ro- 
mânească, în diferitele ei domenii, către o conștiință mai 
clară și mai riguroasă a scopurilor ei. 

Junimist este apoi la d. Petrovici raționalismul sáu. În- 
tr-o declaraţie de cel mai mare interes, filozoful lămurea 
odată ascultătorilor săi că sforțarea-i cea mai de seamă a 
fost să pună de acord în spiritul său aplecarea către ideile 
generale cu atenţia pentru faptele particulare, funcțiunile 
raţiunii cu acele ale observaţiei empirice, adáugind că n-ar 
fi putut spune dacă a realizat acordul acestor felurite energii 
intelectuale, înclinația purtíndu-| cu precădere către primul 
termen al acestui cuplu contrastant. Fără îndoială că 

formula filozofică a d-lui Petrovici pare a fi un raţionalism 
corectat prin științele exacte. Dar dacă între diversele metode 
ale spiritului uman conflictul este inevitabil, cumpăna jude- 
căii sale se va pleca totdeauna către metodele raţiunii spe- 
culative. Căci, după cit se pare, în timp ce știința lipsită de 
mortarul raționalismului relativizează cunoștința și o intro- 
duce pe căi fără ieșire, raționalismul sărăcit de aporturile 
ştiinţei salvează cel puţin conceptul adevărului, absolut, pe 
care o cercetare mai bine condusă îl poate afla din nou drept 
ţinta permanentă a sforgárilor ei. Raţionalist prin tendințele 
cele mai profunde ale cugetării sale, d. I. Petrovici va rosti 
în ocazii felurite cuvîntul său împotriva atítor curente ale 
empirismului, pragmatismului, intuiţionismului contemporan, 
afirmînd drepturile imprescriptibile. ale unei filozofii ratio- 
naliste. În același fel, junimismul, în principalul sáu repre- 
zentant filozofic, în Titu Maiorescu, a fost raționalist prin 
importanța pe care a acordat-o metodelor speculative ale 
rațiunii. Gindească-se cineva la dogmatismul estetic al lui 
Maiorescu, la valoarea pe care el o recunoștea logicii formale 
$i metodelor „deductive ale spiritului si închipuiască-și, de la 
aceste precizări liminare mai departe, ce ar fi putut deveni 
raționalismul înaintașului, dacă încrederea sa în oportunitatea 
momentană a unei filozofii româneşti ar fi fost mai mare. 
Raționalismul lui Maiorescu s- ar fi suprapus poate cu acel 
al d-lui I. Petrovici. Credinţa că rațiunea, aparţinind exis- 
tentel, contine în ea toate posibilitátile pentru a o cunoaște in 
mod adecvat, nu-i putea fi străină nici marelui inițiator. În- 
tr-un singur punct, totuși, ideile lor ar fi diferit. Căci pe cînd 
Maiorescu, după cum putem afla mai cu seamă din operele 
tinereții sale, era nu numai agnostic, dar ateu, d. Petrovici, 
aparţinînd unei epoci de spiritualism și renaștere a metafizicii, 
acordă raţiunii şi posibilitatea de a găsi motivele credinței 
în Dumnezeu ŞI în Viaţa nemuritoare a sufletului. 

În fine, există și un al treilea motiv care înlănţuiește gin- 
direa d-lui Petrovici cu aceea a lui Maiorescu, rămasă, dealt- 
fel, și în acest punct în stadiul unei simple înmuguriri. În 
amintirile sale cu privire la profesorul său, anexate studiului 
despre Kant si cugetarea românească, d. Petrovici amintea 
“că din subiectivitatea timpului inspiratorul „Junimii“ părea a 
scoate motive pentru o metafizică a imobilităţii. Lumea s-ar 

găsi deci în eternă simultaneitate şi numai modul nostru de 
a o cunoaşte ar introduce în ea forma succesiunii şi a schim- 
bării. Denungarea falselor perspective ale istoriei era la Maio- 
rescu nu numai un accent kantian, dar si unul, sau mai cu, 
seamă, schopenhauerian, interesat legat în structura intelec- 
tuală a îndrumătorului „Junimii“ cu slabul lui entuziasm 
pentru schimbările precipitate în domeniul vieţii sociale. Era 
firesc ca unui ginditor de. nuanță politică conservatoare, cum 
a fost Maiorescu, lumea să nu-i apară ca o materie prin exce- 
lentá plastică și fluentă şi ca în icoana sa despre univers să 
predomine categoriile imobilităţii. După cîte știm, gîndurile 
acestea, rămase larvare la maestru, au fost depănate mai de- 
parte, printre elevii săi, numai de d. Petrovici. În mai multe 
studii, în opoziţie cu unele teme larg îmbrăţişate de gîndirea 
contemporană, d. Petrovici a arătat că spaţiul pare a fi o 
categorie mai profundă decît timpul, o formă a intuiţiei 
noastre prin care ne putem apropia mai bine de structura 
absolută a realului. Metafizicienii își reprezintă mai bine 
absolutul în forma spațiului decît a timpului si schemele 
spaţiale se reintroduc pînă la urmă în cugetarea lor chiar 
atunci cînd ei încep prin a afirma o metafizică a mișcării. 
De asemeni, substanţa este o idee pe care o regăsesc în cele 
din urmă chiar filozofii devenirii, deoarece nu ne putem în- 
chipui decît devenirea unei realități mai profunde, perma- 
nente, substanţiale. Metafizica imobilitági, întrevăzură de 
Maiorescu, se dezvolta abia la Petrovici. 

În gîndirea noastră filozofică au existat pînă acum numai 
filozofi, dar nu și curente, numai apariţii individuale, dar 
nu și conexiuni care să ne permită a le grupa după afinități 
si filiagii. Cu d, I. Petrovici se ivește pentru întiia oară o 
muncă filozofică cu un caracter de continuitate. Spiritul filo- 
zofic al „Junimii“, incontestabil în datele lui, a luat abia cu 
contribuția despre care ne-am ocupat forma unui întreg sis- 
tematic de idei, care îi da dreptul a lua loc în mișcarea 
universală a cercetării filozofice. 

La începutul veacului trecut, după marea zguduire a Revo- 
luției franceze, mai multe sp'rite contemporane au avut pri- 
lejul să exercite o aspră critică cu privire la epoca lăsată în 
urmă. Mai cu seamă gînditorii pentru care bogatele eveni- 
mente ale deceniilor depășite atunci fuseseră izvorul unor 
nemulțumiri variate regretau vremea de aşezări închegate, în 
care fiecare î Îşi primea, odată cu nașterea lui, locul şi indicagia 
rostului său în societate $i în care toti oamenii colaborau parcă 
la o temă comună. Linigtita armonie a vechiului regim fusese 
cumplit zguduită de multiplicitatea curentelor de opinie eli- 
berate de mișcarea revoluţionară, și unele din minţile cele 
mai distinse ale epocii, ale căror amintiri erau destul de vechi 
sau ale căror tradiţii erau destul de puternice spre a măsura 
întinderea drumului parcurs, priveau cu un sentiment îndure- 
rat către adinca înrădăcinare socială a oamenilor de altădată, 
al căror contrast cu nelinigtea resimţită in Juru-le sau chiar 
în ei înșiși nu se putea să nu-i izbească. Unul din oamenii în 
care sentimentul acesta a vibrat mai puternic a fost contele 
Claude Henri de Saint-Simon, unul din precursorii socialis- 
mului modern, autorul mai multor scrieri de filozofie socială, 
printre care un proiect de reorganizare a lumii pe noile baze 
puse la dispoziţie de dezvoltarea modernă a științelor și a 
tehnicilor industriale. C. H. de Saint-Simon, descendentul 
unei vechi familii nobiliare, se născuse în 1760 și trecuse deci 
ca un om format prin Revoluţia franceză și prin epoca na- 
poleoniană, aşa încît și vîrsta şi elementele experienţei perso- 

nale îi creaseră toate mijloacele necesare pentru a aprecia 
contrastul dintre lumea veche și lumea mai nouă, pe care el 
încerca acum s-o îndrumeze către noi destine. Lui Saint-Simon 
îi datorește filozofia socială deosebirea dintre epocile [orga 
nice și epocile] de criză ale istoriei, cele dintîi caracterizin- 
du-se prin consensul eforturilor de cultură ale tuturor oame- 
nilor trăind în acelaşi timp în forme bine închegate şi în pu- 
terea unui solid principiu de autoritate, cele din urmă prin 
dărîmarea vechilor instituţii, prin multiplicitatea anarhică a 
tendințelor intelectuale și morale, printr-un individualism ne- 
înfrînt, prin acţiunea corosivă a spiritului critic. Deosebirea 
dintre epocile organice și epocile de criză ale istoriei a fost 
reluată, împreună cu alte elemente ale filozofiei sociale a lui 
Saint-Simon, de Auguste Comte, întemeietorul pozitivismului, 
în renumitul său Curs de filozofie pozitivă, apărut în prima 
lui ediție de la 1830 la 1842. Ca și Saint-Simon, Auguste 
Comte era de părere că epoca pe care oamenii o lisaserà 
în urmă, adică aceea a filozofiei raţionaliste a veacului al 
XVIII-lea, a Revoluţiei franceze şi a campaniilor napo- 
leoniene, fusese prin excelență o epocă de criză a istoriei, ji 
aspiraţia sa cea mai de seamă era să orienteze omenirea către 
o nouă epocă organică, în care unitatea socială să fie asi- 
gurată prin noul principiu de autoritate a ştiinţei, singurul 
capabil să limiteze libertăţile spiritului critic. 

Bogată și felurită posteritate au avut aceste idei ale con- 
telui de Saint-Simon si ale lui Auguste Comte! Sub forme 
întinerite le regăsim necontenit în numeroase opere mai noi 
de filozofia istoriei şi a culturii. Dar cum ideile aparținind 
acestor domenii ale cercetării, atingătoare de atîtea puncte 
de vedere cu viaţa practică, trec din minte în inimă și devin 
stări de sensibilitate generală, ne vine să spunem că rolul lor 
nu va fi fost fără însemnătate în formarea acelei conştiinţe 
că ne găsim într-o epocă de criză a istoriei, o conștiință care 
a urmărit pe multi oameni de cultură în tot decursul veacu- 
lui al XIX-lea și în deceniile veacului nostru. Necontenit, 
de o sută de ani încoace, au tot apărut ginditori care au rele- 
vat în epoca contemporană lipsa de unitate socială, excesele 
individualismului și ale spiritului critic și care au propus ca 
un remediu faţă de aceste neajunsuri, în afară de reorgani- 
zarea societăţii după principiile ştiinţei, de care Saint-Simon 
şi Auguste Comte îşi legaseră nădejdile lor, fie reîntoarcerea 

în marile cadre de viaţă ale bisericii creștine, fie ancorarea 
omului modern în solidul teren al tradițiilor naţionale. Desi- 
gur, între soluția lui Auguste Comte si acele propuse in ace- 
aşi timp cu el sau mai tirziu, există importante deosebiri. 
Auguste Comte credea, în adevăr, cá ştiinţa poate oferi ome- 
niri principiul autoritativ și unificator care îi lipsește, pentru 
cà era încredinţat că toate ciştigurile ei, obținute prin meto- 
dele observaţiei și experimentări moderne, elimină contro- 
yersele $1 impun consensul unanim al spiritelor. A doua oară 
în interiorul unui secol, după întreprinderea enciclopedisülor 
francezi, Auguste Comte socotea cá se găsește în faţa unei 
ştiinţe constituite, capabilă a fi înfăţişată î în ansamblul ei si 
să se impună tuturor mingilor omenești. Cînd însă s-a obser- 
vat că ştiinţa nu limitează controversa ci o multiplică, are şi 
ea o istorie, o desfășurare continuă în timp, reprezentind 
pentru fiecare serie de oameni un mod propriu de a înțelege 
problemele universului şi de a răspunde la nevoile vieţii 
practice, atunci mult rivnita unitate și autoritate ordonatoare 
au fost mai rar căutate în criteriile științei si mai des în fac- 
tori iraționali sau dogmatici, pentru care mulți intelectuali 
ai vremii noastre au arătat o adevărată şi foarte discutabilă 
preferinţă. 

Acum în urmă, problema epocilor istorice de criză sau 
a crizelor istorice a devenit obiectul noii lucrări a unui gín- 
ditor foarte citit astăzi, protesorul José „Ortega Y Gasset, 
căruia vremea noastră îi mai datoregte si alte lucrări, tra- 
duse în mai multe limbi şi foarte comentate. Profesorul Ortega 
este el însuși un discipol al filozofului german Georg Simmel, 
ale cárui cursuri la Universitatea din Berlin erau mult ascul- 
tate în anii de dinaintea războiului trecut si ale cărui cărți, 
de o deosebită subtilitate, au jucat un rol de seamă in miş- 
carea filozofică şi sociologică a ultimelor decenii. Motivul 
principal al gîndirii lui Simmel era opoziţia dialectică dintre 
viaţă și formă. Stăpînind un concept al vieţii înrudit cu acela 
înfățișau de Bergson, înţelegind adică viaţa ca un curent 
continuu, ca o devenire neîntreruptă, Simmel arată că viaja 
se obiectivizează în forme, adică în închegări statice, prin 
care Viaţa trece mai departe după ce le distruge. Aplicînd 
în problema culturii viziunea acestui raport dintre viaţă si 
formă, Simmel ajunge să stabilească un adevărat paradox 
tragic al culturii moderne. Căci, dacă au fost culturi care au 

arătat mai multă preferinţă factorului formal, așezărilor 
solid constituite, cultura noastră a arătat mai multă afinitate 
| pentru elementul vital, pentru dinamica vie pulsînd sub îm- 
pietrirea formelor. Tot ce a fost tendință dărimătoare de. 
forme în întregul răstimp care începe cu Revoluţia franceză, 
şi aceasta nu numai în viaţa socială, dar și in arte, în litera- 
tură, în filozofie, unde romantismul manifesta înclinarea de 
a încălca limitele, de a contopi genurile și de a impune vi- 
| ziunea unei lumi în mișcare, se explică prin această ostili- 
tate a vremii mai noi pentru forme şi a afinităţii ei pentru 
viață. Nu avea atunci dreptate Simmel să vorbească despre 
o adevărată tragedie a culturii moderne, care, ca orice cul- 
tură, neputind să existe decît în forme constituite, este menită 
totuși să le dàrime la prima lor încercare de închegare? Mo- 
mentul pe care l-a fixat Simmel pare a nu se fi perimat nici 
astăzi, dacă ascultăm pe discipolul lui, José Ortega Y Gasset. 
Crizele istorice sint, pentru acest ginditor, acele intervale din 
istoria lumii în care oamenii pierd sentimentul viu al for- 
melor de cultură moștenite din trecut, acele în care amintitele 
forme devin nişte moarte locuri comune, fraze fără conţinut 
sau, cum ar fi spus Maiorescu, forme fără fond, dar nu din 
pricină că fondul corespunzător n-a apărut încă în recepta- 
colul formelor, ci pentru că fondul s-a împuţinat sau s-a 
evaporat din ele. În aceste momente ale istoriei, oamenii 
— $i anume tocmai acei care gîndesc și simt mai reprezenta- 
tiv — azvírlà de la ei aceste forme moarte si se cufundă în 
barbaria regeneratoare a vitalului. Epocile de proslăvire a 
vieţii, în dauna culturii, marchează totdeauna momentele de 
criză în dezvoltarea spiritului omenesc. Pe baza acestei scheme 
de filozofia istoriei, îndatorate în atîtea privințe vechiului 
maestru Georg Simmel, Ortega Y Gasset a putut propune o 
nouă înţelegere a Renașterii, mai cu seamă a Renașterii ita- 
liene. S-a spus adeseori că în Renașterea italiană apare un nou 
tip de om. Ortega este însă de părere că noul tip omenesc 
se constituie abia în secolul al XVI-lea, cu Galilei și Des- 
cartes, adică acei eroi ai noii culturi ragionaliste care prin 
ştiinţă si prin stăpînirea intelectuală a naturii aveau să schimbe 
faţa lumii în următoarele trei sute de ani. Așa-zisa Renaștere 
a fost mai degrabă epoca în care moare cultura evului mediu, 
ajunsă acum la formalism steril. Citiva dintre oamenii timpu- 
lui simtiserá bine lucrul acesta şi, ca în toate epocile asemănă- 


364 


toare, se produce aceeași barbarizare a omului, pe care o 
ilustrează un exemplar ca Cesare Borgia, una din figurile 
cele mai caracteristice ale Renașterii. 

Ortega nu ne-o spune anume, dar din toată cartea sa se 
ghiceste referinţa la împrejurări actuale. De mai bine de o 
sută de ani trăim într-o epocă de criză istorică. Simptomele 
remarcate de Saint-Simon n-au făcut decît să se acuze de 
atunci. Dărîmarea principiilor de unificare şi autoritate a 
fost un proces în continuă creştere în tot decursul veacului 
al XIX-lea. Spiritul critic şi curentele de opinie s-au multi- 
plicat necontenit, ciocnindu-se între ele, nu numai dinafară, 
dar si înlăuntrul acelorași suflete, încît Ortega are dreptate 
să observe că unul din semnele cele mai izbitoare ale omului 
în epocile de criză este .tocmai felurimea țintelor care îl soli- 
cită, lpsindu-l de sentimentul unui centru propriu şi al unei 
misiuni. Dar poate că fenomenul cel mai important și, desi- 
gur, cel mai dureros al îndelungatei crize istorice pe care 
omenirea cultă o trăiește de mai bine de o sută de ani, este 
tocmai războiul recent, in care pluralitatea tendinţelor neu- 
nificate, lipsa de organicitate a culturii moderne, au luat 
forme înspăimîntătoare. Un secol întreg de opoziții ideologice 
și-a scuturat acum fructul lui cel mai copt într-o catastrofă 
cu puţine analogii în trecut, ameninţind să îngh'tă toate ve- 
chile cuceriri ale culturii omeneşti. Criza istorică pe care am 
străbătut-o nu seamănă decît cu acea pe care Europa a 
tráit-o la sfîrşitul antichităţii sau în veacul al XVII-lea, cînd, 
după marile războaie religioase, continentul trebuia să regă- 
sească o nouă epocă de aşezare constructivă si de progres al 
civilizaţiei. Cäci dacă nu este îndoială că omenirea a trecut 
printr-o gravă criză istorică, sînt de asemeni indicii că ea se 
găseşte câtre sfîrșitul ei. O criză istorică se termină atunci 
cînd toate ideile şi tendinţele ei au fost gindire si trăite pînă 
la capăt, adică pînă în momentul cind ele ajung să se depá- 
şească în formula unei sinteze mai înalte si mai cuprinzătoare. 
Toate încercările de a accelera sfîrșitul unei crize istorice sint 
inutile și inoperante, după cum zadarnice ar fi, toate sfor- 
țările unui om de a obţine maturizarea interioară înainte ca 
timpul necesar acestor procese să se fi scurs. Soluţiile teore- 
tice, programele elaborate de filozofi nu au nici o valoare 
practică atita timp cît Viaţa însăşi n-a parcurs etapele obliga- 
torii ale procesului. Timpul este stăpînul nostru cel mai indis- 

cutabil, și cine spune timp, înţelege suma de experienţe, plă- 
tite uneori cu singe si cu lacrimi, trebuincioase pentru a ob- 
fine cunoștința valorii unei idei sau a unei orientări sociale 
și culturale. Cînd cercetăm dramtica istorie spirituală a ulu- 
mului secol, ne surprinde numărul mare al oamenilor care au. 
crezut că se găsesc în pragul unor evenimente hotăritoare, 
la o mare cotitură a istoriei. Reformatorii si martirii, cugetà- 
torii care credeau a deţine o formulă cu efect imediat ŞI care 
socoteau a putea proroci o schimbare apropiată a lumii, au 
apărut în veacul al XIX-lea într-o densitate pe care n-o ega- 
lează toate secolele istoriei moderne laolaltă. Toţi acești pro- 
feti și martiri au murit însă înainte ca epoca să fi adus dorita 
transformare definitivă. Căci timpul nu se împlinise şi soroa- 
cele trebuiau aminate. Astăzi spiritele încep să vadă mai bine 
cum va fi ziua de miine, în ce forme se va inchega curentul 
vital. Sigur este apoi că lumea dorește acum această înche- 
gare și că din adincurile tragice ale încercărilor hárázite ome- 
nirii de azi se vestește o nouă dorință de reorganizare a vieţii 
și de intrare sub noi legături. Viaţa dorește să se cristalizeze 
din nou în forme. De unde ultima sută de ani a arătat o 
mare intoleranjá pentru forme, în nerăbdarea ei de a elibera 
pulsagile vieţii, o orientare tocmai contrarie pare a se vesti 
acum. Mai grabnic decît a elibera vitalul ni se pare a construi, 
mai important ni se pare acum a stabili limitele dintre lucruri, 
a acuza contururile, a cristaliza și a edifica. De unde, pentru 
o parte însemnată a gîndirii secolului al XIX-lea, lumea părea 
a fi devenit o materie fluidă, ea pare a lua din nou forma 
unor întreguri consistente. Cugetătorii încep din nou a vorbi 
despre structuri şi configurații ca tot atitea expresii ale vizi- 
uni impuse de nevoia de a construi, de a capta viața în 
forme. Sînt în această privinţă multe accente instructive de 
relevat în mișcarea filozofică a vremii noastre. Analiza SOCIO- 
logică a gîndirii de azi, chiar aceea consacrata problemelor 
celor mai abstracte, poate scoate în evidență unele din ten- 
dinfele care vestesc sfîrşitul lungii crize istorice prin care 
am trecut. 

Un alt semn al finalului epocii noastre de criză este res- 
pectul care se reface pentru marile categorii ale culturii. Or- 
tega Y Gasset a avut dreptate să observe că, atunci cînd 
înlăuntrul unei crize istorice vechile forme de cultură ajung 
a fi resimtite ca moarte, nu numai acestea, dar cultura însăși 

este privită cu ostilitate, ca un mediu refrigerent al valului 
fierbinte al vieţii. Viaţa este, in aceste împrejurări, preferată 
culturii si exemplarele de mare vitalitate, impulsivii şi bar- 
bari, ajung a fi priviţi acum cu o specială favoare. Oare 
cultul supraomului în filozofia lui Nietzsche nu este un mo- 
ment al acestei proslăviri a vitalului, în dauna culturii? 
Nietzsche a fost un mare admirator al Renașterii, din a cărei 
substanță morală el a încercat a clădi propriile sale idealuri. 
Dar printre figurile reprezentative ale Renașterii, simpatia 
lui Nietzsche nu mergea către Erasmus, ci către Borgia, adică 
înspre omul în care impetuozităţile vieţii dárimasera limitele 
si interdicțiile culturii. Momentul acesta pare si el depășit 
acum. Cînd vitalitatea dezlănţuită a început a ameninţa serios 
cultura, idealurile acesteia au început a fi din nou pretuite. 
Tendinţele mai vechi au trebuit deci trăite pînă la capăt; 

ele au trebuit să fie măsurate în toate consecințele lor, pen- 
tru a ajunge să le întrecem. Timpul necesar pare deci a fi 
trecut, soroacele par a se fi împlinit și spiritele sînt tot mai 
sigure că în curînd, prin voinţa de a construi și prin reluarea 
muncii seculare a culturii, lumea va depăși criza istorică al 
cărei ultim act s-a desfășurat sub ochii noștri, cu un drama- 
tism atit de zguduitor. 


1944 


ORIENT ȘI OCCIDENT 
ÎNTR-O DISCUŢIE FILOZOFICA 


La New-Delhi, în cadrul uneia din ședințele Conferin- 
tei generale a Organizaţiei Naţiunilor Unite pentru Educa- 
ue, Știință și Cultură (UNESCO), desfășurată între 5 no- 
iembrie și 5 decembrie 1956, s-a votat o rezoluţie care re- 
comandă cunoașterea şi aprecierea mutuală a valorilor cul- 
turale ale Orientului si Occidentului. Propunînd acest pro- 
iect de rezoluţie, conducătorii Organizaţiei pentru Educaţie, 
Știință si Cultură porneau de la ideea cá una din prti- 
cinile tensiunii politice existente astăzi în lume este de ordin 
intelectual și moral și că ea constă în acea ignorare a ma- 
rilor valori culturale produse de diferite regiuni ale lumii, 
o ignorare menită a fi eliminată prin mai buna cunoaș- 
tere şi preţuire reciprocă a acestor valori. O serie de mă- 
suri concrete, ca, de pildă, traducerea și difuzarea marilor 
opere ale tradiţiei orientale si occidentale în ţările neatinse 
încă de influenţa lor, punerea lor în mîna tineretului prin 
antologii şcolare, schimbul de studenți si protesori, dez- 
bateri asupra diferitelor probleme ale filozofiei, ale artei 
$1 literaturii, cu participări din toate ţările lumii, sînt numai 
cîteva din mijloacele capabile să înlesnească mai buna în- 
telegere şi apreciere mutuală a oamenilor care trăiesc în 
diferitele puncte ale pămîntului. Propuníndu-si aceste sco- 
puri, pe care názuintele pacifice ale statului nostru nu pot 
decit să le aprobe, delegaţia guvernamentală română la 
Conferinţa generală a Organizaţiei Naţiunilor Unite pen- 
tru Educaţie, Ştiinţă şi Cultură a votat rezoluţia amintită 

și a contractat astfel obligaţii cărora Comisia naţională 
UNESCO și celelalte foruri diriguitoare ale culturii noastre 
urmează să le dea acum forma realizării lor. 

Pînă a deveni obiectul unei rezoluţii speciale, tendinţa 
către cunoaşterea şi aprecierea mutuală a Orientului şi Oc- 
cidentului s-a manifestat si în alte adunări ale Organiza- 
tei pentru Educaţie şi Cultură. Astfel, încă in 1951, în 
cursul celei de-a cincea Conferinţe generale, o rezoluţie 
acceptată prin votul acestei adunări autoriza convocarea 
unei întrevederi între cugetători și filozofi ai diferitelor 
țări asupra relațiilor culturale gi filozofice dintre Orient 
şi Occident. Această întrevedere a avut loc la New-Delhi 
între 13 şi 20 decembrie 1951. Rolul literar al discuţiilor 
purtate cu această ocazie alcătuiește un volum de 245 pa- 
gini, apărut în editura UNESCO, în 1953, sub titlul Hu- 
manisme et education en Orient et en Occident. Volumul 
conţine referatele sau discursurile rostite de către diferitele 
personalităţi invitate să ia parte la dezbatere, documentul 
pregătit de către conducerea UNESCO pentru a sluji ca 
punct de plecare al discuţiilor, raportul Secretariatului asu- 
pra acestora, urmat de concluziile generale și de unele reco- 
mandari. 

Am citit acest volum cu interesul pe care-l merită tema 
sa si calitatea persoanelor participante la discuţie. Mi-au 
apărut apoi unele idei pe care mi-ar fi plácut să le exprim, 
dacă România ar fi fost pe atunci membră a Organizaţiei 
Naţiunilor Unite pentru Educaţie, Sting și Cultură, si dacă 
aș fi avut. cinstea să o reprezint. Dar chiar în împrejurarea 
de astăzi şi cu mare întirziere față de evenimentul la care 
mă refer, mi s-a părut că nu poate fi lipsită de interes ana- 
liza ideilor principale ale dezbaterii filozofice de la New- 
Delhi, împreună cu unele din sugestiile degajate din ea, cu 
atit mai mult cu cit, prezentindu-le în forma unei comu- 
nicări academice, dau un început la realizarea angajamen- 
telor pe care Románia le-a contractat, votind, ca stat mem- 
bru al Organizaţiei pentru Educaţie și Cultură, rezoluția 
recentá amintită mai sus. 

Ceea ce opreşte, mai întîi, pe cititorul volumului Huma- 
nisme et education en Orient et en Occident este compo- 
nenţa variată a contribuţiilor care-l compun. Aceste con- 
tribuţii sînt datorite unor personalități din lumea Orientu- 

| lui, ca profesorul japonez Yensho Kanakura, profesorul Uni- 
versitápgi din Cairo, Ibrahim Madkocit, profesorul de filo- 
zofie de la Universitatea din Colombo (Ceylon), G. P. Ma- 
lalasekera, profesorul de filozofie de la Universitatea din 
Istanbul, Hilmi Ziya Ulken, profesorii indieni  Ras-Vi- 
hary Das, Humayun Kabir și A. R. Wadia, apoi personali- 
tăţi conducătoare ale statului indian, cugetători de mare în- 
semnătate, ministrul educaţiei, Maulana Azad, vicepreşedin- 
tele Consiliului de miniștri, Sarvapalli Radhakrishnan şi pri- 
mul ministru al statului indian, Jawaharlal Nehru, care a 
rostit cuvîntul de închidere a discuţiilor. Occidentul euro- 
pean și Statele Unite ale Americii au fost reprezentate prin 
scriitorul franco-elvegian Albert Beguin, directorul revistei 
Esprit, prin profesorul englez John T. Christie, principalul 
unui colegiu la Oxford, Helmuth von Glasenapp, protesor 
de civilizație indiană la Universitatea din Tübingen (Ger- 
mania), criticul francez André Rousseaux, economistul. Jac- 
ques Rueff și profesorul american Clarence H. Faust, fostul 
preşedinte al Universităţii Stanford, actualmente președinte al 
Fundației Ford pentru progresul educaţiei. Ceea ce sur- 
prinde pe acel care parcurge lista colaboratorilor volumului 
amintit este lipsa unui reprezentant al Republicii Populare 
Chineze și al Uniunii Sovietice, care ar fi avut, desigur, un 
cuvînt de spus într-o dezbatere care îi privea de aproape 
şi în care numele ţărilor lor si al tendinţelor reprezentate de 
ele în cultura lumii au fost de mai multe ori amintite. Nu 
ştiu cărui fapt i se datorește această lipsă, mai ales este 
inexplicabilă absenţa unei contribuţii provenind din Uniu- 
nea Sovietică, un stat care joacă un rol atît de important 
în adunările Organizagilor Naţiunilor Unite. Această omi- 
siune diminuează valoarea volumului editat de UNESCO, 
al cărui interes ar fi trebuit să fie susținut de confruntarea 
tuturor punctelor de vedere active astăzi în cultura lumii. 
Tema dezbaterilor a fost, pe de o parte, caracterizarea 
diferențiată a culturii omenești în Orient şi Occident, apoi 
aflarea unui teren de apropiere între cele două culturi, îm- 
preună cu mijloacele prin care sistemul de învățămînt aplicat 
în toate regiunile lumii ar putea menţine generaţii pe acest 
teren al apropierii şi al înţelegerii. Ceea ce diferiţi oratori 
care au luat parte la dezbateri au înţeles prin Occident nu 
este prea greu de definit. Occidentul cuprinde toate cultu- 

rile europene, împreună cu acele produse prin transplantarea 
celor dintii în continentul Americii. Cultura occidentală s-a 
format pe temeliile aşternute în antichitate de către greci 
ŞI romani, peste care a venit să se suprapună influența creg- 
tinismului. În timpul Renașterii, adică din secolul al XIV-lea 
pină într-al XVI-lea, cultura occidentală dobîndeşte o pu- 
ternică și clară conștiință de sine, si principiile ei funda- 
mentale s- -au dezvoltat de atunci ud intrerupere, piná la 
consecinţe în care cea mai mare parte a oratorilor au re- 
cunoscut semnele unei crize morale pe care ar putea-o depăși 
însuşirea unora din principiile Orientului. Ce se înţelege 
însă prin Orient, prin cultura Orientului ? A stabili ecuația 
Orient — Asia nu este suficient, deoarece Asia a fost lea- 
gănul și terenul de înflorire a trei mari culturi, foarte deo- 
sebite între ele: cultura indiană, cultura chineză și cultura 
islamului. “Totuși, oricare ar fi deosebirile dintre acestea, le 
uneşte faptul că, pînă la un timp, ele s-au dezvoltat în afară 
de cultura Occidentului şi deci într-o anumită opoziţie faţă 
de el. În Extremul-Orient un factor de legătură și unificare 
a fost apoi budismul, care, apărut în secolul al VI-lea 
fen., pe pămîntul Indiei, s-a difuzat curînd în China, în 
Tibet, în Japonia, în Indochina, 1 în Ceylon. Privite dintr-un 
punct foarte înalt al generalizării, există apoi asemănări iz- 
bitoare între vedantismul indian, taoismul chinez si sufis- 
mul arab, același mod de a întelege lumea şi omul, prin 
care se restabilește unitatea tuturor culturilor Asiei si posi- 
bilitatea de a vorbi despre ele ca de o realitate morală 
omogenă. 

Aproape toti gînditorii intrunigi la New-Delhi au vor- 
bit despre cultura Occidentului si a Orientului ca despre 
două grupuri unitare de reprezentări, de idei, de tendinţe şi, 
trecînd peste deosebirile existente în interiorul fiecăreia 
din ele, au pus în evidență trăsăturile prin care cele două 
culturi se opun, dar se şi pot complini. Au rezultat obser- 
vati prețioase asupra psihologiei culturii în Orient şi Occi- 
dent, sprijinite mai ales pe mărturia vechilor texte. Aceste 
observaţii, deşi n-au fost totdeauna inedite, și-au păstrat 
interesul prin înclinarea de a le pune în legătură cu unele 
din problemele și îngrijorările lumii de azi. Îmi voi lua 
îngăduința de a rezuma această parte a dezbaterilor de la 
New-Delhi, nu folosind metoda filozofică a citatelor, ci in- 

troducînd-o într-o expunere personală, pe care o vor com- 
pleta reflecțiile sugerate de dezbaterile amintite. 

În concepţia orientală, omul este imaginea și poartă în 
sine întipărirea divinității, adică a acelei realităţi spirituale" 
infuză în întreaga creație, Brahma indienilor, sufletul uni- 
versal paratmian. Întreaga realitate, toate aspectele ei, sînt 
identice în esenţa lor de natură spirituală. Individualitatea 
omenească este identică în orice altă înfăţişare a lumii: 
aceasta esti tu, aceasta sînt eu : tat toram asi, tat aham asmi! 
Diversitatea infagigárilor lumii este o simplă iluzie, maya, 
azvîrlită ca un văl peste unitatea lor profundă. Scopul fiin- 
tei omenești este unirea cu marele suflet al lumii, ceea ce 
devine posibil prin viața de meditaţie, de puritate si de 
asceză a înțeleptului și sfîntului, pregătită în şirul nesfirșit 
al întrupărilor lui anterioare, Karma. Aşa s-a întîmplat cu 
Gautamo Sidarta, fiul unui rege indian, care, după întrupări 
succesive, în decursul mai multor milenii, a meritat, prin 
faptele de sacrificiu şi puritate ale acestor întrupări, să se 
încarneze d'n nou ca un căutător al înțelepciunii, bPoddbis- 
tava. Sidarta a atins treapta cea mai înaltă a înţelepciunii, 
a devenit Buddha și, anulind în sine toate dorinţele, toate 
formele egoismului uman, a intrat în nirvana, adică în linis- 
tea desăvirșită a cufundării în unitatea spirituală a lumi, 
suspendind pentru sine ciclul reîncarnărilor succesive. 
Guatamo Sidarta făcuse experiența durerilor omenești, în- 
tinind în drumurile sale pe sărac, pe bătrin, pe bolnav, 
pe omul mort si predica lui conţinea o doctrin à mintuiri, 
întrevăzută ca o soluție individuală propusă existenței du- 
rerii în lume. Pilda lui Buddha a impus tuturor popoarelor 
Asiei idealul ascensiunii către înţelepciune şi sfinţenie, un 
ideal capabil a fi realizat prin reguli de viață transmise 
printr-o tradiţie riguroasă, față de care înțeleptul asiatic 
arată cea mai mare fidelitate. Spiritualismul, dezvoltarea 
personalităţii omeneşti în sensul înţelepciunii şi al sfinte- 
niei, tradigionalismul sînt trăsăturile cele mai izbitoare ale 
concepţiei orientale de viață, ale umanismului oriental. 

În vremea aceasta, dar cu un punct de pornire mai 
apropiat de vremurile noastre, în Occident s-a format o 
concepţie de viață deosebită și chiar opusă acelei răspîndite 
în Orient. După cum rezultă din unele din cele mai vechi 
mituri greceşti, omul este un animal, una din speciile zoolo- 

gice ale lumii. Preocuparea fundamentală a grecilor n-a 
fost atît cuprinderea esenței unitare a lumii, cît situarea 
omului în raport cu celelalte ființe si cu restul universului. 
Omul este un animal dotat cu rațiune și cu îndeminări 
tehnice. După cum a arătat unul dintre vorbitori, pe grec 
i] interesa mai puţin ceea ce omul este, decít ceea ce omul 
face. Pe temeliile stabilite de greci şi în atmostera culturii 
occidentale, clădite pe aceste temelii, s-a impus problema 
acţiunii, ca cea mai de seamă pentru omul occidental. Omul 
şi-a recunoscut în zonele noastre, ca ţinta lui principală, 
dezvoltarea raţiunii, în scopul cunoașterii și stápinirii na- 
turii, a organizării raporturilor sociale. Rațiunea omenească 
este susceptibilă de dezvoltare, cistigurile el se însumează 
necontenit, ştiinţa pătrunde din ce în ce mai adînc în cu- 
noașterea lumii, puterea tehnică asupra naturii se extinde, 
raporturile sociale se perfecţionează în sensul postulatelor 
rațiunii practice, astfel încît unul din principiile cele mai 
de seamă ale culturii ocidentale este credinţa ei în progres. 
Raționalismul, atitudinea practică si activă faţă de natură, 
aspiraţia către perfecţionarea raporturilor sociale, afirmarea. 
posibilităţii progresului uman sînt trăsăturile fundamentale 
ale concepţiei occidentale de viaţă, ale umanismului occi- 
dental. 

A fost unul din momentele cele mai interesante ale dez- 
baterii de la New- Delhi acela in care, faţă de observaţia 
unora din referenţi că tensiunea dintre Occident si Orient 
este mai cu seamă tensiunea dintre occidentul gi orientul. 
Europei, adică dintre cultura ţărilor capitaliste și comunism, 
dr. Sarvapalli Radhakrishnan, vicepreşedintele consiliului 
de miniştri indian, care este, în același timp, și unul din 
ginditorii cei mai influenţi ai Indiei actuale, a făcut obser- 
vatia că comunismul a dezvoltat unele din tendințele fun- 
damentale ale culturii occidentale şi cà antagonismul ivit 
între acest sistem social si ţările capitaliste echivalează, de 
fapt, cu un conflict apărut în interiorul lumii apusene. Dr. 
Radhakrishnan a amintit observaţia lui Lenin, potrivit 
căreia cugetarea lui Karl Marx, marele dascăl al comu- 
nismului, a îmbinat trei din principalele fire ale cugetării 
apusene : filozofia clasică germană, economia politică en- 
gleză clasică și materialismul francez combinat cu doctri- 
nele -revoluționare franceze. Comunismul este, după părerea. 

dr. Radhakrishnan, o învățătură esențialmente occidentală, 
cu rădănici înfipte pînă în lumea grecească, prin afirmarea 
primatului rațiunii, cu tot ceea ce aceasta presupune ca 
înclinare de a răspîndi cuceririle raţiunii şi de a elimina 
contradicţiile, prin aspiraţia sa de a organiza societatea 
după idealul justiției, postulat de raţiunea omului. Dr. Rad- 
hakrishnan, care este un spirit capabil să îmbrăţişeze ori- 
zonturile culturale cele mai largi, nu este totuși un comunist 
și, ca atare, împreună cu alţi dintre vorbitorii de la Delhi, 
a reproșat comunismului spiritul consecvengei lui, dar n-a 
tăgăduit, ba chiar a evocat perspectivele unei armonizări 
sau cel puţin ale unui modus vivendi dintre diferitele sisteme 
sociale ale lumii, mai ales — a adăugat dr. Radhakrishnan — 
dacă va fi ascultat glasul Orientului, veșnic în căutarea 
unităţii, religios si caritabil prin esenţa lui. 

Cu toate deosebirile, uneori atît de profunde, între cul- 
tura Orientului si a Occidentului, n-a putut să nu apară 
totuși unitatea lor, susţinută prin numeroase și variate legă- 
turi între ele, de-a lungul secolelor. Înaintarea lui Alexandru 
Macedon pînă în regiunea Indului, în secolul al IV-lea al 
erei vechi, a dus cu sine influenţe greceşti în această parte 
a lumii, vizibile în sculptura indiană. În regatele elenistice 
cultura greacă află terenul largii ei difuzări în lumea asia- 
tică. Începînd din secolul al XVI-lea pătrunderea puterilor 
colonialiste in India și în Extremul-Orient, susținută de 
misionarii creştini, a sporit acțiunea culturii occidentale în 
acele îndepărtate părți ale lumii. 

Influențele au lucrat însă şi în direcţia contrarie. Doc- 
trina indiană a reîncarnărilor retributive apare în lumea 
grecească, în secolul al VI-lea î.e.n., în învățătura lui 
Pitagora. Influențele orientale în filozofia lui Platon, absor- 
bite în timpul probabilelor lui călătorii în Egipt şi Cirenaica, 
apoi prin legăturile lui cu pitagoricienii din sudul Italiei, au 
fost de mai multe ori puse în lumină. Neoplatonismul lui 
Plotin, apărut în epoca elenismului, a primit de asemeni în 
sinteza sa idei provenind din Orient. Un mare număr de idei 
$i tendinţe orientale intră în cultura lumii occidentale prin 
creştinism, o religie apărută pe pămîntul Asiei. Sincretismul 
alexandrin se aplică a stabili punctele de contact și coinci- 
dentele cu religiile Asiei. După secolul al IV-lea al erei 
noastre, manicheismul persan pătrunde în lumea Bizanțului 

și produce bogomilismul, transportat apoi, sub diferite forme, 
pînă în Europa centrală si pînă în sudul Franţei. între 
secolul al IX-lea și XI, știința greacă, Aristot, Platon și 
Plotin, Hippocrat, Euclid, Galian și Arhimede sînt trans- 
migi prin traducerile invátatilor arabi. La curtea lui Fre- 
deii: II în Sicilia, savanţi arabi și evrei găsesc un centru 
al răspîndirii ideilor lor. Albert cel Mare si Toma din 
Aquino, marii doctori scolastici, cunoșteau pe Avicenna și 
pe Averrhoes. Pînă în secolul al XVI-lea, la Veneţia si 
Padua se studia medicina arabă. În timpul cruciadelor, adică 
între sfîrşitul secolului al XI-lea şi secolul al XIII-lea, pă- 
trund, prin Bizanţ, nenumărate motive literare, pe care le 
vom regăsi apoi în anecdotica francezilor, în creația lor 
epică, în nuvelistica italiană și în întreaga literatură po- 
porană a Europei. Filozofia chineză ajunge însă la cunoștința 
Occidentului abia în veacul al XVII-lea și se ráspindeste 
în cel următor: Voltaire era foarte la curent cu doctrinele 
ei. Filozofia și religiile Indiei intră în sfera noastră de idei 
încă mai tirziu, abia cu lucrările sanscritologilor englezi, 
germani şi francezi, la finele secolului al XVIII-lea și la 
începutul celui următor, și se integrează în sistemele gîndi- 
torilor romantici, ale unui Schelling și Schopenhauer. Co- 
municările dintre cultura Orientului si Occidentului au fost 
deci continue și fecunde. Și dacă generalizările filozofiei 
consideră aceste două culturi drept două realități morale 
deosebite, ba chiar opuse, științele istorice, privind lucrurile 
dintr-un alt punct de vedere, regăsesc legăturile dintre ele 
și devin în stare să evoce acea cultură unitară a lumii, în 
care s-au vărsat afluenţi provenind din toare părțile ei. 
Unitatea culturii omenești este mai ales evidentă în 
epoca noastră. În timpul călătoriei în India mi-am dat 
seama, la fata locului, că unele din ideile Europei, mai ales 
ştiinţa ei, instituțiile şi idealurile ei sociale, reprezintă, s0- 
luţii de viaţă atit de generale, încît nu este cu putință ca 
vreo parte a lumii să nu ţină seama de ele și să nu încerce 
a și le însuși. India este, prin partea modernă a vieţii ei, 
ò țară de civilizaţie europeană, Limba engleză este singura 
ei limbă literară naţională. În colegiile ȘI universităţiile ei, 
în. institutele ei științifice, se predau si sint îmbogăţite stiin- 
tele Europei. Conducătorul actual al Indiei, primul-ministru 
Jawaharlal Nehru, este un om de cultură europeană,: fost 

| student al universităţilor engleze, mare cunoscător al filo- 
| zofiei și literaturii occidentale, cititor al scrierilor lui Marx 
| ȘI Engels, care, după cum a arătat el însuși în autobiografia 
lui, au jucat un rol important în formaţia sa. Chiar știința 

indiană propriu-zisă, indologia, cunoașterea vechilor religii 
ale Indiei, a limbii, a literaturii şi a filozofiei ei, s-a format 
prin contribuţiile savanților europeni, începînd din a doua 
Jumătate a secolului al XVIII-lea, prin lucrările unor func- 
ponari sau misionari englezi, deveniți savanţi sanscritologi, 
ca William Jones, William Carey şi Thomas Colebrooke, a 
francezului Anquetil-Duperron, traducătorul în limba latină 
a Upanigadelor, citite în această versiune de Schopenhauer, 
$i conünuind prin opera învăşaţilor din generaţia roman- 
tică, atit de curioasă de civilizațiile îndepărtate, un Friedrich 
| şi August Wilhelm Schlegel, un Alexander von Humboldt, 
pînă la savanții mai noi, Franz Bopp, creatorul gramaticii 
comparate indo-europene, Theodor Benfey, Max Müller, 
Burnouf și atîția alţii. Înainte de indologia europeană, India 
nu dispunea de o cronologie a epocilor celor mai vechi ale 
istoriei si literaturii ei, nici de cunoașterea critică a vechilor 
| izvoare. Referindu-se la aceste împrejurări, unul din indo- 
| logii cei mai reputați ai epocii contemporane, savantul fran- 
cez Silvain Lévy, a „putut spune odată că »printr- o anomalie 
fără alte exemple în restul omenirii, India a început să- şi 
cunoască adevărata ei măreție prin învățăturile, străinătăţii“. 
Desi legăturile dintre cultura Orientului si a Occiden- 
tului au fost continue, ele nu s-au menţinut tot timpul la 
acelaşi nivel, n-au avut mereu aceeași întindere şi nu s-au 
legat necontenit cu aceeași preţuire reciprocă. S-ar putea 
spune că, dintr-un anumit punct de vedere, epocile mai 
vechi ale culturii europene au avut o legătură mai activă 
cu Orientul. Cînd în timpul și după epoca cruciadelor, pă- 
trund primele ecouri orientale în cultura Euporei, ele sint 
înregistrate de masele populare. Cunoștinţele Apusului asu- 
pra ţărilor orientale n-au încă un caracter critic, ele iau o 
formă fabuloasă, dar poporul întreg visează la minunile 
Orientului, la grădinile, la palatele, la bogăţiile lui, la ciuda- 
tele lui moravuri, crude și delicate în același timp, atunci 
cînd citește poemul de aventuri Floire et Blancheflor. Ima- 
ginaţia europeană a primit o nouă provizie de reprezentări 
orientale odată cu poemele eroice ale Renașterii, unde eroina 

principală, Angelica a lui Boiardo, în Orlando inamorato, 
a lui Ariosto, in Orlando furiosso, Clorinda lui Tasso, în 
Gerusalemme liberata sint deopotrivă femei orientale, pline 
de farmecul, de frumuseţea, de misterul care fac să viseze 
pe cititorii acestor opere ale Renașterii. Marile călătorii ale 
veacului al XVI-lea, mai ales aceea a lui Vasco da Gamma 
pină pe coastele occidentale ale Indiei, produc epopeea lui 
Camoéns, Lwisiadele, prin care fantezia vremii primeşte noi 
imagini despre măreţia oceanelor, despre frumuseţea insu- 
lelor, despre ciudátenia oamenilor din Orientul îndepărtat 
și despre splendoarea peisajului și a civilizației lor. Cînd 
în secolul al XVIII-lea începe cunoaşterea critică a Orien- 
„tului, scade funcțiunea fanteziei populare în legătură cu el. 
Orientul devine, în Scrisorile persane ale lui Montesquieu sau 
în unele din povestirile lui Voltaire, ca, de pildă, Prinţesa 
din Babylon, mai mult o ipoteză filozofică, o construcție 
menită să evidenţieze relativitatea culturilor omenești sau 
absurditatea lor dogmatică. Neincetat apoi Orientul este 
anexat de Ştiinţă şi, în timp ce se adună și se adincesc cu- 
noştinţele în legătură cu el, dispare sau se atenuează reveria 
orientalistică. Romanticii, mai ales cei germani, vor invia 
pentru câtva timp visul oriental. Spre tinele carierei sale, 
Goethe va compune Divanul oriental-occidental. Heine va 
cînta aromele, strălucirile, copacii uriași ai Gangelui, oame- 
ni frumoși şi liniștiți care îngenunche în faţa florilor de 
lotus : 

Am Gange duftet's und leuchtet's 

Und Riesenbăume blübn 


Und schöne, stille Menschen 
Vor Lotosblumen knien. 


Am impresia însă că, in general, secolul al XIX-lea a 
favorizat sensibilitatea pentru Orientul îndepărtat mai puţin 
decît ale epoci mai vechi ale culturii noastre. A trebuit să 
apară multele contradicții ivite în sînul civilizației noastre, 
odată cu criza modernă a capitalismului, pentru a spori din 
nou acest curent al sensibilităţii şi pentru a înmulți repre- 
zentările populare despre acele îndepărtate regiuni ale lumii. 
În 1887, un pictor francez, obosit de civilizaţia europeană 
a vremii sale, caută un refugiu printre oamenii simpli si 
buni ai insulelor, în mijlocul naturii lor generoase gi, după 

o scurtă şedere în Martinica, împinge călătoria sa mult mai 
departe, în arhipeleagul polinezian, în insula Tahiti şi în 
insulele Marchize. Píinzele trimise de-acolo, cartea sa 
Noa-Noa, care întruneşte amintirile sale din Tahiti, publi- 
cată abia după moartea autorului, în 1906, introduc un 
sector nou al pitorescului în pictura modernă și alimentează 
curentul de sensibilitate despre care am vorbit. Orientul ca 
refugiu din apăsarea Europei burgheze este o idee în mare 
parte datorită lui Gauguin. Nu toţi europenii hárguig de 
civilizația lor puteau lua calea Orientului. Dar acesta putea 
fi adus, prin literatura și arta lor, în mijlocul nostru. La 
Paris, în anul în care Gauguin părăsea Europa, se mută 
de la Lyon, unde luase naştere, Muzeul Guimet, una din 
cele mai importante colecţii europene de artă extrem-orien- 
tală. Tot atunci apar Povestirile colinelor ale lui Kipling, 
traducerile din literaturile orientale se înmulţesc. Și cînd 
în 1913 opera lui Rabindranath Tagore este încununată cu 
premiul Nobel, interesul Europei este în întregime câștigat 
pentru literatura indiană. Curentul acestui interes se accen- 
tuează după primul război mondial şi, mai ales, in țările 
în care contradicţiile civilizaţiei europene creșteau prin su- 
ferintele înfrîngerii. În anii studiilor mele în Germania am 
asistat de aproape la orientarea tineretului german al vremii 
către literaturile şi filozofiile Orientului. Circulau cu mare 
răspîndire studiile lui H. Oldenberg asupra literaturii in- 
diene, traducerile lui din Cuvintárile lui Buddha. Mintuirea 
prin Orient devine unul din locurile comune ale timpului. 
Orientul părea a opune Europei o preţuire a omului, o ati- 
tudine spirituală, o linişte contemplativă în care, după pă- 
rerea multora, îşi puteau găsi remediul disprețul uman, as- 
prul materialism, sălbatica concurenţă în care culmina civi- 
lizaţia burgheză a secolului al XIX-lea, cu războaiele pe 
care le generase. Unele din aceste teme mi-au apărut din 
nou în cîteva din referatele de la Delhi, numai cà de data 
aceasta ele erau agitate, mai mult decît împotriva lumii 
burgheze care le produsese, împotriva socialismului ridicat 
în contra aceleiași lumi. 

Cine parcurge întregul ciclu al dezbaterilor de la Delhi 
se întreabă, în cele din urmă, ce se poate regine din atitea 
din gîndurile exprimate acolo ? Este evident că Europa nu 
poate renunța la poziţiile ei. Cineva a spus odată, chiar 

în timpul conferinţei generale UNESCO la care am luat 
parte acum cîtva timp, cà Europa se caracterizează prin 
tehnică în timp ce Orientul prin etică. Grăbită şi superficială 
caracterizare ! Tehnica însăși, prin ingenioasele ei aplicaţii 
ştiinţifice, menite să întreţină și să prelungească viaţa omu- 
lui, să creeze un cadru favorabil activităţii sale și să spo- 
rească produsele ei, îndrumate să se reverse apoi în circu- 
laţia de bunuri morale și materiale ale întregii societăți, să 
îmbogăţească conţinutul de viaţă al fiecăruia din noi prin 
cultură și prin plăcere, toate aceste rezultate ale tehnicii nu 
se dezvoltă oare din anumite afirmaţii morale relative ia 
valoarea omului și a vieţii ? Între tehnică şi etică nu există 
un contrast. Tehnica este ea însăși prelungirea unor poziţii 
etice. Pentru că socotim că omul are vocaţiunea fericirii şi 
că viaţa merită să fie trăită, înzestrăm pe om prin creaţiile 
tehnice ale civilizaţiei noastre cu mai multă putere asupra 
naturii, cu mijloace noi de a-și apăra și de a-și prelungi 
viaţa, de a o îndestula și de a o înălța. Valoarea morală a 
tehnicii europene este, dealtfel, recunoscută oriunde, deoarece 
nu este punct al lumii unde aspiraţiile care i-au dat naştere 
să nu. fie adoptate, împreună cu rezultatele lor. Vechile 
religii ascetice ale Asiei se retrag în faţa principiului afir- 
mării vieţii şi a valorii ei, după cum o dovedeşte însușirea 
generală a bunurilor şi metodelor care dau satisfacție acestei 
afirmaţii. Între tehnică și etică nu există nici o opoziţie, 
numai că tehnicienii nu sînt întotdeauna conştienţi de te- 
melia etică a activităţii lor. Claritatea și fermitatea civili- 
zatiei noastre suferă oarecum din această pricină. N-ar fi 
deloc nepotrivit deci dacă învățămîntul ştiinţelor şi al teh- 
nicii ar face un loc, în programele lor, studiilor tilozofice 
şi morale, menite să înzestreze pe viitorii conducători ai 
laboratoarelor si uzinelor cu o conștiință mai limpede a 
scopurilor morale slujite de activitatea lor. 

Nu putem renunţa la poziţiile civilizației europene pen- 
tru a îmbrățișa pe acele ale Orientului, în realitate pe acele 
ale vechiului Orient, pentru că raţiunea noastră practică 
și ceea ce ea afirmă despre drepturile omului, despre dem- 
nitatea lui esenţială, despre justificarea aspirațiilor lui către 
libertate, fericire şi cultură, nu poate fi deloc de acord cu 
unele din poziţiile vechilor filozofii si religii ale Orientului. 
Nu putem fi, de pildă, de acord cu ideea să soarta fiecărui 

om este determinată de faptele săvirşite într-o existență 
anterioară. Această vedere, consemnată în Gita, este una 
din cele mai ingenioase, dar și una din cele mai contestabile 
încercări de justificare a inegalității sociale, a degradării în 
care sînt ţinute straturi largi ale societăţii de către castele 
ei privilegiate. Nu putem fi de acord cu regimul castelor, 
a căror existență este atit de adinc ancorată în mentalitatea 
indiană, încît chiar un reformator atit de înaintat ca 
Jawaharlal Nehru socotește că nu pot fi abolite decit mai 
tirziu, cu mari griji pentru respectarea tradiţiilor poporului 
său. Puterea tradiţiei este foarte mare în Orient. Statismul 
social al acestor părți ale lumii este unul din aspectele cele 
mai izbitoare pentru călătorul care le vizitează. Cum se 
face, se întreabă acest călător, că mai persistă forme de 
viaţă și cultură, neschimbate de secole sau chiar de mile- 
nii? Cum mai este posibil să existe gimnosofigtii pe care 
i-a aflat Alexandru Macedon si armatele lui, acum două 
mii si trei sute de ani, cînd a atins cîmpia Indului și a 
pătruns în cetăţile ei ? Cum este cu putinţă ca adinci mase 
populare să fie menținute în starea de degradare, de mare 
sărăcie, de excluziune de la toate bunurile vieţii, ca în 
vremea în care aceste mase sufereau tirania Marilor Moguli? 
Credinţa noastră în posibilitatea progresului nu se poate 
declara împăcată cu stările sociale ale Orientului. Dealtfel, 
Orientul însuși pare a- si însuși punctul de vedere al pro- 
gresului uman ín regimul Chinei populare, în noile state 
ale Indochinei, în India însăși, unde noi instituţii, organizate 
după principiile științelor sociale moderne, sînt chemate să 
transforme din rădăcini soarta maselor populare arhaice. 

Cred „că Europa nu-și face un bun serviciu nici sie, nici 
acelor părți ale lumii care primesc soluţiile ei de viaţă, 
cîrtind împotriva bazelor spirituale ale culturii ei, împotriva 
raționalismului, a stientismului și a tehnicii, a progresivismu- 
lui ei, a tuturor îndrumărilor care culminează și sînt grupate 
în concepţia socialistă a vieţii. Autocalomnierea Europei este, 
dealtfel, fapta cercurilor care se tem de progresul uman și 
înlăuntrul graniţelor ei și dincolo de acestea, acolo unde au 
menținut timp de secole regimul exploatării coloniale. Eu- 
ropa nu face nici un serviciu Asiei, ba dimpotrivă, discre- 
ditind principii sociale și morale pe care Asia însăși le 
adoptă, după cum o dovedește avintul actual al ţărilor ei 


380 


către libertate şi înălţare a condiţiei umane. Europa are 
datoria să sprijine acest avînt, punind la dispoziţia popoa- 
relor Asiei rezultatele științelor sale, principiile ei în dome- 
niul reorganizării vieţii sociale, desfacind mai ales lanţurile 
robiei colonialiste, acolo unde ele mai există. Europa trebuie 
apoi să renunţe la o anumită aroganță, existentă în cercurile 
imperialiste, care, stabilind o ierarhie a culturilor umane, 
declară că propria ei cultură ocupă treapta cea mai înaltă. 

"Ţările Asiei dispun de o veche și strălucită cultură, mani- 
festată în mari creații ale artei, ale filozofiei, ale sistemelor 
ei de morală. Este adevărat că aceste ţări au acordat mai 
multă însemnătate formării omului decit perfecționării ca- 
drului social si înzestrării lui cu bunurile utile vieţii. No- 
țiunea educaţiei, a observat unul din oratorii de la Delhi, 
are în Orient o semnificație deosebită de aceea existentă în 
Occident. Pe cînd noi, în părţile noastre de lume, concepem 
educaţia ca un simplu mijloc, și epoca de viaţă pe care 
i-o consacrăm ca o trecere către o altă formă şi către o 
altă etapă a existenţei, către maturitate şi către profesiune, 
în Orient, educaţia, perfecționarea individului, este un scop 
în sine şi o preocupare căreia omul i se consacră în timpul 
întregii sale vieţi. A apărut astfel în Orient, chiar in rin- 
durile poporului celui mai umil, un individ uman plin de 
cea mai aleasă cultură a inimii și sufletului său, descoperit 
de călători cu recunoştinţa cea mai mișcată. Din această 
parte a culturii Orientului cred cà se poate inspira Europa, 
din această grijă arătată de omul Orientului pentru perfec- 
gionarea caracterului său, din marile exemple de intelep- 
ciune $i bunătate, atit de dese in Orient. Cáci, desi cadrele 
noastre de viaţă sint mai bine organizate, bunurile noastre 
materiale si intelectuale mai numeroase şi mai bine repar- 
üzate, nu trebuie să pierdem din vedere cà în aceste cadre 
și pentru folosința acestor bunuri se cuvine a crește un om 
capabil să le folosească într-un sens uman. Care ar fi prețul 
științei noastre dacă marile, surprinzătoarele rezultate ale 
fizicii și ale biologiei moderne ar fi folosite de războiul 
atomic si bac'eriologic ? Educatorii Europei trebuie să ur- 
mărească deci formarea unui tip uman atît de rafinat 
moralmente, încît progresele inteligenței sale să nu poată fi 
utilizate decît spre folosul, niciodată împotriva lui. În di- 
rectia obținerii acestui tip omenesc si a sensului pe care 

Orientul îl dă ideii de educaţie, în marile exemple umane 
pe care Orientul ni le înfățișează în fiinţa înţelepților si 
a sfinților lui, trebuie să recunoaştem îndemnurile de la care 
Europa are de imitat. Astfel se poate întregi cooperarea 
umanismului occidental și oriental, cu atit mai posibilă as- 
tăzi, cînd noile mijloace de comunicaţie au apropiat atit de 
mult aceste zone ale lumii, cînd noi gi numeroase cái se 
deschid între ele. 


1957 


ISTORIA IDEII DE GENIU 


PREFAŢĂ 


Înţeleg prin geniu înzestrarea spirituală care permite 
creatorului de cultură soluţii originale şi fecunde, purtătoare 
de germenii unor creaţii noi, într-un domeniu de mare insem- 
nătate socială. 

Ideea de geniu are o istorie. S-a format într-un lung 
trecut, în legătură cu împrejurările speciale ale diferitelor 
societăți omenești si continuă a juca un rol de seamă în sfera 
de idei a omului de azi. Cine constată geniul unui artist, al 
unui gânditor, al unui om de ştiinţă sau al unui conducător 
politic, enunţă nu numai o judecată de existenţă, dar şi una 
de valoare. Geniul este deci o categorie predicativă, în care 
se reflectă o împrejurare botáritoare a culturii, dar în acelaşi 
timp ne permite aprecierea unei puteri creatoare deosebite. 
. Pe ce temelii s-a format ideea de geniu? Care au fost 
primele elemente pătrunse în conţinutul ei? Ce note noi i-a 
adăugat dezvoltarea succesivă a culturii ? În ce fel apariția 
$i dezvoltarea ideii de geniu reflectă viaţa societăților în care 
această idee s-a ivit şi s-a îmbogăţit treptat? Ce linii de 
dezvoltare manifestă istoria acestei idei ? Propunindu-ne să 
studiem istoria ideii de geniu, vom încerca să dăm un răspuns 
acestor întrebări. 

- Izvoarele istorice ale ideii de geniu sînt texte ale filozofi- 
lor, ale teoreticienilor artei si ale poeţilor care au folosit 
noțiunea şi cuvîntul respectiv. Lucrarea de faţă va fi deci 
o cercetare de istoria filozofiei si a esteticii, dar si de istoria 
comparată a literaturilor. În adevăr, culegerea şi gruparea 

textelor ne arată că ideea de geniu s-a elaborat în legătură 
cu mişcările artistice şi literare. Mai ales în legătură cu 
acestea din urmă. Ideea de geniu a primit îmbogăţirile ei 
cele mai substanţiale, încît nu este posibil a studia istoria, ei 
fără a tine seama de creaţia literară a unor ţări şi epoci dife- 
rite, a doctrinelor estetice produse de acestea, a filiaţiilor 
dintre ele. 

Istoria ideii de geniu n-a fost studiată încă în întreaga 
ei desfășurare, din antichitate pînă în epoca noastră. Există 
însă cercetări în legătură cu unele epoci, mai mult sau mai 
puţin restrinse, ale întregii dezvoltări sau cu unele momente 
ilustrate de contribuţia unui teoretician de seamă. Lucrarea de 
față le va utiliza deopotrivă, dar se va întemeia în special 
pe textele originale, pentru a scoate din alăturarea lor în 
timp liniile generale de dezvoltare ale ideii de geniu, de la 
originile ei mitice şi de la întrebuințarea pe care i-au dat-o 
anticii, prin faza îmbogăţirii ei în epoci mai noi, pînă în 
momentul cînd vechea noțiune este abordată de știința mo- 
dernă şi ajunge a dobindi o nouá semnificaţie. 

Scriu deci istoria ideii de geniu ca pe un capitol al istoriei 
culturii, şi o jac întemeindu-mă pe mărturii ale trecutului 
mai îndepărtat sau mai apropiat si pe cercetarea mai nouă, 
pe care socotesc a o putea îmbogăţi prin cuprinderea întregii 
serii tematice si prin degajarea liniilor generale ale dezvol- 
tării ei. 


1. GENIUS 


Toate limbile moderne ale sferei noastre de cultură 
exprimă ideea de geniu printr-un neologism de provenienţă 
latină. Cuvintului latinesc genius trebuie să-i cerem deci pri- 
mele lămuriri pentru notele constitutive ale noțiunii expri- 
mate de el, cu adinci și îndepărtate repercusiuni asupra 
întregii dezvoltări a acestei noțiuni 1. 

În limba latină, genius este un derivat al verbului gignere 
(gigno, genui, genitum) = a naște. Genius este, în sfera de 
reprezentări a limbii latine, principiul însufleţitor al corpu- 
lui, asociat cu el în momentul nașterii, dar separabil de corp 
prin moarte, cînd devine o larvă sau un lemur. Genius 
exprimă deci o noţiune înrudită cu animus, ba chiar cu deus, 
deoarece omul trăiește sub tutela geniului său, i se roagă, îl 
adoră, i se jură, îi aduce sacrificii. Interesant este că atestă- 
rile literare atribuie un geniu numai bărbaţilor, nu și femeilor, 
care posedă o Juno, facultatea de a naște. În schimb, printr-o 
extindere a termenului care ajunge la un moment dat a 
desemna nu numai puterea însufleţitoare, dar poate și cali- 
tatea distinctivă înnăscută, posedă un geniu nu numai oame- 
nii, dar, după cum ne-o dovedesc numeroase inscripţii, geniu 
au $i locurile (genius loci), orașele, clădirile, ba chiar și aso- 


"1 Lucrarea a fost făcută de mai multe ori. Vd., d. p., Pauly-Wissowa- 
Kroll, Real-Encyclopădie der classischen Altertumsvissenscbaft, S.V. genius, 
cu bogate referinte. 

ciaţiile de persoane: colonii, provincii, legiuni, centurii. 
Uneori se vorbeşte și de geniul zeilor. 

Stind în legătură cu faptul nașterii, în constituirea ideii 
de geniu a intrat şi reprezentarea procreaţiei. Geniul este 
puterea procreativă, un motiv pentru care atribuirea lui este 
acordată numai bărbaţilor. Se vorbeşte deci de un geniu 
nuptial, al patului conjugal, genius lectalis. Imaginaţia mi- 
ticá și-l reprezintă ca pe un șarpe, vechi simbol sexual! 
Literatura clasică a reţinut aceste reprezentări. La Vergiliu 
(Eneida, V, 84 urm.), Enea, rătăcitor, ajunge din nou în 
insula unde î îşi îngropase tatăl, pe Anchise : îi aduce jertfe, 
dar apare un şarpe care le devoră. Enea se întreabă dacă 
nu e cumva un genius loci sau paznicul mormintului, geniul 
supravieţuitor al tatălui mort: 


Nu mai vorbi şi din fundul altarului lunecá-un șarpe 
Făr de măsură, făcînd şapte cercuri cu încolăcirea-i, 
Și-mbrăţişează molatic mormîntul, tirig printre verre ; 
Pete albastre pe spate, lucire bátind numa-n aur 

Îi aprindeau ai lui solzi, aga cum în nouri aruncă 

Mii de culori curcubeul, cînd soarele-i stă împotrivă. 
Înmărmurit e Enea. lar şarpele-n largá-nvolbire, 
Printre pocale şi vase lucinte-n sfîrşit se tîrăște, 

Gustá din jertfe şi iar făr-a face vreun rău, în adinca-i 
Groapá se trage şi lasă altarul de unde mincase. 

Mai cu pornire Enea reia inceputa cinstire, 

| Gíndul în cumpănă dacă-i vreun geniu al locului, dacă-i 
| Duhul mormintului paznic. 


Mai lămurită în reprezentările lui sexuale apare imaginea 
șarpelui-geniu în povestirea lui Plutarh (Viețile paralele, 
Tiberius Gracchus, Y): „Se povesteşte, scrie Plutarh, că 
Tiberius Gracchus, tatăl (căsătorit cu Cornelia, fiica lui 
Scipio, învingătorul lui Hannibal), a găsit doi șerpi în patul 
lui. Ghicitorii, după ce au cercetat cu bägare de seamă 
această minune, l-au oprit pe Tiberius să omoare șerpii sau 
să-i lase liberi, arătindu-i că dacă îl ucide pe mascul își va 
grăbi propria lui moarte si dacă va răpune pe femelă ar 


1 Psihanaliza recunoaşte caracterul de simbol sexual al garpelui «cà 
și al altor reptile sau al peştelui. Vd. Sigmund Freud, Vorlesungen zur 
Einführung in die Psychanalyse, IL, X, Taschenausgabe, 1923, p. 154. 

provoca moartea timpurie a Corneliei.. Tiberius omori însă 
pe mascul și slobozi femela ; puţin timp după aceasta muri 
el însuși, lăsînd pe cei doisprezece copii pe care-i avusese cu 
soţia lui.“ Iată deci un exemplu de genius lectalis, conceput 
ca şarpe. Dar vechea legendă se abate de la înțelegerea 
geniului cu putere procreativă a bărbatului singur. În po- 
vestirea lui Plutarh, scrisă într-o epocă tardivă, cînd vechile 
reprezentări putuserá păli și aveau o putere constringătoare 
mai mică, femeia apare si ea ca posesoarea unei forte pro- 
creative deopotrivă cu a bărbatului, simbolizată prin șarpe. 
Literatura clasică dă însă şi un alt înţeles noţiunii de 
geniu, derivat din cel precedent, dar totuși deosebit de 
acesta : felul personal de a fi, marca distinctivă a personali- 
tăţii fiecărui om. Se citează, în acest din urmă înţeles, textul 
lui Horaţiu (Epistolae, IT, 2, 183 urm.), unde poetul vorbește 
de doi frați cu însușiri felurite, ba chiar contrarii, pe care 
le explică prin geniul lor (numit şi natale comes = tovarăș 
din naştere) : 


Cur alter fratrum cessare, et ludere, et ungui 
Praeferat Herodis palmetis pinguibus, alter 
Dives et importunus, ad umbram lucis ab ortu 
Silvestrem flammis et ferro mitiget agrum ? 
Scit genius, natale comes qui temperat astrum, 
Naturae deus bumanae, mortalis in unum — 
Quodque caput, vultu mutabilis, albus et ater. 


(De ce, dintre doi fraţi, unul preferă odihna, plăcerea, 
parfumurile bogate ale palmierilor lui Herodes; în timp ce 
celălalt, bogat fară odihnă, de la răsăritul soarelui pînă la 
revenirea întunericului, imblinzeste prin foc si prin fier un 
pămînt sălbatic ? Geniul o stie, acest tovarăș din naștere care 
imblinzeste influenţele rele ale astrului, acest zeu al naturii 
umane, legat de fiecare om și care moare odată cu el, cu 
figura schimbătoare, cînd alb, cînd negru.) 

Pasajul justifică deci înţelegerea geniului ca un fel de 
zeu: naturae deus humanae, capabil să se opună influențelor 
astrale : temperat astrum, "dat din naştere : natale comes, 
răspunzător de originalitatea fiecărui individ, dar supus și 
el dispariţiei prin moarte : mortalis in unum. Relativa contra- 
dicge dintre termenii noțiunii horatiene a geniului provine, 
desigur, din faptul că ea intrase într-o fază de disolugie a 

vechilor reprezentări mitice. Geniul ca deus, dar în același 
timp ca mortalis, ne arată că vechile elemente componente 
ale noțiunii nu mai erau legate de forța unei viziuni unice, 
profund ancorate în spiritul oamenilor. . 

Între timp, înţelesul ideii de geniu se particularizase, 
. ^ VA ^ ^ ^ . 
ajungînd să însemne înzestrarea poetică. Astfel, in Pro Archia : 
poeta, VIII, 18—19, Cicero apără pe clientul său, poetul 
Archia, căruia i se contesta cetăţenia romană, invocînd geniul 
său, acel dar prin care poeţii se înrudesc cu zeii, „Atque 
sic a summis bominibus eruditissimisque accepimus, caetera- 
rum rerum studia, et doctrina, et praeceptis, et arte constare ; 
poetam natura ipsa valere, et mentis viribus excitari, et quasi 
divino quodam spiritu inflari. Quare suo jure noster ille 
Ennius sanctos appellat poetas, quod quasi deorum aliquo 
dono atque munere commendati nobis esse videantur. — Sit 
igitur, judices, sanctum apud vos, bumanissimos bomines, boc 
poetae nomen, quod nulla unquam barbaria violavit. Saxa et 
solitudines voci respondent ; bestiae saepe immanes cantu flec- 
tuntur atque consistunt. Nos instituti rebus optimis non poe- 
tarum voce moveamur ?* (Si apoi, aşa am învăţat eu de la 
cei mai mari şi mai eruditi oameni că talentele celelalte se 
cîştigă prin studii, prin învăţătură si prin metodă; poetul 
nu datorește nimic decît naturii sale; se însuflețeşte de pu- 
terea geniului său şi se inspiră de un oarecare suflu divin. 
De aceea, cu drept cuvînt, compatriotul nostru Ennius nu- 
meşte poeţii persoane sacre, fiindcă par a ne fi dăruiţi nouă 
cu un har şi o graţie a zeilor. — Fie deci, judecători, sfint 
înaintea voastră, a celor mai umani dintre oameni, acest nume 
de poet, pe care chiar şi barbarii l-au respectat totdeauna. 
Pînă și stincile și pustiurile răspund la glasul poeţilor, fiarele 
grozave se înduioşează și se opresc pe loc: iar noi, formați 
prin studiul literelor, noi să ràminem nesimţitori la accentele 
poeţilor ?) Textul ciceronian menţine deci ecuaţiile : geniu = 
înzestrare naturală, geniu = înzestrare divină, dar le trece 
sub semnul unei îndoieli filozofice : poeţii... par (esse videan- 
tur) a ne fi dărniţi nouă cu un bar şi o graţie a zeilor. 
Reflecţiile lui Cicero sînt, dealtfel, introduse într-o expunere 
care, prin aluzia mitologică la Orfeu, dobîndește un caracter 
estetic-retoric, și pare mai mult manifestarea unui literat, 
manevrînd argumentul livresc, decît a cuiva care exprimă 
vechea convingere mitică. 

Dar desi, la Cicero, vechea noţiune a genialităţii pare 
perimată, dezvoltările lui conțin elementul nou al geniului 
poetic ca înzestrare divină. Pentru a găsi originile acestuia 
trebuie să coborim în timp pînă la filozofii greci. 


2. DAIMON 


Cuvîntul grecesc corespunzător lui genius este daimon. 
Coincidenţa intelesului celor doi termeni nu este însă totală. 
E. Rohde a dat o sistematizare a diferitelor accepţiuni ale 
termenului daimon, întemeindu-se pe atestările literaturii gre- 
cești clasice si pe scrierile stoicilor. Una din aceste accepţiuni 
coincide cu aceea a geniului ca personalitate originală. În- 
tocmai cum fac romanii pentru geniu, grecii aduc sacrificii 
demonului lor, cu prilejul zilelor aniversare. Demonul este 
totuși o entitate deosebită de suflet, deoarece unele mărturii 
literare ni-l arată conducînd sufletul omului, după moarte, 
în Hades. Astfel, Platon, în Pbaidon, 107 d, consemnează 
tradiţia potrivit căreia fiecare om după ce moare este luat 
de demonul pe care soarta i l-a atribuit in mod individual 
in tmpul vieţii sale, pentru a-l conduce într-un loc unde 
morţii, după ce au fost judecaţi, sînt îndrumați către lácagu- 
rile Hadesului. Această autonomie a demonului se afirmă gi 
în timpul vieţii, ca voce interioară a conştiinţei. Astfel 
Socrate, după cum o știm de la Platon şi Xenofon, afirma 
a fi fost adeseori prevenit de către demonul lui. Ascultînd 
vocea demonului, putea Socrate să dea sfaturi folositoare 
discipolilor și prietenilor, în diferitele împrejurări ale vieţii. 
El însuși, Socrate, atribuia vocii premonitoare a demonului 
faptul de a se fi abținut de la orice acţiune politică, așa cum 
ne încredinţează în discursul de apărare pronunțat în fața 
judecătorilor atenieni, după cum o aflăm de la Platon, 
Apologia lui Socrate, 31 c: „Încă din copilăria mea, spunea 
Socrate, o voce care se făcea auzită în mine mă abătea de 
la ceea ce aș fi putut face, dar niciodată nu m-a împins la 
acțiune“. Era glasul demonului său, despre care ne vorbește 
în acelaşi pasaj. 


1.Cf. Erwin Rohde, Psyche, Seelenkult und Unsterblichkeitsglaube 
der Griechen, 1893—1894, tr. fr. 1928, p. 522, n. 3. 

Demonul este deci, în concepţia lui Socrate dar gi a 
altora, o putere protectoare şi binefăcătoare, un agathos 
daimon, cum au toti oamenii, ba si casele familiale, Grecii 
şi-l reprezentau ca pe un șarpe, si acestui demon bun al 
indivizilor si al familiilor i se aduceau jertfe, i se vărsa 
prima picătură a unei libagiuni.* — — 

În sfera de acceptiuni ale demonului apare si înţelesul de 
destin, soartă. Heraclit încă nota: „Demonul omului este 
soarta lui“ (fr. 119, 122, la Capelle). Dar poate că aci 
demonul este luat în înţelesul de individualitate, de fel parti- 
cular de a fi, din care, pentru oricine, decurg atîtea din 
împrejurările vieţii. Horaţiu ne va încredința, cum am văzut, 
de puterea făuritoare de destin a geniului, capabil să modi- 
fice chiar influenţa astrelor : temperat astrum. 


3. INSPIRAȚIE 


Inspirația este, în concepţia lumii vechi, starea de spirit 
a poeţilor care, în momentul lucrării lor, se simt stápinig de 
un spirit supranatural. Credinţa aceasta apare din primele 
timpuri ale literaturii greceşti, deoarece Homer şi Hesiod, 
la începutul poemelor lor, cer ajutorul Muzelor. Muzele sînt 
fiicele lui Zeus, înveselitoarele Olimpului prin cîntecele lor, 
inspiratoarele poeţilor si ale altor creatori de cultură. Prin 
ele o putere divină stápineste pe poeti, care, în momentul 
posedării lor de către zeu, se găsesc în stare de entuziasm, 
de inspiraţie. Este una din trăsăturile cele mai rezistente în 
constituirea ideii tradiţionale de geniu. Filozofii şi-au însu- 
sito de timpuriu. Cicero o semnalează la Democrit şi la 
Platon. „Am auzit adesea, scrie Cicero în De Oratore, III, 
194, o părere pe care ne-au lăsat-o în scrierile lor Platon 
şi Democrit, şi anume că nimeni nu poate deveni un bun 
poet fără entuziasm şi fără un suflu de nebunie.“ Se păstrează 
şi cuvintele lui Democrit, care în fr. 17 notează: „Ceea ce 
scrie un poet, posedat de divinitate, în entuziasm sfint, este 
sigur frumos“. Îi datorăm însă lui Platon teoria cea mai com- 


1 Asupra lui agatbos daimon, vd. E. Rohde, ibid., p. 209, n. 2, unde 
se face apropierea cu credinţele asemănătoare la germani, gi s-ar putea 
adáuga la alte popoare moderne. 

pletà a inspiraţiei poetice, cu un rol atît de mare în formarea 
ideii tradiţionale de geniu. 

Rezum aici tezele lui Platon, dînd după fiecare din ele 
textele care le justifică : 

b. Entuziasmul poetic, inspirația, manifestă prezența ac- 
tivă a unui zeu în poet, starea de posesiune. Poeţii nu cîntă 
călăuziți de rațiune, ci posedati de zeu. Prin această stare a 
lor în momentul creaţiei, poeţii se înrudesc cu prezicătorii. 
În Apologia lui Socrate, 22, 6, Platon reproduce cuvintele 
maestrului său, care, fácindu-si un fel de autobiografie in- 
telectuală, povestește despre încercările lui de a găsi înțelep- 
ciunea la oamenii renumiţi. A cáutat-o Zadarnic la oamenii 
politici. „După oamenii politici, continuă Socrate, m-am dus 
să găsesc pe poeţi, autori de tragedii sau de ditirambi, con- 
vins că, lingă ei, mă voi prinde pe mine însumi În vina de 
a fi mai puţin fntelept decît aceștia. Pregătindu-mă prin acele 
din compunerile lor la care păreau a fi lucrat mai sirguincios, 
i-am întrebat de fiecare data despre ce anume voiau să 
vorbească, cu intenţia de a învăţa ceva de la ei. Dar oricîtă 
rușine încerc arátindu-và adevărul, trebuie să vá mărturi- 
sesc cà, de fiecare dată, publicul care se găsea de faţă îmi 
vorbea mai bine despre poemele compuse de poeţi decit 
aceştia înșiși. A trebuit deci să recunosc că poeţii nu compun 
prin înțelepciunea lor, dar printr-un instinct și atunci cînd 
sînt posedaţi de un zeu, în același fel cu acei care fac pro- 
feţii și pronunţă oracole, căci ŞI aceștia sînt grăitori de multe 
lucruri frumoase, dar n-au nici o cunoaştere precisă despre 
lucrurile spuse de ei.“ Prezenţa zeului în poet produce cîn- 
tecul lui. Ideea aceasta devine un loc comun al retoricii 
clasice. Am întîlnit-o sub pana lui Cicero. O aflăm și la 
Ovidiu 1 (Fasti, 6, 5) : Est deus in nobis, agitante calescimus 
illo (Este un zeu în noi, ardem agitaţi de el). 

2. Creind in stare de entuziasm, știința, cunoașterea re- 
gulilor tehnice nu sînt de folos poeţilor. În Fedru, 244 si 
urm., Socrate, luînd pentru a doua oară cuvîntul, enumeră 
felurile posesiunii de către un zeu, amintind după prezică- 
tori, după acei care tălmăcesc zborul păsărilor, pe poeţi. În 
legătură cu aceştia, Socrate spune: „Un al treilea fel de 
„posesiune și de delir este acela care provine de la muze, care, 


“1 În manuscris: Horaţiu (n. ed.). 

atunci cînd stăpineşte un suflet fraged si curat, cînd îl tre- 
zeşte și îi produce starea de entuziasm, in cîntece si în orice 
alt fel de compuneri prin care celebrează marile isprăvi ale 
celor vechi, poetul face educaţia posterităţii. Dimpotrivă, 
acela care, fără inspiraţia muzelor, ar fi ajuns la porţile 
poeziei, cu convingerea că unele cunoștințe tehnice îi sînt 
suficiente pentru a face din el un poet, acela va rămîne poet 
nedesăvirșit.“ Este probabil că observaţia aceasta a lui So- 
crate contine un ascuţiş polemic împotriva profesorilor de 
retorică, a sofiștilor, transmigátorii unui învățămînt literar 
tehnic. Afirmația superiorității inspiraţiei faţă de cunoașterea 
tehnică marchează o poziţie care se va reface de mai multe 
ori în istoria ideilor. O vom regăsi după secole. 

3. Nu numai că cunoașterea raţională nu este folositoare 
poeţilor si tuturor acelora care sînt stăpîniţi de entuziasm, 
dar mai degrabă carenţa raţiunii este favorabilă acestora. 
Astfel, în Timaeus, 72 şi urm.: „O dovadă suficientă că 
Zeus a dăruit puterea profetică acelora stăpîniți de o infir- 
mitate a raţiunii umane stă în faptul că nimeni, în stare de 
bun-simt, nu ajunge la divinația inspirată gi veridică, ci este 
necesar ca activitatea judecății lor să fie stînjenită prin somn, 
prin boală sau printr-un fel oarecare al entuziasmului“. Ne- 
bunia nu este deci totdeauna nebunească. Există și o nebunie 
vrednică de admiraţie. O știa şi Horaţiu (Ode, III, 4, 5): 
amabilis insania. Este nebunia poeţilor. 

4. Inspirația nu este numai starea de spirit a poeţilor și 
a prezicătorilor, dar și aceea a altor creatori de valori cul- 
turale, printre care Platon acordă o menţiune specială oame- 
nilor politici. În Menon, 99 c., Socrate face observaţia că 
talentul politic nu se poate transmite, ca adevărurile științei, 
și că este drept a-l atribui inspiraţiei. „Dacă nu este datorat 
științei, spune Socrate, înseamnă că provine dintr-o împre- 
jurare fericită. Printr-o astfel de împrejurare, oamenii politici 
pot menţine statele pe drumul drept, fără ca, din punctul de 
vedere al inteligenţei, să fie vreo deosebire între felul lor 
de a fi și acel al oracolelor si al profeților: aceștia, în ade- 
văr, spun adeseori adevărul, dar n-au nici o ştiinţă despre 
ceea, ce spun.“ Menon confirmă această observaţie. Şi Socrate 
revine pentru a conchide printr-o generalizare mai largă: 
„Pe drept cuvînt vom numi deci divini atît pe vestitorii de 
oracole și pe predicatori, ca si pe toti creatorii fără excepţie“. 


392 


Extinderea ideii de geniu pînă la limitele creaţiei de cultură 
este unul din rezultatele cele mai întemeiate ale cercetării lui 
Platon. 
` 5. Inspirația se transmite. Starea de spirit a unui poet 
poate. deveni aceea a unui întreg grup omenesc. Ne-o arată 
mitul magnetului în Jon, 533 d: „Puterea ta de a vorbi 
frumos despre Homer (i se spune lui Ion) nu este o artă, cum 
spuneam adineauri, ci o putere divină care te pune în miş- 
care, ca în cazul pietrei numită de Euripide «magnetică» 
sau piatra lui Heracles. Această piatră nu se mărginește să 
atragă inelele de fier, dar comunică acestor inele o putere 
care le face capabile să atragă alte inele, astfel încît se poate 
constitui un șir întreg de inele atirnate unul de altul, dar 
puterea fiecăruia din acestea provine numai din piatra de la 
început. Tot astfel muza introduce divinitatea în anumiţi 
oameni și, prin intermediul acestora, un șir întreg de oameni 
se leagă de divinitate“. Este definiţia mesajului, poetic, ob- 
ținută prin viziune simbolică. Inspirajia poeticá devine un 
centru de grupare umană. Societăţile omenești se constituie 
și în jurul poeţilor lor. 

Vom regăsi mereu tezele platonice în întreaga istorie a 
ideii de geniu. Prin ele se vor defini tezele ulterioare, chiar 
atunci cînd ele vor fi contrazise. 


4. PROFESIONALIZARE 


Pentru aprecierea contribugei lui Platon este indispensa- 
bilà situarea ei in epocá. Conceptul poetului inspirat, posedat 
de un zeu, asemănător cu profeţii oracolelor, era, în vremea 
lui Platon, un concept tradițional pe care epoca nu-l mai 
justifica. 

„Desigur, în vechimea adincă, homerică, poetul putea 
apărea ca o ființă posedată de un zeu. Ne-o dovedește por- 
tretul lui Demodokos, cîntărețul războiului Troiei, al iubiri- 
lor lui Ares cu Afrodita. Homer, în Odiseea (c. VIII, IX), 
ne înfăţişează pe cîntăreţul curții [feacilor] 1 drept un per- 
sonaj orb, atît de adinc retras în sine pentru a asculta mai 


1 În manuscris: din Itaca. Confuzie a autorului între Demodokos, 
aed de la curtea feacilor şi Femios, aed de la curtea din Itaca (n. ed.). 

bine glasul zeului, încît Homer notează gestul prin care cin- 
tăreţul își trage mantaua peste cap, desigur pentru a înlătura 
orice contact cu lumea exterioară. Demodokos cintind este 
stápinit de o emoție puternică: paradoxul comedianului uu 
există pentru el. Cintà, desigur, sub o influenţă supranatu- 
ralà, încît Ulise îi poate spune: ,Demodokos, te cinstesc 
mai mult ca pe oricine pe lume, ori că Muza te-a învăţat, 
ori Apolon, că prea bine cînţi tot ce au pătimit grecii“. 
Demodokos este un inspirat, un discipol al zeilor, un preot 
ca și vestitorii oracolelor. 

Concepţia aceasta devenise populară, fiindcă mituri apă- 
rute în secolul al VI-lea [î.e.n.] mai atribuie poeților alianța 
cu zeii, deși condiția socială a poeților devenise, în această 
epocă, alta. Este cazul mitului lui Arion, poet din jurul 
anului 600 î.e.n., despre care ne vorbeşte "Herodot, I, 24: 
„Arion stătuse, într-o vreme, pe lîngă Periandros, apoi se 
hotàrise să călătorească in Italia şi Sicilia şi, după ce císti- 
gase acolo mulți bani, luă, drumul înapoierii către Corint. 
Cînd ajunse la Taras ocupă un loc pe o corabie corintiană, 
deoarece avea o încredere deosebită în corăbierii din Corint. 
Dar aceştia se sfătuiră să-l arunce pe Arion în mare și să-i 
fure banii. Cînd Arion îşi dădu seama de aceasta, îi rugă pe 
corăbieri să-i lase viaţa, făgăduindu-le să le dea toți banii 
pe care-i avea cu el. Dar corăbierii nu voiră să-i asculte ruga 
şi Si porunciră sau să- şi dea singur moartea, pentru a putea 
fi apoi îngropat în pămînt, sau să sară îndată 1 în apă. Atunci 
Arion îi mai rugă să-l îngăduie ce] puţin să se îmbrace cu 
vestmintele lui cele mai bune si, așezându-se lingă lopătari, 
să-şi intoneze imnul său, „după care isi va lua singur viața. 
Și cum corăbierii voiau să mai asculte î încă o dată pe primul 
cintáreg al vremii lor, se traseră de la pupa corăbiei către 
mijlocul ei. Arion se îmbrăcă atunci sărbătorește, își luă 
harfa, se asezà pe banca lopátarilor Şi isi cîntă cîntecul. După 
ce ajunse la sfîrşit, se aruncă în mare. Corabia. si continuă 
drumul spre Corint, dar pe Arion îl luă un delfin în spinare 
şi-l duse pe țărm, la Tainaron.“ 

Analiza acestei povestiri ne încredințează că în ea se 
încrucișează două concepţii asupra poeţilor : aceea a poetului 
inspirat, stăpînit şi protejat de zeul care îl salvează într-o 
situaţie grea, dar si concepția despre poet ca un profesionist, 
ca un artist laic care se îmbogăţise prin exercițiul profesiunii 


394 


-—— 


sale. Poetul inspirat devenise, in adevăr, în secolul al VI-lea 
[î.e.n.], cînd trăiește Arion, un profesionist remunerat. Con- 
diţia socială a lui Demodokos, despre care Homer nu amin- 
teste nimic asemănător cu amănuntele date de Herodot cu 
privire la Arion, se schimbase fundamental între timp. 

Procesul profesionalizării poeților, începînd din secolul 
al VI-lea [î.e.n.], dar accentuindu-se în veacul următor, a 
fost limpede recunoscut de un cercetător al originilor ideii de 
geniu, Ed. Zilsel. Zilsel recunoaşte cauzele acestui proces în 
progresele economice bănești : „Dacă aruncám o privire gene- 
rala, scrie Zilsel, asupra dezvoltării poeziei greceşti de la 
începuturi pînă în secolul al V-lea, epoca deplinei înfloriri a 
economiei bănești, putem spune că momentul religios, adică 
acel al entuziasmului în înțelesul lui literal, a fost treptat în- 
locuit, în condiția socială a poetului, prin factori laici şi 
literari“. 1 Cercetătorul german indică acest proces drept acel 
al „laicizării“ (Verweltlichung) poeţilor. 

Entuziasmul, arată Zilsel, a fost la început starea de spirit 
a preoților. Ea a devenit apoi aceea a primilor poeţi, care 
ocupă, de fapt, treapta intermediară a cîntăreţilor de oracole 
și a. compozitorilor de cîntece cultice. În epoca homerică 
poeţii încep să se îndepărteze de vechea lor funcţiune reli- 
gioasă devenind, ca rapsozi, cintàretii gloriei războinice ai 
clasei nobiliare, care îi întrebuinţează cu acest scop. Împreju- 
rarea apare limpede în figura lui Demodokos, la care mo- 
mentul religios nu este, dealtfel, absent. El se manifestă și 
în cazul lui Hesiod, care, deşi reprezintă țărănimea săracă, 
oprimată de nobili, a putut sa se înalțe din umilitatea con- 
digi lui ca preot al lui Apollo și al Muzelor. O astfel de 
condiție i se recunoaşte și lui Arion și lui Ibykus (eroul unei 
alte legende în care poetul apare ca un protejat al zeilor), dar 
Zilsel nu remarcă, cel puţin pentru cazul lui Arion, încru- 
cișarea de momente sociale, vizibile în legenda lui. În secolul 
al VI-lea [î.e.n.] poeţii devin cîntăreți de curte, trăind pe 


. " 1 Ed. Zilsel, Die Entstehung des Geniebegriffes. Ein Beitrag zur 
Ideengeschichte der Antike und des Frübkapitalismus, 1926, p. 20 şi 
întreaga dezvoltare de idei în capitolul respectiv, p. 17 urm. Asupra în- 
ceputurilor economiei bănești, odată cu apariţia monedei în lumea gre- 
'ceascá a Asiei Mici de sub stăpînirea lidianí şi a primelor progrese ale 
acestei economii, vd. M. Rostovţev, Geschichte der alten. Welt, tr. germ., 
p. 206 urm. 

lingă tiranii vremii, răsplătiți şi întreținuţi de aceștia. Desi- 
gur, în această epocă, există poeți, care aparţin clasei nobi- 
lare, ca Alkaios sau Theognis, cintáregi ai pasiunilor, lor 
politice, încă nediferentiati din clasa lor socială. Dar in a 
doua jumătate a secolului al VI-lea [ie.n.] apar si poeţii 
profesionişti, un Xenophanes, înveselitorul meselor domneşti, 
un Hipponax, care duce viața rătăcitoare a unui cerșetor. 
Cîntecul inspirat este înlocuit prin lucrarea literară inge- 
nioasă, ca aceea a lui Lasos din Hermione, rămas vestit pentru 
faptul de a fi compus un imn al Demetrei în care nu apárea 
niciodată sunetul s. Simonides este un poet de curte, care 
cîntă pentru oricine îi plătește un onorar. Aceeași este $i 
condiţia lui Pindar, cintáretul învingătorilor in întrecerile 
sportive ale grecilor, respectat, pentru acest motiv, ca un 
poet patriot. Zilsel recunoaste condiţia laică şi protesională 
chiar şi marilor poeţi tragici ai secolului al V-lea [i.e.n.]. 
Progrescle economiei bănești, care dau un caracter profesional 
chiar si ocupației filozofilor, deveniți, ca sofişti, profesori 
remunerati, atrag în sfera acestei economii și pe poeti, vechii 
slujitori ai zeilor. 

Este limpede deci că teoria entuziasmului poetic consti- 
tuie, în opera lui Platon, un accent tradiționalist, explicabil 
la filozoful aristocrației ateniene. Însemnătatea contribuţiei 
lui Platon nu este însă, din această pricină, mai mică, deoarece 
din opera lui se difuzează mănunchiul de locuri comune cu 
atîta importanţă pentru. toatà evoluţia ulterioară a ideii de 
geniu. În generația următoare însă, Aristotel nu mai dă, în 
Poetica sa, o teorie a inspiraţiei, ci o carte de estetică ştiin- 
țifică, o cercetare a procedeelor poeziei, urmărite în operele 
marilor poeţi clasici. 


5. ARTIST ȘI BANAUSOS 


În timp ce condiţia poeţilor în antichitate se profesio- 
nalizează si se laicizează, cîntăreţul inspirat, protejatul zeilor, 
stápinit de ei, devenind mai întîi poet de curte, apoi artist 
remunerat si îndemînatic, minuitor al unor procedee gene- 
rale, rationabile, cum sînt acele recomandate de Aristotel, 
condiția artiştilor plastici urmează un drum invers. Zilsel 

a arătat bine acest contrast si l-a explicat prin faptul că, în 
timp ce poeti se diferențiază din clasa preoțească, artiștii 
plastici se înalţă din aceea a meșteşugarilor. ! 

Într-o societate dominată de clasele aristocratice, cum 
este societatea grecească, meșteșugarii, oamenii care se între- 
ţin prin munca miinilor lor, acei pe care grecii îi numeau 
banausos, erau priviţi cu dispreţ de clasele consacrate con- 
ducerii statului, exerciţiului cultului religios, războiului ŞI care 
trăiau din produsele muncii altora. Etica societăţii sclava- 
giste nu îngăduia prețuirea muncii și, prin urmare, nici a 
meşteşugarilor. Tabla de valori stabilită de Platon, în Repu- 
blica, IV, 441 și urm., după care virtuțile omului sînt în- 
telepciunea, vitejia, cumpătarea și dreptatea, nu acordă nici 
un loc talentului și muncii, cu multele implicaţii ale acestora. 
Mestesugarii sint însă posesorii unor astfel de însușiri, ca și 
artiștii, pe care Platon îi trece printre meșteșugari. Astfel, 
în Jon, 533 şi urm., Platon observă că, pentru a aprecia pe 
pictori şi pe sculptori, trebuie să posezi cunoştinţe speciale, 
ca şi pentru a preţui pe pescari, conducători de care sau 
medici, deoarece ocupațiile tuturor acestora sînt meşteşuguri 
(tebné) în timp ce darul poetului provine din entuziasm, din 
posesiunea divină. 

Zilsel are dreptate să observe că disprețuirea banausiei 
era o părere tradițională în lumea greacă și chiar î în întreaga 
antichitate, deoarece Herodot, II, 167, notează: „Nu ştiu 
dacă, grecii au împrumutat aceasta de la egiptieni, căci şi 
tracii, scipi, perșii, lidienii și aproape toate popoarele pre- 
țuiesc mai puţin pe oamenii care se îndeletnicesc cu o meserie 
$i pe copiii lor decît pe acei aparţinind altor clase, sociale, 
în timp ce acei care n-au nici o meserie și se ocupă numai 
cu războiul sînt ţinuţi într-o stimă mai mare“. Dar, adaugă 
Herodot, „mai mult este onorată meseria de corintieni“ , de- 
sigur pentru motivul că Corintul era o cetate meșteşugărească, 
unde, pentru a satisface multele nevoi ale exportului, mese- 
riile erau practicate nu numai de sclavi, dar și de oamenii 
liberi. 

Apartinind deci clasei mestegugarilor, ca unii care posedau 
o tehnicà şi se intretineau din exercitarea ei, artiștii plastici 

_nu puteau să se bucure de o altă consideraţie decît lucrătorii 


-1 Ed. Zilsel, op. cit., p. 22 urm., p. 29 urm. 

metalului, ai pietrei, ai lemnului, din care descindeau de fapt. 
Puţina considerație socială acordată artiștilor se păstrează 
pînă în epoca finală a antichităţii, cînd Plutarh observă, în 
Pericles, I urm., că „nu există tînăr bine născut care, după 
ce a Văzut statuia lui Jupiter la Pisa şi a Junonei la Argos, 
ar vrea să fie Phidias sau Policlet ; el n-ar vrea să fie nici 
Anacreon, Filemon sau Archiloc, pentru că i-au plăcut poeziile 
acestora. O operă care poate atrage prin agrementul ei nu 
provoacă si stima pentru artistul care a creat-o.“ Interesanta 
reflecţie finală a lui Plutarh pune în lumină o împrejurare 
dintre cele mai importante pentru teoria generală a valorilor. 
Suportul general al unei valori poate fi cînd o fiinţă, cînd 
un lucru. t Atribuim frumusețea artistică operelor, dar valo- 
rile morale, înţelepciunea, vitejia, cumpătarea şi justiţia, per- 
soanelor. Uneori, prin intermediul unei valori reale, sesizăm 
'o valoare personală, ca, de pildă, în cazul aprecierii estetice, 
unde, prin mijlocirea valorii operei frumoase, atingem valo- 
rile de îndemânare sau noblețea sufletească a artistului care 
a creat-o ; contemplaţia unei opere, deci a unui lucru, devine 
atunci admiraţie pentru o persoană. Mai rară este discor- 
danţa dintre valoarea reală $i cea personală stabilite în 
aceeași situație, cum este cazul împrejurării puse în lumină 
de observația lui Plutarh. Aprecierea operei, dar dispreguirea 
artistului au constituit o situație destul de generală î in anti- 
chitate. Plutarh o remarcă de mai multe ori în același loc, 
de pildă atunci cînd reproduce cuvintele prin care Antistene 
a răspuns cuiva care lăuda pe Ismenias ca pe un bun flau- 
tist: „Da, a replicat Antistene, Ismenias cîntă frumos din 
flaut, dar nu este un om excelent, căci atunci n-ar cînta 
atit de frumos“. Tot astfel Filip, auzind pe fiul său cíntind 
frumos din gură, l-a întrebat cu mirare şi dispreţ: „Nu ţi-e 
rușine să cingi atît de bine ?* 

Cu tot disprețul atît de general pentru artişti, asimilați 
cu banausii, semnele unei redresări a condiției artiştilor și 
a unei alte aprecieri a lor încep să se arate încă din secolul 
al V-lea [ien.] Un fond adînc de inspiraţie religioasă 
începe atunci a fi recunoscut și în operele marilor artişti 
plastici. Astfel, după o legendă din epocă, amintită de 


1 Cf. lucrarea mea, Introducere în teoria valorilor, 1943. 

Collignon !, după ce a terminat statuia lui Zeus Olimpianul, 
pierdută astăzi, Phidias a cerut părintelui zeilor un semn al 
aprobării sale: un trăsnet a căzut atunci în apropierea 
statuii. Titus-Livius (XLV, 28) povesteşte, la rîndu-i, cá 
Paulus-Aemilius, vizitind templul din Olympia, o crezut cà 
recunoaște în statuia lui Phidias pe Jupiter însuși și a ordo- 
nat atunci sacrificii mai mari decît acele oferite de obicei. 
Dacă a putut executa o astfel de lucrare, împrejurarea pro- 
venea din faptul că Phidias s-a inspirat dintr-un model 
foarte înalt, apărut în spiritul artistului : species pulcbritudinis 
eximia, spune Cicero (Orator, 2, 9). 

Relevarea factorilor intelectuali în creaţia artiştilor pla- 
stici devine un motiv oarecum tipic în teoriile estetice. Folo- 
sind materialul publicat de Overbeck, care a grupat toate 
izvoarele literare antice relative la istoria artelor plastice ?, 
Zilsel recunoaște motivele desprinderii treptate a artiştilor 
din condiția meseriașilor în schimbarea generală a opiniei, 
care afirmă din ce în ce mai insistent caracterul intelectual 
al creaţiei plastice. Astfel, „pictorul învăţat Pamphilos, maes- 
trul lui Apelles, arăta că pictura este o artă liberală şi nu 
apanajul sclavilor, deoarece ea nu se poate dispensa de 
temelia matematică... În primul secol dinaintea erei noastre, 
arătînd că pictorul Zeuxis şi sculptorul Phidias şi Polyclet 
n-ar fi putut crea fără cunoştinţe ştiinţifice şi, după un secol, 
Plinius face observaţii asemănătoare... 3 Zelul lui Pamphilos 
și înălțarea socială a artei avură atît succes încît, după cum 
Plinius afirmă, băieţii din clasa aristocratică începură să în- 
vete desenul, dar predarea acestui învățămînt fu interzisă 
sclavilor.“ 4 

Semnele eliberării artiștilor din condiţia banausică sînt 
evidente, dar motivele acestei eliberări nu pot fi noile teorii 
estetice, aşa cum pare a crede Zilsel. Se poate spune, mai 
degrabă, că aceste teorii, ca și noua condiţie socială a artişti- 
lor, ale cărei semne încep a deveni evidente încă din secolul 
al V-lea [î.e.n.], erau rezultatul intensificării producţiei, care, 


1 M. Collignon, Histoire de la sculpture grecque, I, 1892, p. 532 
$i urm., unde se găsesc şi referințele de mai jos. 
? Overbeck, Die antiken Scbriftquellen zur Geschichte der bildenden 


Künste. 


3 Frază incomprehensibilă în manuscris (n. ed.). 
4 Zilsel, op. cit., p. 31—32. 

avînd să răspundă și nevoilor în continuă creștere ale pieţei 
externe, itrebuia să facă din ce în ce mai mult apel nu 
numai la munca sclavagistă, dar şi la aceea a oamenilor 
liberi. Încă din secolul al V-lea [î.e.n.] se observă o înălţare 
a condiţiei sclavilor, în sensul că li se atribuie nu numai 
muncile grele, dar și acele de conducere în industrie gi co- 
merţ.i Munca rămîne precumpănitor sclavagistă. Cetăţenii 
liberi, consacrați cu totul treburilor publice şi războiului, 
participau într-o măsură restrinsă la procesul de producere 
| a bunurilor şi la activitatea de schimb. Dar începînd din 
secolul al V-lea [î.e.n.], odată cu dezvoltarea industriei 
manufacturiere, se semnalează, printre muncitorii acesteia, 
mai mulţi oameni liberi alături de sclavi, iar la marile 
lucrări de construcţie ale vremii, de pildă la ridicarea Parte- 
nonului și a Frehteionului, se stie a fi luat parte atît sclavi 
cît şi cetăţeni liberi ai Atenei. ? 

Procesul se continuă în veacul următor, mai ales în ora- 
şele monarhiilor elenistice, cînd, odată cu dezvoltarea comer- 
ului exterior şi a industriei, se formează o clasă socială 
mijlocie, laborioasă, desi forța de muncă cea mai importantă 
rămîne încă aceea a sclavilor, ca una care era cea mai ieftină 
şi cea mai ușor de procurat. ? 

Orînduirea sclavagistá intrase în faza destrămării ei, 
luptele de clasă sporesc şi aprecierea muncii productive cu- 
noaşte acum o transformare de care beneficiază în primul 
| rînd artiştii plastici, preţuiţi de la o vreme pentru caracterul 
intelectual al lucrării lor, pentru temelia ştiinţifică recunoscută 
acesteia. 


N 
6. MARETIE 


Împerecherea dintre înalta preţuire acordată operei și 
putina stimă pentru creatorul ei, adică îndoita atitudine 


1 M. Rostovtev, op. cit., p. 326—327. 

2 Id., ibid., p. 365—367. Vd. şi V. S. Sergheev, Istoria Greciei 
antice, trad. rom., 1951, p. 175 urm., care, utilizînd ştiri din epocă, 
arată cooperarea muncii sclavagiste si libere la Atena în sec. V—VI. În 
atelierele meșteșugărești, care erau și prăvălii de desfacere, meşterul 
patron lucra împreună cu ucenici liberi și sclavi. La construcția Erehteio- 
nului numărul robilor era destul de mic (20—30%/). 

3 Id., ibid., p. 437—438. 

axiologică observată de Plutarh în mai multe cazuri, era 
menită să se lichideze într-o vreme care asista, odată cu 
marea dezvoltare a schimburilor comerciale, la progresele 
cosmopolitismului si individualismului, favorizate de noua 
constelație economică si socială în epoca elenistică. Valoarea 
individualităţii umane este mai bine preţuită în epoca nouă, 
cînd desele si lungile călătorii, spiritul de întreprindere si 
iniţiativă, confruntarea oamenilor aparünind unor popoare 
şi rase deosebite, puneau într-o lumină mai vie prețul indi- 
vidualităţii umane. Un document al acestei stări de spirit 
intimpinàm în dialogul Zoxaris saw despre prietenie al lui 
Lucian, care scrie în secolul al II-lea al erei noastre. Toxaris, 
un scit plin de înțelepciune, aduce atenienilor învățăminte 
preţioase, așa cum alți străini, aparținînd unor popoare repu- 
tate a fi mai puţin civilizate, Usbek şi Rica din Les lettres 
persanes (1721) ale lui Montesquieu, fac observaţii pline de 
miez, desigur pentru uzul francezilor din timpul Regentei. 
Înțeleptul scit Toxarıs recomandă deci cultul eroilor care s-au 
distins prin prietenia lor, un cult pe care grecii nu-l prac- 


` ticau. „În Argos sau la Micene, observă Toxaris, nu se poate 


nicăieri vedea mormîntul lui Oreste si al lui Pilade, pe citá 
vreme la noi, fiindcă au fost prieteni, li s-a înălțar un 
templu comun, unde li se aduc jertfe şi li se dá toatá slava. 
Împrejurarea că sînt străini gi nu sciți nu ne oprește nici- 
decum a-i socoti ca pe niște oameni de seamă. Cînd e vorba 
de astfel de oameni, nu cercetăm de unde se trag şi nu-i 
coborîm, chiar dacă, fiindu-ne dușmani, au făptuit lucruri 
minunate, ci, după faptele lor, îi lăudăm şi îi numim ai 
noștri.“ Acest text expresiv pentru cosmopolitismul epocii 
elenistice şi pentru sporita preţuire a omului în aceeași vreme 
manifestă o stare de opinie care nu putea rămîne fără urmări 
pentru teoriile literare. 

Cum se putea oare menţine, în noile împrejurări, dispre- 
ţuirea autorului operei apreciate pentru frumusețea ei ? Nu 
era de aşteptat ca prețuirea operei să se extindă in admirație 
pentru izvorul ei uman, adică pentru artistul ale cărui cali- 
tái morale stăteau la originea însușirilor operei ? Aceste con- 
secinte sînt trase de autorul necunoscut al Tratatului despre 
sublim, atribuit multă vreme lui Longin, un scriitor al veacu- 


lui al III-lea e.n., dar care se datorește, mai probabil, unui 


autor grec sau evreu din secolul I al e.n., a cărui activitate 

stătea în legătură cu şcoala de retorică a lui Theodor din 
Rhodos. ! 

Problematica sublimului, adică a măreției în artă, „apare, 
ca o sferă nouă de probleme î în estetica antichităţii, în mo- 
mentul în care vechiul concept al frumosului se dovedise a 
nu mai putea subsuma toate impresiile estetice. Mai ales în 
legătură cu polemica dintre aticigü si asianici, adică între 
retorica măsurată, cultivînd simplitatea si puritatea expresiei 
a celor dintii, și retorica sentimentală şi entuziastă a celor 
din urmă, impunea constituirea unei noi categorii estetice, a 
sublimului. Autorul necunoscut al Tratatului despre sublim 
îşi compune lucrarea sa ca un moment al acestei dispute. 
Ráspunzind lui Cecilius, care provenea din cercul aticistului 
Apollodor şi dăduse o scriere cu același titlu cu a elevului lui 
Theodor din Rhodos, autorul necunoscut are prilejul să 
expună punctul de vedere asianic. 

Sublimul este, pentru autorul nostru, » desávirgita înălțime 
a expresiei“ ; el adaugă cuvintelor „o vigoare şi o putere 
nebiruită“ ; „el coplegeste sufletul oricui“ și „cînd izbucnește 
la timpul potrivit, farmă totul ca un trăsnet si arată dintr-o 
dată toată puterea oratorului“ (c. I). De unde provine această 
putere a sublimului ? Din faptul că „sufletul nostru, prin 
firea lui, se înalță în faga adevăratului sublim și, ajungind 
la o mîndră înălțime, se umple de bucurie și de înflăcărare“. 
Deci, „cu adevărat sublim nu-i decît lucrul care-ţi lasă mult 
de gîndit, la care e greu, ba chiar cu neputinţă, să te îm- 
potrivești și care-ţi lasă-n suflet o amintire puternică ce nu 
se poate șterge“ (c. VII). Sublimul este astfel definit prin 
răsunetul lui în conștiință, prin factori psihologici. Autorul 
necunoscut pare a aparţine tipului estetic al acelora pentru 
care plăsmuirile artei sînt mai degrabă evenimente ale con- 
ştiinţei decît structuri obiective, capabile a fi descrise inde- 
pendent de răsunetul lor subiectiv. Abia către sfîrșitul trata- 
tului său, ajunge autorul să analizeze mijloacele prin care 
se realizează impresia măreției și ne dă atunci observaţii de 
stilistică, „reguli“, „precepte de artă“, asemănătoare cu acele 
din retoricile si poeticile tradiţionale. 


1 Tratatul despre sublim, trad. rom. de C. Balmuș, 1935, a cărui 
Introducere dă toate elementele discuţiei asupra atribuirii acestei opere. 

Dar cu toate că autorul necuonscut nu disprețuiește va- 
loarea „regulilor“, căci „după cum corăbiile sint mai pri- 
mejduite cînd sînt lăsate-n voia, lor, fără nici un meșteșug... 
tot așa se întîmplă cu sublimul, dacă-i lăsat în voia pornirii 
și a neștiutoarei îndrăzneli a firii“ (c. II), totuşi izvorul 
principal al sublimului este „pasiunea nobilă“, aceea care 
„ca sub viforul unei furii divine, dà cuvîntării o _însufleţire 
profetică“ (c. VIII). Sublimul este „un ecou al măreției gin- 
durilor“ (c. IX). Autorii de scrieri sublime sînt niște „semizei“ 
(c. XXXV). Unor astfel de autori li se pot ierta defectele, 
căci lipsa acestora este numai „meritul artei, în timp ce 
sublimul se datorește geniului“ (c. XXXVI). 

Creatorul sublimului este deci „geniul“, dar acesta nu mai 
este înţeles de autorul necuonscut ca demonic, ca atare de 
posesiune divină, asa cum conceptul era înţeles încă de Pla- 
ton, ci ca un ansamblu de calități morale, „pasiune nobilă“, 
,insufletire profetica“ , „măreție a gîndirii“. Caracterizarea 
autorilor sublimi ca nişte „semizei“, „furia divină“ de care 
ei par a fi stăpiniţi sînt, în Tratatul despre sublim, amintiri 
platonice, expresii impuse oarecum de tradiţia estetică, abă- 
tute de la adevăratul sens al contribuţiei acestei scrieri. Pe 
acesta Îl recunoaștem, mai întti, în cuprinderea operei şi a 
artistului în sfera aceleiaşi admiraţii, „apoi în înţelegerea ge- 
niului artistic ca o personalitate stăpinită de mari emoţii 
morale. 

Prin aceste idei, prin care vechile poziţii sînt depășite, 
se deschideau căi noi pentru înţelegerea geniului. 


7. VECHI ȘI NOU ÎN EVOLUŢIA IDEII DE GENIU 


Evul mediu n-a constituit un mediu favorabil dezvoltării 
si Imbogátirii ideii de geniu. Examinarea textelor în legă- 
tură cu această idee arată motive moştenite din vechea 
tradiție platonică, interpretate într-un spirit cu totul opus 
acestei, tradiţii. Vechiul și noul se amestecă tot timpul în 
această etapă a evoluţiei, care, dealtfel, prin puterea con- 
stringátoare a relaţiilor feudale, prin antiindividualismul aces- 
tora, constituia un mediu impropriu înfloririi ideii de geniu. 


“Evul mediu este o epocă de conformism. Universalismul si 


dogmatismul epocii creează cadre generale de viaţă care 

cuprind, îndrumează şi limitează personalitatea omului. În 
ierarhia așa de bine asigurată a epocii, în puterea atît de 
geloasă de drepturile ei a suveranului feudal şi a bisericii, 
vocaţia genială, cu tot ce poate aduce ea ca înnoire a fon- , 
dului comun de idei, se simţea foarte strimtoratá, Există, fără 
îndoială, curente de rezistență față de sistemul de fier al 
evului mediu. Uneori sistemul pare a se sparge prin conflic- 
tele lui interioare, ca acele care opun pe regi, pe seniori, pe 
baroni autorităţii religioase. Anecdotele vremii (Jes fabliaux) 
duc o adevărată campanie împotriva episcopilor și a călugări- 
lor. Este cunoscută mișcarea eretică a discipolilor lui Pierre 
Valdo în secolul al XII-lea, a catarilor în secolul următor, 
căreia biserica îi răspunde printr-o represiune de exterminare. 
Există şi spirite independente, ca Abélard, ca acele grupate 
în Școala de la Chartres, cultivatori ai studiilor profane, în 
rebeliune faţă de autoritatea religioasă constituită, ca aver- 
roiștii, adevăraţi precursori ai științei moderne. Dar deg 
manifestările de opoziţie nu lipsesc, ele nu neagă sistemul, 
ci se produc în interiorul lui, ca atunci cînd pretind a restitui 
bisericii sensul ei originar, ca în cazul lui Valdo, care dorea 
reforma bisericii în sensul vechilor apostoli. Alteori spiritul 
de conciliere încearcă să obțină coexistenta ideilor noi 3 
cele vechi, ca in cazul lui Siger de Brabant, ín secolul al 
XIII-lea, care, admitind 1 in acelaşi timp, si fără să fie stin- 
jenit de contradicţie, atît învăţăturile lui Aristotel cit și 
pe acele tradiţionale ale bisericii, dădea naștere aga-zisei 
„doctrine a adevarului dublu“ : adevărul după a filozofie şi 
adevărul după „credinţă. În fine, biserica însăși, cînd se 
simte ameninţată de o doctrină nouă, o asimilează, modifi- 
cind-o după spiritul ei, așa cum s-a intimplat în cazul aristo- 
telismului, combătut mai întîi de autoritatea ecleziastică, dar 
mai apoi însușit şi recomandat de ea, îndată ce doctorii bise- 
ricii îl amendează și-l adaptează la exigenţele ierarhiei. Ca- 
drul general al gîndirii medievale s-a dovedit, astfel, tot- 
deauna mai puternic decît inițiativele ei individuale. Filozofia 
a rămas astfel, în toată această vreme, slujnica teologiei, 
ancilla theologiae. Poezia — cu toată „opoziţia, pe alocuri, a 
truverilor — nu se dezvoltă mai puţin în cadrele universa- 
liste ale vremii. Spontaneitatea și diferenţierea genială dau 
puţine exemple despre ele pînă în pragul secolului al XIV-lea, 
pînă în momentul în care Dante, cu toate aderenţele lui atît 

de adinci la cultura vremii, ne dà o idee despre ce va deveni 
un geniu modern. 

În aceste împrejurări, teoria geniului nu sporeşte prin 
contribuţii noi, continuă a fi tributară vechilor idei, dar le 
supune pe acestea unei alte valorificări. Fenomenul devine 
vizibil încă de la sfîrșitul antichității, cînd „Augustin (Con- 
fessiones, I, 17), descriind starea de entuziasm în care il 
punea povestirea unei întîmplări din Eneida, se mîhnește de 
rătăcirea lui pe căi deosebite de acele ale chemării lui reli- 
gioase : : „Lasă-mă, Doamne, să vorbesc si despre felul nebunesc 
în care spiritul meu se sustrăgea darului tàu. Mi se dăduse 
o temă care má nelinistea atit prin aşteptarea laudei sau a 
mustrării, ca și prin pedepsele corporale ce mi le-ar fi putut 
atrage. Trebuia să recit cuvintele Junonei, cuprinsă de du- 
rerea de a nu putea ţine departe de Italia pe regele Teucri- 
lor, cuvinte pe care neascultindu-le vreodată eu însumi, 
trebuie să le închipui mergind pe urmele poetului şi repetind, 
prin vorbire liberà, ceea ce poetul exprimase in versuri. Re- 
citarea mea dobîndi lauda cea mai înaltă, căci ea găsise 
frazele potrivite, nu numai prin conţinutul, dar şi prin 
forma lor, pentru a spune minia şi durerea junonet. Dar de 
ce, o, Doamne, tu care eşti, viața mea, de ce am cules roadele 
aprobării celor de o vîrstă cu mine. „Și a congcolarilor mei? 
Lauda ta, o, Doamne, lauda cuprinsă în scrierile sfinte ar fi 
întărit slaba sămînţă încolţită în inima mea $i aceasta n-ar 
fi devenit prada zădărniciei unor lucruri nedemne $i victima 
ruginoasá a creaturii inaripate. ? laii „însă în cîte chipuri 
deosebite sacrificam îngerilor răzvrătiți.“ 

Augustin ni se înfățișează deci, în acest capitol al Confe- 
siunilor sale, drept un recitator inspirat, stăpînit de o putere 
supranaturală, întocmai ca toti poeţii și cîntăreții geniali ai 
antichităţii. Dar această putere supranaturală, demonul lui 
Augustin, este un demon nefast, „fiinţa înaripată“ a văzdu- 
hurilor, unul din „îngerii răzvrătiți“. Augustin concepe deci 
starea genială a creaţiei în spiritul platonic, dar îi dă un 
sens negativ. 


„1 Aluzie la episodul povestit în Eneida, I, 36—75. 
2 „Creaturi înaripate“ sau „zburătoare“ , volatilia, trimite la Pavel, 
Efeseni, 2, 2 şi 6, 12, care vorbește despre puterile răului ca despre 
„puterile văzduhului“ ; „duhurile răutății răspîndite în văzduhuri“. 

Această apreciere a genialitágii s-a menţinut pînă tirziu 
în evul mediu. Mărturiile literare culese de K. Borinski ne 
permit a spune că evul mediu respinge inspiraţia poetică, 
asa cum o concepuse antichitatea, ca pe o boală a spiritului. 
Entuziasmul este înţeles, conform vechii tradiţii, drept cauza 
lucrării poetice. Dar spiritul care pune stăpînire pe poeţi este 
un spiritus immundus, un demon execrabil. Căci în timp ce, 
cum învaţă Tertulian, spiritul sfînt cere „linişte, blindete, 
pace și tăcere“, poezia produce „pasiune, turbare si mînie“.! 

Desigur, alături de valorificarea negativă a inspiraţiei, 
ca operă a demonului în noul sens creştin, există şi o con- 
tinuare a atitudinii umaniste a antichităţii, care recunoaște o 
valoare pozitivă lucrării poetice, în termeni reamintind pe 
ai anticilor, dar care sînt folosiţi acum ca ornament literar. 
Evul mediu cunoaşte mîndria poeţilor, care se socotesc încă 
slujitorii muzelor, inspirați de Apollo, de Minerva, dis- 
pensatorii gloriei, neatinși de bátrinete, tineri prin milenii. 
E. R. Curtius a grupat mai multe mărturii în acest sens, 
printre care aceste versuri ale unui poet latin al secolului 
al XI-lea, caracteristic pentru „mîndria poeţilor“ vremii : ? 


Sum sum sum vates, Musarum servo penates. 
Subpeditante Clio queque futura scio. 

Me minus extollo, quamvis mibi cedit Apollo, 
Invidet et cedit, scire Minerva dedit. 

Laude mea vivit mihi se dare queque cupivit, 
Immortalis erit ni mea Musa perit. 

Musa mors nescit nec in annis mille senescit, 
Durens durabit nec quod amavit abit. 


Curtius ne mai trimite la Le Roman de la Rose al lui 
Jean de Meung (v. 18 607 urm.), unde nobleţii de sînge îi 
este preferată noblețea spiritului, pe care o posedă în mod 
eminent poeţii şi scriitorii, oameni nutriţi de științe, cu- 
noscători ai binelui şi răului, îndrumători ai virtuţii, evocate 


1 Vd. K. Borinski, Die Antike in Poetik und Kunsttbeorie, I, 1914, 
p. 13—15, unde se găsește şi o referință la Augustin, apoi nota de 
la p. 249. 

2 Asupra întregii probleme a ,mindriei poeţilor“ în evul medii, 
vd. întreaga expunere a lui E. R. Curtius, Europäische Literatur und 
lateinisches Mittelalter, 1948, p. 479 urm. 

în vieţile marilor oameni de altădată, spirite cu adevărat 
nobile în mult mai mare măsură decît acei care-și petrec 
viaţa vînînd cerbii sălbatici : 


i Si wont clerc plus grant avantage 
D'estre gentiz, cortois et sage, 

(Et la raison vous en diroi) 

Que n'ont li princes ni li roi 

Qui ne sevent de letieure ; 

Car li clers voit en escriture 

Avec les sciences provées 
Raisonables et démonstrées, 

Tous maus dont l'en se doit retraire 
Et tous les biens que l'on puet faire. 
Les choses voit du monde escrites, 
Si cun el sunt faites et dites. 

li voit és ancienes vies 

De tous vilains les vilenies, 

Et tous les faiz des cortois bommes 
Et des cortoisies les sommes. 
Briefment, il voit escrit en livre 
Quan que l'on doit foir ou sivre : 
Par quoi fuit clerc, desciple et mestre. 
Sunt gentiz ou le doivent estre. 

Et sachent cil qui ne le sont, 

C'est per lor cuers qui mauvés ont : 
Qu'il en ont trop plus d'avantages 
Que cil qui cort as cers ramages. 


Alături de motivul „mîndriei poetice“, Curtius remarcă, 
în teoriile literare ale evului mediu, pe acel al „nebuniei 
divine“ a poeţilor, stabilind, cu această ocazie, că el nu 
provenea direct din textele platonice, destul de puţin cu- 
noscute în epocă, ci din literatura latină clasică, ca gi din 
cea tardivă și creştină (Horaţiu, Ovidiu, Pliniu, Staţiu, 
Claudian, Fulgenţiu 1). În textele medievale citate de Curtius 
întîmpinăm expresii ca vatis dementia, furori pio, solis licet 
insanire poetis. Un poet al vremii scrie : Dum in arce cerebri 
| Bachus dominatur, In me Phebus irruit et miranda fatur. 
„Toate acestea sînt locuri comune moştenite din antichitate și 


“1 E, R. Curtius, of. cit., p. 469—470. 

folosite într-o epocă a culturii care ea însăși nu dispunea de 
condiţiile necesare renovării și îmbogăţirii conceptului tradi- 
gonal al geniului. 

Aceste condiţii vor fi regăsite în epoca următoare, în > 
Renaștere. 


8. UOMO SINGOLARE, UOMO UNIVERSALE 


I se datorește lui Jacob Burckhardt, istoricul elveţian, 
caracterizarea Renașterii ca o epocă de descoperire a indivi- 
dualității umane gi de dezvoltare a ei. Secolul al XIX-lea a 
asistat la marile progrese ale studiilor istorice prin înmulțirea 
documentelor si prin critica lor. Stăpîn pe întregul material 
al investigaţiei moderne, dispunind de toate izvoarele puse | 
de aceasta la îndemîna cercetătorului, Burckhardt are meritul 
de a fi conceput istoria ca o problemă de psihologie colec- 
tivă, de a fi reconstituit din puzderia faptelor culese din 
arhive, din vechile scrieri, din monumente, sufletul oamenilor 
care au trăit altădată gi au creat cultura lor. În cercetarea 
lui Burckhardr se dezvolta conceptul „spiritului popoarelor“ 
(der Volksgeist) introdus de Hegel în filozofia istoriei. Dar 
în timp ce Hegel concepe spiritul fiecărui popor ca o unitate 
stabilă, Burckhardt îl urmărește în desfășurarea lui în timp, 
în manifestările lui de epocă şi îl reconstituie nu pe cale 
speculativă, ci din mărturiile istoriei și din gruparea con- 
vergentă a acestor mărturii. Astfel, deși Burckhardt n-a pă- 
truns pînă la stratul cel mai adînc al cauzalităţii istorice, 
deși a omis explicaţia formelor succesive ale culturii prin 
modurile producţiei și prin raportul dintre clasele sociale, 
nu i se datorește mai puţin înţelegerea acelor forme ca ma- 
nifestare a unor curente generale de idei și de sensibilitate 
— și a putut aduce, astfel, contribuţii însemnate în psiholo- 
gia culturii. 

Aplicînd metoda sa cercetării Renaşterii italiene, Burck- 
hardt a recunoscut în cultura acesteia o epocă de trezire 
și de afirmare a individului. t in evul mediu, arată Burck- 
hardt, omul se concepea pe sine numai prin apartenenţa lui 


J Jacob Burckhardt, Die Kultur der Renaissance in Italien, 1867, în 
special Il. Abschn,, Entwicklung des Individuums, 

la o rasă, un popor, un partid, o corporație, o familie, sau 
în „orice formă a generalității“. În Renaștere, el dnd. un 
individ, un xomo singolare, un uomo unico. Au existat, de- 
sigur, şi mai înainte personalităţi care afirmau autonomia 
lor și încercau să zdrobească cadrele generale, atît de con- 
strîngătoare ale vremii. Burckhardt amintește pe unii din 
contemporanii papei Grigore VII, pe adversarii primilor 
Hohenstaufeni. Abia către sfîrşitul veacului al XIII-lea si în 
secolul următor se produce înmulțirea extraordinară a unor 
astfel de personalități. Sînt, mai întîi, tiranii care iau stă- 
pinirea în cetăţi, condotierii care aspiră la condiţia tiranilor. 
Dar si printre supușii acestora, prin mulţimea conjuragilor, 
“prin desele transmisiuni ale. puterii de stat de la un partid 
la altul, individul este pus în situaţia de a se afirma. Insta- 
bilitatea epocii degajează individualitatea umană. Numărul 
exilaţilor, al acelora care își părăsesc cetatea pentru a se 
sustrage persecuției politice sau pentru a afla aiurea condiţii 
mai bune de viaţă, este foarte mare în Italia. Dante a fost 
unul dintre aceştia, Florentinii exilați alcătuiesc adevărate 
colonii în Ferrara, în Lucca, în Veneţia. Aceşti oameni dez- 
rădăcinaţi își formează o mentalitate cosmopolită. Burck- 
hardt aminteşte vorba lui Dante într-una din Epistolele lui: 
„Nu pot oare privi pretutindeni lumina soarelui si a stele- 
lor 2%, pe a lui Ghiberti: „Un om prădat de avutul lui şi 
fără prieteni este totuși cetăţeanul oricărui oraș si poate privi 
fără frică schimbările sorții“, pe a umanistului Codrus 
Urceus, în autobiografia lui: ’ Oriunde un om învăţat își 
găseşte locul așezării este patria lui bună“. Aceşti dezrădă- 
cinaţi sînt aduși să se sprijine pe însușirile lor individuale 
şi să le dezvolte. Cosmopolitismul este un mediu de cultură 
al individualismului. 

Gind dezvoltarea individualităţii, observă Burckhardt, se 
produce într-o ființă cu înzestrare multiplă, apare omul uni- 
versal, Puomo universale. „Tipul acestuia — oameni de cul- 
tură enciclopedică sau artiști cu mai multe înzestrări — nu 
era necunoscut evului mediu. Recunoaştem însă în omul uni- 
versal un tip propriu Renașterii, nu numai pentru cà per- 
sonalităţile cărora trebuie să le atribuim universalitatea au 
fost adevăraţi creatori în mai multe domenii ale culturii, 
dar și pentru faptul că idealul universalităţii este afirmat ca 
cel mai înalt şi conduce străduinţele tuturor educatorilor. Bio- 


409 


grafule Renașterii laudă totdeauna, în personalităţile de care 
se ocupă, universalitatea lor. Negustorul și omul public flo- 
rentin sînt mai totdeauna învăţaţi ai celor două limbi vechi. 
Un umanist al secolului al XV-lea, [Pandolfo Collenuccio 
— după referinţa] contelui Perticari era naturalist, cosmo- 
graf, istoric, traducător al comediilor lui Plaut, imitator ^ 
lui Lucian, regizor, diplomat. Intelectualul Renașterii ocupă, 
în istoria culturii, treapta anterioară diferenţierii specialită- 
tilor moderne. Nefiind încă supus exigenţei metodelor mai 
noi, care limitează cercetarea unui învăţat într-un singur 
domeniu, ba chiar într-o parte restrînsă a acestuia, omul de 
cultură al Renaşterii îmbrățișează întregul glob intelectual, 
cu o pornire entuziastă, în adevăr caracteristică. 

Un exemplu, în această privinţă, este figura universală 
a lui Leon Battista Alberti, al cărui portret îl schiţează 
Burckhardt după ştirile transmise de Muratori şi de Vasari. 
Acest cetăţean florentin, devenit ilustru ca arhitect, era, în 
același timp, un om de o rară forţă şi îndemînare fizică, 
muzicant şi compozitor, erudit în dreptul roman şi canonic, 
în fizică și matematică, pictor si sculptor, inventator si meş- 
ter în mai multe meşteşuguri. Ca scriitor, Leon Battista Al- 
berti compune tratate de arhitectură, proză latină, nuvele, 
discursuri comensale, elegii si egloge, un tratat de economie 
domestică. Interesant este şi temperamentul lui Alberti, care 
nu cunoaște nici o limită în expansiunea personalității sale, 
umorul lui renumit, generozitatea cu care își împărtăşea ideile 
şi invențiile, fără nici o grijă de a-și rezerva proprietatea lor, 
darul de a simpatiza cu toate formele vieţii, cu natura, cu 
animalele şi cu oamenii, a căror frumuseţe știe s-o distingá 
îndată și o îmbrățișează cu cel mai cald elan al inimii sale 
generoase. 

O altă consecinţă a dezvoltării individualitàgi în Rena- 
ştere este dorința de glorie, ca înaltă preţuire a contempora- 
nilor si a posterităţii, o dorință care stipineste multe din 
spiritele vremii. Antichitatea a cunoscut-o t, Renașterea o 


1 Asupra gloriei în antichitate, vd. E. Zilsel, op. cit, p. 52—70. 
Asigurarea gloriei ca motiv al scrierilor istorice ne întîmpină încă la 
Herodot, care notează la începutul Istoriei sale: „Herodot din Haticar- 
nas a strîns şi a notat aceste ştiri pentru a nu se şterge gi a nu se 
uita ceea ce au făcut oamenii altădată, isprăvile de seamă, vrednice de 
admiraţie, ale grecilor şi barbarilor...“ Istoria ca păstrătoare a gloriei 

cultivă din nou. A cultivat-o Dante, la începutul secolului 
al XIV-lea, cu o pornire care înfrînge transcendentalismul 
evului mediu si afirmă valoarea perseverării în amintirea 
oamenilor. Profesorului său, lui Brunetto Latini, îi recunoaște 
meritul de a-l fi învăţat cum se poate eterniza. (Cf. Inferno, 
XV, 85: Minsegnavate come uom seterna.) În timpul 
călătoriei în Infern, Dante, istovit, primește îndemnul lui 
Vergiliu, Inf., XXIV, 46—54. Fără glorie, viaţa omului lasă 
atitea urme „cît spumele pe-un rîu sau fumu-n vînt“. Gloria 
se obţine prin efortul suprem al voinţei, în care poetul re- 
cunoaşte una din datoriile lui etice.! Boccaccio, la rindul 
lui, este stápinit de dorința de a-și perpetua numele (perpe- 
tuandi nominis desiderio).? Se instituie ceremoniile incunu- 


devine un loc comun al autorilor antici de scrieri istorice. Filozofii o 
remarcă şi o recomandă: Platon, Bancherul, 208 urm., scrie: „Pentru 
ca meritul lor să nu moară, pentru a dobindi gloria, fac oamenii toate 
isprăvile lor, şi aceasta cu cît sînt mai buni. Nemurirea este obiectul 
iubirii lor“. Cicero, Pro Archia poeta, II, de asemeni: „locuieşte în 
cei nobili o virtute care zi şi noapte le împunge sufletul cu ghimpele 
gloriei şi îi face a dori ca amintirea lor să nu fie scurtă, precum le 
este viaţa, ci să se întindă asupra posterității celei mai îndepărtate“. 
Pentru Sallust, De coniuratione Catilinae, I, 1 urm., dorinţa de glorie 
este o caracteristică a omului, care îşi dă osteneala ca viaja lui să nu 
se desfăşoare în tăcere, ca a animalelor (ne vitam silentio transeant ve- 
luti pecora) Prin glorie omul învinge soarta, observă încă Sallust, 
Bellum Jugurthinum, Y, 1: „Omul n-are dreptul să se plingá de soarta 
lui, căci nu este sclavul acesteia, cum pretinde adesea, ci atirnă de el, 
dacă vrea, să dobindească glorie eternă“. Poeţii şi unii filozofi sint 
conştienţi de a fi cucerit gloria. Empedocle trăia într-un sentiment de 
sine pe care modernii îl resimt ca excesiv. În fr. 112, Empedocle, 
adresîndu-se concetățenilor săi din Akragas le spune: „Stau între voi 
ca un zeu nemuritor, nu ca un om, cinstit de toți, precum se şi cuvine, 
cu creștetul împodobit de panglici si cununi înflorite. Oamenii mă ur- 
mează cu miile, ca să mă întrebe care este calea: mintuiri^. Horaţiu 
nu-şi recunoştea decît merite literare (Ode, III), afirmind că şi-a ridicat 
(prin opera lui) un monument mai trainic ca arama (Éxegi monumentum 
aere perennius), deci nu va muri în întregime (non omnis mortar). 
Idealul gloriei este disprețuit de cinici, d.p. de Antistene (Diogene Laerjiu, 
VI, 1): „Obscuritatea numelui este un bine deopotrivă cu suferinţa“, 
de Krates (id. VI, 5) care îşi lăuda locul lui, o cetate în care oa- 
menii „nu recurg la arme, nici pentru bani, nici pentru glorie“. Nici 
„stoicii, adepţii apatiei, nu preţuiesc gloria (cf. Marc-Aureliu). 

1 Întregul material de referințe la idealul dantesc al gloriei, la 
Burckhardt, id., ib., şi note. 

2 La Burckhardt, n. 287. 

nării poeţilor, de care Petrarca va beneficia la Roma. Casele 
marilor oameni sint cinstite şi conservate, ca a lui Petrarca la 
Arezzo. Mormintele celebre sint venerate, ca al lui Dante la 
Ravenna, al lui Petrarca la Padua. Genul biografic, moştenit 
din antichitate, cînd dăduse operele unui Cornelius Nepos, 
Suetoniu, Valerius Maximus, Plutarh, Hieronymos, ajunge 
acum la o nouă înflorire prin opere ca a lui Petrarca, De 
viris illustribus, a lui Boccaccio, De casibus virorum et femi- 
narum illustrium, unde partea cea mai întinsă a lucrării este 
consacrată gloriilor antice, dar și prin operele altor multor 
scriitori ai secolului al XV-lea si al XVI-lea, biografi, ade- 
sea, ai unor iluştri! pe care elogiul lor nu i-a putut scăpa 
de uitare. 2 

Individualismul Renaşterii, idealul singularităţii şi al uni- 
versalităţii, setea de glorie alcătuiesc împreună o ambianța 
morală în care ideea de geniu putea să se dezvolte în re- 
zultate necunoscute de antichitate. Înainte de a le arăta pe 
rind, vom urmări felul în care s-au reprezentat ele însele, 
sau au fost reflectate de alţii, cîteva din personalităţile su- 
perioare ale secolelor XIV—XVI. 


9. PETRARCA VORBEŞTE POSTERITĂȚII 


Scrisoarea [lui] Francesco Petrarca Posteritati salutem? 
este interesantă, mal întii, prin însăşi ideea primă care i-a 
dat naștere. Desigur, scrisoarea începe printr-o protestare de 
modestie, în conformitate cu un loc comun tradițional. 4 
„Poate că vei auzi odată ceva despre mine, scrie Petrarca, 


1 Cuvânt neclar în manuscris (n. ed.). 

2 Asupra colecţiilor de biografii, amănunte la Zilsel, op. cit., p. 159 
urm. Gloria esve căutată şi acordată cu aceeaşi ușurință. Vd. în acest 
sens observaţia lui Fr. De Sanctis, Storia della letteratura italiana, XII : 
„Secolul misuná de «oameni mari», dacă te încrezi în judecata contempo- 
ranilor. În elegia sa De poetis urbanis, Francesco Arsili stabileşte o listă 
de o sută de poeţi numai la curtea lui Leon al X-lea şi chiar Ariosto 
(în Orlando furioso, XLVI) proslăveşte nume uitate astăzi. Bernardo 
Tasso, Rucellai, Alamanni, Giovio, Scaligero, Muzio, Doni, Dolce, Franco 
şi nenumărați alții treceau drept piscuri ale umanităţii, şi totuşi nimeni 
nu-i mai citeşte astăzi.“ 

3 Titlul exact al epistolei este Posteritati (n. ed.). 

t Asupra acestui loc comun, vd. E. R. Curtius, op. cit., p. 411 urm. 
unde lipseşte totuşi referința posibilă la Petrarca. 

deşi un nume atit de mic şi de obscur cu greutate va putea 
ajunge la tine prin şirul anilor şi prin atitea ţări, dar atunci 
vei voi poate să ştii ce fel de om am fost și ce s-a întîmplat 
cu operele mele, mai ales cu acele despre care ţi-a ajuns 
un zvon şi de al căror biet nume ai auzit ceva.“ Adresarea 
către „posteritate este făcută cu scopul de a obţine de la ea 
prețuirea adevărată de care oamenii, fără sprijinul lui, l-ar 
putea lipsi : „Oamenii, observă Petrarca, mà vor judeca deo- 
sebit, căci fiecare vorbeşte după placul (voluptas) lui nu în 
conformitate cu adevărul, şi n-au măsură nici în laudă, nici 
în defăimare (mec laudis nec infamiae modus est)". Apelul 
la posteritate și speranţa restituţiilor in posteritate nu erau 
necunoscute antichităţii. 1 Petrarca dă expresie unei atitu- 
dini asemănătoare. 

Desi este conștient de modestia nasterii și a familiei sale, 
îi recunoaște acesteia. vechimea. Știe că natura l-a înzestrat 
cu daruri și, în primul rînd, cu daruri morale, pe care de- 
prinderile de mai tîrziu le-au corupt (adolescentia me fefelit, 
inventa corriguit). Abia virsta matură i-a dezvăluit adevărul 
că „tinereţea și plăcerea sînt lucruri zadarnice“ (adolescentia 
et voluptas vana sunt). Cu accent augustinian, Petrarca re- 
gretă trecutul. El a aflat acum că divinitatea lasă pe om 
să rătăcească, pentru a-și înţelege păcatele și a se cunoaște 
mai bine. 

Urmează consideraţii asupra înfățișării sale fizice. În ti- 
nereţe n-a fost prea puternic, dar nu lipsit de îndemînări. 
Deşi nu era prea frumos, putea să placă. Avea o faţă nici 
prea albă, nici prea oacheșă (inter candidum et subnigrum), 
ochi vii si privirea ageră, pînă după şaizeci de ani, cînd a 
trebuit să folosească ochelari şi bolile vîrstei l-au asediat şi 
slăbit, 

Revine la condiţiile lui familiale, amintind originea flo- 
rentină a părinţilor lui, ca şi modestia, ba chiar sărăcia în 
care au trebuit să trăiască, apoi exilul lor.2 Dar Petrarca 
gine să se infágigeze ca un mare dispreyuitor al bogățiilor (di- 
vitiarum contemplor eximius), ca şi al muncilor şi al grijilor 


1 Cf. Zilsel, op. cit., p. 73 urm. 
2 La Avignon, iei curia papală care se strămută acolo la în- 
ceputul secolului al XIV-lea. 

legate de ele. Își mărturiseşte sobrietatea gusturilor lui, mai 
| ales in ce priveste regimul alimentar, desi societatea comensală 
| nu-i era neplăcută, astfel încît prieteni neinvitaţi, în jurul 
mesei lui, erau totdeauna binevenig. Totuşi fastul (pompa) 
nu era pe gustul său, ca unul care ascunde în sine răul și 
se opune modestiei, dar şi fiindcă este apăsător (difficilis) 
si, duşman al linişte; (quieti adversa). N-a invitat deci 
nimeni si nici n-a acceptat invitaţii. 

A stat in tinerete 1 sub puterea unei iubiri arzătoare, a 
uneia singure si oneste, care ar fi putut continua, dacă o 
| „moarte amară dar folositoare n-ar fi stins focul care înce- 
puse să se răcească (nisi iam tepescentem ignem mors acerba 
sed utilis extinxisset.)" N-ar putea spune, fără minciună, cá 
s-a ţinut curat de desfătările simţurilor, desi în adincul su- 
fletului său le-a execrat totdeauna. De la 40 de ani, deși 
| vigoarea lui rămăsese întreagă, a renunţat la ele, ca și cum 
n-ar fi vàzut vreodată o femeie, liberindu-se astfel de o 
sclavie odioasă, un fapt pentru care mulțumește Domnului. 

Consideraţiile următoare privesc sfera sentimentelor gi a 
relaţiilor lui : „mîndria poetică“, despre care vorbesc atitea 
documente literare ale Renaşterii, se afirmă și aici. Petrarca 
afirmă că n-a cunoscut orgoliul (superbia) decit la alții. Minia 
(ira) i-a fost numai lui vătămătoare, altora niciodată. Sen- 
sibil la ofense, le-a uitat totdeauna cu uşurinţă şi nu s-a 
gîndit decît la binefacerile primite. A avut cultul prieteniei 
și deplinge acum, ca om bătrîn, moartea bunilor prieteni. 
Principi și regi l-au cinstit cu încrederea şi amicitia lor, ceea 
ce i-a atras invidia unora. A fost egalul celor mai înalți regi 
al vremii sale, dar a simţit numai plăcerea, dar nu si grijile 
condiţiei lor. Iubirea lui de libertate a fost însă atît de mare, 
încît, chiar dacă îl iubea din inimă, s-a refugiat din faţa ace- 
luia care îi ameninţa libertatea. 

După felul înzestrării sale (ingenium) a avut o inteli- 
gentá mai mult echilibrată decît ascuţită (ingenio fui equo 
potius quam acuto), inclinat mai mult către studiile bune si 
edificatoare, către filozofia morală şi poezie. Pe aceasta din 


1 Dar tinereţea dura, după împărţirea virstelor lui Petrarca, pini 
la 50 de ani, cum ne atrage atenţia P. G. Ricci în comentariul său la 
Fr. Petrarca, Prose, în colecţia de texte Ricciardi, Milano-Napoli, 1955, 
de unde citez. 

urmă a ajuns însă s-o neglijeze cu timpul, consacrindu- -se 
studiilor sacre, a căror dulceaţă o dispreţuise mai înainte, 
poezia, ráminind pentru el numai un ornament al spiritului. 
` S-a dedat, în special, studiului antichității, fiindcă vremea lui 
i-a displăcut î în asemenea măsură, încît ar fi preferat să se 
nască și să trăiască altă dată. l-a plăcut să citească pe isto- 
rici, desi deosebirile lor l-au supărat adesea și l-au obligat 
să-i cintáreascá după probabilitatea surselor lor și după auto- 
ritatea lor personală. 

Felul lui Petrarca de a vorbi era clar și puternic, după 
cum au mărturisit unii, deşi lui însuși i se pare lipsit de 
vlagă şi obscur (Eloquio, ut quidam. dixerunt, claro ac po- 
tenti, ut mibi visum est, fragili et obscuro). În convorbirile 
particulare n-a urmărit niciodată elocinţa, așa cum făcea 
împăratul August. Și-a dat mai multă osteneală cînd subiec- 
tul, locul şi auditoriul O cereau, cu un succes despre care 
vor avea alui sà judece. Nu vorba frumoasă, ci viaţa plină 
de Virtute 1 s-a părut a fi mai de pret. Gloria i i s-a părut 
vană (ventosa gloria) cînd se întemeiază numai pe splendoarea 
cuvintelor. 

Ne oprim aici cu rezumatul mai amănunţit al scrisorii 
Posteritati salutem. Restul acestui text narează evenimentele 
vieţii autorului pînă în ultimii lui ani: împrejurările nașterii 
lui la Arezzo, a primilor ani de viaţă la proprietatea tatălui 
de la Ancisa, nu departe de Florenţa ; strămutarea familiei 
la Avignon și copilăria lui în acest oraș și la Carpentras, 
unde se bucură de prima învăţătură ; studiile juridice mai 
înalte la Montpellier și la Bologna ; înapoierea acasă ; începu- 
turile renumelui literar ; prietenia cu familia Colonna; că- 
lătoriile în Franţa şi Germania, apoi la Roma, înapoierea la 
Avignon și așezarea la Vaucluse ; naşterea treptată a pri- 
melor lui opere literare ; propunerile simultane ale încoronării 
lui la Roma şi la Paris; ezitările lui; călătoria la regele 
Robert al Neapolului, care trebuia să decidă asupra meri- 
tului si a locului încoronării lui; încercările lui Robert de 
a-l reţine în capitala lui ; încoronarea sărbătorească a poe- 
tului la Roma si invidia, ca si dușmănia pe care înalta lui 
cinstire i le-au atras; continuarea călătoriei în Italia, la 
Parma, unde dorul de a compune poetic se redeșteapră în 
sufletul său cînd contemplă frumuseţea peisajului dintre Reg- 
gio şi Selvapiana, apoi la Verona, pînă la înapoierea sa în 

sihăstria locuinţei lui din sudul Franţei, la malul rîului Sor- 
gue, de unde creşterea renumelui său îi aduce chemarea tînă- 
rului Giacomo di Carrara la Padua, unde a fost primit 
nu ca un om, ci ca spiritele fericite în cer (non humane tan- 
tum, sed sicut in celum felices animae recipiuntur acceptus 
sum) ; intrarea în tagma preoțească ; părăsirea Patavei după 
asasinarea lui Giacomo şi înapoierea în Franţa, unde nu ştie 
dacă va rămîne multă vreme, „nu din dorinţa de a revedea 
locuri văzute de o mie de ori, ci din pornirea, asemănătoare 
cu a bolnavilor, de a căuta alinare prin schimbarea locului“ 
(non tam desiderio visa milies revisendi, quam studio more 
egrorum loci mutatione tediis consulendi). 


* 


Nu vom utiliza scrisoarea Posteritati salutem ca pe o 
sursă biografică, ci ca pe una din primele autobiografii mo- 
derne, în care o personalitate superioară de la începutul Re- 
naşterii se reprezintă pe sine, fixînd astfel una din etapele de 
dezvoltare ale ideii pe care o cercetăm aici. Comentariul 
lui Dante în Vita nuova conține mult mai puţine note in- 
dividualizatoare. Trebuie să coborim în timp pînă la Con- 
fesiunile lui Augustin, pentru a afla un document de aceeași 
însemnătate, deși tendinţa apologetică acoperă uneori inte- 
resul psihologic al scrierii. 

Un om superior este deci, în autobiografia lui Petrarca, 
un spirit în același timp modest și conştient de sine. Operele 
lui vor atinge posteritatea, care va dori să cunoască adevă- 
rul cu privire la el. Se cunoaşte în întreaga lui realitate fi- 
zică si morală. Profesează o morală stoică, cu infiltraţii ale 


1 Asupra valorificării acestui text, vd. şi caracterizarea lui P. de Nol- 
hac in Pétrarque et humanisme, nouv. éd. remaniée et augmentée, To- 
rino, 1959, p. 26—27: „O originalitate nu mai puţin însemnată existi 
$i în observaţiile sale psihologice. Datoreşte mult, fără îndoială, lui 
Seneca şi patristicii, dar, după cum ştia să picteze prin cuvinte potrivite 
spectacolele exterioare care îi izbeau privirile, căuta, cînd scria, să dea 
seama exact de personalitatea sa morală. În scrisoarea Ad postero: 
ne informează nu numai asupra culorii feței sale și asupra variațiilor 
vederii lui, dar cu atît mai mult asupra aptitudinilor si realităților lui. 
Împrejurarea ne îngăduie a spune că literatura autobiografică, în sensul 
deplin al cuvîntului, începe cu el şi îl desemnează ca pe un precursor al 
lui Montaigne.“ 

idilismului antic, proclamînd indiferența pentru bunuri si 
fast, dar afinitatea lui pentru frumuseţea naturii, şi pentru 
prietenie. Voluptatea carnală nu i-a fost străină, dar s-a 
apropiat cu timpul de idealul ascetic. Stoicul isi recunoaște 
și puterea lui asupra pasiunilor cere cel putin nu s-au dez- 
länțuit niciodată împotriva altora. .Mindria poetica îl obligá 
sà se recunoascá drept prietenul căutat al principilor ŞI re- 
glor, în fata cărora iubirea lui de libertate, desigur in sen- 
sul idealului republican al Romei, n-a dezarmat nicicind. 
Dintre disciplinele spiritului a preferat filozofia morală şi 
poezia, disputată la un moment dat de ştiinţele sacre, stu- 
diul antichității si istoria. Este un umanist. $1 ca marile lui 
"modele antice, preţuiește elocinta limpede și viguroasă, desi 
bunul-gust i-a interzis-o în împrejurările familiare și par- 
ticulare. Iubeste gloria dar, evident, viaţa în virtute i se pare 
superioară gloriei întemeiate pe cuvinte, reputației obţinute 
prin fanfaronadă. 

Petrarca este deci o personalitate mai complexă decît 
toate acele care au putut apărea în perioadele anterioare 
de cultură, mai întîi prin amplitudinea conștiinței de sine, 
fizică si morală. Este un umanist stoic și creștin, încărcat 
de glorie, un bărbat elocvent și virtuos. 

Superioritatea personalităţii lui Petrarca nu decurge din- 
tr-un izvor exterior, ci este rezultatul dezvoltării spontane 
a ingeniului său, îmbogăţit prin achiziţiile experienţei. Na- 
tura l-a înzestrat; societatea l-a întregit. Portretul moral 
al lui Petrarca se întreţese cu povestirea vieţii sale. Simtim 
limpede, studiind mesajul adresat de Petrarca posterității, 
că istoria ideii de personalitate superioară înlocuiește aci 
conceptul tradițional al geniului, ajuns într-o nouă fază 
a lui. 


10. PORTRETUL LUI MARIANO SOCINI 


- Autoportretul lui Petrarca reunește aspectul fizic și mo- 
ral al personajului, înzestrarea lui înnăscută și cigtigurile 
experienţei. Este un portret dinamic: Petrarca se infág- 
şează nu numai cum este, dar si cum a devenit. Cînd vor- 
beste -despre felul intereselor sale intelectuale, Petrarca se 

arată limitat de singura lor sferă umanistică. Nu-l intere- 
sează decit filozofia, poezia, istoria, studiul antichității. 
Petrarca nu este încă un uomo universale. Tipul acestuia 
din urmă apare mai des în portretistica morală a veacului 
următor. Îl vom studia pe acesta în scrisoarea lui Enea Sil- 
vio Piccolomini (viitorul papă Pius II), trimisă în iulie 1444, 
cancelarului imperial Kaspar Schlick la Viena, pentru a-i 
prezenta pe prietenul său Mariano Socini, un jurisconsult al 
vremii (1401—1467). Tiraboschi! amintește lucrările lui ju- 
ridice nu lipsite de prolixitate și laudă caracterul lui gene- 
ros și uman ; dar cit despre varietatea și întinderea înzes- 
trărilor și intereselor sale, se referă la mărturia lui Enea 
Silvio în comentariul cărți lui Panormita (III, 28) şi în 
scrisoarea către Kaspar Schlick (Epistolae, I, 112), pe care 
o luám si noi ca bazà a caracterizárilor de aici. 

Enea Silvio incepe prin a afirma unicitatea ]ui Socini, 
vorbind despre el ca despre un om „cu daruri si învăţătură 
cum n-am mai întîlnit nici un altul asemănător pînă acum‘, 
Acest om unic poate stirni uimirea. „le vei minuna, cînd 
ţi-l voi descrie“. Urmează descrierea, făcută prin compa- 
rati împrumutate, după maniera umanistică, literaturii y 
legendelor antice : 

„Natura, scrie Enea Silvio, nu i-a refuzat nimic în afară 
de o figură frumoasă. E un om mic de statură, încît ar 
putea face parte din familia mea, care poartă numele de 
Piccolomini.“ Natura l-a creat deci pe Socini, nu divinita- 
tea, cum ne-am fi putut aștepta să declare acest om al bi- 
sericii, la care concepţiile naturalist-antice ale umanistului 
se dovedesc mai puternice. Discreta glumă a pasajului, după 
care Socini ar fi putut să fie un Piccolomini, ascunde un 
regret : frumuseţea face parte, după concepţia autorului, din 
formula perfecțiunii umane.2 Natura i-a refuzat însă fru- 
musetea, dar nu alte daruri fizice, după cum ne încredin- 
ţează pasajul următor, care enumeră aceste daruri împreună 
cu domeniile învăţăturii lui : „Este elocinte și are experienţă 


1 În Storia della letteratura italiana, IX, Il, 106. 

2 Asupra prepuirii frumuseții fizice, vd. referința lui Ph. Monnier, 
Le Quattrocento, nouv. éd, 1931, I, p. 49, care amintește cà papa 
Paul II dorea să fie numit „omul bine făcut“, Il formoso. 

în afacerile judiciare, cunoaște istoria, se indeletniceste cu 
poezia atît în limba latină, cit și în cea italiană. Știința lui 
filozofică este deopotrivă cu a lui Platon; cunoștințele lui 
în geometrie îl pun alături de Boethius și cele în aritmetica 
alături. de Macrobius. Stie să cînte din toate instrumentele 
muzicale, cunoaște agricultura ca Vergiliu și nici una din 
activitățile gospodărești nu-i este străină. Cînd trupul îi 
era plin de seva tinereţii, era ca un al doilea Entellus ; mes- 
ter în luptă şi fugă, nu era de întrecut în sărituri si în 
lupta cu pumnul. Niciodată un corp atit de mic n-a fost 
mai valoros decit perlele și pietrele preţioase. S-ar fi putut 
spune despre el ceea ce Statius scrie despre Tydeus : o exce- 
lenţă superioară stápineste corpul mititel. Dacă zeii i-ar fi 
dat acestui om o formă perfectă şi nemurirea, ar fi fost 
un zeu. Dar unui muritor nu i se poate da totul. Cu toate 
acestea, n-am întîlnit pe nimeni altul căruia să-i fi lipsit 
mai puţine lucruri.“ Pasajul substituie deci conceptului de 
natură, amintit mai înainte, pe al zeilor, ca dispensatori ai 
darurilor omeneşti. Zeii i-ar fi refuzat lui Socini frumuse- 
tea, forma perfectă, pentru a nu-l face asemănător cu ei. 
Locul comun antic al „invidiei zeilor“ rămîne aici destul 
de învăluit. În tot cazul, amintirea zeilor nu este, sub pana 
lui Enea Silvio, decît un ornament stilistic, o referință mi- 
tologică cu caracter decorativ, ca atîtea în scrierile uma- 
niste. Elogiul continuă pentru a lăuda nu numai talentele, dar 
şi aptitudinile practice, ca şi virtuțile morale ale lui So- 
cini: „Pictează ca un al doilea Apelles. Nimic nu este mai 
perfect si mai plăcut de citit decît cărțile scrise de el. Este 
sculptor ca Praxiteles şi are cunoștințe medicale. Are trăsă- 
turi morale după care sînt orientate toate celelalte capa- 
cităţi ale lui. Am cunoscut mulți oameni învăţaţi, care erau 
la ei acasă în toate domeniile ştiinţei, dar care nu pricepeau 
nimic din viaţa zilnică, nici treburile statului, nici propria 
lor gospodărie. Cind administratorul unui astfel de nerod 
a venit să-i spună acestuia că scroafa lui născuse unsprezece 
purcei, dar măgărița un singur măgăruș, și-a ieșit din fire 
şi l-a învinuit de furt. Milanezul Gomizzi credea cá e în- 
sărcinat, fiindcă nevasta lui se așezase într-o zi pe el. Si 
totuşi aceşti oameni treceau drept mari jurisconsulți. Alţii 

sint trufasi sau avari, el însă este darnic, şi casa lui este 
plină de oaspeţi distinși. Nu este inamicul nimănui, ocro- 
teste pe orfani, minglie pe bolnavi, ajută pe văduve şi nu 
alungă pe nici un nevoiag. Figura lui este totdeauna ace-: 
easi, ca a lui Socrate. Rămîne om întreg în nenorocire. Feri- 
cirea nu-l umple de trufie și cunoaște dulceţile acestei 
lumi, nu pentru a le gusta, ci pentru a le ocoli. Nu e urit 
de nimeni si niciodată n-a supărat pe cineva.“ Trebuie să 
atribuim o parte din elogiul lui Enea Silvio locului comun 
al epocii, prin care universalitatea este neapărat remarcată 
în oamenii lăudați. Nu ne interesează însă meritele reale 
ale lui Socini, ci acele pe care i le atribuie portretistul. În 
această privinţă, trebuie spus că sfera lor este mult mai în- 
tinsă decît aceea pe care Petrarca şi-o recunoștea cu aproape 
un secol mai înainte. Socini nu este numai bine înzestrat 
fizic, deși nu frumos, dar si foarte înzestrat și învăţat, Ta- 
lentele si erudiţia lui Socini depăşesc domeniul umanistic 
si îmbrățișează atît artele cît si științele exacte și naturale. 
Este drept cá portretistul nu atribuie modelului său contri- 
buţii creatoare în domeniile atit de variate ale intereselor 
lui. Științele si artele apar în portretul lui Socini mai mult 
ca nişte atribute decorative ale spiritului, încît, din punctul 
de vedere modern, se poate spune că prietenul lui Enea 
Silvio este un diletant. Deşi nu lipsesc comparaţiile cu Pla- 
ton, cu Boethius, cu Macrobius, cu Apelles si Praxiteles, 
autorul elogiului nu citează vreo operă care să justifice aceste 
comparații, care trebuiesc deci considerate numai ca niște 
flori de stil. Judecarea unei personalităţi după valoarea 
contribuţiei lui de cultură va alcătui mai tirziu o atitudine 
valorificatoare în aprecierea personalităţilor superioare ; deo- 
camdată este suficientă relevarea podoabelor spiritului, mul- 
tiplicitatea lor extinsă pînă la limitele globului spiritual. 
Altă trăsătură nouă, integrată în noua formulă universalistă, 
este făcută din aptitudinea practică, neindiferentă nici chiar 
în faga detaliilor prozaice ale vieţii zilnice, apoi din mora- 
litate activă, gata să ajute nenorocirea, dar și din cumpă- 
tare epicureană, ca si din stápinire de sine stoică. Lipsesc, 
în schimb, trăsăturile ascetice din autoportretul lui Petrarca. 
Epoca străbătuse o fază nouă, pentru a ajunge la formula 
morală a lui Socini, aşa cum o înfățișează apologistul lui. 

11. UOMO UNIVERSALE ŞI CURTEAN 


Nu trebuie să ne închipuim că formula omului universal 
s-a impus de la sine sau cu cea mai mare „uşurinţă. Burghe- 
zia nu încetase să progreseze prin posteritate și influenţă. 
Idealul universalitápi umane este un ideal intelectual, opus 
idealului forţei, al vitejiei, al eroismului, care domina tabla 
de valori a evului mediu, așa cum ne-o înfăţişează vechile 
poeme epice și romanele cavalerești ale secolului al XII-lea 
și al XIII-lea. În măsura în care puterea vechilor feudali 
scade sau se limitează prin progresele burgheziei, care tinde 
să i se substituie și, uneori, reușește s-o facă, se observă o 
- substituție în criteriile de valorificare morală și se formează 
un nou ideal uman. Universalitatea spiritului, integrarea 
umană cea mai completă este o poziţie caracteristică pentru 
noul raport dintre clasele sociale în secolul al XV-lea. Încu- 
rajarea studiilor umanistice, întemeierea și încurajarea Aca- 
demiei platonice la Florenţa, de către familia bogaţilor ban- 
cheri a Medicişilor, care iau puterea în cetate, indică lim- 
pede o anumită evoluţie morală. 

În secolul următor, într-al XVI-lea, se produce însă o 
întoarcere către idealurile feudalității, dar cu o nuanţare 
specială, necunoscută de trecut, pe care o notăm aici. lau 
naștere acum noi mari unități politice, asemănătoare oare- 
cum forței imperiale a evului mediu: monarhia spaniolă- 
habsburgică a lui Carol V, Franţa lui Francisc I, statul papal 
at lui Iuliu II, al lui Leon X, al lui Clement VII. Desele 
incursiuni în teritoriul Italiei, necontenita redistribuire a 
acestuia între puterile invadatoare, luarea stápiniri în ce- 
táü de către diferiți condotieri care se pun la dispoziţia 
marilor puteri, starea continuă de război, totul contribuie 
a menţine dispersiunea feudală. Sentimentul naţional italic 
nu se poate forma. Se produce însă o grupare mai strînsă 
a forţelor politice locale în jurul curților şi o activitate di- 
plomatică mai intensă a acestor curţi, nevoite să-și croiască 
un drum și să menţină o putere precară în necontenita osci- 
lage. politică a vremii. O mare idee politică lipseşte micilor 
curţi italiene ale secolului al XVI-lea la Mantova, la Urbino, 
la Ferrara, la Genova, dar creşte abilitatea lor diplomatică. 
Se dezvoltă şi capacităţile militare în situația aproape ne- 

întreruptă a conflictului armat. Italia încetează de a mai 
fi marea putere economică pe care o crease deschiderea dru- 
murilor către Orient, în urma cruciadelor, de cînd centrul 
| afacerilor se mutase, odată cu marile călătorii si cu desco-, 
perirea Americii, la ţărmul oceanului și către mările din 
| nord, în Spania, în Franţa, în Anglia, in Tàrile-de-Jos. Ca- ` 
pitalurile se investesc acum nu în manufacturi, ca altădată, 
ci în proprietatea funciară. Contrareforma pornită odată cu 
Conciliul de la Trento, convocat pentru a organiza opozi- 
tia faţă de mișcarea Reformei, înseamnă în toate privintele 
o înapoiere către trecut. Desigur, unele din cîştigurile uma- 
nismului, studiul antichităţii, poezia și retorica hrănite din 
vechile izvoare, nu mai puteau fi abandonate. Dar în locul 
umanistului burghez al secolului al XIV-lea și al XV-lea, 
în locul învățatului consacrat, în singurătate studioasă, in- 
vestigaţiei filologice sau filozofice, apare acum umanistul 
curtean, spiritul ornat care strălucește la micile curți ale 
tiranilor vremii şi în Academiile create de aceştia. 

Un astfel de om este, de pildă, Baldassare Castiglione, 
născut în apropiere de Mantova, în 1478, ca fiu al unui 
om de arme din slujba lui Francesco Gonzaga. Devenit 
curtean al acestuia, insogindu-l în diferitele lui acţiuni mili- 
tare, trece mai tirziu în serviciul ducelui Guidobaldo de 
Urbino, care îi dă însărcinări militare şi diplomatice con- 
h tinuate, după moartea lui Guidobaldo, pe lîngă succesorul 
i acestuia, Francesco Maria della Rovere, pînă la izgonirea 
acestuia de către papa Leon X. Atunci se înapoiază Casti- 
glione la Mantova, unde, mai întâi, se dedică lucrărilor lite- 
rare, dar în curînd primeşte noi însărcinări diplomatice din 
partea Elisabetei d'Este, regenta Ferrarei, care dorea să ob- 
țină din partea Vaticanului recunoaşterea fiului ei minor, 
Federigo Gonzaga, drept „căpitan al bisericii“. La Roma, 
Castiglione intră în ordinele religioase, dar pentru acest 
motiv acţiunea lui diplomatică nu se întrerupe. Papa Cle- 
ment VII îl trimite la Madrid, cu misiuni pe lîngă Carol V. 
Dar cînd papa trece de partea francezilor, asistă la repre- 
siunea asupra Romei a trupelor imperiale (Sacco di Roma, 
1527) şi este luat prizonier, Castiglione intervine peniru 
eliberarea papei şi acţionează în vederea ameliorării rela- 

ţiilor dintre Roma şi Madrid. Atunci îl ajunge moartea, la 
Toledo, în 1529, de unde osemintele lui vor fi transportate 
la Mantova. 

Acest curtean, militar şi diplomat, figură caracteristică 
a secolului al XVI-lea, a scris o carte, 7] Cortegiano, în care 
putem urmări, în limpedea ei expresie, dezvoltarea ideilor 
despre personalitatea umană superioară în epoca marcată 
prin apariţia micilor curți princiare, prin noua prețuire dată 
virtuților militare, prin formarea noului tip intelectual al 
umanistului diplomat şi curtean. S-a discutat mult dacă 
renumita carte despre Curtean a lui Castiglione trebuie să 
fie considerată ca o descriere a curților cinquecentului, ca 
| 0 operă de reflecţii morale, ca o carte de educaţie sau ca o 
lucrare de artă cu caracter idealizator, un fel de utopie cres- 
cută din aspiraţiile vremii. Cred că i se pot recunoaște ope- 
rei lui Castiglione toate aceste caractere. Desigur că oamenii 
de curte de la Mantova și Urbino, la începutul secolului 
al XVI-lea, n-aveau toate însușirile recomandate de parti- 
cipanţii la dialogurile inchipuite de Castiglione. Dar aceştia 
nu puteau fi cu totul lipsiţi de înţelegere pentru portretele 
propuse lor ca tot atîtea modele superioare. Astfel, deși 
curteanul perfect nu este, în toate privintele, descris după 
natură, el nu reprezintă mai puţin un ideal al vremii, o 
etapă în dezvoltarea concepţiilor despre omul superior. 

Castiglione păstrează, din toată evoluţia anterioară a 
ideilor, conceptul normativ al universalitàgi, al dezvoltării 
naturii omeneşti după toate posibilităţile ei. Castiglione do- 
reste să dea o descriere a curteanului perfect, după cum 
Platon dăduse în Republica sa pe aceea a statului ideal, 
Xenofon (în Ciropedia) pe a suveranului fără cusur, Cicero 
(în De oratore) pe a oratorului desávirgit (I, 3). Lot astfel, 
propunind tema primei dezbateri, prietenii adunaţi la curtea 
din Urbino îşi propun să arate „perfecțiunea curteniei^ (la 
perfezion della cortegiania) și să „formeze prin cuvinte 
(formar con parole) portretul unui perfect curtean, expli- 
cînd toate condiţiile si calităţile particulare care se cer ace- 
lua vrednic de acest nume“. Virtuţile curteanului perfect 
sint, mai întîi, acele cardinale, distinse încă de Platon: in- 
telepciunea, vitejia, cumpătarea, dreptatea, apoi acele care 

derivă din ele, prudenga, mărinimia, măsura, omenia, dem- 
nitatea gravă, graţia. 1 

Toate aceste virtuţi stau în legătură cu stera de relaţii 
umane ale curteanului, cu activitatea lui în împrejurările în, 
care este chemat să lupte, să conducă, să ia parte la viaţa 
de curte. Castiglione nu uită să arate însă însemnătatea dez- - 
voltării intelectuale și artistice în formaţia perfectului 
curtean. „Adevăratul și principalul ornament al sutletului 
mi se pare a fi în oricine cultura literară (le lettere)", spune 
unul dintre convorbitori. Sînt criticaţi francezii vremii, pen- 
tru faptul că nu cunosc decît noblețea de arme. Intervine 
însă cineva care amintește cá monsignor d'Angolem, vito- 
rul Francisc I, va restitui gloria literelor. Literele, adică 
poezia, filozofia, ştiinţele „au fost date oamenilor printr-un 
dar divin“, afirmă cineva, cu un accent platonic. Ele „sînt 
utile și necesare vieţii și demnităţii noastre“. Dealtfel, vir- 
tuţile războinice s-au asociat adeseori cu ornamentele spi 
ritului. Urmează o serie de exemple, în gustul vremii : Ale- 
xandru venera pe Homer si nu se despărţea de Iliada, se in- 
struise în învățămîntul lui Aristotel. Alcibiade s-a bucurat 
de acel al lui Socrate. Cezar a fost un mare scriitor. Scipio 
Africanul nu se despărțea de Ciropedia lui Xenofon. Au 
fost autori renumiţi în vremea lor, generali ca Lucullus, 
Sylla, Pompei, Brutus, ba chiar Hannibal, marele căpitan 
cartaginez, deşi „natură feroce și străină de orice umanitate“, 
cunoştea limba si literatura greacă şi pare a fi compus o 
carte în grecește. Literele nu pot strica deci virtuţilor răz- 
boinice. Dorinţa de glorie aprinde înflăcărarea războinică; 
dar gloria este transmisă prin operele literare şi învățată 
din ele. Deci Castiglione va cere curteanului să fie „mai 
mult decît mediocru erudit, cel puţin în studiile pe care le 
numim umanistice ; să cunoască nu numai limba latină, dar 
şi pe cea greacă, pentru multele si variatele lucruri scrise 
în mod divin în această limbă ; să fie versat în cunoștința 
poeţilor şi nu mai puţin în aceea a oratorilor gi istoricilor 
şi să fie priceput a scrie versuri și proză, mai ales în limba 


1 O bună clasificare si caracterizare a virtuților cerute de Casti- 
glione „perfectului curtean“, la E. Loos, B. Castigliones, „Libro del 
Cortegiano“, Studien zur Tugendauffassung des Cinquecento $n Analecta 
Romanica, Heft 2, 1955. 

noastră vulgară, căci, în afară de multumirea pe care o va 
avea de sine, se va putea întreţine în chip agreabil cu doam- 
nele, cărora astfel de lucruri le sint pe plac“ (I, 44). Dile- 
tantismul literar nu este prețuit de Castiglione, care sfátu- 
jeşte pe curtean să distrugă scrierile nevrednice de multă 
laudă sau să le comunice numai prietenilor în care poate 
avea încredere. 

Cultura literară ar fi, așadar, un simplu ornament al 
spiritului si al vieţii de societate la curţile vremii. Cultura 
literară s-a asociat adeseori, ni se spune, cu meritul război- 
nic şi l-a nutrit pe acesta. Care este însă rangul pe care-l 
putem recunoaște armelor şi literelor în ierarhia de valori 
a curteanului ? Problema comparaţiei dintre valoarea armelor 
şi a literelor este o problemă tipică a Renaşterii, care ne 
întîmpină adesea în scrierile acestei vremi.! Castiglione îi 
consacră capitolul 45 şi 46 din J| Cortegiano. Unul dintre 
convorbitori, contele Ludovico de Canossa, afirmă că „ade- 
vărata si principala profesie a curteanului este aceea a ar- 
melor“, în timp ce Bembo, vestitul umanist, declară că 
„demnitatea literelor este superioară aceleia a armelor, aşa 
cum sufletul este superior corpului“. Argumentul spiritualist 
apare însă pro domo în gura lui Bembo şi este respins ca 
atare. N-au arătat poeţii prețuirea cea mai mare războini- 
cilor vestiți şi isprăvilor lor glorioase? Războinicul se îm- 
podobeşte însă, cum s-a arătat, prin cultura literară, ca și 
prin cunoştinţele și îndemnurile artistice, în pictură, în sculp- 
tură, în muzică, pe care Castiglione le recomandă deopo- 
trivà curteanului său. 

Idealul universalist este deci prezent și în cartea Curtea- 
nului, deşi cu o gradaţie între elementele care o compun în 
favoarea virtuţilor militare, caracteristică pentru recrudes- 


1 E. R. Curtius, op. cit, p. 179 urm., face să descindă pînă în 
antichitate polaritatea dintre vitejie si însuşirile superioare ale spiri- 
tului, fortitudo si sapientia. In Eneida, Turnus reprezintă primul ideal, 
Latinus pe al doilea. Enea însuşi este admirabil nu numa prin vite- 
jia, dar și prin virtuțile lui etice, prin pietate: pietate insignis et 
armis, După Vergiliu, această polaritate devine un loc comun, Urmă- 
rt de Curtius la poeţii antichității tîrzii si în evul mediu, pînă în 
Renaștere, la Boiardo, Ariosto, Rabelais, Spenser, Cervantes ş.a. fără 
ca pasajele respective ale acestor poeţi să fie analizate mai amănunţit. 

centa feudală si cavalerească în clasele conducătoare ale 
secolului al XVI-lea. ! 

Această ierarhie a valorilor se va modifica oarecum la 
începutul secolului al XVII-lea, cînd Cervantes îl va face: 
pe eroul său să se pronunţe în chestiunea superiorității rela- 
tive a armelor şi a literelor. „Desigur, spune Don Quijote 
(I, 37), este în afară de orice îndoială cá arta războiului 
este superioară tuturor celorlalte pe care le-a inventat omul, 
$1 se cuvine s-o preţuim cu atît mai sus cu cit este legată 
de mai multe primejdii.“ Literele nu pot fi superioare arme- 
lor ; dar Cervantes exceptează pe acele divine, acele care 
conduc sufletele către cer, prin urmare științele sacre, după 
împărțirea curentă a epocii. Cît despre celelalte discipline, 
ştiinţele profane, ele n-au decit scopul, ne asigură Don 
Quijote, de a împărți dreptatea și a garanta aplicarea bu- 
nelor legi, o observaţie care ne arată că științele profane 
sint, pentru vorbitor, singurele ştiinţe juridice. Mare și 
nobil scop, vrednic de a fi urmărit, depășit totuși nemăsu- 
rat de arta războiului, a cărei finalitate supremă este obj 
nerea păcii juste, „binele suprem, pe care şi-l pot dori oa- 
menii în această viaţă“. Precizările lui Cervantes menţin 
aprecierea cavalerească a superiorității, îndeletnicirilor mili- 
tare, totuşi, cu o nuanțare care arată că epoca recrudescenţei 
feudale înainta către sfîrșitul ei. 


12. MODELUL RABELAISIAN 


Gargantua şi Pantagruel a lui Rabelais este de asemeni, 
ca atitea ale Renaşterii, o carte de educaţie în învelișul ei 
de o bufonerie imensă. Sistemul etic al lui Rabelais afirmă 
idealul universalității $i pune, problema polarităţii : arme 
și litere, cu o rezolvare tipică pentru epoca de declin a 
feudalităţii. În scrisoarea adresată lui Pantagruel (II, 8), stu- 
dent la Paris, Gargantua îi recomandă, în termenii Renaș- 


1 În această privință, vd. si concluzia lui Loos, în op. cit, p. 142: 
„Această hotürire pentru superioritatea armelor, cărora literele le sint 
adăugate numai ca podoabă, subliniază în acelaşi timp orientarea către 
vita activa, un fapt întîmpinat în alt loc. Devine astfel evidentă fnde- 
părtarea de atitudinea quattrocentului si stabilirea unor noi legături cu 
idealurile cavalerești. 

terii, să devină absolut și perfect (absolu et parfait) in vir- 
tute, urbanitate si înţelepciune (vertu, bonnesteté et preud- 
bommie). in același fel a încercat Gargantua să se formeze, 
după sfaturile părintelui său Grandgousier. Cultura literară 
l-a ajutat în acest sens, desi timpurile întunecate (tenebreux 
et sentant l'infelicité et calamité des Gotbz) erau mai puţin 
proprii îndeletnicirilor literare. Împrejurările s-au schimbat 
de-atunci si însușirea culturii umanistice a devenit mai ușor 
posibilă. Acum toate disciplinele au fost restituite, limba 
greacă „fără de care este rușine ca cineva să se numească 
învățat“, ebraica, limba chaldeică, latina. Restituţia filo- 
logică a fost înlesnită prin invenţia tipografiei, deci printr-un 
progres tehnic de „inspiraţie divină“, a cărei parte este cea- 
laltáà invenţie a tehnicii moderne, artileria, obținută prin 
„sugestie diabolică“. Mulțimea oamenilor şi preceptorilor în- 
vágati, a bibliotecilor bogate a devenit atît de mare, încît, 
afirmă Gargantua printr-una din acele hiperbole comice care 
alcătuieşte procedeul de stil cel mai frecvent sub pana lui 
Rabelais, „tilharii, călăii, aventurierii şi grăjdarii de astăzi 
sînt mai docti decît doctorii si predicatorii din vremea 
mea“. Gargantua este deci sfătuit să înveţe greaca, latina, 
ebraica, chaldeica si arabica, deci limbile izvoarelor de cul- 
tură profana si sacră, apoi artele liberale, după sistematiza- 
rea medievală : geometria, aritmetica și muzica. Este reco- 
mandat și studiul astronomiei, dar nu și al astrologiei „divi- 
natoare“, nici arta lui Lullius (așa-zisa ars magna, o metodă 
mecanică de gásire a adevărurilor ştiinţifice, un antecedent 
îndepărtat al ciberneticii), pe care autorul modern, mai in- 
crezător în noile metode ale observaţiei naturii, le consideră 
ca abuzuri şi zădărnicii (abuz et vanitez) În contrast cu 
Petrarca, adversarul averroiştilor, Gargantua doreşte ca fiul 
să cunoască „faptele naturii... să nu existe mare, rîu sau 
izvor ai căror pești să nu-i fie cunoscuți ; de asemeni, toate 
păsările cerului, toţi arborii, arbuștii şi boschetele (fructices) 
pădurilor, toate ierburile pămîntului, metalele ascunse în pîn- 
tecele prăpăstiilor, pietrele preţioase din Orient și Miazăzi“. 
Sint recomandate cărțile medicilor greci, arabi și latini, dar 
nu mai puţin talmudiştii si cabaliștii, apoi discuţiile ana- 
tomice, prin care studiosul ajunge la cunoașterea omului, 
cealaltă lume (l'autre monde), adică microcosmosul care du- 
blează şi repetă, după sistemul ştiinţific al Renașterii, lumea 

cea mare, macrocosmosul. Gargantua trebuie să-şi însușească, 
in fine, înțelepciunea (la sapience), căci „Ştiinţa fără con- 
ştiinţă nu e decît ruina sufletului“, şi, în acest scop, este 
recomandată pietatea, caritatea, atitudinea activă în servi 
ciul oamenilor : soys serviable à tous tes procbains. 

Programul universalist al lui Rabelais este unul din cele 
mai cuprinzătoare. El este însă mai apropiat de acel al se- 
colului al XV-lea, aşa cum ni-l descrie Enea Silvio, decît 
de al propriului secol în Italia, unde formaţia multilaterală 
este subordonată intereselor proprii ale curteanului. Apar- 
ţinînd unei alte structuri, cultura intelectuală se găseşte și 
într-un alt raport cu formaţia militară, prescrisă lui Panta- 
gruel, vlăstar al unei case domnitoare, numai pentru a sluji 
cauza războiului defensiv : „învaţă cavaleria şi armele „pen- 
tru a apăra casa mea și pentru a ne ajuta prietenii în 
contra agresiunii răufăcătorilor“. Relaţia dintre arme şi litere 
se constituie altfel la Rabelais, învăţat al primului val uma- 
nistic, ajuns acum în Franţa, decît la umanistul diplomat și 
curtean Castiglione. 


13. ARTISTUL UNIC 


Printre oamenii secolului al XVI-lea care au dorit să se 
| înfăţişeze contemporanilor, si posterităţii, Benvenuto Cellini 
nu este nici umanist, nici om de curte, nici diplomat. A 
purtat armele din cînd în cînd, luînd parte la acţiuni mili- 
tare. A străbătut o existență determinată de temperamentul 
lui pasionat, setos de răzbunare, nepregetind în faţa crimei, 
atingind frontierele dementgei. A povestit împrejurările de 
necrezut ale vieţii lui într-o operă narativă de cel mai mare 
interes pentru cunoaşterea epocii și a unuia, din tipurile re- 
prezentative ale acesteia. Benvenuto Cellini, vestitul gravor, 
sculptor şi orfevru florentin, nu este un artist umanist ca 
Michelangelo, maestrul lui ; este un artist desprins dintre 
indeminaticii meșteșugari ai vremii gi pástrind conștiința 
categoriei lui sociale. Nu manifestă atitudini inspirate, nu 
vrea să i se recunoască însușiri intelectuale înalte, nu aspiră 
la condiţia intelectualilor, cum doreşte uneori Rafael, dar 
este foarte mindru de măiestria lui. Caută cîştigul pe Ting 
mai-marii vremii, tirani cardinali, papi, regele Franţei el 

însuși, care îl răsplătesc cu generozitate şi îi acordă favoru- 
rile de care viaţa lui, atît de neregulată, avea atîta nevoie; 
iar el este mindru de recompensele și protecţiile primite, 
dar mai ales de operele lui, înfățișate de el ca neîntrecute, 
fără comparaţie posibilă cu altele, depășind nemăsurat tot 
ceea ce nenumărați lui rivali ar fi putut face. 
Individualismul lui Cellini este al unui artist, dar nu al 
unuia care beneficiază de o inspiraţie divină, ci al unuia 
care, prin dexteritatea lui fabuloasă, devine autorul unor 
opere unice gi stîrneşte o admiraţie entuziastă, notată, în 
fiecare ocazie, cu o satisfacţie de sine mărturisită fără nici 
o sfială. Cînd papa Clement VII îi refuză un loc bine re- 
munerat la curtea sa, pentru motivul că bogăţia ar scădea 
zelul artistului, Benvenuto îi replică : „Afle Sanctitatea Voas- 
trá că prinții, îmbogăţind pe artişti, hrănesc gi învie geniul 
lor, care, în cazul contrariu, se prăpădește de slăbiciune“. 
Pleacă apoi furios, şi papa regretă refuzul lui: „Dracul 
ăsta de Benvenuto nu poate suporta nici o observaţie. Eram 
gata să-i aprob cererea, dacă n-ar fi fost mai míndru decît 
se cuvine a fi cineva ca un papă.“ Necontenit Cellini trîn- 
teste uşile, rupe legăturile cele mai profitabile, ba chiar 
scoate arma pentru a răzbuna ofensa primită, intr-atit de 
exaltată este conştiinţa de sine a artistului unic, făuritorul 
unor minuni nerepetate în lume. Astfel de reacțiuni alcátu- 
iesc motivul tipic al autobiografiei lui. Unicitatea lui, supe- 
rioară oricărei norme generale, chiar normei juridice, călcate 
mereu de artistul fără asemănare, este recunoscută de marile 
căpetenii cu care avea de-a face. Cellini ţine să ne asigure 
de înalta preţuire acordată lui. Cînd papa Pius III, fostul 
cardinal Farnese, se urcă pe tronul papal, prima lui grijă 
este să-l cheme pe Cellini ca artist al monetăriei lui. Ben- 
venuto se ascundea însă în acest moment, din pricină că 
asasinase cu puţin timp înainte pe milanezul Pompeo. Papa 
ordonă să i se libereze îndată un act care să suspende orice 
urmărire împotriva artistului. Şi cum un sfetnic observă că 
o astfel de grațiere ar fi rău văzută la începutul unui pon- 
tificat, Pius III răspunde : „Ştiu mai bine ce trebuie să fac; 
aflaţi că oamenii unici în arta lor, cum este Benvenuto, nu 
trebuie să fie supuşi legilor, iar el mai puţin decît oricare 
alţii, căci îmi dau seama că a avut dreptate“. Artistul unic 

n-a primit niciodată o recunoaştere mai deplină. Lui Cellini 
îi place s-o arate. 

Artistul unic este original în mod absolut ; n-are modele, 
nu primeşte îndrumări, pășeşte totdeauna pe un drum al 
său. Cardinalul de Ferrara îi comandă odată o solniţă de 
aur, un obiect rar, cum nu se mai făcuse vreodată. Doi 
prieteni ai cardinalului imaginaseră două proiecte deosebite : 
unul dorea ca Benvenuto să execute solniţa ca o scenă în 
care Venus si Cupido să fie actorii principali ; celălalt pro- 
punea să fie figurată Amfitrita, zeiţa mărilor, înconjurată 
de tritoni. Cellini respinge ambele proiecte, adresîndu-se sfă- 
tuitorilor lui: „Signori, știți desigur ce persoane importante 
sînt copiii regilor și împăraților, ştiţi ce strălucire minunată 
și divină îi înconjoară, dar dacă aţi întreba pe un biet păstor 
umil dacă iubeşte mai mult pe copiii regilor decît pe ai 
lui, vă va răspunde desigur cà îi e mai dragă pregenitura 
lui. Ei bine, am aceeași dragoste pentru copiii artei mele; 
deci vă voi arăta o operă de-a mea, născocită de mine. 
Multe lucruri admirabile în cuvinte nu-și păstrează frumu- 
setea cînd sînt executate ca opere de artă.“ Apoi, după o 
clipă de reflecţie: „Dvs. aţi vorbit; eu voi lucra“. 

Retorica umanistă este umilită în această declaraţie tă- 
ioasă, în care creatorul artizanal se opune învăţaţilor con- 
silieri ai cardinalului de Ferrara. Totuşi, Cellini concepe 
la rîndu-i o operă destul de îndatorată amintirilor literare, 
teogoniei hesiodice, cărții biblice a Genezei, dar și evenimen- 
telor contemporane ale marilor călătorii peste oceane. Cel- 
lini va prezenta deci o operă înfăţișind Oceanul purtat de 
patru cai marini, finind într-o mînă tridentul, în cealaltă o 
corabie ; lîngă el, Pămintul se va sprijini de un templu, 
destinat să primească mirodeniile Orientului ; ambele per- 
sonaje vor fi înconjurate de cele mai frumoase animale ale 
scoarţei terestre şi ale apei, de peștii şi crustaceele mărilor. 

Compoziţia mitologizaută și alegorică a lui Cellini rămîne 
desigur în gustul umanist si constituie un simplu obiect des- 
tinat desfătării artistice. Măiestria artistului unic nu depă- 
seste opera desfătărilor Renașterii, cu palatele, vilele si gră- 
dinile epocii, cu fastul interioarelor pentru care un popor 
întreg de meşteri artisti, de mozaicari, de ebeniști, de cize- 
lori, de tesátori si de boiangii nu pridideau cu lucrul lor, 
cu banchetele, reuniunile, mascaradele vremii. Meșterul biju- 

tier Cellini se alătură efortului artistic atît de general pen- 
tru a întinde raza frumuseţii în jurul oamenilor bogaţi si 
puternici ai secolului. Inventivitatea gi dibăcia lui fără pe- 
reche au o finalitate hedonistă. Leonardo da Vinci le dă, în 
aceeași epocă, alte scopuri, prin care personalitatea superi- 
oară se pregăteşte să ocupe un loc nou în lumea modernă. 


14. GENIU, ȘTIINȚĂ ȘI TEHNICĂ 


Elogiul lui Leonardo da Vinci în biografia pe care i-o 
consacră Vasari 1 conţine, desigur, multe din locurile comune 
ale tradiţiei platonice ale genialităţii. „Se poate vedea, scrie 
Vasari, cum influența celestă face să plouă asupra unor oa- 
meni darurile cele mai preţioase, adeseori cu regularitate și 
uneori într-un fel supranatural ; o vedem reunind fără mā- 
sură, în aceeași fiinţa, graţia şi talentul, și pe aceasta o ve- 
dem ducînd fiecare din aceste calități la un asemenea grad 
de perfecțiune, încît oriunde s-ar îndrepta, fiecare dintre 
acţiunile unei astfel de fiinţe este atît de divină, încît, lăsînd 
în urmă pe toţi ceilalți oameni, calitățile ei apar acordate 
de Dumnezeu și nu obținute prin silința umană.“ După 
acest elogiu foarte general, pe care îl temperează prin rele- 
varea, în firea lui Leonardo, a unei anumite instabilitàti, 
prin care multe din operele acestuia au rămas neterminate, 
Vasari trece în revistă diferitele opere ale eroului său. În legă- 
tură cu toate acestea, biograful pune deopotrivă în lumină 
forţa spiritului care le concepea, ca și îndemînarea miinilor 
care le realizau. Arta devenise, pentru înţelegerea epocii, o 
îndeletnicire a spiritului, cosa mentale, dar Vasari nu uită 
niciodată să amintească, împreună cu aceasta, si ce dato- 
reşte arta abilității manuale şi supleţii procedeelor tehnice. 
Astfel, atunci cind ni-l arată lucrind la tabloul, pierdut 
astăzi, care reprezenta scena nativităţii lui Christos, Vasari 
ne vorbeşte despre lungile momente de aparentă inactivitate 
ale pictorului, care în acele intervale, ca multe alte spirite 
superioare, „cu cît păreau că lucrează mai puţin cu atit 
făceau mai multă treabă, căci atunci caută ele și își for- 


1 Giorgio Vasari, Le Vite de più eccelenti pittori, scultori e archi- 
tettori, 1568 şi de multe ori de atunci. 

mează acele idei perfecte, exprimate și realizate mai apoi 
de mîinile lor“. Împreună cu operele lui de artă, Vasari nu 
vită să amintească și lucrările tehnice ale lui Leonardo, ca, 
de pildă, proiectul unui canal între Pisa și Florenţa, în care . 
urmau să fie abătute apele Arnului, proiecte de mori şi ma- 
sini migcate prin forță hidraulică, proiecte pentru reducerea 
munților şi străpungerea lor prin tunele, pentru ridicarea 
unor mari greutăți, pentru curățirea porturilor, pentru ridi- 
carea la mari înălțimi a unei coloane de apă etc. 

Deși în creaţiile lui de artă Leonardo caută în spiritul 
lui modelele sale, Leonardo nu folosește mai puţin studiul 
şi observaţia naturii. Astfel, cînd își propune să picteze 
suprafaţa unui scut circular, ne povesteşte Vasari, el se în- 
conjoară, în atelierul lui, de șopirle, greieri, șerpi, fluturi, 
lăcuste si lilieci, și observîndu-le deopotrivă, imprumutind 
fiecăruia cîte un aspect al alcătuirii lor, combină figura unui 
monstru atit de: veridic, deşi inexistent în natură, încît el 
putea inspira teroare aceluia care-l privea. Leonardo, ne 
spune Vasari, avea darul să închipuie şi să realizeze figuri 
„mai naturale decît natura însăşi“ : accent aristotelic în ca- 
racterizarea biografului, care-și amintea desigur cà Stagi- 
ritul afirmase cà arta este mai adevărată decît realitatea, 
deoarece ea o reprezintă nu în înfăţișările ei întîmplătoare, 
ci în acele necesare. Noţiunea unei „supranaturi“ marchează 
însă si o aspirație barocă în creaţia lui Leonardo, care, la 
acel sfîrşit al secolului al XV-lea, anticipa preocupări care 
urmau să ocupe un loc din ce în ce mai întins în creaţia 
secolului următor, cînd ideea unei creaţii supranaturale do- 
bindeste în opera unui Arcimboldi (1527—1593) o expresie 
caracteristică pentru noul curent al manierismului. 1 Leo- 
nardo nu perseverează şi nu se rătăcește însă în aceste ar- 
cane ale fanteziei. Mai remarcabilă 1 se pare lui Vasari ob- 
servaga naturii si puterea de a reproduce toate înfățișările 
ei, minuţios observate, ca, de pildă, în portretul Monei Lisa, 
unde „ochii au strălucirea şi umiditatea observabile în viaţă, 
tiviti de roșeaţă, care nu poate fi redată decît cu cea mai 
mare finețe, după cum genele care îi înconjoară sînt execu- 


1 În Alegoria iernii din Muzeul de artă de la Viena, Arcimboldi com- 
bină, de pildă, din imaginea unor rădăcini, iederi şi alte obiecte, chipul 
fantastic al unui bătrîn. 


432 


tate cu extremă delicateţe. Sprincenele, inserţia lor în piele, 
grosimea lor mai mult sau mai puţin pronunţată, curbura 
lor dată după porii pielii, n-ar fi putut să fie reproduse cu 
mai multă naturalete. Nasul, cu nările roze și delicate, este 
în adevăr al unei persoane vii.“ Este lăudată de asemenea 
imaginea atît de adevărată a gurii, a gitului, în care sim- 
tim parcă pulsația arterelor etc. Perfecţiunea acestui por- 
tret 1 se pare lui Vasari a fi datorată unui „artist supra- 
uman“. Portretul se completează prin punerea în lumină a 
înzestrării multiple a unui adevărat uomo universale, prin 
lărgimea spiritului si generozitatea caracterului sáu, prin fru- 
muserea lui, prin forţa lui fizică. Portretul lui Leonardo în 
biografiile lui Vasari este unul din cele mai caracteristice 
pe care ni le-a lăsat Renașterea, în acel moment al evolu- 
uei ei, cînd formula genialităţii se lărgise îndeajuns pentru 
a cuprinde, în afară de trăsăturile marcate de teoreticienii 
anteriori, puterea observaţiei, inventivitatea tehnică, dexte- 
ritatea în serviciul viziunii spirituale. 

Propriile reflecții ale lui Leonardo, rămase mult timp 
în manuscrisele sale și întrunite astăzi în așa-zisul Tratat 
asupra picturii, vin să confirme caracteristicile lui Vasari 
şi să le dea fundamentarea teoretică prin care dobíndesc 
o nouă confirmare năzuințele personalităților superioare in 
epoca finală a Renaşterii. 

În Tratatul asupra picturii, Leonardo afirmă o poziţie 
Caracteristică pentru vremea lui, în raport cu moștenirea 
primită de la antichitate. „Văzînd, notează el cu umor, că 
nu putem găsi o materie de mare utilitate sau agrement, 
deoarece oamenii născuţi Înaintea mea au acaparat toate te- 
mele utile şi necesare, voi face ca acela pe care sărăcia îl 
aduce mai tîrziu la tîrg şi, neputind să se aprovizioneze 
altfel, cumpără lucrurile refuzate de alţii şi care au un pret 
mai mic.“ Notarea temelor noi ale reflecţiei, în raport cu 
acele istovite de speculaţia anterioară, mai ales a celor vechi, 
defineşte poziția partizanilor modernilor, în așa-zisa que- 
relle des anciens et des modernes, care, după un secol și 
jumătate si mai ales în Franţa, va pune temelia doctrinei 
moderne a progresului. 

. Leonardo definește drumurile lui proprii în protest faţă 
de umanismul contemporan, deţinătorul vechii culturi. Pro- 
testează, cu modestie afirmind a nu fi un umanist. Dispretu- 

lui aruncat din tabăra umanismului, îi răspunde cu vorba 
lui Marius către patricienii romani : „Acei care se prevalează 
de sforțările zona. nu vor sá mi le lase pe ale mele*. Ce 
fac însă umaniștii ? Reproduc cuvintele altora, în timp ce 
el, Leonardo, asemeni, dealtfel, cu toate marile spirite ale 
trecutului, se instrulegte din experienţa proprie gi o invocă 
în toate împrejurările. Nu respinge deci învățătura celor 
vechi, ci o urmează mai bine, conducîndu-se după îndru- 
marea lor de-a pururi, experiența originală a lucrurilor 
naturii. Va pune un capăt deci declamaţiei pompoase, reflexu- 
lui în locul obiectului, căci el se simte superior, ca inven- 
tator, umanismului erudit si retoric din jurul său. Ruptura 
cu umanismul este unul din accentele cele mai interesante, 
pentru fixarea noilor poziții, la începutul Tratatului lui 
Leonardo. 

Opunindu-se umaniștilor din jurul său, Leonardo reco- 
mandá ştiinţele, în cîmpul cărora distinge pe cele care por- 
nesc din principii și își cîştigă, adevărurile lor prin demonstra- 
ţia matematică, pe acele nutrite din observaţia simţurilor, pe 
| acele, în fine, care pornind din principii ale spiritului, ajung 
| la operaţiile manuale. Desigur, Leonardo ştie că „nici o cer- 
cetare nu merită numele de ştiinţă, dacă nu trece prin de- 
monstraţia matematică“, Totuşi, dacă ştiinţa nu este nutrită de 
experiență, cum este ea ori de cite ori abordează teme exte- 
rioare experienţei senzoriale, cum sînt esenţa lui Dumnezeu sau 
natura sufletului, asupra cărora disputa nu încetează nici- 
odată, știința rămîne vană. „Fugi de preceptele speculato- 
rilor ale căror raţiuni nu sînt confirmate de experiență“, ne 
îndeamnă Leonardo. El dorește deci o Ştiinţă, care, cel puţin 
într-unul din punctele procesului ei de constituire, să treacă 
printr-unul din cele cinci simţuri, adică printr-o fază de ob- 
servaţie experimentală. Desigur, gradul perfecțiunii celei mai 
înalte îl posedă, pentru Leonardo, ştiinţele numite de el 
instrumentale sau mecanice, acele care dau naştere inven- 
țiilor utile. „Știința instrumentală sau mecanică, scrie Leo- 
nardo, este cea mai nobilă si se ridică deasupra tuturor prin 
utilitatea ei.“ Lauda tehnicii, în tratatul lui Leonardo, in- 
dică un moment social în care revoluția industrială începea 
să se anunţe. Interesele ştiinţifice și tehnice în preocupările 
personalităţilor superioare indică o nouă orientare a vre- 
murilor. 

Depánind astfel de gînduri, Leonardo distinge între ştiin- 
| fele imitabile, adică acele a căror însușire face pe elev egal 

cu maestrul său, și acele inimitabile, acele ale căror procedee 
sînt netransmisibile și ale căror rezultate sînt unice. Pictura 
era, pentru Leonardo, o ştiinţă, deoarece se întemeiază deo- 
potrivă pe principiile geometriei și pe observaţia naturii ; dar 
în acelaşi ump o știință neimitabilă, întrucît nu și-o poate 
însuși decît cel înzestrat pentru ea și care sfírgeste în opere 
care nu dublează realitatea, ca mulajele sculpturii, și nici 
nu se pot reproduce indefinit, ca volumele tipărite. „Singu- 
laritatea acordă picturii excelența ei cea mai înaltă“, scrie 
Leonardo. Această singularitate, despre care antichitatea nu 
'vorbise, va fi recunoscută de aci înainte tuturor artelor, nu 
numai picturii, ba chiar va deveni pentru conştiinţa gene- 
rală una din caracteristicile creaţiei geniale. 


15, NOVITAS 


Umanistii imită ; ştiințificii şi artiştii creează lucruri sin- 
gulare, fără precedent, lucruri noi. Notarea ca semn al creaţiei 
este o idee care va intra cu rol hotăritor în constituirea 
conceptului în pregătire al genialităţii. Printre înfăptuitorii 
noutăţii în lume se numără inventatorii gi descoperitorii, 
amintiţi acum, pentru întîia oară, în rîndurile personali- 
tăților superioare. Cum de s-a putut uita numele intenva- 
torilor unor aparate sau unelte atît de utile sau produ- 
cătoare de frumuseţe, cum sînt ceasornicul, clopotul, compasul, 
clavecinul etc. ? se întreabă Polydorus Vergilius, auto- 
rul scrierii De rerum inventoribus, 1499,! Tipografia cu 
litere mobile, inventatà atunci de curínd, i se pare auto- 
rului o „binefacere divină“. Dar folosul tipografiei i se pare 
lui Egnatius, un umanist venețian, în scrierea De exemplis 
illustrium. virorum, 1554, provenind din putinţa ei de a răs- 
pîndi formele latinei clasice și deci de a „nimici barbaria în 
limbă“ 2: un argument umanist care nu dă nicidecum seama 
de însemnătatea dobîndită de invenţia tipografiei în cultura 
modernă. 


1 Citat la Zilsel, op. cit., p. 132. 
2 Ibid., p. 133 urm. 


Epoca asistase si la marile călătorii gi descoperiri geo- 
grafice, prin care aspecte noi fuseseră anexate vechii ima- 
gini a lumii. Pigafetta, însoțitorul lui Magellan, în călătoria 
acestuia în jurul lumii, admiră în eroul lui ingeniul, setea 
de ştiinţă, statornicia eroică a caracterului. Ramusio, care 
dă, la mijlocul secolului al XVI-lea, o carte despre marile 
navigaţii ale vremii, crede că Cristofor Columb „a dăruit 
lumii o altă lume, o faptă incomparabil mai mare decît cea 
a lui Homer“.1 Acesta din urmă povestise vechi întîmplări, 
Columb descoperise un continent nou. Aducerea sub aceeași 
măsură a creaţiei poetice şi a descoperirii geografice este 
o idee caracteristică pentru atmosfera umanistă a vremii. 
Columb este obiectul unei veneraţii foarte generale. Guicciar- 
dini, istoricul Florenței, explică marea călătorie a lui Co- 
lumb prin setea lui de ştiinţă, ca şi prin dorința de a răs- 
pindi creştinismul, în timp ce episcopul Giovio, autorul unei 
culegeri de biografii, cum au fost scrise atîtea în epocă, so- 
coteste cá, in vestita lui întreprindere, genovezul Columb a 
urmărit să întunece gloria spaniolilor. 2 

Nu este de mirare deci că noutatea, apreciată în atitea 
din invențiile şi descoperirile vremii, intră ca un criteriu 
de apreciere și în sfera de idei estetice ale timpului. Îl în- 
tîmpinăm la Iulius Caesar Scaliger, autorul vestitei Poetice 
de la mijlocul veacului al XVI-lea, o operă care constituie, 
în mare parte, un comentar al Poeticei lui Aristotel, desco- 
peritá atunci de curînd şi reintratá în circulația literară a 
vremii, dar care conţine şi vederi noi, în care se desem- 
nează îndrumări menite dezvoltării viitoare. Antichitatea cu- 
noscuse, prin Quintilian, deosebirea dintre artele care valo- 
rează prin dezvoltarea, prin fapta manifestată de ele, cum 
sînt spectacolul, dansul sau cîntecul si artele valoroase prin 
rezultatul faptei, prin întocmirea finală rezultată dintr-o 
acțiune anterioară, cum sînt artele mecanice. K. Borinski,? 
care comentează aceste idei, critică vechea distincţie a lui 
Quintilian pentru motivul că nu tine seama de faza pregă- 
tirii în artele spectacolului, ale dansului gi cîntecului, faţă 


1 Ibid., p. 138. 

2 Ibid., p. 143, 140. 

3K. Borinski, Die Antike in Poetik und Kunsttheorie, vol. I, 1914, 
p. 227 urm., pentru cele ce urmează relativ la Scaliger. 

de care producţia finală este nu numai o faptă, dar si un 
rezultat. Scaliger însuși luase atitudine faţă de clasificarea 
lui Quintilian, arătînd că și poetul valorează prin fapta lui 
creatoare de noutate. Poetul este un făptuitor, factor. Nou- 
tatea este lauda supremă în materie de poezie. Suma enim 
laus în Poetica novitas, scrie Scaliger. Vergiliu a fost crea- 
torul. unei alte lumi, a unei a doua naturi, altera natura. 
Borinski vede aici o anticipare a ideii lui Baumgarten, crea- 
torul esteticii moderne, care va vorbi despre caracterul etero- 
cosmic al artei. 

Astfel de aprofundări ale înţelesului filozofic al creaţiei 
artistice vor lichida concepţia umanistă a poeziei ca imitație 
a marilor modele. Ideea era în aer. Aretino, polemistul cu 
o reputaţie atît de discutabilă, va scrie, încă înaintea lui 
Scaliger, pentru a protesta faţă de norma imitaţiei mode- 
lelor, atit de generală in cercul umaniștilor. Aretino este 
un autodidact, lipsit de formaţia atit de bogată și de com- 
pletă a umanigtilor, un spirit îndrăzneţ în luptă cu corpu- 
rile constituite și cu personalitățile respectabile, și tocmai 
relativa lui pregătire, ca și situaţia lui problematică în so- 
cietatea vremii îi oferă condițiile unei libertăți spirituale, 
din care ideile timpului ies îmbogăţite: „Adevăraţi imi- 
tatori ai lui Petrarca şi Boccaccio sînt acei care exprimă 
propriile lor impresii cu graţia cu care au făcut-o Petrarca 
și Boccaccio, nu acei care fură expresii și versuri întregi 
din ei... O, ceată neroadă! Vă spun că poezia este în na- 
tură o toană, cà ea se întemeiază pe delir (furore), iar dacă 
acesta lipsește, cîntecul poetului nu este decit o tamburină 
fără clopoței si un turn de biserică fară clopot... Deci, da- 
ți-mi dreptate atunci cînd sînt de părerea înţeleptului pic- 
tor care, întrebat odată pe cine imită, a arătat un grup de 
oameni, vrind să zică prin aceasta cà îşi alege modelele din 
viață si din realitate, aşa cum fac și eu cînd vorbesc sau 
cînd scriu. Simpla natură, al cărei secretar sînt, îmi dic- 
teazá cînd scriu, si patria mea îmi dezleagă limba, atunci 
cînd credinţa superstițioasă într-o limbă străină vrea să mi-o 
lege... Nu mă imit decît pe mine, asta e sigur“.! Intere- 
santa scrisoare conţine ideea cà imitaţia artistică trebuie să 
aibă ca obiect spiritul marilor creaţii, nu materia lor, cà 


t. Aretino, Lettere, I, 123. Citat şi la Zilsel, op. cit., p. 258. 

entuziasmul este starea de spirit a poetului, cá realitatea este 
obiectul creaţiei, cá observaţia realităţii este metoda proprie 
artistului, că originalitatea este meritul cel mai de seamă 
al acestuia. Asociaţia dintre norma originalității și a realis- . 
mului deschide unul din drumurile pe care arta se va an- 
gaja de aci înainte 


16. FURIA EROICĂ 


Furor poeticus este o expresie pe care o cunoaște și ter- 
minologia literară a evului mediu. t Era un alt nume pen- 
tru entuziasmul grecilor, pentru inspirația latinilor. Gior- 
dano Bruno asociază cuvîntul fwrore cu epitetul eroico, în 
titlul vestitei opere în care lanţul sonetelor este întrerupt 
de comentariul filozofului-poet, după modelul statornicit de 
Dante în Vita nuova. Marea personalitate a lui Bruno ma- 
nifesta un temperament pe care epoca anterioară nu-l mai 
arătase în aceeași formă a reacţiilor lui. Călugărul dominican, 
în protest față de doctrinele oficiale ale bisericii, menindu-se 
din aceasă pricină lungului exil şi rătăcirii prin Germania, 
prin Franța şi Anglia, pînă la înapoierea lui în patrie și 
moartea pe rug, ne înfăţişează unul din destinele patetice 
ale Contrareformei. În I? Candelaio, prima lui operă, o co- 
medie de caracter, se înfățișează astfel pe sine: „Autorul, 
dacă l-aţi cunoaște, afi zice că are o fizionomie rătăcită 
(smarrita) ; pare că ar fi privit mereu chinurile infernale; 
ride numai fiindcă rid și alţii ; îl veţi vedea tot timpul dez- 
gustat, în răspăr și bizar“. Este un melancolic al Renașterii, 
asa cum putem întîmpina mai mulţi printre oamenii si ca- 
racterele descrise de poeţii vremii. L-aș asemăna cu Tasso, 
prin felul sáu de a se expune persecuțiilor sorții, prin por- 
nirea de a se cufunda în sine, prin înflăcărarea fanteziei lui. 
Rolul lui Bruno în cultura vremii a fost însă cu totul deo- 
sebit de al poetului Ierusalimului liberat. Stápinind twate 
izvoarele culturii vechi, este totuşi un antiumanist, și por- 
tretul în care zugrăvește pe un pedant al timpului, pe Po- 
lini, într-una din operele lui principale, în De la causa, 


1 Berinski, op. cit., I, 14, 126. 

principio e uno, seamănă cu declaraţiile antiumaniste spi- 
cuite mai sus sub pana lui Cellini, a lui Leonardo, a lui 
Aretino: „Este unul dintre acei care, atunci cînd constru- 
ieşte o perioadă frumoasă, o scrisoare elegantă, sau cînd pre- 
pară, în bucătăria ciceroniand, o frază împodobită, crede 
că înflorește din Tullius, că a revenit pe pămînt Sallust, 
că e un Argus care vede orice literă, orice silabă, orice fel 
al vorbirii; cà Rhadamantus umbras vocat ille silentium ; 
critică vorbirile discută frazele şi constată că una amin- 
teste pe cutare poet, cealaltă pe cutare, autor de comedii, a 
treia pe nu ştiu care orator. Una e viguroasă, alta e uşoară, 
alta e sublimă, alta e humile dicendi genus; un fel de a 
„vorbi i se pare grosolan şi, dacă ar fi fost altfel întocmit, ar 
fi devenit delicat ; iată pe un scriitor copilăros, nu tine seama 
de antici, non redolit Arpinatem, desipit Latium; a Băsit 
o expresie care nu e toscană și n-a fost împrumutată din 
Boccaccio, Petrarca, sau din alt bun scriitor etc.“ Este sa- 
ura pedantismului împodobit cu citate, a retoricii goale, a 
interesului exclusiv pentru texte, manevrind cele citeva ca- 
tegorii lăsate moştenire de cercetarea, filologică a anticilor. 
El însuşi, Bruno, este un spirit animat de curiozitatea cea 
mai deschisă pentru noutate și, dacă nu întreprinde observaţii 
în domenii necunoscute si nici nu face proiecte tehnice în- 
dráznete, ca Leonardo, nu este mai puțin un rebel față de 
vechile tradiţii cultivate în Academii. Este, de asemeni, un 
adversar al aristotelismului, transmis prin tradiţiile scolas- 
tice ale bisericii. Materia nu mai este, pentru el, o simplă 
posibilitate, o tabula rasa, un prope nibil, pe care vine s-o 
anime și să-i dea realitate, intervenind dinafară, formele 
substanţiale, entelehiile, despre care vorbea încă ştiinţa 
vremii. Aristotelismul menținea și justifica vechiul dualism. 
Bruno, descoperă însă că materia este fecundă, că formele 
provin din sînul ei, și că, prin urmare, întreaga realitate 
materială este insuflegità, că totul trăieşte și manifestă pre- 
zenţa unui principiu divin, infuz în întreaga creaţie. Bruno 
ajunge astfel la un panteism în care se frînge vechiul dua- 
lism religios: soluţie intermediară, care anunţă monismul 
materialist al ştiinţei moderne. Însuflețirea lui pasională il 
face să izbucnească în cîntec pentru a celebra principiul, 
cauză și unitatea întregii lumi, ceva asemănător cu ,su- 


fletul lumii“ despre care vorbise Platon. Ascultaţi unul 
din sonetele puse în fruntea operei citate : 
Principiu, cauză şi unitate | 
Din care vine viață şi mişcare, | 
În lung şi-n larg, în spaţii depărtate, 
În cer și în infern, prin cutezare 


| A spiritului înţeleg că ce-i măsură 
Și act şi cantitate nu cuprinde 


Întreg principiul care în natură 
| : Peste ce-i jos, sus, la mijloc, se-ntinde. 


Prostia oarbă, timp avar, destinul, 
| Nedemnul zel, invidia, josnicia, 
Cruzimea inimii, blestemul, chinul 


N-ar izbuti să-mi tulbure tăria 
Și peste ochi punîndu-mi văl obscur 
Să nu mai văd lumina dimprejur. 


Sonetul cuprinde, împreună cu expresia unui principiu 
filozofic, pe aceea a atitudinilor de luptă cu epoca în care 
Bruno vede prostie, invidie, inechitate, cruzime. Este un 
suflet luptător si chinuit, un geniu cum va apărea din ce 
în ce mai des de aci înainte. Peste îngustimea si josnicia 
vremii, el se ridică prin delirul lui clarvăzător, prin furie 
eroică. în Degli eroici furori se pictează mai bine ca în orice 
altă operă a lui. Este un suflet solicitat de tendinţe contrarii, 
un om pe care delirul iubirii intelectuale, amor intellec- 
tualis, îl agită, cum ni se arată în acest sonet petrar- 
chist, cu multele lui antiteze : 


Insignele înaltului amor 

Le recunosc speranţe cînd îngheaţă, 
Dorinji cînd se trezesc din somnul lor, 
Cînd pling şi rîd, şi cînd pe faţă 


Mi se citesc tristeţi şi bucurii, | 
$i lacrimi curg si Hacárá nebuná 
Se-aprinde-alături, încît ştii 

Că Tetis şi Vulcan pot sta-mpreună. 


Iubesc pe altul, însumi mă urăsc, 
În umbră mă cufund, cînd se ridică 
Pe stîncă dorul meu dumnezeiesc. 


De-a pururi Juge, pururea mi-e frică 
Să-l pierd cînd cred a-l fi găsit, si-oriunde 
Pe cît îl caut, tot mai mult s-ascunde. 


Este un om interiorizat. Nu caută sprijinul lui în afară 
şi nu aşteaptă recunoașteri și recompense. Ficţiunea mitolo- 
gică a muzelor nu-i este necesară. Duhurile lui inspiratoare 
se găsesc în sufletul lui. Acolo se găseşte Parnasul, cu stin- 
. Cile si izvoarele lui. Îşi recunoaște calitatea de poet $i nu do- 
reste să se împodobească decît cu laurii acestuia, după cum 
ne spune următorul sonet : 


Parnasul socotesc a-l fi găsit 

În mine însumi, astfel încît muze 
Doar propriile gîndiri le-am socotit 
$i mi-au fost martore si călăuze. 


Sărmanii ochi plingind mi-au fost doar ei 
Izvoare-n Helicon curgind pe stîncă. 
Si-n mine-aflai pe zei şi semizei, 

Cum e-a poetului chemare adincá. 


La ce-aș dori să fiu ştiut de regi 
Și răsplătit de împărați si papá ? 
Menirea în viaţă tu ti-alegi, 


Iar faimă si cinstiri nu má adapá ; 
Destul îmi e să cuget i-am cuvint, 
Cununi doar să doresc de laur sfint. 


Într-un alt sonet, el ştie că destinul lui porneşte din sine 
însuși, din propria lui întocmire în care se găsesc toate for- 
tele menite a-l distruge. Dar cu generos amor jati acceptă 
soarta pe care i-o pregătește propria lui fire : 

Zburdalnic fluture nu stie 
Că-l mistuie lumina ce iubește. 
Nici cerbul la izvor cînd se îmbie 
Nu simte vinátorul că-l pindegte. 


Prin dulci alei licorna a pășit, 
Nu bănuiește laţul ce-o va stringe ; 
Dar eu cunosc cui sînt Jágáduit, 
Izvorul ştiu că-l voi rogi cu singe. 


Mi-e cunoscut arcanul trădător 
Si rugul ce va consuma îndată 
Nebunul ins cu firea-i blestemată. 


Cum aş putea porni pe-un alt pripor 
Cînd însăși întocmirea mea cuprinde 
Săgeata, streangul, torța ce aprinde ? 


Tema sacrificiului consimţit al gînditorului care păti- 


meşte prin însuși felul înaltei lui înzestrări revine și într-un 
alt sonet. De data aceasta este folosit simbolul lui Acteon, 
care, surprinzind pe Diana ín undele piriului din pădure, 
este sfîșiatr de propriii lui cîini, asmuţiți de pudica zeiţă: 


Ducindu-y cîinii lui la vînătoare 
Acteon a găsit destinu-n drum : 
Pe căi abrupte si ocolitoare 

Urme de pradă cá se-ntreabă cum 


Ce-i muritor divin e totodatá, 
Cind vede trup din unde, cizelat, 
În aur, fildeş, marmură curată — 
Și vînătorul deveni vinat ! 


Copoii-n lanţu-i nu-i mai stăpîneşte, 
La semnul Dianei, ei s-au azvirlit 
Pe Acteon să-l sfiyie cîineşte. 


O, cugete al meu prea chinuit, 
Inaltele gindiri le-avînt spre stele, 
Dar impotrivá-mi vin si mor prin ele. 


Este parcă aici o curioasă povestire a sorții poetului, 


ale cărui concepţii îl vor duce pe rugul de la Campo dei 
Fiori. În lectura Furülor eroice ale lui Bruno se intregeste, 
pentru noi, portretul geniului martir, un tip moral pe care 
nu l-am mai întîlnit pînă acum, dar care se va ivi mereu 

de aci înainte, odată cu rolul din ce în ce mai întins pe 
care. gînditorii și artiştii îl vor juca în societăţile moderne, 
cu însemnătatea ce li se recunoaște, cu creşterea sentimentu- 
lui lor de răspundere, cu sacrificiile ce li se impun şi pe care 
ei le acceptă. Geniul se îmbogățește cu conștiința de a deţine 
unul din posturile conducerii spirituale a lumii. Giordano 
Bruno ne face să simţim această transformare în conștiința 
de sine a geniului modern. Socrate murise în ciuda pre- 
moniţiilor demonului sáu. Bruno va muri prin el, prin 
amor intellectualis, prin pornirea entuziastă a spiritului care 
recunoscuse adevărul și-l anunţase lumii. 


17. REGULA ACTIONEAZÁ GENIUL 


În timp ce conceptul platonician al entuziasmului do- 
bindeste o expresie atit de puternică la Giordano Bruno, 
poet și ginditor modern prin principiul pe care-l anunţă, 
acela că lumea nu poate fi explicată decît menţinîndu-te în 
interiorul ei, un principiu imanentist, se urma şi dezvoltarea 
unui alt proces, menit să ducă la eclipsa pentru cîtva timp 
a ideii de geniu. Descoperirea Poeticii lui Aristotel, prima 
traducere latină a acestui text de către Giorgio Valla (1498), 
publicarea textului grec de către Aldus, a doua traducere 
mai bună a lui Alessandro Pazzi (1536) produc o bogată h- 
teratură de comentarii. Aristotel dăduse în Poetica „regulile“ 
marilor genuri literare, adică norme recunoscute de rațiune, 
şi sugera acum, neapărat, ideea că în creaţia poetică spiritul 
nu este călăuzit de un geniu mai mult sau mai puţin supra- 
natural, ci de raţiunea omenească. Se formează astfel con- 
ceptul unei ratio poetica, ragione poetica, cu rol impor- 
tant în teoriile vremii. Legislatorul acestei raţiuni, acel 
care i-a recunoscut si i-a formulat legile, ar fi fost Aristotel. 
A crea poetic nu mai înseamnă, pentru poeticienii aristo- 
telici din epoca finală a Renaşterii și din vremea clasicismu- 


“lui francez, a te abandona delirului inspirat de un zeu, ci a 


aplica regulile imanente fiecărui gen literar. 


1.K. Borinski, Die Antike in Poetik und Kunsttheorie, I, p. 222. 

Boileau, in a sa Z'Art poétique, integrînd toate rezulta- 

| tele speculagiei poeticienilor aristotelici ai Renaşterii t, nu 
uită să invoce, ca o primă condiție indispensabilă a creației 

| poetice, prezența geniului în poet. Cine n-are în minte cu- . 
noscutele versuri de început ale Cíntului I? 


C'est en vain qu'au Parnasse un téméraire auteur 
Pense de l'árt des vers atteindre la bauteur : 

S'il ne sent point du ciel l'influence secrete, 

Si son astre en naissant ne l'a formé poète, 

Dans son génie étroit il est toujours capti] : 

Pour lui Phébus est sourd, et Pégase est retif. 


| În aceste versuri, Parnasse, Phébus, Pégase sînt simple 
ornamente literare ; de asemeni expresia: du ciel l'influence 
secrete este o reminiscență platonică, filtrată prin mistică 
astrologică, cu funcțiune mai degrabă decorativă. Cit despre 
cuvîntul génie, el este luat aici în unul din sensurile posi- 
bile ale latinului genius, în sensul de înzestrare înnăscută 
specifică. Abia în versul 10: „Ni prendre pour génie un 
amour de rimer“, génie înseamnă putere creatoare poetică. 
Dar si acest cuvint, în contextul lui pseudoclasic, nu pare 
a răspunde unei reprezentări mitice reale, ci constituie tot 
un ornament stilistic, căci, după acest preambul oarecum 
| convential, Boileau trece la temele reale ale gîndirii sale este- 
tice: formularea regulilor interne ale feluritelor genuri lite- 
| rare. Creaţia literară este, pentru întreaga critică din epoca 
lui Boileau, lucrare de aplicare a regulilor, și frumuseţea 
pretuitá de epocă este aceea conformă regulilor, la beauté 
régulière. Regula detronează geniul in gîndirea estetică a 
Renașterii tirzii și în clasicismul francez. 

Dezvoltarea de idei semnalată aici în legătură cu poezia 
se repetă și în doctrinele privitoare la artele plastice. Borin- 
| ski a atras, astfel, atenția asupra noului concept al con- 
venientei (convenientia), care vine să ocupe, în teoriile estetice 
ale Renașterii tardive, locul deținut mai înainte de conceptul 
platonic al ideii, modelul etern al lucrurilor, pe care artistul 
îl contemplă în fantezia sa, înainte de a-l realiza în mate- 
rialele artei lui. 2 Doctrina estetică a convenienjei, adică a 


1 R. Bray, La formation de la doctrine classique en France. 
2 K. Borinski, op. cit., ibid. 

raportului de convergenţă dintre toate părţile unui obiect 
frumos, impunea neapărat ideea că opera de artă mani- 
festá o anumită proporţionalitate cantitativă pe care teore- 
ticienii perioadei finale a Renașterii se aplică s-o găsească 
şi s-o formuleze în acele rețete de artă, cum au fost atitea 
propuse în epocă. Sînt numeroşi teoreticienii, recrutați mai 
ales printre artiști, care caută numărul sau secțiunea de aur, 
adică proporţia perfectă, aceea care poate fi găsită în toate 
operele frumoase ale picturii, ale sculpturii, ale arhitecturii. 
Investigația geometrică merge chiar mai departe în studierea 
structurilor cantitative ale operelor frumoase ale artei: ast- 
. fel iau naştere opere ca tratatul lui Luca Pacioli, De divina 
proportione (1509) sau acele ale lui Dürer, Palladio, Vig- 
nola, Daniele Barbaro s.a. t 

Implicagiüle geometrice ale artei dau creaţiei acesteia ca- 
racterul unei lucrări științifice şi tehnice, cum o márturiseau 
atîţia artiști ai vremii, chiar cei mai mari, un Leonardo, un 
Rafael. Epoca cunoaște, desigur, noţiunea de ingenio, în- 
“zestrarea înnăscută gi diferenţială, despre care vorbesc atitea 
din scrierile Renașterii, dar geniul, în sensul antic al unei 
puteri iraționale creînd în neștiinţa de sine, cum credea 
Platon, este un concept din ce în ce mai rar invocat faţă 
de progresul metodelor raţionale si exacte în artă, faţă de 
noua estetică a „regulilor“, a „convenienţei“ și a „propor- 
pilor“. 

Geometrizarea artelor, în doctrinele epocii finale a Re- 
naşterii, putea da naștere la consecințe inadmisibile. Este 
arta, în adevăr, o simplă totalitate de proporţii convena- 
bile? Facultatea prin care luăm cunoștință de acestea se 
reduce la simpla constatare a acestora, la simpla lor mă- 
surătoare ? Artistul nu este oare decît un calculator, un 
geometru care fasonează materialele lui după anumite norme 
cantitative ? Raționalismul matematic al teoreticienilor Re- 
naşterii avea nevoie de o adincire, de o înmlădiere, de o 
completare, ba chiar de o depășire a lui. Este ceea ce se 


1 Asupra rezultatelor mai vechi şi mai noi în această direcţie, vd. 
Matila C. Ghyka, Esthétique des proportions dans la nature et dans 
les arts, 1927. 

produce în dezvoltarea ideilor estetice ale secolului al 

| XVIII-lea. 1 

S-a arătat, astfel, pe rînd, că frumuseţea convenientei 
unei opere de artă, perfecțiunea raporturilor care o consti- . 
tuie, manifestă un conţinut, si că adevărata frumuseţe este 
interioară. Încă de la începutul secolului, Shaftesbury afir- 
mase că realităţile fizice, corpurile, nu sînt frumoase decit 
pentru că o gindire, un suflet le-a conformat astfel. În con- 
venienţa operelor, ba chiar și în aceea a naturii, transpare 
o altă convenienţă, aceea a adevărului şi a binelui, astfel 
încît frumuseţea exterioară nu este decît reflexul acestora. 
Identificarea frumosului cu adevărul şi binele, în opera lui 
| Shaftesbury, reunite in Characteristics of men, manners, 
opinions, times, reia de fapt doctrina antica a kalokagatbiei 
si înseamnă încercarea cea mai remarcabilă a vremii de a 
depăși raționalismul matematic al Renaşterii. Ideile lui 
Shaftesbury au trezit un puternic ecou. În La Nouvelle 
Héloïse, J.-J. Rousseau va scrie: „Am crezut totdeauna cà 
binele nu este altceva decît frumosul în acţiune, că legăturile 
dintre bine gi frumos sînt infinite și că izvorul lor comun 
este natura bine ordonată. Rezultă din această idee că gustul 
(estetic) se perfecționează prin aceleași mijloace ca si în- 
telepciunea, si că un suflet care reacţionează la farmecele 
virtuţii trebuie să fie sensibil la toate felurile frumuseţii.“ 

Facultatea prin care luăm cunoștință de frumuseţe nu 
poate fi deci simpla rațiune care constată, prin măsurătoare, 
convenienga raporturilor, ci o facultate specială, un al „şa- 
selea simţ“, cum o vor numi unii din esteticienii englezi ai 
secolului, „gustul“, sau „bunul-gust“, cum i se va spune 
acestei facultăți în mod foarte general. ,Bunul-gust^ este 
mai rapid decît rațiunea în constatarea şi aprecierea conven- 
tiei raporturilor. „Bunul-gust“ anticipează deci raţiunea. Este 
ceea ce va constata J. P. Crousaz în al său Traité du 
Beau, 1715 : ,Bunul-gust ne face să preţuim prin sentiment 
ceea ce rațiunea ar fi aprobat, după ce ar fi avut timpul să 
examineze îndeajuns pentru a judeca prin idei juste.“ ? 

În fine, artistul nu poate fi un simplu calculator, un 
geometru. În articolul despre Artă, scris pentru Enciclopedie, 


t Asupra acestei dezvoltări, vd. si lucrarea lui W. Folkierski, Entre 


le classicisme et le romantisme, 1925. 
2 Citat la Folkierski, op. cit., p. 39. 

Diderot recunoaşte că elementele matematice sînt necesare 
artiştilor (prin care el înțelege, dealtfel, nu numai pe crea- 
torii operelor frumoase, dar şi pe inventatorii tehnici), dar 
că aceste elemente nu sînt suficiente. I se cer artistului, re- 
marcă Diderot, cunoştinţe mult mai variate, o cuprindere 
mult mai bogată a realităţii, fără de care arta rămîne infe- 
rioarà scopurilor ei. Diderot va vorbi deci de o geometrie 
intelectuală şi de o geometrie experimentală, pentru a arăta 
că numai aceasta din urmă poate corecta şi completa rigoa- 
rea oarecum simplistă a celei dintii. Este adevărat că, făcînd 
aceste observaţii, filozoful se aplică mai ales la artele me- 
canice, dar între acestea şi artele frumoase el constată o 
"unitate, după cum ne convingem din parcurgerea întregului 
articol. „Industria oamenilor, aplicată producţiilor naturii, 
pentru a răspunde nevoilor, luxului, plăcerii sau curiozităţii 
omenești, a dat naştere ştiinţelor şi artelor.“ În orice artă, 
ni se spune mai departe, există o parte de speculație, de 
„cunoaștere inoperativá a regulilor artei“, şi de practică, 
adică de „folosința dobîndită prin deprindere (lbabituel) și 
fără reflecţie a acelor reguli“. Observatia este esențială. Nu 
cumva. artistul, artistul genial, se poate dispensa de cunoa- 
şterea raţională a regulilor ? După ce regula detronase ge- 
niul, acesta va detrona regula. 
Este ceea ce se întîmplă în aceeași epocă. 


18. NOUA NOȚIUNE A GENIULUI 


Noua noţiune a geniului nu se introduce şi nu se răspîn- 
deste fară dificultăţi. Voltaire o găsește sub pana scriitorilor 
din vremea sa, încît se decide să-i consacre un articol in 
Dicționarul filozofic. În prima secţiune a articolului şi în ar- 
ticolul următor (Génies), Voltaire se ocupă mai ales de înţele- 
sul dat de către antici cuvîntului latin genius și dubletului 
său grec, daimon. În restul secţiunii prime şi în a doua sec- 
fiune, Voltaire încearcă să degajeze înţelesul cuvîntului, așa 
cum se prezenta în scrierile vremii, dar nu pare a crede că 
este indispensabil şi că alţi termeni nu l-ar putea înlocui cu 
succes. Geniul n-ar fi altceva decit talentul sau, cel mult, 
talentul într-un grad superior al manifestării lui, Geniul se 
caracterizează prin facultatea invenţiei, adică prin puterea de 
a produce opere originale. Voltaire nu omite a-și pune pro- 

blema, moștenită din Renaștere, | referitoare] la valoarea rela- 
tivă a creaţiilor originale față de aceea orientată de marile 
modele ale maeștrilor, şi care, stimulată, de acestea, le poate 
depăși. „Cine pretuieste mai mult, se întreabă Voltaire, geniul 
fără maestru sau maeştrii care au atins perfecțiunea, imitind 
și depăşind pe vechile genii ?* Publicul nu pare, după Vol. 
taire, că ezită în fata acestei întrebări. Inventatorul suveici 
a avut mai mult geniu decît ţesătorul actual, dar acesta din 
urmă produce o pînză mai bună. Noile tapiserii Gobelins 
sînt mai frumoase decît vechile tapiserii flamande, acele care 
marchează începutul acestei arte, stampele moderne sînt pre- 
ferate vechilor gravuri în lemn, muzica modernă cîntului 
gregorian. Voltaire crede deci în progresul artelor şi nu se 
îndoiește deloc cá, manipulind anumite mijloace tehnice, chiar 
artele frumoase pot da rezultate mai valoroase odată cu 
perfecţionarea acelor mijloace. Este o preferință pentru for- 
mele artei în epoca unei civilizaţii mai înaintate, acea poziţie 
a pretuirii care făcea pe atîți umaniști ai Renașterii să-l 
prefere pe Vergiliu lui Homer. Ce-ar fi zis Voltaire de noile 
criterii ale aprecierii care, în aceeaşi epocă, triumfă i în Scienza 
nuova a lui Vico, pentru care geniile cele mari sînt acele ale 
epocilor de barbarie și primitivitate, ale epocilor care gîndesc 
în chip firesc poetic și posedă o originalitate incontestabilă, 
tocmai fiindcă se manifestă fără antecedente, fără maeştri si 
modele ? Această răsturnare a poziţiilor se va impune curînd, 
Desigur, Voltaire cunoaște şi genii care au creat Valori su- 
perioare fără să se îndrume după un model si, printre acestea, 
crede a putea cita pe „Poussin, mare pictor înainte de a fi 
văzut tablouri bune“, pe un Lulli, „care, mai înainte de a fi 
auzit un bun muzicant în Franţa, avea „geniul muzicii“. Vol- 
taire lasă neexplicate astfel de împrejurări. Dealtfel, pre- 
tuirea filozofului nu se îndreaptă decit către geniile care 
manifestă gust, un cuvînt prin care el înţelege, după cum ne 
arată articolul Dicţionarului filozofic consacrat acestui cuvînt, 
fidelitate în imitarea naturii, delicateţe, forță a imaginaţiei, 
cunoaştere a regulilor. Un geniu fără gust se expune erorii Și 
nu ştie să evite grosolănia. Voltaire este teoreticianul artei 
civilizate. Impulsivitatea genială îi repugnă, şi marea consu- 
matie pe care o făcea epoca de cuvîntul geniu îl impacien- 
tează. Dacă geniul nu este decît un talent superior, nu este 
oare ridicol să-l intrebuintàm ori de cîte ori ne aflăm chiar 

in faţa unei înzestrări mai modeste? Voltaire recomandă 
deci rezerva prudentă faţă de circulaţia atît de întinsă a 
cuvîntului în vremea lui. 


19. RESTITUTIA GENIULUI 


„Regulile transformă arta într-o rutină“, va spune odată 
Diderot. Este expresia cea mai radicală împotriva domniei 
clasiciste a regulilor și începutul unei ere noi în istoria ideilor 
estetice. A fost rolul istoric al lui Diderot acela de a fi 

restituit intelegera $i cultul geniului, într-un moment în care 
vechea estetică a clasicismului devenise insuficientă și se pre- 
gătea o nouă formulă de artă. 

Diderot consacră Geniului unul din articolele Enciclope- 
diei, în care ni se propune definiția: „Întinderea spiritului, 
forța imaginației și activitatea sufletului, iată în ce constă 
geniul“. Cercetarea se va mişca deci pe teren psihologic, pe 
acel al unei psihologii senzualiste, aşa cum o practicase Locke, 
cum o practica în epocă Condillac. 

Omul obişnuit, ne spune Diderot, primește de la mediul 
său numeroase senzaţii, dar numai pe acele care stau într-un 
raport oarecare cu nevoile sau gusturile sale. Este privilegiul 
geniului de a primi senzaţii și de la lucruri în afară de această 
sferă, de a le asocia cu sentimente puternice, de a le reproduce 
cu intensitate şi cu putere Vizionară. „Geniul înconjurat de 
obiectele de care se ocupă nu şi le aminteşte, ci le vede: nu 
se mărginește a le vedea, ci se lasă mişcat de ele ; în tăcerea 
şi întunericul camerei sale se bucură de cîmpia rîzătoare Şi 
fecundă ; vîntul îl îngheaţă, îl arde soarele, il înspăimîntă 
furtunile. Sufletul se complace în aceste emoţii de o clipă, le 
cultivă, le sporeşte ; „dorește ca, prin culori adevărate, prin 
trăsături nesterse, sá Íntrupeze. fantomele create de el si care-l 
fac să-și iasă din sine și să se învioreze prin ele.“ 

Frumosul portret al omului de geniu nu mai face deloc 
apel la recuzita platoniciană, nici măcar ca element de deco- 
rage, asa cum mai întîlnisem sub pana lui Boileau. Diderot 
reia vechea noţiune a entuziasmului şi a inspirației pe care 
le înţelege însă ca pe facultăţi umane, sporite doar în inten- 
sitatea lor. Resortul genialităţii este curiozitatea, şi metoda 
ei implicită este observaţia, exercitată însă fără intenție de- 

liberatá şi cu o rapiditate care nu este comună. Întocmai ca 
în operaţiile gustului, aşa cum le descrisese Crousaz, acelea 
ale geniului rămîn nestiutoare de sine. „Geniul, scrie Diderot, 
este izbit de tot ce există ; si atunci cînd nu e cufundat în 
gîndurile lui şi nu este subjugat de entuziasm, studiază, ca 
să zic așa, fără să bage de seamă... Culege germenii care 
pătrund în el în mod imperceptibil, si aceștia produc cu 
timpul efecte atit de surprinzátoare, încît este ispitit să se 
creadă inspirat.“ Așa-zisa inspiraţie nu este deci contestată, 
dar ea este înfăţişată ca un mod de elaborare a senzaţiilor, 
deosebit numai gradual de acel al psihologiei comune. Rapidi- 
tatea proceselor în geniu îi dă acestuia un caracter furtunos, 
dezlănţuit. Sintem departe, odată cu imaginea geniuli: furtu- 
nos, de felul în care artistul clasic se reprezenta pe sine, ca 
un artizan liniștit, supunind materia sa studiului și confor- 
mării ei după reguli şi canoane. 

Diderot recunoaşte geniu și filozofilor, atunci cînd aceștia 
surprind legături între idei foarte îndepărtate unele de altele 
şi ajung la rezultate neaşteptate, confirmate apoi de observa- 
ţia liniștită şi sistematică. Există şi genii ale politicii, ale artei 
războiului, unde un Alexandru, un Condé au manifestat 
adeseori puterea spirituală de a surprinde soluţia unei pro- 
bleme altfel decît prin metodele deliberării. Pretutindeni, în 
toate domeniile în care se aplică, geniul se caracterizează prin 
creaţie, adică prin noutate, printr-una care pregătește viitorul 
şi secolele o confirmă. Puterea anticipatoare a geniului, așa 
cum o înţelege Diderot, este o ţrăsătură nouă în portret, si 
aceea care va impune înţelegerea lui în perspectivele istoriei. 
Cercetarea romantică va relua această problemă. 


20. NATURA DÀ REGULI ARTEI 


Înainte de a atinge etapa romantică în problema genia- 
lităţii, ne opreşte în drum contribuţia lui Im. Kant în Critica 
judecății (1790), o contribuţie care rezumă şi sistematizează 
poziţiile veacului său. Critica judecății conţine estetica lui 


.Kant, deşi nu în sensul unei expuneri asupra procedeelor 


artei, așa cum le putem afla în toate scrierile de estetică 
începînd cu Renașterea. Kant își propune, în cea din urmă 

dintre criticile sale și în acord cu spiritul general al cerce- 
tării lui, să demonstreze cum, se formează judecátile noastre 
asupra frumosului în natură şi artă $1 ce anume asigură aces- 
tor judecăţi universalitatea şi necesitatea lor. Filozofia sen- 
zualistă, adică etapa filozofică anterioară criticismului, făcea 
să derive întregul cuprins al conştiinţei omeneşti şi întreaga 
cultură din experiențele omului și din progresele acestei expe- 
rienţe. Poziţia senzualistă a însemnat, la vremea ei, un cîştig 
de seamă al cercetării, prin bariera pe care o ridica în faţa 
speculafiei infecunde, aceea care nu se lasă orientată gi îm- 
bogăţită de observaţia naturii și experienţele sistematice ale 
științei. După intervenţia lui John Locke si a urmaşilor lui, 
cercetarea pur speculativă, nesusținură de observație $i expe- 
rimentare, a devenit o metodà imposibila in Ştiinţe. Chiar 
în marile sisteme ale romantismului, ginditorii îşi vor întemeia 
concluziile lor pe cunoașterea realităţii, mai ales a realităţii 
Istorice, a dezvoltării societăţii şi a culturii omenești. Astfel, 
în fundamentele marelui sistem al lui Hegel se găsesc nu 
numai concluziile științelor exacte si naturale din vreme, 
dealtfel cu totul depășite astăzi, dar și cunoștințele pe care 
i le putuse pune la dispoziție cercetarea istorică în diferitele 
ei ramuri, istoria pragmatică, istoria instituţiilor, istoria fi- 
lozofiei, a literaturii, a artei etc. 

Înapoindu-ne la momentul kantian, trebuie să „spunem că 
Hlozoful german nu putea să nu facă observaţia cà senzualis- 
mul nu autoriza „decit concluziile care derivă din experienţă. 
Experienţa se găseşte însă în curs de îmbogăţire ȘI, prin 
urmare, ea nu poate explica acele rezultate ale științei care 

. “sînt valabile nu numai în raport cu suma experienţelor exis- 
i tente la un moment dat, dar au o valoare universală și se 
impun cu necesitate spiritului nostru. Astfel de rezultate sînt 
acele obţinute de ştiinţele matematice sau fizice. Marile suc- 
cese ale astronomiei în timpul Renaşterii sau ale cercetării mai 
noi a unui Galilei sau Newton impuneau neapărat problema 
relativă la procedările spiritului care asigură valoarea adevă- 
rurilor supreme ale ştiinţei. Aș spune cà, în dezvoltarea gin- 
dirii moderne, Kant ocupă un loc asemănător cu acel al 
lui Socrate şi Platon în antichitate, căci, după cum acești 
din urmă gînditori au încercat să asigure valoarea principiilor 
morale si să reclădească idealurile omului, în opoziție cu rela- 
tivismul sofistic anterior, tot astfel Kant încearcă să funda- 

menteze valorile culturii, adevărului, binelui şi frumosului, în 
opoziţie cu relativismul care putea fi dedus din relativismul 
senzualist. În Critica rațiunii pure, in Critica rațiunii prac- 
tice, în Critica judecății, se va face deci î încercarea de a ni 
se arăta cum se formează și cum sînt posibile adevărurile 
matematice ale ştiinţelor, principiile morale, judecăţile estetice, 
Această posibilitate rezultă, pentru Kant, din faptul că omul, 
prin forme si categorii înnăscute, sistematizează, cuprinsurile 
conștiinței sale şi le structurează într-un fel care, corespun- 
zînd organizaţiei sale intelectuale, morale şi sensibile, asigură 
valorilor culturii validitatea lor în sfera umană. in legătură 
cu așa-zisul caracter înnăscut al formelor şi categoriilor, cu 
„incitatea“ lor, a apărut însă principala dificultate a sis- 
temului kantian. Cum trebuie oare să ne închipuim această 
incitate ? Cine a înzestrat pe om cu formele și categoriile 
lui? Kant nu-și pune gi, prin urmare, nu răspunde la această 
întrebare, lăsînd astfel loc unei ipoteze fideiste, prin care 
renuntám, de fapt, la explicaţia științifică a valorii culturii. 
Neajunsul fundamental al gîndirii kantiene provine poate 
din faptul că, apărînd într-un moment anterior progreselor 
mai noi ale ştiinţelor biologice, psihologice, sociale şi istorice, 
gîndirea kantiană n-a putut înţelege că înseși formele şi 
categoriile sînt produsele experienţei, ale structurii obiective 
a lumii pe care experienţa o reflectă, şi că ele însele au avut 
o istorie, s-au format treptat, înainte de a putea organiza 
valorile de cultură ale omenirii. 

Nu este rostul acestor pagini de a expune rezultatele cer- 
cetării lui Kant în cele trei domenii în care s-a aplicat metoda 
sa critică. Nu putem înfățișa, fără a părăsi obiectul propriu- 
zis al acestei scrieri, nici măcar estetica lui Kant, pe care el 
o înţelege ca o critică a judecăților de gust, adică a felului 
în care se formează şi obţin validitatea lor „judecăţile noastre 
cu privire la frumosul 1 în natură si artă şi plăcerea care le 
însoţeşte. Este însă necesar să spunem că, din punctul de 
vedere al istoriei ideilor, Kant este debitor concepției tradi- 
tionale, despre care am mai vorbit, potrivit căreia frumosul 
este produsul unificării unei varietăţi. În faţa unui obiect 
frumos din natură sau produs de artă, sensibilitatea înregis- 
trează varietatea aspectelor lui, în timp ce inteligenţa pricepe 
unitatea, felul organizării lui. Facultăţile spiritului sint ast- 
fel solicitate la activitate, la o activitate în care aceste facul- 

tài se armonizează, şi această împrejurare explică plăcerea 
încercată în fata plăcerii, ca și universalitatea şi necesitatea 
acestei plăceri. După cum se vede, Kant nu se ocupă, în partea 
generală a expunerii lui, decît de latura pur formală a frumu- 
setii, fără să dea nici un loc, în cercetarea pe care o între- 
prinde, expresivității frumosului, adică conținutului lui, după 
cum simţiseră nevoia s-o facă unii din gînditorii anteriori, de 
pildă un Shaftesbury, despre care am vorbit mai sus, și unii 
ginditori ulteriori, intervenind în dezbatere atunci cînd 
neajunsurile esteticii kantiene au apărut în mod clar. 

Deși, după cum vedem, Kant n-a dat un cod de precepte 
estetice, ci numai o „critică“ a acestora, Critica judecății 

. confine elementele unei estetici complete, fiindcă, după ce 
se pronunță asupra structurii obiectelor frumoase, continuă 
prin a arăta felul reacţiunii noastre la ele, apoi întocmirea 
şi procedările cu totul generale ale spiritului care le creează. 
n acest punct apare doctrina kantiană a geniului, care nu 
aduce propriu-zis idei noi față de ce stabilise cercetarea, se- 
colului, ci le dă acestora o organizare limpede, dar oarecum 
eclecticà. 

„Geniul, scrie Kant (op. cit., $ 46), este talentul (darul 
natural) care dă „reguli artei; dar talentul, ca facultate pro- 
ductivă înnăscută a artistului, întrucît aparţine naturii, putem 
să spunem că și geniul este dispoziţia înnăscută a spiritului 
(ingenium), prin care natura dă reguli artei.“ * Astfel de pre- 
cizări nu ne apar deloc noi, după cite am întimpinat mai 
înainte. Totuși, dezvoltind definiţia sa, Kant ajunge să con- 
state o antinomie, pe care, încercînd s-o rezolve, ajunge la 
partea cea mai interesantă a contribuției lui, deși nici această 
parte nu este cu totul inedită. 

Fiind un produs al naturii, o energie naturală, geniul nu 

| lucrează după reguli, adică prin metode conștiente, care pot 
fi transmise și aplicate cu buna știință. Kant aparţine deci, 

_ca estetician, epocii de rebeliune împotriva dogmatismului 
clasic al regulilor, desi cu o moderație pe care o vom arăta 

în curînd, Deocamdată, subliniind faptul că geniul nu lu- 
|  creazá după reguli, Kant afirmă originalitatea lui. Era vremea 
în care „originalitatea era mult preţuită, şi creatorii de artă 
erau nuntiti genii originale (Originalgenies). Kant aderă la 
direcţia estetică a “timpului său. Pe de altă parte însă, el 
| oObservá că poate exista și o originalitate absurdă (originaler 


453 


Unsinn), care nu poate fi deloc recomandată, si cà, prin 
urmare, geniul, ráminind original, trebuie să fie și exemplar. 
„Nu ne întoarcem oare, cu această din urmă observaţie, la 
estetica imitaţiei modelelor, apărută către finele Renașterii, 
dar pe care epoca următoare a abandonat-o ? Kant pare a 
fi simţit această primejdie şi a căutat s-o evite, arătind cà 
ceea, ce este exemplar în creaţia de geniu nu este opera pro- 
dusă de el, ci puterea care a produs-o. „Opera de geniu, scrie 
Kant, este un exemplu, nu in sensul că se propune imitaţiei, 
dar în sensul că face să se nască în urma lui un alt geniu, 
desteptind 1 in el sentimentul originalității sale şi indemnindu-l 
să-și exercite arta independent de reguli.“ Astfel de constatări 
nu ne sînt necunoscute. Le-am mai întîlnit sub pana unora 
dintre scriitorii Renaşterii, epoca în care apare doctrina 
modernă a originalității. 

După ce trece de acest prag al cercetării, sale, Kant se 
arată preocupat de a concilia doctrina, socotită revoluţionară 
pe-atunci, cu îndrumările mai vechi ale esteticii. În acest 
scop, el face deosebirea dintre frumosul în natură și frumosul 
creaţiilor de artă. »Frumosul natural, spune Kant, este un 
lucru frumos, frumosul artistic este reprezentarea “frumoasă 
a unui lucru“, a unui lucru care poate fi şi urít, după cum 
va preciza mai departe. Pentru a judeca un lucru frumos 
al naturii, o floare, o scoică, nu este nevoie să-ţi reprezinţi 
finalitatea lui materială ; simpla întocmire formală a obiectu- 
lui este suficientă pentru ca judecata estetică cu privire la 
el să se producă. Altfel stau lucrurile cînd este vorba de 
frumusețea unui obiect de artă. „Dacă obiectul este dat ca 
un produs al artei şi trebuie să fie recunoscut ca atare, este 
indispensabil, mai întîi, ca arta să-şi fi propus un scop, și 
deci să fi stabilit un concept cu privire la ceea ce obiectul 
trebuia să devină ; și cum concordanța elementelor felurite 
ale unui lucru cu destinaţia lui interioară, cu scopul lui, con- 
stituie perfecțiunea unui lucru, va trebui ca judecata relativă 
la frumosul artistic să ţie socoteală și de perfecțiunea lucru- 
lui, adică de ceva care nu ne interesează deloc atunci cînd 
formulăm o judecată asupra frumosului natural“ ($ 49). Un 
obiect nu devine deci artistic frumos decît după ce creatorul 
lui l-a introdus în sfera artei, după o activitate laborioasă 
de retușari gi potriviri, care nu sînt deloc opera inspiraţiei, 
după consultarea modelelor, după cunoaşterea și aplicarea 

regulilor. Arta nu poate fi un simplu efect al hazardului. 
Numai spiritele superficiale, precizează Kant, îşi închipuie cà 
„nu pot arăta mai bine că sînt genii născînde decît scuturîn- 
du-se de constringera oricărei reguli si cá pot parada mai 
bine pe un cal nărăvaș decît pe unul învăţat în manej“ 
(S 47). Geniului i se cere deci și gust, adică acea disciplină 
care „îl civilizează şi-l, lustruieste" . Ideea voltairianà a artei 
| civilizate apare deci si în aceste consideraţii ale lui Kant. 
Prin gust, ne spune filozoful, artistul este „călăuzit în direcţia 
în care trebuie să se dezvolte pentru a rămîne credincios 
„scopului său; (prin gust) pune el claritate și ordine în masa 
i cugetàrilor sale şi le dă consistenţa necesară ; le face astfel 
“susceptibile de un succes durabil, capabil de a servi ca exemplu 
| altora si de a se adapta unei culturi în progres" ($ 50). Prin 
astfel de consideraţii, Kant ne apare ca un estetician tipic al 
iluminismului. 

După cum restituie valoarea, regulilor, Kant va executa 
un gest analog în favoarea conţinuturilor artei şi va depăși, 
în felul acesta, poziţiile iniţiale, pur formaliste, ale esteticii 
sale. Geniul, ni se spune, este creator de idei estetice, un 
cuvînt prin care se înţeleg acele „reprezentări ale imagina- 
fiei care dau mult de gîndit, fără ca vreo gîndire determinată, 
adică un concept, să le fie adecvat“ (Ş 49). Desi, pentru a 
ilustra o astfel de observaţie, Kant nu găsește decît exemple 
culese în vechea retorică clasică, de pildă o alegorie ca „soarele 
răsare ca liniştea din virtute“, teoria ideilor estetice nu este 
mai puţin unul din aspectele cele mai moderne ale esteticii 
kantiene, acela care anticipează vederea mai nouă asupra 
functiunii sugestive a artei. 

Considerată deci în totalitatea ei, doctrina kantiană a 
geniului prezintă un caracter eclectic, un fel de a fi care 
încearcă, să mijlocească între vechiul fond de idei al clasicis- 
mului Și acela care trebuia sà se impuná cu putere crescîndă 
de aci înainte. Deşi mai puţin radical în ideile sale cà Diderot, 
desi dispus la concesii, estetica lui Kant va deveni una din 
sursele romanticilor, a căror contribuţie în problema geniali- 
tăţii trebuie acum examinată. 

Mai trebuie adăugat că singurul domeniu al geniului este, 
pentru Kant, arta, nu și ştiinţa, Știința poate fi învățată ; ; 
arta, nu. Mersul inteligentei pînă la descoperirile ei cele mai 
de seamă poate fi limpede arătat, nu însă şi procedarea an- 

samblului de facultăți care constituie geniul în creaţia artei. 
„Putem să învăţăm, scrie Kant, tot ce a expus Newton în 
nemuritoarea lui lucrare asupra principiilor filozofiei naturii, 
oricît de puternic a fost creierul capabil de o astfel de in- 
vengie ; ; nu putem învăţa însă a compune poeme frumoase, 
oricît de amănunțite ar Bn preceptele poeziei $i oricit de 
perfecte ar fi modelele ei^ ($ 47). Există deci o metodă în 
ştiinţe, transmisibilă şi aplicabilă de oricine; nu există o 
astfel de metodă în artă. 

Problema domeniului propriu al genialităţii va fi reluată 
și în cercetarea ulterioară. 


21. INTEGRAREA GENIALĂ 


Pînă a ajunge la generaţia romanticilor, o personalitate 
a epocii de trecere, Jean Paul Richter, dă o teorie a geniului, 
in Vorschule der Aesthetik (1813). Spirit plin de fantezie si 
umor, deţiniînd un loc singular în literatura narativă a epocii 
sale, Jean Paul Richter este şi o natură reflexivă. Acestei 
laturi a înzestrării sale îi datorăm cartea sa de estetică, ilus- 
trativă, în primul rînd, pentru propria lui formulă literară, 
dar marcînd şi poziţii caracteristice pentru dezvoltarea gene- 
rală a ideilor în vremea sa. 

Caracteristic, în primul rînd, este că pentru Jean Paul, 
ca și pentru Diderot în generaţia anterioară, problema ge- 
niului este o problemă de psihologie. Astfel, descriind suc- 
cesiunea de trepte ale facultăţii poetice, căci el se ocupă 
numai de poezie, Jean Paul distinge între imaginaţie, fan- 
tezie, talent, genialitate pasivă, genialitate propriu-zisă 
(SS 6—11). Imaginaţia, ni se spune, ar fi simpla facultate 
de „reproducere a imaginilor, în felul lor de a apărea, fără 
legătură între ele, „o rásfoire a lumii reale“. Fantezia totali- 
zează imaginile, le constituie într-un întreg. În această lucrare 
a spiritului, talentul aduce una singură dintre facutăţile lui, 
de pildă ascugimea minţii, spiritul, inteligenţa, imaginația 
matematică sau istorică etc. Există o anumită parțialitate f în 
firea talentului, în timp ce geniul reprezintă o integrare 
totală a tuturor puterilor spiritului. Dar pînă a se ocupa de 
forma cea mai înaltă şi cea mai completă a genialităţii, ` 
Jean Paul amintește de geniile pasive, feminine, receptoare, 

acele care transmit mesajele marilor genii, dar nu le emit 
ele însele, acele care luminează dar nu fecundează, Diderot 
și Rousseau erau, pentru Jean Paul, astfel de genii. 

Marile genii sînt deci acele care, integrînd, cum am spus, 
toate energiile spirituale, creează noi concepţii despre lume 
şi viață (neue Welt-oder Lebensanschanung). Astfel de 
genii au fost Homer, Platon, Shakespeare, Goethe, Schiller. 
Exemplele date ilustrează estetica vremii. Trecind la analiza 
însuşirilor caracteristice geniilor, Jean Paul intrá într-o po- 
lemică, nu totdeauna declarată, cu Kant, a cărui teorie a 
genialitátii reprezenta, desigur, contributia cea mai importantá 
a epocii, în Germania, şi aceea faţă de care trebuia cigtigatà 
‘o poziţie. Astfel, noul teoretician este de părere că procedarea 
instinctivă, adică spontană și neluminată de reflecţie, este 
caracteristică mai mult pentru talent decît pentru geniu. Ta- 
lentul are facilitate ; geniul are însă reflexivitate (Besonnen- 
beit) şi, în sublinierea acestei din urmă trăsături, apare una 
din contribuţiile, mai importante ale lui Jean Paul. „Nu valul 
care se zbate, ci adîncul liniştit (al apei) oglindeşte lumea“ 
($ 12). 

Jean Paul Richter nu poate aproba nici vederea kantianá, 
dupá care singurul domeniu al genialitági ar fi poezia, nu 
insà si gindirea „teoretică. Există, desigur, o gîndire exclusiv 
analitică, aţintită spre singurele operaţii ale diferenţierii din- 
tre lucruri (sicbtende), şi acesteia nu i se poate recunoaşte cali- 
tatea genială. Dar există si gindirea cu adevărat sistematicá, 
aceea care răsfrînge totalitatea lumii, şi acesteia trebuie să-i 
recunoaștem genialitatea. Era epoca în care începuseră să 
apară sau se pregăteau marile sisteme postkantiene, acele ale 
lui Fichte, Schelling, Hegel. Jean Paul le presimte oarecum 
ȘI înțelege cum în ele se vor îmbina raţiunea cu fantezia 
poetică. Un exemplu i se impunea din antichitate, acel al 
lui Platon. »Reflexivitatea poetului, scrie Jean Paul, presu- 
pusă de obicei la filozofi, întărește ideea despre înrudirea din- 
ire acestia. Dar în puţini dintre poeţi, şi filozofi se luminează 
această înrudire ca la Platon, care îi întrunea pe amindoi 
în sine.“ 

Geniul reprezintă deci, pentru Jean Paul Richter, integra- 
rea cea mai completà a tuturor puterilor spirituale capabile 
sá rásfringá totalitatea lumii. Din multele meandre ale gin- 
dirii lui Jean Paul, servite de o expresie paradoxală si figura- 


457 


tivà, care face interpretarea ideilor lui atit de dificilă, se 
degajează această nouă poziţie, de care etapele ulterioare ale 
dezvoltării urmărite aci ne vor aduce de mai multe ori 
aminte. 


22. GENIU, TOTALITATE SI VIRTUOZITATE 


În momentul în care Jean Paul exprima idei ca cele de 
mai sus, romantismul începuse să se manifeste. Este un curent 
căruia Jean Paul însuşi îi aparţine, dar în care el ocupă un 
loc oarecum Singular, deoarece prin „epoca primei lui formaţii 
(se născuse în 1760) aparţinea încă secolului al XVIII- lea, 
apoi, prin marea originalitate a formulei lui spirituale, spárgea 
limitele oricărui curent, cel puţin al unuia național, căci, 
prin umor si fantezie, se putea lega de Sterne. Ideea integră- 
rii geniale, din care el face una din trăsăturile cele mai 
importante ale caracterizărilor lui, a fost una din acele care 
revin mai deseori în reflectia romanticà asupra geniului. O 
intimpinám, de pildă, încă de la sfîrșitul secolului 
al XVIII-lea, în fragmentele lui Friedrich Schlegel, una din 
căpeteniile şcolii romantice în Germania. 

Fr. Schlegel recomandă un ideal al universalitátii asemănă- 
tor oarecum cu acel al Renaşterii. „Un om liber și cultivat, 
scrie Schlegel (Lyzeumsfragmente, 6), trebuie să se poată 
acorda, după simpla lui voinţă, filozofic sau filologic, liric 
sau poetic, istoric sau retoric, antic sau modern, în mod cu 
totul arbitrar (wilkürlich), aşa cum poţi acorda un instru- 
ment, în orice moment si în orice grad.“ Faţă de universalis- 
mul Renaşterii, ceea ce romanticul Schlegel adaugă este deci 
ideea de virtuozitate, de liberă dispoziţie asupra puterilor 
sale sufleteşti, pe care omul de cultură le-ar poseda. 

Ideea de virtuozitate intră ca element constitutiv şi în 
definiţia schlegeliană a geniului. Dealtfel, Schlegel întrebuin- 
feazà, ca pe nişte termeni sinonimi, expresii ca virtuozul, 
omul genial, omul energic, energie universală, după cum o 
dovedeşte următorul fragment (spicuit în  Atbeneumsfrag- 
mente, 375) : „Virtuozul, omul genial vrea să atingă un scop. 
anumit, să întocmească o operă etc. Omul energic folosește 
momentul si este, în orice clipă, gata la faptă si infinit ma- 

leabil. Are nesfîrşit de multe proiecte sau n-are nici unul; 
căci energia este mai mult decit simplă agilitate, ea este 
putere, productivă, orientată spre exterior, dar putere uni- 
versală, prin care întregul om se formează $i acţionează“. 
Desigur, fragmentul, o mostră de stil romantic, n-are toată 
claritatea conceptuală dorită, din pricina neîncetatei substi- 
tuiri de termeni, apoi prin aceea că asociază expresiile în 
cupluri contrastante, paradoxale. Motivul genialităţii univer- 
sale şi virtuoze este totuși bine sugerat în fragmentul lui 
Schlegel. 

Luind poziție faţă de teoreticienii contemporani ai ius 
lităţii, Schlegel scrie cu accent polemic (Ideen, 141) : „O, cît 
de sărăcăcioase sint conceptele voastre despre geniu, ale celor 
mai buni dintre voi. Acolo unde voi găsiţi geniu, eu aflu 
numai o îngrămădire de false tendinţe, un centru al 
mediocrităţii. Ceva talent si multă vînare de vînt (W'indbeu- 
telei), iată ce preţuiesc toţi acei care se mîndresc a putea şti 
că geniul este incorect, că trebuie să fie astfel“. Totuşi Schle- 
gel nu va merge pînă la o restaurare a „regulilor“, a „corec- 
titudinii“ clasice, dar tendinţa lui către universalitatea vir- 
tuozá, pe care o subliniază energic în înzestrarea genială, nu 
poate respinge nici perfecta stăpinire de sine, măiestria artis- 
tului clasic. 

Poate din ideea romantică a virtuozităţii se dezvoltă 
idealismul magic al lui Novalis, poetul cel mai reprezentativ 
al primei generaţii romantice în Germania. În Fragmentele 
sale (publicate, ca operă postumă, de J. Minor), Novalis 
pornește de la ideea că, deoarece simţurile lucrează asupra 
spiritului, s-ar putea concepe şi o acţiune a spiritului asupra 
simţurilor şi, prin acestea, asupra întregii realități materiale. 
Această ipoteză îi permite lui Novalis să conceapă aşa-zisul 
idealism magic. „Geniul, scrie Novalis, este spiritul în această 
folosință activă a organelor“ (ed. E. Kamnitzer 1, 1923—24). 
Geniul ar fi deci puterea supremă de transfigurare a lumii. 
„Dacă inteligenţa şi lumea exterioară ajung să se armonizeze, 
atunci devenim asemeni cu divinitatea.“ Geniul este conceput 
deci de Novalis ca treapta cea mai înaltă a puterii luciferice 
a omului. „Geniul, notează Novalis în altă parte, este facul- 
tatea de a trata obiectele închipuite ca pe cele reale.“ Talen- 


* Urmează o precizare bibliografică indescifrabilă în manuscris (n.ed.). 

tul ar fi numai puterea de a descrie lucrurile reale si, ca atare, 
desi constituie numai o parte din înzestrarea genială, îi este 
acestuia indispensabil. 

Un geniu, după felul lui de a-l înţelege, a descris No- 
valis în romanul Heinrich von Ofterdingen (1802), narațiunea 
despre menestrelul medieval care în călătoria lui caută „floa- 
rea albastră“, simbolul puterii poetice a spiritului, prin care 
visul devine realitate. Geniul care a fost, pe rînd, putere 
supranaturală, o valoare înaltă a personalităţii morale a omu- 
lui, universalitate a spiritului, spontaneitate creatoare, natura 
care dă reguli artei devine acum, la romanticul Novalis, 
putere vizionară a fanteziei. Mulţi romantici şi-au conformat 
personalitatea lor după acest model al genialitágii. Cînd Jean 
Paul Richter construia teoria sa despre geniu, exemplele care 
trebuiau s-o ilustreze erau cáutate in trecutul mai mult sau 
mai puţin îndepărtat al culturii. Novalis nu citează nici un 
exemplu de geniu, după felul lui de a-l concepe. Geniul: este, 
pentru el, o idee normativă, o ţintă pe care o propune dez- 
voltării spirituale a omului, de care nu răspunde decît năzuin- 
tei lui poetice. Se poate spune deci că, prin romantici, se 
produce estetizarea idealului genialităţii, un efect menit să-l 
izoleze din munca generală de cultură a omenirii. Novalis a 
opus odată pe Heinrich von Ofterdingen al său lui Wilhelm 
Meister, eroul lui Goethe, personajul care caută, de asemeni, 
în timpul unei călătorii educative, lámurirea. sensului persona- 
lităţii omeneşti. Wilhelm Meister ajunge să se încadreze în 
societatea omenească și să-și definească rolul său activ, ca 
chirurg, în mijlocul acesteia. Heinrich von Ofterdingen eva- 
dează însă în visare poetică și exprimă, odată cu aceasta, 
unul din momentele de criză ale culturii. 


23. GENIUL BIRUIE VOINȚA, 


Unele din îndrumările romantice, în problema geniului, 
revin şi se dezvoltă la Schopenhauer. Dar pe cînd romantici 
sînt, ca ginditori, fragmentaristi, fiindcà aşteaptă ideile lor 
numai de la spontaneitatea spiritului, de la legăturile ne- 
prevăzute dintre reprezentările lui, Schopenhauer este un cu- 
getător sistematic, constructorul unuia dintre marile sisteme 
filozofice apărute în succesiunea lui Kant. Izvoarele lui 

Schopenhauer sînt, dealtfel, nu numai romantice. În sinteza 
schopenhaueriană au intrat, deopotrivă, epistemologia kan- 
tiană, idealismul platonic, materialismul francez, metafizica 
budistă a voinţei. 

. Este cunoscută dificultatea esenţială a kantismului, obser- 
vată încă de primii lui comentatori. Dacă lumea fenomenală 
este produsă de acţiunea lucrului în sine (das Ding an sich) 
asupra organizaţiei noastre intelectuale, de elaborarea acelei 
ultime realităţi prin formele şi categoriile minţii, trebuie atunci 
să postulăm o legătură de la cauză la efect între lucrul în 
sine și fenomenele care apar minţii. Pentru Kant însă, cauza- 
litatea nu era decit una din _ categorii, şi acţiunea ei, desfă- 
şurindu- se ca atare numai în interiorul lumii fenomenale, 
apărea ca nejustificată şi contradictorie aplicarea ei în vederea 
explicaţiei legăturii dintre lucrul în sine şi fenomene. Cauzali- 
tatea, se spunea, lámureste numai legăturile dintre fenomene, 
nu si pe acelea dintre fenomene și realitatea ultimă, exteri- 
oară acestora. La temelia sistemului kantian exista astfel o 
contradicţie, neremarcată de Kant, dar pe care urmașii lui, 
încercînd s-o elimine, au ajuns la propriile lor soluţii. Tre- 
buia găsită o realitate care să fie în acelaşi timp cauză si 
efect, O astfel de realitate este eul sau spiritul pe care le 
percepem ca pe niște conţinuturi de reprezentări, dar în. 
același timp ca „pe cauza, acestora. Eul sau spiritul sînt reali- 
täpi dinamice, înzestrate cu o spontaneitate absolută, astfel 
încît percepția lor este totodată și percepţia conținuturilor 
produse de ele. Eul sau spiritul ar fi deci realităţile ultime. 
Pe aceste baze teoretice au apărut sistemele idealiste ale lui 
Fichre, Shelling, Hegel, monumente ele însele ale romantismu- 
lui european. 

Schopenhauer a fost un adversar al idealiștilor, nu atît 
pentru motive epistemologice, cit pentru raţiuni etice. Idealis- 
mul se alia cu optimismul moral, deoarece dezvoltarea spi- 
rituală, pe care idealiștii o postulau la temelia lumii, asigura 
spiritului ascensiunea acestuia către realizarea esenței lui, 
lhbertăţii lui esenţiale. Schopenhauer este însă un pesimist. 
Pe de altă parte, idealistii nu dădeau nici un loc observaţiei 
multelor legături dintre spirit şi corp, o temă importantă 
a cercetării pentru materialiştii francezi ai secolului al 
XVIII-lea, citiţi cu multă atenţie și folosiți de Schopenhauer. 
Realitatea ultimă o află deci acesta, spirit lucid și amar, 

în intuiţia voinţei, a apetenţei obscure a organizaţiei noastre 
fizice, care pare a determina, în forma manifestării lor, toate 
reprezentările spiritului. Și, după cum idealiştii generalizaseră 
și ipostazaseră intuițiile spirituale ale omului, tot astfel face 
Schopenhauer cu intuiţiile de sine ale voinţei, ale voinței de 
a trăi. Voința de a trăi ar fi deci realitatea ultimă. Fondul 
lumii este, voluntar ; el se manifestă deopotrivă în mişcările 
materiei inorganice, în reacţiile materiei organizate, ca si 
în viața afectivă şi intelectuală a omului. Aici întilnea 
Schopenhauer metafizica pesimistá a voinţei, așa cum o 
înfățișaseră filozofiile şi religiile Indiei, în special ale budis- 
mului, readuse în circulaţia de idei a Europei prin interesul 
pe care i-l arătaseră romanticii. Cauza tuturor suferințelor 
omenești stătea, pentru budiști, în aspiraţiile mereu contrazise 
| ale voinţei. Mintuirea n-ar putea veni deci decît de la eli- 
berarea de sub jugul voinţei, prin nirvana, adică prin zdro- 
birea formei individuale de existență şi prin absorbția in 
elementul nediferenţiat dinaintea apariţiei oricărei indivi- 
vidualităţi. Idealul nirvanei devine astfel şi acel al lui Scho- 
penhauer. 

Dar mai înainte de a ajunge la stingerea universală a 
voinţei, apar unele personalităţi capabile să se elibereze de 
jugul si persecuția acesteia, inteligente libere, pur contempla- 
tive şi dezinteresate, în care cunoaşterea nu mai este pusă 
în serviciul voinţei de a trăi. Astfel de inteligente sînt geniile, 
care percep esenţa lumii în forma primei şi a celei mai adec- 
vate dintre obiectivările ei, în forma ideilor pure despre care 
| vorbise Platon si pe care acesta le indicase drept obiectul 
cunoaşterii filozofice. Între lucrul in sine şi fenomene ar 
exista deci o regiune intermediară, mijlocitoare, aceea a idei- 
lor platonice, pe care le-ar cuprinde intuiţia genială. Cînd 
vorbeşte despre geniu, Schopenhauer se gîndeşte totdeauna 
la geniul artistic. El este deci de acord cu limitarea lui Kant 
cît priveşte domeniul propriu al genialității, cit si cu esteti- 
zarea idealului genial, pe care am remarcat-o drept una din 
trăsăturile caracteristice ale teoriilor romantice. Pe de altă 
parte, înrudirea dintre filozof şi artist, integrarea funcțiuni- 
lor acestora în firea geniului, altă idee pe care am subli- 
niat-o la romantici, mai ales la Jean Paul, revine și în doc- 
trina lui Schopenhauer. Iară alte aspecte prin care acesta 
apare ca un ginditor al epocii lui, al epocii romantice. 

Pentru a reveni la detaliul teoriei înfățișate de Schopen- 
hauer, trebuie să arătăm că pentru el: „geniul consistă în- 
tr-ün exces anormal al inteligenţei ; el se consacră, astfel, 
serviciului întregii omeniri, în timp ce intelectul normal se 
destină numai individului“ (vol. II, III, 31). Geniul recu- 
noaște,. în adevăr, ceea ce este general în existenţă, în timp 
ce inteligentelor comune existența le apare numai în relațiile 
€i cu voinţa, adică cu aspiraţiile şi nevoile individului. Afir- 
maţia aceasta este, desigur, contestabilă, deoarece şi inteli- 
genţa ştiinţifică sau filozofică cuprinde generalul, astfel în- 
cît, după cum va preciza Hegel, nu obiectul, ci forma ma- 
nifestării lui sensibile diferențiază terenul de aplicare al in- 

 teligentei geniale. Obiecţia i-a apărut şi lui Schopenhauer, 
care a recunoscut imaginilor sensibile un loc în teoria sa, 
dar numai pe acela de a comunica, prin operele artei, intui- 
jüle generale ale inteligenţei geniale. Imaginaţia este deci ne- 
cesarà geniului; ea este „instrumentul lui indispensabil“. Si 
aci apare gi diferenţa dintre generalitatea intuiţiilor geniale 
'si generalitatea obţinută prin eliminări succesive a conceptelor 
de care se slujește inteligenţa științifică și practică. 

Eliberat de jugul voinţei, fiind pur subiect de cunoaştere, 
geniul manifestă o seninătate, care se poate alia, dealtfel, 
cu melancolia. Această melancolie provine din faptul că, în- 
zestrat cu intuiţiile cele mai generale, geniului îi este dat 
să recunoască mizeria condiţiei omeneşti, aservită mereu voin- 

| tei şi destinată suferinței fără sfîrşit. Dar ridicindu-se dea- 
supra acestei condiţii, prin libertatea intuiţiilor sale, geniul 
atinge seninătatea, astfel încît se poate repeta despre el 
vorba pătrunzătoare a lui Giordano Bruno : in tristitia bilaris, 
in hilaritate tristis. Aceeaşi împrejurare explică perfecta de- 
zinteresare practică a geniului : este trăsătura prin care acesta 
se înrudeşte cu eroul. Necăutind câştigurile şi recompensele, 
geniul le găseşte în sine însuşi, în funcțiunea inteligenţei sale 
superioare. Această situaţie este cu totul neobișnuită, alcătuie- 
ste o excepţie în natură gi, astfel, despărțirea dintre inteli- 
genţă şi voinţă, caracteristică pentru înzestrarea genială, în- 
dreptăţeşte observaţia, făcută încă din antichitate, cu privire 
la înrudirea dintre geniu si nebunie. Nu este oare cu adevărat 
nebunească . dezinteresarea practică a geniului, improprietatea 
lui pentru viaţă, vizibilă în atîtea din conduitele lui, în lipsa 
] lu de moderatie, în stările lui de exaltare, explicabile prin 


463 


hs 


T " 


importanţa extraordinară pe care o dobindesc chiar lucrurile 
cele mai neînsemnate pentru privirile lui pătrunzătoare? 
Izolîndu-se de restul omenirii, prin însăşi superioritatea lui, 
geniul este condamnat la singurătate sau la opoziţie și luptă . 
cu epoca lui. De aceea geniile sînt rareori recunoscute de 
contemporani, si recompensa, gloria, le sînt acordate numai 
de posteritate. În fine, Schopenhauer, în acord cu îndrumă- 
rile materialist-mecaniciste care au deţinut un loc atît de 
mare în toată cercetarea sa, doreşte să stabilească și condi- 
| nile anatomice şi fiziologice ale geniului, ocupindu-se de ra- 

portul dintre funcțiunile lui nervoase, de textura masei cere- 
| brale şi de cantitatea ei, de forma craniului, de înălţimea 
staturii etc., consideraţii conjecturale care şi-au pierdut astăzi 
interesul. Pentru completarea tabloului romantic al geniului, 
păstrează însă importanţă observaţia că prin slaba dezvoltare 
l a unora din funcțiunile sale organice, de pildă a acelora legate 

de reproducere, geniul seamănă cu copilul, după cum acesta, 

prin dezvoltarea lui intelectuală, mai rapidă decît aceea a 
l fiziologiei lui, are în sine, în curiozitatea, în înţelepciunea 
| lui, ceva genial. „Orice copil, scrie Schopenhauer, este, într-o 
| anumită măsură, un geniu ; orice geniu este, într-un fel oare- 
care, un copil.“ | 

Schopenhauer rezervă un loc întins, în observaţiile sale 

asupra geniului, diferenţierii acestuia de talent: o problemă 
moştenită din secolul anterior. Talentul este, pentru Schopen- 
hauer, suplete a inteligenţei discursive, dar nu profunzime 
intuitivă ; el manipulează concepte, nu contemplă idei pla- 
í tonice, şi de aceea poate utiliża reguli şi modele de imitat; 
în consecință, talentul reușește mai bine în științe decît in 
arte, al căror obiect este reprezentarea esenței lucrurilor ; în 
fine, talentul nu este niciodată singuratic sau în luptă cu 
timpul său, ci răspunde totdeauna unei nevoi contemporane 
și obţine recompensa și aprobarea tuturor acelora care trăiesc 
în același timp cu el. Adeseori talentul depășește facultatea 
de a produce, dar nu pe aceea de a înţelege a contemporani- 
lor, și aceștia admiră în el abilitatea lui, dar nu primesc im- 
presia revelaţiei. Printre încercările de a stabili deosebirile 
dintre geniu și talent, este sigur că aceea a lui Schopenhauer 
este cea mai bine susţinută, aceea care aduce mai multe note 
analitice și, pentru acest motiv, aceea care a fost mai mult! 
utilizată de cercetarea ulterioară. 

Meritele contribuţiei lui Schopenhauer în teoria geniului 
sînt incontestabile, dar dificultăţile ei sînt evidente. Căci, 
cum se explică faptul că unii oameni, infringind condiţia 
generală a omenirii, de-a pururea ei supunere faţă de aspi- 
rațiile voinţei, pot deveni pure subiecte de cunoaştere, i Capa 
bile de a intui esenţa cu totul generală a existenței ? Este 
această diferenţiere a geniului din mulţimea omenească un mi- 
racol ? A accepta miracolul înseamnă însă a refuza explica- 
fia. Problema și-a pus-o, neapărat, și Schopenhauer, dar el 
nu poate da, pentru apariția, geniilor, o altă explicaţie decit 
aceea că eliberarea de voinţă este, în unii oameni, o nevoie 
instinctivă : o expresie cum nu se poate mai nepotrivită, 
deoarece instinctul, după însăși filozofia lui Schopenhauer, este 
tocmai forma de manifestare a voinţei în. lumea animală. În 
altă parte, filozotul Încearcă să explice, geniul ca pe o pre- 
lungire a unei separări dintre voinţă şi inteligenţă, care se 
poate observa în grade crescînde în seria ființelor, dar atinge 


„completa, lor despărţire abia în omul genial. Această explica- 


tie este însă o falsă explicaţie, deoarece tocmai motivele aces- 
tei ultime si radicale disocieri dintre inteligenţă şi voinţă 
trebuiau găsite. Schopenhauer nu le găsește și, în cele din 
urmă, geniul rămîne, pentru el, o facultate contra naturii, 
adică o facultate inexplicabilă. 

În fine, legăturile geniului cu epoca sa nu sînt nici ele 
bine clarificate. Solitudinea geniului este o trăsătură roman- 
ticà în tablou, pe care n-o justifică totdeauna istoria. Rafael, 
Rubens, Bach, Mozart, Goethe nu pot fi bine figuraţi cu 
trăsăturile geniului romantic. Portretul schopenhauerian al 
geniului se potrivește mai bine geniilor din epoca lui sau 
acelora care, în aceeaşi vreme, cultivau veleitatea genială. În 
general, Schopenhauer n-a adincit problema locului deţinut 
de geniu în istoria culturii. 

Această problemă va fi mai bine pusă de un alt cugetător 
al aceleiași epoci, de Hegel, a cărui contribuţie va avea un 
lung răsunet. 


24. GENIU ȘI EROU 


Am arătat motivele care au determinat, în planul pur 
teoretic, marile sisteme ale idealismului romantic, in ten- 

dinţa lor de a găsi soluţia dificultăţilor legate de kantism. 
Hegel, care se formează şi începe să producă în epoca marii 
înrturiri exercitate de Kant, află, în intuiţia de sine a spi- 
ritului esenţa realităţii, acea esenţă care este deopotrivă ener- 
gie productivă și produs. Pe această esență el o ipostazează 
ca idee universală și o urmărește în întreaga ei dezvoltare 
prin toate formele naturii materiale, ale istoriei şi ale cul- 
turii. Hegel introduce astfel în reflectarea sistematică a 
realității un factor care lipsea din vechile metafizici, din 
acele anterioare filozofiei lui Kant. Acest factor nou este 
timpul. Nici Descartes, nici Leibniz, nici Spinoza nu intro- 
duseserá, in icoana lor despre lume, dimensiunea temporală. 
Lumea apărea, în sistemele tuturor acestor gînditori, ca o 
totalitate imobilă, sustrasă mobilităţii și schimbării. Kant 
se ocupase de timp, înfăţișindu-l ca forma experienţei in- 
terne. Pe de altá parte, prin ipoteza astronomică a nebu- 
loasei primitive din care s-au format corpurile cereşti, ex- 
primase ideea că universul are o istorie. Totuși, cum în 
marile sale scrieri filozofice Kant dăduse o critică a facul- 
táglor, dar nu expunere sistematică a rezultatelor lor, nici 
el nu dăduse nici o imagine de totalitate a lumii în care 
timpul să joace un rol oarecare. Această omisiune, atît de 
generală în vechea filozofie, nu mai era însă posibilă îndată 
ce Revoluţia franceză zguduise orînduirea lumii și o făcuse 
să se îndrumeze spre ţinte noi, prin care schimbarea, ac- 
ţiunea timpului, devenise sensibilă și atrăgea atenţia, min- 
ților cugetátoare. Dimensiunea timpului intră deci în icoana 
filozofică a lumii odată cu generaţia de ginditori care 
trăiseră evenimentele Revoluţiei, adică odată cu generaţia 
romantică. 

Hegel făcea parte din această generaţie. Îi datorăm lui, 
neobisnuitei puteri sistematizatoare a inteligenţei lui, încer- 
carea cea mai consecventá a tendinței de a introduce timpul 
în reflectarea filozofică a lumii, de a istoriza universul. Filo- 
zofia lui Hegel este expunerea stadiilor prin care trece spi- 
ritul în aspiraţia lui de a-și realiza propria lui esență, 
libertatea, Devenirea spirituală este dialectică, se produce 
adică prin luptă, prin contradicții succesive, fiecare etapă 
a devenirii fiind negată de etapa următoare, ambele in- 
trind într-o sinteză, care devine apoi sursa unei noi dez- 
voltări contradictorii. Vechea idee heraclitiană a contradic- 

ției fundamentale, a „războiului ca părinte al lumii“, revenea 
astfel în opera unui gînditor modern, nutrit din toate rezul- 
tatele științifice ale vremii lui și inspirat, desigur, de eve- 
nimentele dramatice contemporane: revoluția, campaniile 
napoleoniene, modificarea raporturilor dintre clasele sociale, 
| necontenitele schimbări ale hărții lumii. 

Spiritul, ne arată Hegel, se proiectează în afară și se 
neagă pe sine, devenind realitate materială, natură ; într-una 
din ființele naturale, în om, spiritul revine către sine şi ia 
cunoștință de sine însuși ca rațiune. Începe atunci istoria 
societăţilor omenești, organizate în state, și istoria culturii. 

. Este. unul: din neajunsurile sistemului lui Hegel, observat 
| uneori, faptul că filozoful a expus istoria politică şi istoria 
culturală a omenirii în scrieri separate, astfel încît el s-a 
lipsit de posibilitatea de a aráta multele legături care există 
între diferitele orînduiri sociale si manifestările de cultură 
ale acestora. 
„În filozofia istoriei, Hegel a distins trei etape: pe aceea 
a vechilor state ale Orientului antic, în care esența liberă 
a spiritului se revela numai unui singur om, stăpînul tiranic 
al acelor state. În orînduirea greco- -romană numai unii oa- 
meni se concep liberi, membri cu drepturi depline ai cetá- 
| ülor, pe lîngă care trăiesc și muncesc sclavii lor. Abia odată 
cu orînduirile care se formează în noile state germanice si 
| in noua civilizaţie creștină, toţi oamenii se concep liberi și, 
| de aci înainte, se urmează o evoluție către formele moderne 
| ale organizării de stat. 
t 
| 


Deşi Hegel n-a aprofundat legăturile dintre istoria po- 
litică si istoria culturii, unele paralelisme dintre aceste două 
serii de manifestări pot fi stabilite de către acel care con- 
sideră sistemul hegelian în întregimea lui. Astfel, în istoria 
religiilor Hegel distinge, ca etape succesive, religia naturistă 
a vechilor popoare orientale, politeismul individualist gre- 
co-roman și creștinismul noilor popoare europene, în care 
divinitatea este concepută ca un absolut. Tot astfel în istoria 
artei, înfățișată în Estetica sa, Hegel arată cum frumosul 
artistic, care este reprezentarea sensibilă a ideii, trece mai 
întîi prin faza artei simbolice a Orientului antic, în care 
ideea nu ajunge să se întrupeze deplin în sensibil, apoi prin 
faza de echilibru perfect al clasicismului greco-roman, pen- 
tru a ajunge la faza artei romantice, a noilor popoare creştine, 

| în care echilibrul precedent este din nou tulburat, dar de 
data aceasta prin excesul conştiinţei de sine a factorului 
intern, a ideii, pe care forma sensibilă n-o mai poate con- 
tine în întregime. . 
Estetica lui Hegel este o istorie filozofică a artei, și 
fiindcă formele succesive ale acesteia ar fi produsul dez- 
voltării spontane a ideii, se înţelege atunci că expunerea nu 
putea da un loc prea întins problemelor creaţiei artistice, 
adică a proceselor care se petrec în artist şi duc la înche- 
garea operei. Totuși, în Estetica sa, Hegel își pune, la un 
moment dat, problema operei ca produs al activităţii ome- 
nești şi, cu această ocazie, el abordează sfera de întrebări 
a vremii în legătură cu geniul şi cu raportul acestuia cu 
talentul. Geniul ar lucra în stare de entuziasm (Begeisterung), 
ar fi o înzestrare naturală, lucrînd cu spontaneitatea unui 
instinct, dar studiul și indeminàrile talentului îi sint nece- 
sare (Einleitung, III, A). Esteticianul revine asupra acestor 
probleme şi mai tîrziu (I, I, 6), aducind cîteva noi obser- 
vati, dar netmbogăţind fondul comun de idei al vremii. 
Mult mai importante sint contribuţiile lui Hegel în 
Filozofia istoriei (Einleitung), atunci cînd se ocupă de o 
altă formă a genialităţii, de genialitatea politică, adică de 
personalităţile cu mare rol în istoria universală, de acele 
pe care le numește die sweltbistoriscben Individuen. Cu toate 
cá etapele succesive ale istoriei politice sint, pentru Hegel, 
| tot produse ale dezvoltării spontane a spiritului, totuşi filo- 
zoful acordă, în expunerea sa de filozofia istoriei, un loc 
mai întins personalităţii individului creator, eroului, decit 
acela pe care-l rezervă artistului în Estetica sa. Desigur, 
filozofia istoriei se ocupă de partea cea mai generală a 
acesteia, de progresele în conştiinţa libertăţii manifestate de 
diferitele orinduiri succesive. Totuși, cum în istorie avem 
totdeauna de-a face cu fapte omenești și cum acestea nu pot 
fi despărțite de motivele, cele mai deseori egoiste, ale ac- 
țiunilor omeneşti, este explicabil de ce Hegel s-a ocupat și 
de rolul individualităţii în istorie. Printre toate individua- 
lităţile omenești, acele care au o însemnătate istoric-univer- 
sală slujesc totdeauna un scop substanţial al istoriei, chiar 
dacă nu-şi reprezintă acest scop cu toată claritatea. Uneori, 
aceste mari individualitág, eroii istoriei, își închipuie că slu- 
jesc interesele și pasiunile lor, dar printr-o viclenie a raţiunii 

universale (List der Vernunft) sînt urmărite și slujite prin 
ei, dincolo de aspiraţiile personale, marile scopuri ale dez- 
voltării istorice în momentul în care se desfăşoară acţiunea 
acelor eroi. După cum talentul este instrumentul geniului 
artistic, tot astfel pasiunea individuală este instrumentul ge- 
nialităţii politice. 

Se explică tot prin disocierea dintre feluritele părţi ale 
sistemului său faptul că Hegel nu s-a întrebat dacă nu cumva 
si marii artiști, ca Și marii Oameni de știință şi cugetători, 
servesc deopotrivă cauzele generale ale omenirii, așa cum 
o fac geniile politice. Dar cu toată această lipsă în sfera 
problemelor sale, rămîne un mare merit al lui Hegel acela 
de a fi atras atenţia asupra rolului geniilor în istorie, aşa 
cum nu făcuse nici unul din gînditorii vremii sale, și de a 
fi deschis, astfel, un drum nou cercetării. 


25. MĂRIMEA ISTORICĂ 


Teoria hegeliană asupra indivizilor de însemnătate mon- 
dială a determinat o anume descendență, printre care pe aceea 
marcată prin contribuţia lui Jacob Burckhardt în seria prele- 
gerilor sale, Weltgeschichtliche Betrachtungen din 1868 şi 
1870—71. Burckhardt se găsea în momentul acestor prelegeri 
într-o etapă înaintată a muncii sale de istoric al culturii și 
al artei si putea să procedeze la clarificările conceptuale ieșite 
din lunga lui activitate de cercetător. Este ceea ce face în 
Consideraţiile de istorie universală, unde unul din capitole 
este consacrat raportului dintre individ și generalitate în isto- 
rie sau, cum este formulată această temă între paranteze, 
mărimii istorice (die historische Grosse). 

Căror individualităţi istorice le atribuim măreție ? „Ace- 
lora din trecut și prezent, răspunde Burckhardt, a căror ac- 
tiune domină existența noastră și fără de a căror apariţie 
n-am putea, s-o concepem pe a noastră.“ Un exemplu vine să 
sprijine această definiţie : Petru cel Mare pentru rușii vremii 
lui. Încercând să analizeze conceptul măreției istorice, Burck- 
hardt găseşte alte două idei subsecvente : unicitatea (Einzigkeit) 
si neinlocuibilitatea (Unersetzlicbkeit). 

„Aceste trăsături la recunoaștem cercetătorilor, descoperi- 
torilor, artiștilor si poeţilor, fiindcă toti deopotrivă fac vizi- 
bil conţinutul general al timpului şi lumii din vremea. lor, 


469 


E /P—————— s UMP 


| pe care îl transmit apoi posterităţii ca pe o moştenire nepie- 
| ritoare. Deși, printre marii oameni ai istoriei, Burckhardt 
trece şi pe descoperitori, mai tîrziu el îi îndepărtează din 
sfera acestora, deoarece chiar fără cel mai mare dintre ei, fără 
Columb, America ar fi fost descoperită, dar nimeni n-ar fi 
putut înlocui pe un Eschil, pe un Phidias, pe un Platon. De 
asemeni, măreţia este destul de rară în domeniul științelor, 
| deoarece foarte mulți dintre specialiştii acestora se opresc în 
| fata unor probleme speciale, nu în faţa generalităţii care 
alcătuieşte mesajul adevăratelor mărimi istorice. Acesta este 
însă cazul filozofilor, al poeţilor și al artiştilor. 

Trecînd la problema marilor personalități ale istoriei po- 
liüce, Burckhardt recunoaște în ele ,coincidenga generalului 
cu particularul, a statornicului cu mișcarea“. Aceste mari 
personalități rezumă state, religii, culturi. Prin astfel de mari 
personalităţi se produse trecerea unui întreg popor dintr-o 
stare de natură într-alta, aşa cum a fost cazul mongolilor 
nomazi, prin Genghis-han. În epocile revoluţionare, marile 
personalităţi sînt acele ale înnoitorilor, ale deschizátorilor de 
drumuri : un Cezar, un Cromwell. 

Analiza puterilor sufleteşti care determină o mare per- 
sonalitate îi permite lui Burckhardt să remarce, printre ele, 
tăria extraordinară a voinţei, dar nu și grandoarea etică, 
deoarece, remarcă filozoful, „puterea nu face pe nimeni mai 
| bun“. Voința aşa de dezvoltată a marilor personalităţi slu- 
jeşte totdeauna o cauză generală a unei națiuni, a unei epoci, 
a unei culturi, cum a fost cazul unui Alexandru, prin care se 
produce elenizarea Asiei și se pun bazele unui nou ev istoric, 
Pentru a ajunge la un astfel de rezultat, marile personalităţi 
| se slujesc tocmai de egoismul lor limitat. „Există, după cit 
se pare, o stranie coincidență între egoismul individual s 
ceea ce se numește folosul general, măreţia şi gloria colecti- 
vității.“ Observaga reia deci pe aceea a lui Hegel despre 
„viclenia rațiunii“. 

Ca şi acest predecesor al său, din care observaţiile lui 
Burckhardt asupra oamenilor mari derivă fără îndoială, ne 
| găsim, odată cu ele, in faţa unei prime încercări de a depăşi 
| individualismul tradițional al istoriei, prin postularea gene- 
ralităţii mesajului genial, deşi natura acestei generalităţi rămîne 
destul de puţin precizată, atît la Hegel cît si la Burckhardt. 


Postum 


ADDENDA 


VASILE PÂRVAN: 
„IDEI SI FORME ISTORICE“ 


Patru lecţii inaugurale. Bucureşti, Ed. Cartea Românească, MCMXX 


Lucrarea d-lui Vasile Pârvan, Idei şi forme istorice, cu- 
prinde patru lecţii inaugurale făcute la Universitățile din 
. Cluj şi Bucureşti. Cea dintii, Datoria vieţii noastre, este ex- 
punerea unor deziderate de educaţie şi cultură generală, e 
înfăţişarea perspectivei teoretice în care Universitatea arde- 
leană — la data citirii lecţiei, recent înființată — trebuia 
să înţeleagă dezvoltarea activităţii ei. Cele două de la 
mijloc, Despre valorile istorice şi Despre ritmul istoric, dez- 
voltă două capitole importante din teoria generală a istoriei ; 
ele ating, pe rînd, chestiuni de o mare varietate ca: atitu- 
dinea istorică, valorile istorice, ritmul istoric, spiritul univer- 
sal si ideile istorice, funcțiunea geniului și, în sfîrşit, relațiu- 
nea aga de temută dintre individual si social. Expunerea e 
mai ales concentrată ; expresiunea, sintetică şi formulară. 
Fiecare propoziţiune, e un fel de microcosm. Trecerea de la 
una la alta prezintă, atunci, o anumită discontinuitate ; și 
sileşte, în orice caz, pe cititor la o concentrare apropiată, la 
o vibraţiune înaltă. Apoi, odată ideea esenţială produsă, din 
trunchiul ei se desfac ramificații multiple care se adună sau 
se seriază după un schematism stringent. Aplicările nu lipsesc ; 
ele sînt recrutate din domenii deosebite ale istoriei umane, 
si unul din interesele caracteristice ale cărții stă în conturul 
pronunţat al viziunii şi în intensitatea remarcabilă a expresiei 
pe care faptul i istoric, astfel raportat la concepte, o dobindeste. 
Si totuşi cartea nu e de-a dreptul abstractă. Ea e servită de 
un temperament bogat. În felul în care judecata e condusă, 

| 
gradată, descărcată brusc într-o viziune generală sau prelun- 
gită într-un ecou sugestiv, se dovedesc resursele forte si agile 
ale celui ce scrie. Ba chiar mai mult : o anumită calitate a sensi- 
bilităţii colorează toată producţia d-lui V. Pârvan. Ideile sînt . 
majorate prin sentiment ; ele sînt organizate printr-un patetism 
sobru şi convingător. Mi se par necesare asemenea consideraţii 
pentru o operă care aparţine deopotrivă cugetării ca gi for- 
mei... Autorul însuși caută să legitimeze tendinţa aceasta către 
caracteristic, Astfel, atunci cînd. va distinge între „conţinutul“ 
şi „forma istorică“ va prezenta pe cel dintii „ca o energie 
vibratorie, conducătoare a unei deveniri“ şi pe cea de-a doua 
„ca O notă caracteristică prin care (numai) fenomenul se pla- 
sează în linia unei deveniri“ (p. 70). Colaborarea tempera- 
mentului și a sensibilităţii într-o manifestare care afirmă pri- 
matul „caracteristicului“ ne apare firească. Ea va putea în- 
timpina opoziţie în spiritul specialiştilor ortodocşi. N-are de-a 
i face. D. V. Pârvan va ridica de mai multe ori protestul. îm- 
potriva acumulatorilor de „material zadarnic“ și a savanților 
fără viziune. Si protestul și-l va sustine prin pilda sa. A rezul- 
tat, ca atare, o operă intensiv prelucrată $i nervoasă, care 
poate deruta ; dar care poate converti. 
Cartea se termină printr-o a patra lecţie, un dialog pla- 
tonic în care se discută semnificarea tragediei grecești și care 
poartă numele de Anaxandros. 


Vom căuta să desprindem, urmărind litera lucrării d-lui 
V. Pârvan, conceptiunea sa generală. Ne va fi imposibil însă 
să redăm întregimea detaliului unei învățături care constituie 
substanţa mai multor volume. Ne vom abate apoi de la ordi- 
nea expunerii sale. Reluînd elementele într-o ordine puţin deo- 
sebită, credem a putea obţine planul unui sistem întreg de 
convingeri. E sigur că d. V. Pârvan însuşi va proceda odată 
la expunerea anume a doctrinei sale. Iată : 

Problema istorică nu se poate despărți de problema onto- 
logică. Istoria nu e decît o parte specializată a procesului cos- 
mic-universal. Aceeaşi energie care în lumea anorganică se ma- 
nifestă ca lumină, căldură sau electricitate, în mediul organic 
(istoric) devine suflet. Sufletul, ca formă specializată a ener- 
giei universale, constituie fundamentul vieţii istorice. Acest 
suflet ni se revelă nouă ca ritm. După cum spaţiul și timpul 
sînt concepte generale prin care fiinţa lucrurilor se convertește 

în perceptiune și devine inteligibilă ; ritmul este aspectul ela- 
borat în care ni se înfăţişează mişcarea universală. Astfel, rit- 
mul vieţii omeneşti nu este deosebit de ritmul cosmic. „În rit- 
mul vieţii și al morții universale, în ritmul iubirii gi al crearii 
universale, în ritmul întunericului şi luminii cosmice, sînt În- 
corporate indisolubil ritmurile vieţii și morţii, iubirii și creării, 
întunerecului şi luminii umane“ (p. 132). De aceea, „după 
cum toate încercările noastre de a contrazice legea gravitației 
universale sînt, mai curînd sau mai tîrziu, nimicite, tot aşa 
orice evadare conştientă a ritmului omenesc din cadrele rit- 
mului cosmic este fără întirziere pedepsită“ (ibid.). Dimpo- 
irivà, în acordarea celor două ritmuri stă posibilitatea. vieţii. 
.Ritmului i se opune inerția. Spiritului cosmic și istoric i se 
opune materia universală si istorică. Aceasta din urmă e fă- 
cută din pasivitatea mulțimilor și din împiedicările tuturor 
factorilor biologici şi fizici. De aceea, din punctul de vedere 
al structurii, ritmul se prezintă ca un paralelogram al for- 
şelor inerto-motrice. În concurenţa acestor doi factori rezidă 
una din preocupările cele mai grave ale istoriei. Biruinţa fac- 
torului inert aduce cu sine viaja antiistorică a umanităţii ve- 
getative ; biruinţa factorului motrice, viaja istorică a umani- 
Tății civilizate, care isi fixează idealul într-o continuă inten- 
sificare a ritmului pînă la supunerea absolută a materiei. 
Ritmul e însă provocat de idee. Ideile sînt descărcări energe- 
uce ale spiritului universal în materia cerebrală umană. 
„Cum însă există capete bine conducătoare si capete rău con- 
ducătoare de energie spirituală, este evident că ideile nu-și pot 
face drum în umanitate, nu pot deci provoca vibrații ritmice, 
creatoare de fenomene spirituale, deci de deveniri istorice, 
decît graţie acelor minţi fin construite care prind, multi- 
plică şi transmit mai departe spiritul“ (p. 143). În felul 
acesta, se precizează funcțiunea geniului în procesul istoric. 
Forţa propulsivă a ideii este însă contrazisă de determinismul 
social-istoric şi biologic. „Este deci în ritmul activ o parte 
foarte însemnată de ritm pasiv (1), de rezonanţe străine ideii 
ritmice pure. Istoricul individualist ar face o greşeală ele- 
mentară dacă ar nega aceste elemente ca determinante ale 
ritmului activ, original- individualist, genial-creator. Totuși 
greşeala ar fi mult mai ușoară ca a istoricului social-evoluţio- 
nist care ar încerca să explice numai prin stări generale 
social-psihologice punctele inițiale, spiritual-revolugionante, 

ale marilor deveniri culturale. Căci ceea ce face puterea 
| uriașă a ideii creatoare de noi ritmuri este tocmai spontanei- 
tatea ei, independenţa şi superioritatea ei față de mediul con- 
temporan. Partea capitală a puterii energetice este tocmai 
subconștientul caracteristic personal, stilul exasperat indivi- 
dualist al ritmului ei“ (p. 146). „Istoria omenirii va fi atunci 
istoria tulburării ritmului greoi biologic prin exploziile ge- 
niale ale marilor tulburători de suflete“ (p. 138). 

Toate acestea alcătuiesc materia istoriei, nu însă gi obiec- 
tul ei. Pînă acum s-a expus ceea ce s-ar putea numi meta- 
fizica istoriei ; trebuie să trecem la fizica ei. Am vorbit de 
ritm, idee si personalitate ; nu le putem încă adăuga califica- 
tivul : istoric. Moartea lui Alexandru, ideea Revoluţiunii fran- 
ceze, căderea imperiului roman nu sînt încă decît fapte cos- 
mice indiferente. Ele nu devin istorice decît în raport cu o 
anumită atitudine care umple viața umanităţii. Ce este dar 
atitudinea istorică ? Ea este, mai întîi, o pozitiune intelectuală 
specifică, întocmai ca religia, filozofia, arta. Atitudinea isto- 
rică creează istoria. Pe aceasta n-o vom putea reduce (după 
cum s-a încercat) nici la artă, nici la filozofie și nici la știință. 
După istoria orală (creată numai din strictă necesitate biolo- 
gică a genealogie), după istoria „populară“ (simplă înșirare 
a unor fapte ofensive sau defensive, individuale sau sociale), 
după istoria „finalistă“ (servind scopuri extraistorice, auto- 
crate, oligarhice, teocratice), apare istoria ca o disciplină ne- 
atirnatá, „istoria pentru istorie, ca arta pentru artă, ori filo- 
zofia pentru filozofie“ (p. 47—48). Fenomenul cosmic indi- 
ferent devine istoric „prin plasarea sa perspectivică în acea 
ficţiune spaţială pe care o numim «timp»". Și atitudinea isto- 
rica se va defini ca „singura care procedind de la entitatea 
metafizică a devenirii, ia punctul de vedere nu al fragmen- 
tului de devenire, care e fenomenul izolat, ci al devenirii 
însăși, din care fenomenul e un singur tact al ritmului etern. 
Pentru istorie nu există fapte izolate, ci numai deveniri orga- 
nice: vieţi, cu început gi sfîrşit, unde complete ale ritmului, 
de la inertia completă, prin culmea ritmării intense, înapoi 
la inerția completă“ (p. 50). Faptul istoric este, prin urmare, 
şi o valoare istorică. Istoricul cunoscînd un fapt ca atare — 
urmărindu-l în devenirea care îl integrează ca o realitate 
instauratoare dc deveniri, sáu ca o realitate devenită — în 
același timp îl valorează. Constatarea ne poate duce mai de- 


476 


parte. Faptul istoric, fiind o valoare istorică, e un fapt cul- 
tural. În adevăr, cultura e domeniul valorilor, al faptei ome- 
neşti creatoare. Şi „numai unde începe cultura, adică mani- 
festarea reformatoare umană în mediul natural cosmic, acolo 
începe, istoria“ (p. 53). Astfel, obiectul istoriei este cultura ; 
pe cîtă vreme natura este lăsată Ştiinţei $i artei ca obiect si 
materie a prelucrătorilor lor. Acum, devenirile pot fi de 
wei feluri. Ele sint: biologic-utilitare (determinate de in- 
stinctul de conservare al individului şi speciei), ritmüc-vitale 
(„decurgînd din însuși ritmul vieţii, care-și cere exteriori- 
zare concretă prin forme“), raționale („crescute din con- 
știința despre sine si despre lume a omului“). Istoricul va 
considera tustrele formele de devenire. Vor precumpăni, 
însă, devenirile raţionale. „Căci abia prin conştientizarea 
indivizilor si maselor se asigură continuitatea logică, or- 
ganică, a devenirilor umane“ (p. 100). În cuprinsul unei 
asemenea deveniri se produce si istoria, ca istorie, și forma 
ei cea mai generală apare atunci drept conștiința de sine a 
umanităţii ca tot. Ea nu va fi numai o atitudine integrantă, 
nu numai o funcţiune valorificatoare, dar însuși faptul spi- 
ritual intens prin care „unul trăieşte unitar întreaga viață 
a trecutului de pînă la dîinsul și astfel întreaga comoară a 
creațiilor omenești stă deschisă individului şi maselor con- 
temporane spre a se îmbogăţi, înveseli, ferici cu ele“ (p. 125). 
Rezultă de aci oarecare concluziuni pentru realităţile 
româneşti. D-l Pârvan nu le trage anume. Este evident însă 
că în dezideratele pe care le formula cu ocaziunea lecției 
sale inaugurale de la Cluj, se exprimă teoria pe care, în 
linii așa de generale, am infágigat-o mai sus. Universitatea 
trebuie să opereze spiritualizarea organismului nostru so- 
cial. Aceasta se va obține prin cultura istorică integrală. 
La noi însă s-a făcut totdeauna o primejdioasă confuzie 
între etnografic si cultural. S-a crezut că prin intensificarea 
caracterului țărănesc se va ajunge la cultura naţională. Ade- 
vărul e că „mijlocul unic de a accentua diferenţialul e de a 
intensifica genericul“ (p. 28). Tendinţa trebuie să fie către 
o împărtășire cît mai răspîndită și cît mai curioasă, la ideile 
culturii universale, la idei iar nu la forme. A împrumuta 
forme înseamnă a transforma tărimurile tale într-o colonie 
culturală a regiunii de unde imprumug. Dimpotrivă, îm- 
prumutul ideilor. este și îngăduit și recomandabil. Ele vor 

fi în urmă asimilate prin geniul local și transtormate în 
forme caracteristice ale culturii naționale. 

Este evident că întreg sistemul de convingeri expus, pină 
aci prezintă, prin latura lui generală, unele asemănări și 
se poate așeza în curentul unor tendinţe anterioare ale cu- 
getării moderne. Așa, apropierea dintre problema istorică şi 
problema ontologică ne este cunoscută din filozofia lui 
Hegel. 

Spiritul universal, arată Hegel, continuă procesul său 
în istoria umană. Insusirea esențială a spiritului este, apoi, 
libertatea. Nu sîntem însă liberi decît în măsura în care 

ne dăm seama de aceasta. Ridicarea treptată la conștiința 
libertăţii este procesul esențial al istoriei universale. Prin 
aceasta și, în urmă, prin însăşi filozofia idealismului ab- 
solut, spiritul universal ajunge la propria sa posesiune con- 
ştientă. Originalitatea concepțiunii d-lui V. Pârvan ne apare, 
astfel, cu ușurință. Mai întîi, procesul cosmic și universal 
d-sa nu îl priveşte în continuitate. Sufletul, care constituie 
fundamentul istoriei, d-sa nu îl consideră ca o incarnagiune 
superioară a spiritului universal, ci numai ca o specializare 
a sa. Apoi istoria, deși ca fapt spiritual intens înseamnă 
conștiința de sine a umanităţii ca tot, ea nu e concepută 
ca realizarea unui principiu teleologic al spiritului universal. 
De asemeni, cultura, care este obiectul istoriei, deși ne este 
definită undeva ca o acordare a ritmului uman la ritmuri 
cosmice din ce în ce mai intense, ea nu este înţeleasă decît 
ca un scop în sine și, pentru a relua o expresiune pe care 
Kant o întrebuința în legătură cu arta, ca o finalitate fără 
scop... În sfîrșit, însăşi acordarea celor două ritmuri, cosmic 
şi uman, trebuie înţelească în afară de continuitatea proce- 
sului universal. D-l V. Pârvan ne spune anume că ritmul 
rămîne de-a pururi o noțiune antropocentricá. Însuşi ritmul 
universal nu va putea fi urmat decît pînă la limita ritmării 
umane. 

Acordarea celor două ritmuri trebuie considerată, ca 
atare, numai ca o vibraţiune mereu mai intensă a spiritua- 
lului, ca o progresivă izbindà a sa. Această ritmare se pro- 
duce în creaţiunile geniilor, si asupra funcţiunii acestora 
recenzia noastră a atras luarea-aminte. Geniile jucau însă 

un rol însemnat gi în filozofia lui Hegel. Ba chiar ideile sale 
asupra geniului au rămas ca un element de însemnătate în 
întreaga înţelegere romantică a istoriei. Pe aceştia (die welt- 
historischen Individuen) Hegel îi concepe ca pe indivizii ale 
căror scopuri particulare sînt, în acelaşi timp, şi substanţiale 
și a căror voință exprimă însuşi spiritul universal. S-a ob- 
servat adeseori ce primejdie rezultă dintr-o asemenea con- 
cepţiune pentru libertatea omenească. lar Nietzsche a veste- 
jit-o ca pe o mediocră apologie a succesului. D-l V. Pârvan 
'a evitat obiecţiunile acestea, atunci cînd funcțiunea geniilor 
a definit-o în raport cu inerția materială a maselor populare 
şi cu solicitarea lor energetic-spirituală. În felul acesta, ve- 
'derile sale se apropie mai mult de filozofia lui Kant, după 
care conţinutul esenţial al istoriei îl constituie mai ales ra- 
portul mobil dintre societăţi şi individ; iar factorul evo- 
luţie în istorie îl definește ca pe o nesocială sociabilitate 
(eine ungesellige Geselligkeit). 

^ [n sfîrşit, deosebind între cultură, ca un domeniu propriu 
al istoriei, si natură, ca un domeniu deosebit, d-l V. Pârvan 
se apropie de sistematizarea contemporană a germanului 
Rickert. Pe cîtă vreme însă, pentru Rickert, istoria se deose- 
beste numai printr-o metodă felurită („metoda individuali- 
zată“, diferită de „metoda generalizatoare“ din științele na- 
turii), d-l Pârvan vede în istorie însăși creaţiunea unei 
atitudini noi şi specifice. E drept că printre fenomenele in- 
dividuale care se oferă cercetării istoricului, Rickert îl arată 
pe acesta operind un triaj pe baza ideii de valoare cultu- 
vală. Dar deosebirea persistă. Căci pe cînd Rickert stăruie să 
vadă in istorie o știință, o aplicare a purei funcțiuni de 
cunoaştere faţă de care consideraţiile de valoare sint numai 
un coeficient nou de metodă, d-l V. Pârvan consideră istoria 
ca o viziune generală, în care ideea de valoare servă la 
integrarea unei atitudini creatoare. Si felul acestei înţelegeri 
apropie istoria, oricum, mai mult de artă. Faţă de posibi- 
litatea unei asemenea interpretări, d-l V. Pârvan a protestat 
cu anticipare atunci cînd a reclamat pentru „atitudinea is- 
torică“ o independenţă egală cu aceea a atitudinii religioase 
sau filozofice. Noi însă recunoaştem în integrarea unor ele- 
mente disparate pe baza valorării lor în armonia unu tot 

(fie a unei deveniri), o pozigiune cel puţin înrudită cu ati- 

tudinea artistică creatoare. 
| Dealtfel, o asemenea tendinţă artistică noi am observat-o 
in forma lucrării d-lui V. Pârvan, după cum credem a o 
putea ghici în sensul ideilor sale. Lucrul îl va putea con- 
firma, distinge sau combate numai acea dezvoltare susţinută 
| şi integrală pe care d-l V. Pârvan nu va întîrzia, desigur, 
s-o ofere publicului filozofic, care de-acum o aşteaptă. 


1921 


STATUL GA ÎNDREPTAR 


După terminarea războiului european $i socotind drept 
soluționate, prin unirea provinciilor, împroprietărirea țăra- 
nilor si votul universal, suma problemelor care alimentase 
literatura română din ultimele două sau tre: decenii, 
d-l G. Ibrăileanu o decreta anulată în motivele ei: „Între- 
girea neamului și dezrobirea ţărănimii, scrie d-sa, vor face 
să dispară din literatură acele accente de protestare, de re- 
vendicări, acel caracter de propagandă, care dădeau tonul 
unei părți din operele noastre cele mai pretuite". Si în altă 
parte: „Avem credința că cele două mari acte... care au 
înlăturat toate obstacolele dezvoltării normale și depline ale 
întregului neam și a tuturor fortelor'lui vor da gi literaturii 
noastre, ca și celorlalte manifestări ale energiei românești, 
un avint nebánuit, care ne va așeza definitiv în rindul po- 
poarelor producătoare de cultură universală“ (După război, 
p. 10 şi 11). Literatura adusese contribuţia ei la rezolvarea 
marilor probleme ale naţiunii. Aceste probleme se găseau 
acum soluționate ; producțiunii din ultimele decenii i se în- 
chidea orice viitor. Avînd de aci înainte să se adapteze con- 
dițiunilor unui stat în care elementul românesc primează 
printre minorităţi orgolioase de tradiţiunea lor și în care 
importanţei noi îi corespund responsabilităţi incalculabile, 
scrisului românesc în statul românesc i se puneau alte pro- 
bleme. Tot ce s-a făcut în această restrînsă vreme tinde să 
cîştige pentru literatura noastră o trăsătură de universalitate 
$1 s-o intereseze la chestiunile care pot mișca deopotrivă Apu- 

sul şi Răsăritul. Reviste vechi primesc talente proaspete, și 
rízvrátite. Acestea si alte reviste mai noi au reușit să-i 
cîştige colaboratori printre minoritari 8 sà ofere astfel, din 
conjugarea unor inteligente formate in medi deosebite, 
icoana sintezei care se manifestă în noul stat român. O 
întinsă operă de traduceri, studii despre curentele de idei 
şi personalităţile reprezentative din Europa contribuiesc și 
ele la menţinerea contactului cu străinătatea. Pe cînd acum 
zece, cincisprezece ani încă, literatura europeană nu intra 
în atingere cu noi decît printr-o subţire pătură de esteti care 
nu puteau s-o comunice mai departe, contactul de azi mi 
se pare mai activ, mai general și, prin urmare, mai util. În 
sfîrşit, s-au auzit la Universitatea din Cluj cuvintele d-lui 
V. Pârvan, care formulează bine unele din tendinţele vremii 
prezente : „Suprema despersonalizare, deznaționalizare, des- 
tendenţionalizare trebuie să fie actul de purificare, precursor 
creării. Înaintea ideii pure: de filozofie, artă, știință, tre- 
buie să stea omul pur de orice intenţii trecător lumești“. 
$1: „Avem dară de intensificat în tinerimea care aleargă 
la luminile noastre nu ceea ce e țărănesc în ei, ci ceea ce e 
general-omenesc“ (Idei şi forme istorice, p. 34 şi 31). 

Dar în timp ce economia culturii românești tinde să se 
organizeze astfel printr-un multiplu motiv de evoluţie, un 
scrupul poate să ne tulbure conştiinţa. Atítea conținuturi 
străine pot oare bine intra în tiparele sufletului nostru na- 
tional? Sîntem un popor de ţărani cu sufletul naiv și sim- 
plu. Producţiunea cu care venim în atingere este aceea a 
civilizațiilor „oraşelor mondiale“. Si aga apare temerea ca, 
din îmbinarea nefirească a acestor două realităţi să nu apară 
cumva fenomenul detestabil al ,pseudomorfozelor*. În această 
critică numai cuvîntul este nou; el vine de la germanul 
Oswald Spengler, autorul unei cărți artificiale (dar seducátor 
scrise) despre apusul culturii occidentale. Fondul acestei cri- 
tici este mai vechi. Îl întîlnim la cugetătorii ruși ai „anilor 
patruzeci“ : la reprezentanţii școlii critice și la contemporanii 
lor slavofili. Fenomenul raportului exterior și factice dintre 
formele înaintate ale culturii apusene gi vechile așezări ru- 
sești, Ceaadaev credea să-l poată remedia prin introducerea 
principiilor adinci de dezvoltare ale lumii apusene. In ideea 
unei convertiri catolice se vàzu multà vreme mijlocul unei 
însumări sănătoase în munca civilizatorie a Europei. Pornind 

de la o aceeași critică, slavofilu, un I.  Kireevski, un 
Homiakov, un K. Aksakov, revendicară dreptul unui ideal 
autonom. Progresul studiilor hegeliene impunea, în același 
timp, ideea naţională ca pe una din formele de manifestare 
ale spiritului absolut. De cînd Titu Maiorescu a pronunţat, 
la noi, formula antitezei dintre „formă“ și „fond“, o în- 
tilnim mai la toți scriitorii români care s-au ocupat cu pro- 
blemele culturii. Acum în urmă revine într-un articol al 
d-lui Nichifor Crainic (Gindirea, III, 8—10). 

Concepţiunea sufletului naţional, legat organic de indi- 
vidualitatea unui peisaj, singur în măsură de a se 
dezvolta în produse culturale viabile şi singur îndreptăţit de 
a alege ceea cei se oferă dinafară, este relativ re- 
centă. Ar fi curios de observat cum o idee tînără 
în omenire poate stăpîni atîtea suflete dacă n-am şti (pe 
de altă parte) că tocmai ideile noi sînt cele mai tiranice. 
Conceptiunea culturalismului etnic se găsește însă in situa- 
țiunea particulară de a nu fi destul de veche pentru a fi 
intrat în rîndul evidenţelor și de a fi veche destul pentru 
a putea fi socotită drept uzată. A apărut în Germania, în 
vremea. care poartă numele de Sturm und Drang ; probabil 
mai întîi la Herder. A fost îmbrăţișată apoi de popoarele 
slave. Printre toate, străluceşte în Polonia opera lui Mickie- 
vicz. Este o conceptiune germano-slavă. Mărginirea geogra- 
fică trădează poate și motivele ei. Germanii au comun cu 
slavii tendinţa de a se aduna în comunităţi restrinse și 
neatîrnate. O pornire centrifugală. Pe cînd latinii sint cen- 
traliști, germano-slavii sint regionalisti. Multe din aptitu- 
dinile poporului german mi le pot lămuri din pornirea lor 
centrifugalà. Senumentalitatea germanului, lipsa lui de rafi- 
nare socială, o anumită cuviință morală pornită să suspec- 
teze pe semen sînt ale unor oameni care, trăind în restrinse 
comunităţi, sînt aduși să se supravegheze unul pe altul și 
să-și conceadă reciproc. Latinii ironizează în german tipul 
provincialului. Germanii înșiși, călătorind în ţări latine, s-au 
simțit socialmente inferiori. Din Veneţia, Albrecht Dürer 
scria : „Hier bin ich ein Edelmann, dabeim ein Schmarotzer“. 
Este de prisos a adăuga cà și multe din însușirile lăudate 
ale poporului german decurg din aceeași împrejurare. Per- 
Severenta sistematică în muncă, sănătatea patriarhală a mo- 
ravurilor familiale, jovialitatea naivă si puţin rustică 'sînt 

i de asemeni ale unor oameni care lucrează şi se retac într-un 
cerc restrîns de tradigiuni şi după un ritm liniştit de viaţă. 
| D-na de Staël, care a dat o descriere a firii germane vala- 
bilă încă în multe privințe, stia și ea să aprecieze consecin- 
tele descentralismului german : „I”Allemagne était une fédé- 
j ration aristocratique ; cet empire navait point un centre 
commun des lumières et d'esprit public ; il ne formait pas 
une nation compacte, et le lien manquit au faisceau... Il y 
i avait une sorte d'anarchie douce et paisible, en fait d'opi- 
nions littéraires et métaphysiques, qui permettait à chaque 
homme le développement entier de sa manière de voir indi- 
viduelle. Comme il n'existe point de capitale où se ressemble 
la bonne compagnie de toute l Allemagne, l'esprit de so- 
ciété y exerce peu de pouvoir ; l'empire du goût et l'arme du 
ridicule y sont sans influence. La plupart des écrivains et 
des penseurs travaillent dans la solitude, ow seulement en- 
tourés d'un petit cercle quils dominent“ (De Allemagne. 
i Des moeurs et du caractére des Allemands). 

Literatura germană nu rămase cu toate acestea în afara 
marilor curente europene. Multă vreme ea fu mai mult in- 
fluenţabilă decît influentă. Atunci însă cînd se înălţă la inde- 
pendenţă, trebui să treacă o generaţie de oameni înainte ca 
Goethe si Schiller să ajungă la universalitate. Între epigonii 
francizanţi din sec. XVIII şi maturitatea lui Goethe există 
o epocă intermediară în care se lămuri rostul tradiției ger- 
mane si se făcu oarecum inventarul ei. Primul gest de neatir- 
nare al literaturii germane este o revenire la această tradiţie. 
Cine nu vede că și aici se manifestă reacţiunea omului unei 
închise grupări ; protestul cuiva împotriva încălcătorilor şi 
veneticilor ? Momentul acesta contribui la sporirea notei 
particulariste, locale, în reprezentarea oamenilor și moravu- 
rilor. El adinci o anumită tendinţă individualistă, realistă, 
pe care arta germană o opuse pururi artei idealiste a lati- 
nilor. Astfel se face că, aduși să reflecteze asupra condi- 
ţiunilor culturii, germanii au întîlnit mai mult ca în altă 
parte o producgune artistică purtînd urmele unei minu- 
ţioase diferențieri, izvorind realmente dintr-o viață specială 
şi închisă în sine. Lucrul s-a întîmplat la fel în Rusia. Și 
este interesant de observat că promotorii inspiraţiei etnice 
în literatura noastră, raliindu-se culturalismul etnic ger- 

man, au adus mai ales exemplul Rusiei. Așa si acum în 
urmă în articolul d-lui Nichifor Crainic. 

Dar mai este un punct care trebuie lămurit. Filozofia 
culturii este şi ea o disciplină nouă. Apariţia ei corespunde 
avîntului studiilor „etnografice. Acestea din urmă își trag 
originea din aceeași autoconstiintà etnică a omului de cul- 
tură din Sturm und Drang. Simţirea individualităţii etnice 
a condus la studiul diferenţelor dintre popoare. Avînd ne- 
voie să-și limiteze obiectul, etnografia găsi în termenul de 
„cultură“ numele general pentru totalul instituţiilor, religiei, 
moravurilor şi produselor de artă populară, rezervat stu- 
diului ei. În acest înţeles putu vorbi Weule chiar despre 
cultura primitivilor, „cultura necultivaților“, Kultur der 
Kulturlosen. Si, cum se vede că e o nevoie a minții ome- 
nesti de a închipui sub manifestările evidente un substrat 
care a existat înaintea apariţiei lor și care poate dura după 
ce ele dispar, filozofia culturii, prelucrînd datele etnogra- 
fiei, ipostazează un suflet unitar la baza instituţiilor, reli- 
giei, moravurilor si artei : sufletul etnic. Nu vom insista 
asupra motivelor care, în aceste grupări începătoare, dau o 
unitate. tuturor formelor de viaţă socială. În intimitatea şi 
concentrarea raporturilor dintre indivizii unui grup mărginit 
este firească unitatea gi perpetuitatea formelor. Tradifiunea, 
care este înţeleasă de obicei ca o noțiune de timp, este pe 
deasupra şi expresiunea unei anumite densități în spaţiu. 
Aşa ne explicăm mai departe că etnografia nu reuşeşte decit 
în studiul unor societăți la un nivel relativ redus de dez- 
voltare ; că ea este anume știința popoarelor într-un anumit 
moment al vieii lor, şi numai într-acela. De cîte ori, dim- 
potrivă, ea îşi sporeşte întinderea obiectului şi îşi aplică 
mijloacele la cercetarea unor societăţi evoluate, în care uni- 
tatea formelor a slăbit, este inevitabil alături de un sentiment 
de încordare, o penibilă aproximaţie a rezultatelor. Aceasta 
nu împiedică pe filozoful culturii, atunci cînd își îndreaptă 
reflecțiunea sa acolo unde produsele spiritului au pierdut 
caracterele unitare şi specioase ale unei societăți restrinse, sà 
creadă a putea constata dispariţia „sufletului etnic“ și, prin 
urmare, moartea culturii. Acestei iluziuni, nu tocmai compli- 
cate, căzu victimă si Oswald Spengler. Putem, dacă vrea, 
să-i acordăm meritul de a fi „cea dintii“ victimă a acestei 
iluziuni ; deși tot ce spune dinsul despre „cultură“ şi despre 

trecerea acesteia in „civilizație“ sînt teorii de multă vreme 
cunoscute, 

Eroarea lui Spengler consistă în a întrebuința într-un 
alt domeniu o altă noţiune. Si doară cultura occidentală, 
căreia 1 se pune diagnoza cunoscută, este aceea care ar fi 
putut instrui pe cineva despre procese cu totul deosebite. 
Emigrarea epicii și liricii medievale, scolastica, umanismul 
sau organizarea științei moderne sînt fenomene care nu se 
pot nicidecum înțelege din înrădăcinarea în peisaj. Ele nu 
sînt producte plantiforme, hrănite dintr-un sol și rásfirate 
într-o anumită atmosferă. Agentul lor este emulația inter- 
naţională. În universalitatea rezultatelor ele își întrevăd sco- 
pul. Dacă, apoi, considerăm una din marile culturi occiden- 
tale în întregul ei, găsim deasupra unei vechi tradiţiuni 
pitorești, reprezentînd particularismul unei societăţi închise, 
o structură de planuri care refac de fiecare dată cîte un 
moment european. 


Ne găsim în momentul aproximativ al istoriei cînd o 
societate patriarhală trece în faza de stat. În două gene- 
raţii transformarea a devenit sensibilă. Suprimarea marii 
proprietăți o va desávirgi. De pe acum putem privi cu o 
simpatie contemplativă fiinţa întrecută a vechiului regim 
patriarhal. Invocînd iglicul $1 ciubucul boierului Dinicu Go- 
lescu, d-l Nichifor Crainic folosește o libertate imposibilă 
acum o sută de ani. Va trece poate mai puţină vreme și vor 
dispărea şi alte multe lucruri pe care noi le înţelegem din 
caracterul societății româneşti de pînă ieri. Va dispărea și 
acea categorie de esteți și neocupaţi care întreţineau cu lu- 
mea culturii europene un raport neeficace. Si va dispărea 
și problema pe care o tratăm aici, în clipa în care nimeni 
nu se va mai îndoi că toate scrupulele etnice sînt un acci- 
dent de creștere, o criză de pubertate, un conflict care s-a 
produs cu mai multă putere acolo unde, ca la germani și 
la ruşi, o pornire înnăscută de grupare socială tindea să 
menge vreme mai îndelungă patriarhalitatea. Transforma- 
rea se va petrece și fără voia noastră. Căci dacă dezvoltarea 
lentă în timp este o lege a vieţii istorice, contaminarea între 
cercuri deosebite de cultură este o altă lege. Valoarea ei scade 
pentru triburile de tuaregi și kabili, de pildă, care reușesc 
să se menţină într-o izolare aproape completă. Crește pen- 

tru popoarele trecute în faza de stat, organizate adică în 
vederea conlucrării internaţionale. Această transformare se 
va petrece mai ușor pentru noi prin forţa atítor factori 
noi introduși în viaţa poporului și meniţi să-l îndrumeze pe 
căile unui stat modern. Dacă totuși, printr-o ciudățenie 
oarecare, programul culturalismului etnic ar ajunge sá se 
impună de aci înainte, cultura română ar descinde hotarit 
în subdemnitatea unei provincii. Aci stau motivele genera- 
tiei noastre, răzvrătite, inovatoare, progresiste și optimiste. 
În locul sufletului etnic“ ea vrea să-și scoată un îndreptar 
din ideea statului. 


1924 


ICOANA OMULUI iN CLASICISM SI ROMANTISM 


La începutul veacului trecut, romantismul venea cu mi- 
siunea să protesteze în numele sensibilităţii despre care toată 
lumea era de acord să creadă că veacul anterior o nesoco- 
tise. Cum însă era greu de conceput ca în cuprinsul unei 
întregi sute de ani, aşa-numitele puteri sufleteşti să se fi 
separat şi una din ele să fi fost eliminată cu desăvirșire, este 
mai firesc să spunem că romantismul venea să impună alte 
forme şi categorii ale sensibilităţii decît acelea care predo- 
minaseră în cele două veacuri anterioare ale clasicismului. 
Dacă totuşi închipuirea pe care romantismul şi-o făcea de- 
spre sine era posibilă, lucrul se datorește vederii, curente 
în psihologia timpului, despre „autonomia facultăţilor su- 
fleteşti“, printre care, ultimii filozofi din şcoala lui Leibniz 
acordaseră un loc aparte „afectivității“. În numele acestei 
„afectivități“ se încerca acum o adevărată revoluţie. Revo- 
luţia socială decapitase pe rege; romantismul urmărea o 
revoluție asemănătoare în ceea ce, cu o semnificativă me- 
taforă politică, s-a numit „organizaţia monarhică a sufle- 
tului“. Romantismul voia să decapiteze anume pe „monar- 
hul spiritului“, rațiunea. 

Sensibilitatea, pe care noua societate produsă de revolu- 
ţie o aducea cu sine, era, în adevăr, aceea din care ponde- 
rea raţiunii dispăruse. Lumea aristocrată dezvoltată la curțile 
numeroşilor regi şi principi care domneau în Europa rea- 
lizase o formulă sentimentală diferită de aceea pe care ro: 
manticii o asimilau pur și simplu cu sensibilitatea în sine. 

Rece, cu simţirea indiferentă şi neutră, nu putea fi această 
lume, chiar numai pentru motivul că femeia juca un rol 
atît de însemnat în ea. Semne despre o sensibilitate vibrantă 

. se găsesc destule în memoriile si corespondenţa pe care ne-a 
lăsat-o „lumea bună“ din veacul al XVII-lea sau al 
XVIII-lea, dar această sensibilitate nu este incompatibilă 
nici cu discreţia, nici cu stăpînirea de sine, cu nimic din 
ceea ce presupune o integrare a sensibilităţii în acea organi- 
zare monarhică a spiritului, în fruntea căruia stă controlul 
rațiunii. 

Esteticianul italian B. Croce observă undeva că invazia 
mărturiei personale, a tonului de confesiune în literatura 
modernă, înseamnă pretutindeni o feminizare. Femeile n-au 
reprezentat însă totdeauna lipsa de stăpînire sentimentală. 
Interesant ar fi de studiat clasicismul tocmai în persoana 
unora din femeile care au trăit în veacurile corespunză- 
toare. S-ar putea cita aici frumoasa culegere de scrieri a 

„d-nei de Sevigné, unde exaltarea maternă se reflectă, se 
pricepe atit de bine pe sine și se stápinegte cu atîta demni- 
tate, încît şirul scrisorilor este şi documentul unei inimi 
omeneşti şi o adevărată operă de artă. Acest din urmă 
caracter îl pierd scrisorile din veacul al XIX-lea, care înce- 
tează să mai fie un „gen literar“. Chiar cînd ele sînt sem- 
nate de un Flaubert și sînt străbătute de un dureros patetism, 
ele rămîn numai simple „documente“, roade ale acelei im- 
pulsivitág sentimentale care ajunse la modă odată cu roman- 
tismul. Sau, cînd aceste scrisori sînt semnate de alţii si aduc 
o preocupare de artă în sens clasic, ele sînt astăzi legate cu 
o anumită notă de vetustitate și putem fi siguri că vin 
din cercuri populare, rămase în afară de mișcarea culturală 
a timpului, unde nu rareori ni se întîmplă să găsim fantoma 
unor atitudini vii cu o sută sau două de ani în urmă. 

Sentimentul pe care îl concepem astăzi în legătură cu 
aceste lucruri învechite ocupă un loc pe care altădară îl 
avea tocmai sentimentul de dezaprobare pentru acele atitu- 
dini noi care nu reușiseră să se impună și care ofensau toate 
normele de stăpînire și discreţie de care buna lume clasică 
obișnuia să asculte. Un fel de dispreț întimpinăm și într-un 
caz și intr-altul. Dar, pe cînd noi dispreguim mai ales „de- 
modatul“, clasicii dispreguiau mai ales „noutatea“ impetu- 
oasă a manierelor. Dispreţul este, în genere, un sentiment 

aristocratic : o sancţiune pusă în mișcare de conştiinţa de 
clasă. Dispreguiegte aristocratul tot ce nu se însumează sub 
| punctul de vedere al eticii sale specifice. Dar de sub acest 
punct de vedere iese cu desăvirșire „poporul“, al cărui nume 
lumea aristocratică îl pecetluieste cu o nuanţă peiorativă; 
| cu aceastá coloraturà societatea aristocraticá a romanilor 
| pronunța numele de plebe și plebeu. Ciudată și contrastantă 
situaţie deci! „Plebee“ era pentru lumea clasică noutatea, 
pe cînd, începînd cu romantismul, calificarea aceasta se 
potrivește „vetustității“, adică trecutului nobil care supra- 
vieguieste în prezentul popular. Împrejurarea are desigur o 
explicaţie. Lumea modernă, lipsită de tradiţie, pare a se 
teme mai ales de trecutul în numele căruia vechea aristocra- 
fie şi poporul se trezesc deodată uniţi. Aşa ne apare dispre- 
iul, ca o armă întrebuințată pentru menţinerea intluenței de 
care cineva, grup sau persoană, se bucură la un moment dat. 
S-a observat că, încă din veacul al XVIII-lea, încep să 
apară tot mai des oameni de felul acestora care mai tirziu 
au primit numele de „originali“. Originali sînt și aceia care 
practicește transfigurează normele sociale ale timpului, dar 
şi aceia care în vorba si judecata lor dovedesc sau caută 
să facă dovada cá se poate gîndi și altfel decît obişnuit se 
gîndeşte, si că adevărul poate fi cercetat și în altă parte 
decît acolo unde lumea îl caută de obicei. Corelativul inte- 
lectual al originalității practice este spiritul paradoxal. Am 
avut şi altă dată prilejul să arătăm că paradoxia în veacul 
al XVIII-lea își are pricina sa istorică printre ultimele con- 
secinge ale încrederii carteziene în rațiune. Anume, atunci 
cînd raţiunea dobindi o asemenea încredere in sine incit 
nici un frîu nu mai putea reţine jocul abstract al dialecticii 
sale, ea ajunse să se opuie sieși. Această luptă a raţiunii cu 
sine însăși, prin care ea se dă mereu de minciună, sub pre- 
textul că are mereu dreptate, a primit numele de paradox. 
Lumea clasică privea însă cu un ochi rău și pe originali și 
mania lor paradoxală. Aşa pedepsi ea, între alții, pe nobi- 
lul d'Argenson, despre care Taine ne spune cá era, dealtfel, 
un om de inimă și talent, cu teribila poreclă „la bête“, 
dobitocul. 
Dezaprobári de aceeaşi natură primeau în vremea cla- 
sicismului toti aceia care, într-un fel oarecare, căutau să se ` 
abată de la codul bunei purtări. Acest cod se ştie apoi că 

era foarte minuţios. Exista un tipic al conduitei care regula 
chiar gesturile cele mai mici ale vieţii. Societatea intervenea 
în împrejurările cele mai neînsemnate ale lumii clasice și-i 
prescria o regulă ; iar grija acestei lumi de a adopta numai- 
decit regula și de a nu o depăşi în nici un caz, dovedește 
că ea trăia numai pentru societate. „Onoarea“, din care 
Montesquieu făcuse principiul etic al monarhilor, era numai 
unul din aspectele conștiinței că eşti privit și că trebuie să 
trăieşti pentru spectatori, S-ar putea observa totuşi cá su- 
pravegherea și conștiința că eşti supravegheat alcătuiesc în- 
tr-o asemenea măsură o trăsătură a oricărei societăţi, încît 
numai cu greutate s-ar putea face din ea o caracteristică a 
lumii clasice. La o asemenea observaţie am răspunde însă 
că pe cînd în clasicism amintita conștiință lucrează ca un 
motiv de integrare socială, în romantism ea lucrează ca un 
motiv de izolare a individualitàgi. Fireşte că pentru ochii 
spectatorilor se desfășurau acele pitorești mascarade care 
punctează cu cîteva memorabile momente istoria roman- 
tismului. Înfăptuite ca să minuneze, chiar dacă ar fi trebuit, 
în același timp, să revolte, erau toate acele excentricitàti 
care, odată cu romantismul, veniră să înlocuiască buna pur- 
tare exemplară a clasicilor. Cu anecdote nu ne putem ocupa 
aici. Important pentru noi este să reținem că, ştiindu-se 
deopotrivă supravegheați, clasicii urmăreau să obţină apro- 
barea societăţii, pe cînd romanticii nu se fereau să înfrunte 
chiar oprobriul ei. 

Pe cînd clasicii nàzuiau mai mult spre stima lumii, ro- 
manticii voiau mai degrabă s-o minuneze și să-i smulgă ad- 
miraţia. Onoarea clasicului era să fie ca toată lumea (chiar 
dacă această lume exemplară nu era, de fapt, o majoritate), 
aceea a romanticului era să fie deosebit de restul lumii și 
asemănător numai cu sine însuși. 

Dar, în afara de aceste actoricești atitudini ale roman- 
Ticului care, manifestînd cel mai mare dispreţ pentru media 
umană, voia totuşi să se impună admiraţiei ei, vremea cea 
nouă aduse, într-un număr cu mult mai mare decît in tre- 
cut, temperamente solitare, concentrate și enigmatice. Era 
greu de spus dacă singurătatea în care se inchideau un 
Obermann sau René înseamnă o renunțare definitivă la în- 
clinarea, aşa, de firească omului, de a se oglindi în sufletul 
semenilor săi, sau dacă nu cumva există aici un grăunte de 

superioară ipocrizie, menită să imprime în această oglindă 
o imagine preferată. În acest din urmă caz, solitarii medi- 
tativi ai romantismului nu s-ar deosebi de excentricii care 
le enau contemporani decît printr-o tactică deosebită și mai 
rafinată, pe cînd názuinga de a-şi izola individualitatea și 
de a cuceri admiraţia, chiar în paguba stimei şi a compre- 
hensiunii, ar fi motivul unic care i-ar determina. Practic, 
nu s-ar schimba nimic din toate acestea dacă am admite că 
în solitudinea romantică n-ar intra nici un element de figu- 
raţie, că, în adevăr, conştiinţa noului om singuratic ar rā- 
mine străină de orice reprezentare a mediului înconjurător 
— pentru că şi în acest caz ne-am găsi în faţa aceleiași dez- 
integrări a individului din societate. 

Dar mai vrem să adăugăm ceva. Dată fund amintita 
variaţie în relația pe care individul o întreţine cu societa- 
tea, ne întrebăm dacă această variaţie a avut o influență si 
asupra icoanei omului în literatură. Sau, mai bine zis: pen- 
tru cá putem cu siguranță constata o schimbare, de la un 
secol la altul, si în icoana omului, apare întrebarea dacă se 
poate face o legătură între această schimbare şi cealaltă, 
amintită mai sus ? 

Despre literatura clasică s-a spus că înfăţişează carac- 
tere. Gelozia, fidelitatea, onoarea, avariţia, mizantropia, im- 
postura ş.a.m.d. fac parte din aspectele care au alimentat 
teatrul tragic și comedia clasică. Dar acestea nu sînt pro- 
priu-zis nişte stări sufleteşti, ci concepte morale. Un ca- 
racter, în sens clasic, este întruparea unui concept moral. 
Romantismul, introducind caracterele excepţionale, părăsește 
cu desávirgire poziția pe care o ocupase clasicismul mai 
înainte. 

Omul romantic nu mai este încarnarea unui concept; 
nu mai este rationalizat, este scos de sub imperiul unei norme 
tipice. Cu timpul, noua literatură şi chiar teatrul (despre 
care poetica școlară ne asigură mereu că înfăţişează carac- 
tere) renunță de a mai înfățișa oameni și se reduce să ne 
prezinte simple stări sufletești. Dar pentru că ideea de ca- 
racter unitar nu mai jucă nici un rol, nici un principiu nu 
mai fu în stare să unifice si să îmbine convergent toate aceste 
stări de suflet. Aci apare omul contradictoriu al romanului 
rus, care, din acest punct de vedere, poate fi socotit drept 
postul cel mai înaintat al romantismului. 

Am spus că omul clasic este acela care trăiește pentru 
societate, este acela privit, judecat și normalizat de ea. Din 
firea semenului, rămîne în ochii mediului care îl consideră 
numai ceea ce știe el mai dinainte și în mod general despre 
firea oamenilor. 

Omul închipuit de clasicism este, așadar, un om simpli- 
ficat, redus la o trăsătură tipică: adică tocmai un „carac- 
ter“. Clasicul, privind lupta pasiunilor, recunoaşte cazuri 
de gelozie, fidelitate, avariţie, mizantropie ș.a.m.d. Măştii 
bogate și contradictorii a individualitáji el îi aplică un regim 
de rationalizare, după cum și în viaţa practică, el îi pre- 
tinde să se apropie de tipic. Într-o lume în care viaţa de 
societate era bunul cel mai mare, nici nu putea să se intim- 
ple altfel. Viaţa de societate cere doar convenţii, categorii 
care să permită, o uşoară identificare și . să mijlocească luarea 
unei atitudini sigure de sine ; ea vrea să se desfășoare pe un 
teren îngrijit, cu poteci bine stabilite, conducînd spre scopuri 
cunoscute mai dinainte. 

Ce se întîmpla dar cînd omul nu mai trăieşte pentru 
ochii lumii sau cînd nàzuiegte numai s-o minuneze și s-o 
revolte ? Sau excentricul din mascarada romantică trece și 
în literatură, întruchipînd așa-numitul „caracter de excep- 
tie", sau apare omul irațional, cu masa bogată și contradic- 
torie a individualităţii sale. Din aceste motive, romantismul 
poate fi judecat ca un produs al singurătăţii omului în lume, 
indiferent dacă această singurătate este autentică și fatală, 
sau voită, și provocată, sau artificială si simulatá. Numai că 
în această deosebită calitate a singurătăţii stă şi deosebirea 
dintre feluritele genuri ale romantismului, care — se ştie — 
dezvoltă o întinsă curbă între impostură și tragism. 


1926 


PARADOXELE SUCCESULUI 1 


TRIPLA INTENŢIE A NOȚIUNII DE SUCCES 


Se întîmplă cu noțiunea de succes ceea ce se întîmplă cu 
unii termeni în psihologie. Cînd vorbim, de pildă, de o re- 
prezentare, putem înţelege două lucruri deosebite : actul re- 
prezentativ, dar și conţinutul reprezentării. Cu acest din 
urmă înţeles, întreaga lume este reprezentarea mea. În ace- 
lași chip se pot distinge trei planuri de aplicare ale noţiunii 
de succes. Succesul este, pe de o parte, starea sufletească a 
cuiva care ia cunoștință de întinderea influenţei pe care o 
exercită asupra contemporanilor. Pe de altă parte, este dis- 
poziţia sufletească a unei colectivităţi în relaţia ei cu o indi- 
vidualitate care o influenţează. Este, în sfîrșit, suma de ma- 
nifestări concrete în care această dispoziţie se încorporează. 
Limbajul este așa de imperfect şi de aproximativ, incit, 
vorbind despre succesul cuiva, nu precizăm dacă înţelegem 
anume momentul sufletesc tonic într-o individualitate, sau 
stimularea difuză a unei societăți, sau suma de manifestări 
concrete care îi dau o expresie. O limbă precisă, științifică, 
ar trebui să aibă un termen diferit pentru fiecare din aceste 
realități, deși numai prin întrunirea lor fenomenul succesu- 
lui se completează. Fără o stare corelativă în conștiința de 
ansamblu a colectivitági, succesul ar fi în individualitate nu- 
mai o deșartă închipuire de sine. Fără de manifestări con- 
crete care să traducă sentimentul colectivităţii, încîntarea pe 
care o resimte cineva care trăieşte un succes nu ar avea pri- 


1 Pagini scrise în 1922. 

lejul sà aparà. Cele trei forme ale succesului sint legate aga 
de organic, încît îşi determină reciproc realitatea, după cum 
oricare din unghiurile unui triunghi isoscel hotărăşte des- 
chiderea celorlalte două. 


IMAGINEA EXTERNĂ 


Psihologia nouă a arătat importanţa pe care o are în 
procesul individualitági imaginea ce şi-o formează despre 
noi înconjurimea noastră. Naturile concentrate și sincere ştiu 
ce greutate tragică este legată de încercarea cunoștinței de 
sine. Formula „eului“ este indescifrabilă. Ajungem cel mult 
să dăm o unitate faptelor noastre, socotind că stăpinirea de 
sine este și o autocunoaștere. Cei mai mulți trăim o viaţă 
întreagă luindu-ne drept ceea ce alții cred despre noi. Lu- 
crăm apoi peniru a menţine si a nu altera această imagine. 
Ceea ce se numește reputaţie, bun renume, onoare, tip pro- 
fesional etc. și tot ce decurge de aci pentru conduita vieţii 
rezultă din imaginea pe care opinia publică o răsfringe în 
sufletul nostru. Sint foarte puţini acei cari nesocotesc sau nu 
înregistrează această imagine. Sint sau naturile foarte per- 
sonale, care nu înţeleg să lucreze decît după indicaţiile pro- 
priei lor spontaneitág, sau firile născute cu o tendinţă re- 
fractară vieţii de societate. Viaţa lor se rezolvă atunci auto- 
mat în conflict. La cei din urmă, cînd productivitatea na- 
turii lor nu le vine în ajutor, pedeapsa se declară în anar- 
hia scopurilor și mijloacelor de care vor suferi. Cei dintii, 
atunci cînd nu reușesc să creeze despre ei o imagine deo- 
sebită de aceea pe care opinia publică le-o opune, sînt pe- 
depsiți de societatea care îi izolează, fără să-i stimeze, prin- 
tre „originali“. Ceea ce vom numi, cu un singur cuvînt, 
imaginea externă este încă unul din avantajele de care se 


bucură omul în societate. Ea înlocuieşte munca prețioasă, 


dar obositoare si primejdioasă, a cercetării de sine. Ea cre- 


_ează un confort, dà o siguranţă pe care niciodată cunoștința 


de sine nu o va recolta. Împrumută un scop vieţii; dă fap- 
telor noastre energie şi preciziune. 

Imaginea externă este începutul succesului. Răspîndirea 
relativă şi intensitatea reliefului ei îl desăvîrșește. Prin suc- 
ces, individualitatea capătă o reprezentare despre sine. Mulţi 
dintre acei care s-au căutat vreme îndelungată fără să se 
găsească, trăiesc cu acest prilej o revelație. Este de multe 
ori, dealtfel, numai o înşelare. Li se pare că s-au regăsit 
atunci cînd au luat numai cunoștință de rolul la care socie- 
tatea îi destinează. 

Imaginea externă are o putere exclusivă în sufletul ace- 
luia care primește omagiile succesului. Siguranţa lui este așa 
de mare, încît respinge cu un gest suveran toate criticile 
care ar putea s-o disloce. Poate că în el trăieşte totuşi o 
teamă ascunsă şi de aceea siguranța lui devine uneori bru- 
talitate ; uneori numai o iritare uşoară şi distrată, ca si cum 
ar încerca să-și amintească un cuvînt pe care i se pare că 
l-a auzit în treacăt. 

Cînd nici o imagine externă nu stăpînește conştiinţa, 
cîmpul este deschis pentru toate sugestiile momentului. Așa 
apar visătorii, fantaştii, femeile oneste și nenorocite, băr- 
baţii care urmăresc o vagă invenţiune ; din această plicti- 
seală a insuccesului. Dacă cercetarea lor n-a obosit, ei te 
întreabă cu o lagitate care înduioşează: „Spune-mi sincer, 
te rog, ce crezi despre mine ?“ lar dacă au obosit să se mai 
recunoască în oglindă, tulbure pentru ei, a înconjurimii, cine 
nu cunoaşte dulceaţa dispoziţie lor, blindetea în raportul cu 
semenii, modestia respectuoasă faţă de autorități, pocăinţa 
rușinată cu care primesc invinovatirile ? 

Numai rareori se întîmplă ca, întărit de singurătatea, 
care alteori descompune, sufletul singur să-și facă despre 
sine o reprezentare. Un astfel de singuratic va avea aproape 
puterea unui om încununat de succese. Va respinge cu ace- 
easi suveranitate criticile înconjurimii și, întărit prin orgo- 
liu, imaginea externă nu va mai prinde rădăcini în cugetul 
lui. Lupta dintre imaginea externă şi imaginea personală 
prilejuieste conflictul de viață a unei a doua categorii de 
„originali“. Cei dintii nu erau recunoscuţi de opinia publică ; 
aceştia nu o recunosc ei. Stau izolaţi pe un promontoriu de . 
mindrie. Pentru deşertăciunea vieţii lor nu se vor recunoaște 
vinovaţi, căci au aflat că singurătatea omului este fără min- 

tuire. Pot fi cuprinși însă de o tristeţe aspră gindindu-se cà 
sîntem ferecaţi în individualitatea noastră. Şi dacă au înţe- 
les că numai în individualitate este posibilă existenţa, tris- 
teţea individuaţiunii se uneşte cu recunoştinţa pentru indi- 
vidualitate, precipitind o melancolie resemnată. Învăluiţi 
într-o aureola de simboluri şi din depărtările istoriei sau din 
forfoteala vieţii, numele acestor suferinzi se bucură adeseori 
de o glorie tirzie, care lasă să se înţeleagă că în ei s-a pe- 
trecut drama reprezentativă a umanităţii. 


VOLUPTATEA SUCCESULUI 


Succesul este una din voluptățile vieţii. Poate intra în 
amănuntul lui numai acela care cunoaște bine psihologia 
plăcerii. Numai acela care ştie că plăcerea este o întirziere 
a senzaţiei, o oprire a clipei, poate înțelege si marea bucu- 
‘rie de sine care se rostește în succes. Ce palidă ne apare 
astăzi vechea explicaţie a plăcerii ca semnalul unei reacţiuni 
utile ! Studiul patologiei plăcerii, morala voinţei de putere, 
analiza tragicului în artă au ruinat această ipoteză. Astăzi 


ştim că plăcut poate fi numit tot ce ne atrage atenţia — în- 
tr-un chip pe care nu-l putem amănunţi mai de aproape 
| aci — asupra faptului elementar că trăim. Cînd atingem 


suprafaţa moale a unei catifele avem numai o indiferentă, 
excitație a pipăitului, atîta timp cit n-o alegem și nu o con- 
|  templàm. Plăcerea este inteligenţa sensibilităţii. Inteligența 
poate preface în plăcere chiar sfișierile cărnii şi torturile 
cugetului. Stápineste un mijloc minunat de vindecare omul 
de spirit care se pricepe din pasiv să devină reflexiv. Ínte- 
| legerea acestei dedublări prin intelect ne arată mai departe 
| cà toate plăcerile aparţin unei singure categorii. Se vorbeşte 
greşit de gustul plăcut al unui fruct sau de mirosul plăcut 
al unei flori. În toate împrejurările asemănătoare s-ar putea. 
vorbi mai bine de plăcerea pe care ne-o dă corpul nostru 
cînd constată cu atenţie și surprindere că există. Plăcerea 
tipică gi elementară este oferită de conștiința propriului 
nostru corp. Tot ce contribuie să ne atragă atenţia cá exis- 
tăm într-un trup, tot ce modifică sentimentul monoton al 
fiziologiei, aromele tari, băuturile alcoolice, exerciţiile vio- 
lente, fac parte dintre plăcerile cele mai căutate. Sănătatea 

este o plăcere numai în munca de refacere a convalescenţei 
sau în unele clipe de împrospătare primăvăratică ; iar con- 
ştiinţa unui trup bolnav, care slăbeşte $i piere, poate fi su- 
ferită de înţelept „cu răbdare si mîngiiere. Nu credem să 
greșim afirmînd cà toţi acei care se lasă ușor cigtigag de 
succes fac parte dintre naturile senzuale. Ei găsesc aci prile- 
jul bun de a-și ,degusta^ viaţa. În conștiința individuală, 
contrariul succesului nu este insuccesul, ci inactivitatea. 


SUCCES SI RESPONSABILITATE 


Succesul presupune, la cei care îl pregătesc și la acela 
care îl primește, o întreită ipoteză. Mai întîi, că există o 
corespondenţă între lucruri 8 suflet. Succesul este o rásplatà. 
Sub această formă el este, în individualitate, recunoștință, 
şi, în opinia publică, „conștiința unei datorii plătite. Dacă 
s-ar ajunge la ideea că sufletul este ceva infinit și că pen- 
tru faptele lui nu există răsplată marerială, individualitatea 
ti-ar mai fi sensibilă la succes și opinia publică s-ar resemna 
să adore infinitul fără a mai încerca să-l răsplătească. Ea 
crede însă că darurile ei prezintă un echivalent extern pentru 
mecanismul atit de complicat al responsabilității. Succesul 
afirmă că cineva este răspunzător in chip direct gi știut de 
frumusețea faptei sale. Se poate întîmpla totuși ca individua- 
litatea să fi pătruns mai adînc în tainele responsabilităţi şi 
atunci, în succesul cel mai sărbătoresc, se poate simţi încă 
năpăstuită, după cum în cea mai umilă floare care i s-ar 
oferi poate s-o tulbure conștiința unei uzurpări. Opinia 
publică nu va obosi niciodată de a sărbători un om mare 
pentru că aceasta îi dă iluzia plăcută de a trăi în unison cu 
sufletul acestuia din urmă. 

Este numai o iluzie. Ea presupune că individualitatea 
este ceva unitar si stabil. Individualitatea este însă ceva 
multiplu si curgător. Sînt unele versuri incisive pe care le 
citim de zece ori, la epoci şi în dispoziţii deosebite, fără să 
întîlnim de două ori întocmai acelaşi ecou. De fiecare dată 
avem impresia că cineva a dispărut din noi pentru tot- 
deauna. Aceeași simţire trebuie s-o încerce și poetul care a 

scris versurile. Ele au fost rodul unei clipe. Niciodată ea 

nu se va mai întoarce și niciodată poetul însuși nu le va 

mai înţelege în semnificaţia lor originară. Succesul, în loc 
. să se oprească la un singur vers, la o singură carte, la o sin- 
gură faptă de arme, se îndreaptă către masa totală a unei 
individualitág, lăsîndu-se înșelat de credința cá un singur 
sunet domină o existenţă întreagă. De aci melancolia pe 
care o încearcă în succes naturile în adevăr profunde. În 
momentul sărbătoririi ei caută, fără să mai găsească, sem- 
nificarea faptei pentru care sînt sărbătoriţi. Îneleg fluenta 
individualităţii, apa curgătoare în care nimeni nu se cu- 
fundă de două ori... 


SUCCESUL ȘI ENTUZIASMUL MORAL 


Contopirea între o masă colectivă şi individualitate nu 
e cu putință decit prin ceea ce este momentan în aceasta 
din urmă. Nu mai apare atunci succesul cu toate însușirile 
pe care le-am desprins pînă acum. Avem altceva în schimb. 
Dacă masa colectivă a reuşit să înregistreze toată bogăţia de 
înțelesuri, toată adîncimea de perspectivă, toată înălțimea 
predominantă a unui moment individual, ne întimpină en- 
tuziasmul moral. Succesul are în vedere omul ; entuziasmul 
moral are în vedere ideea. De ce am sărbători pe cineva, 
cînd ceea ce ne-a zguduit a fost numai, printr-un organ în- 
timplător, o vestire a spiritului universal? Sint manifestări 
publice în care nu se aplaudă, nu se felicită, nu se fac da- 
ruri. Credincioşii în biserică nu organizează un succes pre- 
dicatorului. E o tradiţie care nu se poate călca. Și chiar dacă 
înțelesul acestei tradiţii ar dispărea vreodată se va recunoaște: 
la originile ei entuziasmul impersonal pentru idee. 


Nu orice idee poate da loc entuziasmului moral. Noi 
vorbim de acele idei a cáror virtute nu este atít generalita- 
tea, cit importanţa. Trebuie deosebit apoi între generalitate, 
ca putere de referire la o masă de obiecte, și generalitate, ca 

putere de împărtășire la cît mai multe inteligente omenești. 
Aşa-zisele „idei generale“ ar putea fi numite $i „idei indi- 
ferente“, dacă am vrea să accentuăm mai bine capacitatea 
lor neutră de transmitere. Ideile care pot descátuga entu- 
ziasmul moral sint fructele unui moment cu totul şi cu 
totul particular. Chiar ideile ştiinţifice nu-și capătă între- 
gul lor înţeles decît atunci cînd sufletul le aplică semnul 
unui moment singular. Generalitatea lor se transtormă astfel 
în bogăţie. În același timp le dispare facultatea de a se co- 
munica ușor şi indiferent. Acestea sînt ideile care pot solida- 
riza în entuziasm moral o masă colectivă. De obicei o colec- 
tivitate restrinsá. Ideile neutrale pot lega o masă mai mare, 
fără s-o entuziasmeze. 


DIALOG ÎNTRE OM ȘI IDEE 


Trebuie să alegem între om şi idee. Ideea și omul stau 
faţă în. faţă. Între ei se angajează un ciudat dialog. Omul 
spune : 

— Eu te-am gîndit. 

Și ideea răspunde : 

i — Pot trài mai departe fárá tine. 
— Prin mine, vorbește cel dintii, oamenii te cunosc. 
| — Cind mă cunosc, oamenii te uită. 

— Vei trăi totdeauna în sufletul omenesc. 

— Sufletul omenesc a trăit o singură clipă în mine. 

— Cum, nu-ţi aduci aminte fericirile ce-mi făgăduiai 
cînd mi-ai ieşit întîia oară înainte ? 

— Cum de-ai uitat fericirea ce-ai resimțit-o cînd ţi-am 
ieșit intiia oară înainte ? 

— Fără mine, vei pieri. 

— Vei pieri fără mine. 
| — Niciodată nu te vei mai întoarce făgăduind ca întiia 
datà ? 

— Înţelesul meu e să fi existat de la începutul timpu- 
rilor şi să nu fi luminat decît o singură dată în tine. 
| — Si niciodată nu te vei mai întoarce ? 
| — Niciodată. 

EXPANSIUNEA INDIVIDUALITATII ȘI INHIBITIA SUCCESULUI 


Succesul descarcă în individualitatea sărbătorită expan- 
. siune, pe cînd în colectivitate ea provoacă mai degrabă o 
împiedicare. Personalitatea sărbătorită se bucură de un alt 
avantaj garantat de mecanismul succesului. Opinia publică 
nu îngăduie o imagine diferită de aceea pe care și-a făcut-o 
odată despre semenul sărbătorit. Orice încercare de a o varia 
este neînțeleasă și respinsă. Succesul are impenetrabilitatea 
obiectelor solide. Se răspîndeşte ca şi corpurile gazoase. Ima- 
ginea externă ia, in sfirgit, forma unei categorii generale. 
Opinia publică trece uşor peste diferența personală a unui 
artist, a unui învăţat sau a unui mare general, pentru a nu 
retine de fiecare dară decit ceea ce ştie ea, în genere, de- 
spre fiecare din aceste categorii. Toată anecdotica persona- 
litáglor „bine cunoscute“ variază la nesfirşit pe tema mo- 
ravurilor distrate sau capricioase ale savanților sau poeţilor. 
În acelaşi fel lichidele iau forma vasului în care sînt tur- 
nate. 


DINAMISMUL INDIVIDUALITĂŢII SI STATISMUL SUCCESULUI 


Succesul are o tendință de fixare și individualitatea o 
tendinţă de schimbare. Din relațiile lor rezultă o serie nouă 
de efecte. Individul vrea să menge imaginea care s-a for- 
mat despre el în opinia publică. De statornicia acestei ima- 
| gini atârnă durata influenţei lui. Sforgárile individului de 
a nu o altera cumva prin fapta sa dau naștere pozei. Ele 
au un corelativ în munca aceluiași individ de a conserva. 
imaginea care s-a rásfrint în sine din sugestiunile mediului. 
in lipsa ei, adeseori viaţa s-ar găsi fără scop. Situaţiunea 
aceasta, pentru care nu există nici un termen propriu, cre- 
ează ridicolul unei vieţi bazate pe nesinceritate, pe o falsă 
cunoştinţă de sine. În acelaşi fel colectivitatea este determi- 
nată de tendinţa de a stabiliza în ea imaginea pe care şi- a 
format-o despre un individ. Fenomenul care ia naştere în 
aceste împrejurări se numeşte prestigiu. Este aşa de mare 
puterea, prestigiului, încât el creează o constrîngere în fiecare 

membru al colectivităţii. După cum succesul nesocoteste dife- 
rențialul în individualitate, inàbugeste tot astfel variaţiunea 
de înclinaţie în oricare din membrii colectivităţii. Cînd dis- 
preţuim moda, înţelegem să condamnàm o asemenea para- 
lizare a spontaneităţii individuale. 


MODA NOUĂ ȘI MODA ÎNVECHITĂ 


Prestigiul si moda desemnează aceeaşi realitate conside- 
rată în două situaţiuni deosebite. Prestigiul denumește feno- 
menul stabilizării unei imagini în opinia publică. Termenul 
„modă“ vorbește de tendința de stabilizare în luptă oare- 
cum cu sufletul individual. Cînd cineva caută să ráspindeasca 
una din acele imagini coercitive care intră în compoziţia 
| succesului, nu se aminteşte cumva de încercarea de a crea 
un prestigiu ? Trebuie exprimată lupta de  aservire și de 
unificare a celor cărora el se adresează ; se observă atunci 
că încearcă să introducă o modă nouă. În afară de aceasta, 
se poate vorbi de prestigii care au durat secole. O modă nu 
poate dura însă mai mult decît o viață de om. Dacă a 
reușit să cîştige o generaţie, are mulţi sorți să devie un 
prestigiu $1 dacă n-a reușit, o dispreţuim îndoit, cînd vor- 
bim despre o modă învechită. 


SUCCESUL SI CONSTIINTA COLECTIVĂ 


| Nu numai individul, dar și societatea are nevoie de suc- 
cese. Ele îi întăresc conştiinţa sa de colectivitate. Am obser- 
vat că așa-numitele „interese comune“ despart mai degrabă 
pe oameni decit îi unesc. Fiecare caută să-și deschidă o cale 
egoismului si se mîntuiește cine poate. Interesul este totdea- 
una personal. Solidaritatea generoasă se ivește numai acolo 
| unde avariţia firească a omului este amorţită pentru o clipă. 
Oamenii devin cetățeni mai ales cînd prăvăliile sînt închise. 
Și mai ales atunci cînd cetăţenii au vreme de pierdut se în- 

timplă paradele, manifestaţiile publice şi adunările: consi- 
liului comunal. În marile catastrofe sociale se citește pe faţa 
celor interesaţi în comun tristețea unei îngrozitoare singură- 
tăţi. Conducătorii știu lucrul acesta, si căutînd să-i stringa 
laolaltă prin mijlocul unei sărbători sau al unui doliu pu- 
blic, provoacă o consolare mutuală în suferință. Durerea 
izolează ; bucuria solidarizează. Politicienii romani știau si 
ei acest lucru cînd interesau masele orașului la o senzuali- 
tate comună. Este destul ca un public să se simtă unificat, 
pentru a răsuna deodată dintr-o mie de glasuri numele cuiva. 
care are vreo pricină oarecare în bucuria lui. Aceasta este 
una din formele în care se naște succesul. 


* 


Succesul joacă un rol deosebit în democraţii. În societăți, 
adică, unde prilejurile conștiinței de total sînt mai dese. 
Democraţiile au creat, în adevăr, termenul de „oameni mari“. 
Este interesant de observat că Hegel, de la care se inspiră 
liberalismul politic, este și teoreticianul „personalităţilor is- 
torice*; De fapt nu există „oameni mari“ sau „personalități 
istorice“, ci doar idei importante si momente adînci. Omul 
uită si se îndoiește. Democraţiile au însă nevoie de ipoteza 
oamenilor mari pentru că sărbătorirea acestora este un spri- 
jin pentru consistenţa ei. Corectează apoi una din primej- 
diile care o ameninţă. Creează o ierarhie între sărbătoriți și 
cei care sărbătoresc. Dintr-o masă clocotitoare face o struc- 
tură. 

Mult mai mică este importanța succesului în aristocrații. 
Numele i se schimbă, dealtfel, dacă se produce într-un pu- 
blic întins sau în mijlocul unui cerc restrins și organizat 
printr-un criteriu selectiv. Se poate vorbi, așadar, de popu- 
lavitate sau reputaţie, după întinderea cercului public și după. 
gradul de specialitate al ideii. În cercurile specialiste și 
restrinse admiraţia nu se îndreaptă către om, ci către ideile 
lui. Ele știu să distingă atunci cînd, judecând un dispărut, 
dau dovada unei adoraţii mai profunde, vorbind: „A gîndit 
lucruri eterne, dar viaţa i-a fost plina de vicisitudini“. Am 
auzit totuși spunindu-se într-o îmbinare oarecum ridicolă si 

cu totul nesemnificativă : „Avea o ştiinţă adincà, gîndul lui 
a mers pînă în taina lucrurilor şi era un bun tată de familie". 


SUCCESUL FAŢĂ DE INTERPRETAREA ORIENTALĂ ȘI 
OCCIDENTALĂ A INDIVIDUALITATII 


Într-o bună zi, bátrinul Tolstoi, párásindu-si familia, şi 
averile, fugi dintre oameni, Publicul european dorea să-și 
facă despre el o imagine si de aceea întorsese într-acolo, 
dintr-o mie de părţi, obiectivul aparatului fotografic. Se 
pare totuși că lumea modernă a dobîndit un simţ oarecare 
pentru variagunile individualităţii ; operatorilor plecaţi în 
Rusia li se cereau clișee care să reprezinte pe contele Tolstoi 
în situaţiunile cele mai particulare ale existenţei lui, în fața 
modestei mese de scris, îmbrăcat în tunică gi cizme, vorbind 
cu ţăranii sau călărind. Tolstoi simți cum această curiozitate 
indiscretă ameninţă „ideea“ lui şi de aceea, într-o bună zi, 
se hotári să fugă din faga publicului european. Jertfa lui 
aminteşte pe aceea a lui Moise sau a altora din înţelepţi 
Asiei, care, către sfîrşitul vieții și în clipa în care lumea era 
gata să le adore ființa pămîntească, îşi pierdeau urma în 
pustie. Pe atunci jandarmeria nu era atit de stragnic orga- 
nizată, încît reușeau să se ascundă de-a binelea. Plecau de- 
parte de oameni. Urcau și coborau văile. Se lăsau biciuigi 
de furtuni şi chinuiţi de argiá. Nici o încercare nu li se 
părea prea grea. Ce să însemne spiritul acesta de martiraj, 
voința aceasta aspră de pieire și mortificare răsărită în 
presentimentul victoriei ? Goethe şi Schopenhauer își cul- 
tivau bătrîneţile, se lăsau înconjurați şi măguliţi, își ofereau 
ieslele de înţelepciune turmelor venite din toate părțile pă- 
mintului. Ei trăiau desigur în credinţa că individualitatea, 
descoperită cu preţul atítor îndoieli, este un lucru atît de 
stabil, încît. tot ce adunaseră de-a lungul vieţii avea soli- 
ditatea unei averi cinstite. Sentimentul acestei siguranţe le 
dădea o nemăsurată poftă de a vorbi, în care se amesteca 
măreția docentă cu bonomiă de șezătoare. Altfel se întîm- 
pla cu înţelepţii Asiei. Opera vieții împlinită nu-i îndrep- 
tátea la repaus și degustare. Ştiinţa lor era fructul unei reve- 

lagi de a cărei dureroasă fugacitate erau deplin stiutori ; 
căci „numai corpul material rămîne acelaşi un şir de ani, 
uneori o sută sau mai mult ; dar ceea ce numim gîndire, sau 
spirit, sau conştiinţă apare în timpul zilei sau al nopții în- 
t-un fel şi dispare intr-altul* (Buddha). Tonul bătrineţii 
lor era neînduplecat, ascetic, pentru că nu găseau nicăieri în 
fiinţa lor un punct fix de care să se poată atîrna cununile 
recunoaşterii. Plecau, așadar, în pustie să cerceteze mai de- 
parte. 


1926 


SOARTA IDEII DE GENIU 


Un fragment 


În convorbirea de la 21 martie 1831 cu J. P. Eckermann, 
Goethe observă că germanul Geist nu se poate traduce cu 
francezul esprit. Acestuia din urmă i-ar corespunde mai de- 
grabă în limba germană cuvîntul Witz. Cit despre Geist el 
înseamnă esprit si âme laolaltă, sau cu un singur cuvint 
génie. Dindu-i cuvîntului génie acest înţeles, Goethe îi 
acorda în același timp si înţelesul lui modern, pe care teoria 
lui Kant îl stabilise mai înainte si care este destul de deo- 
sebit de accepțiunea cu care termenul era folosit în Italia 
si Franţa în vremea Renașterii și mai tîrziu. Cercetările noi 
ale lui Zilsel i au amănunţit conţinutul noţiunii ingenium, 
ingegno în Renașterea italiană. Ancheta lui Zilsel se opreşte 
însă la această epocă, și mai înainte ca soarta ideii de geniu 
să se fi dezvoltat într-o adevărată teorie filozofică, așa cum 
făcuse de-atunci Kant și cu un succes care modifică accep- 
țiunea curentă a termenului, într-un fel pe care observaţia 
lui Goethe ne face să-l întrevedem. 

Opunind genialitatea noţiunii de Witz, pe care o înţelege 
în sensul de vioiciune spirituală, observaţia clasicului Goethe 
se situează într-o interesantă contradicție cu concepţia ro- 
manticilor, care vedeau tocmai în Witz organul genialităţui. 
În această ultimă privinţă, documentele pe care le putem cu- 
lege în scrierile de tinerețe ale lui Fr. Schlegel sînt destul 
de numeroase. Unul dintre ele este suficient aici: „Cele mai 


1 E. Zilsel, Die Entstehung des Geniebegriffes, Tübingen, 1926. 

importante descoperiri științifice, spune Schlegel, sint «bon 
mots» ale speciei («Die wichtigsten wissenschaftlichen Ent- 
deckungen sind bon mots der Gattung»). Sint aceasta prin 
hazardul surprinzător al apariţiei lor, prin combinatoriul 
gîndirii şi prin felul brusc în care expresia este aruncată. 
„Judecate însă după conţinutul lor, ele sînt desigur ceva mai 
mult decît acele simple cuvinte de spirit care se rezolvă in 
nimic. Cele mai bune sînt un fel de ecbappées de vue în 
nesfirşit. Întreaga filozofie a lui Leibniz constă în citeva 
fragmente şi proiecte spirituale în acest sens. Kant, Coper- 
nicul filozofiei, are încă mai mult spirit sincretic și critică 
vioiciune spirituală (kritischen Witz), decît Leibniz...” 1 

Pe cînd, aşadar, Goethe caută să previe confuzia între 
sclipirea ingenioasă și spiritul geniului (înzestrat acesta cu 
dimensiunea profundă a sufletului), tînăra generaţie roman- 
ticá, diletanuzată, abătută de la metodele calme ale cerce- 
tării în ştiinţă şi de la efortul consecvent de compoziţie în 
artă, inspirată de o încredere nesfirșită în puterea intuitivă 
a minţii, readuce confuzia și o înalță la rangul unui prin- 
cipiu. Cu toate acestea, tocmai în această vreme şi tocmai 
în scrierile romanticilor, se pun problemele și se elaborează 
soluțiile care vor constitui o bună parte din teoria geniului 
în estetica modernă. Toate aceste contribuţii vor fi debi- 
toare însă lui Immanuel Kant care, în Critica judecății, luînd 
problema de la englezi, de la un Burke, de la un Gerard etc., 
îşi asumă termenul francez. Dar că problema rămîne, cu 
toate împrumuturile de la origine, mai ales o problemă ger- 
mană şi că termenul se incetáteneste din ce în ce mai mult 
ca un element preferat în sistemul de noţiuni pe care cul- 
tura germană îl întrebuinţează, acesta este un lucru uşor 
de constatat, dar numai aproximativ explicabil. 

Vedem, dimpotrivă, că pe cîtă vreme termenul génie 
este frecvent în scrierile franceze din secolul al XVIII-lea, 
deseori întrebuințat de Voltaire, foarte des de Diderot, 
procesul de pozitivare al culturii franceze îl elimină aproape 
in întregime odată cu încrederea care, potrivit tempera- 
mentului raționalist al naţiunii, se retrage eficacitágli şi va- 


1 Atbenaeumfragmente din 1798. Nr. 220 în Fr. Schlegels Prosaiche 
Jugendscbriften, ed. I. Minor, Viena, 1882. 

lorii subconștientului productiv. Se poate spune în princi- 
piu că tog gînditorii francezi sint cartezieni. Speculatia 
franceză se conduce după criteriul evidenţei, al clarități 
şi al distincției ; pe cînd germanii parcă acordă o deosebită 
importanță ideilor care păstrează o legătură cu fundamen- 
tele subconştientului, cu sînul matern din care încă nu s-au 
desprins. 

Renumita „profunzime germană“ este făcută tocmai din 
aceste zeci de sugestii ale subconştientului, care plutesc ca 
o pulbere luminoasă în jurul ideii științifice. Și tocmai această 
aptitudine germană de a menţine ideea cu rădăcinile îm- 
plintate în straturile de preparaţie activă ale subconştien- 
tului explică mai departe întilnirea dintre poezie şi filozo- 
fie, la rîndul ei asa de caracteristică pentru literatura ger- 
mană. 

Noţiunea de geniu fu primită în filozofia germană în 
înţelesul ei originar. Derivind din vechea formă verbală la- 
tină, gignere=a naşte, geniu înseamnă în primul rind o apti- 
| tudine înnăscută, lucrind cu puterea, spontaneitatea $1 preci- 
ziunea unei forte naturale. 

Toate aceste trăsături se găsesc în definiţia kantiană după 
care geniul este „predispoziția înnăscută prin care natura 
dă reguli artei“. În activitatea sa, lămureşte mai departe 
i Kant, geniul nu se poate indrepta după reguli exterioare, 
căci în acest caz am avea de-a face cu o simplă indemínare ; 
el se determină prin sine, este deci original. Dar pentru că 
putem avea si rele originalitáti, originalitatea geniului trebuie 
să fie exemplară. 

În acelaşi § 46 din Critica judecății, mai sînt notate și 
alte două trăsături: geniul lucrează cu spontaneitatea na- 
turii si nu prescrie reguli decit artelor frumoase, nu si știin- 
tei. În știință se poate ajunge chiar la rezultatele cele mai 
strălucitoare, ale lui Newton din Filozofia naturii, prin in- 
strucţie, nu însă și în poezie, pentru care Kant citează exem- 
plele atît de inegale ca valoare ale lui Homer și Wieland. 
| Regula pe care o creează geniul nu poate fi strînsă în- 
tr-o formulă aplicabilă, căci altfel judecata asupra frumo- 
sului ar fi determinabilă prin concepte, ceea ce s-ar opune 
autonomiei absolute a contemplaţiei estetice pe care Kant 
o stabilise mai înainte. 

Regula geniului se intrupeazà în fapta artistică şi din 
aceasta ea poate fi abstrasă, nu însă refăcută. Cu toate aces- 
tea, Kant nu condamnă o anumită disciplină școlară în 
` artă. Avînd sub ochi chiar numai acea producție literară 
dinaintea lui Goethe si a lui Schiller, in care Poetica si Re- 
torica dădeau îndrumări destul de precumpănitoare, rezerva 
lui Kant ar fi explicabilă. Vom vedea cà ea poate să aibă 
și un înţeles mai profund. Felul în care el o întemeiază 
este deosebit de original si ne pune în faţa problemei difi- 
cile a raportului dintre inconștient și conştient în activitatea 
genială. 

„Dacă n-ar fi regulile prescriptibile ale școlii, spune Kant, 
produsul geniului ar fi întimplător: aşa, el este subordonat 
unui scop și coordonat într-un complex final. Dacă aceste 
reguli ar lipsi, produsul geniului n-ar fi atribuibil nici unei 
arte, el ar fi o manifestare fără nici o formă. Abia prin 
reguli, faptul geniului devine artă“. 1 

Regulile artistice joacă astfel în activitatea genială ro- 
lul pe care-l au formele intuigei în percepția realului sau 
categoriile în elaborarea conceptelor. După cum formele 
generale ale sensibilităţii și înţelegerii promovează materia- 
lul inform al senzaţiilor la rangul de experiență conştientă 
$i de știință, tot astfel formele generice ale artei promo- 
vează inspiraţia geniului la rangul de produs artistic, bun 
al culturii umane. Această interpretare este sprijinită de înseși 
cuvintele lui Kant: „Geniul nu poate da decît material bo- 
gat pentru produsele artelor frumoase ; prelucrarea acestuia 
și forma cere un talent format prin școală“. ? 

Aceasta, este, dealtfel, opinia care însuflețeşte pe toţi 
marii contemporani ai lui Kant; Schiller și Goethe, deşi 
debutează cu violenţa inovatoare cunoscută, arată către ma- 
turitatea lor un interes constant pentru stabilirea condițiilor 
specifice ale feluritelor genuri literare. Din corespondența 
pe care o poartă între ei, din tratatele, recenziile și prefeţele 
lui Schiller, din zecile de reflecții pe care Goethe le împrăş- 
tie în toate părţile, teoria eposului, a tragicului, a poeziei 
antice şi moderne s.a.m.d. capătă precizări importante. Acesta 


1 Kritik der Urteilskraft, 8 47, ed. Reclam, p. 175 urm. 
2 Ibid., p. 177. 

din urmă se distrează odată să satirizeze într-o strofă cu- 
noscută pe originalii cu orice preţ : 

Ein Quidam sagt : „Ich bin von keiner Schule, 

Kein Meister lebt mit dem ich buble, 

Auch bin ich weit davon entfernt 

Dass ich von Toten was gelernt". 

Das heisst, wenn ich ibn recht verstand, 

Ich bin ein Narr auf eigne Hand. 


(Un Quidam spune : „Nu sint din nici o şcoală, 
Nu rivalizez cu nici unul din maeştrii în viaţă, 

Și sînt departe de a fi învăţat ceva de la cei vechi”. 
Aceasta înseamnă, dacă l-am înţeles bine, 

Sînt un nebun pe socoteala mea.) 


Versuri inspirate de un sentiment identic cu acela care-l 
făcea pe Kant să scrie: „Pentru că originalitatea alcătu- 
iește un element esenţial al genialităţii (dar nu singurul), 
sînt unele capete superficiale care cred că n-ar putea arăta 
mai bine cit de înfloritoare genii sînt, decît liberindu-se de 
disciplina şcolară a tuturor regulilor, socotind astfel că se 
poate parada mai bine pe un cal nărăvaș decît pe un cal 
dresat“. 1 

Există neapărat în toate acestea o nevoie de mărginire 
care este o nevoie de formă și care nu trebuie confundată 
cu academismul steril al epocilor artistice extenuate. Există 
aici mai departe convingerea că pentru a trece inspiraţia in- 
dividuală printre bunurile culturii omenești, este necesar 
a o fi introdus mai înainte în societatea formelor artistice 
şi a o fi subordonat disciplinei lor. Arta este un fenomen 
social întrucît suferă coerciția anumitor forme stilistice ge- 
nerale sau a unor genuri și motive dominind o anumită epocă 
și circulînd de la o societate la alta. A o scoate din socie- 
tatea formelor artistice înseamnă a încredința inspiraţia ge- 
nială unei anarhii din cele mai primejdioase. Lucrul acesta 
l-a înțeles Kant și l-a exprimat tocmai în pragul ace- 
lei epoci romantice care, cu încrederea ei exclusivă în vir- 
tutea geniului, cu lipsa de respect sistematică faţă de tra- 


t Ibid., p. 177. 

dişiile formale ale artei, scapă, ce e dreptul, arta timpului 
de primejdia academismuluis dar o condamnă la o alta 
sterilitate. 

Nu trebuie, desigur, sà dăm întiietate regulilor artistice 
generice. Kant este cel dintii să recunoască lucrul acesta $i 
de aceea. se arată preocupat să condamne operele „fără spi- 
rit“. Dar ce este acest spirit? Este capacitatea creatoare de 
„idei estetice“. Și aceste idei estetice nu sînt decît acele re- 
prezentări ale fanteziei care dau mult de gîndit, fără totuşi 
ca un concept să le fie adecvat, adică fără ca vreun fel 
oarece al vorbirii să le poată cuprinde și să le facă înţelese 
în mod deplin. Este, așadar, funcțiunea geniului ca „inde- 
finisabilul trezit în sufletul nostru cu ocazia unei anumite 
reprezentări să poată fi exprimat și general comunicat“. t 

Este limpede pentru toți aceia care cunosc istoria este- 
ticii cà în aceste idei ale lui Kant răsună ceva din vechea 


„estetică leibnizeană, după care sentimentul frumosului este 


o cunoştinţă confuză. Prin Kant se transmite, așadar, suc- 
cesiunea Leibniz-Baumgarten până la Vischer si mai departe. 
Dar alături de această tradiție, funcţia teoretică a geniju- 
lui fu supusă cercetării din alt punct de vedere, și soluţiile 
obţinute se pot grupa într-o altă categorie. Vom alege din 
această evoluție numai pe Goethe şi pe Schopenhauer. Ală- 
turi de asemănări vom găsi aici și importante deosebiri. 
Într-o altă convorbire cu Eckermann (11 martie 1828), 
Goethe recunoaște semnul geniului în „productivitate“. Dar 
prin „productivitate“ înţelege el două lucruri. Mai întii, acea 
putere creatoare care lucrează prin generaţii fără să se 
uzeze : puterea încă tînără și nouă a unor Phidias, Rafael, 
Dürer și Holbein. Apoi acea facultate pe care Goethe o 
numește cu un cuvînt franțuzesc aperçu și care este actul 
sufletesc sintetic prin care recunoaștem tipicul in particular, 
aşa cum Galilei recunoscu in legănarea unui candelabru le- 
gile pendulului. ? 
' Este o idee foarte interesantă aceea pe care o aduce Ru- 
dolph Steiner si în virtutea căreia contribuţia științifică a 


1 Kritik der Urteilskraft, 8 49, p. 181 urm. 
2 Cp. H. Siebeck, Goethe als Denker, 1905, p. 49. 


lui Goethe este apreciată în raport cu întreaga dezvoltare 
ştiinţifică de la Platon pînă în zilele noastre. Infágigind lu- 
crurile lumii acesteia ca pe nişte slabe umbre ale unor ori- 
ginale eterne, Platon pregătea terenul celor două mari cu- 
rente cari îşi împart domeniul  cugetării omenești. De o 
parte pozitivismul cu neîncrederea sa faţă de realitate, lucrind 
în puterea conştiinţei implicite că lumea oferită cercetă- 
torului este nesubstanțială si că singura sa sarcină este de 
a observa succesiunea regulată de pînă acum a fenomenelor 
şi de a prezice ordinea lor viitoare. De altă parte idealis- 
mul, tot atît de neîncrezător faţă de realitate, căutînd să 
străbată înapoia acesteia pentru a pune stăpînire pe ideile 
care o domină. Filozofia lui Goethe înseamnă din acest 
punct de vedere momentul fericit în care acest străvechi con- 
trast se aplanează. Realitatea este pentru Goethe plină de 
forța şi fecunditatea ideii. Și la cunoștința acestor idei 
n-ajunge Goethe printr-un act al spiritului, divergent de per- 
ceptia empirică. Ideea îi este dată lui odată cu intuiţia obiec- 
tului. Așa recunoștea Goethe în orice animal un animal tipic 
(Urtier) şi în orice plantă o plantă tipică (Urpflanze). Cînd 
Schiller observă odată că acestea sint simple idei, el replică 
răspicat că le vede. Această intuiție se oferă neapărat ochiu- 
lui spiritual al artistului, căci a uni obiectul cu ideea sa 
tipică, într-o singură reprezentare, este rostul artei şi func- 
țiunea geniului artistic. 1 

Și pentru Schopenhauer opera de artă este ocazia de 
manifestare a unei idei tipice. O simplă nuanţă însă revo- 
luţionează aici întregul sistem. Ce este de fapt opera de 
artă Schopenhauer nu ne spune destul de lămurit, pentru 
că cercetarea sa nu ia în considerare calităţile obiectului, 
ci mai ales atitudinea subiectului receptiv gi creator. Acesta 
din urmă, care este geniul, se desemnează printr-o aptitu- 


1 R. Steiner, Goethes Weltanschauung, 1897 şi 1921, p. 15—79, 
Deosebirea pe care Steiner o face între natură și artă în filozofia lui 
Goethe nu ni se pare suficient de clară. Cu observaţia că în artă ideea 
este prezentă în obiect, pe cînd în natură ea nu face decît să lucreze 
în obiect, nu obținem decît o insuficientă distincţie. Ba chiar, afirmînd 
că ideea se revelează în fenomenele naturii numai ochiului spiritual al: 
cercetătorului, Steiner ne întoarce către metoda idealistă în care actul de 
aprehensiune al ideii este divergent de percepţia concretă (cf. p. 40). 

dine preponderentă de a contempla, printr-o uitare com- 
pletă a persoanei sale, printr-o asemenea liberare de frinele 
voinţei, încît, ajuns pur subiect de cunoaștere, se înalță 
pînă la ideile platoniciene, originalele lucrurilor. Ceea ce 
trebuie să reținem aici este cà pentru Schopenhauer intuiţia 
geniului nu se istovește în spectacolul naturii, ci printr-un 
act de evadare din natură, într-un fel care îi dădea drep- 
tate lui Steiner să urmărească moștenirea platoniciană pînă 
în timpurile noastre. 

Prima trăsătură a geniului este obiectivitatea : celelalte 
trăsături pe care Schopenhauer le adaogă, felul său pasional, 
inocența sa copilărească, înrudirea cu nebunia g.a.m.d. sint 
deductibile toate din acea primă însușire într-un chip care 
nu ne interesează aici să-l urmărim mai de aproape şi com- 
pletează la un loc un visător portret romantic. | 

Dacă ne întrebăm acum ce putem primi din toate aceste 
teorii despre intuiţia tipică a geniului, dacă părăsim şi punc- 
tul de vedere al idealismului abstract al iui Schopenhauer, 
răspunsul nu poate fi decît unul singur. 2 

Răspunsul acesta ne îndreaptă din nou către Kant. Ge- 
niul ne învaţă că realitatea are un conţinut mai bogat decît 
al percepţiei noastre. Între ceea ce știm și ceea ce aflăm 
de la geniu, există un plus pe care filozofii l-au interpretat 
în sensul unei valori tipice. Tocmai pentru că înapoia lumii 
! acesteia Platon fácea sà rezide o lume de simboluri tipice, 

de cîte ori ieșim din graniţele strimte ale percepţiei, socotim 
a da peste tipuri. Moștenirea platoniciană lucrează, in ade- 
văr, și astăzi. Adevărul însă, cel puţin pentru noi, modernii, 
este că tipicul nu lărgește realitatea, ci numai o sistemati- 
| zează. Rezultatul acestei sistematizări este conceptul. Dar 
arta, cînd nu este însuflețită de o rece intenţie didactică, nu 
vrea niciodată să dea concepte. Arta genială sugerează nu- 
mai bogăţia nebănuită a realului. Ea îndeamnă spiritul către 
cercetare, caracterul către perfecţionare. Ea este în felul 
A " Schopenhauer, Die Welt als Wille und Vorstellung, I, $ 36, II, 
^ à Deosebirea dintre idealismul concret şi idealismul abstract în 
estetică ^ face și Hartmann, Geschichte der Aesthetik seit Kant, 1886. 

acesta un agent fecund al înaintării adevărului și binelui, 
Creînd acele „idei estetice“, despre care Kant spunea că 
„dau mult de gîndit, fără ca un concept oarecare să le 
fie adecvat“, geniul nu instruiește, ci provoacă numai cer- 
cetarea. Așa se face cá multe din adevărurile științei au ieșit 
din inspiraţiile artei. Așa se face, mai departe, că conștiința 
datoriilor noastre umane, prin impulsul geniului, se lărgește 
pînă la conştiinţa rolului nostru în univers. 

Ideea de geniu a avut către sfîrșitul veacului al XIX-lea 
soarta tuturor conceptelor rămase moştenire de la metafi- 
zica înaintașă. Ea deveni o noţiune psihologică, o varietate 
a psihologiei normale, un caz potențat al imaginaţiei crea- 
toare. Scrierile unui Ribot sau Séailles răspundeau la pro- 
blema relațiilor dintre geniu şi omul de rînd, prin părerea 
că între aceştia deosebirea este numai graduală. Energiile 
sintezei psihice, active chiar în operaţiile cele mai modeste 
ale inteligenţei, în percepţia cea mai obişnuită, în judecata 
cea mai elementară, se intensifică în activitatea geniului, a 
cărui însuşire eminentă, dar nu excepţională, este să uni- 
fice astfel mai bine factorii rázlegi ai mentalităţii noastre. 

Noul psihologism introdus în problema genialităţii avu 
mai multe consecințe importante. Mai întîi, genialitatea în- 
cetă să mai fie o energie activă numai în domeniul artelor 
de vreme ce rezultatele imaginaţiei creatoare, în care vechea 
noţiune a aptitudinii geniale se rezolva, puteau fi urmărite 
și valorificate deopotrivă și în alte domenii ale culturii 
umane. Psihologiile epocii construiau, astfel, alături de por- 
tretul moral al geniului artistic, pe acel al marelui om de 
știință, al militarului sau al omului de afaceri genial. Este- 
tismul romantic, în care la începutul veacului problema 
genialităţii înflorise, căpăta acum o lovitură mortală, 
cînd arta nu mai era privită ca singura în stare să mobi- 
lizeze însușirile geniale ale sufletului. Mai cu seamă apro- 
pierea cu totul inedită a atributului genialităţii de numele 
și condiţia omului de afaceri, a negustorului sau a industria- 
şului, este semnul elocvent al acelei evoluţii burgheze care, 
inaintind în influenţă şi putere, dorea acum să se afirme 
si în primele rînduri ale creaţiei culturale a timpului. Fi- 
lozofii nu s-au împotrivit nicidecum curentului, și unul dintre 

cei mai reprezentativi printre ei, Henri Bergson, cînd este 
vorba să ilustreze forţa creatoare a Vieţii, ajunsă la suprema 
ei înflorire în om, preferă să-și aleagă exemplele printre ne- 
i gustorii „care-și dezvoltă afacerile sau şeful de uzină care 
vede cà industria sa prosperează“.! Ce departe sîntem însă, 
cu acestea, de ginditorii care, cu o sută de ani în urmă, soco- 
teau că adevărata forță de creaţie genială se manifestă numai 
în artă și că umanitatea se depășește abia prin artiştii ei. 

A doua consecință a noii orientări a stat în faptul că, 
intelegind personalitatea genială dezvoltindu- se din linia unei 
psihologii normale, geniul a încetat să mai fie considerat 
ca o fiinţă excepţională abàtindu-se de la normal. Vechea 
idee despre nevroza geniului fu înlocuită acum cu aceea 
despre sănătatea şi vitalitatea lui, în care triumfă o tendinţă 
generală și necesară a vieţii. Séailles se opreşte îndelung asu- 
pra acestei idei în Essai sur le génie dans l'art. Era şi aceasta 
o cale de lichidare a vechii sfere de reprezentări romantice, 
care înconjura pe geniu nu numai cu teroarea antică pentru 
„demonia“ şi starea lui de „posedare“, dar și cu iubirea, 
cu duiogia sporită de considerarea fatalităţii în suferință a 
naturii sale. 

Consecințele cele mai îndepărtate ale reformei nu le pu- 
tem cuprinde însă decît dacă ne gíndim cà în vechea con- 
ceptie a geniului ca ființă excepţională si anormală, umani- 
tatea era considerată că se dublează prin geniile ei. În noua 
concepţie ştiinţifică Și monistă, geniul care nu face decit să 
dezvolte o însușire generală a psihologiei comune, nu mai du- 
blează umanitatea, ci o intregeste și o exaltă. Sentimentul de 
relaţie cu personalitatea genială s-a modificat în consecinţă 
şi în locul anticei terori, în locul romanticel duioșii, a apărut 
un sentiment de încredere cordială și entuziastă pentru el. T 
niul care se burghezise, devenind negustor sau industrias, s 
umanizează acum, și publicul său nu-l mai contemplă din 
depărtarea pe care o sapă ca pe o prăpastie reprezentarea 
excepţiei și a cazului anormal in persoana sa. Publicul se 
simte acum mai degrabă apropiat și tîrît de el, si sentimen- 
tele pe care le nutrește în această împrejurare, el le asimi- 


1 D'Énergie spirituelle, ed. 1928, p. 24. 


lează cu acelea pe care le întreţine pentru conducătorii lui 
democrați. 

În sfîrşit, considerat în cadrul psihologiei comune, ge- 
niului nu i se mai poate recunoaşte nici un obiect în afară 
de posibilitățile acestej psihologii. Sfera lui de probleme este 
menită să se împuţineze astfel cu aceea despre tainica lui 
intuiţie. Realitatea însăși pare a sărăci reflectîndu-se într-o 
astfel de oglindă. Din acest punct de vedere şi pentru adin- 
cirea problemei ontologice, noua orientare în concepția des- 
pre geniu ar putea fi socotită mai degrabă ca o pagubă. 


1929 


VALOAREA SPORTULUI 


Întrebarea despre valoarea sportului riscă să aducă ne- 
linişte și nedumerire. Sportul face, în adevăr, parte dintre 
marile realităţi constructive ale societăţilor de astăzi. Ad- 
mis printre moravurile generale, protejat de stat, introdus 
în şcoli si recomandat de educatori, binevăzut de biserică 
și legitimat de ştiinţă, valoarea pozitivă a sportului pare a 
sta în afară de orice discuţie. Persoana care ar îndrăzni 
astfel să pună în cumpănă valoarea și utilităţile sale ame- 
nint să se pună singură în situaţia, pentru sentimentul ge- 
neral, echivocă şi regretabilă, în care iau loc toți scepticii 
şi sofiştii, toate acele spirite răutăcioase, înclinate să arate 
cire puncte obscure sint în lucrurile reputate ca de la sine 
înţelese. Dacă totuși ne vom întreba care este valoarea spor- 
tului, n-o vom face din vreun amatorism intelectual, din 
nu știu ce pornire gratuită a minţii, complăcîndu-se să trans- 
forme în problemă lucruri indiscutabile și demne de respect. 
Convingeri folositoare omului și societăţii ne fac să ne pu- 
nem întrebarea relativă la valoarea sportului ; iar răspunsul 
la care socotim că vom putea ajunge ni se pare a fi unul 
din acelea pe care oamenii de astăzi trebuie să-l considere cu 
mai multă atenţie. 

. Care este locul sportului în societatea contemporană nu 
este nevoie de arătat mai pe larg aci, căci locul acesta este 
bine si universal cunoscut. Se poate spune că sportul nu 
este unul din aspectele vieţii de astăzi, cum ar fi viaţa tea- 
trală, științifică sau religioasă, ci este însăşi viaţa actuală 

privită sub una din cele două fețe ale ei. Observaţia valo- 
rează fireşte mai cu seamă pentru America și pentru unele 
părţi ale Europei centrale și apusene, unde găsim de pe 
acum realizate situaţii care, pentru noi, alcătuiesc numai 
perspective mai mult sau mai puţin vagi şi îndepărtate. În 
America și în multe puncte ale Europei, sportul este deci 
nu numai o latură a vieţii sociale. Sportul este acolo în- 
săși jumătatea acestei vieți, S-ar putea spune că toate ocu- 
paţiile care pot intra în cuprinsul unei existente, precum 
afacerile, ştiinţa, arta sau politica se echilibrează acolo cu 
sportul şi că numai din însumarea unuia din aceste interese 
cu interesul pentru sport se completează viaţa unui ameri- 
can şi a multora dintre europenii de astăzi. Dar pe cîtă 
vreme afacerile, ştiinţa sau politica alcătuiesc miezul com- 
pact al vieții, simburele dens din centrul fructei, eed 
este prezentat drept periteria liberă si aeratá E Vieţii, re- 
giunea senină, singura în care omul poate trăi în Med 
tate cu rangul şi demnitatea sa în lume. 

Omul nu este cu adevărat om decît în măsura în care 
se joacă, a spus odată Schiller. Jocul este unul din chipu- 
rile în care se manifestă libertatea omului, adică ceea ce 
constituie caracteristica și excelența sufletului omenesc. Omul 
care se joacă aruncă lanţurile sclaviei sale sociale si profe- 
sionale și atinge condiţia suverană şi delectabilà a libertăţii. 
Apărătorii ideii sportive nu uiti să amintească aceste lu- 
cruri și să salute în voioșia si intrepiditatea sportivului in- 
suși triumful libertăţii care i se refuză în biroul sau uzina 
unde îşi petrece zilele obişnuite ale săptămînii. 

Motivele pentru care sporturile sînt bine primite și in- 
tens propagate nu sînt dealtfel numai acestea. Pentru că 
există, ni se spune, este bine că există. Pentru că a luat o 
dezvoltare atît de întinsă în societăţile civilizate de astăzi, 
sportul răspunde și satisface, fără îndoială, o nevoie. Și este 
desigur suficient să consideri programul zilei de lucru al 
unui civilizat din cele două continente, pentru a înţelege ce 
importantă funcţiune  compensatorie îndeplineşte sportul. 
lată-l, în adevăr, pe micul funcţionar sau lucrător sau pe 
şeful de uzină şi pe marele conducător de afaceri, cantonati 
în cercul strimt al monotonei lor specialităţi, supuşi disci- ` 
plinei severe a producătorului modern, trăind fără fantezie 

și fără bucurii. Sportul apare în viața lor nu numai pen- 
tru a le aduce marele aer al libertăţii, care altfel le lipseşte, 
dar şi aerul celălalt, de care în fabrici și birouri duc lipsă, 
mişcarea generoasă a plăminilor, fericirea, de a regăsi în sine 
animalul sănătos și prosper, apoi plăcerea şi umorul cama- 
raderiilor si prilejul de a te pasiona pentru ceva, cînd oca- 
ziile unui interes viu si entuziast sint, în restul vieții, atit 
de palide si de rare. Toate aceste motive alimentează deo- 
potrivă mișcarea sportivă contemporană. Fenomen corelativ 
cu genul de producție al societăților industrialiste, sportul dă 
replica unora din relele de care aceste societăţi suferă, în- 
cercind sá le compenseze si sá le amendeze. Dová sint relele 
de căpetenie despre care putem vorbi aci. Felul muncii in- 
dustriale nu ocupă tot omul, ci numai o parte a lui: o 
mînă care lucrează, un ochi care controlează sau chiar o 
minte care socotește, în timp ce restul omului trindá veste ŞI 
doreşte altceva. Sportul intervine atunci și restituie unitatea 
persoanei fizice, făcînd din insul pe care profesiunea sa îl 
reducea la o invaliditate consimţită o fiinţă întreagă, bucu- 
rindu-se de armonia și activitatea intensă a tuturor mădula- 
relor sale. Dar profesiunile industrialiste moderne nici nu 
ajung să se acopere cu întreaga întindere a vieţii omului care 
le deservește. Centrul vieţii acestuia nu coincide cu centrul 
profesiunii sale ; uneori el cade în afară de cîmpul activităţii 
profesionale. Omul caută atunci o fericire pe care munca sa 
obișnuită nu i-o poate da ; un interes, o pasiune, o vivacitate, 
imposibile de găsit în legătură cu ostenelile care îi asigură píi- 
nea. Sportul apare cu binefacerile sale și în aceste impreju- 
'rári, dind un conţinut de vioiciune, entuziasm şi tinereţe vieţii 
care altfel ar fi rămas atit de searbădă şi monotonă. 

Propagandiştii ideii sportive, filozofii sportului, găsesc 
în trecutul omenirii exemple de antrenament sportiv aso- 
ciate cu o cultură atît de mare, încît ei se cred îndreptățiţi 
să prevadă revenirea apropiată a unor astfel de timpuri. 
Vechea Helladă va renaşte! Olimpiadele au început să se 
succeadă de pe acum! Ce vis frumos pentru omenirea de 
astăzi poate, în adevăr, alcătui speranţa restituirii unei civi- 
lizaţii centralizate în jurul unei afirmaţii estetice a vieţii, 
“a unei umanităţi renăscute la cultul corpului frumos și la o 
senzualitate împăcată cu raţiunea. 

Dar cigügurile cele mai mari ale sportivităţii moderne 
sînt de căutat în ordinea morală. Psihologul german Karl 
Groos a arătat odată cum în exerciţiile sportive înclinațiile 
combative ale tinerilor sînt derivate și canalizate în aga fel, 
încît ajung să se dezvolte paralel si într-un chip inofensiv 
pentru fiecare în parte, în loc să fie lăsate a se ciocni și a 
încerca să se distrugă reciproc. Convertirea luptei în efort 
paralel, în dorința de întrecere si emulaţie, păstrează toate 
avantajele unei educaţii bărbătești, eliminînd însă primejdia 
dezvoltării acelor instincte antisociale şi agresive pe care 
pacifismul modern nu le mai dorește. Sportul asociază apoi 
pe oameni, îi deprinde în virtuțile camaraderiei, ale onca- 
rei şi ale purității. Sportivul se deprinde a recunoaşte meri- 
tul şi victoria adversarului, ştie să se supună regulii și nor- 
mei. Spiritul sportivului devine astfel obiectiv şi cavaleresc. 
Si pentru că excesul si desfriul pot compromite energia 
sportivului, viaţa lui trebuie să se desfășoare într-un cadru 
de cumpătare și curăţenie. lată deci cîte cîștiguri fizice și 
morale sînt de aşteptat de la educaţia sportivă a maselor 
moderne. Dar toate aceste frumoase fágàduinte trebuiesc 
examinate încă o dată. Sportul privește, în adevăr, către 
noi cu două fete si ambele lui fizionomii trebuiesc cerce- 
tate deopotrivă. 

Am amintit despre principiul potrivit căruia omul, exer- 
citindu-se sportiv, aruncă lanţurile sclaviei sale sociale şi 
profesionale si atinge condiția umană a libertăţii. Libertatea 
nu este însă un moment pur negativ, cum ar părea că re- 
zultă din astfel de afirmaţii. Sclavul antic care ar fi fugit 
de la stápinul său n-ar fi devenit liber numai pentru că ar 
fi izbutit să-şi salveze zilele sau să moară fără lanţuri pe 
nisipurile deșertului. Liber ar fi devenit el numai ráminind t 
printre oameni şi obţinînd pentru sine drepturi şi facultăți 
care mai înainte i se tăgăduiau. Libertatea cuprinde astfel 
în sine un moment pozitiv şi creator. Libertatea este tot- 
deauna o cucerire. În lumina acestei precizări, trebuie să 
ne întrebăm dacă sportul, ca fermă a jocului, este în adevăr 
o cücerire a libertăţii omenești. Căci dacă el nu este altceva 
decît rodul unei clipe de răgaz smulse sclaviei sociale şi pro- 


1 Cuvint lipsă din textul tipărit; preluat din manuscris (n.ed.). 

| fesionale, atunci desigur cà moralmente nu preguiegte mai 
i mult decît mizerabila viaţă a sclavului antic scăpat din 
| lanţurile stăpînului său. Dacă omenirea modernă . doreşte 
| să cucerească pentru sine noi libertăți, ele trebuiesc căutate 
| aiurea decît în sport, care rămîne un simplu paleativ. Dacă 
| este adevărat că omului din civilizațiile industrialiste i se 
răpeşte libertatea și integritatea fiinţei sale, dar i se dă în 
| schimb sport, nu știu dacă el se poate declara mulțumit cu 
| acest schimb şi cu această recompensă acordată docilității 
sale. 

Ce înșelătoare este de asemeni comparaţia dintre spor- 
tivitatea contemporană şi cultura, gimnastică a vechilor greci, 
'sau chiar cu supla dibăcie fizică a omului din Renaștere! 
Sportul modern am spus că este o compensație. Sportul 
antic era însă o întregire. Idealul kalokagatbiei, al omului 
bun și frumos, în același timp, cerea cultura fizică, după 
cum cerea și cultura morală. Aceste două aspecte ale cul- 
| X turi erau în antichitate coordonate și ele aveau deopotrivă 
| o valoare spirituală. Frumuseţea fizică a omului, după in- 
| terpretarea genială pe care ne-a dat-o Platon, era un reflex 
| al frumuseţii veşnice și un mijloc de apropiere a omului de 
| patria eternă a sufletului său. Despre astfel de lucruri nu 
| poate fi însă niciodată vorba cînd se aminteşte de sportul 
modern. Este oare sportivul modern o ființă spirituală ? Se 
poate oare, cu seriozitate, susține că idealismul estetic a lui 
Platon domnește în arenele și cluburile sportive ale capita- 
lelor noastre ? Este poate adevărat că sportul răspunde unei 
necesități a vieţii moderne, că el satisface o trebuință viu 
| resimţită, dar ne împotrivim a acorda cà tot ce există este 
| bun şi demn numai pentru că există. Ceea ce produce si 

este răspunzător de marea dezvoltare a sporturilor actuale 
nu e decît spiritul indigentei, al unei lipse si al unei sărăcii 
lăuntrice, pe care profesionistul actual o resimte cu un in- 
finit spasm sufletesc. Ceea ce însă stătea la temelia sporti- 
vității antice era spiritul dărniciei, al unei bogății gi fecun- 
dităţi lăuntrice, care se revărsa pe toate tărimurile vieţii. 
Deosebirea este imensă și numai generalizarea grăbită și su- 
| perficială poate să confunde manifestări atît de felurite. 
| Atît de diferite sînt între ele sportivitatea antică şi mo- 
dernă, încît pe cîtă vreme cea dintii se asocia în chip ar- 

monios cu cele mai variate valori ale spiritului, cea din urma 
pare mai degrabă a le respinge. Gimnastul antic era uce- 
nicul filozofilor si al tragicilor. În marile ceasuri ale cetăţii 
grecești el se putea numi Platon sau Sofocle. Iată însă o 
situaţie pierdută pentru modern. Un scriitor francez, cum 
este Henri de Montherlant, a crezut un moment că poate 
asocia interesul pentru sport cu un cult închinat puterilor 
spirituale, bisericii de pildă, încît primele sale opere erau, 
în același timp, sportive gi catolice. Dar această asociaţie 
s-a dovedit pînă la urmă nefirească și cu neputinţă de 
menţinut, si operele sale ulterioare au luat o altă cale. Ele 
au devenit documentul unor asemenea dificultăţi interne, al 
unei asemenea disoluţii sufletești, încît, cel puţin în această 
ocazie, renumita sănătate morală a sportului s-a dovedit 
fără nici o putere și fără nici o consecință. 

Antinomia dintre sportivitate și spiritualitate o resimt 
mai cu seamă astăzi acei cărora le e dată în grijă cultivarea 
tineretului si propagarea valorilor spirituale în lume. Bietul 
profesor de filozofie sau de latină, neînțeles de elevii săi și 
neintelegindu-i, are adeseori prilejul să constate cum aceștia 
alunecă de sub autoritatea şi prestigiul cuvîntului său si 
răbdarea, modestia şi umilinţa lui trebuie să se resemneze 
cu ridicola efigie pe care o imprimă pentru dinsul acei care 
sînt, desigur, mai în curent cu progresele timpului. Interesul, 
centrul de viaţă al tineretului, nu mai cade în cuprinsul 
modestei lui specialități. Se întîmplă atunci în şcoli această 
consecință neprevăzută şi extraordinară că sportul nu mai 
este compensatia excesului spiritual, reparația surmenajului 
intelectual, ci el devine bucata principală, capitolul esenţial, 
care își anexează cu neglijenţă filozofia și matematica, lite- 
ratura latină şi istoria universală. Căci sportul deţine din 
spiritul civilizaţiilor care l-au produs și-l menţin în actua- 
litatea vieţii contemporane tendinţa de a se extinde și de a 
se organiza. Cine se convertegte la religia sportului devine 
un fanatic. Astfel, sportul, care nu poate da un om întreg, 
doreşte întregul om. 

Sportul denumește astfel un exces, un cult exclusiv în- 
chinat pumnului care lovește și piciorului care aleargă bine, 
Eroii lui sînt exemplarele poporului anonim ridicate pe 
culmile gloriei universale numai prin merite pugilistice. Nu 

este deloc fágaduitor pentru viitorul culturii umane trecerea 
tineretului mondial în masa închinătorilor acestei religii noi. 
Mai ales pentru tineretul românesc, care are îmcă atit de 
obținut în ordinea spirituală pentru poporul nostru, nu 
este deloc recomandabil exemplul acesta străin. Astfel, pen- 
tru că în vremea din urmă s-a vorbit atîta despre meritul 
şi valoarea sportului, m-am gîndit că n-ar fi poate fără rost 
aceste considerații inactuale. 


1931 


INTRODUCERE ÎN STIINTA CULTURII 


Ideile fundamentale ale culturii moderne 


PROBLEMA CURSULUI 


Înainte de a intra în dezvoltarea acestui curs, este ne- 
cesar să arătăm ce este cultura. Vă voi da o definiţie 
concisă, pe care o vom dezvolta apoi, spunînd, aşadar, că 
prin cultură înţeleg suma actelor obiective și subiective 
prin care introducem un obiect în sfera unor valori. Dar 
ce este valoarea ? Cuvîntul de valoare a fost primit de filo- 
zofie de la economia politică, şi în filozofie el nu are înţe- 
les prea deosebit de acel pe care îl are în economia politică. 
Valoarea este deci obiectul unei dorinţe, ţinta unei aspirații. 
Există în sufletul omenesc fel de fel de aspirații, către 
utilități practice ale vieţii, către satisfacţii de ordin estetic, 
către conștiința teoretică a lumii înconjurătoare, către starea 
generală, de fericire a umanităţii, există aspirații de comu- 
nicare cu divinitatea însăşi. 

Tuturor acestor aspirații le corespund anumite valori, 
adică obiecte capabile de a le satisface. Astfel de obiecte 
înzestrate cu facultatea de a satisface aceste dorinţi, aceste 
aspirații ale voinței noastre, sînt valorile. Există, prin 
urmare, tot atîtea valori cîte aspirații vibrează în sufletul 
omenesc. Există, prin urmare, valori economice, care răspund 
tendinței noastre de acaparare a bunurilor materiale, există 
valori politice, estetice, morale şi religioase, care corespund 
aspirațiilor sufletești respective. 

Am spus cá cultura este introducerea unui obiect în sfera 
unei valori; de pildă, o bucată de lemn brut, dacă il cio- ` 
plesc în forma unei mobile, îl introduc prin acest gest al 

meu în sfera unei valori economice ; mobila care a rezultat 
din cioplirea lemnului este menită să satisfacă o nevoie de 
confort a mea. Dar obiectul acesta îl pot ciopli nu numai 
ca mobilă, dar ca mobilă împodobită, obţinînd un obiect 
de artă. Prin aceasta am introdus obiectul nu numai în sfera 
valorii economice, ci și în sfera valorii estetice. 

Iată exemple de acte culturale. Obiectul care mai înainte 
era fără valoare şi semnificaţie, mort şi inelocvent, prin 
această acţiune a mea reușesc să-l introduc în sfera unei 
valori. Un același obiect sau un obiect felurit îl pot intro- 
duce în sfera valorilor celor mai diverse. Dacă, de pildă, 
lemnul despre care am vorbit nu folosește nici ca material 
de mobile, nici ca material de sculptură, dar mă întreb 
cărei speţe îi aparţine, ce copac este, de ce vîrstă a fost 
copacul, dacă mă întreb aceste lucruri şi dacă găsesc răspun- 
sul acestor întrebări, atunci am cunoscut lemnul, am luat 
cunoştinţă despre el teoretic, a devenit obiect științific, am 
introdus obiectul în sfera valorii teoretice. Am tăcut din 
obiectul de lemn un document și o ilustrație anumită a vietii 
vegetale. 

Actul prin care introduc obiectul brut în sfera vreunei 
valori îl numesc act cultural obiectiv. Dar există şi acte 
| culturale subiective, care sînt exercitate nu de creatorii cul- 
turali, ci de consumatorii culturali. Cînd citesc o carte de 
știință, exercit un act cultural subiectiv, deoarece înţeleg 
| înşiruirea de cuvinte și pagini. A înțelege însă înseamnă o 
| introducere mintală a unei anumite înfățișări în sfera unei 
valori. Cînd asist la un apus de soare, îl resimt ca frumos, 
| $i resimţindu-l ca atare, am exercitat un act cultural su- 
biectiv, deoarece aspectul acesta al naturii este introdus în 
sfera valorii estetice. 

Cînd, de pildă, am admirat o statuie în muzeu, am 
exercitat un act cultural subiectiv de ordin estetic; sau 
| cînd am înţeles o problemă de matematică, am exercitat un 
i act cultural subiectiv de ordin teoretic ; sau cînd sînt mar- 
tor al unei suferințe, pe care prin vreun gest al meu încerc 
s-o. alin, am exercitat un act cultural subiectiv de ordin 
moral. Vedeţi, prin urmare, actele culturale subiective si 
i obiective desemnează același lucru, privit însă din punct 
| de vedere al creatorului de cultură, de o parte, și, de altă 
parte, din punct de vedere al consumatorului cultural. 

Ce înţeleg însă cînd spun despre cineva cá este om 
cult ? Înţeleg că acel om, printr-o formaţie adecvată, a 
introdus în sine facultatea de a exercita acte culturale su- 
biective. Omul are o anumită cultură din mediul social, 
dacă nu din mediul special care este şcoala; dar să pre- 
supunem cazul teoretic al unui om în întregime incult: 
pentru un astfel de om realitatea nu are sens. În momentul 
cînd sufletul omului s-a cultivat, el introduce obiectele na- 
turii în sfera anumitor valori. Un om cult este acela în care 
s-a sădit adinc deprinderea de a introduce obiectele cunoscute 
în sfera unor valori. Există apoi o cultură parțială şi o cul- 
tură totală. Cultura parţială este aceea care rezultă din de- 
prinderea de introducere a obiectului într-o singură valoare ; 
omul care este cultivat economiceste va avea deprinderea de 
a introduce aspectele realităţii în sfera valorii economice ; 
o astfel de cultură este parţială, dar parţială poate să fie 
și cultura omului cultivat artisticește, pentru care aspectele 
lumii sînt prilejuri de contemplaţie estetică. 

Cultura parțială se opune culturii pentru care realitatea 
vorbește cu glasuri multiple : aceasta este cultura totală. 
Iată, prin urmare, ce trebuie să înţelegem prin cultură. Se 
mai vorbeşte însă de cultură individuală gi colectivă. Cul- 
tura individuală este suma puterilor de introducere a obiec- 
telor în sfera valorilor, așa cum se prezintă în sufletul unui 
singur individ. Cînd consideri însă această putere într-o 
societate întreagă, avem cultură colectivă. 

Acum cînd știm ce este cultura sîntem mai aproape de 
înțelesul cuvîntului acesta atît de întrebuințat astăzi și ne 
apropiem mai mult de obiectul cursului nostru. Cursul se 
numeşte curs de filozofie a culturii sau știința culturii, 

Ştiinţa culturii însă nu este totuna cu ştiinţa culturală: 
după cum întrebuințăm termenul acesta la singular sau plu- 
ral, obținem înţelesuri deosebire. 

Științele culturale sînt acele științe care se ocupă cu 
legile și raporturile fixe dintre fenomenele care alcătuiesc 
cultura omenească. 

Științelor culturale se opun științele naturale ; între ele 
este o mare deosebire ; ; Ştiinţele naturale sînt: chimia, fizica, 
biologia; ştiinţe naturale de clasificație ca: zoologia și: 
botanica. Toate acestea studiază realitatea dinaintea omului 
şi independentă de el, studiază natura, adică acel mediu de 

realitate, acel conţinut precis al lumii care există independent 
de om şi de variaţiunile individuale. 

De aceea fenomenele de care științele naturale se ocupă 
sînt naturale şi independente de om, pentru că oricare-ar fi 
starea în care umanitatea s-ar fi găsit, sau starea în care 
omul se găseşte cînd a observat fenomenul, fenomenele de- 
curg în acelaşi fel, fie că pe pămintul acesta armata lui 
Alexandru înainta în Asia, sau Napoleon fugea după răz- 
boiul cu Rusia. Fenomenele chimice și fizice se petrec in 
același fel, fie că starea mea sufletească este întristată sau 
jubilantá. Dar dacă fenomenele ştiinţei naturale sînt inde- 
pendente de om şi starea lui, nu tot așa se întîmplă cu 
fenomenele culturale, despre care se ocupă ştiinţele culturale. 
Acestea sînt contemporane omului. Nu există fenomen de 
cultură anterioară omului, căci omul este creatorul fenome- 
nelor culturale. Ele sînt, așadar, contemporane $i depen- 
dente de el. Cum vor fi împrejurările î în care omul trăiește, 
constituția sa sufletească, așa cum a fost plămădită de facto- 
rul vieţii exterioare, ca, de pildă : clima, solul, rasa si altele, 
vor fi, prin urmare, și actele de cultură pe care el le exer- 
citá. Fenomenele culturale, spre deosebire de cele naturale, 
sînt contemporane omului şi dependente de el; despre aceste 
fenomene se ocupă ştiinţele culturale. 

Care sint aceste științe culturale? Ele se dispun într-o 
ordine care ne arată feluritele valori culturale; așa avem 
ştiinţă culturală care studiază legile economice, şi aceasta 
este economia politică ; avem apoi ştiinţa: care studiază le- 
gile după care se produc adevărurile științifice, prin urmare 
legi care guvernează valori teoretice, este metodologia ştiin- 
telor ; avem apoi estetica ca știință care studiază legile care 
guvernează lumea valorilor estetice; avem valori pentru 
politică, morală, religie, avem ştiinţa moravurilor și știința 
religiilor. Cite valori atîtea ştiinţe culturale avem. Ştiinţele 
culturale nu sînt însă ştiinţele culturii. Între știința culturii 
ȘI Ştiinţele culturale este o deosebire pe care trebuie s-o 
precizăm. Ştiinţa culturii sau filozofia culturii se găseşte 
faţă de ştiinţele culturale în raportul în care filozofia na- 
turii se găseşte fata de științele naturale. 

„În filozofia naturii, ne vom întreba care este structura 
realității sau, cînd punem aceeași întrebare din punct de 
vedere dinamic, care este originea materiei. Filozofia naturii 

este, prin urmare, acea disciplină supremă în care se întru- 
nesc rezultatele cele mai generale ale științelor naturale spe- 
ciale. Filozofia naturii este sinteza științelor naturale sepa- 
rate. Tot astfel şi filozofia culturii este sinteza științelor 
culturale. Ultima noţiune cu care lucrează economia politică, 
estetica, morala, toate la un loc alcătuiesc o încoronare sau 
depozit în care vin rezultatele științelor speciale ale cul- 
turii. Să nu confundați niciodată ştiinţa culturii cu științele 
culturale. Pentru a evita această confuzie o putem numi 
filozofia culturii. 

Filozofia culturii poate privi obiectul său fie printr-o 
perspectivă statică, fie printr-o perspectivă dinamică. Filo- 
zofia culturii poate pune întrebarea care sînt structurile 
culturii, care sînt liniile mari care alcătuiesc fizionomia 
generală a culturii omeneşti. 

Cursul de ştiinţa culturii de anul acesta este un curs 
relativ la ideile fundamentale ale culturii moderne. Ne vom 
întreba cum a apărut şi care sînt ideile fundamentale ale 
culturii moderne. Sînt idei de natură politică, religioasă, es- 
tetică ș.a.m.d. care se găsesc în atmosfera noastră culturală ; 
este vorba de idei care sînt cuprinse în realitatea actuală. 
În ce constă definirea și care este forma în care cultura 
omenească se mișcă ? Nu totdeauna s-a răspuns în același 
fel la această întrebare ; uneori s-a spus că cultura omenească 
se găseşte implicată în mișcare uniliniară progresivă, se 
dezvoltă, cu alte cuvinte, în același progres necontenit. Și 
acest răspuns a fost dat atîta vreme cît se socotea că însuși- 
rea esențială a omului este rațiunea. Rațiunea este capabilă 
de progres şi este cultivabilă, valoarea ei poate creşte, poate 
spori, poate progresa, valorile raţionale se pot adăuga la alte 
valori raționale, şi cultura omenească se dezvoltă. Dacă firea 
omenească este prin excelenţă raţională, mișcarea, culturii ei 
nu se poate desàvirgsi decît pe domeniul uniliniar și progresiv. 
Nu acesta a fost singurul răspuns care s-a dat acestei în- 
trebări. S-a observat că culturile omeneşti sînt deosebite, că 
între o cultură gi alta există o prăpastie de netrecut, cu alte 
cuvinte, că ele nu sint continue. Culturile sînt discontinue ; 
au originalitatea și individualitatea lor, care le face să nu 
aibă raporturi între ele. Cultura atîrnă de mai mulți factori: , 
de natura climei în care se dezvoltă, de natura rasei în care 
este constituită. Nu există progres de la un sol la altul, 

climă şi rasă. Nu poate să existe progres de la o cultură la 
alta în măsura în care este influențată de factori discontinui. 

Din punctele de vedere ale dezvoltării discontinue există 
şi o a treia soluţie: soluția dezvoltării ciclice a culturii 
omenești. Culturile omenești se dezvoltă prin cicluri, există 
un ciclu mai lung și un ciclu mai scurt, între care nu este 
discontinuitate. Noi, modernii, de pildă, ne găsim în acel 
ciclu care curge de la Renaștere. De la Renaștere și pînă 
astăzi există continuitate de preocupări culturale. 

Expunerea noastră va începe de la Renaștere. Ne vom 
ocupa de dezvoltarea culturii omeneşti de la Renaștere, aga 
cum s-a dispus în ideile cele mai interesante cu care omul de 
cultură actual lucrează. 

Cursul acesta va pune în discuţie formele culturii noastre 
atacate din multe direcţii astăzi. Întîlnim la fiecare pas 
în cultura europeană modernă oameni care socotesc că pri- 
mitivismul este cu mult preferabil complexității de azi. 
Cultura antichităţii, a evului mediu sînt opuse neîncetat 
culturii moderne. Noi nu putem gîndi astfel. Sîntem apără- 
torii culturii europene moderne așa cum ne-a dat-o Renaste- 
rea și cum s-a, dezvoltat de atunci în mod încontinuu. Pen- 
tru a putea fi apărători ai acestei culturi, trebuie să recu- 
noaştem un principiu fundamental, în linii diriguitoare, si 
anume punctul de vedere filozofic și istoric. 


INDIVIDUALISMUL RENAȘTERII 


Titlul cursului nostru de anul acesta este: Ideile funda- 
mentale ale culturii moderne. Acest curs însă nu trebuie 
confundat cu o istorie a filozofiei, căci între aceasta şi filo- 
zofia culturii există deosebiri esenţiale. 

Istoria filozofiei pretinde că problemele filozofice se 
generează una prin alta, că există, prin urmare, o dezvol- 
tare teoretică a spiritului omenesc, care se găsește într-un 
necontenit progres. Cu alte cuvinte, la întrebarea: de ce 
apare filozofia lui Leibniz sau a lui Kant, sau de ce apare 
 senzualismul englez, istoria filozofiei răspunde  explicín- 
du-le prin antecedentele lor. Leibniz apare, astfel, pentru 
că Descartes a formulat o serie de probleme pe care succe- 

sorii acestuia le-au considerat ca nerezolvate. Filozofia lui 
Descartes, la rîndul ei, apare pentru că evul mediu lăsase 

de asemeni o seamă de probleme nerezolvate. În chipul 
acesta, istoria filozofiei afirmă că valorile teoretice se dez- . 
voltă autonom și în afară de influenţa posibilă a oricăror 
altor valori ale spiritului. 

Istoria filozofiei face astfel abstracţie de faptul că ome- 
nirea alcătuieşte o unitate complexă, care posedă organe spi- 
rituale felurite și că aceste organe gi funcțiunile lor se găsesc 
într-o stare de influență continuă și reciprocă. Istoria filo- 
zofiei deci arată dezvoltarea teoretică a spiritului, indepen- 
dentà de valoarea artistică, morală etc. 

Toate aceste condiţii însă n-au nimic comun cu filo- 
zofia culturii si cu expunerea ideilor începînd de la Re- 
naştere şi pînă astăzi și nu le vom utiliza. 
| Mai întti, împotriva afirmației cà ideile se generează una 
prin alta si fără să fie influențate de vreo altă funcţiune 
a spiritului, noi vom vedea că ideile apar din totalitatea 
condiţiilor istorice, morale și sociale ale unei epoci, şi, în 
același timp, vom înfățișa evoluţia lor în cultura modernă, 
| nu numai în mișcarea în care sînt condiţionate, ci și întru cit 
| ele condiționează. 

Vom prezenta deci evoluţia spiritului teoretic întru cit 
condiţionează spiritul moral-politic, creaţia frumosului și con- 
știința religioasă. 

Ceea ce ne îndreptățește să socotim însă că ideile filozo- 
fice sint produsul muncii culturale din toate domeniile și apoi 
că sînt cauze si condiţii ale muncii culturale în alt domeniu, 
| ceea ce ne îndreptățește să considerăm ideile filozofice drept 
| efecte și cauze ale muncii culturale considerată in ansamblul 
ei este ceea ce numim comunitatea valorilor spirituale. 

Un mare cîştig al filozofiei este de a fi descoperit cá 
valorile spirituale se găsesc într-o anumită comunicare, că 
există, cu alte cuvinte, un aer de rudenie între feluritele 
manifestații culturale ale unei epoci. Asa, de pildă, între arhi- 
tectura si viața religioasă a epocii medievale exista o rudenie 
care dovedeşte că aceste manifestații se înalță din rădăcini 
comune, dintr-un sîmbure de virtualități care este felul de 
a simți lumea si viaţa epocii. Aceasta confirmă principiul 
că sufletul omenesc este colectiv, al societăţii. Funcționarea 
acestui suflet este finalistă, nu mecanicistă, din cauză că 

fenomenele care se produc nu sint migcate de cauze anterioare, 
ci sint mișcate de aspiraţia lor către anumite scopuri. De 
| ce unii indivizi sînt tipuri auditive si alţii tipuri vizuale? 
| De ce pentru unii natura este o vastă simfonie și pentru alții 
| un spectacol vizual? Aceasta depinde de structura generală 
a sufletului, care prelucrează materialul perceput în raport 
cu tendinţa si aspiraţia lui de a se menţine în forma sa. 
| Dacă lucrează sufletul finalist, se înţelege de ce produce 
anumite valori şi de ce aceste valori au aer de rudenie: 
pentru că totul lucrează în sensul structurii sufletului, cu 
scop de a menţine ȘI a întări forma si individualitatea. Va- 
lorile lucrînd într-o continuă comunicare îndreptăţesc studie- 
rea, din „punctul de vedere adoptat aci, a ideilor de la Re- 
naștere și pînă azi. 

| Pentru a caracteriza mai bine cultura Renaşterii din ale 
cărei premise s-a dezvoltat cultura. noastră de astăzi, trebuie 
s-o comparăm cu cultura anterioară ei, a evului mediu. 

Comparaţia va fi făcută „asupra trăsăturilor generale 
acestor epoci — și socotind cà cel mai bun mod de com- 
paraţie pentru caracterizarea istorică a unei epoci este din 
punct de vedere al raportului î în care se află individul cu 
societatea, va trebui să vedem în ce raport stătea individul cu 
societatea în evul mediu si Renaștere. 

Acest raport în evul mediu consta în desăvirşita subordo- 
nare a individului la viaţa socială, în feluritele ei mani- 
festări ; desăvîrșita subordonare faţă de biserică, desăvîrșita 
subordonare a individului profesionist față de gruparea profe- 
sională a breslei. În toate împrejurările vieții evului mediu 
stăruia existenţa unui principiu superior individualităţii, faţă 
de care aceasta se declara subordonată și în raport cu care 
ea trebuia să-și organizeze viaţa. 

Subordonarea individualităţii se constată în toate mani- 
festările culturale ale evului mediu, în filozofia ca și în arta 
timpului, unde creatorii individuali sint aproape necunoscuţi. 
Nu se știe bunăoară care au fost maeştrii care au construit 
catedralele evului mediu. Situaţia aceasta se schimbă însă 
| către finele veacului al XIV-lea, cînd începe Renașterea, care 
„ţine si se dezvoltă atingînd culmea in 1500, pînă ce se to- 
peste, către sfîrșitul celui de-al XVI-lea veac, într-o nouă 
epocă, epoca raţionalistă. 

Universalismul evului mediu se lichidează în Renaștere. 
Individualismul neexistent, încătușat în evul mediu, apare în 
plină lumină în Renaștere. Pe cîtă vreme timpul anterior 
pusese temele de lucru ale feluriglor indivizi în raport cu 
valorea care domina lumea universală, individualismul pune 
pe om în centrul perspectivei culturale, afirma libertatea lu 
şi valoarea creaţiei omenești ; el se smulge din formele evului 
mediu, afirmind autonomia persoanei sale. 

Pentru afirmarea valorii individuale au conlucrat o mul- 
time de influenţe istorice, de care s-a ocupat, în cartea sa 
Kultur der Renaissance in Italien, Jacob Burckhardt, celebrul 
profesor de istorie de la Basel, prietenul și maestrul filozofu- 
lui Nietzsche. 

Evul mediu a fost scena pe care și-au dezbătut puterile 
două mari forte politice: papalitatea și imperiul. Ambele 
aceste energii politice aveau tendinţe universale, ambele vro- 
iau organizarea unitară a lumii după modelul vechiului Impe- 
riu Roman. 

În lupta inclegtatà între ele, în timpul evului mediu, pu- 
terea lumească a reușit să obțină forțe mari, ca regatul fran- 
cez și Sft. Imperiu Roman de nație germană, marele orga- 
nism în care se găsea însă mocnită tendinţa centrifugală, 
tendinţa de afirmare autonomă a naţiunilor. Din combaterea 
continuă a imperiului cu papalitatea, puterea lor respectivă 
s-a uzat. Prin urmare, Italia, folosindu-se de această luptă, 
reuşeşte să se afirme printr-o viață locală de mici despoţii 
sau republici. | 

Condiţiile acestea nu fuseseră repetate nici în Franţa, 
nici în Germania, unde tendinţa de unificare fusese realizată 
în favoarea puterii lumești. 

În Italia însă, această mișcare are ca rezultat instituirea 
tiraniilor, adică acele forme de stat care treceau puterea în 
mina persoanei care le uzurpase. Tirania ducea mai întti la 
dezvoltarea individualităţii tiranului, apoi a acelora pe care 
se sprijinea puterea sa și, în cele din urmă, la dezvoltarea 
individualității acelor persoane care, neputindu-se amesteca 
în viața politică, la care starea de despotism le interzicea 
accesul, îşi concentrau toată energia în cultivarea spiritului. 

Cei cărora nu le era permis accesul în politică se răzbunau 
criticînd usturător împrejurările politice, critici care au dus la 

crearea unui muşcător spirit ironic, căruia Burckhardt îi con- 
sacră un frumos capitol în cartea sa. Apoi tiraniile, fiind 
regimuri instabile, dădeau naștere la mișcări populare, care 
erau excelente mijloace pentru manifestarea individualităţii. 

Exilul, la rîndul lui, exilul unde omul igi dezvoltă facul- 
tățile sale și-și formează o mentalitate cosmopolită, unde 
mintea se poate afirma mai liberă, duce direct la aceeaşi 
ţintă ca şi toate celelalte împrejurări pe care le văzurăm 
mai sus : dezvoltarea individualităţii. 

În timpul Renașterii se vorbeşte pentru prima oară despre 
acea valoare a omului care constă în particularitatea, în origi- 
nalitatea lui. „Uomo unico, uomo singolare“ este expresia 
' care revine mereu În textele Renașterii, pentru a desemna 
însuşirea cea mai de preţ cu care omul se poate mîndri: 
originalitatea. 

Aspiraţia către originalitate era aga de mare, încît la 
Florenţa în veacul al XIV-lea nu mai exista modă pentru 
bărbaţi, deoarece fiecare vroia să se îmbrace în felul său 
propriu. 

Renașterea este apoi o epocă de curaj, după cum o do- 
vedesc numeroasele călătorii care încep în această vreme și 
care reuşesc să stabilească harta generală și definitivă a globu- 
lui terestru. Este apoi o epocă de cercetare în toate dome- 
niile culturii şi spiritului, este vremea în care individul 
aspiră nu numai la originalitate, dar și la universalitate, al 
doilea calificativ pe care oamenii Renaşterii doresc să și-l 
atribuie. 

„Uomo universale“ era şi lauda cea mai mare cu care 
scriitorii Renaşterii îi dăruiau gi pe cei mai distinși dintre 
contemporani. Leonardo da Vinci a fost un „uomo univer- 
sale“ : pictor, scriitor, inginer, matematician, geolog ; nu era 
“domeniu în care spiritul său să nu fi îndrăznit să se afirme. 
Michelangelo, pictor, poet, scriitor, sculptor şi arhitect, a fost 
de asemeni un „uomo universale“. 

Între aceşti oameni străluciți ai Renașterii, Leon Battista 
Alberti a fost printre cei din frunte. Manifestările lui au fost 
așa de multiple, așa de variate, încît făcîndu-l caracteristic 
pentru epocă, e bine să-i citim portretul făcut de Burckhardt, 
în cartea pe care am citat-o. 

Pentru a cunoaşte toti factorii care au condiționat cuge- 
tarea Renaşterii trebuie să luăm în consideraţie şi umanismul 
Renaşterii. 

Umanismul este expresia literară a individualismului, și 
veţi vedea cum ceea ce de obicei se înțelege prin umanism 
este descoperirea, literaturii și artei antice. Veţi vedea îndată 
că literatura $i arta antică n-au dispărut complet, ci s-au 
menţinut într-un anumit fel si în evul mediu. 

Cum s-a descoperit şi s-a menţinut literatura antică în 
evul mediu ? 

Înrti entuziasmul creştin a văzut în literatura antică un 
dușman care trebuia combătut. Se socotea inutilă întoarcerea 
la filozofii şi poeţii antici, pentru a căuta adevărul, deoarece 
el era dat de conţinutul învăţăturii bisericii. Primul gest al 
creştinismului este de negare a culturii antice. Tertulian, ma- 
rele apologet al creștinismului, este negatorul cel mai acut 
al culturii antice, căci el spune că noi trebuie să-i slujim lui 
Dumnezeu în simplitatea inimii şi că nu avem nevoie de 
nimic altceva decît de credinţă. Cuvintele sint semnificative 
pentru epoca despre care vorbim. Un alt apologet creștin, 
Sf. Ieronim, traducătorul Bibliei in latineşte, a lăsat o scri- 
soare interesantă pentru lupta ce se dădea în el între creşti- 
nism și omul pasionat pentru textele antice. lot în această 
scrisoare sfătuiește pe fiica sa să se ţină departe de intelep- 
ciunea lumeascá. Totuşi Ieronim, îndrăgosut de frumuseţea 
literaturii antice, întrebuinţează expresii din acești autori, în 
special din Cicero. 

Aşadar, cu toate dificultăţile cu care cultura antică con- 
tinuă să fie receptată în evul mediu, de o dispariție completă 
a ei nu se poate vorbi, deoarece, sub o formă sau alta, ea 
continuă să lucreze şi în această vreme. 

Astfel, Sf. Augustin, în Confesiunile sale, declară entu- 
ziasmul său pentru Cicero și literatura antică, în care mărtu- 
risește că a găsit impuls pentru creştinism. Dintre poeţii antici, 
mare reputaţie în acest timp avea Vergiliu, care era consi- 
derat ca un poet creştin. Pentru spiritualismul şi pentru 
conţinutul ei moral, opera marelui poet latin era foarte mult 
citită, merseseră chiar comentatorii aceştia creştini pînă a 
| vedea în Vergiliu unul din prorocii care anunțau naşterea 

lui Christos. Filozoful însa care domină epoca este Aristotel. 
Influențat profund de concepţia aristotelica, filozoful evului 
mediu, Sf. Thomas d'Aquino, vorbeşte de suflet ca formă a 
"corpului, trăind uneori independent de el. Formele absolut 
separate de corp constituie, pentru el, îngerii. Astfel, Aristotel 
îşi schimbă cu totul sensul si înţelesul la Sf. Thomas. Con- 
cepţia aristotelică este deci adaptată la punctul de vedere al 
creștinismului ; și odată cu această concepție, toată litera- 
tura antică este, în această vreme, minuţios filtrată prin 
sufletul creștin şi adaptată la perspectiva creştinismului. 

i Umanismul Renașterii însă se întoarce la o mai originală 
conștiință a antichităţii. În primul rînd, vechea cultură latină 
este atit de curentă, încît cei ce știau grecește traduceau în 
| limba latină operele eline. Citirea mai extinsă a literaturii 
greceşti în original apare abia după ce turcii cuceresc Con- 
stantinopole, către mijlocul veacului XV (1453), odată cu 
venirea învăţaţilor bizantini în Italia. În ţările de la nord 
se produce, odată cu redescoperirea culturii antice, o viaţă 
nouă care constituie mitul Renașterii şi care aduce Reforma 
religioasă a protestanților. Caracteristic este pentru umaniștii 
| Renasterii aviditatea pentru descoperirea textelor antice, pen- 
| tru care se citează unul care ar fi sacrificat sume colosale, 
! aproape jumătate din patrimoniul său, spre a-și procura 
aceste cărţi și unele texte menite uitării, care sînt conservate 
în biblioteci, recopiate și astfel transmise nouă. În această 
aviditate a lor, Benedetto Croce vede rădăcinile nostalgiei 
romantice. Semnificativă este în această privință o pagină 
romantică pe care o putem descoperi în scrierile lui Petrarca 
și unde ni se povestesc luptele vremelnice ale tinereţii sale 
l pentru a-și însuşi cultura antică. . 
| Am vázut, prin urmare, citeva din imprejurárile dezvol- 
| tării umanismului și semnificația sa întru cit priveşte raportul 
cu literatura antică. Umanismul are meritul de a descoperi 
pentru Íntiia oară adevăratul sens al culturii antice gi a-şi 
face din această cultură o tradiţie pe care o opune tradiţiei 
| creștine. Din această opoziţie tradiţia creștină slăbește, ori 
tocmai slăbirea acesteia duce la descătușarea individului din 
formele colective ale evului mediu. Idealului transcendent al 
creştinismului, afirmat cu atîta putere în evul mediu, uma- 
nismul îi opune punctul de vedere al antichităţii, care zguduie 
din: temelie pe cel creștin si tinde la evidențierea individua- 

lismului modern. Adoptarea punctului de vedere antic duce 
la manifestarea unei vieți de senzualitate. 
Umaniștii readuceau apoi amintirea libertăţii cetăţeneşti, 
de care istoria popoarelor antice era plină. Eroismul lui : 
Socrate și toate exemplele marilor cetăţeni ai antichităţii spo- 
resc tendinţa de libertate și afirmare cetăţenească. Umanismul 
este, prin urmare, din toate aceste puncte de vedere, tiparul 
de formare al individualităţii împotriva universalismului si 
colectivismului medieval. 


MARII CĂLĂTORI IN RENASTERE 


În prelegerea trecută, începînd să caracterizăm epoca 
Renașterii din punctul de vedere care ne priveşte pe noi şi 
pentru scopul pe care-l urmărim, am vorbit în primul rînd 
despre individualism și în al doilea rînd despre acea expresie 
literară a individualismului care a fost umanismul Renaşterii. 
Dar aspectele si consecinţele individualismului Renaşterii nu 
se opresc aici. 

În jurul ideii individualismului se grupează toate ideile 
acestei epoci atît de variată şi complexă, şi fenomenul apa- 
riţiei progresului modern este un fenomen care se datorește 
acestei noi orientări spirituale. : 

Evul mediu cunoaşte două categorii de oameni în sînul 
societății, pe de o parte nobilii și clericii, pe de. altá parte 
poporul întreg. La începutul Renașterii începe să se intro- 
ducă a treia clasă, aceea a burghezilor, a acelora care nu se 
nasc în avere și la care rangul pe care-l ocupă în societate 
îl va decide talentul, puterea de muncă și alte calităţi per- 
sonale. În asa măsură burghezia reușește să impună punctul 
de vedere gi valorile sale în timpul Renașterii, încît ideea 
de nobilime trece printr-o gravă Criză. 

Foarte interesantă este, în această privinţă, scrierea uma- 
nistului Poggius, Dialogus de nobilitate, în care se arată că 
noblețea adevărată este a însușirilor personale $1 că ocupațiile 
de preferinţă ale nobililor, vînătoarea şi sporturile de toate 
categoriile, nu alcătuiesc nicidecum o trăsătură de distincție. 
Iară, cuvintele lui Poggius, în care se fixează momentul pu- 
nerii în îndoială a valorilor claselor nobiliare : „Indiscutabil, 
nu este altă nobleţe decît aceea care rezultă din merite per- 

sonale. Ardoarea de a vîna pasărea sau de a urmări un vinat 
i oarecare nu seamánà mai mult cu nobletea decit cuibul si 
ascunzigurile animalelor sălbatice. Agricultura, cum au infe- 
| les-o cei vechi, ar fi cu mult mai nobilă decât vînătoarea şi 
| sporturile care fac pe om să semene cu animalul însuși.“ 
| Iatà, asadar, nigte cuvinte destul de aspre adresate ocupa- 
' ` pilor preferate ale nobililor si care dovedesc criza in care 

ideea nobiliară intrase. Indivizii claselor precumpănitoare din 

această epocă nu sint nobili, ci burghezi, și mai ales bancheri. 
| Unii dintre ei izbutesc să organizeze întregul comerţ si 
| intreaga finanța contemporană ; aşa familia Peruzzi avea 
| importante filiale, făcea comerţ cu întreaga Europă şi Asia, 
„iar înăuntrul ării, la Florenţa, se impunea cu o magnificentá 
extraordinară, pe care nu o egalau decit alte familii de 
bancheri, precum Caponi sau Rucellai. 

Dar cavalerismul nobilimii primește noi lovituri în urma 
descoperirii prafului de pușcă, Praful de pușcă, la drept 
vorbind, nu l-au găsit europenii, el era cunoscut mai înainte 
de către chinezi, care îl făceau dintr-un amestec de salpetru, 
sulf și cărbune, dar nu-l intrebuingau decît pentru artificii. 
Intrebuingarea războinică i-a dat-o spita musulmană a mauri- 
lor din veacul al XIV-lea. Italienii l-au răspîndit apoi în 
toată Europa. În felul acesta însă cavalerismul decade și el, 
căci nocivitatea armei aprinse de praful de puşcă scade 
importanţa vitejiei personale și a eroismului, adică a însușiri- 
lor care distingeau pe cavaler. 

Burghezia creată, astfel, doreşte însă să-și întindă stăpi- 
nirea, să cucerească pentru sine centre comerciale noi, locuri 
unde să desfacă mărfurile sau de unde să procure mărfuri 
| — pentru Europa. Despre bogăţiile Orientului se știa încă din 
| evul mediu, şi o serie de călători au încercat de a cunoaște 
! acest Orient, sau chiar Extremul-Orient. 
| Dar -interesul pentru călătorii la sfîrşitul evului mediu 
| era alimentat si de biserică. Aşa, de pildă, încă din veacul 
| al XIII-lea, pornesc misiuni religioase, ca acelea ale lui Ino- 
| cenţiu al IV-lea, care trimite reprezentanţi de-ai săi la mon- 
goli pentru a- i asocia și pe aceștia împotriva musulmanilor 
| şi pentru a încerca creștinarea lor. 

La Sfârşitul veacului al XIII- lea îl vedem însă pe Marco 
Pole, în prima călătorie de seamă a timpului, ajungînd în 
| China şi întorcându-se pe mare la Veneţia, dovedind astfel 

posibilitatea unei legături maritime între aceste două conti- 
nente. 

Însă marile călătorii 1 încep abia către finele Renaşterii, și 
de data aceasta începe să fie explorată coasta Africei, lucru 
care era privit mai înainte ca o întreprindere imposibilă. 
Medievalii socoteau, în adevăr, că nimeni nu poate pătrunde 
dincolo de punctul Bojador, pentru că se spunea că marea 
devine acolo atît de bogată în sare, încît corabia nu mai 
poate înainta, iar pe de altă parte Aristotel scria că soarele 
arde așa de înfricoşător în acele regiuni, încît distruge orice 
vegetaţie. Cu toate acestea, călătorii încep a se îndrepta în 
această direcţie, în special prin îndemnul lui Ioan al II-lea 
al Portugaliei, si astfel Bartolomeo Diaz ajunge în 1486 la 
Capul Bunei Speranţe. El ar fi vrut să înainteze pînă în 
Indii, dacă marinarii lui nu i-ar fi cerut cu hotárire să se 
înapoieze în patrie. Mai mult realizează Vasco da Gama, 
care ajunge pînă la Calcutta și stabilește astfel, pentru citva 
timp, itinerariul Indiilor. Ceea ce făcea posibile aceste călă- 
torii era construcția recentă a busolei. Proprietatea acului 
magnetic era cunoscută si mai înainte de chinezi, însă perfec- 
tionarea instrumentului o fac abia mai tîrziu navigatorii 
europeni. 

Întreprinderea lui Vasco da Gama dă curaj și altora, si, 
printre acești călători, unul din cei mai renumiţi este fără 
îndoială Cristofor Columb. Acesta porneşte spre apus, nu se 
coboară spre sud cum făceau călătorii dinaintea lui, gi în 
călătoria sa el era dus de către globul terestru de curînd 
construit de către germanul Martin Behaim, în anul 1492. 
Pe globul lui Behaim, Asia era desenată ca o potcoavă care 
se invírtea în jurul pămîntului, așa că Cristofor Columb 
socotea că, înaintînd spre apus şi avînd în vedere că pămîntul 
este rotund, va ajunge în Cipangu (Japonia) și apoi în China 
sau Cathai. Ceea ce, prin urmare, Cristofor spera să găsească 
nu era drumul către India, cum se credea de obicei; el 
socotea cà va găsi drumul către Japonia şi China. În reali- 
tate el atingea însă insula Cuba, crezând totuși cá se găsește 
într-una din insulele arhipelagului Cipangu. Înaintează apoi 
mai mult, piná cînd in 1502—1504, in a patra sa „călătorie, 
atinge coastele Americii, Centrale, crezind însă că a atins 
Cathaiul. În această privinţă se iluziona într- atita, încât într-o 
noapte văzînd pe ţărm nişte flamingi albi, crezu că a văzut 

preoţi chinezi îmbrăcaţi în alb închinîndu-se la lună. Ceea 
ce este curios este că Cristofor a fost de patru ori în America, 
că începe acolo exploatări, că a cunoscut populaţia, pe care 
. a organizat-o și chiar a împilat-o, si, cu toate acestea, moare 
fără să-și dea seama că a descoperit un nou continent. 

| Dealtfel, America fusese atinsă într-un trecut mai în- 
| depărtat si de normanzi și scandinavi. Dar chiar în vremea 
lui Columb, si anume cu un an mai înainte, se presupune să 
fi atins ţărmul Americii Centrale alti doi călători venețieni 
din slujba Engliterei, John și Sebastian Cabot. in tot cazul, 
ei au atins coastele Americei în nord, la Labrador. 

Vedeţi, prin urmare, că cercetări mai amănunțite scad din 
renumele lui Columb, pentru că nu el a fost cel dintii care a 
atins ţărmul Americii şi, pe de altă parte, el a trăit și a 
murit fără să-şi fi dat seama cà a descoperit a patra parte 
din lume. 

În sfârşit, în urma acestor călătorii, încep să aflueze către 
regiunile americane așa-numiții conchistadori, adică acei co- 
răbieri portughezi şi spanioli care vor să cucerească noile 
pămînturi în folosul suveranilor lor și a financiarilor naţio- 
nali. Cortez (în Mexic) şi Pizzaro (în Peru) fac parte dintre 
aceștia. 

În sfîrşit, un alt călător, întregind din toate acestea 
gîndul despre înconjurarea pămîntului, este spaniolul Fernando 
Magalhaes (Magellan), care porneşte la 1519 cu corăbiile sale, 
este ucis de indigeni în insulele Filipine, călătoria fiind con- 
dusă mai departe de Sebastian d'Elcano pînă cînd, după trei 
ani, în 1521, expediţia se înapoiază la Capul Verde. Posibi- 
litatea înconjurării pămîntului era astfel dovedită experi- 
mental. 

Călătorii despre care am vorbit sugerează oamenilor gîn- 
dul că sînt stăpîni pe glob și întăresc în ei tendinţa de a se 
face stăpîni pe natură. Astfel de idei apar însă în Renaștere 
$i în alte cercuri. Foarte interesant este în această privință 
numele lui Agrippa von Nettesheim, care scrie cartea care a 
avut un imens răsunet la vremea sa, intitulată De oculte 
philosophia (1510), în care sînt descrise procedeele magice 
prin care ne putem face stăpîni pe forţele naturii. Se zice 
astăzi că prin știință ne facem stápini peste forțele naturii. 
Aceasta însă era și expresia magilor din vechea Renaștere. 

Este astfel interesant de constatat că știenţismul modern are 
o origine mistică. 

Un altul dintre magicienii tipului era Teophrastus Bom- 

bastus Paracelsus. Acesta, era fizician, umanist, chimist, tauma- 
turg, cunoştea arta de a scula morţii din morminte, era 
medic ; el emitea judecata că pămîntul este un organism mare 
care se poate îmbolnăvi. Dar printre atitea fantasmagorii, 
Paracelsus ajunge şi la rezultatul important pentru știință 
că descoperă hidrogenul. 
„Dar toate descoperirile Renașterii şi frămîntările ei de 
idei nu ar fi putut să poarte toate roadele dacă, între timp, 
nu s-ar fi inventat tipografia. Aceasta este contribuţia lui 
Gutenberg, în veacul al XV-lea. Să nu và închipuiţi însă că 
ideea tipografiei nu era si ea, într-un fel oarecare, pregătită. 
încă din evul mediu literele iniţiale în manuscrise erau de 
obicei sculptate în lemn gi aplicate apoi pe manuscrise, iar 
în veacul al XIV-lea se fac primele cărți xilografiate, obți- 
| nute adică prin procedeul aplicării unei tăblii sculptate de 
lemn pe hirtia cărţii. Ceea ce găsește Gutenberg este numai 
că izolează fiecare literă de vechile tăblii xilografice, putin- 
du-le recompune apoi în fel si chip. 

Un fenomen caracteristic al trezirii individualismului în 
Renaștere este apariţia burgheziei moderne. Aceasta, in căutare 
de pieţe de desfacere a mărfurilor sale, a încurajat călătoriile 
acelora pe care i-am amintit și care au reușit să stabilească 
fizionomia planetei noastre. | 

Mai ales după ce Magalhaes ocolise pămîntul, în timp de 
trei ani, fizionomia planetei noastre este definitiv stabilită 
si interdicţia pe care evul mediu o exercitase nu mai putea 
avea loc acum; așa, de pildă, interdicţia de a socoti că 
| pămîntul are altă formă decît aceea a unui vas plutitor așa 
cum era pentru medievali lumea, stabilită de fizica lui Aristo- 
tel si dezvoltată de sistemul astronomic al lui Ptolemeu. 

Pentru Aristotel si Ptolemeu lumea este compusă din 
două părţi : o regiune cerească eterică gi o regiune sublunară, 
care e pămîntul nostru. Toate lucrurile care se găsesc in 
regiunea sublunară au locul lor natural și toate lucrurile, în 
măsura în care nu se găsesc în locul lor natural, tind să 
ajungă acolo. 

Locul natural al obiectelor grele, cum este piatra, e în 
centrul pămîntului. Locul natural al obiectelor ușoare și 

subtile este în păturile cele mai înalte ale regiunii sublunare ; 

de aceea corpurile grele cad si tind către centrul pământului 

$5 cele uşoare, fluide, se înalță necontenit in sus pentru a 
: cauta să recisuge locul lor natural. Printre elementele acestei 

lumi numai eterul nu are un loc natural. 

Omul care priveşte de pe pămînt către cer vede o mulţime 
de planete, corpuri cerești în mişcare si un număr mare de 
stele fixe. 

„Aristotel credea că planetele sînt fixate în nişte sfere 
| din materie transparentă cum ar fi cristalul, care se invírtesc 
concentric în jurul pămîntului. 

Cea din urmă sferă, a opta, este nemișcată si limitează 
universul. Această din urmă sferă stă sub comandamentul 
direct al lui Dumnezeu. Celelalte sfere în care se găsesc fixate 
planetele sint migcate de spirite subordonate sau de principii 
care pentru această sarcină au primit mandat de la divinitate. 

Astfel icoana despre lumea aristotelică presupune un uni- 
vers limitat în mijlocul căruia s-ar găsi pămîntul : un univers 
compus dintr-o regiune cerească, într-o perpetuă mișcare cir- 
culară, în care totul este ordine, stabilitate, şi o regiune sub- 
lunară, care este regiunea mișcării și multiplicităţii. 

Aristotel presupunea, de asemenea, că planetele se învir- 
tesc în jurul pămîntului nostru. Un univers limitat, static și 
geocentric este universul închipuit de sistemul astronomic al 
lui Aristotel şi Ptolemeu. Este adevărat că unele mişcări ale 
planetelor se arată la observaţie mai complicate decît erau 
presupuse mai înainte. În fiecare împrejurare, așadar, în care 
vechea explicaţie se dovedea insuficientă, sistemul astronomic 
devenea mai complicat, încît atlasele pe care Ptolemeu le-a 
lăsat sint faţă de vechiul sistem aristotelic cu totul mo- 
dificate. 

Evul mediu însă a receptat concepția despre lume a lui 
Aristotel şi Ptolemeu pentru că ea intra foarte bine în cadrul 
dogmelor religiei creștine și bisericii catolice. Într-adevăr, 
religia creștină a bisericii catolice afirmă existența unui uni- 
vers limitat, de vreme ce concepe acest univers ca opera lui 
Dumnezeu : ca o lucrare a míinilor și gindului său. Se stia 
însă că opera este limitată de creatorul ei care rămîne, în 
același timp, superior operei sale. 

Dacă Dumnezeu este într-adevăr creatorul lumii, atunci 
el trebuie să existe în afară de lume, după cum olarul se 

găseşte în afară de argila pe care a prelucrat- o. Dar dacă se 
găseşte în afară de lume, înseamnă că lumea se limitează prin 
Dumnezeu. Imobilitatea pămîntului, apoi, si, în același timp, 
imobilitatea întregului univers era un gînd pe care biserica 
trebuia să-l recepteze. Mişcarea, în adevăr, după concepţia 
antică, nu era altceva decît trecerea de la imperfect la perfect, 
de la potenţialitate la act, actele fiind considerate ca etape de 
perfecţiune mai înaintate, ca trepte mai avansate în procesul 
universal. Mișcarea este dorinţa către perfecțiune. 

Dar universul creștin nu avea nevoie să se miște pentru 
că era perfect, fiind o creaţie a lui Dumnezeu. Universul 
fiind perfect, mișcările deci nu aveau nici un rol. 

Încă din prima jumătate a secolului al XV-lea, Nicolaus 
Cusanus acordă o parte importantă din preocupările sale 
chestiunilor astronomice. 

S-a născut la 1401 în localitatea Kues $1 a murit în 
anul 1464 la Livorno, fiind cardinal. A scris mai multe 
lucrări din care cea mai renumită este cartea De docta igno- 
rantia. Cusanus socoteşte că Dumnezeu, obiectul ultim al con- 
științei noastre, nu este altceva decît coincidenţa opoziţiilor 
din lume, coincidentia oppositorum. 

Dumnezeu este, într-adevăr, infinit și în ființa sa se 
topesc și se sintetizează toate contradicţiile lumii. 

În felul acesta însă, Dumnezeu este incognoscibil pe căile 
raţiunii noastre. Nu putem să-l construim prin judecată, căci 
orice predicat am acorda lui Dumnezeu înseamnă că l-am 
limita și am altera conceptul ființei pe care urmează s-o 
cunoaștem. Nu prin cunoştinţă ci prin extaz mistic se poate 
ajunge la perceperea fiinţei lui Dumnezeu. 

Toate contradicţiile din Dumnezeu încep să se desfăşoare 
în actele evoluţiei universale. Lumea este, aşadar, un proces 
evolutiv care consta în desfășurarea opoziţiilor care se găsesc 
unificate în sînul dumnezeirii. 

Cusanus este deci cel dintii modern care gîndeşte infinitul 
și-l concepe ca un loc în care contradicţiile se topesc. 

Dar aceste păreri ale lui Cusanus vor avea repercusiuni 
anumite și în concepţia sa despre universul fizic. Astfel, 
afirmă Nicolaus Cusanus că universul nu este limitat de către 
a opta sferă a stelelor fixe, după cum socotea Aristotel și 
omul medieval. Universul pentru Cusanus este nelimitat, căci ` 
dacă ar fi limitat, atunci ar trebui să mai existe ceva în afară 

de el și atunci universul nu ar mai fi univers. În afară de 
aceasta, Cusanus se îndoiește că pămîntul ar fi centrul lumii, 
după cum socotea Aristotel și omul medieval, căci experienţe 
$ foarte simple si făcute de toată lumea arată că omul unde 
s-ar duce poartă cu sine centrul lumii. Orizontul circular se 
constituie în jurul său oriunde s-ar duce. Dacă percepțiunea 
comună arată că pămîntul este centrul lumii, lucrul se dato- 
| reste aceluiaşi gen de iluzii care ne fac să credem că uni- 
versul se dispune circular în jurul persoanei noastre, deși in 
momentul următor el se dispune tot în jurul persoanei noastre 
| și cu toate că între timp am schimbat locul. 

Dacă, deci am putea privi universul din altă poziţie decit 
de pe pămînt, atunci acea poziție ar fi centrul lumii, și nu 
pămîntul. Pământul, mai spune Cusanus, poate să fie foarte 
bine mobil căci dacă noi nu observăm mișcarea lui, el nu 
înseamnă nicidecum că este fix, căci tot așa nu observăm 
nici mișcarea corăbiei cu care ne depártàm de țărm, crezind 
că ţărmul se depărtează de noi. Dacă credem că soarele se 
mișcă în jurul nostru se datorește iluziei care ne face să 
credem că ţărmul se îndepărtează şi corabia stă pe loc. 
Nicolaus Cusanus prevesteste aproape toate reformele astro- 
nomice. 

În aceeaşi materie lucrează Copernic, un călugăr descin- 
zind dintr-o familie germaná, stabilità în Polonia. Opera sa 
principală astronomică e De revolutionibus orbium coelestium, 
scrisă cu o răbdare foarte minuțioasă, timp de ani indelungag. 
Cu toate acestea, Copernic nu ar fi dat lucrarea sa la iveală 
dacă un tînăr profesor Joachim Reticus nu ar fi venit la el 
la Frankfurt, nu ar fi stat ca şcolar al lui pentru a-i învăţa 
doctrina timp de doi ani și dacă nu ar fi împărtăşit lucra- 
rea lui cercurilor savante ale timpului. Lucrarea a fost tipá- 
rită în 1543. 

Care sînt punctele principale ale contribuţiei astronomice 
ale lui Nicolaus Copernic? Copernic crede în simplitatea 
naturii. Aceasta alcătuiește la el un postulat indiscutabil. Am 
mai vorbit de corelația dintre perfecțiune și simplicitate : 
perfecțiunea este simplă în procedeele sale și lumea aceasta, 
fiind creată de Dumnezeu, care este perfect, nu poate fi decît 
simplă. 

Condus de această credință pe care Copernic o moștenise 
de la cei vechi, el resimte o mare împotrivire împotriva com- 

plicagei hărții astronomice pe care o desenase Ptolemeu. 
Natura trebuie să procedeze în mod mult mai simplu. Co- 
pernic susținea că mișcarea naturală a corpurilor este circu- 
lară. Mişcarea rectilinie este mișcarea corpurilor detaşare, : 
care tind să se întoarcă în întregul din care s-au desfăcut. 
Piatra, de pildă, se mișcă rectiliniu pentru că este o parte 
din întreg pămîntul. 

Cînd însă corpurile se mișcă, nu ca parte, ci ca întreg, 
ele au o mișcare circulară. Planetele se mișcă deci circular, 
odată cu sferele concentrice în care erau fixate. 

Punctul nou pe care îl introduce Copernic este helio- 
centrismul. Nicolaus Cusanus, care criticase geocentrismul, nu 
reușise să capete dovezi pentru heliocentrism. Copernic este 

cel dintîi care arată că centrul lumii, centrul sistemului 
nostru, este soarele, si prin urmare nu soarele se mişcă in 
jurul pămîntului, cum spuneau cei vechi, ci pămîntul se mişcă 
în jurul soarelui. 

Pentru aceste contribuţii, Copernic ocupă unul din cele 
mai însemnate roluri din istoria ideilor în epoca la car 
ne găsim. 

Însă cel care a introdus dimensiunea infinitului în sufletul 
şi concepţia modernă a fost, fără îndoială, ciudatul om 
romantic, figură genială, Giordano Bruno. 

Giordano Bruno s-a născut în Italia meridională, la Nola, 
în 1548. A dus viaţă de călugăr rătăcitor, într-un conflict 
permanent cu biserica catolică ; în momentul în care fuge din 
Italia, se refugiază la Geneva, în sînul unei comunităţi cal- 
vine, Tine prelegeri cu mare răsunet la Universitatea din 
Toulouse, Paris, Oxford si se întoarce la Veneţia, in casa 
lui Mocenico, care îl denunță inchiziţei. Arestat si instruit 
șapte ani in închisorile Veneţiei, pentru ca în cele din urmă 
să fie transportat la Roma, în anul 1600 el e ars de viu în 
b locul numit Campo dei Fiori. Giordano Bruno a lăsat 
numeroase lucrári si ideile sale filozofice ating toate dome- 
niile științifice. Pentru completare trebuie să spun cà Giordano 
Bruno a fost un profund și tulburător poet. Poemele sale din 
Degli eroici furori sint de o adincime care amintește pe 
acelea ale lui Shakespeare, cu care a fost comparat. 

Desigur, cea mai formidabilă apariţie a Renaşterii italiene, 
Giordano Bruno reia un argument mai vechi atunci cînd 
încearcă să dovedească infinititatea lumii prin posibilitatea 
mutării orizontului la infinit. însă Giordano Bruno are şi 
motive de ordin epistemologic pentru a dovedi infinitatea 
lumii, căci dacă imaginaţia noastră concepe infinitul, atunci 
trebuie să existe ceva care să corespundă imaginaţiei noastre. 
Pornind de la paralelismul continuu dintre procesul minţii și 
real și găsind în sufletul său gîndul infinitului, el afirmă și 
infinitul lumii. 

Afară de aceasta, Giordano Bruno afirmă indiferența 


naturii. Pe cind era copil povestește cá se afla odată pe 


muntele Cicada lîngă Nola şi privea înălțimea Vezuviului. 
Înălțimea Vezuviului părea plină de bogății și de o prosperă 
vegetaţie, în timp ce Cicada părea un munte pietros si 
devastat, După cîteva zile copilul se urcă „pe Vezuviu și de 
acolo văzu Cicada drept un munte înverzit, prosper, feeric, 
în timp ce Vezuviul părea în jurul său o înălţime devastată, 
sterilă, pietroasă, de pe care viaţa fusese exterminată. Natura 
este astfel indiferentă și numai perspectiva noastră îi atribuie 
unul sau altul din aspectele sale. Nu cumva atunci, dacă 
ne-am muta pe altă planetă, după cum copilul de altădată 
se mutase de pe Cicada pe Vezuviu, pămîntul nostru ar 
părea o tainică gi dulce scînteie, ca acelea care populează 
cerurile nopţii ? Astfel ajunge Giordano Bruno să strecoare 
opinia despre relativismul planetei noastre. Planeta noastră 
nu ocupă un loc privilegiat în univers ; ea este o planetă ca 
oricare alta, este o stea care strălucește în imensitate, ca 
celelalte. Dar şi gîndul despre infinitatea universului îi apare 
lui Giordano Bruno, căci dacă este, bine stabilit de către 
Copernic că toate planetele se mișcă în jurul soarelui, nu 
cumva, se întreabă Giordano Bruno, stelele pe care le obser- 
vàm „pe cer sint și ele un fel de soare, în jurul cărora se 
mișcă alt sistem planetar ? Apoi nu cumva după a 8-a sferă 
există a 9-a şi a 10-a si nu cumva dimensiunea universului 
este cu adevărat infinită, nu se termină niciodată? Ideea 
despre stelele fixe în jurul cărora s-ar mișca alte sisteme 
planetare este o idee nouă pe care o introduce Giordano 
Bruno în astronomie, 

lată care au fost lucrătorii cei mai de seamă ai transfor- 
mării icoanei omenirii moderne despre univers. Care a fost 

însă consecința acestei reforme ? Se spune adeseori cà mo- 
mentul în care omul a înţeles că situaţia sa nu este privile- 
giatá, deoarece planeta pe care locuieste nu este centrul lumii, , 
ci este o simplă planetă la fel cu celelalte, relegate intr-un 
punct periferic al universului, în același moment — se 
spune — omul concepe un sentiment de umilire faţă de orgo- 
lul susținut altădată de concepţia astronomică a centralităţii 
sale în univers. E însă, greşită ideea că omenirea se umuleste 
cunoscînd situaţia sa în univers. Rezultatul reformei astro- 
nomice nu a fost umilirea omului, ci contrariu; prin toate 
noile cercetări, omul a ajuns să cunoască mai bine universul. 
Universul a devenit un obiect al cunoștinței sale, al rațiunii 
sale. Prin raţiunea sa omul se concepe superior însuşi universu- 
lui. Dar cum se numeşte sentimentul acesta care rezulta din 
starea noastră in fața unei mărimi temute, dar pe care reuşim 
a o întrece prin constatarea relativă la natura superioară a 
fiinţei noastre, capabile să se facă stápinà peste ea prin 
puterea gindului? Noile concepţii despre univers dezvoltă 
în sufletul omului modern sentimentul infinitului și senti- 
mentul sublimității propriei persoane. Sînt doi factori despre 
care trebuie să ţinem seama atunci cînd vrem să explicam 
evoluția. culturii moderne. 


MACHIAVELLI 


Renaşterea trebuie cugetată ca o mișcare de spargere, de 
sfărîmare a vechilor graniţe ale concepției medievale şi 
această spargere de graniţă o putem urmări în ordinea cul- 
turală generală, unde intervine umanismul, în ordinea socială, 
unde se formează noua clasă a burghezimii, in ordinea astro- 
nomică, unde se schimbă „concepţia despre lume, în ordinea 
morală, unde noile cuceriri ale spiritului inspiră sufletului 
sentimentul forţei şi al autonomiei personalităţii. 

Într-adevăr, un punct important a fost acela în legătură 
cu sentimentul de viaţă care l-a însoţit pe omul Renaşterii 
în raportul lui cu lumea și viaţa. Astfel ne putem întreba 
dacă situația omului, de locuitor al unei planete care în- 
cetase să mai ocupe centrul lumii, era de natură să-l umilească 
sau, dimpotrivă, era de natură să umple conștiința sa cu 
sentimentul unei mari forţe lăuntrice ? Omul se simţea stăpin 

peste universul pe care îl poate ocoli, ale cărui mişcări le 
putea prevedea, şi atunci, prin raţiunea sa, se simţea superior 
universului şi asemănător infinitului pe care îl cunoaște acum 
și către care se îndreaptă avintul său. Aceste sentimente mo- 
derne, foarte specifice, apar în vremea Renașterii, ca o 
urmare a descoperirilor geografice, a cuceririlor de pămînturi 
şi a cunoașterii întregului univers. 

Atit însă nu a fost de ajuns. Opera de sfárimare a grani- 
telor evului mediu a mers mai departe. Opera de smulgere de 
sub autoritatea vechilor norme colective, după ce cucerise 
felurite triumfuri în ordinea culturii generale, sociale, astro- 


.nomice, etice, trebuia să cucerească asemenea triumfuri și în 


ordinea politică. Concepţia despre stat trebuia să promo- 
veze şi ea de la vechile criterii la criterii noi. 

Care era concepția despre stat a evului mediu ? 

Pentru a răspunde la această întrebare nu ne vom duce 
cu mintea pînă la Sfîntul Augustin, autorul unei cărți despre 
cetatea lui Dumnezeu De civitate Dei, care socotea, că statul 
politic, în care oamenii sînt organizaţi pe acest pămînt, nu 
e decît o consecinţă a păcatului originar si că, prin urmare, 
e lucrul si opera Satanei ; că adevărata organizaţie sfîntă pe 
care omul merită să o urmeze e cetatea lui Dumnezeu, 
biserica. Mai caracteristică pentru această epocă e concepţia 
Sfintului Toma din Aquino. Pentru Sfîntul Toma, statul nu 
e o simplă operă a Satanei, o consecinţă a păcatului originar, 
ci un element necesar în viaţa întregului univers. Statul are 
de scop să cultive și să promoveze virtutea în indivizi, să 
ajute individul, oterindu-i un teren în care poate prospera 
Virtutea sa personală. Însă, cu aceasta, viața omenească nu 
e încă împlinită, căci omul nu trebuie să se îngrijească numai 
de dezvoltarea virtuţii sale personale, aşa cum arătaseră filo- 
zofii vechi ; omul trebuie să se îngrijească și de mintuirea 
veşnică a sufletului său, iar mintuirea nu poate să fie obti- 
nută decît în sînul bisericii. Așadar, logic e ca statul să se 
subordoneze bisericii, după cum virtuțile sînt subordonate 
mintuirii. Întreaga existență pămintească, intrucit e organi- 
zată politiceşte, e, după concepţia Sfîntului Augustin, o 
„preambula gratiae“, un preambul al mîntuirii. 

Statul nu are asttel'o valoare în sine însuşi, ci numai una 
subordonată bisericii, pentru că scopurile intrinseci ale statu- 
lui, în care crește virtutea personală, sînt, de fapt, subordo- 

nate scopului bisericii, mîntuirii sufletului. Trebuie să fii 
virtuos, să fii drept, să fii viteaz, să fii cumpătat gi, în 
sfîrşit, să îndeplineşti virtuțile pe care le număra Platon, 
pentru a putea aspira la mîntuire. Dar trebuie apoi să te 
umpli de harul dumnezeirii care singur poate să-ţi garanteze 
mintuirea veşnică. 

După cum sînt două trepte pe care omul trebuie să le 
urce: a virtuţii şi a graţiei, tot aga, în viziunea socială a 
lumii, Sfîntul Toma concepe două trepte : a statului laic și a 
bisericii, din care cea dintii e inferioară şi subordonată celei 
de-a doua. 

Această vedere trebuia să fie şi ea atacată de puternica 
critică corosivă a Renaşterii. Și gînditorul care şi-a luat 
sarcina de a întemeia ştiinţa politicii, susținînd autonomia 
statului, atît din punct de vedere moral cît şi faţă de religie, 
de biserică, a fost marele om care se numeşte Niccolò Machia- 
velli, care a trăit în Florenţa între anii 1469—1527. 

Niccoló Machiavelli a fost funcţionar al Republicii flo- 
rentine. A ocupat posturi înalte, însă, cu venirea Medicişilor, 
a fost înlăturat din dregătoriile pe care le ocupase înainte, și 
răgazul pe care-l obține în aceste împrejurări — un răgaz 
străbătut de amarnicul sentiment de deziluzie al omului care 
avînd atitea posibilități era îndepărtat de la locul unde si 
le putea valorifica — îl umple prin redactarea a două opere 
esenţiale, din care trebuiesc extrase deopotrivă ideile sale cele 
mai generale. Acestea sînt: discursurile sale, Discorsi asupra 
primei decade din Titus Livius, adică asupra primelor zece 
cărţi, și apoi glorioasa carte intitulată 7] principe, care circula 
în manuscris încă de la 1514. Aceste scrieri cuprindeau o 
serie de afirmaţii care au impresionat pe contemporani, și 
Machiavelli a avut onoarea, cam dubioasă, de a servi cu 
numele său la formarea unui substantiv, „machiavelism“, care 
desemnează cinismul în materie politică. Nu merită însă 
Machiavelli această „onoare“, pentru că el nu recomandă 
principii ci constată stări de fapt. Grija sa e să formuleze 
adevăruri politice de ordin general, plecînd de, la realităţile 
politice pe care le observase în feluritele dregătorii pe care 
le ocupase la Florenţa. Declaraţiile sale sînt, în aceasta pri- 
vinţă, cît se poate de limpezi: . 

„Avînd intenția să scriu lucruri de care pot profita 
urmașii mei, socotesc că e preferabil să mă ţin de realitate 

decît să mă abandonez unor vane speculagiuni. Unii oameni 
au închipuit republici sau principate care nu au fost nici- 
odată văzute sau cunoscute.“ 

(Machiavelli face aci aluzie la numeroasele utopii care 
alcătuiau un gen literar foarte frecvent pe vremea sa). 

„Dar pentru ce aceste visuri? se întreabă Machiavelli. 
Există o asemenea depărtare între timpul în care trăim și 
acela în care ar trebui să trăim, încît studiul exclusiv al 
acestuia din urmă te învaţă să te abati mai degrabă decît să 
te mentii pe calea cea dreaptă? Acela care vrea în totul să 
se conducă ca un om de bine e în mod inevitabil destinat 
să piară între atiţia răi și de : aceea prinţul care ar dori să-și 


„conserve puterea va trebui să înveţe a nu fi întotdeauna bun, 


ci a întrebuința binele și răul după nevoile reale.“ 

Prin urmare, Machiavelli nu e răspunzător dacă era rea 
realitatea politică ; fiind însă rea, simţul realităților cerea 
să te comporti în consecință ; să foloseşti elementele rele, pe 
care realitatea politică le oferă, ca ceva existent înaintea 
noastră, independent de noi şi în afară de răspunderea 
noastră. 

Aşadar, Machiavelli se comportă ca omul de ştiinţă, si, 
fireşte, nimănui nu-i va da prin cap să condamne pe omul 
de ştiinţă care se ocupă cu o boală grea, desi au fost unii 
care s-au găsit să condamne pe Machiavelli pentru că, în 
scrupulozitatea sa de observator realist al vieţii politice, a 
trebuit să vorbească și de lucruri rele şi rușinoase. 

Aceasta în ceea ce privește cele ce se pot spune pentru 
apărarea lui Niccoló Machiavelli. 

Dar în afară de acest punct metodic, care constă în obli- 
gația pe care și-a impus-o de a observa stările de fapt 
si de a nu se lăsa furat de reverie şi aspirații, punct de 
metodă care întemeiază știința politica, Niccolò Machiavelli 
e mare și reprezentativ pentru vremea Renașterii, pentru că 
e cel dintii care afirmă autonomia statului. Acesta e punctul 
în care el se împotrivește concepției medievale, care înţelegea 
statul ca ceva subordonat atit valorii etice cît și valorii re- 
ligioase. 

Într-adevăr, pentru Machiavelli, statul are un scop în 
sine, și politica fiind o știință care se ocupă cu viaţa statului 
e o știință autonomă. Autonomia statului si aceea a, politicii 
trebuia asigurată din două părți, și anume mai întîi din 

acea parte în care a fost încercată subordonarea statului și a 
politicii faţă de morală. Pentru că, într-adevăr, altele sînt 
criteriile care domină în morală şi 'altele sint criteriile care 
„domină 1 în viața politică. Unele sint criteriile care domină în : 
etică, ca știință a moralității, și altele care domină în politică, 
ca ştiinţa a statelor, Morala se conduce de motive ideale. 
Caracterul moral poate să fie determinat de ideea de bine, 
de ideea de frumos, de ideea de drept. Un om izolat, consi- 
derat pe seama lui, se poate decide la unele acțiuni sau se 
poate decide să nu le înfăptuiască, din considerațiuni ca cele 
enumerate pină acum, pentru că ar fi, sau nu, bune, drepte 
sau frumoase. Astfel de motive nu determină însă niciodată 
viața politică, ele nu determină niciodată acţiunea statului. 

Acel unic mobil care lucrează realmente în viaja politică 
și de care, în socotelile noastre, trebuie să ţinem seama, e 
interesul. Statul nu lucrează niciodată din motive de bine, 
drept sau frumos. Aceste motive au o valoare numai în su- 
flerul individual, nu şi în acei al colectivităţii organizate care 
se numeşte stat. E naiv și primejdios de a calcula atitudinea 
unui stat oarecare, spunindu-ne că ar putea să fie determinat 
din motive de dreptate, bine sau frumusețe. Dacă avem naivi- 
tatea să credem că aceste motive ar putea determina acțiunea 
statului, atunci această consideraţiune ar putea să devină 
într-adevăr primejdioasă pentru toti acei care ar fi călăuziţi 
de cineva care ar comite o astfel de greșeală. 

Dacă însă interesele conduc viaţa statelor, arunci știința 
politică se legitimeazá cu atit mai mult, pentru cá motivele 
de ordin ideal sint subiective. Ceea ce poate apărea cuiva 
frumos, drept sau bine e un lucru subiectiv şi nu se poate 
prevedea. De aceea e atit de greu de a ridica o știință a eticii, 
o ştiinţă adică a motivelor personale. Interesele însă sint ge- 
nerale și clare; le putem calcula, observa, determina si pre- 
vedea. Din această pricină, tocmai o ştiinţă a politicii devine 
cu putinţă. Dar politica trebuie făcută independent și de 
religie — nu că religia nu ar putea să aibă un anumit rost 
în viața statului; și studiul societăţii romane, pe care il 
urmăreşte Machiavelli, în ale sale Discursuri, ne documen- 
teazá suficient în ce mod religia romanilor asistase viaţa 
politică a republicii și a imperiului. | 

Într-adevăr, religia poate să împrumute ceva din autori- 
tatea şi prestigiul său legilor civile şi poporul poate să fie 

bine guvernat prin religie. De aceea spune Machiavelli: 
„trebuie să încurajăm religia şi s-o incárcam cu toate onoru- 
rile, deși în cercurile oficiale, conducătoare, ar putea să se 
ajungă, foarte bine, la concluzia că e totuși falsă“. 

Astfel religia, dacă are un rol în viaţa politică, are un 
rol subordonat în tot cazul. Nicidecum puterea politică nu e 
subordonată ei, așa cum arăta Sfîntul Toma din Aquino. 

În această ordine de idei, în discursul lui Machiavelli se 
face o critică aspră creștinismului. 

Creștinismul, spune Machiavelli, e vinovat de căderea 
Imperiului roman şi el poate deveni vinovat, prin urmare 
— înţelegem noi — și de alte catastrofe care s-ar pregăti. 
într-adevăr, páginismul afirma valoarea lumii. Creștinismul 
însă nu se preocupa decît de lumea de dincolo, de aceea 
spiritul ei e atit de contrar spiritului politicii, și anume spiri- 
tului grație căruia popoarele sau societăţile pot „propăși si 
deveni prospere. Apoi páginismul zeifica pe oamenii poteet 
şi superiori din toate punctele de vedere. 

Zeitàtile antichităţii nu erau decît persoane umane, care 
s-au bucurat în viaţa lor de o superioritate oarecare și care 
au fost zeificate. Ei bine, zeificind pe aceşti oameni, páginis- 
mul a ajutat la promovarea acelor însușiri, însușiri de care 
progresul vieții pe acest pămînt are nevoie. 

Creștinismul încurajează însă alte însușiri, mai dușmane, 
mai contrare intereselor vieţii de aci, şi anume: umilitatea, 
contemplativitatea. Și în felul acesta, prin spiritul său, el e 
menit să slăbească energia creatoare, forţa care sprijină 
progresul. Mai mult decît atit, arátind cà e un merit mai 
mare pentru cineva să sufere, să îndure nedreptatea forţei, 
decît să practice el însuși forţa, creştinismul lasă loc liber 
abuzivilor, tiranilor josnici, care profită de această slăbiciune 
a popoarelor. 

Cum vedeţi, critica creștinismului e făcută aci cu o deose- 
bită consecvență şi ea amintește critica pe care o va aduce 
creştinismului, în veacul nostru, filozoful german Friedrich 
Nietzsche. 

Nu avem să ne preocupăm de adevărul acestor considera- 
tuni, pentru cá pe noi ceea ce ne interesează aci, în urmărirea 
formării mentalități moderne, e numai cucerirea de sens mo- 
dern, care însemnează independentizarea valorilor politice de 
cele morale și religioase. 


E MM — — 


Un nou cadru colectiv şi autoritativ a fost sfarimat cu 
Niccoló Machiavelli: cadrul politic al evului mediu. Iată 
care e importanţa istorită a lui Niccolò Machiavelli, iată locul 
pe care trebuie să i-l acordăm în dezvoltarea ideilor funda- 
mentale ale culturii noastre. 


UTOPIILE 


Smulgerea de sub formele autoritare și colective pe care o 
realizează Machiavelli prin nova sa concepție despre stat, 
| este continuată, desi într-un alt spirit, de către așa-numiții 
utopiști ai Renaşterii. Fără îndoială cà a recunoaşte autono- 

mia statului, în raporturile lui cu biserica, așa cum o făcuse 

Machiavelli, era în vremea sa un act de mare îndrăzneală și, 

în același timp, era un document al acelui spirit de indepen- 

denţă, de individualism, pe care l-am descoperit la rădăcina 

tuturor manifestărilor culturale şi politice ale acestei epoci. 

Utopii s-au scris şi mai înainte. În antichitate este cel 

puţin una celebră, Republica lui Platon. În timpul evului 

mediu, genul fusese abandonat din cauza stării de spirit care 

a domnit în această epocă. Odată cu Renaşterea, genul însă 

reînvie. Operele care sînt mai bine cunoscute ca ilustrind 

acest gen sînt: în primul rînd Utopia lui Thomas Morus, 

apărută în 1516 și utopia lui Tommaso Campanella, care a 

apărut la 1620, o sută de ani după aceea a lui Morus. De 

aceste două utopii ne vom ocupa şi noi astăzi, pentru a 

| scoate din ele aceeaşi serie de trăsături comune, in care se 
| schițează noile tendinţe politice și sociale ale timpului. 

Ceea ce nu trebuie uitat, ceea ce trebuie reţinut este faptul 
cá utopiile au fost mult mai numeroase, în această vreme, 
decît cele două amintite de noi și că genul utopiilor s-a con- 
| tinuat pînă în zilele noastre. De aceea, înainte de a intra în 
analiza acestor două utopii însemnate, aceea a lui Morus și 
aceea a călugărului dominican Campanella, este bine să amin- 
tim măcar o parte din seria nenumărată de utopii care au 
crescut din această stare de spirit. În primul rînd, relevăm 
pe aceea a lui Doni intitulată 7 mondi celesti, terestri e 
infernali, 1552 ; apoi utopia pastorului protestant german ` 
Johann Valentin Andreae, Reipublicae christianopolitanae 

descriptio din 1619. Vom mai aminti utopia lui Bacon, Nova 
Atlantis dim 1627. 

Mai tirziu, cînd apar cugetătorii socialişti, ale căror idei 
se dezvoltă în linie directă din ideile utopiştilor din secolul 
al XVI-lea şi al XVII-lea, ei se folosesc tot de genul utopiei. 
Așa avem utopia lui Cabet, celebrul socialist francez, intitu- 
lată Voyage en Icarie, de la 1842. 

Principalele utopii rămîn ale lui Campanella şi Morus, 
despărțite de durata unui secol şi în care putem găsi trăsături 
principale, caracteristice pentru începutul unei serii de gînduri 
care ne conduc la reformele moderne. Acesta este şi interesul 
pentru care introducem în cursul nostru aceste deslușiri cu 

. privire la utopişti. 

Insula pe care o descrie Morus se numește „Utopia“. Dar 
Utopia înseamnă, de fapt, „Nicăieri“. Recunoaşteţi cu ușu- 
rință rădăcinile greceşti din care cuvîntul Utopia e făcut. 
Cartea lui Campanella se numeşte Cetatea Soarelui. $1 Ceta- 
tea Soarelui despre care se ocupă Campanella este situată tot 
într-o insulă, ca si Utopia lui Morus. Este caracteristică ten- 
dinta acestor autori de a-și plasa cetăţile lor ideale prin 
locuri îndepărtate ale pămîntului, despărțite de noi prin 
lungi întinderi de ape. 

Este aici o manifestare a sentimentul romantic pe care 
călătoriile veacului o sugeraseră în numeroase suflete. Diver- 
sii călători, care acum străbăteau întîi apele întinse ale Ocea- 
nului, vin încărcaţi cu povești minunate despre locurile pe 
care le-au întîlnit. Nostalgia oamenilor către stări sociale 
mai bune era astfel alimentată de romantismul călătoriilor. 

| De aceea aceşti doi autori își plasează cetăţile lor ideale în 
insule depărtate, la care va fi ajuns vreun marinar îndrăzneţ, 
cum este acel Raphael Hytlodeus, care povesteşte despre 
Utopia în cartea lui Morus, sau cum este marinarul genovez 
care povesteşte despre Cetatea Soarelui în cartea lui Cam- 
panella. 

Dar în afară de această trăsătură comună de romantism, 
care revine ca un reflex în aceste două lucrări, între Utopia 
si Cetatea Soarelui mai sînt și alte trăsături comune gi mai 
profunde asemănări. 

Aşa, de pildă, ambele aceste cetăţi au o organizare ab- 
stractă, raţională ; nimic nu se pare a fi întîmplător în ele. 
“Totul e calculat și aranjat după un plan sistematizat. De 

i pildă, Utopia e împărţită în oraşe, toate aceste orașe sînt la 
fel zidite şi au aceleași instituţii. Populaţia e sistematizată 
în grupuri ; la baza societăţii umane stă ceea ce numește 
Morus „soţii“, Un grup de 5—10 soţi alcătuiesc o familie 
pusă sub auspiciul tatălui şi mamei. Un grup de 30 de familii 
alcătuiesc așa-numitele neamuri conduse de un patriarh. Un 
grup de 30 neamuri alcătuiesc un oraş, condus de un principe ; 
iar toate la un loc alcătuiesc statul, care e condus de sfatul 
bătrînilor. Cum vedeţi, este o republică în care autoritatea 
supremă o deţine un organ emanativ al poporului, „sfatul 
bătrînilor“. 

Aceeaşi geometrie în ansamblul general revine gi în Ceta- 
tea Soarelui. Ba am putea spune că ansamblul economiei ge- : 
nerale este aci chiar mai accentuat decît in Utopia. Într-ade- 
văr, Cetatea Soarelui se compune din șapte cercuri concen- 
trice, denumite cu numele celor șapte planete ale sistemului 
nostru solar, iar aceste şapte cercuri sînt tăiate de patru 
străzi mari. Pe zidurile celor șapte cercuri sînt înfăţişate, în- 
cepînd de la cercul exterior către cel interior, mai întâi 
fenomene astronomice, fizice etc., pînă cînd se înfăţişează, 
în ultima incintă, scene din istoria cetăţii, și astfel cetăţenii 
se pot instrui În toate aceste ştiinţe. Statul şi populaţia au 
o organizare foarte abstractă şi raţional cugetată. Statul e 
condus de Soare. Şeful cetăţii se numește Soarele ; de aceea 
și cetatea se numește Cetatea Soarelui. Soarele e ajutat de 
primii ministri, s$ pentru că funcțiunea, nu persoana lor in- 
teresează, ei sînt desemnaţi prin abstracţiunea pe care o 
servesc, Soarele e ajutat de Putere, de Iubire „SI de Înţelep- 
ciune. Puterea are în mîna sa paza interioară și exterioară 
a cetăţii, adică poliţia si armata. Înţelepciunea se ocupă cu 
creșterea artelor și a științelor, de educaţia poporului în ge- 
nere, iar Iubirea se ocupă de hrană și de procreare în sînul 
cetăţii. Soarele deţine atît puterea temporală cît și puterea 
spirituală. Era o idee a lui Campanella, că pricina tuturor 
relelor de care suferă societatea omenească este diversitatea 
mare a condiţiilor omenești. Dacă nu ar fi atitea naţiuni, 
spune Campanella în altă parte, desigur că nu am mai avea 
războaie ; dacă nu ar fi atitea religii, nu am mai avea con- 
flicte religioase ; dacă puterea temporală a împăratului nu 
ar fi dublată cu aceea spirituală a papei, nu am mai avea 
atitea alte conflicte. Așa încît Campanella visa un imperiu 


universal pus sub stăpînirea papei, care ar fi trebuit sà fie 
luat din casa domnitoare a Spaniei. Această idee și-o exprimă 
Campanella în o altă lucrare a sa. 

Ei bine, în statul său pricinile de disensiune sint înlătu- 
rate, deoarece există o toleranță completă. Forţa spirituală 
era întrunită cu forţa temporală 1 în aceeași persoană. 

Vedeţi că atit în una cît şi în cealalta, avem o organi- 
zare abstractă, rațional cugetată, aproape matematică, în 
care totul e redus la un plan simplu, de economie limpede 
și adînc elaborată de rațiune. 

Dar afară de această trăsătură, mai sînt gi altele și 
anume : o totală subordonare a cetăţenilor faga de stat. Aga, 


` de pildă, utopienii sint ţinuţi să cunoască legile cetăţii Şi să 


se supună lor orbește. Orice discuţie era interzisă, lar birfi- 
rea adusă legilor era pedepsită cu moartea, atit de grozavă 
era subordonarea indivizilor faţă de stat. În acelaşi timp, 
felul muncii pe care fiecare cetăţean trebuia să o execute e 
indicat și supravegheat de stat. Ba, în Cetatea Soarelui, copiii 
sînt crescuţi de stat. Ei sînt luaţi de la mamele lor de îndată 
ce epoca alăprării a încetat. Felul muncii apoi este aci, ca 
şi in Utopia, hotărît de autoritate si supravegheat de cátre 
ea, pentru ca munca să fie cît mai bine executată. 

În fine, încă o trăsătură leagă între ele aceste concepţii. 
Aceste două cetăţi sînt deopotrivă comuniste. Regimul eco- 
nomic e comunist. Nimenea nu „posedă ceva în patrimoniul 
său individual. Atit pămîntul cît si uneltele agricole şi in- 
dustriale sînt proprietatea statului, care le cedează particu- 
larilor pentru săvîrşirea anumitor munci. Produsele muncii 
sînt vărsate în magaziile statului, iar de acolo sînt distri- 
buite cetăţenilor pentru satisfacerea nevoilor lor. 

În aceste cetăţi ideale, a lui Morus și a lui Campanella, 
toată lumea muncește. Toate muncile sint onorabile. Ba chiar, 
în Cetatea Soarelui, munca de îndepărtare a murdăriilor e 
socotită ca o muncă deosebit de onorabilă, pentru că cei care 
şi-o asumă se jertfesc pentru ceilalți. E adevărat ca aci 
Morus introduce o notă deosebită, caci deși și el socotește 
muncile deopotrivă de onorabile, totuşi sint efectuate nu de 
cetăţeni, ci de sclavi prinşi în războaie sau cumpăraţi pentru 
această muncă specială. În tot cazul, cu excepţia acestei trăsă- 
turi, cetăţenii sînt egali, întrucît se afirmă demnitatea deopo- 
trivá a tuturor genurilor de muncă. 


În Utopia mai fac excepţie, în afară de sclavi, aga- 
numiții parnasieni, acele persoane care se relevau ca avînd o 
aptitudine specială pentru cultivarea artelor și a ştiinţelor. 
Atît de mare şi de puternică este dogma egalităţii, incit 
mîndria e pedepsită ca o crimă deosebită și uneori chiar cu 
moartea ; iar capacitatea nu e socotită ca o pricină de dife- 
renţiere din nivelul comun ; ea nu este un izvor de drepturi, 
ci numai de datorii. Prin capacitatea pe care cineva o posedă, 
nimeni nu poate să se socotească nici mindru, nici direct 
responsabil în Cetatea Soarelui, deoarece capacitățile indivi- 
zilor care se nasc sînt calculate și aranjate cu cea mai mare 
grijă de către autoritate. 

Şi cu aceasta trecem la o altă trăsătură, la un alt carac- 
ter, care este mai bine înfățișat la Campanella, şi anume 
ştiinţificitatea acestor societăţi. Totul e organizat în Cetatea 
Soarelui pe baza ştiinţei. Asa, de pildă, munca e distribuită 
în acord cu însuşirile individuale ale fiecărui cetăţean. Prin 
urmare, găsim aci o idee asemănătoare cu ideea modernă a 
orientării profesionale. Progenitura însăși e calculată ştiinţifi- 
ceşte, și anume perechea e astfel întrunită pentru a se repro- 
duce în acord cu normele higienei şi ale esteticii ; perechea 
trebuie astfel să fie asortată într-un mod agreabil si chiar 
după legile astronomice, astfel ca copilul să nu se nască 
într-o zodie nefavorabilă. Mai departe nici că se puteau îm- 
pinge prevederile ştiinţei. Această idee de organizare ştiinţi- 
fică a societăţii reapare în pozitivismul modern al lui 
Saint-Simon si al lui Auguste Comte, elevul său și marele 
întemeietor al poziuvismului. 

O altă trăsătură este că aceste societăţi sint dominate 
de un regim hedonist. În cetățile acestea se desfășoară un 
permanent cult al plăcerii. Munca e foarte mică, fiind bine 
distribuită. Nimeni nu se dă în lături de la muncă, si astfel 
fiecare poate să muncească puţin. Nu se muncește decît şase 
ore, iar în Cetatea Soarelui numai patru ore, restul timpului 
servind pentru cultivarea minţii și pentru plăcere. La utopiști 
mesele, care sînt luate în comun, sînt servite cu un fast 
deosebit, în vase de alabastru si de topaz ; mesele sînt presă- 
rate cu flori și o muzică sublimă cîntă pentru desfătarea 
comesenilor. Restul timpului se desfăşoară în înalte plăceri ` 


estetice. 

lată deci o mulţime de trăsături comune, între Utopia 
lui Morus si Cetatea Soarelui a lui Campanella ; trăsături 
care vin la o distanță de 100 de ani, ceea ce dovedeşte că 
exprimau anumite tendinţe profunde ale timpului. 

Să căutăm dar care sint tendințele profunde care se 
exprimă în aceste două reprezentative utopii ale veacului al 
XVI- lea și al XVII-lea. Mai întîi in utopii se exprimă pen- 
tru intlia oară ideea despre autonomia istorică a omului. 
Omul nu mai apare în ele ca subjugat de fatalitate. Istoria 
nu mai apare drept opera fatalităţii sau opera providentei, 
așa cum filozofii creştini o priveau. Omul î însuși poate deveni 
lucrătorul destinului său. Dacă se găseşte într-o stare rea, 
lucrul se datorește faptului că s-a lăsat condus de valul lucru- 
rilor și că nu a trecut el însuşi, cu o mînă viteazá și hotărită, 
la conducerea lor. 

Utopiştii afirmă astfel autonomia istorică a omului. În 
această autonomie a sa omul nu poate să se conducă decit 
de rațiune. Rațiunea e chemată să ne dea criteriul după care 
trebuie să executăm prefacerile. sociale si politice necesare. 

Prin urmare, utopiștii învață pe oameni ca, în conduce- 
rea destinelor lor istorice, să se călăuzească de rațiune ; să 
lupte împotriva tradiției, pentru că, consultatá cu limpezime 
și sinceritate, raţiunea poate să ajungă la normele celei mai 
bune convieguiri între oameni. 

Aceste ideale cetăţi, care sint şi societăţile viitorului în 
mintea autorilor, erau apoi şi cetăţi egalitariste, pentru că 
după rațiunea, care sălășluieşte în fiecare om deopotrivă, e 
nedrept si monstruos ca să existe deosebiri între oameni. 

Rațiunea recomandă apoi si revizuirea substratului eco- 
nomic al societăţilor, căci în aceste utopii e arătat, cu multă 
forţă şi pentru prima dată în lumea modernă, că reaua or- 
ganizare a societăților se datorește nedreptei distribuiri a 
bunurilor. 

În fine, ceea ce trebuie să mai observăm că se degajează 
din opera acestor doi utopisti este faptul că dezvoltarea 
consecventă a individului duce la un rezultat contrar indi- 
vidualismului. 

Fără poziţia individualistà a Renaşterii utopiile nu ar 
fi putut să apară, căci ele sînt opere profunde şi îndrăzneţe 
de critică, cum nu puteau să apară decît în constelația indi- 

vidualismului, afirmatá de omul degajat, rupt de sub for- 
mele autoritare și colective ale evului mediu. 

Dar utopiştii, hrănindu-se din individualismul Renaşterii, 
trec dincolo de individualism. Toţi propun subordonarea. in- 
dividului față de stat şi prin aceasta ei întrec Renașterea si 
anunţă vremuri noi. Toate aceste idei pe care le-am extras 
din analiza celor două mari utopii, a lui Morus si a lui 
Campanella, afirmă, fără îndoială, spiritul democratülor 
moderne. 

Dacă vrem să „înţelegem ce este democraţia modernă, acea 
așezare omenească care a creat fizionomia secolului trecut 
și a secolului nostru, care astăzi a ajuns la un punct nou de 
dezvoltare, de unde trebuie să ne îndreptăm către ţinte încă 
necunoscute, trebuie să spunem că aceste societăţi sînt pri- 
mele în care omul a intervenit energic pentru a ţine el însuși 
frinele istoriei sale şi că, în această întreprindere, s-a lăsat 
condus de rațiune, în virtutea căreia a organizat societatea 
pe baza marilor principii de dreptate și egalitate. Cu alte 
cuvinte, omul democraţiilor moderne a dezvoltat $1 a pus 
în practică idei pe care, cu atitea sute de ani înainte, le for- 
mulaseră utopiștii. lată deci motivul pentru care putem, în 
adevăr, să spunem că utopistii nu au fost atît de utopisti pe 
cit se pare. 


REFORMA 


În timp ce utopistii își redactau scrierile lor, în Europa 
se petrecea o mare schimbare, menită să modifice în mod 
efectiv atit instituţiile, cît mai cu seamă spiritul timpului. 
Evenimentele la care ne gindim și care lucrau în acest sens 
alcătuiesc Reforma religioasă. Reforma religioasă e legată de 
numele lui Martin Luther, fost călugăr augustinian, care la 
un moment dat se ridică împotriva autorităţii catolice și în- 
fiinţează o varietate nouă a creştinismului apusean. Reforma 
religioasă mai e legată şi de numele francezului Calvin, care 
izbuteşte să creeze la Geneva o republică pusă pe baze re- 
ligioase noi. 

Însă Reforma, ca toate fenomenele istorice, se pregătea - 
dintr-un timp mai îndelungat. Înaintea reformatorilor amin- 
titi mai sus, avem o serie întreagă de reformiști la care tre- 

buie să ne gindim pentru a înţelege mai bine din ce clocotiri 
și din ce frămîntări s-au inspirat reformatorii religiosi din a 
doua decadă a secolului al XVI-lea. 

i Printre prereformatori trebuie, fără îndoială, sà trecem 
pe John Wyclif care trăise în veacul al XIV-lea. Acest preot 
englez către sfirșitul veacului al XIV-lea ridică, pe la 1384, 
o seamă de proteste împotriva unor puncte esenţiale ale 
practicii catolice. El pretindea, de pildă, că icoanele nu tre- 
buiesc adorate, în consecință cà ar trebui să fie scoase din 
cultul religios ; că relicvele nu trebuiesc considerate ca sfinte 
şi că în realitate nu au nici o putere miraculoasă ; cá papa 
nu e nicidecum urmașul lui Christos și că numai Dumnezeu 
poate să ierte păcatele oamenilor ; că binecuvintarea papilor 
| şi episcopilor nu are nici un fel de valoare; că ar trebui ca 
preoților să li se permită, căsătoria ; că eucharistia, adică 
operaţia mistică care constă în transformarea pîinii si vinului 
„în trupul şi sîngele lui Isus Christos, ar fi o simplă, închi- 
| puire ; ; cà Fecioara Maria. nu ar trebui să fie venerată, pen- 
tru că e o persoană umană, nu o sfîntă, și că omul s-ar putea 
tot așa de bine ruga si în alte locuri decit în biserică. În 
i fine, Wyclif e primul traducător al Bibliei în limba engleză. 
| Acest lucru e semnificativ pentru cà spiritul naţional e una 

din trăsăturile esenţiale ale Reformei de mai tirziu. 

Mișcarea lui Wyclif nu se cantonează în Englitera : gă- 
seste un ecou în Boemia, unde Jan Huss o adoptă ȘI O 
adaptează la condiţiile ării sale. El e însă urmărit de 
autoritatea ecleziastică : e excomunicat de către papa Leon 
al V-lea și, în fine, e ars pe rug. 

Dar exemplul de terorizare care se dăduse î în 1415, prin 
arderea pe rug a lui Jan Huss, nu reuşeşte så înfricoşeze 
toate spiritele și tot mai multe încercări de reformă se mai 
| produc, ca, de pildă, aceea a lui John Wessel, care a trăit 
i între 1419—1489, un teolog englez care afirma că unitatea 
bisericească e întemeiată numai pe legătura oamenilor cu 
Dumnezeu. Astfel de idei apar și la un teolog german, pro- 
fesorul de la Erfurt, Johannes von Wessel, la care apar ne- 
gațiuni înrudire cu cele de mai sus. 

Dar nu numai din cercurile teologice se ridicau proteste 
impotriva „practicii confesionale a catolicismului, ci şi din 
alte cercuri, din cercurile umaniste. Astfel, unul din cei mai 
mari umaniști ai veacului al XVI-lea, veacul d in care uma- 

nismul ajunge la culmea sa, și anume Erasmus, are și el anu- 
mite proteste de ridicat. Astfel combate el adoraţia sfinților, 
de asemenea doctrina consubstanţialităţii, din care — spune 
el — Isus Christos şi Sf. Petru nu ar fi înţeles nici un cuvînt, 
şi, în sfîrşit, lucru esenţial, el dînd o nouă traducere a Noului 
Testament, constată o mulțime de erori $i inadvertente intro- 
duse de traducătorii din limba latină. Cu alte cuvinte, la 
lumina disciplinei filologice el constată contradicții între 
textele sfinte. Din pricina aceasta ajunge să se îndoiască 
despre veracitatea textelor pe care tocmai catolicismul se 
întemeia. Erasmus manifesta apoi o nemulţumire puternică 
și împotriva papilor pe care îi socotea ca cei mai mari duş- 
mani ai bisericii, deși el personal se bucura de prietenia lui 
Leon al X-lea. 

Chiar aproape de Roma se produc insurecţii, ca, de 
pildă, aceea a călugărului Savonarola, care a trăit între 1452— 
1498 şi care se ridică în contra corupţiei din biserică și îm- 
potriva orientării estetice si lumești pe care catolicismul o 
luase în vremea lui, și care fu ars pe rug. 

lată că Reforma religioasă, care, de obicei, se leagă de 
numele lui Luther și de al lui Calvin, are precursori începînd 
încă din veacul al XIV-lea. Așa că după 200 de ani de pro- 
teste, aglomerarea de nemulțumiri adunate din toate părțile 
face ca mișcarea să izbucnească cu mare forță la 1517, cînd 
dr. Martin Luther afişează tezele sale revoluţionare la Witten- 
berg. Care au fost cauzele religioase care au dus la Reformă? 
E o întrebare mai mult de ordin istoric, în faţa cărei trebuie 
să ne oprim pentru a înţelege apoi tendinţele ideologice care 
s-au dezvoltat din Reformă. 

Mai întîi o cauză a Reformei a fost slăbirea autorităţilor 
papale produsă de mai multe împrejurări. Întîi, marea 
schismă care a persistat pînă la Conciliul din Constanza, în 
care timp domneau doi papi, unul la Roma și altul la Avig- 
non, schismă ce a durat pînă la 1417, cînd, prin alegerea lui 
Martin al V-lea, a luat sfîrșit. Această împărțire a puterii 
papale era de natură să zguduie prestigiul papalității. La 
aceasta se adaugă păgînismul efectiv al papilor din veacurile 
Renașterii și în special din veacul al XVI-lea. Papii erau 
mari protectori ai artelor plastice. Mitologia pătrundea în 
palatele lor. În afară de aceasta, papii se găseau uneori aduşi 
pe terenul luptelor politice şi, în fine, ei înșiși erau desfrinaţi 

şi, în tot cazul, înțelegeau să lupte între ei într-un mod care 
contrasta cu întreaga disciplină morală. Interesantă e vorba 
papei Leon X, care la urcarea sa pe tron declară: „Să ne 
bucurăm de papalitate, pentru că Dumnezeu ne-a dat-o“. 
Acest epicureism nu putea fi bine văzut. 

În sfirșit, papii timpului nu erau numai protectori ai 
artelor, admiratori de nuduri, dar în acelaşi timp aveau o 
mare dragoste pentru banii pe care îi întrebuințau în atitea 
opere artistice. Într-adevăr, ţările catolice gemeau sub im- 
pozitele grele, din care o mare parte luau drumul Romei. 
Lucrul începuse să ajungă la cunoștința popoarelor, si astfel 
Luther, smeritul călugăr augustinian, găsindu-se la Roma și 
privind biserica mare a Sf. Petru exclamă: „lată ce devin 
banii germanilor ; iată unde se duc ei și în ce pompă exte- 
rioară şi inutilă sint intrebuingati^. Dar în afară de marile 
tributuri pe care popoarele le plăteau papalității, mai erau 

. $i aşa-numitele indulgente. Indulgentele acestea alcătuiesc una 
din cele mai mari ciudágenii ale istoriei. E ciudat să crezi 
cà prin cumpărarea unei indulgente Dumnezeu îți va ierta 
păcatele. Însă mai ciudată e împrejurarea că existau gi in- 
dulgente anticipate, pentru un păcat pe care nu-l făcuseşi încă, 
| dar pe care aveai de gînd să-l faci. Exista o adevărată bursă 
a indulgențelor. Autorii citează prețurile feluritelor păcate 
posibile. Plata unor păcate trecute și chiar viitoare dovedea 
o mare decădere morală. 

Dar în afară de acestea, popoarele sărăciseră îngrozitor. 
În veacul al XV-lea exista o mare criză, asemănătoare în- 
trucitva crizei de astăzi, provocată in mare parte din faptul 
că cercurile producătoare se abăteau acum de la agricultură 
către industrie si comerţ. În felul acesta țăranul suferea 
îngrozitor. 

În afară de aceste pricini morale și economice, sînt însă 
unele pricini pur intelectuale, care contribuie la întărirea 
spiritului din care va apare Reforma. Așa e, de pildă, dezvol- 
tarea spiritului critic, filologic. Contactul umaniștilor cu tex- 
tele latine și mai tîrziu grecești și ebraice dezvoltă spiritul 
de critică a textelor. Reforma e, din acest punct de vedere, 
aplicarea spiritului critic-filologic al umanismului Renașterii 
în problemele religiei. 

În fine, o altă pricină de caracter general e autonomia 
modernă a statelor. În cursul lecţiilor noastre s-a perindat 

și doctrina foarte interesantă a lui Machiavelli, unul din acei 
care susțineau eterogenitatea bisericii faţă de forţa politică. 
Ei bine, această idee va trece şi la marii reformatori, căci si 
aceștia vor susține o separație deplină între lumea spirituală 
și forţa politică a statelor. Într-adevăr, astfel de idei despre 
autonomia bisericii faţă de stat şi a statului faţă de biserică, 
trec peste doctrina timpului, de pildă în faptele politice aie 
lui Filip cel Frumos, care o realizează. Statele doresc să se 
smulgă de sub autoritatea religioasă, iar reformatorii doresc 
aceasta pentru a obține mai ușor revendicările lor. 

În sfîrşit, trebuie să menţionăm desigur difuziunea căr- 
ilor tipărite. De la prima Biblie, apărută în 1457, pînă la 
1517, cînd Luther afişează tezele sale, va să zică într-un 
interval de timp de 60 de ani, se tipăresc în Germania nu 
mai puţin de 400 ediţii. Prin urmare, se citeşte mult. Creș- 
terea culturii generale și, în același timp, faptul că omul este 
pus în contact cu, cărțile sfinte, îl fac să pretindă din ce în * 
ce mai puternic să devină el î însuşi interpretul cărţilor sfinte 
care i se puneau astfel în mînă. Dar acesta era tocmai unul 
din punctele de program ale protestanților : cerința ca fie- 
care să fie interpretul liber al cărţilor sfinte. 

În sfirsit, idealurile umaniste ale Renaşterii erau și ele 
de natură sá dezvolte spiritul protestantismului. Íntr-ade- 
văr, am arătat pe larg pînă acum că ceea ce caracterizează 
Renașterea e afirmarea valorii acestei lumi. $i acest punct e 
adoptat de către reformatori. Reformatorii susțin si arată 
care e dreptul vieţii de aci într-un fel pe care îl veţi vedea 
îndată. 

lată care sînt împrejurările felurite de ordin materia! 
sau spiritual care au favorizat Reforma, care au creat acea | 
stare de spirit în care gestul lui Luther s-a înscris ca un 
gest eficace. 

Trebuie să ne întrebăm însă care sînt „principiile care 
s-au elaborat prin această mişcare şi care sînt efectele cul- | 
turale si mai ales cele ideologice ale mişcării lui Luther. 

Mai întîi, ideea că autoritatea supremă e Biblia. Ideea 
apăruse și la umaniști, la Erasmus, care pretindea cà trebuie 
să se propovăduiască din izvoarele înseşi (ex fontibus prae- 
dicare), nu prin intermediul întregii serii de învățături pe 
care biserica, prin dogmele şi prin conciliile ei, le-a fixat. 
Dacă e aşa, atunci se înţelege ca interpretarea Bibliei trebuie 

să fie liberă. Fiecare e liber să- și facă ideea sa personală 
despre învăţăturile religiei. Și în felul acesta se dezvoltă şi 
ideea că fiecare poate cerceta liber în orice domeniu, că 
nimeni nu trebuie să asculte de autoritate, dacă autoritatea 
însăşi. n-are puterea şi mijloacele să se legitimeze pe sine. 

Dacă e însă aga, e drept că intermediarul — preotul — 
devine inutil. Preotul e acela care stabilește contactul dintre 
credincioși si Dumnezeu; e acela care tălmăceşte spiritul 
adevărat al credinţei. De vreme însă ce, dacă fiecare cu 
simpla sa minte și inimă poate să ajungă la adevărata religie, 
preotul devine inutil. De fapt, în protestantism preotul nu 
dispare ; dar pastorii protestanți sint departe de a avea rolul 
și influența pe care o au preoţii şi călugării în catolicism. 

În fine, Luther afirmă, după cum aţi văzut, eterogeni- 
tatea, diferenţa între stat si religie. Din această deosebire 
dintre biserică și stat rezultă autonomia statului și autono- 
mia religiei. Autonomia religiei e folosită în sensul adincirii 
vieții religioase. lar autonomia statului se foloseşte în sensul 
modern al dezvoltării indivizilor ce-l alcătuiesc. 

Protestantismul se dezinteresează de afacerile statului și 
atunci statul se sesizează de libertatea care i se dă și dez- 
voltă atunci toate acele valori de organizare pe care, într-un 
cuvint, le subingelegem atunci cînd vorbim despre civili- 
zatie. 

În fine, Reforma nu e primită numaidecit; sint luptele 
Brozave care se dau atit in Germania, dar mai cu seamă în 
Englitera şi în Franţa, unde pînă la urmă protestantismul nu 
izbutește. Persecutiile care s-au indreptat impotriva protes- 
tanusmului dezvoltă în cercurile protestante o idee nouă şi 
un spirit nou: ideea toleranţei religioase. Protestanţii perse- 
cutaţi, izgoniți din Franţa, încep să adore valoarea sufle- 
tească de-a cărei lipsă sufereau şi astfel apare şi se impune 
ideea tolerantei religioase. 

În fine, mişcarea protestantă si mai cu seamă a lui Calvin 
adoptă doctrina graţiei, anume ideea că omul e predestinat 
la veşnica mintuire sau la vesnica pedeapsă, că oricare ar fi 
faptele sale, ele nu pot sà schimbe nimic din soarta care ii 
este rezervatà din veacul veacurilor, cà sintem deci con- 
.damnati sau mîntuiţi fără recurs și pentru eternitate. E foarte 
curios, și unul din paradoxele cele mai impresionante ale 
vieţii morale e faptul că ideea predestinării întărește enorm 

energia omului în luptă. Toţi marii reformatori credeau în » 
doctrina predestinării, 1 în ideea graţiei si în sumbra pasiune 
8 vitejie pe care o pun în ducerea la capăt a luptei începute : 

erau, conduși de ideea că merită să-și jertfească, Viaţa cu 
ușurință de vreme ce ei, păstrindu-și-o, nu pot să modifice 
nimic din ceea ce le-a fost scris din momentul nașterii. Ideea 
predeskinării pe care o reprezintă aceşti protestanți e ideea 
care a preparat în conștiința modernă vitejia mare a luptei 
pentru libertate si pentru cucerirea drepturilor cetăţeneşti. 

Dar în afară de aceasta protestantismul afirmă încă un 
mare lucru şi anume: gîndul că datoria religioasă omul nu 
şi-o împlineşte prin viață contemplativă, prin post gi rugă- 
ciune, ci prin opere, prin activitate, prin creaţie. Cu mult 
mai plăcută lui Dumnezeu, spunea Luther odată, îi este 
sluga care mătură cu îngrijire curtea, care face cu grijă 
ghetele stăpînului ei, decît călugărul care face rugăciuni și 
posturi. A munci cu îndîrjire și conștiință în micile roluri 
pe care societatea ţi le deferă e a mulţumi pe Dumnezeu 
într-o mai mare măsură decit a te deda practicii ascetice, 
Această idee, pe care Luther reuşeşte să o aşeze în inima și 
în sufletul popoarelor, a avut o influență Şi o mare impor- 
tang asupra mentalităţii moderne. Cercetători numeroși au 
arătat cum spiritul capitalismului modern s-a dezvoltat din 
această doctrină lutherană, care recomanda fapte, spre. deose- 
bire de vechiul ideal al vieţii contemplative. Luther încura- 
jează, așadar, spiritul de activitate, de întreprindere si, în 
același timp, spiritul economic, care se caracterizează prin 
toate acele virtuţi care creează în apusul si în nordul Europei 
mentalitatea răspunzătoare de civilizaţia pe care o posedám 
astăzi. 

În fine, toată lumea trebuie să citească Biblia. Luther 
traduse Biblia în limba germana, şi prin aceasta a creat un 
model lingvistic unitar pentru toată Germania. În toate ţările 
Biblia se traduce în limbi naționale. Mişcarea ne cuprinde 
chiar pe noi, şi cînd Coresi începe a tipări cărţile sale, se 
lasă, de fapt, influenţat de mișcarea aceasta. 

Fiecare om putînd astfel citi textele sfinte, în limba lui 
maternă, şi aceasta, fiind chiar obligatoriu, de vreme ce noul 
principiu era libertatea interpretării, cultura se popularizează, | 
şi în felul acesta Martin Luther devine un adevărat înte- 
meietor al culturii populare a maselor europene. 


564 


O 


lată o seamă de fapte de ordin ideologic și de caracter 
cultural general care rezultă din Reforma lui Luther. Veţi 
vedea însă că influenţa lui Luther nu s-a oprit aci şi că a 
trecut și în regiuni mai speciale ale filozofiei. 


DREPTUL NATURAL 


Reforma preconizează autonomia vieţii religioase faţă de 
stat, pe cîtă vreme catolicismul, în evul mediu și mai tîrziu, 
tindea, în mod mărturisit sau nemărturisit, la o superioritate 
lumească. Această ambiţie e eliminată din sînul noii forme 
creştine. Cu alte cuvinte, Reforma admire autonomia vieţii 
religioase. 

Această stare de lucruri prezintă, fără îndoială, unele 
avantaje, pentru că, nesilit să se încovoaie la dogmele interne 
ale credinței, statul putea acum să urmărească propriile sale 
scopuri. Însă această stare aduce după sine și unele dezavan- 
taje, pentru că omul care aderă la Reforma religioasă se 
găsea împărţit între două puncte de vedere: pe de o parte, 
viaţa autonoma religioasă, pe de altă parte viaţa politică 
autonomă, fără a reuși să găsească între aceste două forme 
de viaţă o unire. Dar sufletul omenesc tinde necontenit către 
unitate. El doreşte sinteza si de aceea, în generaţia urmă- 
toare lui Luther, găsim mai mulţi gînditori care încearcă o 
nouă sinteză religioasă-politică, care să umple prăpastia pe 
care Luther o lăsase deschisă între viața politică și viaţa 
religioasă. 

Unul din cei care au anticipat această mișcare chiar din 
timpul lui Luther a fost marele profesor Philipp Melanchthon, 
care a trăit între anii 1497—1560. El a scris mai multe opere 
a căror consultare e necesară pentru cunoașterea ideilor sale 
asupra punctului la care sîntem opriți acum. Acestea sint: 
Cartea despre suflet (Liber de animi), apoi o serie de discuţii 
filozofice intitulate Erotemata dialecticae şi, în fine, Filo- 
zofia morală si politică. 

În aceste scrieri, Melanchthon discută chestiuni felurite, 
morale şi teologice. Din ideile sale vom înfățișa numai pe 
cele mai generale, acelea care privesc încercarea de a reuni 
într-o sinteză nouă politicul cu religiosul. 

Melanchthon arată că orice concluzie științifică sau mo- 
rală îşi are temeliile într-un principiu care e implintat de" 
Dumnezeu în sufletul nostru și cu care ne naştem pe lume. 
Prin urmare, ultima rădăcină din care se dezvoliă marile | 
principii ştiinţifice sau morale ale omenirii sînt ideile înnăscute. 

Aceste idei înnăscute si plantate de Dumnezeu în noi au 
fost întunecate în urma păcatului originar, si de aceea Dum- 
nezeu a vrut să le înfăţișeze încă o dată oamenilor, ceea ce 
s-a întîmplat prin primirea celor zece porunci de către Moise 
pe muntele Sinai. Toate principiile dreptei noastre atitudini 
în lume se găsesc, așadar, în cele zece porunci primite de 
Moise pe muntele Sinai. Aceasta era o idee mai veche, încă 
de la Philon din Alexandria, care a trăit pe la sfîrșitul anti- 
chitági. El spunea că înţelepciunea divină, care stă la baza 
înțelepciunii etice omenești, este concentrată în tablele legii. 

Dacă aceste porunci stau la baza vieţii noastre morale, 
există însă şi o altă regiune a sufletului pe care cele zece 
porunci nu o legiferează, şi anume regiunea credinţei. Astfel, 
principiile vieţii religioase apar în conştiinţa omenească din 
contactul nemijlocit cu Dumnezeu. Legile lui Moise nu va- 
loreazá decît numai pentru relaţiile dintre oameni. Viaţa 
cealaltă, viaţa religioasă, apare din contactul nemijlocit cu 
Dumnezeu și ascultă direct de cuvîntul lui Dumnezeu. Există 
o perfectă eteronomie între viaţa politică, pe de o parte, şi 
viaţa religioasă, pe de altă parte. Dreptul si morala sînt, prin 
urmare, deosebite de religie. Dar dreptul şi morala își au și 
ele izvorul tot într-o revelație a lui Dumnezeu, şi anume în 
acele idei pe care Dumnezeu le-a implintat în sufletul nostru. 

Aşadar, dacă morala este deosebită de teologie, nu este 
l deosebită de voinţa lui Dumnezeu, căci Dumnezeu le-a clădit 
în noi. 

Ideile lui Melanchthon au fost importante în vremea lui, 
pentru că trezeau o idee antică, sprijinind-o cu un punct de 
vedere modern, si anume ideea antică a dreptului natura]. 
Anticii — stoicii anume — afirmau că la baza tuturor insti- 
tuţiilor juridice există anumite principii generale pe care 
natura le-a sădit în noi, principii care sînt comune tuturor 
oamenilor, de la care orice om se împărtășește numai prin 
faptul că este om. | 

Astfel de idei apar și la generaţia următoare Jui Luther, 
dezvoltindu-se. Unul din acei care, în teoria dreptului natural 

şi în consecinţele sale, a cîștigat mai mult merit a fost un 
german, multă vreme uitat, nesocotit pe nedrept, dar a cărui 
amintire si glorie a fost dezgropatá de citva timp. Acesta 
este Johannes Althusius, care a trait între 1557 şi 1638 — era 
primar la Emden în Germania nordică. Althusius a scris două 
opere, si anume : Politica metbodice digesta şi Jurisprudentiae 
Romanae metbodice digestae libri duo. Althusius era gi el 
protestant, doctrina dreptului natural si ideile legate de dinsa 
nu puteau să apară decit într-o conștiință protestantă. 

Prin urmare, analizind mai departe contribuția pe care 
protestantismul a adus-o în dezvoltarea ideilor europene, 
Althusius socotește si el că baza din care se ridică judecăşile 
noastre morale este așa-numitul drept natural. 

În baza acestui drept natural, în baza principiilor ele- 
mentare si foarte generale care rezidă sub acţiunile fiecărui 
om, ducîndu-l la anumite concluzii evidente, necesare şi uni- 
versale, oamenii au trebuit să înţeleagă că este în avantajul 
lor de a se asocia. Cu alte cuvinte, între oameni a intervenit 
la un moment dat un contract de tolerare și de sprijinire 
| reciprocă, care se găseşte la baza statelor. Statele există, sus- 
ţine Althusius, în baza unui contract. Odată ce acest contract 
| e angajat între toti membrii unui popor, puterea publică e 
delegată unei persoane, și anume suveranului. Suveranul, prin 
urmare, nu este decit delegatul puterii publice pe care a 
primit-o de la ceilalți membri care au încheiat contractul. 
Suveranul nu este proprietarul suveranităţii, căci el nu este 
decit un delegat al acestei puteri publice — spune Althusius. 

Într-adevăr, puterea publică sau suveranitatea este pen- 
tru organismul social ceea ce sufletul este pentru corpul in- 
dividului. Și după cum sufletul, conform întregii intelepciuni 
metafizice, era socotit unitar, indivizibil și intransmisibil, tot 
așa și suveranitatea publică, cu care se aseamănă, e unitară, 
indivizibilă si intransmisibilà. E unitară și indivizibilă, ceea 
ce înseamnă că ea aparţine nu unei persoane, ci întregului 
| corp al poporului. Dar în același timp e si intransmisibilă. 
| Din fixarea acestui principiu decurg consecințe foarte im- 

portante pentru teoriile timpului, și anume: suveranitatea 

fiind ca și sufletul intransmisibilă, ea nu poate să fie ere- 
ditară. Așa socotea Althusius. 

“Suveranitatea este, prin urmare, dată în depozit. Puterea 

blicá, suveranitatea, care, de fapt, aparține poporului, adică 


567 


ÎN ea 


rotalitátii de ființe libere si raţionale, care deopotrivá se 
împărtășesc de la principiile dreptului natural şi care, in 
baza acestor principii, au angajat între ei un contract care 
stă la baza statului, nu poate fi decît delegară. 

Noi si revoluţionare sînt ideile lui Althusius. Oricine 
poate vedea cà el afirmă pentru prima oară principiul de- 


` 


mocratic al suveranității poporului — principiu care va re- 
l veni cu ocazia Revoluţiei franceze — și, în acelaşi timp, 
ideea contractului social — idee care a fost reluată în veacul 


al XVIII-lea de Jean- Jacques Rousseau, servind ca temă 
modificărilor politice ce erau în curs. 

Althusius este unul din cei mai străluciți reprezentanţi 
ai precursorilor care au pregătit revoluţia democratică de 
la sfîrşitul veacului al XVIII-lea și începutul veacului al 
XIX-lea în întreaga Europă. 

Dreptul natural nu poate însă să valoreze numai pentru 
asemenea raporturi dintre persoanele particulare, dintre in- 
divizi. El se aplică şi la relaţiile dintre popoare. Există, 
prin urmare, probabil și un drept natural internaţional, în a 
cărui competență trebuie să cadă cazurile de pace și mai ales 
de război dintre popoare. 

Aceste idei, cu toată dezvoltarea pe care o comportă, 
apar la un învăţat olandez al vremii, Hugo Grotius, di- 
plomat olandez care a trăit între 1583—1645 şi care a lăsat 
mai multe scrieri din care cea mai importantă este lucrarea 
sa intitulată : De jure belli ac pácis, apărută la 1625 și de 
atunci în nenumărate alte ediţii. 
| Marea idee precursoare a lui Grotius a fost ideea codi- 
| ficării războaielor. Războaiele, care se inmultiserá în vremea 
| lui din cauza chestiunilor religioase, se desfăşurau uneori 
cu o deosebită cruzime, erau întovărăşite de atrocități inu- 
tile, care nu se legitimau nici măcar prin scopul războaielor. 
Si atunci sufletul lui Grotius, dorind o aducere a războaielor 
sub puterea unei legi anumite — idee care, după cum ştiţi, 
în parte a reușit — preconiza o codificare a războaielor. 

Într-adevăr, spune Grotius, războiul are un scop. Răz- 
1 boiul nu este o faptá absurdà, nu este o faptá a unui nebun 
sau fapta unui pervers care ar dori cruzimea. 
| Războiul are întotdeauna un scop. Este adevărat că une- 
ori războiul poate să pornească și dintr-un simplu pretext, 
dar atunci acela care îl declanșează trebuie să fie condamnat 

de opinia publică a popoarelor, şi prin însuși acest verdict 
trebuie să fie intimidat si adus în imposibilitatea morală 
de a dezlángui rázboaie absurde. 

Războiul însă poate avea un scop, și anume apărarea in- 
tereselor și a existenţei supușilor unui stat, sau împiedicarea 
unei nedreptăţi ce s-ar face vreunui stat vecin şi amic. Avînd 
însă scopuri pe care raţiunea le înțelege și le poate primi, 
e firesc ca urmărirea acestor scopuri să se facă în cadrul 
acelor reguli generale și elementare care alcătuiesc zestrea 
eternă a dreptului natural, capitalul etern de înţelepciune 
cuprins în dreptul natural. 

Dreptul, spune Grotius, se împarte în două: dreptul di- 
„Vin şi dreptul uman. Dreptul uman se împarte, la rîndul lui, 
| în civil şi în natural. Dreptul civil sau dreptul pozitiv, cum 
il numim noi astăzi, este acela care rezultă din natura par- 
ticulară a împrejurărilor istorice în care viaţa unui popor se 
dezvolta. 

Astfel de idei apar, dealtfel, nu numai la Grotius, ci şi 
la alți scriitori ai vremii. De pildă, la francezul Jean Bodin, 
care trăieşte în veacul al XVI-lea şi care susține că princi- 
| piile dreptului pozitiv, că dreptul care se găsește codificat 
în ordonanţe si în texte de legi, rezultă din felul particular 
al împrejurărilor î în care viaţa unui popor se dezvoltă. Clima, 
de pildă, este un factor important care determină felul de 
| viaţă al unui popor şi legislaţia sa. Codificarea pozitivă 
| spune Bodin, trebuie să fie în acord cu condițiile de viaţă 
ale poporului căruia e menit să i se aplice dispoziţiunile ace- 
lei legi. 

Cum vedeţi, Jean Bodin, încă de pe atunci, din veacul 
al XVi-lea, anticipeazà cartea cu mare rásunet de mult mai 
tîrziu a lui Montesquieu, L'esprit des lois. Într- adevăr, ideea 
lui Montesquieu din L'esprit des lois este aceea că legiferarea 
este un produs viu, în legătură cu condiţiile speciale în care 
se dezvoltă viaja unui popor. Prin urmare, legiuitorii trebuie 
să tie seama întotdeauna de împrejurările de viaţă ale poporu- 
lui pentru care legiferează. Astfel legile nu trebuie să se facă 
în- general, ci în legătură cu realităţile concrete in care 
poporul trăieşte. 

Această idee o găsim la Bodin și apoi la Grotius, cînd 
susține că acea primă parte a dreptului uman, dreptul civil 
— şi prin acesta înţelegea nu numai dreptul civil în accep- 

tiunea de azi a cuvîntului, ci înţelegea acel drept care regu- 
lează raporturile dintre cetăţeni în genere, prin urmare îi 
dreptul public — se produce în legătură cu viaţa istorică. 

Dreptul civil sau pozitiv nu este însă decît aplicarea, 
specificarea, concretizarea principiilor foarte generale ale 
dreptului natural. Dar care sînt aceste principii generale ale 
dreptului natural ? Care sînt principiile pe care le admitem 
din însuși momentul în care ne hotărim să trăim în societate ? 
Ele sint numeroase si ating o serie de puncte din care unele 
le voi aminti şi eu, Există, de pildă, un punct de legătură 
cu teoria suveranităţii. În această privinţă este interesant de 
observat contrastul care există între Grotius şi Althusius. În- 
tr-adevăr, Althusius socotea că suveranitatea nu este decit 
delegată ; că nu este proprietatea suveranului. Ei bine, Gro- 
tius, spre deosebire de foarte democraticul Althusius, socotea 
că nu e delegată, ci cedată. Într-adevăr, prin contractul so- 
cial, societatea cedează această parte din libertatea și puterea 
sa publică suveranului, pentru ca, la rîndul ei, să fie păzită 
în contra agenţilor posibili de dezordine dinăuntru sau în 
contra atacurilor dinafară. 

În orice contract noi cedăm o parte din drepturile și 
prerogativele noastre pentru a căpăta un avantaj. În con- 
tractul de cumpárare-vinzare o parte cedeazà ceva din pa- 
trimoniul ei pentru a obţine în schimb un preţ. 

Dacă, prin urmare, există un contract la baza societăţii, 
atunci suveranitatea a alcătuit obiectul acestui contract si, 
ca în toate contractele, ea a fost cedată. Faţă de ultrademo- 
craticul Althusius, Grotius susține deci teoria absolutismului 
politic. Este adevărat că, în conformitate cu spiritul său, 
Grotius arată că dacă contractul e nerespectat de una din 
părți, atunci el se dizolvă de la sine și suveranul poate să 
fie depus în momentul chiar în care încetează să respecte 
condiţiile contractului, adică să garanteze existenţa și ave- 
rea supușilor. lată, prin urmare, cum, punind pe alte temelii 
ideea suveranităţii și interpretind-o deosebit, Grotius ajunge 
totuși la rezultate apropiate de acele ale lui Althusius. Inte- 
resant e, mai departe, că ideea aceasta nu rămîne într-o sferă 
pur teoretică, ci se aplică uneori în practică, căci acestei 
vremi îi aparține episodul tragic al depunerii si execuţiei 
regelui englez Carol I. 

În acelaşi timp dreptul natural prevede anumite principii 
generale si în ceea ce priveşte chestiunea priorităţii. În pre- 
legerea despre marii utopiști, în care am analizat comparativ 
Utopia lui Morus cu Cetatea Soarelui a lui Tommaso Cam- 
panella, subliniam împrejurarea cá utopiştii problematizaseră 
fundamentul economic al societăţii ;_ că puseseră în discuţie 
dacă, societatea omenească se reazemă pe un fundament eco- 
nomic care să poată fi primit de rațiune. În felul acesta 
| făceam din utopisti precursorii socialiștilor moderni. 

Idei asemănătoare apar si la Grotius, şi anume atunci 
cînd socotea că proprietatea este mai degrabă — cum am 
spune noi astăzi, în termeni moderni — o funcțiune socială, 

- Într-adevăr, am spus că dreptul civil sau „pozitiv garantează 
existența si averea cetățenilor. Ráspund însă averea și pro- 
prietatea unui drept natural ? Este proprietatea legitimată 
de un drept natural? La această întrebare fundamentală 
Grotius are curajul de a răspunde : nu. Proprietatea nu răs- 
punde unui drept natural, căci proprietatea are la originea 
sa ocuparea unui bun sau împărțirea de bunăvoie a unei 
totalități de bunuri. Acela care astăzi se găsește proprietarul 
unui bun, prin transmisiune sau ereditate, are același gen de 
drept, pentru că la început, la originea, familiei sale, primul 
său strămoș a devenit proprietar tot prin faptul că a ocupat 
un lucru fără stāpîn sau că prin bună învoială, î în mod tacit, 
împreună cu alți oameni, și-a împărțit o masă de bunuri. 
După ce acsastà ocupare sau această împărţire a avut loc, 
oamenii au înţeles că nu pot trái în pace decît respectindu-si 
reciproc dreptul de proprietate si de aceea, dreptul de pro- 
prietate apare în dreptul civil al tuturor „popoarelor. El este 
un principiu foarte general, nu este însă un principiu na- 
tural — spune Grotius — deoarece nimic nu îndreptățea pe 
acei care au ocupat întîi locurile să le ocupe și nimic nu 
indreptátea pe acei care și-au împărţit o masă de bunuri, să 
le împartă în absența altora, care ar fi putut şi ei să ridice 
pretenţii față de bunurile împărţite. 

Dreptul de proprietate este, prin urmare, un principiu 
foarte general al dreptului pozitiv, fără ca pentru acest motiv 
să fie și un principiu al dreptului natural. Într-adevăr, cînd 
o corabie e cuprinsă de furtună și oamenii din ea se gásesc in 
voia valurilor, dacă toți acești oameni își termină merindele 
în afară de unul singur, e evident că dreptul său de pro- 

prietate asupra acelor merinde va deveni nul, și oamenii, 
tără să comită un delict, își vor putea împărți merindele 
aceluia care a avut o provizie mai mare. Asemenea se pot 
găsi şi alte exemple care să arate fragilitatea firească a drep- 
tului de proprietate. Dacă, de pildă, izbucnește un incendiu 
într-un cartier, atunci pompierii vor putea dărima clădirile 
înconjurătoare pentru ca să salveze clădirile mai îndepărtate, 
totalitatea cartierului, fără ca cineva să poată pretinde că 
pompierii, prin aceasta, au atins dreptul de proprietate sau 
că au contravenit împotriva dreptului de proprietate. 
lată cazuri în care raţiunea arată că proprietatea nu co- 
respunde unui drept natural, căci în acest caz ar fi crimă 
împotriva acestui drept chiar în cazurile amintite aci. Cu 
alte cuvinte, după cum se spune în teoria modernă, proprie- 
tatea este o simplă, funcţiune socială. Sintem proprietarul 
unui bun numai pînă în momentul în care, deasupra trebuin- 
telor noastre, se ridică mai puternice trebuingele societăţii. 
Din acel moment societatea poate dispune de bunul nostru. 
lată că şi în această privinţă Grotius este predecesorul unei 
| teorii moderne, la care, mai ales după război, statele au recurs, 
adesea. 
În sfîrșit, o altă problemă în care valorează principiile 
dreptului natural. este problema sancţiunilor. Într-adevăr, 
ce legitimează sancţiunea, dreptul unor oameni de a pedepsi 
pe alții ? Nimic altceva decît interesele societăţii de a se apăra 
împotriva acelora care o vatămă. De aci Grotius scoate un 
| mare principiu, si de asemenea un | principiu modern, și anume 
principiul tolerantei religioase ; căci sancţiunea, după dreptul 
natural, nu poate să fie îndreptată decît împotriva acelora 
care vatămă societatea. Ideea religioasă, starea, spirituală nu 
poate vătăma însă societatea, si, prin urmare, dreptul natural 
recomandă toleranța religioasă absolută. lată încă o idee pe 
care conștiința modernă a primit-o și a afirmat-o. 

Dar sancţiunea trebuie să existe nu numai împotriva 
acelora care vatămă pe indivizi, în cuprinsul societăţii, ca şi 
| pentru vătămările posibile dintre societăţi, căci raporturile 
| dintre societăți pot să fie codificate, întrucît si lor li se aplică 
anumite principii ale dreptului natural. Astfel ajunge din 
nou Grotius la, ideea codificării războaielor. . 

Am spus că războaiele pot avea două feluri de cauze, si 
anume pretexte care trebuiesc definitiv condamnate de opinia 

| publică si motive întemeiate, cum sînt apărarea existenţei, 
independenţei şi averii cetăţenilor respectivi sau împiedicarea 
unei nedreptăți care s-ar putea aduce unui stat vecin și 
prieten. Războiul numai în aceste cazuri poate să fie îndrep- 
Tăţit, şi atunci, ori de cite ori ne găsim în faţa unui război 
iminent, trebuje mai întîi cercetat dacă este cazul ca războiul 
să înceapă, dacă există, cum se spune încă, urmînd expresia 
lui Grotius, „casus belli“. Pentru aceasta el propune : confe- 
| rinţe, congrese, tratative, arbitraj, pentru a se vedea dacă 
într-adevăr e sau nu e caz de război. Dacă războiul nu poate 
să fie înlăturat, atunci trebuie să se desfăşoare respectind 
anumite norme, cum este, de pildă, evitarea cruzimilor, a 
devastărilor inutile, respectarea femeilor și a tuturor celor ne- 
înarmaţi, ocrotirea muncitorilor si a cărturarilor, în sfîrșit, 
ocrotirea monumentelor si a instituţiilor de cultura, apoi a 
răniților si bolnavilor și așa mai departe. 
. A Ideea codificării războaielor este de asemenea o idee mare 
pe care Grotius a adus-o și pe care vremea noastră a primit-o 
moştenire de la el, dezvoltind-o pînă în cadrul marii orga- 
nizaţii care este Societatea Naţiunilor. 

Iată în cite privinţe Grotius e un precursor şi iată, prin 
urmare, o seamă de idei care, rezultind din dezvoltarea spi- 
rituală a Reformei, s-au depus ca temelii solide în viaţa 
omenirii moderne. 


MIȘCAREA ȘTIINȚIFICĂ LA SFÎRŞITUL 
RENAȘTERII ȘI FR. BACON 


Ciudată e această epocă a Renaşterii, ale cărei idei fun- 
damentale le rezumăm noi acum ! 

Ritmul dezvoltării culturale a fost foarte viu în epoca 
contemporană, cu toate acestea, deși secolul nostru a trans- 
format lumea prin felul în care tehnica a influențat așezările 
de pe întreg globul, epoca noastră nu se poate compara, ca 
inițiativă si originalitate, cu epoca Renașterii, si anume cu 
acele două veacuri: al XV-lea si al XVI-lea, în care am 
localizat cele mai multe din reformele filozofice, științifice 
şi politice, amintite la acest curs. 

Aşa de mare a fost iniţiativa Renașterii, încît nu a fost 
teză a evului mediu pe care Renaşterea nu numai să nu o fi 

schimbat, dar să n-o fi transformat în contrariul ei, Dacă 
întrebuințăm oarecare spirit de sistematizare, putem ridica 
un tablou al tuturor propoziţiilor antinomice pe care Re- 
naşterea le-a opus evului mediu. 

Într-adevăr, evul mediu preconiza existența unui univers 
limitat și dispus pe opt sfere concentrice; Renașterea pre- 
conizează un univers infinit şi heliocentric, dispus în jurul 
sorilor ; evul mediu preconiza excelența poziției omului în 
univers ; Renaşterea distruge și acest concept, vorbind prin 
gura lui Giordano Bruno despre pluralitatea lumilor ; inter- 
pretarea textelor sfinte era supusă unui principiu de autori- 
tate în evul mediu, dimpotrivă, acea expresie religioasă a 
Renașterii care e Reforma. admite principiul interpretării li- 
bere a textelor religioase; instituţia financiară a dobinzii 
era socotită în evul mediu nefirească și blestemată — în acest 
punct nu făcea decit să dezvolte o propoziţie a lui Aristotel, 
că banii nu se reproduc ca organismele vii, și atunci firește 
folosirea dobinzilor, acești pui ai banilor, e contra naturii ; 

| $i această concepţie e înlăturată de Renaştere, care creează 
o puternică burghezie bancară. Din aceste familii burgheze 
se ridică unele care pun mîna pe puterea publică, cum se 
întimplă cu familia de Medicis la Florenţa. Se înţelege că 

„toleranța religioasă era sugrumată în evul mediu, de vreme 
ce conţinutul credinței creștine fiind revelat nu putea să 
existe o altá autoritate recunoscută în afară de biserică. Ere- 
ticii trebuiau sau aduși în sînul bisericii creștine, sau destinati 
acelei pedepse pe pămînt care să facă posibilă iertarea lor 
în cer. Renașterea, dimpotrivă, afirmă că părerile si stările 
sufleteşti nu sînt fapte care pot ataca ordinea publică, si atunci 
principiul sancţiunii penale nu poate să valoreze pentru ele ; 
statul în concepţia medievală e subordonat bisericii — toate 
instituţiile politice alcătuiau laolaltă acel „preambula gratia“, 
dar prin gura lui Machiavelli și prin ideile creatorilor Re- 
formei această concepţie despre stat e înlăturată de Renaștere. 
În sfîrşit, suveranitatea, în evul mediu, e de graţie divină: 
împăratul e uns de papă și cu aceasta harul divin trece 
asupra lui. Renașterea prin Althusius ne învaţă însă cà su- 
veranitatea e a poporului care o oferă regelui și că acesta o 
poate deţine numai atîta timp cît respectă condiţiile contrac- ` 
tuale stabilite între el si toți membrii poporului. În sfîrşit, 

| filozofia e considerata de Renaștere altfel decît ca o slujnică 

a teologiei. Renaşterea modifică şi acest punct, arătînd că 
şuința şi filozofia posedă autonomia lor, scopurile lor in- 
irinseci si cà cel mai bun mijloc pentru dezvoltarea lor e 
observarea directă a naturii. 

Aceste propoziţii, legate strîns de toate celelalte prin care 
Renașterea caută să se smulgă de sub principiile autoritative 
şi colective ale evului mediu, îmbogăţesc bogata mişcare stiin- 
fica care are loc în veacurile al XV-lea, al XVI- lea si al 
XVII-lea, cînd, de fapt, Renaşterea se termină, pentru că 
ideile fundamentale ale culturii noastre intră acum într-o 
eră nouă, era despre care începînd chiar din lecţia aceasta 

. va trebui să vorbim. 

Regret că economia generală a planului meu má impie- 
dică să vorbesc în detaliu despre toate iniţiativele teoretice 
ale acestui veac, însă nevoia mă îndeamnă să vă reamintesc 
cîteva din descoperirile ştiinţifice, cele mai de seamă, ale 
„acestei vremi. 

Într-adevăr, o mulțime din metodele științifice si concep- 
| tele fundamentale cu care noi astăzi în științe lucrăm, în 
această vreme au fost găsite. Nu uitaţi cà în secolul al 
XVII-lea francezul Viéte creează algebra, că italianul Car- 
dano rezolvă ecuaţiile de gradul al treilea, că Napier face 
prima tablă a logaritmilor. 

Dar progresul se face nu numai în ştiinţele matematice, 
| ci și în celelalte ştiinţe : biologie, chimie, fizică etc. 

Asa, de pildă, olandezul Van Helmont descoperă fermen- 
| tatia; un german, Gaspar Bauhin și un italian, Andrea Cé- 
| salpin, dau primele clasificări raţionale botanice, după noi 
| criterii științifice, anticipind astfel pe Linné ; francezul Am- 
broise Paré creează metode noi în chirurgie și un alt francez, 
Palissy, creează paleontologia. Leonardo da Vinci găsea în 
plimbările lui scheletul unor animale necunoscute fixate în 
straturi geologice, sau urme de frunze, fără să-și dea bine 
seama ce pot fi ele, numai bănuind. Palissy creează noţiunea 
de fosil, si în felul acesta pune bazele paleontologiei moderne ; 
un englez, medicul reginei Elisabeta, William Gilbert desco- 
peră fenomenele magnetice și compară pămîntul cu un mare 
magnet, pregătind astfel legea gravitaţiei a lui Newton. Olan- 
dezul Simon Stevin formulează, pentru prima oară, care sînt 
proprietățile planurilor înclinare, apoi paralelogramul for- 
telor, apoi legea presiunii lichidelor, după care lichidele exer- 

cită o presiune cu atît mai mare cu cît e mai mare suprafața 
pe care se aplică si, în sfîrşit, tot lui îi revine meritul de a 
fi descoperit principiul vaselor comunicante. 

Un mare nume al ştiinţei, în această vreme, e Tycho 
Brahe, care, silit să părăsească Germania, devine astronomul 
curții la Praga unde consturieste orimul observator astrono- 
mic modern. De asemenea, lui Brahe, îi revine meritul de a 
fi descoperit cîteva stele noi pe firmament. În același timp 
Kepler face o serie de importante descoperiri astronomice, 
ca, de pildă, aceea a cometei Halley, care revine la fiecare 
76 si jumătate ani — ultima oară a apărut în 1910. Tot el 
formulează legile refracției luminii. 

Dar poate că geniul științific cel mai remarcabil al vremii 
a fost Galileo Galilei, ale cărui vederi noi sînt atît de nu- 
meroase, încît simpla lor enumerare impresionează. El descrie 
mai întîi suprafaţa lunii, pe care o observă prin luneta de 
curînd descoperită de mai mulți învăţaţi, între care şi Kepler. 
Galilei descoperă inelul lui Saturn, petele solare şi periodi- 
citatea apariţiei lor, precum şi sateliții lui Jupiter. În fizică, 
pentru că toate aceste descoperiri enumerate mai sus aparţi- 
neau astronomiei, Galilei formulează legile pendulului și pune 
astfel bazele dinamicii moderne. Tot el formulează legea iner- 
fei și, în sfîrşit, construieşte termometrul. lată numai cîteva 
din cele mai de seamă descoperiri ale genialului om de ştiinţă 
care a fost Galileo Galilei. 

E adevărat că vremea noastră a lucrat în tehnică, după 
cum s-a observat adeseori, mai mult decît toate celelalte 
veacuri ale omenirii laolaltă, însă în materie de principii 
fundamentale nu a existat o vreme care să depăşească activi- 
tatea, energia, originalitatea, puterea de inventivitate a vea- 
cului al XVI-lea, 

Toată această mișcare științifică trebuia să aibă răsunetul 
ei în filozofia generală. Într-adevăr, acest răsunet se pro- 
duce. Filozoful al cărui rost istoric a fost să înregistreze acest 
răsunet a fost Francis Bacon, nobil de Verulam, înnobilat 
de regina Elisabeta, sub a cărei domnie el a deţinut demnități 
importante în stat, însă numai pentru puţină vreme, deoarece 
a fost implicat în două mari scandaluri ale timpului. El a 
fost acela care a susținut acuzaţia de rebeliune și conspirație ` 
împotriva lui Essex, fostul favorit al reginei. După execu- 
tarea contelui de Essex, într-un libel celebru (dar, după cît 

se pare, nu tocmai demn pentru reputaţia lui), Bacon continua 
a susţine acuzaţia contra nefericitului Essex. După acest scan- 
dal, a fost implicat într-un alt mare scandal politic de vena- 
litate și, convins de puternicii zilei care se temeau ca afacerea 
să nu ia proporţii si să pună în joc reputaţia mai multor 
persoane cu vază, Bacon se retrage în domeniile sale, unde 
are timp să-și redacteze operele. Între operele lui e de amin- 
üt: De dignitate et augmentis scientiarum (Despre demni- 
tatea şi sporirea ştiinţelor), apărută într-o primă ediţie la 
1605 si într-o nouă ediţie la 1623. A doua operă, şi cea mai 
de seamă a lui, e Novum organum. Cînd se face istoria filo- 
zofiei ca o înfăţişare a feluritelor doctrine filozofice care 
s-au succedat pe scena gîndirii omenești, inițiativa lui Bacon 
apare enormă. Atunci însă cînd îl așezăm în ansamblul lui 
cultural, cum facem noi la acest curs, atunci ceva din im- 
portanţa operei sale scade, pentru că ceea ce Bacon preco- 
mizeazà teoretic (ideea că filozofia trebuie să pornească de 
la observaţie şi experiment) era şi ideea pe care o aplicau, 
de fapt, oamenii de ştiinţă ai vremii: un Galilei, un Coper- 
nic, un Kepler și aşa mai departe. Bacon îşi dădea seama 
însă că, pentru ca opera filozofică să se poată împlini, trebuie 
combătute o mulțime de izvoare ale erorii şi atunci prima 
parte a operei sale constă în evidenţierea erorilor care pot 
rătăci spiritul omenesc în căutarea adevărului. Aceste erori 
sînt numite de Bacon idoli, și în scrierea sa ne arată că sînt 
mai multe feluri de idoli. Sint mai întîi aceia pe care îi 
numește : idola tribus, adică acele izvoare de eroare fixate 
în însăși firea speţei umane. De pildă, orice om, întrucît 
aparţine spetel omenești, are înclinația de a antropomorfiza, 
de a bănui sub orice formă sau în orice proces al naturii o 
voinţă si o intenţie omenească. Antropomorfismul este un caz 
tipic de ceea ce Bacon înţelege prin idola tribus. Însă în 
afară de această pricină de eroare fixată în însăși structura 
omului, în genere există pricini de eroare fixate în natura 
particulară a fiecărui om, împotriva cărora savantul trebuie 
să lupte si pe care el le numește idola specus, adică idolii peş- 
terilor, închiși în noi ca în niște peşteri. Sint apoi acele erori 
pe care el le numește idola fori, idolii bilciului, rezultați 
din natura limbajului omenesc. Limbajul omenesc ne face 
adeseori să confundăm lucrurile cu cuvintele care le desem- 
nează, să credem că discutăm despre lucruri cînd nu discutăm 

decît despre cuvinte. În sfirsit, există acele iluzii pe care şi 
le transmit generaţiile, „pe care le garantează autoritatea tra- 
digilor, dar care nu sint mai adevărate decît fabulele înfă- 
ugate de poeţi, pentru a fi reprezentate în teatre. Pe acestea 
le numeşte idola theatri. 

Idola theatri, fori, specus, tribus, iată care sint iluziile 
fundamentale impotriva cărora spiritele cercetătoare trebuie 
să lupte. 

Pentru a ajunge la raporturile fixate între fenomene, la 
legi, căci o lege în înţelesul ştiinţific modern nu e decir un 
raport permanent între lucruri, cum trebuie oare să proce- 
| dăm ? Prin metoda inductivà, răspunde Bacon, adică prin 
generalizări făcute asupra faptelor particulare. lată în ce 
constă prima operaţie pe care savantul trebuie să o între- 
prindă : observarea și experimentarea faptelor particulare, 
ca apoi, ridicîndu-se la general, spiritul să poată să formuleze 
legi. 

Metoda inductivă e, așadar, arma pe care omul de ştiinţă 
modern trebuie să o mînuiască. Despre inducție, ca unul din 
mijloacele de căpetenie ale ştiinţei, vorbise şi Aristotel în 
antichitate. Există însă o profundă deosebire între inducția 
aristotelică și inducția baconiană : inducția aristotelică, duce la 
o afirmaţie despre o clasă întreagă de obiecte, după ce afir- 
matia a fost controlată pentru fiecare obiect din aceea clasă. 
De pildă, inducția care permite să spui, în cele din urmă, 
că toate planetele din sistemul nostru se învîrtesc în jurul 
soarelui nu s-a putut face decît după ce adevărul acesta a 
fost probat pentru toate planetele în parte. Din însumarea 
| acestor adevăruri particulare rezultă afirmaţia valabilă pen- 
tru întreaga clasă. Inducţia aristotelică este o operaţie de 
însumare. 

Inducţia baconiană este altceva; ea nu este o operaţie 
| de însumare şi ea nu are nevoie să probeze adevărul afir- 
| maţiei pentru fiecare caz in parte, lucru care în unele îm- 
prejurări poate să fie imposibil. Inducţia aristotelică e posi- 
bila î întru cît privește afirmaţia că toate planetele : se invirtesc 
în jurul soarelui, pentru că planetele sînt în număr restrins ; 
e de asemenea posibilă întru cit priveşte afirmaţia că toate 
metalele sînt bune conducătoare de căldură, pentru că şi. 
numărul metalelor e restrins. Dar vă întreb pe dvs. cum ar 
fi posibilă inducția aristotelică, cît priveşte afirmaţia cá miş- 

cările pendulului sînt isocrone, adică de o parte si de alta a 
axei fixe ele depun un timp egal? Această judecată nu se 
poate verifica masurind timpul pe care îl pun toate pendulele 
din lumea de astăzi, din trecut și din viitor. Prin urmare, 
iată o afirmaţie ştiinţifică la care nu poate să ajungă in- 
ducta aristotelica. 

Si atunci ce este inductia ? Acea operaţie care surprinde 
în firea lucrurilor un raport pe care îl generalizează în forma 
unei legi, în baza postulatului universal din întreaga știință 
după care natura respectă veșnic aceleaşi procedee. 

În ce fel ajunge deci inducția baconiană la afirmaţia că 
pendulele au o mișcare simetrică isocronă ? Atunci cînd îmi 
dau seama că ceea ce produce mișcarea pendulului rezultă 
din echilibrarea a două forte, a puterii centrifugale si a forţei 
de gravitație a pămîntului, observînd chiar numai un singur 
pendul, ajung la o generalizare valabilă apoi pentru toate 
mişcările pendulelor din lume. 

Așadar, una e inducția care însumează observaţii parti- 
culare pentru a ajunge la o afirmaţie generală, pentru în- 
treaga clasă a lucrurilor din care acele fapte particulare fac 
parte. şi alta este inducția care ajunge la o propoziţie gene- 
rală, surprinzind necesitatea care leagă între ele două fe- 
nomene. 

În felul acesta Bacon fixează nu numai metoda proprie 
ştiinţei moderne, dar, în același timp, scopul ei permanent, 
găsirea raporturilor de regularitate în care fenomenele se 
succed în experiența noastră. E adevărat că Bacon a fost 
anticipat, în această gîndire a lui, de napolitanul Bertrando 
Telesio, care spunea că filozofia trebuie să citească în cartea 
naturii, dar a fost anticipat și de un alt ginditor foarte în- 
depărtat, ca timp, pentru că trăia în plin evul mediu, în 
veacul al XIII-lea şi care, printr-o coincidenţă -din cele mai 
curioase, purta același nume cu el: filozoful scolastic Roger 
Bacon. 

Roger Bacon, spre deosebire de toţi filozofii timpului 
său, credea și el că filozofia trebuie să pornească de la stu- 
diul faptelor, de la observarea naturii și afirma, în ace- 
lași timp, și propoziţia cu răsunet atît de modern, că şti- 
inga nu e ştiinţă decît în măsura în care se apropie de mate- 
matcă. 

Aceste adevăruri, pierdute pentru secole, sînt regăsite în 
Renaștere și, la sfirşitul Renașterii, sînt afirmate cu toată 
forţa de către Francis Bacon care, după cum vedeţi, nu 
a făcut altceva decît să sistematizeze iniţiativa intelectuală 
și ştiinţifică atît de bogată a vremii lui. 


DESCARTES 


Aproape contemporan cu Bacon este René Descartes (cu 
numele latinesc Renatus Cartesius). Descartes îndeplinește 
în Franţa un rol aproape identic cu acela a lui Bacon în 
Anglia ; cu toate acestea, el ajunge la rezultate diferite de 
ale lui Bacon. 

Descartes s-a născut la 1596 şi a murit la 1650. De tînăr 
s-a dedat studiului științelor naturii. Este foarte semnifi- 
cativ pentru spiritul vremii cá ceea ce îl pasiona nu erau 
anticii, preocuparea primordială a celor din timpul Renaş- 
terii, ci studiul naturii. Dezvoltind aceste predilecții creează 
geometria analitică, adică aplicarea algebrei la geometrie. 
Trăiește cîtăva vreme în viaţa zvînturată a Parisului din 
vremea sa ; dar, la un moment dat, simte nevoia să se refu- 
gieze din vacarmul lumii și să cugete în linişte la problemele 
care îi preocupau spiritul. Astfel îşi găseşte el refugiul în 
armată si în această calitate serveşte succesiv în trupele lui 
Maurice de Nassau și mai tîrziu în ale electorului de Bava- 
ria. La 1619 îl găsim în Germania într-o localitate pe lîngă 
Danubiu, în Suabia, unde noaptea de 10 decembrie va rā- 
mine celebră prin viziunea pe care a avut-o asupra întregii 
sale metode noi. 

Sint curioase ştirile pe care le avem despre viaţa lui în 
mica localitate germană de pe Danubiu. Se pare că ia acea 
dată Descartes era bolnav de piept și în frigurile bolii cuge- 
tarea lui intensificată „căpătase o luciditate şi o fervoare 
extraordinară. După citva timp se înapoiază pentru puţin 
timp în Franţa, dar intimidat de procedeele inchiziţiei, care 
arsese pe rug pe Giordano Bruno si silise pe Galileu să își 
retracteze teoriile, trece în Olanda în anul 1629, „ca într-o 
climă rece să poată filozofa mai bine“, după spusele lui, deg. 
adevărul este că Olanda protestantă era poate mai prielnică 
manifestărilor spiritului liber. Aci începe Descartes scrie- 

rea unei opere, Le Monde, in care vrea sà arate cá univer- 
sul se mișcă după legile mecanice pe care Dumnezeu si le-a 
dat sieşi în momentul creaţiunii și pe care el le respectă de 
atunci. Intimidat însă din nou de faptul că biserica catolică 
pune la index operele lui Copernic, el își distruge propria 
lui operă. În sfîrşit, intră în corespondență cu principesa 
| Elisabeta de Pfalz și cu regina Cristina a Suediei, care il 
invită la curtea ei. Însă aci e probabil cà vechea lui boală 
se agravează în contact cu clima rece a ținutului şi Descartes 
moare în același an. lată pe scurt o biografie cît mai 
cuprinzătoare a celui care a fost Descartes. Acum să trecem 
la cercetarea filozofiei lui. 

Care sint principiile metodei carteziene? Căci în filo- 
zofia lui distingem două aspecte: metafizica și metoda pe 
care a urmat-o în elaborarea principiilor sale. 

Ne vom opri ceva mai mult asupra metodei, care consti- 
tuie desigur marea inovaţie a lui Descartes, căci de la el si 
pînă azi nu s-a mai produs nici o cugetare ştiinţifică care 
să se fi abătut de la principiul acestei metode. El începe 
fundamentarea metodei sale printr-o ieșire împotriva aglome- 
raţiei de sisteme filozofice ale trecutului. Cu alte cuvinte, 
Descartes rupe cu toate tradiţiile, căci prima datorie a omu- 
lui de știință este tocmai aceasta. 

Aşadar, nu trebuie să mai primim nimic din ceea ce tra- 
ditia ne transmite fără un control riguros al minţii noastre. 

Nu trebuie să primim decît ceea ce apare clar şi dis- 
tinct raţiunii noastre. Dar cea mai clară intuiţie este aceea 
care îmi apare cu privire la felul cugetător al ființei mele. 
„Mă pot îndoi de orice, spune Descartes, dar nu mă pot în- 
doi că mă îndoiesc, că, prin urmare, cuget și exist" : „Co- 
gito ergo sum“. Dacă îmi spun că umblu, observă Descartes, 
aceasta poate să fie o simplă iluzie, un vis, dacă însă 
cuget, chiar dacă cuget în vis, aceasta rămîne o realitate. 
Astfel, prima realitate este aceea a fiinţei noastre cugetă- 
toare. 

. A doua intuiţie clară este, după Descartes, aceea a exis- 
tenţei lui Dumnezeu, căci dacă Dumnezeu n-ar exista ca 
perfecţiune, nu s-ar înţelege bine cum avem noi idee de 
i Dumnezeu. Noi sîntem fiinţe imperfecte și ceea ce este în 
| jurul nostru este de asemenea imperfect. Cum s-ar putea 
deci să avem o idee a perfecțiunii extrasă din neperfecţiune ? 

Aceasta se explică numai prin sămînţa divină pe care Dum- 
nezeu a plantat-o în noi. Dacă Dumnezeu este perfect, este 
apoi imposibil să nu existe, din moment ce existenţa este un 
atribut al perfecțiunii. Regăsiţi aci, așadar, argumentul onto- 
logic pe care pentru prima oară l-a formulat Sf. Anselm de 
Canterbury. Pentru a înţelege mai bine argumentul onto- 
logic al Sf. Anselm, voi face o digresiune filozoficá care 
và va folosi în unele împrejurări. Aşadar, trebuie să ne 
ridicăm cu mintea la identificarea existenţei cu valoarea din 
filozofia antică şi a evului mediu. Pentru noi însă, între 
existență și valoare există o deosebire fundamentală. Această 
deosebire trangantà între existenţă şi valoare nu era afirmată 
de antici. Pentru ei existenţa şi valoarea erau acelaşi lucru. 
Lumea simţurilor noastre, după Platon, era o simplă umbră 
a unei lumi transcendentale; ideale, cu adevărat reale şi sin- 
gura valoroasă. Prin urmare, pentru el, adevărata valoare şi 
existenţă erau dincolo, în lumea ideilor. Ceea ce există deci 
după antici este și valoros, i iar ceea ce nu există este neva- 
loros. Dumnezeu fiind însă suprema valoare, trebuie să aibă 
şi atributul existenţei. Acesta este argumentul ontologic, al 
Sf. Anselm, reluat acum si de Descartes, și pentru a cărui 
înţelegere trebuie să ne ducem cu mintea la identificarea 
antică dintre existenţă şi valoare. 

Dacă însă, Descartes întrebuințează atîtea argumente 
pentru dovedirea existenței lui Dumnezeu, atunci această 
existenţă nu mai este clară ER distinctă, nu mai este o in- 
tuiţie, după cum afirmase mai înainte. În adevăr, cunoaşterea 
intuitivă este cunoașterea nemijlocită, pe cîtă vreme cuge- 
tarea discursivă este un procedeu mijlocit $1 mediat, un 
raţionament întocmai ca acel pe care-l întrebuinţează Des- 
cartes pentru dovedirea existenței lui Dumnezeu. Dar aceasta 
este o obiecţie pe care o putem neglija acum. 

În ideea de Dumnezeu, Descartes află principiul care sus- 
tine. întreaga sa cugetare. Simţurile se pot înşela, dar, spune 
el, rațiunea pe care Dumnezeu ne-a dat-o nu se poate în- 
sela. Sa primim ca adevăruri ale ştiinţei numai ceea ce 
apare clar raţiunii noastre și, prin urmare, e garantat de 
Dumnezeu. În chipul acesta, Descartes întemeiază pe misti- 
cism raționalismul modern. 

Care sint însă ideile clare şi distincte pe care raţiunea 
le poate primi? Clare si distincte sînt raporturile matema- 

tice între lucruri ; determinările cantitative, raporturile nu- 
merice dintre lucruri. În felul acesta, Descartes stabileşte prin- 
cipiul rămas de atunci în picioare mult timp, că știința este 
știință numai atunci cînd se apropie de matematici. Aceasta 
însă s-a dovedit cá nu este adevărat decît în ce priveşte șii- 
intele naturale, nu şi științele istorice. 

După ce Descartes stabileşte aceste lucruri trece mai de- 
parte în dezvoltarea metodei sale, arătînd căile pe care 
rațiunea le străbate. Pentru a cunoaşte realitatea complexă 
trebuie mai întîi s-o divizăm, să urmăm drumul analizei, 
lămurind, în complexul realităţii, elementele sale simple ; 
apoi prin sinteză să recompunem din elementele ei simple 
icoana integrală a lumii. 

Căderea fiinţei omenești în păcat si în eroare se dato- 
reste întotdeauna faptului că raţiunea este întunecată de 
imaginaţie și senzualitate. Astfel, propune el un ideal etic 
socratic-stoic al omului raţional, si prin aceasta sustras riscu- 


. lui erorii și al păcatului. 


Vedeţi dar, pe scurt, în ce constau principiile metodei 
lui Descartes. 

Acum să trecem la o comparaţie între Descartes și Bacon, 
ale cărui idei le-am analizat în prelegerea trecută. Trebuie 
distins între temperamentul intelectual al ştiinţei si al filo- 
zofiei. Știința se îndreaptă către cercetarea particularului, 
pe cîtă vreme filozofia tinde la cercetarea sistematică a in- 
tegralului. Omul de știință își poate găsi tema vieţii sale în 
cercetare locală, particulară, pe cîtă vreme filozoful pretinde 
să reconstituiască sistematic realitatea. În filozofie, Bacon 
am putea spune că a reprezentat primul temperament, pe 
cînd Descartes pe cel de-al doilea. În felul acesta Descartes 
deschide calea metafizicii și a sistemelor pe care mai tirziu 
avea să le creeze în Franța Malebranche, la Amsterdam 
— Spinoza, în Germania — Leibniz, iar în Anglia — Hobbes. 

Deşi aceasta este deosebirea între Bacon si Descartes, 
există între ei și o parte asemănătoare. Bacon preconizează 
întinderea puterii omului asupra naturii, captivitatea for- 
telor ei de către om. Înstauratio Magna se mai numește De 
Regno bominis. O ambiţie asemănătoare călăuzea aspirațiile 
lui Descartes atunci cînd spunea : „Daţi-mi materia și cuno- 


ştinţa legilor conducătoare si vă creez din nou universul“, 


Există la originea acestei aspirații de stăpînire asupra puteri- 

lor naturii un substrat mistic pe care vă amintiți că l-am 
întâlnit şi la magicieni ca Agrippa von Nettesheim și Teo- 
phrastus Paracelsus care igi închipuiau că prin cuvinte și ri- | 
tualuri mistice pot ajunge la stăpînirea naturii. Vechea for-  - 
mulă magică a stápinirii naturii este acum reluată de empi- 
rismul lui Bacon şi de raționalismul lui Descartes. 


RAȚIONALISMUL CA STIL DE VIAȚĂ 


Descartes susţine că eroarea teoretică si păcatul moral 
se produc deopotrivă prin întunecarea raţiunii : eroarea prin 
întunecarea raţiunii de către imaginaţie și păcatul prin întu- 
necarea raţiunii de către sensibilitate. În felul acesta el pro- 
pune, ca model al perfecțiunii umane, atit în ordine prac- 
tică dar și în ordine teoretică, un ideal care reiese din exce- 
lenga raţiunii. Vechile timpuri ale raționalismului moral 
socratic si stoic reapar astfel. Influenţa lui Descartes a fost 

l enormă asupra vremii sale. Lui i se atribuie, îndeobște, în- 
ceputul unei culturi noi, ale cărei contraste le veţi vedea 
îndată. 

Această cultură nouă este cultura raţionalistă care se 
întinde în veacul al XVII-lea şi al XVIII-lea, atît în Franţa 
cît şi în restul ţărilor apusene ale Europei. Fireşte că dacă 
Descartes a avut o asemenea influenţă asupra timpului său, 
lucrul se datorește faptului că doctrina lui exprima tendințe 
care se găseau în vremea sa, deoarece acesta este rolul oame- 
nilor mari, de a exprima gîndirea timpurilor lor și de a le 
îndruma către scopuri oarecum. latente în cuprinsul lor. 

Renașterea am caracterizat-o drept o epocă a individua- 
lismului. Lucrurile pe care le-am spus atunci le putem spune 
și acum în legătură cu dogmatismul modern. Ce este dogma- 
tismul ? Dogmatismul, după înţelesul pe care i l-a dat Kant 
şi pe care îl intrebuingàm şi noi astăzi, este acea doctrină 
care se întemeiază pe nişte principii a căror îndreptăţire nu 
e examinată. Marele sens al formulei kantiene a fost acela 
de a pune în discuţie înseși bazele științei, înseși procedeele 
raţionale care erau înainte primite fără examen. 

Din acest punct de vedere se poate vorbi de un dogma- ` 
tism medieval, dar și de o reacțiune împotriva acestui dog- 

matism în vremea Renașterii. Într-adevăr, ceea ce caracte- 
rizează marea epocă de cultură care a fost evul mediu, nu 
este lipsa de ştiinţă, pentru că ştiinţa a fost destulă în 
această vreme ; ceea ce o caracterizează este lipsa de exa- 
minare, de cercetare a fundamentelor ei. Totul pornește de 
la anumite afirmaţii pe care spiritul nu le mai controlează 
pentru că erau garantate de autoritatea bisericii. Și împo- 
triva tuturor acestora reacționează Renașterea, punînd în 
discuție dogmele evului mediu. Afirmaţii care înainte 
erau primite, sînt transformate de Renaștere în probleme, 
pentru a le da un răspuns deosebit. Astfel, în filozofie, dogma 
după care mintea omenească, în procesele ei, putea singură 
să găsească adevărul lucrurilor, e înlocuită prin convingerea 
| că adevărul lucrurilor nu ne poate apărea decît plecînd de la 
i observaţia naturii ; în religie, dogma e înlocuită prin acea 
formă specială a Renaşterii care este Reforma, cu princi- 
piul liberei cercetări şi interpretări a textelor sfinte ; în as- 
tronomie, concepţia despre lume e înlocuită cu noua con- 
cepţie a pluralităţii lumii și a infinităţii universului ; în ma- 
terie politică, subordonarea statului bisericii e înlocuită cu 
principiul autonomiei statului față de biserică, iar dogma 
suveranităţii de drept divin e înlocuită cu principiul puterii 
monarhice obținută prin delegaţie ; în sfîrşit, dogma drep- 
tului istoric e înlocuită de principiul dreptului natural. Pre- 
tutindeni, așadar, reacțiune și examinare din nou a funda- 
mentelor. 

Renaşterea pune totul în discuţie, sparge cadrele vechi 
colective şi autoritative. Dar din această luptă se lămurește 
un nou principiu de autoritate, și anume principiul raţiunii. 
Ceea ce se poate legitima în faţa raţiunii alcătuiește, la fie- 
i care moment, principiul la care Renaşterea se oprește și pe 
| care ea îl adoptă. 
| Dar raţiunea posedă o ambivalenţă. Rațiunea are o dublă 
funcţiune în cultura omenească. Ea poate să fie un princi- 
piu de libertate, un principiu în numele căruia se autori- 
zează toate acele iniţiative care se întorc împotriva vreunei 
| forme iraționale a vieții istorice. Rațiunea legitimeazà li- 
| bertatea de gîndire, oricine poate să facă un act de nesupu- 
nere față de autoritate, oricine poate să caute să spargă ca- 
drele autoritative și colective, în care este viața culturală 
închisă, autorizindu-se de la rațiune. În numele rațiunii orice 

persoană poate să spună : refuz să mă supun, pentru cá ra- 
țiunea îndreptățește libertatea mea. În aceste împrejurări, 
raţiunea este un principiu de libertate, ba chiar mai muli 
decît un principiu de libertate, ea este o forţă revoluţionară. 

Dar raţiunea mai are o valență — ea este ambivalentă — 
ea este nu numai un principiu de libertate, dar şi un prin- 
cipiu de autoritate, de regrupare, pentru că rezultatele ra- 
ţiunii sînt prevăzute cu atributul de necesitate şi de auto- 
ritate. Ceea ce raţiunea ne învaţă că e limpede în ochii ei, 
este un lucru adevărat pentru toată lumea. Atunci raţiunea 
devine un principiu de autoritate. În felul acesta vi se lămu- 
reste mai de aproape ceea ce am înţeles prin ambivalenja 
| rațiunii: pe de o parte este un principiu revoluționar, de 
smulgere a individului din cadrele autoritative și, pe de altă 
parte, este un principiu de regrupare, de întrunire, de înca- 
drare în unitate. 

În Renaștere, rațiunea a fost folosită cu prima ei func- 
fiune, ca o forţă revoluționară, ca un principiu de libertate, 
ca un motiv care a îndreptăţit atîtea căi de smulgere din 
cadrele autoritative şi colective. În numele raţiunii au vor- 
bit filozofii care au înlocuit vechea icoană astronomică ; în 
numele raţiunii a apărut Althusius cu teoria dreptului natu- 
ral ; în numele raţiunii Grotius formulează norma juridică 
a războiului și, tot în numele ei, proclamă el toleranța ; în 
numele raţiunii s-a făcut apelul la observarea naturii ca 
metoda cea mai bună pentru cunoașterea adevărului. Pretu- 
tindeni raţiunea a fost invocată pentru ca individul să se 
smulgă din cadrele colective și autoritative ale evului mediu. 

Acum să urmărim însă a doua funcţiune a raţiunii. De 
la Descartes, rațiunea lucrează ca un factor de regrupare, 
de unificare a culturii omenești. Descartes rezumă, fără în- 
doială, întreaga muncă a Renașterii cînd afirmă primatul 
raţiunii. Însă el îi dă un alt sens. Si am spus că dacă influ- 
enţa filozofiei lui Descartes a fost atît de mare, lucrul se 
datorește, incontestabil, faptului că ea corespundea unor ten- 
dinte latente ale timpului său. Să vedem în ce constau aceste 
tendinţe ale veacului al XVII-lea francez, în care a trăit 
Descartes și care e cel mai ilustru dintre veacurile raționa- 
liste ale culturii moderne. O epocă raţionalistă, o cultură 
rationalistá trebuie să dezvolte anumite însuşiri ale raţiunii ; 


586 


anii S 


j 


tendințele ei vor fi tendințele rațiunii, $1 anume tendințele 
raţiunii ordonatoare, unificatoare, intregitoare. 

Rațiunea şi metoda raționalistă sînt două lucruri strîns 
legate inte ele. Într-adevăr, procedeele raţiunii sînt dis- 
cursive, succesive. Rațiunea porneşte din etapă în etapă pen- 
tru atingerea țintelor ei. Ea nu procedează prin salturi, prin 
cuprinderea dintr-o dată a lucrurilor, ci prin o apropiere 
sistematică de ţinta pe care și-o propune. Rațiunea trece 
prin etapele succesive ale unui proces. Însă ce este metoda? 
Nu este altceva decît adaptarea minţii la procedeele ra- 
tiunii. Metoda este, de asemenea, pásirea din etapă în etapă, 
din punct în punct, pentru a ajunge la ţinta propusă. Vedeţi 
că metoda nu este altceva decir explicitarea unor procedee 
pe care rațiunea le întrebuinţează dealtminteri și fără me- 
odă, însă mai palid decît atunci cînd le întrebuinţează cu 
metodă. 

Tendinţa aceasta către metodologie este o tendinţă foarte 
caracteristică a veacurilor ragionaliste $i mai întîi a vea- 
cului al XVII-lea. Una din primele si cele mai însemnate 
scrieri. ale veacului raţionalist este aceea a lui Descartes, 
Discurs asupra metodei. Însă metodele sînt foarte numeroase 
în secolul al XVII-lea. Ele roiesc în această vreme a ra- 
uonalismului. 

Vă voi aminti deci de L'art de penser, elaborată la Port- 
Royal, sau de opera iezuitului Bouhours care se numeşte 
Lart de bien penser dans les ouvrages de l'esprit. Dar tot 
o metodă este şi L'art poétique a lui Boileau. Din rîndul 
acestor scrieri, din rîndul acestor metode de expunere a pro- 
cedeelor rațiunii pentru atingerea unui scop oarecare, face 
parte și celebra scriere a lui Bacon. Vedeţi, dar, că aceasta 
nu este o încercare izolată a timpului, ci este una din pume- 
roasele lucrări răsărite din spiritul metodic al raționalis- 
mului. 

În sfârşit, tot metodice sint şi lucrările practice ale vremii. 
Metoda în practică se numeşte organizare. Ceea ce este 
metoda pentru teorie este organizarea pentru viaţa prac- 
tică. În veacul al XVII-lea se întîlnesc mari organizatori : 
Vauban, Colbert, Condé etc. 

Dar raţiunea presupune nu numai metodă şi organizare. 
Ea presupune şi centralizare. Rațiunea e centralizatoare. Nu 
poate să fie altfel, pentru că raţiunea lucrează cu concepte, 

cu noţiuni. Dar ce este conceptul, decît centrul de care se 
leagă o masă de impresii? Conceptul este centrul la care 
raportăm elementele periferice ale înţelegerii, ale impresiilor 
venite de la lumea exterioară. Cînd privesc, de pildă, această 
| zi de iarnă, nu o pot înţelege și nu pot să-mi dau seama de 
| ce este ea decît punînd-o în legătură cu noţiunea de iarnă. 
| A înţelege înseamnă a pune în legătură o impresie cu o no- 
| fiune pe care o imaginez așezată într-o regiune centrală a 
| sufletului meu, în rațiune. Dar raţiunea este centralizatoare 
l pentru că are totdeauna nevoie de lucruri limpezi, dispuse 
într-un plan clar, adică centrat. Limpede si clar nu poate 
| fi pentru rațiune decît ceea ce e ordonat şi dispus ierarhic 
în jurul unui centru. Rațiunea dispune, măsoară, conduce, 
distribuie masele cu simetrie, le aşează în jurul unui centru 
într-o dispoziţie radială si ierarhică. Ea ordonează, si nu 
poate ordona decît în jurul unui centru. De aceea raţiunea 
e centralizatoare, pentru că e ordonată, pentru că ea com- 
bate haosul şi tumultul. 
Ei bine, și această însușire de centralizare proprie regi- 
mului raţiunii e reprezentată în cultura veacului al XVII-lea. 
Mai întîi, în ordine politică, Ludovic al XIV-lea desfășoară 
o operă care duce la zdrobirea puterii centrifugale a nobi- 
limii franceze. În Franţa de atunci trăiau, după cum știți, 
ultimele aspirații către independenţă ale feudalilor, pe care 
Ludovic înţelege să le folosească, dar nu după experiența 
regretabilă a trecutului. Aceste puteri insurgente sînt domes- 
ticite şi aduse în jurul curții regale de către Ludovic al 
XIV-lea. La 23 de ani, Ludovic al XIV-lea declară că înţe- 
lege să guverneze prin sine însuși, căci statul nu este decit el 
însuși: „L'état c'est moi!“ Absolutismul nu este însă alt- 
ceva decit tot o expresie a centralismului, expresie proprie, 
| la rîndul ei, regimului rațiunii. 

Dar veacul al XVII-lea cunoaște nu numai o centralizare 
politică, dar și o centralizare mondenă, adică a vieţii de 
societate. Lumea trăia în acest timp după normele făurite, 
impuse si recomandate de acele centre de viață cum erau 
saloanele marchizei de Rambouillet, sau la curtea regală de 
la Versailles. De aci pornea tonul — și ambiția generaţiei 
era să prindă, cu urechea fină, acest ton. Dar această ten- 
dintá de a te adapta, fiecare, la indicaţiile pornite din aceste 

centre nu este altceva decît tot centralism şi, prin urmare, 
tot rationalism. 

Centralism aflăm apoi si în graiul timpului. Acum este 
timpul cînd dialectele își pierd puterea și se simte nevoia 
creării unei instituţii pentru fixarea unei limbi moderne, pe 
care apoi orice francez cult trebuie să o adopte. Această 
instituţie este Academia Franceză, al cărei scop nu era altul 
decît această centralizare a limbii și raţionalizarea ei, prin 
definirea sensului precis al cuvintelor. 

În sfîrşit, centralizare religioasă. Biserica Franţei zgu- 
duie jugul Romei și se creează biserica galicană, si, în același 
timp, după ce bunul rege Henric al IV-lea recunoscuse prin- 
cipiul toleranţei prin cunoscutul său edict din Nantes, edic- 
tul este anulat şi conştiinţele sînt forțate să se grupeze către 
centrul de viaţă catolică al ţării sau să iasă din cuprinsul 
ţării. 

Rațiunea nu e însă numai metodă, nu este numai centra- 
lizare, este si disciplină. Rațiunea cere, iubește, disciplina, 
pentru că contrariul disciplinei este arbitrarul, elementul 
întîmplător, nemotivat, adică tot ceea ce scapă de sub con- 
trolul raţiunii sau ceea ce nu poate primi motivarea ei. 

Disciplină vom găsi deci atit în literatura cît şi în viaţa 
de societate. Cele mai mici gesturi din această viaţă erau 
dominate de ceea ce se numește etichetă, care nu este deci 
altceva decît disciplină aplicată la viaţa socială. Eticheta 
era marele regizor al vieţii, ea guverna cele mai neinsem- 
nate gesturi ale zilei, felul de a da mîna, de a te apleca, 
în raport cu situația ta și aceea pe care o are convorbi- 
torul tău. Ludovic al XIV-lea respecta eticheta cu atita 
jertfire de sine, încît prinţul moştenitor al Prusiei, Frederic 
(mai tîrziu Frederic al II-lea), a spus odată cu mult spirit: 
„Dacă aş fi fost Ludovic al XIV-lea, primul meu act de 
guvernămiîut ar fi fost să numesc un vicerege, care să fi 
avut funcțiunea de a împlini toate regulile etichetei.“ 

Așadar, disciplină în toate domeniile ; dar si în natură. 
Însăși natura era captată de om și supusă voinţei sale dis- 
ciplinate. Gindiţi-vă la acele grădini ale lui Lebrun în care 
arborele nu mai trăia şi nu mai palpita cu energia lui na- 
turală. Frumuseţea dezordonată a naturii e dispusă şi tăiată, 


“încadrată, unificată. Aceeaşi voință de disciplină se exprimă 

lată citeva trăsături care nu sînt ale filozofiei lui Des- 
cartes, ci ale veacului în care această filozofie s-a dezvol- 
tat. Ce departe sîntem, cu toate acestea, de raționalismul 
Renaşterii ! Raționalismul atunci era un argument pentru in- 
divid, un sprijin pentru independenţa sa, un motiv al in- 
surgenţei, al rebeliunii lui. Acum, raţiunea este altceva, un 
factor de regrupare, de integrare, de temperare si un factor 
de autoritate. 


IDEALUL MORAL AL CLASICISMULUI 


| Rațiunea, care fusese întrebuințată în Renaștere ca un 
principiu individualist, ca un principiu de libertate, de smul- 
gere din marile cadre de viaţă, este folosită acum ca un 
principiu de autoritate, căci raţiunea este ambivalentă, ea 
poate fi folosită în ambele aceste direcţii. Poate însă că nică- 
ieri mai bine decît în idealul moral al acestei epoci nu se 
exprimă tendinţele sale profunde. 

Care este idealul mora! al veacului clasic francez? Este 
ceea ce, cu un cuvînt adeseori întîlnit în scrierile timpului, 
! se numeşte „lhonnête bomme“. L'bonnéte homme nu se poate 
traduce cu „om cinstit“ pentru că cinstea, desigur, intră în 
caracterul acestui honnête homme fără să fie unica sa însu- 
sire. L'bonnéte homme, omul ideal al clasicismului francez, 
este tinta aspirațiilor sale. Nu importă prea mult, în defini- 
tiv, de cite ori acest ideal s-a realizat, de cite ori în istoria 
acestui timp întîlnim ființe cărora să li se fi potrivit atri- 
butul de þonnête homme ; ceea ce importa este că el plutea 
ca un model ideal care conducea aspiraţiile etice ale timpului 
şi cá în felul acesta este caracteristic, hotărîtor pentru carac- 
terizarea tendinţelor profunde ale acestei societăţi. 

Să căutăm, prin urmare, să desfășurăm cîteva din tră- 
săturile omeneşti ale acestui bonnéte homme, să descriem 
structura sa morală, convinși că în felul acesta vom înainta 
în cunoștința caracterelor acestui veac de cultură. L'bonnéte 
homme este condus de rațiune. În organizarea sa sufletească 
raţiunea este facultatea predominantă. Sufletul omului ideal 
al veacului al XVII-lea este dominat de rațiune. Rajiunea 
| îl cálauzeste si îi combate, prin urmare, pornirile instinc- 
tive sau pasionale ale sufletului. 

Scriitorul care în tragedile sale a înfățișat acest om 
ideal al veacului al XVII-lea este Corneille. Corneille, în- 
tr-adevăr, în conflictele pe care le dezvoltă în sufletul per- 
sonajelor sale, le face totdeauna să se decidă pentru punctul 
de vedere al stăpinirii de sine, al reprimării pasiunilor și 
pentru afirmarea raţiunii. Însă nu numai Corneille, ci şi 
Racine, desi, fireşte, el este ceva mai indulgent pentru pa- 
siunile omeneşti. Dacă totuși rechemagi în amintire figuri 
ca aceea a Andromacăi, a Berenicei, vedeți că stăpinirea de 
sine, consecventa, cumpătarea, este adeseori caracteristică si 
pentru Racine. 

Dar nu numai în teatrul timpului, ci şi în romanul 
timpului întîlnim aceeaşi trăsătură. Cel mai caracteristic ro- 
man al acestei vremi este Princesse de Cleve al d-nei de 
Lafayette, unde se descrie un caracter înalt care, atins de 
contagiunea teribilă a iubirii, ştie să-şi păstreze demnitatea 
și stăpînirea. Această rațiune, după care lbonnéte homme se 
conduce, evită toate asperităţile, ea este duşmana exceselor de 
tot felul, căci excesele nu sînt adecvate acestei rațiuni de 
care omul ideal al clasicismului francez se conduce. 

Foarte interesante, din acest punct de vedere, sint unele 
spicuiri care se pot face în autorii dramatici ai timpului. 
laii, de pildă, pentru a vă cita numai unul dintre exemplele 
numeroase care pot fi grămădite în această privinţă, cuvin- 
tele lui Philinte din Mizantropul lui Moliere: „Rațiunea 
desávirgità fuge de orice excese şi îţi impune să fii înțelept 
numai cu sobrietate“. Astfel de principii sînt însă afirmate 
nu numai de poeţii timpului, ci și de filozofii lui. Este 
foarte interesant de a pune în paralelă citatul din Moliére 
cu niște cuvinte din Discursul asupra metodei lui Descartes. 
Astfel spune Descartes că „între mai multe opinii deopotrivă 
primite eu nu aleg decît pe cele mai moderate, atît din pri- 
cină că ele sînt totdeauna mai comode pentru practică si de- 
sigur mai bune, cît si pentru motivul că orice exces este rău 
deoarece te poate deturna din calea cea bună ; este mai bine 
atunci să alegi un drum care să nu te îndepărteze prea mult 
de această cale care rămîne totdeauna la mijloc“. Această fugă 
de extremităţi, de exces, această iubire a moderaţiei, a căii 


“de mijloc, acest regim al mediocrităţii, în înţelesul etimo- 


logic al cuvîntului, este ceva care ţine de stilul raţiunii, 
care conduce pe omul ideal al clasicismului francez. 

Dar rațiunea nu numai că evită excesele, că fuge de 
extremități și iubește mai degrabă moderaţia şi sánatoasa 
cale de mijloc, ci rațiunea ştie, în același timp, să se mărgi- 
nească, să recunoască faptul că realitatea este mai bogată 
decît apare în ochii rațiunii și că, prin urmare, sînt pro- 
bleme şi dificultăți ale vieții unde rațiunea se dovedește ne- 
putincioasă. Este poate triumful virtuții modeste care animă 
raţiunea în această recunoaștere că puterea ei nu este uni- 
versală. 

Asa, de pildă, în legătură cu această trăsătură a raţiunii 
se clasează celebra distincţie pe care filozoful Blaise Pascal 
o făcea între spiritul de geometrie și spiritul de fineţe 
(l'esprit de gtometrie et l'esprit de finesse). Spiritul de geo- 
metrie, spune Pascal, este acela care recunoaşte identități 
între elementele realităţii şi treceri bruște, surpate între ele ; 
acela care este atent să perceapă mai mult discontinuitatea 
dintre lucruri. Spiritul de fineţe însă percepe nuanțele, tre- 
; cerile nesimţite dintre lucruri, este acela care dă seama că 
| întreaga realitate nu se poate rezolva in deducții si in- 
ducti raționaliste, ci este în ea un element fluid pe care 
trebuie să-l perceapă cu ceva mai delicat decît cu rațiunea, 
cu instinctul şi cu sentimentele sale. 

Rațiunea doreşte însă să ajungă la cunoștința omului. 
Rațiunea clasicismului francez este psihologistă ; în mare 
măsură psihologismul domină întreaga creaţie culturală 
a timpului. Racine, în prefața pe care o ataşează tragediei 
| sale Phedra, spunea cà din toate piesele pe care le-a făcut 
mai înainte, Pbedra este desigur „cea mai rezonabilă“, 
| Phedra este personajul „le plus raisonnable au théâtre“. Phe- 
dra nu este rezonabilă, ea este călăuzită de pasiuni violente. 
Rezonabil vrea să spună însă aci bine pictat, fidel înfățișat 
din punctul de vedere al psihologiei. Cuvîntul apare cu o 
întrebuințare foarte caracteristică pentru a dovedi această 
orientare psihologică a raţiunii, care era stimată și cultivată 
în veacul clasicismului francez. 

În adevăr, genurile literare care răsfrîng această trăsă- 
tură a veacului al XVII-lea sînt toate psihologice. Tragedia 
franceză este o tragedie psihologică; nu mai avem de-a 
face cu elementul tragic pe care îl fixează în lume voința 
nepătrunsă a destinului, ci avem de-a face cu un tragic care 
rezultă din însăși organizarea psihologică a omului. 

Comedia molierescă este şiea psihologică. În sfirgit, dis- 
cursurile religioase ale lui Bourdaloue sau Bossuet sint şi ele 
în mare parte o analiză a pasiunilor omenești. 

Dar mai caracteristic decit toate aceste genuri este acela 
pe care îl impune Franţa in lume, anume genul moralismu- 
lui, al reflecților relative la mecanismele care mişcă psiho- 

logia umaná. 

i Poate că scriitorii cei mai caracteristici pentru această 
latură a spiritualității franceze sînt așa-numiții moralişti ai 
timpului : La Bruyère, La Rochefoucauld ş.a.m.d. Toţi aces- 
tia, împreună cu poeţii tragici pe care i-am amintit mai 
înainte, ilustrează această înclinaţie a vremii, caracteristică 
pentru raționalismul ei. 

Rațiunea omului ideal al veacului al XVII-lea are însă 
şi alte caractere. Evitind toate extremităţile si orice excese, 
iubind mai degrabă calea de mijloc a moderaţiei, a cum- 
pătării, a modestiei, rațiunea clasică franceză este, în acelaşi 
timp, o rațiune conformistá din punct de vedere social, ea 
respectă ordinea stabilită, ştie să se supună punctului de 

| vedere al autorităţii, pentru că iubește liniştea persoanei pe 
care ea, raţiunea, trebuie să o asigure. În această privinţă 
sînt de asemeni foarte caracteristice cuvintele pe care Descar- 
tes le notează într-o scrisoare adresată principesei Elisabeta 

| de Pfalz, cu care era în corespondenţă, împărtășindu-i ideile 

i sale de morală şi în care-i spunea că nu se poate concepe 
om degajat cu totul de orice obligaţie faţă de familia sa, 
faţă de cetatea sa şi față de umanitatea întreagă, şi că ceea 
ce este în legătură cu interesul comun are totdeauna mai 
multă valoare decît ceea ce nu este decit în legătură cu 
interesul propriu. 

Lucrul se înţelege bine dacă ne gîndim că cultura aces- 
| tui veac este o cultură prin excelenţă socială, că toate va- 
| lorile sînt pregătite în societate, cà spiritul de societate stră- 

Date şi conformeazà mai toate manifestările de cultură ale 
acestei vremi. Omul clasic francez, Phonnête homme, este 
deci respectuos faţă de societate şi se încadrează cu ușurință 
| în planul general, în economia generală a societăţii. Gestu- 
rile de protestare, izbucnirile revoluţionare sint cu totul 
străine de firea sa ; căci lucrul acesta ar fi sunat în veacul 
al XVII-lea ca un exces grotesc, cu totul străin de spiritul 
rațiunii, căreia îi place armonia, cumpătarea şi care, ca atare, 

recomandă această uşoară şi modestă încadrare în economia 
generală a societăţii. 

Dar tocmai pentru că lbonnéte homme este un om so- 
cial, tocmai de aceea el detestă mai mult ca orice diformi- 
tatea și viciul sufletului omenesc social. Acea diformitate și 
viciul sufletesc care rezultă din excesele vieţii de societate, 
tocmai din excesul dorinţei de a fi în fiecare moment în 
conformitate cu viaţa socială, chiar dacă conştiinţa ta pro- 
prie ar dori mai degrabă să ia un alt drum, acest viciu și 
această diformitate se numesc ipocrizie. Ipocrizia este apa- 
riga problematică care răsare pe solul vieţii sociale, unde 
pot crește și atîtea flori frumoase. De aceea ipocrizia este 
un sentiment adeseori folosit în literaturile timpului. Ea este, 
în tot cazul, subiectul primei mari comedii a secolului, Le 
menteur de Corneille şi subiectul celei mai mari comedii a 
secolului, Tartuffe a lui Molière. l 

În sfîrşit, această rațiune, pe care omul a urmărit-o în 
atîtea aplicații ale sale, care este capabilă, prin urmare, să 
domine tumultul primejdios al pasiunii, care evită excesele 
şi extremităţile, care ştie să se mărginească şi să recunoască 
raza sa limitată de acţiune, raţiunea psihologistă, raţiunea 
care recomandă conformismul la viaţa socială, raţiunea 
aceasta, în același timp, recomandă, scuză și legitimează in- 
teresul de persoana proprie ; un anumit egoism, înţelept, tem- 
perat, intră perfect în stilul raţiunii. Rațiunea recomandă 
ca omul să nu piardă niciodată din vedere cultivarea inte- 
reselor proprii. Foarte caracteristică este vorba care se spune 
de obicei şi care desigur că datează din această vreme pentru 
că o caracterizează foarte bine, vorba despre „caritatea bine 
cugetată, care începe prin tine însuţi“. 

Sint o mulțime de trăsături ale literaturii din această 
vreme care ar putea documenta această tendinţă temperat 
egoistă a omului ideal al veacului al XVII-lea: Iată, de 
pildă, pe aceeași Princesse de Cléve din romanul d-nei de 
Lafayette, ajunsă în momentul în care putea să urmeze 
înclinaţiei sale ca să se căsătorească cu iubitul ei, pentru cà 
era liberă. Ea nu urmează totuşi inclinagiei sale, pentru cà 
își spune că o pasiune atît de puternică ca aceea pe care a 
incercat-o este capabilă să aducă desigur noi tulburări în 
viaţa sa şi că este mai bine și mai prudent, în interesul aces- 

tui egoism temperat al persoanei, să se pună si de aci îna- 
inte la adăpostul marelui suflu devastator al acestei iubiri. 
! lată o serie de trăsături care completează tabloul aces- 
tui bonnéte bomme, un tablou care nu este nicidecum sublim, 
care n-are în nici un punct al său perspective márete, dar 
care reprezintă un echilibru realizat în mic, în dimensiunea 
redusă a sufletului. Virtutile pe care omul clasicismului 
francez şi poate și francezul zilelor noastre le iubește mai 
mult sînt virtuțile cumpătării, modestiei, măsurii, a unui 
egoism temperat. Niciodată această formulă, prin măsura 
ei valabilă pentru masa cea mai mare a omenirii, nu a fost 
realizată mai bine decît în veacul clasicismului francez, și 
| ' anume în această formă a tendinţelor sale etice, care între- 
gesc idealul său moral, Pbonnéte homme. 

Și acum ne-am putea întreba cum s-a format acest ideal, 
| din ce procese culturale ale timpului s-a organizat idealul 
| acesta al lui bonntte bomme. Cu uşurinţă putem distinge 

' - în structura lui morală îndoita linie a unor influențe si 
dubla sa sorginte, care s-au întîlnit și s-au contopit in orga- 
; nizarea lui sufletească. 

Mai întîi, o linie de influenţe care pornește dintr-o sor- 
ginte antică. L'bonnéte homme este adaptarea modernă a 
| idealului înţeleptului antic, așa cum l-a prelucrat, pe de o 
i parte, filozofia socratică, pe de altă parte filozofia stoică. 
| Socrate este cel dintii ginditor în filozofia europeană care 
socoteşte că raţiunea oamenilor nu este destul de dezvoltată 
şi că ar fi suficient ca această rațiune să se dezvolte desă- 
virsit pentru a elimina ocazia tuturor relelor din sufletul 
| òamenilor și societăţii omenești. Răul, spune el, este igno- 
rantà, iar binele este știință. Știința, progresul rațiunii, poate 
înlocui răul, îl poate îndrepta. Astfel de idei rămîn totdeauna 
la baza eticii antice. Stoicii, care dau o nouă strălucire 
socratismului moral, consideră și ei pasiunile ca niște boli 
| ale sufletului. Acest primat al raţiunii, această credință în 

puterea ei binefăcătoare apare și în idealul moral al cla- 
sicismului francez. 

Însă în compoziţia aceasta se mai varsă și un alt izvor, 
de data aceasta un izvor creștin. L'bonnóéte homme este o 
sinteză de înțelept antic si de sfint creștin. În adevăr, în 
această putere a personajului numit lbonnéte homme de a se 

domina, de a imola înclinațiile cele mai prolunde ale sutle- 
iului, recunoastem puterea de auiodominare a ascezei cres- 
tine, a stăpinirii de sine deprinsă în practica virtuţilor crey- 
unesti. Idealul lui bonnête homme este ati de comple: 
pentru a de fapi, el rezuma influente culturale pornind 
de la polii opuși ai spiritualității ṣi concentrează in sine 
veacuri numeroase de experiență morală. 

Cum a fost însă posibilă această simeză? Aceasta fn- 
wunire de elemente deosebite ne-o dovedeşte posibilă însuși 
examenul noţiunii de ratiune din acest veac. Intr-adesár, 
rațiunea clasicismului francez este profund deosebită de ra- 
tiunea Renaşterii. Rațiunea Renaşterii era un element uman 
prin excelenţă. Măsura faptelor și valorilor omeneşti Renas- 
terea nu o mai căuta într-un principiu care depășea umani- 
tatea, ci o căuta în interiorul şi in sinul umanităţii însăși, de 
unde și numele de umanism, care se dă culturii Renaşterii. 
Valorile omeneşti nu mai sint definite sau precizate în a: 
ceastă vreme în raport cu principiile care ar depăși vmani- 
tatea, cum era altădată în evul mediu. Pentru Renaster 
valorile se precizează în raport cu un principiu care se gă- 
seste în interiorul umanităţii. 

Veacul clasic francez revine însă la punctul de vedere 
medieval, desi continuă să menţină rațiunea ca un principiu 
călăuzior al timpului, căci rajunea in care crede omul cla- 
sicismului francez este o rațiune de origine divină, este o 
sămînţă fixată în noi de către divinitate. Această vedere am 
regăsit-o la baza demonstrațiilor lui Descartes, atunci cînd 
Descartes ne spune cà dacă intuiţiile clare și evidente sint 
sigure şi le putem primi ca adevărul lucrurilor, împrejurarea 
se datorește faptului ca Dumnezeu, care a pus rațiunea in 
noh nu putea să nu asigure, în acelaşi ump, adevarul intui- 
piler sale. Veacul al XVII-lea, prin urmare, este un veac 
care îşi defineşte valorile sale în raport cu criterii care de- 
pàsesc umanitatea, si din acest punct de vedere veacul al 
XVII-lea întruneşte caracterele care au aparţinut celorlalte 
Gouà epoci anterioare de cultură. Atunci înţelegem de ce, 
in viziunea sa morală despre om, veacul al XVII-lea puea 
sà combine un izvor care pornea din adincurile raţionalis- 
mului antic cu unul care pornea din practica ascezei și jertfi- 
rea de sine a creștinismului. 

INFLUENȚA METAFIZICII SECOLULUI AL XVIT-LEX 
ASUPRA DEZVOLTARIL STINTI MODERNE 


În prelegerile trecute ne-am ocupat despre Descartes ca 
întemeietor al raționalismului modern. În această privinţă 
am arătat că prin critica autorităţilor, prin hotarirea de-a 
nu urma decit intuiţiile clare şi distincte ale raţiunii, Des- 
cartes. merită, într-adevăr, titlul de părinte al filozofiei mo- 

erne. Am arătat în ce măsură raţiunea folosita ca un prin- 
cipiu de autoritate a lucrat în veacul al XVII-lea pentru 
a determina structura morală a acestui veac, a clasicismu- 
lui Francez, Dar despre Descartes spuneam, in acelaşi timp, 
Cà este întemeietorul unci mari mișcări filozofice cuprinsă 
sub numele de metafizica veacului al XVII-lea. 

imr-adevăr, Descartes recomandă metoda analitică-sinte- 
ucă pentru a obține icoana teoretică integrală a tumul. Era 
convingerea lui Descartes că, urmărind prin analiză prin- 
cipuile cele mai simple ale lumii, putem apoi, prin opera de 
sinteză, sà le recombinăm pentru a obţine icoana integrală 
a universului. Filozofia lui Descartes solicita, asadar, spiritul 
de sistemă, credinţa că, dezvoltindu-se, cugetarea omenească, 
poate cu uşurinţă să ajungă la sisteme de [ilozofie. Sistemele 
metatyzice din veacul al XVII-lea, adică ale lui Spinoza si 
Leibniz, se dezvolră dintr-o dificultate a gindiri lui Descar- 
tes, lăsata de acesta nerezolvată. 

Descartes afirmase un dualism al substanţei universale : 
planul substanței spirituale, a! constiintei, și planul substanței 
materiale, a cărei insusire principală este intinderca sau spa- 
tiul Universul e, așadar, pe de o parte conștiință, cugetare 
(pensee), pe de ahi parte e spaţiul, întinderea (ctendue). 
Există însă o serie de fenomene pe care le desemnăm sub 
numele de fenomene de cauzalitate psiho-fizicá, care ar arăta 
că există o influență reciprocă între cugetare si spaţiu. Există 
o reciproca influenţă între cugetare si întindere. Crmind spi- 
ritului șriinţilic al umpului, Descartes dorea să precizeze 
chiar locul in care acest schimb se petrece, si ajungea la 
sanctuzia că acest loc trebuie să fic glanda pineală i, singurul 
putres nepereche al creierului. Faptul cá există o singură 
glandă pineală era pentru Descartes o EAS dovadă destul 
de slabă în ochii noștri, că aci ce sediul în care se petrece 
influenţa corpului asupra spiritului, a nd asupra cu- 

getării și a cugetării asupra întinderii. Aceasta e însă o 
greutate de ordin teoretic, pentru că substanţa, prin însăși 
definiția ei, e acea realitate care există în sine și prin sine, 
și pentru a cărei înţelegere nu e nevoie de reprezentarea 
nici unei alte realităţi în afară de ea. Substanţa e autonomia 
absolută. Nu se poate concepe substanță făra autonomie 
absolută. Dacă admitem însă că între cele două substanţe 
există o comunicaţie, atunci ele nu sînt autonome, ci sînt 
dependente una de alta. Aşa că afirmînd existenţa a două 
substanțe pe lume trebuie piná la urmă să recunoaștem im- 
plicit că acestea nu sînt substanțe de vreme ce se influen- 
țează și se determină reciproc. lată deci în ce constă difi- 
cultatea sistemului lui Descartes. Mai era însă încă o greu- 
tate, și anume aceea că substanţele, cugetarea si întinderea, 
sînt pentru Descartes substanțe imperfecte, create de o sub- 
stanță perfectă, de Dumnezeu. Aşadar, nu există numai două 
substanțe, ci trei. Dar dacă ele sînt create de Dumnezeu, 
atunci nu mai sînt substanțe. lată o serie de greutăţi de 
ordin teoretic pe care Descartes le-a lăsat moștenire ; o moş- 
tenire din care se dezvoltă sistemele de metafizică ulterioare : 
sistemul lui Malebranche, sistemul lui Spinoza, sistemul lui 
Leibniz. 

Mai întîi acela care încearcă o rezolvare a acestor difi- 
cultăți e Geulincx şi apoi Malebranche. Geulincx arată că 
între spirit şi materie nu există, de fapt, legătură cauzala, 
în sensul unei mișcări transmisă de la un corp la altul. Dar 
că între aceste două substanţe există o altă legătură: ceea 
ce se petrece în ordinea materială e numai ocazia celor 
ce se ivesc în ordinea spirituală. Materia nu e cauza spiri- 
tului, după cum nu e adevărat nici inversul, ci numai cauza 
ocazională a spiritului. Dumnezeu a rînduit desfășurarea 
acestor două planuri ale realităţii în așa fel încît orice mo- 
dificare în planul întinderii să corespundă cu o modificare 
în planul cugetării, al spiritului. lar ceea ce se petrece în 
planul întinderii, comparat cu ceea ce se petrece în planul 
spiritului, nu e decit ocazia care provoacă intervenţia lui 
Dumnezeu pentru a menţine paralelismul acesta etern. Acesta 
era răspunsul pe care îl dă Malebranche. Un răspuns care, 
desigur, nu e în spiritul nostru, pentru că ocoleste greută- 
qile, făcînd să intervină factorul supranatural. 

Un alt răspuns dà Spinoza. Pentru Spinoza nu există 
două substanţe. Spinoza termină definitiv cu dualismul car- 
tezian. Pentru el nu există decît o singură substanţă, și 
anume : Dumnezeu. Dumnezeu e substanţa unică şi univer- 
sală. Dumnezeu are însă două atribute : spiritul gi materia, 
cugetarea și întinderea. Iar aceste două atribute au nume- 
roase și variate moduri, adică toate aspectele lumii materiale 
și spirituale. Dumnezeu dezvoltindu-si logic principiul sáu 
provoacă întreaga varietate a acestei lumi. 

Vedeţi cá în felul acesta se evita greutatea lăsată moş- 
tenire de Descartes, căci dacă, într-adevăr, există un para- 
lelism între spirit si corp, aceasta rezultă din faptul cà în 


. ambele planuri ale realităţii își dezvoltă esența sa dumne- 


zeirea. 

La aceeași greutate răspunde, în felul său, Leibniz, cînd 
emite ipoteza armoniei prestabilite. Lumea, pentru el, e o 
colecţie de puncte energetice care sînt armonizate între ele, 
cum ar fi ceasornicele din atelierul unui ceasornicar, care 
sînt puse să arate veșnic aceeași oră. Nu putem însă să 
intrăm în dezvoltarea amplă a acestei materii, pentru că nu 
aceasta e preocuparea cursului nostru. Cursul nostru este un 
curs despre dezvoltarea ideilor fundamentale ale culturii mo- 
derne si împrumută numai atit cît e necesar pentru scopurile 
sale din dezvoltările altor discipline. Noi vrem să arătăm cum 
s-au format categoriile fundamentale ale culturii moderne ; 
care sînt rezultatele unor lungi dezbateri desfăşurate în decurs 
de veacuri. Prin urmare, nu vom întirzia prea mult asupra 
acestor lucruri şi vom trece la o sarcină mai apropiată de 
spiritul cursului nostru, întrebîndu-ne care a fost rezultatul 
acestor speculații de metafizică. Primul lucru pe care îl pu- 
tem afirma de pe acum e că principiile fundamentale ale 
gîndirii științifice s-au format pentru noi din această fră- 
mîntare a metafizicii veacului al XVII-lea. Această frămîn- 
tare de gîndire este aceea care a produs acele cîteva vederi 
principiale pe care le găsim la baza mentalități științifice 
moderne. Se poate într-adevăr vorbi de o apariţie a științei 
moderne din spiritul merafizicii din veacul al XVII-lea. Să 
examinăm cîteva din aceste legături ale timpului nostru cu 
acele deschideri de drum care se desfac din mișcarea meta- 
fizică a veacului al XVII-lea. 

Mai întii, din faptul cà metafizica cartezianà și urmașii 
ei afirmau că universul se dezvoltă în două planuri, al ma- 
teriei gi al spiritului, decurgea o consecință capitală, și 
anume : aceea cà materia nu trebuie să fie explicată decît 
prin antecedentele ei. Procesele materiei nu se pot explica 
decît tot prin procese materiale, în lumea materiei cauza- 
litatea rămîne totdeauna pur materială. Unor fenomene ma- 
teriale nu trebuie să le căutăm decît cauze materiale. Ideea 
alcătuia o inovaţie pe vremea aceea. Amintiţi-vă de ceea 
ce vă spuneam privitor la magia Renaşterii, care afirma că 
la baza fenomenelor materiale pot sta cauze spirituale. Un 
singur cuvînt pronunţat de magician poate să fie destul de 
puternic pentru a schimba cursul fenomenelor naturii. Magia 
amesteca în orice moment planul spiritual cu cel material. 
lată însă o credință care devine imposibilă în momentul în 
care se afirmă autonomia celor două planuri ; pentru că, de 
fapt, în ele se dezvoltă două substanţe deosebite și natura 
substanțelor e de a fi autonome. Afară de aceasta, ştiinţa 
mai veche căuta în natură o cauză finală, scopuri. Ştiinţa 
nouă rezultată din metafizică renunță de a mai căuta sco- 
puri. Ea se mulțumește de a căuta cauzele eficiente, meca- 
nice, ale fenomenelor. 
| Ce deosebire e între cauzele eficiente si cauzele finale? 
| Procesele finaliste lucrează cu reprezentarea unui scop. 
Procesele eficiente lucrează fără reprezentarea unui scop, Fi- 
nalitatea presupune cauza posterioară efectului, pe cînd în 
cele mecanice cauza e anterioară scopului. 

Ei bine, ştiinţa mai veche socotea că realitatea e condusă 
de cauze finale: atunci cînd am explicat icoana astronomică 
a evului mediu, spuneam că obiectele grele tind spre centrul 
pămîntului, pentru că acolo e locul lor natural. Va să zică 
se explicau anumite fenomene ale naturii prin anumite 
scopuri. Mișcarea care a îndrumat însă ştiinţa modernă către 
explicaţiile mecanistice e tocmai metafizica veacului al 
XVII-lea. Astfel, Descartes afirmă că scopurile lui Dum- 
nezeu sînt nepătrunse, știința, prin urmare, nu trebuie să 
| se preocupe de ele. Dacă e adevărat, cum spune Spinoza, că 
totul se dezvoltă cu necesitate din esenţa lui Dumnezeu, e 
inutil să mai căutăm scopul fenomenelor de vreme ce ele 
sînt apărute din principiul acesta de consecvente logice. Ast- 
fel se ajunge să se renunțe la cercetările finaliste. 

În fine, metafizica acestui veac mărește credința în uni- 
tatea și identitatea tuturor părţilor universului. Această pro- 
| poziţie nu era acceptată încă de icoana astronomică a evului 
mediu, după care universul se despică în două : lumea supe- 
rioară (a stelelor) şi lumea sublunară, o lume inferioară. 
Aceasta este însă o propoziţie pe care știința nouă nu o 
mai aprobă. Acelaşi sistem de forţe lucrează în toate părţile 
lumii materiale. Newton socotea că aceeași e puterea care 
face să cadă mărul putred de pe craca care-l poartă, ca si 
puterea care mișcă astrele din univers. Legea gravitaţiei uni- 
versale e, prin urmare, unică si identică. Un astfel de prin- 
cipiu e aplicat în 1626 de medicul francez Harvey, care 
descoperă mecanismul circulaţiei sîngelui. Se dovedeşte că 
sîngele se mişcă după pricini mecanice, întocmai cum se 
| mișcă o locomotivă. Mecanismul circulaţiei sîngelui dovedește 
| astfel că lumea materială e străbătută de principii identice. 

Din aceeași credință se dezvoltă preocuparea de a studia 
reflexele animale, de pildă cum se întîmplă în Olanda și în 
Germania, gi se dezvoltă şi afirmaţia lui Descartes cà ani- 
;, _malele nu au suflet, cà sint nişte simple automate. 
| În sfîrşit, o altă consecință importantă a mişcării me- 
tafizice e rezolvarea calitativului în cantitativ. Ai văzut 
că preocuparea lui Descartes era să găsească care sînt ele- 
mentele simple ale lumii și cu ajutorul lor să reconstituiască 
| complexele acestei lumi ; să reconstituiască, adică să recom- 
bine numeric. Ceea ce e real și în același timp simplu în lu- 
cruri sînt numai elementele lor cantitative. Si atunci sarcina 
| ştiinţei nu poate să fie alta decît sub aspectele calitative ale 
lucrurilor sà regaseasca elementele cantitative care stau la 
baza lor. Sarcina ştiinţei nu devine decît pur cantitativă. 

Procesele acestea mecanice şi cantitative, pe care ştiinţa 
şi le propunea ca scop, încep să devină și scopul studiului 
oricărui obiect. Era, de pildă, în spiritul vremii să vorbeşti 
de o mecanică a pasiunilor omeneşti. Astfel, întrebîndu-se 
| Descartes care sînt elementele simple care stau la baza pa- 
siunilor umane, răspunde : admiraţia, iubirea şi ura, dorința, 
tristețea și plăcerea. 

i Tor astfel Spinoza găsește un număr de elemente simple 
| la baza vieţii morale si anume : dorinţa, „tristeţea 5i bucuria. 
Dar odată cu aceasta, o nouă consecință foarte importantă 

punctul de vedere al explicaţiilor materialiste. E o con- 


| 
apărea, și anume: viaţa spirituală putea să fie înţeleasă din 
secintá a cărei importanţă o veţi putea aprecia mai tîrziu. 


SENZUALISMUL ȘI MATERIALISMUL 
ANTROPOLOGIC 


Cu bună dreptate poate să ajungă cineva la convingerea 
că ştiinţele moderne s-au dezvoltat din îndrumările metafizice 
ale veacului al XVII-lea. Despărţind clar între planul ma- 
terial și planul spiritual al naturii, metafizicienii recomandă 
cercetarea cauzalității eficiente în explicarea fenomenelor 
naturale, fie că se porneşte de la determinismul lui Spinoza 
sau de la refuzul lui Descartes de a cerceta scopurile ne- 
pătrunse ale divinității. Este iarăși o caracteristică a științei 
moderne de a cerceta cauzele eficiente, mecanice. Dar pro- 
| cesele naturale, materiale, se dovedesc a fi aceleași în na- 
tura animată si neanimatà. Descartes însuşi sustine că ani- 
malele nu sint decît niște mașini fără suflet şi din această 
ipoteză metafizică a lui Descartes pornesc toate curentele de 
cercetare, ca acele asupra reflexelor, pe care le întreprinde în 
Olanda renumitul Boerhaave. Se ajunge astfel la părerea că 
această cauzalitate mecanică ar fi valabilă și în domeniul 
spiritual. Domeniul spiritual, deşi despărțit de cel material, 
se contaminează de spiritul explicaţiilor valabile în acesta, 
pentru că atît Descartes cît şi Spinoza caută să formeze un 
fel de mecanică a spiritului uman. Explicaţia mecanicistă 
pătrunde astfel și în înţelegerea vieţii spirituale. Era o con- 
taminare de o importanţă considerabilă. Într-adevăr, ideea 
nouă pe care o întîlnim acum în dezvoltarea ciclului nostru 
de cultură e ideea rezolvării spiritului în materie. Aceste 
consecinţe sînt uriaşe în toate domeniile şi ele s-au dezvoltat 
mai cu seamă prin contribuţia cercetărilor englezi de la sffr- 
şitul veacului al XVII-lea și începutul veacului al XVIII-lea, 
deși începuturile acestui curent sînt încă mai vechi. Încă 
de la Thomas Hobbes, existenţa ideilor înnăscute, despre 
care vorbise Descartes, începe a fi contestată, ele fiind atri- 
buite simţurilor. Ideile înnăscute alcătuiau un element esen- 
tial în complexul filozofiei descartiene, pentru că erau ideile 
cele mai clare si distincte și acelea la care trebuie să ajungă 

filozoful pentru a fi îndreptăţit să afirme, cu toată tăria, 
că se găsește în fata adevărului, ele fiind garantate prin in- 
săşi existenţa, măreţia şi suveranitatea divină. 

Ideile înnăscute sînt acelea, spune Descartes, care se per- 
cep în mod clar și distinct prin raţiunea noastră naturală. În 
momentul în care se produce însă îndoiala asupra existenţei 
ideilor înnăscute, se dă şi prima. lovitură mortală ragonalis- 
mului, pentru că în momentul în care socotim că raţiunea 
nu mai e un izvor de certitudine, din acel moment trebuie să 
recunoaştem că roate ideile noastre sînt întinate de relati- 
vitatea generală a simţurilor. 

Așadar, Hobbes, în prima generaţie a filozofiei engleze, 
afirmă că nu există idei înnăscute ; că toate ideile noastre 
ig au originea în simţuri, toate sînt transformări prin aso- 
cape ale unor date senzitive. Întregul material al congtin- 
şei omenești e făcut din elementele pe care simţurile le trimit 
creierului. 

Dar această idee nu se mărginește la Hobbes, ea se dez- 
voká şi, conjugindu-se cu idei de-ale lui Descartes, se ra- 
mitică la filozoful cel mai reprezentativ al vremii, şi anume 
la John Locke, care a trăit între 1633—1704. Pentru Locke 
cunoştinţa purcede din două izvoare, și anume : din percepţia 
externă, în care caz se numește senzaţie, și din percepție 
internă, în care caz se numeşte reflecţie. Aceste cunoştinţe 
sînt cunoştinţele simple. Cunoştinţele simple, combinindu-se 
între ele, dau însă naştere cunoştinţelor complexe. 

Observati astfel cum dualismul substanţelor, de care vor- 
bise Descartes, e înlocuit de Locke prin dualismul mijloacelor 
de cunoaștere : senzaţii şi reflecţii. În afară de această ob- 
servagie, ceea ce e interesant la Locke este că, deşi cunoștința 
îşi extrage materia el din percepții, percepțiile acestea nu 
sint totdeauna materiale. Atunci cînd cunoștința provine din 
percepţia internă, este în ea un element de idealitate, pástrat 
de la metafizicieni, care in curind insi va ajunge a fi negat. 

Dacă există deci nişte idei ale minţii noastre atit de ge- 
nerale incit ele apar într-adevăr ca înnăscute, lucrul se dato- 
reste faptului cà, în anumite privinţe, omenirea. primeşte o 
educaţie la fel. Faptul că sîntem supuși mai toţi la aceleaşi 
condiții și că de mici copii ni se insuflă aceleaşi principii 
generale, dă impresia de a avea la dispoziție o zestre de lu- 
cruri implintate de Dumnezeu în firea noastră. Iată însă în 

ce formă se declară la Locke această îndoială esenţială asupra 
ideilor înnăscute si iată prima lovitură pe care raționalismul 
și metafizica o primesc. Căci, într-adevăr, dacă nu pot să scot 
adevărul dintr-un fond, propriu al raţiunii mele, dacă nu 
pot cunoaște decît pînă la limita simţurilor, atunci meta- 
fizica nu mai e cu putinţă. 

Iată pe ce cài se lichidează metafizica reprezentată strá- 
i lucit de Descartes, Spinoza si Leibniz. 

Astfel de idei trec marea şi ajung în Franţa, unde le răs- 
punde Voltaire, care scrie cartea cu mare răsunet Scrisori 
despre englezi şi unde se cristalizează într-un sistem senzua- 
list prin Étienne de Condillac, care trăieşte între 1715 și 1780. 
Condillac e celebru prin acea imagine poetică pe care a 
adoptat- o pentru a fi mai uşor înțeleasă teza senzualismului. 
El isi închipuie o statuie făcută din un material oarecare, 
căreia i s-a dat un simt, de pildá, al tactului. Ei bise 
această statuie începe să cunoască ceva din lume. Dar dacă 
| i-am da pe rind toate simțurile, spune Condillac, statuia ar 
deveni un om ca oricare dintre noi, în cele din urmă. 

Dar în afară de aceasta Etienne de Condillac mai are 
meritul de a fi arătat cum se formează tot din materialul 
senzaţiilor funcțiunile conștiinței, căci înăuntrul spiritului 
omenesc se pot deosebi două categorii de fenomene : stări ȘI 
funcțiuni. Pot înţelege cu ușurință cum stările vin de la sim- 
turi; pot înţelege cum ideea de lumină este un rezultat din 
diferite feluri de lumini pe care le-am primit dinafară. Însă 
pot înţelege mai greu în ce fel faptul de a fi atent, dea 
avea memorie sau de a produce judecăţi se formează în noi 
din impresiile externe. Punindu-ne această întrebare, nu 
cumva sîntem nevoiţi să primim ca adevărată vorba lui 
| Leibniz, răspunzînd lui Locke, cá tot ce se găsește în inte- 
lect provine de la simţuri, afară de intelectul însuși ? Dar și 
această ultimă greutate Condillac reuşeşte să o înlăture atunci 
cînd arată că funcțiunile nu sînt decît niște senzaţii care re- 
zultă din coexistenţa lor cu alte senzaţii. De pildă, în cazul 
a două senzaţii de intensităţi deosebite, conștiința are o nouă 
senzaţie, și anume atenția. Memoria e senzaţia care rezultă 
din faptul invocării unei imagini prin alta si așa mai departe. 

Astfel ajunge Condillac să reducă toate funcțiunile con- 
| ştiinţei la stări. 

E drept că în aceea vreme se căuta a se găsi gi pentru 
conștiință o lege asemănătoare cu aceea care guvernează lu- 
mea materială si pe care o aflase Newton, adică legea gra- 
vitaţiei universale. O asemenea lege i se pàru lui Hartley 
că o găsise atunci cînd preconizează legea asociaţiilor, ten- 
dinta ideilor de a se chema una pe. alta dupá anumite rapor- 
turi din care unele fuseseră puse în lumină din antichitate. 
Asociaţia ar trebui, prin urmare, să explice toate formaţiile 
şi întreaga mișcare a vieţii sufletești, după cum legea 
gravitaţiei explică întreaga mișcare universală și forma cor- 
purilor cereşti. 

Dar aceste importante idei, pe care le cuprindem, de obi- 
cei, sub o etichetă comună, cînd vorbim de senzualismul 
englez, dau si alte rezultate. Vă spuneam cà Descartes so- 
cotea animalele ca nişte automate: paralelismul despre care 
vorbise Spinoza, între substanţa spirituală şi substanța ma- 
terială, începe să fie interpretat ca o legătură cauzală. Afară 
de aceasta, senzualismul, despre care v-am vorbit, afirmind 
că la baza vieţii spirituale sînt simţurile, afirma, în același 
timp, că la baza vieţii spirituale e viaţa materială. 

Toate aceste idei întrunite formează ceea ce s-ar putea 
numi materialismul antropologic, adică acel curent al filo- 
zofiei care explică întreaga viaţă sufletească a omului ca 
fiind un produs al condiţiilor materiale ale vieţii sale. 

Care este substratul material al ideilor noastre ? La această 
întrebare se răspunde cu numeroase ipoteze. Unii vorbesc 
de vibrații, alţii de reacţiuni fiziologice sau de simple reacţii 
chimice, ceea ce îndreptățește pe francezul Cabanis să afirme 
că gîndirea omenească este o secreție a creierului, întocmai 
cum sucul gastric este o secreţiune a pancreasului. Dar unde 
acest materialism antropologic culminează e în scrierea fran- 
cezului La Mettrie, intitulată : L'homme machine. La Mettrie 
făcea parte din enciclopedisti. Era un filozof foarte ascultat 
şi citit în vremea lui. Acest filozof aduce în discuţie punctele 
noi ale timpului, pe care le îmbină un anumit ateism, căci 
dacă omul nu e făcut din materie, dacă omul nu are suflet, 
atunci putem generaliza negind existenţa oricărui principiu 
spiritual î în univers și deci pe Dumnezeu. Astfel materialis- 
mul se însoţeşte cu ateismul. Ateismul e punctul extrem al 
materialismului antropologic care s-a dezvoltat din senzua- 
lismul englezilor. 


lată, prin urmare, că naturalismul metafizicienilor, întru 
cit a solicitat spiritul științific al veacului următor, duce la 
nişte concluzii cu totul deosebite de punctul de plecare, 
pentru că nu poate fi o deosebire mai mare decît între na- 
turalism și materialismul combinat cu ateismul, așa cum e 
interpretat în scrierea lui La Mettrie L'homme machine. Dar 
in istoria filozofiei sint dese aceste cazuri cind tinta ajunsá 
diferă mult de punctul de plecare. 


DISOLUTIA VECHILOR PRINCIPII 
ÎN SECOLUL AL XVIII-LEA 


Am făcut și altă dată la acest curs deosebirea între epo- 
cle dogmatice și epocile critice ale culturii. O epocă dog- 
matică este aceea care își precizează principiile sale din sub- 
ordonarea lor la principiul supraordonat, pe care epoca res- 
pectivă il primește fără să-l discute. O epocă. critică este 
însă aceea care renunţă la un astfel de principiu, pentru a 
căuta, pentru om, în interiorul lui, criteriul de deosebire și 
de măsurare a valorilor omenești. Trecerea de la evul mediu 
la Renaștere am înfăţișat- o, altă dată, drept o trecere de la 
o epocă dogmatică către una critică. 

Într- adevăr, evul mediu isi precizase toate valorile sale 
culturale în raport cu acel principiu depăşind umanitatea, 
pe care îl reprezenta biserica. Renașterea însă renunță la 
acest principiu transcendent pentru a căuta în om, în jude- 
cata sa, in luciditatea Spiritului său critic criteriile după 
care să precizeze gi să măsoare valorile culturale ale timpului. 
Centrul de greutate al culturii medievale este, așadar, pus 
dincolo de umanitate, pe cîtă vreme centrul de greutate al 
culturii Renașterii este în umanitate. 

O epocă dogmatică este o epocă de autoritate, o epocă 
în care variaţia individuală este îngrădită în avantajul con- 
formitági la marile forme colective de viață. O epocă dog. 
matică este totdeauna o epocă de morală mai rigidă. O epocă 
individualistă este dimpotrivă una în care principiul moral 
suferă o relaxare. 

În perioada următoare însă, drumul este refăcut în sens 
invers, şi anume de la Renaștere la veacul raționalismului 
clasic. Noua dogmă a clasicismului se numește rațiune, dar 

această rațiune este de natură transcendentă, pentru că, după 

cum spunea Descartes, raţiunea este sădită de Dumnezeu în 
sufletul omenesc si constituie, ca atare, garanţia tuturor ade- 
vărurilor pe care sufletul omenesc le poate cunoaște. Din 
toate punctele de vedere se poate caracteriza trecerea de la 
Renaștere la veacul clasic drept trecere de la critic la dog- 
matic. Etica devine, în acelaşi timp, mai autoritativă, at- 
mosfera întreagă devine mai puţin suplă. 

În ultimele lecţii ne-am aplicat a arăta în ce constă dog- 
matismul veacului clasic și care sînt aspectele acestui dog- 
matism în toate domeniile culturii. În ultima lecţie începusem 
însă să schitez procesul de disolugie a sistemelor metafizice 
ale veacului clasic. Aceasta este, dar, problema extrem de 
importantă în fata căreia ne găsim : cum s-a produs disoluția 
acestor sisteme de metafizică și cum, odată cu aceasta, dru- 
mul etern al culturii omeneşti este făcut încă o dată de la 
dogmatic la critic. 

Odată cu disoluția sistemelor de metafizică intrăm din 
nou într-o perioadă critică. Trebuie deci să arătăm mai întti 
cum se dezvoltă ea tocmai din consecinţele duse la extrem 
ale dogmatismului mai vechi. O parte din acest proces l-am 
schițat încă în lecţia precedentă, cînd arătam că sistemele 
metafizice au dat două rezultate pe care știința și le-a asu- 
mat de atunci. 

O trăsătură materialistă și ateistă apare și într-o mare 
întreprindere teoretică a acestei vremi, și anume in Enciclo- 
pedia franceză care începe să apară la anul 1751 (Encyclo- 
pédie ou Dictionnaire raisonné des sciences, des artes, des me- 
tières). 

Este o tendinţă sistematică pe care o regăsim la baza 
Enciclopediei franceze din 1751, și anume tendința de a 
| ajunge la o știință integrală a universului. Această tendinţă 
am regásit-o la baza tuturor sistemelor de metafizică din 
| veacul al XVII-lea. Toate porneau de la principiul stabilit 
de Descartes, cà aflind prin analizá principile simple care 
se găsesc la baza universului, acesta se poate recompune prin 
| sinteză. Enciclopedismul se Dda din aceleaşi premise, dar 
cît de deosebite sînt între ele metafizica veacului al XVII-lea 
cu Pucclopeupu de mai tîrziu se vede din faptul că sis- 
| temele de metafizică sînt dogmatice, pe cîtă vreme enciclo- 
pedia trăieşte în atmosfera critică a veacului al XVIII-lea. 


607 


—————— Tg 


Trecerea de la veacul al XVII-lea la veacul al XVIII-lea 
este o trecere de la dogmatism la criticism. Totul intră în 
disoluţie acum, după cum în veacul anterior totul încerca 
să se organizeze. 

În disoluţie a intrat întîi conceptul sufletului prin ma- 
terialismul antropologic al unui Hartley, Priestley şi Cabanis. 
În disoluge au intrat apoi principiile religioase, dar despre 
acestea vom vorbi mai tirziu. 

În disoluţie intră în veacul acesta multe concepte meta- 
fizice la a căror fixare s-au străduit sistemele veacului al 
XVII-lea, și anume conceptul despre substanţă şi conceptul 
despre cauzalitate. Metafizica veacului al XVII-lea n-a fost, 
de fapt, decît o vastă teorie dezvoltată în marginea ideii de 
| substanţă. Aceasta este marea problemă pe care și-o pun 

metafizicienii veacului al XVII-lea. 

Ce este substanţa ? Substanţa este ceea ce persistă, ceea 
ce stăruie, ceea ce se găseşte la baza variaţiunilor din ex- 
perienţa noastră. În experiența noastră nu întîlnim decît va- 
riaţiuni, schimbări, însă, ştiinţa tinde totdeauna să găsească 
permanentul în schimbare, să arate ceea ce leagă evenimen- 
tele schimbătoate între ele. De aci preocuparea metafizicii 
de a găsi substanța sau substanțele lumii și legătura dintre 
ele, apoi modul cum se face această legătură. 

Ideea de substanță este criticată de David Hume, care 
trăieşte între anii 1711 si 1776 şi ale cărui idei mai im- 
portante sînt dezvoltate în tratatul său Despre natura umană, 
apărut în 1740. Hume critică ideea de substanţă, căci dacă 
senzualismul este adevărat, dacă originea tuturor cunostin- 
telor noastre este în simţuri, si din moment ce ele nu pot cu- 
noaste niciodată substanța, ea rămîne, de fapt, incognosci- 

| bilă. Simţurile noastre nu pot cunoaște niciodată substanţa, 
| simţurile noastre iau numai cunoștință de schimbări, de ex- 
perienge particulare, niciodată de esenţă si de permanenţă. 
Aceleiasi critici lucide și nemiloase supune scepticul Hume 
| ideea de cauzalitate, care presupune că între fenomenul cauză 
și fenomenul efect există o transmitere de forță. Dar nici 
acest lucru nu-l constată simţurile noastre. Ceea ce simţurile 
noastre, constată este că anumite fenomene se succed „Și mai 
constată cà această succesiune se produce cu anumitá regu- 
laritate; că totdeauna cind apare fenomenul-cauzá A, noi 
ne putem aștepta să apară și fenomenul-efect B. Această 

succesiune repetată de atitea ori provoacă în spiritul nostru 
o obisnuintà, o habitudine. De aceea totdeauna la produce- 
rea fenomenului-cauză A sîntem înclinați să așteptăm feno- 
menul-efect B. Însă aceasta nu dovedeşte nicidecum că feno- 
menul-efect B trebuie neapărat să se producă. Din expe- 
riențele trecutului nu poate conchide nimeni nimic pentru 
viitor. Obişnuinţa m-a învăţat să aştept fenomenul-efect B 
ori de cîte ori fenomenul-cauză A s-a produs. Aceasta nu 
înseamnă însă că obisnuinga mea coincide cu o lege naturala. 
Natura poate să deroge oricînd de la această procedare a 
ei, obişnuită pină acum. Necesitatea legăturii dintre lucruri 
nu este dată în experienţa mea. Și asttel postulatul care stă 
la baza științei, anume cà natura procedează totdeauna în 
acelaşi fel, că totul se produce după aceleaşi legi, este un 
postulat pe care experienţa nu-l verifică și nu-l explică. 

De aci urmează o consecință foarte importantă pentru 
știință, o consecință care merge în sensul acelei disoluții 


generale care este atmosfera de critică a acestui veac. Ştiinţa 


devine improbabilă şi nemotivată. Căci dacă filozofia nu 
mai poate să dovedească, cum metafizicienii o făcuseră, de ce 
natura procedează veșnic după aceleași legi, atunci știința 
nu mai are nici o valoare. Iată, dar, o consecinţă extrem 
de importanță, iată, dar, cum spiritul scepticismului critic 
invadează Şi domeniul ştiinţelor și al filozofiei în urma inci- 
sivei critici pe care o aplică filozoful englez Hume. 

Dar soarta aceasta de disolugie, de scepticizare, o îm- 
parte, împreună cu ideea de suflet, cu ideea de substanţă 
şi de cauzalitate, si ideea religioasă. Afi văzut și mai sus 
care sînt motivele pentru care ateismul apare în acest veac. 
Critica principiului spiritual i in om produce indoialá cu pri- 
vire la principiul spiritual în univers. Dacá sufletul nu există, 
este probabil, spun acești filozofi, cá nu există în genere 
suflet în lume, că adică nu există principiul ei spiritual, nu 
există Dumnezeu. Astfel, materialismul antropologic se unește 
cu ateismul. Pentru început însă ateismul religios nu apare 
la toţi gînditorii. Apare în schimb o altă formă mai atenuată 
a -disoluţiei religioase, şi anume în locul religiilor istorice 
pozitive se încearcă construcția unei religii naturale sau ra- 
ționale. Mulţi din filozofii acestei vremi sint ireligiogi, in 
sensul că nu aderă la principiile religiilor pozitive, dar rămîn 
totuși religioşi într-un sens filozofic. Ei consimt a păstra din 

religie acea bază revelată cu care, de fapt, se potrivesc si 
constatările raţiunii, dar ne invită să îndepărtăm, ca un ele- 
ment fără importanţă, tot adaosul produs de viaţa istorică 
a acelei religii. Din punctul de vedere al religiilor pozitive, 
această transformare a lor ar echivala cu o disoluţie. 

În același timp însă, religia începe a fi privită si altfel, 
şi anume ca un produs natural al sufletului omenesc. David 
Hume scrie în această privinţă „0 lucrare, Despre istoria na- 
turală a religiilor, unde arată că religiile sînt produsul firesc 
al mentalitági omenesti, al afectelor de spaimă si de teroare 
care stápineau in primitivitate sufletul omenesc. Religia pri- 
mitivă este, așadar, mai întîi politeistă, dar mai tirziu, prin- 
tr-un proces de condensare care își are explicaţia în meca- 
nismul asociaționist al sufletului omenesc, miturile politeiste 
lasă loc concepţiei monoteiste. Există, așadar, un proces na- 
tural la baza religiilor. Originea religiilor nu mai este di- 
vină, ci este umană, căci stă în condiţiile mentalităţii. ome- 
nești. În momentul cînd religia este concepută astfel, auto- 
ritatea ei se micșorează şi dispare. Căci, într- adevăr, ceea ce 
garanta prestigiul religiilor era tocmai faptul că noi acceptam 
ideea că principiile sale sint. de origine transcendentă, că 
depășesc umanitatea. lati însă că, odată cu înţelegerea reli- 
giilor ca un produs natural si istoric al sufletului, ele intră 
în disoluția generală a epocii. 

Această soartă o împărtășește si morala. Pierre Bayle so- 
coteste cá morala nu are nevoie, pentru a exista, de garantia 
vreunui principiu religios de ordine transcendentă. Morala 
poate trăi foarte bine si fără religie, si cel puţin fără religia 
creştină, după cum ne-o dovedește antichitatea. Morala, care 
întotdeauna a fost strîns asociată cu religia, se desface din 
această veche alianță a ei prin fapta lui Bayle, încercînd 
să trăiască mai departe singură. Ea însă nu reușește să tră- 
iască bine mai departe, nu se menţine în integritatea ei, căci 
în veacul al XVIII-lea, veacul disolugülor generale, înseși 
principiile moralei încep să fie puse la îndoială. Interesul 
personal, ne spun unii din gînditorii materialiști ai veacu- 
lui, este singura motivare autentică a acţiunilor omenești. 
Astfel apare morala utilitaristă a timpului. Tipică și exem- 
plară în acest sens este etica lui Bentham. Dar se poate: 
păşi si mai departe, către negatii mai generale încă, şi astfel 

nu trebuie să ne surprindă că un filozof ca Helvétius gă- 
seşte că singurele motive ale acțiunilor omenești sînt foamea 
și amorul. 

. iată, dar, cum în veacul al XVIII-lea, vechiul spirit al 
sistemelor de metafizică, al grandioaselor concepţii ale unui 
Descartes, Malebranche, Spinoza și Leibniz intră în disoluţie. 
Spiritul ştiinţelor naturale pe care toţi acei metafizicieni 
l-au solicitat cu o putere deosebitá se dezvoltă mai departe, 
dar întorcîndu-se tocmai împotriva acelora care îi dăduseră 
naștere. 

Cu aceasta am obţinut reconstruirea încă a unei părți din 
tabloul moral al vremii. Dar în veacul al XVIII-lea au 
existat $i elemente constructive de valoare pozitivă. Între- 
barea la care trebuie să răspundem acuma este care sînt 
aceste elemente creatoare, constructive, ale veacului al 


XVIII-lea ? 


ELEMENTE CONSTRUCTIVE ÎN CULTURA 
VEACULUI AL XVIII-LEA 


Spuneam la sfîrşitul lectiei trecute, cà mai sînt în acest 
veac şi alte însușiri de ordin constructiv, de ordin creator 
$i tocmai pe acestea trebuie să le punem în lumină în pre- 
legerea de astăzi. Mai înainte însă de a trece la aceste în- 
susiri de ordin creator, să ne întrebăm încă o dată: care 
este pricina acestei disolugiuni generale caracterizată în atitea 
din manifestările culturii din veacul al XVIII-lea? Mi se 
pare că un răspuns instructiv la această întrebare ar fi acela 
că pricina este raționalismul veacului. De data aceasta inte- 
legem prin raţionalism acea atitudine a spiritului care afirmă 
că valoarea cea mai înaltă a lui este raţiunea, că în raport 
cu această valoare trebuiesc măsurate și apreciate restul va- 
lorilor spiritului. 

Ragonalismul este răspunzător de disoluția religiilor, 
căci în religie este un factor irațional care încetează să 
funcționeze în momentul cînd lipseşte organul sufletesc pentru 
perceperea acestor valori. În cazul acesta, religia nu mai 


poate avea nici o valoare, sau numai atîta valoare cîtă ra- 


țiune se găseşte închisă într-însa. Tot astfel valorile etice ale 
sufletului sînt si ele valori iraționale. Impulsiunea noastra 

către bine nu porneşte din sursele teoretice ale spiritului, 
nu urmăreşte scopuri teoretice, este ceva irațional. Dacă însă 
vreau să asimilez cu raţiunea aceste valori iraționale ale 
eticii, se întîmplă că ori le pot găsi indigeste şi că nu le pot 
asimila, ori că le transform în sens teoretic pentru a le putea 
asimila ca atare. Din raționalismul său exclusiv rezultă, 
prin urmare, diferitele dificultăţi de ordin cultural ale vea- 
cului, pe care le-am scos în lumină în prelegerea trecută. Atît 
de puternic era curentul raţionalist în veacul al XVIII-lea, 
încît el devenea măsura și criteriul de apreciere al întregii 
istorii omenești. În vremea aceasta se scrie istoria omenească 
din punct de vedere al raționalismului, și acela care-şi asumă 
meritele acestei importante întreprinderi este filozoful Con- 
dorcet, care a scris cartea : Schiță a unui tablou istoric cu 
privire la progresele spiritului omenesc. Am spus cá,lucrarea 
lui Condorcet poate fi interpretată drept monumentul ati- 
tudinii raţionaliste comune veacului al XVIII-lea, aplicată 
însă la înţelegerea şi explicaţia istoriei umane. 

Într-adevăr, pînă acuma raționalismul l-am găsit repre- 
zentat mai degrabă în acea parte a filozofiei care folosește 
materialul ştiinţelor naturale. Acum este vorba de a vedea 
raționalismul operînd si în cealaltă parte a filozofiei, care 
este reflecţia generală asupra istoriei. Aceasta este marea teză 
pe care o propune meditaţiei noastre cartea remarcabilă a 
lui Condorcet, care ocupă un loc însemnat în istoria ideilor. 
| Acesta, pornind de la opinia sa raționalistă, socoate că 
istoria omenească se dezvoltă pe o singurá linie și într-o 

ordine necontenit ascendentă, O primă conexiune pe care 
| Condorcet o pune în lumină este aceea dintre raționalism 
' și progresivism. Raționalismul este totdeauna progresivist. 
Pentru că este o caracteristică a rezultatelor la care raţiunea 
ajunge de a se aduna între ele, de a se însuma necontenit. 
Dacă este așa, se înțelege însă de ce istoria omenească este 
o serie progresivă şi ascendentă, de ce ea este cîmpul necon- 
tenit al unei însumări de valori. 
Dar nu numai atit; omenirea a putut face greșeli în 
decursul vieţii ei, și Condorcet nu ascunde faptul că istoria 
este plină de erori, mari, de păcate importante. Însă eroarea 
poate să fie eliminată de sufletul omenesc, căci raţiunea, 
prin simpla funcţionare a mecanismului său, trebuie să ajungă 
la adevăr si bine. Conform disciplinei raţionaliste a între- 

gului veac, Condorcet afirmă că este destul a cunoaște ade- 
vărul pentru a voi, în același timp, şi binele. Acestea sint 
propozigiuni fundamentale ale raționalismului veacului lui 
Condorcet. De aceea socoate el că ceea ce este eronat în 
societățile omenești este menit să fie eliminat. Și cu aceste 
eliminări este sigur că omenirea se va perfecționa. O altă 
conexiune este deci aceea dintre raţionalism şi optimism, pe 
care Condorcet o pune în lumină foarte bine. În sfîrșit, dacă 
raţiunea este facultatea esenţială a omului, care se multiplică | 
prin ea însăși şi tinde spre bine, atunci este de sperat că 
omenirea va înţelege și acea mare pricină a relelor de care 
suferă și că va dori eliminarea acestei pricini, și anume va 
înțelege că o mare parte din relele care există rezultă din 
războaiele pe care omenirea continuă să le ducă cu absur- 
ditate împotriva intereselor existenţei ei. Prin urmare, ra- 
ționalismul se conexează aci cu pacifismul. Popoarele vor 
înțelege, spune Condorcet, că este în interesul lor să. se aso- 
cieze, desigur sub preşedenţia poporului celui mai luminat al 
lumii. Prin urmare, raționalismul se conexează aici cu inter- 
naționalismul. Deci optimism, progresivism, pacifism. şi in- 
ternaționalism, toate acestea sînt trăsături în legătură cu 
fundamentul raţionalist pe care clădeşte Condorcet cu. ati- 
tudinea raţionalistă, din punctul căruia de vedere el mā- 
soară meritele istoriei omenești, hotărînd că acestea sînt cu 
atit mai mari cu cît ne apropiem de epoca contemporană, 
odată cu această apropiere omenirea desfăcîndu-se din scu- 
tecele istoriei, pășind către pace și către unirea universală a 
popoarelor. 

Fireşte că o astfel de concepţie asupra istoriei își are 
neajunsurile ei, după cum am arătat într-un studiu al meu 
intitulat : Concepţia rationalistá şi istorică a culturii. 

Iată că raționalismul, pe care l-am găsit la baza disolu- 
ţiilor urmărite în lecţiile trecute, se repetă ca atitudine 
centrală si tutelară și în cealaltă parte a filozofiei, care este 
filozofia istoriei. Dar alături de acest curent raţionalist, ale 
cărui consecințe numeroase au variat și le-am urmărit în ul- 
timele lecţii, există în veacul al XVIII-lea, pornit chiar din 
sînul veacului al XVII-lea, un curent irațional, și tocmai de 


„acest curent iragionalist se leagă pornirile constructive ale 


veacului al XVIII-lea. Să vedem, prin urmare, care sint etapele 
acestui subcurent iraționalist, care curge undeva pe dedesubt 

și paralel cu marele curent al raţiunii triumfătoare și nega- 

toare pe care l-am înfățișat în ultimele lecţii. 
În plin veac al XVII-lea, marele si nefericitul filozof 
Pascal făcea odată observaţia că spiritul omenesc poate să 
fie de două feluri: cineva poate să aibă spirit de geometrie 
sau spirit de fineţe. Ceea ce Pascal înţelegea prin spiritul 
de geometrie este aproape totuna cu raţiunea clară si dis- 
tinctă de care vorbea în aceeași vreme Descartes. Spiritul de 
geometrie este acela care procedează în cuceririle sale în 
chip discursiv, adică prin etape. Prin etape procedează, de 
| pildă, un raţionament geometric, care are reprezentarea 
aproape spaţială a înaintărilor sale, dintr-un punct în alt 
punct, pînă la rezultat. Dar mai există încă şi un alt pro- 
cedeu al spiritului, şi acesta este procedeul spiritului de fi- 
nete. Acest procedeu nu se mişcă discursiv, din punct în 
punct, mai departe pînă la rezultat, ci cuprinde dintr-o dată 
prin salt intuitiv realitatea lucrurilor. Această procedare a 
spiritului este pusă în lumina ei adevărată de către moderni. 
Acest procedeu nou, supraraţional, îl atribuie Pascal spiri- 
tului de fineţe. Apoi spiritul de geometrie este analitic, el 
cuprinde părţile întregului, își dă seama de felul cum ele- 
mentele unei rotalităţi se angrenează între ele, pe cîtă vreme 
spiritul de finețe nu consideră elementele în parte, ci con- 
siderá totdeauna întregul. Fapt interesant pentru noi este că 
Pascal afirmă și admite ca valabil, alături de organul rațional 
al spiritului, un alt organ, extraraţional : spiritul de fineţe. 
În aceeași vreme elementul irațional în viaţa spiritului 
este afirmat si de esteticienii timpului. Desigur cà un este- 
tician ca Boileau spune că nu este frumos decît ceea ce este | 
adevărat şi că frumosul este o formă a adevărului. Dar 
împotriva lui Boileau se porneşte curentul iragionalist, re- 
prezentat de un estetician ca Bouhours, care socoteşte că 
raţiunea nu poate să epuizeze frumuseţea unui lucru, că fru- 
musetea cuprinde în sine ceva irațional, un „nu ştiu ce", 
spune el împreună cu alți esteticieni ai vremii. Iar calitatea 
în care se întrupează acest „nu ştiu ce“ este ceea ce numeşte 
Bouhours „la délicatesse“, un fel de adevăr văzut prin ceața 
unei comparații sensibile și pe care, dacă vreau să-l cuprind 
numai cu rațiunea, îl nimicesc. Prin urmare, estetica iratio- | 
nalistá a vremii contribuie și ea la promovarea acestui curent 

iraționalist, care se dezvoltă alături de marele curent raţio- 
nalist. 

Dar mai avem o etapă iraţionalistă, de data aceasta mai 
degrabă subraţionalistă, la un metafizician al timpului, la 
Leibniz. Pentru Leibniz, universul acesta este un sistem de 
puncte energetice, monade. Monadele acestea sînt centre de 
energie înzestrate cu facultatea de a-și reprezenta lumea. Re- 
prezentările monadelor sint de grade felurite : unele obscure 
de tot, acestea sînt, de pildă, monadele de natură anorganică ; 
altele ceva mai luminate, pentru că au anumite tendințe: 
acestea sînt monadele de natură organică, plantele ; și sînt 
altele și mai luminate, din ce în ce mai luminate, animalele, 
oamenii, îngerii și Dumnezeu. Dar chiar în cuprinsul sufletu- 
lui omenesc, chiar în cuprinsul acestei monade care este 
sufletul omenesc, avem grade felurite de claritate a conştiin- 
tei: mai intl percepții obscure, indistincte, „les idées 
obscures", cum spune Leibniz, pe care nu le pot deosebi de 
alte percepții. Peste aceste percepții obscure se ridică 
aşa-numitele percepții confuze. Ele se deosebesc între ele, 
dar nu în elementele care le compun. Cînd percep culoarea 
de verde pot s-o deosebesc de o culoare de roșu, care s-ar 
găsi lingă díinsa, însă această percepţie distinctă faţă de 
un alt element de aceeași categorie nu este dinstinctă în ele- 
mentele care o compun. Așa, vazind verdele nu-mi dau seama, 
în același timp, că verdele nu este decît un galben combinat 
cu albastru. Aceste percepții confuze sînt de un grad de 
claritate mai mare, dar nu încă perfect. Un grad de claritate 
mai mare este acela al apercepţiei. Cuvîntul acesta, care 
are un rol aşa de mare în psihologie, vine de la Leibniz, el 
înseamnă percepţie clară și percepție distinctă, pe care 
o pot disunge nu numai de percepțiile asemănătoare, dar 
care este distinctă pînă şi în elementele care o compun. Asa- 
dar, Leibniz trasează în filozofia sa un proces al spiritului 
și o ierarhie a reprezentărilor pornind de la reprezentările 
foarte întunecate ale minţii pînă la cele mai clare, pinà la 

apercepţii. Cele mai intunecate, spune Leibniz, alcătuiesc 
o regiune specială a sufletului, ele jucînd un rol în perceperea 
artei, unde avem de-a face cu astfel de idei mai obscure. 
De fapt, în cadrul filozofiei lui Leibniz se înscrie, la un 
moment dat, un mare rezultat, care astăzi este comun şi fa- 
miliar, acea împărţire tricotomicá a. sufletului : inteligență, 

Voinţă si sentiment. Pînă în veacul al XVIII-lea nu se vor- 
bea, de trei facultăţi, se vorbea numai de inteligență $i vo- 
inţă ; de atunci se înscrie și această a treia facultate a su- 
fletului, sentimentul. Meritul se datoreste unui filozof german 
mai recent, Nicolaus Tetens, care publicá la 1777 opera in- 
titulată Cugetări filozofice. 

Tetens spune că există trei energii sufleteşti, inteligenţă, 
voință şi sentiment, sentimentul nefiind decît acele percep- 
ţii obscure, sau mici percepții, cum le numea Leibniz, tin- 
zînd și ele către adevăr, după concepţia intelectualistă 
a vremii, dar totuşi deosebite de lumina mare, limpede, a 
raţiunii. Dar sentimentul, această regiune umbrită a e 
tului, unde își are oare cîmpul de manifestare ? Desigur în 
artă. 

Arta este principala regiune în care se manifestă senti- 
mentul. Și atunci se întîmpla lucru foarte interesant, cá este- 
Uca raţionalistă a unui Boileau cade într-o desuetudine 
desăvîrșită. Pentru Boileau frumosul era un aspect al ade- 
vărului. În contra lui Boileau începe să se dezvolte acum o 
estetică iragionalistá a sentimentului. Cu toate acestea, sen- 
timentul, în veacul al XVIII-lea, nu era încă înţeles în 
deplina lui originalitate. El era colorat încă de o anumită 
reprezentare intelectualistà, care se amesteca pretutindeni in 
valorile veacului, și astfel prin sentiment se înţelegea tot un 
fel de rațiune voalată, întunecată. Tintele frumosului erau 
tot ale raţiunii, găsirea adevărului, însă căile sentimentului 
erau mai întunecate. 

Într-acestea trebuia să apară însă întrebarea dacă nu 
cumva este nevoie de o știință care să urmărească normele 
sentimentului, după cum logica studiază normele gîndirii 
raţionale. Și atunci un alt filozof, care se dezvoltă în cadrul 
filozofiei leibniziene, Alexander Baumgarten, afirmă că lip- 
sește o știință a normelor si a procedeelor acestui sentiment. 
Şi această știință pe care trebuie să o construim prin ana- 
logie și în mod simetric cu logica, ştiinţa normelor raţiunilor 
clare, această ştiinţă nouă devine estetica. 

Termenul de estetică, pe care noi îl întrebuințăm astăzi 
aşa de curent, este un termen apărut tirziu, abia în veacul 
al XVIII- lea, și anume la Alexander „Baumgarten : mai inti ` 
într-o mică lucrare a sa, publicată în 1735, și apoi într-o 
altă lucrare mai mare, în două volume, "publicate între 

1750—1754, care chiar poartă acest nume, Estetica. Pentru 
întiia oară acest titlu se găseşte pe coperta unui volum cu 
înțelesul acesta, de știința frumosului. 

lată deci cîteva din elementele curentului acesta iraţio- 
nalist, care se dezvoltă alături de marele curent raționalist 
al veacului. 


J-J. ROUSSEAU ȘI FILOZOFIA SENTIMENTALĂ 


Sentimentul era în veacul al XVIII-lea considerat ca un 


„regulator al vieţii spirituale. Într-adevăr, filozofi ca Shaftes- 


bury sau Hutcheson în Englitera afirmau că sentimentul și 
nu raţiunea alcătuiește resortul și regulatorul vieţii noastre 
morale. În sentiment, în entuziasmul moral, distingea Shaf- 
tesbury resortul adînc al vieții etice. Dar sentimentul nu este 


„numai un regulator al vieţii noastre morale, dar și un regu- 


lator al vieţii intelectuale. Întreaga şcoală cunoscută sub 
numele de școala scoțiană și în fruntea căreia sta un gin- 
ditor ca Reid afirma cà gi rațiunea noastră se călăuzește 
de un anumit sentiment intelectual, de simţul comun. 

Dar acela care organizează întreaga sa filozofie în jurul 
valorii sentimentale, nou descoperite și nou introduse în 
sistemul spiritului, este Rousseau. 

Jean-Jacques Rousseau, marele filozof al secolului al 
XVIII- lea, de origine genevez, dar trăind și dezvoltindu-si 
doctrina în Franţa, trăieşte între anii 1712 şi 1778. Jean- 
Jacques Rousseau întruneşte în filozofia sa două curente, 
şi anume curentul sentimentului, ale cărui etape principale 
le-am arătat în lecţia trecută, şi curentul naturalist, a cărui 
obirgie se găseşte în Renaștere. Pentru a înțelege bine apa- 
riţia istorică a lui Rousseau trebuie să facem apel la cu- 
noștinţele mai vechi: anume că, începînd din Renaștere, se 
exercită o aspră şi consecventă critică împotriva formelor 
istorice și tradiționale ale culturii. 

Formele colective și autoritative sînt forme istorice ale 
culturii, forme pe care le-au depus valurile succesive ale 
vieţii istorice, sînt precipitate ale vieţii istorice, ale popoa- 
relor. Împotriva acestora se ridică Renașterea individualistă, 
şi nu a fost instituţie lăsată moştenire de evul mediu pe 
care Renașterea să n-o critice şi să nu vrea s-o înlocuiască 

cu altă instituție, a cărei legitimare să nu stea în tradiţie 
şi nici în antecedentele ei istorice, ci în simpla aprobare a 
raţiunii noastre. Astfel Grotius socotește că dreptul pozitiv 
al popoarelor, aşa cum se găsește cuprins în codicele noa- 
stre, este un amestec făcut dintr-un substrat natural, garantat 
$i recunoscut de rațiune, peste care s-au suprapus o multi- 
plicitate de elemente adventice, produse de condiţiile spe- 
cale ale vieţii popoarelor. Așa credeau toți teoreticienii 
dreptului natural și toţi propuneau reapropierea formelor 
mai mult sau mai puţin deviate ale dreptului istoric către 
substratul iniţial, singurul capabil de a se justifica in fața 
rațiunii, care constituie dreptul natural. Aceeași critică și 
aceeași tendinţă se observă întru cât priveşte şi religia, con- 
siderată ca o instituţie istorică ; căci ce este, de fapt, pro- 
testantismul altceva decît o critică, departe împinsă şi revo- 
luţionară, împotriva instituției istorice a catolicismului ? 
Așadar, pretutindeni încercări de a substitui formelor 
istorice ale culturii forme naturale, garantate de rațiune. Ob- 
servati însă că în această critică se produce: o asimilare 
între doi termeni — o asimilare care Renașterii şi mai tîr- 
ziu veacului clasic li se pare firească, dar pe care noi 
modernii o punem uneori la îndoială — și anume asimilarea 
dintre ideea de natură si de rațiune. Natura și rațiunea 
desemnează, pentru toţi acești teoreticieni ai dreptului na- 
tural sau ai religie; naturale, unul și același lucru, aceeași 
realitate. Natura, pentru toti aceşti teoreticieni, posedă o 
raționalitate implicită în sînul său. Pentru că natura este 
realitatea anterioară omului şi vieţii sale, natura este me- 
diul existent înainte de apariţia omului şi este independentă 
de tribulagile istorice ale omenirii. În felul acesta con- 
siderăm și noi natura astăzi, ca un mediu independent si 
exterior umanităţii. Rațiunea era considerată, la rîndul ei, 
tot astfel. Astfel raţiunea este înfățișată de Descartes drept 
o sămînţă infiltratà de către voinţa divină în firea ome- 
nească. Rațiunea este, prin urmare, şi ea anterioară vieţii 
istorice, deoarece omul a găsit-o în sine atunci cînd a în- 
ceput să clădească munca culturii sale. Iată cum natura 
$i raţiunea sint deopotrivá independente de viaţa istorică 
a omului şi superioare ei, sint o condiţie a acestei vieţi, dar 
nu sînt rezultate ale ei. Dacă este asa, înţelegem de ce se 
poate produce o asimilare între natură și rațiune, pe care 

o găsim în toate sistemele raţionaliste ale vremii. Înţelegem 
atunci de ce procesul de critică a formelor istorice ale cul- 
turii. omeneşti şi ambiția de a reduce aceste forme istorice la 
forma lor naturală echivalează cu încercarea a reduce aceste 
forme istorice la schema lor raţională. Natura și raţiunea 
însemnează acelaşi lucru pentru oamenii timpului, aceeași 
realitate superioară și anterioară muncii de civilizaţie a 
omului. 

La un moment dat însă, raţiunea nu mai este considerată 
ca o energie naturală, Aceasta produce marea schimbare, 
profunda modificare căreia îi datorăm apariţia lui Rousseau. 

Rațiunea nu mai este considerată de Rousseau ca o formă 
de manifestare a naturii nealterate, ca produsul intervenţiei 
nemijlocite a lui Dumnezeu în om, ci, dimpotrivă, rațiu- 
nea — cu nesfirgitele ei sofisme, în întregul rafinament de 
care practica ei se serveşte — este, după cum o consideră 
acum Rousseau, un produs special, derivat si oarecum arti- 
ficial, al civilizaţiei omeneşti. Adevărata formă a naturii în 
om apărea oamenilor din veacul al XVIII-lea sub forma 
de sentiment. Rousseau îl declară drept un instinct divin, 
prin care, glasul lui Dumnezeu vorbeşte în noi. În același 
timp însă, se pune problema civilizaţiei omeneşti, si in 
această privinţă putem aminti numele lui Bernard de Man- 
deville, medic de origine franceză, care trăieşte însă la 
Londra și care publică în anul 1708 o foarte curioasă scriere, 
intitulată Fabula albinelor. Această lucrare, scrisă îndrăzneţ 
şi care în prima sa ediţie a fost vindutà ca un pamflet pe 
străzile Londrei, închipuiește un stup de albine bucurindu-se 
de o prosperitate și de o civilizaţie extraordinară. Erau niște 
albine evolute, creatoare de cultură, aceste albine din fabula 
lui Mandeville, însă în stupul albinelor domina, în același 
timp, corupția, venalitatea, imoralitatea în toate domeniile 
și în toate felurile. Și atunci se ridică în stup cîteva albine 
moraliste care spun : „Imoralitatea trebuie să înceteze! Jos 
cu corupţia ! Jos cu venalitatea ! Jos cu imoralitatea în toate 
domeniile ! Să devenim un stup de albine morale!“ Glasul 
pătrunzător al moralistelor este ascultat, lumea începe să 
se moralizeze, si iată consecinţa neprevăzută și catastrofală : 
comerțul devine mediocru, puterea de inventivitate a albi- 
nelor scade, civilizația întreagă decade și albinele oneste si 

virtuoase se retrag în scorbura unui copac asteptindu-si moar- 
tea sigură. Această fabulă voia să ilustreze adevărul cinic 
— şi và rog să credeţi că nu e tocmai sigur — că fericirea 
si morala individuală nu pot coexista cu civilizaţia generală, 
că civilizația generală se hrăneşte din însuşi complexul vio- 
lent al sentimentelor și, prin urmare, trebuie să fie nedespăr- 
fità de toate scăderile sufletești pe care aceste sentimente 
le fac să se trezească în sufletul oamenilor. 

lată, dar, elementele care, topite din nou în creuzetul 
lui Rousseau, produc filozofia sa: mai întîi, ideea cà senti- 
mentul este adevăratul regulator al vieţii sufleteşti, și al 
vieţii morale. Apoi curentul natural, încercarea critică de a 
sancţiona formele istorice ale culturii omenești in numele 
naturii. În sfîrșit, punerea problemei insolite despre valoarea 
civilizaţiei omeneşti. Că civilizaţia omenească este un bun 
era un lucru de care nimeni nu se îndoise înainte. Acela 
care acum pune problema este Mandeville, care se întreabă : 
civilizaţia omenească este oare un bine, are o valoare mo- 
rală ? Aceeași problemă o va relua Rousseau și o va rezolva 
în acelaşi fel ca şi Mandeville ; însă el va pune accentul 
preferinţei sale nu pe civilizaţie, ci pe fericirea si morala 
individuală, despre care, împreună cu Mandeville, socotește 
că nu poate coexista cu civilizaţia. 

Vocaţia de filozof a lui Rousseau, care pînă atunci 
fusese un biet băiat dezordonat, rătăcind prin mai multe 
ţări ale Europei apusene și ajungînd în cele din urmă la 
Paris, unde trăia cu greutate, vocaţia sa de filozof este 
trezită atunci cînd citește condiţiile unui concurs publicat 
în Academia din Dijon, asupra întrebării dacă instituirea 
ştiinţelor şi artelor a contribuit sau nu la curățirea mora- 
vurilor. Rousseau a descris în Confesiunile sale criza sufle- 
tească pe care a trăit-o atunci cînd, citind această întrebare, 
a înţeles cît are de spus el omenirii în această chestiune. 
Discursul de la 1750, purtind titlul întrebării pe care o 
adresa Academia din Dijon, arată cá progresul științelor și 
al artelor n-a contribuir la progresul moral al umanității, 
ci dimpotrivă, şi că preferabilă ar fi întoarcerea umanităţii 
către acea fază a virtuţii simple și a tăriei de invidiat pe 
care au ilustrat-o în trecutul omenirii societatea spartană 
si romana. 

În 1754, Academia din Dijon publică un nou concurs 
asupra întrebării : care este originea și care sînt bazele ine- 
galităţii între oameni. Rousseau răspunde si de data aceasta, 
fără însă să mai obțină premiul pe care-l obținuse cu ocazia 
primului concurs. În discursul său asupra originii şi bazelor 
inegalităţii între oameni, Rousseau socotește că originea tu- 
turor relelor sociale de care omenirea suferă stă în inega- 
litatea omenirii. Societăţile omenești sînt compuse din apă- 
sători si apăsaţi, din stăpînitori și supuși, din bogaţi si sā- 


„raci, din oamenii care aspiră în mod dureros către condiţia 


intangibilă a altora si din aceştia din urmă care vor să se 
perfecţioneze și să sporească neîncetat buna lor condiţie. 
Este o neîntreruptă luptă în firea omului grupat în socie- 
tate, ambiţie nesăturată, care îl nelinisteste şi care e pricina 
durerilor numeroase de care el suferă. Dacă ne întrebăm 
însă care este originea inegalitági între oameni, atunci rás- 
punsul este că această origine este în achiziția proprietăţii. 
În momentul în care primul om a declarat că o bucată de 
pămînt este a sa, a înţeles s-o apere si s-o sporească sl, prin 
urmare, să devină un obiect al invidiei celorlalți, care nu 
aveau pămînt sau care nu-l aveau pe cel socotit mai bun; 
în momentul acela a intervenit lupta care dăinuiește de-atunci 
în societatea noastră. Societăţii noastre, astfel azvírlite în 
frămîntări continue din pricina inegalității oamenilor, de- 
terminată prin achiziţia originară a proprietăţii, îi opune 
Rousseau un tablou mai fericit, acela al omului în stare de 
natură și al sălbaticului, adică al omului în stare de barbarie. 
În discursul său asupra inegalităţi printre oameni, Rousseau 
picta, de fapt, două tablouri. Omul în stare de natură și 
omul în stare de sălbăticie sau de barbarie, „homme sau- 
vage". Omul în stare de sălbăticie nu s-a grupat cu alti 
oameni, a trăit cu totul izolat și de aceea în sufletul său 
nu există nici unul din sentimentele care sînt determinate 
de obicei de coexistenta oamenilor. Este acesta un om foarte 
simplu, naiv, care nu doreşte rău nimănui de vreme ce 
n-a trăit alături de nimeni, dar nu doreşte nici bine nimănui, 
pentru același motiv. Totuși, dacă întiîmplător vede dure- 
rea în faţa sa, el compătimeşte cu ea și îi vine în ajutor, 
pentru că în sufletul său vorbește nealterat instinctul divin 
al milei. Există deci un echilibru în omul din natură, în 
omul sălbatic, între egoism și altruism. În momentul urmă- 

tor însă, oamenii încep să se grupeze, dar societatea nu este 
încă destul de veche pentru ca să apară numaidecit şi macu- 
lele sociale care sînt legate de starea în societate. Oamenii 
sînt încă prietenoși, buni și naivi. Nu mai avem de-a face 
acum cu copilăria omenirii, ci cu adolescenţa ei si, din viața 
împreună cu societatea, omul ajunge acum la formele al- 
truiste ale spiritului, desi nu ajunge încă la acele forme 
antagoniste de viaţă, care nu apar decît atunci cînd oamenii 
trăiesc o vreme mai îndelungată în mijlocul unei, societăţi. 
Către această epocă de adolescență a omenirii, către omul 
sălbatic, de care vorbea nu numai Rousseau dar si alti autori 
ai veacului, își îndreaptă Rousseau nostalgia sa, nu totuşi 
pentru a o propune ca scop, ca ţintă ideală a omenirii 
actuale. Căci idealul lui Rousseau nu este, după cum l-a 
prezentat Voltaire, retrograd, ci este un ideal care îndeamnă 
pe om să vieţuiască în conformitate cu legile naturii, pe 
căile unei evoluţii progresive. 
| Opera lui Rousseau se poate împărţi în două: o parte 
| de critică, în care ar intra discursurile amintite, şi o parte 
constructivă. Așadar, după ce arată care sînt relele și care 
sînt originile acestor rele, el își completează principiile ară- 
tînd care sînt remediile care pot fi aduse vieţii dureroase a 
omenirii. Aceste remedii sînt în rezumat două. Mai intii, un 
nou sistem de educaţie. În această privință trebuieste citată 
scrierea lui Rousseau Émile sau Despre educaţie. În Emile, 
Rousseau socotește că sistemul de învățămînt al timpului 
său era profund eronat. Căci, într-adevăr, ce învățau oamenii 
în şcoli si de la învăţătorii veacului al XVIII-lea? Cu- 
vinte! Învăţămîntul veacului al XVIII-lea, ca toate învă- 
tàminturile vechiului regim, se ocupa numai de învăţarea 
cuvintelor, se ocupa mai mult cu cunoștința limbilor, în 
special a limbilor clasice, cunoștință de texte. Dar în acest 
plan de învățămînt evident că natura era uitată cu desă- 
vîrşire. Curentul de întoarcere către natură, care începea 
să acţiveze in această vreme, trebuia să se producă și în 
filozofie și, prin urmare, si în pedagogia lui Rousseau. 
Afară de această propoziție fundamentală, Rousseau pune 
un principiu de o importanţă capitală pentru filozofia sa, 
| anume cà omul se naşte bun. Voluminoasa carte a lui 
Rousseau începe cu aceste cuvinte: „Totul e bun ieșit din: 
mîinile Creatorului și totul se corupe intrind in acele ale 

oamenilor“. Dacă vrem, prin urmare, să păstrăm oamenii 
buni, trebuie să-i sustragem influențelor nefaste ale socie- 
iji, să-i lăsăm să se dezvolte în mod natural. Așadar, 
sistemul de învăţămînt pe care-l propune Rousseau este acela 
al unui învățămînt negativ. Pedagogul nu are alt rol decit 
să împiedice ca societatea să influenţeze dezvoltarea copi- 
lului și să-i garanteze acestui copil o dezvoltare firească, 
după indicaţiile naturii sale, care vor fi totdeauna bune, 
pentru că natura este totdeauna bună. Acestea în ordinea 
pedagogică. 

În ordinea politică, Rousseau doreşte o aplanare a ine- 
galitáplor sociale. El dorește un regim democratic, în care 


- poporul să, se conducă pe sine însuşi, prin sine Însuși, prin 


delegații săi. EI va încredința puterea de conducere unui 
monarh, care o va reţine numai atita timp cit el însuși 
va respecta contractul încheiat între el și supușii săi. Recu- 
noasteti, cu alte cuvinte, în această idee a Contractului social, 
vechile idei ale lui Althusius, unul din teoreticienii cei mai 
iluștri ai dreptului natural. latá, dar, cum în filozofia lui 
Rousseau se împreună curentele fundamentale care vin să 
dea o nouă soluţie problemei relative la valoarea civilizaţiei 
omenești. 

Dar afară de aceste cîștiguri pe care Rousseau le aduce 
filozofiei, mai sint unele legate de activitatea sa literară, 
căci Rousseau a fost un mare scriitor. Lui i se datorește 
primul roman în sens modern, La nouvelle Heloise. Ei bine, 
reforma pe care o produce el în concepțiile literare ale 
vremii își are de asemenea importanţa ei, întru cît priveşte 
prefacerile operate în conștiința europeană. Într-adevăr, 
Rousseau are un fel nou de a prezenta pasiunile omenești. 
Clasicii fuseseră și ei mari pictori ai pasiunilor omeneşti, 
însă ei le cenzurau, socotindu-le ca o boală a sufletului, soco- 
undu-le ca o energie adversă care irumpe în sufletul ome- 
aesc și împotriva cărora sufletul omenesc are datoria să 
lupte. Oameni care se luptă cu pasiunile lor, pentru a le 
învinge sau pentru a fi învinși, sînt deopotrivă toţi eroii 
clasici. Această propoziţie fundamentală a literaturii clasice 
este însă răsturnată de Rousseau. Eroii lui Rousseau nu mai 
sînt puşi să lupte contra pasiunilor lor, în special contra 
pasiunii amoroase, ca împotriva unui lucru faţă de care 
sufletul trebuie să se arate bàrbat, ci Rousseau prezintă 

pasiunile ca o divină putere, căreia personajele trebuie mai 
degrabă să i se abandoneze. Datoria morală a omului nu 
mai este să lupte cu pasiunile, ci să le cedeze si să deguste 
deliciile si revelaţiile pe care pasiunile le aduc cu ele. Pa- 
siunile, sentimentele, socotite ca fiind de obirgie divină, de- 
vin marele centru de grupare al vieţii si culturii omenești 


în veacul al XVIII-lea. 


UNIVERSALITATEA ȘI AUTONOMIA VALORILOR 
CULTURALE ÎN FILOZOFIA LUI KANT 


Rousseau sintetizează unele din curentele timpului său 
atunci cînd afirmă valoarea sentimentului în viaţa morală 
şi în viaţa religioasă. Odată cu aceasta însă, Jean-Jacques 
Rousseau garantează autonomia domeniului moral şi religios 
faţă de domeniul ştiinţific al spiritului cu care ele se con- 
fundau mai înainte. Într-adevăr, una din greșelile de prin- 
cipiu pe care veacul al XVIII-lea le săvîrşea era aceea de a 
socoti că în materie religioasă și în materie morală raţiunea 
poate hotărî. Această vedere este însă infirmată de Jean- 
Jacques Rousseau, care arată heterogenia, deosebirea dintre 
domeniul teoretic, în care rațiunea valorează, și domeniul 
moral şi religios, în care valorează alte forţe ale spiritului. 

Cu Rousseau se ajunge, aşadar, la un rezultat care de 
acum înainte va fi garantat pentru cultura modernă și pe 
| care-l va sistematiza nu el, ci un alt filozof, german de 
data aceasta, care a stat sub influenţa lui, și anume Imma- 
nuel Kant. Mai înainte de a arăta în ce chip independenţa și 
autonomia valorilor este sistematizată în filozofia lui Kant, 
este bine să ne oprim la cîteva consideraţii de ordin general 
asupra relaţiilor dintre valorile spiritului. 

În cultura omenească se disting atîtea bunuri cîte valori 
ale spiritului sînt. Cultura omenească cunoaşte : bunuri eco- 
nomice, bunuri științifice, religioase, morale, artistice, poli- 
tice şi așa mai departe, pentru că spiritul omenesc cunoaşte 
valorile respective : economice, științifice, religioase, morale, 
artistice, politice şi aşa mai departe. Un bun cultural nu 

este altceva decît introducerea unui obiect în sfera unei 
valori. Prin urmare, cîte valori sînt, tot atîtea bunuri cultu- 
rale există. 
În ce raport se găsesc însă valorile spiritului între ele? 
Există epoci care afirmă superioritatea uneia din valorile 
culturale, restul celorlalte fiind definite şi precizate în raport 
de subordonare cu această valoare fundamentală. Aşa, de 
exemplu, antichitatea preconizează caracterul supraordonat 
al valorii teoretice. Toate valorile celelalte ale spiritului s-au 
definit, pentru greci, în raport cu această valoare supraor- 
| donată, cu valoarea teoretică. Pentru greci, moralitatea nu 
era decît o formă a adevărului, după cum o dovedește fru- 
moasa vorbă a lui Socrate că: „răul este ignoranță iar vir- 
tutea este știință“. Teoria grecească în materie de artă se 
conduce, la rîndul ei, după o înţelegere teoretică a artei ca o 
prelucrare a realităţii, în care caracterul necesar al realului 
devine mai transparent. În sfîrşit, s-ar putea spune cà va- 
loarea teoretică este, într-adevăr, predominantă în antichi- 
tate. În raport cu ea sînt definite și apreciate celelalte va- 
lori ale spiritului. În evul mediu locul acestei valori teoretice 
este acordat valorii religioase: în raport cu acestea sînt 
definite si apreciate celelalte valori ale spiritului. În epoca 
noastră, în deceniile noastre, s-a postulat o preponderență 
a valorii estetice de către un filozof ca Nietzsche, care vrea 
să înțeleagă viaţa din perspectiva estetică, într-un fel pe 
care vom avea ocazia să-l adincim. 
| Prin urmare, iată atîtea încercări de a izola una din 
valorile spiritului, pentru a o face să domine restul valorilor 
| care se găsesc în varietatea spiritului omenesc. În astfel de 
epoci, oricine se abate de la linia de conduită pe care o 
recomandă valoarea supraordonată primeşte o preţuire ne- 
gativă din partea contemporanilor. Astfel, la greci, numai 
omul teoretic era stimat. Cine să abătea de la norma de 
viaţă a omului teoretic primea veștejirea grecului. În lite- 
ratura grecească există termenul de ,banausos", care desem- 
nează pe omul care trăiește pentru interes, care trăiește 
numai din punct de vedere tehnic sau economic. Banausos 
erau meseriașii, oamenii care lucrau cu mîinile, dar și artiştii 
plastici, întrucît arta lor presupune meserie. Cum se numeşte 
însă tipul omenesc care se abate de la valorile religioase în 
evul mediu ? El este ereticul. Ceea ce este banausos în dispre- 

tul grecului, este ereticul pentru disprețul si veștejirea me- 
dievalului. Dar cum se numeşte omul care se abate de la 
punctul de vedere estetic ? Se numește „filistinul cultural“, 
omul care nu are înţelegere pentru artă si care nu poate 
considera Viaţa din punctul de vedere detaşat care caracte- 
rizează pe omul care are o atitudine estetică față de viaţă. 

Veacul al XVIII-lea, în care a trăit Jean-Jacques Rous- 
seau și Kant, este si el un veac care afirmă caracterul supra- 
ordonat al valorii teoretice. Și veacul al XVIII-lea este un 
veac teoretic prin excelenţă. Într-adevăr, în încercarea de a 
simplifica religia la forma ei naturală și raţională se poate 
recunoaşte o impietare a punctului de vedere teoretic asu- 
pra punctului de vedere religios. De asemenea și în morală. 
Morala _utilitaristă este aceea care se justifică în faţa ra- 
funi. Înţelegînd însă astfel religia şi morala, însemnează 
a nu înțelege ceea ce este propriu, caracteristic în ele ȘI a 
regne numai acele elemente care se pot justifica în fata 
raţiunii, dar pe care, invocîndu- le, renunţi de a înţelege fe- 
nomenul religios şi moral în întreaga lor complexitate și 
originalitate. 

Faţă de această unilateralitate teoretică a veacului al 
XVIII-lea, reacţia sentimentală a lui Rousseau este de o 
importanță considerabilă, pentru că reușește să arate că 
domeniul cultural nu se poate restrînge la singurul domeniu 
teoretic. 

Dar acela care asigură autonomia valorilor culturale, a 
adevărului — valoare teoretică, a binelui — valoare morală, 
și a frumosului — valoare estetică — acela care asigură 
autonomia valorilor într-un mod sistematic, creind un si- 
stem al valorilor și care, în același timp, legitimează valo- 
rile, arătînd cum sînt ele posibile, cum se produc ele, acesta 
este Kant. În ceea ce îl priveşte pe Rousseau, el a prevăzut 
intuitiv această autonomie și a expus aceasta într-o formă 
mai mult literară. Problema o reia Kant şi o fundamentează 
într-un mod de o adincime neatinsă pînă la el si poate nici 
de atunci încoace. 

Pentru a înţelege bine poziţia lui Kant, trebuie să ne 
gîndim puţin care era starea valorilor culturale în veacul al 
XVIII-lea. Am arătat cum în urma criticii pe care o apli- 
case conceptului de substanță și cauzalitate David Hume, 
ştiinţa ca atare devenea imposibilă ; căci, într-adevăr, cauza- 

litatea nu însemna pentru Hume decît o habitudine a minţii 
noastre de a aștepta producerea unui fenomen, atunci cînd 
fenomenul, care îl precedă de obicei, s-a produs. Dar atunci 
ştiinţa devine imposibilă, pentru că nimic nu ne spune că în 
viitor nu se vor putea produce fenomene care să infirme 
legea cauzalitàgi şi care să anuleze valabilitatea ei. Acest 
lucru este prea posibil, spunea David Hume. Legea cauza- 
litàgi nu conchide, prin urmare, decit asupra experienţei 
trecute a omenirii. Pină acum fenomenele s-au succedat după 
raporturi zise cauzale. Nimeni nu mă poate însă asigura 
că în viitor lucrurile se vor întîmpla altfel. Dacă nu am a 
face deci decit cu habitudini ale minţii mele, iar nu cu 
raporturi necesare ale lucrurilor, atunci știința este impo- 
sibilă. Filozofia, în concluzia lui Hume, nu mai putea să 
legitimeze adevărul ştiinţific. 

Dar aceeași relativizare a valorii se produce nu numai 
în domeniul științific, dar si în domeniul moral. Căci dacă 
morala utilitaristà are dreptate, dacă binele nu este decît 
ceea ce răspunde intereselor mele, atunci binele este o va- 
loare cu totul relativă, căci interesele oamenilor sînt rela- 
tive. Interesele mele nu se potrivesc totdeauna cu interesele 
semenului meu. Prin urmare, morala utilitaristá nu mai poate 
să afirme valori morale absolute, universale, necesare. Aci 
se petrece același lucru ca și în cazul științei. După cum 
critica lui David Hume ne invita să spunem că pentru 
ştiinţă nu este nimic necesar si universal, tot așa în morală 
sîntem invitați de a face aceeaşi declaraţie îndată ce primim 
punctul de vedere utilitarist. 

În sfîrşit, în veacul al XVIII-lea apare, pentru întiia 
oară in estetică, gîndul despre relativitatea judecăților de 
gust. Ceea ce apare frumos unei epoci, se spune, nu apare 
la fel altei epoci. Această idee a relativităţii frumosului este 
foarte răspîndită în literatura veacului al XVIII-lea. Pre- 
tutindeni spiritul relativismului invadează si distruge vala- 
bilitatea universală a valorilor spirituale. 

În felul acesta însă, cultura omenească se găsea peri- 
clitată, căci cultura omenească presupune totdeauna o con- 
tinuitate a valorilor culturale. Un bun este cucerit pentru 
cultura omenească atunci cînd sîntem siguri că secolele nu-l 
vor distruge, că oamenii vor avea totdeauna nevoie de el. 
Cel puţin aceasta era concepţia despre cultura omenească de 

la care trebuie să fi pornit Kant. Căci rolul său istoric a 
fost să garanteze față de curentul disolutoriu al scepticismu- 
lui şi relativismului veacului al XVIII-lea universalitatea 
şi necesitatea valorilor spirituale : necesitatea şi universali- 
tatea binelui, frumosului şi adevărului. 

Cum reuşeşte el în această întreprindere ? Într-un mod 
foarte ingenios. Și anume într-un mod care caracterizează 
filozofia sa drept o filozofie critică. În universalitate și 
necesitate, în caracterul absolut al valorilor culturale cre- 
deau şi filozofii dogmatici, autorii metafizicilor din veacul 
al XVII- lea : Descartes, Malebranche, Leibniz, Spinoza. Fără 
îndoială că universalitatea şi necesitatea valorilor spiritului 
o afirmă si Kant, însă pe o altă cale decît aceea pe care o 
practicau metafizicienii veacului al XVII-lea. Metafizicienii 
veacului al XVII-lea socoteau că pot afirma caracterul uni- 
versal al anumitor adevăruri, pentru că raţiunea citește in 
natura lucrurilor caracterul lor universal ; al binelui, pentru 
că recunoșteau religia și morala ca fiind date de Dumnezeu. 
Prin urmare, ei socoteau că valorile spiritului sint fixate în 
afară de om, pe trupul sigur al realităţii, şi filozofului nu-i 
trebuie decît să îndrepte o privire pátrunzátoare cátre rea- 
litate pentru a descoperi în ea caracterele ei eterne, înti- 
părite de însăşi mîna lui Dumnezeu. 

Alta este calea recomandată de Kant. Pentru el, valo- 
rile spiritului nu aparţin realităţii exterioare, ci aparţin pro- 
ducüvitági spirituale a omului. 

Știința nu cunoaște cum este realitatea în sine, spune 
Kant, ci în ce chip se reflectă ea în spiritul omenesc. Noi 
nu cunoaștem, prin urmare, lumea în sine sau lucrul 
sine, numenul, cum spunea Kant, sau cu termenul german 
„das Ding an sich“, ci cunoaştem în ce fel această lume se 
reflectă în spiritul nostru. Aceasta pentru domeniul teoretic. 
Pentru domeniul moral, binele nu este altceva decît un fel 
de a apărea al lucrurilor în lumina unor criterii fixate în 
natura mea. Frumosul nu este apoi o faţă a lucrurilor, ci 
un mod al meu de a le percepe. Valorile culturale sînt, prin 
urmare, generate, produse, de interferența între faţa lumii 
necunoscută şi puterile spirituale cu care le intimpinám ; 
o interferență între lucruri gi eu. Atunci se înțelege de ce 
valorile culturale pot fi, cu toată critica sceptică si rela- 
üvistá a veacului al XVIII- lea, necesare şi universale. Pen- 

tru că, într-adevăr, ceea ce sînt ele depinde de organizaţia 
spirituală a omului. Dar această organizaţie este universală 
în speța omenească, ea funcţionează totdeauna la fel, şi re- 
zultatele organizaţiei mele vor fi universale și necesare. Şti- 
inta, prin urmare, poate să garanteze că legile, pe care ea 
le descoperă în natură, se vor aplica veșnic; că fenomenele 
se vor succede totdeauna în viitor, după cum s-au succedat 
ŞI. în trecut, deoarece omul poate să garanteze că, conform 
organizaţiei sale, el va reflecta, teoreticește, lumea veșnic 
în același fel. 

Iată răspunsul ingenios pe care-l găseşte Kant, pentru 
a restitui ştiinţei caracterul de universalitate și de necesitate 
pe care critica sceptică a lui Hume îl tăgăduise. Tot astfel, 
binele nu este o părere năzărită interesului meu, nu este un 
raport factice între lucrurile. si interesele umane, care se 
ciocnesc cu ele, ci este rezultatul unei preţuiri făcute. în 
puterea acelui imperativ, categoric moral, cu care omul se 
naște si în virtutea căruia el va preţui totdeauna în același 
fel realităţile practice din jurul său. 

Frumosul răspunde si e] unui mecanism necesar ul su- 
fletului omenesc. Frumuseţea, pentru Kant, nu este altceva 
decît o unificare a elementelor disparate ale lumii într-un 
ansamblu plin de armonie lăuntrică. Astfel de aspecte orga- 
nizate produc sufletului o stare de bucurie adincá și nici- 
odată dezminţită, căci sufletul are nevoie de o armonie in 
care puterile sale să se întrunească și să se împace. Structura 
spirituală a omului are bucuria să găsească totdeauna fru- 
moase lucrurile care sînt constituite într-un fel, care produc 
o îmbinare lăuntrică a facultăților sufletului său. Prin ur- 
mare, dacă adevărul este totdeauna adevăr, dacă binele este 
totdeauna bine și dacă frumosul este totdeauna frumos, dacă 
aceste valori ale spiritului sînt, într-adevăr, necesare și uni- 
versale, lucrul nu se datorește decît faptului că sint rásfrinte 
de oameni, adică de ființe organizate în acelaşi fel și avînd 
de-a pururi aceleași nevoi si desfăşurind întotdeauna același 
mecanism sufletesc. Omul, cu organizaţia sa sufletească per- 
manentă, garantează caracterul absolut al valorilor culturale. 

Iată în ce consistă, așadar, răspunsul criticismului. Dar 
în felul acesta Kant obţine încă un rezultat important, și 
anume, el dovedea nu numai cum se poate întemeia carac- 

terul absolut al valorilor, fără de care cultura omenească nu 
poate să existe, dar, în acelaşi timp, arăta că valorile spiri- 
tului sînt autonome şi cà ar fi greşită subordonarea unora 
din ele sub punctul de vedere al uneia singure, aşa cum 
făcuse antichitatea, evul mediu și propriul său veac. 

Într-adevăr, ceea ce rezultă din filozofia kantiană este 
obligația pentru lucrătorul culturii omeneşti să se menţină, 
cu exclusivitate, în domeniul valorii care alcătuieşte spe- 
cialitatea sa. Aga, de exemplu, omului de ştiinţă îi spune: 
nu încerca să împingi ancheta ta în regiuni necunoscute, căci 
ţie nu ţi-e dat sà cunoşti decît lumea experienţei. Unul din 
rezultatele criticismului kantian este cà a făcut imposibilă 
metafizica în felul în care era practicată de filozofii vea- 
cului a] XVII-lea. Într-adevăr, dacă nu cunosc decit acele 
produse de interferență între realitatea în sine şi organizaţia 
mea spirituală, este de prisos a încerca să cunosc realitatea 
în sine. Conform naturii mele, nu pot să depăşesc cercul pe 
care îl trage în jurul meu, ca în jurul unui centru, limita 
puterilor de cunoaştere. 

În felul acesta Kant asigură autonomia valorii teoretice. 
Vechile metafizici ale veacului. al XVII-lea erau mai de- 
grabă produse de interferența dintre teoretic şi religios, în- 
cercări de a cuprinde cu organul teoretic al spiritului necu- 
noscutul, care este rezervat experienţei religioase. Kant asigură 
însă caracterul autonom al domeniului științific, stipulînd că 
omul de știință nu trebuie să caute ceea ce se găsește dincolo 
de fenomenele experienţei. 

Tot astfel asigură Kant și autonomia valorii morale, 
autonomia binelui. Pinà la Kant, toată lumea socotea cà 
morala se poate învăţa si cà obiectul ei este de domeniul 
speculaţiei. 

Etica mai veche era considerată ca o problemă teoretică, 
la a cărei dezlegare mintea omenească credea că se poate 
aplica, cu speranţa unui succes, întocmai cum se aplică la 
dezlegarea oricărei probleme ştiinţifice. lati însă că, pentru 
Kant, binele nu mai apare ca o propoziţie care poate fi 
întemeiată de rațiune, ci drept un impuls al firii omeneşti, 
a cărei rădăcină trece dincolo de domeniul naturii, în care 
spiritul teoretic are o valabilitate limitată. 

Dar ce este frumosul? Frumosul era socotit mai înainte 
cînd ca o subcategorie a binelui, cînd ca o subcategorie a 

adevărului şi, în fine, ca o subcategorie a plăcutului. Existau, 
| cu alte cuvinte, concepti intelectualiste, concepții moraliste 
i $i concepții hedoniste ale frumosului. Iată iarăși un lucru 
care devine cu neputinţă după Kant. El arată precis că fru- 
mosul nu poate fi confundat nici cu adevărul, nici cu binele, 
nici cu plăcutul. 
Prin urmare, ceea ce încearcă şi izbutește Kant, în ceea 
ce priveşte autonomizarea domeniului teoretic şi al domeniului 
moral, încearcă și izbutește Kant, deopotrivă, în ceea ce 
| priveşte valoarea estetică a spiritului. După ce legitimează 
caracterul ei de universalitate şi de necesitate, îi garantează 
acum autonomia. 

Aceste rezultate ale filozofiei. kantiene sînt de o impor- 
i tantá covirgitoare pentru dezvoltarea ulterioară a culturii 
| omeneşti. Căci atîta vreme cît oamenii n-au ajuns la cu- 

nogtinga diferengerii valorilor, cultura omenească se găsea 
| oarecum împiedicată în dezvoltarea ei normală. Gindiţi- vă, 
de pildă, care a fost soarta oamenilor de știință pură în evui 
| mediu. 
| Din momentul cînd Kant recunoaşte autonomia valorilor, 

fiecare valoare a putut să se dezvolte nestînjenită, fiecare 
| folosind mijloacele ei proprii şi sustrăgîndu-se presiunii altor 
| valori. Dar odată cu aceasta se poate observa o creştere a 
tolerangei si a libertăţii individuale. Oricine, în orice dome- 
niu al culturii, poate să activeze acum în sensul valorii 
respective, fără ca prin aceasta alte valori ale spiritului să 
se simră păgubite si prin factorii ei să se ridice împotriva sa. 

Întregul avint al culturii moderne nu s-ar îi putut pro- 
| duce dacă la începutul erei contemporane n-ar fi existat 
| criticismul kantian, care a legitimat universalitatea dar și 
autonomia valorilor culturale. 

Fireşte că această binefacere a culturii n-a mers și fără 
unele dezavantaje. Faţa lucrurilor este totdeauna îndoită, și 
lîngă binefacerile amintite ar trebui să amintim si unele 
neajunsuri, căci domeniul cultural, prin fapta lui Kant, a 
fost asigurat în autonomia valorilor lui, dar odată cu aceasta 

s-a pierdut unitatea domeniului cultural. Oamenii care lu- 
crau în cuprinsul uneia sau alteia din valori priveau străini 
| $i neintelegátori faţă de lucrurile care se petreceau alături 
| de ei în domeniul altor valori spirituale. S-a produs în civi- 

lizagia noastră ceea ce s-a putut numi tragedia specialită- 
tilor, un lucru de care va mai veni vorba la acest curs, cînd 
vom caracteriza unele din aspectele culturii contemporane. 


REVOLUŢIA FRANCEZĂ 


În prelegerea trecută ne-am ocupat de diferențierea va- 
lorilor, aşa cum a fost sistematizată în filozofia lui Kant, 
şi față de preeminenta care se acorda valorii teoretice in de- 
cursul veacului al XVIII-lea. Kant a stabilit autonomia va- 
lori teoretice faţă de valoarea morală si faga de valoarea 
estetică. După sistemul pe care Kant l-a realizat cu cele trei 
critici ale sale: Critica raţiunii pure, Critica rațiunii prac- 
tice şi Critica judecății, confuzia dintre aceste trei valori 
a devenit cu neputinţă. În felul acesta însă el a asigurat un 
cîştig de seamă al culturii omeneşti, căci ceea ce se opunea 
în trecut dezvoltării activităţii legate de una sau de alta 
dintre aceste valori era faptul că, fiind subordonate altor 
valori, acestea erau împiedicate în libera lor dezvoltare. 
Această cauză dispare acum. Fiecărei valori fiindu-i asigurată 
autonomia ei, ea se poate dezvolta după indicaţiile propriei 
sale naturi interne şi pe căile care îi sînt mai bine adecvate ei. 
La baza dezvoltării culturii moderne trebuie să se găsească 
această garantare a activităţii fiecărei valori în parte, prin 
această diferenţiere a valorilor. Prin acest mare act teoretic 
al diferengerii valorilor, veacul al XVIII-lea este, așadar, 
întrecut de veacul al XIX-lea. Caracteristica veacului al 
XIX-lea este înţelegerea pentru toate punctele de vedere și 
împiedicarea de a sufoca vreunul din aceste puncte de vedere 
în avantajul unui altuia ; este înţelegerea largă. pentru toate 
manifestările vieţii, pentru toate categoriile culturale, pentru 
categoriile religioase, alături de categoria morală 8 mai ales 
alături de categoria ştiinţifică şi de „categoria estetică. Aceasta 
alcătuiește o trăsătură caracteristică veacului al XIX-lea. 
Làrgimea de spirit şi mulilateralitatea sînt, Într-adevăr, sem- 
nele caracteristice ale veacului al XIX-lea. 

Dar înainte de „a ne depărta cu totul de veacul al 
XVIII- lea, trebuie să amintim de o importantă mișcare cu 
adînc rásunt în lumea culturii, in care, de fapt, veacul 
culminase. Această mişcare este R evoluţia franceza. Revoluția 

franceză are o situaţie centrală în istoria culturii moderne ; 
ciclul de idei care începe odată cu Renaşterea culminează în 
Revoluţia franceză, şi unele din ideile şi tendinţele elaborate 
în Revoluţia franceză sînt încă astăzi vii. Asa încît Revoluţia 
franceză ne apare situată la acea jumătate de drum, ideală, 
care începe cu Renașterea ŞI se termină cu zilele noastre. 
Problema acută a zilelor pe care le trăim e aceea care tre- 
buie să cîştige pentru noi o poziţie față de sfera de idei 
| elaborate de Revoluţia franceză. Dar Revoluţia franceză, 
| la rîndul ei, nu este decît mişcarea care trage ultimele con- 
secinte ale curentului iniţiat, odată cu Renaşterea ; aşadar, 
„Revoluţia franceză se aşează la mijlocul căii spirituale pe 
care omenirea a parcurs-o de la Renaştere și pînă astăzi. 

Care sînt tendinţele ideologice fundamentale ale Revolu- 
tiei franceze în raport cu antecedentele lor ? Căci, caracteri- 
zind Revoluţia franceză, noi trebuie, în același timp, să facem 
evidentă ideea că ea nu face decit să dezvolte şi să ducă, 
pînă la ultima consecinţă, tendinţe şi idei care se manifesta- 
| seră şi mai înainte. O revoluţie, în sensul strict al cuvîntului, 

n-a existat, dealtfel, niciodată: „revoluțiile nu sînt decît 
evoluţii bruscare“. De această împrejurare ne vom convinge 
ușor studiind cuprinsul ideologic al Revoluţiei franceze, căci 
numai despre aceasta va fi vorba. Va trebui să facem excep- 
tie, în anumite privințe, oricît de păgubitor ar fi, de împre- 
jurările exterioare ale Revoluţiei franceze. Căci nu facem 
istoria ei aci, ci mai degrabă filozofia ei. 

Vom spune, prin urmare, că Revoluţia franceză este, în 
primul rînd, mişcarea prin care triumfă definitiv curentul 
individualist. Individualismul a fost însă o trăsătură care 
ne-a apărut încă din primul moment al încercării noastre 
de a caracteriza Renaşterea. Acesta este punctul de vedere 
care alcătuieşte oarecum temelia construcţiei ideologice pe 
care Revoluţia franceză o ridică: individul pus în primul 
plan de preţuire al culturii doreşte să se conducă pe sine 
l însuşi ; el nu mai vrea să fie condus, ci vrea să conducă 

şi să fie stápin pe destinele sale. Și atunci apare principiul 
care organizează aceste aspirații ale indivizilor izolaţi: 
principiul suveranităţii poporului. Acest principiu al suvera- 
: nitágii poporului este un principiu mai vechi. L-am întîlnit 
în curentul dreptului natural, reprezentat de Althusius. Cu- 
rentul acesta, prin urmare, creşte şi culminează în Revoluţia 

franceză, care afirma ca un element important al constituţiei 
autoguvernarea poporului prin sistem reprezentativ. Dacă 
însă toti oamenii sint chemaţi la opera comună de guver- 
nare, lucrul se datorește desigur faptului că toți sînt 
voințe raţionale, că raţiunea este proprietatea lor comună, 
că ea se exercită deopotrivă, în fiecare om, după cum Des- 
cartes o arătase. O trăsătură de rationalism intră, prin ur- 
mare, în această fundamentare a democraţiei moderne. 

Pentru ca fiecare om să poată lua parte la guvernare, 
el trebuie să fie luminat, trebuie să aibă un nivel anumit de 
cultură. Deci Revoluţia franceză, prin reforma școlară pe care 
o propune Condorcet, creează o garanţie în aplicarea acestui 
principiu. Revoluţia franceză, prin reforma școlară a lui 
Condorcet, propune învățămîntul elementar general, obliga- 
toriu si gratuit, un principiu care trece apoi în toate con- 
stituțiile democratice ale Europei. 

Dar indivizii trebuind să se conducă pe ei înșiși, indi- 
vizii participind cu toții la raţiunea pe care Dumnezeu a 
însămînţat-o deopotrivă în orice om, trebuie să fie egali. 
Inegalitatea socială nu poate să fie justificată decît într-o 
inegalitate a dotării fireşti, dar dotarea firească este egală, 
deoarece toți oamenii participă la rațiunea divină. Astfel 
democraţia revoluționară afirmă si principiul egalităţii ab- 
solute între cetăţeni. 

Această idee de egalitate, Revoluţia franceză a introdus-o 
în aceeași formulă cu ideea de libertate. „Libertate, egali- 
tate, fraternitate“ erau cele trei cuvinte magice pe care şi le 
fixase, ca niște permanente indicaţii de conduită Revolu- 
ţia franceză. Si, fireşte, s-au găsit critici care să arate că 
alăturarea aceasta între libertate şi egalitate este cel puţin 
paradoxală, căci dacă garantăm tuturor oamenilor liberta- 
tea, trebuie să le garantăm si libertatea de a nu fi egali; 
căci dacă fiecare se dezvoltă în mod cu totul liber, atunci 
firește că inegalitatea se va stabili în societate, deoarece 
dotatia naturală a fiecăruia este felurità. Aducind însă această 
critică a alăturării făcute între libertate şi egalitate, se co- 
mitea însă o eroare destul de evidentă, căci ceea ce Revoluţia 
franceză propunea și indica drept normă de conduită nu 
este egalitatea ca punct de ajungere, ci este egalitatea ca o 
condiţie de plecare, egalitatea în condiţiile de dezvoltare. 
Egalitate înseamnă, printr-o exprimare negativă, dispariţia 

anumitor privilegii de care anumite clase se foloseau în trecut 
şi pe care oamenii revoluției voiau să le înlăture. 

Mai departe, pentru a se garanta efectiva autoguvernare 
a poporului trebuia garantată, în acelaşi timp, măsura care 
să anuleze despotismul guvernelor, căci guvernele au tot- 
deauna o tendinţă spre despotism. Aceia care deţin puterea 
au înclinația firească de a abuza de această putere, și Re- 
volutia franceză vrea să găsească un mijloc care să anuleze 
tendinţa aceasta firească a deţinătorului puterii executive. 
Această nouă trăsătură, pe care o introducem în tabloul 
ansamblului: cultural al timpului, o vom numi liberalism. În ce 
fel liberalismul reuşeşte să garanteze autoguvernarea poporu- 
lui? Mai întîi prin stabilirea principiului ca guvernele să 
conlucreze cu reprezentanţii poporului, acel ingenios raport 
de control reciproc care este raportul între puterea executivă 
şi puterea legislativă. Prin acest raport se constituie unul 


. din mecanismele menite să garanteze o funcţionare liberală 


a statului şi se obţine mijlocul să se anuleze propuisia spre 
despotism a tuturor guvernelor. În afară de aceasta, se aplică 
principiul formulat de către Montesquieu, și anume prin- 
cipiul separaţiei puterilor. În regimul vechi, puterea executivă 
era în aceeaşi mînă cu puterea legislativa şi cu puterea ju- 
decătorească. Aceste puteri sînt separate astăzi și sînt distri- 
buite între deținători feluriţi, În sfirşit, pentru a evita abuzul 
din partea deţinătorului celui mai înalt al puterii executive, 
a monarhului, Revoluţia franceză aplică doctrina contractu- 
lui social între rege şi supușii săi, Regele apare astfel drept 
un simplu contractant, o simplă parte în contractul care a 
fost încheiat între el si popor. Poporul poate să denunțe 
acest contract atunci cînd regele se dovedeşte a nu respecta 
întreaga literă a lui. lati, prin urmare, în ce fel această 
teorie este adusă aci să funcţioneze în același sens liberalist, 
în sensul garantării autoguvernării efective a poporului. 
Dar liberalismul Revoluţiei franceze mai are un alt aspect. 
Am spus că principiul democratic al autoguvernării poporului 
cerea un învățămînt elementar general, obligatoriu şi gratuit. 
Liberalismul însă cere de la învăţămînt o trăsătură în plus, 
şi anume cere autonomia învățămîntului, mai cu seamă a 
învățămîntului superior. Principiul autonomiei învăţămîntu- 
lui superior, pe care îl vedem aplicat sau discutat și astăzi 
de atîtea ori, este un principiu de esenţă si de origine revolu- 

tionarà. Căci, într-adevăr, dacă rațiunea omenească se poate 
perfecționa continuu, asa cum credeau filozofii veacului 
al XVIII-lea şi revoluționarii, care se recrutează printre adep- 
tii lor, atunci nu trebuie pusă nici o piedicà in calea perfec- 
tionàri raţiunii. Orice doctrină nouă poate fi adusă in faţa 
studioşilor din învățămîntul superior. Statul nu trebuie să 
protejeze nici un fel de doctrină filozofică sau ştiinţifică, ci 
toate doctrinele, în măsura în care ştiinţa le îndreptățește și 
le garantează, se pot bucura de dreptul de a fi profesate și 
răspîndite. Aşadar, alături de principiul învăţămtntului. ele- 
mentar general, obligatoriu și gratuit, se ridică principiul 
autonomiei învățămîntului superior. 

În sfîrşit, o altă trăsătură a Revoluţiei franceze, o altă 
idee însemnată pe care Revoluţia franceză o pune în circu- 
late şi care de atunci se va dezvolta necontenit este ideea 
națională. Naționalismul este o nouă trăsătură, un nou bun 
cultural rezultat din luptele ideologice și din frămîntările 
istorice ale Revoluţiei franceze. Simţul naţional era mai de- 
grabă şters şi fără multă valoare în vechiul regim. Marele 
principiu al colectivităţi umane, în epoca anterioară Revolu- 
tei franceze, consta mai degrabă într-un devotament al 
supușilor către suverani şi al acestora către rege sau principe. 
Acestea erau sentimentele care ţineau la un loc masa ome- 
nească, acesta era betonul care solidifica conglomeratul so- 
cial. Revoluţia franceză însă înlocuieşte aceste principii, și 
poate aci este ideea cea mai nouă pe care o aduce cu sine. 
Ceea ce ţine de acum înainte masele omenești, ceea ce le 
grupează înăuntrul unei societăţi efectiv constituite și le 
determină să se comporte unitar în momentele lor de criză 
este sentimentul naţional, sentimentul comunităţii de origine 
şi de aspirații. 

Ideea şi sentimentul naţional apar în Revoluţia franceză 
ca un corolar, ca o consecinţă a ideii democratice, căci po- 
porul chemat să se conducă pe sine se simte stápin pe desti- 
nele sale şi poate să lupte pentru protejarea destinului de- 
venit comun. Ideea democratică isi are, prin urmare, o con- 
secintà apropiată : ideea naţională. 

În sfârşit, principiul autodeterminării indivizilor înăun- 
trul nagiunei îşi găseşte o contraparte simetrică în principiul 
autodeterminării naţionale. Astfel, indivizii se pot determina 

pe ei înșiși, prescrindu-si calea si norma lor de viaţă, gratie 
reprezentanţe! parlamentare. Dar indivizii se pot determina 
şi ca naţiune, ceea ce duce curind la ideea determinării na- 
tionale, la principiul naționalităților, pe care îl găsim ca o 
idee de bază a ultimului război. Ultimul război, ţinînd la o 
regrupare a oamenilor după, afinităţile lor naţionale, nu făcea 
decît să dezvolte un principiu apărut în timpul Revoluţiei 
franceze, în strínsa legătură cu ideea democratică. 

Trebuie acum numai puţine lucruri să adăugăm. Trebuie, 
de exemplu, să adăugăm ateismul Revoluţiei franceze, care 
înlocuiește cultul lui Dumnezeu cu cultul fiinţe: supreme, al 
raţiunii, cu adevărat zeiţă a umanităţii. Ca urmare a acestei 
tendinţe, găsim toate acele manifestări menite să asigure 
progresul raţiunii. O mulțime de şcoli superioare ale Franţei, 
imitate apoi si în celelalte ţări, apar acum: Şcoala normală, 
Şcoala politehnică, Școala centrala, Școala de arte și meserii, 
în sfîrşit întreg învățămîntul ştiinţific raţional, foarte negli- 
jat în trecut. În vechiul regim nu exista nici un fel de urmă 
de astfel de școli; ele apar abia acum, ca o consecinţă a 
atmosferei raţionaliste în care oamenii revoluţiei se mișcă. 
în genere. 

Dar raționalismul revoluţiei se mai poate recunoaște in 
întregul sistem de unificare şi centralizare pe care îl practică 
Revoluţia franceză, căci raţiunea este centralizatoare și uni- 
ficatoare. După cum lucrează raţiunea, tot aga face și Re- 
volutia franceză : centralizează şi unifică instituţiile naţionale, 
centralizează ţara în jurul capitalei, unifică sistemul legisla- 
tiv, unifică sistemul metric şi asa mai departe.. 

Iată, dar, cîteva din tedintele de căpetenie ale Revoluţiei 
franceze. Dacă ne gindim bine ce curente seculare se con- 
topesc în Revoluţia franceză, putem regăsi, cu ușurință, trei 
fire principale, pe care le-am depănat îndelung la acest curs. 
Este, mai întîi, curentul individualist, pornit din Renaștere. 
Acest curent se combină 1 însă cu curentul dreptului natural, 
pornit şi el din Renaștere, însă dezvoltat mai cu seamă sub 
influența Reformei religioase. Şi la aceste curente se adauga 
curentul raționalist, pornit deopotrivă din Renaștere, dar so- 
licitat mai cu seamă de către Descartes. Întrunirea tuturor 
acestor curente cu anumite nemulțumiri sociale profunde au 
aprins scînteia revoluţionară si creează în Franţa acea schim- 
bare radicală a feţei lucrurilor, pe care apoi geniul militar 

al lui Napoleon o propagă în întreaga Europă. Căci Revolu- 
tia franceză a avut un ecou extraordinar în toată lumea ci- 
vilizată. Către sfîrşitul acestor lecţii vom avea, poate, ocazia 
să ne ocupăm și de ecoul puternic pe care Revoluţia 
franceză l-a avut pe tărimul nostru şi să vedem ceea ce în 
bună parte i se datorește ei în reforma României moderne. 
Aceasta ca o ilustrație cu totul parţială a marelui ecou pe 
care revoluţia l-a produs. Dar în timp ce revoluția dezvolta 
consecinţele sale atit de bogate şi atit de numeroase, un cu- 
rent de opoziţie se producea. Astfel epoca deschisă după Re- 
voluţia franceză se poate sistematiza printr-o mișcare de al- 
ternare între consecinţe ale Revoluţiei şi mișcări reactive 
împotriva lor. 


ROMANTISMUL 


Tendinţa raţionalistă a veacului al XVIII-lea a culminat 
în mişcarea plină de consecinţe pentru dezvoltarea ulterioară 
a civilizaţiei care a fost Revoluţia franceză. Atunci însă cînd 
ne-am preocupat de principalele curente de ide: ale veacului 
al XVIII-lea, distingeam, alături de o tendință raţionalistă 
servită de filozofii, de enciclopediştii și de oamenii de ştiinţă 
ai timpului, și o tendinţă iraponalistà, care își făcea loc mai 
cu seamă în reflecțiile privitoare la o estetică a timpului 
și care, în cele din urmă, ajunge chiar să constituie disciplina 
modernă a esteticii. Acest curent divergent faţă de curentul 
raţionalist l-am desemnat atunci drept curentul sentimental. 

După cum tendinţa raționalistă culminează în Revoluţia 
franceză, curentul sentimental culminează si el într-o. miş- 
care contemporană aproape cu Revoluţia franceză, care este 
romantismul. Romantismul este un fenomen într-adevăr euro- 
pean, pentru că îl găsim reprezentat în toate ţările de cul- 
tură ale vremii, mai cu seamă însă în Englitera, în Germania 
şi în Franţa. 

Anii trecuţi ne-au adus citeva aniversări romantice. S-a 
ales de către unii data de 1927 pentru a sărbători centenarul 
romantismului, căci în 1827 a apărut celebra prefaţă a dramei 
lui Victor Hugo, intitulată Cromwell, în care sint fixate 
principiile ariei poetice romantice. Nemulţumiţi însă cu 
această dată, alţii au ales-o pe aceea de 1930 pentru a sărbă- 

tori centenarul romantismului, deoarece atunci se implineau 
o sută de ani de cînd, într-o memorabilă seară, tineretul 
aderent la principiile esteticii si filozofiei noi apăra piesa 
revoluţionară a lui Victor Hugo, Hernani. 

A fixa însă centenarul romantismului în 1927 sau în 1930 
constituie o eroare, mai cu seamă în lumina acelor cercetări 
moderne, întreprinse de cîţiva profesori francezi, ca, de pildă, 
Van Tieghem și Baldensperger care au arătat că începuturile 
romantismului trebuiesc fixate cu mult mai înainte, şi anume 
chiar pe la mijlocul veacului al XVIII-lea. Este adevărat 
că romantismul culminează mai, tîrziu, însă începuturile lui 
trec înapoi de pragul veacului al XIX-lea ŞI se situează anume 
chiar către mijlocul veacului anterior. 

Într-adevăr, două fenomene ne îndreptățesc, în primul 
rînd, de a vorbi de un romantism al veacului al XVIII-lea. 
Mai întîi, faptul cà poetica clasică, aşa cum o fixase Boileau 
în L'art poétique, este profund zădărnicită de contribuția 


- nouă, ca, de exemplu, aceea foarte importantă, pentru acest 


moment, legată de numele elveţianului francez Sébastien 
Mercier. În afară de aceasta însă, în starea de spirit a oame- 
nilor se produce o profundă transformare, și anume întru 
cît privește sentimentul naturii. Natura era puţin preguitá 
de clasici ; ea nu ocupa nici o parte în literatura lor, ici-colo 
putem intilai sumare pasaje descriptive, care nu dovedesc 
însă un sentiment deosebit de fervent. Ba chiar, întru cit 
privește anumite însuşiri ale naturii, ca, de exemplu, acelea 
ale naturii grandioase, se intilnesc în clasici manifestări care 
ne pot surprinde astăzi ; așa, de exemplu, într-o scriere foarte 
caracteristică clasicismului, şi anume în Astreea lui H. d'Urfé, 
găsim chiar o satirizare a naturii grandioase, care cere de la 
noi, pentru a o contempla, o poză caraghioasă, acea dare 
peste cap a privirilor care poate face pe un vizitator neatent 
al piscurilor elveţiene să-și piardă pălăria. În afară de aceasta, 
clasicismul era puţin favorabil nu numai întru cît priveşte 
admiraţia naturii dar si întru cit priveşte admiraţia artei 
gotice. lot ce era nemăsurat, tot ceea ce reclama o tensiune 
care iese din comun solicită mai degrabă sancţiunea negativă 
a clasicismului. Din această stare de spirit rezultă, așadar, și 
puţina simpatie a clasicilor pentru natura grandioasă şi puţina 
lor simpatie pentru arta grandioasă a goticului care, în ochii 

unui autor atît de caracteristic pentru clasicism ca La Bruyère, 
este, pur și simplu, un produs al barbariei. 
Toată această constelație sufletească în faga naturii și | 
în faga artei se schimbă însă către mijlocul veacului al 
XVIII-lea, căci întîlnim acum un cult nou, închinat naturii, 
$i anume unei naturi sălbatice şi tulburi în care vegetaţii 
luxuriante acoperă morminte şi ruini, si întîlnim, în acelasi 
timp, o admiraţie restituită artei gotice. Scînteia acestei ad- 
miraţii s-a pornit mai întîi în sufletul lui Goethe, tinár stu- 
dent la Strasbourg, care are ocazia să simtă, pentru intiia 
oară după, atîţia ani, frumuseţea domurilor gotice $i s-o 
comunice, in mod contagios, contemporanilor sål. 
lată cîteva consideraţii care dovedesc că, atît în ceea ce 
priveşte doctrina literară cît şi în sentimentul oamenilor 
faţă de natură şi de artă, încă de la mijlocul veacului al 
XVIII- lea se recunosc semnele unei transformări în care tre- 
buie sà recunoaștem si începuturile mişcării romantice. Este 
adevărat că romantismul culminează abia mai târziu, şi anume 
la începutul veacului al XIX-lea. Dar lucrul rămîne firesc. 
Un curent poate să aibă o îndelungată viaţă fără ca el să 
! se aprindă într-o flacără înaltă decît atunci cînd anumite 
împrejurări îl solicită într-un mod cu totul special. Cred 
| chiar cà impingind pînă la mijlocul veacului al XVIII-lea 
originile absolute ale romantismului, se comite, în definitiv, 
o eroare. Căci romantismul a existat întotdeauna. După cum 
am avut ocazia să formulez într-o altă î împrejurare, se poate 
| vorbi despre romantism ca despre o formă eternă a spiritului. 
Romantismul a existat întotdeauna, şi spiritul, manifestindu-se 
într-unul sau altul din domeniile rezervate lui, poate oricind 
să se manifeste romantic. 

Se vorbeşte, de obicei, despre romantism ca despre o 
mișcare literară. Cel puţin aniversările de acum cîţiva ani 
erau mai ales aniversări ale romantismului literar. Se vor- 
beste apoi despre un romantism plastic, despre romantismul 
sculptural. Dar se poate vorbi de romantism în toate do- 
meniile. Există romantism ştiinţific, romantism în medicină, 
ca, de exemplu, al medicului din epoca romantică, Mesmer, 
sau al unor urmași ai lui, care socoteau că bolile pot fi 
mai bine tratate lucrind asupra subconştientului bolnavului : 
că boala, oricare ar fi formele pe care le ia, este ceva care 
depinde mai mult de individualitatea psihologică a bolnavului 

decît de individualitatea fizică a lui. Există aci o trăsătură 
de romantism care ne îndreptățește să vorbim despre o me- 
dicină romantică. Dar se poate vorbi de romantism științific 
în mod mai general. Și lucrul s-a si făcut; celebrul chimist 
si filozof Wilhelm Ostwald, care, într-o lucrare a sa, Grosse 
Männer (Oamenii mari), distinge tipul omului de știință 
clasică și tipul romantic al omului de ştiinţă. Clasicul este 
în ştiinţă un cercetător migălos, care merge mai degrabă către 
reconstituirea fidelă a amănuntelor, care se hotărăşte cu greu- 
tate pentru integrările de ansamblu, largi, de cunoștințe ; pe 
cîtă vreme romanticul este un singuratic, el trece cu ușu- 
rintà de la fapte la principii, de la amănunte la generalitate, 
| el este apoi un temperament care înțelege să intervină activ 
cu știința sa în luptele vieţii şi să dea astfel o aplicaţie prac- 
tică si efectivă ideilor sale. Există între acești doi oameni de 
știință o deosebire evidentă de temperament, care poate fi 
! interpretată ca deosebire între temperamentul clasicului și 
temperamentul romanticului în știință. Apoi este acea culmi- 
nare a științelor care este filozofia, în care se vorbește desigur 
mult mai des despre romantism. Întreaga epocă a filozofiei 
care urmează lui Kant poartă în istoria filozofiei numele de 
epoca romantică. Se vorbeşte apoi de un romantism politic. 
Democraţia de caracter mistic a unui Lammenais, de exemplu, 
este o democraţie romantică. 

Iată, aşadar, cum se poate vorbi de romantism ca despre 
o formă cu totul generală a spiritului omenesc, care însă, 
din cînd în cînd, sau cel puţin o dată în istoria omenirii, a 
căpătat mai mult accent, s-a manifestat cu mai multă in- 
tensitate, încît se poate formula un raport între un romanusm 
| ca formă a spiritului în genere şi romantism ca manifestare 
istorică a spiritului uman. Și anume, se poate spune cà forma 
istorică de manifestare a romantismului nu este decit produ. 
i sul unei coincidente între o structură eternă a spiritului ome- 
nesc şi anumite împrejurări istorice care o solicită cu deose- 
bire, o fac să trăiască mai viu, mai intens. Vom vedea, la 
sfîrşitul acestei expuneri, care au fost aceste împrejurări is- 
torice care au solicitat-o pentru a o face să se manifeste mai 
l intens și pentru a produce curentul istoric respectiv. 

Deocamdată însă, înainte de a trece la aceste consideraţii 
mai degrabă istorice, să definim romantismul în sine, ca 
formă generală a spiritului omenesc. Pentru a obţine o astfel 

de definiţie este necesar să comparăm forma romantică a spi- 
ritului cu forma lui clasică. Această comparaţie se face de 
obicei, căci toată lumea resimte că între clasicism şi ro- 
mantism există un contrast simetric, în aşa fel încît apropie- 
rea acestor două noţiuni face mai vii trăsăturile fiecăreia 
din ele. 

Întrebarea despre forma de spirit clasică se poate des- 
compune în două întrebări separate. Ne putem anume în- 
treba cum vede clasicul lumea si cum resimte el individuali- 
tatea omenească in alţii si în el însuşi. În mod general, căci 
excepţiile nu sint excluse deloc, se poate spune că clasicul 
proiectează în spațiu viziunea sa despre lume. Lumea este 
pentru el un raport de coexistenţe. Clasicul are despre lume 
o icoană pur spaţială. Înțelegerea lumii ca un întreg închis, 
înconjurat din toate părțile, în care elementele constitutive, 
corpurile cereşti, se găsesc în raporturi regulate unele faţă 
de altele, este ceva răsărit din felul spaţial în care omul 
clasic, aşa cum el a fost reprezentat mai cu seamă în an- 
tichitate, resimte lumea. El o resimte în spaţiu. Elementul 
timpului, al devenirii, al schimbării, este aproape eliminat 
de clasic și-n icoana sa despre lume. De aci rezultă o con- 
secință foarte importantă, potrivit căreia clasicismul n-are 
simt istoric, căci simţul istoric presupune înţelegerea lumii în 
timp, ca ceva care se formează necontenit. Dar clasicul nu 
înţelege lumea ca ceva care se formează, care se schimbă ne- 
contenit, ca un proces în devenire, ca un ansamblu de relații 
succesive, ci el înţelege lumea ca o așezare statornică gi linig- 
tită de lucruri, ca un ansamblu de raporturi coexistenţiale. 

Acesta este şi punctul de vedere al felului în care clasicul 
resimte și înţelege individualitatea omenească. Individualitatea 
omenească pentru omul clasic este de asemenea structurală. 
Individualitatea clasică este o structură, un ansamblu liniştit 
şi bine organizat de elemente. Să observăm, de exemplu, în 
ce fel este descris omul în acea producţie, extrem de carac- 
teristică pentru timpurile clasice, care este tragedia. Omul 
este descris în aceste producţii poetice ca o structură, ca un 
ansamblu de elemente organizate, în care putem recunoaşte 
o ierarhie a elementelor constitutive şi o deopotrivă înglo- 
bare a lor sub o dominantă unică. Caracterele clasice sînt 
astfel prezentate încît este uşor de a spune, de către acela 
care ia cunoștință despre ele, ce virtute sau ce viciu omenesc 

reprezintă sau întrupează ele cu deosebire. Gîndiţi-vă, de 
exemplu, la superba colectiune de caractere pe care o fixeazá 
Racine în tragediile sale si cu ușurință veţi putea să và re- 
amintiţi caracterele fiecărei persoane din tragedule sale, si 
fiecărei: persoane de acolo îi veţi putea da numele uneia din 
pasiunile esenţiale ale sufletului omenesc. Veţi spune, de exem- 
plu, cà Andromaca este fidelitatea conjugala, ca Phedra este 
pasiunea vinovată, că Berenice este iubirea pură şi aşa mai 
departe. Această simplă rezolvare a unui caracter într-o pa- 
siune unică n-ar fi posibilă dacă aceste caractere n-ar con- 
tine o raționalitate implicită, asemănătoare cu aceea pe careo 
avea icoana clasicului despre lume. Și numai pentru că poetul 
clasic avea o înţelegere a sufletului omenesc ca o structură 
solidă, ca un bloc, în clasicism a putut să apară tragedia. 
Căci efectul tragic n-ar putea să apară decit cu condiția ca 
sufletul, care intră în luptă cu Forţele adverse care-l ameninţă, 
să fie un suflet bine închegat, încît să poată să lupte cu 
aceste forte adverse şi în cele din urmă să cadă învins. Dacă 
sufletul, așa cum îl descriu poeţii clasici, n-ar avea această 
organizare, această soliditate, dacă ar fi fluid și neconsistent, 
așa cum este sufletul descris de către poeţii romantici, atunci 
se înțelege, că lupta aceasta nu s-ar mai putea da : lupta 
nu poate să apară decît între două puteri deopotrivă, de tari. 
Faţă însă de moliciunea extremă a sufletului romantic, lupta 
aceasta nu mai poate să apară. Și, de fapt, un fenomen ca- 
racteristic al trecerii de la clasicism la romantism este tocmai 
dispariţia tragediei ca gen literar. 

Acum, după ce am văzut, în modul sumar pe care-l ingà- 
duie dezvoltările acestui curs, cum resimte omul clasic lumea, 
cum resimte clasicul individualitatea omenească, să ne punem 
aceeași întrebare şi în ceea ce privește pe romantic, pentru 
a obține caracterizarea formei romantice de spirit sau a 
romantismului ca formă generală de spirit. 

Dacă clasicul proiectează lumea în spaţiu, dacă el o re- 
simte ca un total statornic si închegat de raporturi de coexis- 
tentà, romanticul proiectează lumea în timp si o resimte ca 
un total fluent de raporturi, ca un ansamblu curgător de 
raporturi de succesiune. Astfel, filozofia romantică introduce 
în gîndirea omenească un element aproape nou, puţin repre- 
zentat în trecutul cugetării omenești, deși, firește, exemple 
contrarii, dar nu semnificative destul, se pot întîlni si în cla- 

sicism. Acest element nou este înţelegerea lumii ca devenire, ca 
mișcare, Lumea este pentru romantic un proces evolutiv. 
Filozofiile cele mai caracteristice ale romantismului, ca, de 
exemplu, a lui Schelling sau aceea a lui Hegel înfăţişează 
lumea ca un proces de evoluţie. 

Astfel, pentru Schelling lumea este o desfacere a elemen- 
telor contrarii din care ea este constituită, din acea unitate 
neutră în care contrariile se găseau împăcate. Lumea este, 
așadar, o desfăşurare din identitatea primitivă a tuturor ele- 
mentelor, care acolo se găseau amestecate în mod nediferen- 
tiat. 

A] doilea mare sistem romantic este acela a lui Hegel, 
care înfăţişează lumea ca o mişcare evolutivă, şi anume ca 
mișcarea evolutivă a ideii absolute, fundament al realităţii, 
care înaintează necontenit spre o cit mai desăvirşită cu- 
noaştere de sine. Lumea este însăşi mişcarea ideii absolute a 
spiritului, care se exteriorizează în fel de fel de forme pen- 
tru a ajunge la un rezultat, si anume, în epoca civilizaţiei 
contemporane, la deplina cunoștință de sine a spiritului ab- 
solut. 

Iată cum cele două mari sisteme metafizice, caracteris- 
tice pentru romantism, înfăţişează lumea ca o devenire, ca 
o mișcare, ca un proces evolutiv şi în felul acesta marchează 
contrastul profund faţă de înţelegerea lumii ca un ansamblu 
liniștit, static, nemișcat, de elemente, aşa cum și-l înfățișau 
clasicii greci atunci cînd pronungau cuvîntul „cosmos“. Poate 
cà evoluționismul modern de formă ştiinţifică n-ar fi fost 
posibil dacă înţelegerea lumii ca evoluţie n-ar fi fost prega- 
tită mai dinainte de către filozofia romantică. 

Dar, în afară de aceasta, dacă trecem de la înțelegerea 
romantică a lumii la experienţele interne ale sufletului ome- 
nesc, observăm aceeaşi importanţă a ideii în timp şi în acest 
domeniu. Romanticul este fiinţa care are o adincă și variată 
experiență a timpului. Romanticul este ființa care trăiește 
timpul. Toate afectele lui sînt în legătură cu trăirea timpului. 
Care sint afectele romantice cele mai caracteristice ? Mai in- 
tii. dorul către trecut, întoarcerea sufletului spre trecut, amin- 
tirea poeziei trecutului, așa cum o stîrneşte în sufletul ome- 
nesc vederea ruinelor sau a vestigiilor propriei noastre copi- 
lării. Este o emoție pur romantică, caracteristică pentru ro- 

mantism, care ne întimpină în întreaga lui producţie literară 
şi este, în același timp, un afect în legătură cu timpul, cu 
scurgerea lui. 

Dar sufletul romantic se îndreaptă nu numai către trecut, 
către adîncimile lui depășite, ci se „îndreaptă ŞI către viitor. 
Aspiragiei către trecut i se asociază în sufletul .romanticului 
aspiraţia către viitor. Dorinţa de schimbare, năzuinţa către 
ceva care nu s-a produs dar pe care îl aștepți cu un amestec 
caracteristic , de dezolare Şi, de poezie internă, tendința către 
o Veste „nouă, mare, care să schimbe fata vieţii tale. Această 
názuintà vagă, cam fără formă, dar în legătură cu timpul, 
așteptarea minunii pe care numai timpul poate să ne-o aducă, 
este iarăşi unul din afectele, una din emoţiile cele mai ca- 
racteristice ale romantismului. 

Tot atit de caracteristică este pentru sufletul romantic si 
emoția uritului. Ce este uritul ? Urttul este trăirea timpului 
fără conţinut. Urttul este sentimentul că timpul nu aduce 
nimic cu sine, cà el e gol, cà nu poate să împrumute nici 
un conţinut vieţii noastre. 

Dar această proiecţiune în timp, în succesiv, o întîmpinăm 
nu numai în icoana despre lume a omului romantic, nu numai 
in afectele sale tipice, dar si în propriul fel de simțire al 
individualităţii romantice. Dacă omul clasic se simţea ca o 
structură închegată, capabilă să lupte cu destinul advers si 
care se putea simţi ştirbită dar nu, umilită î în lupta cu for- 
tele adverse ale destinului, această însușire dispare pentru 
omul romantic. Individul romantic este un ansamblu de ele- 
mente fluente, de elemente în curgere, în devenire, în schim- 
bare. Omul romantic nici nu se menţine într-o formă oarecare. 
El nici nu are formă. Aspiratia sa doreşte să intre în toate 
formele. Astfel, una din ambițiile cele mai caracteristice 
ale culturii romantice era universalismul, tendinţa de a trăi 
toate formele de viaţă, de a fi cît mai universal ; romantis- 
mul tindea către acel ideal al culturii numit „Bildungsideal“, 
despre care vorbeau romanticii germani. Și, în această pri- 
vinta, este caracteristică vorba lui Fr. Schlegel, pe care o 
aminteam si altà dată, care fixa ca ţintă a aspiraţiei omului 
de cultură romantică trăirea în toate formele sau, cum spunea 
el, să se acorde pe sine însuși așa cum acorzi un instrument 
muzical la felurite chei, aşa încît un om să poată trăi clasic, 
filozofic, poetic, naiv, sentimental, romantic. La acest univer- 

salism ne invită aforistul Schlegel. Această universalizare nu 
este însă posibilă decît atunci cînd individualitatea ome- 
nească are o formă stringentă, bine organizată, cînd con- 
tururile ei nu sînt atît de laxe încît să o facă să-și depă- 
şească forma ei proprie. 

Iar alături de tendinţa universalistă întîlnim, iarăşi ca o 
formulă romantică, tendinţa proteică, potrivit căreia omul 
vrea să trăiască nu numai toate formele culturii dar si toate 
formele vieţii. El vrea să se ráspindeascà în întreaga creaţie 
$i într-un elan frenetic să se confunde cu natura, în întreaga 
varietate a ei. 

Foarte caracteristice, din acest punct de vedere, sint cu- 
vintele pe care le notează in jurnalul său Amiel, un scriitor 
genevez care s-a format în Germânia în vremea romanticilor 
și care cuprinde în sufletul său atîtea elemente ale structurii 
romantice care prezidase la formaţia sa. Tendința de a dis- 
truge tiparul formei proprii şi a intra în toate formele, în 
amánuntimea lor, în adincurile naturii, de a palpita panteistic 
din infinita varietate a aspectelor naturii este exprimatá de 
Amiel cu desávírgità. claritate. 

Acestei lipse de formă a individualităţii romantice îi mai 
corespunde încă un caracter, şi anume caracterul conflictual. 
Omul romantic este omul conflictual, problematic prin exce- 
lentá, este sufletul in care clocotesc necontenit tendinte con- 
trarii, el nu cunoaşte liniştea adincà, nu cunoaște aşezarea 
profund statornicită care constituie sentimentul fericit de 
viaţă al omului clasic. Dimpotrivă, în clocotul intern al su- 
fletului său se ciocnesc mereu puteri adverse. Înfăţişarea ge- 
nerală a vieţii sufleteşti a romanticului este aceea a unui 
conflict, a unei probleme veşnic nerezolvate. Din această 
pricină eroul cel mai popular în romantism a fost eroul re- 
prezentativ al vieţii conflictuale, şi anume Hamlet. S-a spus 
despre Hamlet că ar fi un abulic, un om lipsit de voinţă. 
Această caracterizare este prea simplă, căci un om lipsit de 
voință nu se luptă cu el însuşi. Hamlet luptă cu el însuși, 
căci este veleitar, nu abulic, concepe scopul voinţei sale fără 
să găsească însă puterea de a-l atinge. De asemenea, s-a spus 
despre un alt erou caracteristic al romantismului, despre eroul 
lui Goethe, Faust, că este un sceptic. Eronată caracterizare 
ŞI aceasta, căci scepticul poate să fie un om perfect liniștit 
și cu o viaţă sufletească foarte închegată. Temperamentul 

sceptic a înflorit, cu o deosebită predilecție, în culturile clasice. 
| Cuvintul însuși îl detinem din clasicism ; Faust este însă un 
sceptic din deznădejde. El este cineva care a crezut în posibi- 
litatea minţii omenești, de a cunoaşte, dar care s-a izbit cu 
durere de, limita puterii acestei cunoștințe omenești. Plutind 
la această graniță a deznădejdii, gîndurile gi sentimentele 
| sale nu sint ale unui sceptic liniştit, ci ale unei naturi con- 
i flictuale și ale unui sceptic din deznădejde. 

Dacă am invoca şi alte figuri reprezentative ale roman- 
tismului, am regăsi, deopotrivă, pe această scenă romantică, 
sumedenie de oameni problematici, conflictuali, niciodată însă 
caractere închegate, cum ne dă clasicismul. lată cîteva din 
trăsăturile pe care le socotesc esenţiale pentru caracterizarea 
romantismului ca formă de spirit. 

Începutul acestei prelegeri făgăduia însă răspunsul la încă 
o întrebare, şi anume la întrebarea care au fost condiţiile 
istorice mulţumită cărora forma eternă a romantismului a 
| căpătat o dezvoltare deosebită tocmai în acest timp. 
| Romantismul este o mișcare de compensație. Tocmai pen- 
| tru că raționalismul ocupa atîta loc în viața contemporană 
| a oamenilor, tocmai pentru că în această creștere, în acest 
i exces al raționalismului, puterile celelalte ale vieţii se găseau 
i comprimate, tocmai aceasta dovedește gi explică apariţia ro- 
mantismului. 

Romantismul datează din mijlocul veacului al XVIII-lea, 
veac al raționalismului, şi dădea replică unor tendinţe com- 
| primate ale sufletului omenesc. Nevoia eliberatoare de viața 
l intensă era o cerință pe care raționalismul nu o putea sa- 
tisface. În veacul al XIX-lea romantismul a îndeplinit acest 
rol. Si este de observat că, dacă în anul 1930 s-au împlinit 
| 100 de ani de cînd s-a dat memorabila luptă pentru Hernani, 
tot în 1930 s-au împlinit 100 de ani de la începutul publicării 
cursului de filozofie „pozitivă a lui Auguste Comte, care fixa 
o înțelegere a lumii și recomanda o atitudine de Viaţă profund 
opusă romantismului. Dar tocmai aceasta este și funcţia ȘI 
sensul romantismului, de a coexista cu curente și manifes- 
tări antiromantice. Căci romantismul este compensație, este 
replică în contradictoriu. De aci a rezultat o împrejurare 
absolut remarcabilă : aceea că şi vremea noastră a propagat 
romantismul, că romantismul n-a îmbatrinit deşi curentele 
raţionaliste au devenit din ce în ce mai importante în cu- 

prinsul civilizației noastre. Încît, faţă de această permanen- 
vizare a valorii raționalismului, s-a menţinut şi funcțiunea 
compensatorie, utilitatea de compensație a curentului ro- 
mantic. 

Dar romantismul, care a creat o supapă de siguranţă în 
sufletul omului modern, n-a educat pe omul modern pentru 
nevoile vieții. Şi de aci feluritele aniversări ale romantismu- 
lui, care s-au petrecut în anii din urmă si care arată con- 
tinua neliniște a conştiinţei omului din această vreme, care 
se examinează si se întreabă dacă, permanetizind valori ro- 
mantice, nu se îndepărtează de la cerinţele imanente ale 
timpului nostru, împiedicînd adaptările juste ale contempora- 
nilor la condiţiile vieţii si civilizaţiei lor. 

Romantismul însă n-a pretins niciodată că poate face 
aceste servicii. El a dorit totdeauna să fie o oază de reculegere, 
de împrospătare si de regenerare interioară în luptele mult 
mai aride ale civilizaţiei de astăzi. 


CONCEPȚIA RATIONALISTÀ, ISTORICĂ 
SI UMANISTĂ A CULTURII 


Două curente culturale — raționalismul gi iragionalismul — 
alcătuiesc două trunchiuri pe care s-au grefat două concepţii 
despre cultură, prin urmare două feluri de a-și reprezenta, cul- 
tura, legate de două norme de conduită, care pot fi recoman- 
date omului de cultură și popoarelor de cultură. Într-adevăr, 
atunci cînd vorbim despre o concepţie de cultură trebuie să 
distingem două lucruri : cum își reprezintă filozofii respec- 
üvi fenomenul cultural si, în al doilea rînd, cum ar dori 
să-l vadă ei îndrumat. O concepţie culturală, prin urmare, 
presupune o seamă de judecăţi de existenţă despre înfăţişa- 
rea obiectivă a culturii, pe de o parte, iar pe de altă parte 
despre ţintele pe care procesul cultural trebuie să si le pro- 
pună. 

Să analizăm care sînt aceste două felurite înţelegeri ale 
culturii, grefate respectiv pe trunchiul raționalismului, pe 
de o parte, şi pe trunchiul romantismului, pe de altă parte. 
La prima din aceste întrebări însă răspunsul nostru a fost 
dat cînd ne-am ocupat despre concepţia raţionalistă a cul- 
turii. Concepţia raţionalistă a culturii porneşte de la con- 

statarea că partea cea mai eminentă din organizaţia fiinţei 
omenești este raţiunea ; că raţiunea se poate cultiva nedefi- 
nit, că una din însuşirile rațiunii este de a putea să-și în- 
sumeze rezultatele ei în asa fel încît o fiinţă raţională este 
mai bogată sufletește, mai luminată, mai bună la sfîrșitul 
procesului cultural decît la începutul lui. De aceea înțelege- 
rea rationalistá a culturii este, în același timp, o concepție 
progresistă. Oriunde veţi întîlni filozofi ai progresului, gin- 
ditori care socotesc că umanitatea se găseşte într-un proces 
evolutiv, care înseamnă, în același timp, şi un spor necon- 
tenit al valorii umane, oriunde veţi întilni, cu un singur 


cuvînt, concepţia progresistă a culturii omenești, trebuie să 


fii siguri că veţi afla la fundamentul ei reprezentarea ra- 
tionalistà despre desfăşurarea istoriei și culturii omeneşti. Dar, 
în același timp, concepţia raţionalistă este caracteristică nu 
numai prin progresism dar și prin optimism, căci este cu 
neputinţă „ca rațiunea, desfăşurîndu-se după normele ei in- 
terioare, să nu ajungă la acel rezultat care înseamnă și lumi- 
narea intelectuală a omului si perfecţionarea lui morala. Eroa- 
rea este astfel menită să dispară. Dar afară de aceasta este 
evident că dacă considerăm pe oameni ca fiinţe prin exce- 
lent raţionale, atunci toate deosebirile care sînt legate de 
momentul în care trăiesc, de locul unde trăiesc si de tradiţiile 
pe care le poartă în sîngele și în mentalitatea lor, toate 
aceste deosebiri trebuie să dispară. În ochii acelora care pri- 
vesc umanitatea numai ca o purtătoare a raţiunii însămînţată 
de Dumnezeu, oamenii sint egali și atunci dezbinările între 
dezbinările naţionale, rămîn nejustificate. De aceea con- 
ceptia raţionalistă a istoriei si culturii omeneşti se unește cu 
un anume internationalism şi pacifism. Aceste lucruri sint cu- 
noscute de cînd ne-am ocupat în special de raționalismul 
veacului al XVIII-lea. Dacă le-am reamintit a fost numai 
pentru a marca contrastul cu concepţia istorică a culturii 
omenești, contrast pe care trebuie să-l detaliem acum. 
Raționalismul își reprezintă procesul culturii omenești 
drept o desfășurare pe o linie dreaptă, către un scop care 
coincide cu dezvoltarea cea mai mare de care raţiunea ome- 
nească este capabilă. Concepţia istorică a culturii însă își 
reprezintă astfel dezvoltarea culturii omeneşti. Pentru gîndi- 
torii care s-au dezvoltat din spiritul romantismului și care, 

cu proviziune de inspiraţie culeasă din acest trecut istoric, 
au reflectat la dezvoltarea culturii omeneşti, umanitatea nu 
mai este înglobată într-o dezvoltare continuă şi variată; 
pentru toţi acești gînditori purtătorul culturii omeneşti nu este 
umanitatea ca întreg, ca un grup solidar, ci sînt naţiunile 
particulare. Cultura omenească, pentru aceşti ginditori, este 
totdeauna o cultură naţională. Căci, într-adevăr, spune, de 
exemplu, Herder, pentru a cita poate pe cel mai reprezen- 
tativ dintre ginditorii din această clasă, umanitatea este 
adînc variată prin natura ei, de vreme ce ea este supusă unor 
condițiuni felurite de viaţă. 

O idee care a apărut în veacul al XVIII-lea și care de 
atunci n-a încetat să-şi facă curs este aceea relativă la in- 
fluenta condiţiilor geografice si in special a condiţiilor 
climaterice în care un popor se dezvoltă, asupra culturii lui. 
Ideea aceasta o regăsim poate și mai înainte, dar acolo unde 
ea prilejuieste un sistem coerent de o valoare ştiinţifică este 
la Montesquieu, in celebra sa lucrare L'Esprit des lois. De 
la Montesquieu, dar şi de la abatele Dubos, care a încercat 
să lămurească care este partea de influenţă a climei asupra 
produselor artei omeneşti, ideea aceasta n-a contenit să se 
afirme si să se dezvolte neîntrerupt. Aşadar, cultura ome- 
nească nu poate să fie purtătoarea unui proces unic și ge- 
neral de cultură, de vreme ce nu se poate vorbi de umanitate 
în general ca de un grup unic, perfect solidar, ci mai de- 
grabă o umanitate particularizată, diversificată, prin însăși 
particularitatea si diversitatea condiţiilor naturale 1 în care ea 
se dezvoltă pe feluritele puncte ale globului pămîntesc. 

Această înțelegere a omului ca o fiinţă adînc fixată i în 
peisajul unde trăiește, dependentă de pămîntul care îl poartă 
$i de soarele care îl luminează, de atmosfera în care respiră, 
dependentă de fructele pământului pe care trebuie să le cultive 
și să le consume, dependentă, de vecinătăţile geografice la 
care este redusă, această umanitate nu este unică şi omogenă. 
Concepţia raționalistă a culturii presupune însă un grup omo- 
gen al umanităţii. Dacă cultura. omenească este una, dacă se 
dezvoltă pe o linie neîntreruptă către o ţintă din ce în ce 
mai înaltă, această concepţie presupune că umanitatea, pur- 
tătoarea acestui proces de cultură, este omogenă. Iată însă 
că, prin înţelegerea omului ca fiind dependent de toate condi- 
ţiile geografice, reprezentarea unei umanităţi omogene, adică 

egală cu sine în fiecare din părţile sale, este înlocuită cu 
noţiunea unei umanități diversificate, după diversitatea con- 
diţiilor în care ea se dezvoltă. Şi această transformare în 
înțelegerea umanităţii, ca generatoare de cultură, înseamnă 
și motivul cel mai însemnat care explică trecerea de la con- 
cepta raţionalistă a culturii omenești la concepţia ei is- 
torică. 

Culturile, după concepția istorică pe care o analizăm 
acum, sînt, aşadar, unităţi individuale, închise. Fiecare popor 
îşi dezvoltă cultura sa şi între feluritele culturi există fireşte 
treceri, împrumuturi de motive; in definitiv însă, ciclurile 
rămîn totuşi închise, deoarece ceea ce este esenţial într-o 
cultură, sîmburele său propriu de idealitate, rămîne netrans- 
misibil, rămîne unic, după cum unice sînt condiţiile în care 
cultura fiecărui popor se dezvoltă. Odată cu această transfor- 
mare în fundamentarea reprezentărilor despre cultura ome- 
nească a gînditorilor, se schimbă si celelalte idei corelative, 
cu care concepţia raționalistă a culturii se întovărăşea. Spu- 
neam că concepția ragionalistà a culturii este progresistă. Dar 
progresismul nu mai joacá nici un rol in conceptia istorică 
a culturii, de vreme ce omenirea ca total nu mai este înțeleasă 
dezvoltîndu-se pe linie dreaptă şi către scopuri din ce în ce 
mai înalte. Spuneam apoi că concepția rationalistá a istoriei 
este caracterizată printr-un internationalism și pacifism. Dar 
şi aci ea se deosebește de concepţia istorică a culturii, care 
înţelege omenirea ca o diversitate de grupuri naţionale. Con- 
cepţia istorică a culturii ne face. sá intelegem, ba chiar să şi 
legitimăm, conflictele care pot să apară Între membri atît de 
diverşi ai umanităţii. Concepţia istorică a culturii justifică 


“nu internatgionalismul si pacifismul, ci naționalismul. Spuneam, 


în sfîrşit, despre concepţia raţionalistă a culturii că se în- 
tovărăşeşte cu un anumit optimism, de vreme ce raţiunea este 
cu neputinţă să nu ajungă la recunoaşterea adevărului si bi- 


. nelui pentru a- -] aplica apoi în practică. Atunci cînd concepţia 


istorică a culturii nu mai afirmă la baza procesului cultural 
acest „primat al raţiunii, dispare, ŞI corelativul ei, optimismul. 
Aşa încît uneori concepția istorică a culturii se intovárásegte 
cu un anumit pesimism, cel puţin în cazul cu un răsunet 
adînc în anii de după război, legat de numele lui Spengler, 
care a scris cartea intitulată Despre decadenta culturii occi- 

dentale. În această carte culturile omenești sînt înfățișate ca 
dezvoltindu-se în cicluri, care au o creștere, o culminare gi 
o decădere. Fi bine, după concluziile sale, cultura europeană, 
sau faustică, cum o numeşte el după numele celui mai carac- 
teristic erou al său, cultura aceasta europeană se găseşte în 
declin. Vechea cultură s-a transformat în civilizaţie, care este 
pentru Spengler iarna culturii, faza în care formele sale vii 
și fecunde devin rigide şi sterile. Concepţia istorică a culturii 
omeneşti, ca dezvoltindu-se în cicluri închise, cu o soartă 
limitată, motivează mai degrabă pesimismul decit optimismul 
cultural, 

Iată, prin urmare, în ce constă concepţia istorică a culturii 
$i care sînt termenii contrastului ei cu concepţia rationalistà 
a culturii. În veacul al XIX-lea s-au produs însă unele încer- 
cări de conciliere între ragionalism si istorism. Si una dintre 
cele mai interesante este aceea pe care o fixa Hegel în a sa 
Filozofie a istoriei. Pentru Hegel cultura omenească se găseşte 
într-o desfăşurare continuă. Și această desfășurare continuă 
gravitează către un scop comun întregii umanitàti, și anume 
către cucerirea libertăţii esenţiale a omului. Omul, după na- 
tura sa, este o fiinţă liberă. Instituţiile vechi l-au putut 
ține în trecut sclav şi atunci procesul istoric cultural are de 
scop, pentru Hegel, să ducă la liberarea, în special la liberarea 
internă a omului. Din acest punct de vedere, concepția lui 
Hegel poate fi interpretată drept o concepţie rationalistà a 
culturii omeneşti, de vreme ce caracterul acesta al libertăţii 
esenţiale este garantat omului de către raţiunea sa. Dar con- 
ceptia lui Hegel poate fi caracterizată drept una raționălistă 
și din pricina faptului că ea se întovărășeşte cu acele două 
corelate importante ale oricărei concepţii raţionaliste ; co- 
relatul progresist şi corelatul optimist. Este progresistă doc- 
trina hegeliană despre istorie și cultura omenească pentru 
că sfîrsitul procesului cultural se prezintă față de începutul 
lui ca gn spor, ca un plus al valorii societăţii omeneşti. $i 
este Gptimistd această concepție întrucît socoteşte că omenirea 
merge direct către o ţintă de eliberare şi că nu poate să nu 
meargă într-acolo dacă se dezvoltă după legile ei interne. 
Dar, adaugă Hegel, omenirea găsindu-se înglobată într-un ` 
astfel de proces, orientată către o -ţintă unică şi superioară, 
se realizează totuşi în cicluri. Pe scena istoriei se perindă fe- 

lurite popoare, fiecare îndeplinindu-și misiunea sa și tre- 
buind să contribuie în cele din urmă la promovarea scopului 
suprem al istoriei şi culturii omeneşti. Astfel s-au perindat pe 
scena, istoriei noastre popoarele mediteraneene, grecii si ro- 
manii, cărora le-au luat apoi locul popoarele germanice. Aşa- 
dar, deşi în totalitatea ei cultura „omenească este unică în 
fiecare moment, ea se realizează însă prin cicluri, prin unităţi 
închise, inspirate din ceea ce Hegel numește „spiritul poporu- 
lui“, „Der Volksgeist“. Din acest punct de vedere se poate 
spune, aşadar, că concepția lui Hegel este, în același timp, 
ragionalistá Si istorică, unind ideea despre unitatea procesului 
cultural în omenire cu ideea că, în feluritele lui momente 
particulare, procesul cultural este susţinut de deosebitele na- 
puni respective. lată, prin urmare, in ce consistă ingenioasa 
încercare a lui Hegel de a concilia soluţia raţionalistă cu 
solutia istoricà. 

Dar alături de această concepţie asupra culturii şi nor- 
melor ei de dezvoltare, alături de concepţia raţionalistă şi 
de concepţia istorică şi chiar de încercările de fuziune între 
aceste concepții, cum a fost încercarea lui Hegel, s-a dez- 
voltat la începutul secolului trecut si o altă înțelegere a 
culturii omeneşti, pe care trebuie s-o amintim de asemenea 
pentru a avea tabloul complet al încercărilor din veacul 
trecut de a explica în ce constă fenomenul cultural uman 
şi, în același timp, de a propune normele de dezvoltare ale 
proceselor lui. Această nouă concepţie, „pe care vreau s-o 
analizez în puţinul timp care ne-a mai rămas, este concepţia 
umanistă a culturii, pe care o reprezintă, marii poeti germani 
de la sfîrşitul secolului al XVIII-lea și începutul secolului 
al XIX-lea, Goethe şi Schiller, dar şi unii teoreticieni cum 
a fost, de pildă, Wilhelm von Humboldt. Pentru toti acești 
gînditori purtătorul culturii omenești, agentul ei, nu este 
nici speța umană în întregimea ei, așa cum socoteau filo- 
zofii raţionaliști, nu este nici națiunea în particularitatea ei, 
aşa cum susțineau filozofii istorici ai culturii, ci este indi- 
vidul. Cultura omenească se desávirseste in fiecare individ 
in parte si ceea ce ea trebuie să-şi propună nu este atit 
promovarea întregii umanităţi, ci este cultivarea fiecărui 
individ în parte. Înaintarea omenirii, perfecționarea ei, ar 
rezulta din integrarea diferitelor rezultate pe care fiecare 

om le-ar obţine mai inii în propriul său suflet. Punind 
astfel individul izolat în centrul perspectivei culturale, con- 
ceptia aceasta merită numele de umanistă. 

Dar această înțelegere a culturii mai aduce o modificare 
esențială faţă de concepţia anterioară, și anume de data 
aceasta față de concepția raționalistă : cultura nu trebuie 
să dezvolte numai rațiunea în om, ci trebuie să dezvolte 
toate însuşirile sufletești. Tinta către care procesul cultural 
trebuie să se îndrepte nu este dezvoltarea exclusivă a ra- 
țiunii, ci dezvoltarea armonioasă a tuturor energiilor si 
putințelor sufletului omenesc. Fireşte că raționalismul pri- 
mea mai înainte o corectură interesantă prin acea observare 
a lui Kant, care spunea că ceea ce procesul cultural trebuie 
să-şi propună este mai mult dezvoltarea moralității decir 
dezvoltarea raţiunii în om. În consecință, Kant este cel din- 
di care face distincţia, devenită de atunci frecventă și 
populară, dintre civilizaţie și cultură. Prin civilizaţie înţelegea 
Kant suma tuturor perfectionarilor externe ale Vieţii noastre, 
pe cînd prin cultură înţelegea perfecţionarea internă a su- 
fletului omenesc. Astfel neoumaniştii se găseau în faga unei 
îndoite norme vorbind despre conduita omului de cultură : 
o normă care socotea că omul poate deveni perfect dezvol- 
tindu-si numai raţiunea — recomandată de rationalism — 
şi norma care socotea că este suficientă calea care se în- 
dreaptă către desăvârșire a laturii morale a omului. Neo- 
umaniștii nu s-au împăcat cu nici una din aceste două căi. 
Ei socotesc că omul nu devine perfect numai dacă îi dezvolţi 
rațiunea. Și atunci, în această ordine de idei, apare gindul 
despre educarea estetică a omului, ca o educație mai capa- 
bilă să apropie pe om de modelul unei dezvoltări armonioase, 
a unei înfloririi depline si frumoase. Acestei probleme îi con- 
sacră reflecţiunile sale poetul și filozoful Friederich Schiller 
în lucrarea sa Scrisori asupra educaţiei estetice a umanităţii. 

lată, prin urmare, care sînt gîndurile despre cultura 
omenească care s-au agitat în Europa la începutul veacului 
trecut, De acum înainte, în decursul veacului al XIX-lea, 
oricare ar fi reflectiunile asupra fenomenului culturii și asu- 
pra țintelor pe care el trebuie să le urmărească, vom recu- . 
noaște în ele sau concepţia raţionalistă, sau concepţia istorică, 
sau concepția umanistă. 

ÎNCERCĂRI DE CONCILIERE A RATIONALISMULUI 
CU ISTORISMUL. AUG. COMTE 


Am analizat concepţiile relative la procesele și țintele 
pe care cultura omenească și le propune, și anume acele 
concepţii cristalizate pe rînd în înțelegerea raționalistă, is- 
torică și umanistă a culturii omenești. Pentru a rezuma cu- 
prinsul dezvoltărilor întreprinse în prelegerile trecute am 
putea compara aceste trei concepţii între ele din punctul 
de vedere al felului cum ele îşi reprezintă purtătorul pro- 
cesului cultural sau ţinta procesului cultural. 

Din punctul de vedere al purtătorului procesului cul- 
tural, concepţia raționalistă a culturii socotește umanitatea 
în întregimea ei, umanitatea considerată ca un grup omogen 
şi solidar al indivizilor umani, ca purtătoare a culturii ome- 
neşti. Concepţia istorică a culturii socotește că adevărații 
purtători ai culturii umane sînt națiunile. Concepţia uma- 
nistă socoteşte că adevăratul purtător al culturii umane este 
individul. 

Cum se petrece însă procesul cultural sau, cu alte cuvinte, 
care sînt modalităţile lui ? La această întrebare concepţia 
raţionalistă a culturii răspunde : procesul cultural se petrece 
într-o dezvoltare unică şi generală a umanităţii ; în timp ce 
concepţia istorică a culturii socotește că, de la naţiune la 
naţiune, trecerea este mai mult sau mai puţin bruscată și 
că adevărata formă a dezvoltării culturii este forma ciclică, 
prin cicluri închise, care apar, se dezvoltă şi se istovesc în 
cele din urmă, fără a avea comunicaţie între ele. 

Care este, in fine, ţinta pe care socotesc aceste concepții 
deosebite cà procesul cultural trebuie să o urmărească ? La 
„această întrebare înţelegerea raționalistă a culturii răspunde : 
ţinta principală este perfecționarea raţiunii omeneşti, căci prin 
perfecţionarea raţiunii omeneşti se înlătură relele asezárilor 
sociale si defectele morale ale omenirii. Pentru filozofii 
raționalişti ai culturii valora încă propoziția antică a lui 
Socrate, după care răul este ignoranță, iar binele este știință. 
Pentru înţelegerea istorică a culturii, care socotește că pur- 
tátoarea procesului cultural este totdeauna națiunea, ţinta 
nu mai este dezvoltarea pînă la o limită ideală a raţiunii 
omenești, ci este înflorirea feluritelor originalităţi naţionale. 
Cind astăzi se vorbeşte despre specificul naţional, despre 

nevoia ca în toate manifestările ei cultura noastră să se 
pătrundă de specificul naţional, nu se face decît o aplicare 
a înţelegerii istorice a culturii și una din cele mai însemnate. 
În ceea ce priveşte ţinta procesului cultural, pe care şi-o pro- 
pune înțelegerea umanistă a culturii, ea consistă în înflorirea 
armonioasă a personalităţii omenești. Prin urmare, nici dez- 
voltarea rațiunii la întregul grup al umanităţii, nici înflo- 
rirea originalităţilor naţionale, ci dezvoltarea tuturor virtua- 
lităţilor raţionale, intelectuale, etice, estetice și așa mai de- 
parte, toate cite sînt cuprinse în adíncurile tăinuite și latente 
ale persoanei umane. 

lată, prin urmare, comparate aceste trei concepţii din 
punctul de vedere al felului cum își reprezintă procesul, mo- 
dalitatea și finta procesului cultural. Din această comparaţie 
putem să obținem caracterizări succinte ale acestor trei im- 
portante concepţii, care au îndrumat, fiecare în felul său, 
dezvoltarea culturii europene în veacul al XIX-lea. 

Lecţia trecută mai cuprindea un punct, si anume acela cu 
privire la î încercarea de conciliere între concepţia raţionalistă 
$i cea istorică a culturii omeneşti. În această ordine de idei 
a trebuit să pronunţăm numele filozofului Hegel, care, în 
Filozofia istoriei ne-a dat o interesantă încercare la conciliere 
a celor două Concepții, atît de opuse si învrăjbite de acei 
care le-au apărat cu strásnicie și exclusivitate. Într-adevăr, 
Hegel reprezintă şi elementul de înţelegere raționalistă si cel 
de înţelegere istorică a culturii omenești. Căci, atunci cînd 
își închipuie procesul cultural drept o mișcare liniară „ȘI pro- 
gresivă, ca un progres necurmat, avînd drept ţintă elibe- 
rarea spiritului uman, Hegel ne oferă o înţelegere rationalistá 
a culturii omenești. Dar cînd Hegel socotește că în promo- 
varea acestui scop general și unic, fiecare naţiune lucrează 
prin originalitatea sa, în acest caz Hegel 1 împrumută elemente 
ale concepţiei istorice în înţelegerea culturii omeneşti. Aveam 
dreptate, aşadar, să înfăţișez Filozofia istoriei a lui Hegel 
ca o încercare de conciliere a concepţiei rationaliste cu con- 
ceptia istoristă a culturii umane. 

As vrea astăzi să evoc figura unui alt filozof, francez, 
care a încercat deopotrivă cu Hegel, dar, fireşte, independent 
de el, a concilia punctul de vedere raţionalist cu cel istorist 
in intelegerea culturilor umane. Este vorba de filozoful Au- 
guste Comte, care a trait între anii 1798—1857 si ale cărui 

idei sînt ráspindite 1 intr-o serie numeroasá de opere, dar sint 
cristalizate în formă sistematică mai cu seamă în cele două 
opere mai importante ale sale, Cours de Philosophie positive, 
apărut în şase volume între anii 1830—1842, și în opera sa 
compusă din patru volume, Politique positive, apărută între 
anii 1851—1854. Auguste Comte este cunoscut în istoria filo- 
zofiei drept părintele pozitivismului. Vom reţine din ideile 
sale numai pe acele care sint relative la înţelegerea culturii 
mmeneşti si care pot ilustra interesanta sa încercare de a 
concilia înţelegerea raţionalistă și cea istoristà a culturii 
omeneşti. 

Elemente raţionaliste, in gindirea lui Comte, sint mai 
multe. Mai întîi, ca toti raționaliştii, Comte socotește cà 
adevăratul purtător al procesului cultural este umanitatea. 
Poate nimeni mai bine ca August Comte nu și-a reprezentat 
unitatea profundă a umanităţii. Pe această umanitate o bo- 
tează Comite „Le Grand Etre“ şi ei îi închină, în partea fi- 
nală a lucrării sale Politica pozitivă, entuziasmul religios al 
sufletului său. În locul religiei monoteiste a vechiului Dum- 
nezeu, Comte ridică, pe piedestalul său etic și religios umani- 
tatea în slujba căreia socotește ca mare preot, venerat, sfint 
şi martir pe toți oamenii de știință si pe toti cugetătorii care, 
în decursul veacului, au reușit să sugereze omenirii noi mo- 
tive de credință şi de idealism. Este raționalist, așadar, Au- 
guste Comte, pentru că împreună cu toţi raționaliștii el so- 
coteste cà purtătoarea procesului | cultural este umanitatea, ca 
un grup unic si solidar. Împreună cu toţi raționaliştii, Comte 
socotește că modalitatea procesului cultural constă din o 
dezvoltare continuă si generală a umanităţii către scopuri 
din ce în ce mai înalte, dintr-o dezvoltare, așadar, continuă, 
generală si progresivă. În această privinţă, teoria lui Auguste 
Comte a cucerit de multă vreme o justă celebritate. Este 
cunoscută, de pildă, acea lege a „celor trei stări“, „Les trois 
états", pe care Comte o schițează in cursul sáu de filozofie 
pozitivă. Conform acestei legi, umanitatea a trecut prin trei 
faze deosebite. A început prin a împrumuta viaţă $i per- 
sonalitate obiectelor din jurul nostru, pentru ca în felul 
acesta să ne explicăm fenomenele naturii, Era epoca fetigis- 
mului. Curind însă, forța dinamică, care pune în mișcare 
întreaga fenomenalitate a naturii, a fost atribuită unor voințe 
nevăzute și superioare umanității, și anume zeilor mitolo- 

giilor vechi. Era epoca politeistă. Printr-un proces de ge- 
neralizare însă, locul zeilor numerosi şi variagi a fost ocupat 
de un Dumnezeu unic, și politeismul a fost înlocuit prin 
monoteism. Aceste trei stadii laolaltă alcătuiesc stadiul mare 
al „fazei teologice“ a omenirii, adică a fazei cind natura 
este explicată prin puteri necunoscute, care se găsesc îndă- 
rătul aparenţelor. Faza aceasta își are un corespondent in 
domeniul așezărilor omeneşti : căci ea este identică cu faza 
patriarhală, o fază de cuceriri lente, pe care o descriu în 
istoria universală primele epoci de viaţă ale popoarelor antice. 

De la faza teologică se trece la o altă fază, cînd feno- 
menele sînt explicate prin entităţi abstracte. Acum locul prec- 
tului este ocupat de metafizician, iar corespondentul lui în 
domeniul așezărilor sociale este juristul. Epoca metafizică, 
într-adevăr, în ordinea politică, este epoca începuturilor de- 
mocratiel. 

Dar şi această fază trebuia să fie depăşită, şi de la epoca 
metafizică s-a trecut — după părerea lui Auguste Comte 
şi a maestrului său Saint-Simon — în faza pozitivă. De data 
aceasta fenomenele naturii nu mai sînt înţelese ca provo- 
cate de forţe oculte, de zei sau de entităţi metafizice ab- 
stracte, ci fenomenalitatea este cunoscută în adevărata ei na- 
tură. Ştiinţa nu mai caută cauzele îndepărtate si tainice ale 
fenomenelor, ci se mulțumește a stabili raporturi de succe- 
siune şi coexistenţă între fenomene. În ordinea socială, rolul 
pe care militarul și juristul l-au jucat în epocile anterioare 
i| joacă astăzi omul de știință si industriașul. Aci putem 
observa înrudirea cu ideile lui Saint-Simon. 

Ceea ce vreau să rețineţi însă, din acest sumar tablou, 
ceea ce mă interesează pentru caracterizările pe care le urmă- 
resc aci, este faptul că Auguste Comte, împreună cu toj 
raţionaliștii, socotește că procesul cultural este unic pentru 
întreaga umanitate. Procesul cultural nu se desfăşoară, aşa- 
dar, prin cicluri închise, așa cum concepţia istorică își în- 
chipuie de obicei, ci se dezvoltă în mod unic şi general pentru 
întregul grup al umanităţii. Așa încît si din acest punct de 
vedere socotesc că am dreptate atunci cînd caracterizez această 
parte a filozofiei culturii a lui Auguste Comte drept raţio- 
nalistă. Această caracterizare este confirmată și după (inta 
procesului cultural pe care o propune Auguste Comte. Într-a- 
devăr, şi această ţintă a procesului cultural este pozitivarea 

spiritului omenesc. Această pozitivare în înţelegerea lui 
Comte este ţinta finală a unui proces progresiv. Omenirea 
a înaintat, socotește Comte, necontenit, obţinînd rezultate 
mai valoroase decît acelea pe care le obținuse în trecut. Ome- 
nirea se găsește, cu alte cuvinte, în progres. Încît și din acest 
punct de vedere concepţia lui Comte despre procesul cultural 
uman ne apare ca o concepţie ragionalistà. 

Dar afară de elementele raţionaliste, există și altele, si 
anume acele împrumutate înţelegerii istorice a culturii ome- 
, nesti, și punerea în lumină a acestora din urmă este foarte 
necesară pentru că trebuie să arătăm în ce mod se conciliază 
raționalismul cu istorismul în unitatea gindirii lui Auguste 
Comte despre cultura omenească. Un important element is- 
torist în concepţia lui Comte, dar unul a cărui inițiativă 
nu-i revine numai lui ci și maestrului său personal din anii 
inereţii, lui Saint-Simon, este distincţia pe care, împreună 
pos cu acesta, Auguste Comte o face intre epocile critice si cele 
| organice ale culturii omenești. Epocile critice ale culturii 
umane sînt acelea pentru care propuneam odată simbolul 

cercului deschis ; sînt epoci în care raţiunea individuală este 
folosită pentru dizolvarea tradiţiilor istorice ale societăţii 
umane; sint epocile de tranziție apoi, în care societăţile 
pierd sentimentele care în epocile organice le ţin strînse 
laolaltă, umplindu-le conștiința de reprezentarea unei strînse 
solidarităţi în slujba unui scop comun. Sint epocile în care 
se pierde respectul pentru vechile instituţii ; sint epocile în 
care avintul prea pripit al inovaţiilor nu se bazează pe 
realitate, iar omul în aceste vremuri merită comparaţia cu o 
frunză spulberată de un vint aspru. Epoci organice sînt însă 
. acelea care sînt concentrate asupra unei teme unice și in 
care indivizii trăiesc în virtutea unui profund sentiment de 
solidaritate, ca unii care deopotrivă sînt ostașii unui scop 
comun. O epocă organică a fost, de exemplu, evul mediu, 
care, într-adevăr, trăia în virtutea unei numeroase serii de 
elemente de universalizare și unificare: biserică creștină 
unică ; limbă latină universală ; știință dogmatică universală, 
| garantată în universalitatea ei prin autoritatea care o su- 
praveghea. Raționalismul avea însă un ferm disprey pentru 
evul mediu. Vorbele despre întunericul evului mediu, despre 
obscurantismul evului mediu, se datoresc și sînt elaborate 

în cercul raponalist de idei. Căci, într-adevăr, măsurind 
valoarea și meritul diferitelor epoci ale culturii umane cu 
metrul perfecțiunii raţiunii, trebuia să se resimtă ca inferioară 
şi plină de pete această epocă în care raţiunea era înlăn- 
ţuită de anumite temeiuri autoritative. 

Auguste Comte si Saint-Simon marchează însă o reacțiune 
faţă de această înţelegere unilaterală și, prin urmare, incom- 
pletă a evului mediu. Si, de unde veacurile al XVII-lea si al 
XVIII-lea socoteau evul mediu ca o epocă a barbariei, a 
întunecării raţiunii, acum Saint-Simon și Auguste Comte 
arată că evul mediu era o epocă înzestrată cu avantajul 
organicităţii, o epocă adică în care anarhia individuală nu 
săpase structura unitară si solidară a societăţilor omeneşti. 

Această înţelegere a evului mediu și această preţuire a 
epocilor organice, omogene, dezvoltindu-se în cicluri proprii 
de viaţă, reprezintă contribuţia istorismului în filozofia lui 
Comte. Căci Auguste Comte nu putea să înţeleagă ce este 
o epocă organică și nu putea s-ajungă la această nouă si 
curioasă pentru vremea sa preţuire a evului mediu, dacă n-ar 
fi folosit criteriul capabil să măsoare şi să înţeleagă meritul 
epocilor care se dezvoltă prin cicluri închise. 

Acesta fiind criteriul preguirii sale, Auguste Comte dorea 
şi pentru vremea sa o promovare a culturii omeneşti de la 
faza critică la faza organică. Împreună cu o serie de filozofi 
ai timpului, printre care trebuie să numărăm si filozofii Res- 
tauraţiei, un Joseph de Maistre si Bonald, Comte este un 
aspru critic al operei celor care au pregătit si realizat Re- 
voluţia franceză. Căci această epocă este o epocă critica, de 
descătuşare a individului, o epocă de elanuri anarhice a indi- 
vidului neîncadrat în economia generală a societăţii prin te- 
meiuri comune si solidare de viaţă. Critica împotriva demo- 
cragei individualiste moderne, care a prosperat oarecum în 
veacul al XIX-lea si al XX-lea, găsindu-și reprezentanţi în 
Toqueville, Taine, Renan, iar în vremea noastră în Charles 
Maurras, porneşte de la Auguste Comte. 

Ceea ce Auguste Comte doreşte să vadă obţinîndu-se este 
tocmai realizarea unei unităţi a culturii omeneşti, în baza 
unui nou principiu de autoritate ; iar acest nou principiu 
de autoritate socotește a-l găsi Auguste Comte în ştiinţa 
omenească. Știința, ca produs al raţiunii omenesti, a fost 

aceea care a însemnat în veacul al XVIII-lea un temei de 
descătușare a individului. În numele ştiinţei puteau fi cri- 
ticate toate așezările tradiţionale, istorice, ale societăţilor ome- 
nesti. Căci, într-adevăr, aceste aşezări tradiţionale și istorice 
pot avea elemente iraționale, după cum elemente iraționale 
posedă toate produsele vieţii. Știința însă nu legitimează 
! aceste elemente iraționale. Și de aceea ştiinţa a fost în mîna 

filozofilor veacului al XVIII-lea un instrument pentru re- 
voltà, pentru insubordonare si critică acerbá faţă de insti- 
tutiile tradiționale, cu tendință organică, istorică, din cu- 
prinsul societăților omenești. Știința si rațiunea devin însă 
pentru Auguste Comte, dimpotrivă, un nou principiu de au- 
i toritate. Căci, într- adevăr, caracterul ştiinţei constă nu numai 
| în facultatea, pe care ea o oferă oamenilor, de a se descă- 
tuşa de sub presiunea şi autoritatea așezărilor sociale, dar 
caracterul ştiinţei este ambivalent. Știința poate deveni uu 
motiv al solidarizării oamenilor, căci ceea ce apare evident 
pentru ştiinţă trebuie să apară astfel în ochii tuturor oame- 
nilor. Rezultatele ştiinţei au un caracter de generalitate, ne- 
cesitate și universalitate, care valorează cît un temei de soli- 
darizare a întregului grup uman. Deci Comte socotește știința 
ca un nou temei de reorganizare umană, de colectivizare 
a societăţii umane, ca un nou principiu de autoritate. Aceasta 
este iarăși una din viziunile de căpetenie ale lui Auguste 
Comte. 

Atunci cînd am examinat aspectul cultural al Renaşterii, 
am vorbit despre raționalismul său ca o formă de smulgere 
i a individului Renașterii din cadrele colective şi autoritative 
ale evului mediu. În epoca următoare, epoca dogmatismului 
| clasic, a trebuit să recunoaștem raţiunii un alt rol decît 

acela pe care îl îndeplinise în Renaștere. Epoca dogmatis- 
mului clasic, în veacul al XVII-lea a fost iarăși o epocă 
| de autoritate, şi rațiunea, care mai înainte fusese elementul 
principal în producerea unei epoci revoluţionare, devine fac- 
tor de ordine si autoritate, odată ce prin filozofia lui Des- 
j cartes capătă altă întrebuințare decît aceea de mai înainte. 
Dar veacul al XVIII-lea este din nou un veac al rationalis- 
mului, refractar, revoluţionar, pentru ca în veacul al XIX-lea, 
cu pozitivismul lui Auguste Comte, raţiunea să devină un 

nou principiu de autoritate. Remarcăm, aşadar, o regulată 
| alternanță între cele două funcțiuni posibile, cea revolugio- 
| nară Și cea autoritativă, ale raţiunii omeneşti. 
l 


ISTORIA DIN PUNCTUL DE VEDERE AL NATURII ȘI NATURA 
DIN PUNCTUL DE VEDERE AL ISTORIEI 


Dacă aruncăm o privire retrospectivă asupra unora din- 
tre ideile dezvoltate în acest curs putem spune cà raţionalis- 
mul, care a culminat în concepția raţionalistă a culturii, s-a 
alimentat din trei izvoare: din reacţiunea individualistă a 
Renașterii, din metafizica veacului al XVII-lea si din miş- 
carea ştiinţifică de la sfîrșitul veacului al XVII-lea si din 
veacul al XVIII-lea. Dar mişcarea ştiinţifică de la sfîrșitul 
| veacului al XVII-lea si din veacul al XVIII-lea nu produce 
numai acest rezultat. Ea nu a alimentat numai concepția 
raţionalistă a culturii, dar si un alt spirit, acel al ştiinţelor 
naturale, Care a servit multă vreme drept îndrumator cuge- 
tătorilor în domenii care nu aparţineau propriu-zis naturii. 

Mişcarea ştiinţifică din veacul al XVII-lea și al XVIII-lea 
a organizat ideea de natură ca un anasmblu de legi „care 
guvernează fenomenalitatea acestei lumi. Începînd însă cu 
| veacul al XIX-lea si odată cu romantismul, spiritul ştiinţe- 
| lor naturale se întîlnește cu spiritul istorism-ului, $i atunci 
| se întîmplă două efecte în faţa cărora trebuie sã ne oprim 
astăzi : unul este acela că uneori istoria a fost înţeleasă și 
interpretată din punctul de vedere al științelor naturale, iar 
altul că natura a fost înţeleasă și interpretată din punctul 
de vedere al istoriei. Această interferență între cele două 
| discipline ale culturii, disciplina naturalistă şi istorică, alcă- 
; tuiește obiectul propriu-zis al prelegerii de astăzi. 

Istoria [înţeleasă] din punctul de vedere al științelor 
naturale este o idee pe care o întîlnim și în pozitivismul lui 
Auguste Comte : de exemplu, acea celebră clasificare a guin- 
telor pe care Auguste Comte o propune în cursul sáu de 
filozofie pozitivă, acea clasificare a ştiinţelor care începe 
seria lor prin știința cea mai generală, care se recunoaște 
la temelia tuturor științelor, matematica, şi care continuă 
apoi prin ştiinţe de o complexitate din ce în ce mai mare, 
pentru a culmina în sociologie, adică în ştiinţa societăţilor 

omeneşti, pe care el o gindise şi o denumise mai întii astfel. 
Termenul de sociologie este un termen găsit de Auguste 
Comte, si nevoia grupării tuturor problemelor relative la 
viața socială dă naștere acestei științe, pe care el o denu- 
meste mai întîi. Constituirea sociologiei ca o disciplină uni- 
tară este una din iniţiativele teoretice cele mai importante 
ale lui Auguste Comte. Așadar, dacă luăm în considerare 
acea clasificare a ştiinţelor care începe cu matematica pentru 
a continua cu astronomia, mecanica, fizica, chimia, biolo- 
i gia si sociologia, atunci vedeţi că sociologia, în care sînt 
studiate evenimentele istorice ale vieţii omeneşti, presupune 
cunoștința tuturor ştiinţelor anterioare. După părerea lui 
Auguste Comte, procesul evolutiv, care culminează cu so- 
Cietatea, începe cu natura anorganică și continuă cu cea or- 
ganică. Astfel, societățile omeneşti nu sint decît veriga finală 
a unui lanţ mai întins, etapa culminantă a unui proces 
„. care începe în straturile inferioare ale naturii. Iată în ce fel 
| aveam dreptate să spunem că după pozitivismul lui Comte, 
societatea apare ca un rezultat evolutiv al procesului natu- 
ral si iară de ce adăugăm că Auguste Comte înţelege isto- 
ria din punctul de vedere al ştiinţelor naturii. 

Dar această interpretare, care consistă din înțelegerea 
istoriei ca un produs al naturii, o mai întîlnim și în alte 
opere din veacul al XIX-lea. Una dintre cele mai renumite 
este, fără îndoială, a filozofului şi istoricului englez Buckle, 
| apărută în 1857, Istoria civilizaţiei în Englitera. Buckle dez- 
voltă o idee care apăruse la Montesquieu, şi anume aceea 

despre influenţa mediului înconjurător asupra culturii umane. 
Fireşte că această influenţă a mediului ambiant, Buckle nu 
o concepe întocmai ca Montesquieu. Pentru Buckle viaţa so- 
cială a popoarelor este in strînsă dependență de viaţa na- 
turii în care o societate se dezvoltă, prin genul producției 
la care ea se vede silită, şi iată cum și la acest filozof istoria . 
e considerată din punctul de vedere al științelor naturii. 
Aceeași idee o găsim și în opera nu mai puţin renumită a lui 
Hyppolite Taine, Philosophie de l'art, în care produsele spi- 
rituale ale artei sînt înţelese de asemenea în strinsă legătură 
cu momentul naturalist al rasei şi al mediului, nu numai so- 
cial dar și geografic. 

Dar concepţia cea mai de seamă răsărită din acest punct 
de vedere este materialismul istoric, doctrina pe care au 

creat-o Karl Marx și Fr. Engels, întemeietorii socialismului 
științific. Pentru materialismul istoric, toate produsele supe- 
rioare ale vieţii spirituale : filozofia, arta, religia, doctrinele 
sociale, etice, ș.a.m.d. nu sînt decît expresii derivate ale unei 
realităţi de substrat, și anume a realităţii economice. Marx 
era un elev al lui Hegel, și dacă Hegel caută substratul, se 
menţine în bogăţia de forme ale vieţii; aceeași preocupare 
revine şi la Marx. Dar pe cînd Hegel socotea că acest sub- 
strat este de natură spirituală, substratul acesta este la Marx 
de alt ordin: este raportul forţelor în producţie. 

lată ce se poate spune despre încercările cele mai ca- 
racteristice ale veacului al XIX-lea pentru a înţelege istoria 
din punctul de vedere al ştiinţelor naturale. 

Întâlnirea între spiritul ştiinţelor naturii, pregătită de 
marea mișcare științifică din veacul al XVil-lea și al 
XVIII-lea si spiritul istoric, care are o apariţie mai tardivă, 
pentru că este legat de începuturile romantismului, a produs 
un alt rezultat de însemnătate, și anume, după cum istoria 
a fost considerată din punctul de vedere al naturii, alteori 
natura a fost considerată din punctul de vedere al istoriei. 
Natura considerată din punctul de vedere al istoriei a produs 
un important curent în știință, despre care va trebui să spu- 
nem citeva cuvinte astăzi. Evolugionismul, căci de el va fi 
vorba, este o idee apărută în cercetările în legătură cu viaţa 
naturii ; dar n-a apărut de la început așa, și pînă a izbutit, 
a avut de învins numeroase obstacole. l 

Este nevoie să aruncăm o scurtă privire asupra acelei dez- 
voltări ştiinţifice care a dus, în cele din urmă, la izbînda 
definitivă a punctului de vedere evoluționist, adică la înţe- 
legerea naturii din punctul de vedere al istoriei. În această 
ordine de idei trebuie să vă citez numele lui Linné, ilustru 
naturalist, care a trăit între anii 1707—1778. Lin este cel 
dintii care a dat o clasificare, în special în botanică, atasgind 
fiecare plantă mai întîi în genul din care făcea parte si apoi 
în speța respectivă. Fără îndoială că sistemul clasificării lui 
Linné a fost întrecut si înlocuit. Cu toate acestea, faptul că 
el a introdus o ordine în domeniul faunei și florei, trebuie 
considerat ca un mare merit. Foarte interesantă este însă 
denumirea si locul pe care în clasificarea sa Linné îl dă omu- 
lui, plasindu-l printre maimuţele antropoide, idee care apoi 
va fi dusă mai departe de către Darwin, care va relua în 

teoria transformismului său această vedere și o va întemeia 
definitiv. Alături de Linn€ trebuie amintit un alt ilustru om 
de știință, mai tînăr, care a trăit între 1769—1832 : Cuvier. 
Acesta emite ideea unităţii structurii animale, si în felul acesta 
Cuvier creează anatomia comparată. Pentru el, organele ani- 
malelor se găsesc în anumite raporturi tipice, care dacă sînt 
studiate permit cercetătorului, care ar găsi un singur ele- 
ment al acestei structuri, prin urmare un singur organ al 
animalului, să reconstruiască mecanismul întreg al structurii 
sale. Astfel, pretindea Cuvier că, servindu-se de o singură 
falcă de mamut, poate să reconstruiască silueta și funcționa- 
rea internă a întregului animal. Dar Cuvier are merite În- 
semnate nu numai prin faptul că găsește si formulează ideea 
unităţii de structură a organismelor animale, şi astfel creează 
anatomia comparată, dar și prin aceea că el este creatorul 
paleontologiei moderne. El este unul dintre cei dintii care 
dezgroapă din straturile geologice fosilele și caută să-și ex- 
plice care au fost factorii care au determinat varietatea fau- 
nei pe pămîntul nostru. Cercetează anumite epoci geologice 
pe care le constată corespunzind unor anumite tipuri de 
animale. Aci era într-adevăr problema centrală, si Cuvier 
are meritul de a fi pus-o, deși n-a găsit răspunsul satisfă- 
cător la această întrebare, Cuvier socoteşte că pe planeta 
noastră au âvut loc, de mai multe ori, catastrofe enorme, sau 
revoluţii ale globului, cum le zice el, care au avut efectul 
să stingă dintr-o dată serii numeroase de spețe animale. 
Dacă se găsesc tipuri diferite de animale în straturile geo- 
logice, aceasta se datorește faptului că speţele au dispărut 
de mai multe ori în cursul vieţii pămîntului. Cuvier nu în- 
trezărea ideea că speţele acestea, atît de deosebite între dîn- 
sele, s-au dezvoltat unele din altele — și [deci că] acelea 
ale căror fosile se găsesc în straturile geologice nu sint 
decît strămoşii Spetelor de astăzi. Cuvier era în punctul 
acesta de aceeași părere cu Linné, intrucit amindoi vorbeau 
de fixitatea spetelor botanice s zoologice. Într- adevăr, Linné 
socotea că atîtea forme sint în natură cîte a creat Dum- 
nezeu în săptămîna facerii si, prin urmare, este neingáduit 
să socotim că aceste forme ale animalelor s-au putut trans- 
forma, au putut evolua. Cuvier exercita în vremea sa o ade- 
vărată regalitate în domeniul științei sale, încît puţină lume 
îndrăznea să se abată de la punctele devenite doctrină ale 

învățăturii lui. Astfel ideea că spetele nu sînt fixe n-a putut 
să-şi facă loc ușor. Totuşi această idee decade, pentru a fi 
înlocuită cu ideea transformării, evoluţiei, variaţiei în spa- 
fu si în timp a speţelor animale. 

Ideea evoluţionismului este precedată, bineînţeles, de unele 
antecedente. Așa de exemplu, este ideea acelui mare natu- 
ralist al veacului al XVIII-lea care a fost Buffon, care so- 
cotea că dezvoltarea fiinţelor este în mare parte influenţată 
de condiţiile climaterice și geografice în care ele trăiesc. 
După cum în veacul al XVIII-lea Montesquieu arăta cum 
clima are mare influenţă asupra fiinţelor umane, după cum 
în aceeași epocă abatele Dubos se ocupă de influenţa climei 
asupra produselor artei, tot astfel și Buffon trebuia să sus- 
țină, influenţa climei asupra formelor pe care, fiinţele vii le 
capătă. În același timp, o consideraţie înrudită oarecum şi 
care trebuia să sprijine ideea evoluționistă vine în Germania 
de la un poet si gînditor, nu de la un naturalist: de la în- 
suşi Goethe, care, spre bătrineţea sa, a acordat o scrupuloasă 
atenţie problemelor de ştiinţe naturale, cercetînd metamorfo- 
zele plantelor şi animalelor. Pentru Goethe, animalele si plan- 
tele nu fac altceva decît să varieze un motiv tipic și origi- 
nar. Pentru Goethe toate elementele unui copac — coroană, 
flori, frunze — nu sînt decit transformări ale unui element 
iniţial, și anume al frunzei; petala, sepala nu sînt decit 
frunze modificate ; elementele dinăuntrul potirului sînt de 
asemenea frunze modificate. Același lucru se poate afirma 
și despre forma animalelor. Fenomenul acesta unic și origi- 
nar pe care îl regăsește Goethe în toate formele evoluate 
îl numeşte „Urpbănomen“ adică fenomen originar și tipic. 
Însă acest Urphănomen nu trebuie înţeles la Goethe ca un 
fenomen care s-ar găsi la începutul seriei vitale, ci mai de- 
grabă ca o esenţă ideală, ca o reprezentare platonică, care 
ar fi lucrat în întreaga realitate pentru a o conforma în 
toate părţile ei. Astfel observă Goethe că părul are acea 
formă lunguiaţă a frunzelor si fructelor sale, care seamănă și 
cu forma lunguiaţă a coroanei, pe cînd mărul are şi frun- 
zele şi fructele și coroana mai rotundă. Prin urmare, ace- 
laşi element lucrează în toate elementele şi în același timp în 
întregimea organismului vegetal, pentru a-l conforma în toate 
părţile sale. Deși această idee a lui Goethe despre fenome- 

nul originar si tipic nu trebuie înțeleasă ca un sprijin adus 
direct tezei evoluționiste, ea a fost înţeleasă în acest sens la 
începutul mișcării evoluționiste. 

În timp ce evoluționismul se găsea în această fază, la 
1809, apare o carte deschizătoare de drumuri noi, Filozo- 
fia zoologiei a lui Lamarck. Lamarck perfectează citeva din 
tendinţele pomenite aci și dă o lovitură de moarte, defini- 
tuvā, ideii fixității speţelor. Pentru Lamarck. speţele nu sint 
fixe, ele evoluează, descind una dintr-alta, iar această evolu- 
tie se explică prin doi factori: adaptarea animalului la me- 
diu și transmiterea, pe calea eredității, a însuşirilor căpă- 
tate în această luptă de adaptare la mediu. Așadar, lupta 


` împotriva ideii fixităţii spetelor devine acum mai ușoară. 


Un Geoffroy de Saint-Hilaire, în 1830, în sînul Academiei 
de Ştiinţe din Paris, combate pe Cuvier în privința fixităţii 
spetelor. Ideea cîștigă atunci si pe Goethe, care, în 1832, 
într-un memoriu celebru, își dădea consimţămîntul punctului 


“de vedere al evoluţionismului. 


Nici ideea revoluțiilor pămîntești, despre care vorbea 
Cuvier, n-a rezistat, căci un geolog ca Lyell, într-o lucrare 
publicată la 1830, arată că prefacerile petrecute în scoarța 
pămîntească nu sînt rezultatele unor catastrofe de felul ace- 
lora pe care le imaginase Cuvier, ci produsul lent al unor 
forte care operează si astăzi. Epoca arhaică a planetei noas- 
tre nu este o epocă de agitaţie, de mișcări gigantice, de 
transformări bruște, ci este o epocă în care s-au însumat 
acţiunile mărunte și infinitesimale ale marilor forţe ale na- 
turii, care continuă a lucra și astăzi pentru a rezerva şi de 
acum înainte globului nostru soarta unor noi transformări 
lente. În felul acesta, și în geologie ideea revoluțiilor scoar- 
fel, pe care o preconizase Cuvier, este înlocuită cu acea 
mai modernă de evoluţie. 

Astfel pregătit, putea să apară (odată cu lucrarea sa din 
1859), curentul definitiv al transformismului lui Darwin. 
Prin Descendenţa speciilor, Darwin formulează teoria sa, 
in care foloseşte dar si modifică ideile înaintaşilor, pe care 
le-am amintit pînă aci. Pentru Darwin, spetele descind, fără 
îndoială, una din alta, iar faptul care modifică fizionomia 
lor, de la o generaţie paleontologică la alta, nu este adap- 
tarea la mediu, de care vorbea Lamarck, ci este selecţia na- 
turală. Într-adevăr, faţă de sporirea neîncetată a membrilor 

speţelor animale și, în acelaşi timp, faţă de micșorarea mij- 
loacelor de existenţă, nu pot rezista vieţii decît indivizii cei 
mai bine pregătiţi. Pentru a putea birui, individul trebuie 
să răspundă la suma tuturor condițiilor impuse de viaţă. 
Se întimplă atunci variaţiuni în organismele animale, și fi- 
reste acele speţe sînt favorizate (și înăuntrul speţelor acei 
indivizi sînt favorizați) a căror variaţie în structură și ap- 
titudini le permite o mai bună adaptare la mediu. Astfel, 
ideea adaptării la mediu, prin care Lamarck voia să ex- 
plice transformarea spetelor una dintr-alta, este înlocuită 
acum cu ideea variaţiei structurii organice și cu ideea selec- 
fie naturale. Rezultatul tuturor acestor vaste anchete între- 
prinse asupra vieţii din trecut a naturii reprezintă produsul 
acelei interferenţe dintre atitudinea în faga naturii și ati- 
tudinea în faţa istoriei, care s-au găsit la un moment dat 
faţa în faţă. 

Dar în veacul al XIX-lea acest rezultat trebuia să dea 
unele consecinţe și în filozofie. Și consecinţa aceasta o al- 
cătuieşte evoluționismul, aşa cum el a fost reprezentat de 
o serie de filozofi, în special în a doua jumătate a veacului 
trecut. Printre cei mai străluciți şi mai renumiţi filozofi ai 
curentului este acela care de obicei e desemnat drept șeful 
școlii evoluționiste, Spencer, care în monumentala sa operă 
Primele principii înfaţişează elementele de bază ale acestei 
teorii. În această operă și în întregul sistematic al operelor 
sale, Spencer încearcă să explice: natura și viaţa societăţilor 
omeneşti în întregimea lor din punctul de vedere evoluţio- 
nist. Evoluția este pentru Spencer o mișcare necontenitá de 
la unităţi omogene, dar nediferenţiate, către unităţi mai di- 
ferengate, dar mai solidare. Sau, cu alte cuvinte, după cum 
spune el, prin evoluţie trebuie să înţelegem trecerea de la 
omogen la eterogen și de la disparat la integral. Evoluţia 
este o continuă promovare, o continuă integrare, unită cu o 
continuă, mai profundă si mai subtilă diferenţiere. Această 
idee o aplică Spencer în toate domeniile naturii şi ale so- 
cietăţii omenești. Dar evoluționismul nu explică progresul. 
Evoluție și progres sînt două idei deosebite ; evoluționismul 
nu explică de ce omenirea, în cursul vieţii ei, însumează 
valorile ; de ce ştiinţa devine mai adevărată, morala mai 
bună și mai dreaptă. Ideea evoluționistă nu poate să ex- 

plice creşterea valorii culturii sub diferitele ei manifestări, 
în dezvoltarea societăţilor amenești. Ea consideră procesele 
vieţii omenești ca procese ale naturii, care se dezvoltă miş- 
cate de anumite cauze mecanice, dar nu şi din cauza unor 
scopuri care și-ar cere realizarea. 

După ce am arătat atitea produse de interferență între 
punctul, de vedere al științelor naturii şi punctul de vedere 
al istoriei, trebuie să amintim şi de încercarile apărute către 
sfîrşitul veacului al XIX-lea de a obţine o strictă separare 
între ele. Astfel, logica modernă cere naturii să fie înţeleasă 
din punctul de vedere al naturii — și istoriei să fie înţeleasă 


„din punctul de vedere al istoriei. Această încercare de sepa- 


rare logică între metodele care valorează în ştiinţele naturii 
si metodele care valorează în istorie este legată de numele 
filozofului german Rickert (Die Grenzen der naturwissen- 
schaftlichen Begriffsbildung, 1886 şi Kulturwissenschaft und 
Naturwissenscbajt, 1899). Rickert a arătat cà științele na- 
turii tind spre stabilirea de tipuri generale și că metoda 
lor este generalizatoare, pe cînd istoria nu doreşte nici să 
creeze tipuri generale, nici să explice raporturile generale şi 
necesare între lucruri în felul şi cu metoda i în care le sta- 
bileste fizica, mecanica şi celelalte științe. Istoria vrea să 
reconstituiască cu cît mai mare exactitate fiecare fapt indi- 
vidual, considerat în unicitatea lui ; ea vrea să caracterizeze 
şi să precizeze evenimentul în particularitatea lui; istoria în- 
trebuinţează deci metoda individualizatoare. 

O idee asemănătoare apare si la noi, la un mare gîndi- 
tor român, la istoricul și filozoful Xenopol, care publică 
în 1899, în limba franceză, Principiile fundamentale ale is- 
toriei, pe care apoi o republică în 1908, sub titlul de Théorie 
de l'histoire. El socotește că ştiinţele se pot divide în două 
categorii, după cum se ocupă de fenomenele de repetiţie 
sau de fenomenele de succesiune. Fenomenele de repetiţie con- 
stituiesc domeniul ştiinţelor naturii, iar fenomenele de succe- 
siune acela al științei istoriei. Scopurile si metodele urmărite 
de primele nu vor fi identice cu scopurile și metodele celor 
din a doua categorie; cu alte cuvinte, niciodată nu vor 
putea fi considerate ştiinţele istoriei din punctul de vedere 
al ştiinţelor naturii şi nici științele naturii din punctul de 
vedere al științelor istoriei, căci metodele, finalitatea, scopu- 

rile lor sînt cu totul deosebire de la unele la altele. Împru- 
muturile de punct de vedere între natură şi istorie devin 
imposibile odată cu contribuţia lui Rickert și Xenopol. 


FR. NIETZSCHE SI CRIZA CULTURII MODERNE 


În a doua jumătate a veacului al XIX-lea se produce 
o puternică opoziție, atit faţă de punctul de vedere al știin- 
gelor naturale, cît și față de punctul de vedere al științelor 
istorice, cît și față de punctul de vedere al acelui raționa- 
lism care a orientat dezvoltarea culturii la începutul veacu- 
lui, după cum lucrul a fost lămurit într-o prelegere prece- 
dentă. Filozoful în care aceste curente — raționalismul, i 
torismul și naturalismul — și-au găsit împotrivirea a fost 
Fr. Nietzsche. Nietzsche a trăit de la 1844— 1900, însă ul- 
timii 12 ani de viaţă i-a trait bolnav de nervi, așa încît 
opera lui se poate socoti terminată la 1888. 

Nietzsche poate fi caracterizat atît prin negaţiunile sale, 
cît şi prin partea constructivă a cugetării sale. Iată, este 
pentru întiia oară poate în cultura mai nouă a Europei cînd 
raţiunii i se tăgăduiește valoarea de îndreptare care i se 
recunoscuse și în antichitate și în celelalte veacuri care se 
succedaserá de la Renaștere încoace, Fiinţa rațională, aceea 
care caută să trăiască în atmosfera cit mai luminoasă a ra- 
ţiunii și care speră din această dezvoltare a raţiunii sale să 
extragă și îndrumări pentru conduita practică, această fiinţă 
nu mai primeşte consimțămîntul $1 aprobarea lui Nietzsche. 
Toate observațiile, și uneori toate declamaţiile noastre 
împotriva rațiunii şi raționalismului steril sînt mai mult 
sau mai puţin debitoare lui Nietzsche. Într-adevăr, pentru 
Nietzsche, o cultură omenească pentru a fi fecundă trebuie 
să-şi implinte rădăcinile întocmai cum arborii fecunzi le 
împlintă în regiunile obscure ale pămîntului, în regiunile 
acelui substrat metafizic pe care raţiunea nu-l pătrunde și 
nu-l domină niciodată perfect. Așadar, dacă Nietzsche are 
ceva de criticat în civilizaţia actuală, este tocmai succesul 
raţionalist, care împrăștie taina fecundă à Vieţii. 

În afară de aceasta, cultura omenească, pentru Nietzsche, 
în măsura în care e vie, se poate defini ca o unitate de 
stil a spiritului în toate manifestările sale. O cultură este 

vie numai atunci cînd între feluritele sale produse există o 
oarecare înrudire, cînd ea configurează o unitate. lată însă 
împrejurarea care lipseşte din cuprinsul civilizaţiei noastre ; 
civilizaţia noastră este o adevărată civilizaţie de muzeu, 
spune Nietzsche, cu influențe pornite din sorginj disparate 
ei. Astfel, înăuntrul aceluiași oraş putem să avem monu- 
mente aparţinînd stilurilor celor mai deosebite, goticul ală- 
turi de romanic şi de stilul Renașterii, şi aceasta nu numai 
în construcțiile de altădată, dar chiar în construcțiile din 
timpul nostru. Chiar în literatură găsim curente contra- 
dictorii, școli felurite, fel de fel de teorii filozofice, de 
religii, de etici sociale — în sfîrşit, manifestări care nu 
pornesc din rădăcina unică, ci au caracterul unei disper- 
sări, care pledează contra unităţii interne a omului modern. 
Această stare de lucruri n-ar putea fi remediată decît prin 
acea reinsufletire a contactului cu sentimentul metafizic al 
vieţii, capabilă să redea unitatea manifestărilor culturii. 
Iată cum, prin această critică a uscatului raţionalism 
al vremii și în această preconizare a necesităţii de a îm- 
prospáta contactul sufletesc al omului modern cu misterul 
metafizic al existenţei, raționalismul îşi găsește împotrivirea 
sa. Dar Nietzsche adresa protestul sáu nu numai faţă de 
raționalismul veacului, dar și faţă de istorismul lui. Asa, 
de exemplu, în acele interesante Consideraţii inactuale, pe 
care le publică între 1872—1875, el arată foloasele şi pri- 
mejdiile studiilor istorice. În această din urmă scriere, Nie- 
tzsche socoteşte ca noi studiem prea mult istoria, că veacul 
al XIX-lea, dacă se poate cu drept cuvînt numi veacul 
istoriei, denumirea aceasta conţine în sine toată scăderea 
și primejdia pe care veacul nostru o comportă. Într-adevăr, 
nevoia modernă a studiilor istorice este explicabilă dacă 
ne gîndim la ceea ce am spus mai înainte, cînd am arătat 
că, într-adevăr, veacul nostru nu are o originalitate, o unitate 
de stil, trebuind să o împrumute după împrejurare de la 
celelalte veacuri, şi aceasta nu numai referindu-ne la sti- 
lurile de artă, dar la stilul oricăror manifestări culturale. 
Studiile istorice vor, prin urmare, să dea replica acelei 
nevoi rămase nesatisfăcute prin propriile noastre puteri. Căci, 
într-adevăr, omul modern nu este original, şi pentru că nu 
este original trebuie sa se împrumute de la alte epoci mai 
originale. În această nevoie, el este sprijinit de studiile isto- 

rice. Dar dacă răspund la o nevoie, studiile istorice au pro- 
vocat și neajunsuri. Astfel, atunci cînd înțeleg toate eveni- 
mentele din trecutul omenirii în raport cu condiţiile care 
le-au determinat, ceva din originalitatea faptului istoric scade, 
se atenuează, devine mai puţin important. Orice explicaţie 
ştiinţifică echivalează cu o încercare de a reduce necunoscu- 
tul la cunoscut, şi în lumina acestei explicaţii, orice iniția- 
tivă a spiritului omenesc este redusă în importanța sa. În 
felul acesta, acela care se dedă studiilor istorice nu se mai 
poate entuziasma pentru marile fapte, deoarece le înţelege 
ca produsul mai mult sau mai puţin mecanic al unor eveni- 
mente anterioare, iar nu al unei iniţiative geniale și en- 
tuziaste. 

În același timp, punctul de vedere istoric care arată 
cum faptele se produc din necesitatea cauzelor anterioare si 
prin presiunea lor are şi un alt neajuns: aduce cu sine 
adoraţia succesului. Astfel, pentru Hegel, istoria nu era de- 
cît realizarea progresivă a unei intenţii fixate la originea 
lumii ; era realizarea progresivă a spiritului universal care 
lua o treptată cunoștință de sine. După, Hegel, ceea ce 
există este necesar să existe, și ceea ce există este momen- 
tul unui triumf înăuntrul unei etape care apropie spiritul 
omenesc de scopurile imanente ale dezvoltării sale. În felul 
acesta, Hegel constată totdeauna că ceea ce a avut succes 
în lume a trebuit să-l aibă şi că succesul unei persoane este 
măsura valorii ei. Punctul acesta de vedere Nietzsche n-a 
putut să-l primească cu nici un preţ, pentru că dacă „ne 
punem din acest punct de vedere, atunci nu mai putem în- 
telege valoarea sacrificiului, a durerilor şi suferințelor rezer- 
vate marilor genii ale omenirii. Istoria ne dă doar atitea 
exemple de cauze bune, dar ne dà și exemple de cauze rele 
care au triumfat. Este deci puţin generos să socotegti că tot 
ceea ce a izbutit în cuprinsul istoriei universale a fost pre- 
fios. Acest punct de vedere echivalează cu o gravă insultă 
adusă tuturor martirilor și geniilor care au luptat şi suferit. 
Mai nobilă este atitudinea care socoteşte că acei care n-au 
izbutit au fost uneori nişte nedreptăţiți si că omenirii îi 
rămîn astfel probleme încă nerezolvate. 

Faţă de toate aceste neajunsuri ale metodelor istorice, 
se precizează nevoia unei atitudini anistorice şi supraistorice. 
Într-adevăr, spune Nietzsche, creaţia adevărată se face 

fără considerarea determinantelor istorice. Activitatea crea- 
toare are nevoie de uitare istorică. După cum rădăcinile, 
ca să trimită sevă în trunchi, au nevoie de întunericul pă- 
mîntului, după cum viaţa are nevoie de întunericul și lipsa 
de cunoştinţă a somnului, tot astfel creaţie genială are 
nevoie de uitare istorică. Nu poti fi genial decît uitind tot 
ceea ce s-a făcut pînă la tine. Si, într-adevăr, o mulțime 
de exemple luate din viaţa si gîndirea oamenilor de geniu 
ai trecutului ne arată necesitatea acestei uitări istorice. Este 
destul să vă amintesc de Descartes, care spunea că trebuie 
să rupem mai întîi cu toti profesorii trecutului omenirii. 
Discours sur la méthode are o înaltă valoare ilustrativà pen- 


“tru această uitare istorică, pe care creatorul adevărat tre- 


buie s-o adopte atunci cînd vrea să creeze. 

Dar afară de această uitare istorică şi, prin urmare, de 
această atitudine anistorică, pentru a putea ajunge la o ade- 
vărată creaţie culturală, Nietzsche socotește recomanda- 
bilă şi o atitudine supraistorică. Această atitudine supraisto- 
rică însemnează a-ţi concepe sarcina ta de cultură în afară 
de orice devenire istorică. A concepe istoric un lucru în- 
seamnă, dimpotrivă, a-l concepe în devenire, în momentul 
unei transformări ; pe cînd a concepe ceva anistoric, în- 
semnează a-l socoti astfel ca si cum odată cu el lumea ar 
fi ajuns la „scopul și la sfîrşitul ei. Suinte. ca istoria nu pot 
niciodată să adopte atitudinea supraistorică, pentru că aceste 
discipline consideră totdeauna, devenirea ca obiect al lor. 
Recomandind uitarea anistorică gi atitudinea creatoare supra- 
istorică, în concepţia lui Nietzsche putem găsi urme ale 
umanismului, asa cum fusese reprezentat la începutul veacu- 
lui de către un poet ca Goethe sau ca Schiller şi de un filo- 
zof ca Humboldt. Într-adevăr, ceea ce fixează Nietzsche 
ca ţintă supremă a procesului cultural este desfășurarea tu- 
turor virtualitàglor personalității de geniu. Nietzsche este 
un teoretician al geniului : pentru el geniul este scopul pro- 
cesului cultural universal. 

Să urmărim însă mai departe care sînt ţintele procesu- 
lui cultural pe care Nietzsche le recomandă. El are de cri- 
ticat în civilizația noastră, nu numai relativismul și blazarea 
istorică, nu numai raționalismul, dar, în ordinea morală, 
Nietzsche are de criticat acea ciudată răsturnare de valori 
care s-a produs la un moment dat în cultura omenească, și 

anume odată cu apariţia creştinismului. Nietzsche socotește 
criteriul moral al clasicismului ca fiind creat de către omul 
puternic, de către fiinţa eroică. Pentru a dovedi acest lucru, 
el întreprinde cercetări destul de diletantice în materie de 
filologie, pentru a dovedi cum că punctul de vedere al mo- 
ralei se confunda în elementele limbajului cu punctul de ve- 
dere al forţei. Iată de exemplu, spune el, cuvîntul „schlecht“ 
în limba germană (care înseamnă rău) trebuie să fie derivat 
din „schlicht“ (care înseamnă simplu). Prin urmare, omul 
simplu din popor ar fi fost omul rău, desigur pentru nobi- 
lul eroic, cuceritor si dominator, care a creat aceste prime 
noțiuni morale. Prin astfel de analogii cam vagi şi diletan- 
tice, Nietzsche crede că poate dovedi cu exemple că ordinea 
aristocratică și eroică este aceea care e creatoarea concepţiilor 
clasice morale. Odată însă cu apariţia creștinismului s-a 
schimbat totul, omul bun n-a mai fost fiinţa eroică stăpîni- 
toare, ci omul slab din popor, omul care se găsește într-o 
continuă oprimare din partea claselor puternice și eroice. 
Este aci o completă răsturnare de valori, cu totul fatală 
pentru civilizaţia lumii, căci ea e menită a aduce după sine 
decăderea spiritului omenesc sau cel puţin slăbirea lui trep- 
tată. Această împrejurare o observă Nietzsche într-o mul- 
time de manifestări ale culturii veacului său, pe care o nu- 
meşte o cultură decadentă. Faţă de această stare socotea 
însă că a venit timpul unei reacţiuni menite să solicite din 
nou tipul eroic si genial, pe care îl numeşte supraom. 

.  latá cîteva din ideile pe care Nietzsche le introduce în 
structura culturii noastre. Desigur, nu le putem primi fără 
nici o critică, si de aceea, înainte de a ne despărţi de acest 
dificil capitol al istoriei ideilor veacului al XIX-lea, să ară- 
tám cîteva din obiecțiile care se pot aduce filozofiei cul- 
turale a lui Nietzsche. Mai întîi, să considerăm acea remi- 
niscenţă istoristă care îl face să dorească pentru vremea 
noastră o cultură omogenă, o unitate de stil în toate ma- 
nifestările culturii. Este posibilă aceasta astăzi ? Este posi- 
bilă astăzi o societate centrată, unificată, omogenizată ? Dacă 
considerăm societatea actuală, observăm că în cuprinsul ei 
există categorii de oameni care se găsesc la niveluri culturale 
deosebite. Ce deosebire între un ţăran gi un savant biolog! 
Sint clase morale deosebite în cuprinsul societăţilor actuale, 

din cauza pregătirii lor intelectuale deosebite. Această com- 
plexitate a societăţii moderne face, pînă la un punct, cu 
neputinţă unificarea și omogenizarea ei. Astfel recomandaţia 
făcută culturii noastre să adopte un stil unitar, deși e ușor 
de făcut, totuși nu e uşor de adoptat din cauza stării de 
fapt care rezultă din complexitatea modernă a societăţilor 
noastre, străbătute de tendințe felurite şi uneori contrarii. 

Dar creaţia culturii are ea nevoie de acea uitare anisto- 
rică și atitudine supraistorică despre care ne-a vorbit Nie- 
tzsche ? Nietzsche pretindea că creaţia poate să rezulte mai 
desăvîrșită dacă ne situám din punctul de vedere al unui uni- 
vers care se găseşte la scopul său, la sfîrşitul relativităţilor 
sale. Dar dacă universul a ajuns la ţinta sa ultimă, la ce 
bun creaţia ? Fapta culturii apare totdeauna cu intenţia, măr- 
turisită şi nemărturisită, de a îndrepta un rău, de a repara o 
nedreptate, de a înlătura o ignoranță. Nu putem concepe crea- 
ţii culturale decît dacă socotim că procesul cultural este 
în curs, către un scop nou, mai înalt, propus silintelor ome- 
nești. 

În sfîrşit, Nietzsche socoteşte că trebuie să ne întoarcem 
către noi înşine, pentru a clădi pe cunoştinţa originalității 
noastre unitatea culturii noastre. Dacă cultura noastră nu 
este decît o imitație a culturilor trecutului, aceasta dovedește 
că nu ne-am coborit destul de adînc în noi înșine, pentru 
ca, confruntindu-ne cu felul nostru intim, să înţelegem care 
sînt mijloacele noastre proprii de activare. Dar e posibil 
acest lucru ? Fondul nostru este un fond mobil, în veșnică 
mișcare. Prin singurul fapt că îl constituim ca obiect al cu- 
noașterii, din mobil el devine imobil, și, prin urmare, alt- 
ceva. Deci mai bine decît să ne întrebăm cine sîntem, este 
să pășim energic la faptă, căci numai în fapte se dovedeşte 
personalitatea noastră și numai din ele putem să aflăm cine 
sîntem. 

. Din aceasta rezultă însă o altă îndrumare ; aceea care, 
în locul întrebării și introspecțiunii extenuante, recomandă 
munca creatoare. ! 


4 Vd, broşura T. Vianu, Concepţia raţionalistă şi istorică a, culturii. 
(Extras din Arhiva pentru știința şi reforma socială, 1929, dep. Cartea 
Românească.) 

DIFICULTĂȚI ȘI REMEDII ALE CULTURII CONTEMPORANE 


În prelegerea trecută ne-am ocupat cu ideile lui Frie- 
drich Nietzsche relativ la cultura modernă, la relele pe care 
el le găsea în cuprinsul ei și la remediile pe care credea că 
poate să le propună. Nietzsche este cel mai însemnat critic 
cultural al veacului al XIX-lea. De la el se vorbeşte ne- 
încetat de o criză a culturii moderne. Totuşi, problema este 
mai veche şi are și alți reprezentanți. Cel dintii care a cer- 
cetat fenomenul culturii în veacul al XVIII-lea a fost Rous- 
seau. Si cel dintii care a vorbit despre dificultăţile culturii 
europene în veacul al XIX-lea a fost Auguste Comte. Însă 
lui Nietzsche îi revine meritul de a fi trecut pe primul plan 
al preocupărilor filozofice întrebarea despre valoarea cul- 
turii în atmosfera căreia trăim astăzi. S-au adus culturii 
europene, de la Nietzsche pînă la noi, atîtea obiecţii, s-au 
împletit în această preocupare atitea fire, astfel că aspectul 
problemei îl găsim astăzi atit de complex, încît este cu 
neputinţă, în scurtul timp care ne-a mai rămas, să analizăm 
problema crizei culturale europene analizind fiecare dintre 
obiecțiile care s- au putut aduce de cátre unii autori secun- 
dari. De aceea, in loc de a face o expunere cronologicá si 
pe autori a obiecţiilor, vom adopta o metodă mai rezu- 
mativă, înfăţişind pe motive, pe tipuri de obiecţii, în ce 
constă țesătura extrem de complexă a acestei probleme. Ne 
vom întreba, cu alte cuvinte, care sînt dificultățile recunos- 
cute În structura culturii moderne europene și apoi care 
sînt elementele reconstructive, remediile propuse la dificul- 
tăţile acestea. 

Între dificultăţile culturii moderne, una dintre cele mai 
însemnate este individualismul modern, pregătit de acea lungă 
mișcare culturală a cărei obirsie se trage din Renaștere. Re- 
voluţia franceză a dat şi o realizare politică principiului 
individualist, folosit mai întti în cercetările ştiinţifice gi în 
gîndirea filozofică. Individualismul constituie o dificultate 
a culturii noastre, întrucît el înseamnă unul și același lucru 
cu lipsa de omogenitate a culturii moderne. În primul plan 
de importanță al vieţii culturale moderne nu mai sînt ma- 
rile teme colective ale societăţilor, ci fericirea individuală. 
În felul acesta, ceea ce altădată constituia cadrul unitar şi 
solidar al societăţilor umane se răsfiră, se pulverizează în 

mărunte tendinţe individuale. Dar individualismul însemnează, 
în același timp, şi plasarea tuturor criteriilor vieţii în om, 
în individ, nu în afară sau deasupra lui. Urmează însă o 
gravă disolutie morală a individului, abandonat în felul acesta 
sieşi. Într-adevăr, datoriile vieţii noastre morale nu se pre- 
cizează decît atunci cînd reuşim să le înțelegem în raport cu 
un principiu care le “întrece, cu un principiu de autoritate. 
Abandonat însă sie însuși, strămutind criteriul tuturor va- 
lorilor in interiorul omului, principiul de autoritate care 
ţine strîns laolaltă elementele componente ale societăţii Şi 
care preciza datoria individului, dispare acum, și în locul 
epocilor de organizare și autoritate ale trecutului, vin epo- 
cile de anarhie, de disoluţie morală care, cu drept cuvint, 
sînt recunoscute ca o consecință a individualismului. O formă 
specială a individualismului modern este naționalismul, gi 
în cursul acestor prelegeri ați văzut căror fapte se dato- 
reste apariţia, naţionalismului modern. A contribuit la inte- 
grarea acestei colecții de sentimente şi tendinţe pe care le 
înglobam într-un cuvînt sub numele de nationalism, ceva din 
democratismul Revoluţiei franceze, care recunoscuse dreptul 
poporului de a se guverna pe sine însuşi. Romantismul a 
contribuit apoi la formarea acelei concepții istorice a culturii 
omeneşti, care recunoscuse naţionalităţile ca unităţi sepa- 
rate si eterogene și, în același timp, ca adevăratele purtă- 
toare ale procesului cultural. Naționalismul înseamnă însă 
tot un rezultat al acelei tendințe individualiste de pulverizare 
atomistică, care a făcut pe unii să regrete marile timpuri de 
universalism ale evului mediu. Va să zică şi în această pri- 
| vintá o dificultate a civilizației moderne. 
| .. O altă dificultate a culturii noastre se recunoaşte in ra- 
ţionalismul ei, căci raționalismul aduce cu sine o mulțime 
de greutăţi, de neajunsuri. Mai întîi, după cum Nietzsche a 
remarcat-o, o cultură care se întemeiază numai pe rațiune 
are ca urmare sterilitatea, căci puterile creatoare se înalță nu 
din straturile raţiunii, ci din acele tainice și mai obscure ale 
sentimentului metafizic și religios. Cultură într-adevăr vi- 
guroasă și productivă a fost aceea în care aceste sentimente 
| n-au fost suprimate, cum au fost în cuprinsul culturii ratio- 
| naliste moderne. 

Afară de aceasta, raționalismul mai aduce un neajuns de 
seamă, şi anume acela care rezultă din faptul că oamenii 

pot coincide prin rațiune. Unul din rezultatele raţiunii e că 
poate smulge consimgámintul tuturor fiinţelor omeneşti. Oa- 
menii diferă prin instinctele lor, prin sentimentele lor, prin 
tendinţele iraționale ale naturii lor, dar coincid prin raţi- 
unea lor. Si atunci urmează că dacă cultura modernă dez- 
voltă mai cu seamă însușirile raţionale ale oamenilor, dacă 
solicită pe indivizi în societatea noastră mai ales prin par- 
tea lor raţională, această cultură raționalistă prepară o po- 
sibilitate de omogenizare a oamenilor. Oamenii devin ase- 
menea între ei, sînt aduși să coincidă prin raţiunea lor care 
este deopotrivă în toţi laolaltă. În felul acesta dispare ceva 
din originalitatea oamenilor, prin urmare din forța lor crea- 
toare. Căci orice putere creatoare se înrădăcinează în ori- 
ginalitate, şi nu există o altă cauză mai importantă de pier- 
dere a originalității decît atmosfera raţionalistă pe care o 
respirám. 

Alături de ragionalism, a luat viaţă în cuprinsul civi- 
lizatiei noastre tehnicismul, si anume pentru motive bine 
precizate. Am spus că regimul ragionalist al culturii noastre 
produce o omogenizare a mijloacelor omenirii și o secătuire 
a puterilor creatoare. Dar această omogenizare este realizată 
și pe calea tehnicii vieţii moderne. Într-un anume fel, cu ex- 
ceptia acelei speţe înapoiate a umanității care o constituie 
primitivii moderni, toți trăim cam în același fel în societăţile 
noastre civilizate, din cauza raționalismului și din cauza 
tehnicii. Avem obiceiuri determinate de obiectele industriale 
pe care le întrebuințăm si care ne sînt impuse de năvala 
impetuoasă a produsului industrial în serie. Trăim cam în 
același cadru administrativ, unde tehnica politică ne creează 
un cadru comun și omogen de viaţă, și aceste condiţii uni- 
tare, prin care viaţa noastră este adusă să se desfășoare la 
fel, contribuie la omogenizarea oamenilor, la fenomenul care 
constă din facerea omului asemeni cu semenul său în oricare 
punct al planetei. Tehnicismul modern aduce, așadar, la rîn- 
dul lui, ca şi regimul ragionalist al culturii noastre, amenin- 
ţări serioase originalității omului de astăzi și, în același timp, 
sárácegte puterile sale de creație. 

Dar tehnica modernă mai are şi un alt dezavantaj, și 
anume faptul că ea face din om un profesionist, un specia- 
list. Omul care trăiește aproape toată ziua într-un birou 
sau într-o uzină este, înainte de a fi om, adică o fiinţă 

bucurindu-se de plenitudinea și armonia aptitudinilor sale, un 
profesionist, o mînă care lucrează, o inteligență care cal- 
culează, în timp ce celelalte facultăţi ale sufletului său ră- 
mín nedezvoltate, se veştejesc. În modul acesta, felul mun- 
cii, legată. de genul producţiei tehnice a. civilizaţiei noastre, 
mutilează pe om, şi lucrul acesta se poate exprima în forma 
că profesia modernă nu umple întreg conținutul de viață 
al omului. Meseriasul de altădată, care lucra singur sau în- 
conjurat de calfele și ucenicii lui, care îşi desfăcea singur 
produsele sale, avea o viață realizată mai complet. Se spune 
că profesiunea sa coincidea cu întreaga întindere a vieţii sale. 
Altfel se întîmplă cu lucrătorul modern, care socotește me- 
seria sa ca un fel de sclavie, consimțită pentru întreţinerea 
vieţii, ca un sacrificiu pe care-l aduce necesităţii de a trăi. 
Dar această ocupaţie nu poate să umple viaţa sa în întregul 
ei, și astfel mari spaţii vide se întind în marginea neinteresan- 


tei sale profesiuni. În aceste mari spatii lăsate libere de către 


conţinutul “sărac al profesiunii se instalează sau vicii, sau 
deprinderi de prost-gust, care compromit demnitatea morală 
şi estetică a omului de astăzi. 

Dar tehnicismul mai are legat de sine și un alt neajuns. 
Multă vreme superioritatea culturii europene se datora fap- 
tului cá ea era deținătoarea tehnicii moderne. Tehnica, la 
rîndul ei, este un produs al spiritului omenesc, aşa cum el 
a înflorit în Europa şi ale cărui premise trebuie să le găsim 
în Grecia veche, în momentul in care a fost găsită gindirea 
ştiinţifică conceptuală. Peste fundamentele acestea au venit 
să se adaoge, începînd din Renaștere încoace, acele treptate 
aluviuni ale spiritului științific, dezvoltat mai întîi din in- 
dividualismul Renaşterii, apoi prin contribuția metafizicii 
veacului al XVII-lea și apoi prin stiingismul și raționalismul 
veacului al XVIII-lea și al XIX-lea. Tehnica, adică suma 
tuturor posibilităţilor omeneşti organizate în vederea stápi- 
nirii naturii, este un „produs la care inteligenţa omenească a 
lucrat peste două mii de ani și Cu această muncă a sa a 
făcut posibil faptul ca Europa să domine lumea prin teh- 
nica ei. Tehnica însă are o particularitate : este un produs 
al raţiunii care poate fi înţeles de oricine. Tehnica nu este 
misterioasă, ci este clară ca lumina soarelui. Un produs teh- 
nic îl înţelege oricine pentru că, în tehnică, nu se depun de- 
cît rezultate ale raţiunii omeneşti, adică ale acelei forte 

omului prin care toți membrii umanităţii pot coincide. Cînd 
călătorii europeni s-au dus în Africa, socoteau că mașinile 
lor le vor crea o situaţie cu totul superioară. Au crezut 
că vor înspăimînta și cà vor fi socotiți ca niște duhuri su- 
perioare. Curînd însă călătorii au trebuit să ajungă la con- 
cluzia că tehnica nu minuna pe oamenii primitivi, care o 
înțelegeau imediat, pricepind cum pluteşte un vapor pe apă, 
cum se mișcă trenul pe șine sau cum aleargă un automobil 
pe cîmp. Puţină vreme după aceea, europenii, care la început 
socoteau cà vor putea să înspăimiînte pe negru, au văzut că 
acesta a devenit cel mai bun conducător de automobile. 

Dar dacă tehnica are această putere de difuziune, și dacă 
prestigiul culturii europene era întemeiat mai ales pe tehnică, 
vedeţi în faţa cărei primejdii esenţiale se găseşte cultura eu- 
ropeană. Dacă este vorba ca cultura noastră să-și menge 
vechiul său prestigiu, ea trebuie întemeiată pe o valoare spi- 
rituală, deosebită de tehnicism, care cu ușurință poate fi pre- | 
luat de oricare dintre popoarele primitive dinafara granițe- 
lor europene și poate fi întrebuințat în contra Europei. 

Dar după recapitularea tuturor acestor felurite neajunsuri 
care au fost descoperite în ansamblul culturii europene, dacă 
ne întrebăm ce lipsește europeanului de astăzi, ce lipsește 
culturii lui, pentru ca ea să fie desăvirşită, am putea să in- 
chidem răspunsul la această întrebare în formula următoare : 
culturii noastre îi lipseşte, în primul rînd, un factor de uni- 
tate care să aducă pe fiecare individ în slujba unei teme 
unice. Evul mediu a fost, din acest punct de vedere, o epocă 
mult mai bună, mult mai desăvîrșită decît a noastră, și mulți 
filozofi au visat o reîntoarcere la evul mediu, uitind desi- 
gur că istoria este ireversibilă. 

Dar vremea noastră are nevoie nu numai de un factor 
de reunificare, dar și de un factor de respiritualizare. Si 
anume, fiinţei moderne îi trebuie acordat un nou element 
spiritual. Căci numai simţindu-ne dependenţi de ceva care 
ne întrece putem ieși din vagul moral în care de obicei plu- 
tim. Numai definindu-ne printr-un principiu superior, da- 
toria noastră morală se poate preciza. Numai implintindu-ne 
puterea noastră sufletească într-un principiu spiritual supe- 
rior vom putea deveni din nou creatori vii, fecunzi. Și nu- 
mai atunci vom face din viaţa noastră o viaţă completă 
cînd vom face loc larg acestei influenţe spirituale. 

Reunificarea umană și respiritualizarea omenirii, acestea 
sînt cerinţele esenţiale ale timpului nostru. Dealtfel, în de- 
ceniile veacului nostru s-au încercat cîteva contribuţii în acest 
sens. În sensul respiritualizării omenirii moderne sînt de re- 
amintit încercările contemporane de metafizică. Metafizica 
era o disciplină aproape expulzatá din domeniul filozofiei, 
după Kant și după Auguste Comte. Căci dacă cunoștința 
noastră nu se poate exercita decît în domeniul fenomenelor, 
este de prisos a încerca a înţelege și ceea ce se petrece din- 
colo de fenomenele acestei lumi. Dar metafizica în veacul 
nostru, poate tocmai din impulsul acestei nevoi de respiri- 
tualizare umană, a cunoscut o nouă Viaţă, o nouă tinerețe, 
datorită în bună parte contribuţiei lui H. Bergson. Berg- 
son recunoștea o inteligență ştiinţifică determinată de ne- 
voile noastre practice. Peste această inteligenţă ştiinţifică de 
caracter practic, spiritul omenesc are si alte posibilități de 
cunoștință, ne spune Bergson, și anume intuiţia, prin care 
putem pătrunde, dincolo de schema spaţială și practică a 
lucrurilor, în realitatea lor în devenire. Cine adinceşte filo- 
zofia lui Bergson simte că fiinţa sa se înalță dincolo de 
planul raţional, în domeniul unei cunoştinţe mai pure si mai 
apropiate de intimitatea tainică a lucrurilor. Peste știința 
rafionalistá a veacului al XIX-lea, filozofia lui Bergson 
înseamnă un pas de uriaș pe tărtmul metafizicii, reinsuflegit 
prin fapta sa. 

Dar această respiritualizare a culturii moderne a fost 
încercată şi prin o altoire pe trupul ei a unor influențe ră- 
săritene, puse în contrast cu cultura tehnică și raţionalistă 
a Europei şi a Americii, cum sînt acelea decurgind din spi- 
ritul sacru al Indiei milenare. Și în această comparaţie, între 
cultura europeană şi cea indiană, avantajul n-a fost acor- 
dat celei dintii, ci celei din urmă. S-a propus atunci ca 
cultura europeană să fie regenerată printr-un transport de 
noi influenţe din Extremul-Orient. În felul acesta au lucrat 
unii filozofi şi unii scriitori ai deceniilor din urmă. Dar 
aceste două culturi sînt, fireşte, eterogene în ce privește ideo- 
logia lor, şi imprumuturile acestea nu merg aja de ușor. 
Apoi cultura europeană poate că nu este lipsită cu totul de 
provizii spirituale aduse de departe și dintr-un domeniu atit 
de deosebit ca spiritualitate. 

Dar alături de aceste interesante încercări de respirituali- 
zare a culturii europene moderne, trebuie să amintim o serie 
de încercări de reunificare. Vă aminteam adineauri de acei 
filozofi care cereau reînvierea evului mediu. Trebuie să adaug 
la lista. lor pe aceia care socotesc că dacă omenirea europeană 
s-ar reîntoarce in sinul bisericii creștine, universul acesta nu 
s-ar mai găsi despărțit într-o sumedenie de naţiuni adver- 
sare între ele E în cuprinsul națiunilor, într-o serie de in- 
divizi străini între dînşii. Haosul şi anarhia omului aban- 
donat sie însuși, ca și al „națiunilor abandonate lor înșile, 
ar dispărea, iar indivizii în sinul unei națiuni şi naţiunile 
în sînul omenirii s-ar găsi regrupati în serviciul unei teme 
comune de „luptă şi creaţie. Vorbesc aci despre acei filozofi 
care vizează un nou ev mediu catolic, o întoarcere la vechea 
unitate universalistă a catolicismului. 

Astfel de idei n-au apărut, dealtfel, numai în tabăra 
catolicilor, dar si în tabăra ortodocșilor. Panslavismul rus nu 
era decit tendinţa de a regrupa întreaga omenire sub oblă- 
duirea sacră a bisericii ortodoxe, pe care ei o socoteau mai 
proprie de a răspunde la tema aceasta mare a reunificării 
omenesti. 

Dar planurile acestea de reunificare n-au pornit numai 
din tabere religioase, ci şi din tabere deosebite. Reunificarea 
n-a fost încercată numai pe bază religioasă, dar si pe bază 
politică. Ce este astfel Societatea Naţiunilor, de care se vor- 
beste atit, decît o încercare de resolidalizare politică a ome- 
niri? Trebuie însă să spunem că Societatea Naţiunilor, cu 
toată importanța pe care o are în configuraţia. politică mon- 
dială, este lipsită pînă astăzi de o doctrină morală şi spi- 
rituală. 

Alteori reunificarea aceasta n-a fost gindità atit de larg, 
ca o reunificare politică mondială ; ci într-un cadru mai 
modest s-a cerut o unificare a ţărilor europene numai, ca, 
de pildă, de d-l Coudenhove-Kalergi și acum în urmă de 
d-l Ar. Briand, ministru de externe al Franţei. Acest plan 
are sorti mai mari de izbîndă, căci Europa alcătuieşte, fără 


îndoială, o unitate, o unitate morală care trebuie realizată. 


și în ordinea politică, căci ea există în ordinea spirituală. 
Europa este acea unitate culturală rezultată din moştenirea 
antică, combinată cu influenţa creştină. Oriunde vibrează o 
inimă creştină și unde luminează o minte limpede, aşa cum 

a rezultat din acea intensă cultură a inteligenți începută în 
Grecia, acolo trăiește și Europa. Europa este un tot imple- 
tit din două șuviţe: claritate mediteraneană și bunătate 
creştină. 

Ceea ce trebuie să rămină ca rezultat la sfîrşitul acestor 
consideraţii, devenite acum numeroase, este conştiinţa uni- 
Tăţii culturii europene, a bunurilor sfinte și pline de prestigiu 
pe care veacurile ni le-au dat în păstrare. 

Din lunga expunere însă pe care am făcut-o pînă acum 
a lipsit amintirea ţării noastre, și anume amintirea elemen- 
telor europene pe care le-a asumat într-însa şi a contribu- 
ţiei pe care ea a putut s-o dea ansamblului cultural a] Eu- 
ropei. Dezvoltarea acestui curs nu se poate încheia decît 
culminind prin problema relativă la raportul între cultura 
românească și cultura occidentală. 


ROMÂNIA ȘI CULIURA EUROPEANĂ 


Cultura românească, s-a spus adeseori, a păstrat forma 
€i orientală de manifestare pînă la începutul veacului al 
XIX-lea. Pînă la această epocă, costumul claselor reprezen- 
tative ale poporului era oriental, după cum orientale erau și 
genul petrecerilor si mentalitatea și instituţiile noastre. Pinà 
în pragul veacului al XIX-lea noi apartineam, prin urmare, 
ciclului oriental, lumii orientale așa cum se organizase în 
jurul Bizanțului. Cultura noastră era statică, lucrurile nu se 
schimbau prea mult, nu interveneau schimbări dese și vioaie 
în dezvoltarea culturii româneşti. Prin urmare, statismul 
oriental caracterizează cultura românească pînă la începutul 
veacului al XIX-lea. 

La începutul veacului al XIX-lea s-a produs o schimbare 
formidabilă. Noi am abandonat deodată stilul oriental, sta- 
tismul oriental, şi am adoptat un ritm vioi de prefaceri. 

Am adoptat o legislaţie străină, am întocmit un sistem 
de şcoli trecînd de la școlile elementare la cele superioare ; 
am adus o dinastie străină, care domneşte constituţional; 
poporul a ajuns să se guverneze singur, după principiile ela- 
borate de democraţia franceză în timpul revoluţiei ; în sfîrșit, 
costumele claselor superioare s-au schimbat, de asemenea 
genul petrecerilor ş.a.m.d. De la stilul oriental de viaţă am 


683 


E III EI O 


trecut hotàrit la stilul occidental de viaţă, si de la vechiul 
statism, la un ritm vioi de transformări. Această stare de 
lucruri a atras atenţia ginditorilor care au căutat să-și explice 
această situaţie, S-a pus întrebarea cum a fost posibilă această 
bruscă trecere de la stilul statismului oriental la mobilismul 
și progresivismul occidental ; iar pe de altă parte, care este 
preţul acestor transformări: dacă aceste transformări în- 
seamnă un bine sau un rău. Știţi cà a fost cineva care a creat 
problema aceasta, si anume Titu Maiorescu, care socotea că 
pe la 1820, sub influenţa acelei culturi occidentale pe care 
tinerii români care începeau să călătorească în străinătate o 
aduceau în ţară, noi am adoptat o serie de forme ale civi- 
lizatiei occidentale cărora însă nu le corespunde nici un fond. 
Civilizaţia modernă a românilor ar fi o civilizaţie de forme 
fără fond ; prin urmare, o civilizaţie falsă şi artificială. Dacă 
s-ar fi procedat temeinic, spunea Maiorescu, ar f trebuit 
întîi să se fi produs modificári in mentalitatea ŞI in mora- 
vurile noastre, apoi pe acest fond schimbat să se altoiască 
buna formă noud. La noi s-a procedat altfel: s- a adoptat 
întîi forma, care în absenţa fondului funcţionează rău. 

Ideile lui Maiorescu, cu tot rolul covirsitor pe care l-au 
jucat în trecut, nu pot fi primite fără nici un fel de rezervă. 
Ba chiar, în vremea din urmă, un gînditor care a publicat o 
carte foarte interesantă a arătat greşeala istorică pe care 
o comite Maiorescu atunci cînd spune că modernizarea 
României, în preajma anului 1820, a fost pur si simplu o 
asumare de forme fără fond, un împrumut artificial. Acest 
ginditor este d-l St. Zeletin, profesor la Universitatea din 
lagi, care a scris o foarte interesantă carte asupra problemei 
modernizării si occidentalizării României în veacul trecut, 
carte apărută sub titlul Burgbezia română. În această carte, 
d-l Stefan Zeletin, care este un adept al materialismului is- 
toric, socotește că modernizarea României n-a putut să fie 
opera unei fantezii și a unei voințe arbitrare de a asuma 
forme în absența fondului corespunzător, ci a trebuit ca 
acest fenomen istoric să fie determinat de cauze profunde. 
Aceste cauze profunde nu pot fi, după părerea d-sale, decît 
cauze economice, și anume, în acord cu „Xenopol, d-l Zeletin 
arată că în 1829 s-a produs un eveniment capital pentru 
toată dezvoltarea istorică a civilizaţiei române : în 1829 a 
avut loc pacea de la Adrianopole, prin care se stipula liber- 

tatea comerțului grinelor pentru Principatele Române, de 
unde mai înainte agricultorii români n-aveau libertatea să-și 
| comercializeze grinele. Și atunci se întîmplă un lucru foarte 
important : străinii, ȘI în primul moment mai ales englezii, 
pătrund în principate, pentru a cumpăra grîne pe nişte pre- 
turi cunoscute înainte. După englezi încep să vină reprezen- 
tanţii altor comerțuri străine. $1 atunci urmează alte două 
consecinţe ; mai întîi o întreagă clasă de oameni se îmbogă- 
teste, burghezia română începe a se forma. Afară de aceasta, 
puterile care veneau să „cumpere grîne cereau să fie garantate 
de legi occidentale şi, în același timp, aveau tot interesul să 
C asigure prosperarea Ţărilor Române. Pentru aceasta era, în 
primul rînd, nevoie ca rețeaua de căi ferate să fie creată şi 
unificată, organizarea administrației să fie astfel întocmită 
încît să faciliteze comerţul pe care străinii voiau să-l între- 
prindă aci. Sub această influenţă, s-au produs o seamă de 
reforme care alcătuiesc laolaltă occidentalizarea sau. moder- 
nizarea României. 

Iată, prin urmare, că modernizarea României n-a fost o 
simplă imitare, o simplă asumare de forme fără fond, ci o 
necesitate corespunzînd nevoilor economice ale ţării și noilor 
condiţii de dezvoltare economică, create în urma păcii de 
| la Adrianopole. Asupra acestei chestiuni istorice n-avem să 
| ne pronunțăm aci, dar ceea ce vreau să observați este că în 

ambele ipoteze, şi la Maiorescu și la Zeletin, se admite că 
| România a luat contact cu Occidentul abia în secolul al 
| XIX-lea. 

Contactul însă cu Europa occidentală, contactul spiritual, 
este mult mai vechi şi este un lucru pe care îl neglijează 
aproape toţi scriitorii care au criticat modernizarea Româ- 
niei în felul devenit tradiţional, de la junimişti. Elemente 
occidentale în cultura românească trebuiesc înregistrate încă 
din veacul al XVII-lea. Căci marii cronicari moldoveni, 
Grigore Ureche şi Miron Costin, nu sînt altceva decit porți 
prin care intră mai întîi în cultura noastră elementele occi- 
dentale. Cultura noastră era înainte de cronicari de un ca- 
racter pur oriental. Odată cu cronicarii însă, o provizie de 
elemente occidentale intră în cultura românească, şi anume 
i acea mişcare mare a culturii europene pe care am analizat-o 
îndelung aci, Renaşterea. Dar Renaşterea se consumase ca 
eveniment cultural în Apus de mult. În 1500, Renașterea 

ajunsese culmea ei în Apus, pe cînd la noi abia în secolul 
al XVII-lea, prin urmare două secole mai tirziu. Este ultimul 
val al Renașterii care bate pe țărmurile noastre odată cu 
cronicarii, şi anume prin Polonia. Cronicarii moldoveni învă- 
saserá în școlile poloneze si prin ele umanismul latin ajunge 
să trezească conştiinţa latinităţii poporului - nostru. 

Aceasta era o idee palidă și aproape părăsită, În popor 
tradiţia exista atenuată și se manifesta ici si colo în cîntecele 
populare, cu amintirea lui „Bădica Traian“ sau a „Cetăţii 
Riîmului“. Sub influenţa umanismului latin, așa cum Renas- 
terea l-a organizat si cum prin Polonia s-a infiltrat, în 
români se redesteaptá conștiința noastră latină. Acum ei se 
simt spit latină, neam apusean, condamnat aci, în Orient, 
la o soartă vitregă, care nu era conformă originilor lui nob: le. 

Dar după cronicari, o nouă influență umanistă intră în 
cultura română. De data aceasta nu prin Polonia, ci direct 
din Italia. Şi anume, tot tineretul oriental ortodox se duce 
să studieze în apusul italian, la Veneţia și mai ales la celebra 
Universitate italiană de la Padova. Dintre acești tineri care 
se duceau să studieze, unii se întorceau în ţară ca dregători, 
cum a fost Constantin Cantacuzino Stolnicul, ca profesori 
în acele Academii domnești din Bucureşti şi lași, unde se 
predă, în limba greacă, un învățămînt umanistic. 

Prin urmare, un nou contact cu Occidentul, altă provizie 
de elemente occidentale. Dar nici nu era nevoie de aceste 
călătorii pentru a te impregna de cultura umanistică latină, 
care era foarte bine predată şi în Orient. Așa, de exemplu, 
Dimitrie Cantemir n-a studiat în Italia, căci fusese ostatic 
în Constantinopole, încredinţat de tatăl său turcilor si acolo 
a învăţat el carte latină de la celebrul dascăl Ieronim 
Cacavela. Dimitrie Cantemir este primul român care a scris 
o lucrare de importanţă universală, acea cunoscută Istorie a 
Imperiului Otoman. Se poate întîmpla ca această operă să 


fi avut un mare rezultat în dezvoltarea ideilor în Apusul 


civilizat. În această privinţă este de amintit interesanta ipo- 
teză pe care o face d-l Iorga atunci cînd arată că această 
istorie otomană este prima care să prezinte viaţa unui popor 
în formă dramatică, ca o succesiune adică de momente, din- 
tre care ce] dintii este creşterea, apoi culminarea și în sfîrşit 
căderea lui. Pentru întîia oară istoria unui popor este pre- 
zentată dramatic în literatura universală, și numai cincizeci 

de ani mai tîrziu, de către Montesquieu, în lucrarea Grandeur 
et decadence des Romains. Se poate întîmpla, spune d-l Iorga, 
ca Montesquieu să fi scris această lucrare sub influența con- 
cepţiei lui Cantemir. Căci, deşi este adevărat că opera lui 
Cantemir s-a publicat mai tîrziu decît opera lui Montesquieu, 
însă manuscrisul ei a fost dus de cátre fiul său, Antioh Can- 
temir, în Franţa, unde el împlinea funcțiunile de ambasador 
al Rusiei și frecventa cercurile intelectuale ale Parisului, unde 
face şi cunoştinţa lui Montesquieu. Antioh Cantemir poate 
să fi comunicat manuscrisul tatălui său lui Montesquieu și nu 
este astfel exclus ca idea prezentării în forma dramatică a 
vieţii unui popor, procedeul ce a fost făcut celebru prin 
Considérations sur les causes de la grandeur des Romains 
et de leur décadence să fi avut o origine românească. 
Academiilor domnești le aduc un plus de vitalitate doi 
domni fanarioți: Alexandru Grigore Ghica și Alexandru 


. Ipsilante ; amîndoi introduc studiul limbilor moderne, mai cu 


seamă studiul limbii franceze. Pentru íntiia oară in 1770 se 
poate stabili că în şcolile din România începe să se înveţe 
franţuzeşte. în 1770, prin anafora domnească, este introdus 
învățămîntul limbii franceze în Academiile domneşti si cam 
în aceeași vreme el trece în familii. Într-adevăr, se inttmplà 
curînd ceva foarte important: Revoluţia franceză trimite o 
serie de emigranți în Rusia, de unde trec în România, ca 
profesori de limba franceză. Venit în tara noastră, ei trezesc 
interesul pentru limba și cultura franceză, creînd o mentali- 
tate specifică. 

Mai mult decît aceasta, la începutul secolului următor, 
grecii încep să se revolte, să caute a scutura jugul Stăpinirii 


turcești. Dorul către libertate al grecilor se autorizează în 


special de la ideile revoluţionare franceze. Aceste idei înflă- 
cărau toate avînturile către libertate ale popoarelor oprimate 
din Europa. Si atunci grecii, pentru a doua oară în istoria 
românilor, intervin ca un element de occidentalizare. Mai 
întîi, ca fanarioți. Fanarioţii jucau, prin cunoaşterea limbilor 
clasice şi moderne, un rol foarte important în Turcia, întrucît 
turcii nu puteau să invete vreo altà limbá, deoarece religia 
lor îi oprea ; astfel încît grecii reușiseră să se înalțe la dem- 
nitățile cele mai înalte; nu numai în Turcia, dar chiar în 
Principatele Române, unde au ajuns să ocupe tronurile adu- 
cînd cu ei unele influenţe occidentale. A doua oară grecii 

intervin ca purtători de occidentalism în tara noastră cînd 
luptă pentru eliberarea lor de sub turci. Ideile revoluţionare 
franceze se introduc în principate prin ei. 

În sfirsit, pe lîngă roate aceste influenţe, se produce acum 
un curent de călătorii către Apus. Românii călătoriseră, fi- 
reste, și mai înainte, unii au fost chiar mari călători, Astfel 
Milescu a călătorit în China, în Franţa lui Ludovic al 
XIV-lea, la Stockholm, a brăzdat globul în lung și lat. Dar 
călătoriile frecvente încep abia acum, în veacul al XIX-lea, 
și anume încep călătoriile făcute cu interesul de a cunoaște 
exemplele străine, pentru a le imita şi încetăţeni la noi. 
Printre călătorii care cu această intenţie călătoresc, trebuie 
pomenit, în primul rînd, Dinicu Golescu, care călătoreşte 
între 1824—1826, povestindu-și călătoriile în frumoasa carte 
pe care o cunoasteti cu toţii. Aceste călătorii se numeau în 
Moldova călătorii „înlăuntru“. Xenopol comentează odată 
această expresie, socotind-o ca o interesantă particularitate 
lingvistică a moldovenilor, doveditoare că aceștia considerau 
Europa ca un fel de templu al științei si al civilizaţiei ome- 
nești, în care prin călătorii socoteau că se introduc. 

Din influenţa cronicărească, din influenţa latină căpătată 
prin universităţile italiene, din influența franceza venită prin 
profesorii francezi din timpul revoluția, din influența gre- 
cească, din călătoriile românilor în străinătate și mai ales în 
Franţa, se produce o stare de spirit complexă, dar unitară, 
pe care o găsim ilustrată în literatura românească din jurul 
anului 1848. Si anume, această stare de spirit constă în con- 
știința de a fi un popor de origine latină si, ca atare, un 
popor care are datoria de a-şi îndeplini destinul său, datoria 
de a lupta în contra sorții care l-a pus într-o situaţie atît 
de nepotrivită şi contrastantă cu strălucirea originii sale. Deci 
pesimism în raport cu starea actuală și optimism în raport 
cu speranțele de viitor, acestea sînt elementele care alcătuiesc 
ceea ce am numit complexul latin. 

Alături de acest complex latin se organizează însă în 
cuprinsul culturii românești un alt complex, mai degrabă 
germanic. Elementele lui s-au produs mai întîi prin călători: 
în lumea germanică. Au făcut românii călătorii și mai îna- . 
inte: în veacul al XVIII-lea sînt români semnalaţi la Viena, 
în Lipsca, la sașii din Sibiu — la un moment dat sint semnalati 

şi profesori germani în principate. După cum se creează o 
catedră de limba franceză la Sf. Sava în 1831, se creează în 
1913, la Gimnaziul Vasilian din Iaşi, o catedră de germană, 
pe care o ocupă C. Flechtenmacher, care era, în același timp, 
şi pravilist al domnului Caragea, contribuind cu o parte fu- 
| semnată la redactarea Codului civil al acelui domn. 
i Dar afară de aceasta, influențele germanice mai vin prin 
[ altă cale, si anume prin profesorii ardeleni care vin în Tara 
Românească înflăcăraţi de conștiința latină. De exemplu, 
Gheorghe Lazăr este cel dintii care descalecă în București 
| venind din Ardeal si de la studule lui superioare de filo- 
| zofie din Viena, vine cu îndrumarea entuziastă caracteristică 
complexului latin. Odată cu elemente ale conștiinței latine, 
el introduce însă și elemente ale culturii germane. Astfel, de 
pildă, el este primul vulgarizator kantian la noi. 
În 1860, domnul Mihail Sturdza își trimite la Lunéville 
„copiii, însoțiți fiind de un tînăr care se numea Mihail Kosăl- 
j niceanu. Acest tînăr, protejatul domnului, studiază întîi în 
| Franţa, apoi în Germania, la Berlin, unde ascultă pe Gans, 
| profesor de drept natural, pe Savigny, profesor de drept ro- 
man si şeful şcolii istorice în drept. Acolo se umple Ko- 
gălniceanu de toată atmosfera liberală din Germania acelei 
epoci, aducînd cu sine la înapoiere îndemnuri reformatoare 
de caracter liberal, cum e, de pildă, ideea exproprierii în 
favoarea țăranilor. 

Alături de Kogălniceanu trebuie amintit fiul unui pro- 
fesor ardelean, Ioan Maiorescu, Titu Maiorescu, care nlecase 
cu tatăl său cînd situaţia acestuia nu mai era posibilă în 
tară din cauza amestecului ce-l avusese în revoluţia din 1848. 
Tînărul Maiorescu se duce la Viena, la Institutul Theresianum, 

` trece la Universitatea din Berlin, unde studiază filozofia, se 
duce la Paris, unde studiază dreptul, se înapoiază în fine 
în Germania, unde promovează cu o teză filozofică la Uni- 
versitatea din Giessen, întorcîndu-se astfel în ţară ca un 
produs al celor mai înalte şcoli din Apus. Prin Maiorescu 
se introduce în cultura noastră ceva din spiritul metafizicii 
germane. 

Elementul acesta metafizic produce o transformare esen- 
tialà în cultura noastră. De unde înainte cultura română 
funcţiona prin puterea dinamică a complexului latin, care 
era civilizator, progresist, liberalist, acuma influențele latine 

| sînt întrerupte de cele datorate complexului german, care se 
caracterizează printr-un fel de filozofie eleatică a imobili- 
tății, într-un fel pe care l-am definit, în unele din efementele 
sale, în cartea mea despre Poezia lui Eminescu. Pentru ochiul 
filozofic care priveşte din înălțimea metafizicii, revoluția are 
puţin pret, si impacienţa reformatoare a generaţiei revolu- 
fionare din 1848 trebuia să fie rău văzută. Lumea este așa 
și nu se poate schimba pentru metafizician. Glossa lui Emi- 
nescu este una din operele în care se învederează filozofia 
noului complex germanic. Astfel, acum vechiul complex latin 
se izbeste de viziunea eternă, statică, încremenită și neîncre- 
zătoare în transformări pe care Maiorescu o aducea din atin- 
gerea sa cu filozofia germană. Opera lui Maiorescu nu e, în 
bună parte, decît critica adresată unei societăţi condusă de 
complexul latin, din înălțimea complexului german. Iată, 
prin urmare, cum în veacul trecut se îmbină două influenţe. 
| Dacă în prima jumătate, complexul latin era mai puternic, 
în a doua este cel german. Ca urmare, transformările rapide 
încep să fie privite cu neîncredere : nu trebuie să ne grăbim, 
se spune, să ne modernizăm, trebuie mai bine să rámínem 
ceea ce sîntem: români. Atunci apare ideea autohtonizării 
culturii românești, după care e necesar să ne dezvoltăm con- 
form virtualităţilor noastre de popor. Iorga în revista Se- 
mănătorul ráspindegte această concepţie si odată cu d-sa mai 
toate energiile vii ale culturii românești în ultimele decenii. 
l Într-acestea, cultura română, care datorește atît culturii 
europene, trebuie să-şi plătească acum datoria sa. Mari sar- 
cini creatoare incumbă generaţiei noastre, și în rezolvarea lor 
cultura românească, ajunsă astăzi la conştiinţa originalității 
ei, dar năzuind către universalism, trebuie să-şi spună că nu 
poate atinge acest nivel decît rămînînd ea însăşi. 


í Inedit [1930—1931] 


SPIRITUL RECONSTRUCTIEI ! 


În aceste zile ale vacanței, în care mulți dintre noi au 
cucerit cîteva clipe de reculegere, nu atît pentru a se bucura 
în linişte de ele cit pentru a resimţi mai viu ingrijorárile 
momentului, sint sigur cà n-au fost deloc rari oamenii care 
şi-au consacrat gîndurile lor zilei de mîine. Cunoastem cu toţii 
ziua de astăzi. Este o zi a războiului, a lipsei, a durerii. Cei 
mai mulți dintre noi n-au putut-o prăznui în abundența si 
buna dispoziţie a fericiţilor ani de odinioară. Pentru multi, 
ea a fost si o zi de singurătate. Din jurul mesei familiale a 
lipsit adeseori cineva, un om tînăr și vesel ale cărui veşti în- 
tirzie sau despre care știm uneori că nu ne va mai trimite 
vesti niciodată. Femeia îmbrăcată în voaluri negre, cumplita 
Doamnă Grijă care îi apare lui Faust imbátrinit și orb, a luat 
loc la masa multora dintre noi. Să nu fim totuși prea severi 
în judecata zilei de astăzi. Oamenii care pronunţau cuvîntul 
azi, cu un an sau chiar numai cu o jumătate de an înainte, 


` aveau impresia că se izbesc de un zid de piatră. Nu este deloc 


adevărat că prezentul va fi totdeauna o graniță, nestatornică 
între trecut si viitor, așa încît n-ar fi cu putință să cugetám 
la el decît ca despre un lucru al trecutului. Există clipe pre- 
zente care refuză să dispară, clipe ale unui prezent lipsit de 
orice zare către viitor, făcute dintr-o substanţă densă gi inso- 
lubilă în care ne simţim prinși, din care nu știm cum vom putea 
ieşi. Așa era acum un an sau chiar acum șase luni. Dincolo 


1 Lectură la radio în preajma Crăciunului, 1944. 

de vecinătatea cea mai apropiată, privirile noastre intilneau 
un obstacol de netrecut, un mal de granit profilindu-si umbra 
imensă peste noi, prin care nimeni nu putea zări ceva, despre 
care puţini credeau că poate fi spintecat şi năruit. Atunci s-au 
produs evenimentele atît de cunoscute, şi ziua de azi a primit 
în ea o lumină si a dobîndir o zare. Stäm astăzi alături de 
naţiunile cele mai puternice ale lumii, pe bazele tradiționale 
ale politicii noastre de stat, într-un moment de unificare mai 
largă a tendinţelor și opiniilor, angajaţi într-o luptă al cărei 
sfîrşit victorios nu mai este îndoielnic. Ar fi o dovadă de 
ușurătate să ne ascundem multele, greutăţi legate de clipa de 
față. Dar printre atitea îngrijorări, lipsuri si dolii, luceste 
cel puțin candela pilpîitoare a nădejdii. leri nu puteam vorbi 
despre mîine. Astăzi o putem face. Este un cîştig imens, la 
care se cuvine a ne gîndi cu recunoştinţă. 

Dar pentru că putem vorbi despre miine, nu este deloc 
de prisos să ne gindim la ceea ce va trebui să facem în mo- 
mentul in care pacea va veni $i pentru noi, angajind energii 
si hotărtri pe care este bine sá ne gindim a le trezi de pe 
acum. O ştim îndeajuns şi nu trebuie să ostenim repetind-o: 
miine va trebui să reclădim ţara. Problemele reconstrucției 
vor sta în primul plan al preocupărilor zilei de miine. Înţele- 
gem bine lucrul acesta atunci cînd, călătorind de-a lungul 
ţării, observăm căile noastre de comunicaţie greu lovite, gos- 
podăriile rurale dezorganizate, orașele bombardate, monumen- 
tele şi instituţiile, cu care ne mindream mai mult, distruse, 
administragiile puse în condiţii de lucru dintre cele mai grele, 
Viaţa economică ameninţată de mari primejdii. Toate legă- 
turile vieţii noastre sociale s- au desfăcut sau cel puţin au slăbit 
şi toate trebuiesc refăcute și întărite. Nu mă gîndesc nicidecum 
să schiţez aici planul de reconstrucție al ţării : n-aş avea nici 
competenţa, nici putinţa s-o fac. Reconstrucția naţională va 
trebui să fie opera de colaborare a unei întregi generaţii, regă- 
sind, dincolo de deosebirile care ar putea-o divide, sensul 
unitar al unei mari teme de muncă. Dar dacă planul recon- 
strucției țării nu poate fi decît un produs de largă colabo- 
rare, în care toate talentele $i competențele inspirate de iu- 
birea sinceră a patriei vor trebui puse în situaţia de a-și da 
măsura, există ceva despre care se poate vorbi de pe acum 
şi care nu este cu nimic mai prejos decît planul însuși al rea- 
lizárilor. Acest ceva este spiritul reconstrucției, acel spirit pe 

care generaţia noastră trebuie să-l primească în sine, să se 
pătrundă de el şi să-l dezvolte pentru ca opera reconstruc- 
ylei să poată izbuti. Ar fi foarte primejdios ca opera de re- 
construcție a țării să pornească, înainte ca sufletele să fi trăit 
revirimentul însuşirii unui spirit reconstructiv, înainte ca în 
mentalităţile noastre să se fi format acel ansamblu de atitu- 
dini, deprinderi de lucru și deciziuni morale pe care, cu un 
singur termen, le denumește expresia spiritul reconstrucției. 
În lipsa acestui spirit, lucrind ca o putere diriguitoare si în- 
viorătoare, opera reconstrucției ar decurge fără avint, fără 
plan, fără unitate. Spiritul reconstrucției este deci garanţia 
succesului material al operei de reconstrucție. Toate puterile 
morale ale naţiunii trebuiesc chemate pentru a trezi acest spi- 
rit al reconstrucției, acea stare de însufleţire colectivă orga- 
nizată, care urmează să ne dăruiască ţara mai bună de miine. 
Îndrumătorii tineretului în școală, savanții, tehnicienii şi ar- 
tiştii, prin exemplul înfăptuirii lor, sînt chemaţi să propage 
deopotrivă spiritul necesar al reconstrucției, care mi se pare 
că ar putea fi descompus în mai multe tendinţe şi atitudini 
mentale subsecvente. 

Nu vom avea un adevărat spirit reconstructiv atita timp 
cit nu se va dezvolta printre noi, pînă la forma lui cea mai 
deplină, tipul uman tehnic, Cînd vorbesc de omul tehnic nu 
mă gîndesc numai la individul apt pentru unica formă a 
muncii industriale, ci la exemplarul uman specializat pentru 
orice formă a muncii. Tehnicieni nu sînt numai inginerii, și 
maistrii de toate categoriile, ci și financiarii, medicii, arhi- 
tecții, pedagogi, administratorii şi savanții, adică toți acei 
inși activi în vreun domeniu oarecare al ocupaţiilor omenești, 
pe care ei îl stápinesc nu numai ca pe o problemă de cu- 
noaștere, dar pe care ei sint in stare să-l îmbogăţească si 
să-l transforme. Omul tehnic nu este numai acela care stie 
bine ceva, dar și acel care poate face ceva în condiţii optime 
de realizare. Omul tehnic este acela care poate interveni în 
vreo dificultate oarecare a vieţii practice, pentru a-i aduce 
soluția mintuitoare. Numim tehnician pe omul ale cărui acte 
au un maximum de finalitate practică, adică pe acela ce dă 
energiilor din sine și din „cîmpul muncii lui întrebuințarea 
cea mai productivă, S-ar părea că, definind astfel pe oamenii 
tehnici, eliminăm din rîndurile lor pe artiști. O părere popu- 
lară, foarte răspîndită, socotește pe artist drept un tip uman 

consacrat contemplaţiei, lucrind dintr-un îndemn lăuntric, 
care neputind fi stirnit oricînd, n-ar putea fi nici dirijat către 
ţintele lui premeditare. În realitate însă artistul este modelul 
pilduitor al oricărui om tehnic, pentru că între structura şi 
munca lui există acea adaptare perfectă pe care omul tehnic 
o rîvneşte totdeauna pentru sine și pentru că lucrarea artistu- 
lui înfățișează exemplul unei unificări a elementelor și a unei 
asemenea potriviri dintre idee şi faptă, încît lucrătorii oricăror 
domenii ale vieţii practice privesc către opera artistului ca 
înspre un ideal mereu dorit, dar numai rareori atins. Con- 
trastul dintre artist şi omul tehnic este resimţit numai de ne- 
cunoscători, dar nu de artiștii înșiși și nici de tehnicieni. 
Artiştii știu că opera lor nu este un simplu dar al contem- 
plagei, ci produsul unei lucrări, în care niște energii foarte 
specializate sînt conduse cu o conștiință limpede către scopu- 
rile lor. Cit despre tehnicieni, ei doresc, în aspiraţia lor cea 
mai înaltă, să atingă exactitatea în lucru a artiştilor şi să 
cucerească acea satisfacţie profundă în activitate, acea elibe- 
rare a efortului în fericirea creaţiei, în care pare a se izbăvi 
blestemul milenar al muncii. De ce n- am spune-o ? Societatea 
românească n-a dezvoltat prea mult în trecut tipul uman 
tehnic. Spațiul românesc nu se caracterizează prin acel grad 
înaintat de transformare a datelor naturii şi nici prin acea 
mulțime de obiecte obținute de hărnicia şi ingeniozitatea 
oamenilor, care ne surprind în peisajul apusean. Dar chiar 
ceea ce s-a lucrat pînă acum, alcătuind titlurile de mîndrie 
ale tinerei noastre civilizaţii, a fost greu atins de loviturile 
războiului. Omul tehnic va trebui să redea ţării bunurile 
pierdute şi, dincolo şi mai mult decît ele, toate acele înfăp- 
tuiri care ráspund exigentelor civilizaţiei moderne. 

Cel puţin atit cîştig să fi însemnat războiul $i distru- 
gerile lui pentru noi. Pierderile suferite să fi echivalat, cel 
puţin, cu o curăţire a terenului pentru reclădirea mai fru- 
moasă, mai desăvirșită. Mi-e teamă însă, ca improvizaţia 
meschină să nu înlocuiască adevărata operă a reconstrucției. 
Cînd vad cum dintr-o ușă și două ferestre scápate dinu-un 
incendiu sau dintr- un perete lipit cu pămînt se poate injgheba 
o locuinţă, în care oamenii unei generaţii urmează a trăi 
existența unor, trogloditi, mă tem ca războiul să fi pierdut 
pentru noi ultimii sorți de a fi fost folosit ca o împrejurare 
oarecum favorabilă. Spiritul reconstrucției nu poate fi acela 

care s-ar mulţumi să reclădească oricum. A reconstrui în- 
seamnă a construi mai bine decît în trecut. Spiritul recon- 
strucţiei este un elan, o formă entuziastă a muncii. Pentru 
ca acest elan să nu se istovească în zădărnicie, sînt necesare 
mai multe alte condiţii, care alcătuiesc tot atitea însușiri noi 
ale spiritului reconstructiv. 

Cred că spiritul reconstrucției va trebui să se sprijine pe 
colaborarea iniţiativei colective cu aceea individuală. Spiritul 
reconstrucției va trebui să fie, în primul rînd, acel al sta- 
tului. În zadar indivizii ar încerca ei singuri să salte enorma 
povară a reconstrucției : greutatea ar covirgi umerii lor. Ini- 
şiativa individuală va trebui să se încadreze într-un plan 


"concentrat de muncă colectivă. În afară de acest plan, pentru 


a nu mai vorbi de acei care ar lucra împotriva lui, opera 
reconstrucției ar fi amenințată cu eșecul. Pentru a obţine 
această încadrare vor trebui reactivate sentimentele unui pa- 
triotism activ, ale unui devotament nemărginit pentru inte- 
resele ării, pentru viitorul si mărirea ei. Este de prisos a 
spune că patriotismul activ, în care vedem una din cele mai 
însemnate tendințe componente ale noului spirit reconstruc- 
tiv, n-are nimic de-a face cu sentimentele unui egoism șovin 
$1 cu acea evocare a străfundurilor arhaice și obscure din 
sensibilitatea anumitor oameni, care de atîtea ori în trecut 
i-a condus către ura de rasă sau către atitudinile agresive 
față de indivizii situaţi în afară de comunitatea naţiunii și a 
statului. Patriotismul spiritului reconstructiv este generos ca 
toate formele de expansiune a vieţii. Cine resimte multă vi- 
goare în sine şi acel care, pentru acest motiv, se știe în măsură 
să slujească și să se dăruiască, simte cum inima lui se deschide 
tuturor oamenilor și cum iubirea devine mai puternică în el 
decît ura și exclusivismul. Fericirea de a trăi a unei fiinţe 
făptuitoare, simțămîntul excelentei personale a omului care 
sporește binele î în lume, se revarsă asupra tuturor semenilor, 
cuprinzîndu-i în larga îmbrățişare a solidarităţii umane. Iată 
de ce n-avem să ne temem că patriotismul spiritului de re- 
construcție ar putea readuce acea adincire a diferențelor dintre 
oameni care, săpînd prăpăstii între ei, a stat si la originea 
grozavei drame a războiului actual. Patriotismul activ al re- 
construcției nu va fi, dealtfel, numai generos, dar și luminat, 
recunoscînd valoarea sprijinului oportun, orideunde ar veni 
el. Ura este rău sfătuitoare ; ea este și nepractică. Iubirea este 

mai lucidă si mina care se întinde cu frágie poate primi in ea 
un dar. Am spus că prin patriotismul activ indivizii se pot 
încadra în planul colectiv al reconstrucției. Sarcina indivi- 
zilor nu trebuie să se mărginească însă în oficiul îndatoririlor 
publice. Spiritul reconstrucției trebuie să-și continue acţiunea 
în direcţie descendentă și concentrică ; el trebuie să vegheze 
adică si la îndeplinirea sarcinilor mai modeste şi a celor mai 
particulare, Luther spunea odată, în Colocviile sale, că sluga 
care mătură bine curtea este mai plăcută lui Dumnezeu decît 
călugării cu posturile și rugáciunile lor. Parafrazindu-l, am 
putea adăuga că, în locul declaraţiilor patriotice de zile mari, 
patria preferă îndeplinirea sarcinilor private și domestice, cu 
scrupul, cu exactitate, cu gust artistic. Trebuie să înţelegem 
limpede şi să ne pătrundem de adevărul că va binemerita de 
la patrie omul care își va ţine curată gospodăria, acel care 
isi va reclădi cu grijă casa și se va strădui să dea în înfăți- 
sarea lucrurilor înconjurătoare expresia sufletului său iubitor 
de reconstrucție și progres. Adeseori, trecînd pe străzile ora- 
şelor noastre, aflăm, din aspectul caselor și curților pe care 
le privim, locul în care își duce zilele un om demoralizat sau 
fără credinţă si acela în care locuiește un suflet activ, devotat, 
progresist. Locuinţele acestora din urmă sînt ca niște insule 
ale înălţării sociale, și noi, preumblători pe străzile orașelor 
noastre, dorim ca aceste insule să se unească odată între ele 
și să formeze continentul ferm al reconstrucției. 

Spiritul reconstrucției trebuie să fie un spirit responsabil. 
Cine simte în sine răspunderea, o simte nu numai pentru ziua 
de azi și pentru nevoile imediate, dar și pentru viitorul mai 
îndepărtat și pentru trebuinţele din ce în ce mai largi ale zi- 
lei de miine. Dacă ar fi să satisfacem numai nevoi ale pre- 
zentului, ar fi poate suficient să propunem oamenilor o sim- 
plă bucată de pîine și un adăpost într-un bordei de lut. Nu 
așa ceva urmăreşte însă spiritul reconstrucției. Acesta lucrează 
cu categorii mai vaste ale duratei și pentru forme de viaţă 
mai înalte. A reconstrui înseamnă a construi mai durabil și 
mai monumental. Adeseori observînd chipul în care au fost 
construite în trecut, nu numai locuințele noastre particulare 
dar si felul cum au fost executate lucrările publice sau monu- 
mentele de artă, ne-am putut plînge de lipsa lor de durabili- 
tate şi de monumentalitate. Este ca și cum oamenii trecutului 
ar fi avut o zare îngustă în privirea lor asupra timpului și 

nevoi ca acele ale unor mici gospodari provinciali. Este ade- 
vărat că sentimentul istoric a fost destul de puternic prin- 
tre noi, dar mai cu seamă în orientarea lui către trecut, în 
înclinarea, mereu manifestată, de a întări legăturile cu ori- 
ginile şi cu vremurile mai vechi. Ne-a lipsit însă, în gradul 
lui cel mai înaintat, sentimentul istoric orientat către viitor, 
simţul răspunderii supreme faţă de generaţiile cele mai în- 
depărtate, cărora li se cuvine a le lăsa lucrări statornice, așe- 
zări măreţe. Este ceea ce trebuie să intre de azi înainte în 
formula spiritului reconstructiv. Un vast program de retacere 
a ţării se întinde înaintea generaţiei noastre. Dar acest pro- 


gram nu va putea fi împlinit decît reflectînd necontenit la 


spiritul care trebuie să-l insuflegeascá si căutind să-l dez- 
voltăm şi să-l întărim în noi. 


1945 


BEETHOVEN ÎN ISTORIA CULTURII 


Cineva care consacră lucrările sale obișnuite cuvîntului 
scris simte nevoia să justifice încercarea de a pătrunde într-un 
domeniu rareori abordat de el, acela al unui alt sistem ex- 
presiv decit al limbilor naţionale şi al literaturilor lor, dome- 
niul muzicii și al operelor ei. Justificarea provine din con- 
Ştiinţa unei lipse, a unei carente a metodelor folosite, la care 
studiogi limbilor și literaturilor, adică filologii, reflectează 
adeseori. În expresia lingvistică şi literară există un element 
muzical pe care facem destul de puţin pentru a-l capta, a-l 
descrie a-l explica. Este vorba de intonaţie, de inflexiunile 
vocii, de deosebirile de înălțime între sunetele unei expresii 
verbale, de accent, pe care, încă din vechime, Cicero l-a 
numit un „cîntec mai întunecat“, cantus obscurior. Cînd reci- 
tám versurile lui Eminescu : 


De ce taci cind fermecatá 
Inima spre tine-ntorn ? 
Mai suna-vei dulce corn 
Pentru mine vreodatá ? 


simţim lămurit că partea cea mai însemnată a acestei expri- 
mări nu provine atît din cuvintele ei și din legătura dintre 
acestea, cît din intonaţia pe care le-o dăm, îndoitei întrebări 
cu lungile ei ecouri, in care tremură neliniștea poetului. Exi- 
stenta, cu un rol atít de mare, a elementului muzical în 
operele literare, face pe cercetătorul acestora să se confrunte 
cel puţin o dată cu creaţiile muzicii, pentru a se regăsi fără 


nici o stînjenire într-un domeniu care îl interesează în cea 
mai mare măsură. Muzica prezintă filologului elementul mu- 
zical eliberat, adus să trăiască viaţa lui proprie, dezvoltat 
într-o sferă de semnificaţii generale, neconstrinse de particu- 
larităţile idiomelor naţionale. Am totdeauna în apropierea 
mea o cutie admirabilă care, cu resorturile ei, cu acul ei de 
piatră prețioasă, cu diafragma ei delicată, mă face să ascult 
dintr-o placă, nu numai compoziţiile lui Bach, ale lui Mo- 
zart, ale lui Beethoven, dar şi toate ritmurile, înălțările, pre- 
lungirile și stingerile de voce pe care, într-o lungă deprin- 
dere a cititului cu glas tare, am ajuns a le descoperi în poe- 
ziile lui Eminescu, ale lui Goethe, ale lui Hugo. 

Un filolog nu se oprește însă numai la stratul sonor al 
operelor iubite și studiate de el, ci pătrunde mai departe în 
lumea pe care ele o răsfrîng, în cultura acelei lumi. Zilele 
trecute m-am oprit în fața unei epigrame a Antologiei gre- 
cești care sună: „Statuie, cine te-a ridicat? cu ce prilej? și 
pentru cine? Grăieşte. — Am fost ridicată în cinstea lui 
Lyron, din pricina indeminàri sale în luptă, de către cetatea 
lui“. În această scurtă însemnare a veacurilor îndepărtate am 
aflat ceva despre cultul consacrat atleglor în vechile cetăţi 
grecești şi într-o vreme în care actele sportivităţii erau fapte 
patriotice oferite cetăţii recunoscătoare. Prin farmecul cuvin- 
tului literar şi dincolo de el pătrundem în viaţa societăţilor, 
a luptelor si năzuinţelor lor, a sentimentelor pe care le-au 
urmărit mai cu dinadinsul, a ideilor pe care și le-au făcut 
despre lume şi viaţă. Este explicabil deci că un filolog hotă- 
rit să vorbească despre un mare creator muzical, despre 
Beethoven, va încerca să pătrundă dincolo de substanța mu- 
zicală a operei lui, dar neapărat prin mediul ei, în lumea de 
împrejurări istorice a compozitorului și în aceea a concep- 
tülor dezvoltate din acestea. Un istoric al culturii și un 
filolog, prezentind, dealtfel, toate monumentele de artă ale 
epocii studiate de el, nu poate să se restringá la singurele 
opere literare, ci este nevoit să înfăţișeze şi pe cele ale muzicii 
și ale artelor plastice. În toate împreună trăiește şi se exprimă 
epoca studiată de el. Dar pe cînd în operele literare epoca 
vorbeşte prin cuvintele unei limbi, adică prin noțiuni si prin 
judecăţi, în lucrările celorlalte arte expresia nu folosește ace- 
leaşi mijloace si istoricul culturii trebuie să le-o împrumute, 
transformînd conținuturile emoţionale în conţinuturi logice 

si aducind palatele, statuile şi frescele, simfoniile și oratoriile 
să grăiască oarecum în felul poeţilor, dar mai cu seamă al 
filozofilor. 

Beethoven ne-a làsat unul din cele mai măreţe monumente 
de artă ale culturii germane în epoca prin care se incheie 
veacul al XVIII-lea şi se deschide cel următor. A fost atunci 
un timp în care contribuţia germană la cultura universală do- 
bîndea formele ei cele mai înalte și cele mai grele de con- 
secințe pentru toată dezvoltarea ulterioară a spiritului ome- 
nesc. A fost epoca lui Goethe, a lui Schiller, a lui Hegel, a 
lui Beethoven. Prin contribuția tuturor acestora, la care se 
adaugă aceea a unui mare număr de gînditori, „de poeţi și 
artişti, Într-o epocă de mare fecunditate, asemănătoare ca 
însemnătate pentru întreaga lume cu a Renaşterii italiene, se 
formează o etapă spirituală nouă, atit de unitară, încît ope- 
rele poeziei, ale filozofiei, ale muzicii, care o ilustrează, nu 
pot fi bine înţelese dacă le smulgem din ansamblul lor, dacă 
ne lipsim de razele de lumină trimise de unele din ele către 
celelalte. S-au adunat în operele de artă și cugetare ale 
acestui timp, rezultatele ultimelor trei sau patru secole de 
cultură, sporite cu tot ceea ce vremea contemporană adăugase 
ca expresie proprie a ei. După perimarea sistemului medieval 
de cultură, individualismul Renașterii aşterne bazele luptelor 
pentru drepturi ale noilor burghezii ale lumii, în revoltă faţă 
de vechea orînduire feudală, pe care urmau s-o răstoarne. Se 
formează atunci un tip omenesc nou, luptător si pasionat, 
curajos în gîndire pînă la asumarea riscurilor ei cele mai dra- 
matice, cu o viaţă interioară îmbogăţită si aprofundată prin 
tot ce putea aduce rezistența faţă de lumea exterioară, adică 
față de orînduirea si întocmirile vremii. Trăsăturile acestui 
nou tip omenesc ne apar mai clare atunci cînd le comparăm 
cu figurile reprezentative care l-au precedat. Omul medieval 
ne pare calm si chiar placid, așa cum îl conţin și îl îndru- 
mează formele constrîngătoare de viaţă, politice și culturale, 
ale vremii lui. Faţă de aceștia, marchează un contrast izbi- 
tor marile individualităţi ale Renașterii, încă din zorii ei, 
„titanii“, cum i-a numit Engels, oameni de dimensiuni morale 
colosale, de o îndrăzneală a concepţiei şi o vehemenţă a ex- 
presiei, de un dinamism sfărimător al vechilor cadre, cum 
alții nu mai fuseseră cunoscuţi în trecut, un Dante, un Leo- 
nardo, un Rabelais, un Michelangelo, un Cervantes, un Gior- 

dano Bruno. Acesta din urmă, ars pe rug la 1600 pentru în- 
drăzneala revolutionari a ideilor lui, s-a comparat odată, 
într-unul din sonetele lui, cu vînătorul Acteon al mitologiei, 
sfigat de cîinii propriei lui haite, asmuţiți împotrivă-i de 
pudica Diană, surprinsă goală în apele lacului din pădure. 
| Așa îl sfîşie pe Giordano Bruno, îl chinuie şi-l ucid propriile 
lui gîndiri. „Odată cu titanii Renașterii apare eroicul în cuge- 
tare si artă, o categorie intelectualà, estetică şi morală pe 
care secolele „anterioare n-o cunoscuseră. Omul își strigă du- 
rerea eului său singuratic, sau rebel şi rezultatul a fost revăr- 
sarea valului liric peste lume, apariţia propriu-zisă a poeziei 
lirice moderne prin Petrarca, Michelangelo și Shakespeare. 
„Se înţelege atunci şi importanţa pe care a luat-o pentru lumea 
modernă forma cea mai adincă a confesiunii lirice, muzica. 

În secolele următoare Renașterii, dar mai cu seamă într-al 
XVIII-lea, individualismul burghez se aplică asupra criticii 
instituţiilor feudalității și pasionalitatea omului modern se 
manifestă în luptele pentru libertate, pentru egalitate, pentru 
frágia dintre oameni. Pregătită prin critica lui Voltaire, cel 
| mai de seamă dintre iluminiști, şi prin noua viziune socială 
a lui Rousseau, primul mare romantic al lumii, revoluția bur- 
sheză din Franţa, la sfîrşitul secolului al XVIII-lea, răstoarnă 
orînduirea feudală. Instituţii vechi de un mileniu, așezări de 
viață si deprinderi rămase atita timp neschimbate, încît pă- 
reau cà tin de însăși așezarea firească a lumii, se prăbuşesc 
dintr-o dată si fac sensibilă, prin densitatea evenimentelor și 
prin marea lor forță răsturnătoare, existenţa istoriei ca viață 
| a societăţilor omeneşti înaintînd prin lupte. Dintre toate re- 
volugile lumii moderne, nici una în aceeași măsură cu a bur- 
gheziei franceze, nici ale englezilor la mijlocul și la sfârșitul 
veacului al XVII-lea, nici a americanilor în a doua jumătate 
a veacului următor, nu însemnase 0 asemenea erupție a isto- 
riei în prezent. Toate revoluțiile noilor burghezii rămîn loca- 
lizate în interiorul țărilor care le-au făcut și nu impun ome- 
niri întregi o revizuire fundamentală a concepţiilor de viață, 
Revoluţia franceză debordează însă graniţele el; un tînăr 
general, Napoleon Bonaparte, o duce în lume, si ca „jacobi- 
nism“ se organizează într-o concepţie de viaţă şi într-o stare 
de spirit, pînă tirziu, în toate ţările Europei. Dar Napoleon 
devine opresorul popoarelor $i al statelor pe care le inva- 
dează si doreşte să le transforme în formaţii politice vasale ; 


701 


CA BIBLIOTECA 
Lic sur ev M 


în interior, el pune dictatura si imperiul său nu în serviciul 
poporului, care făcuse revoluţia și-l produsese pe el, ci în 
slujba marii burghezii. Se răscoală, pe rînd, popoarele Spa- 
niei, ale Germaniei, tirolezii ; „marea armată“ care invadase 
Rusia trebuie s-o părăsească în grabă, istovită. Cînd Napoleon 
se prábuseste, Restauraţia vrea să aducă, odată cu vechea 
monarhie, eliminată de revoluţie, influenţa politică a aristo- 
crației și unele din instituţiile vechii orînduiri. În toate ţările 
continentului se instalează solid reacţiunea condusă, din ca- 
pitala Austriei, de Metternich, dar aspiraţia spre libertate, 
trezită de Revoluţia franceză, nu dispare si ea continuă, prin 
actele ei de opoziţie, din care unele iau forme literare şi artis- 
tice, să coloreze tabloul istoric al vremii. 

Marile spirite ale Germaniei, apărute în secolul al XVIII- 
lea, însoțesc prin viata lor o parte sau toate evenimentele 
amintite mai sus. Schiller trăieşte pînă în 1805, adică un an 
după ce Napoleon se proclamă împărat al francezilor. Beetho- 
ven, Hegel și Goethe străbat, spre sfîrșitul vieţii lor, epoca 
Restauraţiei, dar cei doi din urmă apucă si momentul pră- 
bușirii acesteia. Toţi trecuseră prin epoca pregătirii revolu- 
tiei și a desfășurării ei, și este interesant de urmărit atitudinea 
lor față de aceste întîmplări si de acelea care le-au urmat. 

l Tînărul Goethe trăiește puternic tumultul anilor prerevolu- 
| ționari. Titanismul Renaşterii, forța descátusatà a individua- 
lităţia omenești, găsește un cîmp de aplicaţie în luptele pentru 
originalitate în artă, împotriva regulilor impuse de clasicismul 

francez, pentru libertate în toate formele ei: Sturm und 

Drang. Scrie o dramă, rămasă, dealtfel neterminată, al cărei 

erou este Prometeu, binefăcătorul oamenilor, titanul rebel ri- 

| dicat împotriva tiraniei lui Zeus. Evocă un episod al războ- 
| iului țărănesc din timpul Reformei în Goetz von Berlichingen. 
Mai tîrziu va aduce pe scenă, în Egmont, luptele pentru liber- 

tate ale Tárilor-de-]os împotriva absolutismului spaniol. Re- 

volutia aprinsese în suflete unele speranţe în dreapta Rinului, 

după cum o atestă mărturisirea sentimentelor eroilor în Her- 

mann si Dorothea. Goethe devenise însă, între timp, ministru 

. al ducatului de Saxa-Weimar. Revoluţia trezește în el senti- 

mente mai mult decît rezervate, neîncredere si bagatelizare, 

după cum o arată unele din micile drame goetheene ale epo- 

cii, partea, cea mai puţin glorioasă a operei lui. Napoleon 

găsește în el pe admiratorul omului „demonic“, al marii per- 

sonalităţi dezlānçuite. Nu se alătură reacţiunii cercurilor na- 
tionale împotriva invadatorilor. Se găsește printre notabilii 
care înconjoară, la Erfurt, pe împărat, și acesta îi întoarce 
poetului, al cărui Werther îi era bine cunoscut, omului încăr- 
| cat de opere, atit de armonios în manifestarea lui, sentimentele 
de prietenie și admiraţie : „Domnule Goethe, sînteți un om“. 
Mai tîrziu, în convorbirile bátrinului cu Eckermann, Goethe 
va recunoaște rolul istoric al revoluţiei, efectele ei binefăcă- 
toare. De aproape jumătate de secol, poetul lucra la Faust, 
opera cea mai de seamă a vieţii Lui, poemul mîntuirii omului. 
Faust trecuse prin toate experienţele vieţii, dar nu trăise clipa 
delectabilă, vrednică să fie reţinută, plenitudinea în fericire, 
ca semn că viaţa a ajuns la ţinta ei. I se lámureste abia atunci, 
cînd ca bàtrin stápinitor al unei ţări de curînd create și al 
unui popor liber și activ, simte fericirea dăruirii către obşte, 
a faptei în serviciul oamenilor. Epoca evoluase în jurul poetu- 
lui pentru ca Faust să poată culmina în acest final. Începuse 
perioada socialismului utopic, impus în lumea ideilor prin 
Saint-Simon si saint-simonigti, și poetul asimilase, din aceste 
doctrine, cunoscute de el din paginile revistei franceze Le 
Globe, citite cu multă regularitate, ideea valorii moderne a 
| muncii şi a creaţiei, restabilind astfel o legatură trainică cu 
îndemnul tinereţii sale, cristalizate în mitul lui Prometeu. 
| Schiller izbucnește ca o flacără : este o apariție tipică a 
perioadei Sturm und Drang. Rupe ca un rebel legăturile lui ; 
i fuge într-o noapte de la Karlsschule si, în scurt timp, pe 
scena din Mannheim, se aud cuvintele patetice ale lui Karl 
Moor în Hoţii, asociaţia de răsculați porniţi să dea foc Ger- 
maniei pentru a răzbuna nedreptatea suferită de conducătorul 
ei. Pînă tirziu, Schiller va readuce în teatrul său aceeași fi- 
gură a tînărului, întruparea pură a naturii, chinuit într-o 
lume a oprimării și a injustiției, victimă a perfidiei si abuzu- 
lui, Fiesco, Ferdinand von Walter în /ntrigá și amor, Don 
Carlos. Teatrul lui Schiller este un moment al luptei ideologice 
prerevoluţionare. Revoluţia franceză recunoaşte meritele poe- 
tului şi un decret al Convengiunii, semnat de Danton, îl nu- 
meste cetățean de onoare al republicii. Regimul lui Robespierre 
îndepărtează mai tîrziu simpatiile lui Schiller pentru revo- 
luţie. Poetul se izolează din tumultul vremii într-o concepţie 
estetică de viaţă ; el leagă acum speranța depășirii amarelor 
conflicte ale vremii de restabilirea armoniei interioare a omu- 

lui prin influența înnobilatoare a artei. Dar, în imnul Către 
bucurie, poetul dă expresie simpatiei universale pentru oameni, 
îmbrățișează întreaga umanitate care suferă și luptă ; iar în 
Wilhelm Tell, ultima lui creație dramatică, prosláveste pe 
eroul luptelor ţărănimii elveţiene împotriva împilării abso- 
lutismului austriac. 

Hegel vine din aceeași lume a iluminismului german, ca 
şi Goethe și Schiller, sub a căror influenţă crește împreună cu 
întreaga lui generaţie. În seminarul din Tübingen, unde Hegel 
era student teolog, vestile venite din Franţa revoluționară îl 
mișcă într-atât, încît, pentru a fixa momentul, plantează, im- 
preună cu colegii lui, Schellig și Holderlin, un arbore al liber- 
tății, Hegel a dus o viaţă consacrată în întregime cercetării 
şi compunerii laborioase a operelor sale, dintre care unele au 
apărut abia prin grija elevilor grupaţi în jurul catedrei lui, 
ca unul din cele mai pasionate cercuri de ascultători de care 
s-a bucurat vreodată un ginditor si un profesor. Ideile lui au 
avut repercusiuni practice adinci, susținînd curentele politice 
la dreapta si la stînga, după cum comentatorii se autorizau 
de la unul sau altul din aspectele bogatei lui cugetàri. Contri- 
butia lui cea mai de seamă este de a fi introdus timpul, dez- 
voltarea, istoria, în imaginea filozofică a lumii, adică acele 
categorii cărora lunga durată a feudalității nu le dăduse nici 
un loc în sistemele filozofice produse în timpul acestei orîn- 
duiri. Imaginea unei lumi fără timp, fără mișcare, cum este 
aceea a tuturor filozofilor vechiului regim, se mai putea însă 
menţine după marea răsturnare a Revoluţiei și a campaniilor 
napoleoniene ? Hegel a asistat la toate intimplàrile vremii lui 
$i a tras concluziile. A înfățișat deci lumea ca proces, înain- 
tind prin contradicții, prin lupte si luminîndu-se în conștiința 
omului și în cultura lui ca aspirație spre libertate. „Istoria 
omenirii, va spune Hegel, este progresul în conștiința liber- 
tăţii.“ 

Beethoven aparţine epocii sale nu numai prin faptul de 
a fi reacţionat cu intensitate Ja toate evenimentele ei, dar și 
prin participarea lui la toată cultura vremii. Cultura lui a 
fost întinsă şi variată. Cărțile lui de căpătii le- a găsit in 
Homer, Shakespeare $i Ossian, poeţii pe care îi venerează 
împreună cu toată vremea lui. Citeşte pe antici, pe Platon și 
pe Plutarch. Este un adept al lui Kant, din care transcrie 
uneori fragmente în însemnările lui. În biblioteca lui se adună 

cele mai bune cărți contemporane si mai vechi. Într-un rînd 
scrie : „Există puţine tratate care să mi se pară prea învățate. 
| N-am nicidecum zădărnicia de a voi să trec drept un om 
erudit, dar încă din copilărie mi-am dat osteneală să înțeleg 
cele mai bune si cele mai înțelepte din ideile fiecărei epoci. 
Rușine artistului care nu socoteşte că este datoria sa să se 
instruiască cel puţin cît am încercat eu“. Este un contemporan 
al marilor poeti si filozofi ai Germaniei iluministe și clasice si 
| împrejurarea a lăsat multe urme în opera sa. Temele si ten- 
dintele marilor poeti cu care a trăit în acelaşi timp sînt ade- 
seori ale sale. Scrie un Prometeu, ca şi Goethe, compune lie- 
„duri pe textul multora din poeziile acestuia, apoi uvertura 
pentru Egmont, opera Fidelio, pe un text prelucrat de Trei- 
tschke, o dramă a libertăţii, a luptelor contra tiraniei, asemă- 
nătoare ca temă cu dramele din aceeași categorie ale lui 
Goethe si Schiller. Era admiratorul lui Goethe si între ei 
| se stabilesc legături de prietenie, prin mijlocirea unei femei 
care avea geniul inimii, Bettina Brentano. Cei doi mari prie- 
teni se întîlnesc în cele din urmă, dar pentru a constata deo- 
sebiri de atitudini, cel puţin în privința respectului datorat 
mai-marilor pămîntului, capetelor încoronate, curților impe- 
riale și princiare. Deosebirea este însă si mai adíncà. Refe- 
rindu-ne, cum au făcut-o si alţii, la distincţia lui Schiller din- 
tre naivi și sentimentali, adică între artiştii care trăiesc în 
unitate cu natura, cu societatea şi cu ei înşişi, Și artiștii Care 
caută, prin lupte, această unitate, pierdută pentru ei, Beetho- 
ven pare a aparţine ultimei categorii, ca și Schiller. Pe acesta 
din urmă îl simte Beethoven mai apropiat de sine, si în opera 
poetului-filozof găsește el tema bucuriei din simfonia cu co- 
ruri, unul din punctele cele mai înalte ale creaţiei sale. Ar- 
tiştii sentimentali, în înțelesul dat de Schiller acestei categorii, 
| — sint artisti reflexivi. Căci, pe cînd naivii, trăind în unitate 
cu lumea, pot s-o reflecte pe aceasta cu liniștea unei posesiuni 
netulburate, sentimentalii pun între ei și unitatea pierdută 
dar rîvnită tot zbuciumul gîndirii. Ceea ce ne izbeste deci în 
lunga frecventare a muzicii beethoveniene este largul si boga- 
tul ei cuprins de idei. Se poate spune că dacă Schiller creează 
poezia filozofică, Beethoven este creatorul muzicii filozofice, 
în sensul că toate creaţiile lui par a fi susținute de o sub- 
| “structură de reflecţie, după cum toate o provoacă în ascul- 
titor. Această însușire a muzicii beethoveniene ne apare cu 


705 


atit mai mare limpezime atunci cînd o comparăm cu creaţia 
altor maeștri de prima mărime, de pildă cu a lui Mozart, pe 
care o ascultăm cu o desfătare liberă de orice problemă, fără 
s-o însoțim cu meditaţia noastră adincá și pasionată. În faţa 
muzicii lui Beethoven iese însă în întîmpinare ascultătoru! 
reflexiv, acela care urmăreşte nu numai dezvoltarea unei teme 
muzicale, dar și a unei probleme a gîndirii filozofice si mo- 
rale. Această calitate eminentă a creaţiei lui Beethoven îi con- 
feră o situație nouă în istoria muzicii și justifică, cu un plur 
de motive, considerarea ei din punctul de vedere a istoriei 
ideilor și al culturii. 

Stám si ascultăm de ani si ani cântecul maestrului, cu- 
fundat în masa omenească devenită o singură fiinţă fremă- 
tátoare, adunată încă o dată pentru a primi întipăririle sim- 
foniilor lui; ne-am găsit într-o societate mai restrinsă pentru 
a asculta unul din cvartete ; un prieten a deschis clavirul și a 
cîntat numai pentru noi o sonată. Cine este omul care vor- 
beşte cu atîta tulburare pentru noi și ne deschide perspective 
atit de adinci, încît tremurăm să nu pierdem cumva înţelesu- 
rile dezvăluite de el ? Este un titan ca ai Renașterii, am spune 
al perioadei Sturm und Drang dacă în aceasta din urmă ar 
exista cineva care să-i semene ca dimensiune morală. Este 
mai apropiat de marii artişti ai Renașterii, de pildă de Mi- 
chelangelo, după cum s-a observat încă din epocă și cum o 
știa el însuși. Lucrează cu mari mase sonore, organizate în 
construcții gigantice. Formele lui au un dinamism furtunos. 
Sînt uneori tăceri înfricoșate și erupții ca ale vulcanilor. Exis- 
tă artiști care nu ne impun reprezentarea lor ca oameni. Este 
cu neputinţă însă, ascultindu-l pe Beethoven, să nu înviem 
în închipuirea noastră pe omul care se exprimă astfel. 

A venit pe lume într-o familie de muzicanți modesti, la 
Bonn, pe Rin. Apele fluviului, curgind printre dealuri cu 
podgorii, pe sub creste de stinci cu falnice castele, i-au legánat 
copilăria. Tînărul trebuia să devină muzicant al curţii, ca 
tatăl, ca bunicul. Înzestrarea lui pare mai înaltă si este trimis 
la Viena pentru a se bucura de învățămîntul lui Haydn. Cu- 
rînd, mulți vienezi își dau seama că a venit să se așeze printre 
ei un om cu o dotaţie deosebită ca pianist și compozitor. Sîn- 
tem în vremea mecenatismului artistic ; un muzicant nu putea. 
trăi decît prin grația unui print, a unui mare aristocrat. 
Beethoven este silit să accepte situaţia, dar cu un protest al 

atitudinii care dă manifestării lui generale ceva clocotitor. 
Era contemporanul Revoluţiei franceze, a cărei izbucnire îl 
găsise în vîrstă de optsprezece ani. La Rin, unde armatele 
franceze vor instala în curînd garnizoane, influențele revolu- 
ționare erau mai puternice decît ^ restul Germaniei. Beetho- 
ven va urmări desfășurarea revoluţiei cu simpatie nedezmin- 
țită și va deveni un iacobin. Uràste pe tirani, nu vrea nicio- 
dată să facă acte de supunere și conformism. La Teplitz va 
spinteca odată grupul imperial în plimbare, infundíndu-si mii- 
nile în buzunare, pălăria pe ochi. Este în firea lui o pornire 
violentă, pe care o accentuează umilintele vieţii, curînd boala. 
Înainte de treizeci de ani începe să-și piardă auzul. Aşa-zisul 
“testament din Heiligenstadt al maestrului este documentul 
sfigietor al suferințelor încercate, al izolăru lui într-o lume 
către care ar fi dorit să deschidă inima cea mai iubitoare. 
Acest om clocotitor, brusc, irascibil, simte nevoia permanentă 
a dragostei în jurul său. Este însă sortit să rămînă totdeauna 
singur. Trimite salutul său iubitei de departe, dar nu găsește 
niciodată femeia care i-ar fi putut deveni tovarășă de viaţă. 
Doreste să se devoteze cuiva și crede, la un moment dat, că 
va putea crește spre artă şi virtute pe un copil, pe nepotul 
Karl, fiul unui frate, pe care i-l dispută prin lungi procese 
mama văduvă, o femeie ușuratică. Tinărul nu creşte sănătos, 
pare corupt de timpuriu și, într-o noapte, își descarcă un 
revolver în timplà. Beethoven este un om care a cunoscut 
durerea în multele-i forme și aceasta dă cîntecului său accen- 
tul răscolitor al experienţelor trăite. 

S-ar părea că drumul vieții pentru un artist este făcut 
mai mult din evenimentele în legătură cu operele sale si din 
experienţele subiectivităţii lui. Totuşi Beethoven are o întinsă 
suprafaţă de contact cu epoca lui, după cum o arată reacţiile 
lui atît de puternice faţă de tot ce se întîmpla în cimpul fap- 
telor politice si sociale. Figura lui Napoleon îi inspiră o mare 
iubire și admiraţie, ca tuturor acelora care vedeau in el pe 
reprezentantul ideilor Revoluţiei. Revine însă asupra senu- 
mentelor lui cînd Napoleon, trădînd sensul istoric al acțiunii 
sale, se încoronează ca împărat al francezilor, și compozi- 
torul distruge dedicaţia pe care o scrisese mai întii în fruntea 
Eroicei. Există multe documente asupra participării lui Beetho- 
ven la cauza eliberării popoarelor Germaniei de sub jugul 
lui Napoleon. „Sintem din nou o naţiune!“ exclamă el în- 

tr-un rînd. Scrie marșuri militare pentru armatele care por- 
neau să lupte împotriva cotropitorului şi încearcă sentimentul 
fericit al acordului deplin cu patria sa de adopţiune, cu 
Austria, căreia i se recunoștea rolul conducător în acţiunea 
eliberării. Compune simfonia Vittoria pentru a celebra mo- 
mentul înfrîngerii lui Napoleon în Spania, o compoziţie scrisă 
pentru un automat muzical. Dar cînd Napoleon este inlántuit 
pe insula Sfînta Elena, cînd se instalează regimul intolerabil 
al Sfintei Alianțe şi al lui Metternich, cu prigonirile gîndirii 
libere, cu spionii și cu închisorile lui, Beethoven nu poate să 
nu cugete că eroul iubit al itinereţii sale aplicase lovituri teri- 
bile absolutismului în Europa, umilise orgoliul tuturor feu- 
dalilor, crease în Franţa un personal nou de conducere, ales 
din rîndurile poporului, întărise tendinţele de unificare natio- 
nală ale polonezilor, ale italienilor, ale slavilor din sud, răs- 
pindise pretutindeni ideile democraţiei burgheze si crease mo- 
delele instituţiilor corespunzătoare acestora. Cînd corabia 
engleză îl duce ca prizonier pe Napoleon către indepártata si 
pustia insulă din Atlantic, mult democrați trebuie să fi trăit 
acel reviriment al sentimentelor pe care l-a exprimat Byron 
întrebîndu-se : „Am gonit pe leu ca să ne plecăm acum în 
faţa lupilor ?* Beethoven a simţit în același fel cînd a mărtu- 
risit odată unui prieten că, faţă de Napoleon, a putut cîndva 
să se înșele. „O, dacă Napoleon ar mai veni o dată!“ ex- 
clamă un alt prieten al titanului, care era desigur de acord 
cu el. Titanul era un democrat şi un om. 

Reprezentarea omului în artist este de neînlăturat pentru 
înţelegerea acestuia din urmă. Biografismul modern inmul- 
teste documentele, chiar pe cele mai nesemnificative, în jurul 
marilor personalități creatoare. Ne putem lipsi de unele din 
acestea dar nu de imaginea integrală a omului, mai ales de 
aceea atit de pateticá a lui Beethoven. Vedem această ima- 
gine cu ochii minţii, așa cum ne-o impune cunoaşterea operei 
şi pe care amintirile contemporanilor, scrisorile si însemnările 
maestrului, documentele iconografice nu fac decît s-o com- 
pleteze si s-o întărească. lată-l pe omul cu statura masivă, 
cu gura strinsà ca a celor care au fost adeseori míniogl şi au 
trebuit să se stăpînească, cu faţa rotundă, ca în tabloul lui 
Waldmüller, cu admirabila structură a fruntii largi şi puter- 
nice de care se pot fringe fulgerele. Este, pînă la un punct, 
un om ciudat, un coleric, în luptă cu familia, cu gazdele pe 

care le tot schimbă, încît pentru a-i vizita toate locuinţele 
trebuie să alergi în punctele cele mai îndepărtate ale Vienei ; 
se luptă cu comanditarii lui din aristocrație, pe care nu ezită 
să-i urmărească în justiție atunci cînd aceştia nu-și respectă 
angajamentele și îi nesocotesc drepturile. Este însă un prieten 
călduros ; concentrează devotamentele în jurul său. Are ex- 
plozii de bună dispoziţie și nu disprețuiește să se așeze, ca toți 
vienezii, în fata mesei de cafenea, pentru a-și fuma lunga lui 
pipă, pentru a citi gazetele, pentru a se întreține cu prietenii. 
L-am numit un titan din pricina forţei, a originalității, a 
vehemenţei în creaţie, care ia forme gigantice deopotrivă cu 
. cele produse de energia creatoare a naturii. L-am comparat 
cu Michelangelo, și, în adevăr, deopotrivă cu acesta, se dăru- 
ieste muncii sale cu acea uitare de sine, într-un asemenea delir 

| al creației, încît înfățișarea sa are, în aceste momente, ceva 
| înspăimântător. Cînd, în timp ce compunea Missa solemnis, 
prietenii îl găsesc în locuinţa lui, dupa o noapte nedormită, 
maestrul 51 intimpinà cu priviri rătăcite, nu înţelege ce i se 
spune și, abia după un timp, ajunge să se comporte ca un 
om normal. Această pasiune în creație a trecut în operă, ca 
una din calităţile ei cele mai izbitoare. Nici un artist nu se 
cheltuieste ca Beethoven, într-o asemenea furtună pasională, 
dacă n-are de spus lucruri de mare însemnătate, smulse stra- 
| turilor celor. mai adinci ale personalităţii. „Am strigat din 
adînc“, de profundis clamavi, zice psalmistul. Asemenea lui, 
armoniile lui Beethoven urcă dintr-un adînc al sentimentului 
si meditagei puţin obișnuit. Ce înseamnă „adînc“ în organi- 
zaţia morală a omului ? Ne găsim aici în faga unei metafore 
i a limbii care nu e imposibil de justificat, fiindcă din regiunile 
cele mai stabile, din cele mai legate de felul nostru permanent 
de a fi, din temeliile persoanei, urcă reacţiile noastre hotàri- 
toare în fapte și opere, mesajul nostru către lume. „Adinc“ 
înseamnă hotăritor pentru acela care emite mesajul și pentru 
i acel care-l primește. Adîncimea muzicii lui Beethoven .ín- 
i seamnă absolutul ei adevăr, intransigenta ei totală faţă de 
convenţie şi de minciună, o altă faţă a caracterului său nebi- 
ruit. Artistul n-a asternut nici un rînd pe hîrtie fără să se 
angajeze în întregime, fără să pronunţe lucrul cel mai hotă- 
ritor pentru el. Această mare gravitate a operei muzicale 
beethoveniene se comunică ascultătorilor şi le cere acestora 
explicaţia hotărîtoare cu ei înșiși, decizia ireductibilà. De aici 

provine valoarea morală considerabilă a operei beethoveniene. 
Ai stat vreodată sub influenţa titanului? Ai simţit, ascul- 
tîndu-l de zeci de ori, că ai devenit mai grav, mai convins de 
însemnătatea vieţii, mai hotărît să te consacri unei cauze 
mari ? Dacă n-ai făcut niciodată această experiență sau dacă, 
încercînd-o, n-a rodit astfel, nu este un semn bun, mă tem 
de tine. 

Opera lui Beethoven este proiecția dintr-un strat adînc 
al omului, dar nu rămîne un strigăt. Puterea lui constructivă 
este imensă, arhitecturile lui sînt monumentale. Nimeni nu l-a 
depăşit în arta variaţiunilor, în putere și ingeniozitate com- 
binatorie, astfel încît din motivul cel mai simplu, înfățișat 
la începutul expunerii muzicale, se dezvoltă întreaga materie 
a unei construcții uriașe, în care urmăreşti parcă fecunditatea 
naturii, forţa ei de a crea viaţa, cu toate organele, fetele și 
episoadele ei, din germenele iniţial. Așa se întîmplă, pen- 
tru a cita exemplul cel mai vestit, în Simfonia a V-a, unde 
cele patru sunete de la început, o chemare la luptă, produc 
variaţii, sînt trecute tuturor grupelor instrumentale pe rînd, 
revin după intercalarea unui alt motiv, încît parcă toată za- 
rea se umple de apelul eroic, căruia omul trebuie să-i răs- 
pundă prin luptele și sacrificiul său. Muzica lui Beethoven 
este o muzică a luptei. Vivere est militari, a trăi înseamnă a 
lupta ca ostaș: Beethoven și-ar fi putut însuși maxima în- 
teleptului din vechime. Totuși, în inspiraţia maestrului eroicul 
alternează tot timpul cu tonul confesiunii celei mai pătrun- 
zătoare, în pagini de lirism nedepăşite de romantici. În 
Sonata lunii, în Appassionata, în Sonata Kreutzer, in sonata 
Les Adieux, în atîtea locuri ale operei întregi, ne întimpină 
accentele inimii singuratice, ale nelinigtii, ale farmecului de 
a trăi, ale despărțirii, toate temele liricii moderne. Tot- 
deauna, odată cu sfárimarea sau cel puţin odată cu amur- 
girea formelor constringátoare de viaţă ale unei orínduiri 
mai vechi, sentimentele omeneşti eliberate s-au revărsat în 
mari efuzii lirice. Așa s-a întîmplat în Grecia veche, din 
secolul al VII-lea înainte, după dispariția orînduirii genti- 
lice, în lumea romanică din secolul al XII-lea pînă într-al 
XIV-lea, cu trubadurii, cu dulcele stil nou, cu Petrarca, 
adică într-o epocă în care rigorile evului mediu începuseră > 
să slăbească ; acum, la sfîrşitul secolului al XVIII-lea si în 
prima jumătate a celui următor, cînd dispariţia sau cel puţin 

clătinarea absolutismului, aduc odată cu dezvoltarea indivi- 
dului si debordarea sentimentelor lui în confesiuni lirice, 
marcate de accentul cel mai pătrunzător. Valul lirismului 
în toare culturile tirite de aceeași mişcare produce cîntece 
cum nu se mai auziseră de sute de ani în operele poeţilor 
și compozitorilor şi unele din cele mai atingătoare se găsesc 
in sonatele, în cvartetele, în liedurie lui Beethoven. Este 
o altă afinitate care-l uneşte cu Goethe, cel mai de seamă 
muzician al verbului, după cum Beethoven este, în aceeași 
epocă, cel mai mare poet al sunetului. Schubert, Schumann 
și Brahms vor veni în urma lui si n-ar fi fost posibili fără 
el. Aplecarea către creaţia lirică explică interesul lui Beetho- 
ven pentru cîntecul popular, în care $i marii poeţi lirici 
ai vremii, cei mai vechi sau cei care se ridică în epoca ro- 
mantică, Goethe sau Heine, recunosc un izvor al inspiraţiei 
lor. Compozitorul prelucrează multe cîntece din aria folelo- 
| rului german și englez, romanic şi slav. Întocmai ca Herder, 

`- În generaţia anterioară, aude și el „glasul popoarelor în cîn- 
tece“ si unele din acestea dau însemnate consecințe în crea- 
ţia lui instrumentală și simfonică, de pildă teme rusești în 
așa-zisele cvartere Razumowski sau teme croate în prima 
parte din idila Simfoniei pastorale. 

Dar deși lirismul ocupă | un loc foarte întins in. creaţia 
beethoveniană, cîntecul lui rămîne mai rar expresia unui su- 
fler solitar, dezintegrat din totalitățile umane, cum va fi 
atit de des pentru romantici. Conștiinţa lui Beethoven îm- 
brágiseazá mai totdeauna largi ansambluri umane si istorice : 
glasul lui vorbeşte în numele întregii umanitági sau, cel puţin, 
al epocii sale, al luptelor ei pentru libertate. Am arătat 
înainte cum marea densitate a evenimentelor istorice in tre- 
| cerea dintre cele două secole, răsturnarea unei orinduiri de 
un mileniu prin revoluţia burgheză și faptele care i-au ur- 
mat, au impus, în marea sinteză filozofică a lui Hegel, în- 
telegerea istorică a lumii, a procesului universal inaintind 
prin lupte si contradicții, viziunea dialectică a universului 
și a culturii. S-a spus că forma sonatei, cu cele trei sau 
patru mișcări ale ei, generindu-se prin opoziţie una din 
alta, este o expresie muzicală hegelian- dialectică. Deşi sonata 
| $i chiar formele pe care aceasta le împrumută muzicii sim- 
i fonice se statornicesc odată cu Haydn, trebuie să-i recu- 
noastem lui Beethoven meritul de fi umplut cadrele for- 

male găsite mai înainte cu un conţinut expresiv, eroic si re- 
prezentativ. Simfoniile lui Beethoven sînt cîntecele omenirii 
luptătoare, şi cine le ascultă, cu înfiorarea nedespărțită, de 
làmurirea unor mari semnificaţii, înțelege. mai bine viaţa 
omenirii cu luptele, căderile, triumfurile ei, cu înseninările 
aduse de atingerea țintelor înalte și de înţelegerea superioară a 
sorții omului în istorie. Poate cea mai caracteristică, în 
această privinţă, din toate simfoniile lui Beethoven, este cea 
de-a treia, Eroica. Scrisă pentru a glorifica figura lui Na- 
poleon, care ca general revoluționar și prim-consul se bucura 
de toată iubirea maestrului, acesta smulge, cum am văzut, 
pagina dedicatorie cînd soseşte vestea încoronării vechiului 
luptător pentru libertate ca împărat. Simfonia igi păstrează 
însă toată însemnătatea semnificației ei, pentru că în lim- 
bajul: emotiv, dar atît de larg generalizator al muzicii, în- 
fagiseazà destinul tuturor oamenilor eroici ai acestei lumi, 
al tuturor acelora care au luptat, au suferit, au putut aduce 
durere în jurul lor, dar au croit, pentru toată lumea vii- 
toare, o soartă mai bună. Simfonia eroică are un caracter 
imnic, dar şi epic-narativ : după motivul eroului și al lup- 
telor lui, urmează plinsetul. viorilor in marșul funebru în- 
chinat tuturor martirilor ; în scherzo se limpezeste imagi- 
nea unei vieţi active și voloase și, în final, se aude cintecul 
| de pace si bucurie al omenirii eliberate. Este caracteristic 
faptul cà în finalul Eroicii, Beethoven a reluat motivul me- 
lodic din Prometeu, dînd astfel un înţeles de netăgăduit 
întregii compuneri : eroii sînt binefăcătorii omenirii. 
Omenire, umanitate sînt termeni cu întinsă circulaţie în 
limbajul iluminiștilor și neoumaniştilor germani la sfirşi- 
tul secolului al XVIII-lea. Educaţia genului uman este o 
problemă pe care și-o pune nu numai Lessing, dar si toţi 
ginditorii germani care i-au urmat. Este cunoscută polemica 
dintre Kant şi Herder a doua zi după publicarea operei 
acestuia din urmă : Idei despre o filozofie a istoriei uma- 
nităţii. Faţă de ideea herderiană că scopul culturii este dez- 
voltarea completă şi armonioasă a tuturor facultăţilor omu- 
lui în individ, Kant arátase cá scopul culturii nu se poate 
realiza în individ, ci în specia omenească, în şirul nedeter- 
minat al generaţiilor. Omenirea întreagă este deci purtătoa- 
rea procesului culturii şi ea singură, prin eforturile însumate 
ale veacurilor, poate atinge scopurile morale supreme. Cre- 

dinga în progres, formată în luptele burgheziei veacului al 
XVIII-lea, inspira pe toți gînditorii si poeţii Germaniei. 
Perfecţionarea speciei noastre, lămurirea unui drum către vil- 
torul omenirii, sînt gînduri care l-au preocupat si pe Goethe 
în Faust, lucrare, căreia poetul i-a consacrat partea cea mai 
întinsă a activităţii lui. Schiller, care era poet și filozof, a 
închinat de asemenea meditaţia sa lămuririi căilor de viitor 
ale omenirii. Faţă de soluția rousseauistă a întoarcerii la 
starea fericită de natură, ca remediu faţă de multele con- 
flicte pe care le adunase feudalitatea în faza destrămării ei, 
Schiller întrevede fericirea omenirii nu prin înapoierea ei 
înaintea civilizației, ci prin perseverarea pe căile acesteia și 
prin cucerirea fericirii ca încununare a tuturor etorturilor 
civilizatoare ale omului. Dar, la urma urmei, Rousseau nu 
dorise același lucru cînd propusese o nouă constituţie, un 
nou sistem de educaţie și statornicise exemplul unei arte noi ? 
Restabilirea naturii pure prin civilizaţie este gîndul care l-a 
inspirat pe Rousseau și pe adepţii lui, deveniți conducătorii 
Revoluţiei. Schiller n-a rămas străin de aceste ginduri. Dar 
pentru că rouseauismul produsese în literatura vremii o bo- 
gată înflorire de idile, de poeme închinate naturii nevino- 
vate $i oamenilor buni în mijlocul ei, Schiller propune o 
specie nouă a idilei. În scurtul tratat Despre poezia naivă 
şi sentimentală, Schiller a cerut deci în locul idilei cu păstori 
din vechime, al idilei arcadiene, o nouă idilă, elizeană, pentru 
care a închipuit situaţia simbolică a lui Hercule ajungînd, 
după multele lui munci, în paradisul antichităţii, în Elizeu, 
şi obţinînd fericirea prin însoţirea cu Hebe, ca preț ai oste- 
nelilor lui. Dacă punem în legătură diferitele idei ale lui, 
așa cum el însuşi n-a făcut-o niciodată, putem spune cá 
Schiller a întrevăzur drumul către fericirea viitoare a ome- 
nirii într-un sentiment permanent al omului, în puterea lui 
de iubire, care este una din formele simpatiei universale. 
Această temă a dezvoltat-o Schiller într-o poemă din epoca 
imediat următoare dramelor libertăţii, în oda Către bucurie. 
Poetul dă expresie unui sentiment fervent, îmbrățișează 
mulțimile, prosliveste norocul de a avea un prieten, de a 
cuceri o iubită şi cere milioanelor de oameni să se proster- 
neze în faga divinității, ca puterea iubirii universale în lume. 
Bucuria este rodul iubirii, semnul limpezirii sensului univer- 
sal al lucrurilor. Poetul atribuie bucurie stelelor în drumul 

lor, o descoperă în conştiinţa învățatului, în urmărirea ade- 
vărului, în silintele omului pe drumurile grele ale virtuţii. 
Poetul închină pocalul său bucuriei și o promite acelora care, 
infringind durerea și umilința, ajutind inocenţa, aruncind 
departe de ei minciuna, cígtigind mîndria în faţa tronuri- 
lor si scuturind lanţurile tiraniei, vor aduce domnia iubirii 
în lume, frăţia universală si vor desfiinţa iadul însuşi, adică 

toate formele opresiunii si ale represiunii. 
Aceste generoase idei i-au vorbit adînc lui Beethoven. 
În ele se concentra o parte însemnată din tendinţele neo- 
umanismului și iluminismului german, la izvorul cărora se 
| formase simţirea si gindirea maestrului. Proiectul de a scrie 
muzică pentru oda lui Schiller apare încă din anii de tine- 
rete ai perioadei de la Bonn. Proiectul a fost apoi părăsit, 
dar a fost reluat la diferite intervale, pînă cînd, în 1825, 
după marile osteneli ale Missei solemne, Beethoven intro- 
duce oda bucuriei în cea din urmă din lucrările lui simfo- 
nice, în simfonia cu solo de voci si coruri, a IX-a, scrisă 
într-un singur an. Această operă este deci cea mai lung pur- 
tată de Beethoven în sine, un fel de Faust al său, şi este şi 
cea din urmă mare lucrare a lui, prin urmare sinteza tutu- 
ror creaţiilor anterioare, aceea care ne ajută să le înţelegem 
mai bine pe toate celelalte, testamentul lui spiritual. Dacă 
în Simfonia a IX-a corurile n-ar vesti înfățișarea în bucu- 
rie a tuturor oamenilor, n-ar cădea asupra întregii opere a 
lui Beethoven puternica lumină adusă de acest ultim mesaj. 
Dacă in Eroica, în Simfonia destinului, într-a șaptea Sim- 
fonie, sînt evocate luptele omului și marile ritmuri și epi- 
soade ale vieţii, alternanţa de încercări din care este consti- 
tuită viaţa și înfrîngerea sorții, în Simfonia a IX-a se pro- 
duce, la un moment dat, actul de proiecţie protetică, acea 
viziune în viitorul omenirii ajunse, prin iubire, la libertate 
si bucurie. Prin Simfonia a IX-a, ultima creației a sa, Beetho- 
ven se leagă încă mai strîns cu marii filozofi și poeţi ai 
Germaniei în momentul cel mai înalt al culturii ei, cu Goethe 
și Kant, Schiller și Hegel. Găsim însă aici și un alt înţeles. 
Izbucnirea vocii omeneşti, mai întîi a baritonului care in- 
tonează primele două strofe ale odei într-o melodie simplă, 
cu un caracter popular, apoi corurile de bărbaţi și femei, 
alcătuiesc o împrejurare plină de semnificaţie. Bogatul cu- 
prins de idei al muzicii beethoveniene cere expresia ei no- 

ţională şi cuvîntătoare, pe care ascultătorul i-o acordă în 
reflecţia lui pasionată. Cînd însă murmurul indiscret al 
reflecției intime devine cuvînt vorbit și cîntat, ascultătorul 
trăieşte impresia eliberării de sub vraja care ţinea cuvîn- 
tul prizonier, ascensiunea într-o zonă a supremei elocvente. 
Muzica susținută de o meditaţie atît de adincă a lui Beetho- 
ven avea nevoie de această ultimă înălțare în regiunile de 
claritate ale raţiunii. Compozitorul a fost totdeauna un adinc 
ginditor moral. Pînă acum a cîntat. Acum a vorbit. 

Rolul istoric al muzicii beethoveniene, în atara faptului 
de a fi sporit substanța morală a întregii omeniri prin tot 
ce a avut mai înalt și mai nobil cultura vremii lui, a fost 
și acela de a fi scos muzica orchestrală din singurele locuri 
în care a fost cultivată mai înainte, din bisericile pentru 
| care a scris Bach şi din saloanele aristocratice pentru care 
a scris Mozart, și de a o fi oferit poporului întreg, singurul 
autor pînă atunci al cîntecelor sale. Prin Beethoven ia naş- 
| tere concertul public și mulțimile au fost adunate, mai intii 
de el, numai pentru a asculta muzică și pentru a spori su- 
fleteste sub influența acesteia. Abia după Beethoven au apă- 
rut Bach și Mozart în concertele publice şi muzica lor şi-a 
cîştigat imensul ei rol în educaţia generală. Muzica beetho- 
| veniană a fost însă, încă din vremea producerii ei, un fac- 

tor al educaţiei laice în spiritul filozofic si umanitar al 

vremii sale. Din această vreme au pătruns pînă la noi şi se 
| încadrează în structura timpului nostru, multe tendințe și 

afirmaţii de valoare : lupta împotriva tuturor telurilor opre- 

siunii și exploatării, aspirația spre frăţia oamenilor eliberați, 
| pacea Între popoare. Beethoven a întrupat toate aceste ten- 
| dinge și, pentru acest motiv, rămîne artistul cel mai iubit 

al maselor omenești de astăzi, al tuturor acelora care, lup- 
tînd pentru o viață mai înaltă a omului, recunosc în el un 
suflet aliat, unul din acelea cărora le putem încredința mär- 
turia năzuinţelor noastre, pentru a le primi înapoi limpe- 
zite şi înnobilate. 

ORIGINALITATEA CONTRIBUŢIEI CULTURALE 
A ROMÂNILOR 


Este destul de greu unui cercetător român să înţeleagă 
şi să aprecieze contribuţia de cultură a poporului său. Trăind 
în mijlocul realitágilor spirituale ale patriei sale, format 
sub influenţa lor, folosindu-le în fiecare moment, inrelegin- 
du-le si simgindu-le ca pe mediul lui natural, cercetătorul 
nu are faţă de aceste realități distanţa necesară cunoaşterii. 
I se cere deci cercetătorului un efort special pentru a trans- 
forma într-un obiect de cunoaştere ceea ce alcătuieşte at- 
mosfera în care respiră $i trăieşte E propria lui substanţă. 
Vom încerca, în aceste puţine pagini, să depunem acest efort, 
pentru a răspunde întrebării relative la originalitatea crea- 
tei culturale a românilor si deci la contribuţia ei în ansam- 
blul culturii universale. 

Prima și cea mai de seamă creaţie culturală a poporu- 
lui român o constitue limba sa. Limba română este o 
limbă romanică cu multe elemente lexicale si cu unele forme 
împrumutate altor limbi, în special limbilor slave. Spre 
deosebire de alte limbi, limba română formată pe teritoriul 
vechii Dacii cunoaşte numai varietăţi regionale, dar nu şi dia- 
lecte foarte deosebire între ele, o împrejurare care a permis 
poporului român să se simtă ca o totalitate unitară încă 
din timpurile cele mai vechi şi să dezvolte o cultură co- 
mună, oricare ar fi fost diferența condiţiilor sociale în care, 
de-a lungul veacurilor, au trăit diferitele părți ale poporului 
român. Unitatea spaţială a limbii române s-a asociat cu uni- 
tatea ei temporală, adică cu acel fel al evoluţiei ei care a 

menţinut, de-a lungul secolelor, fondul ei principal si cele 
mai multe dintre formele ei, astfel încît un român de cul- 
tură mijlocie, fără o pregătire specială, poate înţelege astăzi 
monumentele literare cele mai vechi scrise în limba română. 
Unitatea în spaţiu şi timp a limbii române, adică formele 
cristalizării ei comune şi atît de durabile, au permis po- 
porului român să elimine din limba sa partea cea mai întinsă 
din elementele introduse de influenţa turcă și grecească în 
secolele feudalităţii si ale iobăgiei. Prin dezvoltarea ei lite- 
rară în ultimul secol şi jumătate, limba poporului a pus deci 
la dispoziţia scriitorilor un instrument lingvistic care, prin 
bogăţia lexicului, a expresiilor si a locuţiunilor, ca $i prin 
supletea formelor si a construcțiilor, și-a dovedit marile lui 
însuşiri în reflecarea justă a realităţii, ca s! în expresia sen- 
timentului si a gîndirii. 

Prima creaţie literară a românilor o alcătuiește folclo- 
rul lor. Doinele, baladele și basmele populare, ca şi toate 
celelalte genuri si specii literare reprezentate în folclorul ro- 
mânesc, desi vădesc în multe cazuri teme comune tuturor 
popoarelor, au fost supuse unui proces de individualizare, 
care dă folclorului nostru o mare valoare cît privește re- 
flectarea trecutului istoric al poporului și a sentimentelor 
formate în sufletul lui de-a lungul acestui trecut. Este evident 
că o astfel de afirmaţie se poate face și despre creaţia lite- 
rară orală a altor popoare; ceea ce este însă propriu po- 
porului nostru este, mai întîi, faptul cà pe cînd în alte culturi 
folclorul a încetat de a mai fi o funcţiune activă, iar scrii- 
torii culţi ai epocilor mai noi au întrerupt contactul cu inspi- 
ratia populară, la români producția literară populară este 


_încă activă, iar marii noștri scriitori ai secolului al XIX-lea 


și al XX-lea au aflat în această producţie unul din izvoarele 
lor principale. Astăzi încă, întocmai ca în trecut, mai există 
poet populari, cintáreti de doine și cîntece bătrînești, iar 
scriitori de seamă ca C. Negruzzi, A. Russo, A. Odobescu, 
V. Alecsandri, M. Eminescu, I. Creangă, I. Slavici, I. L. Ca- 
ragiale, G. Coşbuc, B. Delavrancea, Al. Vlahuţă, O. Goga, 
M. Sadoveanu, T. Arghezi și alţii nu pot fi pe deplin în- 
teles; dacă nu ţinem seama de tot ce au împrumutat ei, nu 
numai energiei expresive a limbii populare, dar și temelor, 
caracterelor, formelor prozodice și altor numeroase particu- 

larităţi ale dicţiunii proprii creaţiei orale a poporului. Ca- 
racterul popular al literaturii române este deci una din prin- 
cipalele ei trăsături originale. 

Monumentele literare culte ale românilor apar în decurs 
de cinci secole, începînd cu secolul al XVI-lea, si debutează 
cu traduceri religioase și cu scrieri istorice, pentru a ajunge 
la toate formele moderne ale expresiei literare. Este evi- 
dent că, în răstimpul unei dezvoltări atît de lungi, expresia 
literară a evoluat în direcţia preciziei, a conciziunii si a ar- 
moniei construcțiilor sintactice și a organizării contextelor. 
Procesul acesta s-a accentuat cu primele decenii ale seco- 
lului al XIX-lea, cînd avîntul maselor populare către cuce- 
rirea libertăţilor naţionale și sociale le-au făcut să se deschidă 
către culturile mai înaintate și să contracteze alianţe ideolo- 
gice cu cultura acelor popoare care cuceriseră mai demult 
pentru ele libertăţile către care masele populare românești 
năzuiau acum, mai ales cu cultura modernă a popoarelor 
apartinind romanitági occidentale, în primul rînd cultura 
franceză si italiană. Este cunoscut faptul că influențe au 
circulat totdeauna între o literatură naţională și alta, totuşi 
cînd citeşti pe scriitorii din jurul anului 1848, pe un 
Gr. Alexandrescu sau pe un V. Alecsandri, ei îţi apar ca 
produsele categorice ale dezvoltării interne a literaturii ro- 
mâne, desi pe alocuri poţi intimpina motive sau elemente 
ale figuratiei poetice transmise din clasicismul și romantis- 
mul francez. Aceşti scriitori si mulți alţii din generaţia lor 
| reflectau împrejurările speciale ale ţării si ale timpului lor, 
clarificau și sprijineau tendinţele înaintate ale societăţii con- 
temporane, încît în raport cu izvoarele lor literare externe 
ceea ce ne izbește este, mai ales, marea lor putere de asimi- 
lare, virtutea lor de a transforma cultura lor, absorbită în 
parte de surse externe, într-o substanță naţională cu puter- 
nic ecou în popor. Puterea de asimilare a acestor scriitori 
este, dealtfel, o altă faţă a caracterului popular al întregii 
literaturi române. 

Ceea ce te mai izbește atunci cînd consideri marea re- 
novare produsă în viaţa culturală a poporului român în 
prima jumătate a secolului al XIX-lea, un proces care înto- 
várágeste și sprijină revoluția lui Tudor Vladimirescu din 
1821 sau pe aceea din 1848, este faptul că întreaga creaţie 

culturală a românilor intră acum într-un ritm de dezvoltare 
atît de rapid, cu succese atit de remarcabile, încît dobin- 
deste impresia unei mari declanșări a energiilor creatoare, 
comprimate şi împiedicate să se manifeste în lunga epocă 
a împilării și exploatării feudale. În mai puţin de 100 de 
ani, românii dau contribuţii de însemnătate universală în 
toate ramurile culturii, scriitori ca M. Eminescu, I. L. Ca- 
ragiale, M. Sadoveanu, T. Arghezi, pictori ca N. Grigorescu, 
Luchian şi G. Petraşcu, muzicieni ca G. Enescu, G. Geor- 
gescu, M. Jora, filologi și istorici ca B. P. Hasdeu, A. D. Xe- 
| nopol, N. Iorga, Al. Philippide, V. Pârvan, O. Densusianu, 
! medici şi biologi ca V. Babeş, G. Marinescu. E. Racoviță, 
' I. Cantacuzino, matematicieni ca G. Titeica, D. Pompeiu, 
Tr. Lalescu, S. Stoilov, ingineri $i inventatori ca A. Saligny, 
i A. Vlaicu, Tr. Vuia, G. Constantinescu, D. Leonida, pentru 
l a nu aminti decît numele cele mai cunoscute în mișcarea cul- 
turală a întregii lumi. Rapiditatea dezvoltării, bogăţia talen- 
| elor, puterea de a se angrena în munca generală de cultură 
| a timpului este o altă trăsătură caracteristică a creaţiei cul- 
| turale a românilor. 
Toate caracteristicile stabilite pînă acum privesc cultura 
i . românilor oarecum dinafară şi cercetarea are de executat 
pasul cel mai greu atunci cînd își propune să înţeleagă fe- 
nomenele de cultură ale românilor dinăuntru, adică în parti- 
cularitățile psihologice pe care ele le vădesc. Pentru a între- 
| prinde acest pas, este necesară o generalizare atit de larga, 
i încît cel care execută acest pas are conștiința că omite as- 
pecte numeroase şi variate, deși poate mai puţin importante 
decît acelea integrate în imaginea propusă de el. Pe de altă 
| parte, din toate formele de cultură asupra cărora genera- 
lizează cercetătorul originalității culturii române, materia- 
lul hotărttor îl dau mai mult creaţiile literaturii si ale artei, 
decît cele ale științelor, deoarece acestea din urmă îşi pro- 
| pun teme gi folosesc metode si un sistem noţional comune 
tuturor popoarelor, deci mai puţin legate de felul particular 
de a fi al fiecărui popor în parte. 
Așadar, cu conştiinţa acestor sacrificii metodice şi în inte- 
i riorul acestor limite, se poate spune că ceea ce caracterizează 
creaţia culturală a românilor este, mai întîi, sentimentul par- 
ticipării la viaţa întreagă a naturii, atît de evident în operele 
E poeţilor si ale tuturor artiștilor români. Începînd cu poezia 

populără si cu produsele artelor decorative ale poporului, 
sentimentul naturii este mereu prezent în operele tuturor 
artiștilor români. Natura nu este în aceste opere un simplu 
cadru al figurii si al întîmplărilor omenești, ci o prezenţă 
vie, asociatul de-a pururi al omului și uneori conţinutul în- 
treg al tablourilor. Dezvoltind această tendință, marii pic- 
tori ai românilor, de pildă un N. Grigorescu, un I. Andreescu, 
au devenit mari pictori peisagisti. Contemplarea unui simplu 
buchet de flori îi ajunge lui Luchian pentru a compune un 
tablou plin de o extraordinară învăpăiere a sentimentului. 
În aceeași direcţie si pornind de la același sentiment al co- 
munităţii cu natura, a ajuns Eminescu la accentele cele mai 
atingătoare ale poeziei sale, ca, de pildă, în Ce te legeni, co- 
drule, dar si în atîtea alte puncte ale creaţiei lui. Imaginile na- 
turii familiare în Pastelurile lui Alecsandri alcătuiesc partea cea 
mai reușită a întregii lui opere. Pastelul a devenit unul din 
genurile mai mult cultivate de către poeţii români, incit 
aproape că nu există vreunul din ei care să nu fi consacrat 
o parte însemnată a lucrării lor evocării naturii. Tudor Ar- 
ghezi a revenit mereu în opera sa în versuri și proză la te- 
matica naturii, mai ales la zugrăvirea micilor vietăţi ale me- 
diului nostru apropiat, pe care le-a descris cu precizia unui 
zoolog, uneori a unui entomolog, dar cu o nestîrșită tan- 
dreţe si pe alocuri cu pana poetului satiric. Pe aceeași linie 
de dezvoltare, Mihail Sadoveanu a devenit unul din cei 
mai mari poeţi descriptivi ai literaturilor moderne. 

Nu putem spune că expresia sentimentelor precumpă- 
neşte în creația artistică a românilor, deoarece observaţia 
împrejurărilor sociale și studiul omului a dat mari rezul- 
tate în teatrul și schiţele lui I. L. Caragiale, în nuvelele lui 
I. Slavici, în romanele lui L. Rebreanu, dar felul sentimen- 
telor exprimate de poeţii lirici români prezintă particula- 
rităţi vrednice a fi notate. Este vorba de acel sentiment al 
dorului, cuvînt aproape intraductibil în alte limbi, care 
exprimă în același timp nostalgia și aspiraţia, regretul inspi- 
rat de pierderea unei fericiri trecute și názuinga către o 
fericire viitoare, simtirea unei absente și a unei împliniri 
posibile, o căutare neliniștită a sufletului, cîntată deopotrivă 
de poetul popular și de mulți poeti culți. Eminescu l-a 
exprimat cu o deosebită putere în lirica sa și a clădit pe el 
conflictul marii sale poeme Luceafărul, poate creaţia cea mai 

desăvirşită a întregii literaturi române, unde povestirea nă- 
| zuintei unei ființe pámintene către măreţia unui astru și a 
acestuia către bunurile simple ale pămîntului, i-a slujit poe- 
tului genial ca un simbol expresiv pentru conflictele lui cu 
timpul și cu societatea. 

Deși expresia sentimentelor este foarte întinsă în litera- 
tura română, aşa încît creaţia lirică este aici foarte amplu 
reprezentată și chiar operele noastre narative au fost multă 
vreme asociate cu efuzia lirică a scriitorilor, trebuie să spu- 

| nem că aceste efuziuni n-au luat niciodată în literatura 
noastră forme excesive și nemăsurate. De asemenea, nici fan- 
tezia scriitorilor n-a clădir imagini excentrice, în disprețul 
observaţiei si al legilor obiective ale realităţii. O caracte- 
ristică izbitoare a literaturii şi chiar a întregii creații artis- 
tice românești este ceea ce criticul G. Ibrăileanu numea su- 
punerea la obiect, limitarea în cadrul realitátilor observabile, 
o împrejurare care conduce, în ordinea modalităţilor expre- 
siei, la tonul măsurat, la cumpátarea în expresie. Astfel, 
exaltarea barocă si romantică, observabilă în alte literaturi, 
este cu totul absentă în literatura noastră. Un anumit cla- 
sicism al viziunii şi expresiei este deci caracteristic pentru 
creaţia artistică a românilor şi este un fapt deosebit de eloc- 
vent acela că Eminescu însuşi, după faza titanică a începu- 
turiior revelate de publicarea recentă a postumelor sale, a 
evoluat către măsura și cumpătarea clasică, regăsind astfel 
condiţia generală a întregii literaturi românești. 

Literatura și întreaga artă românească sînt creații spiri- 
tuale sănătoase, inspirate de încrederea in viaţă şi de sim- 
| patie umană. Zugrăvirea conflictelor sociale în operele poe- 

tilor dramatici și narativi, de pildă la Caragiale si la alţii, a 
luat mai degrabă forma ironiei decit a sarcasmului amar. 
N-au prins și n-au putut niciodată deveni populare la noi 
curentele morbide și excentrice.  Bunul-simţ a lucrat tot- 
deauna la artiștii români ca o frinà bine condusă si ori de 
cite ori s-a încercat depășirea bunului-simg în artă sau în 
îndrumările generale ale culturii, inițiativele de felul aces- 
tora s-au înecat în ridicol și au fost oprite. Asa s-a întîmplat 
cu inspiraţia macabră a unora din poeţii minori munteni 
sau cu inovațiile ligvistice încercate în veacul trecut, de 
tipul eliadismului, al pumnismului, al latiniștilor: un hohot 

de ris le-a oprit din drum. Veselia românească, manifestată 
în creaţia literară orală prin strigăturile poporului, s-a dez- 
voltat apoi într-o bogată producţie” umoristică. Este foarte 
semnificativ, în această privință, că în opera unuia din scrii- 
torii mai apropiați de popor, în opera lui Ion Creangă, na- 
rațiunea este necontenit susținută de curentul unui umor 
foarte comunicativ. Veselia scriitorilor români este una din 
manifestările încrederii în viaţă și pe aceasta o regăsim deo- 
potrivà în lirica lui Alecsandri, în idilele cu rădăcini în ace- 
lași timp populare si clasice ale lui G. Coșbuc. Eminescu a 
sondat mai adînc conflictele tragice ale vieţii, dar marele său 
suflet îndurerat a ştiut să se aline prin armoniile naturii, 
prin participarea la întreaga viaţă a poporului său, prin 
conștiința misiunii sale de poet. 

Nu putem spune că sănătatea creației spirituale a ro- 
mânilor se datorește tinereţii lor ca naţiune, deoarece isto- 
ria lor coboară într-un adînc trecut, plin de încercări. To- 
tusi sentimentul tinereții, al începutului de drum, a fost ne- 
despărţit de conştiinţa de sine a scriitorilor, artiştilor, învă- 
țaților români, din momentul renovării culturale la începutul 
secolului trecut. Cînd au dezbrăcat hainele lor orientale, îm- 
preună cu deprinderile formate în trecutul de împilare și 
înjosire al feudalităţii, cînd au dat: muncii lor de cultură 
scopurile libertăţii si demnităţii umane, românii s-au simțit 
şi au fost din nou tineri. Conducătorii generaţiei de la 1848 
au fost, în majoritatea lor, oameni în jurul vîrstei de 30 de 
ani. În fruntea lor strălucește figura de tînăr, cu o valoare 
morală atît de înaltă, a lui N. Bălcescu. Ceva din îndem- 
nurile acelei generaţii de tineri s-a perpetuat pînă tirziu 
şi a alcătuit atmosfera de curat patriotism, de înalt idea- 
lism moral, in care au respirat cei mai buni dintre urmașii 
lor. 

Astăzi, românii se găsesc la un nou început de drum, 
odată cu instituirea regimului popular $i cu începutul luptei 
pentru construirea socialismului. Ceea ce imbátrinise între 
timp a fost sau este pe cale de a fi eliminat și românii 
încep să se simtă din nou tineri. Noi straturi ale poporului, 
un număr mult mai mare de oameni, ţinuţi pînă deunăzi în 
întunericul exploatării și ignoranței, este chemat la viaţa cul- 
turii si, în aceste noi condiţii, este probabil că talente mai 

numeroase vor avea ocazia să se manifeste în viitor. În 
aceste împrejurări, trăsăturile originale ale creaţiei de cul- 
tură a poporului român se vor limpezi din ce în ce mai mult, 
vor dobîndi un relief din ce în ce mai puternic, deoarece, 
după cum ne-o dovedeşte întreaga experiență a istoriei, ori- 
ginalitatea culturii nu este atît un punct de plecare, cît 
rezultatul unei harnice munci de creaţie, într-o lungă pe- 
rioadă de timp. 

Psihanaliza şi morala 


Apărut mai întîi în Universul literar, nr. 3, 17 ianuarie 
1926, p. 11—12, apoi în volumul Generaţie si creație, Bucu- 
resti, [1956], Editura librăriei Universala, Alcalay, Biblioteca 
pentru toti, nr. 1441—1442, p. 61—66, de unde îl repro- 
ducem. 


Paul Valéry şi neoclasicismul 


Publicat mai întîi, cu titlul Arta şi sentimentul pesimist 
al existenței, în Gindirea, nr. 10, octombrie 1927, p. 229— 
234, apoi în volumul Idealul clasic al omului, Bucureşti, 
Editura Vremea, 1934, p. 97—113; retipărit în volumul 
Filozofie şi poezie, Bucureşti, Editura Casa Scoalelor, 1943, 
p. 166—178. Postum, în volumul Idealul clasic al omului, 
Bucureşti, Editura enciclopedică română, 1975, p. 77—87. 
Reproducem textul din Filozofie şi poezie. 

Înaintea acestui eseu, Vianu publicase o recenzie la 
Introduction à la méthode de Léonard de Vinci, în Viaţa 
românească, nr. 3, martie 1921 (cartea lui Valéry apăruse 
în 1919, la Editura Nouvelle Revue Française) si un 
articol, Personalitatea lui Paul Valéry, in Universul literar, 
nr. 13, 28 martie 1926. Republicám aici, pentru interesul 
pe care-l prezintă prin judecata asupra lui Valéry, dar 
şi pentru definirea lui Vianu însuşi, recenzia, aproape în 

„Mica lucrare a d-lui Paul Valéry, apărută cu mulți 
ani în urmă în «la Nouvelle Revue Française», reapare 
într-o broşură care aduce ca noutate — şi se completează 
prin — cîteva Note si digresii, aşezate în fruntea sa. Ele 
trebuie să dea socoteală de starea de spirit a tinărului 
care compuse opusculul acum 25 de ani si de preocuparea 
de a dopîndi, printre problemele care se ofereau inteli- 
genței sale, siguranța unui punct de vedere intelectualist. 
Încercarea asupra lui Leonardo de Vinci, la rîndul ei, nu 
este altceva decir sforțarea de a introduce o vedere lim- 
pede şi intelectuală în tainele așa de inextricabile ale 
creațiunii. Lucrarea s-ar fi putut, în definitiv, numi 
Albrecht Durer sau Benvenuto Cellini — căci interesul 
cade mai ales asupra problemei subiective pe care şi-o 
pune scriitorul; e unul din acele essais-uri franceze care 
trăiesc din pretext şi asociaţie, dar ocaziunea lui Leonardo 
da Vinci, pictor şi inginer, e recomandabilă îndeosebi. 
În adevăr, acesta pare a fi bănuit schematismul raţional 
care figurează la baza creaţiunii şi puterea viziunii sale, 
învăluită în acel sfumato de care vorbeşte în Tratatul 
asupra picturii, pare a rezida în stringența si siguranța 
raporturilor geometrice din care ştia apoi să dezvolte 
' plinătatea şi grația misterioasă a viilor sale apariţiuni. [...] 
E ipoteza schematismului rațional al naturii, care se ve- 
rifică, curios, în viziunea fizicistá a lui Faraday. [...] 
Apropierea o face d. Paul Valery. În legătură cu aceasta 
mi se pare mai interesantă apropierea pe care am găsit-o 
în altă parte, în cartea lui H. St. Chamberlain despre 
Im. Kant (München, 1916, ed. III) si după care filozoful 
german se întruneşte cu maestrul italian în a recunoaște 
că o puternică imagine (aşadar, bine individualizati, ar- 
tistică) e totdeauna într-o solidă relaţiune cu «conceptele», 
adică cu forma generală şi raţională a obiectelor! E vestita 
teorie a  schematismului kantian: «Dieser Scbematismus 
unseres Verstandes in Ansebung der Erscheinungen ist eine 
verborgene Kunst in den Tiefen der menschlichen Seele...» 

Observaţie care nu poate fi îndestul recomandată artiș- 
tilor de tot felul. Nu, fantezia nu e suficientă; fără o 
bază de observaţie reală şi precisă, ea nu poate produce 
decît înfiripări fără viabilitate, Lucrul acesta l-a înţeles 
f Leonardo da Vinci; taina creaţiunii sale stă aici. Metoda 


sa, metoda pe care încearcă s-o desprindă d. Paul Valery, 
pare a fi un fel de integrare a fenomenelor individuale 
în planul general al creajunii; o viziune în acelaşi timp 
singuratică și continuă... 

Spun «pare a fi» căci, dacă îmi e îngăduit a judeca 
un autor chiar de reputaţia relativă a d. Paul Valéry, 
scrisul său mi se pare foarte dificil. E făcut tot din 
vacourţi-uri, din intenguni neanalizate; un stl de su- 
gestiuni ascunse, de violențe de limbă, deasupra normelor 
si dedesubtul limpezimii, anormativ şi «antiaristotelic» (e 
un concept a cărui semnificare voi căuta s-o lămuresc 
cîndva, în legătură cu anumite directive ale scrisului con- 
temporan), stilul de la «Nouvelle Revue [Frangaise]», în 
sfîrşit. D. P. Valéry îl pune în serviciul unui temperament 
mai mult reflexiv decît poetic şi rezultă ceva care silește 
pe cetitor la o concentrare nepotrivită.“ 

La trei luni după eseul despre Valéry, Vianu publică, 
tot în Gindirea (nr. 1, ianuarie 1928, p. 1—5), un studiu 
despre Henri Massis, semnificativ pentru atenția cu care 
urmăreşte tendinţele neoclasice ale culturii timpului. Re- 
producem fragmentar acest text (în care Bazil Munteanu 
găsea „multă fineţe, o cunoaștere aprofundată a filozofiei 
generale si o mare abilitate dialectică“ — cf. L'Europe 
Centrale, nr. 3, 10 martie 1928, p. 490): 

»Neoclasicismul francez a cîştigat în persoana lui Henri 
Massis pe unul dintre acei scriitori militanți care se pricep 
a injgheba atmosfera unei idei și a o menţine activă si 
vie. Cu toate că atitudinea în puterea căreia vorbește Își 
cunoaște alți iniţiatori, de numele lui Massis trebuie să se 
amintească ori de cîte ori este vorba a se preciza formele 
ei de rezistență și luptă. Polemist energic, dar în același 
timp om de idei cu multă aplecare către gíndirea siste- 
maticá, Henri Massis slujește astăzi punctul de vedere 
neoclasic si catolic, cu acea credință fermă în care cuge- 
tarea găseşte vigoarea si consecvența afirmației, Pornind 
astfel de la critica literară, Massis a ajuns curind la 
ţinta ultimelor generalizări, în centrul în care se elaborează 
directivele si se discută interesele capitale ale culturii cori- 
temporane. Este drumul care se întinde între /Jwgements şi 
Defense de l'Occident, străbătut cu o repeziciune pe care 

nu o măsoară decit hotăctrea unui temperament de lupti- 
tur si 3 unei cugetări care nu se simte bine decir evoluind 
in ciclul închis al unui sistem. 

Problema căreia Henri Massis, fácind să funcţioneze 
astiel de insusiri, it aduce contribuţia sa, este aceea in 
jurul cărsia se mişcă întreaga reacție neoclasică. O pasio- 
nată pledoarie pentru formă şi unitate, împotriva tuturor 
dezordinilor pe care le autorizează a anumită filozofie a 
vieni se desfăsoară în rindurile sale. Trebuie adăugat insă 
din capul locului că urmînd aceste cii, Massis nu ajunge 
niciodată la acea negaţie pesimistä a vieţii. în felul in 
care un Paul Valéry ne-a oferit exemplul. Afirmind pri- 
matu! construcției arhitecturale în ară, al compoziţiei 
care, liberînd reprezentarea realității de orice accident, o 
apropie de adevărul ei mai profund, Massis restituie ve- 
chil său înteles realismului clasicilor francezi. O artă mai 
umani cere el neincetat, adăugind, in Réflexions sur lurt 
dir vonku precizarea că acest caracter arta nu-l dobin- 
dese decit învestindu-se cu însuşirile de necesitate și evi- 
deniă care rezultă din organizarea riguroasă a une; sensi- 
bilan amorfe. Se înțelege că în asemenea condiţii sim- 
pata sa nu va putea îmbrăţişa acele forme ale unui 
naruralism excesiv, care, sub pretextul de a cuprinde mai 
de aproape adevărul nud al vieţii suileteyü, nu atinge 
decit nini la stările ci cu totul tranzitorii și atît de fluide, 
încât în cele din urmă se trezeşte că nu îmbrățișează decit 
fantoma ei dispareniă. Nici arta hrănită de confesiune si 
autobiografie nu va cuceri mai mult preferința sa, ca una 
care. dezvolünd una singură dintre posibilitățile ascuns 
în adipcimea creatoare a artistului, şi anume pe aceea care 
s-a realizat în propria sa viaţă, condamnă creația să nu 
poari progresa niciodaii de la individual la uman. © 
Hodic să ajungă vreodată la condiția de generalitate 


im; 
care constituie excelența clasicismului, O asemenea ară 
umană va fi, după părerea lui Massis o artă neapărat 
moraii. căci în sfera ei răul se compensează cu binele, 
«viciul st virtutea» îşi fac echilibru în jurul centrului 
ideal al personalității, care este tocmai aspiratia cărre 
bine. [...] 

Ceea ce criticul a ciştigar din ancheta întreprinsă asupra 
literaturi contemporane, filozoful vrea să  intrebuinteze 


acum pentru aprecierea si îndrumarea spirituală a intregii 
noastre epoci. O asemenea indrumare poate apărea în cel 
mai inalt grad necesară. pentru că elementele diferite pe 
care o elaborare seculară le-a intrunit in agregatul com- 
plex al culturii europene dau impresia că vor să-i chuge 
hberrarea, ameninuind coeziunea interioară a blocului pe 
care ne sprijinim. [..] După cum în criuca literară Massis 
3 apărat ideea formei, ca expresie a necesități și generali- 
tàtj umane, aşa va afirma și acum punctul de vedere al 
metafizicii ființei, spiritul ontologie: impotriva metatizici 
devenirii, e] 

Personalitate, unitare, stabilitate, autoritare și continui- 
cate, iată atitea derivare ale conceptului esenţial de formi, 
in jurul cărora Massis recomandă să se organizeze reviswnit 
morali a Europei. Căci forma însumează in sine principiul 
duratei şi se opune vieţii, care se dezvoltă sub semnul 
dispersiuaii, [...] 

Astfel prezentat, punctul de vedere al vieţii este capabil 
într-adevăr să înstrăineze. El nu se reduce insi numai la 
aur. Viaţa, care trece fără să se oprească in tipare, nu 
ne invită prin aceasta să zdrobim toare formele, dac să 
le menţinem flexibile şi vii. În aceasta a stat chiar secretul 
neintrecut al civilizației europene, in suplul spirit al insti- 
tuțiilor, moravurilor şi sistemelor de gindire, care au stiut 
să se transforme odată cu schimbarea noilor condi de 
viață, în timp ce tocmai în Asia un formalism rigid a 
menţinut moravuri seculare, o Mim Tipicâră. un ritualism 
absurd, din care viața s-a scurs cu încetul, Ma s-ur purea 
spune că numai omul în care principiul vietii si al formei 
se întrunesc are o adevărată viață morală. pentru că nu- 
mai el názuieste să-și pună de acord faptele cu cuceririle 
conștiinței sale şi, în definitiv, cu conștiința sa pur și 
simplu, Lipsită de preocuparea de a menţine ace acord., 
viața morali ar degenera uşor într-un pedantism fără 
substrat sj semnificație. A reprezenta cu consecventă punc- 
tul de vedere al formei înseamnă a dori un statim care 
are chiar trăsăturile morţii. Dar aceasta nu este nisi do- 
rinya lui Massis. În icoana de viaţă pe care ne-o propune, 
nevoia de activitate intră ca un personaj principal al 


tabloului şi odată cu aceasta spiritul vieţii se sirarnară 

Atít de riscată este condamnarea fără apel, dar şi fără 
nuanţe, a filozofiei vieţii, încît apărarea Europei între- 
prinsă pe această cale nu se mai poate face decir fără 
colaborarea reprezentanţilor ei mai preţioşi. Într-o pagină 
care este încărcată, pentru că vrea să rezolve probleme 
esențiale în puţine cuvinte şi cu adîncimea pe care un 
asemenea procedeu il îngăduie, Massis încearcă să extirpeze 
din tradiţia Occidentului înseși învăţăturile care unei con- 
ştiinţe filozofice europene îi sînt mai scumpe. Cartezianismul 
se găseşte pentru acest critic în Upanișade. Kant în Dignága. 
Auguste Comte în Sakya-Muni, Spencer şi Hegel în doc- 
trina taoistă. Bergson în practica yogăi. Astfel de vagi 
analogii îl îndreprățesc pe Massis să considere pe toti 
acești filozofi drept străini de spiritul autentic al Occi- 
dentului şi desigur reprobabili şi odioşi în măsura în care 
au stabilit cîte un adevăr contrariu ontologiei. Este sigur 
însă că lor le datorăm regulile metodei si cunoștința legi- 
lor mai generale ale realităţii, tot felul nostru de a gîndi 
şi, pînă la un punct, chiar posibilitatea practică de a o 
face. Rău sfetnic al culturii occidentale este acela care 
profesează desolidarizarea de acei care i-au asigurat císti- 
gurile ei cele mai sigure. Mai ales lumea tînără trebuie 
să asculte cu prudență glasul care, vrind s-o pasioneze 
pentru o cauză atît de mare, o aţinteşte asupra unui con- 
trast pe care cultura europeană l-a aplanat de fapt şi o 
pune în situaţia de a se simţi solicitată de două tendinţe 
divergente, între care alegerea nu este totdeauna posibilă. 
Nw se pregătește oare, pe această cale, acea dezorganizare 
a complexului culturii noastre, asupra căreia Paul Valéry 
avea, aşadar, dreptul să reclame atenţia noastră îngri- 

Henrik Ibsen și idealurile moderne 
(Cu prilejul centenarului său) 


Apărut mai inti în Revista de filozofie, nr. 2, aprilie— 
iunie 1928, p. 185—190; retipărit în volumul /dealul 
clasic al omului, 1934, p. 47—58 şi în Filozofie gi poezie, 
1943, p. 129—137, de unde îl reproducem. Postum, în 
volumul Idealul clasic al omului, 1975, şi în Scrieri despre 

teatru. Ediţie de Viola Vancea, Editura Eminescu, 1977. 
Un articol despre Ibsen mai publicase Vianu în 1919, în 
Revista critică, nr. 19, 20, 21: Ibsen contra Ibsen (repu- 
blicat şi acesta în Scrieri despre teatru, 1977). 


Vasile Pârvan şi concepția tragică 
a existenţei 


A apărut în Arhiva pentru ştiinţa şi reforma socială, 
nr. 3—4, 1928, p. 358—368 (prima parte, dedicati lui 
Pârvan, a numărului revistei, publicată în același an ca 
extras, mai cuprinde articole de D. Gusti, S. Lambrino, 
Costin St. Stoicescu si note biobibliografice de H. Metaxa) ; 
republicat în Idealul clasic al omului, 1954, p. 115—142; 
Filozofie şi poezie, 1943, p. 179—199 si, postum, în Idealul 
clasic al omului, 1975. Reproducem textul din Filozofie şi 
poezie, 1943. 


E. Spranger şi formele vieţii 


Publicat în Viaţa românească, nr. 2—3, februarie—mar- 
tie 1929, p. 166—173, de unde îl reproducem. 


Fatalitate şi tehnică 


A apărut in Gindirea, nr. 2, februarie 1932, p. 49—51, 
apoi în Generaţie si creaţie, 1936, p. 23—31, de unde îl 
| reproducem. 


Benedetto Croce 


Publicat în Arhiva pentru știința şi reforma socială, 
nr. 1—4, 1932, p. 655—667, apoi în Idealul clasic al 
omului, 1934, şi în Filozofie şi poezie, 1943, p. 200—224 ; 
| postum, în Idealul clasic al omului, 1975, p. 105—123. 
| Reproducem textul din Filozofie şi poezie, 1943. 


Romantismul ca formă de spirit 


Apărut în volumul colectiv Romantismul european, 1932, 
p. 5—12; volumul este o culegere de conferințe ţinute în 

1931 la Fundaţia Carol I în cadrul Universităţii şi cu- 
prinde, în afară de acela al lui Vianu, eseuri despre ro- 
mantismul englez (Dragoș Protopopescu), german (O. W. Ci- 
zek), francez (I. M. Sadoveanu), italian si spaniol (R. Ortiz). 
polonez si rusesc (Emanoil Bucuga) românesc (I. Pillat). 


Goethe şi timpul nostru 


Publicat în Gindirea, nr. 5, martie 1932, p. 97—106, 
apoi în Idealul clasic al omului, 1934, p. 21—46, și în 
Filozafie şi poezie, 1943, p. 87—105; postum, în ldealui 
clasic al omului, 1975, p. 13—28. Reproducem textul din 
Filozofie si poezie, 1943. 


Idealul clasic al omului 


Apărut în Libertatea, nr. 11, 5 iunie 1933, p. 165—166, 
apoi în volumul cu acelaşi titlu din 1934, în Filozofie și 
poezie, 1943, p. 225—237, de unde îl reproducem; postum, 
în Idealul clasic al omului, 1975, p. 3—12. 

Volumul Idealul clasic al omului, apărut în 1934, în 
Editura Vremea, cuprindea următoarele eseuri: Idealul cla- 
sic al omului; Goethe şi timpul nostru; Henrik Ibsen şi 
idealurile moderne ; Fr. Nietzsche şi filozofia ca formă de 
viață; Paul Valery şi neoclasicismul ; Vasile Pârvan şi 
concepția tragică a existenţei; Benedetto Croce — şi se 
deschidea cu o scurtă Prefaţă: „Am adunat în volumul 
de față cîteva din studiile mele, publicate în intervalul 
distre 1927 si 1934. Miscindu-se deopotrivă în sfera de 
probleme a clasicismului antic şi modern şi legate prin 
unitatea aceleiaşi tendințe, studiile care urmează cereau 
prezentarea lor laolaltă. M-am hotărit deci la întrunirea 
lor, cu insufletirea sporită de conştiinţa că întărirea teme- 
lilor clasice ale culturii noastre este unul din mijloacele 
care o pot apăra cu mai mult succes de primejdiile care 
o amenință din atîtea direcţii. Se vor găsi desigur cititori 
care vor resimti paginile care urmează ca pe nişte conside- 
vaţii inactuale. Autorul le retrimite însă în lume, cu spe- 
ranta că ele vor găsi și pe aceia bucuroşi de a afla un 
gind închinat unităţii şi integrității omului, demnități si 
nobleţii lui.“ 


Volumul, ale cărui texte sînt cuprinse toate în tomul 
de faţă al ediției noastre, a provocat relativ numeroase 
reacţii critice. Cităm mai întîi, în întregime, cronica pu- 
blicatá de G. Călinescu în Adevărul literar și artistic din 
31 marüe 1935: 

„D. Tudor Vianu are de cîtăva vreme o activitate har- 
nică si statornică, imbrágsind deopotrivă preocupări de 
specialitate, idei generale şi opinii critice aplicate. După 
un volum de texte traduse, alcătuind o Istorie a esteticii 
de la Kant pînă azi, operă înalt didacucă, a cărei intro- 
ducere, însoţită de o bună bibliografie, cuprinde si un 
istoric al ideilor estetice române, urmează un prim volum 
de Estetică personală, operă de informaţie magistrală şi 
de gindire, care însă nu s-a bucurat pînă acum de aten- 
tiunea ce i se cuvenea. Lucrul este în parte explicabil. 
N-avem o critică de specialitate si oricît ne-am strădui 
să aducem discuția unei atari cărți în acest loc (ceea ce 
vom face într-un număr viitor) ne dăm foarte bine seama 
că problemele acestea trebuiesc dezbătute într-un cerc mai 
resuins, obişnuit cu astfel de studii. Deocamdată ne vom 
opri la culegerea de articole intitulată Idealul clasic al 
omului, ca fiind mai potrivită pentru a da o idee despre 
personalitatea ideologică a d-lui Tudor Vianu și ca una 
ce poate fi citită cu ușurință și cu profit de către orice 
persoană cultivată. 

Am înaintea mea primele numere din Sburătorul de 
acum 16 ani, în care d. Vianu a debutat pentru cei care 
nu-l știau din publicații mai puţin răspîndite, printre care 
Literatorul lui Macedonski din timpul ocupaguni. Lucru 
cu desăvirșire interesant. Ideologul nostru a rămas în struc- 
mura lui neschimbat. Din primul articol se arăta minunat 
de «carte» şi se plingea de lipsa ei, din cauza împreju- 
rărilor de atunci. 

Asta nu-l împiedica să fie foarte informat şi să citeze 
curînd două opere ale sociologului Van Gennep. Cita pe 
atit de puţin cunoscutul la noi pe atunci Charles Maurras 
şi citea sirguitor Mercure de France, ceea ce făceau desigur 
mulți, dar cu o gravitate de a se informa ce-i este pro- 
prie. Toate articolele, si cele mai mărunte, arată lecturi 
asidui, mai cu seamă ideologice, dar care dacă nu te 
supără deloc ca o paradă de erudiție, atit de necesare par, 

dovedesc la autor o stimă religioasă pentru opinia altora 
şi temerea ca nu cumva să afirme vreo idee neinformat, 
sau de prisos, după ce o emisese altul. Într-un articol 
despre un volum al d-lui I. Pillat adăoga în notă, la o 
observaţie inteligentă: «Mă întîlnesc în. această privință 
cu d. Horia Furtună care face observaţiunea analogă în 
ziarul Viitorul». Procedeul este foarte academic, dar nu 
obligatoriu acolo unde nu e vorba de inedite. Ideea, luată 
izolat, este lucrul cel mai banal și mai obștesc şi nimeni 
nu se poate îndărătnici de a sustine că a stabilit un raport 
pentru întîia oară. Fără a fi de părerea unora că e de 
ajuns să exprimi mai cu stil o idee spre a i-o însuși, 
credem cá originalitatea de gîndire și deci dreptul de pro- 
prietate porneşte de la complexul unei atitudini întregi. 
Dacă, prin urmare, în marginile competenţei adevărate, 


introducem un sistem de gîndire în totalitate nou sau, în 
tot cazul, cu nouă vitalitate, e oarecum demoralizant şi 
inutil să împingem probitatea pînă acolo încît să verifi- 
căm autenticitatea ideilor izolate. Căci de voi spune nu- 
mai atît: pămîntul se învîrteşte împrejurul soarelui, atunci 
sînt sigur că cineva a spus aceasta şi înainte de Copernic. 
În disciplinele ideologice, ideea e indiferentă, demonstra- 
țiunea este totul, căci ea este gîndirea propriu-zisă. Altfel 
dictonul popular: Azi ești, miine nu ești răpeşte origina- 
litatea filozofiei devenirii și Schopenhauer are de luptat 
cu zicătoarea: Peștele cel mare înghite pe cel mic. Stima 
j d-lui Vianu pentru contribuția altuia s-a relevat încă 
de-atunci într-un foarte frumos articol prin care renunța 
de a mai supune criticii opera unor autori, deoarece soco- 
tea că munca însăși ajungea sieşi. Si de pe atunci punea 
rostul existenţei «în  perpetuarea neconstrînsă a naturii» 
fiecăruia. 

Astăzi d. Vianu, cu desívirgirile pe care i le-a adus 
vîrsta, e acelaşi. Cititor neasemuit, d-sa este de o erudiție 
liniştită si firească. Puţini sînt la noi aceia care să aibă 
alături de o documentare fundamentală de specialitate atîtea 
cunoștințe generale și atît de bine armonizate între ele, 
atit de utile spiritului, încît totul să nu degenereze in 
adunătură. În vremurile acestea de lecturi disparate şi 
fără sistemă, cărţile d-lui Vianu odihnesc spiritele, redau 
încrederea în intelectul uman și în pagina tipărită. Ele 

sînt o demonstrație de disciplină intelectuală înaltă, cum 
de la Maiorescu prea puţin s-a mai văzut. Respectul pen- 
tru opinia altuia a sporit în proporţie cu ridicarea nivelu- 
lui de informație, dar dacă obiceiul de a referi la tot 
pasul părerile asemănătoare ale altora pricinuieşte satis- 
facţii erudite, am putea îndrăzni să afirmăm că uneori ele 
împiedică libera desfăşurare a propriului unghi de vedere. 
Pagina d-lui Vianu cade adeseori într-un exces de obiec- 
tivitate, într-o abdicare aproape totală sub punctele citate. 
Metoda este, dealtfel, profund occidentală, franțuzească 
îndeosebi, şi nu înlătură originalitatea, deoarece autorul are 
grijă să așeze faptele în aşa fel încît concluziunea să fie 
o formulă proprie. Dar ea e primejdioasă pentru cine nu 
înfăţişează o atitudine în fond violent singulară, prin care 
toate citatele să fie depersonalizate. 

Idealul clasic al omului pe care îl îmbrățișează d. Vianu 
e un individualism sociabil, prin care individul igi păstrează 
libertatea de realizare, fără a pierde sentimentul partici- 
pării sale la grup. Cu alte cuvinte, dacă citim printre 
rînduri, d-lui Vianu îi repugnă orice manifestațiune mistică, 
întrucît aceasta înseamnă de obicei tirania instinctelor so- 
cietății asupra libertății de gîndire individuale. D-sa face 
însă din egoismul acesta intelectual o poziţie etică a spiri- 
tului, deoarece recunoaşte cá gînditorul nu are vreo ra- 
pune pentru activitatea sa în afară de folosul grupului 
uman din care face parte și care, la rîndu-i, i-a pus la 
indeminá elemente de gîndire. Dar aceasta este în fond 
umanitarismul, adică religia rece a drepturilor omului la 
existență, pe deasupra tiraniei sociale. Nu ştiu dacă mo- 
mentul dezvoltării unor atari concepţiuni era nimerit si dacă 
rezerva faţă de nobilele producţiuni ale d-lui Vianu nu vine 
si din această ciocnire de atitudini. Generaţia de azi este 
profund antiindividualistă şi antiliberală. Ea are revendicări 
pentru grup, nație sau asociație profesională, cere intelec- 
tualului supunerea la aspiraţiunile totului, iar cărțile senine, 
desprinse de lume, i se par egoiste, lipsite de problemă. 
Azi tînărul nu-și mai pune întrebarea asupra destinului 
omului ca Faust, ci asupra direcției omenirii sociale, în 
genere. D. Vianu și-a dat bine seama de acest lucru cînd 
a bánuit că paginile sale vor fi socotite drepr conside- 


737 


raţii inactuale. Cu atît mai nobilă este, aşadar, direc- 
țiunea gîndirii sale cu cît se desparte mai mult de drumul 
mare al mentalităţii contemporane. Cele cîteva figuri de 
intelectuali pe care le-a întrunit autorul în paginile acestei 
cărți (Goethe, Ibsen, Nietzsche, Valéry, V. Pârvan, Bene- 
detto Croce) ilustrează, mai mult sau mai puţin, concepția 
clasică a vieţii, adică a libertății de a se dezinteresa de 
direcţia spirituală a grupului, în interesul lui. Goethe de- 
vine conciliatorul heraclitismului cu eleatismul, al supunerii 
la rotația cosmosului cu ordinea spiritului liber. Foarte 
frumos ideal, numai mă-ntreb dacă integralismul lui Goethe 
nu e tocmai o abdicare totală în fața aspiraţiunilor epocei 
şi dacă ceva mai tîrziu individualismul acesta umanitarist 
n-ar fi părut deplasat. Deși construită cu onestitate din 
elemente vulgarizate, biografia spirituală a lui Nietzsche se 
remarcă prin aceea că se scindează nietzscheanismul agresiv 
al imperialismului german de cel pur intelectual, autentic, 
al gînditorului, în care d. Vianu vede, în mare măsură, 
filozofia de tip clasic, a gîndirii libere ca cleşte al vieţii. 
În Benedetto Croce d. Vianu glorifică aceeași temperare a 
necesităților spiritului cu țelul etic. Filozof ca individ gi 
istoric ca cetățean, Croce realizează echilibrul clasic, la 
care italienii de azi nu prea par să ţină atit de mult, 
întrucît lipsa de participare a filozofului la sentimentele 
lor li se pare o dezertare. Este prilejul de a observa un 
fapt caracteristic: cînd este vorba de atitudini, societatea 
iartă totdeauna rebeliunea, niciodată indiferentismul. De 
bună seamă că în idealul clasic al d-lui Vianu acest indi- 
ferentism este subînţeles ca în afară de condiţiile libertăţii. 
Cel mai interesant studiu este acela asupra lui Vasile 
Pârvan, deoarece pentru întiia dată gîndirea acestuia e 
cercetată serios și de un om competent. Observarea asupra 
incoerenţei frazelor lui Pârvan si a improprietiji expre- 
siilor vine să întărească încredințarea pe care o avem că 
ilustrul arheolog nu era un obișnuit al textelor filozofice 
şi nici măcar un îndemînatec al abstractiunü. Exista la 
el o puternică frămîntare pasională $i un bun-simț din 
care à putut să iasă atit sens cît să dea impresiunea unei 
gîndiri organizate. Filozofia lui Pârvan este formularea pre- 
tentioasá a propriului său temperament: aristocratism aca- 
demic, cu distingerea între chemaţi şi oameni de sută, și 

camaraderie ştiinţifică ieşită din conştiinţa că fără colabo- 
rare nu se poate lucra. În acest sens, d. Vianu, slujindu-se 
numai de analiza textelor, a definit cu pătrundere tempe- 
ramentul, hai să zicem filozofia lui Pârvan: «Aderind la 
un. individualism spiritualist, dar în același timp lăsîndu-se 
cucerit de ideea datoriei față de semeni, această parte a 
filozofiei lui Pârvan este în adevăr socială, fără să fie 
soeializantă, ea îşi propune idealul acțiunii în societate si 
prin societate, dar numai cu scopul de a-l elibera pe in- 
divid si de a-l îndruma către menirea sa spirituală». 

Poziţiunea d-lui Vianu este, așadar, bine definită prin 
conturarea acestor personalități. Întrucît ne priveşte, noi 
avem alte concepţiuni, dar găsim greșită metoda de a 
opune neapărat operelor ideologice o altă atitudine. Va- 
loarea literară a ideii stă în faptul de a fi capabilă de 
propagaţie platonică și, într-adevăr, citind pe d. Vianu, má 
simt cucerit pe durata lecturii cu atita intensitate, încît 
dacă mai în urmă mă eliberez de sub seducția dom- 
niei-sale, nu pot să nu recunosc că mă aflu în fața unui 
gînditor profund și a unui scriitor înlănţuitor, nu prin 
culoare, ci prin clătinarea înceată, grea, a frazei austere.“ 

Cronica publicată în aceeaşi zi de Pompiliu Constanti- 
nescu în Vremea este ocupată în mare parte cu reflecţii 
asupra criticii literare a timpului, asupra ponderii clasicis- 
mului în literatura română. Reţinem observaţiile privitoare 
la volum: „D. Vianu, ocupîndu-se de cîțiva mari scriitori 
europeni, nu tinteste altceva decît sí ne dea pilda unor 
spirite universale, creatoare de valori esenţiale în cultura 
modernă, acordindu-le o mărturisită însemnătate normativă 
pentru tînăra noastră literatură, lipsită de un puternic 
fundament clasic. [..] Nu stă în intenţia noastră să rezu- 
măm fiecare studiu cuprins în colecția d-lui Vianu; in- 
formaţia lor, preciziunea, puterea de sinteză, în citeva 
pagini, le recomandă suficient ca o prețioasă iniţiere în 
spiritul «idealului clasic al omului». Usurinta de a des- 
prinde esenţialul, de a compara, asemánind si diferențiind, 
ţinuta abstractă si sobra fluenţă, unite cu expunerea me- 
todică, sînt calități care fac instructive şi agreabile studiile 
d-lui Vianu. Ele sînt dovada unei culturi filozofice deplin 
orientate, a unei minţi clare, ordonate, care dincolo de 
simpla erudiție stie descoperi miezul substantial al ideilor. 

Asemenea cărți de valoare culturală pot fertiliza oricind 
spiritele si sînt cele mai bune îndrumări spre universali- 
zarea unei literaturi lipsite de fundamentul umanist, nu 
numai antic, dar şi modern. 

Dacă studiile d-lui Vianu sînt prezentări aproape im- 
personalizate — prin conştiinciozitate, prin economia lor 
internă — articolul liminar despre Idealul clasic al omului 
este o manifestă precizare a unei atitudini etice şi estetice, 
D. Vianu îşi însușește «idealul clasic», considerîndu-l ca 
un corectiv salvator al individualismului anarhic modern, 
al agonismului lipsit de demnitate, sau al tendinţelor de 
aservire a personalității umane.“ 

Ideea utilității și a semnificației cărții în contextul cul- 
turii noastre este si tema principală a cronicii lui lon 
Chinezu (Gínd românesc, nr. 5—6, 1935): 

„Lipsa de aderență a culturii noastre la clasicism rămîne 
o lacună pe care nimic, niciodată, n-o va putea umple. 
Nu mi se. pare exagerat a spune că orientările cele mai 
recente şi chiar acelea de negate violentă nu-și dobîndesc 
înțelesul lor deplin şi nu pot fi situate just decît prin 
raportarea lor la normele clasicismului, ca la unele care, 
prin caracterul lor de permanență şi de generalitate, rămîn 
statornice îndreptare în ritmul de flux şi reflux al epoci- 
lor şi curentelor de cultură. Nu se poate accentua în- 
deajuns si cu destulă părere de rău acest lucru atunci 

cînd vedem că, în timp ce în Occident învățămîntul clasic 
| continuă să fie unul din suporturile cele mai considerate 
ale pregătirii intelectualului si în opera atítor scriitori cul- 
| tura clasică, departe de a fi un decor zadarnic, apare ca 
i o mare lecţie de economie si sobrietate, la noi nestabilitatea 
| capricioasă şi eclectismul pulverizant al programelor şco- 
lare scot, an de an, serii de tineri foarte cochet instruiți, 
care ştiu de toate, dar n-au simţul esenfialului, şi în lipsa 
acestuia se bizuie pe îndemnurile amăgitoare ale unui mi- 
metism al cărui avantaj de moment — ușurința asimilării 
noutăților de ultimă oră — se răzbună prin desființarea 
controlului incordat, prin lenta distrugere a gustului de a 
merge pe linia maximei dificultăți. Exemplele străine nu 
ne-au învăţat și nu ne învață nimic, sporadicele atingeri 
cu marea zestre comună a umanităţii (cronicarii moldoveni, 
Budai-Deleanu, de exemplu) au rămas fără continuare, ne- 

fructificate si neingelese în adevărata semnificaţie a monu- 
mentalităţii lor. Faptul de a fi coincis în momentul răsă- 
ritului nostru literar cu romantismul francez, de a fi fost, 
în bună parte, epifenomenul acestui romantism apare, în 
ordinea în care ne gîndim aici, ca un dezastru prelungit 
pînă astăzi. Multiple considerațiuni de limbă gi stil, de 
atitudine în fața vieţii, ar putea adeveri amănunțit această 
constatare sumară, pe care nu e momentul de a o examina 
aici în toate articulațiile ei. 

Cartea d-lui Vianu e străbătută de credința în valoarea 
normativă a clasicismului. În compunerea ei, după măr- 
turia din prefaţă, autorul a fost călăuzit de convingerea 
că «întărirea temeliilor clasice ale culturii noastre este unul 
din mijloacele care o por apăra cu mai mult succes de 
primejdiile care o ameninţă din atitea direcţii». O amplă 
confruntare a mentalităţii antice cu cea ştiinţifică modernă 
servește drept introducere si creează cadrul în care trebuie 
să aşezăm cele șase studii ce urmează. [...] 

Nimic nu poate da, în adevăr, un punct de sprijin mai 
solid pentru vremurile de azi decît exemplul lui Goethe, 
care a adunat imense bogății de zbucium și experienţe si 
l-a turnat în tipare de suverană frumusețe calmă, oferind 
astfel omenirii fuziunea de unică amploare și armonie între 
viziunea heraclitică si cea eleaticá a lumii. Studiul intitu- 
lat Goethe și timpul nostru este, de fapt, o cercetare a 
ritmului de alternanță al acestor două modalități ale cul- 
turii, cu concluzia trasă în favoarea celei din urmă, nu 
însă în sensul întoarcerii la trecut și nu prin nesocotirea 
etapelor parcurse, ci prin însumarea acestora Într-o nouă 
sinteză, mai cuprinzătoare si mai puternică. [..] Predilectia 
cu care d. Vianu stăruie asupra contribuţiei spiritului anti- 
chității în formarea personalităţii lui Goethe, asupra studiu- 
lui si efortului susținute de poet pentru realizarea acelei 
plenitudini de viață care ne umple de uimire defineşte încă 
o dată înclinația neoclasicistă a scriitorului român. Trebuie 
subliniat că acest spirit clasicizant nu e o simplă manieră 
de ocazie, ci o organică atitudine de viaţă, avînd o serie 
de corespondențe în preferințele literare, în luciditatea for- 
mulărilor şi în ţinuta calmă, obiectivă și demnă a stilului. 

Nu e decit firesc ca această dispoziție temperamentală 
să-l fi dus la cercetarea esteticii lui Valéry şi la analiza 

sumbrei concepții de viață a lui Vasile Pârvan. Dacă în 
rigoarea matematică, dușmană oricărei exuberanţe, cu care 
cel dintii își construiește poemele, d. Vianu vede o esen- 
pali trăsătură a clasicismului, opusă acelei reprezentări a 
unei «împăcări fericite cu lumea» ce — comod, dar gre- 
sit — se leagă, în general, de noţiunea clasicismului, pe- 
simismul eroic pe care Pârvan l-a profesat e un imn 
patetic închinat eticii clasicismului, etică urmată pe dru- 
muri de aspră şi orgolioasă singurătate de cel ce a for- 
mulat-o si lăsată moştenire generaţiilor ce-i urmează si 
cărora le revine datoria de a face ca substanța ei de 
noblețe să fie absorbită în circulația de singe a culturii 
româneşti. 

În expunerea sistemului lui Benedetto Croce, întreprinsă 
în spiritul metodei filozofului italian, adică în strânsă legă- 
tură cu evoluția vieţii acestuia, d. Vianu nu lipsește a 
accentua de asemenea valoarea de exemplu a gîndirii 
crociene, Căci această gîndire, care îmbină intuiționismul 
cu raționalismul abstract, individualul cu generalul, filo- 
zofia cu istoria şi conceptul moral cu cel al economicului, 
e străbătută de un anumit patos al conștiinciozității şi 
probităţii şi, deși ea dărimă atîtea din poziţiile consacrate, 
spiritul de măsură care stăpînește toate îndrăznelile ei gi 
le adună într-o sinteză ţine de cea mai autentică tradiţie 
clasică. 

Volumul de care vorbim aici şi care, în afară de studiile 
ce am încercat să analizăm, mai cuprinde o expunere a 
problematicii etice din teatrul lui Ibsen și o prezentare a 
lui Nietzsche, cu semnificative rezerve față de tensiunea 
excesivă a filozofului german, poate părea, în adevăr, 
«inactual», cum crede autorul însuși în prefaţă. Inactual 
pentru atmosfera scrisului nostru de azi, încărcată de 
aburii lirismului şi confesiunii. Pentru noi, această «inac- 
tualitate» e măsura obiectivității si rezistenței, deci a va- 
lorii însăși a cărții, iar distanța care-i caracterizează stilul 
și care nu e decât atît cît trebuie pentru a permite urmá- 
rirea liniei pure a gîndirii e o trăsătură aristocratică la 
care ar trebui să aspire orice scris filozofic.“ 

Cronica semnată de Edgar Papu (în Revista de filozofie, 
nr. 4, octombrie—decembrie 1935) este, în cea mai mare 

parte, un comentariu în marginea eseului care dă titlul 
volumului : 

„Lucrarea de faţă a autorului Esteticii prezintă o îndoită 
semnificaţie. În primul rînd, este cartea de actualitate a 
unui european militant, putînd fi grupată printre așa-nu- 
mitele apărări ale leagănului nostru de cultură, în ce are 
specific. După cum ne indică însuși titlul lucrării, care 
cuprinde noțiunea de «ideal», ne putem da seama cá 
adinca privire a coordonatelor dinlăuntrul culturii clasice 
constituie un mijloc prescriptiv, temelia de fixare a unei 
norme de viață, iar nu o încercare dezlegati de intenția 
îndreptarului. 

Atitudinea normativă şi de subiacentă polemică îşi are 
punctul de plecare în certitudinea că sensul înalt acordat 
omului de către clasicism este, în mod organic, susținătorul 
cel mai puternic al oricărei directive urmată de cultura 
europeană. Încercarea omenirii în ultimele două veacuri 
de a se elibera de sub tutela acestei postulări a individuali- 
tátii demne și armonioase se. resimte tot mai supărător, ca 
un proces de negare a culturii autentice, numită astfel 
numai în acord cu specificul vieţii corespunzătoare. | 

Sînt în număr de trei noile incercări de abatere de la 
spiritul convergentei echilibrate a tuturor forțelor omului, 
ca autentic depozitar de valori spirituale. Știința modernă, 
care pune la baza apariţiei şi dezvoltării umane paşii unor 
cauzalități oarbe, asemenea tuturor celorlalte fenomene în- 
cadrate în științele naturii, constituie una din aceste davieri 
anticlasice. O altă deviere e structurată pe principiul pro- 
gresivismului modern, care sparge frumosul contur al omu- 
lui clasic și zádárniceste posibilitatea de axare.a indivi- 


` dului modern. În sfîrşit, ultima abatere este alcătuită de 


către principiul reformei sociale, care nu mai operează 
dinlăuntru asupra sufletelor, ca înțelepciunea antică, ci își 
aplică acţiunea exterior asupra maselor, în cadrul unei 
desăvîrşite gratuităţi spirituale. Tuturor acestor conjuncturi 
este opus tipul omului ca ființă spirituală, asemenea celui 
din viziunea lui Platon, care participă, prin natura gi 
acțiunile sale, la o ordine cosmică rațională. 

A doua semnificaţie a lucrării de față se identifică cu 
expresia unei indirecte mărturisiri al cărei conținut poate 
fi dedus, prin anticipație, din întreaga manifestare de gîn- 

dire cunoscută la profesorul Vianu. Acel amintit spirit de 
armonie al omului clasic, solicitat de către o sumă de 
directive, fără a se lăsa asuprit de nici una, ne-a intimpi- 
nat în toate scrierile antecedente ale autorului. Tot în 
acestea, dorința . neîntreruptă de aprofundare şi congtiin- 
cioasă preciziune n-a secondat niciodată stinsul și dezuma- 
nizatul spirit scientist. Soluţiile riguroase și răbdător cum- 
pánite ale d-lui T. V. sînt adînc întrepătrunse de rezonanja 
unui patos interior, ca o manifestare spontană a prezenţei 
spiritului în argumentarea delimitată a unui adevăr raţio- 
nabil. Dar aceste resorturi complementare sint atit de 
intim fuzionate, încît ne îndreaptă gîndul către indisolubila 
unitate a clasicismului. Acesta-i motivul pentru care fixarea 
ca normă a idealului clasic de viață are pentru noi va- 
loarea unei autodescrieri. 

Restul volumului cuprinde o adunare de studii din 
ultimii șapte ani, în legătură cu problema de faţă. Ne 
sînt prezentate figurile lui Goethe, Ibsen, Nietzsche, Valéry, 
Pârvan şi Croce într-o împletire desăvirşită a caracterului 
de oameni cu cel de creatori în cultură. Sint, astfel, 
propusi ca modele pentru cristalizarea unui clasicism con- 
temporan tocmai corifeii unei munci migăloase, care nu 
abrutizeazá, fiindcă are veșnic în față larga perspectivă a 
spiritului. Dată fiind natura concentrată a acestor studii, 
renuntám la o adevărată expunere a lor, care nu poate fi 

i exprimată în cuprinsul cîtorva rînduri. Ne mulțumim nu- 
mai să amintim de îmbinarea heracliteismului cu eleatismul 
întrevăzută în concepția de viață a lui Goethe, de filozofia 
trăită a lui Nietzsche, de aspectul tragic al clasicismului 
în interesanta apariţie a lui Pârvan şi de singurul studiv 
asupra lui Croce scris în româneşte, 

Terminînd, este locul să amintim că scrutarea precisă a 
figurilor de oameni din studiile prezente se leagă, în cele 
din urmă, de modestia necesară unei complete înţelegeri 
a altora, întâlnită în natura generoasă a adevăratelor spirite 
constructive.“ 

Cităm, în încheierea acestui dosar al receptării imediate 
a dealului clasic al omului, si opinia unui clasicist 
(N. I. Herescu, în Revista clasică, nr. 6—7, 1934—1935): 
„Cartea d-lui Vianu nu este o operă de filologie clasică, 
dar interesează clasicismul printr-o serie întreagă de idei 

care pun, în fapt, toată problematica «humanismului». [...] 
În special primul din cele șapte studii reunite în volumul 
de față, acela în care încearcă să delimiteze noțiunea de 
om clasic si de Welranschanung clasică, deschide perspective 
de care nici un filolog clasic preocupat de actualitatea și 
actualizarea specialități lui atît de lovită astăzi nu trebuie 
să rămînă străin. Paginile, apoi, închinare unor figuri de 
necontestat interes pentru viaja umanismului, ca Nietzsche, 
Valéry sau Párvan, sint dintre acelea care se citesc cu 
plăcere si cu folos.“ 


Fr. Nietzsche şi filozofia ca formă 
de viaţă 


Publicat mai întîi în Libertatea, nr. 2, 20 ianuarie 1934, 
p. 19—22 si nr. 3, 5 februarie 1934, p. 35— 38, apoi în 
Idealul clasic al omului, 1934; retipărit în Filozofie și 
poezie, 1943, p. 138—165 şi, postum, în Idealul clasic al 
omului, 1975, p. 55—76. Un fragment a apărut mai întîi 
în Vremea, nr. 318, 24 decembrie 1933, sub titlul Două 
tipuri filozofice. Reproducem textul din Filozofie $i poezie, 
1943. 

Peste cîțiva ani, cu un prilej comemorativ, Vianu pu- 
blică un nou articol despre Nietzsche, oferind o caracteri- 
zare mai strînsă și mai sistematică decit aceea, menţinută 
mai aproape de desfășurarea vieţii filozofului, din eseul 
din 1934. Pentru interesul pe care-l prezintă, îl transcriem 
aici aproape în întregime, din Curentul literar, nr. 74, 
1 septembrie 1940, unde a apărur sub titlul Friedrich 
Nietzsche : 

„S-au împlinit în ziua de 25 august patru decenii de 
cînd Friedrich Nietzsche a încheiat la Weimar, orașul ulti- 
milor săi ani de boală şi de suferință, unul din destinele 
cele mai uimitoare ale veacului trecut. [...] 

Figura lui Nietzsche seamănă prea puțin cu aceea în- 
deobște cunoscută printre gînditorii veacului al XIX-lea. 
Filozofia n-a fost pentru el nici profesiune, nici speciali- 
tate științifică. [..] Friedrich Nietzsche impune tipul gîn- 
ditorului eroic, pentru care speculajia se asociază cu supre- 
mele riscuri ale existenţei. Poate nu există un alt cugetător 
modern care să justifice mai puțin decît Nietzsche imaginea 

filozofului ca o personalitate abstractă, privind viața din- 
tr-un punct îndepărtat de ea. Temelia metodică a filozofiei 
nietzscheene este alcătuită dintr-un empirism subiectiv, din- 
tr-un mod de a experimenta direct problemele şi de a le | 
trăi pînă la ultimele lor consecințe vitale. Atit de mult | 
s-a impus metoda aceasta în valorificarea modernă a cerce- 
tării filozofice, încît cititorul actual resimte ca moarte, 
lipsite de interes şi de forță persuasivă, toate rezultatele 
teoretice care nu aduc cu ele mărturia luptei etice care 
le-a produs. Epoca burgheză şi liberală cerea filozofiei 
numai evidență logică; epoca postnietzscheeani îi pretinde 
şi actualitate morală. Judecat, așadar, după tipul său filo- 
zofic, Friedrich Nietzsche nu seamănă cu nici una dintre 
marile figuri ale raționalismului liberal, nici cu Descartes, 
nici cu Im. Kant, nici cu Hegel. Analogia caracterului 
său trebuie căutată printre figurile eroice si legendare ale 
Renaşterii și antichităţii, în lumea lui Giordano Bruno, 
Socrate si Empedocle. Poate unul singur dintre gínditorii 
moderni, danezul Sóren Kierkegaard, mai bătrîn cu o gene- 
ratie decît Nietzsche, îl aminteşte pe acesta în înclinarea 
de a asocia speculația cu viaţa şi deprinderea de a gîndi 
sub reflexul experiențelor morale hotáritoare. Dar influența 
filozofiei lui Kierkegaard a trebuit să aştepte pe aceea a 
lui Nietzsche pentru a începe să se exercite. Abia după 
războiul mondial şi prin poarta deschisă de filozofia lui 
Nietzsche, publicul european a găsit calea către scrierile lui 
Kierkegaard. 
Alt caracter deosebit al cugetării nietzscheene este felul 
ei dinamic, creator de faptă si de viitor. Gindirea ca anti- 
cipaţie şi ca formă de activitate este un concept destul de 
greu de sprijinit dacă ne referim numai la exemplele pe 
care ni le pune la dispoziţie istoria filozofiei în secolul 
| al XIX-lea. In tot acest răstimp filozofia a apărut mai 
l degrabă ca o sistematizare a experienţei trecute şi ca legi- 
| timarea unor idealuri a căror eficacitate istorică fusese 
probată mai dinainte. Hegel își scrie operele capitale abia 
după revoluţia franceză si Schopenhauer operează cu idea- 
lurile platonismului si ale budismului. O undă de paseism, 
o tainică închinare către valorile lumii vechi trece prin ! 
mai toate marile sistematizári ale filozofiei în veacul al 
XIX-lea. Faţă de ceea ce era o stare aproape generală, 

Nietzsche reprezintă însă o excepţie. Desigur, comentatorii 
lui Nietzsche pot arăta tot ce datoreşte idealul său moral 
omului elin și omului Renaşterii, sofiştilor greci, formulei 
lui Goethe. [...] Trecutul este pentru el un simplu mate- 
ral, un element de construcție în imensa lui proiecţie 
asupra viitorului. [...] 

Este sigur că în dezvoltarea dialectică a moralei sale 
Friedrich Nietzsche, care, ca om, era o ființă stăpîniră de 
cea mai delicată nevoie de tandrețe, a putut afirma va- 
loarea instinctelor de agresiune. Totuşi, acela care s-a 
pătruns de înţelesul total și deplin al filozofiei sale ştie bine 
că nu ura, ci iubirea este chemată de el să dea formă 
viitorului mai îndepărtat. Iubirea pentru ceea ce între- 
cîndu-ne nemăsurat merită a fi cultivată de cei mai buni 
dintre noi, aceea care ne cere sacrificiul combustiunii 10- 
tale în pregătirea formelor supreme, această iubire este 
resortul ultim al moralei nietzscheene. [...] 

Una din răsturnările de perspectivă cele mai neaşteptate 
pe care le-a obținut Nietzsche în reforma sa etică a fost 
promovarea vieţii în rîndul marilor valori ale omului. 
Poate pentru întiia oară în moralele scrise ale ciclului 
nostru de cultură s-a încercat o reabilitare a vieţii, o 
înălțare a ei din rangul inferior la care o menise spiri- 
tualismul milenar al culturii europene. În stratul cel mai 
adînc al reprezentărilor noastre morale stăruie însă valori- 
ficările impuse altădată de eroii care au organizat primele 
societăţi omeneşti si cărora le datorăm încă sentimentul 
obscur al excelenței vieţii, puterii și frumuseţii. Nietzsche 
a întreprins încercarea foarte îndrăzneață de a înnoda 
firul acestor vechi tradiţii, dar nu pentru a se întoarce 
către o etapă anterioară a evoluţiei morale a omului (ceea 
ce ar fi fost împotriva întregului stil al gîndirii sale), ci 
pentru a oferi o treaptă nouă către forme mai înalte de 
umanitate. Toţi reformatorii etici ai culturii noastre au 
lucrat în direcția limitării și constringerii vieţii. Nietzsche 
a propus însă o formulă morală întemeiată pe întregul 
dinamism al naturii umane şi pe cele mai eroice încordări 
ale întrecerii de sine. Nimeni nu poate spune ce forme de 
organizare ar putea lua o omenire pentru întîia oară 
nestînjenită în exercitarea puterii, vitalității și expansiunii 

ei. Dar de pe acum putem spune cá față de atitea inter- 
pretíri limitate ale filozofiei lui Nietzsche omul de astázi 
are datoria să asculte ultimul si cel mai înalt cuviat 


al ei.“ 
Începuturile | iragionalismului | modern 


A apărut mai întîi în Revista de filozofie, nr. 4, 
octombrie—decembrie 1934, p. 329—340, apoi în Studii de 
filozofie şi estetică, Editura Casei Scoalelor, 1939, p. 53— 
71, de unde îl reproducem. 


Prioritatea documentului 


Publicat în Libertatea, nr. 5, 5 martie 1935, p. 71—72, 
apoi în Generaţie $i creație, 1936, p. 41—49, de unde il 
reproducem. 


Specialişti şi diletanfi 


A apărut mai întîi în Libertatea, nr. 22, 20 noiembrie 
1935, p. 339—341, apoi în Generaţie şi creaţie, 1936, de 
unde îl reproducem. 

Peste mai bine de două decenii, Vianu reia tema, într-un 
context cultural nou, in Specialism şi umanism (publicat în 
Gazeta literară, nr. 27, 4 iulie 1957, apoi în Jurnal, Edi- 
tura pentru literatură, 1961, p. 131—134). 

Transcriem aici acest articol, care nu şi-a pierdut in- 
teresul : 

„Recentele documente privitoare la reforma învățămintu- 
lui superior recomandă, împreună cu formarea unor buni 
specialişti în diferitele ramuri ale producției naţionale, 
dezvoltarea unei culturi complete şi armonioase pentru 
Toţi tinerii impártüigi de la învățămîntul şcolilor supe- 
rioare. Învățămintul universitar a fost, într-o lungă pe- 
rioadă, exclusiv un învățămînt de calificare profesională, 
de însușire a metodelor necesare formării unor cercetători. 
Instrucpa de specialitate a fost deci ţinta unică a vechiu- 
lui învățămînt universitar. Se cuvine deci să apreciem ca 
o inovaţie vrednică de atenția tuturor oamenilor de şcoală 
preconizarea noilor tinte ale culturii armonioase şi com- 


plete, ca niște scopuri constitutive ale învăţămîntului pe 
ulima şi cea mai înaltă treaptă a lui. Omul produs de 
Universitate urmează a fi nu numai un bun specialist, 
capabil a susține si a îmbogăţi producţia în ramura profe- 
siei sale, dar și o ființă multilaterală și armonios alcătuită. 
Dezvoltarea inteligenței cunoscătoare a lumii, a moralității 
şi a patriotismului, a simțului estetic și a vitalității alcă- 
tuieste finalitatea multiplă pe care şi-o propune noua con- 
cepţie universitară. Specialismul urmează a se însoți cu 
umanismul. Pentru că recentele documente privitoare la 
reforma învăţămîntului superior indică liniile unei orga- 
nizări pe care vor trebui să le concretizeze legile și regu- 
lamentele aşteptate, ne putem pune întrebarea relativă la 
felul mijloacelor menite să asigure îmbinarea specialismu- 
lui şi umanismului în şcolile superioare ale zilei de miine. 

Trebuie să spunem, de la început, că nu socotim deloc, 
după cum se obișnuieşte adeseori, că singurul organ al 
umanismului ar fi învățămîntul literar şi artistic. Auzim 
adeseori cum este deplîns faptul că oamenii de știință, 
tehnicienii și profesioniștii ramurilor intelectuale ale pro- 
ducției manifestă lipsă de interes, lipsă de relaţie continuă 
şi activă cu literatura şi arta. Integritatea umană a acestor 
specialişti, umanismul lar s-ar resimţi în consecință. Dacă 
această observaţie este exactă, nu este mai puţin adevărat 
că si lipsa curiozități şi a instrucției ştiinţifice este tot 
atît de regretabilà în tabăra literară gi artistică. Pop fi 
oare om complet al zilelor noastre fără a cunoaşte si 
urmări multele progrese pe care cercetarea ştiinţifică, de 
pildă în domeniul fizicii sau al biologiei, le aduce aproape 
în fiecare zi? Icoana lumii se găseşte astăzi într-un mo- 
ment de adínci și esenţiale schimbări. De la Copernic si 
Newton, omenirea n-a mai cunoscut un alt moment tot 
atît de însemnat în transformarea concepțiilor fizice si 
biologice despre lume ca acela pe care-l trăim astăzi. Nu 
poti fi om luminat, privind cu-ntreaga înţelegere asupra 
lumii, dacă te lipsești de claritășile aduse de ştiinţa mo- 
dernă fiecărui om cult al zilelor noastre, învățămîntul 
mediu dăruieşte oricărui intelectual ansamblul necesar de 
noțiuni ştiinţifice. Într-o epocă de renovare a concepţiilor, 
desfăşurate într-un ritm atît de viu ca acela al vremurilor 

de azi, provizia ştiinţifică transmisă de învățămîntul me- 
diu nu mai este suficientă. Este necesară organizarea unui 
cadru capabil să mijlocească cunoaşterea activelor progrese 
ale ştiinţei. Noua Universitate trebuie să ofere acest cadru. 

Dacă însă cultura științifică ne apare ca un element 
indispensabil al umanismului socialist, care nu se mai poate 
reduce, ca în trecut, aproape la singurul orizont filologic, 
nu putem tăgădui totuși marele rol deţinut în formula lui 
de cultura literară, artistică și morală. Se spune chiar că, 
în lipsa acestora, singura îmbogăţire a minţii cu elementele 
ştiinţei lasă nedesăvirşită acea transformare a omului în 
adincime, cerută de programul umanismului. Au trecut 
şase veacuri de cînd Francesco Petrarca scria într-una din 
Epistolele sale : «Gramaticul respectă cu mare scrupul legile 
limbii, dar e uşuratic față de legile Domnului! Istoricul 
se necájeste cu faptele regilor si ale popoarelor, dar n-ar 
putea da socoteală de scurta lui existență. Aritmeticul și 
geometrul ştiu să socotească si să măsoare totul, dar nu 
ştiu ce să facă cu sufletul lor. Astronomii calculează prin 
mersul stelelor soarta cetăților si imperiilor, dar nu știu 
ce se întîmplă cu ei în viața de toare zilele; observă 
eclipsele de soare şi de lună, dar nu pe acele ale propriului 
lor suflet.» De la Petrarca, dar cu o insistență sporită în 
epoca progreselor moderne ale cunoașterii științifice, prac- 
tica ştiinţei fără conștiință a fost adeseori deplinsi. S-a 
cerut atunci, și pentru acei care se pregătesc în vederea 
profesiilor si cercetării științifice, un învățămînt literar și 
artistic mai intens $i mai activ, Singurul în măsură de a 
dezvolta sensibilitatea, imaginaţia, reflecția generală asupra 
vieții morale a omului. Umanismul nu se poate lipsi de 
aceste bunuri. Noua Universitate trebuie să le găsească 
un loc în programele sale. 

Cred însă că asigurarea unui învățămînt științific pentru 
studenţii facultăţilor umanistice și a unuia umanistic pentru 
facultățile ştiinţifice n-ar trebui să ia forma unor cursuri 
urmate de examene, Programul, destul de încărcat, al tutu- 
ror facultăţilor, n-ar suporta adaosuri, devenite îndată 
impopulare. Pe de altă parte, adoptarea formelor riguros 
instituite, păzite de. obligaţii școlare, garantate prin sanc- 
ţiunile examenelor, ar lipsi disciplinele amintite de atracția 


cu care se cuvine să lucreze asupra sufletului tineretului, 
Îndrumarea acestui tineret către un tip uman mai complet 
şi mai armonios trebuie obținută prin spontaneitatea lui, 
prin înclinarea lui firească, nu prin înmulțirea obligaţiilor 
şi sancţiunilor. Această înclinaţie firească există în sufletul 
juvenil si ea trebuie numai captată gi îndrumată. Cred că 
scopul întregirii umanistice a studenţilor noștri poate fi 
mult mai bine slujit prin intensificarea mișcării ştiinţifice, 
literare şi artistice în facultăţile noastre, pe calea dez- 
voltării, în cuprinsul lor, a activității cercurilor ştiinţifice 
şi literare studențești, a înmulțirii ocaziilor de apropiere a 
tineretului studios de mișcarea literară și artistică a ţării. 
Deci nu alte noi cursuri şi examene, ci sporirea muncii de 
cultură generală în şcolile superioare prin organizaţiile 
existente sau prin altele noi. Lucrul trebuie făcur însă de 
oameni pricepuţi, cu larg orizont, care se bucură de încre- 
derea tineretului și știu să trezească în ei dorința de a se 
dezvolta către o formă umană mai bogată interior, mai 
adîncă şi mai armonioasă. O astfel de șinră merită a fi 
urmărită,“ 


Generaţie şi creaţie 


Publicat în Revista Fundațiilor regale, nr. 2, februarie 
1936, p. 353—363, apoi în volumul cu acelaşi titlu, 1936, 
p. 3—22, de unde îl transcriem. Cele mai multe dintre 
textele acestei culegeri (8 din 12, şi anume: Generaţie și 
creaţie, Fatalitate şi tehnică, Specialişti şi diletanji, Priori- 
tatea documentului, Valoarea sportului, Psihanaliza şi mo- 
rala, Faust şi civilizația modernă, Paradoxele succesului) 
sînt prezente în volumul de faţă, încît ni se pare potrivit 
să reproducem aici una dintre cronicile momentului: cea 
semnată de Pompiliu Constantinescu în Vremea, nr. 451, 
23 august 1936 (singura interesantă — printr-o definire 
categorială a textelor — din cele cîteva publicate): 

„Vreau să vorbesc, cu ocazia volumașului d-lui Vianu, 
despre articolul de idei. Să nu-l confundăm cu ceea ce se 
numeşte «cronica ideilor», care, mai adesea, e un rezumat 
asupra unei cărți, o recenzie cu multe sau puţine observaţii, 
fără alt pretenţie decît informaţia. La noi, oricine scrie 

un articol mai lung, în care pluteşte şi o idee, e considerat 

eseist. Toţi tinerii spun că scriu eseuri, cînd comit cîteva 

pagini de ideologie mai confuză şi mai aproximativă. 

Nu e acum potrivit să vedem cam ce-ar fi eseul; dar 

articolul de idei nu e un eseu, ci un foileton alcătuit liber 

sau în jurul unui text. Mă gîndesc că atítea spirite serios 
orientate asupra problemelor de cultură n-au disprețuit 
articolul de idei, în publicistica streină. Un Pierre Lasserre, 
un Julien Benda, un Albert Thibaudet, un André Suarés 
şi aş îndrăzni să-l socotesc printre ei si pe fermecătorul 

Alain, cu ale sale Propos-uri, au scris asemenea articole de 
idei. O meditaţie concisă în jurul unei cărţi, sau o reflecţie 
liberă, o intuiţie literar formulată — iată articolul de idei. 
La noi l-a cultivat Paul Zarifopol (ce sunt altceva artico- 
lele din Registrul ideilor gingaşe ?), d-nii Ioan Petrovici, 
Lucian Blaga, Tudor Vianu. Dacă ne-am referi la Maio- 
rescu, ce sunt meditaţiile din Progresul adevărului şi Din 
experiență decît articole de idei? Chiar reflecţiile despre 
Poeți și critici sau Comediile d-lui Caragiale intră în aceeaşi 
categorie. 

D. Blaga şi-a publicat foiletoanele ideologice, adunate în 
volumagul Ferestre colorate, în subsolul unui ziar. Și-au 
pierdut cumva din originalitate şi din substanță? Le con- 
sider printre cele mai spontane, mai agere intuiții ale 
gîndirii sale, îndreptată mai tîrziu spre eseu și sistem. 
Prestigiul articolelor de idei vine dintr-o cultură temeinică 
si din afirmarea unei structuri intelectuale. Citite într-un 
volum, succesiunea lor se leagă, perspectiva lor se lărgește, 
iar modesta lor proporție nu exclude o anume adincime 
de gînd. Cugetarea nu se afirmă numai pe spațiul a nu- 
meroase tomuri, si noblețea ideii, care este dezinteresarea 
abstractă, nu este mai autentică în 200 de pagini decit 
în două. O idee are o respirație, un ritm; exprimată în 
limitele ei organice, e mai vie decît în ocolul rarefiat al 
unui spațiu excesiv. 

D. Tudor Vianu îşi subintitulează articolele de idei 
«contribuţii la critica timpului»; este indicaţia unui fir 


i 

conducător. Căci dacă ne referim la conţinutul lor, ar 
părea o adunare arbitrară de fragmente, ca să alcătuiască 
un tot. Citez din ele, ca să se vadă cit sunt de disparate 

în fond: Specialişti şi diletanpi, Prioritatea documentului, 
Psihanaliza şi morala, Arta copiilor, Ideile lui Goethe 
despre artă, Thomas Mann. D. Vianu trece drept un spirit 
cam rigid; foarte devotat informaţiei, foarte înclinat să 
facă uz de ea, înconjurat de prudente, care sunt totdeauna 
încadrate în texte, pare unui spirit superficial mai mult 
un erudit, care nu e lipsit de arta de a diserta în jurul 
ideilor. Impresia aceasta se desprinde însă mai curînd din 
studiile sale de specializate strictă, din monografiile sale 
încărcate de referinţe. D. Vianu are însă un anume grad 
de vervă a ideilor, un fel de liberă petrecere printre 
abstracții. Cine a avut plăcerea a-l cunoaşte personal i-a 
descoperit mai uşor această înclinare. Omul de bibliotecă 
devine academic în scris, unde gravitatea și informaţia 
conspiră în contra improvizaţiei. Dar d. Vianu, care-a 
început prin poezie, cunoaşte lirismul abstract al ideilor. 
N-aş aminti decît de cartea sa de Fragmente moderne şi 
de Arta $i frumosul, unde disertația devine un agrement, 
cînd scapă din constringerea textelor. Meditaţiile sale în 
jurul problemelor de cultură, de artă, de morală converg 
spre o problemă pe care o surprinzi permanent: problema 
personalităţii. D. Vianu e un raționalist, care crede în 
demnitatea inteligenței şi într-o armonie a personalității. 
Studiile sale din Idealul clasic al omului i-au fixat această 
atitudine. O regăsim şi în aceste articole de idei, solidare 
între ele prin problema personalităţii, considerată ca o 
problemă etică. Unele analize, ca cele despre Goethe şi 
Thomas Mann, privesc creaţia artistică ca un instrument 
de cunoaștere si ca expresia eticei personalității; sunt 
exemple de critică abstractă, în care voluptatea senzației 
artistice e înlocuită cu reflecția. Pentru d. Vianu opera de 
artă e o problemă şi realizarea unei fizionomii etice si 
intelectuale. -Dacă nu s-ar aplica la personalităţi variate, 
aș socoti această normă drept dogmatism.“ 
Faust şi civilizaţia modernă a 
Publicat în Generaţie $i creație, 1936, p. 111—133, apoi 
în Filozofie si poezie, 1943, p. 106—121, de unde il re- 
producem. 

Valorile estetice ale culturii franceze 


A apărut în Libertatea, nr. 4, 20 februarie 1937, p. 62— 
64, apoi în Studii de filozofie si estetică, 1939, p. 165—176, 
de unde îl retipărim. 


Metodă şi obiect 


A apărut mai întîi în Viaţa românească, nr. 6, iunie 1937, 
p. 27—32 (cu subtitlul; Citeva observaţii de sociologie a 
cunoaşterii); republicat in Studi de filozofie şi estetică, 
1939, p. 27—33, de unde îl preluăm. 


Adincimea filozofică 


Publicat mai întîi in Viaţa românească, nr. 1, ianuarie 
1938, p. 60—70, apoi in Studii de filozofie și estetică, 
1939, p. 5—23, de unde îl reproducem. 


Conceptul omului 
în filozofia d-lui C. Rădulescu-Motru 


A apărut în Dacia nouă, nr. 9, 13 februarie 1938, p. 6; 
retipărit în Studii şi portrete literare, Editura Ramuri, 1938, 
p. 135—140. Reproducem textul din volum. 


Imanenţă şi transcendenjá 
la Victor Hugo 


Publicat mai întîi, cu titlul O problemă religioasă a lui 
Victor Hugo, în Viaţa românească, nr. 11, noiembrie 1938, 
p. 10—15, apoi în Studii de filozofie și estetică, 1939, 
p. 179—187, de unde îl preluăm. 


Vîrsta unei filozofii 


A apărut în Viața românească, nr. 1, ianuarie 1939, 
p. 9—13. 


Henri Bergson 


Este textul unui capitol din Istoria filozofiei moderne, 
IV, Bucureşti, 1939, p. 161—222, publicat și ca extras, 


Filozofie şi ideologie 


Publicat în Pămintul românesc, nr. 4, 15 iunie 1941, 
p. 4—6, apoi în Transformările ideii de om şi alte studii 
de. estetică şi morală, Editura Tradiţia, 1946, p. 139—144. 
Reproducem textul din volum. 


Despre entuziasm 


A apărut în Pămintul românesc, nr. 7, 15 septembrie 
1941, p. 5—6, apoi în Transformările ideii de om şi alte 
studii de estetică şi morală, 1946, p. 60—63, de unde il 
retipărim. 


Despre fidelitate 


Publicat mai întâi în Pămintul românesc, nr. 10, 15 ia- 
nuarie 1942, p. 6—7; retipărit în Transformările ideii de 
om si alte studii de estetică şi morală, 1946, p. 64—69, 
de unde îl reproducem. 


Transformările ideii de om 


Apărut mai întîi în Revista de filozofie, nr. 1—2, ia- 
nuarie-iunie 1942, apoi, ca extras, la Imprimeria Tiparul uni- 
versitar, 1942. Inclus în volumul Transformările ideii de 
om şi alte studii de estetică şi morală, 1946, de unde îl 
transcriem. 


Filogeneza idealului 


Publicat întîi în Gîndul nostru, nr. 4—6, martie-mai 1942, 
p. 6—7, apoi în Transformările ideii de om şi alte studii 
de estetică şi morală, 1946, p. 70-—72. Reproducem textul 
din volum. 


Despre experienţă 


A apărut în Pămintul românesc, nr. 12—13, aprilie-mai 
1942, p. 2—3, apoi în Transformările ideii de om şi alte 
studii de estetică şi morală, 1946, p. 73—76, de unde îl 
reproducem. 

I. Petrovici şi spiritul filozofic al 
„Junimii“ 


Publicat în Preocupári literare, nr. 6—7, iunie-iulie 1942, 
p. 281—286. Numărul revistei, condusă acum. de Vladimir 
Streinu, este consacrat lui I. Petrovici, care implinea 60 de 
ani, si mai cuprinde articole semnate de E. Lovinescu 
(Discurs neacademic de recepție), C. Rădulescu-Motru (Jon 
Petrovici $i tradiția Maiorescu), Vl. Streinu (lon Petrovici, 
scriitor), I. M. Sadoveanu (lon Petrovici, omul de tea- 
tru), Virgil Bogdan (Filozofia logică a d-lui Ion Petrovici), 
Pompiliu Constantinescu (Jon Petrovici, maiorescianul), Ser- 
ban Cioculescu (Oratorul), N. Bagdasar (lon Petrovici, me- 
tafizicianul), Ion Zamfirescu (lon Petrovici, eseist) s.a. 

Despre Ion Petrovici, căruia îi recenzase Introducere in 
metafizică (în Revista română, nr. 5, octombrie 1924), Lo- 
gica, scrisă în colaborare cu I. Buricescu (în Revista de 
filozofie, nr. 2, aprilie-iunie 1935) şi Viaţa şi opera lui 
Kant (în Pbilosopbia, Belgrad, nr. 1—4, 1937), Vianu scri- 
sese un prim articol, intitulat Mișcarea filozofică în Româ- 
"ia, cu zece ani înainte (în Adevărul, nr. 14 892, 23 iulie 
1932). Pentru interesul pe care-l prezintă în ce priveşte si- 
tuarea lui Petrovici în atmosfera filozofică a epocii, îl 
redăm aici aproape în întregime : 

„Sărbătorirea de astăzi îl găseşte pe profesorul Petrovici 
în desfășurarea unei cariere căreia tînărul curent de cerce- 
tări filozofice din România îi datorește mai multe din 
inițiativele care l-au constituit, 


Sint desigur numeroase împrejurările care condiționează 
o mișcare filozofică într-o cultură națională. Una este însă 
absolut esenţială : existenţa unei stări filozofice de spirit, 
ceea ce înseamnă alte multe lucruri laolaltă, curiozitate ne- 

sățioasă, pasiunea adevărului, libertate față de prejudecă- 
tile înrădăcinate si de superstițiile contemporane, cumpătare 
si în același timp hotărire a opiniilor. [...] Întrunirea aces- 
tor calități n-a fost uşoară într-o vreme care, ca a noastră, 
este străbătută de curente excesive. În vălmășagul epocii, 
ion Petrovici a ştiut totuși să se menţină într-o atitudine 
de obiectivă seninătate, în care și-au găsit sprijin eficace, 
odată cu interesele filozofiei românești începătoare, unele 
Gin destinele culturii noastre superioare. 


Vremea în care lon Petrovici şi-a dezvoltat activitatea 
sa de profesor şi publicist a stat sub semnul a două mari 
îndrumări filozofice: intuiționismul bergsonian şi pragma- 
tismul american. Născute deopotrivă din reacţia Împotriva 
dogmatismului ştiinţelor exacte în veacul al XIX-lea, obiec- 
tivul lor comun era ruinarea vechiului raționalism care le 
generase în celelalte două veacuri anterioare. Talentul cu 
care ambele îndrumări au fost susținute de un Bergson și 
de un James le-a înzestrat cu o putere contagioasă, căreia 
puţine spirite.i s-au putut sustrage. Este deci marele merit 
al lui Ion Petrovici de a nu fi alunecat si el sub această 
generală sugestie, preferînd un raționalism temperat, mai 
potrivit cu nevoile unei mişcări filozofice la începuturile ei. 

În adevăr, pentru a porni la drum, filozofiei româneşti 
îi era mai potrivită libertatea de spirit a raționalismului, 
încrezătoare în valoarea rezultatelor clare si distincte ale 
intelectului speculativ. Intuiționismul vag și relativismul prag- 
matic ar fi putut compromite de timpuriu avîntul une: 
cugetări care, pentru a se dezvolta, avea nevoie să creadă 
în sine, Profesorul Ion Petrovici a înţeles bine acest lucru 
şi astfel alegerea sa între feluritele teze ale filozofiei a fost 
dictată si de grijile pe care i le insufla stadiul actual al 
gîndirii româneşti. 

Nu trebuie să se creadă din toate acestea că Ion Pe- 
trovici este un pedagog si nu un cercetător filozofic. Stu- 
diile sale de logică şi de istoria filozofiei sînt cercetări ori- 
ginale, întreprinse fără consideraţii inițiale de oportunitate. 
Dar cum toate lucrurile lumii, chiar cele ale filozofiei, se 
dezvoltă într-o ambiantá concretă şi suportă influența unor 
împrejurări conexe, cercetările lui Petrovici s-au dezvoltat 
armonic cu nevoile gîndirii româneşti, conferind operei sale 
ştiinţifice nu numai caracterul unei contribuţii prețioase, 
dar si pe acela al unei fapte ctitoreşti. 

Este desigur starea de lucruri care întemeiază omagiul 
de astăzi al atítora din acei care, ostenindu-se în acelaşi 
ogor, pot să judece mai limpede şi să aprecieze mai căl- 
duros dreapta cărare tăiată cu mînă de maestru de profe- 
sorul Petrovici.“ 

Crizele istorice 


Publicat în Democraţia, nr. 3, 22 octombrie 1944, p. 5, 
apoi în volumul Transformările ideii de om și alte studii 
de estetică și morală, 1946, p. 130—138, de unde il re- 
producem. 


Orient şi Occident într-o discuţie 
filozoficá 


A apărut mai întîi în limba franceză, în Revue rou- 
maine, an. XI, nr. 2, 1957, p. 107—120, cu titlul Une 
discussion philosophique sur lOrient et l'Occident şi în 
limba germană, în Rumänische Rundschau, an. Xl, nr. 2, 
1957, p. 117—431, cu titlul Eine philosophische Auseinan- 
dersetzung zwischen dem Morgen-und dem Abendland ; 
în româneşte a fost publicat în Orizont, anul 16, nr. 8, 1965, 
p. 11—20, cu următoarea notă, evident greşită: „Articol 
inedit, scris în anul 1958.“ 

Reproducem textul după manuscrisul, în limba română, 
aflat în arhiva Vianu. 


Istoria ideii de geniu 


A fost publicat în volumul Postume, Editura pentru lite- 
ratură universală, 1966. Reproducem textul după manu- 
scrisul păstrat în arhiva familiei. Studiul, reprezentind ulti- 
mul curs universitar predat de Vianu, n-a fost redactat în 
întregime, 

Editorii volumului Postume au operat, cel mai adesea 
tacit, o serie de corectări ale textului din manuscris, corec- 
tări privind nume proprii, date şi chiar fraze. Am preluat 
o parte din aceste corectări, după o nouă verificare, adău- 
gînd, la rîndul nostru, alte îndreptări. Alteori, acolo unde 
intervenţia ni s-a părut abuzivă, am revenit la forma din 
manuscris. Din păcate mai rămîn cîteva puncte obscure 
atit în redactare cît şi în latura informativă a textului. 

Între manuscrisele autorului editorii volumului Postume 
au găsit planul continuării lui și l-au reprodus în prelun- 
girea textului definitivat de Vianu. Retipărim gi noi, după 
Postume, acest plan : 


Geniul în pozitivism 


Caracterizarea generală a pozitivismului 

— factism (raportul de succesiune şi simultaneitate) 

— idealism (ştiinţa înregistrează senzaţii) 

— agnosticism (necunoscutul este redus, dar nu cuce- 
rit în întregime) 

— însemnătatea lui în dezvoltarea științelor partieu- 
lare. 

Biologia geniului : 
C. Lombroso, geniu si nebunie 
(reluarea unei vechi idei platonice) Genio e follia, 
1864 
apoi sub titlul : 
L'uomo di genio 
(Scriere anterioară : 
La pazzia del Cardano, 1855) 

— fiziologia 

— patologia și 

— etiologia geniului 

— nevrozele geniului : 
manii, obsesii, halucinaţii 

— trásáturi comune cu alienații : 
megalomanie, vagabondaj, instabilitate, hipersensibili- 
tate (Tasso, Swift, Vico, Rousseau, Ampère, Hof- 
fmann, Schopenhauer, Aug. Comte, Gogol, Schumann, 
Baudelaire etc.) (totuși — recunoaşte cá n-au dat 
semne de nebunie: Dante, Galilei, Spinoza, Vol- 
taire, Bacon...) 

— geniu — formă a degenerescenţei mintale 

Critica lui Lombroso : 

Superticialitatea apropierii stabilite de Lombroso : 

— deşi intensa muncă spirituală a geniului îl poate 
duce la fenomene de surmenaj nervos, totuşi con- 
ţinuturile mintale ale geniului, intrupate în opera 
lui, au o mare valoare socială, în timp ce viaţa 
spirituală a alienatului n-are nici o valoare. 

— Este adevărat că uneori geniul şi nebunia pot co- 
exista (ca la Van Gogh în epoca celei mai mari 
productivități a lui, dar nu fiindcă Van Gogh era 

| nebun, ci în ciuda nebuniei sale a fost Van Gogh 
genial). 
Reacţia antilombrosiană 
la G. Séailles, Essai sur le génie dans Part, 1910 (9) 

— Geniul nu reprezintă față de înzestrarea spirituală 
comună o diferență de natură, ci o diferență de 
grad. 

— Activitatea spirituală este o formă a vieţii — şi 
gradul ei suprem, activitatea genială, nu poate fi 
contrarie vieţii. 

— Una din legile fundamentale ale spiritului este: 
tendința de a organiza elementele lui. Forma cea 
mai înaltă a puterii de organizare a spiritului este 
activitatea genială în artă (după Séailles). 

— Deci geniul nu este negația vitalității, boală, ci 
tocmai viaţă şi deci sănătate. 

— Adevărul teoriei lui Séailles nu exclude unele ne- 
ajunsuri : . 

— Séailes omite problema genialității în ştiinţe, teh- 
nică, viaţa politică si practică. 

— N-a dat nici un loc, în teoria sa, valorii sociale 
a geniului. 

Geniul în socialism : G. Plebanov : 
Le rôle de lindividu dans Phistoire, 1898 (în lb. rusă) 
Două curente în istorie: 

— marile personalități fac istorie 

— istoria se desfășoară independent de marile perso- 
nalizăți 

— prima părere e arhaică 

— a doua e “produsă de pătrunderea spiritului ştiin- 
velor naturale în istorie : 

Vico 
Montesquieu 
Herder 

— influența Revoluţiei franceze asupra înţelegerii isto- 
riei : 
istoricii din epoca Restauraţiei: Mignet, Thiers, 
Guizot. 

— opoziția lui Sainte-Beuve 

în articolul despre cartea lui Thiers asupra Revo- 


lugiei franceze : rolul micilor fapte incidentale (Mme: 


de Pompadour). 
Punerea la punct a lui Plehanov 

— faptele mici nu operează decît în condiţii sociale 
existente (Mme de Pompadour). 

-— caracterul unui individ nu devine un factor al dez- 
voltării sociale decît în momentul şi în măsura în 
care raporturile sociale i-o permit. Indivizii au deci 
un rol în istorie, deși n-o pot abate din dezvolta- 
rea ei. 

Care este acest rol? 

Omul mare vede mai departe și cu mai multă forţă. 

(Acţiunea omului mare este expresia conştientă si liberă 
a cursului firesc al lucrurilor.) 

deci — inteligență 

Voinţă. 
incbeiere : 

fazele evoluţiei ideii de geniu: 

1. Antichitatea : geniul putere înnăscută, de origine su- 

pranaturală 
2. Renaşterea : putere înnăscută (ingenium) creatoare 
3. Iluminism: putere originală sfárimátoare de reguli 
4. Romantism : putere a fanteziei 
factor istoric 

5. Pozitivism : condigonarea biologică şi psihologică 
geniul ca boală 
ca vitalitate 

6. Socialism : putere de luminare si îndrumare a proce- 

sului istoric în sensul lui 
(Libertatea este necesitatea înţeleasă) 
Însumarea tuturor rezultatelor lungii evoluții — prin care 
ajungem să înțelegem mai bine forma cea mai înaltă 

a înzestrării spirituale a omului și rolul ei în societate 

$1 istorie. 


În postfaga la Postume, lon lanoşi caracterizează astfel 
Istoria ideii de geniu: „Temperament «clasic» el însuși, 
Tudor Vianu ştie să evite unilateralitatea şi să echilibreze 
laturile. Studiul său dă o replică raţionalistă şi umanistă 
nenumăratelor interpretări mistice, viziunilor transcendentale 


761 


N 00 


asupra genialităţii. [...] El întreprinde o cercetare de isto- 
ria filozofiei si a esteticii, dar şi de istoria comparată a 
literaturilor, foloseşte textele filozofilor şi teoreticienilor ar- 
tei, dar şi mărturiile poeţilor, nu se limitează la o discuţie 
savantă, de strictă specialitate, ci lărgește cu bună-știință 
aria investigată, pînă la aspecte aparent exterioare temei. 
«Scriu deci istoria ideii de geniu ca pe un capitol al isto- 
riei culturii...» Premisa metodologică se dovedeşte extrem 
de fecundă, deoarece permite încadrarea esteticului într-o 
multitudine de forțe gi tendinţe, în ansambluri istorice largi, 
în ceea ce eminentul comparatist numise «perspective de 
totalitate».“ 


ADDENDA 


Vasile Pârvan: „Idei şi forme istorice“ 
(Patru lecţii inaugurale) 


Recenzie publicată în Arhiva pentru ştiinţa şi reforma 
socială, III, nr. 1, aprilie 1921, p. 126—129. 


Statul ca îndreptar 


A apărut în Gindirea, an. III, nr. 11, 5 februarie 1924. 
Este o replică, promptă, la eseul Parsifal, publicat de Ni- 
chifor Crainic în numărul anterior (nr. 10 din 20 ianua- 
rie) al revistei si care reprezenta unul dintre cele dintii 
texte doctrinare ale gîndirismului. Tudor Vianu respinge 
ferm încercarea de a orienta cultura noastră în sensul autoh- 
tonismului exclusivist ; atitudinea polemică îl face să exa- 

| gereze în sens contrar sau să nu nuanteze suficient unele 

| idei. I-a răspuns, în numărul următor al revistei, Pamfil 

Șeicaru, prin articolul Neobonjurism şi autobtonism in cul- 

tură, şi, de pe o poziţie mai moderată, Stelian Mateescu, în 

Direcţia valorilor maxime (în nr. 16, iulie 1924). Acestuia 

din urmă Vianu îi răspunde, la rîndul său, printr-o notă 

(în Gíndirea, an. IV, nr. 1, 15 octombrie 1924), Pentru 

risipirea unei confuzii: „N-am susținut niciodată «birocra- 

tizarea culturii». [..] M-am gîndit tot atît de puţin să re- 
prezint concepţia etatistà în felul germanilor din veacul 

al XIX-lea. [..] Am arătat pur și simplu că evoluţia care 
în ultimii ani a făcut din noi membrii unei întocmiri poli- 
tice cu rol preponderent este de natură să transforme și 
sentimentul nostru de oameni si conştiinţa datoriilor noastre 
de cultură, în sensul unei mai fecunde participări la acti- 
vitatea continentului. Sînt în adevăr convins că altfel se 
vor simţi descendenţii noştri într-o sută de ani, cu totul 
altfel decît ne simțeam noi înşine înainte de război sau de 
cum se simțeau părinţii noştri înaintea Unirii Principatelor. 
Creşterea organismului politic nu poate rămîne fără răsu- 
net în conştiinţa muncitorilor sociali ai culturii. Și aici 
mi se pare că se destăinuieşte și relajiunea profundă dintre 
stat şi creatorul individual. În această prefacere a senti- 
mentului intern pe care unii dintre noi au început s-o pre- 
simtă cu entuziasm şi nerăbdare.“ 


Icoana omului în clasicism şi romantism 


A apărut în Gindirea, an. VI, nr. 1, februarie 1926, 
p. 25—27. În volum a fost tipărit postum, în Zdealul cla- 
sic al omului, 1975. Reproducem textul din revistă. 


Paradoxele succesului « 


Scris, după cum precizează nota ce însoţeşte tipărirea în 
volumul Generaţie și creaţie, în 1922, eseul a fost publicat 
mai întîi în Viața românească, nr. 2—3, tebruarie-martie 
1926, p. 205—213, cu titlul Reflecţiuni despre succes, apoi 
în Generaţie și creaţie, 1936, p. 134—151. Reproducem tex- 
tul din volum. 


Soarta ideii de geniu 
(Un fragment) 


A apărut în volumul Omagiu lui Ramiro Ortiz, Bucu- 
resti, 1929, p. 194—202. 


Valoarea sportului < 


Tipărit în Gindirea, an. XI, nr. 5, mai 1931, p. 230— 
232, apoi în Generaţie $i creaţie, 1936, p. 50—60, de unde 
îl preluăm ; retipărit postum în volumul Pagini de călătorie, 

Editura Sport- Turism, 1978, p. 176—182. Peste un sfert 
de secol, într-un articol intitulat Călătorie cu sportivii 
(publicat în Sportul popular din 29 decembrie 1956 si re- 
luat în Jurnal, 1961), umoarea, cu care savantul judecă spor- 
tul apare radical modificată : „Nu scot nici un fel de în- 
fumurare din faptul că, în tinerețea mea, limba latină, teo- 
ria cunoaşterii și estetica mi s-au părut singurele lucruri 
vrednice să te consacri lor. Nu m-am îndeletnicit cu spor- 
tul. Mi se pare că într-un rînd am si cirtit puţin împotriva 
lui. Fără legături cu mişcarea sportivă actuali, mă mulțu- 
meam să admir pe învingătorii în Jocurile olimpice, nemeice 
$i istmice, cîntați de poetul grec Pindar, în veacul al V-lea 
înainte de era noastră. Dar Jocurile olimpice au reînviat. 
La cîțiva ani o dată, întregul tineret al lumii, partea lui 
cea mai frumoasă și mai indemínaticá, se adună pentru a 
arăta forța, disciplina, magistralitatea naţiilor pe care le 
reprezintă. Se produce atunci ceva pilduitor pentru întreaga 
lume. Energiile naţionale, în loc să se opună şi să se com- 
bată, se desfăşoară paralel şi, în loc să se nimicească reci- 
proc, doresc să se întreacă. Așa ar trebui să se petreacă 
lucrurile în domeniul tuturor legăturilor dintre popoare. 
Emulaţia în locul opoziţiei este lozinca de care se anină 
toate speranțele lumii. Sportivii o realizează de pe acum. 
În miinile lor arde una din făcliile păcii.“ 


Introducere în ştiinţa culturii 


(Ideile fundamentale ale culturii moderne) 


Este cursul predat de Vianu începînd din anul școlar 
1930—1931, alternativ cu celălalt curs de filozofia culturii 
(tipărit de el în 1944: Filozofia culturii): „Predam într-un 
an filozofia culturii în formă sistematică ; în anul următor 
reluam problema pe plan istoric, expunind Ideile funda- 
mentale ale culturii moderne, Acest din urmă curs n-a 
văzut niciodată lumina tiparului, dar a rămas în fascicole 
litografiate după note stenografice destul de incompleta“ 
(Opere, I, p. 128—129). Precizarea autorului este valabilă 
pentru textul litografiat în 1931 şi care alcătuieşte un volum 
compact de 456 pagini (nu o serie de fascicole; că pre- 
legerile au fost litografiate separat şi apoi legate împreună 
se poate totuși observa din ordinea greşită — în citeva ca- 

zuri — a succesiuni lor în volum, pe care am corectat-o). 
Pe foaia de titlu scrie: Introducere în ştiinţa culturii. Ideile 
fundamentale ale culturii moderne. Prima parte a titlului 
acoperă ambele cursuri de filozofia culturii predate, alter- 
nativ, de Vianu : sistematic gi istoric. 

În ediția de față am preluat textul acestui curs lito- 
grafiat în 1931, operind tacit numeroase modificári: am 
eliminat primele paragrafe ale aproape fiecárei prelegeri, 
paragrafe în care Tudor Vianu rezuma lecţia anterioară ; 
am eliminat si alte repetiţii, precum si câteva fraze rămase 
cu totul obscure. Am corectat nume, titluri de opere, date, 
precum si unele formulări, calitatea redactării versiunii lito- 
grafiate lăsînd foarte mult de dorit. 

În ciuda acestei evidente imperfecţii de prezentare, edi- 
torii au considerat că prin substanța şi viziunea generală 
asupra istoriei culturii moderne lucrarea rămîne reprezen- 
tativă pentru profesorul și filozoful culturii care a fost 
Tudor Vianu. 


Spiritul reconstrucției 


Citit la radio în decerabrie 1944, tipărit în Democraţia, 
nr. 14, 7 ianuarie 1945, apoi în volumul Transformările 
ideii de om şi alte studii de estetică şi morală, 1946, p. 
154—162. 

Vianu reia, uneori în formulări foarte apropiate, tema 
din Spiritul reconstrucției într-o conferință al cărei text e 
publicat în Veac now, nr. 24, 13 mai 1945, p. 5—6 (asa- 
dar, la cîteva zile după încheierea războiului mondial), sub 
titlul /deea de muncă în civilizația modernă. 'Yranscriem aici 
începutul acestui text: „Conferinţa pe care voi avea cinstea 
s-o dezvolt înaintea dumneavoastră porneşte din conștiința 
unei crize prin care trece societatea noastră și întreaga lume 
de astăzi. Adeseori ne întrebăm cum trebuie să fie pro- 
gramul nostru de viitor, tema asupra căreia urmează să 
concentrăm eforturile și bunăvoința noastră. Cred că pro- 
gramul acesta nu e greu de descifrat; el se găseşte înscris 
în ruinele care ne înconjoară, în starea de demoliție în care 
se află atitea din așezările noastre vechi, din instituţiile, din 
gospodăriile, din drumurile noastre. Această stare generală 

a țării, pe care nu trebuie să ne-o ascundem nicidecum, im- 
pune programul reconstrucției. Datoria generației noastre va 
fi să reconstruiască ţara.“ 


Beethoven în istoria culturii 


Publicat în Steaua, nr. 5, mai 1960, p. 78—86 ; retipărit 
în Studii de literatură universală şi comparată, Editura Aca- 
demiei, edițiile din 1960 si 1963, p. 219—238, respectiv 
283—294. Reproducem textul din cea de a doua ediție a 
acestui volum. 


Originalitatea contribuţiei culturale a 
românilor 


Publicat în Studii de literatură română, 1965, p. 560— 
565, de unde îl reproducem. 

Tema acestui eseu este una care străbate o mare parte a 
scrisului lui Vianu (v. Postfaţa) ; în legătură cu ea se dez- 
voltă si consideragile autorului dintr-un interviu (Cu acad. 
Tudor Vianu despre originalitatea culturii române) publicat 
în Gazeta literară, nr. 52, 27 decembrie 1962, p. 3: 

„Părerea mea e că o cultură nu devine conștientă de spe- 
cificul ei național decît într-o etapă avansată a dezvoltării 
ei. Sau, cu alte cuvinte, specificul național nu e punctul 
de plecare al unei culturi, el se cristalizează într-un pro- 
ces îndelungat de evoluţie și poare fi definit abia atunci 
cînd cultura respectivă şi-a creat o tradiţie, a atins stadiul 
maturității ei. Consider că, pentru noi, condiţiile optime de 
sesizare a originalității culturii noastre s-au realizat în anii 
socialismului. A venit, așadar, timpul să ne întrebăm: ce 
reprezintă cultura română pe plan universal? Care este 
contribuția ei specifică? Deschid, înainte de a schiţa un 
răspuns acestor întrebări, o paranteză. Interesul mare pe 
care-l suscită astăzi problemele legate de definirea origina- 
lităşii culturii noastre a determinat apariţia unei noi dis- 
cipline filologice : românistica. Pe lingă Biblioteca Acade- 
miei R.P.R. funcționează în prezent un cerc de studii ro- 
mánistice, a cărui sarcină este de a cerceta gi de a co- 
ordona numeroasele ecouri în străinătate ale fenomenului cul- 
tural românesc. Revenind la problema originalității culturii 


noastre, aş spune că, în raport cu alte culturi europene, 
la noi s-a realizat o interesantă sinteză clasică. Întreaga 
evoluție a literaturii române, realizată pe această direcție, 
revelă un clasicism latent. Ne lipsesc marii fantaşti, marii 
obsesivi, tipurile excesive de patetici neguroşi sau de contem- 
plativi extatici, pe care-i întîlnim, de pildă, în romantismul 
european. Romantismul românesc a fost în bună măsură un 
romantism clasic. Nu e vorba atit de prelucrarea unor mo- 
tive şi modalităţi din clasicismul francez (proces care îşi 
are explicaţiile lui în situația concret istorică), cít de afir- 
marea unei. anume structuri originale, tipologic clasică. Să 
ne gindim, de pildă, la Eminescu, titanic şi excesiv, în 
tinerețe, dar care s-a dezvoltat apoi pe linia unei esenţiali- 
zări clasice : poezia maturității lui Eminescu are marea sim- 
plitate clasică, elementul titanic se sublimează într-o artă 
plină de măsură. 

Un ah exemplu: Negruzzi şi Odobescu, atraşi de genul 
romantic al nuvelei istorice, dar realizind în astfel de 
scrieri un echilibru, o economie a ansamblului, în care 
pitorescul e utilizat cu pondere şi întrețesut cu observația 
realității — proprii unui temperament artistic clasic. În 
afară de acest simţ al măsurii, care explică și lipsa influ- 
enfel mai puternice a barocului la noi, s-ar putea vorbi, ca 
de o altă latură a originalității noastre culturale, de un 
permanent sentiment de participare la viaţa largă a colec- 
tivitájii. Marii artiști români, creatorii celor mai valoroase 
tradiții de cultură, n-au fost niciodată exponenți ai unor 
idealuri individualiste excesive, n-au fost mari solitari orgo- 
lios. Sub o formă sau alta, ei şi-au arătat interesul față 
de viaţa colectivității. Un astfel de tip de sensibilitate a de- 
terminat poate, în domeniul teatrului $i prozei noastre, suc- 
cesele remarcabile în notarea vorbirii obștești. Acuitarea 
audiţiei, genul stilului oral, care a dat artiști cum sînt 
Caragiale, Arghezi şi — mai recent — Marin Preda provin, 
fără îndoială, dintr-o tradiţie larg răspîndită în popor, de a 
fi atent, receptiv la ceea ce spun oamenii. 

Trecînd de la literatură la plastică, aș afirma că românii 
dovedesc o remarcabilă originalitate şi în perceperea culorii 
şi formelor. Arta populară — atît de prețuită şi în alte 
țări — a creat la noi o tradiţie fecundă, din care a ieşit 
geniul lui Brâncuşi. Avem un alt sculptor genial, Paciurea, 

şi cred cá e necesar să ne străduim a impune pe plan mon- 
dial renumele acestuia. 

În pictură, ne putem mîndri cu existența unei «şcoli ro- 
mâneşti» începînd cu Grigorescu, Andreescu, Luchian, con- 
tinuată de marii artişti dintre cele două războaie, Petrașcu, 
Tontiza, Pallady, Șirato, reluată și îmbogăţită de artişti 
contemporani ca Baba, Ciucurencu etc. Poate se va consi- 
dera că exagerez, dar compar înflorirea picturii româneşti 
din a doua jumătate a veacului XIX şi pînă astăzi cu 
afirmarea, în secolul XVII, a școlii flamande și olandeze. 
În ambele cazuri, într-o perioadă scurtă de timp, niște 
popoare puţin numeroase au adus o însemnată contribuție 
la dezvoltarea picturii universale. Pictura românească se 
distinge în primul rînd prin cromatica ei vie, derivată din 

i cromatica populară. Alte calități definitorii pentru speci- 

ficul picturii noastre ar fi sensibilitatea caldă, dar tem- 

| perată, accentul adevărului, un anume amestec de graţie si 
tandrețe. Si la pictori se constată acea atenţie față de for- 
mele vieţii colective. Mă gîndesc, de pildă, la o parte în- 
semnată a operei lui Luchian, în care e înfăţişată, în scene 
caracteristice, realitatea cotidiană, oameni, casele umile de 
la mahala, grupele de ărani veniţi la oraş să vindă făină, 
împărțitul porumbului etc. 

! Fireşte, ar mai fi multe de spus despre originalitatea 

| culturii noastre. E imposibil să epuizezi un astfel de subiect 

| într-o simplă discuție. Aş adăuga la cele spuse pînă acum 


| o mărturisire. Generaţia noastră -— aş aminti ca repre- 
zentanți ai ei pe Mihai Ralea, Camil Petrescu, Lucian 
Blaga — adică generaţia care a început să se manifeste 


în jurul anului 1920, s-a confruntat cu o problemă im- 
portantă și, pe atunci, nouă. Aveam cu toţii sentimentul, 
după revenirea păcii și după ce se realizase unirea cu Ar- 
dealul, că e necesară o orientare mai multilaterală, spre 
zonele majore, a culturii noastre, Fără să ignorăm marile 
valori create anterior, aveam impresia că stilul culturii ro- 
mâne dinainte de primul război mondial era un «stil pro- 
vincial», insuficient în aria culturii universale. Problema 
generaţiei noastre a fost aceea a găsirii stilului major al 
culturii române: vream să ne spunem cuvîntul referitor la 
toate marile probleme ale lumii, să dăm răspunsul nostru 
ca reprezentanţi ai poporului român tuturor întrebărilor care 


' 768 


frămîntau lumea. Înfăptuirea acelui stil major al culturii 
noastre spre care tindeam a fost posibilă doar prin revo- 
luta socialistă. Într-adevăr, procesul ale cărui începuturi 
le-a trăit generaţia noastră în preajma anului 1920 își 
atinge momentul culminant acum. Numai marile posibilități 
create culturii în anii socialismului — și care n-au termen 
de comparaţie în trecut — sînt în măsură să explice acest 
fenomen, impresionant prin dimensiunile lui. Creşterea ori- 
ginalității culturii noastre e strîns legată de împrejurarea su- 
bliniată. 

Dorinţa care ne animă astăzi e aceea de a crea în limba 
noastră toate formele și mijloacele de cultură. Activitatea 
artistică si ştiinţifică se află în prezent într-un proces de 
diversificare. Sîntem în măsură să spunem că punctul de 
vedere al oamenilor de cultură și al savanților români se 
exprimă astăzi în toate marile dezbateri de idei pe plan 
internațional. Participăm la numeroase congrese, aducîndu-ne 
contribuţia în problemele cele mai diverse — contribuţie 
unanim apreciată pentru originalitatea ei. Ne spunem cu- 
vîntul în numeroasele noastre publicaţii de specialitate, care, 
fie şi numai prin varietatea lor, constituie un aspect eloc- 
vent al multilateralei efervescențe creatoare din interiorul 
țării. Aplicind consecvent principiile marxism-leninismului, 
anexindu-si domenii mereu noi ale cunoaşterii, diversificin- 
du-se, cultura noastră socialistă a devenit ceea ce numim o 
cultură majoră.“ 


POSTFATA 


Gindirea critică a lui Tudor Vianu a simţit de timpuriu 
nevoia unui cadru cultural larg; se poate spune chiar că 
ea începe să existe cu adevărat, ca formulă distinctă, în 
momentul în care îşi aşază obiectul Într-un asemenea cadru 
şi-l priveşte in sau din perspectiva lui. Lucrul poate fi 
observat de la primele lui cărți, Problema valorizării în 
poetica lui Schiller, Fragmente moderne, Dualismul artei. 
În ultima dintre ele, de pildă, tema este una estetică — ti- 
pologia artei — dar abordarea şi tratarea ei este făcută 
din unghiul şi în spiritul filozofiei culturii. Această ten- 
dință de a-și situa obiectul cercetării într-o perspectivă cul- 
turală amplă si de a-l raporta la datele — teoretice sau 
istorice — oferite de ea (si nu vocaţia speculativă, pasiu- 
nea teoretzantá) constituie cel dintii semn distinctiv al gîn- 
dirii lui Tudor Vianu, ea se află la originea. dimensiunii 
filozofice a scrisului său, pe care o particularizează de la 
început: atit cît este filozof, Tudor Vianu este unul al 
culturii. 

Devenită devreme spaţiu necesar funcționării gîndirii cri- 
tice, cultura trebuia să i se impună lui Vianu şi ca pro- 
blemă teoretică, ceea ce se întîmplă cu mult înainte de 
publicarea Filozofiei culturii (în 1944, cînd, dealtfel, nu 
face decit să tipărească textul litografiat al unui curs pre- 
dat între 1929 si 1935). Cultura fiind creaţie a omului, in 
prelungirea naturii sau împotriva ei, o teorie generală sau 
o filozofie a culturii implică o antropologie și o concepţie 

despre natură, fie şi în forma unor simple postulate. Funda- 
mentul antropologic al teoriei despre cultură a lui Vianu 
este ideea că omul se definește esențial prin aspiraţia la 
formă, prin „nevoia de a plasticiza“. Despre această as- 
piraţie el scrie undeva (Originea, evoluția şi funcțiunea 
operei de artă — curs din 1927-28 — p. 71) că „se 
confundă cu instinctul cel mai simplu și mai general al 
sufletului. În termeni psihologici, el coincide cu aspiraţia 
fiinţei noastre morale către unitate. Nevoia de a ne mín- 
tui din arbitrar, incoerent, e nevoia care se confundă cu 
însuși principiul conștiinței noastre.“ Preocuparea antropo- 
logică produce cîteva texte pe care le vom analiza în acest 
studiu, dar niciodată Vianu nu va mai coborî atît de adînc 
în încercarea de definire a omului ca în aceste propoziţii, 
al căror sens îl vom regăsi în scrierile lui de estetică gi de 
filozofie a culturii. La fel de sumară este și ideea lui de 
natură: natura este pentru Vianu datul cosmic inform 
sau rudimentar organizat, pe care omul creator il trans- 
formă în sensul exigenţelor sale sau căruia îi opune o nouă 
realitate, eterogenă (aflăm la filozoful culturii si la este- 
tician amîndouă aceste înțelegeri ale raportului dintre cul- 
tură şi natură, ca si încercarea de a le concilia). 

O altă noțiune, în schimb, devine la el obiect al unui 
interes insistent, care durează de la Problema valorizării în 
poetica lui Schiller pînă la Tezele unei filozofii a operei 
(vezi și bilanțul din Prefaţa autorului la Introducere în 
teoria valorilor) : noţiunea valorii. Cum se explică această 
preocupare pentru o temă care, la Vianu, este totuși una 
derivată sau, mai exact, subordonată temei culturii? Tre- 
cerea în prim-plan a problemei valorii este caracteristică 
întregii filozofii a culturii de după Nietzsche. A contribuit 
la aceasta şi un anumit climat teoretic, în care cercetarea 
aprofundată a valorii a dus la constituirea unei noi disci- 
pline filozofice, axiologia, cu direcţii proprii, care n-au în- 
cetat să se diversifice si să se îmbogăţească; si nu în ulti- 
mul rînd, un anumit climat general de epocă, de criză a 
structurilor sociale, politice, culturale şi deci a valorilor pe 
care acestea le reprezentau. Tudor Vianu a împărtășit deo- 
potrivă preocuparea axiologică a diverselor şcoli filozofice 
(mai ales germane) şi neliniştea epocii sale pentru soarta 
valorilor. Reflecţiile lui apar fie în scrieri avînd altă temă 


(Spiritul nou în estetică, Filozofia culturii, Estetica ș.a.) 
fie în lucrări de axiologie independente (Originea gi valabi- 
litatea valorilor, Introducere în teoria valorilor). Deosebi- 
rile sint, în unele privințe, mari şi se datoresc mai ales 
adaptării la problematica scrierii respective de estetică sau 
de filozofia culturii. Schimbare a punctului de vedere, re- 
veniri, contradicții chiar — toate dovedesc apoi că ne aflăm 
în prezența unei căutări (şi nu a simplei preluări a uneia 
dintre teoriile existente), ale cărei rezultate, discutabile în 
anumite puncte, sînt solidare cu concepţia generală a auto- 
rului. Înainte de a vedea consideraţiile despre valori din 
studiile de filozofia culturii, să analizăm teoria axiologică 
propriu-zisă, expusă în Introducere în teoria valorilor şi în 
„schița“ ei parţială, Originea si valabilitatea valorilor. Să 
reținem mai întîi că ceea ce leagă toate textele despre 
valori ale lui Vianu, independente sau integrate scrierilor 
de estetică și filozofie a culturii, este propoziţia cu caracter 
de principiu după care „valoarea este obiectul unei do- 
rințe“, punct de plecare şi al /ntroducerii în teoria valo- 
rilor. 

Nouă e aici, în primul rînd, încercarea de a defini mai 
clar ce trebuie înţeles prin „obiect“. Valoarea — aflăm — 
este obiect al conştiinţei, cum sînt şi imaginea, abstracţiu- 
nea sau afectul, toate formînd o clasă distinctă de aceea 
în care intră dorinţa, reprezentarea, gîndirea şi simţirea, 
care sînt „acte“ ale conştiinţei. Și unele şi altele sînt „ma- 
nifestări ale conştiinţei“, cu deosebirea că actele sint ma- 
nifestări în care „eul se simte lucrind^, „fie că supune 
unei transformări materialele sale preexistente, fie numai 
că străbate o anumită durată pini în clipa cînd lucrarea 
conştiinţei poposeşte într-un obiect“, iar obiectele — toate 
acele manifestări ale conştiinţei în care „eul se 
resimte pasiv, în înțelesul că orice activitate a 
încetat îndată ce conştiinţa le înregistrează“. O activitate 
a conştiinţei are loc şi în cazul obiectelor, dar nu pentru 
producerea, ci numai pentru cuprinderea lor. Altfel spus, 
moduri de activitate ale conştiinţei sînt numai actele, prin 
care se realizează, între altele, şi cuprinderea obiectelor, aces- 
tea din urmă nefiind manifestări ale conştiinţei în sensul 
de exteriorizări ale ei. „Obiectele sînt cuprinse de acte, nu 
sînt create de ele“, fixează Vianu ideea, respingînd explicit 


n———————————!—————— UU - 


| poziţia kantiană după care obiectul ar fi produsul actului 
| de conștiință. Între acte și obiecte există nu o relație func- 
țională, ci numai o corelaţie, în sensul că unui act de con- 
ştiinţă îi corespunde un obiect anume, mai exact, că re- 
prezentarea cuprinde imagini, gindirea cuprinde abstracțiuni, 
simtirea cuprinde afecte, dorința cuprinde valori. Cum însă 
în realitatea conștiinței cele patru specii de acte, ca si cele 
i patru specii de obiecte, se întrepătrund, încît numai teo- 
retic pot fi separate, ele se pot înlocui reciproc în cu- 
prinderea celor patru specii de obiecte, sînt deci alterna- 
i bile. Dar fiecare poate cuprinde adecvat numai obiectul 
corelativ (gindirea -— abstracțiuni, dorința — valori etc): 
„cînd uñ act de conștiință se îndreaptă asupra unuia din 
obiectele incorelative, el nu poate cuprinde decît ceea ce 
acesta din urmă conține ca obiecte. corelative, adaptate la 
structura obiectului incorelativ^. Şi mai clar: „Pot privi, 
aşadar, din unghiul oricărui act către orice obiect al con- 
științei, dar nu văd decît ceea ce actului respectiv i se 
poate arăta, ceea ce el poate aprehenda“. De exemplu : cînd 
reprezentarea se îndreaptă asupra abstracţiunilor (obiecte 
proprii gîndirii), rezultă schemele („cu care operează toate 
ştiinţele“) ; cînd ea vrea să cuprindă valoarea, cuprinde, de 
fapt, numai imaginea coadaptată la structura valorii, gi re- 
zultatul este mitul; tot așa, gândirea nu cuprinde valoarea 
| propriu-zisă, ci abstracțiunea coadaptată cu ea, pe care 
l o transformă în predicat al unei judecăți (de valoare) sau 
| subiect al unei judecăţi (despre valoare): „acest tablou 
| este frumos“ sau „frumosul este contemplabil*. Ceea ce în- 
seamnă (și observaţia trebuie să prevină împotriva tendin- 
| tei de a înţelege simplist raționalismul lui Vianu) cá jude- 
căţile de valoare rezultă dintr-o cuprindere inadecvată a 
valorii (pentru că este executată de gîndire); pe de altă 
parte, cuprinderea valorii de către dorință (singura adec- 
vati) nu poate fi exprimată teoretic, pentru că numai gîndi- 
rea teoretzeazi ; depăşirea impasului este totuși posibilă 
(pentru că alternanța actelor de conştiinţă este reversibilă), 
$i anume prin pendulare între gîndire gi dorinţă. 

Un pas mai departe în articularea concepției sale axio- 
logice face Vianu examinînd raportul dintre valori şi bu- 
nuri, care sînt suporturi ale valorii. Mai întii, el distinge 
ceea ce am putea numi două stări de existenţă ale valorii: 

valori pure, adică „fără nici o conexiune cu un suport 
concret“, şi valori încorporate în lucruri, ființe sau fapte, 
care prin aceasta devin bunuri. Primele sînt „obiecte (in 
sensul arătat, n.n.) categoriale, a căror expresie în limbă 
este totdeauna un substantiv“ (sînt deci ,valori-substantive") ; 
celelalte denumesc însușiri ale bunurilor (,valori-adjective"). 
Acestea din urmă ar fi concretizarea celor dintii: „valorile- 
adjective sînt expresia valorilor-substantive". Raportul de 
subordonare e accentuat prin afirmarea anteriorităţii pri- 
melor : ,valoarea-substantiv este totdeauna antecedentul va- 
lorii-adjectiv“. 

Susţinînd existenţa valorilor pure, Vianu respinge punctul 
de vedere empirist şi relativist, după care valorile apar 
numai în forme particulare şi variabile, legare adică de 
obiecte si dorințe concrete ; afirmînd anterioritatea valorilor 
pure, el combate nominalismul axiologic, care le consideră 
concepte rezultate din generalizarea experienţelor axiologice 
particulare, deci derivate din acestea. Să vedem argumen- 
tele. Particularitatea şi variabilitatea sînt termeni care nu 
pot fi pîndiți decit în corelație cu generalitatea și perma- 
nența, aminteşte Vianu. „Afirmarea existenței valorilor par- 
ticulare și variabile implică deci pe aceea a valorilor ge- 
nerale și permanente, specificate în forma celor dintii.“ 
Prin urmare, „dacă relativismul constată că valorile apar 
în forme particulare si variabile, el ar trebui să recunoască 
implicit existenţa unor valori generale și permanente, adică 
a unor valori pure, care, în anumite condiții, se particu- 
larizează și variază“. Sustinind existența unei particularități 
$ variabihtig în sine, absolute, relativismul se așază pe o 
poziție absurdă. Argumentul logic e folosit şi împotriva 
nominalismului axiologic: „Un lucru nu poate fi cuprins 
ca bun decît în raport cu o valoare. Valorile sînt condiția 
existenţei bunurilor. Fără prezenţa în conștiință a valorilor, 
unele lucruri n-ar putea fi înregistrate ca bunuri.“ Așadar, 
nu experienţa bunurilor o condiționează pe aceea a valo- 
rilor, ci, dimpotrivă, „experiența valorilor o condiționează 
pe aceea a bunurilor“. Dacă noțiunea de „bun“ o implică 
pe aceea de valoare, nu s-ar putea totuși concepe valoarea 
ca un rezultat al experienței lucrurilor, că adică „trăind 
într-un anumit mediu de lucruri și persoane, experimentind 
anumite raporturi morale şi sociale, conștiința ar resimţi 

cum la un moment dat se degajează pentru ea semnificaţia 
anumitor valori“ ? Nu, răspunde Vianu, fixat acum pe 
poziția unei logici rigide, neistorice şi nedialectice, pentru 
că astfel ar însemna să admitem posibilitatea trecerii „de 
la indiferență la valoare“, presupunere la fel de eronată 
ca și aceea „care ar pretinde că ideea de lumină s-ar forma 
din experienţa întunericului“, 

Acesta mi se pare a fi punctul cel mai problematic si 
totodată nucleul concepţiei axiologice a lui Tudor Vianu: 
originea şi modul de existență al valorii. Chestiunea e discu- 
tată in mai multe rînduri înainte de Introducere în teoria 
valorilor și primește soluţii diferite. În Filozofia culturii 
totalitatea valorilor e definită ca o lume ideală autonomă : 
„lumea valorilor este o lume originală“, pentru că, „privită 
ca întreg, nu poate fi înțeleasă prin dependență de vreuna 
din categoriile realității“ ; „Cultura este pentru noi creaţie 
de valori si resubiectivare a acestora. Ambele aceste acte 
sînt însă nu numai acte spirituale, dar și acte autonome și 
anticipatoare faţă de realitate, Mult timp mai înainte ca reali- 
tatea să devie primitoare pentru anumite valori, spiritul 
omenesc le afirmă și încearcă să le introducă în realitate.“ 
Pe scurt, „valorile anticipează realizarea“. În Estetica valo- 
rile sînt înţelese în spirit kanüan: „Valorile sînt categorii 
ideale, prin subsumare la care datele brute ale existenţei se 
transformă în bunuri. Epistemologia mai veche cunoștea 
numai categorii ca forme ale conștiinței prin care impresiile 
confuze primite de la realitate se organizează si devin 
date ale experienţei existenţiale. Dar alături de acestea 
există bunurile. Cum apar ele în conștiință ? Prin intervenția 
unei alte clase de categorii decît acelea de care vorbise 
Aristotel şi Kant, si anume prin categoria valorilor“; 
„Considerate ca nişte categorii, se cuvine a recunoaşte va- 
lorilor o pură existență ideală“. Mai complexă şi mai 
dinamică este înţelegerea valorii în Originea și valabilitatea 
valorilor. Respingind deopotrivă relativismul psihologist şi 
autonomismul, Vianu propune definiția cea mai interesantă 
din cite găsim la el, pe care însă din păcate n-o dezvoltă 
și n-o clarifică suficient: „Valoarea este pentru noi ex- 
presia unei anumite posibilități, a posibilităţii unei adaptări 
satisfăcătoare între lucruri şi conştiinţă. Cine resimte o 


valoare realizează această adaptare. Cine o doreşte încearcă 
s-o realizeze. Cine n-o dorește și n-o resimte n-a realizat-o 
încă, dar o poate realiza în momentul în care condiţiile 
adaptării vor fi date. Oamenii sînt mereu alţii, nevoile 
lor se pot schimba şi obiectele care să le satisfacă pot să 
dispară sau să se ascundă. Rámine într-acestea ceva perma- 
nent, şi anume valoarea, ca expresia ideală a unui acord 
între eu si lume care poate fi oricînd realizat.“ Importantá 
este aici, în primul rînd, înţelegerea valorii ca expresie a 
unei relații, a unui acord între eu și lume realizat prin 
adaptare ; „lumea“ nu mai este doar un material amorf, 
pasiv, asupra căreia se aplică marca valorii, ca un cadru 
care o organizează și-i acordă semnificaţie, ci este ea însăşi 
factor activ în relația cu conștiința. Împotriva relativismu- 
lui psihologist, care, afirmînd originea subiectivă a valorii, 
limitează valabilitatea acesteia la o individualitate si la 
un moment dat, Vianu e de părere că valorile pot avea o 
origine subiectivă, dar că valabilitatea lor depăşeşte subiec- 
tivitatea. Mai întîi, observă el, actul de a resimți o valoare 
şi acela de a-i recunoaște o valabilitate generală nu se 
anulează reciproc, cum cred psihologiştii, care susțin că o 
valabilitate mai largă capătă valorile numai printr-un act 
mediat, teoretic, de generalizare, care le transformă în nişte 
scheme goale. Pentru Vianu, recunoașterea unei valabilitàti 
mai largi valorii este un act spontan, ca și acela al resim- 
rri ei și solidar cu el, nu posterior. Apoi, în acord cu 
definiția citată a valorii, el formulează replica următoare : 
„în cel mai particular sentiment al valorii [...] există ceva 
tipic și reprezentativ. Cine descoperă o valoare nouă, o 
valoare pe care nimeni n-o resimţise Înainte, execută un 
act cu semnificație umană generală, pentru că statuează 
exemplul unui acord care poate fi căutat si realizat în viitor 
de oricine.“ 

Ceea ce nu lámureste Vianu este cauza şi cadrul relației 
necesare între conștiință si lume şi, totodată, condiţia de 
principiu care face posibilă generalizarea acestei relații şi a 
valorii : altfel spus, caracterul social al valorii. Cum vom 
vedea, în concepţia despre cultură a lui Vianu această 
înțelegere asocialá a valorii este corectată, dar în axiología 
lui ea constituie aspectul cel mai vulnerabil. În Introducere 
în teoria valorilor, scrierea cea mai importantă a autorului 

în materie, la a cărei analiză revin, este abandonată ideea 
valorii ca expresie a unei relaţii între eu şi lume (din 
Originea şi valabilitatea valorilor), ca şi aceea (din Estetica) 
a valorii ca o categorie (alta. decir cele kantiene, ale cu- 
noaşterii) a conştiinţei, în favoarea unei concepţii apropiate 
de cea autonomistă, respinsă în Originea $i valabilitatea 
valorilor (e drept, cu mai puţină insistență decît cea psi- 
hologică). Propoziția lui N. Hartmann: „Valorile sînt con- 
dițiile posibilității bunurilor“, citati în Originea., este 
aproape identică cu aceea pe care o scrie Vianu însuși 
acum : „Valorile sint condiția existenței bunurilor“. Dife- 
renje de concepție există totuși. Cele mai însemnate privesc 
statutul valorii şi raportul ei cu dorința. După autonomişti, 
valorile sînt anterioare dorințelor: dorim (să cunoaștem 
adevărul, să ne bucurăm de frumuseţe etc.) pentru că există 
valoarea adevărului, a frumosului etc. Aşadar, valoarea tre- 
zeşte şi orientează dorința. După Vianu, raportul e invers: 
dorinţa anticipează valoarea. Nu numai pentru că „valoarea 
este, în evoluția filogenetică, o cucerire relativ tirzie a 
conștiinței apetente“, dar dacă dorințele ar fi efectul valo- 
rilor ar însemna ca toate să aibă o semnificaţie axiologică. 
Or, multe rămîn simple apetente obscure, apropiate de 
instinctele din care se dezvoltă toate dorinţele, neajungînd 
pînă la obiectele lor, valorile. Cît despre statutul valorilor, 
Vianu refuză concepţia autonomistă că ele ar fi nişte 
esențe de felul ideilor platoniciene, însă, de fapt, nu este 
departe de această concepție. Căci pentru el valorile for- 
mează o zonă intermediară între conștiință și lucruri, au- 
tonomă, independentă față de amîndouă: conștiința nu le 
creează, ci numai le cuprinde, prin actele de dorință, ca 
pe nişte obiecte corelative acestora („Obiectele sînt cuprinse 
de acte, nu sînt create de ele“); lucrurile devin bunuri prin 
raportarea la categoria valorii (,Valoarea-substantiv este 
totdeauna antecedentul valorii-adjectiv sau al acelor lucruri, 
ființe sau fapte determinate prin însuşirile denumite de 
valorile-adjective si care, din această pricină, pot fi de- 
numite bunuri“ ; mai mult încă, „valorile sînt niște obiecte 
ale conștiinței, care pot fi cuprinse de actele de dorinţă, 
independent de conexiunea lor cu anumite lucruri, adică 
cu acele suporturi concrete ale lor cărora le-am dat numele 
de bunuri“). Concepţia axiologicá a lui Tudor Vianu este 


în fond platoniciană, de un platonism fără metafizică. Locul 
cerului platonician ca sediu al ideilor e luat de „mediul 
axiologic“, al cărui autor este omul însuși: „Prin lucrarea 
tuturor creatorilor, prin tehnică gi prin artă, prin opere 
de artă și prin instituţii, prin codificări și prin ritualuri, 
ne înconjurăm cu un mediu axiologic condijonal, care 
restringe cu mult libertatea noastră de a valorifica personal 
şi chiar pe aceea de a găsi valori noi“ (Originea $i valabi- 
litatea valorilor). În forma lui concretă, de valori íntrupate, 
el este „spaţiul social“, în care trăiește omul, constituit de 
totalitatea operelor de cultură sau de civilizaţie (pentru 
Vianu un termen îl include pe celălalt sau este sinonim 
cu el): „Toate aceste opere la un loc alcătuiesc civilizaţia 
omenească, adică produsul întregii activităţi a omului în 
vederea satisfacerii dorințelor sale. Civilizaţia este suma 
operelor“ (Tezele unei filozofii a operei). „Mediul axiolo- 
gic“ este noțiunea-cheie a teoriei despre valori a lui Vianu. 
El afirmă, am văzut, existenţa şi a unor valori „pure“, 
pe lîngă cele încorporate în opere, şi anterioritatea lor faţă 
de acestea, dar nu duce speculaţia pînă la capăt. Refuzind 
să vadă în ele esențe autonome sau generalizări ale expe- 
rientelor axiologice particulare, le conferă un statut incert, 
Vorbind însă de originea lor, el o face să coincidă cu aceea 
a culturii sau sugerează cel puţin acest lucru. Valorile (în 
sens generic : adevărul, binele, frumosul etc.) apar odată 
cu omul, ca și cultura: „Oricât de adînc am cobori în 
istoria culturii omenești, nu aflăm nici o epocă în care 
omul să nu fi găsit utilitatea, vitalitatea, legalitatea, pu- 
terea politică, adevărul, frumosul, binele și sacrul ca niște 
valori permanente ale conștiinței lui“. Sau (în Estetica), 
referindu-se numai la artă: „O societate lipsită de activi- 
tate artistică este ceva cu neputinţă de găsit, atît în trecutul 
istoric și preistoric, cit si în prezentul etnografic“. Dincolo 
de momentul apariţiei artei nu se mai poate descoperi (sau 
presupune) decît un „instinct artistic“, din care s-au dez- 
voltat, paralel și condiționîndu-se reciproc, dorința de formă 
„frumoasă“ și operele „frumoase“ si deci — ra rezultat al 
acestor două prelungiri ale datului natural originar („factorul 
ireductibil^) care este instinctul artistic — valoarea. Același 
lucru s-ar putea spune despre toate valorile culturii, anume 
că au apărut şi s-au consolidat ca urmare a manifestării şi 

condiționării reciproce a dorințelor (nevoilor, aspirațiilor) 
şi activităţilor creatoare. Anterioritatea valorilor față de 
bunuri poate fi sustinută pentru stadii ulterioare, cînd există 
un mediu axiologic si un sistem de valori constituit. Dacă 
Vianu o afirmă în teză generală este pentru că el gîndeşte 
întotdeauna (nu numai ca axiolog) ca un om instalat în 
interiorul universului culturii, al mediului axiologic. De aici 
un Oarecare statism sau o mișcare pe spaţii mici, în jurul 
unor puncte fixe. Asa, de pildă, istoria valorilor ar fi 
explicabilă prin alternarea actelor care le cuprind: „Dacă 
idealul de frumusețe al evului mediu este altul decît acela 
al Renaşterii, împrejurarea nu provine din inexistența unui 
frumos pur, ci din aceea că această valoare pură este sesi- 
zată mereu din alte unghiuri, în alte dispoziţii ale spiritului, 
de fiecare dată prin alte acte ale lui“. Nu numai actele 
conștiinței (dorința, reprezentarea, gîndirea si dorința) sînt 
alternante, dar şi diferitele feluri de dorinţe, de acte de- 
ziderative, cărora le sînt corelative anumite valori. Aceste 
din urmă acte sînt numite de aceea subalternante. Actul 
deziderativ economic se poate îndrepta asupra valorii este- 
tice (care nu-i este corelativă), actul estetic asupra valorii 
economice sau morale etc. Ca si în cazul actelor de con- 
ştiinţă din categoria mai generală (dorința şi celelalte), 
rezultatul este cuprinderea numai a valorilor care le sînt 
corelative si care sint conexate cu valoarea incorelativă 
asupra căreia ele se îndreaptă : actul valorificator economic, 
de exemplu, nu cuprinde într-un tablou decît valoarea 
economică a lui, 

Am examinat mai insistent ideea lui Vianu despre relația 
valoare-conştiință pentru cá nu este una care să ni se 
impună ca evidenti si pentru cá el însuşi îi acordă locul 
central în teoria axiologicá din Introducere în teoria valo- 
rilor. O altă relație constitutivá pentru statutul valorii este 
aceea dintre valoare si lucruri. Vianu moderează tendința 
(consecință a autonomismului) de a le separa în chip radical 
(„completă eterogenie“), descoperind o punte de trecere în 
structura lucrului însuşi. O bucată de piatră, de pildă, nu 
apare conștiinței ca un bun economic decît pentru că ea 
are o structură rezistentă si friabilă, în același timp. În 
general, „lucrul trebuie să aibă o anumită structură pentru 
ca spiritul să poată cuprinde valoarea în el“. Un lucru nu 


devine un bun (adică un lucru înzestrat cu valoare) prin 
simpla valorificare subiectivă şi arbitrară. „Actul valorifi- 
cator pornește totdeauna de la datele obiective ale struc- 
turii“, el nu atribuie, ci recunoaşte valoarea : „Anumite lu- 
'cruri sint deci bunuri chiar înainte ca actul valorificator 
să le,cuprindá ca atare. Dorinţa descoperă bunurile, nu le 
creează“. Ceea ce este adevărat, cu condiţia să judecăm 
din interiorul unui mediu axiologic existent $i să nu ne 
întrebăm cum au devenit anumite lucruri bunuri. Ar trebui 
atunci să ne răspundem că structura lor n-a fost suficientă, 
că a fost nevoie de raporturi îndelungate ale omului cu 
natura, adică de o practică socială însumată, pentru ca 
datele acestor structuri să devină calități. 

Ideea cea mai importantă şi, dacă nu cea mai filozofică, 
în orice caz cea mai frumoasă a lui Vianu în legătură cu 
relația valoare-lucruri este aceea a adîncimii pe care o con- 
feră prezenţa valorii. Lucrurile indiferente axiologic sînt 
superficiale, bunurile sînt adînci ; primele sînt pentru con- 
știința noastră nişte suprafețe rezistente, celelalte absorb 
dorinţa, o atrag spre adîncimea lor: „Nu este vorba, de- 
sigur, de adincime ca dimensiune spaţială, ci de o adincime 
ontologică, adică de un mod de a fi al lucrurilor pe care 
îl exprimăm printr-un simbol spaţial“. Si o expresie mai 
sugestivă, aproape lirică, a acestei deschideri de perspectivă 
pe care altfel studiul riguros și concentrat care este Intro- 
ducere in teoria valorilor n-o prea oferă: „O lume alcătuită 
exclusiv din lucruri ar fi o lume fără perspective, fără 
ecou, fără profunzime, aga cum este oarecum universul or- 
bilor din naștere, operaţi de curînd. O astfel de imagine a 
construit pozitivismul, făcînd din lume ansamblul situat 
într-un Singur plan al tuturor senzaţiilor coexistente şi suc- 
cesive. În icoana unei astfel de lumi, bunurile şi valorile, 
-adică lucrurile adînci şi adîncimea lucrurilor, nu ocupă nici 
un loc. Universul poziüvist este un univers superficial." 

Spuneam cá raportul dintre valoare şi conştiinţă ocupă 
locul central în concepţia lui Vianu. Pe baza lui sînt defi- 
nite şi caracterele valorilor. Cel dintii este obiectivitatea 
lor, pe care Vianu o numeşte (folosind termenul în sens 
etimologic) excentricitate : valorile sînt cuprinse de conștiință 
ca nişte „structuri exterioare conștiinței însăși“. Excentrice 

sînt și abstracțiunile, conceptele, de pildă, dar acestea sint 
si izolate de conștiință, în vreme ce valorile sînt solidare 
cu ea. Asa se explică faptul că lumea abstracţiunilor este 
indiferentă, pe cînd în lumea solidară a valorilor conştiinţa 
se mișcă „agitată de palpitația continuă a dorinţei“. Distinc- 
ţia e valabilă şi pentru conceptele de valori (ideea de ade- 
văr, bine, frumos etc.) si valorile însele, 

Alt caracter al valorilor este generalitatea lor. În suspi- 
nerea ei Vianu reia argumentagtia (pe care am văzut-o) 
din Originalitatea şi valabilitatea valorilor, cu un ton mai 
patetic și cu deplasarea accentului de pe „relație“ pe 
„obiect“ : „O valoare nu este dată decît pentru o dorinţă, 
fie ea oricît de individuală, dar în momentul în care o 
cuprinde conștiința postulează în valoare obiectul posibil 
al unei multiplicități de dorinţe identice, a toralităţii do- 
rintelor identice. [...] Nu sîntem niciodată cu totul solitari 
în actele noastre valorificatoare. În zarea oricărei valori 
se lămureşte putinţa unei solidarizări umane.“ Și în acest 
punct valorile se deosebesc de concepte: acestea sînt gene- 
rale în raport cu lucrurile particulare pe care le subsumează, 
valorile în raport cu conștiințele care le cuprind. Concep- 
tele trimit în primul rînd spre lucruri, valorile — spre om. 
„În perspectiva conceptelor se desemnează, așadar, lucrurile 
particulare însumabile ; în perspectiva valorilor se lămuresc 
conştiințele coincidente prin actele lor de dorință“, scrie 
Vianu, întărind ideea solidarizării umane sub semnul va- 
lorilor. Dacă actele de dorință corelative există, orice con- 
ştiinţă poate să cuprindă orice valoare, prin urmare în 
principiu toare valorile sînt la fel de generale. Practic însă 
numărul conștiințelor deziderative față de anumite valori 
variază după epoci şi grupuri sociale și chiar în interiorul 
conștiinței individuale o valoare poate ocupa un loc mai 
mare decît altele. Această variaţie în fapt a valorilor de- 
termină volumul lor, care poate fi mai mare sau mai mic, 
dar care nu anulează generalitatea de drept a tuturor valo- 
rilor, căci, „chiar cuprinzindu-le intermitent sau rar, conști- 
ința deziderativă afirmă în ele obiectul virtual al tuturor 
actelor de același fel“. Faţă de această prezență inegală a 
valorilor în conștiința noastră putem rămîne pasivi, ac- 
ceptind fatalitatea limitelor noastre, sau putem reacționa, 
încercînd să cuprindem toate valorile — sau cit mai multe. 


Oamenii care izbutesc acest lucru sînt aceia care „au rea- 
lizat maximum de umanitate“ în ei. 

O idee care nu poate fi primită fără discuţie este aceea 
a gradulității valorilor, adică a aşezării lor într-o ierarhie 
după “importanţă. Discutabilă nu este afirmația că „există 
valori mai mult sau mai puţin importante“, ci teza că acest 
rang relativ este o calitate primară a valorii, un dat imuabil, 
pe care conştiinţa îl acceptă spontan, odată cu valoarea 
pe care o cuprinde, ca pe un element implicit al acesteia: 
„Cine cuprinde, de pildă, valoarea morală o cuprinde, 
în acelaşi timp, ca pe o valoare mai înaltă a spiritului. Cine 
cuprinde valorile vitale sau economice le cuprinde ca pe nişte 
valori mai puţin înalte.“ Propoziţii greu de acceptat, pentru că 
în realitate scara de valori se modifică după epoci şi 
grupuri sociale (lăsînd la o parte, ca mai puţin semnifi- 
cative, variațiile individuale); iar dacă anumite valori 
ocupă, pentru lungi perioade din istoria umanității, locuri 
privilegiate în ierarhie, acesta este un fapt rezultat din 
practica valorilor, din relaţia lor cu interesele fundamen- 
tale ale omenirii, nu din natura lor. Dacă Vianu gîndeşte 
altfel e pentru că el se aşază, şi de această dată, într-un 
mediu axiologic dat, de unde priveşte valorile ca pe nişte 
entități, dispuse într-o ordine a importanţei determinată și 
de propriile lui preferințe. Considerarea valorilor drept en- 
tităţi (pe care am discutat-o mai sus) apare cu toată clari- 
tatea în stabilirea criteriilor după care ele pot fi grupate, 
formînd un sistem riguros, Aceste criterii sînt: suportul, 
înlănţuirea şi ecoul valorilor. Primul se referă la raportul 
valoare-lucru, al doilea la raporturile dintre valori, ultimul 
la raportul valoare-conştiinţă. După ce reamintește teza 
valorilor pure, el adaugă că „nu orice valoare se poate 
conexa cu orice suport concret“ și că „în cuprinderea va- 
lorilor este dată şi indicaţia felului de suport concret cu 
care ele se pot conexa“. Valorile sint deci personale, cînd 
pot fi conexate numai cu persoana umană, cum e, de pildă, 
caritatea, sau reale, cînd suportul lor e un lucru, ca în 
cazul valorii economice a comestibilităţii ; suportul valorilor 
poate fi, de asemenea, material sau spiritual. Faţă de su- 
portul ei, valoarea se poate afla înrt-un raport de aderență 
sau de libertate, 

Al doilea criteriu: sînt valori care ajută la realizarea 
altora ; primele sînt valori-mijloace, celelalte — valori- 
scopuri ; acestea din urmă pot fi relative sau absolute ; pe 
de altă parte, valorile sînt, după cum pot fi însumate sau 
nu în structuri axiologice mai largi, integrabile, neintegrabile 
sau integrative. Susținerea, acestor categorii trezeşte aceeaşi 
obiectie ca şi gradualitatea valorilor. 

În sfârşit, după cum răspund „celor două sensuri posibile 
ale dorințelor noastre“, valorile sînt perseverative sau am- 
plificative (unele „garantează perseverarea subiectului dezi- 
derativ", celelalte aduc „sporirea forţei şi conţinutului spi- 
ritual al conştiinţei“). 

Atributele stabilire pe baza celor trei criterii sînt tot 
atîtea coordonate ale unui sistem al valorilor, faptul că o 
valoare posedă unele sau altele dintre aceste caracteristici 
îi conferă un anumit loc în tablou si, totodată, relevă 
raționalitatea ei, e drept, parţială, pentru că „raționalitatea 
valorilor, adică ansamblul coordonărilor din a căror încru- 
cigare se precizează natura şi locul fiecăreia într-un sistem 
general, nu istovește structura valorii. Înlăuntrul suprafeţei 
raţionale a fiecărei valori se ascunde nucleul ei irațional. [---] 
Ceea ce cuprinde dorința în centrul oricăreia dintre valori 
rămîne o dată unică, incomparabilă, ireductibilă.“ Ideea 
că în esenţa ei valoarea e ceva nedefinibil (că nu putem 
defini, de pildă, ce este frumosul în sine) o întîlnim gi în 
alte texte ale lui Vianu (mai pe larg expusă, în Filozofia 
culturii). Nouă şi importantă aici, în Introducere în teoria 
valorilor, este străduința de a extinde cunoaşterea raţională 
a valorii, de a cuceri prin gîndire tot ce poate fi cucerit 
din natura valorii, limitînd iraţionalul la nucleul ei. Este 
poziţia unui rajgonalism care nu ignoră marginea posibi- 
lităților sale, dar nici întinderea lor, poziţie afirmatá de 
Vianu în prefața la Aria prozatorilor români: „Prezenţa 
iraţionalului în lume nu trebuie să demoralizeze inițiativele 
raţiunii. Faptul că fenomenul literar este poate ireductibil 
în ultima lui adincime nu trebuie să ne împiedice a-l reduce 
atîta cît putem.“ 

Pe baza atributelor amintite Vianu stabileşte „sistemul 
rațional al valorilor“ și, separat, ierarhia lor, discutabilă 
în principiile şi în configuraţia ei. lati principiile, care 
nu sînt decît formularea preferințelor axiologice spontane : 


1. Valorile personale sînt superioare valorilor reale; 2. Va- 
lorile spirituale sînt superioare celor materiale ; 3. Valorile 
aderente sint superioare celor libere ; 4. Valorile scopuri sint 
superioare valorilor mijloace ; 5. Valorile amplificative sînt 
superioare celor perseverative ; 6. Valorile integrabile sînt 
superioare celor neintegrabile ; 7. Valorile integrative sint 
superioare celor integrabile ; 8. O valoare este superioară 
față de alta cu atîtea trepte cîte temeiuri de superioritate 
posedă în structura ei şi după cum temeiul superiorității ei 
aparţine unei calități mai înalte conform ordinii stabilite 
mai sus (personalitate, spiritualitate, aderență, scop, am- 
plificare, integrabilitate, integrativitate). Niciodată n-a arátat 
Vianu atîta spirit clasificator ca în stabilirea acestor prin- 
cipii şi în analiza (aproape dragomiresciană !) a diferitelor 
valori în funcţie de ele. Iată şi ierarhia rezultată astfel : 
1.: valoarea economici; 2. valoarea vitală; 3. valoarea 
juridică ; 4. valoarea politică ; 5. valoarea teoretică ; 6. va- 
loarea estetică; 7. valoarea morală; 8. valoarea religioasă. 
Gradul de importanţă creşte de la 1 spre 8. Cu toată 
rigoarea aplicării principiilor, ierarhia rămîne arbitrară atita 
vreme cît definirea valorilor (ca personale, reale, scopuri, 
mijloace etc.) şi ordinea importanţei atributelor, prin ur- 
mare principiile, nu se impun în întregime ca evidente. 

Ansamblul acestor valori este, aşadar, un sistem, şi 
anume, după Vianu, un sistem închis în ce priveşte struc- 
tura lui şi deschis dacă ne referim la conținuturile care 
umplu această structură: nici o clasă de valori nu s-a 
adăugat în decursul istoriei omului şi a culturii celor opt 
arătate şi e deci de presupus că nu se va adăuga nici în 
viitor, dar formele în care s-au realizat aceste valori s-au 
înmulțit și diferențiat mereu. Un exemplu: „Astăzi ca şi 
cu milenii în urmă omul caută frumosul, dar formele pe 
care el le găsește astăzi sînt cu mult mai numeroase și 
mai variate decît în trecut“. Compararea artei moderne 
cu cea primitivă este edificatoare: „În vechile cadre sta- 
tornice ale esteticului, conținutul s-a diferențiat și s-a mul- 
tiplicat într-o considerabilă măsură“. „lar ceea ce s-a în- 
timplat în trecut este sigur cá se va întîmpla si în viitor“, 
și nu numai În ce priveşte valoarea estetică — conchide 
Vianu. Ideea este a sporirii continue a mediului axiologic, 
a îmbogățţirii nelimitate a sumei operelor de cultură si 

civilizație, într-un cadru general stabil, alcătuit de clasele 
de valori (adevărul, frumosul, binele etc.) si exprimind sta- 
bilitatea conştiinţei umane si a fundamentelor culturii. 
Aceasta este, dealtfel, ideea care conduce gîndirea lui Tudor 
Vianu ca filozof al valorilor şi al culturii. Notele specifice 
ale concepţiei expuse în Introducere în teoria valorilor 
vin din accentul pus pe stabilitatea cadrului axiologic. ge- 
neral: obiectivitatea valorilor (apărată deopotrivă de su- 
biectivismul kantian şi de cel psihologic), autonomia şi gene- 
ralitatea lor (susținută împotriva .relativismului, într-un fel 
care ne îngăduie să vorbim de platonism, fie şi ametafizic), 
înțelegerea fiecăreia ca o structură complexă și a tuturor 
ca formînd un sistem dat odată cu omul şi cu începuturile 
culturii — toate acestea (si tot ce am reţinut în analiza 
făcură pînă aici) sînt elemente ale unei demonstraţii teore- 
tice coerente avînd drept ţintă ideea permanenţei valorilor, 
a stabilității tiparelor ideale în care se realizează actele 
creatoare, mereu altele, ale omului gi a stabilității cadrului 
ideal („scheletul“ mediului axiologic) în care se înscrie par- 
ticiparea, atit de diversă, la cultură. 

Această finalitate a Introducerii în teoria valorilor, de- 
venită tot mai clară pe parcursul lecturii, a fost determinată 
nu numai de o orientare mai generală a spiritului lui Vianu, 
ci şi de împrejurările în care a fosi concepută şi scrisă car- 
tea: după izbucnirea celui de al doilea război mondial, 
cînd „simțeam că baza morală a existenței noastre se poate 
surpa oricînd“. „Lucrarea despre valori tindea să asigure 
filozoficeşte tradiția de cultură a umanismului“, va scrie 
Vianu mai tîrziu, explicîndu-i sensul: „Această tendință 
corespundea stării mele de spirit de-atunci, înspăimîntată 
de prăbuşirea culturii. În tragica alarmă, doream s3 contribui 

la menţinerea cuceririlor vechii culturi...“ (vezi Opere, I, 
p. 120—121). Scriere de o remarcabilă ţinută teoretică prin 
densitatea ideilor, rigoarea construcţiei, precizia stilului, Zn- 
troducere în teoria valorilor este, cu un cuvînt folosit de 
Vianu însuşi pentru caracterizarea Idealului clasic al omului, 
şi un manifest în apărarea culturii. Finalitatea practică se 
vede si în ideea ultimă a cărții: aceea a posibilităţii și 
necesităţii eliminării conflictelor privitoare la valori, în fa- 


voarea armoniei si solidarizării umane împotriva nonvalorilor. 


Cu această idee concluzivă a axiologiei lui Vianu ajungem 
(sau ne întoarcem, cronologic vorbind) la teoria expusă în 
prima parte a Filozofiei culturii. E vorba de teoria formală 
a culturii (Vianu distinge, după exemplul filozofiei istoriei, 
între teoria formală şi teoria materială a culturii), aceea 
care îşi propune „să lămurească ce este în mod general 
cultura“. Iată în esenţă această teorie la Vianu: în no- 
tiunea de cultură intră, ca elemente constitutive, voința 
culturală, convingerea că temele culturale ale omenirii nu 
sînt istovite, valoarea, bunul cultural, actul cultural obiectiv 
şi actul cultural subiectiv. În centrul acestui complex de 
elemente care compun noțiunea de cultură stă valoarea, și 
Vianu îi va acorda spațiul cel mai întins din partea primă 
a cărţii sale. Să vedem deci, mai întîi, cum pune Vianu 
chestiunea valorii în cadrul teoriei lui despre cultură, 

Valoarea („obiect al unei dorințe“) dirijează voinţa cul- 
turalí (care înseamnă „energie si productivitate lăuntrică”) 
asemenea unei cauze finale ; întruparea efectivă a valorii 
într-un obiect (care devine astfel bun cultural) constituie 
“actul cultural obiectiv, act cultural subiectiv fiind acela 
prin care introducem un obiect numai mental, nu efectiv, 
în sfera unei valori: primul act este de creaţie, al doilea — 
da valorizare. Valoarea preexistă, așadar, deopotrivă valo- 
rizării, creației (creăm bunuri, nu valori) şi voinței cultu- 
rale. Ea este un fel de tipar ideal, concepţia axiologică a 
lui Vianu se menţine în apropierea autonomismului, cu toată 
corectura introdusă printr-o frază ca aceasta: „Valorile 
culturale sînt valori sociale, în îndoitul înțeles că sint 
dorite de societate, ca niște tinte proprii ale ei, $i că ele 
nu se pot dezvolta decît în mediul social, pe baza condiţiilor 
pe care societatea le oferă“. 

Problema care îl preocupă pe Vianu aici în cea mai mare 
măsură este aceea a raporturilor dintre valori şi a posibi- 
livății cuprinderii tuturor valorilor de către conștiința in- 
dividuală. El refuză subordonarea logică sau genetică a 
valorilor între ele (ca si orice ierarhie după importanţă, ase- 
zîndu-le, am zice, orizontal, nu vertical, ca în „sistemul“ 
construit în Introducere în teoria valorilor), susține ireduc- 
tibilitatea si autonomia lor reciprocă, aşa cum a fost afir- 
mată de Kant, si le face să provină, tot kantian, din 
energii si aspiraji distincte ale spiritului uman. Această di- 

ferengere a valorilor a lichidat, cel puţin în principiu, 
intoleranța axiologicá provocată sau întreținută de subor- 
donarea tuturor valorilor față de una dintre ele conside- 
rată ca superioară (valoarea teoretică în antichitate, cea 
religioasă în evul mediu) şi a contribuit enorm la progresul 
culturii în epoca modernă. Însă tocmai diferenţierea valo- 
rilor a fost învinuită de criza culturii moderne: datorită 
autonomizării lor ar fi devenit imposibilă perspectiva largă 
capabilă să cuprindă totalitatea vieții și din acelaşi motiv 
(absența unei valori centrale) cultura și-ar fi pierdut uni- 
tatea si sensul fundamental. Preocupat numai de o anu- 
mită valoare omul a ajuns deci o ființă incompletă, muti- 
latá spiritual, iar cultura, dispersată în urmărirea diferitelor 
valori — haotică și fără o semnificație majoră. În sfîrșit, 
societatea însăși, negrupată în jurul unei valori centrale gi 
nesusținută de un factor de unificare, tinde să se dezor- 
ganizeze : pe ruina solidarităţii în interese și aspirații pro- 
liferează individualismul. Lumea modernă ar fi intrat deci 
într-o epocă critică (după distincția lui Saint-Simon şi 
A. Comte între epoci organice şi epoci critice) şi soluția ar 
fi trecerea la o epocă organică, de tipul evului mediu, adică 
la o cultură organizată, ca și atunci, în jurul valorii reli- 
gioase: de aici apelurile la instaurarea unui nou ev mediu 
ale unor filozofi ai culturii ca Berdiaev, Maritain, Massis. 
Vianu respinge soluţia întoarcerii la evul mediu. „Este 
posibil acest lucru -— se întreabă el mai întîi — dacă l-am 
găsi, să presupunem, just şi demn de a fi dorit?“ Nu — sună 
răspunsul — pentru că „însuşirea esențială a desfășurării 
istorice este ireversibilitatea ei“, „în viaţa istorică domină 
principiul întregii vieți sufleteşti, principiul progresului spi- 
ritual continuu. Viaţa istorică a omenirii înseamnă o însu- 
mare continuă de valori, încît drumul înapoi nu s-ar putea 
face decít cu degajarea imposibilă de valorile pe care ome- 
nirea în cursul dezvoltării ei le-a însumat.“ Dacă fenomenul 
crizei culturii este real, soluțiile lui sînt mult mai aproape, 
e de părere Vianu. Una e oferită de posibilitatea conștiinței 
individuale de a imbrájga toate valorile, cealaltă — de 
prezența, totuși, în epoca noastră a unei „teme“ centrale a 
creației de cultură. S-o vedem mai întîi pe prima, a doua, 
enunțată doar, fiind susținută în partea ultimă a cărţii, în 
cadrul teoriei „materiale“ a culturii. 

Unul dintre aspectele crizei culturii moderne este limitarea 
individului, închiderea lui în cercul unei singure valori, 
aceea a specialității sale. Întrebarea este dacă el poate re- 
cîştiga perspectiva totală asupra lumii. Vianu consideră că 
lucrul este posibil, și anume fără renunțarea la autonomia 
valorilor. Argumentul de principiu îl află în teoria struc- 
turii sufletești a lui Dilthey şi Spranger (pe care o invocase 
si în Dualismul artei). Dilthey afirmă, împotriva psihologiei 
asociaţioniste mai vechi, că sufletul este o structură teleolo- 
gică, o configuraţie rezultată din convergenta tuturor seriilor 
de fenomene sufleteşti către un scop, care este o valoare. 
Prin toate actele sale, sufletul tinde să realizeze această va- 
loare. Spranger aduce ideea — şi corectura — că structura 
sufletească nu este unilaterală, sensibilă la o singură valoare 
şi indiferentă la celelalte, ci poate recunoaşte si alte valori, 
chiar dacă valoarea care o conduce are preponderența. „Se 
poate spune atunci — rezumă Vianu — că structura teleo- 
logică a sufletului este, în acelaşi timp, o structură ierarhi- 
zată, condusă de o valoare supraordonată, însă nu incapabilă 
de a vibra şi în acord cu alte valori.“ 

Ideea lui Vianu, în care sînt cuprinse deopotrivă poziţia 
lui Dilthey şi a lui Spranger, este că în interiorul structurii 
sufleteşti se pot produce atit conflicte între valori, datorită 
preocupării exclusive pentru valoarea care conduce respec- 
tiva structură, cit și comunicare între valori si armonizare 
a lor în jurul valorii ce guvernează structura, și anume prin 
adîncirea acestei din urmă valori. Ideea e verificată printr-un 
examen minuţios, bazat pe date de istoria culturii, pe rezul- 
tatele unor filozofi, psihologi și sociologi ai culturii și pe 
meditații proprii, al conflictelor valorii economice (cu va- 
loarea teoretică, cu cea estetică, morală, religioasă), ale valo- 
rii teoretice (cu cea morală, religioasă), ale valorii estetice 
(cu vaolarea morală), ale valorii politice (cu cea morală) 
și al posibilității aplanării acestor conflicte si a resolidari- 
zării valorilor în cadrul structurii sufleteşti. În susținerea 
acestei posibilități este invocată încă o împrejurare: afini- 
tatea profundă dintre diferitele forme ale unei culturi, aerul 
lor de rudenie, rezultat din comunicarea şi adaptarea reci- 
procă a valorilor pe care le cuprind — altfel spus, reali- 
tatea „stilului cultural“, concept central al filozofiei post- 
nietzscheene a culturii, pe care Vianu îl explică aici prin 

„structura sufletească“, derivind din el şi legitimitatea inter- 
pretării unora dintre produsele culturii prin alte valori 
decît acelea pe care ele le întrupează („adică să interpretám 
fliozoficește arta sau să interpretám artisticeşte filozofia“, 
o metodă ilustrată de el însuşi în Filozofie și poezie, de 
pildă). 

Concluzia întinsei discuţii despre valori din Filozofia cul- 
turii este că autonomia valorilor, indicată drept cauză a 

crizei culturii, nu trebuie abandonată, întrucît ea „a devenit 
necesară muncii de specialitate a civilizaţiei moderne“, că 
ceea ce trebuie și poate fi depăşită este izolarea valorilor, 
si anume prin adincirea specializării pînă la punctul din 
care se deschid perspective si cái de acces spre alte valori, 
diferite sau chiar antinomice. Aga s-ar putea ajunge, fără 
sacrificarea individualității lor, la resolidarizarea valorilor 
în unitatea unei structuri sufleteşti : „Rezultatul acesta este 
unul din cele mai preţioase pe care filozofia culturii le 
poate recomanda omului de azi“, 

Cea de a doua secțiune a cărții expune teoria materială 
a culturii, al cărei obiect îl formează factorii care determină 
formele culturii. Acești factori se grupează în trei categorii, 
după cum constituie condiţii, mijloace sau idealuri ale cul- 
turii. Condiţiile culturii sînt, la rîndul lor, materiale sau 
spirituale. Condiţii materiale sînt cele naturale, adică me- 
diul cosmic, apoi „genul de producție economică“ si, în 
sfîrşit, „unitatea antropologică mai largă căreia o cultură 


îi aparține“. 

Vianu examinează rînd pe rînd teoriile în legătură cu 
rolul acestor factori. Teoria mediului natural (Fontenelle, 
' Montesquieu, Buckle, 'Taine) este corectată astfel: „mediul 
cosmic, pentru a deveni o condiţie a culturii, trebuie să 
fie valorificat de om“, căci „nu mediul ca atare este con- 
diția culturii, ci mediul întru cît este valorificat“. Influenţa 
lui este, apoi, variabilă în timp: „dacă mediul cosmic are 
o netăgăduită însemnătate, aceasta atinge gradul cel mai 
însemnat în civilizații mai primitive și scade pe măsură 
ce civilizaţia se dezvoltă. Într-adevăr, unul dintre semnele 
cele mai caracteristice ale unei civilizaţii înaintate este 
tocmai progresiva neatîrnare a omului de mediu.“ În legă- 
tură cu a doua condiție materială a culturii — genul de 
producție economică — Vianu discută „punctul de vedere 

a; socialismului științific“. După ce citează un lung pasaj 
din Manifestul Partidului Comunist, încearcă o situare a ma- 
terialismului istoric în istoria doctrinelor filozofice, sublin ind 
că „materialismul istoric a însemnat, fără îndoială, un mare 
progres ştiinţific. Faptul că istoria şi cultura omenească 
sint determinate de factori economici era o împrejurare 
cu totul neglijată altădată, dar care astăzi nu mai poate 
fi trecută cu vederea. În orice scriere istorică ştiinţifică, ex- 
plica a evenimentelor s-a completat, de la un timp, şi prin 
valorificarea condiţiilor economice.“ După care este formulată 
această obiecţie: „dacă este evident că există un deter- 
minism economic al formelor culturii, nu este la fel de 
limpede că nu există decît un determinism economic“ ; „este 
adevărat că factorii spirituali n-au ei nici un fel de in- 
Fluență în desfășurarea vieţii istorice? Iată iarăşi un lucru 
pe care nu l-am putea afirma." 

Oricine cunoaşte materialismul dialectic şi istoric observă 
că obiectia este... fără obiect. „Potrivit concepţiei materia- 
liste a istoriei, factorul hotăritor în istorie este în ultimă 
instanță producerea şi reproducerea vieții reale. Nici Marx, 
nici eu — explică Engels — n-am afirmat vreodată mai 
mult.“ Și în alt loc: „Dezvoltarea politică, juridică, filo- 
zofică, religioasă, literară, artistică etc. se întemeiază pe 
dezvoltarea economică. Dar toate acestea acţionează totodată 
şi una asupra celeilalte, precum şi asupra bazei economice“ 
(vezi Marx, Engels, Lenin — Despre literatură şi artă. 
Texte alese, sistematizate si comentate de Ion Ianoși, Edi- 
tura Minerva, Biblioteca pentru toți, 1974, p. 10—11). 

Obiecţia lui Vianu se datoregte insuficientei cunoașteri, 
la acea dată, a materialismului dialectic și istoric. Faptul 
însă că el face în acest curs predat în jurul anului 1930 
o prezentare, în termenii pe care i-am văzut, a concepției 
marxiste este în sine remarcabil. Filozoful era îndreptățit 
să răspundă astfel unor critici formulate în legătură cu 
interpretarea dară de el concepţiei materialiste a culturii: 
„lucrarea mea conținînd substanța unui curs profesat acum 
15 ani, a fost tipărită în timpul cenzurii, adică într-o vreme 
în care tratarea unei astfel de materii era o întreprindere 
dintre cele mai dificile. Cred că mi se poate recunoaște 
că numai datorită independenţei intelectuale am putut vorbi 
despre aspecte ştiinţifice trecute altădată sub tăcere, subli- 

nünd, în acelaşi ump, valoarea lor în dezvoltarea modernă 
a ideilor. Nu-mi fac un merit deosebit din relevarea acestei 
autudini, dar dacă se contesă intenţiile invárimintului meu, 
socotesc că o pot aminti impreună cu aumostera de progres 
intelectual despre care pot mărturisi sutele de studenti care 
s-au bucurat de cuvintul meu, în timpul unei cariere coasa- 
crate adevărului şi ideilor generoase“ (Tudor Vianu, Corezpon- 
denpi, Edimra Minerva, 1972. p. 163) Mai semnificativă 
decir rezerva arătată este aceea celarivă la raportul dintre 
valori si realitate şi care nu ne mai surprinde după analiza 


inu. „Cultura este pentru noi 


concepției axiologice a lui V 
creație de valori şi resubiectivare a acestora“, serie el aici. 
„Ambele aceste acte sint însă nu numai acte spirituale, dar 
şi acte autonome $i anticipatoare fati de realitate" ; „Cum 
este cu putinţă atunci ca valurile culturii să fie înțelese 
ca nisre simple rüsfringzri ale realității şi anume ale laturii 
ei malerial-economice î* Întrebarea — cu rezerva pe care o 
contine — este reflexu] unei concepti autonomiste şi nedia- 
leetice despre valori. Adăucind si ideea că ,economicul este 
unul din factorii proczsului socia] si cultural. dar nu este 
singurul“, şi că diversele valori se influențează reciproc, ceea 
ce este adevărat și din punctul de vedere al materialismului 
istorig, nu numai pentru teoria structurii psihice, Vianu in- 
cheie astfel comentariul său: „Nesocotirea autonomiei si uni- 
Dp conștiinței axiolog ce a omului este dificultatea con- 
cepţiei po care am analizat-o, dar al cărei ro! în dezvoltarea 
mai noui a stiintelor istorice, ca si în evoluția socială si 
politică a lumii moderne, a fost dintre cole mai mari“, 

Uma din seria condiţiilor materiale este „unitatea antro- 
pologicá"*. Vianu analizează teoria raselor ca factor deter- 
minant al culturii (Schopenhauer, Gobineau, Chamberla n), 
faţă de care formulează un punet de vedere judicios: „dacă 
prin teoria raselor nu voim să spunem decir că, sub js- 
tluenţa mediului natural, social si cultural se creează în 
sufletul] cmenesc deprinderi permanente de viată şi crzazoari 
de cultură într-un sens anumit, atunci este evidest că, prin- 
tre condițiile materiale ale culturii, trebuie să vocem, dacă 
nu rasa, atunci naponaliatea ; dar dacă prin rasă inielegem 
un fel omensse care se transmite chiar cind mediul est 
schimbat şi celelalte condiții au devenit diveri, daci mai 

în superioare și inferioare si autorizează. ca atare, cruzimea 
şi asuprirea celor care is conferă singuri urlurile superiori- 
tipi asupra tuturor celorlalți oameni, atunci contribuţia teo- 
piei raselor în filozolia culturii m; se pare că trebuie 
respinsă“, 

Condiţiile spirituale ale culturii, „adică acelea care apar- 
un unui suport sufletesc“, sint tradiţia şi cantitatea grupului 
social. „Tradua este inilucnța muncii culturale anterioare 
asupra celei prezente“, determinind şi ea formele pe care 
a cultură le ia. Această influență se realizează prin instituții 
(care sint opere culturale devenite cadre ale activităţii cul- 
turale; statul, universitățile, academiile etc.), prin educatie. 
prin imitație, prin limbajul comun al formelor (prin care 
se transmite și „ceva din spiritul culturii care le-a produs 
în mrecut") etc. Cum, pe de altă parte, ori creaţie de 
cultură porneste din nízuinta de a exprima ceva nou, ,pro- 
blema filozofică a tradiţiei coincide cu problema raportulu: 
dintre tradiție şi inovaţie“. Pozitia lui Vianu este st aici una 
de echilibru: „nu trebuie dorit despotismul tradiției, pini 
la gradul care ar împiedica inovaria, libertatea, spontaneita- 
tea creatoare. [...] Tradiţia este însă o forţă necesară si bine- 
făcătoare atunci cînd se echilibrează cu libertatea si inovația.” 

Cantitatea grupului social (concepr sociologie, preluat de 
Vianu de la Simmel) explică si ea formele culturii (trecerea 
de la schimbul martă-martă la schimbul marfă-hani-martă, 
deosebirea dintre eposul medieval sau arta cinematografici 
si poezia de cenaclu, esoterică etc) i. cotodari, variab:- 
Utara actiunii tradiției, într-un tel care are caracter de 
lege : „Cu cât grupul sozial este mai mic. cu atit influenţa 
iradiției este mat puternică. Cu cit grupul social este mai 
întins, cu atit influența tradiuei este mai slabă,“ 

La aceste două cundiţii spirituale ale culturii trebuie adă- 
ugatá încă una: acţiunea reciprocă a valorilor, legătura 
funcţională dintre feluriele manitesrări ale culturii, adică 
acea împrejurare care explică „stilul“ unci culturi. Mai 
importantă decît cantitatea grupului social, ea este, alături 
de tradiție, cea mai însemnată condiție spirituală a culturii 
(una reprezentind, să spunem, determinarea „verticală“, tem- 
poraki, iar czalahă — determinarea „orizontală“, influența 


spaţiului cultural la un moment dat). 

O a doua serie de factori care determină formele culturii 
este aceea formată din mijloacele culturii : sînt factori care 


sporesc capacitatea creatoare sau receptoare de cultură a 
omului. Mijloacele depind de condiţiile culturii, a căror 
expresie sînt, dar şi de scopurile culturii, pentru a căror 
atingere sint întrebuințate, lar „scopurile“ înseamnă. reali- 
zarea valorilor : .„Cîre valori atîtea scopuri şi atîtea categorii 
de mijloace“. Prin vechime şi repetare, unele mijloace pot 
deveni condiții ale culturii. Mijloace ale culturii sint teb- 
nica, în accepţia ei largă („În tehnică intră fără doar și 
poate maşinismul industrial, dar şi metodele speciale ale 
ştiinţelor, procedeele activităţii în laboratorul de chimie, 
de fizică sau de biologie“ ; „Procedeele artelor frumoase intră 
și ele în noțiunea de tehnică, apoi suma tuturor măsurilor 
de prevedere și ameliorare socială, în fine propaganda cul- 
turală, regulile de înfiinţare şi organizare a unei biblioteci, 
de răspîndire a cărţii, de întrebuințare a filmului, a radio- 
difuziunii etc.“), familia si şcoala, la care se adaugă „o 
sumă de mijloace culturale care operează în afară de 
| şcoală şi peste limita şcolarizării, adică ceea ce cu un 
| cuvînt se numeşte cultura populară“ (prin care autorul în- 
| yelege mijloacele de difuzare a culturii de tipul universităţilor 
populare). 

În sfârşit, cultura e determinată de idealurile care conduc 
procesul ei şi care înseamnă altceva nu numai faţă de 
condiţii (ceea ce este evident), dar şi față de scopuri; sint 
i cauze finale de un rang superior scopurilor și cărora acestea 
li se subordonează. Aşadar, deasupra scopurilor speciale, 
prin care se urmăreşte realizarea diferitelor valori (teoretică, 
| economică, artistică etc.), există un scop general al unei 
| culturi, prin care se urmăreşte realizarea unei valori supra- 
i ordonate în raport cu valorile amintite. Sistemul valorilor 
se îmbogățește deci, în concepţia lui Vianu, cu încă ua 
nivel: peste valorile ca atribute ale bunurilor şi peste 
valorile „pure“ se află planul valorilor supraordonate (tre- 
buie să distingem între aceste planuri, valorile pure nu se 
încorporează întotdeauna integral în bunuri, căci aitfel nu 
s-ar explica inegalitatea valorică a bunurilor, şi pentru că 
valoarea supraordonată nu e vreuna dintre valorile pure 
sau încorporate). Valorile supraordonate sau idealurile cul- 
turii sînt foarte puține si sînt valabile pentru întregi culturi 

şi pentru lungi perioade din istoria culturii. Vianu anali- 
zează două astfel de idealuri: raționalist gi istorist. 
Idealul ragionalist se întemeiază pe concepţia unei uma- 
nitáji a cărei însuşire primordială este rațiunea, dat natural 
și egal distribuit în toți indivizii. Finalitatea activității ar 
fi dezvoltarea acestei naturi umane raționale, din care sînt 
derivate şi atributele idealului raționalist : generalitatea (ra- 
țiunea; fiind valoarea general-omenească fundamentală), pro- 
gresivismul (căci raţiunea este „capabilă să se dezvolte la 
infinit din însumarea treptată a rezultatelor ei“), egalita- 
rismul (întrucât toți oamenii participă în mod egal la 
rațiune), liberalismul si pacifismul, acestea fiind condiţii 
neapărate ale dezvoltării înzestrării raționale a fiecărui in- 
divid, în fine, optimismul, ca o consecinţă a tuturor atribu- 
telor amintite. „Toate aceste trăsături se întrunesc în uni- 
tatea unei structuri spirituale, pentru că toate sînt comandate 
de un ideal comun, idealul promovării fiinţei raționale.“ 
Concepţia care susține acest ideal, concepţia raționalistă 
a culturii, este analogică, și anume, obținută prin analogie 
cu agricultura : ca și în cultura pămîntului, am avea de-a 
face cu un agent natural (pămîntul si sămînța — respectiv, 
rațiunea umană), cu o activitate (menită să favorizeze creş- 
terea plantei — sau dezvoltarea raţiunii) şi cu o finalitate 
(obţinerea fructului pe care planta — ori raţiunea — îl 
poartă în ea) Însă o natură umană pură, neprelucrati în 
nici un fel de opera culturii nu există („În cele mai pri- 
mitive societăți omeneşti întîmpinăm afirmaţii autonome de 
valori“, de pildă în activitățile artistice, si „nu putem în 
nici un caz dovedi că idealul artistic“ prezent în activitatea 
primitivului „ar fi înscris în natura sa“), încît analogia care 
stă la baza idealului ragionalist e falsă. Idealul culturii nu 
este deci imanent acestei presupuse naturi raţionale primare 
a omului și nu se dezvoltă organic din ea. Acest ideal nu 
poate fi general, căci el se constituie în parte în legătură 
cu condiţiile culturii, care sint foarte deosebite: „Oamenii 
sînt de naționalități diferite, trăiesc în medii diverse, se slu- 
jesc de un mijloc sau altul de producție, viețuiesc în cercuri 
sociale mai restrînse sau mai largi şi, dacă există o comuni- 
cage între condiţii și scopuri, atunci este evident că diver- 
sității condiţiilor trebuie să-i corespundă o diversitate a 
scopurilor. Nu se poate vorbi adică de un scop unic al 

culturii, așa cum face teoria analogică si raţionalistă a cul- 
turii“. Apoi, „omul nu este o ființă pur raţională, ci este 
şi o ființă sentimentală“, încît nu putem vorbi de o fina- 
litate unică a culturii, ci de „finalități variate, corespun- 
zătoare varjetigi sentimentale a oamenilor“. In fine, cultura 
omenească urmăreşte în fiecare moment al ei anumite valori, 
proprii etapei în care ea se găseşte, încît chiar dacă admi- 
tem ideea unui scop ultim unic al culturii, în mişcarea spre 
el cultura trebuie să se preocupe mai întîi „de realizarea 
scopurilor particulare care aparţin epocii sale, în stare să 
răspundă temelor proprii ale timpului şi ale societăţii căreia 
ii aparține“. 

Din asemenea idei opuse concepției raţionaliste a cul- 
turii s-a închegat o concepție nouă despre idealul cultural, 
cea istoristă, după care există nu o cultură, ci o plurali- 
tare de culturi, diferențiate după idealurile lor autonome, 
avînd drept bază naţiunile, nu umanitatea ca întreg, şi 
constituind cicluri închise, omogene în ele însele și eterogene 
în raport cu altele. Nici această concepţie nu e scutită de 
critică: eterogenitatea face imposibilă înţelegerea altor cul- 

| turi decît a noastră, omogenitatea este mai degrabă o iluzie 
optică, un efect al privirii ei de la distanţă, căci în reali- 
tate în interiorul fiecărei culturi există mai multe grupuri 
sociale care nu se găsesc la acelaşi nivel al evoluției cul- 
turale. Alte insuficiențe ale concepţiei istoriste, în sensul 
căreia s-a dezvoltat cultura secolului al XIX-lea, au fost 
relevate de Nietzsche, din perspectiva unei teorii proprii a 
culturii, în centrul căreia stă conceptul de „stil cultural“. 
Or, tocmai un stil unitar — sau omogenitatea stilistică — ar 
lipsi culturii moderne, și explicaţia ar fi în absența unui 
sentiment profund al vieţii, înrădăcinat în subconstientul 
metafizic, din care crește orice cultură originală stilistic, ab- 
sență agravată de o conştiinţă a relativității valorilor si 
bunurilor culturale, produsă de înmulțirea studiilor istorice 
şi avînd, la rîndu-i, drept efect fie prețuirea valorilor după 
criteriul succesului, fie un scepticism paralizant pentru crea- 
ție. Remediile ar fi regăsirea subconștientului creator (prin 
întoarcerea la mituri, de pildă), uitarea anistorică, curajul 
supraistoric (creaţia eliberată de conștiința relativităţii, în 
perspectiva eternității), aşezarea la baza culturii a artei și 

religiei si întoarcerea spre noi înșine, adincirea în propria 
noastră subiectivitate pentru a crea pornind de aici si pen- 
tru a ne elibera de amestecul atítor stiluri. 

Concepţia lui Nietzsche este, cu toată critica istorismului, 
de acelaşi tip („Nietzsche reuşeşte să se ridice peste istorism 
prin istorism"). Vianu o examinează cu „spirit critic", 
„pentru a vedea dacă, ajutindu-ne de Nietzsche pentru a 
învinge istorismul, nu cumva putem să învingem pe Nietzsche 
însuşi, orientîndu-ne astfel spre o nouă concepţie a idealului 
culturii, mai proprie stărilor actuale“: „Depăşirea lui 
Nietzsche va fi, așadar, depăşirea definitivă a istorismului". 
El respinge încă o dată înţelegerea culturilor ca cicluri 
închise şi omogene (0 respinsese încă din Statul ca îndrep- 
tar, 1924), ideea de „stil cultural“ obţinută prin extinderea 
noțiunii de stil de la artă la toate manifestările culturii 
(Vianu nu crede că e aplicabilă si la rezultatele ştiinţei și 
ale filozofiei, căci „rațiunea este aceeași în toți oamenii”), 
îndemnul la creaţia în perspectiva eternității imobile („Dar 
creația culturală se înrădăcinează tocmai în credința că 
lumea aceasta poate să fie schimbată [...], că însuşirea ei 
de căpetenie este îndestul de dinamică, încît în cuprinsul 
relativității si dinamismului general să se poată insera și 
efortul nostru de perfecționare“), ca si invitaţia la cunoaste- 
rea de sine: replica lui Vianu este aici, ca si în cazul 
anterior, mai insistentă și capătă un ton de pledoarie, căci 
el apără două puncte esenţiale din propriul său program. 
El invocă psihologia mai nouă, care arată că sufletul ome- 
nesc este un flux continuu si că deci nu putem să ne 
cunoaștem pe noi înșine prin introspectie; dar „noi ne 
putem cunoaște prin operele și prin faptele noastre. Noi 
sîntem ceea ce faptele noastre sînt.“ Dacă psihismul curent 
cuprinde numeroase elemente instabile, nesubstanţiale, super- 
ficiale, în operele noastre (în sens larg) „se depun tendinţele 
adînci ale psihologiei proprii“: „Este zadarnic, așadar, să 
ne ostenim Îîntrebîndu-ne cine sîntem ; este mai potrivit să 
fim activi, pentru ca prin operele si faptele noastre să 
vedem cine sîntem cu adevărat“. Lucrul este valabil pentru 
indivizi ca şi pentru popoare: „În funcție de opere, de 
realizări, se face caracterizarea unui popor“, 

Examintad critic concepția raţionalistă gi istoristá a culturii 
(această parte a cărţii reia si dezvoltă studiul din 1929, 

republicat, în volum, în 1938, cu titlul Raţionalism și isto- 
rism), Vianu le-a pus in lumină insuficiențele gi şi-a for- 
mulat propria concepție: „Așadar, nu raţionalism, nu isto- 
rism, ci activism cultural. Idealul cultural este un ideal 
activist.“ 

De ce activism cultural? Mai întîi, pentru că această 
concepție este superioară celor anterioare : față de concepţia 
raţionalistă, care propune culturii idealul unic al perfec- 
ţionării raţiunii, concepția activistă „propune activității ome- 
nest creatoare de cultură tot atâtea tinte cîte poate să-și 
asume o activitate omenească“ ; În vreme ce concepția isto- 
ristă vede în cultură un produs al mediului cosmic, aseme- 
nea plantei, de unde un anumit fatalism si pesimism (cultura 
nu-și poate propune nici un fel de scop), în concepţia 
activistă actul creator de cultură este „expresia suverană 
a libertăţii umane“, iar „natura este cel mult un factor 
de limitare“. În al doilea rînd, pentru că descoperă — sau 
propune — încorporarea idealului cultural pe care-l afirmă 
într-un mit, eliminind astfel una dintre presupusele cauze 
ale lipsei de vigoare si de organicitate a culturii moderne. 
„Un mit ca expresie a unei legături fecunde şi veşnic îm- 
prospátate cu subconştientul creator al omului“ există în 
cultura modernă, afirmă Vianu: „Mitul culturii noastre este 
mitul lui Prometeu“. S-ar putea obiecta că mitul lui Pro- 
meteu nu este un produs al culturii moderne si deci expre- 
sia subconştientului creator al omului acestei culturi. Dacă 
Vianu îi conferă acest statut nu e numai pentru că el 
găseşte de regulă soluțiile problemelor culturii în istoria 
culturii, ci si pentru că mitul lui Prometeu, cum observă 
autorul Filozofie; culturii însuşi, „a fost întotdeauna mitul 
culturii“ ; reinterpretat de mai multe ori de-a lungul tim- 
pului, el a ajuns în epoca modernă „un simbol al cultului 
închinat creaţiei“ ; astfel înțeles, el exprimă perfect idealul 
activist propus de Vianu, care poate fi rezumat tocmai prin 
acest cuvînt: creație (în sens cultural larg). Suprapunerea 
se menține si în ce priveşte sensul creaţiei. În mitul lui 
Prometeu pot fi distinse, după Vianu, mai multe idei sau 
tendinţe : revolta împotriva autorităţii („insubordonarea crea- 
toare“), smulgerea de sub o lege care copleşeşte pe individ 
pentru afirmarea unei legi proprii, transformarea lumii după 
propriul chip, ideea că orice faptă creatoare e însoţită de 

suferinţă, în fine, iubirea de oameni, simpatia cea mai largă 
si mai călduroasă pentru genul omenesc. Toate aceste idei 
sau tendințe pot fi identificate în cultura modernă, și invo- 
cînd poezia lui Byron, Shelley, Schiller, Goethe (cu deose- 
bire), filozofia lui Kant, Fichte, Vianu poate afirma că 
„mândria creatoare a omului“ este „sentimentul dominant al 
culturii moderne si care justifică concepția activistă a 
culturii“. 

Ajunşi aici, putem încerca să sintetizim rezultatele anali- 
zei întreprinse si să fixăm semnificaţia concepţiei despre 
cultură a lu: Vianu. Fără îndoială, ea culminează în ideea 
activismului cultural. Susţinind prometeismul culturii mo- 
derne, descoperă structura profundă a acestei culturi sau îi 
atribuie una anume? Altfel spus, mitul promereic „stă la 
baza culturii moderne“ sau constituie un ideal pe care ea 
şi-l poate propune ? Cred că, parţial, si una şi alta. Privită 
în întregul ei, filozofia culturii (şi a valorilor) a lui Tudor 
Vianu îşi are punctul de plecare în sentimentul de criză 
provocat de spectacolul culturii timpului şi conşt:entizat de 
filozofii şi ideologii culturali care îl definesc, îi caută expli- 
caţiile si soluţiile. Vianu participă la această mişcare de idei 
şi aduce o soluţie proprie, nu înainte de a examina princi- 
palele concepţii — raţionalistă şi istoristă — despre cultură, 
în studiul din 1929, de a parcurge o imensă bibliografie 
asupra problemelor culturii, după cum o dovedesc Indicaţiile 
bibliografice — cw multe caracterizări si judecăţi — publi- 
cate tot în 1929, si de a urmări evoluţia culturii moderne 
în ideile ei fundamentale — într-un curs la care ne vom 
referi mai tîrziu. Soluţia lui cuprinde două idei centrale, 
care răspund la două împrejurări indicate frecvent drept 
cauze ale crizei culturii: izolarea valorilor unele de altele 
şi absența unui sentiment profund al vieţii şi a unei atitudini 
fundamentale față de lume, împrejurări care au dus la lipsa 
de unitate a culturii moderne. Izolarea valorilor, replică 
Vianu, este un efect al autonomizării valorilor, dar nu unul 
fatal și inseparabil de aceasta; izolarea poate fi depășită, 
fără a abandona autonomia valorilor, care a contribuit în 
măsură considerabilă, prin specializarea energiilor creatoare, 
la progresul culturii moderne, şi anume prin resolidarizarea 
valorilor în jurul valorii pe care individul o slujeşte în 
calitatea lui de specialist. Posibilitatea resolidarizării e do- 

vediră de teoria psihologică a „structurii sufleteşti“. Această 
parte a soluției ar rezolva problema crizei în ce-l privește 
pe individ, care ar recístiga astfel perspectiva de totalitate 
asupra culturii şi a lumii. Cealaltă parte răspunde criticilor 
sau lamentărilor în legătură cu lipsa unui factor de uni- 
ficare în cultura modernă: un asemenea factor există, 
afirmă Vianu, este cultul creaţiei, exprimat într-un mit cen- 
tral (aşa cum cerea Nietzsche) — mitul lui Prometeu, pe 
care, dacă nu l-a creat ea însăşi, cultura modernă l-a făcut 
al său. Pentru a scăpa de sentimentul crizei și a face tre- 
cerea de la epoca critică în care se află într-o epocă or- 
ganică, cultura modernă nu trebuie să încerce instaurarea, 
dealtfel] imposibilă, a unui „nou ev mediu“, ci să devină 
conştientă de prometeismul care o animă efectiv, după cum 
o dovedesc atîtea dintre operele ei reprezentative, să ur- 
| meze idealul care-i este propriu, cel activist. 

| Tudor Vianu oferă — sau sugerează — o imagine mai 
| puţin dramatică şi mai puţin îngrijorătoare a culturii mo- 
derne decít aceea curentă în epocă. Lucrul se explică prin 
încrederea lui masivă în posibilitățile omului creator de 
cultură de a-și depăși dificultăţile ivite la un moment. dat 
şi din intenția superior pedagogică. Încrederea amintită e 
susținută si de o conștiință niciodată eclipsată a istoriei 
culturii : Vianu se apropie de orice fenomen al culturii 
(inclusiv de cele de criză) aducînd cu el masa enormă a 
ceea ce s-a creat pînă aici şi care nu poate înceta să crească 
din cauza unui impas, oricît de grav al fi acela: cultura 
este un flux amplu si continuu gi nu poate fi oprită sau 
întoarsă din drum de nici un obstacol. Folosesc astfel de 
imagini pentru că mi se par apropiate de ceea ce aș numi 
caracterul „spațial“ al viziunii asupra culturii a lui Vianu: 
cultura este activitatea — al cărei agent este omul și al 
cărei obiect este natura, lumea socială și omul însuși — prin 
care se instaurează ordinea în locul dezordinii, armonia în 
locul dizarmoniei şi al conflictului, acţiunea de umanizare a 
naturii, a individului şi a relațiilor sale cu semenii. Semnele 
şi urmele acestei acţiuni sînt operele, în sensul larg al ter- 
menului, acela care nu cunoaşte dualitatea cultură-civilizaţie : 
„Civilizaţia nu este o entitate care s-ar opune culturii, este 
numai unul dintre aspectele ei. [...] Nu dușmănia în contra 
civilizaţiei trebuie să fie rezultatul pe care teoria filozofică 

a culturii îl îndreptăşeşte, ci dorința de a completa efortul 
omenesc cultural în cît mai multe direcţii, admiţind însă că 
și valoarea pe care civilizaţia și-o propune este o valoare 
demnă de a fi urmărită şi realizată, după cum sînt toate 


„valorile cars conduc silințele creatoare ale omenirii.“ Sensul 


acestor silinge este cel arătat: „Acela care se așază din punc- 
tul de vedere al activismului cultural întelege să înlăture 
dizarmonia și să obţină o armonioasă convieţuire socială. 
Natura însăși, sălbatică şi amenințătoare, doreşte a fi pre- 
făcută de activism după modelul uman.“ „Modelul uman“ 
trebuie el însuşi creat, şi anume prin cultivarea individului 
pentru a-l face capabil să participe, prin creaţie sau recep- 
tare, la toate valorile : aceasta este „cultura totală“ pe care 
o recomandă Vianu, „capacitatea de a trăi lumea aceasta sub 
toate aspectele ei, a o prețui în sensul tuturor valorilor pe 
care ea în mod virtual le închide“. 

Instrumentul acestei acţiuni de umanizare a naturii, a lu- 
mii sociale şi a omului şi totodată indiciul realizării ei 
este valoarea: a introduce în tiparul valorii, a pune sub 
semnul ei lumea exterioară ca și pe cea interioară — în 
aeeasta constă opera culturii gi a civilizaţiei. 

În definiția culturii intră, am văzut, ca unul dintre 
elementele conceptului, un „postulat optimist“, „credinţa că 
temele culturale ale omenirii nu sînt istovite, că omenirea 
mai are încă sarcini mari înaintea ei gi că sufletul omenesc 
stăpîneşte mijloacele de a se apropia de aceste țeluri“ ; a 
insufla acest optimism, într-o epocă de criză a culturii şi a 
valorilor, este intenţia superior pedagogică a filozofiei cul- 
turii a lui Tudor Vianu. 

Paralel cu filozofia culturii, pe care am analizat-o mai 
sus, Vianu a elaborat și o istorie a culturii, foarte apropiată 
ca obiect si finalitate de cea dintii. Filozofia culturii este 
la el mai degrabă o teorie despre cultura modernă decit 
despre cultură în general: problemele centrale — autonomia 
valorilor, idealul culturii, criza și posibilitatea soluționării 
ei — sînt proprii culturii moderne, ca si cele mai multe 
dintre celelalte fenomene și situaţii invocate în legătură cu 
„condiţiile“, cu „mijloacele“ sau cu alți factori ai creării și 
transmiterii culturii. Istoria culturii va fi şi ea — de data 
aceasta în mod explicit — o istorie a culturii moderne. Ea 
este expusă într-un curs intitulat Ideile fundamentale ale 

culturii moderne (publicat pentru initia oară în această 
ediție) şi într-o serie de studii şi eseuri cărora autorul le 
rezervase în proiectul său editorial (din 1940) două sec- 
puni ale volumului de scrieri filozofice: Contribuţii la ge- 
neza şi tipologia culturii moderne şi Critica timpului. Este 
— a doua limitare — o istorie incompletă a culturii mo- 
derne, cum se poate observa şi din tormularea acestor 
titluri. Să vedem mai întîi cursul. 

Istoria culturii a fost înţeleasă, spune Vianu, fie ca o 
mișcare unilineará progresivă (concepția raţionalistă), fie 
ca o serie discontinuă de culturi închise în ele însele 
(concepţia istoristi); un al treilea punct de vedere este 
acela după care „culturile omenești se dezvoltă în cicluri, 
există un ciclu mai larg şi un ciclu mai scurt, între care 
| nu este discontinuitate“. Vianu adoptă acest punct de ve- 
dere, fără a-l clarifica şi justifica suficient sub raport 
teoretic. „Noi, modernii — exemplitică el — ne găsim în 
acel ciclu care curge de la Renaștere. De la Renaștere 
şi pînă astăzi există continuitate de preocupări culturale.“ 
Pe parcurs ne vom lămuri că acesta este un „ciclu lung“, 
cum sînt şi antichitatea sau evul mediu. Făcînd istoria 
acestui ciclu de cultură, Vianu urmăreşte — ca şi în filo- 
| zofia culturii — o finalitate mai apropiată : „Cursul acesta 
va pune în discuție formele culturii noastre atacate din 
multe direcții astăzi“ ; împotriva celor care afirmă supe- 
rioritatea ,primitivismului^ sau opun neîncetat cultura an- 
üchitigi ori a evului mediu culturii moderne, „sîntem apă- 
rătorii culturii europene moderne așa cum ne-a dat-o 
bos Renaşterea şi cum s-a dezvoltat de atunci in mod încon- 
tinuu“ ; cursul se va ocupa de „evenimentele care au pro- 
dus cultura actuală“ și „rezultatul“ la care vrea să ajungă 
este „conştiinţa unităţii culturii europene“. 

Metoda urmată este aceasta: „împotriva afirmației că 
ideile se generează una prin alta şi fără să fie influențate 
de vreo altă funcţiune a spiritului, noi vom vedea că ideile 
apar din totalitatea condiţiilor istorice, morale şi sociale 
ale unei epoci gi, în acelaşi timp, vom înfățișa evoluția 
lor în cultura modernă, nu numai în mişcarea în care sînt 
i condiționate, ci şi întru cít ele condiţionează“. Accentul 
va cădea totuși pe determinările intraculturale, care-l preo- 
i cupă de obicei pe Vianu și pe care el le justifică aici 


804 


încă o dată în felul cunoscut nouă, adică prin „structura 
sufletească“ proprie unei societăți: „valorile spirituale se 
găsesc într-o anumită comunicare“, există „un aer de ru- 
denie între feluritele manifestații culturale ale unei epoci“, 
pentru că ele „se înalță din rădăcini comune, dintr-un 
sîmbure de virtualități care este felul de a simți lumea 
şi viața al epocii“. Este metoda morfologiei culturii. 

Istoria culturii moderne este înfăţişată de Vianu ca o 
alternanță de epoci închise și epoci deschise, sau epoci 
dogmatice si epoci critice (variante terminologice la diho- 
tomia epoci organice-epoci critice a lui A. Comte), alter- 
nanță care constituie, dealtfel, „drumul etern al culturii 
omeneşti“. (Fiecare astfel de epocă reprezintă, deducem, 
un „ciclu scurt“ în cadrul „ciclului lung“ care începe cu 
Renaşterea.) lată definiția lor: „O epocă dogmatică este 
aceea care își precizează principiile sale din subordona- 
rea lor la principiul supraordonat, pe care epoca respec- 
tivă îl primește fără să-l discute. O epocă critică este 
însă aceea care renunță la un astfel de principiu, pentru 
a căuta, pentru om, în interiorul lui, criteriul de deose- 
bire şi de măsurare a valorilor omenești.“ Evul mediu 
este o epocă dogmatică, Renaşterea — una critică. Ur- 
mează o nouă epocă dogmatică: secolul raționalismului 
clasic („Noua dogmă a clasicismului se numește rațiune, 
dar această rațiune este de natură transcendenti^), apoi 
o epocă critică — secolul al XVIII-lea. După care isto- 
ricul culturii nu mai înregistrează decît încercări de depă- 
şire a fazei critice şi de trecere la o nouă epocă dog- 
marică sau, cu termenul impus de A. Comte, organică. 

În acest cadru teoretic si metodologic este organizată si 
analizată o informaţie substanțială privitoare în special 
la aspectele și domeniile teoretice ale culturii moderne 
(fiind vorba de o istorie a ideilor). Cum nu-i putem ur- 
mări aici întreaga desfășurare, să reținem momentele pe 
care cade accentul autorului și linia generală a demonstra- 
ției lui. 

Ideea fundamentală a Renașterii este individualismul, 
care „pune pe om în centrul perspectivei culturale, afirmă 
libertatea lui si valoarea creației omeneşti“. Indicarea con- 
diţiilor social-istorice care au dus la apariția individualis- 
mului, ca şi întreaga prezentare a Renașterii, își au prin- 

cipala sursă în J. Burckhardt. Individualismul Renaşterii 
este inseparabil de noţiunile de „uomo singolare“ (prin 
care se exprimă idealul originalității), „uomo universale“ 
(tendința către totalitatea culturii) și umanism (care este 
expresia literară a individualismului). Individualismul este 
ideea centrală a Renaşterii, în jurul ei „se grupează toate 
ideile acestei epoci atît de variate şi de complexe“. În 
legătură cu el trebuie pusă apariția burgheziei moderne; 
aceasta, „în căutare de piețe de desfacere pentru mărfurile 
sale, a încurajat călătoriile“, care au dus la o nouă ima 
gine, nu numai geografică, ci şi astronomică, a lumii (Ni 
colaus Cusanus, Copernic, Giordano Bruno). La rîndul 
lor, „noile concepţii despre univers dezvoltă în sufletul 
omului modern sentimentul infinitului şi sentimentul subli- 
mității propriei persoane. Sint doi factori de care trebuie 
să ţinem seama atunci cînd vrem să explicăm evoluția 
culturii moderne.“ În Renaștere începe, apoi, procesul mo- 
dern al autonomizării valorilor (Machiavelli separă valo- 
rile politice de cele morale şi de cele religioase). Carac- 
teristice acestei epoci şi pline de consecinţe sînt de ase- 
menea utopiile, ele reprezintă „începutul unei serii de gín- 
duri care ne conduce la reformele moderne“. Alte feno- 
mene înfățișate pe larg sînt Reforma, doctrina dreptului 
natural, dezvoltarea ştiinţelor si influența ei asupra filo- 
zofiei, în special asupra lui Descartes, cu care începe ra- 
tionalismul modern. O bună analiză este a idealului mo- 
ral al clasicismului si, în general, a „culturii raţionaliste“ 
din secolele al XVII-lea si al XVIII-lea. O idee intere- 
santă este cea a „ambivalenţei“: „Rațiunea are o dublă 
funcţiune în cultura omenească“ ; pe de o parte, ea este 
„un principiu de libertate“, „un principiu revoluționar, de 
smulgere a individului din cadrele autoritative“, căci ea 
„legitimează libertatea de gîndire“ ; pe de altă parte, întru- 
cît rezultatele ei au atributul necesității și al autorităţii, 
rațiunea este „un principiu de regrupare, de întrunire, de 
încadrare ín unitate“. Alternanța epocilor organice (dog- 
matice) și critice este interpretată ca alternanță a celor 
două funcţii ale rațiunii: în Renaștere raţiunea a fost 
„elementul principal în producerea unei epoci revolutio- 
nare“, în secolul clasicismului ea „devine factor de ordine 
şi autoritate", pentru ca veacul al XVIII-lea să fie din 


nou unul al „raționalismului refractar, revoluționar“ ; în 
sfîrşit, în secolul al XIX-lea, prin pozitivismul lui 
A. Comte, raţiunea devine din nou principiu de autori- 
tate. Explicînd astfel succesiunea epocilor culturii moderne, 
care structurează această istorie a. ideilor, Vianu e în- 
dreptăţit să scrie: „Cursul nostru a fost întocmai ca o sim- 
fonie străbătută de un motiv unic, de un laitmotiv“, „n-a fost 
altceva decit o îndelungată variație în jurul ideii raţio- 
naliste în cultura europeană“. 

Să urmărim demonstraţia în continuare. În secolul al 
XVIII-lea curentul raţionalist care străbate cultura euro- 
peană: de la Renaștere încoace este: dublat de un curent 
iraţionalist sau sentmental, ilustrat îndeosebi de Rousseau. 
însemnătatea lui Rousseau e dată, între altele, şi de con- 
tribuția lui la autonomizarea valorilor, un proces care 
începuse, am văzut, încă din Renaștere şi care va cul- 
mina în filozofia kantiană, la sfirşitul acestui secol. (De 
observat că în general, nu numai în acest curs, Kant este 
pentru Vianu mai ales filozof al valorilor, cel care a 
fundamentat autonomia lor.) O culme, dar de o semni- 
ficatie mult mai amplă, reprezintă, tot atunci, Revoluţia 
franceză : „Revoluţia franceză are o situație centrală în 
istoria culturii moderne ; ciclul de idei care începe odată 
cu Renașterea culminează în Revoluţia franceză, şi unele 
din ideile şi tendinţele elaborare în Revoluţia franceză 
sînt încă astăzi vii“. În Revoluția franceză culminează, în 
primul rînd, curentul raționalist din secolul al XVIII-lea, 
aşa cum celălalt curent, cel al sensibilităţii, culminează 
in romantism (analizat într-un capitol reluat de Vianu 
într-un eseu, Romantismul ca formă de spirit, inclus în 
volumul de față). 

Aceste două curente culturale au constituit „două trun- 
chiuri pe care s-au grefat două concepții despre cultură“, 
zice Vianu, explicînd aici istoric ceea ce în Concepţia ra- 
ționalistă şi istorică a culturii prezentase sistematic: con- 
cepţia raţionalistă şi concepţia istoristă, la care se adaugă 
una „umanistă“, de fapt a neoumanismului german de la 
sfîrşitul secolului al XVIII-lea. Expunerea acestor con- 
cepţii e făcută în termeni pe care îi cunoaștem din ana- 
liza filozofiei culturii. Un spaţiu larg e acordat interfe- 
rentei lor, manifestată în încercările, frecvente în secolul 

al: XIX-lea, de interpretare a istoriei din punctul de ve- 
| dere al ştiinţelor naturii (unul dintre izvoarele raționalis- 
mului modern) sau de interpretare a ştiinţelor naturii dia 
punctul de vedere al istoriei. 

Istoria ideilor fundamentale ale culturii moderne ajunge 
| astfel la punctul în care problema cea mai importantă 
devine aceea a „crizei“ acestei culturi, criză de care sînt 
făcute răspunzătoare (de către Nietzsche mai întii) tocmai 
cîteva dintre elementele ei centrale: individualismul, rati- 
onalismul, tehnicismul. Ceea ce ar lipsi acestei culturi ar 
fi un principiu de autoritate, un factor de reunificare şi 
de respiritualizare. De aici încercări de  respiritualizare 
(reprezentate de metafizica lui Bergson sau de o nouă 
deschidere spre influențele orientale) si de reunificare, în 
categoria cărora se înscriu apelurile la un „nou ev mediu“, 
catolic sau ortodox. Această parte a cursului care tratează 
problema crizei culturii moderne aminteşte îndeaproape de 
paginile cu acelaşi obiect din Filozofia culturii. 

Ca şi analiza sistematică a problemelor culturii moderne 
(Filozofia culturii), această expunere istorică a ideilor ei 
fundamentale se încheie cu un capitol consacrat culturii 
româneşti : acolo Vianu pleda, împotriva exceselor istori- 
smului, pentru o concepție activistă ; aici schiţează o isto- 
rie a culturii noastre moderne, începînd cu secolul trecut, 
cînd am trecut de la ,statism* (stilul de viaţă oriental) la 
„mobilism“ (stilul de viaţă occidental). De fapt, preci- 
zează Vianu, contactul nostru spiritual cu Europa apu- 
seană e mult mai vechi: prin cronicari avem „ultimul val 
al Renaşterii“, umanismul contribuie la trezirea conştiinţei 
latinității noastre, dezvoltată apoi prin aportul a nume- 
i roase împrejurări şi fixată într-o stare de spirit numită de 
autor „complexul latin“ ; alături de el se constituie în 
cultura noastră, prin contactul repetat cu cultura germană, 
un „complex german“. Aceste două complexe ar repre- 
i zenta o formă a antitezei dinamic-static, heraclitic-eleatic. 
i Ideea, evident, nu se poate susține, de un „complex ger- 
man“ nu poate fi vorba în cultura românească (de influ- 
f enje evident că da), și dacă Vianu. o afirmă este de dragul 
schemei arătate, Acceptabilă fără rezerve este concluzia 
incursiunii lui în istoria culturii românești: „Mari sarcini 
creatoare incumbă generaţiei noastre, şi în rezolvarea lor cultura 

românească, ajunsă astăzi la conștiința originalității ei, 

dar năzuind către universalism, trebuie să-şi spună că nu 

poate atinge acest nivel decît răminînd ea însăși“. 

i Istoria — parțială — a culturii moderne propusă de 
Vianu cuprinde, spuneam, în afara cursului despre Ideile 
fundamentale, studii și eseuri grupate sub titlurile Contri- 
buţii la geneza și tipologia culturii moderne și Critica tim- 

| pului (sau de tipul acestora). Și aici trebuie observat, mai 

| întîi, că alegerea temelor și tratarea lor se subordonează 
cîtorva idei mai generale şi a căror susținere este scopul 
ultim al autorului. Cea dinţii este, rezumată într-un con- 
cept, neoclasicismul, înțeles nu doar ca o direcţie estetică 
ci ca o formulă de cultură care poate oferi soluţia crize 
moderne. Ideea nu ne surprinde deloc, pentru cá ea este 
în acord cu date esenţiale ale structurii lui Vianu, exprimă 
o tendință fundamentală a scrisului său şi, desigur, şi întrucît 
„Clasicismul“ e un loc comun al gîndirii noastre în legă- 
tură cu el. Limitindu-ne la scrierile de filozofia culturii, 
de care ne ocupăm aici, să observăm însă că nu toate sînt 
dominate de o concepție de tip clasic. Idealul activist, al 
elanului creator care-și supune „natura“ dinafara şi dinàun- 
trul omului, al expansiunii nelimitate a spiritului uman, 
este în esență un ideal faustic (într-un sens apropiat de 
cel pe care i-l dădea Spengler) şi romantic (să ne amintim 
„tendințele“ pe care Vianu le identifica în mitul prome- 
teic), pentru ilustrarea și susținerea căruia erau invocaţi, 
între alții, Byron gi Shelley. Idealul neoclasic este, în primul 
rînd, un ideal al stabilității, nu al elanului, al menținerii 
cuceririlor culturii mai mult decît al expansiunii ei. În 
locul mişcării ofensive, de înaintare, pe care o susţinea 
„activismul“, avem aici mai degrabă o mişcare de retra- 
gere în interiorul culturii și de consolidare a fundamen- 
telor ei. Ambele mișcări au drept scop apărarea culturii 
de pericolele care o amenință și depășirea crizei în care 
ea a intrat. Și dacă în cazul celei dintii, ca promotor al 
„activismului“, filozoful se simțea solidar cu tendința gene- 
rală a culturii și civilizaţiei moderne, ca „neoclasic“ are 
sentimentul cá o contrazice gi că deci Contribuțiile la 
geneza si tipologia culturii moderne vor fi privite de 
mulți ca niște „considerații inactuale“, Aceste două mișcări 
nu caracterizează două faze din evoluția lui Vianu, ele 

sint concomitente (textele din Idealul clasic al omului şi 
Filozofia culturii sînt scrise în aceiași ani), pot fi obser- 
vate deopotrivă pe toată întinderea activității sale şi 
exprimă un  ,dualism* al structurii lui intelectuale şi 
morale. 

Activismul și neoclasicismul lui Vianu coincid, dacă. sacri- 
| ficăm nuanțele, cu „heraclitismul“ şi ,eleatismul* sau, mai 
i exact, pot fi înţelese ca implicind aceste două concepții, 
analizate în Goethe şi timpul nostru: „Concepţia heracli- 
tiană și eleatică a unei lumi în veşnică devenire sau în 
| nezdruncinat statism a stabilit încă din adîncurile antichi- 
| tyi dualitatea tipurilor de răsfringere a lumii și de 
temperamente filozofice, a căror alternanță si asimilare 
în doze variate alcătuiesc istoria morală a Europei“. Epoca 
modernă a început, prin Renaștere, sub semnul heraclitis- 
i mului, care a cucerit treptat formele culturii, pentru a 
domina apoi tot secolul al XIX-lea. „Existînd într-o lume 
care, cunoscind mişcarea, își poate propune transformările 
| şi progresele cele mai mari, se înțelege că omul modern 
va pretui fapta şi creația ca bunul cel mai înalt al vieţii 
sale. Fapta cu orice preț si mai presus de toate este binele 
| suprem într-o lume devenită ca o pastă moale în mîinile 
iui“, scrie Vianu aici justificînd activismul într-un text 
care-și propune ceva diferit, dacă nu contrariul. În anii 
de după primul război mondial „criticii vremii au putut 
recunoaște semnele unei noi orientări către eleatism“, 
„prețuirea heraclitiană a faptei începe a fi resimţită de 
mulți ca exagerată, în timp ce par a se bucura tot mai 
mult de o nouă prețuire vechile idealuri ale înţelepciunii 
care se devotează ideilor eterne ale adevărului, binelui si 
dreptăţii absolute“. Criza este explicată aici ca rezultat 
al conflictului dintre heraclitism- și eleatism: „Ciocnirea 
celor două concepții despre lume si viață în interiorul epocii 
noastre este răspunzătoare de acel sentiment de crză, de 
nehotărire și lăuntrică sfigiere care urmăreşte pe cei mai 
mulți dintre noi“. Ceva mai clar: „Elementele principale 
ale formaţiei noastre aparțin civilizaţiei heraclitiene care 
ne-a precedat, œar cu ajutorul lor calea adaptării la lumea 
care se vestește este plină de dificultăți, dacă nu cu totul 
închisă“. Începe, așadar, o nouă epocă eleatică de cultură şi 
adaptarea la ea impune trecerea la concepţia corespunzătoare. 

De aici ar porni si încercările de instaurare a unui nou ev 
mediu (evul mediu a fost o epocă prin excelență eleatică) pe 
care Vianu le respinge şi de această dară, căci „sacrifică pe 
individ“. Soluția spre care se îndreaptă cultura europeană 
„în aceste împrejurări“ este, după Vianu, „o sinteză în care 
să se întrunească libertatea, individului cu o normă care s-o 
domine şi s-o tempereze, excluzind deopotrivă dezlănţuirea 
anarhică a unii individualism fără friu, ca și tirania oarbă 
a oricărei dogme. filozofice şi sociale“. Pe scurt, nu „for- 
mula unui neomedievalism, ci a unui neoclasicism, în care 
omul  descătușat prin cinci veacuri de civilizaţie heracli- 
tiană, ajuns însă conştient de consecinţele neprielnice ale 
libertăţilor sale practicate cu abuz, va consimți singur să 
se disciplineze și să se limiteze“. i 

O concepţie despre cultură implică o concepție despre 
om. Activismul, am văzut, se întemeia pe ideea de bomo 
faber; conceptul antropologic care stă la baza neoclasi- 
cismului este cel de bomo sapiens. Vianu îi consacră un 
studiu — Idealul clasic al omului — pe care-l va relua în 
fruntea unui volum purtínd același titlu. Conceptul antropo- 
logic clasic a fost elaborat în perioada cuprinsă între 
secolul al V-lea î.e.n. şi secolul al III-lea e.n., „adică din 
momentul apariţiei tragediei grecești pînă în acela în care 
stoicismul greco-latin ajunge la ultima lui expresie“, Ele- 
mentele esenţiale care-l] compun sînt conştiinţa individuali- 
Tății şi conştiinţa participării la spiritul universal; din 
ele derivă alte trăsături specifice, între care primatul spiri- 
tului, conștiința unităţii şi a originalității persoanei umane, 
precum si a limitării ei. „Trebuie subliniat cu multă tărie 
că nici una din trăsăturile acestui portret, izolată din aso- 
ciatia cu celelalte, nu integrează pe seama sa adevăratul 
tip uman clasic. [...] Clasică este numai gruparea armo- 
nioasă si solidară a tuturor acestor însușiri.“  Iotăritoare 
rămîn cele două elemente esenţiale amintite: „Este clasic 
omul care trăieşte în îndoita conștiință a dependenței sale 
faţă de totalitatea forţelor naturale și spirituale ale lumii 
şi a individualităţii sale puternice si mindre*. Omul cla- 
sic trăieşte, așadar, în echilibru cu natura și cu sine în- 
suşi. După concepția care stă la baza Filozofiei culturii, 
acest rezultat urma să fie atins abia la capătul procesu- 
lui de spiritualizare a naturii dinafara omului şi din el 

însuşi: în textul pe care-l discutăm acum starea aceasta 
este situată aproape de începutul procesului culturii, în 
orice caz în trecut, nu în viitor, şi ţinta este nu crearea, 
ei refacerea ei. Lucrul se explică prin faptul că Vianu 
are aici o altă înţelegere a naturii (a cărei prezență în 
scrisul lui am semnalat-o la începutul acestui studiu): na- 
tura ca ordine rațională, ca purtătoare a unui principiu 
spiritual, acelaşi cu care este înzestrat şi omul. ,Coordo- 
nat cu realitatea spirituală, omul nu: mai este un străin 
în univers“ ; „depozitar al spiritului“, el este „apt pentru 
cunoștința. orînduirii raționale a lumii“. 

Produs al culturii antice, conceptul antropologic clasic 
este valabil şi dincolo de această epocă, ca o „constela- 
ție de ţinte propuse voinţei etice a omului“, ca o „noțiune 
normativă a omului“, pe scurt, ca un „ideal uman“, idea- 
lul clasic. Istoria confirmă această valabilitate: înlocuit, 
după secolul al III-lea e.n., de idealul creştin, idealul cla- 
| sic nu dispare și, după o „viață latentă“ în timpul evului 
mediu (si chiar manifestă în citeva momente), odată cu 
Renașterea „trece din nou la postul de conducere spi- 
rituală a umanității. De atunci idealul clasic a împlinit 
o funcţiune aproape permanentă în cultura Europei.“ Pa- 
ralel însă, numeroase fenomene si tendințe (analizate de 
Vianu) au contribuit, mai ales de la începutul secolului al 
XIX-lea încoace, la slăbirea idealului clasic, ajunsă la 
un grad care justifică strigătul de alarmă, cu atît mai 
mult cu cît „temeliile înseși ale culturii noastre sînt puse 
în discuţie“, Refacerea idealului clasic este necesară, aşadar, 
pentru ieșirea din „criza morală pe care o strábatem" şi 
poate constitui, totodată, o soluție pentru criza mai gene- 
rală a culturii: „cine dorește menţinerea bunurilor mai 
de seamă ale acestei culturi trebuie să-și pună întrebarea 
dacă restaurarea idealului clasic al omului nu este unul 
din mijloacele înlăturării unor amenințări care se fn- 
dreaptă către noi din atîtea direcţii“, Pentru Vianu, am 
i văzut, acesta era nu un mijloc, între altele, ci mijlocul. 
Afirmat si justificat astfel teoretic, neoclasicismul pro- 
| pus de Vianu este susținut prin invocarea unor creatori de 
prim ordin aj culturii contemporane, exemplari prin opera 
lor .şi prin tendințele pe care le ilustrează. Cel dintii în 
ordine cronologică și cel mai prestigios este Goethe, mo- 

del. mai îndepărtat, dar mereu prezent, cu deosebire în 
momentele de exces — într-un sens sau altul — pe care 
le-a traversat cultura din ultimul veac și jumătate, momente 
în care opera lui, „în care au fuzionat armonios descă- 
tugarea heraclitiană cu limitatea eleatică, într-un fel rămas 
exemplar pentru timpul nostru“, a îndeplinit funcţia unui 
corectiv. Altul, strict contemporan, este Paul Valéry; el 
„restituie vechiul său prestigiu noțiunii clasice a formei” 
si multe spirite care „aderă astăzi la principiile doctrinei 
clasice“ recunosc în acest poet şi teoretician „un maestru 
si un îndrumător“, Elementele clasice sînt identificate şi 
scoase în relief sau numai sugerate în opera lui Croce, 
Pârvan, Ibsen, Nietzsche, acesta privit însă încă de aici cu 
rezerve (care nu vor înceta să sporească): „Valoarea doc- 
trinei lui este parţială gi trebuie întrecută“. 

Susţinînd clasicismul ca tip permanent de cultură, Vianu 
susține totodată, implicit şi explicit, umanismul, ca fun- 
dament si program antropologic al acestui tip de cultură 
şi nu numai al lui. După Zdealul clasic al omului, scris 
în 1933, anul instaurării unui nou regim totalitar în Eu- 
ropa, cel nazist, cel dintii fiind fascismul italian (sensul 
imediat al studiului era opoziția față de asemenea reali- 
Tăți şi tendințe politice în numele demnităţii și libertăţii 
individului), Vianu publică o nouă pledoarie pentru uma- 
nism (despre Idealul clasic al omului va spune el însuşi, în 
Idei trăite, că era un „manifest“), în 1942: Transformă- 
vile ideii de om. „Problema omului, a naturii si a menirii 
sale — scrie el în introducere — se impune astăzi cu 
atita putere, încît socotim cá nu va fi judecată inutilă 
încercarea de a lămuri în trecutul reflecției omului asupra 
lui însuşi câteva din marile ei linii istorice și unele din 
acele pe care tocmai nevoile epocii actuale ne cer a le 
desfăşura mai departe. Antropologia filozofică este pen- 
tru gîndirea timpului problema cea mai urgentă, şi însem- 
nările care urmează, sprijinite de cîteva texte esenţiale, pot 
fi înţelese ca o introducere în această disciplină.“ Incursiu- 
nea lui Vianu în istoria concepțiilor despre om reţine și 
subliniază momentul grec clasic, al elaborării ideii de bomo 
faber, momentul reprezentat de stoici și de latini (Cicero), 
al lui bomo sapiens, de Renaștere, care „descoperă din 
nou [după evul mediu creştin, „sărit“ de autor, n.n] dem- 

nitatea omului“ şi pentru care „omul este creatorul des- 
tinului său“ (idee care e şi a „activistului“ Vianu), apoi în- 
trunirea celor două concepte antice la Campanella, relua- 
rea antropologiei renascentiste de către Rousseau şi alţi filo- 
zofi ai secolului al XVIII-lea, neoumanismul german (Her- 
der, Kant), umanismul fără antropocentrism al fenomeno- 
logilor — pe scurt, dezvoltarea si modificarea ideii umaniste 
de-a lungul epocilor ; ei i se opune, de mai bine de un 
secol, monismul naturalist, care-l integrează pe om naturii 
pînă la a face să dispară deosebirile esențiale dintre el şi 
celelalte animale. Monistă este în fond şi antropologia lui 
Nietzsche. Dar în timp ce „monismul în formulele lui 
mărturisite păstrează ceva din cîștigurile umanismului“, fi- 
lozoful supraomului „respinge toată moştenirea acestuia. Anti- 
umanismul lui Nietzsche este radical.“ 

În acest punct detașarea treptată a lui Vianu de nie- 
tzscheanism (curba relațiilor merge de la acceptarea din Spi- 
ritul nou în estetică sau Dualismul artei la distanțarea 
şi încercarea de depăşire din Filozofia culturii) devine opo- 
ziție categorică: „O morală a supraomului n-ar putea 
obține decît aprobarea unui supraom. Omul nu poate 
postula decît valorile lui, si chiar cînd el încearcă să gîn- 
dească evoluţia lui morală viitoare, el n-o poate face decît 
în sensul său, preconizind treptata adíncire a tablei sale 

de valori.“ Umanismul consideră pe om ca pe un „scop“ 
și ceea ce propune el este „dezvoltarea tuturor posibili- 
tăților morale închise în natura omenească“. Acesta este 
programul umanismului si el este încă departe de reali- 
zarea lui deplină. „Pentru om, umanismul este un program 
infinit“ : cu această propoziţie îşi încheie Vianu introdu- 
cerea istorică în antropologia filozofică. 

Alte idei generale care-l conduc pe Vianu în alegerea 
$i discutarea unor momente, opere sau probleme ale cul- 
turii moderne sînt (alături de clasicism și umanism) ra- 
ţionalismul și activismul (în sensul fixat de el în Filo- 
zofia culturii). Să vedem cum apar ele în citeva texte. În 
inceputurile iraționalismului modern Vianu pleacă de la 
observația îngrijorată că în epoca noastră s-a produs „una 
din cele mai adînci revoluţii filozofice din cîte cunoaşte 
istoria gîndirii europene“, constínd în abandonarea ideii 

că realitatea are un fond rational şi că rațiunea este orga- 
nul cunoaşterii lui și în înlocuirea ei cu imaginea unor 
esențe mobile și individuale pentru a căror cuprindere mai 
potrivită ar fi intuiţia. Cum s-a ajuns la această ,rástur- 
nare a perspectivei filozofice“, care este deci geneza ira- 
tionalismului modern ar putea arăta numai o istorie a filo- 
zofiei „înțeleasă ca o ramură a istoriei generale a civili- 
zaţiei omeneşti“ şi nu ca simplă succesiune a sistemelor 
filozofice derivate unul din altul; căci „pentru ca irațio- 
nalismul modern să se nască au fost necesare, în pri- 
mul rând, transformări adînci în viața oamenilor, o pre- 
facere esenţială în poziţia lor față de realitate“. În agtep- 
tarea unei asemenea explicaţii istorice largi, Vianu oferă 
cîteva elemente ale ei, din perspectiva la care el recurge 
| atit de frecvent, aceea a istoriei ideilor. Concluzia anchetei 
este importantă pentru caracterizarea raționalismului sáu. 
Nu vom nega, scrie el, contribuţia iraţionalismului la lăr- 
girea experienței noastre, întrucît „cine devine atent la la- 
urile iraționale ale realității face experiența sa mai bo- 
gată și mai adinci^; „dar recunoașterea atítor elemente 
iraționale în natură și în viaja omului nu ne poate îm- 
piedica a năzui! să strîngem cercul în jurul lor, cucerind 
pentru rațiune domenii din ce în ce mai întinse.“ ,Ira- 
| tionalismul — citim tot aici — nu poate fi un regim spi- 
ritual permanent. Printr-o deprindere esenţială a spiritului 
nostru, ajungem la un moment dat să reintegrăm. rațiu- 


nea chiar în domeniile care pînă la un timp ni se par a-i 
fi interzise.“ Este poziția pe care o va reafirma în textul 
deseori citat al Prefeței la Arta prozatorilor români: un 
i raționalism nedogmatic, deschis spre realitatea efectivă a 
| lumii şi a culturii, capabil de îmbogăţire si de nuanjare, in 
stare să ofere instrumentele necesare unei cunoașteri adec- 
vate. 

Dintre eseurile care ilustrează în chipul cel mai direct 
şi mai evident idealul activist din Filozofia culturii să 


numim aici două: Generaţie şi creaţie gi Spiritul recon- 
strucjiei. Ele au o idee comună, aceea a „generaţiei de 
| creaţie“, definită ca o solidaritate între oameni care »trăind 
| în aceeași vreme, oricare ar fi vîrsta lor, nutresc aceleaşi 
aspirații şi colaborează la aceeași operă“. Componenţii di- 

feritelor generaţii biologice care trăiesc în acelaşi timp se 
| grupează, după cum preţuiesc aceleași valori şi lucrează 
i pentru o temă comună, în generații de creație. Criteriul 
acesta al distingerii generațiilor i se pare lui Vianu mai 
îndreptățit decît cel strict cronologic: „mai just decît a 
vorbi de generația născută la 1750, 1800 sau 1890 este 
! a vorbi despre generația Revoluţiei franceze, a romantis- 
mului sau a războiului mondial, adică a tuturor oamenilor 
contemporani într-un moment al vieţii lor cu aceste eve- 
nimente și care, într-un fel sau altul, au lucrat la pro- 
ducerea lor“. Cauzele solidarizării oamenilor într-o gene- 
raţie de creație sint asimilarea aceleiaşi culturi, anume 
aceea creată de înaintaşii imediaţi, şi „complexul împre- 
jurărilor economice, politice şi sociale“ în care se desfă- 
şoară munca lor. 

Prin Generaţie şi creație Vianu intervine în discuțiile 
zgomotoase din jurul anului 1930 pe tema „generaţiei“, 
dînd, în spiritul concepției lui generale despre cultură, o 
replică tendinței exclusiviste si negatoare a ,generarionisti- 
lor“, ideii de discontinuitate şi de conflict între generaţii : 
E „Căci se cuvine a rezista acelei facile teorii care proclamă 
lupta generaţiilor, cînd sînt atîtea cazuri care pun în 
lumină armonia si continuitatea lor. Nu totdeauna tinerii 
i au socotit că n-au nimic mai bun a face decît să nimi- 
f cească toate câştigurile muncii anterioare. Ba aș spune chiar 
că este aci semnul unei suficiente si al unei impulsivităţi 
barbare, care uită adevărul că cultura omenească nu poate 
fi opera unui singur şir de oameni, ci a unor şiruri ne- 
sfirşite pe linia indefinitá a timpului. Numai cînd se pierde 
conştiinţa unităţii culturii omeneşti, ceea ce este totdeauna 
semnul unei crize dintre cele mai primejdioase, oamenii pot 
crede că trecutul n-a lăsat nimic bun şi că totul trebuie 


liat de la început. Această credință n-a fost niciodată a 
generaţiilor care au lăsat un nume de seamă.“ Si, in Íin- ^ 
cheierea eseului : „Sînt lucruri care trebuiesc amintite, atunci 
cînd zelul excesiv al unei generaţii pare să uite că lumea 
are un trecut și un viitor“. 

Aceeaşi idee, a solidarizării oamenilor într-o generaţie 
de creaţie şi acelaşi sens („Sinteza generaţionistă are tot- 
deauna un caracter militant şi practic. Ea este unul din 

felurile în care contemporanii încearcă să facă faţă ne- 
voilor actuale“) se regăsesc şi în Spiritul reconstrucției. 
Comunicarea acestei idei şi a acestui sens capătă, date 
fiind împrejurările (eseul e scris în decembrie 1944), un 
„plus de patetism, de vibraţie interioară, care trebuie perce- 
pută, dealtfel, în tot scrisul filozofului culturii: „Cunoaș- 
tem cu toţii ziua de astăzi. Este o zi a războiului, a lip- 
sei, a durerii.“ Totuși, continuă el, dacă „oamenii care 
pronungau cuvîntul azi cu un an sau numai cu o jumă- 
tate de an înainte aveau impresia cá se izbesc de un zid 
de piatră“, acum, după „evenimentele atit de cunoscute“ 
(insurecția de la 23 August şi întoarcerea armelor), „ziua 
de azi a primit în ea o lumină şi a dobindit o zare“. 
„Miine va trebui să reclădim tara", scrie cărturarul. ,Re- 
construcția naţională va trebui să fie opera de colaborare 
a unei întregi generaţii, regăsind, dincolo de deosebirile 
care ar putea-o divide, sensul unitar al unei mari teme de 
muncă“, Și, pentru a cita o ultimă propoziție din acest 
adevărat apel: „A reconstrui Înseamnă a construi mai du- 
rabil şi mai monumental“, 

Aceasta este una dintre numeroasele expresii ale unuia 
dintre cele două sensuri fundamentale ale operei de filozof 
al culturii a “lui Tudor Vianu (pentru celălalt să mai 
amintim cel puţin scurtele eseuri Despre entuziasm, Despre 
fidelitate, Filogeneza idealului, unele dintre cele mai fru- 
moase ale autorului): extinderea continuă a spaţiului cul- 
turii si al civilizației pe seama naturii (în afara omului, 
dar şi în el însuși; sub acest raport este Vianu un „mora- 
list“) și menţinerea tuturor rezultatelor acestui efort, în- 
conjurarea omului cu un univers tot mai dens de „opere“, 
realizate prin introducerea tuturor aspectelor lumii în ti- 
parele valorilor şi dezvoltarea capacității lui de a crea 
opere şi de a le recepta pe cele existente. Activism, cla- 
sicism, umanism, raţionalism sînt concepte care rezumă 
aceste sensuri, Condus de ele si urmărind clarificarea şi 
impunerea lor, Vianu a elaborat o teorie a valorilor şi o 
filozofie a culturii, a scris un mare număr de studii, 
eseuri, articole. Și dacă la sfîrşit am citat dintr-unul con- 
sacrat culturii noastre, am făcut-o nu numai pentru va- 
loarea textului în sine, ci si pentru a fixa o semnificaţia 

mai largă pe care el o ilustrează: filozof al culturii, pu- 
nind problemele ei la nivelul de generalitate care e al 
disciplinei, cu o deschidere a spiritului către întreaga cul- 
tură şi mişcîndu-se cu un firesc pe care numai buna cu- 
noaștere îl dá în spaţiul cultural european modern, Tudor 
Vianu și-a aflat unul dintre impulsurile activităţii sale în 
situaţia culturii și civilizației românești din anii de după 
primul război (o spune el însuși în Fragmente autobiogra- 
fice) şi unul dintre scopurile urmărite constant a fost de a 
contribui la dezvoltarea ei, propunîndu-i o direcție pe care 
a justificat-o teoretic şi istoric si oferindu-i modele. 

